
TIMMERHADEREN' 


i  min  Ungdom  besøgte  jeg  ofte  et  Par  Præstefolk  af  min 
Familie.  De  var  begge  gamle,  men  alligevel  kære  af  Børn,  som 
sædvanlig  de  Ægtefolk,  der  selv  ingen  har.  Her  fattedes  mig  alt- 
saa  intet  af  alt  det,  man  i  den  unge  Alder  helst  kan  ønske,  aller- 
mindst det  kæreste:  en  mer  end  almindelig  Frihed.  Denne  be^ 
nyttedes  mest  til  Besøg  paa  en  nærliggende  Herregåard,  hvis 
Ejermand  tiltrak  sig  baade  min  Hengivenhed  og  min  Nysger- 
righed. 

Middelaldrende,  stor  af  Vækst,  mørkladen  af  Ansigt,  havde 
han  dog  i  dette  noget,  som  aldeles  ikke  frastødte  den  unge  muntre 
Dreng,  hvorvel  hans  mange  dejlige  Malerier,  Billedbøger  og 
Blomster  var  kraftigt  medvirkende  Bevæggrunde  til  mine  hyp- 
pige Visitter  paa  Mørke  dal. 

Denne  Gaard  laa  dybt  nede  i  en  snæver  Dal,  saa  den  ikke 
kunde  ses,  før  man  stod  saa  godt  som  lige  oven  over  den.  En 
Aa  —  næsten  skjult  af  store,  mørkløvede  Elle  —  løb  tæt  under 
Vinduerne  og  den  i  gammel  Stil  prægtige  Have,  der  til  Over- 
flødighed var  forsynet  med  herlige  Frugttræer  og  desforuden  om- 
givet og  gennemskaaret  af  stolte  Granalleer.  Et  Drivhus  —  den- 
gang vist  det  eneste  i  Jylland  —  befandt  sig  midt  i  Haven;  jeg 
genkendte  der  i  Virkeligheden  mange  af  Sydlandenes  Vækster, 
hvis  prægtige  Afbildninger  saa  ofte  havde  fortryllet  mit  Blik: 
den  storbladede  Pisang,  som  man  næsten  tror  at  kunne  se  vokse, 
den  sødtduftende  spanske  Jasmin,  Orangen,  brammende  paa  een 
Gang  med  Blomster  og  Frugt,  Kaktus,  der  forener  Liliens  Skøn- 
hed med  Violens,  Resedaens  og  Hyacintens  Vellugt,  foruden 
mangfoldige  andre,  som  en  varmere  Sol  opelsker  hinsides  Al- 
perne. Gaarden  selv  gemte  inden  sine  tykke,  mørkrøde  Mure  en 
Samling  af  skønne  Sjældenheder:  en  Tubus,  der  fremstillede  mig 
Maanen  som  et  Landkort,  en  Elektricermaskine  med  et  Batteri, 

der  i  det  smaa  viste  Lynets  Virkninger,  en  Luftpumpe,  en  Harpe, 
med  meget  mere. 

Dog,  af  alle  Rariteter  var  ingen  saa  mærkelig  som  deres  Ejer- 
mand. Overmaade  rig —  som  Besidder  af  tvende  store  Godser 
—  levede  han  dog  tarveligt  og  stille,  gjorde  aldrig  Gæstebud, 
søgte  heller  ingen  og  smagte  sjælden  Vinen  i  sin  velforsynede 
Kælder.  Han  var  Adelsmand,  men  søgte  aldrig,  fik  ej  heller  nogen 
anden  Udmærkelse  end  det  lille  ,,de''  foran  sit. Navn.  Han  klædte 
sig  simpelt,  ja  vel  under  sin  Stand;  jeg  saa  ham  ikke  i  andet 
end  en  lang,  grøn  Frakke  med  store  Opslag,  gule  Skindbukser 
og  stive  Støvler;  en  lang  sort  Pisk  —  som  Soldaternes  fordum  — 
hang  ned  ad  den  brede  Ryg,  og  en  lille,  spidspullet  Hat  bedæk- 
kede kun  Issen  af  det  sortlokkede  Hoved«  Hans  Bohave,  Ekvi- 
page o.  s.  V.  var  en  underlig  Blanding  af  gammelt  og  nyt:  ved 
Siden  af  et  Ibenholts  Skab  med  uendeligt  Snitværk  af  Engle, 
Kæmper,  Blomster  og  deslige  hang  et  —  dengang  —  moderne 
venetiansk  Spejl,  og  paa  en  engliseret  Svedfuks  laa  et  luvslidt 
Plydses  Ridedækken;  kort,  de  enkelte  Kostbarheder  stak  kun  saa 
meget  mere  af  mod  de  øvrige  gammeldags  og  ofte  smagløse 
Sager. 

Hr.  Arthur  (paa  begge  Godserne  hed  han  blot  „Herren'')  var 
ellers  intet  mindre  end  gerrig;  ikke  alene  at  han  pyntede  sine 
mange  Kirker  saavel  indvendig  som  udvendig,  byggede  Skoler 
og  Hospitaler  og  testamenterede  dem  alle  betydelige  Legater; 
men  han  opbyggede  eller  istandsatte  næsten  alle  Godsernes  Bøn- 
dergaarde og  hjalp  med  Laan,  med  Afgifters  Henstand  eller 
aldeles  Eftergivelse  enliver,  som  vilde  hjælpes.  Desuagtet  blev 
han  ikke  elsket  efter  Fortjeneste,  maaske  fordi  han  ofte  var  knar- 
vorn, bister  og  ikke  ganske  fri  for  at  bære  lidt  Nag,  hvilket  vi 
paa  Jysk  udtrykker  ved  „Pikhad".  — 

„Men  hvad  gjorde  da  denne  rige  Mand  egentlig  til  sin  For- 
nøjelse?" —  kunde  man  spørge  —  „thi  at  gøre  vel  —  ja  det  er 
kønt,  det  er  ædelt;  men  morsomt  kan  det  dog  ikke  være,  især 
naar  man  ikke  høster  anden  Løn  end  Utaknemmelighed  for  sit 
Ædelmod:  hvorledes  fik  Hr.  Arthur  Ende  paa  Tiden?  spillede 
han?"  —  ja  paa  Harpe  —  ,, jagede  han?"  —  nej  —  ,, spøgte  han 
da  med  de  smukke  Bønderpiger?"  —  ingenlunde;  han  var  tvært- 
imod en  Hader  af  Fruentimmer.  — 

„De  skæmter.  Hvo  kan  hade  Fruentimmer?"  — 

Ingen,  min  smukke  Læserinde!  ingen,  som  kender  det  elsk- 
værdigste af  begge  Køn;  men  det  gjorde  desværre  den.  stakkels 
Arthur  ikke;  han  —  miskendte  det.  Og  heri  stak  just  hans  største 


og  beklageligste  Synderlighed;  han  skyede  Kvinderne  til  den 
Grad,  at  han  ikke  taalte  et  eneste  kvindeligt  Væsen  i  sit  Brød. 

,,Men  hvem  lavede  da  hans  Mad?"  —  et  Mandfolk. 

,,Hvem  malkede  hans  Køer?"  —  et  Mandfolk. 

„Hvem  vadskede,  hvem  fejede,  hvem  skurede,  hvem  polerede 
Vinduer?" 

Mandfolk,  ingen  andre  end  Mandfolk.  Intet  Bondefruentim- 
mer vovede  at  sætte  Foden  inden  for  hans  Port,  og  kun  med 
tvungen  og  kold  Høflighed  modtog  han  de  sjældne  Besøg  af  sine 
kvindelige  paarørende,  der  kom  for  at  se  hans  Blomster  og  smage 
hans  Vindruer.  Det  eneste  Fruentimmer,  som  han  viste  baade 
Agtelse  og  en  Slags  Velvillie,  var  Præstekonen,  min  omtalte 
Grandtante.  Med  hende  hørte  jeg  ham  endog  stundom  skæmte 
paa  en  ret  venskabelig  Maade,  ellers  var  hans  Samtaler  med  det 
smukke  Køn  lige  saa  korte  som  tørre  og  bestod  fra  hans  Side  kun 
i  lakoniske  Svar. 

Engang  spurgte  jeg  min  Tante,  hvorfor  der  da  slet  ingen  Piger 
var  paa  Mørkedal. 

„Min  lille  Øjesten!"  gav  hun  undvigende,  med  godmodig 
Skæmt,  til  Svar,  ,,har  du  aldrig  hørt,  at  Piger  er  mere  drat- 
fingrede  og  værre  til  at  slaa  i  Stykker  end  Mandfolk?  og  du  har 
jo  set,  at  Hr.  Arthur  har  saa  mange  kostbare  Spejle  og  Te- 
kopper." 

Saa  meget  mindre  fornøjet  med  dette  Svar,  som  jeg  kort  til- 
forn havde  slaaet  en  Kop  i  Stykker,  henvendte  jeg  mig  til  hen- 
des Mand  om  bedre  Underretning. 

,,Hm!"  sagde  han,  ,,det  kan  du  endnu  ikke  have  nogen  Gavn 
af  at  vide;  naar  du  bliver  stor,  skal  jeg  maaske  fortælle  dig  det." 

Han  holdt  virkelig  Ord;  efter  hans  Død,  som  indtraf  en  Del 
Aar  længere  hen  i  Tiden,  fandtes  en  forseglet  Pakke  til  mig  med 
Formaning  ej  at  aabne  den  før  min  Forlovelsesdag.  Her  følger 
dens  Indhold  i  ordret  Afskrift. 


Min  kære  unge  Ven! 

Naar  du  modtager  disse  Blade,  er  jeg  vel  efter  Naturens  Or- 
den og  Guds  Barmhjertighed  samlet  til  mine  Fædre;  og  du  har 
da  opnaaet  den  Alder  —  vil  jeg  haabe  —  da  du  ikke  længer 
behøver  mine  Formaninger.  Men  derfor  vil  du  dog  vist  ikke  for- 
agte mit  Raad  og  mine  Erfaringer;  en  af  disse  kunde  maaske 
være  dig  nyttig  i  din  Kærestestand,  da  Følelse  og  Imagination 

saa  let  tager  Tøjlen  fra  Fornuften,  og  det  saa  meget  mere,  som 
du  i  din  Barndom  kendte  og  yndede  den  Mand,  hvis  Historie 
jeg  nu  vil  fortælle. 

Du  vil  af  den  i  det  mindste  lære,  ,,at  Skinnet  ofte  bedrager," 
og  det  under  Tiden  i  den  Grad,  at  man  næppe  „tør  tro  sine 
egne  Øjne".  Gud  give,  at  du  ved  dydig  Kærlighed  maa  vorde 
lykkeligere  end  han,  hvis  Øjne  forblindedes  af  falsk  Mistanke, 
og  som  ej  fik  dem  aabnede,  før  det  var  for  silde,  og  Døden  for 
bestandig  tillukkede  dem. 

Da  jeg  havde  taget  min  Attestats,  blev  jeg  rekommanderet  til 
den  gamle  Hr.  Arthur  og  var  saa  heldig  at  vinde  hans  Bevaa- 
genhed  og  Løfte  om  det  første  Præstekald,  der  blev  vakant.  Ind- 
til saadant  maatte  indtræffe,  formaaede  han  mig  til  at  tage  Op- 
hold hos  sig  og  informere  hans  eneste  Søn  udi  levende  Sprog. 

Den  unge  Hr.  Arthur  var  et  smukt  Menneske,  vel  opdraget  og 
beleven,  alligevel  from  og  trohjertig.  Han  var  munter  uden  at 
være  vild,  skæmtsom  uden  at  henfalde  til  Satire.  Skønt  han  var 
nogle  Aar  yngre  end  jeg,  blev  vi  dog  snart  Venner  formedelst 
Ligheden  i  Principper  og  Tænkemaade.  Vi  var  begge  gudfryg- 
tige og  dydige;  men  han  var  fyrig  og  heftig  i  sine  Sindsbevægel- 
ser —  jeg  derimod  sat  og  alvorlig,  hvorfor  han  ogsaa  ansaa  mig 
næsten  som  en  ældre  Halvbroder. 

Den  gamle  Herre  var  i  en  Del  Aar  beladt  med  en  periodisk 
Brystkrampe,  der  regelmæssig  indfandt  sig  hvert  Efter  aar,  og 
det  altid  med  tiltagende  Heftighed,  hvorfor  han  ogsaa  betragtede 
ethvert  Løvfald  som  det  sidste,  han  skulde  opleve.  Desaarsag 
ønskede  han  at  se  Sønnen  gift  forinden  sin  Død,  skønt  denne  kun 
var  lidet  over  de  tyve. 

Et  Par  Mil  fra  Mørkedal  boede  —  som  du  vel  mindes  —  Oberst 
H**"*  i  ret  gode  Omstændigheder  med  sin  eneste  Datter,  Frøken 
Mathilde;  denne  havde  Hr.  Arthur  udset  til  Kone  for  sin  Søn, 
og  Frøkenen  selv  saavel  som  hendes  Hr.  Fader  var  begge  til- 
bøjelige til  den  paatænkte  Mariage,  for  hvilken  derimod  den  unge 
Herre  viste  stor  Aversion.  Alligevel  troede  de  gamle,  at  saadant 
nok  vilde  f)nde  sig,  og  berammede  en  Dag  til  Forlovelsen,  der 
skulde  gaa  for  sig  paa  Mørkedal;  men  da  alle  var  samlet,  er- 
klærede min  unge  Ven  rent  ud,  at  han  endnu  ikke  vilde  indgaa 
nogen  Forbindelse. 

Faderen  saavel  som  Obersten  og  hans  Frøken  Datter  blev 
meget  nedslagne  ved  denne  Erklæring;  men  herved  var  for  det 
første  intet  at  gøre,  og  man  skiltes  misfornøjet  fra  hverandre. 
Da  de  fremmede  var  borte,  kom  den  gamle  ind  til  Sønnen  paa 

mil  Værelse,  hvor  han  —  saa  at  sige  —  havde  forstukket  sig.  Han 
var  meget  opbragt  og  forlangte  af  Sønnen  bestemte  Grunde  for 
hans  Vægring. 

„Jeg  vil  ikke  lade  mig  nøje/'  raabte  han,  „med  det  evige:  jeg 
kan  ikkd  lide  hende;  sig  mig:  hvorfor?  hvorfor?'' 

„Papa,  hun  er  saa  grim!"  svarede  Sønnen. 

„Grim?  Bamesnak!  hvori  bestaar  den  Grimhed?" 

„Jo,  Papal"  sagde  han,  „grim  er  hun:  askegraat  Haar,  aske- 
^rraat  Ansigt,  sorte  Øjne  ligesom  udbrændte  Kul  i  en  Askedynge, 
lyserøde  Læber  og  gpraa  Tænder;  naar  jeg  ser  hende,  tænker  jeg 
altid  paa  den  gamle  gpraa  Kat,  der  smiskende  og  svinkende  stry- 
ger sig  op  ad  en;  men  inden  man  ved  et  Ord  deraf,  kaster  den 
Kløerne  i." 

„Hør!  Hør!"  raabte  den  gamle  —  „hvilke  Ekspressioner!  Jeg 
siger  dig:  Frøkenen  er  en  smuk  og  proper  Dame;  som  hun  nu 
stod  her  i  Dag  i  sin  fulde  Puds  — ^" 

„Lignede  him  varhaftig,"  afbrød  den  unge,  „en  Urtepotte 
oven  paa  den  Porcelæns  Kakkelovn:  bred  forneden  som  en  Lade- 
dør og  smal  i  Midten  —  saa  smal,  at  jeg  med  en  Ridepisk  kunde 
slaa  hende  midt  over  som  en  Kaalstok." 

Saa  vred  den  gamle  end  var,  kunde  han  dog  ikke  bare  sig 
for  at  trække  paa  Smilebaandet;  og  da  han  selv  mærkede  dette, 
gik  han  hastigt  ud  og  slog  Døren  i  efter  sig.  Sønnen  løb  bag 
eftbr,  da  han  havde  et  ejegodt  Hjerte  og  ikke  kunde  udholde  at 
se  sin  Fader  fortørnet.  Det  har  ogsaa  lykkedes  ham  snart  at 
formilde  denne;  thi  da  jeg  kort  derpaa  traadte  ind  i  Daglig- 
stuen, saa  jeg,  at  han  med  Ømhed  kyssede  den  gamles  Haand. 
Fra  nu  af  blev  der  ikke  talt  mere  om  denne  Alliance. 

Ikke  længe  herefter  begav  det  sig,  at  den  unge  Hr.  Arthur  blev 
indbudt  til  et  Gæstebud  —  jeg  tror  paa  Silkeborg  —  hvor  de  da, 
eftersom  det  var  i  den  glade  Juletid,  ogsaa  fik  sig  en  Svingom. 
Ved  Hjemkomsten  herfra  bemærkede  jeg  hos  ham  en  total  For- 
andring; han  var  stille  og  tankefuld,  talte  intet  til  mig,  og 
spurgte  jeg  ham,  fik  jeg  forkerte  og  uforstaaelige  Svar  —  kort 
sagt,  han  var  forelsket.  Dette  aabenbarede  han  mig  endelig  paa 
min  venskabelige  og  stundom  bekymrede  Spørgen  til  hans  Be- 
findende. 

Paa  Silkeborg  havde  han  lært  at  kende  en  ung  Person,  som 
ganske  havde  indtaget  hans  Hjerte  —  en  slem  Omstændighed! 
hun  var  en  Præstedatter,  altsaa  af  borgerlig  Stand,  og  tihned 
fattig.   Jeg  forestillede  ham,    at  han  under  slige  Konjunkturer 

næppe  kunde  vente  sin  Hr.  Faders  Samtykke,  og  bad  ham  des- 
aarsag  at  slaa  Pigen  af  sine  Tanker. 

Jeg  prædikede  lor  døve  Øren;  med  opbrusende  Heftighed 
spurgte  han:  „Kender  De  Elisabeth  Lund?'' 

Jeg  svarede  ja,  det  var  vel  baade  et  kønt  og  et  skikkeligt 
Fruentimmer! 

,,Kønl''  raabte  han,  ,, skikkelig!  køn!  Monsieur  Andersen!  hun 
er  en  Engel!" 

,,Kan  blive,"  svarede  jeg. 

,,Man  bør  ikke  være  vittig,"  sagde  han  hidsig,  ,,naar  man 
taler  om  Jomfru  Lund;  hun  er  for  ren,  for  hellig  —  Monsieur 
Andersen!  De  skal  ikke  engang  smile,  naar  Talen  er  om  hendel" 
og  dermed  sprang  han  bort  med  en  Ivrighed,  som  om  hans  Vel- 
færd stod  paa  Spil;  jeg  saa  ham  ikke  den  hele  Dag. 

Næste  Morgen  var  han  dog  saa  vidt  kommen  til  sig  selv,  at  jeg 
kunde  tale  fornuftigt  med  ham  —  thi  han  havde  det  ret  som  i 
en  Feber  med  Paroksysmer  og  derpaa  følgende  Mathed  —  jeg 
spurgte  ham  nøje  ud,  om  Pigen  havde  ladet  sig  mærke  med,  at 
hun  havde  gode  Tanker  til  ham,  eller  om  han  selv  havde  talt 
til  hende  om  sin  Inklination. 

Med  dybe  Suk  benægtede  han  begge  Dele;  han  havde  ikke 
kunnet  tale  et  eneste  Ord  bare  for  at  se  paa  hende;  hun  havde 
vel  sagt  noget,  men  han  havde  ikke  observeret,  hvad  det  var, 
da  han  havde  nok  med  at  beskue  hendes  Læber  o.  s.  v.,  o.  s.  v. 

Da  jeg  nu  mærkede,  at  hans  Forlibelse  var  af  saa  heftig  en 
Natur,  at  det  ikke  vilde  være  mig  muligt  med  Held  at  befejde 
den,  gav  jeg  ham  det  Raad,  at  bekende  alting  rent  ud  for  den 
gamle  og  sætte  Ilaabet  til  hans  faderlige  Kærlighed  —  det  turde 
han  ikke;  han  var  ganske  frygtsom,  raadvild  og  vidste  hverken 
ud  eller  ind;  det,  han  kunde  gøre,  vilde  han  ikke;  det,  han  vilde, 
turde  han  ikke.  Saa  gik  da  jeg  til  den  gamle  og  skriftede  paa 
Sønnens  Vegne. 

I  Førstningen  blev  han  meget  fortørnet;  han  mente  at  have 
vist  Eftergivenhed  nok,  idet  han  afbrød  den  fordelagtige  Mariage 
med  Frøken  H"***;  skulde  han  nu  endydermere  tillade  ham  at 
forbinde  sig  med  en  fattig  Præstedatter!  Men  da  jeg  forestillede 
ham  Styrken  og  Heftigheden  af  den  unge  Mands  Kærlighed,  da 
jeg  lagde  ham  paa  Sinde,  at  han  kun  havde  dette  eneste  Barn, 
som  maaske  kunde  tage  sin  Død  over  det,  ifald  han  ikke  fik 
Pigen,  at  denne  var  et  velopdragent  og  uberygtet  Menneske,  at 
hans  Søn  jo  blev  mere  end  rig  nok  til  at  gøre  en  fattig  Pige 
lykkelig,  og  endelig  at  hun,  just  fordi  hun  blev  opløftet  fra  Fat- 

tigdom  og  ringere  Stand  til  Ære  og  Rigdom,  vilde  blive  hendes 
tilkommende  Ægtemage  des  mere  hengiven,  svarede  han  rørt: 
,,Saamænd,  Monsieur  Andersen!  I  siger  noget  —  lad  min  Søn 
komme  til  mig!'' 

Med  gode  Forhaabninger  sendte  jeg  den  forlibte  Ungersvend 
fnd  (il  Faderen.  Da  de  havde  været  en  føje  Tid  tilsammen,  kom 
min  unge  Ven  springende  ned  i  mit  Kammer,  tog  mig  om  min 
Hals  og  kyssede  mig,  løb  saa  ud  igen  uden  at  have  talt  et  eneste 
Ord  —  som  da  ogsaa  var  overflødigt  —  og  inden  jeg  vel  fik  stop- 
pet og  tændt  min  Pibe,  hørte  jeg  ham  galoppere  ud  af  Gaarden. 

Jeg  kan  spare  mig  den  Umage  at  fortælle  hans  Frieri,  da  han 
selv  har  gjort  det  i  et  Brev,  som  jeg  erholdt  nogle  Dage  derefter. 
Jeg  vil  anføre  det  helt  og  holdent,  da  det  kan  vise  dig  saavel 
hans  sangvinske  Temperament  som  og  afgive  et  Eksempel  paa 
hans  kuriøse  Skrivemaade. 

„Afrn  kære  Monsieur  Andersen! 

Jeg  er  i  Paradis.  Hun  er  min!  den  skønneste  af  alle  Guds 
Engle  paa  Jorden  er  mini  og  hun  elsker  mig;  den  dejligste,  klo- 
geste, vittigste,  frommeste  Pige  paa  Jorden  har  skænket  mig 
sit  uskatterlige  Hjerte.  Jeg  er  halvt  forrykt  af  Glæde;  jeg  drøm- 
mer om  Dagen,  og  jeg  vaager  om  Natten;  men  var  det  ikke  en 
Skam  at  sove  med  et  Hjerte  saa  fuldt  af  Lyksalighed?  Er  jeg 
hos  hende,  kan  mine  Øjne  ikke  lukke  sig  for  at  se  paa  hende,  og  er 
jeg  borte  fra  hende,  pines  jeg  af  Uro  og  Længsel;  og  aldrig  saa 
snart  falder  mine  Øjne  til,  før  jeg  drømmer  om  hende:  at  hun 
omfavner  mig,  eller  flygter,  er  syg  —  død;  da  farer  jeg  op  i 
Angest,  og  borte  er  Søvnen.  Jeg  kommer  virkelig  til  at  tage  en 
Dosis  Opium  hver  Aften,  ellers  vaager  jeg  mig  ihjel.  Jeg  er  i 
lige  saa  stor  Fare  for  at  hungre  til  Døde;  ved  Bordet  glemmer  jeg 
baade  at  spise  og  drikke.  Ser  hun  smilende  til  mig,  taber  jeg 
Ske  og  Kniv;  jeg  mættes  jo  af  hendes  Øjnes  himmelske  Straa- 
ler.  Kysser  him  mig,  indsuger  jeg  den  sødeste  Livsnæring  af 
hendes  balsamiske  Læber.  —  De  maa  virkelig  sende  mig  Lars, 
at  han  kan  putte  mig  Maden  i  Munden.  — 

Men  jeg  vilde  jo  fortælle  Dem  min  Forlovelse  —  ja  —  jeg 
ved  næppe  selv,  hvorledes  det  gik  til.  I  trende  Dage  gik  jeg  paa 
Gløder  —  i  trende  Nætter  sov  jeg  paa  Knappenaale.  I  hendes 
Fraværelse  var  jeg  modig  som  en  Krigshelt  og  besluttede  hun- 
drede Gange:  nu  skal  det  være!  men  saa  snart  jeg  blot  uden  for 
Døren  hørte  hendes  Englerøst  —  borte  var  da  hele  min  Kourage. 

Flere  Gange  tog  jeg  med  Magt  Mod  til  mig  og  nærmede  mig 

med  nedslagne  Øjne  —  thi  jeg  vidste  nok,  at  naar  de  mødte  hen< 
des,  gik  jeg  straks  fra  Samlingen;  —  men  det  var  et  og  det 
samme;  jeg  kunde  ikke  undgaa  at  skimte  Spidsen  af  hendes  lille 
Fod,  og  da  sad  atter  Frieriet  fast  i  min  Hals  —  jeg  ønskede  mig 
tusinde  Mil  borte. 

Efter  ethvert  saadant  frugtesløst  Forsøg  ærgrede  jeg  mig  bit- 
terligt over  min  Fejghed  og  fartede  ny  dristige  Beslutninger,  der 
dog  aldrig  kimde  naa  Modenhed  formedelst  den  Uvished,  hvori 
jeg  svævede,  om  jeg  nemlig  turde  haabe  Genkærlighed  eller  ikke. 
Snart  syntes  det  mig  umuligt,  at  saa  himmelsk  en  Skabning 
kunde  elske  nogen  dødelig,  og  snart  tyktes  mig,  at  hun  nød- 
vendig maatte  bevæges  af  saa  ren  og  heftig  en  Tilbøjelighed  som 
den,  der  fyldte  mit  hele  Hjerte.  Haab  og  Frygt  for  i  saa  hurtig 
Afveksling  igennem  min  Sjæl  som  Skyer  og  Solskin  over  Himlen 
paa  Stormens  Dag. 

Omsider  var  jeg  Fortvivlelsen  nær,  og  da  —  o  da  slog  min 
Lyksaligheds  første  Time.  Jeg  sad  i  et  Lysthus  og  græd;  mit 
Hjerte  bankede,  som  om  det  vilde  sprænge  mit  Bryst;  med  eet 
stod  hun  foran  mig.  Gennem  Taareme  saa  jeg,  at  hun  var  bleg 
og  skælvede  som  jeg  selv  —  dette  gav  mig  Mod:  nu  eller  aldrig! 
Hvad  jeg  gjorde,  hvad  jeg  sagde,  hvad  hun  svarede?  jeg  ved  det 
ikke;  jeg  ved  end  ikke,  om  der  blev  talt  et  eneste  Ord;  jeg  min- 
des kun,  at  hun  laa  i  min  Favn,  hendes  Arm  om  min  Hals,  hen- 
des Kind  ved  mit  bankende  Hjerte,  og  —  og  nu  er  Brevet  sluttet; 
jeg  hører  hendes  Fodtrin.  —  Adieu!  adieu! 

Deres  lyksalige  Arthur,'' 

Jeg  maatte  mange  Gange  smile  under  Læsningen  af  denne 
rapsodiske  Skrivelse,  men  glædede  mig  dog  ret  af  Hjertet  over 
disse  unge,  vakre  Personers  Lykke.  Næppe  havde  jeg  gennem- 
løbet det,  før  jeg  blev  kaldet  til  den  gamle  Herre,  som  havde 
faaet  et  pludseligt  Anfald  af  sin  Sygdom.  Jeg  fandt  ham  sid- 
dende i  sin  Lænestol  —  thi  han  kunde  ikke  taale  at  ligge  —  med 
et  lignende  Brev  fra  Sønnen  i  sin  Haand  og  faderlige  Glædes- 
taarer  i  sine  Øjne,  uagtet  hans  Legeme  led  under  heftige 
Smerter. 

,,I  har  ogsaa  faaet  Brev  fra  min  Søn,  Monsieur  Andersen!" 
sagde  han,  ,,ja!  Gud  give,  det  maa  geraade  til  hans  sande  Vel! 
Men  nu  maa  jeg  dog  have  Bud  efter  ham,  han  skal  have  min 
Velsignelse,  inden  Herren  kalder  mig  —  min  kære  Andersen! 
jeg  tror,  min  Time  er  kommen  —  denne  Gang  gaar  jeg  næppe 
derfra!" 

Inden  jeg  kunde  ytre  min  dybe  og  oprigtige  Bedrøvelse,  traadte 
Præsten  ind  med  det  hellige  Sakramente,  og  jeg  gik  for  at  lade 
den  unge  Herre  hente.  Det  varede  ikke  længe,  inden  han  kom; 
og  da  kunde  jeg  se,  at  Kærlighed  til  den  forlovede  dog  ikke  havde 
fortrængt  Kærligheden  til  Faderen  af  hans  fromme  Hjerte.  Han 
vilde  absolut  være  hos  ham  baade  Nat  og  Dag,  og  det  var  kun 
paa  den  syges  gentagne  Befalinger,  han  var  at  formaa  til  under 
Tiden  at  nyde  et  Par  Timers  Søvn,  hvortil  han  saa  højlig  trængte. 

Med  den  gamle  blev  det  stedse  slettere  og  slettere;  og  kortelig 
at  fortælle,  efter  otte  Dages  Lidelser  hensov  han  salig  og  stille. 
Skønt  dette  Dødsfald  ikke  var  ganske  uventet,  foraarsagede  det 
dog  en  inderlig  Sorg  hos  alle;  thi  den  hensovede  var  en  hjer- 
tensgod og  from  Mand  og  elsket  af  alle  sine  undergivne.  Ingens. 
Smerte  kunde  alligevel  lignes  med  Sønnens;  det  var  næppe,  han 
skriftlig  kunde  melde  Kæresten  sit  sørgelige  Tab. 

Dog  —  Sorgen  har  ingen  absolut  Magt  over  unge  Hjerter;  Na- 
turen lader  sig  ikke  afdisputere  sin  Ret;  Haabets  Solskin  for- 
driver snarlig  Kummerens  Skyer  fra  den  urynkede  Pande;  Glæ- 
den er  stærkere  end  Sorgen  i  den  unge,  levelystne  Sjæl.  Straks 
efter  Begravelsen  begyndte  min  kære  Arthur  at  længes  saa  hef- 
tigt efter  sin  elskværdige  Brud,  at  intet  var  i  Stand  til  længer  at 
holde  ham  tilbage,  da  der  indløb  et  Brev,  hvori  hun  meldte  ham,^ 
at  hun  ufortøvet  maatte  afrejse  til  sin  Søster  i  Hovedstaden. 
Dennes  Mand  var  pludselig  død,  og  hun  trængte  nu  højlig  baade 
til  Trøst  i  sin  Smerte-  og  Hjælp  i  sit  Husvæsen,  saa  meget  mere 
som  hendes  smaa  faderløse  Børn  manglede  det  Tilsyn,  hendes- 
egen  tunge  Sorg  hindrede  hende  i  at  yde  dem.  Med  Brevet  fulgte 
som  Pant  paa  ubrødelig  Troskab  en  Fæsten sring  i  Stedet  for 
mundtlig  Afsked,  hvilken  Moderen,  som  ledsagede  hende,  ikke 
troede  at  kunne  tilstede. 

Dette  Brev  var  en  H jobspost  for  min  stakkels  Ven,  som  i  For- 
ening med  Sorgen  over  Faderens  Død,  Natte vaagen,  Sjæls  og 
Legems  Anspændelse  og  Udmattelse  kastede  ham  paa  et  farligt. 
Sygeleje,  fra  hvilket  han  først  efter  ti  Ugers  Forløb  var  i  Stand 
til  at  rejse  sig.  — 

I  al  denne  Tid  maatte  jeg  føre  Korrespondancen  mellem  ham 
og  Kæresten,  hvis  Ophold  i  København  trak  sig  ud  langt  over 
Forventning.  Det  var  for  mig  en  saare  vanskelig  Kommission  at 
skrive  alle  disse  Kærestebreve.  I  Førstningen  gik  det  godt  nok, 
saa  længe  han  selv  var  i  Stand  til  at  diktere  mig;  men  da  han 
dertil  blev  for  svag,  maatte  jeg  ogsaa  føre  dem  i  Pennen,  der- 
efter læse  dem  op  for  ham,  og  naar  de  saa  var  rettede  og  ud- 

pyntede  med  adskillige  kælne  Epiteta,  omsider  renskrive  dem 
med  omhyggelig  Efterligning  af  hans  egen  Haand,  paa  det  hun 
ikke  skulde  mærke,  hvor  daarlig  han  var.  Endelig  tiltog  Syg- 
dommen i  den  Grad,  at  han  i  flere  Uger  var  ganske  uden  Be- 
vidsthed; alligevel  maatte  jeg  fortfare  med  Korrespondancen; 
men  da  jeg  havde  faaet  nogen  Øvelse  i  den  forlibte  Brevstil,  lod 
hun  sig  rigtig  føre  bag  Lyset. 

Jeg  var  i  Sandhed  i  en  slibrig  og  ængstelig  Stilling  og  til 
sidst  ganske  konfus  over  dette  Skriveri,  der  kostede  mig  langt 
større  Hovedbrud  end  nogen  som  helst  latinsk  Stil  i  min  Skole- 
gang; tilmed  var  jeg  jo  ogsaa  betaget  af  stor  Sorrig  og  Ængstelse 
saavel  for  min  unge,  elskelige  Ven  som  for  hans  stakkels  Kæ- 
reste. 

Endelig  overstod  han  Sygdommens  farligste  Krisis  og  befriede 
mig  saaledes  paa  een  Gang  fra  min  Frygt  og  fra  hin  besværlige 
Kontorforretning.  Han  havde  næppe  forladt  Sengen,  før  han  vilde 
have  været  af  Sted  til  København;  dog,  da  han  kun  meget  lang- 
somt genvandt  de  tabte  Kræfter,  og  da  Godsets  Overtagelse  med- 
førte en  Del  uopsættelige  Forretninger,  hvilke  formedelst  hans 
langvarige  Sygdom  havde  formeret  og  opdynget  sig,  hengik  atter 
nogle  Uger,  inden  han  kunde  tiltræde  den  forønskede  Rejse.  Da- 
gen før  modtog  han  med  Posten  følgende  ominøse  Brev: 

,, Kælne  Damon!  flyv  paa  Kærligheds  Duevinger  til  din  Fyl- 
lis!  der  skal  du  finde  din  Glæde  fordoblet  og  Omstændighederne 
saa  gode  som  muligt*.  Luc.  1.  36.  — 

Den  graa  Kat/' 

Denne  lakoniske  Seddel  opvakte  hos  Arthur  hverken  Skinsyge 
eller  Forundring;  ej  engang  Nysgerrighed  efter  at  kende  Autor, 
saa  fast  var  han  i  Troen  paa  sin  Kærestes  Dyd.  Jeg  derimod 
kunde  ikke  ganske  dæmpe  en  vis  Anelse,  hvis  Betydning  jeg  — 
desværre!  kun  alt  for  snart  skulde  erfare. 

Min  Ven  rejste  saa  vel  til  Mode  og  let  som  en  Trækfugl  mod 
Syden.  Den  første  Uge  erholdt  jeg  ingen  Efterretning  fra  ham, 
den  anden  ikke  heller.  Nu  begyndte  jeg  at  blive  lidt  urolig,  og 
da  den  tredie  ligeledes  hengik  uden  Brev,  besluttede  jeg  at  rejse 
efter  ham.  Det  kunde  umuligt  hænge  rigtigt  sammen.  Forvalte- 
ren og  jeg  havde  skrevet  hver  Postdag  —  og  det  endog  i  nogle 
for  Godset  vigtige  Anliggender.  Vel  kunde  han  efter  sit  heftige 
Gemyt  over  Kæresten  glemme  os  andre,  men  dog  kun  for  en  føje 
Tid;  og  en  saa  langvarig,  uforsvarlig  Glædesrus  var  ikke  tæn- 
kelig. 

Jeg  tog  over  Land  og  kørte  Nat  og  Dag.  Paa  den  tredie  arri- 
verede jeg  til  Staden  og  ilede  nu  straks  hen  til  den  Gæstgiver- 
gaard,  hvor  han  før  sin  Afrejse  havde  bestemt  —  efter  den  i  Kø- 
henhavn  velbekendte  Tjeners  Anvisning  —  at  ville  logere. 

Det  var  paa  den  høje  Tid,  jeg  kom:  Han  sad  halvt  paaklædt 
i  en  Lænestol  og  trommede  med  Fingrene  paa  begge  Stolearmene. 

„Herre!  du  min  Gud!"  raabte  jeg  forskrækket,  „hvorledes  er 
det  fat?" 

Jeg  frygtede,  at  han  var  blevet  vanvittig,  og  virkelig  var  han 
ikke  langt  derfra.  Uden  at  forandre  en  Mine  i  sit  blege,  fortviv- 
lede Aasyn  kastede  han  kun  et  flygtigt  Blik  paa  mig,  og  der- 
paa  —  som  havde  jeg  været  en  ham  ganske  uvedkommende  Per- 
son —  fæstede  han  igen  sine  Øjne  stift  paa  Vinduet. 

„Gode,  kære  Hr.  Arthur!"  sagde  jeg  og  greb  hans  Haand  — 
kold  og  slap  blev  den  liggende  mellem  mine.   ' 

Jeg  brast  i  Graad  og  satte  mig  tavs  ved  hans  Side.  Jeg  er- 
indrede mig  Hjobs  Venner:  ,,og  da  de  saa  hans  ynkelige  Skik- 
kelse, opløftede  de  deres  Røst  og  græd,  og  de  sad  hos  ham  tre 
Nætter;  men  ingen  talte  et  Ord,  thi  hans  Smerte  var  saare  stor.*^ 

Jeg  ved  ikke,  hvor  længe  jeg  sad  saaledes  i  stum  Bedrøvelse, 
indtil  omsider  hans  indvortes  Sorrig  begyndte  at  faa  Luft;  han 
sukkede  dybt,  og  Taare  paa  Taare  randt  ned  ad  hans  Kinder. 
Da  forsøgte  jeg  at  tale  Trøstens  Ord;  jeg  bad  ham  dog  at  betro 
mig  sin  Kimimer  og  bryde  den  ængstelige  Tavshed.  Det  var  endnu 
for  tidligt;  Saaret  var  for  friskt  og  ømfindtligt  til  at  berøres. 

„Min  hjertenskære  Ven!"  sagde  jeg,  ,, fortvivl  dog  ikke,  om 
end  Verden  gaar  Dem  imod." 

,, Verden  er  en  Røverkule!"  afbrød  han  mig  heftigt  og  rejste 
sig  i  Stolen;  men  han  faldt  afmægtig  tilbage,  og  hans  Hoved 
sank  ned  paa  hans  Bryst. 

Jeg  hørte  Fodtrin  paa  Trappen;  jeg  gik  ud  og  mødte  Lars 
—  han  saa  lige  saa  bleg  og  forvirret  ud  som  hans  Herre. 

,,For  Himlens  Skyld!"  hviskede  jeg,  ,, hvorledes  hænger  det 
sammen  her?" 

,, Elendigt,  Monsieur  Andersen!"  svarede  han.  ,,Han  maa 
endelig  se  at  faa  Herren  bort  herfra!  København  er  ikke  god  for 
ham." 

Disse  sidste  Ord  bragte  mig  paa  den  Tanke,  at  det  stakkels 
unge  Menneske  var  blevet  forført  til  Spil  eller  anden  Udsvæ- 
velse, hvortil  desforuden  hans  fyrige  Temperament  lettelig  havde 
kunnet  forlede  ham.  Jeg  gik  ind  i  Værelset  igen. 

,, Kæreste  Ven!"  sagde  jeg,  „forsag  ikke!  Gud  er  naadig  til 

St.  St.  Blicher:  Samlede  Noveller.  III.  ^ 

at  forlade;  saa  længe  De  endnu  har  Troen  paa  hans  Barmhjer- 
tighed, er  ikke  alt  tabt;  kast  Dem  med  et  angergivent  Hjerte  i 
hans  Faderarme!" 

Han  saa  tavs  og  stift  paa  mig,  som  om  han  ikke  forstod  min 
Tale  —  hvilket  han  rigtignok  ej  heller  var  i  Stand  til. 

,, Ingen  falder  saa  dybt,  at  han  jo  atter  kan  rejses,  naar  han 
kun  ikke  fortvivler." 

Skønt  jeg  snart  erfarede  min  Vildfarelse,  havde  samme  dog 
den  gavnlige  Virkning,  at  den  gav  hans  fikse  Forestillinger  en 
anden  Retning.  Et  nyt  Saar  synes  jo  at  formindske  Smerten  af 
et  ældre,  idet  det  fordeler  den.  Han  rystede  paa  Hovedet  med  et 
bittert  Smil: 

,,De  tager  fejl,  min  Ven!  mig  skader  intet  andet,  end  at  jeg 
er  bleven  ormslagen^,  men  —  men  Andersen!  naar  Engle  falder, 
da  maa  Mennesker  fortvivle." 

Ved  disse  Ord  sprang  han  op  og  gik  med  Hændervrid  og  vilde 
Øjekast  omkring  i  Værelset.  Nu  fornam  jeg,  at  det  var  Kæreste- 
sorger, som  trykkede  ham. 

,, Herre  Gud!"  raabte  jeg  med  et  allerede  lettere  Hjerte,  „er 
Jomfru  Lund  — " 

,, Forbandet  være  hendes  Navn!"  skreg  han,  ,,nævn  det  aldrig 
mere!  Hendes  Billede  sidder  som  en  Slangebrod  i  mit  Hjerte; 
men  aldrig  skal  hendes  Navn  besmitte  min  Tunge!  —  Andersen, 
før  mig  bort  herfra!  langt  bort  fra  denne  Fordærvelsens  Af- 
grund!" 

,,Med  den  bedste  Villie,  min  Hjertens  Ven!"  svarede  jeg  og 
gik  ud  til  Lars  for  at  lade  ham  bestille  en  Vogn. 

Vognen  kom;  men  Lars  blev  borte,  og  jeg  har  aldrig  set  eller 
hørt  noget  til  ham  siden  denne  Dag.  Vi  maatte  rejse  uden  ham, 
da  Arthur  aldeles  ikke  vilde  bie,  og  inden  en  Time  befandt  vi  os 
paa  Hjemvejen  til  Jylland. 

Paa  denne  saare  bedrøvelige  Rejse  var  min  ulykkelige  Ven 
bestandig  indesluttet  i  sig  selv  og  talte  kun,  naar  jeg  vakte  ham 
af  hans  mørke  Grublerier.  Vel  søgte  jeg  paa  alle  mulige  Maa- 
der  at  adsprede  ham,  ved  at  gøre  ham  opmærksom  paa  de  mange 
smukke  Situationer,  som  præsenterede  sig  alle  Vegne  og  viste 
Naturen  i  dens  mangfoldig  afvekslende  Skønhed;  men  det  var 
alt  sammen  til  ingen  Nytte;  han  kastede  et  ligegyldigt  Blik  der- 
hen, hvor  jeg  pegede,  og  drog  det  lige  saa  hastigt  og  uden 
Deltagelse  tilbage  for  at  fæste  det  snart  paa  Skyerne  og  snart 
paa  sine  Fødder.  Et  dybt  Suk,  en  hastig  tilbagetrykt  Taare  var 
det  eneste,  som  røbede  hans  indvortes  Bevægelse. 

Kun  een  Gang  prøvede  jeg  at  lede  Talen  hen  paa  den  utro 
Kæreste  baade  for  at  erfare  ScLmmenhængen  med  hendes  Utro- 
skab, som  og  for,  at  han  kunde  lette*  sit  beklemte  Hjerte  ved  Med- 
delelsen af  sin  Ulykke;  men  da  for  han  forbitret  op:  „Dersom 
De  taler  endnu  engang  om  hende,  springer  jeg  af  Vognen,  og 
De  skal  aldrig  se  mig  mere." 

Naturligvis  undgik  jeg  nu  siden  at  berøre  denne  Materie.  Der- 
imod talte  jeg  om  hans  salig  Hr.  Fader,  om  Godsets  Tilstand, 
de  nødvendige  Forbedringer  ved  samme,  ved  Gaarden  og  Haven, 
med  saadant  mere.  Hertil  laante  han  dog  stundom  Øre,  gav  og- 
saa  undertiden  et  kort,  dog  ret  fornuftigt  Svar.  Alligevel  fornam 
jeg  ikke  nogen  ret  mærkelig  Forandring  i  hans  Sindstilstand, 
før  vi  nærmede  os  Mørkedal.  Saa  snart  han  fik  Øje  paa  Hjem- 
met, brast  han  i  en  heftig^raad,  som  jeg  aldeles  ikke  søgte  at 
standse;  jeg  ansaa  denne  Taareflod  for  en  lettende  Udtømmelse 
af  Sorgen,  ligesom  Aareladning  —  analogisk  betragtet  —  skiller 
Feberpatienten  ved  en  Del  af  Materia  peccante. 

Uden  at  ville  tale  med  noget  Menneske  paa  Gaarden  ilede 
han  ind  i  Faderens  Sovekammer,  hvilket  han  i  de  første  tre  Uger 
ikke  forlod.  Her  var  jeg  alene  og  næsten  bestandig  hos  ham  og 
opfyldte  trolig  baade  en  Vens  og  en  Tjeners  Pligter  og  bestyrede 
som  Mellemmand  alle  Gaardens  og  Godsets  Affærer.  En  af  de 
første  og  besynderligste  var  den,  at  afskedige  alle  Tjenestekvin- 
derne lige  fra  Husholdersken  til  Hønsepigen. 

Han  var  ubevægelig  i  denne  Post:  „Ingen  af  dette  falske  Køn'* 

—  sagde  han  —  „skal  herefter  bo  under  Tag  med  mig;  jeg  vil 
aldrig  have  andre  end  Mandfolk  i  mit  Brød." 

Saa  snart  dette  var  bragt  i  Rigtighed,  syntes  atter  en  Sten  at 
være  lettet  fra  hans  Hjerte,  og  efterhaanden  antog  hans  Sorg 
en  mere  blid  og  mindre  folkesky  Karakter.  Han  bekvemmede  sig 
til  1  mit  Selskab  at  gøre  smaa  Spadsereture  i  Haven  og  Skoven, 
skønt  disse  syntes  at  forny  —  dog  med  stedse  aftagende  Styrke 

—  en  Kummer,  der  aldrig  ganske  vilde  lade  sig  udrydde. 

Ved  denne  Tid  døde  den  nærmest  boende  Præst,  og  min  Ven 
kaldede  mig  straks  til  hans  Eftermand.  Jeg  maatte  nu  forlade 
ham,  og  dette  gjorde  jeg  med  Taknemmeligheds  og  Deltagelses 
oprigtige  Taarer.  Han  trykkede  mig  til  sit  dybt  saarede  Hjerte 
og  græd  som  et  Barn,  der  skal  skilles  fra  sin  Fader.  Jeg  lovede 
at  besøge  ham  saa  ofte  som  muligt,  og  næsten  daglig  opfyldte 
jeg  dette  Løfte. 

Vinteren  gik  hen.  Det  var  næsten  allerede  et  Aar  siden  Hr. 
Arthurs  uheldige  Forlovelse,  at  han  en  Dag  ved  min  Bortgang 

rakte  mig  et  Papir  med  disse  Ord:  „Min  oprigtige  Ven!  De  burde 
for  længe  siden  været  indviet  i  min  Uiykkeshistorie,  men  først 
nu  har  Jeg  vundet  Styrke  til  at  fortælle  den;  deraf,  at  jeg  har 
været  i  Stand  til  at  føre  den  i  Pennen,  vil  De  kunne  drage  en  be- 
roligende Slutning  med  Hensyn  til  min  nuværende  Sindsstem- 
ning." —  Herunder  følger  en  Afskrift: 

,, Siden  min  elskede  Faders  Død  har  jeg  ingen  bedre  —  ingen 
anden  Ven  haft  end  Dem,  gode,  kære  Andersen!  De  har  med 
utrættelig  Taalmodighed  udholdt  mine  tungsindige  og  sikkerlig 
ofte  besværlige  Luner;  ja!  De  er  den,  som  har  frelst  mig  fra 
Fortvivlelse,  som  har  lindret  min  dybe  Kummer  —  skulde  De 
da  ikke  erfare  dens  Aarsag?  Men  ak!  naar  jeg  paa  ny  opriver 
det  pinefulde  Saar  —  dog  —  maaske  selv  denne  smertelige  Be- 
rørelse  kan  have  nogen  helbredende  Virkning!  —  Velan!  jeg 
vil  vove  det! 

Bevinget  af  min  heftige,  min  inderlige  Kærlighed,  ilede  jeg 
mine  Længslers  Maal  i  Møde.  Det  sødeste  Haab  opfyldte  mit  umis- 
tænksomme Hjerte  —  ak!  jeg  anede  ikke,  at  jeg  hastede  hen  mod 
den  Afgrund,  der  skulde  opsluge  alle  mine  Glæder  i  Livet. 

I  Roskilde  blev  jeg,  haardt  imod  min  Villie,  forsinket  negle 
Timer  —  Aarsagen  dertil  mindes  jeg  nu  ikke  mere.  Da  jeg  meget 
ntaalmodig  herover  omsider  steg  til  Vogns,  mødte  jeg  i  Forstuen 
Frøken  H*"",  som  i  nogen  Tid  havde  opholdt  sig  i  København. 
Med  et  tvetydigt,  højst  modbydeligt  Smil  ønskede  hun  mig  en 
lykkelig  og  fornøjelig  Rejse.  Ligegyldig  hilste  jeg  igen  og  sprang 
hende  forbi,  lige  saa  hastigt  som  dette  varselfulde  Møde  for- 
svandt af  min  Erindring.  Først  længe  efter  Opvaagnelsen  af  min 
korte  Glædes-Drøm  tilbagekaldte  jeg  i  min  Hukommelse  hendes 
fæle  Smil  og  sælsomme  Betoning  af  Ordene  ,, lykkelig"  og  „for- 
nøjelig". — 

Snart  naaede  jeg  Porten  til  den  By,  som  inden  sine  Volde 
gemte  min  Sjæls  udkaarede.  Med  pinlig  U taalmodighed  maatte 
jeg  oppebie  Enden  paa  Visitøremes  Undersøgelser;  men  endnu 
under  disse  drog  Lars  —  stakkels  Karl!  —  mig  til  Side  og  bad 
mig  stammende  og  skælvende  dog  ikke  straks  at  opsøge  min 
Kæreste. 

Denne  Anmodning,  hans  forvirrede  Tale,  hans  usædvanlige 
Forlegenhed  indjog  mig  en  dødelig  Angest.  ,,Er  hun  syg?  er  hiin 
død?"  raabte  jeg,  men  fik  intet  Svar;  thi  Lars  sad  allerede  i 
Vognen  —  vistnok  for  ogsaa  at  faa  mig  derop  og  saaledes  at 
unddrage  mig  de  omstaaendes  Nysgerrighed.  Jeg  sprang  op  til 
ham  og  gentog  mine  ængstelige  Spørgsmaal;  men  under  den 

stærke  og  uafladelige  Rumlen  og  Larmen  kunde  jeg  ikke  forstaa 
hans  Svar. 

Havde  det  varet  længere,  kunde  jeg  have  sprunget  af  Vog- 
nen og  revet  ham  med  mig  —  dog,  straks  inden  lor  Porten  holdt 
vi  ved  den  Gæstgivergaard,  som  han  kendte  og  havde  anbefalet' 

„Er  hun  åerV  raabte  jeg,  idet  jeg  foran  ham  for  ind  ad 
Døren. 

,,Nej!"  svarede  han,  ,,det  er  her,  vi  skal  logere." 

„Men  saa  bring  mig  da  til  hende!"  skreg  jeg  forbitret  og  greb 
ham  ved  Armen. 

Han  bad  mig  for  Guds  Skyld  ikke  at  forhaste  mig,  men  endelig 
bie,  til  han  havde  fortalt  mig,  hvad  jeg  lige  saa  godt  først  som 
sidst  maatte  vide.  Jeg  stod  paa  Gløder;  han  maatte  næsten  med 
Ma^t  føre  mig  ind  i  det  anviste  Værelse. 

Længe  martrede  han  mig  her  med  Udflugter  og  Omsvøb,  før 
mine  Trusler  aftvang  ham  den  sønderknusende  Tilstaaelse:  Han 
havde  af  en  troværdig  Ven  i  Roskilde  erfaret,  at min  el- 
skede, min  tilbedte  Pige  var  —  en  Skøge. 

Havde  dette  Tordenord  ikke  lamslaaet  alle  mine  Lemmer, 
vilde  jeg  maaske  have  myrdet  ham  paa  Stedet. 

,,Kom,  du  Helvedes  Sendebud!"  skreg  jeg,  saa  snart  jeg  blev 
i  Stand  til  at  røre  min  Tunge  —  ,,du  skal  bringe  mig  til  hende! 
een  af  jer  skal  dø!" 

Jeg  greb  ham  i  Brystet  og  slæbte  ham  mod  Døren. 

„Naadige  Herre!"  stammede  han  skælvende  lige  saa  stærkt 
som  jeg  selv  —  ,,hun  er  flyttet  —  lad  mig  først  forhøre,  hvor 
hun  bor  —  inden  et  Kvarter  skal  De  se  hende!  vil  De  bare  bie, 
til  jeg  kommer  igen." 

Med  disse  Ord  rev  han  sig  løs  og  var  ude  af  kammeret,  inden 
jeg  kunde  standse  ham.  Jeg  stod  som  fastnaglet  og  stirrede  paa 
den  lukkede  Dør.  Dersom  nogen  Tilstand  paa  Jorden  ligner  Hel- 
vede, da  var  det  min;  jeg  ved  ikke,,  hvor  længe  den  varede;  for 
de  fordømte  maa  enhver  nok  saa  liden  Del  af  Tiden  være  uden 
Maal. 

Endnu  tror  jeg,  at  disse  Øjeblikke  var  Kulminationen  af  min 
Sjælemarter  —  pinefuldere  end  selve  det,  der  gjorde  min  Frygt 
til  Vished.  Mit  Ansigt  maa  rædsomt  have  udtrykt  den  indvortes 
Kamp  imellem  forskellige  Sindslidelser;  thi  en  Pige,  som  kom 
ind  med  et  Brev,  tabte  det  af  Forskrækkelse  og  fløj  ud  igen  med 
et  Skrig.  I  det  samme  kom  Lars;  men  inden  han  vilde  føje  sig 
efter  min  Villie,  tog  han  mig  ordentlig  i  Ed:  at  jeg  blot  maatte 

se  og  høre,  men  hverken  tale  eller  foretage  mig  noget  og  ufor- 
tøvet følge  tilbage  med  ham. 

,,De  maa  dræbe  mig,"  sagde  den  tro  Karl  og  stillede  sig  for 
Døren  —  ,, eller  og  De  skal  love  fnig  ved  Deres  Salighed,  at  De 
vil  være  rolig!" 

Jeg  var  nødt  til  at  sværge.  I  dette  Øjeblik  opdagede  han  Bre- 
vet, som  Pigen  havde  tabt  og  jeg  slet  ikke  ændset.  Han  tog 
•det  op. 

,,Det  er  vist  fra  Jomfruen,"  sagde  han,  „det  er  hendes  Haand; 
vil  De  ikke  læse  det  først?" 

Jeg  rev  det  op  —  det  var  fra  hende;  men  jeg  kunde  ikke  læse 
det,  saaledes  rystede  jeg,  saaledes  dansede  Bogstaverne  for  mine 
Øjne.  Han  maatte  læse  det  for  mig;  hun  meldte  blot  korteligt, 
at  hun  havde  maattet  følge  med  sin  Søster  til  Holsten,  hvor  den- 
nes Svigerfader  vilde  tage  hende  og  Børnene  til  sig;  hun  havde 
med  Dagsposten  tilmeldt  mig  det  samme  i  et  Brev  til  Mørkedal; 
men  i  Tilfælde  af,  at  dette  Brev  kom  for  silde  til  at  hindre  min 
Afrejse,  havde  hun  villet  aflægge  et  andet  her,  i  hvilket  hun  bad 
mig  paa  min  Gaard  at  oppebie  hendes  Hjemkomst,  der  forhaa- 
bentlig  ikke  ret  længe  skulde  udsættes." 

„Men  saa  er  hun  jo  ikke  her?"  raabte  jeg. 

,,Kom  selv  og  se,  naadige  Herrel"  svarede  han,  ,,men  husk, 
hvad  De  har  lovet  mig!" 

Vi  gik  langt  —  jeg  tror  til  den  modsatte  Kant  af  Byen.  Mine 
Fødder  brændte  tinder  mig;  snart  forekom  det  mig,  at  jeg  stod 
stille,  og  at  Folkevrimlen  for  med  Stormens  Hurtighed  forbi  mig; 
snart  var  det  mig,  som  om  jeg  sejlede  og  følte  et  Skibs  gyn- 
gende Bevægelse.  Omsider  førte  han  mig  ind  i  et  Hus,  nogle  Trap- 
per i  Vejret  —  jeg  befandt  mig  alene  med  ham  —  han  slog  Skod- 
den for  Døren  og  mindede  mig  atter  om  mit  edelige  Løfte. 

,,Sæt  Dem  nu  her  ved  Vinduet!"  sagde  han,  „og  hold  Øje  med 
den  Stue  i  første  Eiage  lige  overfor!  De  vil  snart  faa  hende  at  se 
—  men  kom  ikke  alt  for  nær  til  Vinduet!" 

Jeg  saa  hende  allerede;  hun  kom  og  satte  sig  paa  en  Stol. 
Straks  efter  nærmede  sig  en  ung  Officer,  omfavnede  og  kyssede 
hende,  tog  saa  Hat  og  Stok  og  gik.  —  Mit  Bryst  var  en  Øgle- 
rede. 

,,Se!  naadige  Herre!"  raabte  han  bag  ved  mig,  „nu  rejser 
hun  sig  og  vender  Siden  til  I** 

Himmel  og  Jord!  hun  var  frugtsommelig.  Det  blev  sort  for 
mine  Øjne  —  jeg  daanede.  Af  denne  lykkelige  Ubevidsthed  vaag- 
nede  jeg  først  ved  Vognens  Skumpien  under  mig;  min  Tjener 

havde  faaet  en  Hyrekaret,  hvori  vi  vendte  tilbage  til  mit  Logis. 
Jeg  vilde  hen  til  hende  —  Synet,  af  mig  skulde  sønderknuse  hende 
—  jeg  vilde  udfordre  Officeren  —  men  den  tro  Karl  hindrede 
ethvert  Udbrud  af  mit  Raseri. 

„De  kan  jo  skrive  hende  til,"  sagde  han,  ,,at  De  nu  kender 
hendes  Utroskab." 

Jeg  greb  dette  Raad,  men  kunde  ikke  følge  det;  Pennen  dan- 
sede paa  Papiret  —  jeg  kunde  ikke  trække  et  Bogstav  —  han 
maatte  skrive  for  mig.  Flere  Ark  rev  jeg  i  Stykker;  naar  han 
læste  for  mig,  hvad  han  havde  skrevet,  var  det  alt  sammen  ikke 
bittert  nok. 

„Jeg  tykkes  ikke,"  sagde  han  til  sidst,  „at  hun  er  Deres  Vrede 
værd;  var  det  ikke  nok,  naar  De  ganske  kortelig  slog  op  med 
hende?" 

Dette  fandt  mit  Bifald;  saaledes  kunde  saavel  den  krænkede 
Stolthed  som  den  skuffede  Ømhed  bedst  se  sig  hævnet.  For  at 
gøre  Hævnen  fuldkommen  angav  jeg  slet  ingen  Grund  til  vor 
Adskillelse,  men  meldte  hende  blot,  at  jeg  fandt  det  rigtigst  at 
hævo  vor  Forbindelse  og  skikkede  hende  derfor  Fæstensringen 
tilbage;  al  Korrespondance  og  muligt  Forsøg  paa  fremtidig  Nær- 
melse  frabad  jeg  mig  som  noget  ganske  unyttigt. 

,, Dersom  hun,"  sagde  jeg  til  ham  i  Bortgaaende,  ,,ikke  leve- 
rer dig  sin  Ring,  skal  du  forlange  den  og  sige,  at  din  Herre 
havde  foræret  dig  den." 

Da  han  var  borte,  for  en  isnende  Kulde  igennem  mit  Bryst. 
Med  ufravendt  Blik  stirrede  jeg  paa  den  Finger,  der  havde 
baaret  hint  —  engang  saa  dyrebare  —  Kærligheds-Pant.  Ligesom 
dens  Indtryk  gradvis  forsvandt,  saaledes  —  svor  jeg  lønlig  — 
skal  hendes  Minde  udslettes  af  mit  Hjerte  I  Ak!  min  Ven!  min 
Ven!  Eden  er  endnu  uopfyldt!  — 

„Hvad  sagde  hun?"  spurgte  jeg  den  tilbagevendende  Tjener. 

,,Hun  smilede  og  sagde,  det  var  godt,"  sagde  han. 

„Godt!"  gentog  jeg;  og  dette  var  det  sidste  Ord,  jeg  talte, 
indtil  De  kom  og  atter  aabnede  mine  Læber  og  mit  Hjerte. 

Fra  dette  Tidsrum  har  jeg  i  øvrigt  ingen  anden  Erindring, 
end  at  jeg  spiste,  drak,  gik  til  Sengs  og  stod  op,  naar  min  Tje- 
ner mindede  mig.  Jeg  var  saa  aldeles  nedsunken  i  hin  døsige, 
til  Vanvid  nærgrænsende  Ligegyldighed,  at  end  ikke  Synet  af 
Dem,  min  dyrebare  Ven!  mægtede  at  vække  mig. 

Saaledes  visnede  mine  skønneste  Forhaabningers  Foraars- 
blomst!  saaledes  S(»nderrev  en  vellystig,  troløs  Kvinde  min  stær- 
keste Livstraad  —  men  Venskab  og  Religion,  de  ulykkeliges  sær- 

deles  Ven,  har  igen  knyttet  andre  —  Gud  ved,  hvor  længe  disse 
skal  holde." 

Nogle  Dage  efter  at  have  læst  denne  Beskrivelse  over  hans 
uheldige  Kærligheds-Handel  modtog  jeg  atter  et  Brev  af  følgende 
Indhold: 

„Min  meget  kære  Ven!  — 

Jeg  maa  forlade  Dem  paa  nogen  Tid  —  uvist  hvor  længe  jeg 
rejser  —  uvist  hvor  hen.  Engen  grønnes,  Træernes  Knopper  svul- 
mer, Violerne  blomstrer  allerede;  deres  søde  Duft  har  vakt  smer- 
telige Minder  i  min  Sjæl  —  ak!  hvorledes  skal  jeg  undfly  dem? 
—  Jeg  maa  bort  —  her  kan  jeg  ikke  oppebie  den  skønne  Vaar. 

Da  den  i  Fjor  smykkede  Mark  og  Skov,  da  Blomsten  aab- 
nede  sit  Bæger,  da  Bøgen  bekransede  sit  Hoved,  da  Fuglen  lok; 
kede  sin  Mage  —  da  lokkede  mig  Sirenens  Sang  —  jeg  kan  ikke 
taale  her  at  skue  den  atter  oplivende,  evig  unge  Natur.  —  Lev 
vel,  min  trofaste  Ven!  Lev  vel,  til  vi  genses  —  om  Gud  vil  — 
jeg  da  med  et  roligere  Hjerte." 

Jeg  vilde  have  taget  Afsked  med  ham,  men  han  var  allerede 
borte.  Ingen  vidste  hans  Rejses  Maal;  Kusk  og  Tjener  havde 
blot  to  Timer  i  Forvejen  modtaget  hans  Befaling  at  spænde  for 
og  pakke  ind.  Denne  pludselige  Resolution  gjorde  mig  ikke  uro- 
ftg;  jeg  haabede  tværtimod  ret  glædelige  Følger  af  saadan  Ad- 
spredelse, hvilke  ej  heller  udeblev. 

En  Maanedstid  herefter  læste  jeg  i  de  offentlige  Tidender,  at 
Jfr.  Elisabeth  Lund  var  død  i  København.  Der  stod  alene,  at  en 
Tæring  havde  gjort  Ende  paa  hendes  langvarige  Lidelser,  uden 
nærmere  at  antyde  disses  Beskaffenhed  eller  Aarsag. 

Ogsaa  af  dette  Dødsfald  ventede  jeg  gavnlig  Virkning  paa 
min  Vens  Sindsstemning;  nu  hendes  forføreriske  og  skrøbelige 
Legeme  var  skjult  i  Jordens  Skød,  maatte  —  tænkte  jeg  —  en 
fuldkommen  Tilgivelse  fra  hans  Side  lettere  finde  Sted  og  Ha- 
dets giftige  Brod  uddrages  af  hans  Hjerte  og  saaledes  give  Rum 
for  bedre  og  mildere  Følelser. 

Niugersdagen  efter  Arthurs  Bortrejse  havde  jeg  den  Glæde  at 
gratulere  ham  til  en  lykkelig  Hjemkomst.  Han  havde  i  dette 
Tidsrum  gennemrejst  det  nordlige  Tyskland,  men  ikke  opholdt 
sig  længe  paa  noget  Sted.  Jeg  mærkede  nok,  at  han  forgæves 
havde  stræbt  at  rejse  fra  den  besværlige  Følgesvend  Sorgen,  der, 
som  Horatius  saa  smukt  siger,  sætter  sig  bag  ved  Rytteren,  om 
end  Hesten  er  nok  saa  rap.  Dog  behagede  det  mig,  at  han  havde 
medbragt  en  Del  nye  Bøger,  blandt  hvilke  jeg  ellers  siden  saa 

en  med  Titel:  ,, Leiden  des  jungen  Werthers",  Samme  Bog  var 
af  en  meget  forlibt  og  sværmerisk  Tendens,  hvorfor  jeg  tidt,  men 
forgæves,  vilde  overtale  ham  til  at  konfiskere  den.  Han  havde 
ogsaa  faaet  sig  en  Harpe,  hvilket  behagelige  Instrument  han 
snart  lærte  at  traktere  med  megen  Douceur. 

Han  var  endnu  uvidende  om  Jomfru  Lunds  Død,  og  jeg  var 
meget  forlegen  for  at  faa  ham  denne  Begivenhed  bibragt  paa 
den  lemfældigste  Maade,  saasom  det  gamle  Saar  jo  herved  igen 
maatte  oprives.  Efter  passende  Forberedelse  gav  jeg  ham  Avisen 
at  læse  og  lod  ham  derpaa  være  alene.  Da  jeg  kom  tilbage,  saa 
jeg,  at  han  havde  grædt. 

,,Fred  med  de  døde!''  sagde  han  stille  og  med  nedslagne  Øjne 
og  rakte  mig  sin  Haand. 

,4  hendes  Navn,'*  svarede  jeg,  ,,som  nu  staar  for  den  barm- 
hjertige Dommer,  modtager  jeg  Deres  Haand  som  et  Forsonings- 
tegn  —  Gud  forlade  os  vor  Skyld,  som  vi  forlade  vore  Skyldnere"! 

,,Amen!"  sukkede  han.  — 

Jeg  mindes  saa  tydelig,  som  om  det  var  sket  i  Gaar,  at  Maa- 
nen  just  i  det  samme  brød  frem  fra  en  mørk  Sky  og  kastede  et 
pludseligt  Lys  ind  i  Værelset  paa  den  Væg,  hvor  Harpen  stod; 
det  saa  virkelig  ud,  som  noget  hvidt  skred  hen  forbi  den  — 
Strengene  dirrede  med  en  sagte  Klang.  Jeg  er  ikke  overtroisk, 
ved  ogsaa  meget  vel,  at  sligt  kunde  have  en  ganske  naturlig 
Aarsag;  alligevel  forekom  dette  Fænomen  mig  som  et  Glimt  af 
Aandemes  Verden,  og  min  Ven  har  vistnok  haft  en  lignende  For- 
nemmelse; han  faldt  om  min  Hals  og  græd  —  han  blandede  sine 
Taarer  med  mine. 

Tjeneren  bragte  Lys.  Jeg  lod  mig  forevise  de  medbragte  Bø- 
ger og  Skilderier,  hvilken  Tidsfordriv  opmuntrede  os  begge  og 
opholdt  mig  til  silde  paa  Aftenen.  Jeg  tog  hjem  uden  at  have 
forrettet  mit  vigtigste  .trinde,  som  var  at  bede  ham  bivaane  mit 
Bryllup,  der  havde  været  udsat  til  hans  Hjemkomst.  Næste  Dag 
oprettede  jeg  min  Forsømmelse;  han  lovede  at  ville  være  Vidne 
til  min  Ægteforening.  Paa  Bryllupsdagen  fortrød  jeg  at  have 
afnødet  ham  dette  Løfte;  thi  hans  indvortes  Bevægelse  undgik 
ikke  min  Opmærksomhed. 

„Modtag  en  velmenende  Vens  Lykønskning!"  sagde  han  til 
mig  efter  Vielsen,  „Deres  Kæreste  har  bevaret  sin  Troskab  mod 
Dem  i  fem  Aar.  Gid  Konen  maa  være  Dem  lige  saa  tro  og  lige  saa 
kær  i  ti  Gange  fem!" 

Uagtet  sit  Fruentimmerhad  havde  Hr.  Arthur  virkelig  Ag- 
telse for  min  Kone,  og  jeg  kan  med  Sandhed  sige,  at  hun  var 

den  eneste  kvindelige  Skabning,  som  han  med  Fornøjelse  saa 
paa  sin  Gaard.  Maaske  hans  Venskab  for  mig  bidrog  meget  her- 
til, skønt  hun  sandelig  formedelst  sin  Fromhed  og  Forstandig- 
hed fortjente  at  agtes  og  elskes  af  enhver.    . 

Vinteren  randt  hen  uden  at  have  medført  nogen  anden  For- 
andring paa  min  Vens  Gemyt  end  den,  at  han  stundom  viste 
sig  lidt  opfarende  og  vanskelig  mod  Tjenestefolkene.  Overalt  — 
mærkede  jeg  —  at  jo  ældre  han  blev,  jo  mere  tog  hans  Tung- 
sindighed af  og  hans  Værkelighed  til;  dog  maa  jeg  ikke  sige, 
at  han  enten  var  urimelig  eller  uretfærdig  mod  nog^n.  Barsk- 
heden bestod  blot  i  et  mørkt  Øjekast  og  et  Par  butte  Ord. 

Min  Kone  og  jeg  begyndte  nogle  Gange  paa  Kapitlet  om  Gif- 
termaal;  men  det  var  spildt  Umage;  hans  Satirer  herover  var 
saa  skarpe  og  smagte  saa  stærkt  af  indvortes  Bitterhed,  at  vi 
omsider  besluttede  at  lade  den  Fugl  flyve.  Du  kan  sagtens  vide, 
at  Oberst  H*****s  Forsøg  paa  atter  at  knytte  den  afbrudte  Alliance 
ikke  var  heldigere. 

Næste  Foraar  gjorde  han  sin  anden  Udflugt,  og  denne  Gang 
til  Paris,  hvor  han  opholdt  sig  en  Maanedstid,  og  hvorfra  han 
medbragte  —  foruden  Bøger  og  Musikalier  —  et  Assortiment  af 
udenlandske  Blomster  og  Gevækster.  Ved  at  bygge  det  Orangeri, 
som  du  fra  din  Barndom  af  kender,  og  udstyre  dette  med  Syjl- 
europas  skønneste  Produkter,  fandt  han  om  Sommeren  en  beha- 
gelig Moro.  Hans  Ungdoms  Munterhed  lod  endog  til  for  en  Del  at 
ville  vende  tilbage,  og  snart  havde  jeg  vovet  at  haabe  en  fuld- 
kommen Helbredelse,  hvis  ikke  en  vis  Begivenhed  havde  vist  mig 
et  ubedrageligt  Symptom  paa  indgroet  ulægelig  Sjæls-Sygdom. 

Efter  en  usædvanlig  lang  Fraværelse  fra  mit  Hus  kom  han 
en  Dag  til  os  i  ret  muntert  Lune;  men  dette  forvandledes  lige 
saa  pludselig  som  uventet  i  det  Øjeblik  min  Kone  traadte  ind  og 
bød  ham  Velkommen:  han  blev  med  eet  bleg,  forvirret  og  svarede 
paa  hendes  Tiltale  med  korte,  usammenhængende  Ord.  Saa  snart 
hun  forlod  Stuen,  spurgte  jeg  til  hans  Befindende,  saasom  jeg 
ikke  formodede  andet  end  en  hastig  paakommen  Upasselighed; 
desværre!  det  var  langtfra  Meningen. 

,,Hav  Taalmodighed  med  mig!"  svarede  han,  ,,der  sidder 
endnu  noget  her,  som  ikke  vil  ud.  Jeg  maa  oprigtig  tilstaa  Dem, 
at  siden  hint  usalige  Øjeblik,  da  jeg  sidst  saa  hende,  paa  hvem 
jeg  endnu  altfor  ofte  tænker,  da  jeg  i  hendes  før  saa  ranke  og 
dejlige  Skabning  saa  hin  frygtelige  Forandring  —  ikke  Kærlig* 
hedens,  men  Vellystens  Værk  —  siden  den  Tid  foraarsager  Sy- 
net af  en  frugtsommelig  Kvinde  mig  stedse  en  ubetvingelig  Mod- 

by  delighed.  Tilgiv  mig,  min  dyrebare  Ven!  Deres  Kone  er  i  gode 
Omstændigheder  —  Gud  skænke  hende  og  Dem  Lykke  og  Vel- 
signelse! hun  er  det  paa  Ærens  Vej.  Og  tilgiv  du  mig,  o  milde 
Gud!  at  jeg  gyser  for  det  skønneste  Tegn  paa  din  Skabennagt! 

—  Kære  Andersen!  undskyld  mig  hos  Deres  brave  Hustru,  men 
skjul  min  Svaghed  for  hende.  —  Har  De  Tid,  da  ledsag  mig  lidt 
paa  Vejen!" 

Jeg  fulgte  ham  hjem  og  blev  hos  ham  til  langt  ud  paa  Afte- 
nen. Han  saa  ikke  vort  Hus  før  længe  efter  nun  Kones  Ned- 
komst med  et  dødfødt  Barn,  som  —  efter  Herrens  uransagelige 
Villie  —  baade  var  det  første  og  det  sidste. 

Jeg  vil  ikke  trætte  dig  med  en  lang  Beskrivelse  over  vor  Ar- 
thurs meget  ensformige  Liv.  Det  ene  Aar  lignede  det  andet  med 
den  liden  Forskel,  at  hans  Rejser  efterhaanden  blev  kortere  baade 
med  Hensyn  til  Tid  og  til  Rum;  de  indskrænkedes  omsider  til 
Smaafarter  imellem  Mørkedal  og  Egeberg  —  hans  anden  senere 
tilkøbte  Gaard. 

Hans  Harpe,  hans  Bøger,  hans  Blomster  udgjorde  hans  For- 
nøjelse; Godsernes  Forbedring  hans  Arbejde  —  du  kender  noget 
til  begge  Dele  —  hvoraf  dog  ingen  forskaffede  ham  den  fuld- 
komne Sindsro,  som  er  Livets  største  Lyksalighed.  Til  Bevis  her- 
paa  vil  jeg  meddele  dig  et  af  hans  Breve,  som  er  skrevet  hele 
tyve  Aar  efter  hin  ulykkelige  Kærlighedshistorie. 

„Dersom  ingen  vigtige  Forretninger  hindrer  Dem,  saa  kom 
og  besøg  mig  i  Aften!  Det  er  et  trist  Vejr;  Efteraarstaagen  ligger 
som  et  Liglagen  paa  de  livløse  Marker;  Naturen  sørger  i  graat. 
Vestvinden  tuder  i  Tagskægget  og  svinger  med  Træernes  afklædte 
Grene.  De  har  mistet  deres  skønne  Sommerdragt,  de  gule  Blade 
hvirvler  omkring  paa  den  mørke,  blomsterløse  Jord.  Men  et 
andet  Foraar  skal  atter  smykke  dem  med  guddommelig  Ynde 
og  vække  den  sovende  Blomst. 

Min  Vaar  er  forbi;  den  vender  aldrig  mere  tilbage.  Snart  skal 
jeg  som  hint  visnede  Løv  bortføres  af  Tidens  Strøm.  Jeg  skal 
falde  som  et  udlevet  Træ  —  jeg  —  den  sidste  af  min  Slægt.  Ak! 
jeg  har  intet  Barn,  som  kunde  genoplive  mit  hendøende  Minde. 

—  Min  Ven!  o  min  Ven!  Til  hvad  Ende  var  jeg  her?  Jeg  ved  det: 
jeg  har  forfejlet  mit  Maal;  jeg  har  faret  vild  af  min  Vej,  men 
det  er  for  silde  at  finde  tilbage. 

For  hvem  har  jeg  virket  her  i  Verden?  Hvad  har  jeg  ud- 
rettet? Intet,  mindre  end  intet!  De  Træer,  jeg  plantede,  skal  frem- 
mede Hænder  omhugge;  fremmede  Fødder  skal  nedtræde  mine 
Blomster  som  Græsset  paa  min  snart  forglemte  Grav!  kom,  min 

kære!  kom  og  adspred  —  hvis  De  kan  —  de  skumle  Skyer,  der 
samler  sig  omkring  mig  og  sammenpresser  mit  arme  Hjerte." 

Af  saadanne  Breve  har  jeg  flere,  hvoriblandt  nogle  af  langt 
sildigere  Dato;  men  det  anførte  viser  noksom  den  stakkels  Ar- 
thurs melankolske  Sindsstemning  og  stedsevarende  Utilfredsh-ed. 
Ak!  denne  ophørte  ikke,  førend  Herren  indkaldte  ham  til  den 
evige  Fred.  —  Det  er  nu  ti  Aar,  siden  jeg  overgav  hans  Støv  til 
Støvet. 

Min  kære,  unge  Ven!  jeg  er  en  gammel  Mand,  som  for  længst 
har  givet  Afkald  paa  Verdens  Glæder  og  befæstet  mit  Hjerte  mod 
dens  Sorger;  men  denne  ene  —  Sorgen  over  min  Vens  ynkelige 
Død  —  vil  ikke  forlade  mig,  før  jeg  forlader  Livet. 

Arthur  gik  i  sit  tresindstyvende  Aar.  Fyrretyve  Aar  var  hen- 
rundne, siden  hans  Hjerte  aabnedes  —  og  atter  hastigt  og  volde- 
ligt tillukkedes  for  den  stærkeste  og  farligste  af  alle  Passioner. 
Det  var  en  Søndag,  just  som  Gudstjenesten  var  ude,  at  hans 
Tjener  kom  galopperende  ind  i  Gaarden  —  bleg  som  et  Lig.  Hans 
Herre  var  blevet  heftig  syg  og  forlangte  uopholdelig  at  tale  med 
mig. 

Jeg  skyndte  mig  til  Mørkedal. 

Da  jeg  kom  ind,  sad  min  Ven  i  sin  Lænestol  og  stirrede  bøn- 
ligt paa  mig,  som  om  han  vilde  tigge  Livet  af  min  Haand;  men 
Dødens  stærkere  Haand  havde  allerede  grebet  ham  med  Kæmpe- 
kraft; jeg  saa,  at  den  ikke  mere  vilde  slippe  sit  Bytte.  Han  pe- 
gede til  Bordet  —  ak!  der  laa  hans  Dødsdom!  Hør  den,  min  unge 
Ven!  og  tag  Advarsel  af  denne  grusomt  bedragne  Mands  rædsel- 
fulde Skæbne.  Jeg  vil  afskrive  dig  disse  Ulykkesbreve  i  samme 
Orden,  som  jeg,  skælvende  af  Forbavselse  og  inderlig  Sjæle- 
smerte, læste  dem.  De  sidste  havde  været  indesluttet  i  det,  som 
nu  følger:    . 

f,Naadige  Herre! 

Paa  min  Dødsseng  og  nu,  da  jeg  har  udsonet  mig  med  min 
Gud,  vil  jeg  ogsaa  forsone  mig  med  Menneskene  og  lette  mit 
Hjerte  fra  en  Hemmelighed,  som  i  mange  Aar  har  betynget  det. 
Ikke  som  om  jeg  selv  havde  været  Opfinder  af  det  Bedrageri, 
jeg  nu  skal  aabenbare  Dem;  men,  desværre  baade  for  Dem  og 
flere,  har  jeg  været  Medvider  deri  og  vistnok  dulgt  det  alt  for 
længe.  Nu  vil  jeg  fortælle  Dem  den  rene  Sandhed. 

I  mit  syttende  Aar  kom  jeg  som  Kammerpige  i  Tjeneste  hos 
den  nu  salige  Frøken  H"***.  Det  var  just  i  den  Tid,  at  d€t  stod 
paa  med  Formælingen  mellem  hende  og  naadige  Herre^  Hun 

havde  stor  Godhed  for  Dem  og  troede,  at  De  var  ligesaadan  sindet 
mod  hende.  Da  skete  det,  at  De  ganske  uventet  forlovede  Dem 
med  Jfr.  Elisabeth  Lund.  Dette  tog  min  Frøken  sig  meget  nær 
og  lovede  at  ville  revanchere  sig  ved  Lejlighed;  denne  tilbød  sig 
snart  saaledes; 

Frøkenen  rejste  i  et  Besøg  til  København,  og  jeg  fulgte  med 
hende.  Kort  efter  hørte  vi,  at  Jfr.  Lund  ogsaa  var  kommet  der 
for  at  se  til  sin  Søster,  som  nylig  var  blevet  Enke,  og  straks 
derpaa  erfarede  vi  Deres  højsalige  Hr.  Faders  dødelige  Afgang, 
samt  at  De  selv  med  det  første  vilde  i  egen  Person  afhente  Deres 
nye  Kæreste.  Dette  sidste  blev  tilmeldt  os  af  Deres  daværende 
Tjener  Lars,  som  allerede  længe  havde  været  bestukket  til  at  for- 
raade  os  alle  Deres  Hemmeligheder.  Imidlertid  faldt  De  i  en 
Sygdom,  der  et  Par  Maaneder  udsatte  Deres  Rejse.  Kort  førend 
De  tiltraadte  denne,  mødte  min  Frøken  og  jeg  paa  Gaden  et 
Fruentimmer,  som  vi  formedelst  den  fuldkomneste  Lighed  begge 
antog  for  Jomfru  Lund.  Hun  gik  med  en  ung  Officer,  og  da  hun 
kom  nærmere,  saa  vi,  at  hun  var  høj  frugtsommelig.  Min  Frø- 
ken standsede  foran  hende,  nejede  og  sagde  lidt  spodsk:  „Jeg 
gratulerer,  lille  Jomfru!  en  lykkelig  Nedkomst!" 

Fruentimmeret  saa  forundret  paa  hende;  men  hendes  Led- 
sager brast  i  Latter  og  svarede:  „Min  KoneTer  ikke  Jomfru,  lille 
Jomfru!  ellers  takker  jeg  skyldigst  for  Gratulationen!" 

,,De  tager  mig  formodentlig  for  en  anden,"  sagde  hun,  „thi 
jeg  har  ikke  den  Ære  at  kende  Dem." 

Med  det  samme  gik  de  os  forbi  og  ind  i  et  Hus  i  Nærheden. 
Hendes  københavnske  Udtale  og  ganske  fremmede  Mæle  over- 
beviste os  fuldkommen  om  vor  Vildfarelse;  men  denne  besyn- 
derlige Lighed  gav  første  Anledning  til  et  Bedrageri,  som  ikkun 
alt  for  godt  lykkedes. 

Da  vi  var  kommet  hjem,  sagde*  Frøkenen  til  mig:  „Cicilie!  vi 
vil  spille  den  unge  Hr.  v.  Arthur  et  Puds;  i  det  mindste  skal  vi 
indjage  ham  en  lille  Forskrækkelse!  skaf  mig  at  vide,  hvem  dette 
Fruentimmer  monne  være!" 

Jeg  indhentede  snart  den  Efterretning,  at  hun  var  en  Officers 
Frue  og  boede  paa  første  Sal  i  det  Hus,  hvor  vi  saa  hende  gaa 
ind  med  hendes  Mand.  Paa  Frøkenens  Befaling  lejede  jeg  paa 
den  anden  Side  af  Gaden  et  Værelse  paa  anden  Sal,  hvorfra  man 
kunde  se  ned  i  Officerens  Stue  —  jeg  foregav,  at  det  var  en  Slægt- 
ning, som  jeg  ventede  med  det  første  fra  Jylland. 

Mod  den  Tid,  da  vi  af  Deres  Tjeners  Skrivelse  vidste,  at  De 
skulde  komme,  rejste  vi  Dem  i  Møde  til  Roskilde  for  med  Lars 

at  aftale  det  fornødne.  Hertil  fandt  han  ogsaa  Tid  og  Lejlighed 
ved  at  foraarsage  Dem  et  Par  Timers  Ophold. 

Hvorledes  han  derefter  førte  Dem  ind  i  det  af  mig  lejede  Væ- 
relse og  lige  overfor  viste  Dem  den  omtalte  Officers-Frue;  hvor- 
ledes De  blev  skuflet  af  hendes  store  Lighed  med  Deres  Kæreste: 
alt  dette  husker  De  maaske  selv  alt  for  godt.  Det  Opsigelsesbrev, 
som  De  i  Deres  Hidsighed  tilskrev  Jomfruen,  bragte  Lars  først 
til  min  Frøken. 

Da  hun  læste  det,  gav  hun  et  Skrig  og  sagde:  ,,Det  overgaar 
min  Forventning!  Hans  egen  Blindhed  fordømmer  ham  —  lad  os 
se,  hvor  vidt  det  kan  gaa!" 

Lars  bragte  nu  Brevet  med  Fæstensringen  hen  til  Jomfruen 
—  hvis  Bopæl  vi  vidste  —  men  hendes  Svar  til  Dem  saa  vel  som 
et  senere  Brev  kom  ikke  i  Deres  Hænder,  fordi  han  leverede  dem 
til  min  Frøken.  Disse  Breve  læste  hun  siden  mange  Gange,  da 
de  aldrig  manglede  at  sætte  hende  i  meget  godt  Humør;  men  da 
Jfr.  Lund  et  Aarstid  efter  døde,  var  min  Frøken  uenig  med  sig 
selv,  om  hun  straks  skulde  sende  Dem  Brevene  eller  beholde  dem 
en  Tid  endnu.  Dette  sidste  besluttede  hun  sig  til,  baade  fordi  hun 
ikke  nænnede  saa  snart  at  skille  sig  ved  dem,  og  ,, fordi,''  sagde 
hun,  „jo  længer  jeg  bier  med  at  vække  ham''  (det  var  Dem,  naa- 
dige  Herre!  for  sideli  De  ikke  vilde  bejle  til  hende,  kaldte  hun 
Dem  aldrig  andet  eni  ham)  „jo  større  skal  hans  Forfærdelse 
blive!" 

Nogle  Aar  herefter  var  det,  at  min  Frøken  faldt  til  at  skrante 
og  endelig  ogsaa  saligen  hensov.  Paa  sin  Dødsseng  flyede  hun 
mig  disse  Breve  og  paalagde  mig  strengelig,  at  jeg  straks  skulde 
besørge  Dem  samme  sikkert  tilsendt;  men  Frøkenens  Død  og  Be- 
gravelse var  Skyld  i,  at  det  gik  mig  ad  Glemme;  siden  har  de 
ligget  i  min  Dragkiste,  men  sendes  nu  her  indesluttede. 

Det,  som  gjorde  mig  mest  ondt,  var,  at  Jfr.  Lund  tog  sig 
det  saa  nær,  at  hun  blev  syg  og  siden  døde  i  Tungsindighed.  Da 
De  var  rejst  fra  København,  kom  Lars  og  fik  en  betydelig  For- 
æring af  min  Frøken  —  men  hvor  han  saa  er  blevet  af,  ved  jeg 
ikke. 

Jeg  har  nu  oprigtig  bekendt  min  Forseelse,  hvorom  min  Sam- 
vittighed ofte  har  paamindet  mig;  men  beder  baade  Gud  og  Dem 
allerunderdanigst  om  Forladelse!  I  Haab  derom  vil  jeg  da  sige 
Dem  og  Verden  Adieu. 

Deres  allerydmygste  Tjenerinde 

Cicilie  Hansen,'' 

Ulykkesbrevet  faldt  ud  af  min  skælvende  Haand.  —  Jeg  vilde 
tale,  men  kunde  ikke  linde  Ord  —  Taarer  var  de  stumme  Vidner 
om  min  dybe  Smerte.  Arthur  betydede  mig  ved  Tegn,  at  jeg  skulde 
læse  de  andre  Breve.  De  var  virkelig  fra  hans  elskelige,  hans 
trofaste  og  dydige  Elisabeth,  skrevne  kort  efter  hinanden  saa 
inderligt  og  rørende,  at  der  maatte  en  Frøken  H*****s  Hyæne- 
hjerte til  for  ikke  at  bevæges  ved  dem. 

Det  første  lød  saaledes: 

„Ak,  Arthur!  Arthur!  du  har  stødt  et  Sværd  igennem  mit 
Hjerte  —  jeg  ulykkelige!  hvad  har  jeg  dog  forbrudt,  at  du  saa 
grummelig  vilde  sønderknuse  mig?  Er  dette  dine  Løfter  om  evig 
Kærlighed?  Er  du  den  Arthur,  der  saa  ofte  med  Glædestaarer 
trykkede  mig  til  dit  Bryst?  Rev  du  mig  derfor  ud  af  mine  For- 
ældres Arme,  at  du  siden  kunde  forskyde  og  træde  mig  i  Støvet! 
Ak,  min  Gud!  er  ikke  alt  dette  en  Drøm!  Det  er  dog  umuligt, 
at  du,  hvem  jeg  elsker  af  min  ganske  Sjæl,  kan  være  mig  utro, 
ja  spotte  den  arme,  bedragne  Pige  —  o  kom,  kom  dog  og  sig  mig, 
at  dette  var  kun  et  Blændværk!  Mine  Fødder  mægter  ikke  at 
bære  mig,  ellers  skulde  jeg  flyve  til  dig  •—  men  kom  da  du,  min 
inderlig  elskede,  og  udriv  mig  af  denne  Dødsens  Angst! 

Din  tro  Elisabeth^ 

Det  andet,  som  sandsynligvis  var  skrevet  Dagen  efter,  var  af 
følgende  Indhold: 

„Du  kommer  ikke  —  du  svarer  mig  ikke  —  saa  skal  jeg  da 
fortvivle!  Arthur!  Døden  er  i  mit  Hjerte  —  den  løber  som  en  Ild 
gennem  alle  mine  Aarer  —  for  Guds  Barmhjertigheds  Skyld  kom 
dog,  førend  jeg  dør!  lad  mig  dog  se  dit  Ansigt,  der  var  mig  som 
en  Engels  Ansigt  —  om  der  da  ej  er  et  Spor  af  den  forrige  Kær- 
lighed tilbage!  Jeg  besværger  dig  ved  din  evige  Salighed,  kom! 
Du  er  i  en  skrækkelig  Vildfarelse;  du  er,  du  maa  være  bedraget 

—  det  er  umuligt,  at  du  kunde  forvandles  til  en  saa  grusom  — 

—  kom,  du  forblindede!  ellers  maa  vi  vorde  Ofre  for  en  Fejlta- 
gelse eller  for  den  sorteste  Ondskab.  Hvad  du  end  har  hørt  eller 
tænker  —  jeg  er  uskyldig;  det  sværger  jeg  ved  den  Gud,  for  hvis 
Domstol  jeg  maaske  snart  skal  møde!  O,  Arthur!  min  eneste!  lad 
mig  dog  i  det  mindste  kysse  den  Haand,  der  myrdede  mig  — 
tilgive  dig,  og  —  dø!  Din  ulyksalige  Elisabeth'^ 

Saa  snart  jeg  løftede  mine  taarefulde  Øjne  fra  disse  jammer- 
bringende Breve,  rakte  han  efter  dem  og  stak  d^[n  ind  paa  sit 
Bryst. 

*  ,, Disse  skal  følge  mig  i  Graven!"  sagde  han  —  ,,de  er  det 
eneste^  jeg  har  tilbage  af  hende  —  de  skal  hvile  ved  et  Hjerte, 
som  var  hende  tro  selv  1  sit  blinde  Had!  —  Nej!''  raabte  han  der- 
paa  smerteligt,  rev  dem  atter  ud  og  trykkede  dem  i  mine  Hæn- 
der — '  ,,jeg  er  ej  engang  værdig  til  denne  Trøst  —  jeg,  den 
uskyldiges  Morder!" 

„Min  elskelige  Ven!"  tog  jeg  til  Orde;  men  min  Røst  forsagede 
mig;  jeg  ledte  ængstelig,  men  forgæves  om  Trøst  for  den  arme, 
for  sit  hele  Livs  Lyksalighed  saa  grusomt  bedragne  Mand.  Han 
saa  min  Sjæls  Urolighed  og  lagde  sin  Haand  paa  min  Mund. 

„Sig  mig  intet!"  sagde  han,  „men  bliv  og  luk  mine  Øjne!  o, 
min  Gud!  min  Gud!  var  det  saa  din  uransagelige  Villie!  —  Det 
kommer  mig  for"  —  vedblev  han  efter  et  Ophold  —  „som  om 
jeg  var  opvaagnet  af  en  lang  og  dyb  Søvn,  som  om  jeg  havde 
drømt  i  disse  fyrretyve  Aar.  Mit  Liv  ligger  bag  mig  som  en  øde 
Ørken  —  jeg  staar  nu  ved  Bredden  af  Evighedens  umaalelige 
Hav  —  o,  du  barmhjertige  Gud!  forkort,  forkort  mine  Pinsler!" 

Krampagtig  foldede  han  sine  Hænder  og  rakte  dem  knagende 
mod  Himlen.  Da  løstes  min  Tunge,  jeg  bad  højt  og  inderligt;  en 
Draabe  af  Trøstens  Balsam  faldt  i  hans  bristende  Hjerte.  — 

Jeg  ved  ikke,  hvor  længe  vi  saaledes  blev  tilsammen;  thi  for 
Sorgens  Børn  gaar  Tiden  i  Staa  —  omsider  hensank  den  ulykke- 
lige i  en  kort  Slummer.  Da  han  vaagnede,  smilede  han  som  for- 
klaret. 

,,Jeg  har  set  hende,"  hviskede  han,  „hun  tilgav  mig  og  vin- 
kede mig  til  sin  Hinmiel  —  hun  stod  blandt  Englene  og  udstrakte 
sine  Arme  imod  mig.  —  Elisabeth!"  raabte  han  med  en  Ynglings 
klare  Stemme,  ,, Engel!  nu  kommer  jeg!" 

Han  rejste  sig  og  —  sank  afsjælet  tilbage. 

Saaledes  adskilte  et  Menneskes  Ondskab  de  tvende  ædleste 
Hjerter,  indtil  Kærlighedens  Gud  atter  forenede  dem.  Han  har 
nu  omskiftet  deres  Sorrig  til  Glæde  —  hans  hellige  Navn  være 
lovet! 

Her  ender  Arthurs  Historie, 


Jeg  har  for  nylig  været  paa  Mørkedal  —  hvor  den  var  for- 
andret! Græsset  groede  frodigt  i  Borggaarden,  og  Tidsler  og 
Bulmeurt  langs  hen  med  Væggene.  Sønderslagne  Ruder  var  over- 
klistret med  Papir,  og  afblæste  Tagsten  erstattet  med  Halm  og 
Lyng.  Drivhuset  var  et  Brædeskur;  den  største  Del  af  Haven  ud- 

lagt  til  Græs.  Granerne  og  Frugttræerne  var  borte,  og  kun  et 
Hjørne  var  beplantet  med  Kaal.  —  Jeg  skyndte  mig  op  af  den 
sørgelige  Dal.  De  skovløse  Banker  skjulte  den  snart  for  mine 
Øjne. 

Hvor  skjules  det  menneskelige  Hjertes  Uro  og  Trængsel?  Kun 
der,  hvor  Ormen  siger  til  Mennesket:  .,Du  est  min  Broderi" 


'  Trykt  1  „Nopdlyset",  1827,  I.  B.  —  Hr.  Arthur  paa  Mørkedal  er  Arnold 
Fischer  tU  AUlnggaard  (se  Novellen  ..Tulipanen").  Han  var  en  Bekendt  af  Niels 
Blicher,  der  flere  Gange  omtaler  ham  i  Beskrivelsen  af  Vium  Sogn.  Den  Have, 
der  omtales  1  Novellen,  mindes  Digteren  (i  sin  Beskrivelse  af  Viborg  Amt. 
s.  143)  ,.med  Vemod"  blandt  forsvundne  Herligheder.  Fischer  var  en  dygtig 
Landmand,  men  noget  af  en  Særling  --  en  Tid  skal  der  slet  ingen  Kvindfolk 
have  været  paa  hans  Gaard.  Han  døde  180&. 

'  Bidt  af  en  giftig  Orm  —  et  Provinsialudtryk.  (B.s  Note.) 


St.  St.  Blicher:  Samlede  Noveller.  III.  ^ 


KÆRLIGHED  I  SYDEN 


rSandini,  en  Genueser  af  gammel  adelig  Herkomst,  forlod  i 
sit  fem  og  tyvende  Aar  sin  Fædrenestad  for  i  Medicæemes  By 
og  ved  Tiberens  Bredder  at  bringe  til  Fuldkommenhed  den  ædle 
Malerkunst,  i  hvilken  han  allerede  hjemme  havde  gjort  mer  end 
almindelig  Fremgang. 

Med  en  fyrig  og  ædel  Sjæls  Begejstring  havde  han  beskuet 
en  Rafaels,  en  Correggios  og  andre  Mesteres  udødelige  Værker 
og  med  en  Elskers  lønlige,  søde  Fryd  vovet  at  bejle  til  en  Hæ- 
der, der  hidtil  havde  været  eneste  Genstand  for  hans  unge  Hjer- 
tes Længsel.  Med  stedse  større  Sikkerhed,  skønsomt  Udvalg  og 
ædel  Frihed  tilegnede  han  sig  Forgængernes  særskilte  Fuldkom- 
menheder: de  skulde  —  om  et  længere  og  lykkeligere  Liv  havde 
været  ham  forundt  —  med  hans  egne  Aandsgaver  have  sammen- 
smeltet til  et  herligt  helt. 

Men  —  hvor  mange  dødelige  naar  vel  det  Maal,  som  uerfaren 
Indbildningskraft  foregøgler  og  ungdommeligt  Mod  forjætter? 
Nogle  ræddes  allerede,  naar  de  ser,  at  Ærens  Krans  hænger  højt 
paa  et  Bjerg  og  ikke  —  som  det  i  den  første  Forblændeise  syntes 
—  i  en  Dal,  hvorhen  der  danses  over  smilende  Blomster.  Andre 
trættes  paa  Halvvejen  og  opgiver  et  Løb,  som  mødes  og  sinkes  af 
uventede  og  stedse  forøgede  Hindringer.  Andre  glemmer  det  op- 
højede, men  fjerne  Maal,  idet  de  lokkes  af  nærmere  og  lettere 
opnaaelige  Glæder.  Og  atter  andre  gribes  af  en  fremmed  over- 
mægtig Lidenskab,  der  som  et  Stormkast  pludselig  nedhvirvler 
dem  til  Foden  af  det  næsten  bestegne  Bjerg  og  i  et  Øjeblik  til- 
intetgør Frugten  af  hele  Aars  Kamp  og  Møje. 

Bandini  delte  sin  Tid  mellem  Kunstens  og  Naturens  Betragt- 
ning; snart  studerede  han  en  malet  Madonna,  snart  en  levende; 
men  begge  blot  som  Maler.  Fra  de  veltrufne  Afbildninger  af  Na- 
turens Skønheder  vendte  han  sig  til  Originalen  selv.  — 

En  Aften  vandrede  han,  henrevet  af  sine  idealske  Drømme, 

uden  for  Rom  paa  Vejen  til  Tivoli.  Det  var  en  af  hine  yndige 
Nætter,  som  kun  Sydlænding«  kender.  Kun  over  de  Lande,  som 
Middelhavet  beskyller,  hvælver  sig  saa  mørkblaa  en  Himmel;  kun 
paa  denne  straaler  Stjernerne  med  saa  ren  og  dog  saa  stille  en 
Glans  —  i  vort  Norden  skælver  de  uroligt,  som  om  de  frøs  eller 
frygtede  for  den  aldrig  længe  hvilende  Storm. 

Trindt  om  Bandini  hvilede  d€n  dybeste  Tavshed;  kun  han  og 
Stjernerne  syntes  at  vaage.  Ikke  det  mindste  Vindpust  bevægede 
Træernes  Toppe,  der  stod  i  saa  rene  Omrids,  som  var  de  malede 
paa  Himmelens  mørke  Grund.  Ruinerne  af  en  Oldtids  Villa 
strakte  sine  skarpe  Kanter  som  fjerne  Klipper  op  mellem  Gra- 
ner og  Laurbær.  Selv  Aaen,  der  sender  sine  Vande  til  Tiberen, 
sneg  sig  tavs  og  rolig  hen  mellem  Træerne,  og  ikkun  Stjerne- 
billedernes lette  Bæven  paa  dens  Sølverbarm  røbede  dens  stille 
Gang. 

Ikke  længe  nød  den  unge  Kunstner  denne  skønne  natlige 
Scene.  Han  vaktes  af  sin  Henrykkelse  ved  Lyden  af  Fodtrin  og 
en  hemmelighedsfuld  Hvisken,  der  nærmede  sig  mere  og  mere. 

Anende  noget  urigtigt  stillede  han  sig  tæt  op  til  et  stort,  løv- 
rigt Morbærtræ  ved  Siden  af  Vejen,  hvor  han  ganske  uset  kunde 
lade  de  kommende  gaa  forbi.  Nogle  faa  Skridt  fra  hans  Skjul 
standsede  disse  og  lod  ham  blive  Vidne  til  følgende  Samtale. 

,, Holdt!"  hviskede  den  ene,  „her  er  Stien,  han  maa  følge;  her 
vil  vi  vente  ham." 

„Saa  kan  hans  Blod  blande  sig  med  hendes,"  sagde  den  an- 
den, „det  er  endnu  ikke  størknet  paa  min  Dolk  —  din  er  blank, 
Lorenzo!  hvorfor  gav  du  hende  ikke  ogsaa  et  Stød?" 

„Det  var  jo  overflødigt,  Nicolol"  svarede  denne,  ,,du  traf  godt 
nok;  hun  faldt  uden  at  give  et  Suk." 

,,Hm!"  sagde  hin,  ,,din  Sparsomhed  er  overflødig;  men  kan- 
ske rørte  der  sig  noget  inden  i  dig?  Jeg  har  før  mærket,  at 
du  er  lidt  blød,  naar  det  gælder  Fruentimmer." 

„Jeg  vil  ikke  nægte,"  genmælede  Lorenzo,  „da  hun  laa  der 
paa  Knæ  foran  os  med  Hænderne  foldede  over  sin  Barm,  da  — 
da  saa  hun  livagtig  ud  som  den  hellige  Susanne." 

„Tys!"  afbrød  Nicolo,  „der  rørte  sig  noget." 

„Det  var  ikke  andet  end  din  Samvittighed,"  sagde  den  anden. 

,,Pyt!"  lød  Svaret,  ,,den  er  saa  vel  forvaret,  som  om  den  laa  i 
Abrahams  Skød;  Hans  Eminence  svarer  til  den." 

„Godt  nok!"  hviskede  Lorenzo.  „Naar  han  nu  ogsaa  vil  svare 
til  Sjælen?" 

„Det  er  hans  Sag,"  svarede  Kammeraten,  ,,han  absolverer  os 
jo  baade  foran  og  bagefter;  det  er  en  hellig  Mand,  han  betaler 

baade  med  Aflad  og  Penge.  —  To  Hundrede  Dukater  for  din  hel- 
lige Susanna  og  to  Hundrede  for  hendes  Cavaliere  servante,  den 
unge  Sicilianer:  det  er  al  Ære  værd.  —  Hør!  der  har  vi  ham  ■— 
nu  skal  du  støde  først!" 

Banditterne  traadte  ind  i  Skyggen  paa  den  anden  Side  af 
Vejen.  En  Mand  nærmede  sig  med  hurtige  Skridt;  Bandini  trak 
sin  Kaarde. 

,,Det  gælder  eders  Liv,  Signorel"  raabte  han  den  kommende 
i  Møde.  „Træk!  der  staar  Morderne;  I  tager  den  ene  og  jeg  den 
anden!" 

Den  fremmede  fulgte  Opfordringen,  og  med  Lynets  Hastighed 
for  begge  ind  paa  Banditterne.  Den  ene  sank,  gennemboret  af 
tvende  Kaarder;  den  anden  undløb. 

,,Hvem  har  lejet  eder  dertil!"  raabte  den  fremmede  til  Ban- 
ditten; men  Døden  havde  allerede  tillukket  dennes  Mund. 

„Lad  mig  svare  for  ham!"  sagde  Bandini;  ,,men  følg  mig  først 
til  mit  Hjem,  Signore!  her  er  farligt  at  være." 

Med  disse  Ord  tog  han  den  frelste  under  Armen  og  fortalte 
paa  Tilbagevejen  til  Rom  Banditternes  Samtale.  Ved  Efterret- 
ningen om  den  for  Bandini  ubekendte  Dames  Mord  gav  hans 
Ledsager  et  Skrig  af  Forfærdelse  og  Smerte.  Han  rev  sig  løs  og 
vilde  til  den  elskede;  men  paa  hins  Forestilling,  at  hun  ikke 
stod  til  at  redde,  og  at  han  selv  derimod  ogsaa  vilde  ile  den 
visse  Død  i  Møde,  lod  han  sig  bevæge  til  at  følge  sin  Rednings- 
mand. 

Dybe  Suk  og  smertelige  Udraab  var  de  eneste  Svar  paa  den- 
nes trøstende  Tiltale. 

Da  de  var  ankommet  i  Bandinis  Bolig,  brast  den  fremmede  i 
Graad,  og  det  varede  længe,  førend  dens  Heftighed  aftog  saa 
vidt,  at  han  blev  i  Stand  til  at  tilfredsstille  sin  unge  Værts  Nys- 
gerrighed. 

Jeg  vil  forbigaa  alle  de  Beklagelser  og  Forbandelser,  som 
hvert  Øjeblik  afbrød  Fortællingen,  og  fremsætte  denne  i  sam- 
menhængende Orden. 

,,Mit  Navn,"  lød  den,  „er  Cotaldi;  mit  Hjem  Messina.  Min 
Stand  er  adelig;  min  Formue  saa  stor,  at  jeg  aldrig  har  behøvet 
at  nægte  mig  selv  Opfyldelsen  af  noget  rimeligt  Ønske.  Det  kæ- 
reste af  disse  var  en  Rejse  til  Verdens  minderige  Hovedstad;  den 
er  udført  og  —  bitterlig  fortrudt.  Jeg  havde  kun  opholdt  mig  her 
en  Maaneds  Tid,  da  jeg  en  Nat  foretog  mig  en  Vandring  i  den 
Egn,  hvor  De  frelste  mig  fra  Døden.  Lyden  af  en  Citar,  ledsaget 
af  en  sød,  kvindelig  Stemme,  drog  mig  hen  til  en  Have,  som  paa 

de  tre  Sider  omgav  et  lidet  nydeligt  Landsted  og  paa  den  fjerde 
beskylledes  af  en  Aa. 

Jeg  nærmede  mig  de  tillokkende  Toner  og  saa  i  en  Løvhytte 
den  skønne  Kvinde,  der  nu  er  faldet  som  et  Offer  for  sin  egen 
Kærlighed  og  sin  Forførers  Skinsyge.  Naturen  har  ikke  dannet 
mit  Hjerte  af  Staal:  jeg  blev  henrevet  af  den  heftigste  —  om 
ikke  den  reneste  —  Tilbøjelighed.  Jeg  nærmede  mig  og  hilste 
Damen.  Hun  lod  Citaren  synke,  rejste  sig,  rødmede,  besvarede 
min  Hilsen  og  —  forsvandt.  I  det  samme  traadte  et  middel- 
aldrende  Fruentimmer  frem  fra  en  Sidegang  og  spurgte  i  en  kold 
Tone  og  med  et  mistænkeligt  Øjekast,  hvad  jeg  behagede. 

Jeg  svarede,  at  Hændelsen  havde  ført  mig  hid,  at  jeg  ønskede 
at  bese  den  smukke  Have  — 

»,0g"  —  afbrød  hun  mig  med  et  tvetydigt  Smil  —  ,,dens  smukke 
Beboerinde?  Min  Herre!  til  Haven  er  kun  een  Nøgle,  og  den  er 
i  en  meget  hellig  Mands  Værge." 

Med  disse  Ord  vendte  hun  mig  Ryggen  og  bortfjernede  sig. 

Baade  vel  og  ilde  til  Mode  vendte  jeg  tilbage;  men  næste  Mor- 
gen befandt  jeg  mig  atter  ved  Haven.  Den  ældre  Dame  sad  inden 
for  Gitterporten..  Af  hendes  Ytring  den  foregaaende  Dag  maatte 
jeg  formode,  at  den  dejlige  ubekendte  var  en  gejstlig  Prælats 
Mætresse  —  dette  vakte  paa  engang  baade  min  Skinsyge  og  mit 
Mod. 

,,Signora!"  begyndte  jeg,  ,,De  talte  i  Gaar  om  en  Nøgle,  for- 
modentlig en  Jernnøgle;  jeg  ejer  en  af  Guld,  som  jeg  ønskede 
maatte  passe  til  denne  Dør." 

Under  denne  Tiltale  fremtog  jeg  en  Silkepung,  gennem  hvil- 
ken en  Haandfuld  blanke  neapolitanske  Dukater  tilsmilede  den 
opmærksomme  Duenna. 

,,Bæk  den  herind!"  svarede  hun,  ,,saa  vil  vi  gøre  et  Forsøg." 

Forsøget  lykkedes  —  jeg  stod  i  Haven,  og  Døren  lukkedes 
efter  mig. 

,,Nu,  min  gode  Moder!"  sagde  jeg  længselsfuld  og  utaalmodig; 
,, bring  mig  nu  til  min  Engel,  at  jeg  kan  falde  ned  og  tilbede!" 

,,Min  gode  Herre!"  svarede  hun  listigt,  „ikke  saaledes!  først 
maa  vi  kende  Dem  og  Deres  Hensigter,  om  de  ogsaa  er  gode; 
behag  at  følge  mig!" 

Jeg  begyndte  at  forsikre  og  sværge;  men  hun  tilvinkede  mig 
Tavshed  og  skred  foran  ind  i  et  Havehus  —  jeg  fulgte  efter. 

,, Behag  at  sætte  Dem!"  sagde  hun,  „sæt  Dem,  sæt  Dem,  Hr. 
Cotaldi!" 

Jeg  studsede  ved  at  høre  mit  Navn.  — 

,,0,  Hr.  Cotaldi;  jeg  ved  endnu  lidt  mere  end  Deres  blotte 
Navn:  De  er  en  ung  adelig  Herre  fra  Messina,  og  en  ung  rig 
Herre;  men  Ungdom,  Adelskab  og  Rigdom  er  ikke  altid  i  Selskab 
med  Klogskab  og  —  Dyd.  —  Smil  ikke,  min  gode  Herre!  De 
tror,  her  venter  Dem  en  ganske  let  Erobring;  De  tror,  at  fordi 
jeg  modtog  Deres  Guld,  derfor  maa  jeg  nødvendig  være  en  — 
Forræderske  imod  mit  Herskab.  Men  jeg  kan  sige  Dem:  Deres 
Penge  har  jeg  alene  deponeret  som  et  Gidsel  paa  Deres  Oprigtig- 
hed. Og  dersom  min  unge  Dame  ikke  netop  befandt  sig  i  en  Stil- 
ling, som  De  maaske  med  Tiden  tør  lære  at  kende,  ved  den  hel- 
lige Jomfru!  denne  Dør  skulde  aldrig  have  været  aabnet  for  en 
Mand,  som  jeg  endnu  kender  alt  for  lidet  til  ubetinget  at  betro 
mig  til  ham.'' 

Denne  Tiltale  gjorde  mig  ikke  vaklende  i  min  Mening  om 
Duennaens  Stilling,  men  viste  mig  blot,  at  jeg  ikke  havde  at  gøre 
med  en  Koblerske  af  det  almindelige  Slags,  og  at  jeg  maatte  re- 
spektere hendes  smukke  Dyds-  og  Ærbarheds  Maske. 

„Hvad  forlanger  De  af  mig?"  spurgte  jeg. 

Hun  saa  længe  paa  mig  med  et  alvorligt  og  prøvende  Blik  og 
sagde  langsomt: 

,,Mod,  Sindighed,  Oprigtighed!  Men  Tiden  er  snart  forløbet; 
i  Dag  kan  De  ikke  opholde  Dem  her  længer  —  jeg  maa  bede 
Dem  at  forlade  os." 

,,Hvad?"  raabte  jeg,  ,,uden  engang  at  have  set  den  elskvær- 
dige Dame,  for  hvis  Skyld  jeg"  — 

,, Allerede  har  vovet  en  vægtig  Pung,"  afbrød  hun  smilende; 
,,men  De  har  intet  vovet,  her  er  Deres  Guld  —  nej,  nej,  min 
Herre!  ikke  Hænderne  paa  Ryggen!  det  er  mit  Alvor  —  jeg  for- 
sikrer Dem:  tager  De  ikke  Deres  Penge  tilbage,  vil  De  ikke  selv 
bære  dem  herfra,  jeg  kaster  dem  over  Gitteret  ud  paa  Vejen!" 

Ogsaa  dette,  tænkte  jeg:  jeg  maa  følge  alle  de  Bugter,  Slan- 
gen slaar;  hun  fører  mig  gennem  mange  Omveje  til  Maalet  — 
maaske  for  at  gøre  dets  Opnaaelse  desto  kosteligere  og  kost- 
barere: ligesom  vi  i  en  nymodens  Have  ser  et  fortryllende  Tem- 
pel i  en  ikke  fjern  Frastand,  men  dog  maa  finde  os  i  at  gennem- 
krydse en  lang  Labyrint,  der  ofte  ganske  skjuler  Templet,  stun- 
dom lader  det  dunkelt  og  flygtigt  gennemskinne;  men  omsider 
just  desto  fuldeligere  stiller  den  heftigt  pirrede  Længsel. 

Jeg  fulgte  hende  uden  videre  Indsigelse,  saa  sikker  var  jeg 
i  min  Sag.  Da  hun  aabnede  Havedøren,  sagde  hun: 

,, Overmorgen  uddeler  den  hellige  Fader  Velsignelsen;  er  Sig- 

nor  Mateo  Cotaldi  modig,  sindig  og  oprigtig,  vil  jeg  ikke  for- 
gæves vente  ham  her." 

Hun  ventede  mig  ikke  forgæves.  Jeg  overlod  Velsignelsen  til 
de  gode  Romere  og  ilede  paa  den  fastsatte  Dag  med  fordoblet 
Længsel  ud  til  den  fortryllende  Have. 

Min  Taalmodighed  maatte  endnu  underkaste  sig  en  haard 
Prøve:  heller  ikke  denne  Gang  fik  jeg  min  Armida  at  se;  uagtet 
alle  mine  indstændige  Bønner,  min  heftige  Paatrængenhed,  kom 
jeg  dog  ikke  videre  end  til  hendes  Historie. 

Armida  —  lad  mig  kalde  hende  med  dette  Navn  —  Armida 
var  eneste  Datter  af  en  siciliansk  Marchese  i  Nærheden  af  Pa- 
lermo. Formedelst  uforsigtig  Tale  mod  Inkvisitionen  var  han 
blevet  indstævnet  for  dette  Tribunal,  og  da  han  ikke  mødte,  blev 
der  foreløbig  lagt  Beslag  paa  alle  hans  Ejendomme.  Han  flyg- 
tede, og  endnu  var  hans  Opholdssted  og  Skæbne  ubekendt.  Rime- 
ligvis maatte  han  være  død,  da  den  frygtelige  Inkvisition  straks 
efter  for  stedse  blev  ophævet  og  han  endnu  ikke  var  vendt  til- 
bage. 

Imidlertid  var  hans  Godser  solgte,  og  der  var  næppe  levnet 
Datteren  saa  meget,  at  hun  derfor  kunde  rejse  til  Rom  for  at 
paadrive  en  Revision  af  Faderens  Proces,  hvilken  hun  af  Man- 
gel paa  mægtige  Venner  intet  Haab  havde  til  lykkelig  at  ende 
i  Palermo.  Hun  var  paa  mødrene  Side  —  skønt  langt  ude  — 
beslægtet  med  en  af  de  romerske  Kardinaler;  herpaa  grundede 
hun  sine  Forventninger. 

Ledsaget  af  Faderens  gamle  Godsforvalter  og  Fortæll«rinden 
—  hendes  Amme  —  tiltraadte  den  f jortenaarige  forældreløse  Pige 
en  Rejse,  der  desværre  fik  et  ganske  andet  Udfald  end  det  for- 
haabede.  —  Straks  efter  Ankomsten  til  Rom  lejede  de  et  Par 
smaa  Værelser  nær  ved  Klosteret  St.  Onofrio;  men  inden  Armida 
kunde  opnaa  en  Audiens  hos  Hans  Eminence  Kardinalen,  døde 
Forvalteren  og  efterlod  de  tvende  Fruentimmer  uden  Beskyttelse 
i  den  store  Stad. 

Dog,  snart  fandt  Armida  en  mægtig  og  tilsyneladende  naadig 
Beskytter  i  sin  høje  Slægtning.  Med  største  Venlighed  hørte  han 
hendes  Andragende  og  lovede  at  anvende  al  sin  Indflydelse  for  at 
skaffe  Processen  et  lykkeligt  Udfald;  men  indtil  dette,  som  maa- 
ske  ikke  turde  være  saa  nær,  tilbød  han  sin  unge  Slægtning  et 
bedre  og  for  hende  mere  passende  Opholdssted  paa  sin  Villa. 

Dette  Tilbud  blev  med  Glæde  og  Taknemmelighed  imodtaget: 
Eminencens  egen  Ekvipage  førte  de  tvende  Sicilianerinder  ud  til 
et  dejligt  Landsted  —  det  samme,  hvor  Cotaldi  fandt  dem  — 


40 

der  syntes  alt  længe  at  have  været  forberedet  og  udsmykket  til 
deres  Modtagelse. 

Værelserne  var  udsirede  med  den  højeste  Pragt  og  Smagfuld- 
hed, og  den  omgivende  Have  lod  til  at  være  anlagt  paa  en  mæg- 
tig Fes  Befaling.  Ikke  længe  lod  dens  høje  Ejermand  vente  paa 
sig;  han  forespurgte  sig  med  største  Omhyggelighed,  om  intet 
manglede  i  den  unge  Dames  Bekvemmelighed,  gentog  sine  givne 
Løfter  med  Hensyn  til  Processen  og  endte  sit  Besøg  med  en  Til- 
tale fuld  af  Opmuntring  og  Formaninger  fulde  af  Salvelse. 

Snart  blev  hans  Besøg  hyppigere  og  længere,  hans  Samtaler 
mere  muntre,  hans  Væsen  og  selv  hans  Klædedragt  mere  beleven 
og  verdslig.  Andagtsøvelser  og  religiøse  Underholdninger  for- 
trængtes efterhaanden  af  Fyrværkerier  og  Gondolfarter  i  Havens 
Kanaler,  hvilke  forskønnedes  ved  sød,  men  usynlig  Musik;  ja 
omsider  blev  endog  af  lejede  Dansere  og  Danserinder  opført  lige 
saa  nydelige  som  sanselige  Balletter,  hvis  Emne  og  Maal  var 
—  Kærlighed. 

Dog,  hvortil  en  omstændelig  Optælling  af  alle  Forførerens  ikke 
mindre  hurtige  end  sikre  Skridt?  Armida  hildedes  i  det  fine  Garn, 
før  hun  anede,  at  noget  saadant  var  udspændt  for  hende,  ja 
næsten  uden  at  mærke  og  fortryde  sit  Fangenskab:  saa  stor  var 
hendes  Tillid  til  den  hellige  Mand,  saa  mægtig  Virkningen  af 
hans  Absolution  og  beroligende  Sofismer.  Ammen  selv  blev  — 
uagtet  hendes  Alder  og  Erfaring  —  skuflet  af  den  mere  erfarne 
Vellystnings  skinhellige  Maske;  og  da  hun  begyndte  at  gennem- 
skue denne,  kom  Advarslen  allerede  for  silde. 

Tilmed  fandt  ogsaa  hun  nogen  Trøst  i  Eminencens  gejstlige 
Værdighed,  der  af  en  rettroende  Katolik  maatte  anses  som  op- 
højet baade  over  Synd,  Anger  og  Straf.  — 

Saaledes  var  nogle  Maaneder  henrundne,  da  Ammen  en  Aften, 
medens  Kardinalen  og  hans  Offer  under  en  liflig  Musik  befandt 
sig  alene  i  en  Løvhytte,  blandt  en  af  de  spillende  genkendte  en 
Landsmand,  der  ganske  nylig  var  kommet  fra  Palermo. 

Paa  hendes  Efterspørgsel  erfarede  hun  af  denne,  at  Armidas 
Proces  var  endt  og  hendes  Godser  i  fremmedes  Eje,  hvem  det 
vilde  vorde  umuligt  nogen  Sinde  at  frarive  dem. 

Nu  faldt  det  sidste  Bind  fra  hendes  Øjne,  og  hun  forudsaa 
tydeligt  sin  stakkels  Frøkens  tilkommende  Skæbne.  Da  kom 
Cotaldi. 

,,Signore!"  vedblev  hun,  ,,De  er  nu  i  Besiddelse  af  en  Hem- 
melighed, som  jeg  ikke  skulde  have  betroet  Dem,  hvis  jeg  ikke 
havde  kendt  noget  mere  end  slet  intet  til  Dem.  Jeg  saa  Dem 

for  to  Aar  siden  ved  den  hellige  Rosalies  Fest;  Deres  Kamle  Me- 
lazzi,  der  havde  tjent  saa  længe  i  Deres  Familie,  men  nu  er 
død  og  borte  —  han  var  min  Farbroder.  Han  viste  mig  Dem  i 
Processionen,  og  han  kunde  ikke  blive  træt  af  at  rose  Dem  for 
Deres  mange  Fuldkommenheder,  men  især  for  Deres  store  Mild- 
hed og  Godhed  imod  ham  og  det  øvrige  Tyende.  I  dette  Mellem- 
rum kan  Deres  Indvortes  vist  ikke  have  forandret  sig  mere  end 
det  Udvortes;  og  jeg  bør  ^nse  Dem  som  en  Engel,  den  hellige 
Rosalie  eller  en  anden  af  de  himmelske  har  sendt  til  vor  Red- 
ning. 01  visselig,  Signore!  De  kan  ikke  være  den  Mand,  der  vilde 
misbruge  min  Tiltro;  De  kan  ikke  være  i  Stand  til  at  knuse  det 
knækkede  Rør!  En  ulykkelig,  hjælpeløs  Skabning  er  i  Deres 
Magt;  o,  Hr.  Gotaldi!  hvorledes  vil  De  bruge  denne?" 

,,Saaledes  som  Dyd  og  Ære  byder!"  svarede  den  unge  Mand. 

,,Saa  kom  igen  i  Morgen  Aften!"  endte  hun.  ,, Dagens  Lys 
maa  ikke  oftere  se  Dem  paa  denne  Vej;  det  var  tænkeligt,  at 
et  spejdende  Øje  kunde  opdage  Dem.  Nu  tør  De  ikke  tøve  længer; 
men  i  Morgen,  naar  Mørket  falder  paa,  er  De  her,  og  da  vil 
vi  overlægge,  hvad  vi  begge  imidlertid  har  udtænkt  til  min  Frø- 
kens Redning." 

,,Saa  længe  jeg  hørte  Ammens  Fortælling,"  blev  Gotaldi  ved, 
,,var  al  Mistanke  fremmed  for  min  Sjæl;  men  jo  mere  jeg  fjer- 
nede mig  fra  hendes  hemmelighedsfulde  Opholdssted,  jo  mere 
vaklede  jeg  i  mine  Meninger.  Det  var  jo  alligevel  muligt,  at  jeg 
havde  med  en  ret  listig  Koblerske.  at  gøre  —  at  hun  kendte  mig, 
havde  kun  lidet  at  betyde  —  maaske  endog  just  derfor  kunde  min 
Rigdom  have  indgivet  hende  Lyst  og  min  Godhed,  som  hun  be- 
hagede at  udtrykke  sig,  Mod  til  at  udkaste  sit  Garn;  ja,  det  var 
endogsaa  tænkeligt,  at  Kardinalen  selv  —  ked  af  sin  Frille  — 
vilde  saaledes  spille  hende  i  mine  Hænder,  at  jeg  skulde  tro  selv 
at  have  grebet  hende  og  af  Frygt  for  hans  Hævn  snart  og  lønlig 
ile  bort  med  mit  Bytte. 

Men  hvorfor  —  tænkte  jeg  saa  igen  —  har  hun  aabe^ibaret 
mig  Armidas  Fald  og  virkelige  Forhold  til  Kardinalen?  Hvorfor 
har  hun  ikke  hellere  bundet  mig  et  skønnere  Eventyr  paa  Ærmet, 
afskildret  mig  Lokkeduen  som  aldeles  ren  og  uskyldig?  Frygtede 
hun,  at  jeg  alligevel  snart  skulde  komme  efter  Sandheden?  Og 
lad  den  nu  være,  som  den  være  vil;  Eventyret  er  altid  værd  at 
bestaa!  — 

Jeg  lod  ikke  vente  efter  mig;  Marilla  —  saa  kaldte  hun  sig  — 
var  ogsaa  paa  Pletten. 

,,Jeg  indfører  Dem  til  min  Frøken,"  sagde  hun,  ,,som  en  Lands- 

mand,  der  agter  sig  til  Palermo  og,  da  han  har  erfaret,  at  Sig- 
noraen  opholder  sig  her,  har  villet  gøre  hende  sin  Opvartning 
og  forespørge,  om  han  kunde  tjene  hende  med  noget  Ærinde  til 
deres  fælles  Fødeø.  Skulde  hun  spørge  om  sin  Proces,  da  ved 
De  derom  intet;  vi  maa  ikke  vise  hende  den  Afgrund,  hvori  hun 
er  nedstyrtet,  førend  vi  ved  os  i  Stand  til  at  drage  hende  op  af 
den.  Hun  henlever  endnu  i  sorgløs  Uvidenhed  om  sin  sørgelige 
Stilling,  og  jeg  har  ikke  haft  Hjerte  til  at  forstyrre  denne  lyk- 
kelige Drøm.  Vogt  De  Dem  ogsaa  for  ethvert  Spørgsmaal,  og 
svar  kun  paa  dem,  der  er  hende  uskadelige.  Naar  De  da  forlader 
os,  vil  De  erklære  mig,  om  De  agter  den  ulykkelige  Deres  Bi- 
stand og  Redning  værd." 

Med  spændt  Forventning  og  urolig  Længsel  traadte  jeg  ind  i 
det  antikke  Hus,  som  stod  midt  i  Haven  og  lignede  mere  et  Tem- 
pel for  en  usynlig  Guddom  end  en  Bolig  for  et  legemligt  Væsen. 
Det  ustadige  Skin  af  min  Ledsagerindes  Haandlygte  viste  mig 
en  dobbelt  Søjlerad  under  en  Frontespice,  der  var  prydet  med 
Hautreliefs.  Saa  vidt  jeg  ved  det  flygtige  Lysglimt  kunde  skelne, 
laa  der  —  omgivet  af  Amorer  —  en  Venus,  Templets  Gudinde. 

Det  indvendige  stod  i  fuldkommen  Harmoni  med  det  udven- 
dige af  dette  Asyl  for  lovløs,  forbuden  Kærlighed:  Lamper  af 
Alabast  hængte  ned  fra  de  malede  Lofter  og  kastede  et  tvivl- 
somt Skær  paa  de  lange,  mørkrøde  Silkegardiner  og  sorte  At- 
laskes  Divaner,  der  var  adskilte  ved  hvide,  nøgne  Marmorfigurer. 
Gulvet  var  belagt  med  kostbare  vævede  Tæpper,  at  ej  engang 
et  Fodtrin  skulde  lyde  i  denne  Kyprias  Løndom. 

Gennem  tvende  saadanne  Værelser  blev  jeg  ført  ind  i  et  tredie, 
hvor  min  Ledsagerinde  lod  mig  bie,  medens  hun  meldte  den 
unge  Dame  min  Ankomst.  Tvende  tykke,  nylig  antændte  Vokslys 
i  massive  Sølvstager  belyste  de  udvalgte  Malerier,  med  hvilke 
Væggene  var  prydede,  alle  skikkede  til  at  vække  Andagt  eller 
—  Sanselighed.  Ved  Siden  af  en  angerfuld  Cæcilia  steg  en  for- 
tryllende Venus  Anadyomene  op  af  Havet;  og  under  Madonna 
med  Barnet  omfavnede  Digternes  skælmske  Gud  den  allerede 
halv  forvandlede  Daphne. 

De  forføreriske  Billeder,  det  hemmelighedsfulde  i  mit  Besøg, 
den  saa  længe  og  saa  højt  spændte  Forventning,  bragte  mit  Blod 
i  en  sød,  mig  hidtil  ubekendt  Bevægelse. 

En  Dør  gik  op,  og  efterfulgt  af  Marilla  indtraadte  min  dej- 
lige Palermitanerinde  med  den  elskværdige  Utvungenhed,  som  er 
hendes  Landsmændinder  saa  egen  og  naturlig. 

Hendes  flygtige  —  næsten  kunde  jeg  sige  flyvende  —  Gang, 

hendes  lave  og  smækre  Vækst,  hendes  aabne,  hjerteglade  Mine 
skulde  have  bragt  mig  til  at  antage  hende  for  et  endnu  ikke  ud- 
vokset Barn,  hvis  ikke  Barmens  og  de  lilliehvide  Armes  Fylde 
havde  forkyndt  den  fuldtuddannede  Jomfru.  Det  skønne  Lege- 
mes yndefulde  Bevægelser  ledsagedes  af  et  —  hvad  skal  jeg 
kalde  det?  Smil  er  for  lidet;  det  er  ingen  Benævnelse  for  den 
næsten  leende,  livlige  Munterhed,  der  straalede  fra  det  dejlige 
Ansigt  og  paa  een  Gang  udtrykte  skalkagtig  Overgivenhed  og 
elskelig  Oprigtighed. 

Øjenlaagene  bedækkede  halvt  et  Par  Øjne,  hvis  Farve  syntes 
at  være  et  glinsende  Himmelblaa,  og  som  fremglimtede  under  de 
lange  sorte  Bryn  som  matte  Smaalyn  under  den  mørke  Aften- 
sky. De  smalle,  altid  lidt  aabnede  Læbers  Rødme  forhøjedes  af 
Tændernes  Snehvidhed.  Den  søde  Mund  syntes  lige  saa  vel  skabt 
til  skælmske  Taler  som  til  smægtende  Kys. 

Jeg  —  der  var  kommet  med  stolt  Forudfølelse  af  en  sikker 
og  snar  Erobring  —  saa  mig  ved  det  første  Møde  overvunden  af 
min  Friheds  fortryllende  Fjende;  jeg  —  der  havde  forberedt  mig 
til  med  hele  min  Veltalenheds  uimodstaaelige  Magt  at  besejre 
det  yndige  Barn  —  jeg  stod  nu  maalløs  hensunken  i  Beskuelsen 
af  denne  henrivende  Skønhed,  og  det  var  kun  paa  hendes  ivrige, 
hurtigt  gentagne  Sp^drgsmaal  om  det  kære  Sicilien,  at  jeg  atter 
fandt  mit  tabte  Mæle. 

Men  havde  ikke  den  glade,  trohjertige  Nærmelse,  hvortil 
Landsmandskabet  opmuntrede  denne  livlige  Sjæl,  forjaget  min 
pludselige  Blyhed,  da  maatte  hun  vist  have  antaget  mig  for  døv- 
stum eller  fjantet.  Hvilken  barnlig  Glæde,  hvilken  inderlig 
Længsel  efter  det  elskede  Hjem  udtalte  sig  i  hendes  bløde  Stem- 
me, der  bævende  opsteg  dybt  fra  det  bølgende  Bryst!  Tvende 
Taarer  stod  som  tindrende  Stjerner  i  Øjnenes  mørkblaa  Him- 
mel, skønt  Smilet  stedse  spillede  om  de  let  bevægede  Læber. 

Snart  og  umærket  forsvandt  det  frygtsomme,  fremmede 
Forhold  imellem  os;  og  det,  at  vi  kendte  og  elskede  de  samme 
Bjerge,  Dale,  Bække  og  Lunde,  syntes  at  forny  et  gammelt  Be- 
kendtskab, ja  berettigede  os  til  at  anse  hverandre  for  beslæg- 
tede —  om  ej  paa  Blodets,  saa  dog  paa  Tankens  og  Følelsens 
Vegne. 

I  Samtalens  Løb  mærkede  jeg,  at  hun  endnu  ikke  nærede 
nogen  Mistanke  til  Kardinalen,  men  ventede  et  godt  Udfald  paa 
sin  Sag.  Jeg  turde  naturligvis  ikke  betage  hende  denne  Vild- 
farelse, men  forenede  mine  Ønsker  med  hendes  Forhaabninger. 

Tydeligst  udtrykte  sig  hendes  Længsel  og  Hjemveens  søde 

Smerte,  da  hun  hørte,  at  jeg  om  kort  Tid  agtede  mig  tilbage. 
Hun  udstrakte  sine  Arme  imod  mig,  som  til  en  Omfavnelse,  men 
lod  dem  saa  synke  med  et  langt,  vemodigt  Suk.  Det  mørklok- 
kede  Hoved  bøjede  sig  mod  hendes  Skuldre  —  det  forekom  mig, 
som  om  jeg  skulde  gribe  hende  i  mine  Arme  og  bære  hende  lige 
til  Sicilien. 

Marilla  gav  mig  et  Vink,  at  det  nu  var  paa  Tiden  at  gaa  — 
jeg  tog  da  Afsked  og  udbad  mig  Tilladelse  til  at  modtage  hendes 
Befalinger  Hjemmet  angaaende.  Den  blev  mig  givet  —  om  tvende 
Dage  skulde  jeg  komme  igen. 

,, Hvilken  Bestemmelse  tager  De?"  spurgte  Marilla  ivrig,  idet 
hun  lukkede  mig  ud. 

,,At  frelse  den  himmelske  Pige!"  svarede  jeg,  ,,at  føre  hende 
tilbage  til  Sicilien,  saa  snart  et  Skib  lader  sig  hyre,  og  der  — 
at  genoprette  hendes  spildte  Lykke." 

,,Vor  hellige  Frue  velsigne  Dem!"  sagde  hun  og  kyssede  min 
Haand,  ,, stræb,  Hr.  Cotaldi!  at  opspørge  et  Skib,  og  naar  det 
er  lykket  Dem,  da  først  maa  hun  vide  alt  —  i  Overmorgen  ved 
samme  Tid  er  De  atter  her!" 

Drømmende  naaede  jeg  min  Bolig,  og  i  en  Tilstand  mellem 
Søvn  og  Vaagen  tilbragte  jeg  Natten. 

Min  Sjæl  hensmeltede  i  Kærlighed;  kun  Skinsyge  og  Had  til 
den  mig  ubekendte  Kardinal  formaaede  at  gøre  en  Deling  i  mit 
Hjertes  Følelse;  saadan  en  elskelig  Uskyld  skulde  vorde  et  Offer 
for  en  skinhellig  Bedrager! 

Dette  himmelske  Væsen,  der  endnu  ikke  syntes  at  ane  sin 
Brøde,  skulde  ubarmhjertig  overgives  til  Angerens  og  Fortviv- 
lelsens Furier! 

Nej!  jeg  vil  frelse  hende,  om  Frelse  er  mulig;  lad  saa  min 
Belønning  og  Enden  herpaa  vorde,  hvad  den  vorde  vil. 

Næste  Dag  ilede  jeg  til  Ostia,  hvor  et  Skib  nylig  var  ind- 
løbet fra  Palermo;  men  det  kunde  ikke  blive  færdigt  til  Hjem- 
rejsen før  om  to  til  tre  Uger. 

Med  denne  Efterretning  traadte  jeg  den  følgende  Aften  Ma- 
rilla i  Møde.  Hun  bad  mig  hos  Armida  at  iagttage  samme  Til- 
bageholdenhed som  forrige  Gang. 

Vel  havde  hun  ønsket  vor  Plan  en  snarere  Modenhed;  thi 
Kardinalen  var  just  blevet  upasselig,  og  dette  Tilfælde  vilde 
meget  lette  vor  Flugt,  naar  den  kunde  iværksættes,  før  han 
atter  blev  frisk.  Imidlertid  maatte  mine  Bestræbelser  indskrænke 
sig  til  at  opnaa  og  befæste  mig  i  den  unge  Dames  Yndest  og 

Tillid.  I  Sandhed!  hertil  behøvede  jeg  ingen  Opmuntring:  alle 
mine  Ønsker,  al  min  Stræben  havde  kun  dette  ene  Øjemed. 

Den  uforstilte  Glæde,  Armida  saa  umiskendelig  ytrede  ved  at 
gense  mig,  nærede  og  hævede  mit  Mod  og  mine  søde  Forhaab- 
ninger.  Hendes  Velvillle  var  allerede  ved  dette  andet  Møde  vokset 
til  en  saadan  Grad,  at  hun  ved  min  Side  overlod  sig  til  en  ind- 
tagende hjertelig  Fortrolighed  og  med  barnlig  Snaksomhed  for- 
talte mig  sin  Historie.  Kun  da  hun  kom  til  den  for  mig  saa 
smertelige  Periode,  som  jeg  allerede  kendte,  overdrog  en  pludse- 
lig Sky  det  glædestraalende  Aasyn. 

Et  Suk  undslap  hendes  Barm,  og  som  om  hun  nu  først  be- 
sindede sig  paa  noget,  der  hidtil  var  gaaet  hende  ad  Glemme, 
rejste  hun  sig  og  gik  ind  i  Sideværelset.  En  dyb  Smerte  sam- 
menpressede mit  Bryst:  i  mit  af  saa  mange  stridige  Følelser  hef- 
tigt bevægede  Hjerte  maatte  jeg  paa  een  Gang  bejamre  den  faldne 
Engel  og  forbande  den  Djævel,  der  havde  indsneget  sig  i  et  saa- 
dant  Paradis  af  Uskyld  og  Glæde. 

Efter  et  kort  Ophold  kom  Armida  tilbage  med  en  Guitarre 
hængende  i  et  himmelblaat  Baand  under  den  fulde  —  nu  mere 
end  før  —  tugtigt  tildækkede  Barm.  Hun  satte  sig  i  en  Afstand 
og  istemte  en  Canzonetta  i  den  for  mit  Øre  saa  fortryllende 
sicilianske  Mundart.  Det  var  en  af  Maurerne  i  Fangenskab  hen- 
slæbt Hyrdes  Klagesang;  og  saa  rørende  tolkede  den  Længselen 
efter  det  elskede  Hjem  og  den  forladte  Brud,  at  mine  Øjne  svøm- 
mede i  Taarer,  som  kunde  have  vist  den  skønne  Sangerinde  det 
dybe  Indtryk,  hun  gjorde  paa  mit  Hjerte,  hvis  hun  ikke  havde 
været  lige  saa  hentaget  af  sine  egne  Følelser. 

Guitarren  skred  ned  paa  hendes  Skød,  hendes  Hoved  bøjede 
sig  tilbage,  som  om  hun  kun  i  denne  Stilling  kunde  skaffe  Ud- 
gang for  det  lange,  dybthentede  Suk.  Jeg  var  mig  ikke  længer 
selv  mægtig. 

,,0,  Signoral"  raabte  jeg,  springende  op  fra  mit  Sæde,  ,,følg 
med  mig  til  vort  skønne  Fædreland!" 

Langsomt  hævede  hun  sit  Hoved:  de  rige  Lokker  trillede  ned 
over  den  hvide,  bølgende  Barm.  Hun  stirrede  hen  forbi  mig,  som 
om  jeg  slet  ikke  havde  været  der. 

Jeg  forskrækkedes:  hendes  Ansigt  var  blegt,  berøvet  ethvert 
Spor  af  Glæde,  hvoraf  det  tilforn  uafladeligt  straalede  —  jeg 
kendte  det  ikke  mere. 

Jeg  havde  været  i  Begreb  med  at  kaste  mig  for  hendes  Fød- 
der; men  nu  standsede  en  stivnende  Kulde  enhver  Bevægelse  *- 
jeg  stod  som  en  Støtte  foran  hende. 

I  dette  Øjeblik  indtraadte  Marilla,  som  formodentlig  havde 
hørt  mit  heftige  Udraab. 

„Ledsag  Hr.  Cotaldi!''  sagde  Armida  til  hende. 

Derpaa  rejste  hun  sig  langsomt,  nejede  for  mig  dybt,  næsten 
ydmygt,  med  nedsænket  Blik,  og  forsvandt.  Maalløs  blev  jeg 
staaende  som  rodfæstet  til  mit  Sted  og  hørte  som  i  Drømme  , 
uden  at  kunne  svare  Ammens  gentagne,  ængstelige  Spørgsmaal: 

,,Signorel  hvad  har  De  gjort?" 

Under  Bortgangen  fortalte  jeg  hende  omsider  det  forefaldne. 

Hun  sukkede  og  gentog  med  Hovedrysten  det  sicilianske  Ord- 
sprog: 

,,Det  Frø,  som  modnes  for  tidligt,  modnes  ikke!" 

„Om  fire  Dage  først  maa  De  komme  her  igen." 

I  dette  Mellemrum  var  jeg  blevet  fuldkommen  enig  med  mig 
selv  med  Hensyn  til  Armida;  forudsat  at  jeg  kunde  vinde  hen- 
des Tilbøjelighed,  hvilket  jeg  allerede  var  dristig  nok  til  mer  end 
at  haabe,  vilde  jeg  føre  hende  til  mit  Hjem  og  give  den  elske- 
lige Skabning  tilbage  til  Dyden  og  en  bedre  Kærligheds  Lykke. 

Dette  Forsæt  fyldte  min  Sjæl  med  en  Glæde,  som  hævedes 
—  ja  næsten  tør  jeg  sige  —  forædledes  ved  den  stolte  Bevidst- 
hed: hendes  timelige  og  evige  Salighed  skal  være  ganske  mit 
Værk!  mig,  hendes  frelsende  Engel,  skal  hun  skylde  alt  —  ja 
hun  vil  mere  tilbede  end  elske  mig,  naar  hun  i  sit  til  Uskyldig- 
hed genfødte  Hjerte  erkender,  hvad  jeg  var  for  hende.  Gennem- 
trængt af  denne  søde,  ophøjede  Følelse  traadte  jeg  ind  i  Haven. 

Armida  traadte  mig  i  Møde  med  et  Ansigt,  der  syntes  at  for- 
kynde baade  Længsel  og  Glæde;  dog  laa  der  noget  vemodigt  i 
hendes  venlige  Smil,  og  ofte  glimtede  hendes  Øjne  gennem  Taa- 
rer  som  Stjerner  gennem  den  natlige  Taage.  Hun  talte  kun  lidet, 
og  alt  om  det  elskede  Fødeland;  hendes  Stemme  var  blød  og 
bævende,  den  lød  som  dæmpede  Harpetoner. 

Mit  Hjerte  smeltede:  næppe  var  vi  alene,  før  jeg  nedsank  for 
hendes  Fødder  med  det  Udraab: 

,, Armida!  jeg  elsker  dig!" 

Ak!  det  tyktes  mig,  at  hun  maatte  have  sunket  i  min  aabnede 
Favn  og  trykket  den  søde  tavse  Tilstaaelse  paa  mine  smægtende 
Læber;  men  nej!  hun  næsten  segnede  tilbage  med  et  svagt  Skrig, 
løftede  sine  Hænder  over  sit  Hoved,  foldede  dem,  vendte  sig  og 
flygtede. 

Før  jeg  kunde  besinde  mig  paa  at  følge  hende,  var  hun  alle- 
rede forsvundet,  og  Marilla  traadte  hastigt  ud  fra  Hækken. 

,,0,  Signore!"  sagde  hun,  ,,De  overiler  alt  —  hun  elsker  Dem; 


47 

men  ikke  saaledes,  ikke  saa  pludseligt,  saa  snart  skulde  hun 
have  erfaret  dette;  thi  hun  vidste  det  ikke  selv  —  nu  har  Deres 
Eridæring  revet  Bindet  fra  hendes  Øjne.  Dette  burde  ikke  sket 
før  i  det  Øjeblik,  hun  kunde  fly  fra  dette  fordærvelige  Sted.  Hvad 
er  der  nu  at  gøre?  Om  Kardinalen,  som  nu  er  i  Bedring,  forinden 
besøger  hende,  hvorledes  tænker  De  da  hun  vil  modtage  ham? 
Ak!  jeg  frygter,  at  alt  er  tabt'^ 

Jeg  formaaede  ikke  at  svare  hende,  saa  betaget  var  jeg  baade 
af  Frygt  og  Glæde. 

„Gaa,  Signore!"  vedblev  hun  efter  en  kort  Betænkning  — 
„gaa!  skynd  paa  Afrejsen!  og  lad  mig  søge  at  berolige  hende 
og  bringe  hende  til  en  tydelig  Anskuelse  af  hendes  Stilling,  og 
kom  saa  i  Morgen  ved  samme  Tid!'' 

Ved  næste  Daggry  ilede  jeg  til  Ostia  og  vendte  tilbage  med 
den  Besked,  at  Skibet  kunde  afgaa  om  seks  Dage. 

Med  den  frembrydende  Nat  gik  jeg  til  Villaen.  I  den  Løvhytte, 
hvor  jeg  første  Gang  havde  set  Armida,  hørte  jeg  hendes  og 
Guitarrens  sammensmeltende  Toner. 

Jeg  nærmede  mig,  standsede  og  lyttede;  sødt,  tungsindigt  klang 
de  bævende  Strenge;  endnu  vemodigere  den  opvaagnende  Angers 
rørende  Klage. 

Jeg  hørte  følgende  af  tunge  Sukke  ledsagede  Ord: 

Det  syge  Træ  kan  grennes  smnkt; 
Dog  let  paa  Blade.  Blomst  og  Frugt 
Den  skjalte  Brøst  du  kender: 
Saa  reber  og  det  tTungne  SmU 
Den  slet  fordulgte  Angers  Pil, 
Som  dybt  i  Barmen  brænder; 
Forgæves  Freden  i  dit  Aasyn  staar, 
Naar  under  lønlig  Kamp  dit  Hjerte  slaar'. 

Ubemærket  af  den  i  sin  Anger  selv  saa  indtagende  Sanger- 
inde bom  jeg  ind  i  Haven  og  stod  allerede  tæt  foran  hende,  inden 
hun  blev  mig  var. 

En  mørk  Rødme  overfor  hendes  taarevædede  Kinder  —  ak! 
det  var  snarere  Skræk  end  Glæde,  der  satte  hendes  Blod  i  Be- 
vægelse. Hun  formaaede  næppe  at  rejse  sig,  række  Guitarren  til 
Marilla  og  gøre  mig  en  tavs,  ærbødig  Hilsen.  Som  Maanen  be- 
lyste hendes  sorrigfulde  Aasyn  og  ydmyge  Stilling,  syntes  hun 
mig  at  være  en  til  Bluelse  og  Ruelse  over  sine  Synder  opvakt 
Cæcilia,  der  første  Gang  vil  nedsynke  for  sin  Helgen. 

Jeg  bød  hende  min  Arm  og  ledsagede  hende  til  Huset;  Ma- 

rilla  fulgte  efter.  Da  denne,  efter  at  vi  var  traadt  ind,  havde  for- 
ladt os,  greb  jeg  hendes  Haand  —  den  skælvede  i  min. 

„Skønne  Armida!"  begyndte  jeg,  ,,De  er  mig  endnu  et  Svar 
skyldig." 

Hun  tav. 

„Har  mit  Hjerte  bedraget  mig?"  vedblev  jeg,  ,, nærer  De  ikke 
en  eneste  venlig  Følelse  for  den,  der  elsker  Dem  saa  inderlig 
og  oprigtig?" 

,,0,  min  Gud!"  udsukkede  hun  med  et  smertefuldt  Øjekast  til 
Himlen,  ,,jeg  ulyksalige!"  derpaa  vendte  hun  sig  langsomt 
med  det  Udraab:  ,,Signore,  jeg  kan  aldrig  blive  Deres!" 

Jeg  greb  hendes  Arm  og  sagde: 

,, Armida!  saaledes  skilles  vi  ikke!  vil  De  bortstøde  det  Hjerte, 
der  brænder  for  Dem,  da  —  o  da  skal  De  i  det  mindste  sige 
mig,  hvorfor!  Ved  alle  Helgene!  jeg  slipper  Dem  ikke,  før  jeg 
ved,  hvad  der  saa  pludselig  har  bevirket  denne  Forandring!" 

Hun  vendte  sig  rask  imod  mig. 

„Vel!"  sagde  hun,  ,,det  være  saa!  det  være  den  ulykkeliges 
velfortjente  Straf  selv  at  afsige  sin  Dom  —  et  Ord,  Cotaldil  skal 
snart  for  evig  adskille  os;  jeg  —  jeg  er  Dem  ikke  værd!" 

Hendes  Røst  blev  til  Hulken,  idet  hun  atter  bortvendte  sig  og 
med  de  foldede  Hænder  skjulte  sit  Ansigt. 

„Nej!  du  elskelige!"  sagde  jeg,  ,, dette  Ord  adskiller  os  ikke; 
just  dette  forener  os!" 

Hun  drejede  sig  endnu  engang  imod  mig  og  spurgte  med  et 
hurtigt,  men  strengt  gennemborende  Blik: 

i,Signore!  forstaar  jeg  Dem?" 

„Nej!"  raabte  jeg,  ,,nej.  Armida!  De  forstaar  mig  ikke;  men 
snart  skal  De  læse  i  min  Sjæl;  skænk  mig  ikkun  nogle  Øjeblikke, 
og  da  først  skal  De  afsige  Dommen  over  vor  fælles  Skæbne!" 

Jeg  førte  hende  til  en  Stol  og  satte  mig  hos  hende. 

„Nu  bort  med  al  Forstillelse!  Tiden  er  kostbar,  og  denne  Time 
kommer  aldrig  igen!  Bort  derfor  med  enhver  falsk  Ømfindtlig- 
hed! Jeg  maa  aabne  Deres  skønne,  men  nedrigt  bedragne  Hjertes 
Saar;  men  —  ved  Gud  og  alle  hans  Engle!  —  kun  for  at  læge 
det!  —  De  har  fortalt  mig  en  Del  af  Deres  Historie;  men  De  af- 
brød den  —  jeg  vil  fuldende.  Den  Mand,  De  valgte  til  Beskyt- 
ter, forraadte  Dem;  Deres  egen  umistænkelige  Uskyld  overgav 
Dem  i  en  snedig  Forførers  Vold  —  alt  dette  ved  jeg,  og  dog. 
Armida!  dog  elsker  jeg  Dem;  men,  ved  den  evige  Kærlighedl  jeg 
elsker  Dem  af  et  rent  Hjerte!" 

Bleg  som  den  Billedstøtte,  til  hvilken  hun  hældede  sig,  sad 

hun  længe  efter  at  jeg  havde  ophørt  at  tale,  før  hun  fra  sit 
dybtsukkende  Bryst  frempressede  disse  Ord: 

,, Retfærdige  Himmel!  nu  først  ved  jeg,  hvad  jeg  har  tabt!" 

„Nej,  Signora!"  blev  jeg  ved,  ,,De  ved  endnu  ikke  alt!  ogsaa 
Deres  Proces  har  De  tabt;  Deres  Ejendomme  er  alle  uigenkalde- 
lig borte." 

„Saa  er  jeg  da  ogsaa  en  Betlerske!"  raabte  hun.  ,, Himmel, 
og  jeg  vandrede  sorgløs  og  letsindig  paa  denne  Lavastrøm;  men 
jeg  føler  det,  nu  begynder  den  at  brænde  igennem  —  fly  mig, 
Cotaldi!  hvorfor  tøver  De?  hvad  vil  De  den  vanærede,  fattige,  for- 
tvivlende Armida?" 

,, Elske  og  frelse  hende!"  var  mit  Svar. 

Jeg  udviklede  hende  nu  min  hele  Plan:  at  føre  hende  til  Mes- 
sina som  min  Brud  og  der  at  gøre  hende  meddelagtig  i  det.  Him- 
len havde  beskaaret  mig. 

Jeg  skjulte  ikke  for  hende,  at  Marilla  havde  aabenbaret  mig 
alt,  og  at  hendes  Fortælling  især  havde  bestemt  mig.  Jeg  sagde 
hende,  at  jeg  allerede  i  Haab  om  at  vinde  hendes  Genkærlighed 
havde  hyret  et  Skib,  som  om  faa  Dage  skulde  føre  hende  bort 
fra  et  Sted,  hvor  hun  havde  mistet  og  —  genfundet  sit  Hjertes 
Fred. 

Jeg  bad,  jeg  besvor  hende  ved  alt,  hvad  der  er  helligt,  baadé 
paa  Jorden  og  i  Himlen,  at  bøje  hendes  ædle  Genstridighed,  at 
modtage  og  skænke  Trøst  og  Haab.  Længe  modstod  hun;  ædel 
Undseelse  kæmpede  mod  Hjertets  varme  Ønske  —  omsider  sej- 
rede det  sidste:  hun  sank  ned  for  mine  Fødder,  omfavnede  mine 
Knæ  og  vædede  mine  Hænder  med  en  Strøm  af  Taarer. 

Jeg  løftede  hende  op  til  mig;  men  hun  skjulte  sit  blussende 
Ansigt  ved  min  Barm. 

„O,  du  naadedige!"  hviskede  hun,  „hvormed  har  jeg  uvær- 
dige fortjent  din  Forbarmelse?" 

Med  mit  Hjerte,  til  hvilket  hendes  Læber  syntes  at  tale  — 
mere  end  med  mit  Ore  —  hørte  jeg  den  frelste  Engels  inderlige 
Tak  til  Himlen  og  mig.  Salige  Øjeblikke!  I  var  kun  et  Laan  fra 
de  forklaredes  Land,  der  hvor  de  sjunge  et  jublende  Halleluja, 
naar  en  Sjæl  frelses  fra  Døden. 

Armida  rev  sig  ud  af  mit  Favn;  hun  ilede  ind  i  sit  Sovekam- 
mer og  knælede  for  den  korsfæstedes  Billede;  jeg  sank  ned  ved 
hendes  Side  og  bad  med  hende. 

Marilla  kom  og  vædede  vore  Hænder  med  Glædestaaren 

,, Jesus  Maria!"  skreg  Armida,  ,,og  jeg  er  endnu  her?  Bort, 
bort  fra  dette  forfærdelige  Sted!" 

St.  St.  Blicher:  Samlede  Noveller.  III.  ^ 

Med  Vanskelighed  overbeviste  vi  hende  om  Nødvendigheden 
af  at  forblive  der,  til  Skibet  afgik,  da  en  tidligere  Flugt  vilde 
være  forbundet  med  den  største  Fare  for  os  alle.  Hun  vilde  ikke 
mere  kunne  udholde  Synet  af  sin  Forforer;  men  omsider  bero- 
ligede vi  hende  med  den  Forestilling,  at  hun  i  det  korte  Mellem- 
rum af  seks  Dage  næppe  behøvede  at  frygte  for  hans  forhadte 
Nærværelse.  Til  ydermere  Sikkerhed  blev  det  besluttet,  at  jeg 
kun  een  Gang  før  vor  Afrejse  skulde  besøge  hende.  Dette  Møde 
blev  fastsat  til  den  tredie  Aften  derefter.  O  Gud!  det  var  det 
sidste! 

Marilla  modtog  mig.  Da  jeg  kom  i  Forværelset,  hørte  jeg  atter 
Guitarens  Klang;  den  var  sød,  men  vemodsfuld  —  jeg  standsede. 
Hun  sang  en  mig  velbekendt  Siciliano  med  den  Forandring,  at 
hun  satte  mit  Navn  i  Stedet  for  det  oprindelige. 

Hvert  Foraar,  Cotaldl!  grønnes  min  Oray, 
Naar  Sneen  paa  Bjergene  smelter, 
Naar  Jorden  sig  bader  1  Solstraalens  Hav 
Og  Blomsternes  Skarer  udvælter: 
Den  nyfødte  Rose  1  Møde  dig  ler  — 
Du  tænker  vel  ej  paa  den  falmede  mer? 

Hvert  Foraar,  Cotaldl!  grønnes  min  Grav; 
Jeg  sover  saa  stille  derunder. 
Den  vaagnBnde  Blomst  kaster  Lagenet  af; 
Jeg  bliver  dernede  og  blunder: 
Den  rødmende  Rose  i  Møde  dig  ler  — 
Du  tænker  vel  ej  paa  den  falmede  merT 

Hvert  Foraar,  Cotaldl!  grønnes  min  Grav, 
Naar  Livet  genfødes  deroppe, 
Naar  Fuglen  sig  bader  i  Æterens  Hav 
Og  sjunger  blandt  Myrternes  Toppe: 
Den  blomstrende  Rose  i  Møde  dig  ler  — 
GI  tænker  du  ej  paa  den  falmede  mer? 

,,Jo,  min  inderlig  elskede!"  raabte  jeg,  idet  jeg  sprang  ind  og 
trykkede  hende  til  mit  Bryst,  „jeg  vil  tænke  paa  dig,  saa  længe 
mit  Hjerte  slaar!  Men  hvorfor  tænker  du  paa  Døden?  Livet,  et 
Liv  fuldt  af  Glæde  venter  dig;  eller  —  mistvivler  du  otn  din 
Cotaldis  Kærlighed?" 

„Du  elsker  mig,"  sagde  hun;  ,,men,"  lagde  hun  til  med  et 
smerteligt  Smil,  ,,CotaldiI  kan  du  nogensinde  agte  mig?" 

I  dette  Øjeblik  for  Marilla  ind.  „Kardinalen!"  raabte  hun 
ængstelig;  ,,Signore!  De  maa  skjule  Dem  i  dette  Klædeskab,  og 
De^  min  Frøken!  lider  af  en  heftig  Tandpine." 

Med  disse  Ord  ombandt  hun  hende  et  stort  Klæde,  der  skjulte 
det  halve  Ansigt,  og  bad  hende  lægge  sig  i  Sengen;  mig  inde- 
lukkede hun  i  Skabet. 

Næppe  var  dette  bragt  i  Rigtighed,  før  Kardinalen  kom  og, 
underrettet  om  Armidas  foregivne  Upasselighed,  gik  ind  til  hende. 
Mit  Blod  kogte;  min  Ha  and  sluttede  sig  krampagtigt  om  Grebet 
af  min  Kaarde.  Et  Par  Minutter  derefter  kom  han  ud  og  sagde 
til  Marilla: 

,, Eders  Frøken  er  ikke  vel;  men  det  forekommer  mig,  som  om 
Tandpinen  ikke  kunde  være  hendes  eneste  Onde;  hun  er  i  det 
hele  ganske  forandret." 

„Ak!"  sukkede  den  listige;  ,, Deres  Eminence!  Deres  egen  Syg- 
dom —  Længsel  efter  Dem!" 

,, Mener  I?"  sagde  han.  Jeg  kunde  gennem  Nøglehullet  se  hans 
Ansigt:  han  vendte  det  mod  Marilla  med  et  tvetydigt  Smil.  ,,For 
Tænderne  skal  jeg  sørge;  se  I  til,  at  alt  andet  er,  som  det  bør^ 
naar  jeg  om  tre  Dage  kommer  igen." 

Han  blev  endnu  nogle  Øjeblikke  staaende  i  samme  Stilling; 
derpaa  bortfjernede  han  sig. 

Jeg  ilede  til  Armida;  hendes  Sind  var  i  et  heftigt  Oprør,  hartad 
et  værgeløst  Bytte  for  flere  voldsomme  Lidenskaber.  Med  Nød 
formaaede  jeg  nogenlunde  at  berolige  hende.  Kun  den  Forsik- 
ring, at  vi  inden  to  Gange  fire  og  tyve  Timer  vilde  befinde  os 
uden  for  Italiens  Jordbund,  paa  Vejen  til  det  dyrebare  Føde- 
land, gav  hende  Kraft  til  at  udrive  sig  af  mine  Arme.  —  Lang- 
somt og  forsigtigt  forlod  jeg  Huset  og  Haven. 

Det  forekom  mig,  som  om  jeg  saa  en  Skygge  glide  hen  ved 
Muren;  desværre!  det  har  ikke  været  et  blot  Foster  af  min  frygt- 
somme Indbildningskraft:  Kardinalen  maa  sikkert  have  luret  i 
Haven.  Ak!  min  ulykkelige  xVrmida  er  faldet  for  en  Snigmorders 
Dolk,  og  De,  min  ubekendte  Frelser!  har  hindret  mig  i  at  følge 
hende  til  Kærlighedens  rette  Hjem." 

Dette  var  Indholdet  af  Cotaldis  sørgelige  Historie,  som  jeg 
for  Sammenhængens  Skyld  har  tilladt  mig  at  fremsætte  med 
mine  egne  Ord  og  med  større  Orden  og  Klarhed,  end  den  ulyk- 
kelige Yngling  var  i  Stand  til. 

Bandini,  gennemtrængt  af  den  inderligste  Medlidenhed,  søgte 
forgæves  at  trøste  hans  dybt  saarede  Hjerte. 

Til  at  dæmpe  saadanne  Storme  har  Fornuften  ingen  Kræf- 
ter; de  lægger  sig  kurt  ved  Religionens  og  Tidens  Hjælp. 

,, Skønt  jeg,  som  ubefaren  paa  Kærlighedens  farlige  og  tro- 
løse Hav,  hverken  kan  beregne  eller  begribe  Styrken  af  Deres 

Sjælssmerte/'  sagde  han  til  Slutning,  ,,saa  indser  jeg  dog»  at 
den  er  af  saadan  Beskaffenhed,  at  jeg  for  det  første  ikke  tør 
forlade  Dem.  Og  da  jeg  mærker,  at  De  ikke  selv  formaar  at  fatte 
nogen  Beslutning,  maa  jeg  handle  for  Dem.  I  Morgen  —  har 
De  sagt  —  afgaar  Skibet;  det  skal  føre  os  begge  til  Deres  Hjem. 
De  maa  bort  fra  dette  rædselsfulde  Sted,  og  jeg  ledsager  Dem. 
I  Deres  skønne  Sicilien  maa  findes  Trøst  for  Dem  og  Moro  for 
mig." 

Cotaldi  rakte  ham  tavs  sin  Haand.  Dette  Haandtryk  var  en 
uopløselig  Venskabspagt. 

Haabet,  der  smigrer  vore  lettroende  Hjerter  med  saa  mange 
glimrende  Løfter,  ja  stundom  endog  med  Umuligheder,  Haabet 
gjorde  næste  Morgen  Cotaldi  det  Spørgsmaal:  ,,Men  om  din 
elskede  ondnu  var  i  Live,  frelst  maaske  paa  en  eller  anden  for- 
underlig for  dig  ubegribelig  Maade?" 

Heftig  for  han  op  og  raabte  til  sin  Ven:  „Jeg  maa  vide,  om 
hun  virkelig  er  død,  og  da  først  — " 

„Du  bliver  her!"  svarede  Bandini,  „jeg  gaar  at  bringe  dig 
Vished  om  det,  som  du  aldrig  burde  omtvivle." 

Han  lod  sig  nøje  underrette  om  Armidas  Vaaning  og  alle  dens 
Omgivelser,  om  hende  selv  og  Marilla  —  deres  Udseende  og  Klæ- 
dedragt; og  derpaa  tiltraadte  han  sin  aldeles  overflødige  Van- 
dring. 

Den  Beretning,  som  han  efter  et  Par  Timers  Fraværelse  af- 
lagde for  den  ængstlig  ventende  Cotaldi,  stadfæstede  Armidas 
Død.  — 

Ikke  langt  fra  den  betegnede  Villa  havde  han  mødt  et  mid- 
aldrende Fruentimmer,  som  han  med  Rette  antog  for  Marilla. 

Han  tiltalte  hende  med  en  Hilsen  fra  en  vis  ung  Sicilianer, 
der  med  største  Bekymring  ventede  Underretning  om  en  Lands'- 
mandinde,  som  beboede  hin  Villa.  Med  sorrigfuld  Mine  svarede 
hun,  at  den  omspurgte  unge  Dame  havde  omskiftet  sin  forrige 
Bolig  med  en  bedre  og  tryggere. 

,,Sig  den,  som  udsendte  Dem,"  —  lagde  hun  til  —  ,,at  hun 
endnu  førend  denne  Dags  Sol  vil  være  under  Jorden  i  det  mørke 
Hus,  hvor  ingen  Snigmorders  Dolk  mere  skal  vække  hende." 

Med  disse  Ord  ilede  hun  hastig  bort  ad  en  Sidevej. 

Der  var  nu  intet  videre  at  gøre  end  at  forberede  og  paaskynde 
Afrejsen,  hvilken  Bestilling  Bandini  alene  maatte  udføre.  Saa 
snart  Mørket  faldt  paa,  forlod  begge  Vennerne  de  sørgelige  Lev- 
ninger af  Verdens  gamle  Hovedstad,  og  den  opgaaende  Sol  saa 
dem  paa  Dækket  af  den  lille  Bark,  der  udspredte  sine  Sejl  mod 

det  nye  Messene.  Cotaldi  sad  nedsunken  i  sin  dybe  Smerte  og 
stirrede  paa  Bølgerne,  der,  rødmende  i  Morgenskæret,  gled  ham 
skvulpende  forbi. 

Bandini  stod  alvorlig,  men  sorgløs,  ved  hans  Side  og  hæftede 
sit  Blik  paa  det  bortvigende  Hesperiens  yndige  Kyster,  Efter 
nogle  Dages  langsomme,  men  ellers  heldige  Sejlads  fremsteg 
Ætnas  snetakkede  Gubbehoved  af  Bølgerne;  og  lidt  efter  lidt 
hævede  sig  til  højre  Sicilien,  til  venstre  det  bjergfulde  Cala- 
brien. 

Sundet,  fordum  saa  frygteligt  for  de  søfarende,  syntes  at 
aabne  sin  Favn  og  den  smilende  0  at  ile  de  ankommende  i  Møde. 
Snart  ankrede  de  ved  de  gamle  Messeniers  prægtige  Stad. 

Cotaldis  Vaaning  var  et  Palads,  hvis  indvendige  endogsaa 
overgik  det  udvendige  1  Glans  og  Kostbarhed.  Hvad  der  for  Ban- 
dini havde  den  største  Tillokkelse,  var  en  talrig  og  velvalgt 
Malerisamling. 

,,Her,"  sagde  Værten,  idet  han  anviste  ham  Værelser  til  egen 
fri  Raadighed,  ,,her  er  dit  Studerekammer  og  her  ved  Siden  af 
dit  Sovekammer." 

Dette  sidste  var  et  Hjømeværelse,  hvorfra  man  mod  Østen 
saa  ud  over  Staden  og  Sundet  til  Reggio  og  Bjergryggen,  der 
som  en  Række  af  blaa  Skyer  begrænsede  den  fjerne  Synskres; 
mod  Syden  udstrakte  sig  begge  de  yndige  Kyster,  udvidede  sig 
jo  længer  jo  mere,  ligesom  tilbagetrængte  af  det  mægtige  Hav, 
der  omsider  syntes  at  sammensmelte  med  Himmelen;  til  højre 
hævede  sig  den  gamle  Vulkans  Kæmpehoved. 

Den  unge  Maler  tabte  sig  i  tavs  Beskuelse  af  disse  Naturens 
Triumfer  over  al  menneskelig  Kunst  og  over  selv  den  rigeste 
Indbildningskraft.  Han  vaktes  først  af  sin  Henrykkelse  ved  Co- 
taldis lydelige  Graad. 

Selv  med  Øjnene  fulde  af  Taarer  —  men  disse  kun  Glædens 
og  Begejstringens  søde  Børn  —  faldt  han  om  Vennens  Hals, 

,,Her,"  sukkede  Sorgens  Søn,  ,,her  skulde  hun  have  boet  og 
hver  Morgen,  opstaaende  fra  min  Favn,  tilbedet  Himlens  og  Jor- 
dens almægtige  Skaber;  her  skulde  hendes  Engleøjne,  som  dine, 
tindret  i  Henrykkelsens  Taarer  —  nu  tildækkes  de  af  Dødens  og 
Gravens  Mulm." 

„O,  min  arme  Ven!"  hviskede  Bandini,  ,, tilbed  ogsaa  du!  bøj 
dig  ydmyg  og  haabende  under  den  evige  Visdoms  Villie!  Glæ- 
dens Dør  skal  atter  aabnes  for  dig." 

„Bandini!"  raabte  Cotaldi  og  løsrev  sig  af  hans  Favn;  ,,du 
kender  ikke  Kærlighed;  o,  at  du  aldrig  maatte  kende  den!' 

,,Mit  Hjerte,"  sagde  Bandini  smilende,  ,, elsker  allerede;  jeg 
har  efterladt  det  i  la  bella  Fiorenza;  her  kan  jeg  ikke  tabe  det." 

,, Hvorledes?"  spurgte  hin  forundret,  ,,og  dette  siger  du  mig 
først  nu?  Hvo  er  den,  der  har  bundet  dig  med  saa  —  zefyrlette 
Kæder?" 

,,En  totusindaarig  Skønhed!"  svarede  Maleren,  ,,Phidias's 
himmelske  Datter!" 

„Sværmer!"  advarede  Vennen,  „vogt  dig  for  de  femtenaarige! 
Havskummets  Datter  har  forladt  sit  gamle  Cypern  og  oprejst  sit 
Tempel  ved  Siden  af  sin  Ægteherres  Værksted;  vogt  dig  for  Tri- 
nacrias  forføreriske  Piger!" 

Med  en  uerfaren  Ynglings  Selvtillid  hørte  Bandini  sin  Vens 
Advarsel;  thi  endnu  stedse  slog  hans  Hjerte  frit  og  ubesejret  af 
en  Lidenskab,  hvis  Styrke  kun  den  elskende  kender. 

Hidtil  usaaret  ansaa  han  sig  selv  for  usaarligog  van- 
drede blandt  Siciliens  farlige  Skønheder  ubekymret  og  dristig 
som  den  Sømand,  der  stedse  heldig  har  undgaaet  Klipper  og 
Skær^.  De  dejligste  Kvinder  var  for  vor  begejstrede  Maler  ikkun 
levende  Modeller;  han  —  studerede  dem. 

Dog  —  ogsaa  hans  Time  slog;  og  jo  roligere  hans  Hjertes  Hav- 
blik (om  vi  saa  maa  sige)  hidtil  havde  været,  desto  heftigere 
rasede  den  paafølgende  Stomu 

I  Messina  boede  den  rige  med  Cotaldi  fjernt  beslægtede  Mar- 
chese  Monaldechi. 

Nogen  Tid  efter  Vennernes  Ankomst  gjorde  denne  et  stort 
Gæstebud,  hvortil  begge  blev  indbudt.  Efter  at  have  forestillet 
sin  genuesiske  Ven  og  indledet  en  Samtale  mellem  ham  og  Mar- 
chesen som  smagfuld  Kender  og  Ynder  af  de  skønne  Kunster, 
hengav  Catoldi  sig  til  sine  egne  sørgelige  Tanker,  og  blandende 
sig  imellem  de  øvrige  Gæster  tabte  han  snart  Bandini  af  Sigte 
og  talte  ej  heller  med  ham,  inden  de  langt  ud  paa  Natten  var 
kommet  tilbage  til  Hjemmet, 

Her  gjorde  han  det  almindelige  og  ligegyldige  Spørgsmaal, 
hvorledes  hin  havde  moret  sig. 

„Fortræffeligt!"  var  Svaret. 

,,0g  hvad  siger  du  om  Marchesen?"  spurgte  han  videre. 

..Marchesen!  hvad  for  en  Marchese?"  sagde  Bandini  adspredt. 

,,Marchese  Monaldechi,  vort  Vært!"  vedblev  Cotaldi  forundret 
og  opmærksom. 

,,Ah!"  svarede  Bandini,  ,,jeg  mindes  i  Sandhed  ikke,  at  jeg 
enten  har  set  ham  eller  talt  med  ham." 

„Du  drømmer!"  raabte  Cotaldi,  ,,ikke  set  Marchesen?  Hvem 
har  du  da  set?" 

„Hans  Datter!"  svarede  Bandini  hastigt,  „hende  har  jeg  set 
og  ingen  anden!" 

Mistroisk  saa  Cotaldi  paa  sin  Ven:  dennes  Øjne  tindrede;  hans 
Aasyn  havde  noget  saa  sværmerisk  sødt,  som  om  han  just  nylig 
havde  haft  en  himmelsk  Aabenbaring;  endnu  var  det  uvist,  om 
denne  Fortryllelse  skulde  tilskrives  Ynglingen  elier  Kunstneren. 

„Taaler  hun  maaske  en  Sammenligning  med  den  medicæiske 
Venus?"  spurgte  Cotaldi  videre  med  et  flygtigt  Smil. 

„Phidias  og  Apelles,  Rafael  og  da  Vinci,"  raabte  Bandini 
ivrig,  ,,dcn  romerske  Skole  og  den  lombardiske,  den  venetianske 
og  den  florentinske,  €dle  de,  der  nogen  Sinde  har  taget  en  Pensel 
i  Haand,  og  jeg  selv  med  er  kun  Stympere,  Fuskere,  usle,  ind- 
bildte, frække  Fuskere  —  Gianetta,  Gianetta  er  et  Ideal,  som 
spotter  alle  Kunstnere  i  Verden  med  samt  deres  Madonner  og 
Magdalener  og  Cæcilier  og  hele  denne  Hær  af  malte,  flove^  liv- 
løse Hjemefostre.  Ak,  Cotaldi!  Cotaldi!  nu  ved  jeg,  hvor  ulyk- 
kelig du  er." 

Cotaldi  blegnede.  „Det  forbyde  Himlen!"  sagde  han  med  sagte 
og  bævende  Stemme.  „Gianetta  er  Prins  Morisis  Brud." 

Bandini  blev  endnu  blegere  end  hans  Ven. 

„Elsker  hun  ham?"  spurgte  han  skælvende. 

,,For  alle  Helgenes  Skyld!"  raabte  Cotaldi,  ,, berolige  mig  dog 
med  den  Tilstaaelse,  at  det  blot  er  Kunstnergalskab,  der  taler 
af  dig,  og  ikke  en  Lidenskab,  hvis  Ende  —  for  dig  i  det  mindste 
—  kun  kan  blive  Fordærvelse." 

,, Berolige  du  mig,"  lød  Gensvaret,  ,,med  den  Underretning, 
at  hun  ikke  elsker  Prinsen  eller  nogen  anden." 

„Og  hvor  skulde  jeg  vide  det?"  afbrød  Cotaldi;  ,,men,  enten 
hun  elsker  eller  ikke:  Prinsens  Gemalinde  vorder  hun,  og  var 
det  da  ikke  dødelig  Synd  at  opvække  en  anden  Kærlighed  i  hen- 
des Hjerte?" 

Bandini  tav  og  gik  saa  heftig  frem  og  tilbage  i  Værelset,  som 
om  han  vilde  løbe  igennem  Væggen. 

„I  en  ulykkelig  Time,"  sukkede  den  bekymrede  Ven,  „frelste 
du  mig  fra  Døden,  om  din  Handling  ikke  skal  have  anden  Be- 
lønning end  Tabet  af  din  egen  Rolighed!  Fly,  Bandini!  fly,  før 
det  er  for  silde!" 

,, Aldrig!"  svarede  denne;  „her  vil  jeg  enten  vorde  lykkelig 
eUer  fortvivle!"  * 

,,Kan  da,"  vedblev  CotaldJ.  ,,et  eneste  flygtigt  Indtryk  anrette 

saadan  Ødelæggelse  i  et  Hjerte,  der  hidtil  var  tillukket  for  Kær- 
lighed, saa  stærkt  bevæbnet  mod  alle  dens  Pile?  Kan  saa  lys  en 
Forstand  ikke  besejre  en  afsindig  Følelse?  Dog  —  hvad  nytter 
det,  at  jeg  stræber  at  overtyde  dig  om  dit  Vanvid;  jeg,  der  og- 
saa  selv  burde  set  den  Afgrund,  i  hvilken  jeg  med  forsætlig  Blind- 
hed nedstyrtede  mig?  Hvad  nytter  det  at  præke  for  en  beruset? 
Bandini!  kast  dig  i  Søvnens  Arme,  og  naar  du  i  Morgen  vaag- 
ner  med  ædru  Sjæl,  vil  du  ikke  saa  halsstarrig  tilstoppe  dine 
Øren  for  en  Vens  velmente  og  gavnlige  Forestillinger." 

Med  disse  Ord  gik  Cotaldi  til  Hvile,  og  Bandini  overgav  sig 
—  ikke  til  kvægende  Søvn,  men  til  aandsudmattende,  vaagne 
Drømme. 

Til  langt  hen  paa  næste  Dag  forblev  begge  Vennerne  i  deres 
særskilte  Værelser:  den  ene  beskæftiget  med  sin  visse  Kummer, 
den  anden  med  sit  uvisse  Haab  og  sine  sværmeriske  Fantasier. 

De  blev  næppe  samlet,  før  Cotaldis  velindstuderede  Phillp- 
pika  mod  Bandinis  Kærlighed  afbrødes  ved  et  Besøg  af  Mar- 
chesen. 

Efter  nogle  almindelige  formelle  Komplimenter  indledte  denne 
en  Samtale  om  de  skønne  Kunster,  der  endtes  med  den  Begæ- 
ring til  Bandini,  at  han  vilde  male  den  dejlige  Gianetta. 

Cotaldi  kastede  et  skarpt  og  alvorligt  Blik  paa  sin  Ven,  hvil- 
ket denne  dog  aldeles  ikke  bemærkede;  thi  hans  Øjne  hang  ved 
de  Læber,  der  havde  fremført  en  saadan  Begæring  —  den  søde 
Overraskelse  bandt  hans  egne. 

Ængstelig  saa  Cotaldi  ud  ad  Vinduet: 

,,Se  engang,  hvor  roligt"  —  sagde  han  med  dæmpet  Stemme 
og  fremtvungen  Ligegyldighed  —  ,,se  dog,  hvor  blidt  og  frede- 
ligt Bjerget*  viser  sig!  Alligevel  vilde  jeg  ikke  vove  at  stige  ned 
i  dets  Krater." 

Men  spildt  var  denne  advarende  Lignelse:  Bandinis  Tilstaa- 
else  blev  givet;  den  bestod  blot  i  det  Spørgsmaal,  naar  han  kunde 
begynde. 

Marchesen  ønskede  Billedet  jo  før  jo  hellere;  og  følgelig  blev 
samme  Eftermiddag  foreslaaet  og  antaget. 

Fornøjet  gik  Monaldechi  bort  for  at  underrette  sin  Datter  om 
den  ædle  Genuesers  Føjelighed.  Da  han  var  borte,  greb  Bandini 
sin  Vens  Hænder: 

,,Ser  du?"  raabte  han,  ,,ser  du,  Cotaldi!  Skæbnens  egen  Vej- 
visning? Gianettas  Fader  kommer  selv  for  at  hente  mig!" 

„Jeg  ser,"  svarede  Cotaldi,  ,,af  du  følger  din  daarlige  Liden- 
skabs Stemme,  og  at  du  forbytter  din  egen  ubøjelige  Villie  med 

Skæbnen.  Kan  den  gamle  ane,  at  han  ved  sin  Indbydelse  ræk- 
ker dig  et  Giftbæger?  Men  du,  som  ved  dette,  du  burde  støde 
det  fra  dig  og  ile  bort  fra  et  Krater,  hvis  lønlige  Ild  snart  vil 
udbryde  og  fortære  dig!" 

,,Da  vil  jeg  dog  vide,"  raabte  Bandini,  „om  jeg  skal  fortæres 
af  mit  eget  Hjertes  Ild  alene,  eller  om  den  Fe,  som  har  antændt 
den,  ikke  ogsaa  har  et  Hjerte  for  Kærlighed?  Du  vil  afskrække 
mig  med  denne  Morisi?  En  genuesisk  Adelsmand  —  ung  og  rig 

—  kan  ikke  være  en  ganske  uværdig  Medbejler  for  en  siciliansk 
Prins.  Skæbnen  har  —  i  hvad  du  end  kan  sige  —  tilkastet  mig 
hans  Handske;  jeg  optager  den,  og  først  naar  Kampens  skønne 
Dronning  har  rakt  en  af  os  Kransen,  vil  jeg  forlade  Skran- 
kerne!" 

„Om  du  kan!"  svarede  Cotaldi;  ,,men  jeg  ser,  at  Kærlighed 
er  stærkere  end  Venskab;  gaa  da,  ubesindige!  og  er  din  Beslut- 
ning lige  saa  fast,  som  den  er  overilet,  saa  glem  ikke,  at  du 
har  en  Ven,  som  ej  er  din  Fortrolighed  uværdig,  og  som  tilhører 
dig  med  Hjerte,  Haand  og  Hoved." 

De  ædle  Ynglinger  sank  i  hverandres  Favn,  hvoraf  den  ene 
kun  løsrev  sig  for  at  følge  en  langt  vældigere  Lidenskabs  uimod- 
staaelige  Kald. 

Hvo  der  vil  sætte  sit  Hjerte  paa  en  ret  vovelig  Prøve,  forsøge 
at  male  en  kvindelig  Skønhed,  betragte  ret  nøje  det  yndefulde 
Ansigt,  stirre  dybt  og  længe  ind  i  de  flammende  Øjne  og  indsuge 
i  lange  Drag  den  søde  Gift  af  de  smægtende  Læber,  og  kommer 
han  da  derfra  med  frit  og  ubetvunget  Hjerte  —  i  Sandhed!  da 
har  han  intet  haft  at  tabe. 

Men  naar  den,  som  allerede  elsker,  saaledes  selv  indtrykker 
Pilen,  hvilken  Magt  skulde  da  være  i  Stand  til  at  udrive  den? 

Hvo  der  vil  udsætte  en  ung  Pige  for  den  øjensynligste  Fare, 
lade  hende  sidde  for  en  ung  og  smuk  Maler;  se  hvorledes  han 

—  Træk  for  Træk,  Stykke  for  Stykke  —  tilegner  sig  hendes  An- 
sigt; det  kan  lettelig  være,  han  med  det  samme  tilegner  sig  Hjer- 
tet. Hvorledes  skal  hun  unddrage  sig  hans  dristige  Blik?  Hvor- 
hen skal  hun  vende  sig  fra  det  Øjekast,  der  fastholder  hendes, 
ligesom  Trylleslangens  den  arme  Fugl,  som  —  hvorvel  mod- 
stræbende —  dog  til  sidst  vorder  et  Bytte  for  Kogleren?  Og  er 
hun  ikke  ydermere  nødt  til  at  beskue  ham,  at  lade  sine  Øjnes 
Straaler  sammensmelte  med  hans?  Var  det  at  undre  over,  om  der 
med  saadanne  Øjekast  ogsaa  veksledes  Hjerter? 

Gianetta  elskede  ikke  den  rige  og  højfomemme,  men  —  des- 
værre for  ham  —  hverken  unge  eller  smukke  Prins  Morisi. 

Hun  vidste  overalt  slet  ikke,  hvad  Kærlighed  var,  førend  hun 
opdagede  den  i  den  skønne  Malers  sjælfulde  Blik  og  i  sit  eget 
Hjertes  søde  Uro. 

Trende  Gange  havde  de  saaledes  siddet  lige  over  for  hverandre 
med  stumme  Læber  og  talende  Øjne.  Med  Billedet  gik  det  lang- 
somt; men  desto  hastigere  med  Kærligheden. 

Den  fjerde  Gang,  da  Gianettas  Moder  —  som  ellers  bestandig 
var  til  Stede  —  for  et  Par  Minutter  forlod  Værelset,  laa  Bandini 
for  den  yndige  Piges  Fødder  og  —  næsten  i  samme  Øjeblik  — 
hun  i  hans  Arme. 

Det  rørte  sig  i  Sideværelset: 

„Mal!"  hviskede  Gianetta;  og  Elskeren  sad  igen  paa  sin  Plads. 

Da  den  arme  Moder  efter  saa  kort  en  Fraværelse  kom  til- 
bage, anede  hun  ikke,  at  Datteren  havde  sluttet  en  Pagt  for  hele 
Livet. 

Bandini  —  næppe  sig  selv  mægtig  —  udbad  sig  endnu  kun  en 
Time  den  følgende  Dag,  med  Løfte  om,  at  han  vilde  fuldføre 
Billedet  hjemme.  Derpaa  ilede  han  at  udøse  en  Del  af  den  over- 
strømmende Salighed  i  sin  Vens  Barm. 

Denne  havde  de  foregaaende  Dage  med  ængstelig  Bekymring 
spurgt  om  hans  Hjertes  Tilstand,  men  kun  faaet  meget  dunkle 
Orakelsvar  i  de  afbrudte  Ord:  „Engell  Himmel!  Helvede!  Død! 
Liv!  Salighed!"  og  andre  flere,  som  findes  i  de  elskendes  Aurora; 
og  da  han  nu  saa  ham  komme  bleg  og  skælvende,  tænkte  han 
mindst  paa,  at  et  Overmaal  af  Fryd  frembringer  Virkninger,  der 
har  en  flygtig  Lighed  med  Skrækkens. 

Begge  Lidenskaber  driver  Blodet  til  Hjertet. 

Vi  vil  springe  over,  hvad  den  lykkelige  Elsker  —  saa  snart 
han  fik  Mælet  —  sagde  for  at  beskrive  sin  paradisiske  Salighed, 
men  derimod  ikke  undlade  at  gøre  den  Bemærkning  —  (som 
Dæmper  paa  mangen  Læsers  og  Læserindes  sympatetiske,  stedse 
klangfærdige  Æolsharpe)  —  at  den  i  Kærlighedens  Storme  alle- 
rede noget  afkølede  Cotaldi  hverken  delte  sin  Vens  Glæde  eller 
hans  dristige  Haab. 

Men  var  hans  Advarsler  forgæves,  alt  førend  Bandini  vidste 
noget  om  Genkærlighed,  hvorledes  skulde  vel  denne  nu  have 
laant  Øre  til  noget  fornuftigt  Ord?  At  Forældrene  aldrig  vilde 
give  Slip  paa  den  glimrende  Forbindelse  med  Prinsen,  og  denne 
lige  saa  nødig  afstaa  sin  skønne  Brud;  at  Trusler  og  Tvang,  ja 
maaske  i  Nødsfald  Dolk  og  Gift  vilde  vorde  anvendt  —  alt  saa- 
dant  var  kun  stumpe  Tome  paa  Elskerens  rosenstrøede  Vej: 
,,Naar  hun  først  var  hans,  vilde  alting  jævnes  af  sig  selv,  For- 

ældrene  nøjes  med  en  Svigersøn,  der  vel  var  mindre  fornem,  men 
bedre  i  Stand  til  at  gøre  Datteren  lykkelig  end  den  allerede  halvt 
bedagede  Morisi,  og  denne  endelig  søge  sin  Trøst  hos  en  Pige, 
som  bedre  gengældte  hans  Kærlighed.'' 

Cotaldi  havde  omsider  intet  andet  Valg  end  at  bifalde  og 
fremme  Bandinis  Plan. 

Denne  var  lige  saa  simpel  som  dristig.  Han  vilde  overtale 
Gianetta  til  hemmelig  at  forlade  sine  Forældres  Hus;  paa  et  Land- 
sted, som  Cotaldi  ejede  i  Val  di  Noto,  skulde  de  lige  saa  hem- 
melig  vies  af  en  til  Tavshed  ved  Gaver  og  Løfter  forbunden  gejst- 
lig. Fra  dette  Asyl  vilde  de  dernæst  anraabe  om  Forældrenes 
Tilgivelse  og  —  hvis  denne  ej  var  at  erholde  —  flygte  til  Ban- 
dinis frie  og  beskyttende  Fædrenestad. 

Cotaldis  Raad  formaaede  dog.  saa  meget  over  ham,  at  han 
ikke  betroede  disse  eventyrlige  og  forvovne  Forslag  til  Papiret, 
men  besluttede  sig  til  at  meddele  Gianetta  samme  i  et  lønligt 
Møde,  hvilket  han  udbad  sig  i  en  Billet,  som  han  næste  Dag  vilde 
forsøge  hemmelig  at  tilstille  hende. 

Forsøget  lykkedes.  Under  Malerbordet  blev  Brevet  med  et 
Haandtryk  afgivet;  og  skønt  Moderen  som  sædvanlig  var  nær- 
værende, ankom  Svaret  paa  samme  Vej.  Saa  stor  er  en  elskende 
Piges  Snildhed,  Aandsnærværelse  og  Behændighed,  at  Gianetta 
—  sin  tvungne  Stilling  uagtet  —  fandt  Lejlighed  til  under  Bordet 
baade  at  læse  Elskerens  og  med  hans  Blyant  at  skrive  sin  egen 
Billet.  Næppe  var  dette  bragt  i  Rigtighed,  førend  Prinsen,  hvem 
man  endnu  ikke  ventede  saa  hastigt,  traadte  ind. 

Bandini  behøvede  al  sin  Fatning  for  med  nogenlunde  Anstand 
at  modtage  en  Medbejler,  som  han  hadede  uden  at  kende  ham. 
Endnu  pinligere  blev  hans  Stilling,  da  denne  —  af  sin  tilkom- 
mende Svigermoder  straks  underrettet  om  Hensigten  af  Bandinis 
Nærværelse  —  ytrede  det  Ønske  baade  at  se  Billedet  og,  naar  det 
var  færdigt,  at  komme  i  Besiddelse  deraf. 

Kun  Gianettas  forstilte  Rolighed  og  fuldkomne  Aandsnær- 
værelse neddæmpede  Stormen  i  Elskerens  Indre,  eller  hindrede 
i  det  mindste  ethvert  Udbrud  af  den.  Timen  var  forbi;  og  med 
det  Løfte,  om  tre  til  fire  Dage  at  overbringe  det  fuldendte  Ma- 
leri, anbefalede  han  sig.  Saa  snart  han  var  kommet  hjem,  ud- 
foldede han  det  dyrebare  Brev  —  der  egentlig  kun  var  en  finger- 
lang Papirstrimmel. 

Hvor  mange  Kys  han  trykkede  paa  dette  første  Kærligheds- 
pant, kan  vist  ikke  være  Læserne  saa  vigtigt  at  vide  som  dets 
Indhold,  der  bestod  i  følgende  faa,  men  indholdsrige  Ord: 

.,1  Nat  Klokken  tretten^,  bag  Havemuren;  de  fire  Myrter." 

Dersom  nogen  skulde  undre  eller  støde  sig  over,  at  en  for- 
nem, velopdragen  og  sædelig  Pige  saa  hastigt  kunde  fatte  den 
Beslutning  at  give  et  lønligt  Møde,  den  være  det  lagt  paa  Sinde, 
at  Kærlighed  i  Italien  er  en  ganske  anden  Lidenskab  end  her  i 
Norden,  og  at  den  hisset  ligesom  Planterne,  drevet  af  en  hedere 
Sol,  udklækkes,  vokser  og  modnes  med  en  Styrke  og  Hurtighed, 
som  er  ubekendt  under  denne  koldere  Himmel,  hvor  den  vel  kan 
opnaa  Egens  Styrke,  men  og  som  denne  kim  langsomt  og  grad- 
vis. Hvor  Orangen  paa  een  Dag  udfolder  sine  Blomster,  der  aab- 
ner  sig  ogsaa  Hjertet  i  Øjeblikke  for  Kærligheds  brændende  Sol- 
straale;  og  hvor  dens  Vaar  kun  er  kort,  der  elskes  heftigt  og 
snart. 

Hvorfor  skulde  jeg  her  give  en  omstændelig  Beskrivelse  over 
tvende  elskendes  første  lønlige  Sammenkomst?  For  den,  der  har 
haft  en  saadan,  er  Beskrivelsen  overflødig;  for  andre  uforstaae- 
lig,  ja  maaske  som  alt  det  uforstaaelige  og  mystiske  fristende 
og  farlig. 

Lad  altsaa  hine  fire  Myrter  skjule  de  lyksaliges  uskyldige 
Fryd  og  kun  aabenbare  os  dette,  at  Gianetta  først  efter  mange 
Overtalelser  og  under  hede  Taarer  samtykkede  i  den  omtalte 
Plan.  Næste  Nat  blev  bestemt  til  dens  Udførelse. 

Lige  saa  lidet  vil  vi  trætte  Læserne  med  lang  Fortælling  om 
Elskerens  utaalmodige  Længsel,  samt  hvad  han  foretog  eller  ikke 
foretog  sig  i  de  næste  fire  og  tyve  eviglange  Timer;  men  hel- 
lere straks  lade  Bortførelsens  højtidelige  Klokke  lyde. 

Den  tro  Cotaldi  holdt  med  sin  Vogn,  sin  Kusk  og  sin  Skrifte- 
fader uden  for  Messinas  sydlige  Port  for  at  modtage  de  flyg- 
tende og  se  deres  Afrejse.  Selv  vilde  han  vende  tilbage  til  sin 
Bopæl  for  ikke  at  vække  Mistanke  om  Delagtighed  i  dette  Pige- 
rov. 

Men  —  Klokken  slog  tolv,  tretten,  fjorten  —  ingen  lod  sig  se, 
og  bespændt  af  de  sørgeligste  Anelser  gik  Catoldi  hjem  og  lod 
Vognen  køre  ind  til  sit  nærliggende  Landsted.  Den  frygtelige, 
uheldsvangre  Nat  forløb;  men  endnu  udeblev  Bandini. 

Uagtet  den  pinlige  Uvished,  hvori  Cotaldi  svævede,  turde  han 
dog  kun  ved  en  tro  Tjener  indhente  Underretning.  Denne  havde 
hos  en  Pige  i  Marchesens  Hus  alene  faaet  den  Oplyi^nin,  at  Frø- 
kenen om  Natten,  pludselig  var  blevet  syg,  at  Huset  havde  været 
i  Uro;  men  ingen  vidste  hvorfor.  Vi,  som  ved  det,  vil  uden  Om- 
svøb berette  det. 

Prins  Morisi  havde  en  gammelagtig  Elskers  Mistænkelighed 

og  en  erfaren  Verdensmands  skarpe  Syn.  De  elskendes  Uro  ved 
hans  pludselige  Fremkomst;  deres  lønlige,  hurtige,  men  meget 
sigende  Øjekast  var  ikke  undgaaet  hans  Opmærksomhed,  og 
Gianettas  forstilte  Venlighed  mod  ham  havde,  just  fordi  den  var 
større  end  sædvanlig,  bidraget  til  at  bestyrke  den  fattede  Mis- 
tanke. 

Allerede  anende  hemmelige  Sammenkomster,  befol  han  sin 
Kammertjener  at  gaa  paa  Lur  i  den  tilstundende  Nat.  Denne, 
for  hvem  den  lønlige  Dør  paa  Monaldechis  Havemur  fra  forrige 
forlibte  Eventyr  var  velbekendt,  skjulte  sig  bag  en  Busk  i  Nær- 
heden og  blev  saaledes  Vidne  til  de  elskendes  Møde  og  til  den 
Samtale,  som  kun  Myrterne  burde  have  hørt. 

Ufortøvet  meddelte  han  sin  Herre  alt,  hvad  han  havde  er- 
faret, og  lige  saa  hastigt  tog  denne  sine  Forholdsregler  derefter, 
idet  han  —  uden  engang  for  sine  tilkommende  Svigerforældre 
at  udlade  sig  om  noget  —  næste  Aften  posterede  fire  velbevæb- 
nede Folk  nær  ved  det  berammede  Mødested.  Tillige  holdt  han 
en  Vogn  til  Rede  —  i  hvad  Hensigt  skal  vi  straks  erfare. 

Midnatstimen  slog;  men  aldrig  saa  snart  havde  Gianetta  aab- 
net  Havedøren  og  den  forraadte  Elsker  kastet  sig  i  hendes  Arme, 
førend  han  af  de  fire  bevæbnede  blev  grebet  bagfra  og  med  bundne 
Hænder  og  et  Klæde  for  Mund  og  Øjne  bragt  ind  i  Prinsens 
Vogn.  Den  forfsdfrdede  Pige  havde  intet  andet  Valg  end  at  vende 
tilbage  og  overgive  sig  til  sin  Fortvivlelse,  der  snart  gik  over  til 
en  virkelig  Sygdom,  hvis  Aarsag  hverken  de  bekymrede  For- 
ældre eller  nogen  i  Huset  anede. 

Saavel  af  Finhed  som  af  Klogskab  havde  Morisi  besluttet  at 
afbryde  hendes  Kærlighedsforstaaelse  med  Bandini  paa  en  Maa- 
de,  hvorved  den  for  stedse  kunde  vorde  skjult:  saaledes  frelstes 
hans  Bruds  Ære,  og  saaledes  —  mente  han  —  vilde  hans  at- 
traaede  Forbindelse  med  hende  uden  mærkelig  Standsning  let- 
tere fremmes.  Da  han  altsaa  den  følgende  Dag  aflagde  sit  Besøg 
hos  Marchesens,  var  det  aldeles  overensstemmende  med  hans 
Plan,  at  han  baade  for  Forældre  og  Datter  viste  sig  fuldkommen 
uvidende  om  det  forefaldne  og  ikkun  forandret  i  Henseende  til 
sin  Bekymring  over  Gianettas  Sygdom. 

Vi  fulgte  Bandini  til  Vogns;  vi  maa  ledsage  ham  til  Rejsens 
Ende.  Morisi,  skønt  Italiener,  skinsyg  og  højst  fornærmet,  var 
ikke  af  nogen  grusom  Karakter;  overalt  var  hans  sindige  Klog- 
skab Enevoldsherre  over  alle  hans  Lidenskaber. 

Det  var  ikke  hans  Hensigt  at  hævne  sig  paa  Medbejleren,  men 
blot  at  fjerne  ham  fra  Messina.  Til  den  Ende  lod  han  ham  føre 

til  et  Slot  nogle  Mil  fra  Staden,  hvor  vel  Bevogtningen  var  streng, 
men  Behandlingen  mild  og  anstændig. 

Naar  Brylluppet  —  hvilket  Prinsen  ikke  troede  vilde  finde  lang 
eller  betydelig  Hindring  i  Brudens  flygtige  Elskovsintermezzo  — 
var  forbi,  vilde  han  atter  skænke  Fangen  hans  Frihed,  under 
Løfte  om  evig  Tavshed  og  Borteblivelse  fra  Sicilien. 

Menneskene  lægger  Planer,  hver  sin  og  mange  tvært  imod 
hverandre  —  et  Vink  af  Skæbnens  mægtige  Styrer  kuldkaster 
dem  alle.  Vi  vil  -en  Stuud  forlade  den  fortvivlede  Bandini  i  hans 
Fængsel,  den  bekymrede  Cotaldi  i  hans  Palads  og  den  fanta- 
serende Gianetta  paa  hendes  Sygeleje  for  at  beskue  en  Natur- 
begivenhed, der  i  faa  Øjeblikke  gjorde  Ende  paa  Tusinders  Sorg 
og  Glæde  og  satte  et  Maal  for  de  stolteste  Planer  og  vældigste 
Lidenskaber. 

Den  frygtelige  Kæmpe,  den  gamle  Menneske-  og  Lande-For- 
dærver, Vulcanus-Ætna,  havde  i  lange  Tider  forholdt  sig  stille 
og  fredelig.  I  Menneskealdre  havde  intet  Jordskælv,  ingen  Lava- 
strøm, ingen  Askeregn  ødelagt  den  skønne  0,  som  dette  forfær- 
delige Bjerg  behersker.  Cyklopeme  syntes  at  sove,  og  Ilden  i 
deres  uhyre  Værksted  at  være  udslukket.  Siden  sidste  store 
Udbrud  havde  trende  Slægter  levet,  bygget  og  boet  i  Fred  paa 
den  frugtbare  og  smilende,  men  indvortes  hule  og  troløse  Jord- 
bund. 

De  nulevende  havde  ganske  forglemt  Oldefædrenes  rædsomme 
Skæbne;  de  for  halvfemsindstyve  Aar  siden  omstyrtede  Mure  var 
igen  oprejst  og  atter  blevet  gamle.  Hint  brændende  Lavahav  var 
for  længe  siden  størknet,  dets  Skorpe  smuldret  og  beplantet  med 
Vinranker  og  Oranger,  Olivenskove  og  Myrtelunde.  Saftige  Frug- 
ter og  sødtduftende  Blomster  bedækkede  Forfædrenes  Grave,  og 
deres  Børnebørns  Børn  færdedes  om  Bjerget  muntre  og  sorgløse 
som  Myrerne  paa  den  Tue,  et  øjeblikkeligt  Stormkast  omstyrter 
og  tilintetgør. 

Men  ikke  udslukket  var  den  underjordiske  Ild;  den  ulmede. 
Ikke  slumrede  Polyfemus  og  hans  Svende:  de  samlede  Næring 
til  Ilden  og  Kræfter  til  et  nyt  Ødelæggelsesværk.  Næsten  Halv- 
delen af  Aaret  1783  var  forløbet.  Ætna  forholdt  sig  rolig;  ingen 
Røgstøtte  over  Bjergets  Isse  mindede  om  forrige  Udtømmelser 
af  dets  forfærdelige  Vrede;  intet  Drøn  i  dets  uhyre  Vom  vars- 
lede om  nye  Udbrud;  dets  dybe  TaVshed  alene  vakte  hos  erfarne 
Oldinge  en  lønlig  Frygt  for  nær  forestaaende  Ulykker,  der  end 
mere  forøgedes  ved  Naturens  betydningsfulde  Tegn. 

Himlen  var  overtrukket  med  disige  Dunster;  Solen  lignede  en 

mørkrød  Ildkugle,  selv  naar  den  stod  højest  paa  Himlen:  dens 
Skin  var  mat  og  svagt  som  den  opgaaende  Maanes.  Ingen  Skyer, 
ingen  Vinde  afkølede  den  lummerhede,  kvalme  Luft;  det  lod, 
som  de  alle  af  Frygt  havde  skjult  sig  i  deres  lønlige  Hjem.  Men 
Havet  var  stedse  i  urolig  Bevægelse:  Bølgerne  tumlede  hid  og 
did,  som  om  de  ikke  vidste,  hvorhen  de  skiilde  rulle,  og  et  dumpt 
uophørligt  Drøn  i  Dybet  forkyndte,  at  Afgrundens  Kræfter  be- 
gyndte at  røre  sig. 

Fuglene  flagrede  forvildede  omkring;  de  turde  hverken  stige 
op  i  Luften  ej  heller  forblive  paa  Jorden.  De  vilde  Dyr  forlod 
deres  Huler,  de  tamme  deres  Græsgange;  Kvæget  udstødte  af- 
brudte,  ængstelige  Brøl;  Hundene  tudede  mod  Himlen. 

Endelig  kom  det  Øjeblik,  da  Naturens  bange  Tavshed  skulde 
endes  med  det  rædsomste  Oprør.  Som  Bulderet  af  tusinde  Vogne 
lød  det  pludselig  hen  under  Siciliens  Kyster.  Taame  og  Huse 
ravede,  Mure  revnede,  Sparreværker  knagede,  Tagstenene  ras- 
lede ned  paa  Gaden,  Træernes  Toppe  svingede  frem  og  tilbage. 

Da  vaktes  de  forfærdede  Indvaanere  af  deres  ulyksalige  Tryg- 
hed. Rædselsordet:  Jordskælv!  lød  paa  een  Gang  fra  Mil- 
lioner skælvende  Læber.  Enhver,  hvis  Fødder  mægtede  at  bære 
ham,  stræbte  at  fly  fra  de  usikre  Vaaninger  —  forgæves!  Det 
andet  Stød  kom  med  et  Drøn,  som  om  Alverdens  Kcoioner  paa 
een  Gang  blev  løsnet.  Da  styrtede  Messinas  mange  tusinde  Byg- 
ninger, dens  Kirker  og  Paladser  sammen  i  een  eneste  Grushob. 
Hundrede  Aars  stolte  og  stærke  Værk  faldt  som  et  Barns  Kort- 
hus. Ild  og  Røg  og  Støv  af  de  sønderknuste  Mure  steg  op  over 
den  ødelagte  Stad.  Begge  Sundets  Kyster  følte  Kraften  af  de 
underjordiske  Luer. 

Markerne  bølgede  som  et  Hav;  Bjergene  skælvede;  Højene 
vaklede;  Afgrunden  gabede;  dybe  Revner  aabnede  og  lukkede 
sig;  Floder  forsvandt;  .selv  Havet  flygtede  fra  de  hærgede  Kyster, 
og  Strandbredden  strakte  sig  langt  ud  i  dets  Enemærker.  Med 
Jordens  Kræfter  løslodes  ogsaa  Himlens.  Tordenen  og  Stormen 
syntes  kun  at  have  ventet  paa  dette  Øjeblik  for  at  føje  sine  Øde- 
læggelser til  Vulkanens  og  ofre  til  Havet  dem,  som  var  undslupne 
Døden  paa  det  tørre. 

Mange  Tusinde  omkom  i  disse  skrækkelige  Øjeblikke;  men 
flere  frelstes  dog  —  til  Dels  paa  underfulde  Maader.  I  de  sidstes 
Tal  var  ogsaa  —  paa  Morisi,  Monaldechi  og  hans  Hustru  nær 
—  de  Personer,  som  vor  Fortælling  omhandler. 

Da  Marchesens  Palads  styrtede  sammen  og  begrov  de  fleste 

af  dets  Indvaanere  under  sine  Ruiner,  faldt  nogle  Favne  af  un- 
derste Stokværk  udad,  medens  det  øvrige  sank  indad. 

Skæbnen  vilde,  at  Gianetta  med  tvende  Piger,  som  vaagede 
hos  hende,  skulde  befinde  sig  i  hint  Værelse,  og  saaledes  kom  de 
uskadte  ned  i  Haven.  Den  pludselige  Skræk  gengav  den  syge  — 
i  det  mindste  for  en  kort  Tid  —  nogle  af  de  bortvegne  Kræfter, 
og  med  sine  Pigers  Hjælp  naaede  him  først  den  fri  Mark,  soni 
grænsede  til  Haven,  og  derpaa,  bortrevet  af  en  flygtende  Hob, 
Strandbredden.  — 

Det  Slot,  hvor  Bandini  holdtes  fangen,  var  ogsaa  blandt  dem, 
som  Jordskælvet  omkastede;  men  alle  deri  fik  Tid  til  at  frelse 
sig.  Hans  Vogtere  tænkte  kun  paa  sig  selv  og  lod  ham  i  fuld- 
kommen Frihed.  Han  ilede  til  Messina  —  den  var  ikke  mere 
til.  Hartad  sig  selv  ubevidst  fulgte  han,  som  Gianetta,  Skaren 
til  Havet. 

Ogsaa  Cotaldi  var,  endnu  førend  de  andre,  lykkelig  undflyet 
Fordærvelsen  med  sine  rede  Penge  og  Kostbarheder,  hvilke  hans 
gamle  Tjener  allerede  nogle  Dage  i  Forvejen  havde  formaaet 
ham  til  at  indpakke.  Herre  og  Tjener  besteg,  med  en  Del  andre 
af  de  først  flygtende,  et  Skib,  som  Stormen  snart  bortførte  fra 
den  ulykkelige  0. 

Eet  Skib  havde  optaget  Bandini  og  Gianetta.  Hun  var  i  Ka- 
hytten, han  paa  Dækket;  og  saaledes  gik  det  til,  at  de  ikke  gen- 
fandt hverandre,  førend  Skibet  næste  Morgen  strandede  ved 
Neapels  Kyster.  Da  det  stødte,  for  alle  op  paa  Dækket.  Lige- 
gyldig for  Liv  og  Død  stod  Bandini  ved  Masten. 

De  mange  fremmede  Ansigter,  paa  hvilke  Dødsangsten  havde 
trykket  sit  frygtelige  Præg,  forekom  ham  som  Masker  paa  et 
Karneval. 

Med  eet  stod  Gianetta  lige  foran  ham.  Da  rørtes  den  eneste 
endnu  spændte  Streng  i  hans  Sjæl  —  med  et  jublende  Glædes- 
raab  fløj  han  i  hendes  Favn.  De  genforenede  holdt  endnu  hin- 
anden tæt  omslyngede,  da  Skibet  adskiltes,  og  en  Bølge  kastede 
dem  i  Havet. 

Bandini  holdt  den  elskede  i  den  ene  Arm  og  arbejdede  sig 
med  næsten  overnaturlige  Kræfter  gennem  Brændingerne  til 
Land;  men  da  han  udmattet  segnede  paa  Strandbredden,  ak! 
da  saa  han,  at  han  ikkun  havde  bjærget  —  et  Lig. 

Med  den  haabløse  Fortvivlelses  stive  Blik  stirrede  han  paa 
det  blege  Ansigt,  der  endnu  hang  over  hans  Arm  —  det  var  Lear 
med  Cordelia  —  og  saaledes  fandt  Cotaldi,  som  ligeledes  var 
strandet  ikke  langt  derfra,  det  ulykkelige  Par. 

„Bandinil"  skreg  han,  „B^ndini!  o,  Himmel!  er  det  saaledes, 
jeg  ser  dig  igen!'' 

Bandini  hørte  og  kendte  hans  Røst;  men  han  vendte  ikke 
sine  Øjne  fra  den  elskede  døde.  Fortvivlelsen  havde  allerede  lagt 
sin  iskolde  Haand  paa  hans  Hjerte. 

,,Læg  os  i  een  Grav!"  sagde  han  med  en  døendes  sagte  Stem- 
me; „min  Verden  er  forgaaet  —  jeg  følger  efter." 

Med  disse  Ord  drog  han  en  Dolk  og  stødte  den  i  sit  Bryst; 
hans  Blod  strømmede  ud  over  Gianettas  kolde  Barm,  og  hans 
Læber  bøjede  sig  i  Døden  ned  til  hendes  blegnede  Kind. 

Hvad  skal  jeg  sige  om  Cotaldis  Smerte?  Længe  stod  han  ved 
de  afsjælede,  selv  lig  en  Billedstøtte;  og  først  ved  flere  tililendes 
Ankomst  vakt  af  sin  Bedøvelse  mindedes  han  sin  hedenfa,me 
Vens  Bøn.  Tvende  Dage  derefter  opfyldte  han  den. 

Bandinis  og  Gianettas  jordiske  Levninger  hviler  i  en  og  sam- 
me Grav,  og  højtidelige  Messer  lød  for  deres  —  som  vi  ha8ber 
—  over  Grav  og  Død  ophøjede  og  i  et  bedre  Liv  genforenede 
Sjæle. 

Cotaldi,  hvis  Penge  og  Kostbarheder  den  tro  Tjener  ved  Skib- 
bruddet havde  reddet,  og  som. desuden  havde  betydelige  Kapi- 
taler staaende  i  Neapel,  saa  sig  lettelig  i  Stand  til  at  give  de 
kære  døde  en  fuldkommen  tilbørlig  Begravelse  efter  den  katolske 
Kirkes  Ceremonier.  Da  denne  smertefulde  Pligt  var  opfyldt,  van- 
drede han  —  medens  Tjeneren  søgte  at  opspørge  eller  hyre  et 
Skib  til  Sicilien  —  ud  til  det  for  nylig  af  sin  syttenhundredaarige 
Grav  opstandne  Pompeji. 

Under  de  tungsindigste  Betragtninger  over  Forgængeligheden 
af  alle  menneskelige  Værker,  hvorpaa  han  selv  saa  nylig  havde 
oplevet  det  rædsomste  Eksempel,  traadte  han  ind  i  den  under 
Aske  begravede  Oldtids-Stad.  Porten  og  et  lille  Stykke  af  en  Gade- 
var  allerede  gjort  ryddeligt  og  atter  bragt  frem  for  Dagens  Lys. 

Han  kastede  sit  Øje  paa  et  af  de  første  Huse  og  saa  det  Ord 
,,Salver  (Hil  dig!)  udhugget  over  Døren. 

Vemodigt  smilende  tænkte  han:  ,, Gælder  denne  Hilsen  ogsaa 
mig?  Skal  ogsaa  jeg  som  denne  Vaanings  forrige  Beboere  lade 
mig  daare  af  dette  betydningsløse  Ønske?  Saaledes  tilraabtes  jo 
hine,  som  i  Stedet  for  Held  og  Lyksalighed  ikkun  fandt  Død  og 
Fordærvelse  inden  for  disse  Mure.  Hvad  skal  jeg  vel  finde  her, 
jeg,  som  har  set  min  Fædrenestad  synke  i  Grus!  jeg,  som  har 
mistet  Venner  og  Brud,  Venskab  og  Kærlighed?" 

Han  traadte  ind  i  den  store  Forsal;  den  var  øde  og  trim.  En 

Stenbænk  var  det  eneste,  som  Eftersøgerne  her  havde  levnet.  Paa 
denne  satte  han  sig  og  hensank  i  mørk  Tungsindighed.  Hans 
Erindring  fremmanede  alle  hans  unge  Livs  ulykkelige  Begiven- 
heder, ligesom  Kogleren  til  sin  egen  Forfærdelse  hidkalder  Under- 
verdenens skumle  Skygger;  han  begyndte  og  endte  ved  den  el- 
skede og  udstødte  til  sidst  af  sin  sorgbespændte  Barm  et  højt: 

,, Armida!" 

Da  lød  det  i  Nærheden: 

„Cotaldi!" 

Det  for  som  en  elektrisk  Rystelse  gennem  alle  hans  Nerver 
—  det  var  Armidas  Stemme. 

,,Er  her,"  raabte  han,  ,,en  Bolig  for  de  salige  Aander?  saa 
kom,  o  min  elskede!  vis  mig  dit  forklarede  Aasyn!  skænk  mig 
dette  Tegn  paa  en  snar  og  evig  Forening!" 

Da  stod  Armida  i  Døren  lige  over  for  ham,  bleg,  skælvende 
med  udstrakte  Arme;  men  kun  et  Øjeblik:  med  et  Skrig  segnede 
hun  til  Jorden. 

Det  var  den  virkelige,  den  levende  Armida:  hendes  Skrig  og 
Fald  viste  ogsaa  den  af  Forbavselse  og  Glæde  næsten  vanvittige 
Cotaldi,  at  det  ikke  var  nogen  Aand,  som  mødte  ham  her,  skønt 
i  en  underjordisk  Verden. 

Vi  vil  ikke  opholde  os  ved  en  svag  og  ufuldkommen  Beskri- 
velse af  d«  genforenedes  Henrykkelse,  efter  at  Elskerens  Kys  og 
Omfavnelser  havde  kaldet  den  besvimede  Armida  tilbage  til  Li- 
vet; men  derimod  opklare  dette  glædelige  Underværk. 

Den  gode  Marilla,  der  paa  sin  Frøkens  Skrig  var  ilet  til,  maa 
her  føre  Ordet. 

Da  Cotaldis  Glæde  havde  aabnet  et  lidet  Rum  for  Nysgerrig- 
heden, fortalte  hun  som  følger: 

„Hin  Aften,  da  vi  forgæves  imødesaa  Deres  Komme,  aab- 
nedes  Havedøren,  og  da  min  Frøken,  som  i  Nærheden  utaalmo- 
dig  ventede  Dem,  hørte  dette,  ilede  hun  straks  derhen,  men  fandt 
tvende  ubekendte  Mænd,  som  spurgte,  om  hun  var  Armida.  Da 
hun  i  bange  Forventning  havde  bejaet  dette,  sagde  den  ene: 

,,  ,,Hans  Eminence  lader  eder  vide,  at  eders  Elsker  i  Aften 
bliver  myrdet,  og  at  I  selv  skal  lide  samme  Straf."" 

Ved  disse  skrækkelige  Ord  sank  hun  paa  Knæ  for  Morderne, 
bedende  om  Barmhjertighed  med  hende  selv  og  med  den  elskede; 
eller  —  om  hendes  Død  var  fast  bestemt  —  at  him  da  maatte  lide 
for  begge  Svaret  var  et  Dolkestød,  ved  hvilket  hun  som  død 
segnede  til  Jorden.  Banditterne  gik. 


Kort  efter  fandt  jeg  hende  bleg,  blodig,  men  siddende  paa 
Jorden  og  støttet  paa  sin  Arm.  Jeg  bar  hende  ind  og  afklædte 
hende:  Korsettet  var  hendes  Frelse;  thi  Dolken  havde  truffet  et 
Fiskeben  og  kløvet  det,  men  derved  baade  tabt  en  Del  af  sin 
Kraft  og  tillige  faaet  en  skæv  Retning.  Kort  sagt:  Saaret  var 
aldeles  ikke  farligt,  men  vel  et  længere  Ophold  i  Villaen.  Endnu 
sanune  Nat  maatte  vi  flygte,  men  hvorhen?  Helst  ad  den  Vej, 
som  De  skulde  komme,  for  at  advare  Dem  for  Banditterne  — 
dette  var  Frøkenens  Villie. 

Dog  dette  havde  jo  været  at  udsætte  hende  anden  Gang  for 
Døden;  derfor  tillod  hun  mig  omsider  ene  at  udføre  dette  vig- 
tige Hverv;  men  ikkun  fordi  hun  følte  sig  for  svag  til  at  gaa  saa 
langt.  Jeg  forbandt  da  hendes  Saar  og  mere  bar  end  ledte  hende 
hen  i  Krattet  lige  over  for  Villaen.  Jeg  ilede  nu  Dem  i  Møde, 
men  var  ikke  kommet  ret  langt,  førend  jeg  saa  tvende  Personer 
løbe  tvært  over  Vejen  et  Stykke  foran  mig  og  støde  en  tredie  ned. 

Jeg  tvivlede  nu  ikke  paa  Deres  Død  og  vendte  tilbage  til  Frø- 
kenen, hvem  jeg  saa  længe  som  muligt  søgte  at  holde  i  Uvished 
om  Deres  ynkelige  Endeligt.  Jeg  gik  endnu  engang  tilbage  til 
Villaen  og  forsynede  mig  med  Levnetsmidler  og  Klæder.  Derpaa 
vovede  jeg  at  betro  mig  til  en  Frugt  sælgerske,  som  beboede  en 
liden  Hytte  ved  Vejen.  Hun  var  os  tro,  skjulte  os,  indtil  Frø- 
kenens Saar  var  lægt,  og  var  derefter  for  en  ringe  Betaling  vor 
Vejviserinde  ind  over  dette  Kongeriges  Grænser." 

„Men,"  bemærkede  Cotaldi,  „en  Ven  —  nu  desværre  død  og 
borte  —  som  Dagen  efter  talte  med  dig,  hilste  fra  mig  og  spurgte 
om  Armida?"  ^ 

„Ak!"  svarede  hun,  ,,jeg  holdt  ham  bestemt  for  en  Spion  fra 
Kardinalen." 

„Men  hvorledes  finder  jeg  eder  her?"  spurgte  han  videre. 

„Paa  Vejen  til  Neapel,"  var  Svaret,  ,, hvorfra  vi  havde  i  SuMie 
at  sejle  over  til  Sicilien.  Da  vi  var  kommet  nær  hertil,  troede  jeg 
i  en  forbiilende  Rytter  at  genkendte  en  af  Kardinalens  Tjenere, 
skønt  han  næppe  ved  et  flygtigt  Blik  skulde  søge  os  i  denne 
Gitana-Dragt.  Dog,  til  desto  større  Sikkerhed  besluttede  vi  at  op- 
holde os  her  til  Aften." 

Saaledes  endte  Marilla  sin  Beretning;  og  nu  er  ogsaa  den 
hele  Fortælling  snart  til  Ende. 

Cotaldi  førte  Armida  til  sit  Landgods  i  Val  di  Noto,  hvor  der 
knyttedes  et  helligt  og  lyksaligt  Baand,  som  Døden  maaske 
endnu  ikke  har  opløst. 

5* 

Det  kan  være,  at  begge  den  Dag  i  Dag  lever  roligt  og  vel  i 
Kresen  af  Børn  og  Børnebørn  og  tænker  mindst  paa,  at  deres 
L'ngdoms-Kærlighedshistorie  rører  deltagende  Hjerter  i  det  fjerne 
Norden. 


'  Trykt  i  „Nordlyset ".    1827,    I.  B.    Her    hedder  Novellen  „Jordskælvet  I 
Messina". 

'  D'ogni  pianta  palesa  l'aspetto 

Il  dlfetto, 

Che  11  tronco  nasconde, 

Per  le  fronde 

Dal  fnitto.  o  dal  flor: 

Tal  d'un'  alma  l'aflanno  sepolto 

Si  travede  In  un'  riso  fallace, 

Che  la  pace 

Mal  flnge  nel  volto 

Chl  sente  la  guerra  nel  cor. 

Metastasto,    (B.s  Note.) 
'  I  første  Tryk  og  Saml.  Noveller:  som  den  altid  heldige  Erohrer  gennem- 
larer  de  undertvungne  Lande.  (Rettet  af  P.  L.  Møller.) 
*  Ætna.  (B.S  Note.) 
'  I  Italien  inddeles  Døgnet  i  34  fortløbende  Timer. 


KRYBSKYTTEN 


For  rigtig  at  bedømme  navnkundige  Mennesker  —  berømte 
saavel  som  berygtede  —  maa  man  sammenligne  Modstanden  med 
Kraften. 

Naar  en  Attila  eller  en  Tamerlan  fører  en  Million  Krigere 
frem  til  Kamp,  og  der  aldrig  engang  modsættes  dem  den  halve 
Styrke,  da  fortjener  det  ingen  Beundring,  om  de  sejrer.  Kan 
derimod  en  Skanderbeg  med  tyve  Tusinde  i  tredive  Aar  heldig 
forsvare  sig  mod  det  tidobbelte  Antal,  da  tilkender  vi  ham  en- 
stemmig Heltenavn. 

Endogsaa  naar  en  lovløs  Røver  viser  List  og  Mod,  opvækker 
han  Forundring  —  om  ikke  Beundring  —  og  vor  Afsky  bliver 
blandet  med  Forbavselse. 

Mathias  Klostermayer  var  en  af  disse,  som  Naturen  synes  at 
have  bestemt  til  Anfører,  men  som  desværre  kun  blev  en  Røver- 
anfører. Hans  List,  Mod  og  Aandsnærværelse  gjorde  ham  det 
muligt  med  en  halv  Snes  forvovne  Karle  i  hele  seks  Aar  at  trodse 
og  undgaa  Bayems  og  Schwabens  civile  og  militære  Magt. 

Han  blev  født  i  Aaret  1738  i  Kiissing  i  Bayern,  hvor  hans 
Fader  var  Hyrde.  Denne  holdt  —  sin  Fattigdom  uagtet  —  Søn- 
nen flittigt  til  Skolegang  og  Arbejde.  Til  sit  sekstende  Aar  blev 
Mathias  hjemme  hos  Faderen,  hvorpaa  han  kom  i  Tjeneste  paa 
det  Jesuiteme  tilhørende  Slot  Mergenthan.  Hans  Opførsel  var 
her  upaaklagelig;  men  en  Lyst  opvaagnede  hos  ham,  hvis  sti- 
gende Magt  drog  ham  i  Fordærvelse  —  Jagtlyst. 

Naar  den  Kussinger  Skytte  af  og  til  kom  i  Køkkenet  med  et 
Stykke  Vildt,  da  var  det  den  unge  Mathias's  største  Glæde  at 
betragte  dette  saavel  som  Skyttens  Bøsse,  hans  Hirschfænger  og 
øvrige  Jagttøj.  Denne  selv,  som  saaledes  hentede  den  hurtige 
Fugl  ned  af  Luften  og  Hjorten  fra  Bjerget,  var  Genstanden  for 
hans  højeste  Beundring;  han  betragtede  ham  som  et  Væsen  af 
højere,  ædlere  Natur. 

En  Jægers  Stand  og  Liv  var  fra  nu  af  hans  inderligste,  dri- 

stigste  Ønske.  Skytten,  som  snart  mærkede  Knøsens  Tilbøjelig- 
hed, underholdt  ham  —  efter  Jægeres  Maade  —  med  Jagthisto- 
Tier,  den  ene  eventyrligere,  mere  pirrende  end  den  anden;  og 
Pølgen  blev,  at  Mathias's  Tanker  nu  kun  sjælden  var  hjemme, 
men  som  oftest  i  Marken  og  Skoven  ved  Hjortene  og  Vildsvinene. 
Skytten,  som  ønskede  sig  en  Kammerat  paa  Jagten  og  tidt  be- 
høvede en  til  at  fremdrive  Vildtet  og  skaffe  det  hjem,  tillod  den 
muntre  Knøs  at  følge  sig,  naar  Lejlighed  gaves,  og  lærte  ham 
derefter  at  bruge  et  Gevær,  hvilket  han  med  større  Fyrighed 
tog  i  Hænder,  end  Jesuiteme  Krucifikset. 

Med  saadan  Lyst  og  Iver  kunde  det  ikke  fejle,  at  han  jo  i 
kort  Tid  opnaaede  megen  Færdighed,  og  snart  traf  hans  Kugle 
lige  saa  sikkert  som  den  gamle,  øvede  Jægers.  For  desto  oftere 
at  kunne  ledsage  denne  forlod  han  sin  Tjeneste  i  Mergenthan 
og  drog  tilbage  til  sin  Fødeby.  Men  ikke  altid  havde  Skytten 
Lejlighed,  naar  Mathias  havde  Lyst,  og  nu  vovede  denne  alene 
at  betræde  Vildbanen  —  først  vel  med  bankende  Hjerte,  men 
siden  med  jo  længere  jo  stærkere  til  voksende  Mod.  Udbyttet  af 
dette  Solofængeri  gemte  han  i  hule  Træer  og  dybe,  ham  velbe- 
kendte Gruber  og  Kløfter  og  afsatte  det  med  megen  Forsigtig- 
hed til  Gæstgivere  og  andre,  som  gjorde  sig  en  Næringsvej  af  at 
skille  Krybskytterne  ved  det  stjaalne  Vildt  til  lave  Priser. 

I  hele  fem  Aar  stod  Lykken  ham  trolig  bi,  hvortil  det  dog 
bidrog  meget,  at  han  boede  Skytten  saa  nær,  at  han  altid  kunde 
vide,  naar  han  var  sikker  for  ham.  I  en  anden  Henseende  smi- 
lede ogsaa  Lykken  til  ham,  idet  han  elleve  Gange  i  disse  fem 
Aar  ved  det  unge  Mandskabs  Udtagelse  til  Krigstjeneste  trak 
et  Frilod. 

Men  omsider  beviste  den  blinde  Gudinde  ogsaa  sin  Ustadig- 
hed paa  vor  Krybskytte. 

En  Sommeraften  i  Aaret  1761,  som  han  just  havde  bragt  en 
Værtshusmand  i  Friedberg  en  Raabuk  og  i  Skænkestuen  for- 
tærede en  Del  af  det  erholdte  Honorar,  maatte  det  føje  sig  saa- 
ledes,  at  en  Trop  bayerske  Hververe  fik  i  Sinde  at  udkaste  deres 
Garn  paa  samme  Sted.  Saa  snart  de  traadte  ind  i  Stuen,  opda- 
gede det  øvede  Blik  straks  den  velvoksne,  flinke  Mathias,  og 
med  megen  Appetit  udkastede  disse  Menneskefiskere  Gamet  efter 
ham;  forgæves!  Som  Loke  fordum  sprang  han  nu  over  med  Rask- 
hed og  smuttede  nu  under  med  Snildhed. 

Da  List  ikke  vilde  hjælpe,  gik  man  en  Genvej  og  brugte  Mag- 
ten. Vel  gjorde  den  eventuelle  Helt  tapper  Modstand;  men  fire 
mod  een  er  et  stærkt  Argument;  snart  sad  han  med  bundne 
Hænder  paa  Bænken.  Han  beraabte  sig  nu  paa  Værten;  dog, 

denne,  som  allerede  ved  Hjælp  af  nogle  Dukater  var  blevet 
ganske  entusiastisk  for  Landets  Tarv,  skød  sin  Hue  næsten  bag- 
læns af  Hovedet  og  sagde  med  megen  Patos: 

„Jo,  min  Broder!  du  er  rigtignok  hvervet,  og  det  er  godt  for 
dig  —  meget  bedre  end  Tugthuset!" 

„Hvad  siger  Hanf*  raabte  Mathias  og  lettede  sig  fra  Bæn- 
ken, idet  han  forgæves  vrikkede  og  sled  med  de  bagbundne 
Arme. 

„Jeg  siger/*  svarede  Værten,  ,.at  saadan  en  Krybskytte  som 
du  maa  takke  den  naadige  Kurfyrste,  at  han  vil  tage  dig  i  sin 
Tjeneste." 

„Ho,  ho.  Fatter!**  genmælede  Mathias,  ,.er  jeg  en  Kryb- 
skytte, er  jeg  en  Vildttyv,  hvad  er  saa  Han?  —  en  Hæler,  lille 
Fatter!  — " 

,,Nej,  min  Søn!  deri  ta'er  du  fejl;  jeg  er  Vært  i  den  sorte 
Bjørn,"  svarede  denne,  „og  har  jeg  købt  en  Hare  af  dig,  saa 
var  det,  fordi  du  bildte  mig  ind,  at  du  var  Skytte  i  Mergenthan 
og  solgte  efter  dine  Herrers  Befaling." 

Klostermayer  bed  Tænderne  sammen,  og  hans  Ansigtsmusk- 
ler bævede  konvulsivisk  som  hos  en,  der  har  nedslugt  en  bitter 
Medicin;  men  en  indvortes  hastig  Beslutning  glattede  snart  igen 
enhver  Rynke,  og  med  en  Mine,  halv  sur  og  halv  sød,  sagde 
ban: 

„Fanden  hvilket!  er  jeg  Soldat,  saa  er  jeg  Soldat!  Hør,  din 
lodne  Skælm!  giv  os  noget  at  leve  af!  Den  sidste  Daler,  jeg  fik 
af  dig,  skal  herud!  men  —  jeg  kan  ikke  engang  komme  i  min 
Lonune!" 

„Vil  du  være  ordentlig  og  fornuftig,"  svarede  en  af  Hver- 
verne, „saa  skal  du  snart  faa  dine  Hænder  fri." 

Som  sagt,  saa  gjort:  Klostermayer  fik  sine  Hænder  og  med 
det  samme  —  som  det  lod  —  sin  Tunge  fri.  Han  fortalte,  pra- 
lede, løj,  drak  og  skæmtede  saa  længe,  til  det  virkelig  lykkedes 
ham  at  inddysse  Hververnes  Aarvaagenhed.  Endelig  forlangte 
han  at  komme  ud  i  et  vist  Ærinde,  hvilket  tillodes  ham  under 
tvende  Hververes  Opsyn.  Saa  snart  han  var  ude  paa  Gaden, 
gav  han  pludselig  den  ene  et  vældigt  Puf  i  Hjertekulen,  saa 
Sans  og  Aande  forgik  ham,  spændte  Krog  for  den  anden  og 
ilede  nu  af  alle  Kræfter  ud  af  den  nærliggende  Stads-Port. 

Vel  satte  Hververne  efter  ham;  men  det  vundne  Forspring 
var  allerede  for  stort,  og  ingen  af  de  mødende  fandt  Kald  til 
at  stoppe  den  raske  Flygtning,  ihvor  meget  end  hans  Forføl- 
gere raabte  og  skreg.  Han  stilede  nu  sit  Løb  lige  ned  til  den 
lorbiflydende  Lechflod:  Hververne,  som  troede  at  fange  ham  der, 

bagefter;  men  Klostermayer  var  en  øvet  Svømmer.  Rask  styr- 
tede han  sig  i  Vandet  og  kravlede  alt  op  paa  den  modsatte  Bred» 
da  Hververne  naaede  til  Floden.  Til  Afsked  viste  han  disse  sin 
Tunge,  derefter  en  visi  anden  Del  af  Legemet  og  forsvandt  saa 
i  det  tykke  Krat. 

Da  han  kendte  —  saa  at  sige  —  hver  Busk  i  nogle  Miles  Om- 
kres,  blev  det  ham  ikke  vanskeligt  henimod  Midnat  at  naa  en 
Kulsvierhytte,  hvor  den  venskabelige  Modtagelse  viste,  at  han 
ikke  var  fremmed.  Men  det  kolde  Bad  oven  paa  Svedekuren 
sendte  den  stakkels  Krybskytte  en  Feber  paa  Halsen,  som  uden 
Kulsviernes  Pleje  ufejlbarlig  havde  lagt  ham  i  Graven. 

Som  han  en  Dag  omsider  følte  sig  stærk  nok  til  at  forlade 
sit  Asyl  og  —  siddende  i  Kakkelovnskrogen  med  Albuerne  paa 
Knæerne  og  Kæberne  understøttede  af  begge  Hænder  —  tænkte 
paa  sin  Riffel  og  Jagttaske,  som  han  havde  gemt  fire  Mile  borte 
paa  den  anden  Side  af  Lech  i  en  hul  Eg,  bukkede  en  Mand  sig 
ind  ad  den  lave  Stuedør  med  en  Biflelpibe  foran  sig.  Hans  hele 
Udvortes  havde  noget  skummelt  —  næsten  lønligt  ved  sig. 

Paa  det  sorte,  allerede  med  graat  indsprængte  Hoved  bar 
han  en  lille  trekantet  Hat,  hvis  Hypotenuse  sad  skævt  ned  over 
det  højre  Øre.  Den  ene  korte  Spids  bedækkede  næsten  det  højre 
Øje;  men  lignede  dette  det  venstre,  da  var  det  mørkt,  dybtlig- 
gende, næsten  skjrdt  under  et  kridhvidt  Øjenbryn  og  flankeret 
af  en  mægtig  Ørnenæse.  Det  hele  Ansigt  var  ellers  aldeles  uden 
noget  Udtryk,  men  en  Fysiolog  vilde  maaske  have  lignet  det 
ved  et  Blad,  hvorpaa  der  er  skrevet  med  sympatetisk  Blæk,  og 
lom  ved  Hjælp  af  Varmen  kan  lade  sig  læse.  En  gammel  mørke- 
grøn, men  i  Sømmene  lysegrøn  Jakke  sluttede  sig  om  den  brede, 
noget  krumbøjede  Ryg  og  skjulte  det  halve  af  et  Par  sorte,  over 
Knæerne  glinsende  Skindbukser.  Han  satte  meget  betænksomt 
Riflen  i  en  Krog,  som  det  lod  til  han  før  havde  kendt,  hængte 
Hatten  paa  Piben  og  tog  en  Grævlingeskinds  Jagttaske  over  Ho- 
vedet, hvoraf  han  ved  Bagbenene  udtrak  en  Hare. 

,,Her  er  en  Mis!"  sagde  han  til  Kulsvieren,  „lad  Grete  stege 
os  den  til  Aften.  Og  her  er  en  Snaps''  —  føjede  han  til,  idet  han 
lagde  en  lille,  flad  Kurveflaske  paa  Bordet. 

Kulsvieren  tog  uden  at  svare  mod  Haren  og  gik  i  Køkkenet 
til  sin  Kone.  Den  fremmede  satte  sig  for  Enden  af  Disken,  knap- 
pede sin  Jakke  op,  drog  sine  Sko  af  og  lagde  sine  Fødder  op 
paa  Bænken. 

Ved  denne  Bevægelse  kom  han  til  at  vende  Ansigtet  hen  mod 
den  Krog,  hvor  Klostermayer  sad.  Ubevægelig  betragtede  han 
denne,  som,  endnu  mat  efter  sin  Sygdom,  ikke  følte  Kald  til  at 

afbryde  Tavsheden.  I  nogle  Minutter  tog  de  saaledes  hverandre 
i  stiltiende  Øjesyn  —  ikke  ulig  to  fremmede  Jagthunde,  der  uven- 
tet mødes,  stcindser,  betragter  hverandre  med  mistroiske  Blik 
og  derpaa  enten  gaar  sagte  og  varsomme  hver  sin  Vej  eller  ogsaa 
ved  Jægerens  Mægling  forenede  fortsætter  den  afbrudte  Jagt. 
Saaledes  gik  det  her,  da  Kulsvieren  kom  ind  og  forestillede  begge 
Krybskytterne  for  hverandre. 

Da  den  ældres  i  Tysklands  Skove  vidtberømte  Navn,  Xaverius 
Bobinger,  blev  nævnet,  rejste  den  unge  sig  gennemtrængt  af 
Ærbødighed  og  udbad  sig  ydmygt  en  saadan  Mands  Protektion. 
Bevæget  ved  Mayers  Skæbne  og  end  mere  ved  Kulsvierens  for- 
delagtige Vidnesbyrd  lovede  Bobinger  at  tage  ham  med  sig  som 
—  Driver  og  underholde  ham,  indtil  han  atter  kunde  komme 
i  Besiddelse  af  sit  Gevær.  Dette  Tilbud  blev  med  Taknemmelig- 
hed modtaget,  og  et  Par  Dage  derefter  tiltraadte  de  deres  Van- 
dring. 

Paa  denne  profiterede  Mayer  særdeles  af  den  erfarne  Bo- 
bingers Omgang,  forøgede  sine  Kundskaber  i  Geografi  og  Jagt 
samt  i  den  Kunst  at  undgaa  de  regulære  Jægeres  Efterstræbel- 
ser, men  maatte  gengælde  denne  praktiske  Undervisning  med 
saadanne  Arbejder,  som  han  med  Rette  ansaa  for  at  være  under 
sin  Værdighed.  Han  blev  ikke  Rifien  betroet,  men  maatte  nøjes 
med  at  opjage  Vildtet,  bære  og  sælge  det  til  Hælerne,  udspejde 
Skovene  og  saa  videre. 

Ikke  med  Uvillie  skiltes  han  derfor  fra  sin  Mester,  da  de 
havde  naaet  Skoven,  hvor  Rifien  var  skjult.  Til  Afsked  fik  han 
som  Erkendtligheds-Bevis  Anbefaling  til  en  Bøssemager,  der  til 
Krybskytters  Bekvemmelighed  forfærdigede  Rifier  med  fiad 
Kolbe,  som  kunde  skrues  af  ved  Laasen  og  puttes  imder  Kjolen. 

I  det  velbekendte  Gemmested  fandt  Mayer  til  sin  store  Glæde 
den  kære  Riffel,  skønt  overdragen  med  Rust.  Medens  han  af- 
gned denne,  fik  han  med  et  Slag  paa  Skulderen  den  Hilsen: 
,,Gluck  auf,  Weidemann!*' 

Det  var  en  Frijæger,  som  under  Navnet  „Tyroleren"  allerede 
længe  havde  været  en  Skræk  for  alle  Herskabs  jægere. 

Bekendtskab  og  Venskab  blev  indgaaet  i  samme  Øjeblik,  og 
Jagten  drevet  med  Fordel  og  Held.  Efterhaanden  kom  fiere  Kryb- 
skytter til;  og  dette  Selskab  drev  i  fire  Aar  uforstyrret  den  ædle 
Jagt,  indtil  det  omsider  af  en  udsendt  Kommando  blev  omrin- 
get, fanget  og  sendt  paa  ^/^  Aar  til  Tugthuset  i  Munchen. 

Her  gjordes  flere  nye  Bekendtskaber;  da  Straffetiden  var  ud- 
løbet, forenede  man  sig  efterhaanden,  og  Mayer,  som  den  ra- 
skeste, snildeste  og  færdigste  Skytte,  udvalgtes  til  Anfører.  Han 

viste  sig  denne  Post  fuldkommen  værdig  ved  øin  Retfærdighed  i 
Byttets  Deling  og  ved  sin  Snuhed  i  at  undgaa  alle  Efterstræ- 
belser. 

Indså  kert  Tid  blev  Mayer  —  eller,  som  han  nu  hed:  den 
teyerske  Hiesel  —  en  Genstand  for  Jægernes  Frygt  og  Had  og 
Bøndernes  Beundring.  Bayems  og  Schwabens  Skove  hjemsøg- 
tes; Vildtet  formindskedes;  Landmanden  glædede  —  Godsejeren 
harmede  sig.  Aldrig  kom  man  rigtig  paa  Spor  efter  disse  ubudne 
Gæster;  de  erholdt  altid  betids  de  fornødne  Vink  af  Hælerne,  af 
Kromændene  og  af  Bønderne  selv;  og  naar  de  forenede  Herre- 
gaardsjægere  troede  at  have  dem  vist,  var  de  allerede  over  Græn- 
sen og  huserede  i  andre  Jagtrevierer. 

Da  Hiesels  Bedrifter  nu  blev  det  yndede  Tema  i  Krohusunder- 
holdninger, lod  engang  en  Møller  ikke  langt  fra  Måhringen  sig 
uforsigtig  forstaa  med,  at  han  opfostrede  en  ualmindelig  stor 
Bulbider,  ved  hvis  Hjælp  han  haabede  at  kunne  fange  den  fryg- 
telige Hiesel,  saa  snart  han  kun  vilde  vise  sig  i  Egnen. 

Da  Friskytten  erfarede  dette  utidige  Praleri,  ilede  han  til 
Møllen,  men  overgav  først  Riffel  og  Hirsch  fænger  til  sine  Kam- 
merater i  det  nærliggende  Krat,  og  meldte  sig  hos  Mølleren  som 
en  Svend,  der  søgte  Tjeneste.  Mølleren  behøvede  ham  ikke,  men 
vilde  dog  formilde  sit  Afslag  med  en  god  Beværtning.  Under 
denne  ledte  Hiesel  Samtalen  uformærket  hen  paa  sig  selv  og 
sine  Bedrifter. 

I  Førstningen  vilde  den  ellers  snaksomme  Møller  ikke  ret 
bide  paa  Krogen,  men  svarede  kun  med  et  ,,hm"  og  et  listigt 
Smil  paa  den  andens  eventyrlige  Fortællinger.  Da  han  endelig 
steg  saa  højt  med  sin  Ros,  at  han  paastod,  Hiesel  var  ej  alene 
skudfri,  men  kunde  ikke  engang  overvindes  eller  fanges  af  noget 
Menneske,  da  fik  han  rigtig  Mølleren  paa  Glatis. 

,,Pyt,  min  Ven!"  raabte  han,  ,,jeg  har  en  Hund,  han  skal 
alene  gøre  det  af  med  Karlen." 

,,En  Hund!"  gentog  Hiesel  studsende  og  betænksom,  ,,en 
Hund!  I  hans  Akkord  med  Fanden  staar  maaskc  intet  om,  at 
han  skal  hytte  ham  for  Dyr,  men  blot  for  Mennesker  —  hm, 
Fatter!  den  Hund  gad  jeg  dog  set!" 

Efter  nogen  Vægring  lovede  Mølleren  at  vise  ham  den;  men 
advarede  ham  ikke  at  gaa  ind  til  den  i  Laden,  hvor  den  for 
sin  Glubskhed  var  indelukket.  Han  fulgte  ham  derhen  og  aab- 
nede  Døren  paa  Klem;  men  Hiesel  —  ligesom  drevet  af  ubetvin- 
gelig Nysgerrighed  efter  ret  at  se  Dyret  —  stødte  Døren  helt  op. 

I  samme  Øjeblik  for  Hunden  løs  paa  ham,  og  Mølleren,  som 
frygtede,  at  det  kunde  koste  Menneskets  Liv.  vidste  i  sin  Angest 

intet  andet  Raad  end  at  løbe  ind  efter  sit  Gevær  for  at  skyde 
Hunden.  Imidlertid  tabte  Hiesel  ikke  sin  Aandsnærværelse,  men 
svøbte  i  en  Hmst  sit  Lommetørklæde  om  den  venstre  Haand  og 
jog  den  ind  i  Bulbiderens  aataede  SvaBi^.  Denne,  i  Angst  for 
at  kvæles,  lod  sig  lettelig  rive  om  og  binde  med  «fB  Strikke,  som 
Hiesel  i  denne  Hensigt  havde  medtaget.  Med  Tørklædet  snørede 
han  derpaa  Flaben  til,  og  inden  Mølleren  fik  sit  Gevær  ladet, 
havde  den  foregivne  Møllersvend  allerede  baaret  Hunden  ud  i 
Krattet. 

Paa  Vejen  mødte  han  den  rigtige  Møllersvend  og  bad  ham 
hilse  hans  Husbond,  at  han  i  Dag  havde  set  sin  Hund  sidste 
Gang,  men  den  bayerske  Hiesel  første  Gang.  — 

Saa  fjendtlig  Krybskyttens  og  Hundens  første  Bekendtskab 
var,  saa  venskabeligt  blev  dog  deres  Forhold  siden,  og  Dyrets 
Frygt  for  sin  Overvinder  gik  over  til  den  største  Hengivenhed. 
Hvor  Hiesel  kom  ind,  tog  han  altid  sin  Plads  for  Enden  af  Bor- 
det, og  Hunden  sin  oven  paa  det;  og  naar  denne  laa  der,  rul- 
lende sine  frygtelige  Øjne  omkring  paa  de  tilstedeværende,  var 
disse  ikke  utilbøjelige  til  at  anse  den  for  Belzebub  selv  eller  en 
af  hans  Haandlangere. 

Da  alle  regelmæssige  Jægere  var  Hiesels  naturlige  Fjender, 
fattede  han  til  disse  et  uudslukkeligt  Had  og  søgte  ved  hver 
given  Lejlighed  at  hævne  sig  paa  dem  for  de  Forfølgelser,  under 
hvilke  han  idelig  led.  Intet  Under  om  han  skar  den  hele  Jæger- 
stand  over  een  Kam  og  ofte  lod  uskyldige  føle  sin  Hævn.  Denne 
gik  dog  aldrig  videre  end  til  Skældsord,  Slag,  Geværstød  og 
mindre  farlige  Hirschfængerhug;  aldrig  har  han  gjort  sig  skyl- 
dig i  Mord  paa  nogen  Jæger,  som  han  i  Skove  eller  Værtshuse 
antraf  med  afgjort  Overmagt  og  som  ikke  satte  sig  til  Mod- 
værge. 

Hans  Bedrifter  af  denne  Natur  vil  Læserne  vistnok  skænke 
Aktor,  der  med  kedende  Omstændelighed  har  anført  og  sikkert 
overdrevet  dem  alle.  Jeg  skal  altsaa  indskrænke  mig  til  For- 
tællingen af  hans  mod  angribende  Jægere  og  Soldater  holdte 
Fægtninger,  i  hvilke  han  lod  se  et  Mod,  en  Snildhed  og  en  Aands- 
nærværelse,  der  var  en  bedre  Sag  værdige. 

Den  første  Skærmydsel  forefaldt  i  Waldbergerskoven  i  Nær- 
heden af  Augsburg,  hvor  han  blev  angrebet  af  Jægere  og  Sol- 
dater. Da  han  kun  var  selvsjette  mod  et  mangedobbelt  Antal 
Fjender,  fandt  han  et  Tilbagetog  raadeligst  og  udførte  virkelig 
dette  under  idelig  Skyden  saa  heldigt,  at  han  kun  mistede  en 
åf  Banden,  som  faldt  i  et  Baghold. 

Da  han  kort  efter  havde  forstærket  sit  Korps  til  otte  Mand, 

blev  han  i  Nærheden  af  Simnach  angrebet  af  tiirkheimske  Jæ- 
gere, mistede  atter  en  Mand,  men  frelste  de  øvrige. 

Alvorligere  var  følgende  Affære,  som  forefaldt  sidst  paa  Aaret 
1768.  Hiesel  befandt  sig  med  fire  Kammerater  paa  en  Mejeri- 
gaard,  hvor  de  forblev  Natten  over.  I  Morgenstunden  saa  de 
sig  pludselig  omringede  af  et  fuggerisk-kirchbergsk  Strejf  parti, 
der  opfordrede  dem  til  øjeblikkelig  Overgivelse. 

Hiesel  lod,  som  han  dertil  var  ganske  villig,  og  bad  blot  om 
Tid  til  at  klæde  sig  paa.  Det  blev  ham  tilstaaet;  men  i  Stedet 
for  at  overgive  sig  flygtede  han  med  tre  af  sine  Kammerater 
Igennem  en  Bagdør. 

De  her  posterede  Jægere  skød:  en  af  Krybskytterne  faldt  død 
paa  Stedet;  Hiesel  og  de  to  andre  fortsatte  saarede  Flugten  hen 
ad  den  nærliggende  Skov  til.  Tvende  af  de  Jægere,  som  havde 
fyret,  kastede  nu  Geværerne  og  løb  efter  de  flygtende  med  dragne 
Hirschfængere. 

Da  Hiesel  mærkede,  at  de  halede  ind  paa  ham,  gjorde  han 
pludselig  omkring  og  skød  den  ene  af  Forfølgerne  gennem  Hjer- 
tet; den  anden  faldt  næsten  i  samme  Øjeblik,  dødeligt  saaret  af 
Tyroleren. 

De  øvrige  Jægere,  som  var  i  Begreb  med  at  komme  deres 
Kammerater  til  Hjælp,  standsede  nu  saa  længe,  til  de  forfulgte 
fik  Tid  at  naa  Skoven,  hvor  det  endnu  mindre  var  raadeligt  at 
fortsætte  Jagten  efter  dem.  Medens  den  døde  og  døende  blev 
baaret  ind,  saa  den  fjerde  Vildttyv,  som  hidtil  havde  skjult  sig 
i  Kælderen,  sit  Snit  og  undslap  lykkelig  til  sine  Kammerater. 

Saa  snart  Hiesel  i  et  af  sine  sikre  Smuthuller  havde  faaet  sit 
Saar  lægt  og  den  adspredte  Bande  —  der  nu  beløb  sig  til  femten 
Mand  —  samlet,  drog  han  ud  til  nye  Foretagender,  nemlig  Hævn 
over  de  Jægere,  med  hvem  han  troede  at  have  gamle  Regninger 
at  afgøre. 

Efter  en  saadan  Ekspedition  blev  han  i  Grevskabet  Burgau 
angrebet  af  en  Trop  kejserlige  Soldater.  Men  Hiesels  Spejdere 
var  paal ideligere  end  hans  Fjenders;  han  vidste  baade  disses 
Ankomst  og  deres  Antal,  og  disse  heri  overlegen  rykkede  han 
dem  dristigt  i  Møde  og  forjog  dem  op  paa  Slottet. 

Denne  Hiesels  Lykke  til  at  undgaa  sine  Fjender  er  ikke  saa 
forunderlig,  naar  man  overvejer,  at  Hælerne,  til  hvem  han  for 
lav  Pris  afhændede  det  stjaalne  Vildt,  at  Kromændene,  for  hvem 
han  og  hans  Folk  var  gode  Kunder,  at  Bønderne,  som  gerne  saa 
Vildtets  Formindskelse  —  at  alle  disse  fandt  en  særdeles  In- 
teresse ved  at  staa  Krybskytterne  bi  med  gavnlige  Efterretnin- 
ger, og  at  andre  ved  Frygt  afholdtes  fra  at  forraade  dem. 

Saaledes  kunde  de  længe  uhindrede  gennemfare  det  sydlige 
Tysklands  Skove  og  stødte  først  i  Efteraaret  1769  igen  paa  en 
Kommando  Roggenburgere  i  Breitenthal;  men  vel  underrettet  om 
dennes  Svaghed  angreb  og  forjog  han  den  efter  at  have  taget  en 
Korporal  til  Fange.  Stolt  af  Sejren  gik  han  med  fire  Kamme- 
rater til  Roggenburg  selv,  forlangte  Middagsmad  for  sig  og  sine, 
og  da  man  undskyldte  sig  med  et  herskabeligt  Forbud,  erklæ- 
rede han  spottende,  at  han  nok  selv  skulde  finde  Vej  til  Køkken 
og  Kælder,  hvor  han  ogsaa  huserede  efter  Behag. 

Ikke  længe  derefter  angreb  han  et  andet  Strejfparti  i  Byen 
Buchloe,  dræbte  nogle  af  dem  og  drev  de  øvrige  paa  Flugt.  Ingen 
bedre  Lykke  havde  en  endnu  talrigere  Augsburger  Troppeafde- 
ling  i  Wertachskoven.  Hiesel  posterede  sig  bag  Ruinerne  af  et 
gammelt  Kapel;  han  og  Tyroleren  skød,  de  andre  ladede  Gevæ- 
rerne til  dem,  og  uden  Tab  paa  sin  egen  Side  tvang  han  An- 
griberne til  Retirade. 

Kort  efter  indfandt  hele  Fribytterselskabet  sig  en  Søndag 
Eftermiddag  i  Byen  Kellmiinz,  og  efter  at  have  udstillet  en  Skild- 
vagt overlod  de  sig  til  alskens  Lystighed  i  Værtshuset.  Næsten 
hele  Landsbyen  havde  her  forsamlet  sig  for  at  se  den  navnkun- 
dige Hiesel,  der  med  sin  lille  Hob  saa  ofte  havde  undgaaet,  trod- 
set og  adsplittet  tvende  Kreses  regulære  Tropper.  Smigret  ved 
denne  Udmærkelse  haranguerede  Anføreren  den  gabende  Almue 
og  fremstillede  sig  selv  som  dens  Beskytter  mod  Adelens  Under- 
trykkelser. 

,,I  ser,"  sagde  han,  , »hvorledes  Grever  og  Baroner,  Rigsstæder 
og  Fyrster,  Kurfyrster,  ja  Kejseren  selv,  har  sammensvoret  sig 
imod  mig  og  tragter  efter  mit  Liv,  fordi  jeg  befrier  eder  for 
Hjorte  og  Vildsvin,  som  ødelægger  eders  Marker.  Men  om  Pa- 
ven selv  kom  herhid  med  alle  hans  Kardinaler,  jeg  agtede  ham 
ikke  mere  end  den  Hane,  der  sidder." 

Med  disse  Ord  lagde  han  sin  Riffel  til  Kinden  og  skød  Hove- 
det af  Hanen,  der  stod  paa  Enden  af  Huset. 

„Saaledes"  —  raabte  han  triumferende  —  ,,skal  det  gaa  alle 
mine  Fjender.  Hiesels  Kugler  gaar  ikke  forbi.  Tag  et  Spil  Kort, 
Tyroler!  træd  tyve  Skridt  af,  og  hold  mig  Spar-Es  frem  mellem 
dine  Fingre." 

Denne  gjorde  efter  Befaling,  og  med  en  Riffelkugle  gennem- 
borede den  sikre  Skytte  Kortet.  I  samme  Øjeblik  kom  den  ud- 
stillede Vagt  og  berettede,  at  en  stærk  Kommando  Bayrere  var 
i  Anmarsch. 

I  Steden  for  at  flygte  posterede  Hiesel  sine  Folk  foran  Værts- 
huset,   medens  Bønderne    skyndsomst   forlod  Valpladsen.    Bay- 

rerne,  som  troede,  at  Vildttyvene  var  inde  i  Værtshuset,  nær- 
mede sig  dette  ubekymret;  men  aldrig  saa  snart  drejede  de  om- 
kring det  sidste  Hjømehus,  før  de  to  forreste  faldt  dødelig  trufne 
af  Hiesel  og  hans  tro  Tyroler.  Nu  blev  Ilden  almindelig  fra 
begge  Sider;  mange  af  Bayrerne  blev  saaret,  men  de  var  dog 
for  overlegne  i  Tal.  Efter  at  have  mistet  tvende  af  sine  Folk 
trak  Hiesel  sig  med  de  øvrige  fægtende  tilbage  til  den  nærlig- 
gende Skov. 

En  heldigere  Kamp,  som  endte  med  afgørende  Sejr,  bestod 
Hiesel  mellem  Jul  og  Nytaar  1770  i  Byen  Elchingen.  Han  sad 
i  Værtshuset  og  fik  sig  et  Slag  Kort  med  sine  Jægere;  og  da 
han  havde  besluttet  at  blive  der  Natten  over,  havde  han  sendt 
sine  Sko  til  Skomageren,  trukket  Kjole  og  Vest  af  og  gjort  sig  det 
ret  mageligt.  Da  knaldede  pludselig  tvende  Skud  uden  for  Døren. 
En  Kommando  Stadsoldater  fra  Ulm  havde  umærket  nærmet  sig 
og  skudt  Skildvagten.  Døren  fløj  op,  og  en  behjertet  Soldat 
sprang  ind  med  spændt  Gevær  og  opplantet  Bajonet;  flere  stod 
bag  ham  i  Forstuen;  de  øvriges  Vaaben  klirrede  uden  for  Vin- 
duerne. 

Uden  at  svare  paa  Soldatens  „gebt  EuchI''  strøg  Hiesel  meget 
sindig  sine  Penge  sammen  og  puttede  dem  i  Bukselommen,  hvil- 
ken han  lige  saa  besindig  tilknappede.  Herpaa  greb  han  Rif- 
felen, som  stod  ved  ham  i  Krogen;  og  enten  nu  Soldaten  blæn- 
dedes af  Lysene,  eller  han  troede,  at  Hiesel  vilde  udlevere  sit 
Vaaben  —  nok  er  det,  han  gav  denne  Tid  til  at  skyde  sig. 

,, Lysene  ud!"  skreg  Hiesel,  ,,skyd  de  Hunde  ned!" 

Saa  hurtigt  gjort  som  sagt:  Lysene  slukkedes,  og  en  almin- 
delig Salve  af  Krybskytterne  dræbte  og  saarede  flere  af  de  i 
Forstuen  staaende  Soldater.  Friske  traadte  i  deres  Sted  og  fy- 
rede ind  i  Stuen,  men  i  Blinde.  Der  var  mørkt,  og  de  angrebne 
i  Sikkerhed  for  Soldaternas  Kugler.  Ingen  var  værre  faren  end 
Værten  og  de  øvrige  Gæster,  som  gerne  vilde  være  neutrale  i 
denne  Krig. 

Ved  Hiesels  første  Skud  sprang  de  op  og  søgte  sig  hver  et  Fri- 
sted: nogle  under  Bænkene,  andre  bag  Kakkelovnen  og  andre  i 
Sengene,  hvor  de  tilhyllede  sig  med  Dynerne  og  svedte  Angstens 
Sved.  Medens  Hiesel  og  hans  Folk  ladede  paa  ny,  listede  sig  en 
af  disse  paa  hans  Befaling  hen  til  Døren,  som  Vinden  havde 
blæst  i,  og  holdt  paa  den.  En  af  Soldaterne  rykkede  udenfra^ 
men  kunde  ikke  aabne  den,  da  han  kun  havde  fat  1  Klinken^ 
Krybskytten  derimod  paa  Haandfanget. 

Da  alle  havde  ladt,  raabte  Hiesel:  ,,Slip  nu!"  Døren  fløj  op 
paa  vid  Væg.  og  en  anden  Salve  indenfra  gjorde  atter  lyst  blandt 

Ulmerne;  endogsaa  deres  Fændrik,  Kazenwadel,  faldt  ved  Løjt- 
nantens Side,  med  fire  af  Soldaterne.  Alligevel  fortsattes  Stri- 
den til  bestandigt  Tab  for  Angriberne.  Hiesel,  som  frygtede,  at 
de,  naar  en  General-Salve  fra  Stuen  var  gaaet,  skulde  storme 
ind  i  Masse  med  en  Fakkel  fra  Ildstedet  (hvilket  de  straks  burde 
have  gjort),  fandt  det  raadeligere,  at  bruge  sin  gamle  Taktik: 
han  og  Tyroleren  alene  skød  —  de  øvrige  ladede. 

Hver  Gang  nogle  af  Fjenderne  lod  sig  se  for  Døren  belyste 
af  Ilden  paa  Skorstenen,  blev  et  Par  af  dem  dræbt  eller  saaret; 
og  med  frisk  ladte  Geværer  kunde  de  belejrede  vedligeholde  en 
Løbeild  og  afslaa  Stormen.  Ogsaa  Bulbideren  tog  virksom  Del 
i  Forsvaret  og  bed  blandt  flere  en  indtrængende  Soldat  saaledes, 
at  han  blev  Krøbling  sin  Livstid.  Men  i  sit  blinde  Raseri  ad- 
skilte den  ikke  nøje  nok  Ven  og  Fjende:  den  anfaldt  en  Vildt- 
skytte, som  stod  Døren  for  nær,  og  med  Nød  og  næppe  kunde 
han  frelses  fra  dens  frygtelige  Tænder. 

Besynderligt  nok!  fra  dette  Øjeblik  af  forsvandt  Dyret  ganske 
og  aldeles  —  mon  ikke  af  Skam  og  Harme  over  sin  Fejltagelse? 
Hiesel  saa  den  aldrig  mere.  Dette  Tab  gik  ham  nær  til  Hjerte, 
og  han  ansaa  det  med  Rette  for  et  ondt  Varsel.  Endnu  nogen 
Tid  forsøgte  den  kommanderende  Officer  at  forcere  Indgangen, 
forgæves!  Hans  Folk  blev  under  deres  frugtesløse  og  blodige  An- 
strengelser stedse  mere  modløse;  Forstuen  og  Bryggerset  var 
fulde  af  døde  og  saarede,  og  næppe  var  der  friske  nok  til  deres 
Bortbr ingeise.  Flere  af  de  første  maatte  virkelig  efterlades,  da 
Retiraden  omsider  blev  besluttet.  Denne  iværksattes  med  tem- 
melig Orden  og  under  bestandig  Fyren  mod  Husets  Vinduer  og 
Døre. 

Da  Hiesel  mærkede  Fjendernes  Bortgang  og  ikke  holdt  det 
for  raadeligt  at  fyre  efter  dem  ud  af  den  stærkt  beskudte  Dør, 
lod  han  Halvparten  af  sine  Folk  stige  op  paa  Loftet  og  sende  de 
flygtende  nogle  Kugler  til  sidste  Afsked.  Lige  saa  forsigtig  som 
dristig  troede  han  sig  endnu  ikke  fuldkommen  sikker,  men  lod 
en  aabne  Bagdøren  ud  til  Haven  for  der  at  se  efter.  Rigtigt:  her 
var  en  Underofficer  posteret  med  sin  Peloton  med  den  bestemteste 
Ordre  hverken  at  fyre  eller  røre  sig  af  Stedet,  før  Røverne  mulig 
vilde  flygte  gennem  denne  Udgang.  Tavs  og  ubevægelig  havde 
denne  Trop  hørt  paa  den  langvarige  Skyden,  uvis  om  Kampens 
Udfald,  især  da  Ilden  til  sidst  sagtnedes  og  til  Dels  syntes  at 
fjerne  sig. 

Saa  snart  Bagdøren  gik  op,  lod  Underofficeren  sin  Kommando 
give  en  Salve  derhen,  dog  uden  Virkning;  men  da  den  straks 
blev  besvaret  med  fiere  Skud  fra  Huset  saavel  som  med  jublende 

Sejrskrig,  da  han  straks  derpaa  i  Enden  af  Byen  hørte  Retirade- 
Trommen,  maatte  han  ogsaa  beslutte  sig  ti]  at  følge  denne. 

Hiesel,  som  nu  mærked«,  at  Huset  og  Byen  var  forladt  af 
Fjenderne,  lod  tvende  af  sine  Folk  regalere  de  flygtende  med  et 
Stykke  paa  Valdhorn.  Det  lystige  Jagtstykke  kontrasterede 
skarpt  med  de  saaredes  Jamren  og  lød  sørgeligt  i  de  bortdra- 
gende harmfulde  Krigeres  Øren. 

Nu  blev  Lydsene  tændt;  Værten  og  Gæsterne  kom  frem  af  deres 
Smuthuller;  de  tilbageblevne  døde  udplyndredes,  og  deji  i  Stuen 
først  trufne  Soldat,  som  endnu  levede  og  bad  om  Drikke,  blev 
af  Hiesel  selv  vederkvæget  med  et  Krus  01,  hvorpaa  han  drog 
sit  sidste  Suk.  Den  eneste  haardt  saarede  Vildtskytte  var  den  af 
Hunden  forbidte. 

For  at  faa  ham  plejet  paa  et  sikkert  Sted  laante  Hiesel  en 
Hest  af  Værten  til  at  transportere  ham,  da  han  ikke  var  i  Stand 
til  at  gaa.  Efter  at  have  nydt  nogle  Forfriskninger  oven  paa 
Kampen  drog  den  sejrende  Hob  endnu  samme  Nat  bort  til  andre 
Egne  og  hævnede  som  sædvanligt  den  formentlige  Uret  paa  ad- 
skillige herskabelige  Jægere  og  Betjente  og  først  paa  en  ulmsk 
Jæger  i  Golzwang,  hvis  Hus  blev  udplyndret.  Jeg  skulde  ikke 
have  udhævet  denne  blandt  flere  lignende  Begivenheder,  dersom 
den  ej  havde  tjent  til  at  belyse  en  Side  af  den  ulykkelige  For- 
bryders Karakter.  Hanerne  var  spændte,  og  fem  Geværpiber 
pegede  mod  Jægerens  Bryst;  da  styrtede  hans  høj  frugtsomme- 
lige Kone  ind  og  kastede  sig  for  Røverens  Fødder,  og  den  alle- 
rede af  Hiesel  fældede  Dødsdom:  ,,Du  ulmske  Hund  maa  dø!" 
blev  tilbagekaldt. 

Sejrstolt  og  endnu  varm  fra  Blodbadet  i  Elchingen  vidste  han 
dog  at  betvinge  sit  og  sine  Fribytteres  myrdelystne  Sind.  Da 
disse  forlod  det  plyndrede  Hus,  rakte  Anføreren  den  ængstede 
Jæger  Haanden  med  de  Ord: 

„Du  kan  takke  din  Kone  for  dit  Liv!" 

Og  gennem  Vinduet  tilkastede  han  ham  et  i  Elchingen  er- 
obret Gevær  i  Steden  for  hans  eget,  som  Røverne  tog  med  sig. 
Jeg  kalder  dem  Røvere;  thi  med  lignende  Plyndringer,  skønt  ikke 
med  Blod,  betegnede  de  nu  deres  Vej. 

Læserne  venter  maaske  at  se  denne  Fortælling  oplivet  ved 
een  eller  flere  Kærlighedshistorier  —  jeg  kan  ikke  opfylde  denne 
Forventning,  da  jeg  har  besluttet  uden  mindste  Afvigelse  at 
følge  Sandheden.  Slemt  nok  og  sært  nok,  at  Historien  i  dette 
Punkt  Iagttager  den  dybeste  Tavshed!  saa  meget  særere  som 
Hiesel,  efter  dens  Beskrivelse,  skal  have  været  en  smuk  Karl 
—  ret  en  Rinaldo  i  alt  undtagen  i  Kærlighed:  høj,  stærk,  vel- 

skabt,  med  et  af  Sundhed  og  Mod  blussende  Ansigt,  store^  blaa 
Øjne,  der  altid  var  i  munter^  fyrig  Bevægelse,  og  en  hurtig  og 
fast  Gang,  der  forkyndte  Mod,  Aandsnærværelse  og  Beslutnings- 
kraft. 

Ikke  lidet  vilde  det  have  pyntet  nærværende  Novelle,  om  dens 
Helt  havde  haft  nogle  Amonretter  med  sværmeriske  og  fordoms- 
frie Frøkener  eller  med  Fruer  bevogtede  af  skinsyge  Mænd;  eller 
om  dog  i  alt  Fald  en  resolut  Jomfru  med  Riffel  paa  den  Ala- 
basters  Nakke  og  Gehæng  om  den  smalle  Taille  havde  delt  Jag- 
tens Glæder  og  Kampens  Farer  med  sin  elskede  Røver. 

Men  intet  af  alt  dette;  har  den  vilde  Jæger  elsket,  da  har  det 
kun  været  ,,ini  Durchfluge".  Saadanne  flygtige  Væsner  synger 
vel  med  Wallensteins  Ryttere:  „im  Sturme  erringen  wir  Minne- 
sold!''  og  paa  dem  kan  vist  ogsaa  anvendes  Oehlenschlågers  Be- 
skrivelse af  Niord: 

..Hartlff  Nærmen,  hartig  Fjernen; 
Snart  besøgt  og  snart  forladti"  — 

Nu  da,  kære  Læsere  og  Læserinderl  tag  til  Takke  med  denne 
ukærlige  Historie,  som  den  er!  I  mange  Tusinde  andre  skal  vi 
have  nok  af  Kærlighed.  Jeg  nærmer  mig  til  Enden  af  denne,  idet 
jeg  fortæ.ller  Hiesels  sidste  ulykkelige  Ba taille. 

I  Værtshuset  i  Osterzell  —  en  By,  som  tilhører  Klosteret  Ro- 
tenbuch  —  tilbragte  han  selvtiende  en  kold  Januamat  i  Aaret 
1771.  Da  de  udsatte  Skildvagter  lige  til  Dagningen  intet  fjendt- 
ligt havde  mærket,  inddrog  han  disse  saa  meget  tryggere,  som 
Jorden  var  bedækket  med  dyb  Sne,  og  der  just  faldt  en  meget  tyk 
og  vildsom  Rimtaage.  De  forfrosne  Skildvagter  var  næppe  blevet 
opvarmede  og  havde  taget  Plads  ved  Spillebordet,  førend  deres 
Ro  og  Morskab  paa  en  frygtelig  Maade  blev  afbrudt. 

Fyrstbiskoppen  af  Augsburg  havde  udsendt  et  Kompagni 
Grenaderer  under  Premierløjtnant  Schedels  Anførsel.  Med  disse 
havde  mange  Politibetjente  og  Jægere  forenet  sig;  endogsaa  flere 
store  Hunde  havde  man  ikke  forsmaaet  at  medtage.  Hele  denne 
Trop  havde  i  nogle  Dage  været  paa  Spor  efter  Banden  uden  at 
kimne  naa  den.  Endelig  kom  sikker  Underretning,  at  den  om 
Aftenen  var  draget  ind  i  Osterzell.  Det  var  Midnat,  og  man  havde 
tre  Mil  at  marschere  ad  dybt  tilsneede  Veje;  alligevel  brød  Sche- 
del  ufortøvet  op  og  naaede  Osterzell  just  i  det  heldige  Øjeblik, 
da  Hiesels  Skildvagter  havde  forladt  deres  Poster. 

Først  blev  en  Skov,  som  laa  nogle  Hundrede  Skridt  fra  Byen, 
besat  med  Jægere;  derpaa  blev  Værtshuset  i  al  Stilhed  omrin- 
get. Dette  laa  i  Enden  af  Byen  og  bestod  —  som  almindeligt  — 

St.  St.  Blicher:  Samlede  Noveller.  III.  ^ 

kun  af  en  eneste  Bygning;  det  nærmeste  Hus,  der  laa  lige  over 
for  Kroens  Køkkendør,  blev  vel  spækket  med  Grenaderer.  Den 
almindelige  Indgangsdør,  som  førte  til  Gæstestuen,  var  paa  den 
modsatte  Side  ud  til  Marken;  men  de  Grenaderer,  som  beordre- 
des til  at  angribe  denne  Dør,  kunde  ikke  nærme  sig  den  uden 
at  krybe  under  de  Vinduer,  hvor  de  frygtelige  Gæster  var  inde. 
Ved  et  af  disse  stod  just  den  altid  urolige  og  mistænksomme 
Hiesel,  da  den  første  Grenader  krumbøjet  listede  sig  forbi. 

Han  vendte  sig  om  til  de  spillende  og  sagde:  „Lad  nu  Be- 
terne staa  og  put  Pengene  i  Lommen;  her  er  nogle  udenfor,  som 
vil  have  Frokost.  Skyd  Jernstængerne  for  Døren  og  kom  saa 
herud  i  Køkkenet,  men  lad  Mellemdøren  staa  I'* 

Denne  Disposition  var  den  bedste,  som  kunde  tages;  thi  her- 
fra kunde  Husets  tre  Døre  bestryges,  og  fra  den  fjerde  paa  Hu- 
sets modsatte  Ende  ind  til  Stalden  førte  kun  en  smal  Mellem- 
dør, som  med  et  stort  Bryggerkar  og  et  vægtigt  Salttrug  spær- 
redes ind  til  Røvernes  Vaabenplads.  Værten  og  hans  Familie, 
som  ikke  kunde  undfly,  maatte  søge  deres  Tilflugt  i  Sovekam- 
ret, »for  hvis  eneste  Indgang  de  opstablede  Dyner  og  Puder  som 
et  Brystværn  mod  Kuglerne. 

Hiesel  aabnede  Køkkendøren  forsigtigt  og  saa  her  Fjendens 
Hovedstyrke  marschérende  op  ad  Gaden  med  Schedel  i  Spidsen. 
Denne  skulde  vorde  det  første  Offer  —  han  holdt  ud  igennem 
Dørsprækken  —  Riflen  klikkede;  og  inden  den  blev  sat  i  Stand, 
var  Schedel  inde  mellem  Pelotonerne. 

Fløjmanden,  en  kæmpestor  Grenader,  blev  nu  udset  i  hans 
Sted;  han  hørte  hverken  Skuddet  eller  Hiesels:  ,,Rejs  til  Hel- 
vede, Goliat!" 

Hurtig  greb  han  et  andet  Gevær,  og  førend  Pelotonen  kunde 
svinge  og  gøre  sig  færdig,  laa  allerede  en  anden  ved  Goliats 
Side.  Soldaterne  havde  nu  ordnet  sig  og  skød  gennem  den  luk- 
kede Dør;  men  Hiesel  og  hans  Folk  havde  søgt  Skjul  bag  Mu- 
rene. Saa  længe  de  stod  her,  var  de  sikre;  men  Fjendens  Ild 
maatte  besvares,  og  dette  kunde  kun' ske  gennem  Døren  og  Vin- 
duerne, hvorved  de  altsaa  blev  udsatte  for  Kuglerne. 

Hiesel  og  Tyroleren  paatog  sig  som  sædvanligt  denne  farlige 
Bestilling;  de  passede  det  gunstige  Øjeblik,  naar  de  fleste  Skud 
var  faldet  udenfor.  En  af  de  andre  maatte  aabne  Døren  paa 
Klem,  og  med  lynsnar  Hurtighed  blev  gennem  den  smalle  Aab- 
ning  lagt  an,  sigtet  og  skudt,  og  efter  ethvert  Skud  lød  en  fryg- 
telig Forbandelse  fra  Hiesels  Mund. 

Dog,  da  Soldaterne  ikke  mere  stod  lige  for  Døren,  men  havde 
trukket  sig  til  den  ene  Side,  da  der  kun  var  liden  Tid  til  at  sigte» 

og  da  den  tykke  Krudtdamp  gjorde  dette  usikkert,  traf  Røver- 
nes Kugler  ikke  mere  saa  godt,  skønt  de  næsten  alle  tildelte 
lettere  og  sværere  Saar.  Da  Soldaterne  nu  ogsaa  skød  gennem 
Endedøren  og  gennem  Gæstestuens  Vinduer,  ogsaa  ind  ad  Mel- 
lemdøren, blev  intet  Sted  i  Køkkenet  længere  sikkert,  og  en  efter 
den  anden  af  Røverne  blev  truffet,  dog  ikke  dødeligt,  ja  ej  en- 
gang saa  haardt,  at  de  jo  kunde  fortsætte  Kampen. 

Schedel,  som  mærkede,  at  Røvernes  Ild  ikke  tog  af,  begyndte 
at  frygte  for  Ulmemes  Skæbne;  thi  hans  Folk,  af  hvilke  tvende 
allerede  laa  døde,  og  mange  saarede  havde  forladt  Kampplad- 
sen, lod  til  at  ville  tabe  Modet.  Han  besluttede  derfor  at  angribe 
ovenfra;  men  for  at  komme  op  paa  Loftet  maatte  man  nød- 
vendig passere  den  nu  stedse  halvaabnede  Dør,  der  desuden  af 
mangfoldige  Kugler  var  gennemboret  som  et  Sold.  Ved  at  løbe 
hurtigt  lykkedes  det  dog  alle  paa  en  nær;  en  Herregaardsskytte 
lod  sig  nemlig  af  Nysgerrighed  eller  Overmod  forlede  til  at 
standse  et  Øjeblik  for  at  se  ind  til  Fjenden.  Dette  Øjebliks  Tø- 
ven kostede  ham  Livet.  De  øvrige,  som  lykkelig  var  kommet  op 
paa  Loftet,  brækkede  her  en  Fjæl  op;  men  forefandt  derunder 
en  Hvælving,  som  atter  maatte  gennembrydes.  Her  fik  Røverne 
nu  et  nyt  Punkt  at  forsvare,  og  det  vanskeligere  end  de  øvrige: 
thi  de  kunde  ikke  skyde  op  igennem  Hullet  uden  at  udsætte  sig 
for  Kuglerne  ovenfra.  En  af  dem  blev  ogsaa  snart  dødeligt  truf- 
fet, og  paa  en  anden  blev,  idet  han  sigtede,  hele  det  underste 
Kæbeben  bortskudt.  Soldaterne  havde  paa  Loftet  fundet  en  gam- 
mel Seng.  Af  Dynevaar  og  Halm  gjorde  de  Patroner,  som  de 
fyldte  med  Krudt,  antændte  og  kastede  gennem  Hullet  ned  i 
Køkkenet,  hvilket  her  formerede  Dampen,  Heden  og  Forvirrin- 
gen. Men  Ilden '  begyndte  ogsaa  at  angribe  Loftet  og  truede  at 
stikke  hele  Huset  i  Brand;  der  maatte  derfor  tænkes  paa  at 
slukke.  I  Mangel  af  Vand  trillede  de  en  Øltønde,  som  laa  der- 
oppe, hen  til  Hullet  og  hældte  Indholdet  ned.  Den  saarede  Kryb- 
skytte, som  laa  lige  underneden  og  før  var  i  Fare  for  at  op- 
brændes, blev  nu  stedt  i  en  ny  —  den  at  drukne. 

Men  nu  blev  Kampen  alt  for  ulige:  en  af  Vildttyvene  var 
allerede  død,  en  anden  laa  i  sidste  Aandedræt;  alle  de  andre 
var,  paa  en  nær,  saarede.  Hiesel  selv  havde  faaet  to  Strejfkugler 
i  Benene;  Heden,  Røgen  og  Kvalmen  tiltog;  Krudthomene  og 
Kuglepungene  var  dels  tømte,  dels  ikke  til  at  finde;  Bøssestenene 
sløve,  Panderne  vaade  —  kort:  Slaget  var  tabt.  Anføreren  beholdt 
længst  Modet:  han  bad,  opmuntrede,  truede,  bandede  —  forgæ- 
ves! han  maatte  se,  hvorledes  hans  Stalbrødre  efterhaanden  for- 

svandt  -—  en  bag  Ovnen,  en  anden  inden  i  den,  en  tredie  mellem 
Flæskesideme  i  Skorstenen. 

Da  raabte  han  endelig  højt,  første  og  sidste  Gang  i  sit  Liv: 
„PardonI" 

,,Giv  jer  paa  Naade  og  Unaade  -og  kom  ubevæbnede  herud!" 
lød  Schedels  Svar;  og  med  det  samme  bød  han  at  holde  inde  med 
Skydningen. 

Hiesel  med  en  anden  nærmede  sig  Døren;  men  da  han  først 
vilde  vide,  hvorledes  Pardonen  blev  holdt,  stødte  han  Kamme- 
raten hen  for  sig.  Denne  blev  straks  grebet,  bundet  og  kastet  ud 
i  Sneen.  Da  han  saa  dette,  besluttede  han  endnu  engang  at  dø 
med  Vaaben  i  Hænde;  men  Haabet,  Misdæderens  sidste  Led- 
sager, forandrede  hans  Beslutning  og  lod  ham  øjne  et  Glimt  af 
Redning. 

Rask  sprang  han  ud  og  lige  hen  til  Schedel,  som  han  omarmede 
ligervis  som  en  overvunden  Feltherre  yder  den  lykkeligere  Sejr- 
herre sin  Hylding.  De  forbitrede  Soldater  vilde  have  myrdet 
ham;  men  Schedel  afværgede  det  og  lod  ham  binde.  De  andre 
Røvere  blev  opsøgt  i  deres  Smuthuller  og  hele  Selskabet  henført 
først  til  Buchloe,  hvor  deres  Saar  blev  helede,  og  derfra  til  Dil- 
lingen. 

I  sit  lange  Fængsel  fornægtede  Hiesel  ikke  sin  kække,  sorg- 
løse Karakter,  ej  heller  i  de  mange  Forhør,  som  over  ham  blev 
anstillet.  Med  største  Oprigtighed  fortalte  han  alle  sine  Bedrif- 
ter; især  opholdt  han  sig  længe  og  gerne  ved  de  Fægtninger, 
han  sejrrig  havde  leveret  sine  Forfølgere:  hans  Miner  og  Fagter 
fortalte  da  lige  saa  fyrigt  som  hans  Tunge. 

Man  bebrejder  ham,  at  han  gerne  vilde  vælte  Skylden  for  de 
æreløse  Foretagender,  at  mishandle  og  plyndre  værgeløse,  paa 
sine  Kammerater;  men  heri  har  han  næppe  gjort  dem  Uret.  Ikke 
kan  han  af  Fejhed  og  Troløshed  have  beløjet  disse  Mennesker; 
thi  ellers  vilde  han  vistnok  ogsaa  have  røbet  de  Hælere,  til  hvem 
han  afhændede  det  stjaalne  Vildt.  Men  i  denne  Post  var  han 
ubøjelig:  ingen  Trusler,  ingen  Løfter,  ingen  Smiger  (hvilken 
sidste  alene  ofte  med  Held  anvendtes)  var  i  Stand  til  at  fralokke 
eller  fravriste  ham  denne  Hemmelighed,  som  Taknemmelighed 
og  Æresfølelse  bød  ham  at  bevare. 

,, Æresfølelse?"  vil  man  spørge,  „hos  en  Tyv,  en  Røver?"  — 
O  jal  thi  Hiesel  ansaa  sig  ikke  selv  for  en  saadan. 

Hans  Forsvar,  der  ofte  satte  Dommerne  i  Forlegenhed,  lader 
sig  virkelig  høre  og  forklarer  det  Haab  om  Benaadning,  som  han 
lige  til  sin  Dødsdag  nærede. 

,, Vildtet  er  fælles  Ejendom,"  sagde  han,  ,, tilhører  ingen  med 

udelukkende  Ret;  ,,i  Dag  her,  i  Morgen  der,  maa  det  falde  for 
den,  som  har  Mod  og  Færdighed  i  at  dræbe  det.  Dette  er  Na- 
turens Ret,  som  ubillige  Love  og  partiske  Privilegier  ikke  kan 
ophæve;  og  af  denne  har  jeg  benyttet  mig  og  tjent  mit  Brød  ved 
en  for  Almenheden  gavnlig  Bedrift.,  Idet  jeg  forhvervede  mit 
Udkomme,  hjalp  jeg  til  at  befri  den  haardt  plagede  Bonde  fra 
de  Dyr,  som  ødelagde  hans  Kornagre  og  Vingaarde  og  saaledes 
berøvede  ham  de  Midler,  ved  hvilke  han  skulde  mætte  sin  hung- 
rige Familie  og  slukke  sine  ubarmhjertige  Herrers  Pengetørst. 
Kun  dette  gjorde  jeg;  men  man  forstyrrede  mig  i  min  Haand- 
tering,  forfulgte  mig,  som  om  jeg  selv  havde  været  et  vildt  Dyr, 
og  tragtede  efter  mit  Liv.  Da  maatte  jeg  forsvare  mig;  det  samme 
gør  Konger  og  Fyrster,  naar  de  angribes.  Dette  mener  jeg  at 
have  gjort  som  en  Mand.  Det  er  ikke  min  Skyld,  at  mine  egne 
Landsmænd  var  mine  Fjender.  Vilde  min  naadige  Kurtyrste  tage 
mig  i  sin  Tjeneste,  skulde  jeg  mod  hans  Fjender  vise  det  samme 
Mod,  som  jeg  nu  —  desværre  —  har  spildt  paa  hans  Soldater." 

Men  hans  Gri^^nde  var  spildte^  hans  Veltalenhed  frugtesløs: 
efter  syv  Maaneders  Fængsel  blev  han  med  tvende  af  sine  Stal- 
brødre  (de  andre  havde  fundet  Lejlighed  til  at  undslippe)  hen- 
rettet. Han  blev  kvalt,  derpaa  radbrækket  og  parteret.  En  Kri- 
ger skulde  have  fundet  sig  hædret  ved  Hiesels  Mod,  Snildhed, 
Aandsnærværelse  og  Standhaftighed  i  Døden.  — 

Man  kunde  have  ønsket  ham  en  bedre  paa  Ærens  Mark. 


•  Trykt  1  „Nordlyset",  1827,  I.  B.  —  Matthias  Klostepmeyer,  bekendt  under 
Navn  af  .,den  bajerske  Hiesel".  blev  født  1738  i  Klssing  ved  Augsburg.  Han 
var  først  Krybskytte  og  Røver;  senere  blev  han  Fører  for  en  Bande  og  begik 
en  Mængde  frygtelige  Ugerninger.  Han  blev  henrettet  1771. 


URTEPOTTEN* 


Da  asiatiske  Barbarer  for  som  en  skarp  Frostvind  fra  Nor- 
den over  det  yndige,  men  kælne  Hesperien,  søgte  en  flygtende 
Skare  Tilflugt  i  Havet  paa  nogle  øde  Sandrevler  —  kun  Tilskyl, 
maaske  tarvelige  Almisser  fra  de  Floder,  som  Rhætiens  Alper 
nedsender. 

Fra  disse  i  Sandhed  landflygtige  fattige  Fiskere  nedstammer  de 
venetianske  Nobili,  et  Adelskab,  som  i  Ælde,  Stolthed  og  Stands- 
aand  ikke  veg  for  noget  andet  i  Verden,  lige  til  det  napoleonske 
Sekulum.  Hine  Sanddynger  er  Grundvolden  til  det  prægtige  Ve- 
nezia, i  Aarhundreder  Havets  Dronning,  Handelens  Middel- 
punkt, Kongers  Voldgiftsmand,  Verdens  Kassemester. 

Men  her  —  selv  her,  hvor  Frihedssind  fandt  et  Fristed  fra 
Lænker  og  Svøber,  har  Despotismen  vidst  at  rejse  en  Trone  saa 
fast,  at  kun  Tiden  i  Forbund  med  en  vældig  Erobrer  formaaede 
at  omstyrte  den. 

Flere  indvortes  Rystelser  modstod  den  uden  engang  at  vakle: 
Tiepolis,  .Bedemars,  Falieris  Sammensværgelser  syntes  endog 
at  fomye  dens  Styrke  og  Fasthed. 

Den  sidste,  Statens  Souverain,  selv  Oligark,  forenede  sig  med 
Folket  mod  Oligarkiet  —  forgæves!  hans  graahærdede  Hoved 
faldt  som  Sonoffer  for  Adelens  fornærmede  Majestæt,  hans 
gamle,  men  varme  Blod  besudlede  hans  egen  hertugelige  Trone. 

Den  første  faldt  —  lig  Genuas  Fiesco  —  med  Sværd  i  Haand, 
dog  ej  ved  Sværdet;  men  ved  et  af  de  Skæbnens  Bud,  som  Men- 
nesket kalder  Hændelse.  Hans  lemlæstede  Lig  blev  kastet  i  Ha- 
vet og  —  af  Krønikeskriveren  —  gendøbt  med  Skræmmenavnet 
Catilina. 

Saga  er  som  oftest  uretfærdig  mod  den  ulykkelige  —  men 
Braga  maa  det  tillades  i  det  mindste  at  ane  det  bedre,  at  sige, 
hvad  Hjertet  —  ak!  alt  for  tidt  mod  Forstandens  strenge  Dom 
—  kunde  ønske.  Er  Ønsket  ædelt  og  skønt:  saa  kalder  Verden 
det  Digt. 


87 

Det  var  Statens  højeste  Festdag,  dens  aarlige  Bryllupsdag. 
Formælingen  var  fuldbyrdet,  Bruden  havde  modtaget  sin  Fæ- 
stensring,  og  Brudgommen,  omgiven  af  en  glimrende  Skare, 
skred  under  Musik  og  Jubelraab  over  Markuspladsen. 

Hvilken  Larm!  hvilken  Glæde!  Man  tilsmilte,  man  tilraabte, 
lykønskede  hinanden.  Dersom  nogen,  ubekendt  med  Dagens  Høj- 
tid, pludselig  havde  befundet  sig  i  Vrimlen,  han  skulde  troet,  at 
alle  giftefærdige  holdt  Bryllup  paa  een  Gang.  Mænd  og  Kvin* 
der  i  festligste  Gildedragt,  Blomster  og  Kranse  i  Vinduer  og  paa 
Balkoner,  Guirlander  og  Flag  paa  Skibe  og  Gondoler. 

Paa  et  Hjørne  stod  den  unge  Adelsmand  Bajamonte  -Tiepoli 
tavs  og  udeltagende  og  lod  Optoget  og  Skaren  drage  sig  forbi. 
Hans  venstre  Haand  hvilede  paa  Sværdhæftet,  hans  højre  i  Bar- 
men; hans  Overlæbe  var  optrukken,  hans  Øjenbryn  nedtrukne, 
hans  højre  Fodspids  klaprede  paa  Fliserne:  hans  hele  Stiling, 
Mine  og  Væsen  udtrykte  kold  Foragt. 

Kun  naar  en  Broder  Nobile  hilsede,  nikkede  han  med  et  tve- 
tydigt Smil;  eller  naar  en  smuk  Dame  vendte  sit  Blik  til  ham, 
forandrede  han  for  et  Øjeblik  sin  stolte  Holdning  og  bøjede  sig 
med  en  Galantuomos  Une  Belevenhed. 

En  og  anden  fornem  Bekendt  kunde  i  Forbigaaende  spørge: 
„I  her,  Signore?" 

,,Jeg  hører  ikke  til  Signoriet,"  var  hans  hele  Svar. 

(Der  laa  en  dobbelt  Mening  i  dette  Svar;  thi  Signoriet  var  i 
Venedig  det  store  Raad  —  en  Del  af  den  virkelige  Regering). 

Der  fandtes  ogsaa  dem  i  Hoben,  som  hilste  og  blev  genhilste 
ganske  ligegyldigt,  men  hvis  Øjekast  en  opmærksom  Iagttager 
ikke  vilde  have  fundet  uden  Betydning. 

Omsider  nærmede  sig  en  Genstand,  paa  hvilken  den  unge 
Nobile  hele  Tiden  syntes  at  have  ventet,  en  Pige  —  maaske  slet 
ikke  skønnere  end  mange  andre,  men  sikkert  for  ham  den  skøn- 
neste, hans  Hjertes  Sol;  thi  Straaleme  fra  hendes  Øjne  traf 
lysende,  opklarende  Tiepolis  Aasyn,  som  naar  en  virkelig  Sol- 
straale  pludselig  rammer  Bjergets  mørke  Side.  Den  haanligt  op- 
kastede Overlæbe  sank,  Øjenbrynene  steg,  den  venstre  Haand 
faldt  fra  Kaardeknappen,  den  højre  trykkede  sig  fastere  ind  til 
Hjertet,  og  den  fremstrakte  Fodspids  trak  sig  hurtigt  tilbage. 

Gondoliererne  drog  just  nu  i  Procession  over  Torvet  med 
deres  Silkeflag  og  bemalede  Aarer.  De  smukkeste  Piger  af  denne 
Kaste  fulgte  efter,  bærende  paa  en  forgyldt  Papgondol  deres  for- 
gyldte Paphelgen.  Blandt  disse  fremskinnede  Margarita  som  en 
virkelig  Perle  blandt  Kvinder. 

Tvende  Gange  tilforn  havde  Tiepoli  set  denne  Perle,  og  tvende 
Gange  var  den  atter  forsvundet  i  Trængslen. 

,, Denne  Gang/'  besluttede  han,  ,,vil  jeg  følge  dig,  om  det  saa 
var  til  Havets  Afgrund  I" 

Og  trolig  fulgte  han  Optoget  alle  Vegne,  ubekymret  om  Ven- 
ners Smil  og  Bekendtes  Hvisken. 

,,Se  Tiepolif  sagde  en  til  en  anden,  ,,han  løber  efter  en  Gon- 
dolleral" 

„Se  Tiepolil"  sagde  Dogen,  der  fra  sit  Paladses  Balkon  tog 
Processionerne  i  Øjesyn,  til  en  af  de  hosstaaende  Timænd,  „hans 
Blik  er  fastgroet  til  hin  Gruppe  af  Piger;  han  har  vist  ikke  Po- 
litik, men  forlibte  Eventyr  i  Hovedet." 

,,Forlibelse  i  Hjertet,"  svarede  den  gamle  Foscarini,  „og 
Palitikken  i  Hovedet.  Cæsar,  Serenissimo!^  gik  og  som  en  Straa- 
junker  paa  Dumpe  jagt." 

Gradenigo  rynkede  Næsen.  „ Cæsar  1  der  har  kun  været  een 
Cæsar  i  Verden." 

„Men  mange  Catilinaer!"  afbrød  den  kloge  Olding;  „hvorfor 
har  han  hverken  været  i  Templet  eller  paa  Bucentauren,  ej  hel- 
ler noget  andet  Sted,  hvor  hans  Rang  tilstod  ham  det?" 

,,Det  opklarer  sig  nu!"  svarede  Dogen  leende  og  gik  over  til 
andre  Genstande. 

Gondolierernes  Tog  var  til  Ende.  Nogle  vandrede  hjem;  blandt 
disse  Maurizio  med  sin  Datter,  den  smukke  Margarita. 

Ej  ubemærket  fulgte  Tiepoli  dem  i  nogen  Afstand,  indtil  hin 
aabnede  Døren  paa  sin  lille  Bolig,  lod  Datteren  træde  ind,  vendte 
sig  og  med  dyb  Ærbødighed  spurgte,  om  Hans  Excellence  havde 
noget  at  befale. 

,,Jeg  ønskede  kun  at  vide,"  svarede  Tiepoli,  „hvo  denne  Dame 
er,  som  nu  gik  ind." 

,, Ingen  Dame!"  sagde  Gondolieren,  „det  er  kun  min  Datter 
—  min  eneste  Datter  — "  lagde  han  alvorlig  til  —  ,,en  uberygtet 
Pige  — " 

„ —  Saa  meget  desbedre!"  afbrød  Tiepoli,  ,,jeg  har  aldrig  søgt 
Bekendtskab  med  berygtede  Fruentimmer;  eder  og  eders  vakre 
Datter  ønskede  jeg  gerne  at  kende." 

,,For  megen  Ære!"  svarede  Maurizio  mørk,  —  ,, eller  —  maa- 
ske  — " 

,, —  For  megen  Vanære!  vilde  I  sige?"  tog  hin  hastig  Ordet. 
„Nej,  min  Ven!  saaledes  er  det  ikke  ment." 

,,Jeg  ved  ikke,"  sagde  Maurizio,  ,,hvad  Grev  Tiepoli  ellers 
kan  mene  med  sit  høje  Besøg  i  min  ringe  Hytte." 


89 

,,Det  skal  I  erfare,"  lød  Svaret,  „dersom  I  i  Aften  vil  besøge 
mig  i  min  Bopæl,  den  ligger  — " 

„Ved  Rialtobroenl"  afbrød  Gondolieren;  „enhver  Venetianer 
kender  jo  Grev  Tiepolis  Palads  —  jeg  skal  komme  og  modtage 
eders  Excellences  Befalinger!" 

Med  disse  Ord  gjorde  han  en  dyb  Reverens  og  gik  ind  1  sit 
Hus. 

Tiepoli  gik  hjem. 

I  Paladsets  Forsal  fandt  han  den  unge  adelige,  engang  rige, 
m«n  nu  forarmede  Molizzi. 

„Har  Serenissimo,"  sagde  denne  med  dæmpet  Røst,  ,, udset  sig 
en  Dogaressa  i  Dag?" 

„Maaske,  Hr.  Admiral!"  svarede  Tiepoli  smilende;  ,, hvorledes 
staar  det  ellers  med  Flaaden?" 

„Efter  tvende  tabte  Slag,"  sagde  hin,  ,,kan  den  ikke  være  i 
bedste  Forfatning  —  kun  tyve  sejlfærdige  Galejer;  men  Stem- 
ningen er  god  blandt  Besætningen;  den  er  ganske  forbitret  imod 
Regeringen." 

„Meget  vel!"  vedblev  Tiepoli,  ,,ArsenaIoterne  — ?" 

—  ,, Ligner  sig  selv!"  svarede  Molizzi,  „ægte  Prætorianerel 
Den  højstbydende  rækker  de  altid  deres  brede  Næver." 

„Borgerne?" 

„ —  Tre  Hundrede  er  allerede  vundet  — " 

„ —  Hvor  meget  ved  de?"  — 

„ —  Omtrent  saa  meget  som  jeg:  at  der  er  et  gavnligt  Værk 
i  Gære;  men  naar,  hvorledes  og  ved  hvem  det  skal  udføres  — " 

„ —  Det  sidste  ved  I  dog,  Molizzi!"  afbrød  Tiepoli.  „I  og  jeg 
alene;  paa  denne  Hemmelighed  hviler  det  hele  store  Værk.  Vore 
Fjender  ser  maaske  den  voksende  Strøm;  men  finder  de  ikke 
Kilden,  hvorfra  den  udspringer,  skal  de  forgæves  prøve  paa  at 
standse  eller  aflede  den.  Her,  min  Ven!"  lagde  han  til,  idet  han 
førte  ham  ind  i  sit  Kabinet,  ,,her  er  Penge!  bland  dem  med 
Løfter  og  uddel  dem  med  eders  sædvanlige  Klogskab  —  løn- 
ligt! Glem  ikke  eder  selv!  men  lad,  som  I  forglemmer  eders  Kre- 
ditorer! for  dem  maa  I  endnu  være  den  fattige,  forgældede  Mo- 
lizzi; ellers  vilde  I  lettelig  vække  deres  Mistanke.  Hvad  er  der 
udrettet  med  Landtroppeme?" 

„Fire  Kaptajner,"  lød  Svaret,  ,,er  vundet  for  vor  Sag:  paa 
første  Vink  støder  de  til  os  med  alle  deres  Folk.  Men  tillad  mig 
nu  at  spørge  eder:  naar  skal  det  bryde  løs?  alt  er  forberedt;  Ge- 
mytterne er  varme;  ved  alt  for  lang  Opsættelse  vil  de  lettelig 
afkøles.  Gnisten  er  tændt;  men  uden  Næring  vil  den  snart 
slukkes.". 

„Alle  mislykkede  Revolutioner,"  svarede  Tiepoli,  „er  begyndt 
for  tidligt.  Jeg  venter  paa  de  tvende  Regimenters  Afsejling  til 
Fastlandet;  og  den  skal  jeg  paaskynde.  Se  her!  sørg  for  at  disse 
Papirer  kommer  i  Løvemunden^.  —  Gør  eder  magelig,  Molizzi! 
her  kan  ingen  overraske  os." 

Paa  denne  Anmodning  lagde  Molizzi  en  forloren  Næse  og  en 
hvid  Haartour  paa  Bordet.  — 

„Det  er  haardt,"  vedblev  Tiepoli,  „at  en  tapper  Krigsmand 
skal  liste  sig  forklædt  omkring  som  en  Bandit  —  saaledes  lønner 
Venezias  Herrer.  I  har  ofret  Fædrelandet  eders  Guld  og  eders 
Blod;  og  dette  giver  eder  ej  engang  saa  meget  tilbage,  at  I  der- 
med kan  skjule  eders  Saar." 

,, Despoternes  Drabanter,"  svarede  hin  bittert  smilende,  ,,maa 
altid  sejre;  eet  tabt  Slag  udsletter  alle  deres  forrige  Fortjene- 
ster." 

Det  ringede.  Tiepoli  gik  ud  i  Forgemakket,  og  hans  Ven 
maskerede  sig  igen.  Lidt  efter  kom  hin  tilbage  og  meldte,  at  en 
Dame  ventede  ham.  Molizzi  trak  Øjenbrynene  sammen. 

Tiepoli  greb  hans  Haand  og  sagde  leende:  ,,Der  gives  mang- 
foldige Masker  —  man  kan  maskere  sit  Ansigt  og  sine  Hand- 
linger: den  forlibte  Fruentimmergæk  Tiepoli  er  ikke  frygtelig  for 
Statens  vise  Fædre;  de  glemmer,  at  Venus  og  Mars  spiller  under 
Dække  med  hverandre." 

,, Antonius,"  svarede  Vennen  mørk,  ,, glemte  alt  i  Cleopatras 
Arme." 

„Men  Cæsar  ikke!"  genmælede  hin;  „lad  mig  ledsage  eder  til 
Bagporten!" 

De.  gik. 

Kort  efter  kom  Tiepoli  igen  med  en  Triumfators  Anstand  og 
Mine.  Med  korte,  hurtige,  faste  Skridt  ilede  han  gennem  Væ- 
relset, men  standsede  pludselig  som  ramt  af  et  elektrisk  Slag 
ved  et  meget  stort  Spejl. 

Han  gjorde  en  truende  Bevægelse  med  Haanden:  , »Forræder! 
vil  du  røbe  mine  Hemmeligheder?"  hviskede  han.  ,, Skriver  du 
ikke  tydeligt:  Tiepoli  og  Signora  Foscarini?  —  Men  nej,  du  est 
min  Ven  og  vil  advare  mig;  godt!  ingen  uden  du  skal  læse  i  mit 
Ansigt,  at  Timandsraadets  skjulteste  Planer  nedlægges  i  den 
kælne,  men  gamle  Foscarinis  Ægteseng  for  siden  at  afsløres  i 
den  unge  Tiepolis  Lønkammer  —  men  —  hvad  er  dette?  hvad 
staar  der  nu  under  dette  unge  Menneskes  nedtrukne  Bryn?  For- 
førelse? —  Det  er  Usandhed!  hun  kom  mig  først  i  Møde  — 
Spioner  i?  Hm!  an  dolus  an  virtus  qvis  in  hoste  reqvirat?^ 
Uden  den  første  vilde  Krigeren  være  enarmet  — ."' 

Tjeneren  kom  og  afbrød  denne  Monolog.  ,,En  Gondolier  lader 
sig  melde!"  berettede  han. 

„Før  ham  ind!"  befalede  Herren. 

Med  kold  Ærbødighed,  med  flygtige,  mistroiske  Blik  frem- 
stillede Baadf øreren  sig.  Tiepoli  gik  ham  i  Møde. 

„Jeg  har  bedet  eder  —  men  lad  os  sidde  ned  — " 

Maurizio  bukkede  dybt,  men  blev  staaende;  Tiepoli  greb 
tvende  Stole,  satte  sig  paa  den  ene  og  næsten  trak  Maurizio  ned 
paa  den  anden. 

„I  skriver  maaske"  —  vedblev  han  —  „paa  eders  Datters  Reg- 
ning en  blot  simpel  Høflighed,  som  Agtelse  for  Borgerværd  by- 
der; I  tror  maaske,  at  Adelsmanden  i  dette  Øjeblik  ler  i  sit  Hjerte 
ad  Faderens  Godtroenhed,  at  han  ved  en  forstilt  Medlidenhed 
vil  afkøbe  denne  Datterens  Ære  og  Dyd?" 

Maurizio  kastede  et  hurtigt  Blik  paa  Tiepolis  Ansigt;  det  viste 
kun  venlig  Oprigtighed. 

„I  tager  fejl;  men  det  er  naturligt  —  det  er  nødvendigt,  at  I 
maa  miskende  mig!  thi  den  Borgerklasse,  til  hvilken  jeg  hører 
—  aldeles  uden  mit  eget  Valg  —  nærmer  sig  sjælden  paa  denne 
Maade  eders,  undtagen  naar  den  trænger  til  eders  kraftfulde 
Arme  eller  lyster  efter  eders  Koner  og  Døtre  — ." 

Baadføreren  vendte  sig  halvt  om  mod  den  talende  og  saa 
ham  forundret,  men  dristig  ind  i  Ansigtet. 

„Tror  I,"  blev  Tiepoli  ved,  „at  Ægteskab  mellem  adelige  og 
uadelige  er  tilladeligt  efter  Naturens  Love  —  forstaa  mig  vel  — 
efter  Naturens  Love,  ikke  efter  Statens?" 

„Ja." 

„Hvilke  Love  anser  I  for  at  være  de  ældste  og  almindelig- 
ste?" 

,,De  første." 

,,Godt!  men  om  nu  I  og  jeg  engang  bliver  enige  om  at  hylde 
de  første?  Lad  os  tage  et  andet  Eksempel:  hvor  mange  Børn 
har  I?" 

,,Kun  eet." 

„Har  heller  ikke  haft  flere?" 

„To  til,  Excellenza!  men  de  har  med  deres  unge  Blod  betalt 
deres  Gæld  til  Fædrelandet." 

„Til  Fædrelandet!"  gentog  Tiepoli  langsomt;  „til  Sta- 
ten, vilde  I  sige,  til  —  Adelen"  —  det  sidste  Ord  hviskede  han 
halv  bortvendt  og  halv  højt  som  for  sig  selv,  dog  saa  at  Mau- 
rizio tydeligt  kunde  høre  det. 

„Naa!  og  disse  to  Sønner,  døde  de  efter  Statens  Love  eller 
efter  Naturens?" 

„E'ter  Statens." 

,,Vist  nok!  thi  efter  Naturens  maatte  de  have  levet  endnu,  ar- 
bejdet for  eder,  naar  eders  egne  Kræfter  efter  samme  Love 
svækkes  —  saaledes,  ser  I,  ligger  Naturen  og  Staten  ofte  i  Strid 
—  hvilket  Parti  vilde  I  vel  slaa  eder  til,  naar  I  engang  skulde 
vælge?  Hvilken  Herre  er  den  mægtigste,  Naturens  eller  Sta- 
tens?" 

,,ExcéllenzaI"  svarede  Gondolieren,  ,,ieg  er  en  god  Venetianer; 
eders  Naade  behager  at  sætte  mig  paa  Prøve  — ." 

,, —  Det  gør  jeg  virkelig;  thi  det  er  mig  vigtigt  at  vide,  hvor- 
ledes den  Mand  tænker,  med  hvem  jeg  maaske  kommer  i  nøjere 
Forbindelse  —  hvor  faldt  eders  Sønner?" 

,,I  Slaget  ved  Spartivento." 

„Ohl  det  var  ogsaa  der,  hvor  min  Fætter  Bragadino  betalte 
sin  Gæld  til  Staten;  han  fik  en  prægtig  Begravelse  og  hans  Enke 
30,000  Zechiner  —  hvor  meget  fik  I  vel  i  Erstatning  for  eders 
Tab?" 

Maurizio  sprang  op,  men  svarede  intet. 

,,Ser  I  altsaa,"  vedblev  Tiepoli  —  ,,Gæld  og  Gæld  er  to  Ting; 
naar  en  Borger  falder,  betaler  han  sin  Gæld  til  Staten,  saa  er 
de  kvit;  men  naar  en  Adelsmand  betaler  sin  Gæld,  saa  formerer 
han  stundom  sit  Bo  —  som  man  siger  —  atter  en  Forskel!  ja  — 
det  overrasker  eder  at  hørd  en  Adelsmand  tale  saaledes;  men 
Menneske  er  en  højere  Titel,  og  den  er  tilfælles  for  eder  og 
mig.  Men  til  Sagen:  jeg  har  sat  mig  i  Hovedet  at  ville  tage  en 
Kone  af  Borgerstanden.  Vore  adelige  Kvinder  er  fordærvede, 
stolte,  rænkefulde,  utro  —  jeg  ser  mig  om  efter  en  borgerlig  Pige 
med  æåelj  ikke  med  adelig  Tænkemaade  — ." 

,, —  Men  Excellenza!  den  fine  Dannelse  —  at  kunne  skikke  sig 
i  denne  højere  Stilling  — " 

„Et  godt  Hjerte  og  en  sund  Forstand  er  den  bedste  Dannelse. 
Svarer  eders  Datters  Indvortes  til  hendes  Udvortes,  saa  har  jeg 
fundet,  hvad  jeg  søger.  Og  er  min  Begæring  til  eder,  at  I  for- 
under mig  —  i  eders  egen  Nærværelse  —  en  Times  Samtale  med 
eders  Datter:  ynder  vi  hverandre,  bliver  vi  Mand  og  Kone;  hvis 
ikke,  sværger  jeg  eder  til  som  ærlig  Mand  —  det  er  fuldt  saa 
meget  som  Adelsmand  —  jeg  skal  aldrig  forlange  at  se  eller  tale 
med  hende  mere." 

,, Eders  Forlangende,  naadige  Herre!"  svarede  Maurizio,  „kan 
jeg  ikke  af  slaa,  endskønt  jeg  ikke  er  i  Stand  til  at  forestille  mig 
Følgerne  af  denne  Sammenkomst,  dersom  den  bliver  den  sidste; 
men  om  I  ikke  finder  hos  den  simple  Baadsmandsdatter,  hvad 
en  hastig  opvakt  Tilbøjelighed  har  foregøglet  eder,    da  kan  I, 

naadige  Herre!  gaa  bort  lige  saa  rig  og  lykkelig  som  forhen; 
men  Margarita  kunde  miste  alt,  hvad  hun  ejer,  sin  stille  Hjerte- 
ro,  eller  i  det  mindste  hin  beskedne  Nøjsomhed,  der  egner  sig 
for  en  fattig  Borgermands  Datter;  hun  kunde  vende  sine  Øjne 
fra  den  lave  Hytte,  som  hidtil  indesluttede  alle  hendes  Glæder, 
op  til  Paladsets  Herlighed,  for  hvilken  hun  hverken  «r  bestemt 
eller  dannet." 

„Denne  Følge,"  sagde  Tiepoli,  „vil  vi  let  kunne  forebygge; 
hun  kender  mig  sikkerlig  ikke,  og  I  fremstiller  mig  for  hende 
under  Karakter  af  en  Købmand  fra  Fastlandet  — " 

,, —  Men  om  nu,"  afbrød  hin,  „hun  virkelig  fandt  Yndest  hos 
eder,  og  — "  han  rystede  med  Hovedet  —  ,,min  Margarita  en 
fornem  Dame  —  Excellenzal  — " 

„ —  Det  er  ikke  vanskeligere,"  raabte  Tiepoli,  ,,at  se  opad 
end  nedad:  vi  har  hørt  om  en  Hertuginde,  som  ægtede  en  Bonde, 
og  det  blev  en  lyksalig  Forening  baade  for  dem  selv  og  for  Fol- 
ket. Og  her,  kære  Medborger!  er  Standsuligheden  —  i  Sammen- 
ligning —  kun  saare  ubetydelig.  I  ved  desuden  allerede,  hvor- 
ledes jeg  tænker  i  dette  Punkt.  —  Og  nu,  gode  Maurizio!  naar 
tillader  I  mig  at  komme?" 

„Lige  saa  gerne  straks  som  siden,"  svarede  denne;  „er  der 
Lykke  i  Vente,  kan  den  ikke  komme  for  tidlig;  men  i  modsat 
Fald,  da  er  det  for  mig  den  største  Ulykke  at  maatte  leve  i 
Frygt  for  den  —  altsaa  naar  eders  Excellenza  befaler  — " 

„ —  Saa  ledsager  jeg  eder  hjem!"  sagde  Tiepoli,  idet  han  om- 
byttede sin  glimrende  Kjortel  med  en  simplere  og  sin  Fjederhat 
med  en  Rejsehue  —  ,,men  lad  Excellenzen  og  den  naadige  Herre 
blive  borte  baade  nu  og  herefter!  Ingen  er  herlig  og  ingen  er 
naadig  uden  Gud  alene." 

Gondolføreren  Maurizio  levede  som  Enkemand  med  sin  Dat- 
ter Margarita  —  efter  at  Krigen  havde  berøvet  ham  hans  tvende 
Sønner  —  hans  eneste  Barn  i  sin  Fædrene-Bopæl  ved  en  af  Sta- 
dens Kanaler. 

I  Huset  var  foruden  dem  kun  en  gammel  Rorkarl  og  en  fir- 
sindstyveaarig  Enke,  Maurizios  Moster;  denne  havde  været  Mar- 
garitas Opdragerinde. 

Enten  man  tilskriver  det  den  gamles  pædagogiske  Kunst  eller 
Naturen,  som  ofte  ved  lønlige  Kræfter  og  under  usynlig  Virk- 
somhed frembringer  det  skønneste  Værk  —  vist  er  det,  at  den 
sekstenaarige  Margarita  var  en  Perle  blandt  Piger,  dejlig  af 
Skikkelse,  from,  venlig,  munter  af  Sind  og  netop  saa  klog,  som 
Kvinden  behøver  at  være  for  ikke  at  gøre  Manden  undselig,  enten 
paa  hans  egne  eller  hendes  Vegne.  Den  gamles  Opdragelse  havde 

en  dobbelt  Tendens:  at  indgyde  Ærefrygt  for  Himmelen  og  For* 
agt  for  Jorden;  Kærlighed  til  den  førstes  Indvaanere  og  Had  til 
den  sidstes  —  mandlige;  hendes  Ideal  af  jordisk  Lyksalighed 
var  Klosterliv.  Sin  Lære  indklædte  hun  i  Fortællinger;  men  da 
disse  altid  var  Sandheden  tro,  havde  de  kun  det  halve  af  den 
tilsigtede  Virkning:  Kærligheden  kom  ind  i  det  unge  Hjerte  — 
Hadet  blev  udenfor. 

Hun  elskede  Gud  og  alt,  hvad  han  havde  skabt,  undtagen 
Djævelen,  hans  Væsen  og  hans  Engle,  Judas,  Jonas,  Sørøvere 
og  Banditter:  ynke  disse,  græde  for  dem  kunde  hun;  men  hade 
dem  var  hende  umuligt,  da  en  saadan  Sindsbevægelse  var  al- 
deles fremmed  for  hendes  Sjæl.  Hvad  Klosterlivet  angik,  da 
vakte  det  virkelig  hendes  Længsel;  men  mest  fordi  hun  uden  for 
sin  Celle  tænkte  sig  en  Have,  i  Haven  Blomster  og  mellem  Blom- 
sterne en  —  Gartner.  At  dette  sidste,  men  ellers  saare  nødven- 
dige Rekvisit  for  en  Have  ikke  udelukkedes  af  hendes  Ideal,  deri 
var  den  gamle  selv  Skyld,  da  hun  engang  havde  fortalt  sin  Op- 
dragling  en  Historie  om  en  afskyelig  Prins,  der  under  saadan 
Karakter  havde  forført  og  bortført  en  stakkels  Nonne  —  dejlig 
havde  han  været,  men  just  derfor  desto  farligere  og  hadevær- 
digere. Dog,  jo  mere  den  gamle  skændte  paa  Prinsen,  jo  mere 
beundrede  den  unge  ham;  ja  hun  var  nær  ved  at  misunde  Non- 
nen, ikke  mægtig  til  ganske  at  undertrykke  det  Ønske:  selv  saa- 
ledes  at  vorde  bedraget. 

I  de  sødeste  Ønskers  Foraar  havde  hun  set  Tiepoli  og  straks 
mærket,  at  hun  selv  ikke  var  ubemærket  af  ham;  og  se!  den 
unge,  skønne,  glimrende  Ridder  blev  snart  hendes  Haves  Gart- 
ner, hendes  Hjertes  Prins.  Stærkt  rødmende,  dybt  nejende  hilste 
hun  derfor  den  indtrædende,  hvem  Faderen  forestillede  hende 
som  en  Bekendt,  Købmand  Gazzo  fra  Fiume.  Denne,  forud  ind- 
tagen for  den  dejlige  Pige,  udtydede  straks  til  sin  Fordel  den 
yndige  Forvirring,  med  hvilken  hun  modtog  ham;  og  efter  en 
Times  Samtale  følte  han  sig  ganske  fortryllet  af  den  unge  Piges. 
Uskyld  og  Naturlighed. 

Med  et  ømt  Blik  til  hende  og  et  varmt  Haandtryk  til  Fade- 
ren forlod  han  Huset  for  hjemme  at  overgive  sig  til  længsels- 
fulde Drømme. 

Næste  Morgen  befalede  han  Tjeneren  at  bringe  til  Maurizios 
en  stor,  kostbar  og  med  allegoriske  Afbildninger  udsiret  Vase 
fyldt  med  Jord,  der  skjultes  af  et  Lag  glimrende  Sølvsand.  Til 
Margarita  fulgte  et  Brev  med  forgyldte  Kanter  omvundet  med 
et  lysgrønt  Silkebaand;  og  i  Brevet  var  skrevet  følgende: 

Tør.  skønne  Pige!  Jeg  dig  byde 

Et  Blomsterfrø,  1  Muld  nedlagt? 

Snart  vil  det  frem  til  Lyset  bryde 

I  al  sin  Yndes  Ungdomspragt; 

Af  Solens  Straaler  vækket. 

Det  let  afkaster  Dækket 

Og  vorder  gyldne  Vases  Pryd: 

O!  maatte  saa  min  Elskovs  Flamme, 

Du  huldeste!  dit  Hjerte  ramme 

Og  vække  det  til  Livets  bedste  Fryd! 

En  elsket  Digters  Vers  er  altid  fortræffelige,  og  indeholder 
de  en  Kærlighedserklæring,  er  de  uforlignelige;  disse  fik  altsaa 
en  bestemt,  men  alligevel  urolig  Plads  paa  den  skønnes  Barm, 
hvorfra  de  ofte  blev  fremtaget  for  paa  ny  at  gennemlæses  og 
kysses.  Næsten  lige  saa  tidt  beskuedes,  vendtes,  vandedes  Blom- 
sterpotten, som  nu  prydede  Vinduet  i  det  lille  Overværelse,  som 
Margarita  delte  med  den  gamle  Grandtante. 

Der  gik  nogle  Dage  bort,  inden  Tiepoli  fik  Tid  at  afhente  Svar: 
Forberedelserne  til  det  store,  farefulde  Værk  beskæftigede  ham 
uafladelig;  det  skred  lønligt,  men  mægtigt  fremad.  Timands- 
raadet  lod  sig  skuffe  af  de  falske  Angivelser,  og  Landtroppemes 
Afsendelse  til  Fastlandet  blev  besluttet;  deres  Bortgang  skulde 
være  Signalet  til  Revolutionens  Udbrud. 

Saa  snart  Tiepoli  erholdt  en  Aftens  Fritid,  ilede  han  til  Mau- 
rizios  og  vandt  paa  een  Gang  Datteren  for  sin  Kærlighed  og 
Faderen  for  sin  dristige  Plan.  Denne  sidste,  af  Naturen  friheds- 
sindet,  modig  og  fast,  blændedes  af  de  glimrende  Udsigter  til 
Magt  og  Rigdom  og  den  høje  Lykke,  som  kunde  vorde  det  eneste, 
elskede  Barn  til  Del.  Han  hvervede  med  Iver  blandt  de  kækkeste 
af  sin  Kaste.  Men  ogsaa  han  maatte  lige  til  det  sidste  —  som 
Molizzi  —  skjule  Anføreren  for  de  sammensvornes  Øjne. 

Margarita  blev  aldeles  uvidende  om  sin  Elskers  rette  Navn 
og  Stand  saavel  som  om  det  forvovne  Foretagende,  der  enten 
skulde  hæve  eller  styrte  dem  begge.  Hun  henlevede  et  kort,  men 
sødt  Drømmeliv  i  sin  Elskovs  Morgendæmring;  hin  Hjertets  mæg- 
tigste Følelse  —  stundom  den  mildeste,  stundom  den  vildeste  — 
holdt  i  sin  Fremspiren,  Udvikling  og  Blomstring  lige  Skridt  med 
det  i  Guldkarret  indesluttede  Frø.  — 

Ak!  hvor  lidet  anede  hun,  at  begge  med  eet  Slag  skulde  til- 
intetgøres. 

Santo  Vitas  Fest  nærmede  sig.  Paa  denne  Helgens  Dag  havde 
Venetianerne  vundet  en  Sejr  over  Tyrkerne,  og  derfor  blev  den 
aarlig  fejret  med  megen  Bram  og  Glæde.  Denne  samme  Dag 
skulde  nu  betegnes  ved  en  sørgelig  Sejr  over  Medborgere. 

Næstforegaaende  Morgen  afsejlede  Landtroppeme  til  Fast- 
landet, hvor  nogle  af  de  sammensvorne  udspredte  foruroligende 
Rygter,  saa  at  der  saas  Røgen,  men  Ilden  ulmede  langt  derfra 
i  Hjertet  af  Staten. 

,,Nu!"  raabte  den  utaalmodige  Molizzi,  idet  han  med  glødende 
Ansigt  stormede  ind  i  Tiepolis  Gemak,  „nu  sejler  de!" 

„Da  slaar  snart  Despotismens  sidste  Time!''  svarede  denne. 
,,I  Morgen  skal  Folket  atter  juble  over  en  Sejr,  hvis  Frugter 
Tyrannerne  nyder;  men  vi  vil  lære  det,  kække  Molizzi!  at  fest- 
ligholde Dagen  paa  en  værdigere  Maade.  Nu  tilsiger  I  tolv  af 
vore  at  møde  en  for  en  hos  eder  og  forblive  der  til  Aften:  da 
gaar  de  ud  og  henter  alle  i  Planen  indviede  Adelsmænd,  Offi- 
cerer og  Borgere;  men  hurtigt  og  stille  —  ved  Midnat  skal  jeg 
være  iblandt  eder.  Selv  har  jeg  nylig  vundet  en  Ven  i  Baads- 
mændenes  Kaste;  hos  denne  samler  jeg  et  Baghold,  som  skal 
falde  Fjenden  i  Ryggen,  medens  I  angriber  forfra.  Il  nu,  min 
trofaste  Ven,  men  lønligt  og  tavs  som  til  en  forbuden  Hyrde- 
time!" —  han  greb  begge  Molizzis  Hænder  —  ,, inden  Solen  kom- 
mer atter  der  at  staa,  skinner  den  paa  det  befriede  Venezia  — 
eUer  — " 

,, —  Intet  Eller!"  raabte  Molizzi  heftigt,  ,, dersom  et  saadant 
fejt  og  nederdrægtigt  skjulte  sig  i  min  Sjæl,  var  jeg  uværdig 
Svend  hos  Venezias  anden  Bygmester." 

Han  kastede  Tiepolis  Hænder  fra  sig  og  ilede  bort. 

Denne  blev  staaende  en  Stund  tavs,  henreven  ind  i  Frem- 
tiden. Derpaa  iførte  han  sig  sin  sædvanlige  Forklædning  og  gik 
til  Maurlzio,  hvem  han  meddelte  en  lignende  Befaling;  kort  efter 
Midnat  maatte  han  nemlig  have  alle  sammensvorne  Gondolierer 
samlede  hos  en  af  dem,  som  ejede  et  rummeligt  Hus  ikke  langt 
fra  St.  Markopladsen. 

Der  vilde  han  første  Gang  aabenbare  sig  for  dem  som  deres 
Anfører  paa  den  farefulde  Vej  til  Frihed. 

Det  blev  Midnat.  Molizzis  store,  men  meget  tomme  Palads 
var  kun  sparsomt  oplyst;  det  saa  ud,  som  det  i  skummelt  Mis- 
mod skammede  sig  ved  den  indvortes  Fattigdom.  Herren  og  Tje- 
neren —  den  sidste  en  overbleven  Levning  fra  fordums  Velmagt 
—  færdedes  ensomt  og  tyst  som  Præster  i  et  forladt  Tempel,  men 
denne  Nat  med  mer  end  sædvanlig  Travllied. 

Ikke  i  en  lang  Række  af  Aar  var  her  lavet  paa  saa  talrigt  et 
Selskabs  Modtagelse.  Tiepolis  Gavmildhed  havde  gjort  det  mu- 
ligt at  opdække  et  langt  Bord  i  Husets  største  Sal  med  koldt 
Køkken,  men  især  med  kostelige  Drikkevarer  i  rundelig  Over- 
flod. En  Lysekrone  hang  midt  over  Bordet  og  oplivede  med  sin 

Glans  de  lange  Rader  af  fyldte  Vinkarafler.  Alle  de  andre  Væ- 
relser i  Slottet  havde  maattet  aflevere  deres  Stole^  der  —  som 
gjorte  til  vidt  forskellige  Tider  — .  var  af  forskellig  Skabelon  og 
Størrelse.  Trindt  om  paa  Væggene  hang  den  gamle,  tilforn  saa 
mægtige  Families  Billeder  og  stirrede  paa  den  festlige  Anret- 
ning med  stive,  næsten  mistroiske  Blikke. 

Molizzi,  Stammens  sidste  Skud,  gik  omkring  og  beskuede  de 
udgaaede  Grene,  medens  Tjeneren,  glad  over  det  uventede  Gen- 
skin af  fordums  Herlighed,  syslede  med  Anretningen. 

Da  lød  det  givne  hemmelige  Tegn  —  et  Opstrøg  paa  Spej- 
let af  Døren  med  Enden  af  en  befugtet  Finger  —  det  rullede  som 
et  dumpt  Tordendrøn  i  den  øde,  hvælvede  Forsal.  Tjeneren  ind- 
lod den  første  af  de  sammensvorne,  og  hurtig  gik  nu  Døren  op 
og  i;  og  inden  et  Kvarters  Forløb  vrimlede  det  i  Hallen  af  be- 
væbnede, der  bevægede  sig  blandt  hverandre  med  tavs  Højtide- 
lighed. 

Saaledes  forestiller  vi  os  en  Forsamling  af  Aander,  hvem  den 
mægtige  Besværger  pludselig  hidstævner  fra  deres  vidtadskilte 
mørke  Boliger. 

Alle  var  de  indvarslede  af  hine  tolv  Molizzis  fortroligste  uden 
at  erfare  noget  bestemt  om  Samlingens  Øjemed;  og  selv  de  tolv 
vidste  intet  mere,  end  at  det  gjaldt  en  gavnlig  Forandring  i 
Staten;  hvor  vidt  denne  skulde  gaa,  hvori  den  skulde  bestaa, 
naar  den  skulde  begynde  —  alt  dette  havde  Molizzi  denne  Nat 
lovet  at  aabenbare  dem,  saavel  som  at  fremstille  for  dem  det 
hidtil  skjulte  store  Drivhjul,  Sammensværgelsens  ukendte  Op- 
havsmand og  Leder. 

Forventningsfulde  indfandt  sig  derfor  disse  —  i  Alder  og 
Tænkemaade  meget  ulige  og  kun  i  Misfornøjelse  med  Regerin- 
gen enige  Mænd.  Nysgerrige  betragtede  de  hverandre:  de  for- 
skende Blikke  gled  hen  over  fremmede  Ansigter  og  dvælede  med 
Forundring  eller  Velbehag  paa  bekendte:  Venner  opdagede  og 
tilnikkede  hinanden;  fjendtligsindede  vekslede  kolde,  mistroiske 
Øjekast;  men  ingen  opløftede  sin  Røst,  før  Værten  traadte  ind 
og  afbrød  denne  Aandescenes  varselfulde  Stilhed. 

,,Ædle  Venetianere!"  sagde  han,  „det  glæder  mig  —  og  det 
smigrer  mig  —  at  saa  talrig  en  Samling  af  Fædrelandets  bedste 
Mænd  har  modtaget  og  fulgt  min  Indbydelse.  Et  Værk  for  Aar- 
hundreder  tager  nu  sin  Begyndelse;  kun  det  halve  af  en  Nat 
ligger  endnu  imellem  dets  Grundvold  og  dets  Krone.  Det  tilkom- 
mer ikke  mig  at  give  det  Ord,  som  skal  sætte  Arbejderne  i  Be- 
vægelse —  ikke  jeg,  men  Mesteren,  der  lønlig,  og  dog  med  lige 
saa  stor  Iver  som  Visdom  har  samlet  Materialieme,  maa  an- 

tyde,  hvad  og  hvorlunde  der  snart  med  forenede  Kræfter  skal 
virkes.  Imidlertid  beder  jeg  eder  deltage  i  et  Brodermaaltid." 

Ved  disse  Ord  aabnedes  Fløjdørene  ind  til  Spisesalen,  og  Mo- 
lizzi  skikkede  sine  Gæster  til  Sæde. 

Aldrig  har  maaske  saa  talrigt  et  Selskab  holdt  saa  stille  et 
Maaltid:  ingen  vilde  være  den  første  til  at  aabne  en  Samtale, 
hvis  Æmne  her  aldeles  ikke  kunde  være  selskabeligt,  men  nød- 
vendig maatte  angaa  det  vigtige,  endnu  ufødte  Værk,  der  be- 
skæftigede alles  Tanker. 

Vel  søgte  Værten  at  opmuntre  sine  Gæster,  men  det  havde 
ingen  Art;  han  røbede  selv  alt  for  tydeligt  sin  egen  Urolighed. 
Længselen  efter  et  Udbrud  af  den  lønligt  ulmende  Ild  blev  stedse 
heftigere,  Utaalmodigheden  efter  den  store  ukendte  stedse 
ængsteligere. 

Endelig  rejste  sig  en  fyrig  Yngling,  skød  det  fulde  Glas  fra 
sig  og  sagde: 

,,Signor  Molizzi!  enhver  af  os  ved,  at  I  ikke  har  indbudet  os 
for  at  æde  og  drikke;  det  er  paa  Tiden,  at  I  opfylder  paa  een 
Gang  for  alle,  hvad  I  har  lovet  enkelte  — " 

,, —  Maaske,"  afbrød  ham  en  af  de  ældre,  „kommer  vi  til  at 
spise  Desserten  i  Blykamrene^." 

„Det  ser  næsten  ud,"  raabte  en  tredie,  ,,som  om  dette  var  en 
Snare  til  paa  een  Gang  at  fange  os  alle." 

Nu  stod  en  efter  en  anden  op  fra  sit  Sæde,  og  en  forvirret 
Larm  af  hundrede  Stemmer  fyldte  den  nys  saa  tavse  Hal;  don 
næsten  fortvivlede  Vært  søgte  forgæves  at  komme  til  Orde. 

Da  aabnedes  Døren,  og  Tiepoli  traadte  ind,  fuldtbevæbnet  med 
en  Konges  Anstand  og  Mine.  I  glad  Forundring  modtoges  han 
af  Forsamlingen,  og  hans  Navn  lød  paa  een  Gang  fra  hundrede 
Læber. 

,, Venetianere!"  begyndte  han,  ,, Frihed  har  været  Maalet  for 
alle  selskabelige  Forbindelser;  men  ingen  har  hidtil  aldeles  op- 
naaet,  og  mange  har  —  med  eller  uden  Forsæt  —  ganske  for- 
fejlet det;  blandt  de  sidste  er  det  Samfund,  som  vi  tilhører.  Vore 
Fædre  begrundede  en  lovmæssig  Forfatning,  der  skulde  betrygge 
Lighed  i  Pligter  og  Rettigheder  og  almindelig  Frihed  i  Udøvelsen 
af  hine  og  Nydelsen  af  disse.  Denne  borgerlige  Ligevægt  er  efter- 
haanden  forstyrret:  Minoriteten  har  tilrevet  sig  Friheden,  Ret- 
tigheder og  Nydelser,  og  væltet  Pligterne  over  paa  den  langt 
større  Del  af  Folket.  Republikken  er  ikke  mere;  Venezia  beher- 
skes af  nogle  Hundrede  Konger,  hvis  usurperede  Vælde  gaar  i 
Arv  fra  Slægt  til  Slægt. 

,, Ingen  Despot    har  endnu,    saa  længe  Verden    staar,    over 

Slavehorder  svinget  et  saa  frygteligt  Jemscepter  som  det,  hvor- 
under de  ædle,  fordum  frie  Venetianere  nu  vaander  sig.  Den 
oligarkiske  Svøbe  hudfletter  arbejdsomme,  tapre  Borgeres  under 
Aaget  dybtnedbojede  Rygge.  I  Følelsen  af  oprindelig  retfærdig 

—  men  nu  træskelig  fraranet  —  Frihed  har  de  ofte  stræbt  at 
bryde  de  foragtelige  Lænker  —  forgæves!  de  er  hver  Gang 
snoede  end  fastere  om  de  fribaame  Hænder. 

„Landsmænd!  Medborgere!  det  bør  ikke  —  det  kan  ikke  blive 
saaledes!  Tyranniets  afskyelige  Trone  maa  styrte!  men  jo  læn- 
ger den  staar,  jo  mere  fordærvende,  sønderknusende  vorder  dens 
Fald.  —  Jeg  er  udsprunget  af  Aristokraternes  Kaste;  min  Fød- 
sel har  aabnet  mig  Adgang  til  uretfærdig  Magt  over  tusinde  af 
mine  Medborgere;  men  mine  Grundsætninger  har  forbudt  mig 
at  søge  dette  ulovlige  Herredømme  —  jeg  frasiger  mig  det  fri- 
villig, med  Foragt  bortstøder  jeg  Svøben,  der  drypper  af  mine 
Landsmænds  Blod.  Jeg  er  Borger  i  Venezia  —  dette  er  mere  end 
Adelsmand!  Skal  mine  Forfædres  Vaabenskjold  være  et  Symbol 
paa  tilranet  Voldsmagt:  før  sønderbryder  jeg  det  og  kaster  det 
som  et  Forsoningsoffer  i  Frihedens  evige  Alterild." 

Her  gjorde  Taleren  et  Ophold,  under  hvilket  et  lydeligt  Bi- 
faldsdrøn  rungede  i  Hallen;  kim  nogle  af  Adelsmændene  iagttog 
en  mistænksom  Tavshed;  dette  mærkede  Tiepoli  og  vedblev: 

„Dersom  hele  Adelstanden  havde  været  i  Besiddelse  af  Stats- 
magten; dersom  det  ikke  var  et  lidet  Udskud  af  samme,  der  — 
med  Tilsidesættelse  af  de  andre  —  havde  bemægtiget  sig  Roret, 
dersom  den  øvrige  langt  større  Del  ikke  delte  Piskeslagene,  Bly- 
kamrene, Vandfængsleme,  Tommeskruerne,  Hængestolen®  med 
Borgerne;  dersom  ikke  den  titulære  Doge  selv  var  Oligarkernes 
Dukke,  hvis  Hoved  sidder  lige  saa  løst  som  den  ringeste  Træls 

—  i  Sandhed!  jeg  skulde  næppe  have  vovet  at  indbyde  saa  mange 
adelige  Borgere  til  den  sig  nærmende  Friheds-Fest. 

,, Dersom  jeg  ikke  havde  troet,  at  enhver  af  eder  betragtede 
sit  Skjoldmærke  ikkun  som  en  alvorlig  Paaminder  om  Forfædres 
Borgerdyd,  som  en  streng  Forpligtelse  til  at  bevare  og  formere 
denne  kostbare  Arv;  dersom  jeg  ikke  vidste,  at  enhver  ægte 
Adelsmand  løfter  sit  Skjold  som  et  Værn  for  sine  Medborgere 
og  sit  Sværd  ikkun  mod  sit  Fædrelands  Fjender  —  aldrig  skulde 
jeg  her  til  fælles  Forbund  have  forsamlet  Mænd,  hvis  Stilling  i 
en  nu  forvansket  Statsforfatning  er  lige  saa  forskellig,  som  deres 
Tænkemaade  og  Grundsætninger  er  ensartede  og  sammenstem- 
mende. 

,, Loven,  Venetianere!  er  vor  fælles,  eneste  retmæssige  Herre; 
med  eller  uden  Skjoldmærke  er  vi  alle  dens  Tjenere.  Lad  Navn 

7* 


100 

og  Titler  gaa  i  Arv  som  et  Krav  fra  Staten  paa  de  med  Hæders- 
tegn udmærkede  og  derved  til  Hædersdaad  forpligte  de.  Slægter; 
men  Embeder  og  Værdigheder  vorde  ene  Fortjenestens,  Duelig- 
hedens og  Dydens  Lønl'' 

Et  endnu  fyrigere  og  almindeligt  Bifaldsraab  afbrød  nogle 
Øjeblikke  den  begejstrede  Taler. 

,, Tiden  er  kommet,"  vedblev  han,  „Tyranniet  har  naaet  sin 
højeste  Spids,  hvor  det  svimlende,  vaklende,  skælvende  venter 
den  Haand,  som  med  et  rask  og  let  Stød  skal  nedstyrte  det  i 
Afgrunden.  Frihedens  uudryddelige  Træ  —  længe  hadet,  ofte 
forhugget,  men  aldrig  omhugget  —  har  slaaet  nye  lønlige,  men 
kraftfulde  Rødder,  og  snart  skal  det  med  sine  vældige,  frugtrige 
Grene  overskygge  det  gamle,  herlige  Venezia. 

„I  Morgen  giver  Despoterne  et  Skuespil  til  Pris;  dette  vorde 
det  sidste  Gøgleværk,  hvormed  de  søvndysser  det  for  sin  Fri- 
hed, sin  dyrebare  Fædrenearv,  saa  skændigt  bedragne  Folk. 
Hidtil  har  vi  kæmpet  for  Tyrannerne;  i  Morgen  kæmper  vi  for 
os  selv  og  vore  Børn  i  tusinde  Led  —  hvo  vil  med  i  den  hellige 
Kamp?" 

Med  et  dundrende  ,Jo''  for  alle  Sværd  af  Balgen,  og  For- 
bundet paa  Liv  og  Død  besegledes  med  Staal  og  Vin. 

Tiepoli  slog  atter  til  Lyd  med  Haanden  og  sagde:  „Min  Plan 
er  simpel;  saa  snart  Kanonerne  i  Morgen  aabner  Festen,  giver 
de  Tegnet  til  Republikkens  Genfødelse.  I,  mine  Venner!  stormer 
under  Molizzis  Anførsel  Dogens  Palads,  bemægtiger  eder  hans 
og  alle  de  øvrige  Raadsherrers  Personer;  medens  jeg  med  et 
talrigt  og  tappert  Baghold  gør  mig  til  Herre  over  Arsenalet  og 
Flaaden.  Blod  skal  spares  —  saa  vidt  muligt  —  men  alt,  hvad 
værger  sig,  maa  dø.  Frihed  er  vort  Krigsraab,  og  ved  dette 
maa  alle  i  Planen  uindviede  forene  sig  med  os.  Efter  fuldbragt 
Daad  fremlægger  jeg  for  det  forsamlede  Folk  Udkastet  til  en  fri, 
paa  billige  Love  grundet  Forfatning." 

Molizzi  løftede  atter  sit  Sværd:  „Leve  vor  ædle  Doge  Baja- 
monte  Tiepoli!" 

Hans  Udraab  gentoges  med  Entusiasme  af  hele  Forsamlin- 
gen. Tiepoli  vinkede,  og  der  blev  atter  tyst. 

,,Ikke  saa,  mine  Venner  og  Brødre!  det  er  ikke  den  hertuge- 
lige Krone,  hvorfor  jeg  kæmper,  men  mit  Fædrelands  Frihed; 
dens  Erobring  være  min  eneste  Belønning;  skal  nogen  Ære  vorde 
mig  til  Del,  da  være  det  den,  at  I  gør  mit  Navn  til  Løsen  og 
sætter  det  ved  Siden  af  det  velsignede  Ord:  F  r  i  h  e  d!" 

„Frihed  og  Tiepoli!  Tiepoli  og  Frihed!"  lød  det 
i  tordnende  Samraab,  under  hvilket  han  selv  forsvandt  efter  at 

have  overgivet  sin  fortrolige,  Molizzi,  det  skrevne  Udkast  til  den 
kommende  Dags  blodige  Værk. 

Hos  Gondoliererne  fandt  Tiepoli  kun  lidet  nødvendigt  at 
lægge  til  Maurizios  kraftige  Tale,  der  allerede  havde  sat  de 
djærve  Sømænd  i  den  ønskeligste  Stemning.  Ved  sin  Indtræ- 
delse blev  han  derfor  hilset  med  et  jublende:  „Leve  vor  ædle 
Hertugl" 

,, Brave  Venetianere!"  lød  hans  Svar,  , »værdige  Ætlinge  af 
hine  Mænd,  som  oprejste  Frihedens  hellige  Alter  blandt  Havets 
vilde  Bølger!  Eder  er  det  forbeholdt  at  genføde  den  tabte  Fri- 
hed, at  tilbagevinde  det  frarøvede  kostelige  Klenodie.  Ingen  har 
dybere  end  I  følt  Tyngden  af  det  ska^ndige  Aag,  nogle  faa  For- 
rædere har  lagt  paa  Medborgeres  fribaame  Skuldre:  Rigdom, 
Magt,  Embeder  og  Ære  tilhører  enkelte,  hvis  eneste  Fortjeneste 
er  den  at  nedstamme  fra  Mænd,  med  hvis  Dyder  de  søger  at 
skjule  deres  egne  Laster. 

,, Disse  faa  Tyranner  ejer  nu  Staten,  og  de  ødelægger  den. 
For  dem  arbejder  alle  I  andre;  for  dem  lever  I,  for  dem  dør  I. 
Eders  Arme,  eders  Blod,  ja  sely  eders  Tanker  ^r  deres  Ejen- 
dom. Hvad  ejer  I  selv,  uden  Møje,  Nød  og  uophørlig  Frygt  for 
eders  Bødlers  Vrede?  I  har  Sønner;  men  de  er  Slaver  som  deres 
Fædre.  I  har  Hustruer  og  Døtre;  men  kun  for  at  frembringe  et 
Trælleaf  kom,  der  kan  arbejde  og  kæmpe  for  hine  lade  og  fejge 
Despoter.  I  har  Love;  men  kun  for  eder  selv  —  Tyrannerne  er 
over  Lovene.  I  har  Handel;  men  den  beriger  eders  Plagere.  Eders 
Galejer  furer  Middelhavets  Bølger;  men  I  selv  er  smeddede  til 
deres  Aarer. 

,,Se!  disse  er  de  med  tusindes  og  atter  tusindes  Blod  saa  dyre- 
købte Frugter;  derfor  flygtede  vore  Forfædre  fra  det  herlige 
Italia;  derfor  har  de  gennem  Aarhundreder  kæmpet  mod  Havets 
og  Himmelens  Vrede.  Venetianere!  hædrer  eders  Forfædres 
Minde  og  afryst  de  skændige  Lænker!  afto  i  Tyrannernes  Blod 
den  Skamplet,  hvormed  de  har  besudlet  Venezias  ædle  Love!  drag 
eders  Sværd  for  eders  egen  Sag  og  vord  frie!" 

Et  stormende  Bifald  fulgte  paa  denne  Tiltale:  man  priste 
Taleren  som  Fædrelandets  Befrier,  man  lykønskede  sig  indbyr- 
des; klaskende  Haandslag  og  glædetindrende  Blikke  viste  Tie- 
poli hans  Tales  mægtige  Virkning. 

Under  den  frydefulde  Tummel  forsvandt  han,  men  vendte 
snart  tilbage,  indledende  en  tilsløret  Dame. 

Alles  Øjne  stirrede  med  forventningsfuld  Nysgerrighed  paa 
det  fremtrædende  Par;  Tiepoli  gjorde  nogle  raske  Skridt  fremad 
midt  ind  i  Kresen. 

„Medborgere I"  sagde  han,  ,,I  har  hørt  og  billiget  mine  Ord, 
uden  at  min  Stand,  uden  at  dette,  at  Fødselen  bestemte  mig  til 
eders  Tyran,  har  vakt  den  mindste  Tvivl  om  min  Oprigtighed. 
Venetianere!  mine  Handlinger  skal  retfærdiggøre  eders  Tillid: 
jeg  foragter  den  Hæder,  som  borges  fra  hensmuldrede  Forfæ- 
dres Grave;  jeg  forbander  enhver  Magt,  som  arves  og  ikke  er- 
hverves ved  egen  Daad  og  egne  Dyder.  Min  Sjæl,  som  kun  bej- 
ler til  sand,  selvfortjent  Hæder,  harmes  over  hin  unaturlige 
Standsforskel,  som  daadløs  Hovmod  har  opfundet.  Dyd  er  Adel; 
den  bedste  Borger  er  den  højeste  Rangsperson' i  Staten.  Lad 
gæve  Forfædres  Minde  vorde  helligt  og  dyrebart  for  den  Slægt, 
der  træder  i  deres  Fodspor,  og  fremtræde  i  Glansen  af  egne  Be- 
drifter; men  nedreven  til  Grunden,  udslettet  være  den  Mur,  som 
taabelig  Fordom  og  fortjenstløs  Egenkærlighed  har  oprejst  mel- 
lem Borger  og  Borger!  —  Medborgere!  her  forestiller  jeg  eder  og 
anbefaler  til  eders  skærmende  Velvillie  Bajamonte  Tiepolis  Hu- 
stru." 

Med  disse  Ord  greb  han  Damens  Haand,  drog  hende  frem  i 
Kresen  og  afslørede  hende. 

,, Margarita!  Maurizios  Datter!"  lød  det  i  frydefuld  Forun- 
dring fra  Mund  til  Mund. 

Rødmende,  bævende  stod  den  yndige  Brud  blandt  lykønskende 
Frænder  og  Bekendte,  næsten  segnende  under  sine  Følelsers 
Vægt.  Taarer  blinkede  under  de  nedsænkte  Øjenlaage,  og  hur- 
tige, ustadige  og  ligesom  stjaalne  var  de  Blikke,  hun  kastede 
paa  den  høje,  elskede  Ægteherre  og  den  omringende  Forsam- 
ling. 

,,Leve  vor  Doge!"  lød  det  atter,  ,,og  leve  vor  Dogaressa!" 
tordnede  en  dyb  Sømandsrøst,  og  jublende  gentoges  dette  Ud- 
raab  af  hele  Samfundet.  „Liv  og  Blod  for  vor  elskede  Doge!" 
drønede  det  atter. 

,,Ikke  for  Dogen!"  raabte  Tiepoli:  ,,men  for  Friheden;  ikke 
for  mig,  men  for  det  elskede  Fædreland!  Vær  mine  Venner,  ædle 
Venetianere,  men  kun  saa  længe  jeg  er  Frihedens.  —  Friheden 
—  Venezias  Frihed  leve!" 

Et  nyt  endnu  stærkere  Ekko  gentog  det  begejstrede  Udraab, 
og  med  det  Løfte  at  forholde  sig  aldeles  rolige,  indtil  Løsenet: 
Frihed  og  Tiepoli  kaldte  til  Kamp,  gik  hver  stille  og  sær- 
skilt til  sit. 

Morgensolen  spredte  sine  Purpurflammer  ud  over  det  adri- 
atiske  Havs  Bølger  og  hilsedes  fra  den  stolte  Vandstad  med  Ka- 
nontorden og  Klokkeklang.  Tiepoli  rev  sig  ud  af  sin  unge  Kones 
Favn  og  iførte  sig  sin  glimrende  Krigerdragt. 

Maurizio  —  thi  i  dennes  Hus  tilbragtes  den  korte  Brudenat  — 
traadte  ind  og  lykønskede  de  nygifte. 

,, Fædrelandet  kalder  os,  min  Fader!''  sagde  Brudgommen. 
„Solen  smiler  til  vort  store  Foretagende;  den  forjætter  en  skøn 
og  herlig  Dag.  Om  en  Time  er  alle  Tyrannerne  samlede,  i  Do- 
gens Palads,  da  døbes  det  genfødte  Venezia  i  deres  Blod." 

Margarita  blegnede,  og  hendes  Taarer  randt.  Faderen  og 
Ægtefællen  søgte  at  indgyde  hende  Trøst  og  Mod;  de  forestillede 
hende  Kampen  let  og  Sejren  vis;  men  hvad  kan  vel  trøste  den 
elskende  Brud,  naar  Brudgommen  iler  fra  hendes  Kys  og  Favn- 
tag mod  Kugler  og  Sværd? 

Tiepoli  sagde  hende  det  sidste,  lange,  inderlige  Farvel.  Be- 
spændt af  frygtelige  Anelser  sank  hun  tilbage  paa  sit  taare- 
vædede  Leje;  han  gik  fuld  af  Mod  og  berusende  Haab  Striden 
og  —  Døden  i  Møde. 

Maurizio  overgav  Datteren  og  Tanten  til  den  gamle  Rorkarls 
Bevogtning  og  bød  denne  at  tilspærre  Døren. 

Kampen  var  allerede  begyndt;  den  ustyrlige  Molizzi  kunde 
ikke  oppebie  den  aftalte  Tid;  endnu  før  alle  Regeringsmændene 
var  forsamlede,  for  han  ud  med  saa  mange  af  de  sammensvorne, 
som  var  forblevne  hos  ham  Natten  over. 

Deres  skrigende  Raab:  ,,Frihed  og  Tiepoli!"  hidkaldte 
snart  de  øvrige:  flere  uindviede  forenede  sig  med  dem  —  nogle 
af  Nysgerrighed,  andre  af  Lyst  til  Spektakel  og  Uorden,  andre  i 
Haab  om  Plyndring,  og  mange  af  Had  til  det  bestaaende  haarde 
Regimente.  —  Hoben  voksede  som  en  Strøm  under  Skybrud  og 
stormede  hen  mod  Dogens  Residens. 

Men  her  var  man  ikke  ganske  uforberedt;  Regeringen  vidste 
jo,  at  noget  var  i  Gsére,  ja  kendte  endog  Molizzi  og  flere  som 
Deltagere  i  Sammenrotteisen;  men  Hovedmanden  var  Spionerne 
endnu  ikke  i  Stand  til  at  opspore.  Ham  vilde  man  have  vist, 
inden  der  sloges  løs;  og  da  kun  han  alene  vidste  Tiden  og 
snildeligt  holdt  denne  skjult  saa  længe  muligt,  vilde  man  ej 
heller  forhaste  sig  med  at  slaa  for  tidligt  til  —  man  vilde  gerne 
fange  dem  alle  i  eet  Dræt.  Da  hertil  de  mistænkelige  Bevægelser 
først  var  udbrudt  paa  Fastlandet,  blev  baade  Opmærksomheden 
og  Stridskræfterne  delt. 

Imidlertid  var  dog  Vagterne  alle  Vegne  hemmelig  forstær- 
kede, og  derfor  blev  Molizzi  og  hans  Skare  —  endnu  før  de 
naaede  Dogens  Vaaning  —  alvorligt  modtaget.  Striden  blev 
straks  haard  og  blodig:  paa  den  ene  Side  øvede,  til  Orden,  Ly- 
dighed, Saar  og  Farer  vante  Krigere  —  paa  den  anden  et  tre- 
dobbelt, stedse  voksende  Antal  af  kamplystne  Mænd  og  Ynglin- 

ger,  hvem  Trylleordet  Frihed,  der  saa  ofte  frembragte  Under- 
værker af  Tapperhed,  opflammede  og  erstattede  i  Forvovenhed, 
hvad  der  manglede  i  Erfaring  og  Krigskunst. 

.  Molizzi  var  stedse  i  Spidsen,  hvor  Faren  var  størst  og  Mod- 
standen kraftigst,  og  ved  ethvert  Hug  faldt  Ordet  Frihed  fra 
hans  Læber  og  en  Kriger  for  hans  Sværd. 

Regeringens  Forsvarere  veg  og  trængte  atter  forstærkede  frem; 
deres  Rækker  udtyndedes  og  fyldtes  igen;  men  nærmere  og  nær- 
mere ved  Dogens  Slot  rasede  Kampen. 

Tiepoli  blev  underrettet  om  sine  Stalbrødres  Tilstand,  just 
som  han  og  Maurizio  havde  samlet  og  ordnet  deres  Skarer. 

Den  sidste  skulde  med  den  ene  Halvdel  angribe  Arsenalet; 
med  den  anden  vilde  Tiepoli  drage  Molizzi  til  Hjælp  og  fra  en 
Sidegade  falde  hans  Modstandere  i  Flanken.  Hans  Vej  faldt 
forbi  Maurizios  Bolig.  Margarita  hørte  Larmen,  for  til  Vinduet 
og  rev  det  op,  men  stødte  i  det  samme  til  den  uheldsvangre 
Blomstervase. 

Tiepoli  standsede  nedenunder,  saa  i  Vejret  og  løftede  Haan- 
den  til  Munden  for  endnu  engang  at  tilkaste  den  elskede  et  Af- 
skedskys. Da  faldt  Vasen  sønderknusende  paa  hans  Pande  — 
han  sank  uden  en  Lyd  til  Jorden  og  hun,  som  øjeblikkelig  saa 
den  forfærdelige  Ulykke,  med  et  Rædselsskrig  tilbage  i  sit  Kam- 
mer. 

Tanten,  som  af  Nysgerrighed  var  ilet  efter  hende,  rakte  Ho- 
vedet ud  af  Vinduet  just  i  det  Øjeblik,  da  begge  de  elskende 
faldt. 

Skaren,  som  hørte  Skriget,  saa  altsaa  kun  hende,  og  ingen 
vidste,  hvad  der  havde  foranlediget  dette,  før  deres  Opmærksom- 
hed henvendtes  paa  den  livløse  Anfører  og  Vasen  ved  hans  Side. 
Muldet  og  Blomsten  var  fløjet  ud;  de  grønne  Blade  havde  lagt 
sig  som  en  Laurbærkrans  om  den  afsjæledes  Hoved,  de  var  endnu 
i  en  gyngende  Bevægelse,  som  om  de  med  deres  milde  Viften 
stræbte  at  kalde  Livet  tilbage  i  det  blege  Aasyn.  Men  det  var 
udslukt  for  evig  —  Tiepoli  var  faldet  for  sin  elskedes  uskyldige 
Haand. 

Dette  Rædselsbudskab  for  som  en  fjernt  henrullende  Torden 
gennem  Venezias  Gader  og  nedlynede  baade  Mod  og  Haab  i  alle 
hans  Stalbrødres  Hjerter.  De,  som  nærmest  omringede  ham,  ad- 
spredte sig  først,  kastede  deres  Vaaben  og  søgte  hver  sit  Hjem. 
Lige  saa  hastigt  blev  Maurizio  forladt  af  sin  Hob,  der  endnu  ikke 
havde  naaet  sit  Bestemmelsessted. 

Da  Rygtet  naaede  Molizzis  nu  heldigt  kæmpende  Skare,  blev 
den  lamslaaet  af  Skræk;  Sværdene  sank,  og  de  tætsluttede  Ræk- 
ker veg  kraftløse  fra  hverandre. 

„Tiepoli  er  falden!  Tiepoli  er  dødl"  lød  det  fra  Mand  til  Mand. 

„Tiepoli  er  død!"  skreg  de  omkring  Molizzi. 

„Men  Friheden  lever!"  raabte  denne.  „Fremad,  mine  Venner! 
fremad,  og  hævn  hans  Død!" 

Men  kun  faa  fulgte  ham;  Mængden  vendte  Ryggen  til  og 
flyede:  da  søgte  og  fandt  han  en  Krigers  Død. 

Dogen  og  Raadet  erfarede  næsten  paa  een  Gang  Anførerens 
Navn  og  hans  Død.  Deres  Tropper  rensede  nu  uden  Modstand 
alle  Gader;  de  faa,  som  indhentedes  med  Vaaben  i  Hænde,  blev 
nedsablet;  og  inden  Middag  var  —  paa  Blodet  nær  —  ethvert 
Spor  af  Oprøret  udslettet. 

Da  Anføreren  og  hans  fornemste  medskyldige  var  faldet  og 
med  dem  en  Del  saavel  af  Adelen  som  af  Borgerne,  fandt  den 
heftig  rystede  Regering  det  tjenligst  at  vise  Mildhed  og  hos  Fol- 
ket at  føre  sig  samme  til  Fortjeneste;  saa  meget  hellere  som  den 
sidste  ulykkelige  Krig  havde  bortrevet  en  stor  Mængde  af  det 
stridbare  Mandskab. 

Kun  Tiepolis  livløse  Legeme  og  Eftermæle  maatte  endnu  und- 
gælde og  lide  for  de  levende:  hans  Palads  blev  nedrevet  og  en 
Slagterbod  oprejst  paa  dets  Sted,  hans  Lig  mishandlet,  slæbt 
gennem  Gaderne  og  til  sidst  kastet  i  Havet  af  det  selv  samme 
Folk,  som  for  faa  Timer  siden  havde  tiljublet  ham  som  en  Be- 
frier fra  Trældom  og  Nød. 

Om  Maurizios  og  hans  ulykkelige  Datters  videre  Skæbne  tier 
Sagnet.  Den  gamle  Enke  derimod  blev,  for  hendes  øvrige  faa 
Levedage,  overøst  med  Rigdom  og  Ære.  Ved  Undersøgelserne 
om  Aarsagen  til  Tiepolis  Død  blev  hun  nemlig  enstemmig  er- 
klæret for  hans  Bane  som  den,  der  havde  kastet  en  Urtepotte  ned 
paa  hans  Hoved.  Hun  vidste  maaske  selv  ikke  bedre,  men  for- 
sikrede dog,  at  det  var  sket  hende  uafvidende  —  hun  blev  tillagt 
en  aarlig  Pension  af  tusinde  Kroner. 

Saaledes  fordelte  sig  dette  frygtelige  Uvejr,  lig  en  Tordensky, 
der  trækker  hastigt  og  truende  op,  men  efter  et  enkelt  Skrald 
hensvinder  i  tynd  Damp  uden  at  have  afkølet  Luften  eller  læsket 
den  tørstige  Jord.  Oligarkiet  satte  sig  end  fastere  paa  den  ry- 
stende Trone  for  efter  Seklers  Forløb  at  hendø  af  Ælde. 

•  Trykt  I  „Nordlyset",  1827,  III.  B. 
'  Dogens  Titulatur.  (B.s  Note.) 

'  I  Munden  af  tvende  Metalløver  lagdes  alle  hemmelige  Angivelser.  (B.s 
Note.) 

*  List  eller  Tapperhed  —  hvo  vil  spørge  derom  hos  en  Fjende. 
'  Det  berygtede  Statsfængsel.  (B.s  Note.) 

'  I  Fængslet  stod  op  til  Væggen  en  Stol,  hvorpaa  man  lod  de  til  en  hem- 
melig Død  fordømte  sætte  sig:  en  Jembøjle  for  da  straks  ud  og  lagde  sig 
om  Livet;  en  anden  om  Halsen,  som  af  en  Bøddel  1  Værelset  bagved  skruedes 
til.  (B.s  Note.) 


STAKKELS  LOmS!' 

Bouchaln.  Maj  iSftS. 

Al  in  kære.  trofaiste  Ungdomsven!  Saa  hilser  jeg  dig  første 
Gang  fra  Scheldeflodens  frugtrige  Bredder! 

Hvad  det  dog  er  for  en  pæn  Indretning  med  dette  Postvæsen 
—  sikkert,  snart,  for  godt  Køb  at  faa  sine  Breve  ekspederede  saa 
langvejs,  hundrede,  tusinde  Mile  vidt!  Brevskriveriet  selv  ikke  at 
forglemme!  Det  har  mai  foi  ingen  Flynder  været,  som  først  op- 
fandt  Bogstaver;  jeg  takker  ham  i  hans  Grav,  hvor  den  saa  ellers 
findes;  for  nu  kan  vi  to  dog  imellem  Stunder  raabe  til  hver- 
anA*e  og  meddele  vore  uforgribelige  Meninger.  Jeg  kan  virkelig 
indbilde  mig,  at  vi  er  ganske  nær  sammen:  Skillerummet  er  i 
Grunden  slet  ikke  større  end  Gitteret,  hvorigennem  jeg  stundom 
diskuterer  med  en  lille  Novice. 

Hvad  det  nu  var,  jeg  vilde  sige:  i  det  Øjeblik  jeg  satte  Pen- 
nen til  Papiret,  fremkogler  den  —  lig  en  Troldmands  magiske 
Kæp  —  hine  gamle  Historier  fra  vor  Barndoms  sorglose  Samliv, 
hine  Begivenheder,  hvis  Vigtighed  og  dybe  Betydning  ingen 
uden  du  og  jeg  indser. 

Jeg  er  nu  stemt  akkurat  som  dengang  vi  efter  flere  Aars  Ad- 
skillelse mødtes  i  Kannikestræde:  du  kom  fra  Skolen  derover  for 
at  blive  Student  —  jeg  fra  Akademiet.  Hvor  Kæften  lob  paa  os. 
da  vi  var  kommet  ind  paa  dit  Værelse  og  havde  sat  os  ri^  å  vis^ 
som  vi  Franskmænd  siger.  ,,Kan  du  huske  den  Gang  og  den 
Gang?  da  vi  havde  knebet  Kirsebær  og  vore  rode  Fingre  for- 
raadte  os?  og  da  vi  fiskede  Hundestejler  i  MoUebækken  og  du  gik 
ned  paa  Hovedet?  og  da  vi  gjorde  Kirkenoglen  til  en  Kanon  og 
fik  Kallevaps  for  vore  Forsøg  i  Ingeniørvidenskaben?  og  da  du» 
og  da  vi,  og  da  jeg,  og  da  du  —  og  saa  fort  videre  hen  ad  Vejen. 

Eh  hien!  enfln!  —  som  vi  siger  her  i  Bouchain  —  nu  vil  jeg 
igen  begynde  med  noget  af  det  gamle!  Kan  du  huske  Emigran- 
ten, vor  første  franske  Sprogmester  og  Tegnelærer,  pauvre  Louis, 

som  han  kaldte  sig  selv?  Kan  du  huske,  hvordan  vi  løb  ud  for 
at  møde  ham,  naar  han  skulde  komme  fra  Randers? 

Jeg  synes,  jeg  endnu  grandgivelig  ser  ham  marcherende  ned 
ad  Præstegaardsbakken  i  sin  lange,  mørkegrønne  Frakke,  der 
stedse  aaben  svajer  til  højre  og  venstre,  som  om  han  kastede 
Skøderne  til  Side  med  sine  skæve  Ben  —  om  Forladelse!  jeg 
mener  just  ikke  skæve  Ben;  men  du  husker  maaske,  hans  Knæer 
sad  lidt  indad;  det  klædte  ham  ellers  godt,  naår  han  gik.  Hat- 
ten —  lidt  gammel  og  slidt  var  den,  saavel  som  Frakken  — 
sad  altid  højt  oppe  i  Nakken  og  ned  i  Panden,  lidt  paa  skraa 
over  det  venstre  Øje,  og  skjulte  Ansigtet  lige  til  Næsetippen,  da 
han  næsten  idelig  saa  nedad  for  sine  Fødder;  engang  imellem 
saa  han  op,  men  i  selv  samme  Øjeblik  ned  igen,  ligesom  en, 
Solen  skærer  i  Øjnene.  Et  lille  smækkert  Spanskrør  var  i  uaf- 
ladelig Bevægelse  foran  ham,  som  om  han  fejede  mellem  Myg- 
sværm«. 

Husker  du,  hvor  bange  vi  blev  for  ham,  den  første  Gang  han 
kom  til  os  og  vi  var  ene  i  Stuen?  Hans  store  Figur  og  martialske 
Holdning,  hans  mørkladne,  barske  Aasyn,  som  et  tykt  sort  Hals- 
klæde gjorde  endnu  skumlere  —  alt  dette  imponerede  os  ganske 
betydeligt.  Men  da  han  saa  talte  til  os  —  hvilken  Forandring 
i  dette  Grenadergefjæs!  hvor  han  plirede  venligt  med  sine  smaa 
brune  Øjne!  hvor  trohjertigt  han  smilede!  hvor  sødt,  hvor  ind- 
smigrende lød  hans  ,,me5  petits".  Det  er  dog  sandt:  en  Fransk- 
mand kan  ret  stjæle  Bøme-  og  Kvinde-Hjerter  —  Mændenes 
med,  kan  jeg  tro;  din  Fader  havde  næppe  talt  ti  Minutter  med 
ham,  før  de  begge  to  blev  ganske  fidele,  som  Burschen  siger.  — 

Det  var  Mandag  og  Fredag,  han  nu  skulde  give  os  Lektioner; 
disse  to  Dage  kom  snart  til  at  rangere  over  Søndagen  i  vor 
Almanak,  saa  glade  var  vi  ved  vor  petit  Louis,  som  vi  kaldte 
ham.  Erindrer  du,  hvor  vemodigt  han  ofte  smilte  ad  os,  naar 
vi  sprang  ham  i  Møde,  greb  fat  i  hans  Kjoleskød  og  trak  ham 
ind  efter  os?  Bien  venu,  petit  Louis!  raabte  vi  til  ham.  —  Pauvre 
Louis!  sukkede  han,  og  Taareme  spillede  i  hans  Øjne,  Hatten 
skred  ned  over  Næsetippen  og  Hagen  ind  i  det  sorte  Halstør- 
klæde. 

Men  vi  havde  ingen  Sans  for  hans  Sorger  —  vi  kendte  jo 
endnu  ingen  selv. 

„Vite,  vite!"  skreg  vi  og  slæbte  af  Sted  med  ham;  og  saa  greb 
han  os  i  sine  stærke  Arme  og  rendte  ned  ad  Bakken  med  os  som 
en  Kakerlak. 

Kan  du  huske  dengang  han  tog  os  med  ud  at  se  paa  Møn- 
stringen? Da  var  han  ikke  pauvre  Louis;  hvor  alting  lo  og  spil- 


109 

lede  paa  ham!  hvor  han  brystede  sig  —  nikkede  —  slog  Takt  med 
Foden  og  Spanskrøret!  — 

,,Han  har  vist  selv  haft  et  Regiment  at  kommandere,"  sagde 
en,  der  stod  noget  fra  os. 

„Kavallerist  er  han,"  sagde  en  anden,  „for  han  skræver  lidt 
i  sin  Gang." 

Obersten  kom  hen  og  spurgte:  „Naa,  Hr.  Louis!  hvad  synes 
De?" 

„A/l,  mon  Coloneir  svarede  han,  „braves  gargons!  Dykti  Kæn- 
næk!"2 

Men  jeg  glemmer  aldrig  dengang  vi  havde  lært  Marseillaner- 
hymnen  ovre  i  S""**  og  tog  marcherende  imod  ham  med  vort 
skingrende:  „Allons,  entans  de  la  patrie!  le  jour  de  gloire  est 
arrivé.'' 

j^Foudrer  sprudede  han  forbitret,  og  det  var  virkelig,  som 
om  der  for  smaa  Lynglimt  ud  fra  hans  Øjne. 

Vi  blev  forskrækkede  og  holdt  inde  baade  med  Sang  og  Mar- 
chering. Men  hans  Vrede  var  kun  en  kort  Overgang,  en  pludselig 
Overraskelse. 

,,Inte  syng!"  sagde  han  alvorlig,  vemodig  og  næsten  bedende. 
„Slem  Vis!  mekket  slem  pour  pauvre  Louis!" 

Naar  jeg  siden  har  tænkt  paa  vor  stakkels  Louis,  er  det  kom- 
met mig  for,  at  han  maa  have  været  noget  stort  før  Revolu- 
tionen —  en  Duc  maaske;  hans  Navn  kan  ikke  have  været  ukendt 
eller  ubetydeligt,  siden  han  ansaa  for  nødvendigt  saa  strenge- 
lig at  holde  det  skjult;  thi  Louis  kaldte  han  sig  jo  kun  efter  sin 
ulykkelige  Konge. 

Hvad  om  han  var  Roland?  Der  fortaltes  rigtignok,  at  han 
havde  ombragt  sig  selv,  da  han  hørte,  at  Hustruen  havde  udaan- 
det  sin  Romersjæl  under  Robespierres  Guillotine,  at  han  blev 
fundet  død  paa  en  Vej  —  men  hvem  ved?  — 

Siden  jeg  er  kommet  til  hans  Fædreland,  tænker  jeg  ofte  paa 
ham,*  og  hver  Gang  jeg  ser  et  Menneske  i  en  lang  grøn  Frakke 
og  med  Hatten  ned  i  Øjnene,  maa  jeg  hen  og  kigge  ham  op  i 
Ansigtet.  Er  han  i  Live  og  jeg  mødte  ham,  kunde  jeg  bestemt 
kende  ham  igen.  Han  staar  livagtig  for  mig,  saaledes  som  han 
saa  ud  den  sidste  Gang,  han  var  hos  os  og  kom  for  at  tage  Af- 
sked; han  havde  faaet  en  pæn  hvid  Piquets  Vest  paa,  et  hvidt 
Halsklæde  og  en  stor  Bryslnaal  i  Kraven  og  var  overordentlig 
eksalteret.  Han  snakkede,  lo,  demonstrerede,  sukkede,  græd  — 
det  gik  alt  imellem  hinanden.  —  ,yAdieu,  mes  amis!''  ja  da  græd 
vi  alle  sammen;  vi  to  kunde  ikke  komme  fra  ham,  vi  fulgte  ham 
lige  til  Porten  i  Randers.  „A — di — di — dieu — Lu — lu — u—is!'' 


110 

Vi  kunde  ikke  fatte  os  den  hele  udslagne  Dag:  Stylterne  kom 
ikke  i  Gang  før  den  næste,  Nordbaggen  hvilede  sig  i  hele  to,  og 
Dragen  blev  hængende  i  den  store  Æsk  Natten  over  og  spoleret 
af  Regnen. 

Adieu,  pauvre  Louis!  — 

Jeg  lever  for  Resten  saa  lå  lå.  I  Førstningen  var  alt  nyt;  men 
nu,  jeg  har  set,  hvad  her  er  at  se,  keder  jeg  mig  tidt  neder- 
drægtigt. De  andre  skyder  Kaniner,  men  Jagt  er  ikke  min  Sag. 
Jeg  kommer  i  et  Par  Huse,  hvor  der  er  ret  vakre  Piger;  dem 
passiarer  jeg  en  Times  Tid  med;  men  det  bliver  man  ogsaa  ked 
af  i  Længden  —  at  sige  naar  man  ikke  er  forelsket,  og  den  Ma- 
ladie  kender  jeg,  Gud  ske  Lov!  ikke. 

Det  er  ellers  Fanden  til  Tøser,  de  franske  —  nævner  alting 
med  dets  rette  Navn  —  rent  ud;  der  er  ikke  et  Ord  i  det  hele 
Leksikon  Tabuh  for  dem.  Naar  vore  Damer  vilde  synke  i  Jor- 
den af  Skamfuldhed,  saa  staar  de  ret  op  og  ned  og  ved  af  ingen 
Verdens  Ting.  Jeg  gaar  og  spadserer  med  en  sytten  Aars  nysse- 
lig Pige  i  Haven  —  hun  bryder  af  midt  i  en  Periode:  ,,Hvor  vil 
De  hen,  Mademoiselle?"  spørger  jeg;  „d  la  chaise  percéCy''  svarer 
hun  ganske  ugenert,  hopper  ind,  hopper  ud  igen,  tjatter  til  Bor- 
den af  sin  Kjole  og  —  fortsætter  Samtalen.  — 

Og  med  alt  dette,  du  Præst!  er  de  saa  kyske  som  Maanen  — 
jeg  tror  næsten,  det  er  fordi  de  snakker  saa  frit  og  intet  forbor- 
gent har  at  rødme  over. 

Naa!  om  et  Kvarter  skal  jeg  paa  Vagt.  Faar  jeg  ikke  andet  at 
bestille,  skal  jeg  snart  skrive  dig  til  igen.  Adieu,  Sjæleven! 


Bouchain,  Juni  1816. 

Jeg  har  ham!  jeg  har  ham!  pauvre  Louis,  petit  Louis,  cher 
Louis!  —  écoutez!  nu  skal  du  bareste  høre: 

Der  er  en  Familie  her  i  Bouchain,  charmante  Folk,  som  jeg 
tidt  besøger;  man  lider  mig  ret  godt  for  mit  Snakketøj. 

For  en  tre  Uger  siden  er  Husets  Damer  —  Mama  og  to  Døtre 
—  formerede  med  en  lille  forviltret  Frøken  fra  Landet,  en  vittig 
Camaille.  Inden  en  halv  Time  var  vi  to  saa  fortrolige  og  skænd- 
tes, som  om  vi  havde  været  Mand  og  Kone  i  tre  Uger.  Hun  paa- 
stod,  at  alle  Mennesker  i  Danmark  kom  til  Verden  med  Træsko, 
at  vi  bor  i  hule  Træer,  spiser  Agern  og  Ulvekød,  og  at  enhver 
nygift  Kone  faar  en  Dragt  Prygl  i  Morgengave  af  sin  Mand.  Jeg 
bejaede  det  alt  sammen  og  forøgede  end  ydermere  dette  smig- 
rende Maleri  med  adskillige  lyse  Penselstrøg.  Jeg  fortalte  hende, 
at  alle  vore  Fruentimmer  kan  tale  lige  fra  Fødselen  af,  men  at 

de  maa  bære  Mundkurv,  som  kun  aflægges,  medens  de  spiser  og 
sover;  at  de  dog  har  en  fri  Snakkedag  om  Maaneden,  som  alle 
Mandfolk  da  tilbringer  under  aaben  Himmel;  men  at  ingen  til- 
staas  dem  i  Fisketiden,  da  Silden  ellers  vilde  blive  forjaget  fra 
Kysterne.  Nu  var  Konversationen  i  fuld  Gang,  det  gik  Slag  i 
Slag;  de  andre  Tasker  lo,  klappede  i  Hænderne,  æggede  og  op- 
muntrede os.  Jeg  har  aldrig  haft  en  interessantere  Underhold- 
ning. Du  kan  sagtens  vide,  at  jeg  kommer  der  saa  ofte,  jeg  har 
Lejlighed. 

Forleden  Dag  tager  Louise  —  saaledes  hedder  Landsbypigen 
—  imod  mig  med  en  dansk  Hilsen:  „Godda,  min  Ær!  ar  di  sovett 

Behagelig  overrasket  svarer  jeg  i  samme  Tungemaal;  men 
hun  erklærer,  at  hendes  Sprogkundskab  ikke  strækker  sig  vi- 
dere. Jeg  tilbyder  min  Undervisning,  hun  tager  mod  den  —  dog 
først  efter  at  jeg  har  maattet  forsikre  hende,  at  det  Danske  ikke 
skal  fordærve  hendes  Taleorganer  eller  tage  Faconen  af  hendes 
lille  franske  Mund.  —  Heloise  og  Antoinette  vil  ogsaa  med.  Det 
skal  alt  sammen  drives  efter  en  ny  Metode,  Venseignement  mu- 
tuel  (indbyrdes  Undervisning)  og  Louise  være  Bihjælper.  Der 
skal  vælges  en  Læsebog.  Jeg  foreslaar  Paul  et  Virginie:  men  den 
forkastes  som  alt  for  tysk,  alt  for  melankolsk.  Corinna  har  sam- 
me Skæbne  —  den  er  for  engelsk.  Endelig  bliver  Stella  enstem- 
mig valgt;  heldigvis  kan  jeg  vedlægge  den  en  dansk  Oversæt- 
telse, og  nu  gaar  det  rask:  mine  vakre  Elever  gør  enorme  Frem- 
skridt. 

Allerbedst  som  jeg  i  Gaar  giver  min  Time,  siddende  med  Ryg- 
gen imod  Døren,  de  andre  tre  foran  mig,  udstøder  Louise  et 
Skrig,  springer  op  og  kaster  sig  om  Halsen  paa  en  Mand,  der 
staar  bag  ved  mig.  I  Førstningen  kan  jeg  ikke  se  hans  Ansigt, 
thi  hun  bedækker  det  med  sine  Kys;  men  han  er  gammel  —  hans 
hvidsprængte  Haar  blander  sig  med  hendes  mørkebrune  Lokker. 
Det  er  hendes  cher  pére:  det  er  —  vor  pauvre  Louis!  Jeg  kendte 
ham  paa  Øjeblikket. 

„Med  Tilladelse,  min  Herre!"  siger  jeg,  ,,har  De  aldrig  været 
i  Danmark?"  — 

„Jo!"  - 

,,I  Randers?  i  Aarene  nogle  og  halvfems?"  — 

,,Jar  - 

,, Husker  De  da  ikke  Deres  petit  ChréiienV 

„O  mon  DieuT*  raaber  han  og  omfavner  mig  —  indarmer 
mig;  thi  saaledes  udtrykkes  nærmest  det  franske  inderlige,  stor- 
mende embrasser. 

Han  kunde  huske  alting  —  FritsI  Han  spurgte  efter  dig,  efter 
din  Fader,  efter  Jesper  Degn  med  den  lille  snollede  Paryk,  efter 
vor  arrige  Husholderske  —  tykkeh  Satann,  som  han  kaldte 
hende  —  efter  Morbærtræet  uden  for  Havestuedøren  og  efter 
Peer  Kusk,  som  altid  titulerede  ham  Hr.  Laadvig!  Og  hvor  den 
gamle  Mand  var  glad  ved  mig!  Louise  lo  med  Taarer  i  Øjnene 
—  jeg  havde  aldrig  troet,  at  det  forviltrede  Dyr  kunde  græde  — 
og  saa  sang  hun  med  komisk  Rørelse:  ,fOu  peut  on  étre  mieux""^ 
Æc.3.  I  Sandhed,  det  forekom  mig,  som  om  der  pludselig  var 
knyttet  et  Slægtskabs-Baand  mellem  hende  og  mig:  saa  nær  som 
et  hængende  Haar  havde  jeg  omfavnet  og  kaldt  hende  Søster. 

Han  er  kommet  for  at  hente  Louise  hjem  og  vilde  have  været 
borte  i  Gaar;  men  for  min  Skyld  blev  han  til  i  Dag.  Jeg  kommer 
just  nu  fra  at  have  fulgt  dem  til  Vogns.  Hm!  jeg  er  halv  flov, 
naar  jeg  tænker  paa,  at  jeg  lod  ham  rejse  uden  at  faa  det  aller- 
mindste pillet  ud  af  ham  om  Fortiden,  da  han  kom  gaaende  paa 
sin  Fod  til  Randers,  hvorfor  han  emigrerede?  hvordan  han  nu 
er  kommet  til  den  forfløjne  Datter?  etc.  Men  jeg  faar  ud  at  be- 
søge ham;  han  bor  kun  et  Par  Timers  Vej  herfra  og  bad  mig 
selv  ret  indstændig  derom  —  hun  med,  kan  jeg  tro.  „De  har 
endnu  ikke  lært  mig  en  dansk  Arie,'*  sagde  hun,  ,,jeg  gad  dog 
vide,  hvordan  det  vilde  klæde  mig  at  synge  Barbarisk?"  Hm! 
det  er  naragtigt:  jeg  kan  ikke  egentlig  sige,  at  jeg  —  saadan  — 
ja,  nu  ved  jeg  snart  ikke,  hvad  det  var,  jeg  vilde  sige.  Jeg  interes- 
serer mig  rigtignok  for  hende,  for  saa  vidt  hun  er  interessant 
at  tale  med;  men  for  Resten  er  hun  mig  ganske  ligegyldig.  Fø- 
lelse har  hun  vel,  men  den  bliver  rent  overdøvet  af  hendes  umaa- 
delige  Leen;  den  drukner  i  bare  Vittigheder.  Da  hun  omfavnede 
sine  Veninder  til  Afsked,  tindrede  der  et  Par  Taarer  i  hendes 
Øjne;  men  til  mig  sagde  hun  blot  med  et  let  og  flygtigt  Smil: 
,,Adieu,  min  gotiske  Ven!"  ,,Adieu,  min  franske  Spirrevip!" 
tænkte  jeg;  og  ,,Lev  vel,  min  danske  Ven!"  siger  og  mener  din 
trofaste 

Christian, 


Bouchain,  Juli  1816. 

Sig  mig  engang,  gamle  Frits!  hvad  er  Melankoli?  Dersom  det 
er  denne  hersens  Benovelse,  jeg  nu  undertiden  sporer,  saa  maa 
jeg  tilstaa:  jeg  kan  ganske  godt  lide  den.  Ved  du  hvad,  Frits! 
Det  er  ret  interessant  at  være  melankolsk;  dog  tror  jeg,  at  det 
bør  ikke  vare  for  længe  ad  Gangen,  for  saa  forfalder  man  let  til 
Tænkning,  Poesi  og  alskens  forfængelige  Spekulatser.  —  Man 

kunde  ogsaa  aUenfals  brække  Halsen,  forudsat  at  man  i  Me- 
lankoli er  genegen  til  at  lobe  sin  Pande  mod  et  Hus,  et  Træ  eller 
mod  en  andens  Pande,  eller  og  at  hænge  sig  over  paa  Rygningen 
af  Stolen  for  gyngende  at  betragte  Maanen.  I  Gaar  Aftes  dej- 
sede  jeg  saaledes  baglæns  ned  og  brækkede  Bagbenet  —  af 
Stolen. 

Jeg  vil  næsten  tro,  at  det  er  et  usundt  Sted.  hvor  han  bor.  vor 
gamle  Louis;  thi  det  er  egentlig  forst  siden  jeg  var  derude,  at 
jeg  sporer  hint  Hang  til  Eftertanke  og  stille  Maanebe tragtnin- 
ger: men  saa  skal  F —  stop!  jeg  ved,  du  kan  ikke  lide  den  Ban- 
den! og  vor  Armé  er  lige  saa  slem  dertil  som  den,  Oncle  Toby 
stod  ved;  det  maa  være  endemisk  i  Flandern.  Egentlig  vilde  jeg 
sige,  at  —  nu  har  jeg  min  S —  min  Tro!  glemt,  hvad  det  var, 
jeg  vilde  sige. 

Jo!  nu  ved  jeg  omtrent,  hvad  det  var:  jeg  vilde  fortælle  dig 
noget  om  Rougemont. 

Saa  snart  min  kære  Louis  var  rejst,  blev  jeg  betaget  af  en 
saadan  Længsel  efter  ham,  at  jeg  tre  Dage  efter  red  derud  med 
en  Vejviser  i  Spidsen.  —  Om  Stedets  Beliggenhed  kan  jeg  ikke 
sige  dig  andet,  end  at  der  var  en  stor  Have  med  mange  Træer 
i,  og  at  Louise  sad  paa  en  Bænk  inden  for  Stakitporten  og  saa 
ud  paa  Vejen.  Da  hun  blev  mig  var,  sprang  hun  op,  aabnede 
Laagen,  tog  mig  imder  Armen  og  dansede  med  mig  op  til  Huset. 
Gamle  Louis  tog  mod  mig  i  Døren  og  plirede  saa  venligt  med 
sine  smaa  brune  Øjne,  at  jeg  ikke  kunde  bare  mig  for  at  falde 
ham  om  Halsen. 

Hvilken  Gæstfrihed,  hvilken  Hjertelighed  er  dog  ikke  disse 
Franskmænd  medfødt!  Jeg  var  som  en  gammel  Ven  —  som  en 
Søn  af  Huset;  man  vidste  ikke,  hvor  godt  man  vilde  gøre  det. 
Fader  og  Datter  firmede  omkring  mig:  han  kom  med  en  Stol, 
hun  med  en  Præsenterbakke;  han  stoppede  mig  en  Pibe,  hun 
tændte  den  ved  Solen.  Og  saa  kom  hans  Kone  —  ved  du  hvad, 
Frits!  hun  ligner  bestemt  min  salig  Moder;  naar  jeg  ellers  havde 
været  vant  til  det  —  men  det  bruges  nu  ikke  i  Danmark  —  kunde 
jeg  gerne  have  knælet  for  hende,  saa  ærværdig  forekom  hun  mig, 
ikke  formedelst  Alderen  —  thi  hun  er  endnu  ikke  langt  over  de 
fyrretyve  —  men  formedelst  en  vis  Højhed,  Anstand  og  Vær- 
dighed i  hendes  Aasyn  og  hele  Væsen. 

Efter  en  Times  levende  Samtale  gik  Damerne  bort  for  at  be- 
sørge Middagsmaden. 

„De  er  en  lykkelig  Mand,  min  Herre!"  sagde  jeg. 

Taareme  traadte  ham  i  Øjnene,  han  saa  taknemmeligt  og 
frorat  mod  Himlen. 

St.  St.  Blichelr:  Samlede  Noveller.  III.  ^ 

,,Gud  har  mangefold  erstattet  mig  min  Ungdoms  Lidelser!" 
svarede  han.  ,,Kom!"  vedblev  han  efter  et  Ophold,  ,,jeg  ved,  De 
har  et  deltagende  Hjerte;  kom!  mens  vi  er  alene,  skal  De  høre 
min  Historie." 

Han  førte  mig  ud  i  Haven  og  fortalte  følgende. 


,,I  dette  Hus  er  jeg  født,  i  denne  Have  har  jeg  plukket  de 
første  Blomster  og  fanget  de  første  Sommerfugle.  Nu  bor  jeg  her 
til  Leje,  skønt  alle  disse  Ejendomme  har  tilhørt  niine  Forfædre 
gennem  flere  Aarhundreder. 

Jeg  var  eneste  Barn,  tilkommende  Herre  af  Rougemont,  hvor- 
til dengang  hørte  trende  folkerige  Landsbyer.  Min  Moder  var 
død,  før  jeg  kendte  hende,  og  min  Fader  forblevet  Enkemand; 
han  kunde  ikke  afse  mig,  og  derfor  blev  jeg  hjemme  til  mit  seks- 
tende Aar  undervist  i  Sprog,  Matematik,  Tegning  og  alle  legem- 
lige Færdigheder.  Haven  var  min  Legeplads  og  Skovriderens 
Datter  Annette  min  eneste  Legekammerat.  Hendes  Fader  boede 
i  hint  lille  Hus  uden  for  Haven.  Dengang  laa  det  ved  Indgangen 
til  en  Dyrehave,  som  strakte  sig  lige  til  Skoven;  men  Dyrehaven 
er  for  længst  tilintetgjort:  Indhegningen  er  nedrevet,  Træerne 
fældede,  og  nu  ser  De  kun  Enge  og  Kornagre,  hvor  det  fordum 
vrimlede  af  store  Dyr. 

Havens  Grænser  —  om  hvilke  det  hed:  hertil  skal  du  komme 
og  ikke  videre!  —  var  betegnede  med  en  tæt  Hæk  og  udenfor  en 
temmelig  dyb  og  bred  Vandgrøft.  Engang  stod  jeg  her  som  halv- 
voksen Dreng  og  adskilte  de  tætbeløvede  Grene  med  mine  Hæn- 
der for  dog  i  det  mindste  at  s  e  mig  om  i  Verden.  Paa  den  anden 
Side  sad  Annette  —  fire  Aar  yngre  end  jeg  —  og  flettede  en  Blom- 
sterkrans. Jeg  raabte  til  hende  —  hun  svarede  —  og  snart  var 
en  Samtale  i  Gang.  Den  endtes  med,  at  jeg  bad  om  Kransen; 
hun  kastede  den  til  mig  over  Hækken.  Jeg  satte  den  paa  mit 
Hoved  og  gik  ind  med  Hatten  i  Haanden.  Næste  Dag  paa  samme 
Tid  var  jeg  atter  ved  Hækken  —  Annette  paa  Engen  lige  over- 
for. Vi  snakkede  endnu  længere  sammen  og  gjorde  ved  Adskil- 
lelsen den  Aftale,  saaledes  hver  Dag  at  mødes.  Et  Par  Uger 
fortsattes  disse  Stævnemøder.  Jeg  plukkede  af  Havens  skønneste 
Blomster  og  kastede  dem  over  til  hende;  hun  sendte  mig  dem 
tilbage  som  Kranse.  ,,Kom  over  til  mig!"  sagde  hun  en  Dag.  — 
,,Jeg  maa  ikke,"  svarede  jeg;  ,,men  kom  du  til  mig!"  —  ,,Jeg 
kan  ikke,"  sagde  hun,  „Grøften  er  alt  for  bred."  Jeg  banede  mig 
en  Vej  under  Hækken  og  saa,  at  hun  havde  Ret.  Hvad  var  her 

at  gøre?  Jeg  grundede  forgæves  den  hele  Dag  —  om  Natten  ud- 
fandt jeg  det:  en  Fjæl  maatte  lægges  over  Grøften.  I  Gartner- 
huset fandt  jeg  en,  slæbte  den  hen  til  Stedet  og  fik  den  med 
Annettes  Hjælp  lagt  over  det  Vand,  som  adskilte  os.  Jeg  traadte 
ud,  rakte  hende  Haanden,  og  snart  stor  hun  hos  mig  inde  i 
Haven.  Hvilken  Glæde  I  op  ad  een  Gang  og  ned  ad  en  anden, 
fra  Løvhytte  til  Løvhytte,  fra  Blomst  til  Blomst!  Med  Skørtet 
fuldt  satte  hun  sig  paa  en  Græsbænk  og  bandt  Kranse  —  jeg 
plukkede  Kirsebær  og  puttede  hende  i  Munden.  —  Tilgiv  mig, 
min  Herre!  at  jeg  opholder  Dem  saa  længe  med  Begivenheder, 
som  maaske  kun  interesserer  mig  selv;  men  De  vil  undskylde 
mig,  naar  jeg  siger  Dem,  at  min  Kone  —  det  er  den  lille  Annette. 
Her  er  det  Sted,  hvor  jeg  lagde  Fjælen  over  Grøften;  netop  der 
krøb  vi  under  Hækken;  af  hint  store  Kirsebærtræ  —  det  var 
dengang  kun  lille  —  plukkede  jeg  Bær  til  hende;  og  derunder 
var  den  Græsbænk,  hvor  min  Fader  første  Gang  traf  os.  „Hvem 
er  du?"  sagde  han.  —  ,,Jeg  er  Annette,"  svarede  hun  og  blev  ved 
sit  Arbejde.  Glutten  behagede  ham;  han  tillod  mig  at  lege  med 
hende  et  Par  Timer  hver  Dag. 

Vi  legede  sammen  i  seks  Aar;  vi  arbejdede  ogsaa:  hun  lærte 
mig  at  binde  Blomsterne  —  jeg  lærte  hende  at  tegne  dem.  Min 
Fader  fattede  saadan  Yndest  for  den  lille,  at  han  lod  hende  tage 
Del  i  mange  af  mine  Undervisninger  —  saa  meget  hellere  som 
jeg  i  hendes  Nærværelse  viste  mig  langt  flittigere,  end  naar  jeg 
var  ene.  Saaledes  lærte  hun  Fransk,  Italiensk,  at  skrive,  tegne 
og  spille  paa  Guitar  —  langt  mere  end  en  Skovriders  Datter  den 
Tid  havde  godt  af  at  vide.  Uden  denne  Revolution,  som  rystede 
hele  Verden,  skulde  en  saadan  Opdragelse  have  været  hendes 
Ulykke. 

Jeg  gik  i  mit  syttende  Aar  —  jeg  maatte  ikke  længer  være 
Barn.  Jeg  skulde  træde  i  mme  Forfædres  Spor  paa  Ærens  Vej; 
jeg  skulde  løfte  deres  Sværd  for  min  Konge.  Siden  Slaget  ved 
Minden,  hvorfra  min  Fader  hjembragte  en  stiv  Arm,  havde  han 
ophængt  det  paa  Charostemes  uplettede  Skjold.  Nu  rakte  han 
mig  det  med  de  Ord:  For  din  Konge,  dit  Land  og  din  Ære! 

Jeg  kom  til  Brienne  og  var  i  tvende  Aar  Kammerat  med  et 
Menneske,  der  siden  satte  Bourbonnemes  Krone  paa  sit  Hoved. 
Jeg  gik  derudfra  som  Løjtnant  ved  et  Kyradserregiment,  der 
ikke  havde  andet  at  bestille  end  at  ride  fra  een  Garnison  til  en 
anden.  Saaledes  henrandt  syv  Aar  af  mit  Liv,  om  hvilke  jeg 
ikke  kan  fortælle  Dem  andet,  end  at  jeg  hver  Maaned  regelmees- 
sig  skrev  til  min  Fader,  tænkte  tit  paa  Rougemont  og  stundom 

paa  Annette,  delte  min  Tid  mellem  Eksercits  og  Læsning,  delte 
Pung,  men  ikke  Udsvævelser,  med  mine  Kammerater. 

Efter  otte  Aars  Fraværelse  gensaa  jeg  mit  Fødested.  Regi- 
mentet var  da  forlagt  til  Rouen,  og  jeg  erholdt  fire  Ugers  Per- 
mission. Hvem  skulde  jeg  her  først  møde  uden  Annette?  Hun 
var  paa  Slottet  som  Guvernante  for  to  forældreløse  Niecer,  som 
min  Fader  havde  taget  til  sig.  De  gik  spadserende  paa  Vejen 
hist.  Jeg  kendte  slet  ikke  min  Barndoms  Legesøster;  hun  var  nu 
voksen,  en  stor  og  majestætisk  Skabning,  i  sin  Ungdoms  fulde 
Flor  og  dertil  standsmæssig  klædt;  men  hun  kendte  mig,  og 
hendes  Rødmen  viste,  at  hun  ofte  maatte  have  tænkt  paa  mig. 
Hvad  skal  jeg  sige  Dem,  min  Herre!  De  kan  selv  gætte  det:  inden 
de  fire  Ugers  Forløb  kon jugerede  vi  Amo  igennem  alle  tempora. 
Vi  begyndte  med  Præteritum  —  Fjælebroen,  Blomsterkransen, 
Kirsebærrene  o.  s.  v.,  formede  deraf  et  himmelskønt  Præsens 
og  standsede  først  ved  Futurumy  da  den  gamle  Baron  Bethune 
Charost  overraskede  os  i  Participio  med  Mund  til  Mund  og  Barm 
ved  Barm. 

Han  lod,  som  om  han  intet  havde  set,  og  kaldte  paa  mig. 
Jeg  fulgte  ham  i  ængstelig  Forventning.  Først  i  Stadsestuen 
mellem  mine  Forfædres  Billeder  standsede  han  og  vendte  sig 
mod  mig.  ,, Louis  Bethune  de  Charost!"  sagde  han,  „du  kan 
ikke  ægte  Skyttens  Datter,  og  du  m  a  a  ikke  forføre  en  uskyldig 
Pige!  Gaa,  lad  din  Hest  sadle  og  rid  straks  tilbage  til  din  Gar- 
nison!" —  Jeg  adlød  —  jeg  kyssede  hans  Haand  og  forlod  Rouge- 
mont  uden  at  have  taget  Afsked  med  Annette. 

Revolutionen  tog  sin  Begyndelse.  Kort  efter  min  Tilbage- 
komst til  Rouen  blev  Notablerne  sammenkaldt.  De  kender  vist 
saa  meget  til  hin  frygtelige  Begivenhed,  at  jeg  i  min  Fortæl- 
ling kan  indskrænke  mig  til  det,  som  umiddelbart  vedkommer 
min  egen  Skæbne.  Mit  Regiment,  der  talte  gammeladelige,  ægte 
royalistiske  Officerer,  blev  opløst.  Jeg  drog  hjem:  Annette  var 
ikke  mere  i  Rougemont;  min  Fader  havde  for  længst  skaffet 
hende  en  meget  fordelagtig  Hovmesterindeplads  i  Arras.  — 
Urolighederne  tiltog,  Emigrationen  var  allerede  i  fuld  Gang. 
Mange  Adelsmænd  kom  paa  deres  Udvandring  til  Rougemont 
og  raadede  min  Fader  at  følge  Strømmen.  Men  han  var  ikke  til 
at  overtale,  han  ansaa  Uvejret  for  en  blot  forbigaaende  Byge; 
han  anede  ikke,  at  det  var  en  Landtorden,  hvis  Rædsler  og  Øde- 
læggelser skulde  strække  sig  over  den  halve  Verden.  Et  pludse- 
ligt Lynglimt  aabnede  hans  Øjne,  men  kun  for  at  vise  ham  den 
Afgrund,  det  nu  var  for  silde  at  undfly. 

En  Morgen  vækkede  man  mig  med  den  Tidende,  at  Gaarden 

var  omringet  af  Bønder  og  andre,  der  saa  ud  som  Købstads- 
pøbel.  Jeg  kastede  mig  i  Klæderne,  greb  mine  Pistoler  og  min 
Kaarde  og  ilede  ned.  Min  Fader  mødte  mig  ubevæbnet  i  Vesti- 
bulen. 

„Læg  dine  V^aben  bort,  Louis!"  sagde  han,  ,,her  kan  intet 
Forsvar  finde  Sted,  vi  maa  tale  os  til  Rette!"  Jeg  fulgte  ham  ud 
paa  Trappen,  mod  hvilken  Oprørshoben  trængte  frem  under  Sang 
og  Skraal;  vi  bemærkede  i  den  flere  af  vore  egne  Bønder. 

,,Børn!"  sagde  min  Fader  mildt  og  roligt,  ,,hvad  vil  I?" 

,,Dit  aristokratiske  Blod!"  lød  en  Stemme  midt  inde  fra  Flok- 
ken. 

,,Mit  Blod,"  svarede  han,  ,,har  jeg  ofret  mit  Fædreland  i 
mine  stærke  Dage;  nu  er  jeg  Invalid,  vil  I  have  mine  forskudte 
Lemmer,  saa  tag  dem,  men  skaan  min  Søn!" 

Oprørerne  begyndte  at  skamme  sig,  de  forreste  trængte  lidt 
tilbage,  da  lød  atter  hin  Røst:  ,,Ned  med  Tyrannen!" 

„Lebon!"  raabte  min  Fader,  ,,var  jeg  en  Tyran,  da  jeg  efter- 
gav eders  Fader  alle  hans  Restancer,  og  da  jeg  laante  ham  Sæde- 
kom,  som  jeg  aldrig  har  krævet  tilbage?" 

„Det  er  sandt  han  siger!"  lød  en  anden  Stemme;  ,,han  har 
aldrig  været  os  en  streng  Husbond." 

,, Visvas,  Nonsens!"  skreg  Lebon,  ,,alle  de  adeliges  Dyder  er 
kun  glimrende  Laster!"  Et  vildt  Bif aidsbrøl  fulgte  dette  Indfald. 

,,Gør  nu  kort  Proces!"  lød  det  igen,  „stød  ham  ned!  han  spil- 
ler under  Dække  med  Capet  og  den  østerrigske  Tæve*." 

,,Lad  saa  Loven  slaa  ham!"  sagde  en  anden,  ,,lad  os  føre  ham 
og  hans  Hvalp  til  Arras!  der  er  flere  af  den  Ulveyngel!" 

Dette  Raad  blev  enstemmig  antaget;  en  Del  omringede  os  og 
førte  os  bort,  en  anden  trængte  ind  i  Huset  og  udplyndrede  det. 
—  Paa  Vejen  til  Arras  var  vi  ofte  i  Fare  for  at  \>\i\e  myrdede; 
men  den,  som  havde  raadet  at  fængsle  os,  og  i  hvem  vi  gen- 
kendte en  af  min  Faders  forrige  Tjenere,  gik  bestandig  nær  ved 
os  og  holdt  den  rasende  Hob  tilbage  med  den  Forsikring,  at  vi 
vilde  vorde  offentlig  henrettede  og  saaledes  yde  Folket  en  vær- 
digere Hævn. 

To  lange  sørgelige  Aar  tilbragte  vi  i  Fængslet.  Imidlertid 
havde  Anarkiet  rejst  sin  blodige  Trone,  Guillotinen,  over  hele 
mit  ulykkelige  Fædreland.  Konventet  rasede  og  udsendte  sine 
Bødler  fra  Paris  til  alle  de  andre  større  Stæder;  til  Arras  kom 
Lebon,  dette  afskyelige  Uhyre,  hvis  Navn  aldrig  vil  glemmes  i 
denne  Stad,  saa  længe  den  endnu  har  en  Sten  paa  den  anden. 
Fængslerne  fyldtes,  Mordmaskinen  blev  oprejst  og  begyndte  sit 
blodige  Arbejde.   Hver  Dag  hentede  den  nogle  af  Fangerne,  og 

andre  kom  i  deres  Sted.  Min  Fader  og  jeg  havde  af  Arrestfor- 
vareren lejet  os  et  særskilt  Værelse;  thi  vi  havde  før  Bortførel- 
sen fra  Rougemont  hemmelig  forsynet  os  med  Penge. 

En  Morgen,  da  jeg  som  sædvanlig  kom  ind  i  det  almindelige 
Forsamlingsværelse  for  at  tage  Afsked  med  de  dødsdømte  og  lede 
efter  Venner  eller  Bekendte  blandt  de  nysankomne  —  faldt  mit 
ØjnQ  straks  paa  en  af  de  sidste:  det  var  Annette!  Jeg  trængte 
mig  hen  til  hende  —  hun  sank  med  et  Skrig  til  mit  Bryst. 

,, Døden,  min  elskede!"  raahte  jeg,  ,,gør  os  nu  alle  lige!  Nu 
er  du  min  for  evig  — " 

„ —  For  Evigheden!"  hviskede  hun., 

Ulykken  hærder  ofte,  men  den  kan  ogsaa  blødgøre  og  for- 
ædle; man  omringede  os  med  Deltagelse,  med  Lykønskninger 
og  Beklagelser. 

,,Arme  Pige!"  sagde  jeg,  ,,hvad  er  din  Brøde?" 

,,At  jeg  elsker  Dem!"  svarede  hun. 

,,Kom  med  til  min  Fader!"  raabte  jeg,  „nu  vil  han  velsigne 
sin  Søns  elskede.  Al  Standsforskel  er  ophævet,  og  der  gives  nu 
kun  gode  og  onde;  de  sidste  sejrer,  derfor  maa  de  første  slutte 
sig  des  fastere  tilsammen." 

Min  Fader  modtog  hende  med  aabne  Arme.  ,, Annette!"  sagde 
han,  „jeg  billiger  Deres  Kærlighed;  thi  Skillevæggen  mellem 
Dem  og  min  Søn  er  nedrevet  —  elsker  hverandre!  men  tænker 
paa,  at  eders  Ægteskab  først  skal  fuldbyrdes  paa  hin  Side  af 
Graven." 

Jeg  spurgte  om  Annettes  Skæbne,  og  hun  fortalte: 

,, Siden  jeg  forlod  Rougemont,  har  jeg  —  paa  eet  Punkt  nær 
—  levet  ret  behageligt  i  den  brave  Lefevres  Hus.  Længe  beskyt- 
tede hans  borgerlige  Stand  ham  for  Mistanke  og  Forfølgelse, 
men  han  var  rig,  det  fordømte  ham.  For  to  Dage  siden  under- 
rettedes han  hemmeligt  om,  at  han  var  denunceret  som  den,  der 
honorerede  de  Veksler,  Emigranterne  i  Udlandet  lod  trække. 
Han  samlede  straks  alle  sine  rede  Penge  og  Kostbarheder  og 
flygtede  til  en  Ven  paa  Landet.  Sit  Kontor  overgav  han  til  en 
tro  Betjent  —  sit  Hus  og  sine  Børn  til  mig.  Jeg  tilbragte  fire  og 
tyve  Timer  i  ængstelig  Forventning.  I  Morges  fløj  Døren  op, 
og  efterfulgt  af  fire  Nationalgardere  indtraadte  en  Mand  med 
en  støvet  Hat,  en'  aabenstaaende,  luvslidt  Frakke,  lange  Matros- 
bukser og  slubrende  Støvler.  En  stor,  krum  Sabel  slæbte  efter 
ham  henad  Gulvet. 

,,Hvor  er  Lefevre?"  raabte  han. 

,,Jeg  ved  det  ikke.  Borger!"  svarede  jeg. 

,,Er  du  hans  Kone?"  — 

„Nej." 

„Hans  Datter?"  — 

„Nej." 

„H^i^s  Maitresse?"  — 

„Jeg  er  fransk  Borgerinde!"  svarede  jeg. 

„Godt!"  raabte  han,  „vil  du  elske  mig?  Jeg  er  Lebon,  Med- 
lem af  Nationalkonvéntet,  den  suveræne  Nations  Repræsentant 
og  Frihedens  Forsvarer.  Arras-Borgere!"  sagde  han  til  Gar- 
disterne, „gennemsøger  Huset  og  ser  efter,  i  hvilken  Krog  Ari- 
stokraten har  forstukket  sig!" 

„De  gav  sig  nu  til  at  lede  i  alle  Værelser. 

„Han  vendte  sig  atter  til  mig.  ,, Borgerinde!  jeg  kan  godt  lide 
dig;  vil  du  følge  med  og  lette  mig  mine  uhyre  Arbejder?  Vil  du 
dele  en  ægte  Republikaners  Seng?"* 

„Jeg  rejste  mig  i  Harme  og  raabte:  „Nej!" 

,,Han  smilte  og  strøg  sig  om  sin  Knebelsbart:  ,,Hvem  vil  du 
helst  omfavne  —  mig  eller  Guillotinen?" 

„Den  sidste!"  svarede  jeg. 

„Ogsaa  godt!"  raabte  han,  „du  er  en  fri  Borgerinde!  Du  skal 
have  din  Villie." 

„En  Gardist  kom  just  ind;  Lebon  sagde  til  ham:  „Se  her  har 
vi  en  af  de  Damer,  der  blander  Kortet  for  Emigranterne  — !" 

„ —  Meget  rimeligt!"  afbrød  denne,  „for  hun  har  længe  været 
hos  Charost  paa  Rougemont." 

„Bravo!"  raabte  Lebon,  „han  sidder  her  i  Fængslet  og  venter 
sin  velfortjente  Straf  —  lad  denne  barmhjertige  Søster  komme 
hen  og  trøste  ham!  Lystig,  min  smukke!  du  skal  snart  danse 
Karmagnolen!" 

„Gardisten  gjorde  en  Entrechat  og  bød  mig  sin  Arm.  ,,Maa 
jeg  engagere  Deres  Naade?"  raabte  han  med  et  spottende  Smil. 
Jeg  borts tødte  hans  Arm  og  ilede  foran  ham  til  Fængslet." 

Næste  Morgen  bragte  os  vor  kære  gamle  Præst  fra  Rouge- 
mont —  en  sand  Trøster  for  os,  en  modig  Vejviser  paa  den  blo- 
dige Bane,  hvis  Betrædelse  forestod  os  ethvert  Øjeblik.  Han  op- 
dagede snart  Forholdet  imellem  Annette  og  mig  og  saa  tillige, 
at  min  Fader  billigede  det. 

„Hr.  Kaptajn!"  sagde  han  en  Dag  til  mig,  ,,De  og  Annette 
elsker  hverandre;  Deres  Kærlighed  er  ren,  thi  dens  Maal  ligger 
i  Aandemes  Land;  men  lad  den  allerede  her  vorde  helliget  ved 
Religionens  Sakramente!  Lad  mig  forene  Dem  ved  Kirkens  vel- 
signede Baand  —  ikke  som  Elsker  og  Elskerinde,  men  som  Mand 
og  Kvinde  skal  De  da  træde  for  den  AUerhøjestes  Dommertrone!" 

Denne  Tanke,  som  hidtil  endnu  ikke  var  faldet  mig  ind,  vakte 

de  heftigste  Følelser  i  min  Sjæl:  Annette  min  Hustru  —  og  dog 
for  mig  ren,  hellig  som  en  Engel,  som  en  forklaret  Aand  — 
denne  Forestilling  havde  noget  sødt,  ophøjet  sværmerisk;  men 
—  vilde  ikke  denne  inderligere  Forening  gøre  Døden  bitrere?  og 
om  nu  denne  fordrede  kun  en  af  os?  om  den  anden  mulig  skulde 
vorde  frikendt?  Dog,  mine  Tvivl  forsvandt  alle  i  det  henryk- 
kende Haab:  at  kunne  kalde  Annette  min  Hustru  —  om  endog 
kun  en  eneste  Dag.  Vi  talte  med  min  Fader;  han  gik  snart  over 
til  vor  ærværdige  Vens  Anskuelse.  Vi  talte  med  Annette;  hun 
vægrede  sig,  hun  fremkom  med  en  Indvending  efter  den  an- 
den; hun  vilde  endog  heri  se  noget  formasteligt,  en  Slags 
Trods  mod  det  uransagelige  Forsyn,  hvis  Styrelse  ikke  syntes 
at  ville  tillade  os  nogen  nærmere  Forening  i  dette  Liv.  Men 
hvor  længe  kunde  hun  vel  modstaa  Præstens  Forestillinger  og 
Elskerens  Bønner?  Vi  blev  viede  saa  kirkeligt,  som  det  i  et  Fæng- 
sel lod  sig  gøre.  Akten  foregik  i  den  fælles  Forsamlingssal,  og 
alle  vore  Medfanger  ønskede  os  til  Lykke  og  viste  en  Glæde,  som 
om  vi  havde  befundet  os  i  fuldkommen  Frihed,  og  denne  Dø- 
dens Forgaard  genlød  af  et  Gildelags  muntre  Larmen.  ,,Ret, 
Broder!"  raabte  en  fordums  Krigskammerat  til  mig,  ,,hold  du 
kun  Døden  for  Nar  og  stjæl  fra  den  graadige  Knokkelmand  en- 
hver Glæde,  som  Livet  endnu  har  tilovers  for  dig!"  Min  Fader 
befriede  nogle  af  de  Louisd'orer,  som  skjulte  sig  mellem  hans 
Skosaaler,  og  et  festligt  Maaltid  —  Overflod  af  Mad  og  Vin  — 
indbød  snart  alle  Fangerne  til  en  Nydelse,  der  —  for  seks  af 
dem  var  den  sidste. 

Mod  Enden  af  Gildet,  som  Stemningen  var  muntrest  og  Skaa- 
1erne  gik  flittigst  omkring,  indtraadte  vor  daglige  Gæst  —  den 
Herre,  som  afhentede  de  indstævnede  til  Revolutionstribunalet, 
hvorfra  der  kun  gik  een  Vej:  den  til  Retterstedet.  Ved  Synet  af 
denne  Dødsherold  forstummede  Selskabet,  Samtalen  standsede, 
og  de  fulde  Glas  blev  sat  ned  igen.  ,,Hvem  gælder  det  nu?"  denne 
Tanke  gennembævede  alle  Hjerter.  Annette  greb  min  Haand. 
„O  Gud,  Louis!"  sukkede  hun  ængstelig.  Charon  —  som  vi  kaldte 
ham  —  fremtog  sit  Papir  og  begyndte  at  oplæse  Slagtoffemes 
Navne.  Det  første  var  Louis!  —  Annette  udstødte  et  Skrig  og 
omspændte  min  Hals  med  sine  Arme;  hun  trykkede  sit  Ansigt 
ind  mod  min  Barm,  som  om  hun  der  kunde  undgaa  at  høre  den 
frygtelige  Lyd  af  mit  Navn.  ,, Louis  —  Louis  —  Bet  — " 

Han  stammede  og  kunde  ikke  læse  Navnet.  Hvilken  rædsom 
Forventning,  hvilken  pinefuld  Spænding!  En  opmærksom  Til- 
skuer maatte  snart  kunne  have  talt,  hvor  mange  der  iblandt  os 
hed  Louis. 

Et  ungt  Menneske  —  en  fordums  Købmand  —  sprang  utaal- 
modig  op.  ,,Det  er  Skade/'  raabte  han,  „naar  Embedsmænd  ikke 
kan  læse;  jeg  hedder  Louis  og  gad  dog  vide,  om  det  er  min 
Dag  i  Dag?"  Han  gik  hen,  saa  over  Karons  Skulder  og  læste: 
,, Louis  Bethouillere!  Rigtigt!  saaledes  hedder  jeg."  Han  gik  rask 
tilbage  til  sin  Plads,  fyldte  Glasset,  rakte  det  i  Vejret  og  raabte 
med  høj  og  munter  Stemme:  ,,Mine  Herrer  og  Damer!  De  maa 
tilgive;  en  vigtig  Forretning  byder  mig  at  gøre  Brud  paa  et  godt 
Lag  —  velbekomme  os  alle  sammen!  d  revoirr  Han  stak  sit 
Glas  ud  og  sagde:  ,,Nu  vel,  min  gode  Færgemand!  hvem  flere 
i  Baaden?" 

,, Pierre  Guignaud!"  lød  det. 

En  Flinkfyr,  før  Revolutionen  en  af  Byens  Kavalerer,  rejste 
sig  op  og  sagde:  ,,Her  er  jeg!  Man  siger.  Motion  skal  være  sund 
oven  paa  Maden  —  faar  jeg  en  Dame  til  Borddansen?" 

,, Dertil  kan  der  blive  Raad!"  svarede  Charon,  ,,her  har  vi 
en  —  Henriette  Prunel!"  En  ung,  smuk,  meget  bleg  Pige  rejste 
sig  og  skød  sin  Stol  tilbage;  en  pludselig  Rødme  overfor  hendes 
Ansigt,  der  virkelig  syntes  oplivet  af  en  uventet  Glæde. 

y,Eh  bien,  mademois eller  raabte  Friskfyren,  „vi  to  kommer 
ikke  mere  til  at  sidde  over." 

,,Frangois  Derutter!"  vedblev  vor  Charon.  En  gammelagtig 
Mand  —  fordums  Søofficer  —  saae  sig  langsomt  om  efter  Op- 
læseren. 

,,Jeg  er  straks  klar  til  at  lette,"  sagde  han  med  en  hul  Røst, 
spiste  derpaa  rent  af  sin  Tallerken  og  tømte  sin  Flaske. 

,, Marie  Moudon!"  lød  det  igen.  En  ung  femtenaarig  Pige  seg- 
nede besvimet  om  i  sin  Moders  Arme.  ,,0,  I  Tyranner!"  skreg 
denne,  ,, hvorfor  hende?  Hvorfor  ikke  mig  ulyksalige?" 

,, Madame!"  bemærkede  Springfyren,  ,,de  yngste  og  skønneste 
gaar  først  fra  Haanden." 

,, Baptiste  Ramoneur!"  lød  det  sidste  Gang,  og  Oplæseren  sam- 
menlagde og  gemte  den  frygtelige  Rulle.  En  Olding  —  en  Præst, 
som  ej  havde  villet  aflægge  Konvent-Eden  —  foldede  sine  Hæn- 
der og  sagde  med  en  Helgens  fromme,  milde  Aasyn:  „Jeg  tak- 
ker dig,  min  Gud  og  Skaber!  for  dette  Maaltid,  hvormed  du  for 
sidste  Gang  har  vederkvæget  mit  gamle  Legeme!  Jeg  nedlægger 
det  nu  snart  i  det  Støv,  hvoraf  det  er  taget,  —  giv  mig  og  os 
alle  en  salig  Opstandelse  ved  dit  evige  Naadesbord  —  Amen!" 
Han  rejste  sig,  bukkede  for  hele  Selskabet  og  fremrakte  først  den 
indtrædende  Slutter  sine  Hænder  at  binde.  De  andre  fulgte  hans 
Eksempel  efter  en  kort  Afsked  med  deres  kæreste  Venner  og  Be- 

kendte.  Spraderen  kunde  endnu  ikke  bare  sig,  men  sagde  i  For- 
bigaaende  et  tvetydigt  Bonmot  til  Bruden. 

Da  de  dødsdømte  var  borte,  hensank  alle  tilbageblevne  for  en 
Stund  i  tavs  Vemodighedi  til  min  før  omtalte  Krigskammerat 
først  opmandede  sig  og  sagde:  „Atter  en  Opsættelse  af  fire  og 
tyve  Timer!  lad  os  ikke  græde  dem  bort,  mine  Venner!  Tænk 
paa,  her  er  Bryllup!  de  nygifte  maa  ikke  se  andre  end  glade 
Ansigter!"  Han  fyldte  sit  Glas  og  istemte  en  munter  Vise.  Jeg 
omfavnede  min  Brud  under  en  stormende  Blanding  af  Glæde 
over  denne  korte  Frist  og  Frygt  for  den  dunkle,  dødssvangre 
Fremtid.  Min  Fader  kom  hen  og  indesluttede  os  begge  i  sine 
Arme." 

Saa  vidt  i  sin  Fortælling  kom  min  kære  Louis  —  jeg  kan  ikke 
ret  vænne  mig  til  at  kalde  ham  Charost  —  da  et  Par  hvide  Hæn- 
der foldede  sig  over  hans  Øjne;  han  drog  dem  ned  til  sine  Læ- 
ber og  kyssede  dem:  det  var  Louise!  Hun  havde  med  en  Sylfes 
eller  Alfes  L&thed  (jeg  ved  ikke,  hvilken  Lignelse  passer  bedst, 
derfor  tager  jeg  dem  begge  to)  listet  sig  hen  tU  den  Bænk,  hvor- 
paa  vi  sad.  Hun  betragtede  mig  vist  et  Par  Sekunder,  derpaa 
for  hun  med  sit  Lommeklæde  hurtigt  hen  over  min  Kind.  ,,Jeg 
kan  se,"  sagde  hun  med  et  fortryllende  Smil,  „at  denne  Taare 
tilhører  Familien  Charost  —  Fader!  nu  har  du  fortalt  denne 
blødhjertede  Barbar  din  Historie!"  Han  greb  min  Haand  med  et 
inderligt  Tryk  og  bøjede  sit  Ansigt  bagover  —  Datteren  bedæk- 
kede det  med  Kys.  ,,Mig  ogsaa,  Papa!"  hviskede  en  sød,  bæ- 
vende Stemme,  og  Hustruen  sank  ned  ved  hans  Side  og  slyn- 
gede Armen  om  hans  Hals.  Det  er  en  velsignet  Familie. 

Da  vi  havde  spist,  maatte  jeg  tage  Afsked;  men  jeg  har  Slut- 
ningen af  hans  Historie  til  Gode  —  den  henter  jeg  i  Morgen.  Det, 
j«g  allerede  har  hørt,  forekommer  mig  som  et  opdigtet  Eventyr; 
jeg  kan  ikke  ret  forestille  mig,  at  Herren  og  Fruen  paa  Rouge- 
mont  er  hine  til  Døden  indviede  Ofre  —  jeg  brister  af  Nysger- 
righed efter  at  erfare  deres  utrolige  Frelse.  Imidlertid  drømmer 
jeg  om  intet  andet  end  Sansculotter,  Revolutionstribunaler,  Guil- 
lotine og  —  Bryllup.  Det  løber  rundt  i  mit  Hoved,  —  Adieu, 
Frits! 


Bouchain,   Juli  1816. 

Frits!  jeg  er  forelsket.  Længe  mærkede  jeg,  at  det  var  ikke 
rigtigt  fat;  først  troede  jeg,  at  det  var  Melankoli;  siden  blev  jeg 
bange  for,  at  det  skulde  være  en  Begyndelse  til  Brystkrampe; 
men  nu  ved  jeg  bestemt,  det  er  slet  ikke  andet  end  Kærlighed  — 
jeg  elsker  den  Heks,  den  Louise  —  faar  jeg  hende  ikke,  saa  dør 

jeg  —  Adieu!  —  Dog  stop  lidt!  jeg  har  mere  at  fortælle  dig,  naar 
jeg  blot  kan  samle  det;  men  hun  staar  uafladelig  for  mig,  den 
velsignede  Glut!  jeg  ser  alle  Vegne  det  søde  Gefjæs:  det  svæver 
paa  Spidsen  af  min  Pen  og  danser  op  og  ned  mellem  Linierne. 

—  Naa!  vær  nu  ordentlig,  du  forviltrede  Tøs!  og  lad  mig  have 
Ro  at  skrive  til  min  kære,  kære  Fritsemandl  Du  kan  jo  krybe 
ind  i  mit  Hjerte  saa  længe  og  blot  holde  dig  fra  mine  Papirer! 

—  Saa!  sid  du  nu  der!  — 

Hvor  var  det  vel,  vor  Louis  slap  i  sin  Fortælling?  Rigtig!  det 
var  ved  Brylluppet  i  Fængslet.  —  Han  indføres  atter  talende: 

,, Taffelet  var  hævet.  Min  Fader,  Præsten  og  vi  to  Ægtefolk 
trak  os  tilbage  fra  Selskabet  og  tilbragte  i  vort  Værelse  det  øv- 
rige af  Dagen.  De  vil  maaske  næppe  tro  det,  men  jeg  forsikrer 
Dem:  endskønt  det  dræbende  Staal  hang  i  et  Haar  over  vore 
Hoveder,  var  vi  dog  dristige  eller  forvovne  nok  til  at  holde  fast 
paa  et  Haab,  der  ikke  var  rimeligere  end  den  febersyges  fan- 
tastiske Drømme.  —  Det  var  paa  vor  sædvanlige  Sengetid:  min 
Fader  begyndte  at  nikke.  Præsten  rejste  sig  for  at  bede  Godnat 
og  ledsage  Annette  til  det  Værelse,  jeg  hos  Slutteren  havde  lejet 
for  hende.  Jeg  trykkede  et  brændende  Kys  paa  hendes  Læber. 
,,Sov  sødt,  min  søde  Brud!"  hviskede  jeg  og  udbredte  mine  Arme 
til  endnu  een  Omfavnelse;  men  den  gamle  Præst  satte  sin  Haand 
blidelig  for  mit  Bryst.  ,,Kære  Søn!"  sagde  han,  „hun  tilhører 
allerede  Himmelen;  hun  er  dens  indviede  Brud  —  Abeilard!  elsk 
og  frasig  dig  din  Heloise!"  Han  drog  hende  med  sig,  og  Døren 
faldt  til. 

Min  Fader  laa  allerede  i  en  dyb  og  rolig  Søvn.  Jeg  sad 
endnu  halv  afklædt  paa  Kanten  af  min  Seng  —  vaagen  og  dog 
drømmende;  da  stod  la  Fosse  —  Kyradserløjtnanten  —  foran 
mig;  jeg  havde  ikke  mærket  hans  Komme. 

„Charost!"  hviskede  han,  ,,er  det  en  Maner?  Bruden  har  vist 
længe  ventet,  og  De  sidder  endnu  her?  Hvad  er  det  for  anakore- 
tiske  Grimasser?" 

,,La  Fosse!"  sagde  jeg,  „hvad  tænker  De  paa,  lige  ved  Gra- 
vens Rand  — " 

„ —  Vi  gaar  alle  paa  Gravens  Rand,"  —  svarede  han,  ,,fri  og 
ufri  —  i  Dag  Bryllup,  i  Morgen  Begravelse:  det  kan  hændes 
uden  Guillotinen.  Naar  man  altid  vilde  tænke  paa  Døden, 
der  kan  være  vore  Tyranner  maaske  nærmere  end  os,  saa 
skulde  man  aldrig  gifte  sig,  men  lade  Menneskeracen  rent  ud- 
dø. Er  De  en  Brudgom?  Er  De  en  Kriger  —  fransk  Ridder,  og 
frygter  for  Døden  i  det  Øjeblik,  Livets  saligste  Time  slaar  for 
Dem?" 

,,Ak,  Kammerat!"  sukkede  jeg,  ,,hold  op  at  friste  mig!  Guil- 
lotinen staar  bag  ved  Brudesengen." 

,,Den  staar  ogsaa  bag  ved  Deres  egen!"  sagde  han  ærgerlig, 
,,nyd,  saa  længe  De  kan!  jo  kortere  Deres  Tid  skal  være,  jo  min- 
dre har  De  at  skænke  bort;  tag  derfor  alt  med,  hvad  der  bydes 
Dem!  Vis  Døden,  at  De  ikke  ænser  den;  eller  om  De  saa  vil:  vis 
Forsynet,  at  det  endnu  ikke  har  mistet  Deres  Tillid!" 

Han  slukkede  Lyset,  tog  mig  ved  Armen  og  førte  mig  med  sig. 
Jeg  lod  mig  lede  som  en  beruset.  Ved  Annettes  Dør  stod  Slut- 
terens Kone  med  en  Lampe.  Hun  smilede,  satte  en  Hovednøgle  i 
Laasen  og  lukkede  sagtelig  op.  La  Fosse  skød  mig  ind  og  trak 
Døren  til  sig. 

Otte  Dage  indrømmede  Skæbnen  os  —  paa  den  niende  slog 
Adskillelsens  Time.  Vor  Charon  oplæste,  som  sædvanlig.  Slagt- 
ofrenes Navne.  Tre  uvedkommendes  blev  nævnede,  det  fjerde  var 
Annette  Dubois!  Samlingen  forlod  mig;  jeg  fornam  ikke  det  Af- 
skedskys, hun  trykkede  paa  min  kolde  Pande.  Jeg  vaagnede  i 
en  Feber,  som  for  fjorten  Dage  berøvede  mig  Forstanden  og 
skænkede  mig  en  lykkelig  Bevidstløshed.  Da  Bevidstheden  om- 
sider vendte  tilbage,  forekom  det  mig,  at  jeg  havde  sovet  hele 
Aar;  mit  Giftermaal,  min  korte  Lyksalighed  i  min  Hustrus  Favn, 
hendes  Bortgang  —  alt  fremstillede  sig  i  min  Erindring  som  en 
længst  forsvunden  Ungdomsdrøm.  Velgørende  Selvbedrag!  Ti- 
den, som  læger  alle  Saar,  havde  ved  Sygdommen  faaet  en  saa- 
dan  Udstrækning  for  mig,  at  mit  Hjertes  dybe  Vunde  allerede 
syntes  langt  ældre  og  derfor  mindre  farlig  og  smertefuld.  Uden 
denne  Aandsfraværelse,  uden  denne  Legemsudmattelse  skulde 
jeg  næppe  have  overlevet  hin  Katastrofe  —  hvad  siger  jeg?  denne 
Sygdom  frelste  virkelig  min  Fader  og  mig  fra  Guillotinen;  De 
skal  høre  hvorledes. 

Da  jeg  var  kommet  til  mig  selv,  var  den  første,  jeg  spurgte 
efter,  vor  kære  Præst,  den  anden  La  Fosse  —  thi  Annettes  Navn 
kom  ikke  over  mine  Læber;  det  laa  begravet  og  indgravet  i  mit 
Hjerte  som  en  hellig  Løndom,  der  gemmes  til  Evigheden.  —  Min 
Fader  foldede  sine  Hænder  og  saa  til  Himmelen.  ,, Hisset,  min 
Søn!"  sagde  han,  ,, lønner  Gud  de  ædle,  som  gik  i  Døden  for  dig 
og  din  Fader!  —  Hør  og  velsign  deres  Minde!  Tilbed  et  Forsyn, 
der  atter  kalder  dig  tilbage  til  Livet  og  Friheden!  —  For  ot- 
Dage  siden  havde  jeg  i  fire  og  tyve  Timer  intet  set  til  disse  vore 
Venner,  der  stedse  skiftedes  til  at  vaage  og  pleje  dig.  Du  var 
faldet  i  en  dyb  Søvn.  Jeg  gik  ind  i  Forsamlingsstuen  —  de  var 
ikke  der.  Jeg  spurgte  om  dem:  en  af  Fangerne  fortalte  mig,  at 
ie  alt  den  forrige  Dag  var  guillotinerede.  Dodsherolden  havde 

kaldt  paa  Charost,  Fader  og  Søn.  Fader  Tirlemont  traadte  frem 
under  mit  Navn  og  raabte  til  Forsamlingen:  ,,Min  Søn  Louis! 
hvor  er  du!"  —  ,,Her!"  svarede  la  Fosse.  Tribunalets  Officiant 
og  Vagten  kendte  hverken  dem  eller  os;  de  øvrige  Fanger  tav, 
grebne  af  Beundring  over  en  saadan  heltemodig  Opofrelse.  Man 
vidste,  at  Lebon  paa  nogle  Dage  havde  forladt  Arras;  deres  ædle  . 
Bedrag  lykkedes  —  de  led  Døden  for  os.  Fromme  Tirlemont!  du 
fulgte  din  Frelsers  Eksempel!  Arme  la  Fosse!  dit  Hjerte  var  nu 
kun  tilgængeligt  for  een  Følelse  —  Venskabets.  Du  havde  sam- 
me Dag  erfaret  din  Moders,  din  Søsters  og  din  elskedes  Henret- 
telse i  Nantes.  Og  her,  min  Søn!  hør  hvilken  frelsende  Stemme 
der  tilhvisker  os  i  Røverhulen!"  Han  fremtog  en  lille  Billet  og 
læste:  ,,Min  gamle  Velgører!  mindes  De  endnu  Deres  Jean  Petit, 
han,  som  havde  saadan  uimodstaaelig  Lyst  til  Søen,  og  som  De 
lod  undervise  i  Navigationen,  og  som  De  forsynede  med  Klæder 
og  Penge?  Det  er  nu  tyve  Aar,  siden  jeg  forlod  Rougemont  og 
gik  til  Martinique.  For  tre  Aar  siden  kom  jeg  tilbage  derfra  og 
bosatte  mig  som  velhavende  Købmand  i  Douanenez.  Revolutio- 
nen rev  mig  ind  i  sin  Hvirvel:  jeg  greb  Kaarden  og  har  nu  be- 
fundet mig  tyve  Maaneder  her  i  Arras  som  Bataillonschef.  Jeg 
staar  mig  godt  med  et  af  Tribunalets  Medlemmer.  Han  viste 
mig  Listen  over  de  fangne  og  henrettede,  og  samme  Dag  skulde 
De  og  Deres  Søn  høre  til  de  sidstes  Tal.  Jeg  blev  i  Retten  for  at 
prøve  noget  til  Deres  Redning:  da  ser  jeg  den  ærværdige  Pater 
Tirlemont  og  en  ubekendt,  som  tilegner  sig  Deres  Navne.  Jeg 
mærker  Hensigten  og  tier.  Af  en  Veninde  —  hvis  Navn  intet  gør 
til  Sagen  —  erfarer  jeg,  at  De  begge  var  i  Live.  Ved  samme 
Veninde  lader  jeg  Dem  vide,  at  jeg  ved  Midnatstid  den  13de  den- 
nes (det  er  over  Morgen)  indfinder  mig  ved  Fængslet.  Hun  skal 
hjælpe  Dem  ud.  Vi  gaar  til  min  Bopæl,  hvor  passende  Forklæd- 
liing  og  falsk  Pas  vil  bringe  Dem  over  Grænsen.  Jeg  ved,  De  er 
uskyldig  i  den  Brøde,  hvorfor  De  er  beskyldt,  og  at  den  gode 
Lebon  har  et  Horn  i  Siden  paa  Dem  fra  gammel  Tid  af.  De  var 
engang  min  Velgører  —  en  Fader  for  mig,  og  —  Taknemmelig- 
hed er  en  republikansk  Dyd.  Mit  Brev  maa  De  for  Følgernes 
Skyld  tilintetgøre!"  —  Han  brændte  det,  saa  snart  jeg  havde  er- 
faret dets  Indhold. 

Lyst  til  Livet  vaagnede  atter  hos  mig,  især  da  jeg  saa,  at  min 
Fader  endnu  elskede  det.  Vor  Flugt  blev  besluttet  og  lykkedes. 
Petits  Veninde  —  Arrestforvarerens  smukke  Datter  —  hjalp  os 
ubemærket  ud;  vor  Frelser  modtog  os,  og  ved  hans  Bistand  og 
Pengeunderstøttelse  naaede  vi  uden  Hindring  Tysklands  Græn- 
ser. 

Flere  beskrev  os  Danmark  som  et  godt  Land  for  fremmede, 
og  vi  besluttede  at  søge  vor  Tilflugt  der.  I  Hamborg  faldt  min 
Fader  i  en  tærende  Sygdom  —  en  Følge  af  Sorg,  Fængslet  og 
Flugtens  Besværligheder.  AkI  hans  jordiske  Levninger  fandt  et 
Hvilested  paa  hin  Side  Elben.  Han  døde  i  mine  Arme,  og  jeg  var 
ene  i  Verden,  uden  Fødeland,  uden  Slægt,  næsten  uden  Penge. 
Min  Kummer  var  stor;  dog  —  min  Konstitution  var  endnu  stærk 
nok  til  at  modstaa  saa  mange  og  dybe  Sjælslidelser.  Jeg  vandrede 
fra  By  til  By  —  stedse  mod  Norden,  jo  længere  fra  mine  Gen- 
vordigheders Hjem,  jo  bedre;  Randers  blev  —  som  De  ved  — 
min  Landflygtigheds  Maal." 

Her  blev  vi  atter  afbrudt;  men  Slutningen  haaber  jeg  snart 
skal  følge.  Fru  Charost  kom  ind  med  en  bekymret  Mine  og  le- 
verede ham  et  Brev.  Han  læste  det,  rynkede  Panden,  knugede 
det  sammen  og  gik  nogle  Gange  heftigt  op  og  ned  ad  Gulvet.  Jeg 
følte,  at  jeg  ikke  turde  opholde  mig  længer,  og  red.  Idet  jeg  lod 
min  Hest  gaa  ganske  langsomt  forbi  Haven,  saa  jeg  over  Hæk- 
ken Louise  siddende  i  en  Havestol.  Hendes  Hoved  var  bøjet  til- 
bage, hun  holdt  et  Tørklæde  for  Øjnene  —  jeg  kunde  se,  at  hun 
hulkede.  Da,  Frits!  da  faldt  det  som  Skæl  fra  mine  Øjne;  en 
trykkende   Smerte  i  mit  Bryst    sagde:    ,, Christian!    du    elsker 

hende!"  Og  hun?  —  Gid  F havde  alle  Vagter,  Regnskaber 

og  Skyldbøger  og  alt  det  forbandede  Kram!  Før  om  otte  Dage 
faar  jeg  ikke  min  Skæbne  at  vide  —  om  jeg  ikke  kreperer  for- 
inden af  Utaalmodighed. 


Rougemont,  August  1816. 
Allerkæreste  Frits! 

I  Dag  skriver  vi  —  lad  mig  se!  den  6te  —  ja,  saa  kan  du 
ikke  faa  Brevet  til  den  7de;  det  er  Skade!  for  ellers  vilde  jeg 
bede  dig  tømme  en  Flaske  Præstevin  —  om  du  ingen  bedre  har 
—  til  Ære  for  højædle  og  velbaame  Hr.  Kaptajn  Christian  von 
Rosenberg  og  Frøken  Louise  Bethune  de  Charost,  som  paa  sam- 
me Dag  agter  at  indtræde  i  den  søde  Forlovelsesstand.  Ja,  min 
sødeste  Pastor!  Jeg  er  det  lykkeligste  Asen,  som  findes  baade 
under  Solen  og  Maanen:  Louise  elsker  mig  —  det  er  Tekstens 
Ord. 

Men  det  er  sandt:  Du  er  en  smuk,  ordentlig,  adstadig,  be- 
stemt, systematisk  Herre,  som  ikke  lider  en  alt  for  rapsodisk 
Galimathias:  jeg  skal  stræbe  at  nedtvinge  min  forlibte  Galopade 
til  en  jævn  historisk  Pasgang. 

Som  jeg  nu  skal  fortælle:  jeg  red  da  i  Gaar  atter  herud.  Min 
tilkommende  Svigerpapa  var  som  sædvanlig  mild  og  venlig,  men 
dog  lidt  vemodig  stemt  —  Mama  og  Louise  ligesaa.  Her  maa 
sonderes!  tænkte  jeg.  Jeg  bliver  alene  med  Fatter  og  begynder 
saa  smaat  at  føle  mig  for  —  da  slipper  det  ud;  Lejen  er  ham 
opsagt  —  han  skal  herfra  —  han  skal  forlade  Rougemont,  det 
kære  Rougemont,  hans  Fødested,  hvor  han  har  tilbragt  sin  Barn- 
dom og  seksten  lykkelige  Manddoms-Aar.  Stedets  Ejermand  er 
død  og  har  testamenteret  det  til  Jesuiteme.  Familien  har  vel  det, 
hvormed  den  saa  taalelig  kan  slaa  sig  igennem;  men  at  forlade 
Rougemont!  —  Da  farer  der  mig  en  himmelsk  Tanke  igennem 
Hovedet:  jeg  springer  op,  griber  begge  hans  Hænder  og  siger: 
,,Jeg  har  et  Rougemont  derhjemme!"  — 

Han  trykkede  mine  Hænder  til  sit  Bryst,  Taarer  trillede  ned 
over  hans  Kinder.  ,,For  mig  maaske,  kære  Kaptajn!"  sagde  han 
langsomt,  „men  — " 

Jeg  slap  hans  Hænder  og  sprang  af  Sted  ind  i  Havestuen  til 
Moder  og  Datter.  „Madame!  —  Mademoiselle!"  begyndte  jeg, 
,,jeg  er  Adelsmand,  jeg  ejer  et  Gods  —  er  fri  —  min  egen 
Herre!  — "  Louise  blegnede  —  ^Jeg  —  jeg  nedlægger  min  Fri- 
hed, min  Formue,  mit  Sværd  for  den  elskede  Louises  Fødder." 

Fru  Charost  rejste  sig  med  Værdighed;  en  svag  Rødme  viste 
sig  og  forsvandt  i  hendes  ædle,  majestætiske  Ansigt. 

,,Hr.  Kaptajn!"  sagde  hun,  ,,De  nærmer  Dem  en  Familie,  som 
er  fattig,  husvild,  fremmed  — " 

,, Fremmed?"  afbrød  jeg,  ,, fremmed?  Vor  Tænkemaade  er  ens, 
vor  Religion  ligesaa  —  og  dersom  Kærlighed  er  et  Baand  mel- 
lem ligesindede  — " 

Louise  traadte  hen  for  mig;  hun  rødmede  som  den  nys  ud- 
sprungne Rose;  hendes  dejlige  Øjne  svømmede  i  Taarer;  et  Smil 
bævede  om  hendes  søde  Mund.  Hun  rev  sin  Handske  af  og  rakte 
mig  sin  Alabastes  Haand.  „Hr.  Kaptajn!"  sagde  hun  med  sin 
Englestemme,  ,,jeg  elsker  Dem  —  gør  mine  Forældre  lykkelige!" 

Jeg  trykkede  hende  til  mit  lyksalige  Hjerte.  —  Moderen  lagde 
sine  Hænder  velsignende  paa  vore  Hoveder.  Louise  havde  skjult 
sit  Ansigt  ved  mit  Bryst;  hun  saa  i  Vejret  og  sagde  med  hin 
fortryllende  skælmske  Mine:  ,,Men  eet  Vilkaar!  ingen  Mund- 
kurv!" 

„Ingen!"  raabte  jeg  og  gav  og  tog  det  første  Kys,  ,, ingen  uden 
denne!" 

Hun  fløj  fra  mig  om  Moderens  Hals  —  om  Faderens,  der  i 
Døren  havde  været  Vidne  til  denne  rørende  Scene. 

Men  for  denne  nye  Historie  vil  du  vel  ikke  skænke  mig  Slut- 

ningen  af  den  gamle?  Du  ønsker  vel  at  vide,  hvorledes  vor  stak- 
kels Louis  genfandt  sin  Annette?  Han  skal  selv  fortælle  det! 

,,Min  kære  Søn!"  sagde  han  i  Morges,  medens  vi  en  Timestid 
havde  Ro  for  Damerne,  ,,De  mindes  maaske  den  sidste  Gang, 
jeg  var  hos  Dem  i  B  *  *  *  *  for  at  tage  Afsked?  De  fulgte  mig  til 
Randers  og  gav  mig  de  mest  rørende  Beviser  paa  Deres  Vel- 
villie  for  mig.  Jeg  tror  ikke,  at  jeg,  saa  ømt  som  jeg  burde,  be- 
svarede Deres  barnlige  Kærtegn  —  ak!  mit  Hjerte  var  i  Frank- 
rig, min  Sjæl  var  heftig  bevæget  af  Længsel  og  af  et  dunkelt 
Haab,  et  Brev  fra  min  republikanske  Ven  Petit  havde  vakt. 

Han  skrev  mig  til,  at  han  af  en  tilbagevendende  emigreret 
havde  erfaret,  at  jeg  opholdt  mig  i  den  danske  By  Randers;  at 
Tingene  siden  min  Flugt  havde  faaet  en  uhyre  Forandring;  at 
han  var  Ejer  af  Rougemont,  og  at  det  stod  aabent  for  min  Mod- 
tagelse! For  Resten  kunde  jeg  uden  Fare  komme  tilbage,  ja  maa- 
ske endog  finde  en  fordelagtig  Ansættelse  i  den  nye  Regerings 
Tjeneste.  Han  endte  med  at  bede  mig  fremskynde  min  Hjem- 
rejse, da  kære  Venner  med  Utaalmodighed  ventede  mig. 

Jeg  rejste,  jeg  ilede,  jeg  naaede  Rougemont.  Haveporten  der 
stod  paa  Klem.  Dybt  bevæget  af  smerteglade  Følelser,  af  lyse 
og  af  mørke  Erindringer,  nærmede  jeg  mig  Huset.  Udenfor  paa 
Trappen  sad  en  lille  nysselig  Glut  og  bandt  Kranse  —  Himmel! 
det  var  min  Annette  op  ad  Dage  —  livagtig  som  jeg  for  tyve 
Aar  siden  saa  hende  paa  Engen.  Jeg  tog  hende  i  mine  Arme  og 
bedækkede  hendes  venlige  Ansigt  med  Kys. 

,,Hvis  er  du,  lille  Engel?"  sagde  jeg. 

,,Jeg  er  Moders,"  svarede  Barnet. 

,,Er  du  ikke  ogsaa  Faders?" 

,, Faders?"  svarede  hun  og  saa  forundret  paa  mig,  „jeg  har 
ingen  Fader." 

„Hvad  hedder  da  din  Moder?"  spurgte  jeg  igen. 

,,Hun  hedder  Mama,"  svarede  Glutten. 

I  det  samme  hørte  jeg  et  Skrig  —  jeg  saa  op  —  Annette  stod 
for  mig,  bleg,  skælvende  af  Glæde,  nær  ved  at  segne  i  Afmagt. 
Ja!  min  Søn!  det  var  hende  —  det  var  min  elskede,  min  tabte 
Hustru;  og  Barnet  —  det  var  Deres  Louise. 

Hvorfor  skulde  jeg  forsøge  at  skildre  vor  Henrykkelse?  Det 
var  en  Umulighed.  Det  var  et  af  de  Forspil  paa  Evighedens  Glæ- 
der, som  et  naaderigt  Forsyn  giver  os  svage,  vankelmodige  Men- 
nesker —  et  Glimt  af  Gensynets  Fryd  i  det  himmelske  Fædre- 
land —  en  Anelse  om  Saligheder,  for  hvilke  de  dødelige  endnu 
intet  Ord  har  fundet. 

De  er  vist  lige  saa  forundret  —  om  ikke  lige  saa  henrykt  — 


129 

som  jeg  over  min  Annettes  underfulde  Frelse?  Hør,  kære  Søn! 
—  Da  hun  med  unævnelig  Smerte  havde  maattet  rive  sig  løs 
fra  sin  af  Forfærdelse  hendaanende  Ægtefælle  og  blev  ført  for 
Bloddommerne,  indgød  hendes  bestemte  Svar  og  Væsen,  hendes 
heroiske  Kulde  —  ak!  de  vidste  ikke,  at  det  var  den  haabløse 
Fortvivlelses  —  disse  en  Slags  Deltagelse:  —  hun  blev  frikendt. 
O  Gud!  hendes  Frihed  var  hende  endnu  til  ingen  Gavn  —  i  samme 
Øjeblik,  som  den  forkyndtes  hende,  var  hendes  Forstand  borte. 
En  af  Tilskuerinderne,  en  velhavende  Kone,  følte  Medlidenhed 
med  hendes  Tilstand.  Hun  lod  hende  føre  til  sit  Hus  og  pleje 
med  megen  Omhu,  indtil  hun  efter  fire  Maaneders  Forløb  atter 
blev  sig  selv  mægtig.  Hun  spurgte  om  mig:  jeg  var  guillotineret 
tillige  med  min  Fader  —  vi  stod  jo  begge  paa  de  henrettedes 
Liste.  Denne  sørgelige  Underretning  skulde  maaske  have  be- 
røvet hende  Livet,  dersom  hun  ikke  havde  følt,  at  hun  snart 
skulde  give  det  til  en  faderløs  Skabning  —  en  Arvedel,  et  betroet 
Klenodie  fra  den  dyrebare,  hedenfame  Ægtefælle.  Denne  Fore- 
stilling gav  hende  Styrke.  Hun  aabenbarede  sin  Tilstand  og  sin 
hele  Historie  for  Madame  Petit.  —  Det  var  hende,  vor  Petits 
Kone;  han  selv  var  ved  Armeen.  Hun  unddrog  hende  ikke  sin 
moderlige  Kærlighed,  men  beholdt  hende  hos  sig  og  underholdt 
hende  tillige  med  min  Datter  —  som  Moderen  efter  mig  havde 
kaldt  Louise  —  i  næsten  fire  Aar. 

Ved  denne  Tids  Forløb  kom  Petit  tilbage  som  General,  Ridder 
og  Invalid.  Da  han  hørte,  hvem  Annette  var,  overraskede  han 
hende  med  den  for  hende  hartad  utrolige  Efterretning  om  min 
Frelse  og  indgød  hende  det  meget  sandsynlige  Haab,  at  jeg  endnu 
maatte  være  i  Live.  Førend  han  kunde  anstille  Undersøgelser 
over  mit  Opholdssted,  beggiv  det  sig  saa  heldigt,  at  en  fra  Dan- 
mark hjemkommende  Adelsmand  i  et  Selskab,  hvor  Petit  var  til 
Stede,  kom  til  at  nævne  mig  og  mit  daværende  Hjem.  Og  saa- 
ledes  kaldtes  da  Deres  stakkels  landflygtige,  venne-  og  frændeløse 
Louis  tilbage  til  sin  Fødestavn,  til  en  Hustrus  Barm,  hvem  han 
længe  havde  begrædt  som  et  Bytte  for  Graven,  og  til  en  Datters 
Omfavnelse,  hvis  Tilværelse  han  aldrig  havde  anet. 

Den  gode  Petit  overlod  mig  Rougemont  til  Afbenyttelse  og 
vilde  maaske  ganske  have  overdraget  mig  samme,  dersom  ikke 
Døden  —  en  Følge  af  hans  Saar  —  havde  snarlig  bortkaldt  ham. 
Hans  Kone  fulgte  ham  hastig  efter.  De  havde  ingen  Børn,  og 
Rougemont  tilfaldt  en  Broder  af  hende,  hvis  nylig  indtrufne  Død 
gør  mig  husvild.  En  Kapital,  som  min  Fader  havde  til  Gode  i 
Arras,  og  som  Skyldneren  var  saa  ærlig  efter  min  Hjemkomst 
at  udbetale  mig,  har  hidtil  sikret  mig  for  Mangel,  men  har  aldrig 

kunnet  gøre  mig  rig  nok  til  at  købe  denne  mig  saa  dyrebare 
Ejendom.  Jeg  har  gentagne  Gange  søgt  Ansættelse  baade  hos 
den  forrige  og  den  nuværende  Regering,  men  altid  forgæves:  en 
mægtig  Mand  ved  det  napoieonske  Hof  havde  været  min  Faders 
uforsonlige  Fjende.  Han  vidste  smidig  at  lempe  sig  efter  Tider- 
ne: at  ombytte  den  trefarvede  Kokarde  med  den  hvide  og  ind- 
smigre sig  hos  Bourbonnerne.  Han  og  hans  Familie  blomstrer 
endnu  frodigt  i  Hoffets  Solglans,  og  derfor  er  der  for  mig  ingen 
Lykke  at  vente  i  mit  kære,  ulykkelige  Fædreland.  Og  derfor, 
kære  Søn!  vorder  ogsaa  det  Offer,  De  fordrer  af  mig,  af  des- 
mindre Værdi.  Ja!  vi  vil  alle  i  Deres  venlige  Danmark,  i  dette 
den  huslige  Lyksaligheds,  den  borgerlige  Friheds  trygge  Hjem 
tilbringe  den  Tid,  som  Forsynet  endnu  forunder  os  til  at  prise 
Visdommen  og  Godheden  i  dets  ubegribelige  Styrelse." 

Og  nu,  du  elskelige!  —  ah!  der  staar  hun,  den  Engel!  og  kig- 
ger mig  over  Skulderen  —  saa  maa  jeg  slutte!  Paa  Mandag  otte 
Dage  bryder  vort  Regiment  op  for  at  afløses  af  et  andet.  Om  en 
Maaned  i  det  seneste  lader  du  din  Kirke  pænt  oppynte  med 
grønne  Kviste  og  Blomster  og  bereder  dig  paa  en  fransk  Vielses- 
tale for  standsmæssig  at  kopulere  den  himmelske  Louise  til  hen- 
des lyksalige  Christian  von  Rosenberg. 


'  Trykt  1  „Nordlyset",  1827.  III.  B. 
'  DygtJge  Knægte. 

•  ..Hvop  mon  man  bedre  er  end  blandt  sine  Slægt  og  Venner?"  Gammelt 
Syngestykke.  (B.s  Note.) 

*  Autri-chienne.  (B.s  Note.) 


mS  SAOHSISEE  BONDEERIG' 


A  aa  den  gamle  Ridderb-jrg  Gehofen  var  lysiici  Giido.  Borg- 
herren, den  unge  Grev  Matemus.  beværtede  sine  onir»oende  ad;*- 
lige  Venner:  Grev  Wolff  af  St3llbrrg,  Hans  Werther.  Kaspar  af 
Ruxleben  og  flere. 

Det  gamle  massive  Egebord  var  vel  besat  med  kraftige  Ret- 
ten en  Dyreryg,  et  Vildsvinehoved.  y\ldx  og  tamt,  stegt,  kogt  og 
røget;  og  den  vældige  Himiper,  fyldt  med  Rhinbjergenes  koste- 
lige Gaver,  gik  flittigt  omkring,  kredensot  af  Sosterons.  H^r- 
muntrude  v.  Gehofens,  nektarsode  Læber. 

Det  var  Reformationens  forste  Fe^^t. 

„Es  lebe  Martin  Luthe  r!*'  var  forste  og  sidste  Skaal. 
Vinen  randt  til  Ære  for  ,.d  e  n  ridderlige  P  r  a*  s  t.  Pa- 
vens Betvinger,  Religionsfrihedens  a^dle  Hel  t  \ 

Midt  under  Maaltidet  traadte  en  Tjener  ind  med  et  Brev  til 
Greven  af  Stoilberg.  Han  læste:  hans  Ansigt  rynkede  sig  og  glat- 
tedes igen;  omsider  brasf  han  ud  i  en  inderlig  Latter. 

,,Fra  Thomas  Munzerr  raabte  han,  saa  snart  han  attor  var 
konunet  til  Aande.  „Hor  engang,  hvad  den  gale  Pra^st  skriver!" 

Tidt  afbrudt  ved  sin  egen  og  Selskabets  ubetvingelige  Lat- 
ter læste  han,  som  følger:  ,,Jeg,  Thomas  Miinzer,  efter  Guds 
uransagelige  ViUie  Borgmester  i  den  frie  Stad  Miihlhausen, 
lader  dig,  Wolff  Stoilberg,  hermed  vide,  at  du  uopholdelig  haver 
at  indfinde  dig  i  min  Residens,  det  nye  Zion,  for  at  hore  dot 
Budskab,  som  Herren  haver  givet  mig  til  dig.  ,,  .Xad  hente 
Wolff  Stoilberg!"  "  sagde  Herrens  Aand  til  mig,  „  „byd  ham  at 
forlade  sine  dtrnime  Afguder  og  overgive  alt  sit  Land  og  alt  sit 
Gods  til  dig,  Thomas  Miinzer,  hvem  jeg  haver  sat  til  en  Va^gter 
og  til  en  Konge  over  Israel!""  Hvorefter  du  dig  haver  uvæger- 
ligen  at  rette!" 

,,En  streng  Tiltale!"  sagde  Grev  Mate  mus  — 

,,0g  det  af  en  af  mine  egne  fødte  Undersaatter,"  lagde  Grev 

Stollberg  til;  „men  jeg  kommer  vel  til  at  lystre  Ordre,  kun  vil 
jeg  tage  nogle  Hundrede  Ryttere  med  mig,  at  jeg  kan  vise  mig 
med  Anstand  lor  hans  miihlhausenske  Majestæt." 

,, Dette  Følge,"  raabte  Hans  von  Werther,  ,,er  næppe  talrigt 
nok;  det  nye  Zion  er  en  velbefæstet  Stad;  Borgerne  er  den  selv- 
gjo'rte  Konge  fanatisk  hengivne,  og  desforuden  har  han  en  Liv- 
vagt af  nogle  Tusinde  rasende  Bønder." 

,,Alt  for  overdrevet!"  sagde  Grev  Matemus;  ,,det  hele  er  kun 
et  Pøbelspilop,  et  Daarekistespektakel,  der  snart  af  sig  selv  vil 
ophøre." 

„Den  schwabiske  Bondekrig  var  dog  mer  end  blot  Narrespil!" 
faldt  Grev  Bodo  alvorlig  ind;  „tænk  paa  Weinsbergs  Ødelæg- 
gelse! paa  Ludvig  von  Helfenstein  og  de  halvfjerdsindstyve  ædle 
Riddersmænd,  som  paa  een  Gang  blev  Ofre  for  disse  Uhyrers 
Grusomhed!  deres  mishandlede  Legemer  er  endnu  ikke  forraad- 
nede;  desto  før  burde  deres  sørgelige  Tryghed  og  Ligegyldighed 
tjene  os  Sachser  til  AdvarseL" 

,,Jeg  har  kæmpet  i  tretten  Slag,"  sagde  en  aldrende  Herre; 
,,men  aldrig  har  det  saaledes  vamlet  mig  for  Hjertet." 

„Og  I  var  i  Weinsberg?"  raabte  flere  paa  een  Gang.  „I  saa 
da  selv,  hvorledes  det  gik  til,  og  kan  fortælle  os,  hvad  der  er 
sandt,  og  hvad  der  Tilsats  af  Rygtet!" 

,, Rygtet,"  svarede  han,  ,, skulde  haft  vanskeligt  ved  her  at 
overdrive." 

,,Aa!  fortæl,  om  I  behager.  Ridder  Eberhard!"  sagde  en  af  de 
yngre. 

,,Min  Fortælling,"  svarede  han,  ,,er  kun  lidet  opbyggelig  og 
passer  ilde  i  et  Glædeslag;  men  da  jeg  tænker,  den  kan  have  sin 
Nytte,  vil  jeg  ikke  forholde  eder,  hvad  jeg  der  saa  og  hørte. 

,,Jeg  kom  paa  min  Hjemrejse  fra  Ziirich  Paaskedag  om  Afte- 
nen til  det  ulykkelige  Weinsberg  og  tog  ind  til  en  gammel  Vaa- 
benfælle  for  at  overnatte  hos  ham.  Han  havde  nogle  andre  Ven- 
ner samlede,  og  vi  sad  —  netop  som  nu  her  —  ved  et  godt  Bord 
og  snakkede  om  den  gale  Præst  i  Niimberg  —  det  var  just  den 
samme  Miinzer  —  og  om  hin  Mezger,  under  hvis  Anførsel  Bøn- 
derne allerede  havde  plyndret  et  Par  Klostre  og  Borge.  De  fleste 
var  af  samme  Mening  som  I,  kære  Matemus!  og  ansaa  det  hele 
for  et  Bondeopløb  af  ingen  Betydning;  men  de  fik  snart  andet  at 
vide. 

,,Midt  i  vor  sorgløse  Munterhed  begyndte  Stormklokken  at 
brumme,  og  i  det  samme  styrtede  tvende  af  Byens  Borgere  ind  i 
Hallen.  ,,Hvor  er  Ilden?"  spurgte  vi.  ,,Der  er  ingen  Ild,"  svarede 
de;  ,,men  Bondehæren  er  for  Byen;  enhver,  som  kan  bære  Vaa- 

ben,  maa  hjælpe  at  holde  den  ude!"  Vi  orobandt  da  vore  Sværd 
og  ilede  uden  anden  Rustning  ud  for  at  forene  os  med  Borgerne. 
Det  var  for  sildigt:  Fjenden  var  allerede  inden  for  Portene!  Vi 
hørte  hans  vilde  Brøl  fra  alle  Kanter  og  derimellem  Skrig  af 
mishandlede  Kvinder  og  Børn. 

„Vi  besluttede  straks  at  vende  om  til  Torvet,  hvor  vi  ventede 
at  finde  de  fleste  af  Borgerne  forenede.  Vi  naaede  det;  men  ikke 
før  Bønderne  havde  dræbt  eller  forjaget  alle  dets  Forsvarere. 
Nu  vilde  vi  slaa  os  igennem  til  Raadhuset,  hvor  vi  haabede  at 
kunne  forsvare  os  længst  og  i  alt  Fald  sælge  vort  Liv  dyrest. 
Det  var  umuligt!  hvad  formaar  en  Snes  Sværd  mod  et  Tusinde 
Møggrebe,  Forke,  Vognkæppe  og  Plej  le?  Jeg  saa  en  af  de  sidste 
svinges  over  mit  Hoved,  og  i  samme  Øjeblik  tumlede  jeg  bedøvet 
ned  i  en  Krog,  som  en  høj  Stentrappe  dannede  ved  Huset. 

,,Ret  længe  kunde  jeg  ikke  have  ligget  i  den  Besvimelse;  thi 
da  jeg  vaagnede,  stod  Maanen  næsten  paa  samme  Sted  over 
Raadhuset,  som  da  jeg  faldt.  Jeg  følte  til  mit  Hoved:  der  var 
intet  Blod,  kun  en  lille  Bule,  og  jeg  mærkede  snart,  at  det  Slag, 
jeg  havde  faaet,  var  af  ingen  Betydenhed.  Men  du  retfærdige 
Himmel!  til  hvilke  Grueligheder  opvaagnede  jeg! 

„En  Del  af  Bondehæren  —  som  nu  formodentlig  ingen  videre 
Modstand  fandt  —  havde  samlet  sig  paa  Torvet;  de  øvrige  var 
endnu  adspredte  paa  Rov  og  Mord  omkring  i  Husene;  jeg  kunde 
paa  alle  Kanter  af  Byen  høre  deres  Hujen  og  deres  Slagtofres 
ynkelige  Skrig.  De  paa  Torvet  dannede  en  tæt  Kres:  hvad  der 
foregik  i  dens  Midte,  kunde  jeg  vel  ikke  se,  men  dog  alt  for  tyde- 
ligt høre  og  slutte  mig  til.  Der  var  antændt  et  Marterbaal,  thi 
snart  slog  Røghvirvlerne  i  Vejret,  og  snart  brød  Luen  igennem 
og  skinnede  paa  den  modsatte  indvendige  Del  af  Kresen. 

„Jeg  laa  saa  højt,  at  jeg  kunde  se  adskillige  af  disse  afskye- 
lige grinende  Dj ævleansigter,  naar  Ilden  stundom  bestraalede 
dem.  ,, Nærmere  til  Ilden  med  ham!  ret  saa!  pin  ham,  den  Bonde- 
plager!" lød  det  uophørligt,  og  derimellem  de  martredes  hjerte- 
skærende Raab  om  Naade  og  Barmhjertighed.  Hyppig  aabnedes 
Kresen,  naar  Kannibalerne  kom  slæbende  med  de  ulyksalige 
Slagtofre.  Jeg  genkendte  flere  af  disse. 

„Helfenstein  blev  ført  tæt  forbi  mig;  hans  frugtsommelige 
Hustru  krøb  hændervridende  efter  hans  Bødler  og  sank  livlos  til 
Jorden,  da  Kresen  sluttede  sig  imellem  hende  og  den  dødsdømte 
Ægtefælle.  Ved  Siden  af  hende  stod  en  Bonde  og  spillede  en 
schwabisk  Vals  paa  sin  Sækkepibe.  Endnu  mangen  Nat  vaagnor 
jeg  i  Forskrækkelse  og  synes  at  høre  de  gruelige  Toner,  Uhyrer- 
nes Helvedes-Latter  og  de  pintes  Vaandeskrig. 

„Jeg  indsaa  snart,  at  der  for  mig  var  intet  andet  tilbage  end 
et  Forsøg  paa  at  frelse  mit  Liv.  Krogen,  hvori  jeg  laa,  var  be- 
skygget af  Trappen,  og  Bønderne  vendte  desuden  alle  Ryggen 
til  mig.  Ved  mine  Fødder  laa  en  dræbt  Bonde  med  sin  Høfork 
ved  Siden.  Jeg  byttede  i  en  Hast  Klæder  med  ham,  flængede  ham 
i  Ansigtet  med  min  Dolk,  tog  hans  Vaaben  paa  Skulderen  og 
listede  mig  bort.  Uden  Forhindring  naaede  jeg  en  af  Byens  Porte 
og  ilede  nu  af  al  Magt  Nord  paa:  det  brændende  Weinsberg  lyste 
for  mig.  Ved  Daggry  naaede  jeg  en  Vens  Borg,  bortslængte  Kof- 
ten og  Forken  og  blev  indladt.  Saaledes  bjærgede  jeg  Livet;  men 
Erindringen  om  denne  Rædselsnat  vil  forfølge  mig,  saa  længe 
jeg  lever." 

Ridder  Eberhards  Fortælling  satte  hele  det  før  saa  muntre 
Selskab  i  en  mørk,  alvorlig  Stemning.  Hermuntrude  var  bleg,  og 
Taarer  vældede  frem  af  hendes  skønne  Øjne. 

Kaspar  von  Ruxleben  søgte  frem  for  alle  at  trøste  og  indgyde 
hende  Mod,  og  det  med  mer  end  almindelig  Ømhed  og  Delta- 
gelse. Et  venligt,  men  tvunget  Smil  viste,  at  hans  Bestræbelser 
lykkedes  kun  halvt. 

Grev  Stollberg,  som  under  denne  sørgelige  Beretning  om 
Weinsbergs  Ulykke  havde  lænet  sig  tilbage  i  Stolen,  hævede  sig 
hurtigt,  greb  Miinzers  Brev,  vendte  og  drejede  det,  slængte  det 
atter  foragteligt  bort  og  spurgte  en  af  Tjenerne,  hvo  der  havde 
bragt  det. 

„En  Person,  der  saa  ud  som  en  Købstedmand,"  svarede 
denne.  ,, Portneren,  til  hvem  han  leverede  det,  spurgte,  om  han 
ikke  skulde  have  Svar  derpaa;  men  Personen  svarede,  det  be- 
høvedes ikke,  for  kom  Svaret  ikke  snart,  skulde  det  nok  blive 
afhentet." 

„Der  aner  mig  just  intet  godt,"  sagde  Bodo  betænkelig;  ,,jeg 
vilde  ønske,  vi  havde  Dagen  for  os!" 

,,Saa  lad  os  i  det  mindste  vente  den  i  rolig  Munterhed!"  raabte 
den  vakre  Vært. 

Atter  flød  den  ædle  Hochheimer,  og  Bægeret  gik  omkring; 
men  den  forrige  Glædskab  lod  sig  ikke  mere  fremmane:  Vinen 
maatte  nødes  ned,  Nabo  underholdt  sig  temmelig  sagte  med 
Nabo,  Samtalerne  var  afbrudte  og  uden  Liv;  kun  Frøken  Her- 
muntrude syntes  at  interessere  sig  for  det,  Ridder  Ruxleben  havde 
at  meddele  hende,  fornemmelig  naar  han  hviskede;  thi  hun  satte 
ofte  et  helt  alvorligt  Ansigt  op,  men  endnu  oftere  rødmede  hun, 
slog  Øjnene  ned  og  smilte. 

Imidlertid  begyndte  det  at  vorde  lidt  uroligt  blandt  de  opvar- 
tende Riddersvende:  de  listede  sig  hyppig  ud  og  ind,  stak  Ho- 

vedeme  sammeD,  skottede  til  Vinduerne  og  til  hverandre  ind- 
byrdes. 

„Lyner  det?"  spui^e  Værten. 

Et  Par  af  Svendene  gik  til  det  modstaaende  Vindue,  som 
vendte  ud  til  Marken. 

„Det  lyner  ikke,"  svarede  de;  „men  imellem  ser  man  Glimt 
som  af  Fakler." 

En  anden  kom  i  det  samme  ind.  „Jeg  tror  ikke,  det  er  rig- 
tigt fat!"  sagde  han;  „man  kan  høre  noget  paa  Vejen  til  Miihl- 
hausen." 

„Og  hvad  kan  man  høre?"  spurgte  Ridderen  igen, 

„Et  dumpt  Drøn,  som  af  en  hel  Mængde  Mennesker!"  lød 
Svaret. 

„Hm!"  sagde  Greven  af  StoUberg.  „Monstro  Gendøberne  vir- 
kelig skulde  faa  i  Sinde  at  aflægge  os  et  Besøg?" 

„I  saa  Fald,"  raabte  Ridder  Werther,  „maa  man  belave  sig 
paa  at  tage  kønt  imod  dem." 

„Skal  ikke  mangle!"  svarede  Værten,  idet  han  rejste  sig  og 
gik  ud  for  at  træffe  de  fornødne  Forholdsregler. 

,,Jeg  mener,"  sagde  han  endnu  i  Døren,  ,,at  det  er  blind 
Alarm;  men  for  en  Sikkerheds  Skyld  vil  jeg  se  til  mine  Folk  og 
sende  en  Post  ud." 

Han  kom  snart  tilbage. 

,,Mine  Venner!"  sagde  han  med  munter  Mine,  , »Bevægelse  er 
god  efter  Maaltidet;  dette  maa  tjene  til  Undskyldning  for,  at  jeg 
sætter  mine  kære  Gæster  i  Arbejde.  Dette  Sværmerpak  har  vir- 
kelig i  Sinde  at  overrumple  os:  i  dette  Øjeblik  kom  en  af  mine 
Svende  hjem  fra  Marken;  han  var  dem  saa  nær",  at  han  kunde 
høre  dem  tale  om  dette  Besøg,  de  nu  tiltænker  os." 

Nu  kom  der  Liv  i  Selskabet.  Værten  lukkede  op  for  sit  Rust- 
kammer og  bad  enhver  udsøge  sig  den  Hjelm,  det  Harnisk  og 
de  Skinner,  som  passede  bedst  —  thi  de  ridderlige  Gæster  var, 
paa  Sværdet  nær,  kommet  ganske  ubevæbnede  til  Gehofen. 

Det  kan  ikke  gaa  muntrere  til  i  en  Sal,  hvor  Piger  klæder 
sig  til  Dans:  Man  prøvede,  forkastede,  skæmtede,  lo,  smaa- 
bandte.  En  Hjelm  var  for  stor,  den  sank  ned  over  Næse  og  Øre, 
en  anden  fandt  sin  for  lille;  man  byttede.  En  Brynje  var  for 
vid,  en  anden  for  snæver.  Man  spøgte  med  sommes  tykke  Ma- 
ver, medens  somme  maatte  høre  noget  om  tynde  Laar  og  Læg- 
ge. Tre  Hundrede  Aar  længere  hen  i  Tiden  vilde  en  Tilskuer 
troet  at  have  befundet  sig  i  Paaklædningsværelset  ved  et  Privat- 
teater, hvor  man  just  var  i  Færd  med  at  give  et  Ridderstykke. 

Kaspar  von  Ruxleben  var  den  forst  færdige.  Han  gik  atter 

ind  i  Spisesalen,  hvor  han  kun  forefandt  Ridder  Maternus  og 
hans  skønne  Søster  —  den  sidste  mere  fattet,  end  de  fleste  Fruen- 
timmer under  saadanne  Omstændigheder  vilde  have  vist  sig. 
Med  munter  Mine  og  ridderlig  Belevenhed  nærmede  han  sig  den 
skønne  Pige. 

,, Dersom  jeg,"  sagde  han,  „nu  drog  ud  til  en  Turnering  eller 
i  en  rigtig  Kamp,  vilde  Jeg  af  eder,  ædle  Frøken!  have  udbedet 
mig  et  beskyttende,  Mod  og  Tapperhed  opflammende  Skærf  — " 

,, —  Men  nu,"  faldt  hun  smilende  ind,  „maa  I,  Hr.  Ridder F 
lade  eder  nøje  med  den  velmente  Formaning:  ej  at  vove  eder 
for  dristig  ind  mellem  Plejle  og  Møggrebe!" 

Han  greb  hendes  Haand,  som  villig  overlodes  ham,  løftede 
den  til  sine  Læber  og  paatrykte  den  et  langt  Kys,  medens  hans 
Blik  hvilede  ømt  paa  Hermuntrudes  dejlige  Aasyn. 

„Resten  af  dette  Kapitel,"  raabte  Matemus  skæmtende,  ,, gem- 
mer vi  til  siden  —  nu  til  Jagten!  Hører  I  ikke  allerede  Hundenes 
Tuden?" 

I  det  samme  kom  Hans  von  Werther  til. 

,,Kære  Gehofen!"  sagde  han  hastigt,  ,,er  der  tænkt  paa  Da- 
mernes Sikkerhed?  Man  bør  ikke  være  uforberedt  paa  noget  Til- 
fælde, men  tænke  sig  det  værste  og  vistnok  urimeligste:  at  Slot- 
tet blev  et  Bytte  for  Fjenderne,  hvis  Mængde  alene  kunde  gøre 
dem  frygtelige." 

Gehofen  blev  med  eet  alvorlig.  ,,Fra  Kapellet,"  sagde  han 
efter  nogen  Betænkning,  ,, fører  en  Løngang  ud  i  Skoven;  men 
uden  en  Fører  vilde  Flugt  være  umulig." 

, »Udgangen,"  —  tog  Ruxleben  Ordet  —  ,,er  jo  imellem  Ru- 
inerne paa  Tannenberg  ikke  langt  fra  Vejen  til  Salzungen?" 

,, Rigtigt!"  svarede  Gehofen:  ,,Da  jeg  ser,  I  kender  Vejen,  vil 
jeg  bede  eder  ledsage  Damerne  —  om  det  skulde  behøves,  og  for 
det  første  at  gøre  dem  Selskab  i  Kapellet." 

,,Jeg!"  raabte  Ruxleben,  ,, skulde  krybe  ned  mellem  Gravene, 
medens  I  andre  bekæmper  Fjenden?" 

,, Hvorfor  ikke?"  svarede  Gehofen,  ,,i  denne  Strid  er  ingen 
Laurbær  at  vinde." 

,, Laurbær  vel  ikke,"  sagde  Ruxleben,  ,,men  Saar  og  Buler 
maaske;  og  skulde  jeg  alene  unddrage  mig  disse,  fordi  jeg  ikke 
kan  vente  mig  hine  til  Belønning?" 

,,En  af  os  to,"  svarede  Gehofen  med  Heftighed,  ,,maa  blive; 
jeg  som  Borgens  Herre  kan  ikke  være  borte  fra  dens  Forsvar, 
og  altsaa  —  Søster!  bed  du  eller  befal  din  Ridder  at  følge  dig!" 

Hermuntrude  gav  Ruxleben  sin  Arm,  og  villigt  gik  han  nu 
med  sit  Hjertes  Dame  ned  i  Kapellet. 

Allerede  hørtes  Fjendernes  Raab  og  Hujen  trindt  om  Borgen, 

og  fra  denne  Musketternes  Knalden,  da  de  traadte  ind  i  den  af 
een  eneste  Lampe  kun  svagt  oplyste  Tempelhal. 

Men  —  vi  vil  hellere  høre  denne  rædselsfulde  Nats  Historie 
af  Ptidder  Ruxlebens  egen  Mund,  saaledes  som  han  halvtred- 
sindstyve Aar  derefter  i  sin  Bedstefaderstol  fortalte  den  for  sine 
Børnebørn. 

,,Da  jeg  med  Eders  salig  Bedstemoder  trinede  ind  i  Kapel- 
let," —  lød  hans  Tale  —  „faldt  mine  Øjne  straks  paa  en  sort- 
klædt kvindelig  Skikkelse,  der  sad  med  foldede  Hænder  paa 
Knæfaldet  foran  Alteret,  Der  overfor  mig  en  let  Gysen,  og  jeg 
drog  just  den  opløftede  Fod  tilbage,  da  Skikkelsen  i  det  samme 
rejste  sig  og  kastede  et  Slør  over  Ansigtet. 

Jeg  vendte  mig  om  til  min  Ledsagerinde;  men  hun  lagde  Fin- 
geren paa  Munden,  slap  min  Ann  og  ilede  hen  til  den  sorte 
Dame.  De  omfavnede  hverandre  og  talte  sagte  sammen  nogle 
Øjeblikke.  Derpaa  kom  de  mig  Haand  i  Haand  i  Møde,  og  Her- 
muntrude  forestillede  mig  den  beslørede  som  en  kær  Veninde, 
der  af  vigtige  Grunde  ønskede  for  det  første  at  være  ukendt.  Min 
Nysgerrighed  var  let  dæmpet;  thi  mine  Tanker  var  delt  mellem 
min  elskelige  Hermuntrude  og  Kampen  derudenfor.  Ilden  af 
Musketterne  glimtede  som  Lyn  gennem  de  høje  Buevinduer,  og 
disse  klingrede  ved  ethvert  paafølgende  Knald.  Den  fremmede 
Dame  var  kendelig  angst:  hun  gøs  og  var  rede  til  at  segne,  hver 
Gang  det  glimtede  og  knaldede;  Hermuntrude  var  derimod  saa 
rolig,  ja  besad  virkelig  et  saadant  Forraad  af  Mod,  at  hun  end- 
ogsaa  kunde  meddele  sin  frygtsomme  Veninde. 

Imidlertid  blev  Kampen  stedse  heftigere:  Bestormernes  Brøl 
lød  stedse  nærmere  og  nærmere,  og  alt  imellem  kunde  jeg  tyde- 
lig høre  deres  Feltskrig:  , »Herrens  Sværd  og  Gideons!" 
Paa  Borgen  derimod  herskede  en  alvorsfuld  Tavshed:  kun  Skyde- 
geværernes  Skrald,  Buestrengenes  Surren  og  enkelte  Kommando- 
raab  viste,  at  dens  Forsvarere  var  paa  deres  Post.  Kvinderne  saa 
spørgende  paa  mig. 

„Endnu  gaar  det  godt!"  trøstede  jeg,  „vore  Krigere  holder 
dem  nok  borte!" 

,,Hvad  betyder  denne  Plasken?"  hviskede  Hermuntrude. 

Jeg  lyttede.  ,,Nu  begynder  Stormen!"  svarede  jeg,  ,,det  er 
Risknipper  og  Træbuller,  som  de  kaster  ud  i  Borggraven  —  kom, 
mine  Damer!  vi  er  i  Jehovahs  Hus  —  lad  os  bønfalde  ham  om 
Beskærmelse  og  Sejr!  da  jeg  ikke  maa  stride  med  mine  Venner, 
vil  jeg  dog  bede  for  dem." 

Vi  knælede  for  Herrens  Alter  med  opløftede  Hænder.  Vore 
tavse  Bønner  blev  snart  afbrudt  ved  et  højt  og  rædsomt  Vræl. 
Jeg  sprang  op:  ,, Stormen  er  afslaaet!"  raabte  jeg;  ,, hørte  I  ikke. 

hvorledes  Fjenderne  skreg  og  plumpede  i  Vandet,  og  nu  vore 
tapre  Venners  Sejrsraab?" 

Der  paafulgte  nogle  Minutters  Rolighed,  i  hvilke  man  kun 
hørte  de  saaredes  Vaandeklage  og  enkelte  Skud,  som  blev  af- 
fyret efter  de  flygtende;  da  aabnedes  Kapellets  Dør,  og  Hans 
von  Werther  traadte  ind  —  ak!  hvor  forandret  fra  hin  blide, 
venlige  Yngling,  der  nys  i  sin  glimrende  Rustning  stod  iblandt 
os,  som  smykket  til  festligt  Ridderspil!  Den  hvide  Fjederbusk 
hang  knækket  ned  over  Hjelmen;  Brynjen  og  Skinnerne  var  be- 
sprængt med  Blod  og  Kalkstøv;  i  hans  Ansigt  brændte  Kampens 
mørkrøde  Ild,  og  det  Sværd,  som  han  ved  sin  Indtrædelse  stødte 
i  Balgen,  bar  kendelige  Mærker  af  det  blodige  Arbejde. 

Den  sorte  Dame  udstødte  et  svagt  Skrig,  styrtede  ham  i  Møde 
og  segnede  ind  til  hans  Bryst.  Længe  holdt  han  hende  i  tavs, 
inderlig  Omfavnelse;  men  pludselig  rev  han  sig  ud  af  hendes 
Arme,  førte  hende  hen  til  mig  med  den  ene  Haand,  medens  han 
med  den  anden  kastede  hendes  Slør  tilbage  og  viste  mig  det 
dejligste  Ansigt,  jeg  næst  efter  min  Hermuntrudes  nogen  Sinde 
mindes  at  have  set. 

„For  eder,  Kaspar  von  Ruxleben!"  sagde  han,  ,,har  jeg  i  dette 
Øjeblik  ingen  Hemmelighed.  Jeg  betror  eder  den  allerdyreba- 
reste, idet  jeg  overgiver  til  eders  Varetægt  den  ædle  Frøken  Ag- 
nes von  Stollberg.  Hendes  Fader  vilde  tvinge  hende  til  en  Mand, 
hun  afskyede;  i  Gaar  har  jeg  med  hendes  Minde  bortført  hende, 
og  om  jeg  kommer  levende  fra  denne  Bondekrig,  ægter  jeg  hende 
i  Morgen.  Falder  jeg"  —  her  klyngede  hun  sig  saa  heftigt  om 
hans  Hals,  at  han  næppe  kunde  tale  —  ,, falder  jeg,  da  vil  I 
være  hendes  Beskytter  og  mægle  mellem  hende  og  Faderen,  som 
nu  mindst  tænker  paa,  at  hans  Datter  befinder  sig  her.'' 

Jeg  gav  ham  mit  ridderlige  Ord  og  Haandslag.  Agnes  ka- 
stede sig  hulkende  i  Hermuntrudes  Arme  og  skjulte  sit  Ansigt  i 
hendes  Barm. 

Da  drønede  det  atter  derude:  Herrens  Sværd  og  Gi- 
de o  n  s!  —  En  ny  Storm  begyndte.  Werther  lyttede  til  Buldret 
som  Stridshingsten  til  Trompetens  skingrende  Toner;  han  tryk- 
kede et  Kys  paa  sin  elskedes  blegnende  Kind  og  ilede  atter  ud  til 
Kampen.  —  Min  Haand  skjalv  paa  mit  Sværdfæste,  mit  Hjerte 
bankede  mod  Brynjen;  men  jeg  kvalte  den  opblussende  Ild  og 
satte  mig  mellem  de  værgeløse  tvende,  der  var  betroet  til  mit 
Forsvar. 

Striden  blev  haardere  og  haardere:  Skuddene  blev  færre,  men 
Staalgnyet  tiltog.  Jeg  kunde  tydeligt  skelne  Sværdenes  hvinende 
Hug  fra  Plej  lernes  og  de  andre  plumpe  Vaabens  døde  Slag,  de 

brækkede  Stormstigers  Knagen  og  de  nedstyrtendes  Fald  i  Slots- 
graven;  thi  Kapellet  vendte  med  den  østre  Ende  derudimod,  og 
gennem  tvende  smaa  Huller  i  Muren  hørtes  alt,  hvad  der  foregik 
paa  denne  Side  af  Borgen,  hvor  Angrebet  just  ogsaa  var  hef- 
tigst. 

Faren  steg:  det  mærkede  jeg  paa  Forsvarernes  mere  ivrige, 
idelige  Befalings-  og  Opmuntringsraab;  deres  høje,  rene  Stem- 
mer gennemtrængte  de  tykmælede  Bønders  hæse,  skrattende 
Vræl.  Mine  Fødder  brændte  under  mig;  jeg  bævede  af  Harme  og 
Kamplyst. 

Med  eet  forekom  det  mig,  at  jeg  hørte  en  fjernere  Larm  fra 
en  anden  Kant.  Jeg  sprang  hen  til  den  vestlige  Ende  af  Kapellet, 
der  gik  ind  til  Gaarden,  hvor  det  havde  et  eneste  lidet  Vindue. 
Rigtigt!  Oprørerne  begyndte  nu  ogsaa  der  at  storme,  og,  des- 
værrel  med  større  Virkning. 

Det  varede  ikke  længe,  inden  jeg  fornam,  at  de  maatte  være 
Herrer  over  Muren.  Jeg  for  hen  til  Pigerne.  ,,Nu  maa  vi  tænke 
paa  Flugt!"  raabte  jeg  og  greb  Nøglen  til  Løngangsdøren. 

,,0  Gud!  Werther,  min  Fader!"  skreg  Agnes  og  vred  sine 
Hænder. 

,,Min  Broder!"  sukkede  Hermuntrude. 

,,Gud  kan  beskytte  dem!"  sagde  jeg  trøstende  og  drog  dem 
med  mig  hen  til  Gravhvælvingen. 

Jeg  tog  fat  paa  Jernstangen,  der  tilspærrede  Gitterporten  — 
den  var  rustet  fast  og  modstod  længe  mit  Tryk.  Hermuntrude 
tog  Haand  i  med,  og  endelig  gav  den  efter.  Men  i  det  samme  for- 
nam jeg  ogsaa  Skriget  og  Tummelen  nede  i  Gaarden. 

,,Vi  maa  først  spærre  Indgangen  til  Kapellet!"  sagde  jeg  og 
sprang  hen  til  den  Sidedør,  der  førte  til  Slottets  Vaaningsværel- 
ser.  Det  var  for  silde:  en  kæmpende  Hob  tumlede  sig  allerede 
udenfor;  Døren  fløj  op,  og  baglæns  fægtende,  heftig  trængte  af 
seks  med  Sabler  og  Piker  bevæbnede  Fjender  —  styrtede  tvende 
Riddere  ind  i  Kapellet;  Forfølgerne  efter  dem. 

Saa  kunde  }eg  omsider  faa  Del  i  Striden;  jeg  for  hurtig  til 
Siden,  drog  mit  Sværd  og  strakte  i  tvende  dræbende  Stød  de 
to  bageste  til  Jorden.  De  andre,  der  ikke  ret  kunde  se  mig  i 
Skyggen  og  ikke  vidste,  hvo  eller  hvor  mange  de  havde  i  Ryg- 
gen, tabte  Mod  og  Besindelse  —  de  laa  snart  afsjælede  hos  deres 
Stalbrødre.  Nu  slog  de  frelste  Visirerne  op;  det  var  —  Stollberg 
og  Werther. 

,, Døren  maa  spærres!"  raabte  jeg. 

En  nylig  forarbejdet  Marmorligsten  stod  op  til  Muren:  den 
bragte  vi  med  forenede  Kræfter  derhen,  og  ovenpaa  stillede  vi 

flere  mindre  Stene,  som  vi  med  de  slagnes  Piker  opbrød  af  Gul- 
vet; og  nu  ilede  vi  hen  til  Gravhvælvingen.  Der  stod  min  Her- 
muntrude  med  den  næsten  livløse  Agnes  i  sine  Arme;  dennes 
Slør  havde  hun  velbetænkt  kastet  hende  ned  over  Ansigtet. 

„Hvor  er  min  Broder?"  raabte  hun  de  kommende  i  Møde.  > 

,,Vi  ved  det  ikke!"  svarede  Werther;  ,,dog  er  det  ikke  utro- 
ligt, at  han  i  Mørket  kan  have  frelst  sig  ved  Flugten." 

Et  smerteligt  Suk  hævede  hendes  Barm,  Taarerne  rullede 
ned  over  hendes  Kinder. 

„Og  hvorhen  nu?"  spurgte  Grev  Stollberg  mørk  og  stak  sin 
blodige  Kaarde  i  Skeden. 

,,Her  igennem!"  svarede  jeg,  visende  ind  i  Begravelsen. 

,,Den  Vej,"  sagde  han  med  et  bittert  Smil,  ,, kender  vi  alle; 
den  gaar  gennem  Graven  til  Livet  —  ved  .1  ingen  anden?" 

,, Denne  er  ret  god!"  svarede  jeg,  idet  jeg  hentede  Lampen; 
„denne  Indgang  har  to  Udgange:  en  til  det  timelige  og  en  til 
det  evige  Liv." 

Da  vi  alle  var  kommet  ind,  skubbede  jeg  Jernstangen  for  Git- 
terdoren,  lukkede  den  i  Laas  og  slængte  Nøglen  ind  under  Ki- 
sterne. Grev  Stollberg  saa  mistroisk  paa  mig  og  derefter  rundt 
omkring  i  den  skumle  Gravhvælving. 

, »Begravede  er  vi,  det  ser  jeg,"  sagde  han,  ,,og  sandt  nok!  vi 
er  alle  Gud  en  Død  skyldige;  men  at  lade  sig  begrave,  før  man 
dør  —  v€d  min  Ridderære!  det  forlanger  han  ikke;  ej  heller 
indser  jeg,  hvorfor  det  skulde  være  bedre  her  at  svelte  langsomt 
ihjel  end  hist  oppe  at  faa  en  hastig  —  om  just  ikke  meget  glor- 
værdig —  Krigerdød." 

Uden  at  indlade  mig  paa  nogen  Besvarelse,  gav  jeg  mig  til 
at  lede  om  Aabningen  ind  til  Løngangen  —  Himmel!  der  var 
Ingen  at  opdage.  Stedse  med  Lampen  i  Haanden  gik  jeg  nu 
Hvælvingen  anden  Gang  rundt  og  atter  forgæves,  imedens  Her- 
muntrude  oplyste  Greven  om  den  underjordiske  Vej,  her  skulde 
være.  Nu  begyndte  de  alle,  paa  Agnes  nær,  der  blev  siddende 
paa  en  af  Kisterne,  at  hjælpe  mig  at  lede.  Imidlertid  saaredes 
vore  Ører  og  vore  Hjerter  uafladeligt  af  d«n  stedse  tiltagende 
Larm,  Hylen  og  Hvinen  oven  over  os,  og  et  rødt  Skær  paa  den 
modstaaende  Kirkevæg,  som  vi  gennem  Gitterdøren  blev  var, 
overbeviste  os  om,  at  Slottet  allerede  maatte  være  stukket  i 
Brand. 

Nu  nærmede  sig  den  vilde  Tummel  til  Kirkedøren,  der  var 
skraas  over  for  vort  Gravfængsel;  man  stødte  mod  den,  bandte, 
truede  og  hankede  igen.  Grev  Stollberg  trak  sit  Sværd:  en  ræd- 
som Vildhed  var  synlig  i  hans  bleggule  Ansigt: 

,,At  sulte  til  Døde/'  raabte  han,  ,,er  en  Helvedes  Tanke,  og  at 
pines  ihjel  af  dette  Bondepak  eller  at  staa  værgeløs  herinde, 
medens  de  gennem  Gitterdøren  skyder  til  Maals  efter  os,  er  en 
Niddingedød.  Endnu  har  vi  trende  gode  Sværd;  med  dem  kan  vi 
forskaffe  os  en  brat  Udgang  af  dette  miserable  Liv  —  Kvinderne 
gaar  foran  —  vi  andre  følger  efter!" 

Med  disse  Ord  greb  han  sin  Datters  Arm  og  svingede  Svær- 
det. Werther  greb  hans  opløftede  Haand,  og  Hermuntrude  ka- 
stede sig  imellem  ham  og  Agnes  —  denne  var  med  et  hvinende 
Skrig  segnet  til  Jorden. 

I  dette  frygtelige  Øjeblik  havde  jeg  fundet  Løngangsdøren; 
den  var  skjult  af  et  Epitafium  paa  Væggen,  som  jeg  heldigvis 
prøvede  paa  at  skyde  til  Side: 

,,Her!"  skreg  jeg,  „her  er  Livets  Dør!" 

Haab  og  Levelyst  genvaktes  mægtig  hos  de  fire  fortvivlede: 
Greven  for  hen  til  mig  for  at  overbevise  sig  om  Sandheden  af 
min  Forsikring.  Werther  og  Hermuntrude  løftede  Agnes  i  Vej- 
ret, og  støttende  sig  paa  dem  nærmede  hun  sig  Døren,  som  jeg 
nu  forsøgte  at  aabne. 

Medens  jeg  stak  Nøglen  i  den  rustede  Laas  og  stræbte  at  dreje 
den  om,  sagde  Greven  med  et  hjertelettende  Suk:  „Gud  være 
lovet,  at  min  Agnes  sidder  tryggelig  hjemme  i  min  Borg;  der- 
som hun  nu  vidste,  hvorlunde  Faderen  er  stedt,  da  vilde  hun 
visselig  med  brændende  Taarer  anraabe  Himmelen  om  Frelse." 

Den  arme  Pige  for  sammen  og  klyngede  sig  ind  til  sin  Ven- 
inde. 

,,Hvem  I  end  er,"  vedhlev  han,  vendende  sig  om  til  hende, 
,,min  ubekendte  Dame!  tro  mig,  det  var  af  Medlidenhed,  jeg 
vilde  give  eder  Døden.  Jeg  tænkte  i  dette  Øjeblik,  om  I  havde 
været  Agnes,  min  Datter;  thi  heller  skulde  hun  annamme  Dø- 
den af  min  Haand  end  Beskæmmelse  af  en  anden." 

Det  var  en  dobbelt  Lykke,  at  jeg  havde  stukket  min  Dolk  ind 
i  Nøglen  og  saaledes  fordoblet  mine  Kræfter  til  at  dreje  den 
omkring;  thi  som  Døren  sprang  op,  udstrakte  den  ulykkelige 
Pige  Armene  og  vilde  kaste  sig  med  angerfuld  Bekendelse  for 
Faderens  Fødder,  og  til  samme  Tid  begyndte  Fjenderne  at  hugge 
løs  med  Økser  paa  Kirkedøren.  Jeg  greb  da  Grevens  Arm,  flyede 
ham  Lampen  og  bad  ham  gaa  foran;  derefter  ledte  jeg  Her- 
muntrude ind,  saa  Agnes  og  til  sidst  Ridder  Werther;  thi  Løn- 
gangen var  for  snæver  til  to.  Derpaa  bragte  jeg  Epitafiet  tilbage 
til  dets  Sted  og  lukkede  Døren  efter  mig. 

Endnu  inden  jeg  havde  vendt  mig  fra  den,  hørte  jeg  Kirke- 

døren  styrte  knagende  ind  og  bagefter  den  blodtørstende  Hob, 
hvis  vilde  Raab  fyldte  Kapellets  genlydende  Hvælvinger." 

„Det  er  mærkeligt,"  —  vedblev  Ridder  Ruxleben  i  sin  For- 
tælling —  ,,hvor  hastig  Mennesket  gaar  over  fra  Sorrig  til 
Glæde,  fra  Skræk  til  Haab.  Ret  som  et  Uvejr,  der  hænger  skum- 
melt og  truende  over  Jorden  med  Regn  og  Storm,  med  Lynild  og 
Torden:  bekymrede  ser  vi  op  til  den  ganske  formørkede  Himmel 
og  tænker  i  vort  traurige  Sind,  at  det  vil  vare  længe,  inden  det 
atter  klarer  op;  og  se!  i  nogle  faa  Minutter  er  de  sorte  Skyer 
fordrevet.  Luften  atter  renset,  Stormen  tier,  Solen  ler  fra  det 
klare  blaa,  og  Regndraabeme  tindrer  som  Glædestaarer  paa  de 
sagtelig  gyngende  Blade. 

Saaledes  blev  vi  underjordiske  Vandrere  —  jeg  i  det  mindste 
for  min  Del  —  snart  ret  trøsteligt  til  Mode.  Da  vi  havde  gaaet 
hen  ved  et  Kvarters  Tid,  udvidede  den  smalle  Gang  sig  til  en 
Runddel,  hvor  en  halv  Snes  Mennesker  mageligt  kunde  faa 
Plads.  Den  var  trindt  omgivet  af  stejle  Klippevægge;  men  over 
os  saa  vi  højt  oppe  udhængende  Fyrregrene  og  mellem  dem  den 
stjernefulde  Himmel,  der  smilte  saa  venligt  og  stille,  som  om 
intet  var  forefaldet  i  denne  rædselsfulde,  blodige  Nat.  Vi  stand- 
sede og  satte  os  paa  de  i  Klippen  udhugne  Stenbænke. 

Hermuntrude  havde  som  en  betænksom  Husfrue  forsynet  sig 
med  en  Flaske  Vin  og  en  lille  Kurv  med  Spisevarer.  Vi  nød  et 
tarveligt,  men  hjert-estyrkende  Maaltid.  Kun  den  stakkels  Agnes 
var  ikke  til  at  overtale.  Hun  sad  nedbøjet  med  foldede  Hænder 
—  hendes  bølgende  Slør  viste,  hvor  dybt  og  ængsteligt  hun  drog 
sin  Aande.  Ogsaa  min  Hermuntrude  sukkede  ofte  og  udtalte  med 
Smertens  Tone  sin  elskede  Broders  Navn. 

Efter  en  kort  Hvile  tog  jeg  Lampen,  og  vi  begav  os  atter  paa 
den  lønlige  Vej,  der  nu  blev  saa  bred,  at  vi  mageligt  kunde 
gaa  to  og  to.  Siden  udvidede  den  sig  end  mere,  og  endelig  stod 
vi  under  aaben  Himmel  mellem  Ruinerne  paa  Tannenberg.  Med 
megen  Besværlighed  arbejdede  vi  os  ud  gennem  Murstumper  og 
omstyrtede  Stenblokke  og  befandt  os  da  paa  en  af  Smaabuske 
omkranset  Høj.  Den  brændende  Borg  laa  lige  foran  os,  og  Lar- 
men dernede  naaede  vore  Ører  som  en  dump,  utydelig  Summen. 
Vi  faldt  alle  paa  Knæ,  bad  for  de  ulykkelige  hisset  og  takkede 
Gud  for  vor  egen  Frelse  —  ak!  den  var  endnu  langt  borte. 

Igennem  Krattet  havde  vi  trængt  os  hen  til  den  nær  forbi- 
lobende  Vej,  da  vi  fandt  den  spærret  paa  begge  Sider  af  bevæb- 
nede Mænd. 

En  af  disse  raal)te:  ,,Giv  eder  til  Fange  i  Guds  og  Miinzers 
Navn!" 

Vi  drog  vore  Sværd;  men  Hermuntrude,  som  kendte  Stem- 
men, sagde:  „Martin!  er  det  ikke  dig!  vil  du  vorde  en  Forræder 
mod  dit  Herskab?" 

,,Hvad  Herskab?"  svarede  han,  ,,jeg  er  nu  mit  eget  Herskab 
og  eders  med  —  jeg  befaler  eder  straks  at  nedlægge  eders  Vaa- 
ben." 

„Stød  dem  ned,  det  adelige  Pak!"  skreg  en  i  Bondesproget. 

,,Nej,"  svarede  den  anden,  ,,vi  vil  have  dem  levende!  Vend 
Forkene  om!  Fald  an!" 

Med  det  samme  rendte  de  ind  paa  os  fra  begge  Sider  og  stødte 
os  ned  med  de  stumpe  Ender  af  deres  Piker  og  Forkestager,  uden 
at  vi  kom  til  at  bruge  vore  Sværd. 

,Jeg  tænkte  nok,"  sagde  hin  første  Stemme,  medens  de  andre 
bagbandt  os  tre  Mandfolk,  ,,at  de  maatte  være  her,  siden  de  ikke 
var  at  finde  paa  Slottet;  men  jeg  kendte  Smuthullet.  Nu  kan  du, 
Morash!"  sagde  han,  ,,med  dine  Folk  bringe  disse  tre  Midianiter 
ned  til  Slottet,  saa  kan  den  Guds  Mand  Pfeifer  handle  med  dem 
efter  sin  Villie;  jeg  selv  vil  føre  Kvinderne  varlig  til  vor  velsig- 
nede Dommer  Gideon." 

Her  var  da  for  os  intet  mere  at  sige  eller  gøre;  vi  overlod  os 
til  stum  Fortvivlelse  som  Mennesker,  for  hvem  den  sidste  Gnist 
af  Haab  er  udslukket. 

Anføreren  —  en  af  Gehofens  egne  Bønder,  der  længe  havde 
tjent  .paa  Slottet  —  ilede  nu  med  de  ulykkelige  Piger  bort  ad  en 
Sidevej,  der  genskød  den  almindelige  til  Miihlhausen;  den  anden 
Hob  tog  Grev  StoUberg,  Werther  og  mig  mellem  sig  og  tiltraadte 
Hjemvejen  til  Slottet.  Vi  var  ikke  kommet  ret  langt,  da  en  Stem- 
me raabte:  Holdt!  Vi  standsede. 

,,Jeg  tykkes  ikke,"  lød  det,  ,,at  det  er  Umagen  værd  at  drive 
længere  med  det  Kram!  lad  os  gøre  Pinen  kort  og  slaa  dem  ihjel 
lige  saa  godt  først  som  sidst!" 

Dette  trøstelige  Forslag  fandt  Bifald  hos  nogle;  men  til  vor 
Lykke  var  flere  derimod. 

,,Nej!"  sagde  en  af  de  sidste,  ,,det  er  imod  Pfeifers  Ordre,  og 
han  er  ikke  til  at  skæmte  med." 

„Desuden,"  sagde  en  anden,  „kan  vi  have  bedre  Spas  med 
dem  dernede:  der  er  Ild  og  varmt  Vand;  vi  kan  enten  koge  dem 
eller  stege  dem,  ligesom  vi  selv  behager." 

Dette  vakte  almindelig  Bifaldslatter. 

„Men,"  sagde  en  af  det  modsatte  Parti,  ,, dersom  disse  Karle 
nu  har  Penge  hos  sig,  som  rimeligt  kan  være,  saa  gjorde  vi 
klogest  i  at  tage  og  dele  dom  her:  thi  kommer  de  forst  i  den 
almindelige  Kasse,  saa  kan  vi  skyde  en  hvid  Kæp  efter  dem." 

,,Det  er  sandt!  det  er  sandt!"  raabte  flere  Stemmer. 

„Godt  nok!"  lød  atter  en  anden  Røst;  ,,men  I  betænker  vel, 
at  al  Ejendom  er  tilfælles  i  det  nye  Jerusalem;  og  Ingen  maa  være 
rigere  end  den  anden." 

Ved  denne  Advarsel  sank  et  Par  Piker,  som  alierede  var 
løftede  mod  os.  Dog  hermed  var  endnu  ikke  denne  frygtelige 
Raadslagning  til  Ende:  der  blev  endnu  længe  talt  for  og  imod, 
og  efter  Bønders  sædvanlige  Langsomhed  medtog  denne  Ord- 
strid vel  over  en  halv  Time,  der  for  os  trende  Slagtofre  syntes 
uendelig  lang. 

Disputen  var  ikke  forbi,  da  der  hørtes  Hestetrav  paa  Vejen 
henad  Salzungen  til. 

,, Filisterne  over  dig,  Samson  Morash!"  sagde  den,  som  først 
vilde  have  os  myrdet  paa  Stedet:  ,, Havde  vi  straks  gjort  det  af 
med  dem,  saa  havde  vi  nu  været  nede  paa  Slottet;  hvad  om  der 
kommer  Undsætning?" 

Han  havde  næppe  sagt  dette,  før  Rytterne  —  en  halv  Snes 
i  Tallet  —  var  os  et  Pileskud  nær;  vi  saa  med  lønlig  Glæde  deres 
Hjelmbuske  mod  den  natlige  Himmel. 

,,Hvem  der?"  raabte  en  af  dem  og  red  nogle  Skridt  fremad. 

,,Gode  Venner!"  svarede  en  treven  Bonderøst. 

,, Herman!"  raabte  Stollberg. 

,,Er  det  eder,  Herre?"  spurgte  Rytteren. 

„Hug  ind,  Herman!"  lød  Svaret  —  og  som  en  Hvirvelviml  for 
Rytterne  ind  og  adsplittede  Hoben.  Kun  faa  blev  ramt;  de  fleste 
flytede  ind  i  Krattet  paa  begge  Sider  af  Vejen. 

,,I  Gaar,"  sagde  Herman  og  sprang  af  Hesten,  ,, hørte  jeg  af 
en  Tigger  fra  Miihlhausen,  at  man  havde  noget  i  Sinde  mod 
Gehofen,  og  da  jeg  vidste,  at  I  var  der,  Hr.  Greve,  bevæbnede 
jeg  i  en  Hast  disse  eders  Svende.  Gud  være  lovet,  at  jeg  kom 
tidlig  nok  for  at  befri  eder  af  Oprørernes  Vold!"  " 

Nu  var  vi  tre  for  det  første  reddede;  men  Hermuntrude  og 
Agnes!  —  Jeg  foreslog  straks,  at  vi  skulde  søge  at  indhente  dem, 
og  Werther  understøttede  mig  af  al  Magt.  Grev  Stollberg  mente 
vel,  at  de  allerede  var  alt  for  langt  borte;  men  da  jeg  forestil- 
lede ham  vor  Ridderpligt,  da  jeg  bad  ham  betænke,  om  hans 
elskede  Agnes  havde  været  en  af  de  bortførte,  gav  han  endelig 
efter.  Tre  af  Rytterne  steg  af  og  overlod  os  deres  Heste,  medens 
de  selv  sad  op  bag  trende  af  deres  Kammerater. 

Forgæves  var  alle  vore  Bestræbelser.  Vi  red  først  ind  paa  en 
Tværvej  til  venstre  —  den  endte  ved  et  stort  Kær,  og  vi  maatte 
tilbage.  Nu  troede  vi  at  have  truffet  den  rette;  men  da  vi  havde 
fulgt  den  nogle  Hundrede  Skridt,  delte  den  sig.  Ogsaa  vi  delte 

os,  da  vi  ikke  vidste,  hvilken  der  var  den  rigtige;  og  se,  efter 
et  Kvarters  Forløb  stødte  vi  sammen  ved  en  Kulsvierhytte.  Da 
vi  havde  faaet  Beboeren  ud,  og  han  havde  vist  os,  hvorhen  vi 
skulde  ride,  begyndte  Dagen  at  bryde  frem. 

Kort  sagt:  da  det  blev  fuldkommen  lyst  og  vi  kunde  overse 
Egnen  vidt  og  bredt  foran  os,  opdagede  vi  til  vor  Harme  ikke 
andet  end  en  Hær  af  maaske  et  Par  Tusinde  Bønder,  der  i  en 
halv  Mils  Frastand  marcherede  til  Muhlhausen.  Hvad  andet  var 
da  for  os  at  gøre  end  at  søge  den  nærmeste  Vej  til  Grev  Stoll- 
bergs  Slot.  Gud  ved  bedst,  i  hvilken  Sindsforfatning  Werther 
og  jeg  ankom  der." 

Her  vil  vi  afbryde  Ridder  Ruxlebens  Fortælling  uden  at  op- 
holde os  længer  ved  hans  smertelige  Beklagelser  over  hans  el- 
skedes Tab  eller  ved  Stollbergerens  bitre  Harme,  da  han  sav- 
nede sin  eneste  Datter,  eller  ved  den  endnu  ulykkeligere  Hans 
von  Werthers  ængstende,  nagende  Sorg  —  han,  som  havde  ført 
sit  Hjertes  Pige  i  Fordærvelse  og  nu  maatte  desto  dybere  dølge 
sin  Brøde  for  den  S€ia  grusomt  forurettede  Fader. 

Vi  vil  derimod  føre  Læserne  ind  i  selve  Oprørernes  Værksted 
og  gøre  dem  bekendt  med  nogle  af  disse  rasende  Sværmere,  fra 
hvem  den  Ødelæggelsens  Vederstyggelighed  gik  ud,  der  hær- 
gede en  af  Tysklands  skønneste  og  mest  velsignede  Egne. 


II. 

Torvet  i  Muhlhausen  vrimlede  af  Mennesker:  Borgere,  Bøn- 
der og  Kvinder  af  Almuestanden  trængte  sig  imellem  hverandre 
hen  imod  Raadstuetrappen,  der  var  besat  af  Hellebarderer.  Begge 
Fløjdørene  stod  vidt  aabne,  og  i  Baggrunden  af  den  store  Sal 
sad  paa  en  Slags  rødtbetrukken  Trone  Stadens  selvgjorte  Borg- 
mester, den  formedelst  sine  oprørske  Prækener  fra  Zwickau, 
Altstedt  og  Nilmberg  forjagede  Præst,  Thomas  Miinzer. 

Han  var  iført  en  lang  og  vid  Præstekjole  med  uhyre  Ærmer 
og  Pibekrave.  I  sin  højre  Haand  holdt  han  opret  et  stort  Sværd, 
hvis  Knap  han  støttede  paa  Knæet,  i  den  venstre  Bibelen.  Hans 
langagtige,  smalle,  graagule  Ansigts  Fælhed  forøgedes  endnu 
mere  ved  et  rustfarvet  Skæg.  Et  Par  lysegraa,  matte  Øjne  pli- 
rede frem  under  dybt  hedtrukne  tykke  Bryn.  Kun  naar  han 
blev  hed  i  Talen,  trak  han  de  sidste  højt  op  i  den  furede  Pande; 
og  de  vidt  opspilede  Øjne  stirrede  da  stift  lige  ud,  som  om  de 
tilhørte  et  Voksbillede. 

Paa  en  Taburet  ved  hans  højre  Side  sa^  Borgmesterinden, 

en  trind,  rødmusset,  enfoldig  Ting,  kostbart,  men  naragtigt  ud- 
majet. Hendes  Hoved  bar  en  spids  Gyldenstykkes  Hue,  og  hen- 
des kluntede  Figur  var  indhyllet  i  sort  Fløjel,  rigtbroderet  med 
Perler  og  bebræmmet  med  massive  Guld-  og  Sølvfrynser  —  alt 
sammen  Kirkeran  —  Alterklæder,  plyndrede  fra  Klostere  og  om- 
syede  til  Stadsdragt  for  Profetens  Hustru.  En  hvid,  meget  bred 
Halskrave  stod  strittende  ud  fra  hendes  plusrøde  Kæber. 

Ved  Tronens  venstre  Side  stod  Stadens  Skarpretter  med  sin 
Økse  paa  Nakken,  og  foran  den  sad  de  tvende  Raadmænd  Simon 
Håfrizer  og  Balthasar  Haubmayer  —  de  to  eneste  af  Stadens 
rette  Embedsmænd,  som  havde  været  feje  eller  lumpne  nok  til 
at  vedblive  deres  Betjeninger  under  den  foragtelige,  fanatiske 
Miinzer.  Forklarligere  vorder  denne  deres  Nederdrægtighed,  der- 
som dette  Rygte:  at  de  selv  hemmelig  skulde  have 
indbudt  Sværmeren,  er  grundet  paa  Sandhed.  Deres  Op- 
førsel under  hele  Rædselsperioden  synes  virkelig  at  lægge  Vægt 
i  denne  Beskyldning. 

Salen  var  fuld  af  Miinzers  troeste  Tilhængere  og  Haandlan- 
gere;  kun  den  midterste  Del  fra  Tronen  hen  til  Døren  var  bar, 
at  han  kunde  have  fri  Udsigt  til  Torvet  og  selv  ses  derfra  i  al 
sin  Herlighed.  Saa  snart  Morgensolen  havde  kastet  sine  første 
Straaler  paa  Stadens  Taarne,  løftede  han  Sværdet  i  Vejret, 
sænkede  det  atter  og  raabte: 

,,Nu  sættes  Retten  iJehovahs  Navn!  Herren  vil 
dømme  sitFolk!  —  Hvo  som  haver  noget  at  andrage,  træde 
frem!" 

Paa  denne  Opfordring  nærmede  en  liden  mager  Skikkelse 
i  Præstekjole  sig  Tronen,  lagde  Armene  over  Kors  paa  Brystet 
og  bøjede  Hovedet  næsten  til  Jorden. 

,,Tal,  du  tro  Tjener!"  sagde  Miinzer  huldsalig;  ,,sig  frem,  Ge- 
hilf!  hvad  er  din  Begæring?" 

,,Jeg  kommer,"  svarede  denne,  idet  han  rettede  sig  lige  op, 
„jeg  kommer  at  klage  over  en  Vederstyggelighed  og  et  Horeri, 
som  er  bedrevet  i  Israel:  Gottfried  Krumhalz  af  Herrens  Stad 
Miihlhausen  haver  talet  bespottelige  Ord  mod  dig,  du  Guds 
Mand,  og  sagt,  at  du  burde  bevise  med  et  Tegn,  at  du  var  kom- 
met fra  Gud." 

,,Hvor  er  den  Belials  Mand?"  spurgte  Miinzer. 

Præsten  vinkede,  og  fra  en  Sidedør  kom  tvende  bevæbnede 
snart  med  en  gammel  Borger  af  et  ædelt  og  frimodigt  Udse- 
ende. 

,,Du  forlanger  et  Tegn  af  mig.  Ven?"  sagde  Profeten.  , »Vel- 
an! ikke  for  din,  n^en  for  de  troendes  Skyld  skal  det  gives  dig: 

se!  jeg  siger  dig,  i  dette  Øjeblik  stander  vore  Brødre  for  Por- 
ten med  Rov  og  Bytte,  med  Folk  og  Fæ,  med  Kvinder  og  Børn, 
sam  de  har  taget  i  de  ugudeliges  faste  Sted  Gehofen,  den  de  i 
Nat  har  ødelagt  med  Ild  og  skarpe  Sværd.  Men  andre  til  et 
Eksempel  vil  jeg  sætte  dig  selv  til  et  Tegn  i  Israel  —  din  guds- 
bespottelige  Tunge  skal  udrives  af  din  Hals  og  nagles  fast  til 
Døren  af  dit  Hus." 

Borgeren  traadte  et  Skridt  fremad.  „Thomas  MQnzer!''  sagde 
han  med  stærk  og  fast  Stemme,  „hør  mig  een  Gang  for  alle!  Vend 
om  fra  din  formastelige  Galskab  og  hold  op  at  forføre  dette  for- 
blindede Folk!  Sel  Hævnens  Sværd  hænger  allerede  over  dit 
Hoved  —  fly,  før  det  er  for  silde!  og  lad  dog  ikke  mere  uskyldigt 
Blod  komme  over  dig  og  disse  forvildede!  Og  I,  mine  ulykkelige 
Medborgere  — " 

Længer  fik  han  ikke  Lov  til  at  tale;  thi  Munzer  skreg  som  en 
rasende:  „Bort,  bort  med  ham!  ud  med  ham  i  Hinnoms  Dal! 
Ilden  fortære  hans  Krop!  og  hans  Aske  adsplittes  for  alle  Vinde!" 

Det  samme  Raab  istemtes  øjeblikkelig  af  hele  Forsamlingen; 
og  under  Slag  og  Forbandelser  førtes  den  uskyldige  Olding  ud 
til  Stadens  Rettersted,  hvor  han  snart  opgav  sin  Aand  paa  Baa- 
let.  Hans  Hus  blev  plyndret  og  sløjfet,  og  hems  Ejendomme  hen- 
bragt  under  det  offentlige  —  det  vil  sige  i  Munzers  Skatkammer. 

Rædsel  greb  de  bedre  og  fornuftigere  af  Indvaaneme;  men 
den  bandt  ogsaa  deres  Tunger;  de  var  i  den  fanatiske  Bandes 
Vold,  der  tillige  med  de  hidkomne  Bønder  udgjorde  den  langt 
større  Del.  Der  var  dem  intet  andet  tilbage  end  at  sukke,  tie 
og  bie  efter  Frelsens  Stund. 

Næppe  var  Slagtofret  ført  bort,  før  Munzers  Spaadom  gik  i 
Opfyldelse.  At  han  ved  Ilbud  havde  Underretning  om  Togets 
Udfald,  det  var  kun  nogle  faa  af  hans  fortrolige  bekendt.  Hvad 
Under  altsaa,  at  den  store  Hob  blev  overbevist  om  hans  profe- 
tiske Gaver,  da  den  virkelig  saa  den  natlige  Røverhær  ankomme 
med  de  betegnede  Trofæer?  Saa  snart  Munzer  af  Bevægelsen 
mellem  de  paa  Torvet  tilbageblevne  mærkede,  at  Toget  nærmede 
sig,  rejste  han  sig  op  og  raabte:  „Herren  haver  talet  Sandhed 
ved  min  Mund;  saa  sandt  som  jeg  lever,  der  kommer  Joab  med 
Sejr  fra  Krigen." 

Med  Sækkepiber  og  Skalmejer  i  Spidsen,  Fangerne  og  Byttet 
i  Midten,  trak  nu  Røverhæren  op  paa  Torvet.  Munzer  traadte 
hen  i  Raadhusdøren  og  overskuede  med  skummelGlæde  sin  Ar- 
mee  og  dens  medbragte  Rov.  Han  hilsedes  med  hint  bekendte 
Løsen  til  Blodsudgydelse  og  al  anden  Udaad:  ,, Herrens  Sværd 
og  Gideons!" 

10' 

Nu  gik  den  nye  Joab  —  Munken  Pfeifer  —  frem,  steg  op  ad 
Trappen,  bøjede  et  Knæ  for  Gideon  og  begyndte  at  aflægge  sin 
Rapport.  Dette  i  Fanatismens  Historie  kun  alt  for  bekendte  Af- 
skum var  —  hvad  det  legemlige  angik  —  det  aldeles  modsatte  af 
Mtinzer.  Lav,  før,  bredskuldret,  bar  han  sit  store,  sortlokkede 
Hoved  med  en  Generals  Værdighed;  en  tyk  Knebelsbart  skjulte 
Munden  og  et  Stykke  af  Hagen;  store,  brune  Øjne  rullede  med 
Løvens  Vildhed;  hele  den  firskaame  Kolos  var  staalklædt  fra 
Isse  til  Fod.  Disse  tvende  Folkeforførere  var  ogsaa  hinanden 
temmelig  ulige  med  Hensyn  til  indvortes  Egenskaber. 

Miinzer  var  stolt,  fremfusende,  men  ustadig  i  sine  Planer  og 
Forsætter,  besad  et  kunstigt  —  i  Begyndelsen  af  Faren  desperat 
—  Mod,  men  det  holdt  ikke  ud  ret  længe  og  gav  snart  Hxim  for 
hans  naturlige  Fejhed.  Han  var  forfængelig  og  gerrig;  han  var 
grusom,  men  det  var  Rævens  og  Maarens  Blodtørst,  der  myrdede 
i  den  ubevogtede  Hønsegaard.  Han  var  endelig  —  som  alle  feje 
Tyranner  —  troløs  i  højeste  Grad  og  opofrede  med  koldt  Blod 
sine  troeste  Tilhængere  for  at  berige  eller  frelse  sig  selv. 

Pfeifer  derimod  var  sindig,  uforfærdet  i  de  allerstørste  Fa- 
rer, snu,  tavs  og  tilbageholden.  Han  sparede  vel  ikke  paa  Blod, 
men  ødslede  ej  heller  dermed  uden  Hensigt  —  hans  Grumhed 
var  Løvens.  Han  var  just  ikke  stolt;  men  han  foragtede  alle 
andre;  han  var  egentlig  ikke  gerrig,  men  han  kunde  ikke  taale, 
at  andre  var  rige.  Kun  i  Henseende  til  een  Last  var  der  intet  at 
tage  fra  den  ene  og  lægge  til  den  anden  —  de  var  begge  i  lige 
høj  Grad  vellystige. 

Eet  Fortrin  alene  hævede  MQnzer  over  den  langt  klogere  og 
modigere  Pfeifer:  hans  Talegaver.  Ikke  menes  hermed  den 
sande  Veltalenhed,  men  hin  Kunst,  at  kunne  tale  i  Hobens  Tone 
og  Smag,  med  Styrke  og  Eftertryk,  samt  med  Anvendelse  — 
rettere  Misbrug  —  af  bibelske  Udtryk  og  Talemaader.  Paa  Præ- 
kestolen havde  han  tilegnet  sig  denne  Færdighed,  og  understøt- 
tet af  vilde  Fagter  og  en  tordnende  Stemme  kimde  den  ikke 
blive  uden  mægtig  Virkning  paa  den  sanselige  Mængde,  der  des- 
uden fandt  sig  uimodstaaelig  henrevet  af  Trolddomsordet:  Fri- 
hed. Thi  Bedrageren  harangerede  aldrig  Almuen  uden  at  tordne 
mod  Pavens,  Kongers,  Fyrsters  og  Adelsmsends  Tyranni  og  at 
forjætte  dem  Frihed  fra  alle  disse  Undertrykkere,  hvis  Aag  rig- 
tignok laa  saare  tungt  paa  de  lavere  Klasser  i  de  fleste  af  Tysk- 
lands Egne. 

Pfeifer  havde  under  sin  Munkeopdragelse  lært  at  tie,  men  ej 
at  tale.  Han  tænkte  langt  dybere  end  hin;  men  da  han  ej  var  i 
Stand  til  med  Kraft  og  Hurtighed  at  fremlægge  sine  Tanker, 

maatte  han  just  af  denne  Aarsag  finde  sig  i  at  spille  en  under- 
ordnet Rolle  og  at  se  den  over  sig,  som  han  ret  vel  vidste  han 
var  i  Stand  til  at  o  v  e  r  s  e. 

Da  Pfeifer  i  sin  Beretning  kom  til  at  fortælle  om  Blodbadet 
paa  de  overblevne  i  det  erobrede  Slot,  smilte  Mtinzer  som  en, 
der  just  har  sunket  en  liflig  Drik;  men  da  han  hørte,  at  Grev 
StoUberg  —  hvem  han  ret  inderlig  higede  efter  at  faa  i  sin 
Vold  —  var  undsluppet,  skulde  hans  Harme  vist  have  udtømt  sig 
over  Generalen,  hvis  han  ellers  havde  haft  Mod  dertil. 

„Saa  er  da  Oreb  ikke  i  din  Haand?'*  raabte  han,  „men  saa 
sandt  som  jeg  lever!  faar  jeg  ham  fat,  da  vil  jeg  tærske  hans 
Kød  med  Tome  fra  Ørkenen  og  med  Tidsler." 

Pfeifer  tav  og  smilte  under  Knebelsbarten. 

„End  Seeb?  Gehofen?"  spurgte  han  atter,  „er  han  falden  eller 
fangen?" 

,, Ingen  af  Delene!"  svarede  hin,  „Herren  maa  have  slaget  ham 
med  Forfærdelse;  thi  han  var  ingensteds  at  finde." 

Miinzer  stamped«  i  Jorden  og  begyndte  derpaa  —  som  for  at 
trøste  sig  selv  —  at  overskue  Byttet  og  Fangerne.  De  sidste  be- 
stod af  fem  eller  seks  —  til  Dels  saarede  —  Riddersvende,  en 
halv  Snes  Fruentimmer  og  lige  saa  mange  Børn.  Bagest  i  Ho- 
ben stod  Agnes  og  Hermuntrude,  begge  tilslørede. 

,,Hvo  er  disse  to  Menneskens  Døtre?"  spurgte  han  med  for- 
stilt Ligegyldighed.  * 

Pfeifer,  som  gerne  vilde  have  beholdt  dem  for  sig  selv  og 
derfor  havde  tilladt  dem  at  bedække  deres  Ansigter,  svarede  i 
samme  Tone:  „Derom  har  jeg  endnu  ikke  erkyndiget  mig;  for- 
modentlig løsagtige  Kvinder,  som  hine  adelige  Horkarle  plejer 
at  holde." 

,,Vi  vil  dog  engang  adspørge  dem!"  sagde  Miinzer,  „lad  dem 
føre  herop!" 

Med  disse  Ord  gik  han  ind  og  satte  sig  paa  Tronen. 

Da  de  ulykkelige  Piger  langsomt  og  besværligt  —  thi  den 
stærkere  maatte  næsten  bære  den  svagere  —  gik  op  ad  Raad- 
stuetrappen,  herskede  blandt  alle  tilstedeværende  en  dyb  Tavs- 
hed; man  kunde  have  troet,  at  en  Henrettelse  skulde  gaa  for  sig, 
og  at  tvende  Synderinder  var  i  Begreb  med  at  bestige  Skafottet. 

„Træder  kun  dristigt  frem,  kære  Børn!"  hviskede  Pfeifer, 
som  fulgte  tæt  bag  efter  dem,  „svarer  frimodigt  og  beskedent, 
og  glemmer  ikke,  at  jeg  har  lovet  at  beskytte  eder  —  det  er  Miin- 
zer, der  sidder!" 

Saa  snart  de  var  kommet  ind  i  Salen,  kastede  Hermuntrude 
sit  og  Agneses  Slør  tilbage  og  gik  med  den  sidste  under  Armen 

hen  mod  den  ved  deres  høje  Skønhed  næsten  forbavsede 
Miinzer. 

,,I  ser  her,"  begyndte  hun,  ,, tvende  højst  ulykkelige,  som  an- 
raaber  eder  om  Retfærd  og  kristelig  Medlidenhed.  Eders  Folk 
har  overfaldet  og  voldelig  bortført  os  fredelige  og  værgeløse 
Kvinder.  Vi  ved  ikke,  hvormed  vi  eller  vore  kan  have  fornærmet 
eder,  og  derfor  beder  vi,  at  I  vil  sende  os  tilbage  til  vore  Slægt- 
ninge." 

Miinzer  betragtede  dem  vekselvis  med  Vellystens  graadige 
Blikke,  som  om  han  ikke  kunde  bestemme  sig  til,  hvem  af  dem 
han  først  skulde  udkaare  til  Offer  for  sine  vilde  Begærligheder. 
Det  varede  en  Stund,  inden  Hykleren  kunde  udbryde  i  følgende 
usammenhængende  Ord: 

,,Det  er  Herrens  Villie,  mine  Børn!  —  den  kan  ingen  mod- 
staa  —  det  gælder  om  eders  Sjæles  Salighed  —  stakkels  ulykke- 
lige Skabninger!  I  er  vist  endnu  ugenfødte  —  i  Djævelens  Strik- 
ker; men  værer  frimodige!  eders  Synder  kan  endnu  vorde  eder 
forladt  —  jeg  vil  selv  arbejde  paa  eders  Omvendelse;  —  sende 
eder  tilbage?  —  Lam  iblandt  glubende  Ulve!  —  det  forbyde 
Herren!" 

Da  Hermuntrude  hørte  denne  ildevarslende  Galimatias,  sank 
hendes  Haab.  Hun  vilde  have  spurgt  om  sin  Broder,  om  Rux- 
leben,  og  bedet  for  dem,  hvis  de  endnu  maatte  være  i  Live;  men 
nu  besluttede  hun  at  henvende  alle  sine  Bønner  og  den  sidste 
Levning  af  Haab  til  den  usynlige  alene. 

,,Hvad?  tilbage  til  eders  Slægtninge?"  blev  Miinzer  ved.  „Hvo 
er  vel  disse  Slægtninge?" 

,, Agnes  af  Stollberg!"  svarede  Hermuntrude  med  et  smerte- 
fuldt Øjekast  til  sin  Medfange;  Hævngerrighedens  Lue  underløb 
Skurkens  gustne  Kinder. 

,,Ha!  est  du  denne  forhærdede  Filisters  Datter?"  raabte  han. 
„Hvorfor  svarer  du  ikke  selv?" 

,,Sorg  og  Skræk  binder  hendes  Tunge!"  sagde  Hermuntrude. 

,,0g  hvo  est  du,"  spurgte  han  denne,  „som  taler  saa  kækt  for 
eder  begge?" 

,,Gehofens  Søster!"  svarede  hun  og  tilslørede  med  det  samme 
Agnes  og  sig  selv,  og  begge  blev  staaende  tavse  og  ubevægelige, 
som  dødsdømte,  der  hvert  Øjeblik  venter  det  dræbende  Hug. 

Miinzer  vendte  sig  til  sin  Kone. 

,, Martha!"  sagde  han  med  Salvelse,  ,,gør  Barmhjertighed 
mod  disse  tvende  vildfarende!  tag  dem  i  dit  Hus  og  røgt  dem 
vel  —  de  er  paa  Salighedens  Vej!" 

Damen  rejste  sig  stift  i  sin  stive  Stads,  nikkede  fornemt,  vin- 
kede ad  dem  og  gik,  efterfulgt  af  dem  og  iire  Borgerkoner  — 

som  udgjorde  hendes  kvindelige  Hofetat  —  ud  af  Raadstuen, 
over  Torvet  og  ind  i  den  ligeoverfor  beliggende  Borgmesterresi- 
dens. 

De  tvende  Oprørerhøvdinge  saa  endnu  efter  de  bortgaaende 
—  den  ene  med  paatagen  Kulde,  den  anden  med  forstilt  Med- 
lidenhed, —  da  en  ny  Scene  paa  det  behageligste  fængslede  beg- 
ges Opmærksomhed. 

Fire  sortklædte  Mænd  med  hvide  Kæppe  i  Hænderne  traadte 
med  dyb  Reverens  ind  i  Raadstuesalen,  fremstillede  af  den  af- 
skyelige Gehilf  som  deputerede  fra  Staden  Frankenhausen;  og 
deres  Ærinde  var  hverken  mer  eller  mindre  end  at  indbyde  Pro- 
feten til  at  gæste  deres  Fædreneby  i  Spidsen  af  sin  Hær,  at  han 
ved  sine  hellige  Vaabens  Magt  maatte  beskytte  de  troende  sam- 
mesteds, der  blev  haardt  betrængt  baade  af  Amalekiter  og  Mi- 
dianiter  (Lutherske  og  Katolske).  Ved  denne  velkomne,  smig- 
rende Begæring  følte  han  sig  greben  af  Aanden  og  rejste  sig  for 
at  lade  det  indvortes  Lys  skinne  over  Folket. 

,, Herrens  Aand,"  —  sprudede  han  med  vidtopspilede  Øjne  — 
,,har  aabenbaret  sig  for  eder,  som  laa  i  Dødens  Skygge;  han 
har  lært  eder  at  undfly  den  overhængende  Straf,  thi  for  eders, 
I  faa  retfærdiges  Skyld,  vil  jeg  spare  Staden,  hvorvel  jeg  alle- 
rede havde  sagt  til  min  Sjæl:  naar  jeg  kommer  til  Frankenhau- 
sen, vil  jeg  nedbryde  dette  Taam  og  lægge  disse  Gudsbespottere 
plat  øde.  Vel  eder,  at  I  har  forladt  eders  Urimeligheder,  eders 
dumme  Afguder,  Moloch  og  Baalberith,  Paven  og  Lutherl  Den 
sidste  kender  vel  Lyset,  men  han  sætter  det  under  en  Skæppe; 
thi  han  gør  Pagt  med  Konger  og  Fyrster  at  sælge  eder  alle  hen 
i  Trældom.  Jeg  er  den,  som  skal  komme,  som  gør  alle  frie  og 
lige.  Luther  vil  lære  eder  at  tro  paa  Bibelen;  men  det  er  ikke 
nok;  han  glemmer  det  indvortes  Lys,  som  Herren  forunder  de 
troende  i  Drømme,  Syner  og  Aabenbaringer.  Beder,  saa  skal 
det  gives  eder!  beder  indstændig!  holder  det  med  Herren  Dag  og 
Nat,  forlanger  det  af  ham,  ja  —  vil  han  endnu  ikke  give  det  — 
saa  truer  og  bander^!  thi  ligervis  som  Jakob  fordum  brødes  med 
Herren,  saaledes  skal  ogsaa  vi  med  Magt  tiltrodse  og  tilkæmpe 
os  Lyset  og  Friheden."  — 

I  denne  Tone  vedblev  denne  Amfibie  af  Sværmer  og  Hykler 
saa  længe,  til  han  udmattet  nedsank  paa  sin  Trone;  men  det 
anferte  turde  vel  for  Læserne  være  nok  til  en  Prøve. 

Vi  vil  altsaa  blot  tilføje,  at  et  almindeligt  Bifaldsskraal  led- 
sagede denne  afsindige  Snak,  og  at  det  derefter  blev  besluttet,  at 
Miinzer  selv  i  Spidsen  for  en  Del  af  sin  Horde  næste  Dag  skulde 
drage  mod  Frankenhausen.  Nogle  af  hans  Disciple  blev  straks 

udsendt  i  de  omliggende  Egne  for  at  oprøre  Almuen  og  bringe 
den  til  at  forene  sig  med  Hovedhæren.  Pféifer  skulde  blive  til- 
bage som  Viceborgmester  i  Miihlhausen. 

Resten  af  Dagen  og  den  paafølgende  Nat  tilbragtes  med  de 
afskyeligste  Udsvævelser.  Der  herskede  en  aldeles  ubunden  F  r  1- 
h  e  d  i  Tale  og  Gerning,  saavel  som  den  fuldkomneste  Lighed 
i  alskens  Uterlighed.  Dovent,  liderligt  Købstedpak  kappedes  med 
raa  Landsbypøbel  i  Udsvævelser  af  enhver  Art.  Vellystige  Kvin- 
der tog  levende  Del  i  disse  Bakkanalier,  og  selv  mangfoldige  af 
de  mindre  fordærvede,  ja  selv  af  de  tilforn  skikkelige  og  ærbare, 
blev  henrevet  af  det  forførende  Eksempel.  Mangen  forhen  agt- 
bar  Borger,  der  saa,  at  alt  nu,  i  Ordets  vidtløftigste  Betydning, 
var  Fællesgods,  atøverstognederstvarligehøjt, 
og  at  jo  galere  jo  bedre,  tænkte,  det  var  vel  bedst  at  lange 
til  Fadet  med,  inden  de  andre  havde  tømt  det,  svang  sig  derfor 
ud  af  sin  forrige  snævre  Virkekres,  hvor  der  nu  for  ham  intet 
mere  var  at  bestille,  og  sprang  —  halvt  af  Desperation  —  med 
i  Taranteldansen. 

Nogle  gik  med  for  et  Syns  Skyld,  af  Frygt  eller  Klogskab, 
men  holdt  sig  dog  i  temmelig  ædru  Sindsforfatning.  De  færreste 
holdt  sig  indelukkede  i  Skjul  med  deres  Familier,  ventende  med 
Rette  en  snar  Forløsning  fra  denne  sodpmitiske  Fordærvelse. 
Men  deres  Stilling  var  ængstelig  og  fuld  af  Fare;  og  ikke  faa  af 
disse  blev  Ofre  for  gammelt  Uvenskab  eller  ny  Ondskab,  frem- 
dragne af  deres  Tilflugtssteder  og  givne  den  vilde  Hob  til  Pris. 

Dog  —  her  vil  vi  atter  lade  Forhænget  falde  for  en  Scene,  hvis 
nøjere  og  længere  Beskuelse  skulde  maaske  opvække  lige  saa 
megen  Væmmelse  som  Gru,  og  hellere  henlede  Tilskuerens  Blik 
paa  en  Person,  der  —  foruden  Medynk  —  ogsaa  turde  fortjene 
hans  Agtelse. 

Hermuntrude  Gehofen  mistede  i  sit  femtende  Aar  sin  Moder, 
en  ædel  og  fremfor  Tidsalderen  oplyst  Kvinde,  som  med  en  Rid- 
derfrues —  mere  paa  Aands-  end  Standsfortrin  —  velgrundede 
Selvfølelse  og  Værdighed  i  Forhold  og  Væsen  forenede  en  agt- 
bar  Borgerkones  blide,  huslige  Dyder.  Hun  havde  næsten  fuld- 
endt Datterens  simple  og  sikre  Opdragelse  til  retskaffen  Hustru, 
da  hun  døde;  men  endnu  før  sin  Bortgang  turde  hun  vove  at 
anbetro  den  unge  Pige  Husets  Bestyrelse  og  den  efterlevende 
Ægtefælles  Trøst  og  Pleje.  Ogsaa  han  fulgte  snart  sin  inderlig 
elskede  Hustru,  og  saaledes  var  da  Hermuntrude  Husmoder,  før 
him  blev  Hustru,  ja  endnu  før  hun  var  ret  fuldvoksen  Jomfru. 

Hun  saa  sig  i  den  Nødvendighed  at  maatte  være  Moder  endnu 
mer  end  Søster  for  sin  flre  Aar  ældre,  eneste  Broder  og  at  maatte 

styre  og  holde  til  Arbejde  og  Orden  et  efter  Tidens  Brug  ikke 
lidet  Antal  kvindeligt  Tyende.  Ved  denne  uundgaaelige  Livsstil- 
ling hævedes  end  mere  hendes  naturlige  nedarvede  Selvfølelse, 
der  desforuden  under  en  mild,  men  fornuftig  Opdragelse  aldrig 
havde  været  nedkuet.  De  vanskelige  Forhold,  i  hvilke  den  seks- 
tenaarige  Pige  befandt  sig,  skærpede  hendes  bestandige  Op- 
mærksomhed paa  sig  selv  og  andre  samt  æggede  hendes  Mod 
til  at  bekæmpe  og  overvinde  de  mødende  Vanskeligheder. 

Flere  Forsøg  af  Tyendet  paa  at  føre  den  uerfarne  Bestyrer- 
inde bag  Lyset,  vel  endog  paa  at  tiltage  sig  utilbørlig  Magt  og 
Myndighed;  Kvindernes  indbyrdes  Kabaleren  og  de  deraf  op- 
staaende  Stridigheder  —  alt  dette  var  en  Skole,  i  hvilken  Her- 
muntrude  lærte  Menneskekundskab,  Klogskab,  Besindighed  og 
en  aldrig  udeblivende  Aandsnærværelse.  Lægger  vi  hertil,  at 
Tabet  af  Fader  og  Moder  havde  tidligt  gjort  hende  fortrolig 
med  Modgang  og  Hjertesorg,  men  ogsaa  lært  hende  at  søge 
Raad  hos  sit  eget  Hjerte,  i  sin  egen  Forstand  og  endnu  mere  i 
inderlig  og  tillidsfuld  Bøn  til  den  usynlige  Hjælper,  der  ofte  ud- 
strækker sin  frelsende  Arm,  naar  faa  andre  v i  1  og  ingen  kan, 
saa  vil  vor  Frygt  finde  sine  Grænser,  naar  vi  ser  den  ikke  saa 
ganske  værgeløse,  ridderlige  Mø  kæmpende  mod  den  —  selv  i 
Spidsen  af  sin  frygteligste  Voldsmagt  —  foragtelige  Mtinzer. 

Næppe  havde  hun  med  sin  aldeles  modfaldne  Veninde  befun- 
det sig  en  Times  Tid  i  det  for  dem  anviste  Værelse,  før  en  Pige 
af  et  frækt  Udi^eende  kom  ind  og  forkyndte  hende  med  et  tve- 
tydigt Smil,  at  hun  ufortøvet  maatte  følge  med  til  Hr.  Borg- 
mesteren. 

„Hils  ham,"  svarede  hun  alvorlig,  „at  jeg  finder  det  mere 
passende,  at  han  kommer  til  os,  om  han  ellers  har  noget  af 
Vigtighed  at  meddele  os." 

,,Jo!"  sagde  Pigen  højt  og  næsvist,  „jeg  skal  rigtig  bringe 
Hr.  Borgmesteren  Deres  Svar,  „jeg  tænker  ellers,"  lagde  hun  i 
Bortgaaende  til,  „at  Frøknerne  siden  giver  lidt  bedre  Køb." 

Kort  efter  traadte  han  ind  med  sin  Kone  —  nogle  mener,  at 
hun  kun  var  hans  Bislopperske  —  og  under  det  Paaskud,  at  Væ- 
relset var  for  lidet  til  tvende,  befalede  han  denne  at  anvise  Ag- 
nes et  andet.  Forgæves  var  Hermuntrudes  Indsigelser,  og  snart 
befandt  hun  sig  ene  med  Skurken. 

,,En  ny  og  bedre  Tingenes  Orden  — "  sagde  han,  ,, tager  sin 
Begyndelse,  og  alt  det  gamle  Papisteri  vorder  afskaffet.  I  ser, 
mit  Barn!  i  mig  den  Mand,  som  Herren  haver  befalet  at  rense 
sit  Tempel,  og  hvem  han  undertiden  værdiger  at  aabenbare  sin 
Villie.  Saaledes  haver  han  —  endnu  inden  jeg  saa  eders  legem- 

lige  Ansigt  —  i  en  Drøm  vist  mig  eder  som  min  tilkommende 
Medhustru  — ." 

Her  holdt  han  op  og  kastede  et  forskende  Blik  paa  hende. 
Hun  saa  Vellystningen  dristigt  og  strengt  ind  i  Ansigtet. 

,,Munzerr'  sagde  hun  højt  og  langsomt,  ,,I  taler  ikke  med 
et  villieløst  Barn  eller  en  enfoldig  Fjante,  der  skulde  lade  sig 
kue  af  trække  Ord  eller  bedrage  af  foregivne  Aabenbaringer.  Jeg 
holder  mig  alene  til  Guds  Aabenbaring,  og  den  byder  baade  eder 
og  mig:  Du  skal  ikke  bedrive  Hor!" 

Miinzer,  pludselig  forbløffet  ved  denne  uventede  alvorlige  Til- 
tale, kunde  ikke  saa  straks  fatte  sig,  men  kom  en  Smule  ud  af 
Takten.  Han  tog  sig  om  Skægget  og  gjorde  nogle  Skridt  frem  og 
tilbage,  inden  han  genfandt  den  først  angivne  Hyklertone.  Han 
traadte  atter  tæt  hen  foran  hende,  rettede  sig  og  sagde  myn- 
digt og  belærende: 

,, Abraham  havde  tvende  Hustruer,  og  det  blev  regnet  ham 
til  Retfærdighed;  Jakob  ligesaa  —  vil  I  anklage  Guds  udvalgte, 
Barn?" 

,,Hvad  dengang,"  svarede  hun,  ,,var  tilladt,  blev  siden  op- 
hævet og  forbudet  ved  Kristuml" 

Miinzer  skiftede  Farve;  Sandheden  slog  ham.  Men  denne 
havde  han  for  længst  baade  kendt  og  fornægtet;  derfor  kunde 
han  snart  fatte  sig  igen. 

,, Kvinderne,"  raabte  han,  ,,maa  tie  i  Menigheden!  Jeg  er  ikke 
kommet  for  at  disputere  med  eder  om  Religionens  Sandheder, 
men  — "  lagde  han  med  paatagen  Højtidelighed  til  ,, —  men 
for  at  forkynde  eder  Herrens  og  min,  hans  Tjeners,  Villie." 

,, Herrens  Villie,"  svarede  hun  lige  saa  højtideligt,  ,,er  den, 
at  vi  skal  leve  et  kysk,  tugtigt  og  ærbart  Levnet;  og  denne  er 
langt  helligere  og  stærkere  end  eders  eller  noget  andet  Menne- 
skes syndige  Villie." 

Han  tabte  nu  eller  i  Harme  bortkastede  sin  Skinhelligheds 
Maske. 

„Hvis  Villie  her  er  stærkest,"  raabte  han,  ,, eders  eller  min, 
det  kan  snart  vise  sig;  dog  — "  vedblev  han  med  noget  lavere 
og  roligere  Stemme  —  ,,vil  vi  først  forsøge  den  mildere  Vej.  I 
er  en  ret  fornuftig  Pige  —  hvad  det  timelige  angaar  —  Klogskab 
burde  raade  eder  til  at  bøje  eders  svage  Villie  under  min,  som 
I  dog  ikke  er  i  Stand  til  at  modstaa.  Det  vilde  være  godt,  saavel 
for  eders  egen  som  for  eders  Venners  og  Slægtninges  Skyld." 

Ved  disse  Ord  kastede  hun  et  gennemtrængende  Blik  paa 
ham  og  sagde:  ,,Jeg  og  mine  Venner  staar  i  en  langt  stærkeres 
Haand.  Har  I  end  for  en  Tid  Magt  over  mit  Legeme  —  min 

Villie  skal  I  aldrig  tvinge  —  hvor  meget  formaar  I  vel  over 
disse?" 

Hun  tav  og  ventede  nu  nogen  Oplysning  om  sin  Broders  og 
sin  elskedes  Skæbne. 

Han,  som  ikke  straks  mærkede  hendes  Hensigt,  svarede: 
,,Hvad  jeg  ikke  haver,  kan  jeg  faa;  Øksen  ligger  allerede  ved 
Roden  af  Træet." 

,,Munzer!"  vedblev  hun,  ,, forsynd  eder  ikke!  skik  Agnes  og 
mig  tilbage  til  hendes  Fader  eller  min  Broder,  og  forlang  i  Løse- 
penge alt,  hvad  I  vil!" 

Her  begyndte  han  at  mærke,  hvilke  Fordele  en  Løgn  kunde 
give  ham. 

,,Grev  StoUberg?"  raabte  han,  , »eders  Broder?  Hvem  skulde 
de  vel  løse?  Gid  de  kunde  løse  sig  selv!" 

,,Er  min  Broder  her?"  sagde  Hermuntrude  med  et  Smertens- 
suk,  ,,da  vis  os  den  Barmhjertighed,  at  vi  maa  se  og  tale  med 
hinanden!" 

,,Een  Barmhjertighed  kunde  være  den  anden  værd!"  svarede 
han  grinende,  „føjer  I  mig,  saa  føjer  jeg  eder." 

„For  saadan  Pris,"  raabte  hun  foragtelig,  „køber  jeg  mig 
ikke  Gensynet  af  mit  Hjertes  Broder;  om  jeg  end  ikke  skulde  se 
ham  mere  i  dette  Liv;  men"  —  sagde  hun  efter  nogen  Betænk- 
ning for  at  skaffe  sig  Vished  —  ,,lad  min  Broder  bringe  herhen! 
Han  er  min  Formynder  og  fødte  Værge  —  hans  Villie  er  jeg  for- 
pligtet til  at  underkaste  mig." 

Miinzer,  der  nu  anede  hendes  Hensigt,  tog  sig  om  Hagen  med 
et  listigt  Smil;  men  inden  han  kunde  svare,  blev  Samtalen  plud- 
selig afbrudt.  —  Der  var  mellem  nogle  af  Sværmerne  opstaaet 
en  heftig  Ordstrid  over  et  Punkt  i  den  nye  Lære,  og  uden  Pit)- 
fet«ns  Mellemkomst  saa  den  ud  til  at  kunne  have  alvorlige  skis- 
matiske Følger. 

Klædedragten  var  nemlig  en  væsentlig  Genstand  for  Gendø- 
bernes religiøse  Reform. 

,,Man  maa"  —  lærte  de  —  ,, stedse  se  barsk  og  mørk  ud,  lade 
Haar  og  Skæg  vokse,  bære  grove  —  som  helst  —  pjaltede  Klæder 
og  Skjorter  altsaa,  der  saa  meget  muligt  ligner  Johannes  den 
Døbers." 

Og  her  opstod  nu  det  vigtige  Spørgsmaal,  om  vort  Blaalær- 
red  var  godt  til  Skjorter,  eller  om  det  skulde  blandes  med  Gede- 
haar.  Nogle  paastod,  at  det  sidste  var  uomgængelig  fornødent; 
andre  —  lidt  mere  moderate  —  antog  den  Betingelse:  om  Gede- 
haar  var  at  faa. 

Pfeifer  saa  sig  ikke  i  Stand  til  at  decidere  i  dette  vigtige  Di- 

lemma,  og  derfor  lod  han  Hovedet  hente,  som  langt  om  længe 
løste  Kmiden  med  den  Erklæring:  ,,at  naar  Gedehaar  ikke  kunde 
overkommes,  skulde  Blaarlærred  anses  for  reglementeret;  kun 
maatte  det  være  lidet  skættet  og  saa  ru  og  fuldt  af  Skæver  som 
muligt." 

Men  inden  denne  vigtige  Kendelse  faldt,  nærmede  sig  Tiden 
til  Opbrud  mod  det  arme  Frankenhausen;  og  Miinzer  fandt  — 
for  denne  religiøse  Strid  -—  ikke  for  det  første  Lejlighed  til  at 
fortsætte  den  amourøse. 

Denne  Afbrydelse  befriede  vel  altsaa  Hermuntrude  for  Øje- 
blikket fra  Oprørerhøvdingens  forhadte  Nærværelse,  men  foran- 
ledigede tillige,  at  hun  maatte  følge  ham  paa  Røvertoget.  Thi 
dels  tog  han  i  Betænkning  at  lade  hende  tilbage  hos  Pfeifer,  hvis 
Skødesynd  var  ham  lige  saa  bekendt  som  hans  egen;  dels  tillod 
hans  ved  Modstanden  endnu  heftigere  ophidsede  Begærlighed 
ham  ikke  at  slippe  Ofret  af  Syne.  Den  næste  Morgensol  saa 
hende  i  Midten  af  Mordbrænderhorden  paa  en  Vogn  hos  tvende 
af  Miinzers  Kvinder.  Porten  lukkede  sig  mellem  hende  og  den 
ulyksalige  Agnes. 

Grev  Wolff  von  StoUberg  besad  sin  Families  hele  Stolthed, 
var  dertil  opfarende,  myndig  og  taalte  aldeles  ingen  Modsigelse. 
Han  havde  altsaa  opdraget  sine  Børn  paa  en  ganske  modsat 
Maade  end  Ridder  Gehofen,  og  da  hans  Hustru  var  bortdød  fra 
disse  —  en  Datter  og  en  noget  yngre  Søn  —  i  deres  spæde  Alder, 
savnede  de  den,  som  skulde  have  formildet  og  lettet  det  haarde 
og  underkuende  i  den  faderlige  Strenghed.  Agnes  —  det  ældste 
Barn  —  var  især  Genstanden  for  de  ofte  frygtelige  Ytringer  af 
en  lige  saa  ofte  ubeføjet  Vrede.  Hun  lærte  da  tidlig  at  lyde  og 
idelig  at  skælve,  og  hendes  Kærlighed  til  Faderen 
maatte  derfor  stedse  blive  hendes  Frygt  for  Herren  under- 
ordnet. ^ 

Hvad  Under,  at  den  fra  Faderhjertet  bortviste  kastede  sig 
med  sin  hele  Kærlighed  i  den  vakre,  skønne,  ridderligædle  Hans 
von  Werthers  Arme?  Hvad  Under,  at  hun  —  truet  med  en  gam- 
mel og  barsk  Gemal,  under  Udsigter  til  at  ombytte  et  Aag  med 
et  andet  —  gav  efter  for  den  elskede  Ynglings  Overtalelser  og 
under  Faderens  Fraværelse  flygtede  med  ham  til  Gehofen?  Hun 
var  jo  vant  til  selv  ingen  Villie  at  have,  men  stedse  blindthen 
at  følge  en  andens:  fra  det  Øjeblik  af,  hun  overgav  sig  til  Elske- 
ren, arvede  denne  Faderens  ubetingede  Magt  og  Myndighed. 

Men  Angeren  over  dette  Fejltrin  forfulgte  hende  uafladelig, 
overgød  hende  Kærlighedens  Bæger  med  Malurt  og  gjorde  hende 
end  mere  frygtsom,  raadvild  og  villieløs,  end  hun  tilforn  havde 

været.  Med  bange  Anelser  ser  vi  altsaa  denne  svage,  værgeløse 
Skabning  i  den  frygtelige  Pleifers  Vold.  Ved  at  vide  hende  skilt 
fra  sin  sidste  Beskytterinde  og  overgivet  til  en  samvittigheds- 
løs Nidding  gribes  vi  af  samme  benovende  Følelse,  som  naar 
vi  ser  Duen  under  Forfølgelse  af  Høgen  —  en  ængstelig  Jagt, 
hvis  Udfald  ikke  kan  vorde  tvivlsomt. 


III. 

Kurfyrst  Friederich  af  Sachsen  laa  for  Døden  paa  sit  Slot  i 
Weimar.  Ved  hans  Seng  sad  hans  Broder  Johan  og  Grev  Al- 
brecht af  Mansfeld  og  hørte  den  døende  Herres  sidste  Villie.  Da 
meldtes  og  indlodes  Grev  Wolff  af  Stollberg. 

Den  syge  Fyrste  rakte  ham  sin  Haand.  „Velkommen  og  Far- 
vel, kære  Stollberg!"  sagde  han  med  et  venligt  Smil  og  sagte 
Røst. 

„Herren,"  svarede  denne  dybt  sukkende,  ,, kalder  eder  i  en 
bedrøvelig  Tid;  det  arme  Sachsen  vil  dobbelt  føle  eders  Savn." 

Friederich  saa  kærligt  til  sm  Broder,  lagde  sin  Haand  paa 
hans  og  sagde:  „Her  er  den,  som  vil  erstatte  det;  til  mit  Hjertes 
Broder  overgiver  jeg  trøstig  Folk  og  Land." 

„Gud  give,"  svarede  Greven,  „I  kunde  have  overgivet  det  i 
en  bedre  Tilstand!" 

,, Hvorledes?"  spurgte  Friederich  og  rejste  sig  over  Ende, 
„hvad  mener  I  dermed,  Hr.  Greve?" 

Prins  Johan  blinkede  ad  ham;  men  han  mærkede  det  ikke  og 
sagde:  „Det  være  langt  fra  mig  at  tilskrive  eders  Lemfældighed 
de  Ulykker,  som  nu  sker;  jeg  selv  har  jo  tillige  med  de  fleste 
større  og  mindre  magthavende  ringeagtet  Gæringen  og  dens 
Ophavsmand." 

Friederich  fæstede  atter  sit  Blik  paa  Broderen  og  spurgte: 
„Er  det  om  den  halvforrykte  Præst,  Han  taler?  Er  der  noget 
med  ham  nu?" 

,,Det  er  den  samme,"  svarede  denne,  „som  I,  Hr.  Broder!  i 
Fjor  Høst  havde  stævnet  herhid  for  hans  oprørske  Prækener." 

„En  jammerlig  Person!  — "  afbrød  den  syge,  „jeg  ynkedes 
over  ham,  saa  taabelig  og  fej  var  han,  og  lod  ham  gaa  med  en 
Skrivelse  til  hans  respektive  Øvrighed,  at  man  skulde  inde- 
spærre ham  som  vanvittig,  ifald  han  atter  begyndte  paa  sine 
Krøniker.  Jeg  husker  endnu,"  —  vedblev  han,  idet  han  atter 
lagde  sig  tilbage  i  Sengen  —  „hvorledes  Vagten  herude  i  Slots- 
gaarden  gjorde  Løjer  med  ham,  da  han  gik  bort:  den  ene  vilde 

spaas,  d^n  anckn  vide,  naar  Verden  skulde  forgaa;  den  tredie 
plukkede  ham  i  Skægget  —  naa!  og  han?'* 

,,Er  nu  Borgmester  i  Miihlhausenl"  tog  StoUberg  Ordet.  — 

,,En  Komedie/'  sagde  Hertug  Johan  med  tvungen  Munter^ 
hed,  ,,som  Borgerne  spiller  med  dette  gale  Menneske!'' 

,,Det  er  ingen  Komedie,  med  eders  Naades  Tilladelsel"  afbrød 
Greven,  ,,men  et  blodigt  Spil,  lige  saa  farligt  som  Frankernes 
og  Schwabemes  i  Fjor.  Almuen  bliver  rebellisk  vidt  og  bredt, 
forlader  Hus  og  Hjem,  drager  til  Miihlhausen  eller  sværmer  om- 
kring og  afbrænder  et  Herresæde  efter  det  andet  — " 

„ —  Store  Gud!"  udbrød  Kurfyrsten,  „og  det  hører  jeg  først 
nu?" 

„Hvorfor  skulde  I  høre  det  før,  kære  Broder?"  svarede  Johan. 
„Det  er  ikke  to  Dage  siden,  jeg  modtog  Efterretningen  om  disse 
Optøjer.  I  eders  Tilstand  burde  I  ikke  besværes  med  slige  For- 
tællinger, dem  Rygtet  stedse  forstørrer  og  forværrer.  Det  hele 
kunde  jo  være  endt,  inden  I  behøvede  at  vide,  det  var  begyndt." 

,,Saa  snart  og  let  ender  det  ikke,"  vedblev  Greven  uden  Skaan- 
sel  med  den  dødssyge  Herre,  ,,man  regner  allerede  Bondehæren 
til  over  10,000  Mand  foruden  Muhlhauseme.  Gehofen  og  flere 
Borge  har  de  hærget  med  Ild  og  Sværd;  jeg  har  selv  været  i 
deres  Hænder.  Deres  Frækhed  gaar  saa  vidt,  at  de  har  —  paa 
en  for  mig  ubegribelig  Maade  —  bortstjaalet  min  Datter,  Grev- 
inde Agnes,  dog  uden  ellers  at  molestere  min  Residens.  Hun, 
Ridder  Matemus  og  flere  er  for  Øjeblikket  i  deres  Vold."  — 

Som  han  talte,  traadte  Ridderen  selv  ind  i  Værelset. 

,,Han  altsaa  ikke!"  sagde  Kurfyrsten. 

,, Hvorledes,"  raabte  Stollberg  den  ankommende  i  Møde,  „har 
I  reddet  eder  af  Fangenskabet?  Hvor  er  min  Datter?" 

„Om  eders  Datter  — "  svarede  han  —  „ved  jeg  intet,  men  jeg 
har  ikke  været  fangen.  Det  sagde  man  om  eder,  Hr.  Greve!  Det 
glæder  mig  at  finde  eder  her;  ved  I  noget  om  min  Søster?" 

,,Jeg  ved,  at  hun  hin  sørgelige  Nat  blev  fanget,"  sagde  han, 
,,for  Resten  intet." 

Ridderen  sukkede  og  traaøte.med  et  dybt  Buk  nærmere  til 
Sengen.  ,,Naadige  Herre!"  sagde,  han,  „jeg  bringer  eder  Hilsen 
fra  Hertug  Henrich  af  Brunsvig  og  Landgreve  Philip  af  Hessen: 
de  staar  to  Mile  fra  Staden  med  en  Hær  af  4,000  Mand  og  beder, 
at  I  vil  forene  eders  Magt  med  deres  for  at  gøre  Ende  paa  Op- 
røret, inden  det  griber  videre  om  sig." 

Kurfyrsten  foldede  sine  Hænder.  „Herre,  du  min  Gud!"  bad 
han,  „har  jeg  ved  alt  for  stor  Eftergivenhed  givet  Anledning  til 
denne  Ulykke,  da  vil  du  tilgive  mig  af  din  Naad!  det  var  altid 

mit  Ønske  at  gaa  den  mildeste  Vej;  hver  menneskelig  Blods- 
draabe  har  været  mig  dyrebar  —  skal  det  derfor  rinde  i  Strøm- 
me? —  Kære  Broder!"  vedblev  han,  „du  vilde  skaane  mig,  skaan 
nu  ogsaa  mit  arme  og  forblindede  Folk!  tag  du  vor  Kommando- 
stav!  lad  vor  Hær  blive  saa  talrig  som  muligt,  at  dens  Størrelse 
maa  indjage  Rebellerne  Frygt  og  bringe  dem  til  godvillig  Un- 
derkastelse! Hjertekære  Broder!  jeg  beder  dig  for  Jesu  Skyld, 
anvend  alle  lemfældige  Midler,  før  du  skrider  til  de  strengere. 
Prøv  først  Formaninger  og  Trusler,  før  du  slaar  til  med  Svær- 
det! og  forman  ogsaa  vore  Venner  Brunsvig  og  Hessen  til  sam- 
me Sindighed!  —  Min  Herre  og  min  Gud,  lad  din  milde  Almagt 
dog  snarligen  adsprede  denne  Sky,  som  formørker  mit  Livs  Af- 
ten! lad  din  arme  Tjeners  sidste  Gerning  her  paa  Jorden  vorde 
Tilgivelse  og  Barmhjertighed!'' 

Han  løftede  sine  matte  Øjne  mod  Himmelen  og  vedblev  endnu 
en  Stund  at  bede  i  Tavshed. 

De  omværende  græd.  Den  døendes  Broder  lovede  helligt  at 
ære  hans  Villie  og  gik  bort  for  —  som  han  sagde  —  at  give  de 
Befalinger,  han  allerede,  den  syge  uafvidende,  havde  udstedt. 

Ridder  Matemus  maatte  nu  fortælle,  hvad  vi  allerede  har 
hørt.  Historien  om  hans  Fædreneborgs  Bestoimelse  og  Under- 
gang. 

Vi  lægger  blot  til,  at  han,  da  han  saa,  at  alt  Forsvar  var 
unyttigt,  at  hans  Medkrigere  var  enten  faldne  eller  forsvundne, 
med  Sværd  og  Skjold  banede  sig  en  Vej  igennem  Sværmen  hen 
til  den  Side  af  Slottet,  som  vendte  ud  mod  Skoven;  at  han  her 
svingede  sig  ned  af  Muren  ved  Hjælp  af  et  gammelt  Lindetræs 
Grene,  svømmede  over  Graven,  fortsatte  Flugten  mod  Vesten 
hele  Natten  og  det  halve  af  den  følgende  Dag,  til  han  heldigvis 
stødte  paa  Landgreve  Philip,  hvem  han  nu  fulgte  til  Brunsvig. 

Han  havde  næppe  tilendebragt  sin  første  Fortælling,  før 
Kaspar  von  Ruxleben  blev  anmeldt  og  indladt.  Hans  Beretning 
lød  endnu  sørgeligere  og  rædsommere  end  de  forriges:  Fran- 
kenhausen  var  taget  med  Storm,  og  Grueligheder  af  enhver  Art 
var  udøvet  i  den  ulykkelige  Stad.  Kirkerne  var  vanhelligede, 
Klosterne  plyndrede,  Munkene  dræbte  og  Nonnerne  skændede; 
og  for  ret  at  sætte  Kronen  paa  sit  Niddingsværk  havde  den  af- 
skyelige Miinzer  ladet  flere  velsindede  Borgere  brænde  paa  et 
Baal,  der  var  oprejst  af  Raadhusarkivet,  hvorved  mangfoldiges 
Velfærd:  Skøder,  Obligationer,  Enkers  og  umyndiges  Sikkerhed, 
gik  op  i  Røg  og  Lue. 

Næste  Morgen  stod  de  forenede  Smaahære  opstillede  uden 
for  Slottet.  Den  høje  syge  befandt  sig  saa  meget  bedre,  at  han 

siddende  i  en  Lænestol  kunde  gbnnem  Vinduet  tage  Tropperne  i 
Øjesyn.  Hos  ham  befandt  sig  foruden  Hofpræsten  og  Lægen 
Ridder  Maternus  von  Gehofen,  som,  skilt  ved  Gaard  og  Gods, 
havde  kun  sig  selv  at  fremstille  i  de  forbundnes  Rækker. 

,,Mine  Øjne,"  sagde  Fyrsten  til  ham,  „slaar  mig  fejl!  kom 
hen  til  mig,  unge  Mand,  og  sig  mig,  hvo  det  er,  vi  har  her 
for  os." 

„Paa  højre  Fløj,"  svarede  Ridderen,  ,, holder  Hertugen  af 
Brunsvig  i  Spidsen  for  sine  Kyradserer;  bag  ved  ham  et  Regi- 
ment Fodfolk  og  tvende  Kartover;  derefter  kommer  Grev  Al- 
brecht af  Mansfeld  med  sine  Ryttere;  i  Midten  befinder  sig  eders 
Naades  egne  Tropper,  et  Regiment  Kyradserer  og  tvende  Re- 
gimenter Bueskytter;  paa  venstre  Fløj  ser  I  Landgreven  af  Hes- 
sen  med  Ryttere,  Bueskytter  og  fire  Kartover  samt  Greven  af 
Stollberg  med  et  Kompagni  Kyradserer." 

„Skønne  Folk!"  sagde  Kurfyrsten;  „men  det  er  mig  en  smer- 
telig Tanke,  at  disse  glimrende  Vaaben  skal  mørknes  af  mine 
Undersaatters  Blod  —  noget  til  venstre  holder  to  enlige  Ryttere; 
den  ene  skriver  i  Sandet  med  sin  Lanse;  den  anden  sidder  gan- 
ske ubevægelig  og  synes  at  stirre  stift  ud  foran  sig." 

,,Den  første,"  svarede  Ridderen  sukkende,  ,,er  min  ulykke- 
lige Søsters  forlovede.  Ridder  Ruxleben,  den  anden  er  Ridder 
Hans  von  Werther." 

,,Werther!"  sagde  Fyrsten  forundret,  ,,den  raske,  muntre 
Ungersvend!  han,  som  altid  var  den  første  ved  Turnering  og 
Dans,  stedse  fyrig  og  urolig  som  hans  Stridshingst!" 

,,Hans  Munterhed  er  borte  nu,"  svarede  Matemus,  „han  er 
den  ulykkeligste  af  os  alle." 

,, Hvorledes  det?"  spurgte  Fyrsten. 

Ridderen  tøvede  noget  med  Svaret,  og  inden  han  kunde  give 
det,  blev  Opmærksomheden  henvendt  paa  Anførerne,  der  nu  fra 
deres  forskellige  Afdelinger  samlede  sig  foran  Fronten;  kun 
Werther  og  Ruxleben  blev  paa  deres  Plads. 

,,Jeg  ønsker  at  tale  endnu  engang  med  dem  alle!"  sagde  den 
syge  Herre.  Matemus  gik  ud  og  foredrog  dem  Kurfyrstens  Be- 
gæring. De  steg  af  Hestene  og  traadte  ind  i  Slottet;  hin  nær- 
mede sig  til  sine  ulykkelige  Venner. 

„Dersom  denne  Udrustning,"  tiltalte  Fyrsten  de  forsamlede 
Herrer,  ,, gjaldt  Landets  Fjender  og  ikke  dets  Børn,  vilde  jeg 
glæde  mig  over  eders  Krigeres  skønne  Holdning  og  Anseelse; 
men  nu  bløder  mit  Hjerte  ved  Forestillingen  om  denne  Forsam- 
lings sørgelige  Med.  Endnu  er  intet  Forsøg  gjort  paa  ved  wmkie 
Midler  at  bringe  de  forvildede  tilbage  til  deres  Pligt.  Lad  os  piwe 

et  saadant,  mine  Venner!  og*  inden  Hæren  drager  ud,  afsende  en 
sindig  og  forstandig  Mand,  som  mulig  kan  tale  de  stakkels  Men- 
nesker til  Rette!" 

Han  tav. 

,,Jeg  ærer  eders  gode  Villie,"  begyndte  først  Hertug  Henrich 
af  Brunsvig;  ,,men  jeg  frygter,  denne  Eftergivenhed,  som  Op- 
roreme  maaske  kunde  tilskrive  Frygten,  vil  kun  gøre  dem  mere 
forstokkede  og  fjerne  Enden  paa  disse  Afskyeligheder." 

,,Endogsaa  i  dette  værste  Tilfælde,"  tog  Landgreve  Philip 
Ordet,  ,,skal  det  aldrig  angre  mig  at  have  forsøgt,  hvad  Kristen- 
Kærlighed  og  Fyrstepligt  byder." 

„Jeg  tiltræder  eders  Mening,"  sagde  Hertug  Johan,  ,,og  føl- 
gelig er  vi  jo  enige  i  at  opfylde  min  Hr.  Broders  ædle  Begæring. 
Spørgsmaalet  bliver  altsaa  kun  dette:  hvo  skal  —  eller  maaske 
rettere  —  hvo  vil  paatage  sig  dette  usædvanlige  og  ingenlunde 
farefrie  Gesandtskab?" 

Der  paafulgte  nogle  Øjeblikkes  Tavshed. 

Endelig  traadte  Grev  Stollberg  frem  og  sagde:  ,, Farens  Stør- 
relse kan  ikke  her  friste  mig  til  et  Vovestykke;  men  vel  det  Haab, 
at  min  Tiltale  vil  kunne  udrette  noget.  En  stor  Del  af  mine  Un- 
dersaatter  befinder  sig  blandt  Oprørerne,  og  jeg  vilde  meget 
fejle,  om  min  Nærværelse  ikke  skulde  virke  baade  paa  dem  og 
de  øvrige  Rebeller." 

,,Jeg  takker  eder  forud,  kære  Greve!  for  dette  eders  Tilbud," 
sagde  Landsfaderen;  „alene  skulde  I  dog  ikke  tage  af  Sted.  De 
Mennesker,  I  faar  med  at  gøre,  er  at  betragte  og  behandle  som 
vilde  Dyr  — " 

,,—  Dem,"  afbrød  Greven,  ,, truer  man  med  et  Ord  til  Lydig- 
hed." 

„Med  truende  Ord,"  gentog  Kurfyrsten,  ,, udretter  man  min- 
dre end  med  venlige;  begge  Dele,  begge  Dele!  hver  til  sin  Tid  I 
Det  er  en  vakker,  mild  Ungersvend,  den  Ridder  Gehofen;  tag  ham 
med,  Hr.  Greve!  og  vor  gode  RuxlebenI  Det  giver  eders  Sending 
tillige  mere  Anseelse." 

Greven  bøjede  sig  tavs  og  gik  ud  for  at  meddele  de  tvende 
unge  Riddersmænd  Landsherrens  Ønske.  De  var  straks  villige 
til  at  opfylde  det.         / 

Ved  deres  Bortgang  kastede  Hans  von  Werther  et  betydnings- 
fuldt Blik  til  dem  begge;  de  forstod  ham  og  nikkede. 

Med  en  hvid  Fane  foran  nærmede  de  tre  Afsendinge  sig 
til  en  af  Frankenhausens  Porte  og  forlangte  —  i  Kraft  af  deres 
Heroldsværdighed  —  at  vorde  fredelig  ind-  og  udladt. 

Vagten  bragte  dette  Budskab  til  Miinzer,  der  just  paa  Tor- 

vet  befandt  sig  omgivet  af  Bondeanførereme  og  de  ham  hengivne 
Borgere. 

Da  han  hørte  Gesandternes  Navne,  smilte  han  og  raabte: 
„Herren  smelter  de  vældige  som  Voks;  Kongerne  bøjer  sig  og 
beder  om  Naade  —  lad  deres  Sendebud  føres  hid  for  mit  An- 
sigt!" 

De  kom.  Grev  StoUberg  red  et  Par  Skridt  frem  foran  de  an- 
dre, slog  Visiret  op  og  sagde:  ,,De  forsamlede  Herrer  og  Fyrster 
af  Sachsen,  Brunsvig  og  Hessen  samt  vi  Grever  af  Mansfeld  og 
StoUberg  kundgører  eder  alle  vor  Villie  og  Beslutning:  at  lade 
Naade  gaa  for  Ret,  at  tilgive  og  ikke  efter  Fortjeneste  straffe 
eders  begangne  Forbrydelser,  paa  det  Vilkaar  — " 

Her  blev  den  talende  afbrudt  ved  en  Murren  og  Summen  i 
hele  Forsamlingen  og  ved  en  flerstemmig  Gentagelse  af  Ordet 
Vilkaar,  dels  i  spørgende,  dels  i  en  vred  og  haanlig  Tone. 

Miinzer,  lige  saa  forbløffet  som  betagen  af  Vrede,  kunde  ikke 
saa  straks  fatte  sig  og  komme  til  Orde. 

Ridder  Matemus,  frygtende  for  de  rimelige  Virkninger  af  den 
stolte  Greves  her  saa  ilde  anbragte  Myndighed,  red  hen  til  hans 
Side  og  sagde: 

„Landsmænd!  Fyrsterne  tilbyder  eder  Fred  og  Forglemmelse 
af  alt  det  passerede  og  forlanger  —  som  billigt  —  at  hver  gaar 
til  sit  og  atter  tager  fat  paa  sin  fredelige  Dont." 

,,Den  vise  har  en  bedre  Tone!"  mumlede  Bondehøvdingen  Jo- 
hannes Winkler,  ,,naar  Rotten  sidder  i  Klemme,  saa  piber  hun." 

,,Det  er  ikke  svært,"  raabte  Ruxleben,  „at  se,  hvo  nu  sidder 
i  Klemme!  Fyrsterne  har  Landet,  og  I,  kære  Landsmænd!  be- 
finder eder  mellem  Frankenhausens  Mure." 

Den  store,  tykke,  firskaame  Samson  Morash  løftede  den  ene 
Skulder,  trak  op  i  sine  Bukselinninger  og  sagde,  idet  han  saa 
ned  paa  sine  Naboer  til  begge  Sider: 

,,Der  er  dog  nogen  Mening  i  den  Tale  — " 

„ —  Lokkemad,  Lokkemad!"  udbrød  Miinzer,  som  nu  genfandt 
sit  Mæle;  ,,de  vil  blot  skille  os  ad  for  siden  at  myrde  os  en 
for  en." 

,,Hvad?"  raabte  Greven  forbitret,  ,, vover  du  at  drage  vort 
fyrstelige  Ord  og  Tilsagn  i  Tvivl?  Nedlæg,  eders  Vaaben  og  mod- 
tag den  Naade,  som  I  ikke  har  fortjent!" 

,,Grev  StoUberg!"  sagde  Maternus  hastig  og  sagte,  ,,dæmp 
eders  billige  Vrede  og  betænk,  hvor  vi  er!" 

„Satan  taler  af  din  Mund,  du  Belials  Mand!"  skreg  Munzer; 
„vil  du  spotte  Herrens  udvalgte?  Vedst  du  ikke,  at  jeg  har  Magt 
tU  at  døde  dit  syndige  Legeme?" 

„Vil  I  lorgribe  eder  paa  Fyrsternes  Gesandter?"  sagde  Rux- 
leben!  ,,har  I  ikke  selv  givet  os  frit  Lejde,  at  komme  og  drage 
bort  i  Fred?" 

„Men  I  kommer,"  skreg  hin,  „som  Spioner  og  Forrædere  at 
gøre  Guds  eget  Folk  splidagtigt  og  uens  med  sig  selv,  men  nu 
skal  I  ligge  paa  eders  Gerninger!  Herrens  Sværd  og  Gideons! 
fald  an,  o  Israel!  og  ofrer  disse  Hedninger  Herren  til  en  sød 
Lugt!" 

Da  bruste  det  vildt  igennem  Hoben,  Pikeme  begyndte  at  skyde 
sig  i  Vejret, 

„Død  og  Helvede!"  brølte  StoUberg,  „skal  dette  vorde  Enden! 
men  du  skal  ikke  se  mit  Fald,  skinhellige  Afskum!" 

Han  greb  efter  Sværdet  og  klemte  Hestens  Sider  for  at  styrte 
sig  over  Miinzer.  I  dette  for  Liv  og  Død  afgørende  Øjeblik  tabte 
Ruxleben  hverken  Mod  eller  Besindelse. 

Han  greb  Grevens  Arm  og  sagde:  „Det  er  endnu  ikke  Tid?" 

Derpaa  slog  han  til  Lyd  med  Haanden  og  raabte:  „Et  Ord, 
Landsmænd!" 

Det  blev  lidt  stillere  i  Kredsen.  — 

„Vi  er  i  eders  Magt,  og  I  kan  altid,  naar  I  vil,  berøve  os  Li- 
vet —  give  os  det  tilbage  staar  ikke  mer  i  eders  Magt.  Dræber 
I  os,  Fyrsternes  Udsendinge,  er  alt  Haab  om  Fred  og  Tilgivelse 
for  stedse  udslukt,  og  deres  Sværd  vil  hævne  vort  Drab  paa 
eder  og  alle  eders." 

Forgæves  raabte  Munzer  flere  Gange:  „Hører  ham  ikke,  hører 
ham  ikke!  og  udretter  Herrens  Befaling!" 

Ingen  rørte  sig  for  at  anfalde  dem  uden  Winkler,  der  vel 
fældede  sin  Pike,  men  stødte  ikke  til,  da  han  saa,  at  de  øvrige 
endnu  var  tvivlraadlge. 

„Vil  I  ikke  lade  os  gaa,"  gentog  Ruxleben,  ,,kan  I  jo  beholde 
os  som  Gidsler!  der  kommer  maaske  snart  den  Dag,  da  vi  paa 
denne  Maade  kan  vorde  eder  nyttige." 

,,Ja,  ret  saa!"  sagde  Kæmpen  Morash,  ,, Gidsler  skal  de  være, 
Børn!  det  er  et  godt  Pant,"  og  snart  stemmede  hele  Forsamlingen 
i  med  ham. 

Munzer  fnyste:  ,,Du  Øgleunge!"  snærrede  han,  „hvo  haver 
lært  dig  at  undfly  den  overhængende  Vrede?  men  gemterikke 
glemt!  —  Vel  da!  bringer  dem  i  sikker  Forvaring;  men  ser  til, 
at  eders  Ulydighed  ikke  paadrager  eder  Himlens  Vrede!  og  tæn- 
ker paa  Saul,  som  sparede  Agag!  jeg  tor  mine  Hænder." 

Med  disse  Ord  rejste  han  sig  og  gik  med  undertrykt  For- 
bitrelse ind  i  det  Hus,  hvor  han  havde  taget  Bopæl,  for  at  forny 

en  kort  tilforn  afbrudt  Kamp  af  en  ganske  anden  Art:  den  mod 
Gehofens  sjælestærke,  uforfærdede  Søster. 

,, Gidsler!  Gidsler!''  dette  Ord  søndersavede  han  flere  Gange 
med  Tænderne;  men  med  eet  standsede  han  og  udtalte  det  højt 
og  jublende.  ,,Ja,  i  Sandhed!  en  herlig  Gidsel!  Broder  for  Søster 
—  at  det  nu  først  rinder  mig  i  Tanke!  —  Vel,  at  han  lever!  — 
det  var  Herrens  Finger!" 

Hermuntrude  sad,  som  om  hun  havde  været  hjemme  i  frede- 
lig Fædreborg,  roligt  sysselsat  med  et  kvindeligt  Haandarbejde, 
som  hun  endog  i  det  forstyrrede  Frankenhausen  havde  vidst  at 
forskaffe  sig,  da  Miinzer  traadte  ind  i  Stuen.  Hun  saa  op  og 
mærkede  øjeblikkelig  af  den  skumle  Glæde  i  hans  limiske  Aa* 
syn,  at  en  for  hende  sørgelig  Begivenhed  maatte  have  fundet 
Sted.  Men  lige  saa  hastig  forberedt  paa  det  værste,  fortsatte  hun, 
fattet  og  udvortes  fuldkommen  rolig,  sin  Bestilling. 

Munzer  spadserede  nogle  Gange  frem  og  tilbage  paa  Gulvet, 
standsende  af  og  til  med  Sideblik  paa  den  modige  Kvinde. 
Omsider  traadte  han  tæt  hen  foran  hende  og  sagde: 

,, Barnlille,  vil  du  endnu  længer  stampe  mod  Braadden?  Du 
ser,  at  Herren  er  med  mig  i  alle  mine  Veje  —  tør  du,  o  Kvinde! 
ene  være  imod  mig?" 

Hermuntrude  blev  ved  at  arbejde.  ,,I  ved  min  Beslutning!'* 
sagde  hun,  ,, hvorfor  skal  jeg  atter  gentage,  at  den  er  lige  saa 
fast  som  min  Tro  paa  Gud  og  hans  Retfærdighed?" 

Skurken  grinte:  ,,Det  vil  komme  an  paa  en  Prøve!" 

Han  ringede.  En  Drabant  traadte  ind. 

,,Lad  den  fangne  Ridder  Matemus  von  Gehofen  føre  hid!" 
bød  han  og  fæstede  sit  forskende  Blik  paa  Hermuntrude. 

Hun  saa  flygtigt  op  paa  ham,  men  blev  ved  at  sy,  fængslende 
sin  Frygt  og  Kummer  dybt  i  sin  egen  modige  Barm. 

Døren  oplodes.  Betynget  med  Lænker,  omringet  af  bevæb- 
nede Bønder  indtraadte  Kaspar  von  Ruxleben. 

Munzer  vendte  sig  helt  om  imod  ham.  Med  indvortes  Forfær- 
delse saa  Hermuntrude  den  elskede;  men  ogsaa  i  dette  frygte- 
lige Øjeblik  vidste  hun  at  beherske  sig  selv. 

Inden  Munzer  atter  kastede  sine  Øjne  paa  hende,  havde  hun 
allerede  med  et  Blink  og  en  sagte  Hovedrysten  givet  Ridderen 
et  Tegn,  som  denne  straks  forstoci  og  fulgte. 

,, Kender  I  denne  Mand?"  spurgte  Skurken  hende  med  et 
triumferende  Smil. 

Hun  betragtede  ham  koldt  og  fremmed.  ,,Det  er  ikke  min 
Broder,"  sagde  hun,  „men  en  anden  Herre,  som  jeg  vel  før  har 

set,  men  hvis  Navn  nu  ikke  vil  falde  mig  ind  —  I  kan  jo  ad- 
spørge ham  selv!" 

,,Jeg  hedder  Kaspar  von  Ruxleben,"  sagde  denne,  ,,og  har 
intet  videre  med  eder  at  bestille,  end  at  jeg  paa  Fyrstens  An- 
modning er  kommet  at  stifte  Fred  og  Forligelse." 

„I  har  jo  taget  fejl,"  sagde  Miinzer  til  Vagten,  „det  var  den 
anden  Ridder,  Gehofen,  jeg  forlangte;  bringer  ham  og  fører 
denne  tilbage!  Og  — "  raabte  han  efter  de  bortgaaende,  „stiller 
ham  an  uden  for  Vinduerne  hemede  i  Gaarden!" 

Hsin  traadte  atter  med  sammenlagte  Arme  hen  foran  Her- 
muntrude  og  saa  længe  ubevægelig  paa  hende.  —  Hun  tav  — 
han  ogsaa. 

Endelig  slog  han  begge  Armene  ud,  drejede  sig  omkring  og 
raabte:  ,,Se!  din  Broder  kommer!  et  Ord  af  din  Mund  kan  skænke 
ham  Friheden  eller  Døden!" 

Maternus  stod  midt  i  Gaarden.  Han  saa  sin  Søster  i  Vinduet 
og  udstrakte  sine  lænkebundne  Hænder  imod  hende;  men  hun 
viste  med  et  tillidsfuldt  Blik  mod  det  høje  og  dernæst  paa  sit 
Hjerte. 

Broderen  forstod  hende.  „Herovenfra  skal  Hjertet  hente  sit 
Haab  og  sin  Styrke." 

„Nu  skal  vi  erfare,"  raabte  Skurken,  ,,hvor  vidt  I  vil  drive 
eders  dumme  Halsstarrighed:  om  I  vil  give  mig  eders  Kærlig- 
hed eller  eders  egen  Broder  Døden;  thi  Herren  gøre  mig  saa, 
og  lægge  saa  dertil!  der  er  ingen  tredie  Vej;  det  ene  eller  det 
andet  skal  ske  endnu  i  denne  Time!" 

„Det  første  sker  ikke,"  svarede  Hermuntrude,  ,, hverken  i 
denne  eller  nogen  anden  Time,  som  Gud  vil  forunde  mig  at  leve; 
og  det  andet  —  det  er  dog  utroligt,  at  I,  som  kalder  eder  en 
Guds  Tjener,  vil  udgyde  saa  uskyldig  en  Mands  Blod,  alene  fordi 
hans  Søster  hverken  kan  eller  efter  Guds  Lov  tør  give  eder  sit 
Hjerte.  Har  I  Villie  til  mig,  som  I  desværre  alt  for  ofte  har  sagt 
mig,  vil  I  da  fremme  den  ved  at  myrde  min  Broder?  Nej,  sik- 
kerlig!  I  vil  ikkun  true  mig;  men  vid  det,  Miinzer!  eders  Trusler 
er  lige  saa  uvirksomme  paa  mig  som  eders  Løfter:  med  Gud 
og  min  Ære  vil  jeg  leve  og  dø." 

Han  skar  Tænder. 

„Trusler?  sagde  han  og  aabnede  det  ene  Vindue,  ved  hvilket 
han  stod. 

Et  Tørklæde,  vaadt  af  de  Taarer,  Hermuntrude  i  Løndom  ud- 
øste, laa  foran  hende. 

Han  rev  det  til  sig,  hængte  det  paa  Krogen  i  det  oplukkede 
Vindue  og  raabte  til  Vagten:  ,,Naar  jeg  borttager  dette  Klæde, 

borttåger  I  denne  Synders  Liv!  Hans  Blod  skal  være  paa  eders 
Spyd!" 

„Ha!"  raabte  Ridderen,  „hvorfor  skal  jeg  nu  myrdes?  Har  I 
ikke  taget  mig  saavel  som  mine  Medfølgere  til  Gidsel?  Hvad  er 
Aarsag  til  denne  eders  grusomme  Beslutning?" 

„Her,"  svarede  hin,  „lige  for  eder,  ser  I  Aarsagen.  Eders  Sø- 
sters forstokkede  Sind,  hendes  formastelige  Hovmod,  hendes 
Genstridighed  mod  Herrens  Raad  og  Villie  er  det,  som  nedkalder 
Hævnens  Sværd  over  eders  syndige  Hoved." 

Han  for  hen  til  Hermuntrude,  stødte  hendes  Vindue  heftigt 
op,  saa  det  tørnede  mod  Muren  og  Ruderne  faldt  klingrende  ned. 

,,Se  her!"  skreg  han,  ,,her  staar  hun,  den  vise  Dronning  af 
Saba.  Prøv  nu  selv,  om  I  kan  bøje  hendes  Stolthed!  Af  hendes 
egen  Mund  skal  I  høre  eders  Dom." 

Han  tog  et  næsten  udrundet  Timeglas  og  satte  det  i  Vindues- 
karmen. 

,,Naar  det  sidste  Sandskorn  falder,"  lagde  han  til,  ,,er  eders 
Skæbne  afgjort;  saa  længe  ligger  den  endnu  i  eders  egne  Hæn- 
der —  derefter  tager  eders  Beslutning." 

Med  disse  Ord  traadte  han  tilbage  og  vedblev  i  den  fastsatte 
Tid  at  gaa  hastig  op  og  ned  i  Værelset.  Af  og  til  kastede  han 
et  Øje  ti]  Timeglasset,  men  lod  for  Resten,  som  om  han  slet  ikke 
gav  Agt  paa  de  ulykkelige  Søskendes  Samtale. 

,,0,  min  Broder!"  jamrede  Hermuntrude,  „min  Skændsel  skal 
være  Prisen  for  din  Frihed  og  dit  Liv." 

,,Saa  har  du  kun  eet  at  vælge,"  raabte  Matemus:  ,,Saa  dyrt 
køber  jeg  ingen  af  Delene;  dø  kan  vi  begge  —  du  ogsaa.  Søster; 
thi  jeg  kender  dig;  men  Æren  vil  vi  tage  med  os  i  Graven." 

Angstfuld  vred  Hermimtrude  sine  Hænder.  ,,0  Gud,  min 
Gud!"  raabte  hun,  ,,er  der  ingen  Barmhjertighed  mere  i  Ver- 
den?" 

Hun  sprang  hen  og  kastede  sig  paa  Knæ  for  Uhyret  og  bad 
med  Ord,  som  vilde  have  rørt  den  haardeste  Tyran  paa  Jorden; 
den  blodtørstige,  den  vellystige  Miinzer  blev  ubevægelig. 

Han  pegede  kun  paa  Glasset  og  svarede:  „Ja  eller  Nej,  Liv 
eller  Død  ligger  paa  eders  egen  Tunge!" 

Da  rejste  den  ædle  Pige  sig,  bleg  som  Døden  selv.  Langsomt 
traadte  hun  hen  for  Vinduet  og  sagde:  ,, Farvel,  min  Broder  og 
min  Ven.  I  sin  Himmel  belønne  Gud  dig  for  al  din  Kærlighed 
imod  mig!  Han  forbarme  sig  over  os  begge!" 

„At  dø,"  raabte  Maternus,  ,,er  vor  fælles  Skæbne,  og  denne 
gaar  jeg  med  Ydmyghed  i  Møde;  men  at  efterlade  dig,  min  ene- 
ste, min  dyrebare  Søster  her  i  denne  Mordergrube,  o  Gud!  det 

er  Gift  og  Galde  i  mit  Hjerte  —  Munzer!"  raabte  han  med  stær- 
kere Stemme,  ,,er  det  saa,  at  jeg  skal  dø?'' 

Miinzer  nikkede  og  viste  paa  Timeglasset. 

,,Vel  da,"  gentog  Ridderen,  „i  Herrens  hellige  Navn!  Ube- 
redt  skal  jeg  stedes  for  din  strenge  Dom  —  Gud,  vær  mig  Syn- 
der naadig!" 

,,Uberedt?"  spurgte  Miinzer.  ,,Vil  I  have  en  Præst?  Den  skal 
I  faal  Hist  nede"  —  raabte  han  til  Vagten  —  , »sidder  en  af  Baals 
Præster;  hent  ham  herhid  til  Synderen,  saa  kan  de  berede  hver- 
andre —  thi  han  er  ogsaa  sky' dig  at  dø." 

Man  hentede  Præsten. 

Imidlertid  havde  Rygtet  om,  hvad  der  var  paa  Færde  der  i 
Gaarden,  udbredt  sig  over  hele  Byen. 

Samson  Morash  og  flere  af  Opmændene,  der  allerede  begyndte 
at  mistro  baade  deres  Profet  og  deres  Lykke  samt  at  tænke  med 
lønlig  Angst  paa  Fremtiden,  vilde  nødig  ved  et  Mord  paa  Fyr- 
sternes Gesandter  opægge  disses  Vrede  til  den  højeste  Grad  og 
saaledes  afskære  sig  selv  enhver  mulig  Vej  til  Naade. 

De  dannede  allerede  en  Opposition  mod  Miinzer  og  hans  mest 
zelotiske  Tilhængere,  der  —  mistvivlende  om  nogen  Slags  Ud- 
soning —  kun  søgte  at  holde  sig  saa  længe  muligt  og,  ved  at 
drive  alle  samtlig  fra  Udaad  til  Udaad,  at  forbinde  dem  desto 
fastere  med  sig. 

Nogle  af  de  mere  moderate  samlede  sig  da  og  ilede  for  at  for- 
hindre Gehofens  Drab,  til  Munzers  Bolig.  De  stormede  derind  og 
lod  under  dette  Hastværk  Dørene  staa  aabne  efter  sig.  Da  de 
aabnede  den  sidste  ind  til  Mimzer,  og  denne  vendte  sig  om  imod 
dem,  rev  et  heftigt  Lufttræk  det  uheldige  Signal  af  Krogen  ned 
i  V^ærelset. 

Vagten,  som  mente,  at  det  med  Villie  var  givet,  styrtede  med 
Mordskrig  ind  paa  Ridderen  og  Præsten. 

,, Herre  Jesusl  annam  min  Aand!"  raabte  hin;  og  i  samme 
Øjeblik  faldt  de  begge  gennemborede  i  deres  Blod. 

Hermuntrude  sank  afmægtig  til  Jorden. 

Der  paafulgte  nogle  Minutters  Tavshed:  Alle  stod  betagne  af 
Forfærdelse  og  Angst  for  den  saa  frækt  udæskede  Hævn;  selv 
Miinzer  syntes  —  eller  maaske  virkelig  var  —  ganske  forbløffet. 
Første  Gang  maatte  han  her  gribe  til  Undskyldninger  for  sine 
undergivne:  han  forsikrede,  at  han  alene  ved  at  indjage  Ridde- 
ren Skræk  havde  villet  aftvinge  denne  Bekendelse  om  Fjendens 
Styrke  og  Angrebsplaner. 

,,Men,"  sluttede  han,  ,,den  ugudeliges  Time  var  kommet  — 
det  var  Herrens  Villie  —  den  kan  ingen  imodstaa." 

,,Saa  er  mit  Raad  nu  dette,"  begyndte  Morash,  ,,at  vi  lader 
de  andre  løs  og  sender  dem  tilbage  for  at  mægle  Fred,  inden  dette 
spørges." 

„Kan  den  ene  ikke  være  nok?"  sagde  Miinzer,  der  nødig  vilde 
slippe  Stollberg  af  sine  Kløer.  ,, Skiller  vi  os  ved  begge,  har  vi 
jo  intet  Gidsel  mere." 

,,Det  bedste,"  sagde  Blodhunden  Winkler,  der  kom  til  i  det 
samme,  ,,var  at  skikke  dem  efter  den  første,  saa  blev  den  Snak 
ikke  længere.  Hvad,  Fred!  Hvad,  Mægling!  Herren  er  med  os, 
hvo  kan  da  være  imod  os?  Hvad  siger  han  til  Gideon?  Med  tre 
Hundrede  Mænd  vil  jeg  give  Midianiterne  i  din  Haand." 

Morash  blev  alligevel  ved  at  forfægte  sin  Mening.  Miinzer 
tav  saa  længe,  indtil  han  saa,  at  Flerheden  hældede  til  denne. 
Da  tr^adte  ogsaa  han  over  til  samme  og  befalede  at  afsende 
Ruxleben  med  det  omtalte  Hverv. 

Da  Fyrsterne  hørte,  at  deres  Afseixdinge  var  lagt  i  Lænker, 
at  den  ene  var  myrdet  og  den  anden  endnu  befandt  sig  i  Rebel- 
lernes Vold,  brod  de  ufortøvet  op  med  hele  den  forenede  Styrke. 
For  imidlertid  at  frelse  Grev  Stollberg  afsendte  de  en  opfanget 
Bonde  med  den  Besked,  at  Greven  først  skulde  gives  løs,  inden 
man  vilde  indlade  sig  i  nærmere  Underhandlinger. 

Ved  dette  Budskab  udbrød  Miinzer:  ,,Sandeligen!  Fyrsterne 
i  Zoan  er  Daarer;  Pharaos  vise  Raadgiveres  Raad  er  blevet  ufor- 
nuftigt. Herren  haver  blandet  og  udøst  en  saare  forvendt  Aand 
inden  i  dem.  Men  de  skal  forfølges  og  adspredes  som  Avner  paa 
Bjergene  for  Vejret  og  for  Hvirvelvinden!  Forsamler  eder  nu 
alle  af  Israel,  at  vi  kunne  gaa  ud  imod  dem  og  søndertrampe 
dem  som  Skam  under  vore  Fødder!" 

Under  vild  Tummel  og  uafladeligt  Skraal  stormede  nu  Bon- 
dehæren ud  af  Staden,  den  fast  forventede  vidunderlige  Sejr  i 
Møde.  De,  som  ikke  var  fuldt  saa  stærke  i  Troen,  lod  Miinzer 
snildelig  blive  tilbage  under  Anførsel  af  Oppositionens  Hoved, 
Samson  Morash,  hvem  han  dog  stillede  tvende  ivrige  Gendøbere 
ved  Siden.  De  formanedes  at  bevogte  Byen  vel  og  under  intet 
Tilfælde  at  lade  Grev  Stollberg  og  Frøken  Gehofen  slippe  sig  af 
Hænderne. 

Miinzer  slog  Lejr  paa  en  Bakke  en  Fjerdingmil  uden  for  Fran- 
kenhausen  og  omgav  denne  — ^  efter  gammel,  endnu  ej  ophævet 
Krigsbrug  —  med  en  tredobbelt  Vognborg.  Fire  Kanoner  plan- 
tedes paa  Lejrens  fire  Hjørner  og  foran  Miinzers  Telt  en  uhyre 
Fane,  paa  hvilken  en  Regnbue  —  Tegnet  paa  hans  foregivne 
Pagt  med  Gud  —  saas  afbildet.  En  Grav  og  et  Brystværn  blev 
til  ydermere  Betryggelse  opkastet  uden  for  Vognborgen. 

Disse  Forberedelser,  der  ikke  tydede  paa  Angreb,  men  For* 
svar,  medtog  den  største  Del  af  Dagen.  Det  øvrige  af  denne  blev, 
tillige  med  Natten,  tilbragt  med  Svir  og  Bonner,  Salmer  og 
Viser. 

Miinzer  gik  alle  Vegne  omkring  og  spaaede  en  let  og  glor^ 
værdig  Sejr.  For  at  gøre  denne  endnu  mindre  tvivlsom  fortalte 
han,  at  Jehovah  havde  aabenbaret  sig  for  ham  og  lovet  i  Slagets 
Hede  at  sende  ham  en  Legion  Engle  til  Hjælp. 

Det  var  Dag.  I  Kirketaamets  Glamhuller  stod  allerede  mange 
paa  Udkig.  Nedenunder  paa  Gaderne  begyndte  det  at  blive  uro- 
ligt; Dørene  lukkedes  op  og  i;  Beboerne  gik  ud  og  ind;  Bevæ- 
gelsen tiltog.  Man  ilede  frem  og  tilbage,  standsede,  tiltalte  hver- 
andre, fulgtes  et  Stykke  og  skiltes  atter  ad  for  at  slutte  sig  til 
andre. 

For  hine  oppe  i  Taamet  maa  Frankenhausen  have  set  ud  som 
en  Myretue,  i  hvilken  en  ørkesløs  Dreng  nylig  har  pirret  op  med 
sin  Kæp:  de  smaa  Indvaanere  firmer  forstyrrede  hid  og  did, 
farer  ilsomt  af  Sted,  gør  pludselig  Holdt,  beføler  hinanden,  løber 
igen,  bestandig  uden  at  forlade  den  lille  vrimlende  Plet. 

Solen  brød  frem.  Da  saa  Spejderne  den  med  eet  tindre  paa 
Fyrstehærens  blanke  Vaaben  fjernt  ude  i  Vesten. 

,.De  kommer!''  lød  det  frygteligt  som  Stormklokkens  Klemt 
fra  Taamet. 

,.De  kommer,  de  kommer!"  lød  det  igennem  alle  Gader. 

„Til  deres  egen  Fordærvelse!"  skreg  Zeloterne. 

,,Maaske!"  sukkede  de  frygtsomme. 

,,Til  vor  Forløsningl"  mumlede  de  velsindede. 

„Hvor  nær  er  de?"  raabte  alle  Partier  op  til  Taamvægteme. 

,,En  Mils  Vej,  eller  halvanden!"  svaredes  der. 

,,Morash!  hvor  er  Samson  Morash?"  spurgte  nu  den  ene  Bonde 
den  anden. 

,, Samson  Morash!"  skreg  man  snart  over  hele  Byen. 

Men  Samson  Morash  var  der  ikke;  han  var  klogere  end  som 
saa.  Allerede  længe  havde  han  begyndt  at  fortryde  sin  Delta- 
gelse i  dette  Vovespil,  hvilket  han  i  Førstningen  ikke  troede  vilde 
have  gaaet  saa  højt.  Han  havde  ladet  sig  henrive  af  Strømmen, 
smigret  ved  den  Udmærkelse  at  vorde  udkaaret  til  sine  Sogne- 
mænds Anfører.  Efterhaanden  anede  det  ham,  at  han  under  den 
tilkommende  Afstraffelse  vilde  komme  til  at  nyde  en  mindre  mis- 

undelsesværdig  Udmærkelse.  Han  fattede  da  den  Beslutning: 
ved  først  givne  Lejlighed  at  sørge  for  sig  selv. 

Til  den  Ende  gik  han  ved  Midnatstid  ind  til  Grev  StoUberg, 
hvis  Bevogtning  han  velbetænkt  selv  havde  paataget  sig,  og  til- 
bød at  ville  bringe  denne  i  Sikkerhed  til  Fyrsternes  Hær,  naar 
han  turde  bestemt  love  ham  Pardon.  Herpaa  gav  Greven  sit 
Æresord.  Sin  Datter  vilde  han  naturligvis  gerne  haft  med;  men 
da  Morash  forsikrede  ham,  at  hun  befandt  sig  i  Miihlhausen, 
maatte  han  for  det  første  opgive  dette  og  nøjes  med  at  frelse  sig 
selv. 

I  Dagbrækningen  naaede  begge  den  forenede  Armé,  og  efter 
at  Morash  havde  underrettet  Anførerne  om  Rebellernes  Stilling 
og  Planer,  erholdt  han  den  forønskede  Tilgivelse. 

Man  rykkede  ufortøvet  op  mod  Oprørernes  Lejr.  I  Kanon- 
skuds Afstand  blev  gjort  Holdt,  og  Landgreve  Philip  red  med 
et  hvidt  Flag  paa  sin  Lanse  saa  nær  hen  til  Vognborgen,  at 
hans  Raab  kunde  høres  og  forstaas  derindenfor. 

Han  lovede  da  for  allersidste  Gang  en  almindelig  Amnesti 
paa  det  Vilkaar,  at  Munzer,  Pfeifer,  tillige  med  tolv  andre  Re- 
belhøvdinger straks  blev  udleverede,  saavel  som  Vaabnene  og 
alt  det  ranede  Gods.  Mange  skulde  med  Glæde  have  grebet  dette 
Tilbud;  men  Sværmernes  Parti  var  for  stærkt,  og  Munzer  vidste 
ved  sin  tordnende  Tale,  ved  sine  profetiske  Forjættelser,  væl- 
dig at  oppuste  den  dulmende  Ild. 

Da  steg  atter  fra  ti  Tusinde  Halse  Feltskriget:  ,,Herrens 
Sværd  og  Gideon s!"  vildt  op  mod  Himmelen;  en  Pilehagl 
faldt  ned  foran  Landgreven;  de  to  Hjømekanoner  bragede  og 
udsendte  et  Par  afmægtige  Kugler,  og  Luntebøsserne  knaldede 
ud  mellem  de  sammenlænkede  Vogne. 

Saa  var  da  Dødsdommen  afsagt  over  Tusinder;  Blodstrøm- 
mens Sluser  var  aabnede  og  alle  Krigens  Furier  løsladte. 

Fyrsternes  Hær  satte  sig  i  Bevægelse.  Buldrende,  tindrende 
under  Morgensolens  Straaler  skred  den  frem  lig  en  uhyre  Bølge, 
som  Vindene  rullede  ind  mod  Strandbredden. 

Først  paa  halv  Skudafstand  udvæltede  de  hvide  Dampskyer 
fra  Kanonernes  tordnende  Munde.  Kuglerne  slog  ind  igennem 
Vognborgen:  Træstumper  og  Splinter  dræbte  og  kvæstede  end- 
ogsaa  flere  end  hine.  Skrækken  greb  de  øvrige:  de  vaklede  og 
begyndte  at  se  sig  om  efter  Flugt  og  Frelse. 

Endnu  holdt  Anføreren  Stand:  fra  Indgangen  af  hans  Telt 
midt  i  Lejren  lød  hans  Røst  stærkt  igennem  Bulderet  og  Larmen 
og  de  saaredes  Skrig. 

,,Sel"  raabte  han  med  Tordenrøst.  ,,Se!  hisset  aabner  Jeho- 

vah  Himmelens  Porte!  ser  hans  Hærskarer  bryde  ud  med  Hæv- 
nens flammende  Sværd!" 

Solen  brød.  i  det  samme  frem  mellem  tvende  Skyer.  Svær- 
merne saa  didop,  hvor  Profeten  viste,  blændedes  af  Solglansen 
og  saa  —  hvad  de  vilde  se. 

„Herrens  Sværd  og  Gideons!"  skreg  alle  som  med  een  Mund. 

De  ivrigste  sprang  med  blindt  Raseri  gennem  Vognborgen, 
de  fjendtlige  Ryttere,  —  der  nu  stormede  frem  i  brusende  Galop 
—  i  Møde. 

Miinzer  saa  deres  blinkende  Sværd  over  Oprørernes  Hove- 
der: da  sluktes  den  sidste  Gnist  af  hans  tvivlsomme  Mod.  ,, Her- 
ren vil  maaske  prøve  os!"  sagde  han  sagte  og  skælvende  til  sine 
nærmeste,  gik  ind  i  Teltet,  afkastede  i  en  Skynding  sin  hele 
Rustning  og  iførte  sig  en  simpel  Haandværksmands  Dragt,  som 
han  —  vistnok  til  dette  Brug  —  havde  ført  med  sig. 

Han  sneg  sig  bag  ud,  hen  til  den  modsatte  Side  af  Lejren, 
hvor  allerede  en  stor  Del  af  Bondehæren  var  i  Begreb  med  at 
flygte.  Han  kastede  sig  paa  en  af  de  her  staaende  Heste  og  jog 
nu,  med  nogle  foran  og  flere  bagefter,  ind  til  Frankenhausen. 

Denne  By  var  allerede  forladt  af  sine  fleste  Forsvarere;  det 
første  Kanonskud  var  dem  et  Signal  til  Flugt.  Hermuntrudes 
Bevogtere  var  de  første,  der  salverte  sig;  men  uagtet  hendes  Bøn- 
ner og  glimrende  Tilbud  førte  de  hende  med  sig  til  Miihlhausen, 
drevne  enten  af  Lydighed  mod  Miinzer  eller  snarere  af  Haab  om 
i  den  yderste  Knibe  at  bruge  hende  som  et  frelsende  Gidsel. 

Ubarmhjertig  rasede  Sværdet  mellem  de  snart  værgeløse 
Bonder.  De  tætsluttede  Kæmperækker  fandt  kun  stakket  Mod- 
stand af  disse  uordentlige  Hobe.  Som  Hvalen  Bølgerne,  saa- 
ledes  væltede  den  faste  Krigermasse  dem  foran  sig  og  styrtede 
dem  til  begge  Sider  ned  ad  Bakken.  Flugten  blev  almindelig  til 
alle  Kanter;  den  sejrende  Hær  delte  sig  og  forfulgte:  faa  und- 
slap, mange  blev  fanget,  men  endnu  flere  nedhugget.  Den  største 
Hob  søgte  Frankenhausen;  kun  de,  som  med  Miinzer  først  greb 
Flugten,  naaede  den.  Enkelte,  som  var  beredne  eller  rappe  til 
Fods,  for  lige  gennem  Byen  ad  Miihlhausen  til. 

Ved  Indtoget  i  Frankenhausen  fandt  den  sejrende  Hær  ingen 
Modstand;  alligevel  kunde  Fyrsterne  ikke  forhindre  alle  Føl- 
gerne af  en  saadan  Krigsbegivenhed;  først  efter  tvende  Timers 
Forløb  blev  de  i  Stand  til  at  sætte  Grænse  for  Soldaternes  Myrde- 
og  Plyndre-Lyst. 

Ved  Middagstid  var  Orden  tilendebragt  og  Infanteriet  og  Ar- 
tilleriet indkvarteret.  Rytterne  indbragte  endnu  bestandig  Fan- 
ger. Blandt  disse  søgte  man  forgæves  Hovedmanden;  han  var 

ingensteds  at  finde,  og  man  troede  allerede,  at  han  var  sluppet 
til  Miihlhausen. 

Næste  Dag  gjaldt  det  denne  Stad,  Oprørets  Middelpunkt.  Før 
det  endnu  blev  lyst,  satte  Hæren  sig  i  March.  Werther  og  Rux* 
leben,  som  ikkun  havde  taget  liden  Del  i  den  forrige  Dags  blo- 
dige,Værk,  red  nu  i  Spidsen.  Bespændte  af  Sorg  og  Ængstelse 
hæftede  de  deres  mørke  Blikke  paa  den  uheldsvangre  Stad, 

I  Frankenhausen  havde  de  erholdt  rædsomme  Tidender,  at 
Agnes  var  i  Pfeifers  Vold,  og  at  Hermuntrude  vel  under  Slaget 
havde  været  her,  men  derefter  var  forsvundet.  Maaske  befandt 
sig  begge  paa  et  Sted,  hvor  Oprørets  Grueligheder  snart  skulde 
forøges  med  Bestormelsens.  En  Fjerdingmil  uden  for  Staden 
drog  en  fredelig  Skare  den  fremrykkende  Hær  i  Møde  —  Tu- 
sinde af  Miihlhausens  Borgere  i  Sørgeklæder  med  hvide  Stave 
i  Hænderne.  Endnu  længe  førend  Fyrsterne  kom  dem  nær,  faldt 
de  paa  Knæ  og  bad  om  Naade  for  den  ulyksalige  Stad. 

Hertug  Johan  red  hen  til  dem. 

,,Naadens  Tid  er  forbi,"  sagde  han,  ,,og  den  retfærdige  Gen- 
gældelses er  allerede  begyndt;  vi  underhandler  ikke  med  Re- 
beiler." 

,,Naadige  Herre!"  svarede  en  af  dem;  ,, Rebeller  har  vi  været 
—  dog  ikke  alle;  men  vi  erkender  med  angergivne  Hjerter  vor 
Forvildelse," 

„For  silde,  for  silde,  I  Borgere  af  Miihlhausen!"  gentog  Her- 
tugen. ,,I  har  selv  indkaldt  Fordærveme  i  eders  By  og  udjaget 
den  retmæssige  Øvrighed;  I  har  næret  og  fremmet  Oprøret;  I 
bar  traadt  alle  guddommelige  og  menneskelige  Love  under  Fød- 
der: derfor  skal  I  nu  bøde." 

„Ak!  barmhjertige  Herre!"  raabte  en  anden  af  de  stedse  knæ- 
lende Borgere,  ,,lad  dog  eders  retfærdige  Vrede  formilde  og  straf 
ikke  de  uskyldige  med  de  skyldige!  Tag  vort  usle  Liv,  om  I  vil; 
men  skaan  vor  elendige  By  for  Stormens  Rædsler!  skaan  vore 
Kvinder  og  umyndige  Børn!" 

De  øvrige  Fyrster  var  imidlertid  kommet  til  og  talte  sagte 
med  Hertug  Johan. 

Denne  vendte  sig  igen  til  Borgerne  og  sagde:  ,,Paa  eet  Vil- 
kaar  vil  vi  opfylde  eders  Bøn:  I  udleverer  os  Mimzer,  Pfeifer, 
alle  Bondeanførere  samt  saa  mange  af  eders  egne  Medborgere, 
som  eders  Borgmester  Berlet  Probst,  der  bedst  kender  de  skyl- 
digste iblandt  eder,  navnligen  vil  bestemme." 

,,Ak!  meget  naadige  Hr.  Hertug!"  svarede  Borgerne:  „hvad 
I  forlanger,  staar  ikke  i  vor  Magt  at  opfylde.  Miinzer  er  ikke 
hos  os;  ej  heller  ved  vi  noget  om  ham,  siden  han  drog  ud  mod 

Frankenhausen;  og  Pfeifer  med  alle  de  øvrige  har  Staden  i  sin 
Magt." 

,,Saa  skynd  eder  tilbage,"  raabte  Hertugen,  ,,og  del  Skæbne 
med  deml  Her  er  intet  mere  for  eder  at  gøre  — !" 

Sukkende,  jamrende,  hændervridende  vendte  de  arme  Bor- 
gere tilbage.  Hæren  standsede  og  forberedte  sig  til  Stormen. 

Da  aabnedes  atter  Muhlhausens  Port.  Som  en  Fos  bryder 
hvidtfraadende  ned  mellem  mørke  Klipper,  saaledes  strømmede 
den  hvidklædte  Kvindeskare  ud  af  Murene:  Tusinde  Ungmøer 
vilde  gentage  et  Forsøg,  der  var  mislykket  deres  Fædre,  Brødre 
og  Elskere.  Et  rørende  Syn  da  disse  favre  Piger  i  tvende  lange 
Rækker  stillede  sig  foran  de  haarde,  sejrstolte  Mænd  og  knæ- 
lende opløftede  deres  Lilliehænder  mod  Himlen!  Rørte  mod  deres 
Villie  holdt  Fyrsterne  i  nogen  Afstand  og  betragtede  tavse  de 
bedende  Kvinder. 

,,Munkespilop!"  sagde  Grev  Stollberg  spodsk.  „Man  anstiller 
Processioner  for  os,  som  om  vi  var  Helgenbilleder,  der  kunde 
græde  paa  Kommando.  Det  var  en  barnagtig  Blødhed  at  ind- 
rømme Døtrene,  hvad  vi  nægtede  deres  Fædre." 

Ved  denne  haarde  Tale  rejste  sig  en  af  de  knælende,  en  høj, 
ædel  Skikkelse;  det  lange  Slør  flagrede  tilbage  fra  den  fyldige 
Barm,  idet  hun  gjorde  nogle  raske  Trin  fremad. 

„Grev  Wolff  af  Stollberg!"  sagde  hun  alvorlig  og  kæk,  „har 
I  ingen  Børn?" 

Dette  pludselige  Spørgsmaal  stak  den  stolte  Ridder  som  et 
Slangebid. 

„Ved  du  noget  om  min  Datter,  Pige?"  spurgte  han  efter  et 
Ophold  i  lavere  Tone. 

,,Jeg  ved,"  svarede  hun,  ,,at  eders  Agnes  er  i  Muhlhausen; 
jeg  ved  ogsaa.  at  den  snareste  Frelse  var  hende  den  bedste.  Stor- 
mer I  Byen,  kan  hendes  Lod  vorde  som  alle  vi  andres." 

Greven  vendte  sig  hurtig  om  til  Fyrsterne  og  sagde:  ,,Det 
var  dog  værd  at  høre  disse  Gesandters  Tilbud." 

,,Vi  har  intet  Tilbud,"  afbrød  den  dristige  Pige,  ,,men  vi 
gentager  kun  Borgernes  Bøn." 

,, Kvinde!"  sagde  Hertug  Johan,  ,,din  Mund  beder;  men  dine 
Øjne  trodser.  Dine  Søstre  kunde  valgt  en  ydmygere  Ordfører- 
inde.  Hr.  Greve!"  vedblev  han  i  det  samme  til  Stollberg,  „at 
eders  Datter  just  skal  befinde  sig  imellem  disse  Umennesker, 
smerter  mig  inderligt,  men  det  kan  intet  forandre  i  vor  Bestem- 
melse; for  at  frelse  hende  bør  vi  ingenlunde  lade  Rebelhøvdin- 
geme  undslippe  og  derved  give  dem  Tid  og  Rum  til  paa  andre 
Steder  at  antænde  den  Oprørsild,  vi  nu  paa  een  Gang  kan  ud- 

slukke;  for  at  frelse  en  eneste  maa  vi  ikke  sætte  Tusinders  Liv 
paa  Spil  —  Piger!  vil  eders  Muhlhausere  udlevere  Anførerne?" 

Ordførerinden  bøjede  et  Knæ  til  Jorden. 

,,Hr.  Hertug!"  bad  hun,  „vær  barmhjertig  og  —  vær  retfær- 
dig i  eders  Fordringer  I  De  kan  ikke  opfylde  denne;  deres  Villie 
er  bundet  under  Pfeifers  og  hans  Tilhængeres." 

,, Dette  Baand,"  svarede  Hertugen,  „er  deres  eget  Arbejde. 
Gud  ved,  mit  Hjerte  er  ikke  følesløst  for  eders  Nød  og  Fare; 
men  jeg  kan  ikke  handle  anderledes." 

,,For  os,"  sagde  Hertugen  af  Brunsvig,  „er  kun  een  Vej;  for 
eder,  I  Piger!  staar  endnu  tvende  aabne:  I  kan  vende  tilbage; 
men  I  kan  ogsaa  blive  her  under  vor  Beskyttelse." 

„Nej,  Hr.  Hertug!"  svarede  Pigen;  „den  sidste  er  lukket;  thi 
os  binder  et  helligt  Løfte:  i  dette  Tilfælde  at  vende  tilbage." 

De  tvende  Hertuger  saa  med  Skuldertræk  og  mørke  Miner  til 
Jorden. 

Den.  ædle  Landgreve  Philip  trængte  sig  ind  mellem  dem  og 
bad  dem  endnu  engang  at  overlægge,  om  intet  Middel  til  at 
frelse  Staden  skulde  kunne  udfindes.  Sagte,  men  ivrig  og  ofte 
ledsaget  af  heftige  Fagter,  var  deres  Samtale.  I  disse  vigtige 
Øjeblikke  herskede  rundtom  den  dybeste  Tavshed.  Krigerne  stod 
ubevægelige  som  Billedstøtter;  Pigerne  laa  knælende  foran  dem 
som  en  Flok  Svaner  under  Strandbreddens  mørke  Klint. 

De  tvende  om  deres  elskedes  Skæbne  i  ængstelig  Uvished  svæ- 
vende Riddere  havde  med  spejdende  Blikke  redet  langs  hen  ad 
de  miihlhausiske  Borgeres  Rækker,  for  om  muligt  iblandt  dem 
at  opdage  en  Bekendt. 

Da  de  ingen  saadan  fandt  og  var  kommet  ned  til  Enden,  fore- 
spurgte de  sig  hos  den  sidste  Mand  i  Raden.  Forgæves!  Han 
vidste  intet  eller  vilde  intet  vide  om  de  ulykkelige  Damer;  og  da 
nu  alle  i  samme  Øjeblik  fik  Befaling  at  forføje  sig  bort,  red 
ogsaa  begge  Vennerne  tilbage  til  de  to  Eskadroner,  som  paa  Mar- 
chen var  dem  betroet,  da  deres  egne  Anførere  var  blevet  saaret 
ved  Angrebet  paa  Lejren. 

Nu  kom  Miihlhauserindeme.  For  de  fleste  af  Krigerne  var 
dette  et  langt  mere  indbydende  Skuespil,  og  mangen  ung  Rid- 
dersmand red  frem  for  at  mønstre  det  yndige  Korps.  Sidst  nær- 
mede sig  ogsaa  Ruxleben,  men  med  ganske  andre  Følelser  end 
hans  Medkrigere,  ja  egentlig  uden  at  være  sig  sin  Hensigt  tyde- 
lig bevidst.  Langsomt  og  tavs  red  han  i  en  Afstand  hen  mod  de 
knælende  Kvinderækker  og  var  just  kommet  de  raadslaaende 
Fyrster  paa  nogle  faa  Skridt  nær,  da  hans  Ojne  faldt  paa  Ord- 
førerinden. 

„Hermuntrude!"  raabte  han,  sprang  af  Hesten  og  ilede  med 
udbredte  Arme  hen  imod  hende.  En  Glædesrødme  overfor  Pigens 
skønne  Aasyn;  hun  rakte  den  elskede  Ridder  sin  Haand,  som 
han  henrykt  trykkede  til  sine  Læber  og  til  sit  staalklædte  Bryst. 

Men  hastig  bortjog  Tanken  om  den  grusomt  myrdede  Broder 
Glædens  flygtige  Rosenskær.  „Maternus!"  sukkede  hun  smerte- 
ligt, og  Taare  paa  Taare  randt  ned  over  hendes  blege  Kinder. 

Grev  Stollberg  havde  hørt  Ridderens  frydelige  Udraab  og 
genkendte  nu  først  sin  skønne  Værtinde  fra  hin  uheldsvangre 
Nat  paa  Gehofen.  Hurtig  red  han  til,  bevidnede  sin  oprigtige 
Glæde  ved  at  finde  hende  her  frelst  og  ude  af  Fjendernes  Vold 
og  spurgte  dernæst  om  sin  Datter. 

Hans  von  Werther  var  omsider  kommet  tidlig  nok  til  for  et 
Stykke  hag  ved  Greven  at  høre  hans  Spørgsmaal  og  se  den  Ho- 
vedrysten og  den  sørgelige  Mine,  hvormed  det  blev  besvaret. 
Langsomt  vendte  han  sin  Hest  og  red  med  slappet  Tømme  og 
nedbøjet  Hoved  tilbage  paa  sin  Post. 

Nu  var  Fyrsternes  Raadslagning  til  Ende.  Hertug  Johan 
nærmede  sig  for  at  give  de  skønne  Udsendinge  Besked.  Ruxleben 
forestillede  ham  deres  Anførerinde  som  sin  forlovede. 

„Det  er  mig  en  dobbelt  Glæde,"  sagde  Hertugen,  ,,at  se  eder 
her  i  Sikkerhed,  min  Frøken!  og  dernæst  at  I  kan  lade  eders 
Medfølgerinder  hjembringe  et  noget  trøsteligere  Budskab:  Vi 
har  nemlig  besluttet  at  tilstaa  Muhlhauseme  fire  og  tyve  Timers 
Betænkningstid  til  at  opfylde  de  Vilkaar,  paa  hvilke  vi  vil  for- 
unde dem  Naade." 

,,Jeg  takker  eder,  naadige  Herre!"  svarede  Hermuntrude,  ,,og 
eders  høje  medforbundne  i  de  ulykkelige  Miihlhauseres  Navn; 
men  denne  Tidende  maa  jeg  selv  bringe  dem." 

Forundret  og  med  Bekymring  sagde  Ruxleben:  „Og  I  vil  atter 
forlade  mig,  atter,  næppe  frelst,  vove  eder  ind  i  Røverhulen?" 

Med  et  tillidsfuldt  Smil  svarede  hun:  ,,Det  Forsyn,  som  hid- 
til har  opholdt  mig  i  Røverhulen  og  givet  mig  Kraft  og  Naade 
til  at  holde  alle  mine  Løfter,  vil  ej  heller  forlade  mig  under  Op- 
fyldelsen af  dette  sidste!" 

Hun  rakte  Ridderen  sin  Haand,  bøjede  sig  for  Hertugen  og 
vendte  tilbage  i  Spidsen  for  den  kvindelige  Hær.  Den  hvide  Linie 
bevægede  sig  tilbage  til  Staden  som  en  skumklædt  Bølge,  der 
glider  hen  over  Dybet  og  taber  sig  i  den  fjerne  Bugt. 

Da  Rygtet  om  Miinzers  Nederlag  naaede  Miihlhausen,  ud- 
bredte det  først  almindelig  Bestyrtelse  blandt  Oprørerne;  men 
Pfeifer  oprejste  snart  igen  den  synkende  Tro,  idet  han  erklæ- 

rede  dette  Uheld  for  en  aabenbar  Guds  Straf,  fordi  man  imod 
Profetens  Villie  havde  sparet  Gesandternes  Liv. 

,,Men,"  lagde  han  til,  ,, Herren  skal  atter  besøge  sit  Folk  og 
sende  os  vor  Dommer  Gideon  til  Hjælp  med  himmelske  og  joi^ 
diske  Hærskarers  Mangfoldighed:  Thomais  Miinzer  vil  snart  igen 
være  indeti  for  vore  Mure!" 

Men  i  Stedet  for  Gideon  og  hans  Sværd  saas  de  sejrrige  Fyr- 
sters. 

Mange  af  Borgerne  vovede  nu  at  gøre  Pfeifer  Forestillinger 
om  Nødvendigheden  af  at  overgive  Byen.  Derom  vilde  han  i 
Førstningen  intet  høre;  dog  tillod  han  dem  omsider  at  under- 
handle med  Fyrsterne  og  under  Betingelse  af  almindelig  Amne- 
sti at  overgive  Staden. 

Fortvivlende  kom  de  udsendte  Miihlhausere  tilbage;  de  havde 
nu  kun  en  skrækkelig  Undergang  i  Vente!  Udenfor  de  strenge 
Hævnere  og  indenfor  de  fanatiske  Blodmænd;  intetsteds  var 
Frelse  at  øjne. 

Da  foreslog  den  ædle  Hermuntnide  det  andet  og  heldigere 
Gesandtskab  og  tilbød  sig  i  egen  Person  at  anføre  det  og  tale  de 
fortvivledes  Sag.  Pfeifer  tillod  det  paa  de  os  allerede  bekendte 
Vilkaar  —  Udfaldet  ved  vi. 

Fyrsterne  havde  ganske  rigtig  beregnet,  at  Pfeifer  og  Kon- 
sorter vilde  benytte  den  givne  Frist  til  at  undfly.  Derfor  udskik- 
kede de  om  Natten  forskellige  Rytterafdelinger,  som  skulde  om- 
gaa  Staden  og  opfange  de  flygtende. 

Da  Morgenen  brød  frem,  aabnedes  Miihlhausens  Porte.  Nøg- 
lerne til  disse  blev  udbaaret  og  de  ankommende  Sejrherrer  over- 
rakt af  knælende  Borgere.  Byen  blev  taget  i  Besiddelse  i  fuld- 
kommmen  Orden  og  Stilhed;  men  af  Oprørshøvdingeme  var 
ingen  til  Stede.  Dog  varede  det  ikke  ret  længe,  før  de  udsendte 
Rytterhobe  indbragte  de  fleste  og  blandt  disse  Pfeifer  selv. 

Intet  kunde  lignes  med  denne  Forbryders  Frækhed  under 
Forhøret,  undtagen  det  ubøjelige  Mod,  hvormed  han  udholdt  alle 
Pinsler;  disse  var  ikke  i  Stand  til  at  afpresse  ham  enten  Beken- 
delser eller  Beklagelser:  tavs,  tilsyneladende  følesløs  laa  han  ud- 
strakt paa  Pinebænken.  Blodet  sprøjtede  ud  under  hans  Negle; 
Sveden  perlede  paa  hans  Ansigt;  men  intet  Skrig  —  ej  saa  meget 
som  et  Suk  undslap  hans  fast  tillukkede  Mund;  han  stirrede 
stift  hen  foran  sig  og  tav. 

Kun  da  Grev  Stollberg  nærmede  sig  og  spurgte  om  sin  Dat- 
ter, rettede  han  sit  Blik  paa  ham  og  svarede:  ,,Hvad  vedkommer 
mig  eders  Datter?  Jeg  har  haft  andet  at  bestille  end  at  passe 

paa  letsindige  Tøjter,  der  løber  fra  deres  Forældre  for  at  flakke 
Landet  omkring  med  vandrende  Riddere." 

Stollberg  bef ol  Bøddelen  at  ^krue  end  stærkere  tij;  og  Wer- 
ther,  der  forgæves  havde  søgt  efter  Agnes  overalt  i  Staden  og 
af  Pfeifers  Bekendelse  lige  saa  forgæves  ventet  nogen  Oplys- 
ning om  hende,  forlod  Torturkammeret  lige  saa  trøstesløs  som 
tilforn. 

Han  var  næppe  borte,  førend  Miinzer  af  tvende .  Kyradserer 
blev  bragt  ind.  De  iiavde  i  deres  Kvarter  i  Frankenhausen  fun- 
det ham  liggende  paa  en  Seng  i  ét  afsides  Værelse,  bleg  og  med 
et  stort  Tørklæde  om  Hovedet.  Han  gav  .sig  ud  for  en  Skrædder- 
svend, der  laa  syg  af  Feberen.  Dette  troede  de  og  vilde  just  for- 
lade ham,  da  den  ene  flk  i  Sinde  at  optage  et  Brev,  der  laa  i 
en  Krog;  det  var  en  streng  Advarsels-,  og  Fomoaningsskrivelse 
ira  Martin  Luther  til  Thomas  Miinzer.  Nu  fattede  h^^n.  Mistanke, 
og  med  dragen  Sabel  tvang  han  Niddingen  til  at  give. sig  til 
Kende.  De  satte  ham  paa  en  Hest  og  førte  ham  jufortøvet  til 
Miihlhausen.  Han  afløste  Pfeif er  paa  Pinebænken. 

Idet  denne  rejstes  for  at  gøre  ham  Plads,  sagde  han  med 
skærende  Kulde: 

,, Sengen  falder  lidt  haard  og  umagelig,  Miinzer!  men  hvad 
vil  det  sige  for  en  Guds  Mand?  Naar  I  bliver  ked  af  dette  Leje, 
kan  I  jo  sende  Bud  efter  en  Skok  Engle;  de  skal  nok  hjælpe 
eder  lige  saa  godt  som  ved  Frankenhausen!" 

Som  han  sagde  disse  Ord,  blev  han  bortført  af  Vagten. 

Saa  betaget  af  Rædsel  og  Nag  var  den  elendige  Miinzer,  at 
han  ej  engang  kunde  tale  og  ved  en  frivillig  Bekendelse,  hvortil 
han  blev  opfordret,  befri  sig  fra  Marteren.  Men  allerede  ved  føi^ 
ste  Grad  af  denne  udstødte  han  et  Skrig  og  tilbød  at  ville  aaben- 
J>are  alt,  sine  Planer  og  medskyldige. 

Man  spændte  ham  nu  løs,  og  efter  at  have  afgivet  en  nøj- 
agtig Forklaring  over  alle  Spørgsmaalene  og  tilstaaet  sit  hele 
Bedrageri  blev  han  bragt  i  Fængsel  og  derfra  —  efter  nogle 
Dages  Forløb  —  tillige  med  Pfeifer  og  mange  andre  medskyl- 
dige paa  Retterstedet. 

Et  Aar  sørgede  Hermuntrude  for  sin  myrdede  Broder;  der- 
paa  blev  hun  den  brave  Ruxlebens  lykkelige  Hustru.  De  levede 
mange  Aar  kærligt  tilsammen  og  efterlod  sig  et  talrigt  og  vak- 
kert Afkom.  Børnebørn  græd  ved  den  førstes  og  Børnebørns  Børn 
ved  den  sidstes  Baare. 

Werther  søgte  i  tvende  Dage  forgæves  efter  Agnes.  Paa  den 

tredie  red  han  —  uden  selv  at  vide  hvorhen  —  ud  af  Miihl' 
hausen. 

En  halv  Mil  fra  Staden,  der  hvor  en  liden  Elv  styrter  sig  ned 
mellem  tvende  høje  og  stejle  Banker,  paa  Skrænten  af  en  af 
disse  saa  han  fra  Vejen  en  kvindelig  Skikkelse  siddende  frem- 
bøjet  over  det  brusende  Dyb.  Hendes  Hoved  var  bart,  og  Vindene 
omhvirvlede  hendes  udslagne  Haar. 

Med  et  af  Længsel,  men  tillige  af  mørke  Anelser  bankende 
Hjerte  sprang  Werther  af  Hesten  og  ilede  op  ad  Brinken.  ,, Ag- 
nes!'* raabte  han  og  udbredte  i  Løbet  sine  Arme. 

Hurtig  drejede  him  Ansigtet  —  et  Billede  paa  den  haabløse 
Fortvivlelse.  Hun  saa,  hun  kendte  den  elskede;  men  med  et  svagt 
Skrig,  som  snart  hendøde  1  Vindens  og  Elvens  forenede  Susen, 
rejste  hun  sig  1  Vejret,  løftede  de  fast  sammenknugede  Hænder 
højt  over  sit  Hoved,  vendte  sig  og  —  sank  som  et  Sneskred  ned 
i  den  sktnnmende  Fos. 

Tredie  Dagen  fandt  de  hendes  Lig.  Hendes  Død  blev  en  Hem- 
melighed, som  Werther  mange  Aar  derefter,  dødelig  saaret  af 
en  tyrkisk  Sabel,  under  Wiens  Mure  betroede  Ruxlebens  og  Her- 
muntrudes  Søn. 


'  Trykt  i  „Nordlyset".  1827.  IV.  B. 

'  Dette  formastelige  DaarekistesnaK  er  Mdnzers  egne  Ord.   (B.s  Note.) 


SILDIG  OPVAAONEN* 


Jeg  mindes  ikke  noget  Dødsfald,  der  har  vakt  større  Sensa- 
tion end  min  mangeaarige  Ven  Doktor  L*s  i  R*.  Man  standsede 
hverandre  paa  Gaden,  man  for  omkring  fra  et  Hus  til  et  andet 
med  de  Spørgsmaal:  ,,Har  De  hørt  det?  Ved  De  det?  Hvad  mon 
var  Aarsagen?  Mon  han  har  gjort  det  i  Vildelse?"  o.  s.  v.  Han 
var  en  meget  elskværdig,  en  almindelig  yndet  og  agtet  Mand, 
en  foxlræffelig  Læge  med  udbredt  Praksis;  som  det  syntes,  lyk- 
kelig gift;  Fader  til  seks  vakre  Børn,  af  hvilke  de  to  ældste  Søn- 
ner  allerede  var  i  Vej,  den  ældste  Datter  forenet  med  en  brav 
Embedsmand,  den  næst  efter  nylig  konfirmeret,  og  de  to  yngste 
ti  og  tolv  Aar  gamle.  Han  var  dertil  formuende,  holdt  et  gæst- 
frit Hus  og  var  en  altid  munter  og  behagelig  Selskabsmand.  Han 
havde  naaet  sit  otte  og  fyrretyvende  Aar  og  aldrig  været  syg. 

Pludselig  lød  Rygtet,  at  han  var  blevet  upasselig.  Hans,  Pa- 
tienter ventede  en  hel  Dag  forgæves.  Man  lod  spørge  til  ham, 
man  kom  for  at  besøge  ham  —  han  tog  ikke  mod  nogen:  enten 
hed  det,  at  Doktoren  sov,  eller  at  han  ikke  var  saa  vel,  at  han 
kunde  se  nogen.  Byens  anden  Læge  blev  vel  —  ikke  kaldet  — 
men  dog  indladt.  Naar  man  spurgte  ham  om  Doktor  L*s  Befin- 
dende, trak  han  paa  Skuldrene,  rystede  med  Hovedet  og  erklæ- 
rede, at  han  ikke  kendte  hans  Sygdom.  Lægemidler  vilde  han 
aldeles  ikke  bruge.  Jeg,  hans  Præst,  var  den  eneste,  som  han 
havde  daglig  og  længe  hos  sig.  Børnene  kunde  han  ikke  lide  at 
se;  naar  nogen  af  dem  kom  ind»  vendte  han  sig  om  til  Væggen. 
Saaledes  laa  han  i  otte  Dage;  den  niende  skød  han  sig.  — 

Da  den  anden  Læge  erklærede,  at  han  havde  aflivet  sig  i  et 
Delirium,  blev  han  hæderlig  begravet.  Jeg  vilde  have  talt  nogle 
Ord  over  hans  Grav;  men  Smerten  brød  straks  min  Stemme,  og 
jeg  kunde  for  Graad  næppe  fremsige  Jordpaakastelsesformu- 
laren. 

Jeg  erfarede  af  ham  før  hans  Død  den  lønlige  Aarsag  til  dette 

frygtelige  Skridt.  Dog,  hvad  dengang  var  en  Hemmelighed,  kunde 
ikke  længe  blive  det,  da  fem  Personer  var  delagtige  i  samme; 
den  ene,  drevet  af  Skinsyge  og  billig  Harme,  mægtede  ikke  at 
dølge  Historien  om  en  Forbrydelse,  der  hellere  maatte  have  været 
begravet  med  dens  ulykkelige  Offer  og  indstillet  alene  for  den 
evige  retfærdiges  Domstol.  Hvad  i  hint  Tidspunkt  sneg  sig  skum- 
melt omkring  som  blot  mundtligt  Rygte,  kan  gerne  nu  betros  til 
Papiret  med  Udeladelse  af  de  paagæld  endes  Navne;  thi  af  disse 
er  endnu  kun  i  Live  tre.  af  Dr,  JJs  Bom,  som  tilmed  bor  i  Ud- 
landet, og  hans  Enke  —  Hovedpersonen  j  denne  Tragedie.  — 

Men  jeg  vil  begynde  min  Fortælling  noget  længere  tilbage. 

Det  var  netop  fem  og  tyve  Aar  før  denne  sørgelige  Kata- 
strofe, at  jeg  som  teologisk  Kandidat  antog  en  Huslærerplads 
i  R*.  Kort  efter  min  Ankomst  gjorde  L*  og  jeg  vort  første  Be- 
kendtskab, og  det  just  ikke  paa  den  allervenskabeligste  Maade. 
Han  havde  for  kort  siden  sat  sig  ned  der  i  Byen  som  praktise- 
rende Læge.  Vi  stødte  sammen  paa  et  Bal.  Jeg  var  kun  et  Aar 
ældre  end  han,  munter  og  let  af  Sind,  en  dygtig  og  lidenskabe- 
lig Danser. 

Blandt  Damerne  opdagede  jeg  snart  den  bedste  Danserinde, 
som  tillige  ustridigt  var  den  smukkeste.  Dog  maa  jeg  tilstaa, 
at  hun  i  den  første  Egenskab  gjorde  størst  Indtryk  ima  mig. 
Jeg  bød  hende  op  til  en  af  Datidens  Modedanse  og  fik  et  be- 
jaende Buk.  Jeg  stod  for  at  føre  op  og  havde  just  med  Haand- 
klap  givet  Tegn  til  at  begynde,  da  L*,  hvem  jeg  aldrig  før  havde 
set,  traadte  hen  til  min  Dame,  bukkede  og  erindrede  hende  om, 
at  hun  havde  lovet  ham  denne  Dans. 

Jomfru  W  rødmede  og  undskyldte  sig  med,  at  hun  troede, 
det  var  den  næste,  til  hvilken  hun  havde  ladet  sig  engagere; 
,,men  dersom  min  Chapeau  tillader,"  lagde  hun  til,  ,,kan  vi  jo 
endnu  bytte  om." 

,, Ingenlunde!"  svarede  L*  lidt  spydigt,  ,,jeg  resignerer  og  fin- 
der mig  i  at  være  Nr.  2,  allerhelst  da  jeg  vistnok  kun  er  en  daar- 
lig  Danser  imod  denne  Herre." 

,,Det  gør  intet  til  Sagen,"  sagde  jeg,  ,,hvem  her  danser  bedst; 
men  er  De  ikke  fornøjet  med  min  Dames  Proposition,  beder  jeg 
om,  at  vi  nu  maa  komme  til  at  begynde  —  hele  Kvadrillen  venter." 

Han  stod  just  imellem  os  begge.  ,,Baade  begynde  og  ende," 
svarede  han  mere  spodsk  og  traadte  fra. 

Da  jeg  kom  til  Enden  af  Kvadrillen,  saa  jeg  ham  staa  nederst 
med  en  af  de  mest  kluntede  Figurer,  som  fandtes  paa  Ballet;  og 
jeg  lagde  Mærke  til,>  at  han  i  Kæden  ikke  vilde  give  min  Dame 

sin  Haand.  Hun  smilte  næppe  mærkeligt  til  mig,  og  jeg  troede 
at  4øle.et  sagte  Tryk  paa  mine  Fingre.  Fyren  var  skinsyg,  det 
var  aabenbart.  Jeg  troede,  han  maatte  bave  andre  Rettigheder 
end  de,  som  Ballovéne  giver.  Da  Dansen  var  ude,  gik  jeg  derfor 
hen  ti]  ham  og  gjorde  ham  en  Undskyldning  for  mit  korte  Svar. 

Denne  Tiltale  fremkaldte  et  høfligt  Gensvar,  og  snart  stødte 
vi  paa  nærmere  Bekendtskab  vore  Puncheglas  sammen. 

Jeg  dansede  siden  endnu  engang  med  Jomfru  W*.  Da  jeg 
takkede  af  og  maaske  med  nogen  Varme  kyssede^  hendes  Haand, 
modtog  og  besvatede  jeg- det  andet  Tryk.  Jeg  kan  forsikre,  at 
hverken  mit  Hjerte  eller  min  Sanselighed  kom  herved  i  mindste 
Bevægelse;  kun  min  Forfængelighed  fandt  sig  behagelig  smigret. 
Jeg  havde  vel  tilforn  i  Dansens  Hede  og  Glædens  Tummel  mod- 
taget saadant  lønligt  Tegn  af  en  smuk  Pigehaand,  men  vidste 
ogsaa,  at  en  slig  ofte  uvilkaarlig  Ytring  af  et  ømt  og  glad  Hjer- 
tes Bevægelse  gerne  var  lige  saa  flygtig  som  den  Hilsen^  tvende 
hinanden  forbifarende  Vandrere  giver  og  glemmer  i  et  og  samme 
Øjeblik. 

Men  da  jeg  et  Par  Maaneder  efter  erfarede,  at  Jomfru  \\'* 
allerede  dengang  var  L*s  hemmeligt  forlovede,  satte  jeg  i  min 
Hukommelse  et  NB.  til  disse  Haandtryk.  En  fri  og  ubunden  Pige 
kan  vove  et  saadant  —  og  alligevel  vover  hun  mere,  end  hun 
maaske  ved  eller  aner  —  men  naar  en  Fæstemø  tillader  sig  sligt, 
fremstiller  hun  sig  selv  som  Kokette;  og  er  det  en  gift  Kone,  vil 
hun  af  enhver  ikke  ganske  uerfaren  Kavaler  anses  for,  hvad 
hun  enten  er  eller  vil  vorde  —  en  Skøge. 

—  Dog  det  var  første  og  sidste  Gang,  jeg  mærkede  noget  mis- 
tænkeligt hos  Jomfru  W,  og  da  jeg  var  Vidne  til  hendes  tug- 
tige og  sædelige  Væsen  og  Opførsel  baade  som  Pige  og  som 
Kone,  begyndte  jeg  at  tro,  at  jeg  havde  taget  fejl  baade  af  Haand- 
trykkenes  Mening  og  af  den,  der  mulig  ej  engang  vidste,  at  hun 
gav  dem. 

Jeg  har  en  synderlig,  ja  ofte  sørgelig,  ved  alt  for  mange 
Eksempler  bekræftet  Erfaring:  at  det  første  Indtryk,  et  Menne- 
skes Ansigt  —  eller  bedre:  Aasyn  —  frembringer  hos  mig,  er 
tilforladeligt,  er  et  sikkert  Blik  ind  i  Sjælen,  et  træffende  Øje- 
kast paa  et  saadant  Menneskes  sande  Karakter.  Jeg  har  ofte 
harmet  mig  over,  hvad  jeg  selv  ansaa  for  en  Grille;  jeg  har  ofte 
straffet  mig  selv  for  mine  umotiverede  strenge  Domme  og  løn- 
ligt gjort  den  lønligt  fornærmede  Afbigt,  naar  jeg  siden  saa  en 
Opførsel,  en  Handlemaade  ganske  modsat  den,  det  første  Indtryk 
lod  mig  formode;  og  overalt,  naar  jeg  saa  ej  alene  en  ganske 

dnden  Karakter,  men  og  et  ganske  andet  Ansigt.  Og  dog  —  ak! 
med  Smerte  maa  jeg  bekende,  at  Fornuftgrunde  omsider  snarere 
elier  senere  har  staaet  til  Skamme  for  en  uvilkaarlig  Flyvetanke. 

Det  var  ikke  saa  meget  Jomfru  W*s  Haandtryk  som  det  første 
Blik  paa  hendes  Ansigt,  der  tilhviskede  mig:  denne  dejlige  Pige 
er  ikke  for  een  Mand.  Der  var  i  hendes  Øjne  hverken  dette  sødt 
hensmægtende  eller  det  fyrigt  opfordrende,  ikke  det  ømt  tilla- 
dende, ej  heller  det  dybt  udforskende;  hendes  Smil  var  hverken 
sødligt  eller  skælmsk  og  endnu  langt  mindre  kækt;  hendes  ranke, 
fuldkommen  skønne  Figurs  Bevægelser  havde  intet  yppigt,  intet, 
som  forraadede  sanselig  Vellyst;  og  dog  laa  der  i  dette  blide, 
lidenskabsløse  Ansigt  noget  forborgent,  noget  fordægtigt;  det 
syntes  mig  at  gemme  en  dyb,  frygtelig  Løndom,  eller  snarere  at 
varsle  om  en  endnu  ikke  i  Tanken  undfangen  Forbrydelse,  som 
Fremtiden  først  skulde  bringe  for  Dagen. 

Efter  fem  og  tyve  Aars  Forløb  blev  jeg  frygtelig  erindret  om 
denne  saa  længe  forglemte  Anelse. 

Var  Vampyrer  andet  end  Misfostre  af  en  tøjlesløs  Indbild- 
ningskraft, da  maatte  jeg  have  set  en  af  disse  Skabninger  — 
udvortes  levende,  indvortes  livløse,  Legemer  uden  Sjæle,  Kød- 
masser uden  Hjerte.  —  Jeg  kendte  hende  som  atten  Aars  Jom- 
fru, som  Ægtefælle  og  Moder;  jeg  saa  hende  i  de  dansendes  Ræk- 
ker og  i  de  bedendes;  med  Kortene  i  Haanden,  med  en  Patteglut 
ved  Brystet;  ved  sin  Datters  Bryllup  og  sin  Mands  Lig;  men  hun 
var  stedse  sig  selv  lig:  blid,  rolig,  opmærksom  og  fuldkommen 
beherskende  alle  sine  Bevægelser,  Ord  og  Miner. 

Jeg  har  set  hende  for  nylig  —  hun  er  nu  ikke  langt  fra  de 
halvtreds  —  men  hun  er  næsten  uforandret,  nyder  en  blomstrende 
Sundhed  og  en  altid  lige,  altid  uforstyrret  Munterhed.  De  mør- 
keste Dage  om  Aaret  (efter  denne  sørgelige  Begivenhed,  mens 
jeg  boede  i  R*)  var  for  mig  de  tvende,  paa  hvilke  jeg  maatte 
meddele  hende  Sakramentet.  Jeg  har  i  mine  Skriftetaler  nogle 
Gange  prøvet  at  ryste  hendes  Samvittighed  vaagen;  men  der  var 
intet  at  vække.  Kommer  disse  Blade  hende  for  Øje,  er  jeg  vis 
paa,  at  hun  skal  kunne  læse  dem  uden  at  tabe  en  Maske  eller 
gøre  et  eneste  Fejlsting. 

Men  jeg  griber  for  meget  forud  i  min  Historie;  jeg  vil  atter 
gaa  tilbage. 

Det  mellem  L*  og  mig  saa  tvært  begyndte  Bekendtskab  fort- 
sattes flittig  og  blev  snart  ti]  et  Venskab,  som  kun  Døden  mæg- 
tede at  opløse. 

Tre  Maaneder  efter  hint  Bal  betroede  han  mig,  at  han  var  og 

allerede  dengang  havde  været  hemmelig  forlovet  med  Jomfru 
W.  Det  slog  mig;  jeg  mindedes  hendes  Haandtryk  og  spurgte 
ham  —  dog  uden  at  røbe  mine  Anelser  —  om  han  havde  raad- 
ført  sig  ej  alene  med  sit  Hjerte,  men  ogsaa  med  sin  Forstand? 
Om  han  kendte  hende,  og  om  han  var  forsikret  om,  at  hun  baade 
vilde  og  kunde  gøre  ham  lykkelig. 

Hans  Svar  var  et  elskende  Hjertes  varme  Udgydelser.  Han 
forsikrede,  at  hun  elskede  lige  saa  inderligt,  lige  saa  oprigtigt 
som  han;  men  tillige,  at  hun  forstod  saa  fuldkonmient  at  be- 
herske sig  selv,  at  ingen  engang  havde  anet  hendes  Tilbøjelig- 
hed; hvilket  var  saa  meget  mere  nødvendigt,  som  en  streng  og 
haardhjertet  Fader  uomtvisteligt  vilde  have  afbrudt  Forbindel- 
sen med  et  ungt  Menneske  uden  fast  Levebrød.  Saa  snart  han 
fik  et  saadant,  vilde  han  bejle  og  mistvivlede  ikke  om  Forældre- 
nes Samtykke. 

Et  halvt  Aar  efter  døde  den  i  R*  ansatte  Distriktslæge;  L*  blev 
hans  Eftermand  og  snart  efter  Elise  W*s  lyksalige  Ægtemand. 
Jeg  har  aldrig  set  noget  gladere  Menneske  end  ham;  han  var 
næsten  ellevild  af  lutter  Fryd;  han  kunde  hverken  sidde  eller 
staa  længe  paa  eet  Sted;  den  søde  Uro  jog  ham  hid  og  did  og 
omsider  —  saa  snart  det  blot  blev  nogenlunde  gørligt  —  tilbage 
i  Feens  Tryllekres.  Hans  Patienter  ^k  i  disse  Hvedebrødsdage 

—  der  blev  til  Uger  og  Maaneder  —  kun  korte  Besøg  og  korte 
Recepter,  men  derimod  de  trøsteligste  og  gladeste  Forhaabnin- 
ger;  thi  i  denne  Periode  var  ingen  Sygdomme  dødelige;  han  var 
Mester  baade  for  dem  og  for  Døden.  Vist  nok  er  det,  jeg  mindes 
det  meget  vel:  hans  Kure  var  alle  heldige;  jeg  tror  næsten,  at 
han  kurerte  med  sit  glade  Ansigt  og  sin  lystige  Snak. 

Hans  Kone  syntes  vel  ogsaa  at  være  ret  lykkelig;  men  hendes 
Glæde  bar  dog  Maadeholdenheds  Præg;  Konen  var  Kæresten 
fuldkommen  lig,  og  Brudesengen  havde  ingen  synlig  Forandring 
bevirket.  Da  han  engang  i  ubundne  Dityramber  beskrev  mig  sin 
Lyksalighed,  kunde  jeg  ikke  tilbageholde  det  Ønske,  at  hun 
maatte  dele  den  i  lige  Grad. 

,, Vilhelm!"  hviskede  han,  „die  holde  Sittsamkeit  beim  Tage" 

—  her  standsede  han,  lagde  den  ene  Haand  paa  Hjertet,  Finger- 
spidserne af  den  anden  paa  Munden  og  saa  henrykt  op  imod 
Himmelen. 

,,Godt,  godt!"  sagde  jeg  smilende  og  forlangte  aldrig  nogen 
videre  Forklaring. 

Dog  forekom  det  mig  stedse  tvivlsomt,  om  der  under  denne 
rolige,  spejlglatte  Overflade  skulde  findes  nogen  synderlig  Be- 

vægelse;  var  der  nogen  Varme  i.  dette  skønne  Legeme,  syntes 
det  mig  at  maatte  være,  hvad  jeg  —  naar  det  ikke  var  en  Selv- 
modsigelse, —  vilde  kalde  en  kold  Ild,  eller  dog  kun  en  mat 
Glød,  som  aldrig  kunde  opblusse  til  Lue,  maaske  lige  saa  lidet 
udslukkes. 

Otte  Maaneder  efter  Brylluppet  skænkede  Elise  sin  glæde^ 
drukne  Mand  den  første  Søn.  Ved  Barselgildet  gik  det  højt  til. 
Det  var  just  i  hin  Selskabeligheds  Periode,  da  Phoebus  og  Bachus 
var  uadskillelige  Gæster  ved  ethvert  Samkvem,  da  disse  stedse 
ytrede  en  mægtig  Vekselvirkning  paa  hverandre  og  en  uimod* 
staaelig  Indflydelse  paa  alle  deres  Tilbedere:  Bægeret  maatte 
indvies  med  Sang,  og  Sangen  besluttes  med  Skaaler*  Min  var 
den  sidste;  ved  Gildets  Ende  overraktes  mig  mit  Kaldsbrev  til 
Kapellaniet  i  R*. 

To  Aar  efter  gjorde  Sognepræsten  Plads  for  mig,  og  jeg 
ægtede  nu  min  Henriette,  med  hvem  jeg  f^a  mine  første  Stu- 
denterdage havde  været  forlovet.  Vi  holdt  en  jævnlig  og  stedse 
højst  venskabelig  Omgang  med  L*s. 

Hans  Kone  havde  født  den  anden  Søn  og  min  den  første,  da 
en  tredie  Familie  indtraadte  i  vort  selskabelige  Forbund:  Løjt- 
nant H*  blev  forlagt  til  det  i  R*  garnisonerende  Regiment.  Han 
var  en  af  de  elskværdigste  og  mest  dannede  Officerer,  jeg  har 
•  kendt,  og  gift  med  en  Kone,  der  var  smuk,  vittig  og  Munter- 
heden selv. 

Doktorens  og  Løjtnantens  (eller  Kaptajnens,  thi  han  avan> 
cerede  hurtigt)  boede  Hus  om  Hus  med  hverandre;  jeg  lige  over- 
for den  første.  Med  Hensyn  hertil  kaldte  vi  mellem  os  selv  vort 
lille  sluttede  Selskab  Triangelen;  L*  var  den  rette  Vinkel,  H*  den 
spidse  Vinkel  L.  H.  C,  jeg  den  anden  ditto  H.  C.  L. 

Vi  samledes  ordentligvis  i  en  af  Vinklerne  hver  Onsdag  Aften; 
men  udenfor  Turen  gjorde  L*  og  H*  ofte  større  Selskaber,  som 
da  hed  Cirkler;  thi  begge  var  formuende:  den  første  arvede  be- 
tydeligt efter  sin  Svigerfader,  den  anden  efter  sine  egne  For- 
ældre. 

Vi  levede  i  en  Forfatning,  der  tidt  syntes  mig  for  lykkelig  til 
at  kunne  vorde  varig.  Det  eneste.  Kaptajnen  savnede,  var  Børn; 
men  han  havde  da  til  Gengæld  et  større  Overmaal  af  Munterhed. 

Vi  tre  Mænd  havde  uimodsigeligt  de  tre  smukkeste  og  bedste 
Koner  i  R*;  dog  var  deres  Karakterer  og  Væsen  højst  forskel- 
lige, og  netop  denne  Uoverensstemmelse  —  tror  jeg  —  var  Grun- 
den til  den  fuldkomne  Harmoni  imellem  dem. 

Min  Kone  var  stille,  venlig  og  bly;  hun  syntes  at  være  de  to 

andre  subordineret,  'skønt  hun  i  Grunden  havde  den  dybeste  Fø- 
lelse og  den  klareste  Forstand.  Fru  H*  var  altid  lystig,  fuld  af 
Spøg  og  Indfald,  og  førte  derfor  stedse  Ordet.  Fru  L*  var  stille, 
men  hendes  hele  Væsen  havde  noget  imponerende,  noget,  der 
antydede  en  højere  Aandsoverlegenhed,  som  hun  dog  aldrig 
søgte  at  gøre  gældende;  derfor  blev  hun  af  de  andre  behandlet 
som  en  ældre  Søster,  hvorvel  hun  baade  var  den  yngste  og  mindst 
dannede. 

Dersom  Lighed  i  Karakteren  skulde  være  Betingelse  for  ægte- 
skabelig Lyksalighed,  burde  vi  seks  Mennesker  have  været  an- 
derledes parrede;  der  maatte  have  sket  en  total  Omskiftning.  Mit 
jævne  Humør,  min  naturlige  Sathed,  som  ved  min  Stands  Vær* 
dighed  fik  end  fastere  Holdning,  maatte  da  »have  forbundet  mig 
med  Fru  L\  Hendes  muntre,  aabne,  raske  og  kække  Ægtefælle 
havde  i  Fru  H*  faaet  den  mest  lignende  Mage.  Og  min  fromme, 
bløde,  ydmyge  Hustru  skulde  have  været  kaaret  til  Kaptajnens 
Ledsagerinde  paa  Livets  Vej. 

Kaptajn  H*  besad  virkelig  intet  andet  krigersk  end  Unifor- 
men; civilklædt  saa  han  ud  som  en  beskeden,  undselig  Deposi- 
tums. Ikke  at  han  jo  var  en  flink  Officer;  denne  Berømmelse 
havde  han  ved  hele  Regimentet,  af  høje  og  lave.  Ved  Mønstrin- 
gen var  hans  Kompagni  altid  det  dygtigste,  skønt  Karlene  var 
bedre  bekendte  med  hans  Pung  end  med  hans  Stok,  der  blot  for 
et  Syns  Skyld  dinglede  ved  hans  Haandled.  Hans  Mod,  Retskaf- 
fenhed og  ædle  Tænkemaade  var  erkendt  og  paaskønnet  af  alle. 
Ved  Stridigheder  valgtes  han  geme  til  Voldgiftsmand,  og  i  denne 
Egenskab  forhindrede  han  mangen  Duel.  Kort  sagt:  han  var  en 
yderst  indtagende  Mand  øg  langt  farligere  for  Kvindehjerter,  end 
han  selv  syntes  at  vide. 

Hvor  længtes  vi  alle  efter  Onsdagen!  Vi  samledes  til  Tevands- 
tid,  opofrede  derpaa  et  Par  Timer  til  Musikken,  i  hvilken  vi  alle 
—  paa  Fru  L*  nær  —  tog  levende  og  ikke  uheldig  Andel.  Efter 
Aftensmaaltidet  fik  vi  tre  Herrer  os  en.  alvorlig  L'hombre,  og 
Damerne  holdt  et  Privatissimum,  der  oplivedes  af  Fru  H*s  Ind* 
fald  og  hjertelige  Latter.  Denne  sidste  har  mer  end  een  Gang 
foraarsaget  en  Bet  eller  forpurret  en  ren  Kodille  og  jaget  os  fra 
Spillebordet  hen  til  vore  lystige  Koner. 

Et  Aars  Tid  eller  vel  mere  randt  saaledes  hen,  uden  at  noget 
forstyrrede  den  gode  Forstaaelse  og  jævne  Munterhed.  Men  paa 
een  Gang  foregik  en  kendelig  Forandring  med  Kaptajnen:  hari 
var  ofte  adspredt,  begik  svære  Bommerter  baade  i  Koncerten  og 
L'hombren;  stundom  var  han  mørk  og  ordknap  —  stundom  over- 

given  og  ualmindelig  snaksom,  skønt  hans  Passiar  tillige  var 
temmelig  usanmienhængende.  Min  Kone  gjorde  mig  opmærksom 
paa  denne  sælsomme  Forvandling  og  gav  mig  Vink  om,  at  hun 
frygtede,  det  ikke  var  rigtigt  mellem  ham  og  Fru  L*.  Jeg  tys- 
sede paa  hende  og  stræbte  at  berolige  hende  i  denne  Henseende; 
men  —  jeg  vidste  mere  end  hun;  jeg  var  imod  min  Villie  blevet 
Vidne  til  en  Scene,  som  aldrig  udslettes  af  min  Hukommelse, 
og  som  i  lange  Tider  gav  mig  nok  at  bryde  mit  Hoved  med. 

Der  var  længe  talt  om  at  faa  en  Maskerade  bragt  i  Stand, 
og  jeg  tror,  at  Fru  L*  var  den,  som  først  havde  givet  Ideen  her- 
til. Endelig  blev  alt  arrangeret,  Masker  og  Dragter  anskaffet  og 
Aftenen  bestemt  —  den  skulde  holdes  paa  Klubbon.  Da  jeg  ikke 
selv  kunde  tage  Del  i  denne  Fornøjelse,  havde  jeg  aftalt  et  Spille- 
parti med  tre  andre  af  Byens  L*hombrister.  Hen  paa  Aftenen  blev 
jeg  betaget  af  en  ikke  usædvanlig  Hovedpine.  Jeg  fik  en  til  at 
tage  mit  Kort  og  vilde,  som  jeg  plejede,  tage  mig  en  Lur.  Jeg 
bad  Værten  anvise  mig  et  stille  og  afsides  Værelse,  hvor  en  halv 
Times  Hvile  forhaabentlig  vilde  fordrive  mit  rheiunatiske  An- 
fald. — 

Jeg  fik  et  saadant  saa  langt  fra  Balsalen,  at  den  svage  Lyd 
af  Musikken  og  Støjen  blot  bidrog  til  at  dysse  mig  i  Slummer. 
Jeg  søgte  og  fandt  denne  i  en  Lænestol,  der  stod  i  en  Krog  ved 
Vinduet. 

Jeg  havde  ikke  sovet  ret  længe,  før  jeg  vækkedes  ved  Dørens 
Knirken.  Der  kom  to  ind  i  Kammeret;  det  kunde  jeg  høre;  men 
ingen  saa  jeg;  thi  der  var  ganske  mørkt.  Det  maatte  være  et 
Mandfolk  og  et  Fruentimmer,  men  begge  maskerede;  det  mær- 
kede jeg  paa  Stemmernes  Utydelighed. 

,,NuI  og  hvad  vil  du  saa,  min  søde  Ven?"  sagde  han. 

„Sødeste  Mand,"  læspede  en  kvindelig  Røst,  ,,du  er  saa  vel- 
signet i  Aften." 

,,Men  Kone!"  sagde  han  igen,  ,,hvad  tænker  du  dog  paa,  be- 
høver vi  at  stjæle  os  til  hinanden,  som  om  vi  gik  paa  forbudne 
Veje?" 

Intet  Svar  —  Lyden  af  et  Kys  lod  mig  gætte,  at  de  havde  de- 
maskeret sig. 

Jeg  sad  som  paa  Naale;  hvad  skulde  jeg  gøre?  Min  Hoved- 
pine, som  ved  denne  pludselige  Opvækkelse  var  blevet  endnu 
heftigere,  tillod  mig  ej  heller  at  fatte  en  Resolution.  Døren  knir- 
kede atter;  men  om  de  gik  eller  blev,  vidste  jeg  ikke.  Alt  blev 
stille,  og  et  Skænderi  udenfor  i  Gaarden  var  alt,  hvad  jeg  hørte. 

Saaledes  sad  jeg  nogen  Tid  og  lyttede  forgæves;  jeg  prøvede 

atter  at  falde  i  Søvn.  Men  Spektaklet  i  Gaarden  blev  værre.  En 
kom  ud  med  en  Lygte  eller  et  Lys,  der  kastede  sit  Skær  gen- 
nem Vinduet  paa  den  modstaaende  Sofa.  Selv  uset  saa  jeg  der 
Kaptajn  H*  i  Fru  L*s  Arme.  En  rædsom  Fejltagelse  havde  alt- 
saa  fundet  Sted;  men  om  den  var  forsætlig  paa  nogen  af  Siderne, 
vidste  jeg  dengang  ikke  at  afgøre. 

Kaptajnen  sprang  op  med  et  Angestraab;  Fru  L*  sank  tilbage 
og  skjulte  —  som  i  Fortvivlelse  og  Skamfuldhed  —  sit  Ansigt  j 
begge  sine  Hænder.  Det  blev  atter  mørkt. 

„Gud  forlade  os  begge!"  sagde  han;  „evig  Tavshed,  og  —  om 
det  var  muligt  —  evig  Forglemmelse!" 

Det  forekom  mig,  at  hun  hulkede.  Han  udstødte  et  smerteligt 
Suk  og  gik;  lidt  efter  fulgte  hun,  og  jeg  blev  alene. 

Længe  blev  jeg  endnu  tilbage,  ganske  forvirret  og  bedøvet 
af  det,  jeg  her  saa  ufrivillig  havde  erfaret.  Da  jeg  atter  traadte 
ind  i  Balsalen,  havde  man  just  demaskeret  sig.  Doktoren  og 
Kaptajnen  var  ganske  ens  klædt,  nemlig  som  Don  Juan.  Fru  H* 
havde  Tyrkindedragt;  Fru  L*  havde  bestemt  baaret  samme  Dragt, 
da  jeg  saa  hende  paa  Sofaen;  nu  var  hun  Hyrdinde  —  det  var 
mig  baade  paafaldende  og  mistænkeligt. 

Doktoren  var  i  et  glimrende  Lune:  han  gækkede  Fru  H*  og 
paastod,  at  hun  havde  mødt  ham  ene  i  Gangen  og  omfavnet  ham 
i  den  Tanke,  at  han  var  Kaptajnen.  Denne  stod  hos  og  prøvede 
paa  at  le;  men  Forsøget  faldt  uheldigt  ud  og  endtes  med  en 
tvungen  Hoste.  Fru  L*s  Ansigt  var  uden  mindste  Forandring; 
hun  smilte  saa  roligt,  som  hun  plejede,  til  alle  hendes  Veninders 
spøgefulde  Anmærkninger. 

Jeg  begyndte  at  mistro  mine  egne  Øjne;  havde  hun  været  skyl- 
dig, hvor  var  det  da  muligt  at  bevare  en  slig  —  jeg  kunde  sige 
—  Helvedes  Rolighed?  Tyrkinden  i  hint  Værelse  kunde  jo  dog 
have  været  en  anden,  som  lignede  hende;  min  Hovedpine  havde 
maaske  betaget  mine  Sanser  deres  Skarphed,  o.  s.  v.  Kort  sagt: 
jeg  havde  næsten  genvundet  min  Tro  paa  hendes  Uskyldighed, 
da  min  Kone  —  en  fin  lagttagerinde  —  nogen  Tid  efter  i  For- 
trolighed sagde  mig,  hun  frygtede  for,  at  hendes  forhen  ytrede 
Mistanke  ikke  var  ganske  ugrundet. 

At  der  siden  hin  Maskerade  var  foregaaet  en  væsentlig  For- 
andring med  Kaptajnen,  faldt  tydeligt  i  Øjnene:  han  var  ofte 
adspredt  og  hensunken  i  Tanker;  han  havde  mistet  sin  forrige 
jævne  Munterhed  og  i  dens  Sted  faaet  en  sælsom  Lystighed,  der 
frembrød  stødvis  og  tidt  uden  rimelig  Foranledning.  Aarsagen  til 
denne  Forandring  —  Nag  over  hans  uvitterlige  Brøde  —  var  mig 

jo  velbekendt;  men  jeg  fortav  det  for  min  Kone.- Jeg  søgte  at  for- 
svare Fru  L*,  men  indlod  mig  ikke  paa  nogen  Forklaring  Kap^ 
tajnen  angaaende. 

,,Kære  Konel"  sagde  jeg,  ,,vogt  dig  for  at  mistænke  nogen! 
det  er  jo  ellers  ganske  mod  din  Natur  —  ved  du  noget?  Har  du 
set  noget?" 

,, —  Kun  et  eneste  Øjekast,"  svarede  hun;  „men  det  var  et 
Øjekast,  som  bragte  ham  til  at  rødme  og  mig  til  at  blegne;  vi 
maa  altsaa  begge  to  have  forstaaet  det.  Det  var  hurtigt  som  et 
fjernt  Lynglimt  paa  en  natlig  Sky,  men  klart  nok  til  at  give 
Lys.  De  var  ene  to  i  Værelset,  og  jeg  saa  det  med  fravendt  An* 
sigt  i  et  Spejl." 

Jeg  rystede  paa  Hovedet,  som  om  jeg  ikke  troede  hende,  og 
paabød  Tavshed  om  denne  Sag.  „Vi  vil  ej  engang  selv  tale  med 
liinanden  om  denne  Materie,"  sagde  jeg;  „thi  hvor  let  kan  du  ikke 
tage  fejl  i  dine  Formodninger;  et  Øjekast  kan  jo  have  flere  Be* 
tydninger  —  hvorfor  da  antage  den  værste?" 

Hun  rystede  ogsaa  paa  Hovedet;  og  nu  blev  dette  Emne  ikke 
bragt  paa  Bane  i  —  tyve  samfulde  Aar. 

Imidlertid  fortsatte  min  Kone  og  jeg  meget  længe  vore  løn- 
lige og  ganske  isolerede  Iagttagelser;  men  intet  —  ikke  det  aller- 
mindste —  opdagedes*  Kaptajnen  genvandt  efterhaanden  —  ikke 
sin  forrige  aabne  Munterfied  —  men  dog  en  vis  Holdning  i  sit 
Væsen,  der  havde  et  alvorligere  —  maaske  mattere  —  Anstrøg. 
Han  blev  jo  ogsaa  med  hver  Dag  ældre,  og  mere  og  mere  for- 
svandt jo  for  ham  det  søde  Haab  om  Faderglæder. 

Tiden,  som  ruller  os  henad  vor  Bane,  afsliber  alle  vore  ung- 
dommelige Følelsers  skarpe  Kanter,  og  vi  opnaar  uformærkt 
enten  Fasthed  eller  Bøjelighed,  Styrke  eller  Sløvhed,  indtil  om- 
sider alle  Lidenskaber  forlader  os  for  at  begynde  deres  Spil  med 
yngre  og  blødere  Hjerter. 

Triangelen  blev  uforstyrret;  Cirklerne  ligesaa.  Vi  holdt  vore 
Koncerter;  vi  spillede  vore  L'hombrer.  Vore  Børn  vokste  til,  for- 
merede Stemmerne  i  de  første  og  løste  os  af  i  de  sidste,  naar 
Postnyhedeme  vilde  dele  vor  Opmærksomhed. 

Doktorens  to  ældste  Sønner  var  blevet  Kandidater  i  Medicin 
og  Kirurgi;  min  i  Teologi;  hans  ældste  Datter  gift  og  min  for- 
lovet, da  Vulkanen,  der  saa  længe  og  saa  lønlig  havde  ulmet 
i  Mørke,  brød  Forborgenhedens  Dække  og  ved  sin  uventede  Erup- 
tion  ødelagde  tvende  Familiers  jordiske  Lyksalighed. 

Jeg  var  kommet  hjem  fra  en  Rejse,  der  havde  medtaget  flere 
Dage,  da  min  Kone  modtog  mig  med  den  bedrøvelige  Efterret- 

ning,  at  Majoren  var  meget  syg.  Jeg  kastede  Rejseklæderne  og 
ilede  derover.  Han  ^ov.  Fruen  stod  med  bekymret  Mine  og  fol- 
dede Uænder  ved  Hovedgærdet  af  jians  Seng;  et  smerteligt  Smil 
var  hendes  Hilsen  til  mig.  Jeg  nærmede  mig  sagtelig  og  spurgte 
om  den  keére  syges  Tilstand.  Hun  virrede  blot  med  Hovedet  og 
vedblev  gennem  de  frembrydende  Taarer  at  betragte  ham.  Hans 
Søvn  var  urolig:. Læber  og  Fingre  var  i  idelig  Bevægelse,  og 
Øjnene  rullede  uophørlig  under  deres  Laage. 

Jeg  satte  mig  for  at  vente  paa  hans  Opvaagnen.  Imidlertid 
fortalte  Fruens  Tante  mig  Aarsagen  til  og  Fremgangen  at  hans 
Sygdom;  Han  havde  for  tre  Dage  siden  forkølet  sig  ved  Ekser- 
ceringen;  var  blevet  hed  og  havde  drukket  koldt  Vand;  havde 
kort  efter  Hjemkomsten  befundet  sig  ilde;  maattet  søg^  Sengen; 
var  stedse  blevet  slettere  og  slettere  og  havde  hver  Eftermiddag 
havt  Feberanfald.  Vor  Ven  Doktoren,  der  besøgte  ham  flere 
Gange  daglig,  trøstede  godt  nok  —  som  han  nu  altid  plejede  — 
men  havde  alligevel  set  noget  betænkelig  ud. 

Fru  H*  gav  hende  nu  et  Vink  om  at  besørge  et  eller  andel; 
hun  gik  ud. 

Kort  efter  vaagnede  Majoren;  hans  Øjekast  var  forvildet.  Man 
mærkede  straks,  at  han  ikke  var  sig  selv  bevidst«  Han  saa  paa 
^in  Kone  og  kastede  sig  forskrækket  tilbage  i  Sengen:  „Elise!'' 
hegyndte  han,  (Majorinden  hed  Charlotte)  „Elise!  hvad  vil  du 
mig?  Det  er  nok  nu  —  det  er  alt  for  meget.  Dersom  Doktoren 
«ller  min  Kone  traf  dig  her  i-  Sengen  hos  mig,  hvad  vilde  de 
■saa  sige?  Gaa!  gaa!  og  lad  mig  værei'' 

Han  strakte  begge  Hænderne  ud  for  sig: som  for  at  skyde  en 
tilbage.  Majorindens  Øjekast  mødte  mit  —  hun  skiftede  Farv«. 

Den  syge  blev  ved  at  fantasere:  ,,Dét  var  et  ulykkeligt  Ind- 
iald  med  den  Tyrkindedragt;  jeg  vidste  bestemt  ikke  andet«  end 
At  du  var  min  Kone."  — 

Fru  H*  lyttede  med  ængstelig  Opmærksomhed;  jeg  saa  tyde- 
ligt, at  hun  ikke  begreb  hans  Tale  —  jeg  forstod  ham  kun  alt 
ioT  vel:  Maskeradescenen  stod  levende  for  min  Erindring. 

Jeg  gik  hen  til  den  stakkels  Kone  og  greb  hendes  Haand: 
,,Fat  Dem,  kære  Frue!"  sagde  jeg,  ,, Deres  Mands  Sygdom  turde 
nu  være  paa  det  højeste  —  han  taler  vildt.".  — 

Hun  svarede  kun  med  et  dybt  Suk. 

„Hys!  hys!"  hviskede  han,  „man  kunde  høre  os  her  under- 
neden —  De  ved  jo,  Elise!  at  Munderingskammeret  er  lige  oven 
K>ver  Rullestuen,  og  tænk  engang,  om  nogen  opdagede  den  hem- 
melige Dør  i  Lysthuset."  — 

Majorinden  greb  krampagtig  fat  om  Sengestolpen;  hun  bleg- 
nede —  i  hendes  Ansigt  foregik  en  frygtelig  Forandring. 

,, Bedste  Frue!"  sagde  jeg,  ladende  som  jeg  kun  mærkede  den 
ene  Aarsag  til  hendes  Sindsbevægelse,  „var  det  ikke  rigtigst  at 
faa  Bud  efter  Doktoren?  Hans  Nærværelse  vil  maaske  berolige 
os  —  denne  Krisis  er  vist  ikke.saa  farlig,  som  det  lader." 

Hun  svarede  med  et  Nik  og  gik  hastigt  ud. 

Den  syges  Øjne  faldt  til  —  han  slumrede;  men  uroligt.  Jeg  saa 
ud  i  Gaarden:  Fru  H*  ilede  med  hurtige  Skridt  hen  til  Rulle* 
stuen.  Munderingskammeret  var  virkelig  over  denne,  og  Lyst- 
Imset  i  Doktorens  Have,  som  var  to  Stokværk  højt  og  bygget  af 
Planker,  stødte  umiddelbart  dertil  —  en  rædsom  Mistanke  greb 
mig  og  var  ikke  langtfra  at  gaa  over  til  Vished.  Jeg  havde  om 
Sommeren  ofte  drukket  Te  og  spillet  L'hombre  i  det  samme  Lyst- 
hus og  mindedes  godt,  at  man  der  meget  tydeligt  kunde  høre, 
naar  nogen  var  inde  paa  Munderingskammeret.  En  sørgelig 
Sandhed  maatte  upaatvivlelig  ligge  til  Grund  for  Patientens 
Fantasier. 

Medens  Fru  H*  var  ude  —  sikkert  nok  for  at  anstille  Under- 
søgelser efter  de  erholdte  Vink  —  kom  Doktoren  af  sig  selv.  Han 
gik  med  bekymret  Mine  hen  til  Sengen,  betragtede  den  syge, 
følte  hans  Puls,  saa  betænkeligt  til  mig  og  rystede  paa  Hovedet. 

Majoren  vaagnede  —  han  stirrede  stift  og  forfærdet  paa  Dok- 
toren. 

,,Hvad!"  udbrød  han,  „hvad  skal  det  betyde?  De  bildte  mig 
ind,  at  Deres  Mand  var  rejst  til  en  syg  ude  paa  Landet  og  blev 
borte  i  Nat,  og  her  staar  han  lyslevende  for  mig.  Hvorfor  vilde 
De  narre  mig?  Hvorfor  vilde  De  give  det  aftalte  Tegn?  Fæstede 
De  ikke  den  røde  Sløjfe  i  Lysthusgardinet?  Gaa,  gaa!  og  sov  hos 
Deres  egen  Mand!  Deres  Forvovenhed  gaar  alt  for  vidt,  og  Kruk- 
ken kan  gaa  saa  længe  til  Vands,  indtil  den  gaar  hankeløs  hjem." 

Jeg  stod  som  paa  Gløder.  Jeg  drog  Doktoren  med  mig  hen  til 
Vinduet;  jeg  vilde  forhindre  ham  fra  at  høre  og  lægge  Mærke  til 
mere. 

„Hvad  mener  De?"  spurgte  jeg. 

„Han  fantaserer  stærkt,"  svarede  han;  „Sygdommen  tager 
ingen  god  Vending." 

„Hans  Ideer  er  rent  forkerte,"  vedblev  jeg. 

,,Aa  nej!"  raabte  Majoren,  som  havde  hørt,  hvad  jeg  sagde; 
„jeg  ved  ret  godt,  hvad  jeg  siger;  og  jeg  erklærer  Dem  een  Gang 
for  alle.  Fru  L*!  nu  skal  det  være  forbi  imellem  osl  Det  er  Synd 

baade  mod  Deres  Mand  og  min  Kone,  og  ingen  af  dem  forskylder 
det  af  os." 

Nu  begyndte  Doktoren  at  blive  opmærksom;  han  kastede  et 
hurtigt  Blik  ud  til  Lysthuset,  hvis  øverste  Vindue  man  fra  den 
syges  Værelse  kunde  se.  Jeg  fulgte  hans  Øjne,  og  —  inden  for 
Vinduet  stod  Majorinden  med  opløftede,  sammenknugede  Hæn- 
der; men  i  samme  Øjeblik  forsvandt  hun  ogsaa.  Himmel  I  hun 
maatte  selvfølgelig  have  fundet  den  lønlige  Gennemgang,  som 
Febricitanten  omtalte.  —  Denne  faldt  atter  hen. 

Doktoren  blegnede.  Jeg  greb  hans  Haand  og  hviskede: 

„For  Guds  Skyld,  kære  VenI  De  lægger  dog  aldrig  Fold  til, 
hvad  et  Menneske  taler  i  Vildelse?  I  en  saadau  Feberparoksysme 
kan  jo  en  Patient  indbilde  sig  de  urimeligste  Ting  af  Verden." 

Han  saa  eftertænksomt  paa  mig,  men  svarede  ikke.  I  hans 
Øjekast  laa  noget,  som  kunde  udtydes:  „Du  mener  ikke  det,  du 
siger." 

I  det  samme  kom  Majorinden  ind.  Hun  blussede  —  hendes 
Aasyn  udtrykte  næsten  samme  Vildhed  som  den  syges.  Doktoren 
gik  hende  med  rolig  Fatning  i  Møde,  trøstede  hende  og  gjorde 
nogle  Spørgsmaal  Patienten  angaaende.  Hun  besvarede  dem 
flygtigt  og  skødesløst;  hendes  urolige  Blik  delte  sig  mellem  dem 
begge. 

Dog  snart  lettede  en  Taarestrøm  hendes  beængstede  Hjerte: 
hun  for  hen  til  Sengen,  kastede  sig  paa  Knæ  og  trykkede  den 
syges  Haand  til  sit  Bryst. 

„O  Gud!"  bad  hun  hastigt  og  sagte,  „skænk  ham  blot  denne 
Gang  Livet,  at  han  kan  modtage  min  Tilgivelse,  om  han  er  skyl- 
dig, og  min  Afbigt,  om  jeg  gør  ham  Uret." 

(Jeg  hørte  vel  kun  de  halve  Ord,  idet  jeg  supplerede  Resten; 
men  de  gik  alle  Doktorens  Øren  forbi;  thi  han  var  ikke  lydhør.) 

,,Ja!  ulykkelige!"  vedblev  hun  og  trykkede  sin  Pande  mod 
hans  Haand,  „du  er  den  forførte!  men  hun  — "  her  sprang  hun 
op  og  vendte  sig  til  Doktoren. 

Jeg  greb  hendes  Haand  og  trykkede  den  stærkt:  „I  dette  Øje- 
blik," sagde  jeg,  ,,er  det  til  Lægen  alene  at  tale;  dæmp  Deres 
Frygt  og  Deres  Smerte!  —  saa  sandt  De  har  Deres  Mands  Liv 
kært!"  lagde  jeg  til  saa  sagtelig,  at  han  ikke  kunde  høre  det. 

Hun  fattede  sig  og  tilbageholdt  de  fordærvelige  Ord,  som  alle- 
rede svævede  paa  hendes  Læber.  Hun  var  af  de  lykkelige  Ge- 
mytter, som  med  heftige  Lidenskaber  forbinder  et  hurtigt  Om- 
blik  og  en  lys  Forstand,  som  de  første  aldrig  er  i  Stand  til  helt 
at  omtaage;  hendes  Hjerte  var  ømt,  men  ingenlunde  svagt.  Ak! 

det  var  dog  ikke  stærkt  nok  til  at  modstaa  den  langt  farligere 
Prøve,  det  snart  efter  blev  underkastet. 

Der  kom. Bud  efter  mig:  jeg  maatte  bort  i  Embedsforretninger. 
Hun  fulgte  mig  udenfor;  og  her- søgte  jeg  af  al  Magt  at  berolige 
hende  med  Hensyn  til  hendes  Mands  forblommede  Fantasier. 

,,Da  jeg  ogsaa,''  endte  jeg  min  Formaning,  „har  været  Øre- 
vidnd  til  disse,  vil  De  ikke  kunne  anse  det  for  paatrængende 
Indblanding  i  ægteskabelige  Forhold,  at  jeg  omtaler  dem^  Jeg 
kan  med  roligere  og  sikrere  Blik  betragte  det,  som  let  blænder 
og  forvirret  ét  elskende  Øje.  Sandsynlighed  er  ikke  altid  Sand- 
hed, og  dér  kan  gives  mange  tænkelige  Tilfælde  foruden  det 
værste.  For  Himlens  Skyld!  brug  Deres  ellers  altid  saa  klare 
Forstand!  skaan  Dem  selv  og  Deres  syge  Mand!  og  for  alle  Ting 
lad  Dem  ikke  mærke  med  det  allermindste  for  Doktoren!  der 
kunde  ellerø  ske  en  dobbelt  Ulykke,  og  det  maaske  af  en. blot 
Fejltagelse." 

Sukkende  trykkede  hun  min  Haand  og  gik  tilbage  i  Syge- 
værelset. , 

Jeg  fik  meget  at  bestille;  min  Fraværelse  havde  opdynget  Før- 
retningerne: dette  var.  om  Formiddagen,  og  først  mod  Aftenen 
hlev  jeg  fri.  Jeg  vilde  atter  over  til  Majorens,  men  besluttede  dog 
først  at  tale  med  Doktoren  i  dennes  eget  Hus  for  at  høre  hans 
virkelige  og  rene  Mening  om  vor  Vens  Sygdom. 

Hans  Kone  var  ude  paa  Landet  med  den  næstældste  voksne 
Datter;  de  to  yngste  var  budne  i  Byen.  Pigen  sagde  mig,  at  Dokr 
loren  var  paa  sit  Arbejdsværelse.  Jeg  gik  derop. 

Han  stod  med  Ansigtet  mod  Døren  og  Ryggen  mod  sit  Chatol; 
i  sin  venstre  Haand  krammede  han  nogle  Papirer,  og  den  højre 
klemte  han  krampagtigt' [mod* Brystet;  hans  Ansigt  var  den 
kolde,  stumme  Fortvivlelse,  hvor  Indgangen  er  tillukt  baade  for 
Haab  og  Frygt.  Mit  Hjerte  isnede;  jeg  saa  straks,  at  alt  maatte 
være  opdaget  og  Mistanken  modnet  til  Vished.  Han  saa  flygtigt 
paa  mig,  som  om  han  ikke  kendte  mig. 

Hvorledes  skal  Trøst  kimne  flnde  Indgang  i  et  Hjerte,  som 
Ulykkens  Vinterstorm  har  omgivet  med.  sin  Isskorpe?  Jeg  op- 
løftede bedende  mine  Hænder  til  den  Herre,  hvis  Barmhjertighed 
begynder  der,  hvor  Haabét  ender. 

Jeg  kender  intet  vanskeligere,  intet  misligere  Hverv  end  det 
at'  trøste  dem,  som  mest  har  Trøst  behov;  det  vil  sige:  dem, 
der  ikke  kan  trøste  sig' selv.  At  sige  til  en,  hvis  hele  jordiske 
Lyksalighed  paa  een  Gang  ér  tilintetgjort:  „Vær  en  Mand! 
Kæmp!  tu  contra  audentius  itoV"  er  det  samme  som  at  raabe  .til 

den,  der  er  faldet  og  har  brækket  Benet:  ,,Kom  hid  til  mig,  saa 
vil  jeg  rejse  dig!"  eller  til  den,  der  uden  at  kunne  svømme  er 
styrtet  ned  i  en  rivende  Strøm:  ^Brug  dine  Kræfterl  du  kan 
nok  bjærge  dig,  naar  du  blot  vil!" 

Nogle  trøster  med  det  Haab,  den  ulykkelige  har  mistet;  andre 
med  Tiden,  hvis  Pinagtighed  han  ikke  er  i  Stand  til  at  udholde; 
og  atter  andre  bærer  sig  ad  som  Jobs  Venner  —  der  langt  hel- 
lere maatte  blevet  ved  med  deres  tavse  Medlidenhed  og  sympa- 
tetiske Graad  —  idet  de  ymter  om  Guds  Tugtelser,  om  begangne 
vitterlige  og  lønlige  Synder:  i  Stedet  for  at  gyde  Balsam  i  Sslsl- 
ret  drypper  de  Gift  deri. 

Sandelig!  den  lidende  kan  svare  dem  i  sit  sønderrevne  Hjer^ 
tes  Bitterhed:  „Jeg  har  hørt  mange  Ting  som  disse;  I  er  alle 
sammen  møjsommelige  Trøstere!  Er  der  ingen  Ende  paa  de  Ord, 
som  er  kun  et  Vejr,  eller  hvad  hærder  eder  til  at  tale  saaledes? 
Jeg,  jeg  kunde  ogsaa  tale  som  I:  gid  eders  Sjæle  var  i  min  Sjæls 
Sted!  jeg  kunde  og  sammenføje  mange  Ord  mod  eder  og  ryste 
over  eder  med  mit  Hoved." 

Naar  Smerten  sammenknuger  Brystet,  naar  den  ej  engang 
kan  faa  Luft  gennem  Læberne,  hvad  skal  da  kunne  optø  det  stiv- 
nede Hjerte,  dersom  det  ikke  er  en  medfølende  Vens  tavse  Taa- 
rer?  Mine  randt  overflødig  og  vædede  hans  Haand,  som  jeg  havde 
draget  fra  hans  egen  Barm  til  min.  Da  aabnedes  ogsaa  hos  den 
ulykkelige  de  Kilder,  gennem  hvilke  baade  Sorgen  og  Glæden 
udtømmer  sig:  han  støttede  sin  Pande  mod  mit  Bryst  og  græd 
som  et  Barn. 

Dog  ikke  længe:  han  rev  atter  sit  Hoved  i  Vejret,  og  Taareme 
vendte  tilbage  til  deres  lønlige  Huler. 

,,Derl  der!"  raabte  han,  idet  han  med  vild  Heftighed  trykkede 
Papirerne  i  min  Haand,  ,,det  er  Recepter,  læseligt  skrevne  — 
tydelige  at  forstaa  —  specifike  Midler  mod  Romangriller,  Kæ]^ 
lighed,  Tro  paa  kvindelig  Dyd,  paa  Venskab  — " 

Han  kastede  sig  paa  en  Stol,  skar  Tænder  og  udstødte  nogle 
Toner,  som  lignede  Latter. 

Medens  jeg  læste  Papirerne  —  Breve,  hvis  Indhold  neden- 
under skal  meddeles  —  stirrede  han  uafladeligt  paa  mig,  jeg 
kunde  sige  med  misundelige  Blikke  og  med  et  saadant  modbyde- 
ligt, bittersødt  Smil,  som  ofte  endnu  længe  efter  Døden  ses  paa 
ihjelfrosnes  Ansigter. 

Det  Brev,  der  laa  først  for  og  ligesom  de  andre  to  vel  var 
adresseret  til  Majoren,  men  hverken  havde  Datum  eller  anden 

Underskrift  end:  „Din  "i**  (Elise)",  var  upaatvivleligt  det  yngste 
og  lød  saaledes: 

,,.Ta,  min  elskede!  jeg  kan  ikke,  jeg  vil  ikke  skjule  for  dig, 
at  jeg  under  mit  alt  for  svage  Hjerte  bærer  et  lønligt  Pant  paa 
vor  lønlige  Kærlighed.  Min  Samvittighed  bebrejder  mig  en  Brøde 
mod  min  Mand;  men  Kærlighed  kender  kun  een  Brøde  —  Utro- 
skab mod  den  elskede;  den  har  kun  een  Pligt  —  at  gøre  alt  for 
den  dyrebare  Genstand,  at  hengive  den  baade  Legeme  og  Sjæl, 
ja,  om  det  udfordres,  at  opofre  begge  Dele.  Fransl  du  var  barn- 
løs, det  krænkede  mit  Hjerte.  Har  jeg  forspildt  min  Lyksalighed 
hisset,  da  gjorde  jeg  det  for  at  glæde  dig  her.  Nu,  elskede!  har 
jeg  intet  mere  at  give  dig." 

Det  andet  var  aabenbart  skrevet  straks  efter  hin  ulykkelige 
Maskerade. 

,,Sket  er  sket,"  skriver  hun;  ,,men  Skæbnen,  den  dunkle  Skæb- 
ne selv  er  det,  der  mod  vort  Vidende  og  Villie  har  ført  os  til 
hverandre.  Den  har  selv  forenet  os  —  hvo  vil  nu  adskille  os?  Jeg 
føler  det,  jeg  ved  det:  siden  hin  Nat  er  jeg  Deres  for  evig;  jeg 
har  faaet  et  nyt  Hjerte,  en  ny  Sjæl.  Jeg  er  aldeles  forandret; 
mine  Tanker,  mine*  Ønsker,  mine  Længsler  har  kun  eet  Maal  — 
Dem,  Dem,  elskede,  tilbedte  Mand!  O,  had  mig  ikke!  foragt  mig 
ikke!  Det  er  ikke  Sanselighed,  som  drager  mig  til  Dem;  nej!  ren 
skal  min  Kærlighed  være;  men  tale  med  Dem  maa  jeg  for  at  ud- 
øse mit  kvalfulde  Hjerte,  for  at  afbede  en  Brøde,  for  hvilken 
Skæbnen  alene  maa  staa  til  Ansvar.  Jeg  ved  ikke,  hvad  jeg 
skriver  —  Klokken  elleve  i  Aften  venter  jeg  Dem  —  min  Mand 
er  paa  Landet  —  forbarm  Dem  over  den  ulykkelige  "i**." 

, »Hemmelighed,"  lød  det  tredie,  men  i  Tiden  formodentlig  det 
mellemste,  ,,er  Livsprincippet  i  Kærlighed;  uden  denne  mangler 
Myrten  baade  Rod  og  Top.  Dersom  nogen  vidste,  at  jeg  elskede 
dig,  dersom  du  var  min  ægteviede  Mand,  ja  jeg  tror,  at  det  imiu- 
lige  blev  virkeligt.  Men  hvilket  Tempel  for  vore  lønlige  Glæder! 
et  Pulterkammer  fuldt  af  Kommiskjoler  og  Blaarlærred!  —  I 
Aften  rejser  Manden  til  P*.  Klokken  elleve  er  alle  til  Sengs  und- 
tagen hun,  der  venter  dig  med  brændende  Hjerte.  Solen  staar 
først  op  Klokken  syv.  Ah!  der  er  længe  til,  inden  jeg  siger:  Frantzl 
Frantz!  Steh  auf!  der  Morgen  graut." 

Da  jeg  var  færdig  med  Læsningen  og  det  sidste  Brev  faldt 
ud  af  min  skælvende  Haand,  rejste  L*  sig,  greb  mig  i  Skuldrene 
og  spurgte  med  et  gennemborende  Blik:  ,,Naa,  gode  Præste- 
mand!" 

.„Hvorledes,"  sagde  jeg,  ,,er  disse  Breve  kommet  i  Deres  Hæn- 
der? Er  de  ogsaa  ægte?" 

,,Saa  ægte/'  raabte  han,  „som  cortex  peruviana  sclecta,  men 
ikke  fuldt  saa  gavnlige  for  Sundheden,  og  jeg  har  dem  direkte 
fra  Hr.  Galanen  selv." 

(Den  ulykkelige  Fru  H*  fortalte  mig  siden,  hvorledes  det  var 
gaaet  til.  Da  Doktoren  om  Eftermiddagen  var  kommet  igen  for 
at  se  til  den  syge,  begyndte  denne  atter  at  fantasere,  og  det  endnu 
tydeligere  end  tilforn;  til  sidst  havde  han  befalet  hende  —  som 
han  bestandig  antog  for  Doktorinden  —  at  bringe  ham  en  vis 
Skuffe  af  Chatollet;  i  Skuffen  var  en  dobbelt  Bund;  ved  at  trykke 
paa  en  Stift,  var  den  øverste  sprunget  op  og  Brevene  kommet 
til  Syne;  han  havde  flyet  hende  samme  med  de  Ord:  „Der,  EliseT 
har  du  dine  Breve!  riv  dem  i  Stykker  eller  brænd  dem!"  —  Hun 
sønderrev  nogle  andre  Papirer,  gik  hen  bag  hans  Seng  og  læste 
Billetterne.  Ikke  længer  sig  selv  mægtig  havde  hun  leveret  Dok- 
toren  dem,  og  nu  var  Loddet  kastet  over  den  grusomt  bedragne 
Mand.) 

,,Min  arme,  beklagelsesværdige  Ven!"  sukkede  jeg,  , .hvilken 
Bestemmelse  tager  De  nu?  Hvad  vil  De  gøre?" 

Han  slap  mig  og  gik  med  hurtige  Skridt  og  knyttede  Hæn- 
der rundt  i  Værelset. 

„Hvad  jeg  vil  gøre?"  gentog  han  mange  Gange. 

,,For  det  første,"  tog  jeg  atter  til  Orde,  ,, turde  vel  disse  fa- 
tale Breve  tilintetgøres?" 

,, Tilintetgøres?"  skreg  han,  „disse  Breve?"  —  han  rev  dem 
hurtig  til  sig  —  „hvad!  disse  søde,  velsignede  Kærlighedspanter!" 
han  knugede  dem  med  en  Elskers  Heftighed  til  sit  Bryst.  —  „Nej, 
Pastor!  ved  dem  kan  jeg  ikke  skille  mig;  de  skal  følge  med  mig 
i  Graven  og  fra  Graven  didop,  hvor  alle  saadanne  Panteforskriv- 
ninger skal  indløses." 

,,0,  min  Ven!  min  Ven!"  sagde  jeg,  „er  de  ikke  allerede  for 
længst  protokollerede?  Hvorfor  vil  De  være  hendes  Anklager? 
Dem  hører  hverken  Hævnen  eller  Dommen  til,  men  en  Gud,  hvis 
Retfærdighed  er  ophøjet  over  vore  snart  hendøende  Lidenskaber." 

Han  standsede,  saa  længe  op  til  Himmelen  og  gav  mig  dem 
derpaa  tilbage. 

,,Der,"  sagde  han  rolig,  ,, behold  dem!  tilintetgør  dem!  men 
lov  mig  først,  at  De,  naar  jeg  er  død  og  borte,  vil  vise  hende 
dem?" 

Jeg  lovede  dette,  men  lagde  til:  „Hvorfor,  kære  Doktor!  vil  De 
tale  om  Døden?  Deres  Stød  er  haardt,  forfærdeligt  —  De  mister 
en  Kone,  som  De  elsker  —  en  uværdig,  foragtelig  Skabning;  men 
har  De  endnu  ikke  Deres  Børn?" 

13* 

Han  aaa  stift  paa  mig  og  skogrede  vildt  i  Vejret:  ,,Hvi8  Børn? 
mine  Børn?  —  nej  Majorens  Børn."  — 

„ —  De  to  ældste,"  afbrød  jeg,  „var  jo  født,  inden  han  kom 
til  Byen,  og  ingen  kan  ved  et  blot  flygtigt  Øjekast  tage  fejl  af 
deres  Fader." 

,,0g  de  andre?"  spurgte  han  bittert  smilende,  „hvo  af  dem, 
hvor  mange  af  dem  er  mine?  Har  De  ikke  læst  Brevet,  og  synes 
Dem  ikke,  at  de  ligner  ham  op  ad  Dage?  —  o!  — '' 

Han  slog  sig  med  den  knyttede  Haand  for  Panden  og  gik 
atter  med  stærke  Skridt  omkring  i  Kammeret. 

Jeg  tav  —  jeg  vidste  i  én  Hast  intet  at  svare;  thi  naar  jeg 
tænkte  mig  om,  fandt  jeg,  at  han  ikke  havde  saa  ganske  Uret, 
fornemmelig  hvad  den  gifte  Datter  angik.  Hendes  Lighed  med 
Majoren  var  umiskendelig. 

„Fantasier,"  —  sagde  jeg  omsider  noget  langsomt  og  halv 
tvivlraadig  —  „kan  ogsaa  bevirke  — ^" 

,,Ha!"  faldt  han  ind,  ,,her  behøver  vi  ikke  at  tage  Fantasien 
til  Hjælp;  Skøgen  tilstaar  det  jo  selv." 

I  det  samme  kom  de  to  yngste  Døtre  ind  og  ilede  hen  for  at 
omfavne  ham.  Men  han  traadte  saa  langt  tilbage,  som  han  kunde 
komme,  satte  Hænderne  imod  dem  og  stirrede  paa  dem  med 
Forfærdelse  og  Afsky  i  alle  sine  Miner.  De  arme  Smaapiger  blev 
forskrækkede,  skjalv,  brast  i  Graad  og  faldt  hinanden  om  Hal- 
sen —  de  frygtede  for  at  have  forset  sig  i  noget.  Jeg  tog  dem  i 
mine  Arme,  og  mine  Taarer  faldt  paa  deres  guldlokkede  Ho- 
veder. 

Da  opløstes  ogsaa  hans  Forhærdelse  i  Medynk;  den  gamle 
Ømhed  vendte  tilbage  og  jog  —  for  en  Tid  —  Tvivlens  Dæmon 
ud.  Han  satte  sig,  tog  dem  paa  sine  Knæ  og  kærtegnede  dem 
vekselvis:  de  smaa  græd  nu  af  Glæde. 

I  denne  ønskeligere  Sindsstemning  troede  jeg  at  turde  for- 
lade ham  for  at  tage  fat  paa  mine  ufuldendte  Forretninger.  Jeg 
overlod  ham  til  hans  gode  Hjertes  mildere  Følelser  og  den  Barm- 
hjertiges mægtige  Naadevirkninger. 

Da  jeg  den  følgende  Morgen  besøgte  ham,  laa  han  afklædt, 
men  vaagen  i  Sengen.  Den  næstyngste,  tolvaarige  Datter  sad 
hos  ham  og  vilde  paanøde  ham  en  Kop  Te.  Han  afslog  den,  saa 
mørk,  kold  og  næsten  fremmed  paa  os  begge. 

Med  bønlig  Mine  pegede  jeg  paa  den  lille,  og  nu  tog  han  Kop- 
pen, satte  den  til  Munden,  smagte,  men  som  om  det  havde  været 
bitter  Medicin,  lod  han  den  atter  hvile  paa  Dynen.  For  at  faa 
Glutten  bort  bad  jeg  hende  om  at  skaffe  Frokost  og  søgte  nu  ved 

min  venlige  Tiltale  paa  ny  at  aabne  den  arme  Mands  tilknugede 
Hjerte. 

Han  satte  Koppen  fra  sig  og  foldede  sine  Hænder.  Enten 
hørte  han  mig  ikke,  eller  han  forstod  mig  ikke. 

,,Mit  Liv,"  sagde  han  omsider  sagte  og  langsomt,  „er  hjem- 
falden til  den,  som  gav  det  —  Giften  virker;  jeg  har  udtømt  Bæ- 
geret til  sidste  Draabe,  og  for  mig  findes  ingen  anden  Modgift 
end  Døden.  Jeg  er  opvaagnet  af  en  lang  og  sød  Drøm;  jeg  har 
—  som  det  ofte  hændes  de  afsindige  —  faaet  et  lyst  Øjeblik,  den 
nære  Opløsnings  sikre  Forbud.  O,  min  Gud!  min  Gud!  tag  mig 
dog  bort  herfra,  inden  denne  Slange  kommer  tilbage!" 

Han  lukkede  sine  Øjne,  som  om  han  frygtede  for  Synet  af 
hende. 

„Jeg  elskede  saa  ømt,  saa  trofast,"  vedblev  han  efter  et  Op- 
hold, „af  mit  ganske  Hjerte,  Sjæl  og  Sind;  i  tyve  Aar  indbildte 
jeg  mig  at  bebo  et  jordisk  Paradis  og  vandrede  paa  en  Vulkan, 
der  lønlig  brændte  under  mine  Fødder  —  den  tynde  Skorpe,  som 
adskilte  Himmel  og  Helvede,  er  nu  bristet  og  jeg  nedsunken  i 
det  flammende  Svælg  —  barmhjertige  Gud!  lad  Legemet  fortæres 
og  tag  min  arme  Sjæl!" 

Jeg  bad  med  ham,  for  ham,  om  Styrke  og  Taalmodighed;  jeg 
trøstede  ham  med  Guds  almægtige  Godhed,  med  Tanken  om 
hans  tvende  haabefulde  Sønner,  om  en  taaleligere  Fremtid  under 
Adskillelsen  fra  den  uværdige. 

Han  rystede  sagtelig  med  Hovedet:  ,,Jeg  kan  ikke  leve  i  den 
Verden,"  sagde  han,  „hvor  hun  aander;  vi  kan  ikke  mere  have 
een  Sol  tilfælles.  Adskillelse  fra  Bord  og  Seng  og  Hus  og  Føde- 
land —  det  er  alt  sammen  intet  —  Lys  og  Mørke,  Liv  og  Død, 
Tid  og  Evighed  maa  være  imellem  os;  før  er  vi  ikke  adskilt." 

Den  ældste  Datter  (jeg  tør  desværre  ikke  sige  hans  Datter) 
kom  ind  med  sit  to  Aars  Barn  paa  Armen.  Glutten  rakte  efter 
den  formentlige  Bedstefader  og  udlallede  denne  ham  forhen  saa 
søde  Benævnelse.  Med  Tegn  paa  indvortes  sønderslidende  Smerte 
bortvendte  han  sit  Ansigt.  Den  bedrøvede  Moder  satte  Barnet 
ned,  og  Taarer  vældede  ud  af  hendes  Øjne. 

Jeg  maatte  føre  begge  bort  og  opbyde  al  min  Kunst  og  Op- 
findelseskraft  for  at  berolige  den  stakkels  Kone.  Det  lykkedes 
mig  kun  halvt  —  hun  anede  en  forestaaende  Ulykke. 

Saavidt  min  Tid  tillod  det,  forblev  jeg  hos  min  ulykkelige  Ven, 
var  hans  Vogter,  Opvarter,  Trøster  i  de  følgende  syv  Dage.  Jeg 
havde  en  tung  Bestilling:  baade  at  passe  ham,  at  afholde  alle 
Besøg  og  at  berolige  Børnene. 

Den  anden  Læge  kom  et  Par  Gange  ubuden;  men  da  han  intet 
fik  at  bestille,  blev  han  omsider  borte. 

Jeg  skrev  til  Sønnerne  i  København;  jeg  haabede,  at  deres 
Nærværelse  vilde  virke  gavnligt  paa  den  arme  lidende  —  de  kom 
først  tidligt  nok  til  at  ledsage  hans  afsjælede  Legeme  til  det 
længselsfuldt  forønskede  og  voldeligt  tiltvungne  Hvilested. 

Min  Ven  blev  med  hver  Dag  mere  stille,  mørk  og  ordknap; 
det  var  mig  sandsynligt,  at  han  rugede  over  en  eller  anden  fryg- 
telig Plan. 

Ottende  Dagen  efter  denne  sørgelige  Opdagelse  hensov  Ma- 
joren; han  havde  bestandig  siden  ligget  som  i  en  Døs  og  døde 
uden  at  have  faaet  sin  Bevidsthed  igen.  Jeg  bragte  L*  denne 
Tidende;  han  modtog  den  ligegyldig  og  sagde  blot:  ,,Vi  vil  snart 
mødes." 

Dagen  efter  var  Fru  L*  ventendes  tilbage.  Jeg  spurgte  hendes 
Mand,  hvorledes  der  skulde  forholdes  ved  hendes  Ankomst,  og 
om  det  ikke  var  bedst,  at  hun  blev  bortfjernet?  Han  svarede, 
at  han  var  fuldkommen  beredt  paa  hendes  Komme,  og  at  alt 
vilde  nok  falde  af  sig  selv. 

Jeg  fattede  Mistanke  og  ytrede  den.  Med  et  roligt  Smil  rakte 
han  mig  sin  Haand  og  sagde:  ,,0m  jeg  nu  med  Vished  forud- 
føler  min  Død,  vilde  De  da  misunde  mig  Opfyldelsen  af  det  eneste 
Ønske,  mit  sønderknuste  Hjerte  endnu  har  tilbage?  De  Lænker, 
der  bandt  mig  til  Livet,  løser  sig  Led  for  Led  —  der  er  kun  eet 
tilbage:  saa  snart  jeg  ser  hende,  vil  dette  springe." 

Der  var  en  dobbelt  Mening  i  disse  Ord;  jeg  burde  ikke  lige- 
frem antage  den  værste.  Dog  vedblev  jeg  at  henpege  derpaa  og 
anbragte  alle  Fornuftens  og  Religionens  Grunde. 

Ak!  Fornuften  udretter  intet  mod  et  fortvivlende  Hjerte,  og 
Religionen  formaar  kun  at  trøste  den,  som  den  tilforn  har  vej- 
ledet. Og  Dr.  L*  havde  enten  været  for  letsindig  eller  for  lykke- 
lig til  at  besidde  nogen  dyb  religiøs  Følelse.  Han  havde  vel  haft 
Tro;  men  en  let  Tro,  som  aldrig  var  prøvet  eller  styrket  ved  be- 
tydelig Kummer  eller  Genvordighed.  Han  var  en  Glædens  Søn, 
og  skilt  fra  denne  hans  bestandige  Ledsager  paa  Livets  Bane 
maatte  han  vorde  et  let  Bytte  for  Sorgen  —  for  den  frygteligste 
af  alle  de  Lidenskaber,  mod  hvilke  den  svage  Menneskesjæl  her 
har  at  kæmpe. 

Jeg  blev  hos  ham  til  langt  ud  paa  Natten.  Da  jeg  vilde  til  at 
gaa,  udstrakte  han  sine  Arme  efter  mig  og  trykkede  Afskedskys- 
set paa  mine  Læber.  Endnu  et  Par  Taarer  tindrede  i  hans  matte 
Ojne,  og  med  næsten  bristende  Stemme  sagde  han  blot  de  Ord: 
„Tak  —  lev  vel  saa  længel" 

Jeg  gik  hjem  og  lagde  mig  halvt  afklædt  med  den  Beslut- 
ning, tidlig  næste  Morgen  at  vende  tilbage  til  ham,  deis  for  at 
bevogte  ham,  dels  for  —  om  muligt  —  at  forebygge  Sammen- 
komsten mellem  ham  og  den  troløse  Kone  eller  dog  i  det  ringeste 
at  være  en  vistnok  højst  nødvendig  Trediemand  ved  samme. 

Men  udvaaget,  som  jeg  var,  sov  jeg  over  mig,  og  ingen  af 
mine  nænnede  at  forstyrre  denne  Hvile.  Jeg  vækkedes  ved  det 
Skrækkens  Bud,  at  Doktor  L*  havde  skudt  sig.  Jeg  for  der- 
over: han  laa  endnu  i  den  blodige  Seng  med  gennemboret  Bryst. 
Ingen  af  Familien  var  derinde,  men  den  anden  Læge,  Borg- 
mesteren og  Pigen.  Denne  sidste  havde  været  til  Stede,  da  Ger- 
ningen skete.  Hun  berettede,  at  hun  med  Doktorens  Tilladelse 
havde  afløst  mig  i  at  vaage  hos  ham;  at  hans  Kone,  som  af  den 
ældste  Datter  var  blevet  underrettet  om  sin  Mands  Sygdom,  var 
ilet  ind  til  Byen  og  traadte  i  Dagbrækningen  uventet  ind  til 
ham.  Saa  snart  han  saa  hende,  havde  han  rejst  sig  over  Ende 
i  Sengen,  sagt  nogle  Ord  i  et  Sprog,  som  Pigen  ikke  forstod, 
derpaa  taget  en  Pistol  frem  under  Dynen  og  trykket  den  af  mod 
sit  Bryst. 

Jeg  vil  ikke  tale  om  den  paafølgende  Jammer.  Jeg  har  i  Be- 
gyndelsen af  denne  Fortælling  kortelig  antydet,  hvorledes  en 
vellystig  og  samvittighedsløs  Kvindes  Brøde  bragte  tvende  Fa- 
milier Fordærvelse  og  mange  andre  en  Sorg,  som  længe  smertede 
dybt  og  aldrig  ganske  forglemmes. 


'  Trykt  1  „Nordlyset".  1888,  V.  B. 


RODISERINDEN^ 

(GRUNDET  PAA  EN  VIRKELIG  BEGIVENHED) 


1  Marseilles  Havn  var  usædvanligt  Liv  og  Færdsel:  Bryg- 
gen vrimlede  af  Mennesker;  alle  Skibe  flagede;  alle  Kanoner  tord- 
nede. En  af  Rodiserriddemes  Gallioner  stak  i  Søen,  prægtigt  ud- 
rustet og  stærkt  bemandet. 

Men  hvad  der  især  tiltrak  den  saa  manges  Nysgerrighed  og 
Deltagelse,  var  den  glimrende  Skare  af  franske  Ynglinge,  som 
nys  havde  taget  Korset  og  nu  vilde  ud  at  prøve  deres  Jomfru- 
sværd paa  Tyrkernes  Turbaner. 

Paa  ingen  af  disse  imge  Riddere  hvilede  saa  mange  kvinde- 
lige Øjne  som  paa  Frangois  de  Saint  Previl.  Med  det  ungdom- 
melige, af  Sundhed  og  Mod  mildt  glødende  Ansigt  henvendt  (som 
alle  hans  galante  Va^benfæller)  mod  det  skønne  Fødeland  og 
dets  skønne  Døtre,  gled  han  baglæns  ud  paa  det  vilde  Hav  og 
følte  Nordvindens  Vinger,  betyngede  med  Sukke  og  Afskedsraab, 
vifte  Køling  til  de  blussende  Kinder. 

Hos  ham  stod  hans  Fætter  og  Barndoms  Legekammerat  Ama- 
ral,  i  enhver  Henseende  det  modsatte  af  den  aabne,  venlige  og 
under  alle  Sindsbevægelser  stedse  sindige  og  fuldkommen  selv- 
bevidste St.  Previl. 

Amaral  var  hoffærdig,  tilbageholden  —  ja  ofte  forbeholden 
indtil  Træskhed;  utæmmelig  i  sine  Lidenskaber,  ustyrlig  i  sine 
Ønsker,  dem  han  ofte  først  af  sanselig  Lyst  og  siden  af  Stolt- 
hed kæmpede  for  at  opnaa.  Han  var  stor,  velskabt  og  smuk  — 
næsten  smukkere  end  den  middelhøje,  men  kraftfulde  og  smi- 
dige St.  Previl,  dog  vanheldedes  hans  mandige  Skønhed  af  Hov- 
mods og  Indbildskheds  frastødende  Træk,  dem  kun  Vellyst 
—  ikke  Kærlighed  —  formaaede  at  udslette.  Næppe  tyve  Aar 
gammel  var  han  allerede  en  erfaren  Forfører,  og  efter  ham  ud- 
aandedes  flere  end  eet:  ,,Adieu,  smukke  Forræder!"  medens  dej- 
lige, forgæves  smægtende  Læber  ledsagede  St.  Previls  Bortgang 

med  et  sagte:  ,,Adieu,  smukke  uskønsomme!  Adieu,  du  skønne 
Billedstøtte!" 

Provences  Kyster  sank  ned  bag  Bølgerne;  Korsikas  fremsteg. 

Da  øjnedes  en  Sejler  forud,  der  syntes  at  være  lagt  ud  fra 
Landet  og  nu  fyrede  Syd  efter.  Gallionen  søgte  at  indhente  den 
og  satte  derfor  alle  mulige  Sejl  til. 

Efter  trende  Timers  Jagt  var  de  kamplystne  Rodisere  den 
saa  nær,  at  de  tydeligt  erkendte  den  for  et  stort  tyrkisk  Krigs- 
skib. De  stolte  Muselmænd  havde  med  Villie  ladet  sig  indhente; 
thi  de  førte  kun  smaa  Sejl  og  drejede  ofte  Siden  til,  ret  som 
for  at  bie  efter  Forfølgerne  og  spotte  dem  for  deres  Langsomhed. 

Ridderne  lod  gøre  klart  Skib  og  beredte  sig  til  en  alvorlig 
Dyst;  thi  de  vidste  vel,  at  Tyrken  var  stærkere  paa  Mandskab, 
og  at  hans  krumme  Sværd  førtes  af  kraftfulde  Arme. 

De  ældre,  allerede  længe  krigsvante  stræbte  at  temperere  de 
unge  Novicers  fremfusende  Mod  med  den  nødvendige  Besindig- 
heds Kulde  og  lovede  dem,  at  de  ved  Entringen  —  om  det  kom 
dertil  —  skulde  vorde  blandt  de  fremmeste. 

Slaget  begyndte.  Kanonernes  hule  Torden  syntes  kun  at  være 
blot  Trusel;  thi  Kuglerne  gik  over  eller  forbi.  Saaledes  hilser 
Fægtere  hverandre  med  Skvadronader,  Lufthug  og  Stampen, 
inden  de  ret  begyndte  det  blodige  Værk. 

Tyrken  skød  slet;  men  han  manøvrerede  bedre,  og  snart  var 
han  saa  nær,  at  han  ogsaa  maatte  træffe  og  hævne  noget  af  det 
Mandefald,  han  allerede  havde  lidt. 

Gallionens  Befalingsmænd,  der  lige  saa  meget  som  Fjenden 
ønskede  en  Entring  og  ikke  vilde  afskrække  denne  derfra  ved 
at  vise  ham  sin  hele  Styrke,  havde  holdt  den  halve  Besætning  i 
Skjul  til  det  afgørende  Øjeblik. 

Dette  kom:  Skibenes  Bove  berørte  hinanden.  Kristne  og  Tyr- 
ker stod  paa  Spring  —  da  kaldtes  de  sidste  ved  et  tordnende 
Kommandoraab  tilbage  fra  Rælingen  —  en  Snes  af  de  første  styr- 
tede over  til  dem,  og  i  samme  Øjeblik  afhuggede  tyrkiske  Økser 
Riddernes  Entrehager,  og  deres  egne  stødte  Gallionen  fra. 

Nu  opdagede  ogsaa  Rodiseme  Aarsagen  til  denne  Manøvre: 
tvende  Sejlere  med  Korsflaget  paa  Toppen  ilede  disse  til  Und- 
sætning. Tyrkernes  Anfører,  som  først  blev  dem  var,  besluttede 
straks  at  søge  sin  Frelse  i  Flugten,  stolende  paa  sit  Skibs  større 
Hurtighed. 

Vel  gjorde  Gallionen  alt  for  atter  at  nærme  sig  ham;  men  dette 
var  umuligt:  den  kunde  blot  forfølge  Fjenden  med  sine  Kugler, 
der  blev  besvaret  fra  hans  agterste  Kanoner.  Mere  og  mere  fjer^ 

nede  han  sig;  inden  en  halv  Times  Forløb  var  han  ude  af  Skud- 
vidde, og  efter  tvende  Timer  havde  Nattens  Skygger  borttaget 
ham  fra  de  kristne  Ridderes  hævnsprudende  Øjne. 

De  til  Tyrkerne  oversprungne  fægtede  en  fortvivlet  og  blodig 
Kamp. 

Uden  at  vorde  i  Stand  til  at  yde  dem  Bistand  maatte  deres 
tilbageblevne  Kammerater  være  ledige  Vidner  til  den  ulige  Strid 
og  se,  hvorledes  den  ene  Hjælm  forsvandt  efter  den  anden  mel- 
lem Turbanerne. 

Snart  var  der  kun  een  tilbage  —  det  var  Saint  Previl.  Med 
Ryggen  mod  Kahytdøren  holdt  han  ryddeligt  foran  sig;  hans 
lynende  Klinge  mærkede  enhver,  der  kom  ham  for  nær. 

,,Spid  ham  op  mod  Væggen  med  Baadshagen!"  raabte  en 
Stemme,  og  allerede  løftedes  flere  imod  ham;  men  den  næstkom* 
manderende  holdt  dem  tilbage,  og  beundrende  den  unge  Krigers 
uforfærdede  Mod  og  Tapperhed  tilbød  han  ham  Pardon. 

Baadshagerne  rejste  sig  lige  op,  Sablerne  sank,  og  Halvkresen 
rykkede  sig  i  Forventning  af  hans  Svar. 

„Hvad  koster  den?"  spurgte  St.  Previl. 

„Fem  Tusinde  Zechiner,"  lød  Svaret,  ,,og  Friheden  gaar  med 
i  Købet." 

,,Det  er  dyrt!"  raabte  St.  Previl,  „men  jeg  skal  sørge  for 
Pengene." 

„Godt,"  sagde  Tyrken,  „ræk  mig  saa  dit  Sværd!  naar  du 
løser  dig,  skal  du  faa  det  tilbage,  eftersom  du  bruger  det  saa 
vel." 

Den  højstkommanderende,  som  hidtil  havde  været  ved  de  Ka- 
noner, der  besvarede  Forfølgernes  Skud,  kom  nu  til. 

Han  harmedes  over,  at  Kampen  med  de  entrede  havde  varet 
saa  længe,  men  endnu  mere  over,  at  Sejren  havde  været  saa 
kostbar;  thi  det  tredobbelte  Antal  af  dræbte  Tyrkere  laa  endnu 
paa  Dækket  mellem  de  faldne  Riddere.  Det  var  ham  derfor  haardt 
imod,  at  hans  Underbefalingsmand  havde  skænket  den  unge 
kristne  Livet,  og  maaske  var  det  ogsaa  kun  de  fem  Tusinde  Ze- 
chiner, der  afholdt  ham  fra  at  bryde  den  tilbudte  og  tilstaaede 
Fred. 

St.  Previl  blev  ført  ned  i  Rummet  og  indesluttet  i  et  lille  Lukaf, 
hvor  man  overlod  det  til  ham  selv  at  forbinde  sig  et  Par  ube- 
tydelige Saar.  Med  Fødemidler  blev  han  tilstrækkelig  forsynet. 

Under  sørgelige  Betragtninger  henslæbte  Natten  sig  for  ham. 
Standset  ved  det  første  Skridt  paa  Ærens  Bane,  adskilt  fra  Ven- 
ner og  trosforvandte  —  flere  af  disse  faldne  ved  hans  Side  — 

befandt  han  sig  nu  i  Korsets  Arvefj enders  Vold,  og  dersom  hans 
Slægtninge  skulde  vægre  sig  ved  at  udrede  den  svære  Losnings- 
sum, kunde  Trældom  blandt  vilde  Barbarer  vorde  hans  Lod. 

Dog  Haabets  milde  Straale  gennemtrænger  endogsaa  den  mør- 
keste Vraa,  hvor  meget  lettere  fandt  den  Vej  til  den  unge  Fran- 
kers  modige  Hjerte!  Rolig  bar  han  sin  Skæbne  og  ventede  Guds 
Time  med  bamligren  Tillid. 

Henimod  Morgenstunden  vilde  han  just  —  enig  med  sig  selv 
og  hengiven  i  Forsynets  Tilskikkelser  —  overgive  sig  til  Søvn 
og  sød  Forglemmelse  af  alle  Sorger. 

Han  foldede  sine  Hænder  i  andægtig  Bøn,  kyssede  Korset  paa 
sit  Bryst  og  lagde  sig  ned  paa  Straamaatten  med  et  lydeligt 
Hjertesuk.  Da  hørte  han  dette  besvaret  af  et  andet  tæt  under 
sig.  Han  for  op  med  det  mekaniske  Udraal): 

„Hvem  der?" 

„Frangois!  er  det  dig?"  lød  Stemmen. 

„Min  Gud,  Amaral!"  hviskede  St.  Previl,  „hvor  er  du?" 

,,Paa  Vejen  til  Skærsilden  for  det  første,"  svarede  Amaral; 
>Jeg  rider  paa  Roret;  men  længe  holder  jeg  det  ikke  ud;  og 
hvor  er  du?" 

,,I  et  mørkt  Hul,"  sagde  St.  Previl;  „i  god  Bevaring  for  det 
første,  og  med  Haab  om  at  blive  ranzoneret." 

„Naar  du  engang  kommer  hjem,"  sukkede  Amaral,  ,,saa  hils 
de  provencalske  Piger  fra  mig  og  sig,  at  jeg  ligger  paa  Hav- 
sens Bund." 

,, Endnu  ikke,  Kammerat!"  sagde  den  fangne  Ridder,  „jeg  vil 
prøve  paa  at  frelse  dig;  her  er  et  Hul  til  et  vist  Brug;  det  er 
for  lidet  til  at  krybe  igennem,  men  har  du  din  Dolk  hos  dig,  vil 
jeg  udvide  det." 

Han  aabnede  Klappen,  modtog  Amarals  Dolk  og  begyndte  med 
Forsigtighed  at  gøre  .^åbningen  større.  Da  han  troede  den  rum- 
melig nok,  bad  han  Vennen  at  afføre  sig  sin  Rustning  og  sagte- 
lig at  lade  den  Stykke  for  Stykke  glide  ned  i  Vandet.  Da  dette 
var  gjort,  rakte  Amaral  St.  Previl  sin  Haand  og  slap,  skønt 
med  Besværlighed,  op  til  ham. 

Her  fortalte  han  nu,  hvorledes  han  var  blevet  frelst  fra  Blod- 
badet: Han  havde  straks  i  Begyndelsen  af  Kampen  faaet  et  be- 
døvende Slag  paa  Hovedet  og  var  faldet  bevidstløs  om  paa  Dæk- 
ket; han  vaagnede  først,  da  han  med  de  døde  blev  kastet  over 
Bord;  det  kolde  Bad  bragte  ham  til  fuldkommen  Besindelse,  og 
han  var  saa  heldig  at  svømme  agter  om  og  der  at  klynge  sig 

fast  til  Roret.  For  Resten  var  han  uden  Saar  og  Smerte  og  følte 
ingen  anden  Ubehagelighed  end  Kulde. 

Han  afførte  sig  derfor  de  vaade  Klæder,  og  den  tro  Ven  delte 
sine  tørre  med  ham.  Han  tilbød  endvidere  ædelmodig  at  dele 
Spise  og  Drikke  med  ham  og  ved  Ankomsten  til  en  tyrkisk  Havn 
af  alle  Kræfter  at  virke  til  hans  Løsladelse.  For  ikke  imidlertid 
at  vorde  røbet  skulde  Amaral,  hver  Gang  Fødemidler  meddeltes 
dem,  skjule  sig  under  Straasækken,  der  udgjorde  Fangernes 
Seng. 

De  havde  næppe  gjort  den  Aftale,  før  lydelige  Menneskestem- 
mer tæt  ved  Siden  af  advarede  dem  om  at  holde  sig  selv  saa 
tavse  som  muligt.  Virkelig  var  de  kun  ved  en  tynd  Brædevæg 
adskilte  fra  den  tyrkiske  Anførers  Kahyt,  og  igennem  en  Sprække 
kunde  de  overse  en  Del  af  denne:  en  Opdagelse,  som  faa  Dage 
derefter  blev  Anledning  til  deres  Frelse  og  satte  dem  i  Stand  til 
selv  at  bestemme  Prisen  for  deres  Frihed. 

En  Morgen  blev  det  uroligt  paa  Skibet;  Kanonerne  gik;  de 
besvaredes  af  svagere  eller  fjernere  Skud,  saa  at  vore  fangne 
ikke  kunde  tvivle  paa,  at  en  Kamp  fandt  Sted  mellem  Tyrken 
og  en  kristelig  Snekke. 

Efter  en  halv  Times  Fyren  tav  Kanonerne,  og  Sværdene  be- 
gyndte at  klirre,  —  der  entredes;  men  uvist  af  hvem.  Dog  snart 
overtydede  Ridderne  sig  om,  at  det  var  deres  Fjender,  og  at 
disse  havde  sejret.  Under  det  frygtelige  Allahraab  gik  Nedsab- 
lingen for  sig,  og  derimellem  hørtes  Jammerskriget  af  mishand- 
lede Kvinder. 

Riddernes  Hjerter  brændte,  alle  deres  Lemmer  skjalv  af 
Harme  og  afmægtig  Forbitrelse. 

Ikke  længe  efter  aabnedes  Døren  til  Høvdingens  Kahyt.  St. 
Previl  satte  Øjet  til  Sprækken  og  saa  nu  Tyrken  dragende  en 
ung  Kvinde  i  græsk  Dragt  efter  sig;  han  slog  Kahytdøren  i. 

„Nu,  min  smukke  Myrtekvist!"  begyndte  han,  „her  er  vi  ene, 
og  du  behøver  ikke  at  undse  dig  eller  forstille  dig.  Du  er  nu  for 
Øjeblikket  eneste  Sultaninde  i  mit  hele  Harem,  og  derfor  — " 

Her  afbrød  han  sin  barbarisk-galante  Tiltale  for  at  slutte  Pe- 
rioden med  en  Omfavnelse;  men  Kvinden  satte  ham  en  saa  kraf- 
tig Haand  for  Brystet,  at  han  gik  to  Skridt  tilbage  og  lod  de 
opløftede  Arme  synke.  Han  rynkede  Panden,  strøg  Knebels- 
barten og  lavede  sig  til  at  lade,  som  han  var  vred  for  at  under- 
støtte sit  forlibte  Angreb  med  Trusler,  da  hun  forekom  ham  med 
følgende  Tiltale: 

,,Tyrk!  jeg  er  Kristen  —  Barbar!  jeg  er  en  græsk  Pige  og  ingen 
Skøge  —  mit  Liv  er  i  din  Magt,  men  ikke  min  Ære  — ^' 

,, —  Æren  ogsaa,  min  knibske  Glutl"  afbrød  han.  ,,Giv  god- 
villig, hvad  jeg  kan  tage  med  Magt!" 

Han  nærmede  sig  atter  med  udbredte  Arme;  men  Pigen  gjorde 
et  hurtigt  og  sikkert  Greb  efter  hans  Dolk,  rev  den  ud  af  Bæltet, 
gjorde  en  Vending,  saaledes  at  hun  satte  Ryggen  til  den  mod- 
fltaaende  Væg  og  holdt  Dolken  foran  sig. 

Hidtil  havde  St.  Previl  ikkun  bagfra  set  hendes  høje,  ranke 
Skabning;  nu  viste  hun  ham  et  Ansigt,  hvis  ædle  Skønhed  paa 
een  Gang  vakte  hans  højeste  Beundring  og  dybeste  Medynk. 

„Nu  er  du  i  min  Magt!"  raabte  hun.  ,, Kommer  du  mig  nær- 
mere, skal  denne  Dolk  sidde  i  dit  Bryst." 

Amaral,  som  med  Forbavselse  havde  hørt  hele  Samtalen, 
hviskede  til  sin  Ven: 

„Det  maa  være  Fanden  til  Pige  —  lad  mig  ogsaa  se  denne 
Amazone!" 

St  Previl  tog  sit  Hoved  bort  og  trak  den  længe  tilbageholdte 
Aande. 

Tyrken  begyndte  efter  en  Pavse  at  lokke  og,  da  dette  ikke 
hjalp,  atter  at  true.  Han  forsikrede  den  kække  Grækerinde,  at 
hun  dog  ikke  kunde  undgaa  ham,  at  han  i  værste  Fald  vilde 
hente  et  Par  af  sine  Folk,  og  dersom  hun  nødte  ham  til  at  bruge 
Magten,  skulde  hun  vorde  given  hele  Mandskabet  til  Pris. 

„Gør  det!"  svarede  hun.  ,,Gaa!  og  hent  kun  dine  Slaver!  Men 
vær  vis  paa,  at  denne  din  egen  Dolk  skal  frelse  mig  fra  eder 
Alle." 

Med  sammenpresset  Bryst  hviskede  St.  Previl:  „Længer  hol- 
der jeg  det  ikke  ud  —  vi  maa  frelse  hende!" 

„Frelse  hende?"  sagde  Amaral,  „hvorledes?  Ved  et  Mirakkel?" 

,,Hvad  bestiller  Tyrken  nu?"  spurgte  St.  Previl  ængstelig. 

„Han  er  i  Færd  med  at  løse  en  af  Sofapuderne,"  svarede 
Amaral. 

,,Den  vil  han  bruge  baade  som  Skjold  og  Angrebsvaaben," 
sagde  Previl;  ,,nu  er  ingen  Tid  at  spilde!  Brædeme  er  tynde  og 
halvraadne,  vi  løber  dem  ind  og  — " 

»7 —  Og  saa?"  spurgte  Amaral  sarkastisk.  — 

,,Saa  dræber  vi  Tyrken  og  frelser  hende!"  sagde  St.  Previl, 
men  saa  højt,  at  Tyrken  hørte  det. 

,, Lurer  du,  Kristenhund?"  raabte  han. 

,,Nu!"  sagde  St.  Previl  og  rendte  mod  Væggen  af  al  sin  Magt: 

den  brast,  og  han  tumlede  langt  ned  i  Kahytten  —  Amaral  efter 
ham;  dennes  Dolk  var  i  hans  Haand. 

Den  forfærdede  Høvding  stirrede  et  Sekund  paa  dem  begge; 
men  det  var  nok  for  St.  Previl  til  at  rive  Dolken  ud  af  Græker* 
indens  Haand  og  støde  den  i  Barbarens  Hjerte.  Han  sank  uden 
mindste  Lyd  til  Gulvet. 

Der  fulgte  nu  et  Ophold,  i  hvilket  de  levende  var  lige  saa 
stumme  som  den  døde. 

Myra  —  det  var  Pigens  Navn  —  brød  først  Tavsheden: 

,,Jeg  takker  eder,  mine  ædle  Frelsere!"  sagde  hun.  „Himlen 
maa  have  sendt  eder  for  at  fri  mig  af  et  Uhyres  Vold;  men  den 
alene  er  nu  ogsaa  mægtig  til  at  fuldføre  vor  Redning;  thi  for 
menneskelige  Øjne  er  Faren  endnu  lige  stor  os  alle." 

St.  Previl  svarede  kun  med  et  Blik,  der  noksom  viste,  at  Frygt 
ikke  var  den  Følelse,  som  for  Øjeblikket  beherskede  ham;  han 
syntes  at  have  tabt  Bevidstheden  om  det  foregaaende  saavel  som 
om  det  forestaaende. 

Den  ellers  mere  fremfusende  Amaral  havde  virkelig  større 
Fatning. 

,,Ved  Sankt  Johannes!"  sagde  han,  „den  skønne  Dame  har 
Ret:  vi  har  blot  vundet  saa  meget,  at  vi  nu  kan  dø  i  hverandres 
Selskab;  vi  har  kun  drevet  Prisen  paa  vort  Liv  et  Par  Tyrke- 
hoveder  højere  i  Vejret;  de  vil  snart  savne  deres  Anfører.  Lad  os 
imidlertid  først  have  Ryggen  fri!  Hjælp  mig,  Frangois!" 

Med  disse  Ord  begyndte  han  at  sætte  de  udsprængte  Bræder 
i  Lave.  Da  dette  var  gjort,  stillede  de  begge  Sofaen  foran  og 
derovenpaa  en  vægtig  Kiste. 

,,0g  hvad  gør  vi  ved  ham?"  spurgte  St.  Previl,  pegende  paa 
den  døde  Høvding. 

,, Lever  vi  til  Aften,"  svarede  Amaral,  ,, sender  vi  ham  den 
Vej  ud,  paa  hvilken  jeg  kom  ind." 

,,0g  saa?"  vedblev  St.  Previl  med  et  smerteligt  Øjekast  paa 
Grækerinden. 

,,Dog"  —  han  fæstede  sine  Øjne  paa  Gulvet  —  „maaske  er 
der  endnu  eet  Middel:  under  Slaget  hørte  jeg,  at  der  blev  raabt 
herned  efter  Karduser:  deres  Krudtforraad  maa  findes  her  i  Nær- 
heden." 

Han  greb  fat  i  en  Ring  i  Gulvet  og  trak:  en  Lem  hævede  sig; 
under  denne  nok  en,  og  se!  her  fandtes  rigtigt  et  muret  Rum, 
mer  end  halv  fuldt  af  Krudtkarduser. 

,, Himlen  være  lovet!  nu  har  Samson  Filisterne  i  sin  Magt; 

blot  en  eneste  Ildgnist,  og  vi  kunne  sprænge  dem  alle  sammen 
i  Luften  — " 

„Tillige  med  os  selv!''  faldt  Amaral  ind. 

,,0g  hvo  ved,"  blev  St.  Previl  ved,  ,, hvortil  vi  med  denne 
Tnisel  kan  tvinge  vore  Fjender?  —  I  dette  Skab  ser  jeg  Lun- 
terne, og  her  er  Fyrtøj  —  skønne  Dame!"  henvendte  han  Talen 
til  Grækerinden,  „vi  var  Vidner  til  eders  høje  Mod  og  Aands- 
nærværelse;  jeg  tør  ikke  tvivle  paa  eders  villige  og  kraftige  Del- 
tagelse i  min  Plan.  I  og  min  Ven  bliver  her,  medens  jeg  gaar 
op  paa  Dækket  og  forelægger  Tyrkerne  tvende  Vilkaar:  enten 
fører  de  os  til  en  kristelig  Havn,  og  i  dette  Tilfælde  giver  vi  dem 
frit  Lejde,  at  de  sikkert  og  ubehindret  igen  maa  afsejle;  eller 
og  sprænger  vi  Skibet  i  Luften." 

„Eders  Plan,  ædle  Bidder!"  sagde  Myra,  „kan  ikke  være  mig 
skrækkeligere  end  det,  hvorpaa  I  allerede  har  set  mig  vel  beredt; 
i  værste  Fald  bevarer  vi  alle  det  dyrebareste  vi  ejer,  vor  Ære." 

„Det  er  rimeligt,"  tog  Amaral  Ordet,  ,,at  vi  redder  mer  end 
den;  men  lad  mig  udføre  dette  Gesandtskab!  Jeg  trænger  saa 
til  Klæder,  og  han  der  behøver  ingen  —  hjælp  mig,  Frangois!" 

Med  disse  Ord  begyndte  han  at  afklæde  Liget. 

Myra  vendte  sig  om;  og  snart  stod  Franskmanden  som  tyr- 
kisk Bassa. 

Han  trykkede  Turbanen  dybere  ned  i  Panden  og  stak  den 
blodige  Dolk  i  Bæltet. 

„Det  skal  undre  mig,"  sagde  han  smilende,  ,,hvad  Pakket 
vil  sige  til  deres  nye  Kaptajn.  Synet  af  en  ganske  fremmed  i  den 
gamles  Dragt,  der  kommer  som  ned  fra  Skyerne  eller  op  af 
Graven,  vil  slaa  dem  med  Forfærdelse.  —  Eder,  min  dejlige!" 
sagde  han  med  en  Franskmands  Belevenhed  til  Myra,  „vilde  jeg 
ikke  gerne  være  saa  frygtelig  som  min  Formand." 

„Robert!"  sagde  St.  Previl  alvorlig;  han  stod  allerede  med 
den  brændende  Lunte  i  Haanden,  „dette  er  ikke  Tiden  til  Ga* 
lanterier;  inden  faa  Minutter  har  vi  maaske  gjort  et  vigtigt 
Skridt  — " 

„—  Et  Spring,  vilde  du  vel  sige,"  afbrød  Amaral;  „men  lige 
saa  godt  med  Glæden  som  med  Sorgen!  Adieu  saa  længe!  vi 
samles  snart  igen,  enten  her,  eller  — "  han  pegede  opad  —  „der!" 

Han  aabnede  Kahytdøren  og  gik  rask  op  ad  Trappen.  Myra 
saa  med  Uvillie  efter  ham.  Derpaa  fremtog  hun  et  lidet  Guld- 
kors frk  sin  Barm,  knælede,  kyssede  det  og  bad  med  foldede 
Hænder  en  kort,  men  tavs  og  inderlig  Bøn.  Ogsaa  Ridderens 

Sjæl  vendte  sig  fromt  begejstret  og  mægtig  styrket  til  Dødens 
og  Livets  Herre. 

Dog  snart  afbrødes  deres  Andagt  af  Amarals  høje  og  raske 
Tilraab: 

,,Har  I  Lunten  i  Beredskab!" 

,,JaI"  raabte  St.  Previl,  ,,der  er  kun  en  Alen  mellem  den  og 
Krudtet." 

,,GodtI"  svarede  hin,  „naar  jeg  raaber:  Fyr!  saa  tænder  an  i 
Guds  og  alle  helliges  Navn!" 

Men  dette  frygtelige  Ord  blev  ikke  udtalt:  efter  nogle  Minut- 
ters Forløb  steg  Amaral  triumferende  ned  i  Kahytten  og  raabte: 
,, Viktoria!  mine  Venner!  nu  styrer  vi  lige  mod  Rodus." 

Den  forvovne  Yngling  havde  ved  sin  første  Fremtræden  sat 
de  paa  Dækket  værende  Tyrker  i  den  højeste  Forbavselse:  det 
var  deres  Chef,  og  det  var  ikke  ham;  hans  hele  Dragt  til  det 
allermindste  Stykke,  hans  Figur,  men  ikke  hans  Ansigt,  og 
endnu  mindre  hans  Stemme,  da  han  begyndte  at  tiltale  dem. 

Amaral,  som  læste  den  skrækblandede  Forundring  i  deres 
Aasyn,  forsøgte  ved  følgende  Paafund  at  benytte  det  første  Øje- 
bliks mægtige  Indtryk. 

,, Tilbage!"  sagde  han  med  dyb  og  bydende  Stemme,  „tilbage, 
I  Islamismens  Sønner!  den  første,  som  nærmer  sig,  er  Dødens 
visse  Bytte.  Hører  og  bæver!  Her  er  sket  et  Underværk,  hvis  Lige 
ikke  er  set  siden  Profetens  Dage:  Eders  Anfører  er  levende  op- 
taget i  Paradiset,  og  jeg  er  ført  gennem  Luften  fra  Kairos  Mure 
for  at  træde  i  hans  Sted.  For  en  fjerdedel  Time  siden  red  jeg 
der  blandt  mine  Mamelukker,  da  Profeten  —  hans  Navn  være 
lovet!  —  aabenbarede  sig  for  mig.  ,, Ibrahim!"  sagde  han,  ,,sæt 
dig  op  paa  den  otteføddede  Hest;  den  fører  dig  med  Lynets  Hur- 
tighed ind  paa  et  Skib,  som  du  skal  føre  til  den  glorværdigste 
af  alle  Sejre.  Saa  snart  du  kommer  om  Bord,  skal  du  sejle 
lige  til  Øen  Rodus,  som  de  vantroende  nu  behersker.  Naar  du 
da  uddrager  dette  Sværd  — "  (her  drog  og  svingede  han  det)  „skal 
det  skinne  med  en  Glans  ti  Tusinde  Gange  større  end  Solens. 
De  vantroende  skal  forfærdes,  fly  og  styrte  sig  alle  tilsammen 
i  Havet;  og  du  skal  vorde  Ejer  af  deres  Stad  og  alle  deres  Skatte." 

Ingen  mælede  et  Ord  til  denne  smukke  Tale;  alle  stod  stive  og 
maalløse  og  betragtede  med  stirrende  Blikke  denne  Profetens 
begunstigede  Yndling,  til  en  af  de  bageste,  noget  svagere  i  Troen 
end  de  andre,  hviskede  til  sine  Sidemænd: 

,,Det  skulde  dog  aldrig  være  den  fangne  Franker?" 

,, Ingenlunde!"  svarede  disse,  ,,ham  kender  vi  alt  for  godt; 
enten  er  det  Sandhed,  han  siger,  eller  det  er  Djævelen  selv." 

,, Svarer  mig,  I  Profetens  Sønner!'*  tog  Amaral  atter  til  Orde, 
,,vil  I  lyde  hans  hellige  Bud  eller  vente  den  forfærdeligste  Straf 
her  og  hisset?" 

Imidlertid  var  den  næstkommanderende,  som  havde  staaet  for 
ude  paa  Skibet,  kommet  til  og  havde  hørt  Ridderens  sidste  Til- 
tale. 

„Hvad  er  dette?"  raabte  han,  idet  han  traadte  op  paa  en 
Lavet  bag  ved  den  tætsluttede  Klynge,  „og  hvo  er  du,  som  her 
er  kommet  at  befale?" 

Amaral  gentog  kortelig  sin  Fabel. 

,,Hoho!"  sagde  han,  ,,de  Tider  er  forbi,  da  Profeten  gjorde 
Mirakler;  fornuftige  Folk  kan  du  ikke  indbilde  saadan  et  dumt 
Eventyr.  Du  er  en  Franker,  det  røber  din  Udtale,  og  maa  have 
vidst  at  forputte  dig  etsteds  her  i  Skibet;  men  bi  et  Øjeblik,  saa 
skal  vi  putte  dig  hen,  hvor  Profeten  ikke  mer  skal  Unde  dig." 

„Muselmænd!  —  griber  ham!"  vilde  han  have  sagt;  men 
inden  han  Hk  udtalt,  slog  Amaral  op  med  Haanden  og  raabte: 

„Holdt!  Endnu  kun  eet  Ord!  Dersom  du  ikke  hører  mig  nu, 
koster  det  dit  og  hele  Besætningens  Liv;  giv  mig  blot  Tid  at 
aabenbare  Sandheden,  saa  kan  I  gøre  ved  mig,  hvad  I  lyster; 
I  har  mig  jo  lige  vis." 

„Saa  tal  da;  men  skynd  dig!"  lød  Svaret. 

,, Hemede  i  Kahytten,"  sagde  nu  Ridderen,  ,,staar  min  Kam- 
merat med  tændt  Lunte  for  det  aabne  Krudtkammer;  saa  snart 
I  lægger  Haand  paa  mig,  flyver  vi  alle  i  Luften"  —  (da  var 
det,  han  raabte  ned  til  dem)  —  ,, Tyrker!  I  ser  nu,  hvo  der  har 
den  højeste  Magt  paa  Skibet;  men  vi  vil  ikke  misbruge  den, 
med  mindre  I  tvinger  os  dertil." 

Hassan  rykkede  sig  i  sit  Skæg,  og  de  øvrige  mumlede  For- 
bandelser. 

„Hvor  er  Imri,  vor  Bassa?"  spurgte  han. 

,,Hvor  jeg  allerede  har  sagt,"  svarede  Amaral;  „hans  Sjæl, 
om  han  havde  nogen,  er  hos  Profeten:  han  er  nu  blandt  Houris, 
som  viser  sig  mere  føjelige  end  Grækerinden  hemede,  der  brugte 
hans  egen  Dolk  imod  ham.  Men  hører  nu,  hvad  jeg  har  at  fore- 
slaa  eder:  I  fører  os  til  Rodus,  og  saa  snart  I  der  har  sat  os  af, 
sejler  I  frit  og  ubehindret  bort  med  Skib  og  Gods.  Du  skænkede 
min  Vaabenfælle  Livet;  nu  vil  vi  gøre  Gengæld." 

„Vel  nok!"  sagde  Hassan;  ,,men  hvad  Sikkerhed  giver  du  os 

derfor?  Kommer  vi  til  Rodus,  tager  eders  Kammerater  vort  Skib 
og  gør  os  selv  til  Slaver." 

,,Vi  sværger,"  svarede  Amaral,  ,,ved  vor  Ridderære  og  ved 
vort  hellige  Evangelium:  ingen  skal  røre  et  Haar  paa  eders  Ho- 
veder. Vor  Stormester  har  ikke  Magt  til  at  bryde  vort  Løfte.  Des- 
uden ser  du  jo,  her  er  intet  andet  Valg." 

Hassan  overlagde  med  sine  Folk;  og  Udfaldet  blev  da,  at 
denne  besynderlige  Pagt  virkelig  blev  sluttet. 

Amaral  forlod  Dækket,  og  Skibet  vendte  sin  Stævn  mod  Jo- 
hannittemes  0.  Denne  laa  kun  en  halv  Dagrejse  borte,  og  under 
Sejladsen  derhen  skiftedes  begge  Ridderne  til  at  være  paa  Dæk- 
ket; de  gik  ganske  roligt  omkring  blandt  Tyrkerne. 

Nu  fik  den  skønne  Myra  Tid  til  at  fortælle  Vennerne,  den 
ene  efter  den  anden,  sin  Historie:  Hun  var  Datter  af  en  græsk 
Købmand  paa  Rodus;  denne  var  for  flere  Aar  siden  død;  men 
hans  Enke  levede.  En  meget  rig  Morbroder  til  Myra,  som  var 
bosat  paa  Kandien,  men  ugift,  havde  tilbudt  at  tage  hende  til 
sig  og  indsætte  hende  til  Universalarving,  hendes  yngre  Søster 
skulde  blive  tilbage  hos  Moderen. 

Thoraki  —  saa  hed  denne  Morbroder  —  var  selv  for  en  fjor- 
ten Dage  siden  kommet  til  Rodus  paa  sit  eget  ogsaa  til  Kamp 
ret  vel  udrustede  Handelsskib.  Efter  tolv  Dages  Ophold  paa 
Øen  afsejlede  han  og  medtog  en  Del  rejsende,  hvoriblandt  et  Par 
Familier,  der  agtede  at  bosætte  sig  paa  Kandien. 

Ulykkeligvis  blev  de  angrebet  paa  Vejen  af  denne  dem  langt 
overlegne  Korsar  og  efter  en  kort  Kamp  taget  ved  Entring.  Hun 
selv  blev  dog  Tyrkernes  eneste  Bytte;  thi  efter  at  hun  var  bragt 
om  Bord  til  disse,  udvalgt  af  Anføreren  til  et  Offer  for  hans. 
Vellyst,  og  medens  Myrderiet  endnu  gik  for  sig,  raabtes  der, 
at  Kandieren  vilde  synke.  Ej  engang  alle  Tyrkerne  fik  Tid  til 
at  redde  sig  over  paa  deres  eget  Skib  og  fjerne  dette;  og  næppe 
var  de  kommet  et  Bøsseskud  bort,  førend  hint  sank  med  Top 
og  Tavl. 

I  de  faa  Timer,  Sejladsen  til  Rodus  varede,  maatte  Myra. 
skiftevis  være  ene  snart  med  Amaral,  snart  med  hans  Ven. 
Begge  underholdt  hende  paa  aldeles  forskellige  Maader:  den 
første  talte  alt  for  meget,  den  anden  slet  intet;  hin  angreb  hende 
baade  med  Ord  og  Øjekast;  denne  vovede  næppe  at  se  paa 
hende:  et  dæmpet  Suk  var  det  eneste,  som  røbede,  at  han  be- 
fandt sig  i  Nærheden  af  en  dejlig  Pige.  Alligevel  var  den  stumme 
Selskaber  hende  langt  behageligere  end  den  snaksomme. 
Amaral  var  vant  til  at  sejre;  dette  gjorde  ham  dristig  og^ 

paatrængende;  men  Myra  var  intet  let  Bytte;  hendes  kvindelige 
Stolthed  var  et  Værn  mere  for  hendes  Dyd. 

Ridderen,  som  plejede  at  anse  enhver  Modstand  for  blot 
Skrømt  og  Forstillelse,  gik  saa  vidt  i  sine  Galanterier,  at  den 
ædle  Pige  med  Strenghed  maatte  vise  ham  tilbage  inden  Ær- 
bødighedens Grænser. 

,,Hr.  Ridderl"  sagde  hun  med  en  Tone  og  en  Mine,  som  viste, 
at  det  var  hendes  Alvor,  „gem  eders  Spøg  til  dem,  som  vil  for- 
staa  den!  Hav  Agtelse  for  kvindelig  Dyd!  det  skulde  gøre  mig 
ondt  for  eders  Landsmændinder,  om  I  nu  først  maa  erkende 
dens  Tilværelse.  I  har  set,  hvorledes  en  græsk  Pige  kæmper  mod 
Vold;  List  —  foragter  hun." 

Den  forbløffede  Amaral  blev  her  afløst  af  sin  bly  og  beskedne 
Ven.  Han  bed  sig  i  de  smægtende  Læber;  han  maatte  indtil 
videre  opsætte  sit  Angreb;  men  han  opgav  det  ikke. 

Kort  før  Solens  Nedgang  sejlede  Korsaren  med  Korsflaget 
paa  Toppen  gennem  det  snævre  Indløb  ind  i  Havnen  paa  Ro- 
dus.  Lidt  derudenfor  var  alle  Tyrkerne,  paa  Hassan  nær,  gangne 
ned  i  Rummet  for  ej  at  alarmere  den  rodisiske  Vagt  paa  Havne- 
batterierne. 

St.  Previl  stod  til  Rors;  Hassan  med  sammenflettede  Arme 
ved  hans  Side. 

,,Nu  har  du  os,  Kristen!"  begyndte  Tyrken  til  St.  Previl;  ,,det 
vil  snart  vise  sig,  hvorledes  I  holder  Ord." 

,,Det  skal  du  erfare!"  svarede  Ridderen:  ,,Vi  kan  ikke  give 
dig  nogen  bedre  Sikkerhed  for  dets  Opfyldelse  end  den,  vi  selv 
havde:  Krudtkammeret  og  den  brændende  Lunte." 

Han  kaldte  Amaral  og  Myra  op  af  Kahytten. 

,,Lad  blot  saa  mange  af  dine  Folk  komme  paa  Dækket,"  ved- 
blev han,  ,,som  er  nok  til  at  vende  Skibet;  og  gaa  du  saa  selv 
herned!  Hist  nærmer  sig  en  Baad  med  Havnekommandanten; 
den  tager  os  med;  jeg  siger  ham  vor  Aftale;  du  sejler  ubehindret 
bort,  og  i  de  første  seks  Timer  lover  jeg,  at  ingen  skal  forfølge 
dig." 

Som  sagt,  saa  gjort:  Baaden  lagde  til  Borde;  Befalingsman- 
den hørte  med  Forundring  Riddernes  Fortælling,  tog  dem  og 
Grækerinden  med  sig  og  ilede  til  Land. 

Han  respekterede  den  oprettede  Pagt,  og  første  Gang  siden 
Johannitterne  fik  Øen  i  deres  Vold,  sejlede  her  en  tyrkisk  Or- 
logsmand fredelig  ind  og  ud. 

De  tvende  Ynglinger,  der  havde  begyndt  deres  Noviciat  med 
et  saa   ridderligt  Eventyr,  blev  af  deres  Rejsefæller  modtaget 

med  den  mest  levende  Glæde  og  af  de  ældre  behandlet  med  vel- 
fortjent Agtelse. 

Stormesteren  selv  —  ogsaa  en  Franskmand  —  ydede  dem  den 
tilbørlige  Ros:  de  maatte  for  ham  gentage  hele  Historien;  Amaral 
førte  Ordet;  thi  St.  Previl  var  dygtigere  til  at  handle  end  til  at 
tale. 

Deres  Kvarter  blev  dem  anvist;  St.  Previl  fik  sit  hos  —  Myras 
Moder.  Den  værdige  Matrone  modtog  ham  med  Glædes  og  Tak- 
nemmeligheds Taarer,  hendes  Datter  med  et  Blik,  der  sagde 
mer,  end  hun  selv  vilde  eller  vidste.  Ynglingen  følte,  at  han 
havde  omskiftet  et  Fangenskab  med  et  andet. 


Et  Fjerdingaar  var  henrundet.  St.  Previls  Kærlighed  til  den 
ædle  Pige,  hvis  Liv  og  Ære  han  havde  frelst,  havde  saaledes 
grundfæstet  sig  i  hans  Hjerte,  at  hverken  Tiden  eller  Arbejde, 
Fraværelse  eller  Adspredelse  mere  var  i  Stand  til  at  udrydde 
den. 

Og  dog  havde  endnu  intet  Ord  forraadt  den  elskede  —  hvad 
der  dog  ikke  var  hende  en  Hemmelighed.  Ynglingen  agtede 
hende  alt  for  højt,  han  tænkte  for  ædelt,  for  ægte  ridderligt  til  at 
ville  meddele  hende  en  Følelse,  som  hans  Stand  forbød  ham  at 
nære.  Han  vidste,  at  ingen  lovlig  Forbindelse  mellem  dem  kunde 
finde  Sted;  og  skønt  han  havde  Eksempler  nok  paa  utilladelige 
mellem  hans  Ordensbrødre  og  de  rodisiske  Piger,  skjalv  han  dog 
ved  den  Tanke,  at  Myra  skulde  være  hans  Frille. 

Han  foresatte  sig  at  bekæmpe  sin  Lidenskab:  han  saa  hende 
kun  saa  ofte,  han  var  tvungen  dertil;  han  skyede  hendes  Nær- 
værelse, han  opholdt  sig  saa  meget  muligt  uden  for  det  kære, 
det  farlige  Hjem.  Han  stred  som  en  Mand;  men  Striden  udmat- 
tede ham;  den  tærede  paa  hans  Sundhed,  forjog  Ungdommens 
Roser  fra  hans  Kinder  og  dens  Ild  fra  hans  Øjne. 

Og  dog  blev  han  genelsket  med  den  inderligste  Kærlighed. 
Men  Myras  Hjerte  var  stærkere  end  hans,  med  ringere  Tab 
formaaede  hun  at  besejre  sine  stille  Ønsker. 

Om  hun  end  ikke  var  i  Stand  til  at  dæmpe  den  lønlige  Ild, 
da  mægtede  hun  dog  at  forhindre  dens  Udbrud:  intet  Blik,  intet 
Suk  røbede  ham  hendes  Følelser.  Hendes  høje  Sjæl  øvede  et 
sikkert  Herredømme  over  Hjerte  og  Sanser,  og  det  skønne  Le- 
geme beholdt  sin  ungdommelige  Sundhed  og  Kraft. 

Hvor  vidt  skulde  vel  en  Amaral  komme  med  saadan  en  Pige? 

Om  hun  end  ikke  havde  elsket  St.  Previl,  vilde  dog  alle  For- 
førerens Angreb  have  strandet  paa  saa  klippefast  en  Dyd.  For- 
gæves var  derfor  alle  hans  Kunstgreb:  Smiger,  Bønner,  glim- 
rende Løfter  —  alt  var  spildt;  selv  den  haabløse,  lidende  Kær- 
ligheds tragiske  Maske  gjorde  ikke  den  mindste  Virkning. 

I  Begyndelsen  fattede  han  Mistanke  om  en  hemmelig  For- 
staaelse  mellem  hende  og  St.  Previl;  men  han  opdagede  snart, 
at  ingen  saadan  fandt  Sted.  Saa  havde  han  kun  den  Trøst  til- 
bage: at  den  skønne  Grækerinde  maatte  være  uden  al  Følelse; 
thi  den,  der  kunde  modstaa  ham  —  mente  denne  Provengalinder- 
nes  Yndling  —  maatte  Naturen  have  nægtet  sin  skønneste  Med- 
gift. 

Men  paa  Rodus  var  nok  af  dem,  mod  hvilke  den  havde  været 
alt  for  gavmild:  Amaral  vendte  sig  fra  den  uovervindelige  Myra 
og  søgte  og  fandt  Oprejsning  hos  hendes  svagere  Søstre. 

Et  halvt  Aar  havde  han  været  paa  Øen,  da  han  i  Ordenens 
Anliggender  blev  beordret  til  Frankrige;  derfra  til  Spanien  og 
atter  til  Frankrige;  videre  til  Kandien  og  tilbage  igen;  og  saa- 
ledes  skete  det,  at  han  først  efter  fem  Aars  Forløb,  til  Orde- 
nens ubodelige  Skade  og  sin  egen  Fordærvelse,  anden  Gang  saa 
Rodus. 

Et  Par  Maaneder  før  Amarals  Afrejse  blev  Myras  Moder  syg 
og  døde. 

St.  Previl  delte  begge  Døtrenes  Sorg  —  den  yngste.  Frosine, 
var  først  tolv  Aar  gammel  —  han  var  jo  for  begge  som  en  Bro- 
der; den  afdøde  havde  jo  elsket  ham  som  en  Søn. 

Men  Sorg  for  Fader  og  Moder  er  af  ingen  Varighed,  om  den 
end  har  Styrke  for  en  stakket  Tid:  Cypressen  plantes  og  vandes 
i  Førstningen  med  Taarer;  siden  overlades  dette  Arbejde  til  Dug- 
gen og  Skyerne,  —  den  unge  Pige  forglemmer  den  over  Myrten. 

Sørgedragten  var  aflagt;  Myra  indflettede  atter  sit  dejlige 
Haar  med  Blomster.  St.  Previl  tav  og  sukkede;  men  hans  Kræf- 
ter aftog  Dag  for  Dag;  hans  Gang  sagtnedes,  hans  Udseende 
blev  stedse  mere  mørkt  og  tungsindigt  —  han  nærmede  sig 
til  Graven.  Han  mærkede  det  selv,  og  dog  tav  han.  Hvad  for- 
tjener en  saadan  Kærlighed?  en  Myras  Genkærlighed. 

St.  Previl  havde  allerede  i  lang  Tid  spist  paa  sit  Værelse. 
En  Aften  lod  Myra  ham  ved  sin  Pige  bede,  at  han  vilde  dele 
Maaltidet  med  hende.  Sødt  bevæget  af  dunkle  Anelser  traadte 
han  ind  i  den  festlig  smykkede  Stue.  Bordet  var  dækket  til  to. 
Frosine  var  til  Sengs. 

Myras  dejlige  Ansigt  blussede  med  mer  end  almindelig  Ild; 

stiltiende  anviste  hun  Ridderen  Plads;  de  satte  sig  lige  overfor 
hverandre;  Maden  blev  sat  frem;  der  skulde  spises;  men  begge 
smagte  den  næppe.  Den  skønne  Værtinde  gav  Pigen  et  Vink; 
hun  gik  ud. 

En  Sølvpokal  fyldt  med  kostelig  Vin  stod  imellem  begge;  Myra 
satte  den  til  sine  Læber,  nippede  og  rakte  Ridderen  den.  Uden 
selv  at  vide,  hvad  han  gjorde,  tømte  han  den  til  Bunden.  Et 
nyt  Liv  gennemstrømmede  ham.  Mod  og  Haab  fyldte  hans  Hjerte; 
det  var  ham,  som  om  han  havde  drukket  af  et  fortryllet  Bæger. 

Nu  først  vovede  han  at  fæste  sine  Øjne  paa  den  favre  Gen- 
boerske, og  se!  der  sad  hun  i  al  sin  fortryllende  Ynde  med  et 
Smil,  som  paa  een  Gang  smeltede  hans  Hjerte  og  hævede  det 
til  de  sødeste  Forhaabningers  svimlende  Højde. 

Og  hun  var  smykket  som  Brud,  som  de  græske  Piger  paa 
Livets  højtideligste  Dag:  den  røde  Bryllupskjortel  sammen- 
holdtes om  den  smækre  Midie  med  et  bredt  gyldent  Bælte;  en 
Guldkæde  slyngede  sig  mange  Gange  om  den  hvide  Marmorhals; 
en  glimrende  Sølvplade  adskilte  de  fyldige  Bryster,  der  steg  og 
sank  under  det  bølgende  Lin;  Bruden  var  færdig  —  kun  Myrte- 
kransen manglede  endnu. 

Henreven  af  overstrømmende  Kærlighed  rejste  St.  Previl  sig 
op  og  vilde  kaste  sig  for  Tryllerindens  Fødder  med  den  længe 
undertrykte  Tilstaaelse.  Men  Myra  rejste  sig  ogsaa  og  udstrakte 
sin  Haand  som  for  at  holde  ham  tilbage;  hendes  Aasyn  blev 
med  eet  alvorligt,  Rødmen  forsvandt  fra  hendes  Kinder:  hun 
hentede  et  dybt  Suk  og  sagde: 

,, Ridder!  længe  har  vi  begge  baaret  paa  en  Hemmelighed; 
vore  Læber  har  ikke  forraadt,  hvad  vore  Hjerter  følte  —  St. 
Previl,  vi  elsker  hinanden!" 

Hun  gjorde  et  Ophold;  hendes  Blik  sank  til  Jorden;  de  taare- 
beduggede  Øjne  skjulte  sig,  som  om  de  bluedes  over  Mundens 
dristige  Bekendelse.  Den  lykkelige  Yngling  bævede  af  Glæde, 
hans  Hjerte  bankede  mod  hans  Bryst;  han  vilde  tale,  men  fandt 
intet  Ord  for  sine  Følelser. 

Myra  hævede  atter  sit  Blik  og  vedblev: 

,, Eders  Tavshed,  Ridder!  har  talt  for  eder;  havde  I  end  været 
begavet  med  en  Engletunge  og  ladet  den  tolke,  hvad  I  nu  med 
ædel  Selvbetvingelse  har  dulgt:  1  Sandhed!  aldrig  skulde  I  have 
fravundet  mig  Tilstaaelsen  om  min  Genkærlighed.  St.  Previl!  I 
har  reddet  min  Ære!  men  ikke  for  siden  at  røve  den.  Frangois! 
hvad  du  ikke  vilde  tage,  giver  din  Myra  dig  frivillig!" 

Hun  løftede  Laaget  af  en  Vase  paa  Bordet,  udtog  en  Myrte- 
krans  og  satte  den  paa  sit  Hoved. 

,,0s,"  sagde  hun  højtideligt,  ,,har  ikke  Menneskene  forenet: 
de  kan  ikke  heller  adskille  os.  Vi  har  en  højere  Lov  skrevet  i 
vore  Hjerter;  den  følger  vi,  min  evig  elskede!  Ja,  Frangois!  jeg 
følger  Himmelens  Stemme  og  trodser  Verdens  —  elskede  Mand! 
omfavn  din  Hustru!" 

Hun  udbredte  sine  Arme  —  de  sank  i  hverandres  Favn, 


Fire  Aar  svandt  hen  som  een  Dag,  som  en  frydelig  Foraars- 
dag  for  det  lyksalige  Par.  Myra  havde  født  sin  Kæreste  en  Søn 
og  en  Datter:  Michael  var  tre  Aar,  Sophia  to.  Da  kom  Amaral 
tilbage:  han  hørte  om  deres  Forening,  han  saa  deres  Lykke, 
og  den  urene  Lue  opblussede  paa  ny;  Skinsygens  Slange  stak 
hans  stolte  Hjerte;  han  saa,  at, den  skønne  Grækerinde  dog  havde 
Følelse,  kun  ikke  for  ham.  Han  besluttede  atter  at  forsøge  sit 
Held. 

Med  forstilt  Venskab,  med  hyklet  Godmodighed  trængte  han 
sig  til  sin  Ungdoms  Legebroder;  han  søgte  at  sætte  sig  fast  i 
dennes  Tillid  i  det  Haab  at  naa  ved  Tid  og  Lejlighed  hos  Mæ- 
tressen,  hvad  Jomfruen  nægtede  ham. 

Han  passede  og  benyttede  enhver  Lejlighed  til  at  være  ene 
med  hende  og  anvendte  nu  al  sin  Kunst  og  lange  Erfaring  for 
at  naa  sit  Maal.  Lige  saa  forgæves  som  tilforn:  Myra  afviste 
alle  hans  Bestræbelser  først  med  kold  Høflighed  og  siden  med 
alvorlig  Strenghed.  Dog  dulgte  hun  hans  Nedrighed  for  sin 
elskede. 

Men  St.  Previl,  som  desuagtet  anede  noget,  iagttog  en  Tid, 
da  Amaral  maatte  tro  ham  fraværende,  og  blev  nu  Øjenvidne 
til  hans  Forræderi  og  Myras  urokkelige  Troskab. 

Han  hørte  hende  til  sidst  sige:  ,, Dersom  I  oftere  besøger  mit 
Hus,  Hr.  Ridder!  i  St.  Previls  Fraværelse,  nødsages  jeg  til  at 
søge  Beskyttelse  hos  ham  mod  eders  Uforskammethed." 

,, Uforskammet,"  svarede  Amaral,  „kan  man  kun  være  mod 
Ægtehustruer '' 

Han  kom  ikke  videre;  St.  Previl  traadte  ind. 

,,Jeg  foragter  eder  nu  alt  for  dybt,"  sagde  han,  ,,til  at  spilde 
Bebrejdelser  paa  eder  —  gaa,  uværdige!  og  lad  mig  aldrig  finde 
eder  her!" 

,,0m  ikke  her,  skal  I  vel  finde  mig  et  andet  Sted,"  svarede 
Niddingen  og  gik. 

Myra  sank  med  Taarer  og  ængstelig  Forudfølelse  til  sin  el- 
skedes Bryst. 

Næste  Dag  mødtes  Ridderne  i  flere  af  deres  Vaabenfællers 
Nærværelse. 

„St.  Previl!"  begyndte  Amaral,  „I  brugte  i  Gaar  et  Udtryk, 
som  var  højst  fornærmeligt;  vil  I  kalde  det  tilbage?" 

„Amarall"  svarede  hin,  ,, sande  Udtryk  kan  aldrig  være  for- 
nærmelige for  en  Mand  af  Ære;  desuden  var  vor  korte  Samtale 
ikke  offentlig." 

,,Men  dog,"  sagde  Amaral  haanlig,  „i  et  offentligt  Fruen- 
timmers Paahør." 

,,Jeg  mærker  vel,"  sagde  St.  Previl,  ,,at  I  søger  Anledning 
til  Strid;  den  skal  I  faa:  jeg  erklærer  jer  for  uværdig  til  det 
Kors,  I  bærer." 

Dette  var  nok:  Tvekampen  blev  bestemt  til  næste  Dag. 

St.  Previl  stræbte  at  skjule  det  forestaaende  for  sin  elskede, 
og  det  lykkedes  ham.  Næste  Morgen  rejste  han  sig  tidlig  fra 
den  sovende  Myra;  han  kyssede  sagtelig  hendes  Haand;  han  om- 
favnede ømt  sine  sødt  slumrende  Børn,  væbnede  sig  og  gik. 

Da  Myra  vaagnede,  bragte  man  hende  hans  afsjælede  Lig. 

Da  hun  en  Time  havde  bedækket  hans  blege  Ansigt  med  Kys 
og  Taarer,  rejste  hun  sig  og  aftørrede  Graaden:  hendes  Be- 
slutning var  fattet.  Hun  aftvættede  det  blodige  Dødssaar  og 
klædte  det  elskede  Lig  i  den  hvide  Jorddragt. 

Derpaa  gik  hun  ind  til  Børnene;  de  laa  endnu  i  den  søde 
Søvn  og  omslyngede  hinanden  med  de  uskyldige  Smaaarme: 
hun  trykkede  Afskedskysset  paa  Glutternes  Læber  og  gik  til  sin 
Søster.  Hun  vakte  hende  med  Efterretningen  om  denne  Morgens 
rædselsfulde  Begivenhed. 

„Naar  jeg  dør,"  endte  hun,  „da  vær  en  Moder  for  St.  Pre- 
vils  Børn!" 

Frosine  begreb  hende  ikke;  hun  var  bedøvet  og  hartad  uden 
Samling. 

Myra  forlod  hende,  iførte  sig  sin  elskedes  Klæder  og  Vaa- 
ben,  kyssede  endnu  engang  hans  kolde  Læber  og  gik  for  at  op- 
søge hans  Morder.  Hun  fandt  ham  ikke  langt  fra  det  Sted,  hvor 
Tvekampen  havde  staaet,  med  tvende  af  hans  Kammerater.  Hun 
havde  nedslaaet  Visiret  paa  Hjælmen. 

,,Hvad!"  raabte  han  halv  forfærdet  og  halv  spottende,  ,,gaar 
de  døde  saa  hastig  igen?" 

„Hans  Hævner! '  svarede  Myra  og  drog  sin  elskedes  Sværd. 

Amaral  greb  sit,  og  de  forundrede  Tilskuere  henstillede  sig 
som  Sekundanter. 

„Enten  du  saa  er  død  paa  Skrømt,"  raabte  han,  ,, eller  du 
est  opstanden,  eller  Djævelen  har  laant  dit  Legeme:  mit  Sværd 
skal  vise  mig,  om  du  har  Kød  og  Blod!" 

En  rasende  Kamp  begyndte:  Amaral  blev  haardt  saaret;  men 
Myra  faldt. 


Da  de  to  Smaasøskende  vaagnede  af  deres  søde  Slummer, 
laa  Fader  og  Moder  Lig.  Frosine  sad  ved  deres  Leje  med  Smer- 
tens vildeste  Udtryk;  men  siden  blev  hun  de  forladte  en  Moder. 
Et  Aars  Tid  derefter  ægtede  hun  en  rig  Købmand. 

Da  Tyrkerne  bemægtigede  sig  Rodus,  nedsatte  de  sig  paa 
Kandien  og  opdrog  St.  Previls  og  Myras  Børn  som  deres  egne. 

Amaral  blev  afskyet  af  næsten  alle  sine  Vaabenfæller;  Stor- 
mesteren foragtede  ham.  Æren,  hans  sidste  Nødanker,  var  slup- 
pet, og  han  drev  nu  uden  mindste  Hold  omkring  paa  Lasternes 
vilde  Hav. 

Den  af  den  lastefuldes  onde  Lyster,  som  sidst  forlader  ham, 
er  Hævnens:  Amaral  blev  en  Forræder  mod  sin  Tro  og  sin  Or- 
den. Da  Soliman  belejrede  Rodus,  blev  han  dennes  Spion  — 
han  fik  en  Forræders  Løn;  men  Johannitteme  mistede  Øen. 


•  Trykt  1  „Nordlyset".  1828,  VI.  B. 


nORE  OG  nORETTA' 


Uet  hændte  sig  engang,  at  Kongen  af  Hispanien  gjorde  Ind- 
iald  udi  Frankerige  med  en  utallig  Hær. 

Kongen  af  Frankerige  turde  ikke  fordriste  sig  til  at  møde  saa 
mægtig  en  Fjende  i  aaben  Mark.  Derfor  lagde  han  al  sin  Krigs- 
magt ind  i  sine  stærkt  befæstede  Stæder  og  Slotte,  hvor  han 
værgede  sig  saa  mandelig,  at  Fjenden  intet  formaaede  at  ud- 
rette. 

Han  berendte  en  Stad  efter  en  anden,  løb  vel  og  Storm  til 
samme,  men  blev  hver  Gang  med  et  stort  Forlis  tilbageslagen. 

Kongen  af  Hispanien  besluttede  da  at  drage  hjem  til  sit  eget 
Land,  men  lagde  først  en  Del  af  sin  Hær  i  Baghold  ved  et  snæ- 
vert Pas,  hvorigennem  alle  Pilegrimmes  Vej  maatte  falde.  Af 
disse  blev  mange  undlivet  og  mange  bortslæbt  i  Trældom. 

Blandt  andre,  som  rejste  til  den  hellige  Grav,  befandt  sig 
og  en  Greve  af  Auvergne  med  sin  unge  Hustru;  ham  slog  Mau- 
rerne ihjel,  men  hende  skaanede  de  for  hendes  Dejligheds  Skyld 
og  førte  hende  frem  for  Kongen.  Saa  snart  Kongen  saa  hende, 
blev  han  bevæget  ved  hendes  Ungdom  og  Ulykke  og  adspurgte 
hende  om  hendes  Stand  og  Herkomst. 

Og  da  hun  med  megen  Høviskhed,  dog  under  stor  Bedrø- 
velse, havde  svaret  Kongen  paa  alle  hans  Spørgsmaal,  beslut- 
tede han  at  gøre  vel  imod  hende  og  atter  at  ophøje  hende  til 
Ære  og  Værdighed.  Saa  saare  han  derfor  kom  til  sin  Hoved- 
stad Corduba,  satte  han  hende  til  at  være  Kammerfrue  hos  sin 
Gemalinde  Dronningen. 

Som  hun  nu  en  Dag  sad  tillige  med  andre  fornemme  Fruer 
og  Jomfruer  og  baldyrede  en  Kjortel  til  Kongen,  siger  Dron- 
ningen til  hende:  ,,I  ser  mig  altid  saa  bleg  og  sorrigfuld  ud, 
er  I  ikke  fornøjet  med  at  være  ved  mit  Hof?" 

,,Min  allernaadigste  Dronning,"  svarede  hun,  ,,maa  ikke  for- 
tornes over  mit  Udseende;  thi  for  det  første  har  jeg  mistet  min 

kære  Hosbond,  som  eders  Krigsfolk  slog  ihjel,  og  dernæst  vil 
jeg  ikke  forholde  eder,  at  jeg  er  med  Barn  ved  min  salige 
Herre." 

,, Velan  da,"  svarede  Dronningen  igen,  „fortæl  mig  nu  og, 
hvad  Tid  I  forventer  eders  Nedkomst." 

Hun  svarede:  „Henved  den  glædelige  Pinsefest." 

,,Saamænd!"  sagde  Dronningen,  ,,ved  de  samme  Tider  venter 
jeg  ogsaa  min  egen  Forløsning." 

,,Gud  bevare  og  velsigne  eders  Liv!"  svarede  hun,  ,,og  se  i 
Naade  til  mig  usle  og  fattige  Kvinde!" 

Og  begav  det  sig  derefter,  at  paa  den  højhellige  Pinsedag 
fødte  Dronningen  en  liden  Søn  til  Verden,  og  paa  den  selv 
samme  Dag  bekom  Grevinden  sig  en  lille  Datter. 

Kongen  blev  saare  glad  og  sagde  til  alle  sine  Hofsinder: 
,,Hvad  Navn  skal  vi  nu  give  den  unge  Prins?" 

Da  sagde  en  et,  en  anden  et  andet;  men  intet  var  endda  Kon- 
gen tilpas. 

Omsider  fremstod  en  snild  og  kløgtig  Hofmand,  som  var  vel 
berejst  i  fremmede  Lande:  „Konge,  Herre!"  sagde  han,  ,,af  alle 
de  Navne,  jeg  har  hørt,  tykkes  mig  intet  smukkere  end  det  Navn 
Fiore,  som  paa  det  vælske  Tungemaal  betyder  en  Blomst!" 

,,Det  klinger  smukt  og  har  en  smuk  Betydning,"  svarede 
Kongen,  ,, Fiore  skal  han  hedde!" 

Dronningen  var  dermed  vel  tilfreds  og  sagde:  ,,Skal  vor  Søn 
hedde  Fiore,  saa  vil  vi  kalde  min  Kammerfrues  lille  Datter  Fio- 
retta;  thi  det  betyder  en  liden  Blomst." 

Disse  tvende  Børn,  siges  der,  var  hinanden  saa  lige,  at  havde 
det  ikke  været  for  deres  Køns  Forskellighed,  skulde  de  lettelig 
være  blevet  forbyttede  og  den  fangne  udlændiske  Kvindes  maa- 
ske  kommen  til  at  sidde  paa  en  Kongetrone.  De  bar  og  saa  stor 
en  Kærlighed  til  hverandre,  lige  fra  den  Tid  af  de  begyndte  at 
skønne,  at  de  stak  bitterlig  i  at  græde,  hver  Gang  man  vilde 
skille  dem  ad. 

De  vilde  altid  lege  tilsammen  om  Dagen,  og  om  Natten  vilde 
ingen  af  dem  sove,  med  mindre  de  maatte  ligge  i  een  Seng  og 
indslumrede  udi  hverandres  Arme. 

Kongen  huede  ikke  denne  Børnenes  indbyrdes  Kærlighed,  og 
da  de  var  blevet  syv  Aar  gamle,  besluttede  han  at  skille  dem  ad. 

Han  gav  Fiore  en  Hofmester,  der  skulde  undervise  ham  i 
Læsning;  men  Fiore  kunde  ikke  lære  at  kende  et  Bogstav,  hvor- 
over Hofmesteren  beklagede  sig  til  hans  Hr.  Fader.  Denne  satte 
ham  skarpt  i  Rette;  men  Fiore  svarede  og  sagde: 

„Kæreste  Fader!  dersom  Fioretta  maatte  være  hos  mig, 
skulde  jeg  vel  snart  lære  baade  at  læse  og  skrive." 

Kongen  tænkte  som  saa:  her  er  endda  god  Tid  at  adskille 
dem,  og  tilstod  ham  hans  Begæring. 

Nu  lærte  de  begge  at  læse  og  skrive,  saa  det  var  en  Lyst  at 
se  paa,  og  Folk  forundrede  sig  overmaade  over  deres  Flid  og 
Nemhed. 

Da  de  havde  naaet  deres  tiende  Aar,  sagde  Kongen  til  Dron- 
ningen: ,,Jeg  frygter,  der  kommer  intet  godt  ud  af  i  Enden,  om 
Prinsen,  vor  Søn,  og  Kammerfruens  Datter  skal  blive  længer 
til  Hobe.  Endnu  er  det  Tid  at  tage  dem  fra  hverandre;  men  bliver 
de  tilsammen  endnu  et  Stykke,  skiller  vi  dem  ikke  med  Lempe. 
Jeg  vil  sætte  Prinsen  i  Ride-  og  Fægteskole,  og  sæt  du  Fioretta 
hen  at  væve  og  baldyre;  saa  skal  de  vel  snart  glemme  hin- 
anden." 

Saaledes  gjorde  de.  Men  begge  Børnene  kunde  nu  slet  intet 
lære. 

En  Dag  gik  Kongen  paa  Rideskolen  for  at  se,  hvad  Frem- 
gang Prinsen,  hans  Søn,  havde  gjort;  men  da  havde  han  slet 
intet  lært  af  Kunsten,  hvorover  Kongen  blev  vred  og  skændte. 
Desligjeste  bespurgte  han  sig  og  hos  Fægtemesteren;  men  der 
var  det  endda  lige  nær.  Da  skændte  Kongen  end  mere  paa  sin 
Søn. 

Men  Fiore  græd  bitterlig  og  sagde:  ,, Kæreste  Fader!  dersom 
Fioretta  aleneste  maatte  være  hos  mig  og  se  til,  da  skulde  jeg 
vel  snart  lære  baade  at  ride  og  at  fægte." 

Kongen  tænkte  ved  sig  selv:  der  er  endda  Tid  at  skille  dem 
ad,  og  tilstod  ham  hans  Begæring.  Nu  lærte  Prinsen  at  ride 
trods  nogen  gammel  Rytter,  og  i  Fægtekunsten  var  han  nær 
ved  at  gaa  sin  Læremester  paa. 

Men  Fioretta  havde  hverken  lært  at  væve  eller  baldyre.  En 
Dag  vilde  Dronningen  se,  hvor  vidt  hun  var  kommet;  men  da 
hun  fornam,  at  hun  kunde  hverken  det  ene  eller  det  andet,  talte 
hun  hende  haardelig  til. 

Da  græd  Fioretta  bitterlig  og  sagde:  ,,Allemaadigste  Dron- 
ning! Dersom  Prinsen  aleneste  maatte  være  hos  mig  og  se  til, 
da  skulde  jeg  snart  lære  baade  at  væve  og  baldyre." 

Dronningen  tilstod  hende  hendes  Begæring,  og  nu  gjorde 
Fioretta  saa  stor  en  Fremgang  i  alle  kvindelige  Kunster,  at 
enhver,  som  saa  det,  vel  maatte  forundre  sig  og  love  baade 
hende  og  hendes  Læremesterinder. 

Paa  denne  Maade  var  Børnene  atter  bestandig  til  Hobe,  og 

deres  Kærlighed  voksede  og  tiltog  med  deres  Alder.  Naar  Fiore 
var  i  Rideskolen,  stod  Fioretta  trolig  hos  og  holdt  uafladelig 
Øje  med  ham  og  hans  Hest.  Dersom  denne  gjorde  et  Sidespring 
eller  stejlede,  da  skreg  Fioretta;  men  blev  han  siddende  fast 
udi  Sadlen  og  betæmmede  Dyret,  da  sprang  hun  i  Vejret  og 
slog  Hænderne  sammen  af  Glæde. 

Paa  det  sidste,  naar  Læretimen  var  forbi,  kastede  Fiore  sig 
af  Hesten  og  om  Fiorettas  Hals  og  kyssede  hende  mange  Hun- 
drede Gange,  ikke  anderledes  end  en  nygift  Ægtemand,  .  der 
kommer  hjem  fra  en  lang  Rejse  til  sin  unge  Hustru. 

I  lige  Maade  udi  Fægteskolen,  hver  Gang  den  unge  Prins 
hvilede,  satte  han  sig  hos  hende,  og  hun  tog  ham  om  Livet  og 
aftørrede  ham  Sveden  og  kyssede  ham  tusinde  Gange  paa  Pande, 
Øjne  og  Mund. 

Men  naar  som  helst  hun  baldyrede  og  vævede,  da  sad  han 
hos  hende  og  udviste  hende  tusinde  smaa  Tjenester:  han  traadte 
hendes  Naal,  knyttede  de  Traade^  som  sprunge,  og  tabte  hun 
sin  Skytte,  turde  hun  aldrig  ved  at  tage  den  selv  op;  thi  han 
fik  hende  den  altid  igen. 

Da  de  nu  var  blevet  tolv  Aar  gamle,  siger  Kongen  til  Dron- 
ningen: 

,,Det  maatte  nu  være  paa  den  høje  Tid  at  skille  disse  tvende 
unge  Mennesker  fra  hinanden;  thi  bliver  de  længer  til  Hobe,  da 
frygter  jeg,  at  Prinsen,  vor  Søn,  aldrig  fatter  Villie  til  nogen 
anden  Kvinde,  og  hvorlunde  skal  vi  da  kunne  formæle  ham 
efter  hans  kongelige  Stand  og  Herkomst.  Fioretta  er  ikkuns  af 
grevelig  Byrd  og  tilmed  født  af  kristne  Forældre.  Lad  os  der- 
for sende  hende  til  en  anden  Stad  og  give  Prinsen  Heste  og 
Hunde  og  Falke  og  unge  adelige  Junkere  til  alle  haande  Leg 
og  Tidskort;  da  turde  han  vel  om  føje  Tid  forglemme  hende." 

Dronningen  svarede:  ,,Min  Herre  Konge!  Lad  det  ske,  som 
I  siger;  men  det  bæres  mig  for,  at  vi  har  tøvet  for  længe,  og 
at  de  unge  Personer  aldrig  vil  forglemme  hverandre." 

Saa  blev  da  Fioretta  forskikket  til  en  anden  Stad  med  flere 
unge  Jomfruer  af  samme  Alder,  og  Fiore  blev  beskænkt  med 
Heste  og  Hunde,  med  Falke  og  unge  Junkere;  men  det  blev 
endda  værre  end  tilforn;  for  de  græd  og  jamrede  sig  baade,  han 
her  og  hun  der,  Natten  med  Dagen,  saa  det  var  en  stor  Ynk 
at  høre;  og  kunde  intet  stille  dem  til  R6,  førend  de  atter  var 
kommet  til  Hobe. 

„Jeg  mærker  vel,"  sagde  Kongen  til  Dronningen,  ,,der  bliver 

intet  andet  for,  end  at  vi  maa  omkomme  Fioretta;  thi  saa  længe 
hun  er  i  Live,  vil  Prinsens  Hu  aldrig  bortvende  sig  fra  hende." 

,,Nej,  min  Herre  Konge!"  svarede  Dronningen,  ,,lad  os  dog 
spare  det  unge  Blod!  Og  undliver  vi  hende,  da  turde  det  sidste 
vorde  værre  end  det  første  og  Prinsen,  vor  Søn,  tage  sig  sin 
Død  derover.  Lader  vi  hende  leve,  da  har  vi  altid  et  Middel  til 
at  stille  hans  Sorg,  om  den  skulde  tage  Overhaand;  men  tager 
vi  hende  af  Dage,  da  kan  vi  ikke  med  al  vor  Magt  igen  kalde 
hende  til  Live.  Lad  os  derfor,  om  eder  saa  godt  synes,  forskikke 
ham  paa  en  stakket  Rejse;  og  naar  han  kommer  tilbage,  vil 
vi  indbilde  ham,  at  hun  er  død  og  begravet.  Imidlertid  kan  vi 
holde  hende  forvaret  paa  et  sikkert  Sted." 

Denne  Tale  behagede  Kongen  vel;  og  forsendte  han  straks 
sin  Søn  med  Brev  og  Bestilling  til  sin  Svoger,  Kongen  udi  Se- 
vilien,  og  Fioretta  forvarede  han  paa  et  af  sine  Slotte,  og  nogle 
Dage  derefter  udgik  det  Rygte,  at  hun  var  død. 

Imidlertid  fik  Kongen  det  Sind,  at  han  vilde  aldeles  skille  sig 
af  med  Fioretta. 

Til  den  Ende  befalede  han  en  af  sine  højt  betroede  Mænd,  at 
han  skulde  sejle  med  hende  over  Havet  til  den  Stad  Smyrna 
og  sælge  hende  der  paa  Torvet. 

Og  blev  dette  sat  i  Værk  efter  Kongens  Villie. 

Nogen  Tid  derefter  kom  Fiore  tilbage  fra  Sevilien. 

Og  det  første,  han  erkyndigede  sig  om,  var  om  Fioretta. 

,,Kære  Søn!"  sagde  hans  Forældre,  ,,du  tor  ikke  ved  at 
spørge  efter  Fioretta,  din  Legesøster;  thi  hun  faldt  i  en  Syg- 
dom, medens  du  var  borte;  al  Lægernes  Kunst  kunde  ikke  frelse 
Ilende;  hun  er  nu  død  og  begravet." 

Fiore  slog  Hænderne  sammen  og  raabte:  ,, Viser  mig  hendes 
Grav!" 

Da  ledede  hans  Forældre  ham  ind  udi  en  Lund,  paa  en  O, 
som  var  omflydt  med  Vand.  Der  var  opkastet  ligesom  en  Grav, 
og  derovenpaa  laa  en  kostelig  Marmelsten.  Og  paa  Stenen  stod 
tvende  Figurer  i  Skikkelse  af  tvende  snehvide  Duer,  som  næb- 
bedes, og  nedenunder  stod  udhugget  at  læse  disse  Ord: 

..Her  hviler  Fioretta;  hun  var  saa  fager  en  Mo! 
,.Alt  udi  sin  fejreste  Ungdom  saa  maatte  hun  dø." 

Da  Fiore  havde  læst  disse  Ord,  kastede  han  sig  ned  paa  Gra- 
ven og  sagde:  ,,Saa  vil  jeg  ogsaa  dø!  Her  vil  jeg  ligge,  indtil 

Gud  løser  op  for  mig  og  fører  mig  igen  til  min  allerkæreste  Sø- 
ster; her  vil  jeg  dø,  og  her  vil  jeg  begraves!" 

Og  dermed  gav  han  sig  til  at  sukke  og  græde,  saa  hans  Taa- 
rer  fiød  som  en  Strøm  over  Gravstenen. 

Da  blev  hans  Forældre  saare  angest  og  bedrøvede  og  vidste 
næppelig,  hvad  de  skulde  gribe  til;  jo  mere  de  stræbte  at  trøste 
ham,  jo  stærkere  græd  han. 

Omsider  sagde  Dronningen  til  Kongen:  ,,Der  bliver  intet 
andet  Raad  for,  end  at  vi  maa  sige  ham  Sandheden;  det  kan 
hænde  sig,  at  han  endda  med  Tiden  tør  give  sig  til  Taals." 

Kongen  svarede:  ,,Ja,  gør  nu,  hvad  dig  bedst  tykkes!" 

Og  siger  hun  saa  til  Prinsen:  ,, Hjertekære  Søn!  jeg  vil  sige 
dig  Sandheden;  Fioretta  er  ikke  død;  men  hun  er  bortstjaalet 
af  Røvere.  Vi  vil  sende  ud  paa  alle  Veje  og  Stier  og  se  til  at 
finde  hende  igen." 

Men  Prinsen  svarede  og  sagde:  , »Moder!  Moder!  hvorfor  vil 
I  lyve  for  mig?  I  har  visselig  ladet  hende  omkomme  og  begravet 
hende  her." 

Da  lod  Dronningen  Folk  hente,  som  væltede  Stenen  fra  Gra- 
ven og  opkastede  Jorden  tvende  Favne  ned,  lige  til  den  haarde 
Klippebund;  men  der  fandtes  intet  derudi. 

Da  sagde  Prinsen:  „Jeg  ser  vel,  at  hun  ikke  er  her.  Men 
dersom  I  ikke  siger  mig,  hvor  I  har  forvaret  hende,  da  vil  jeg 
ikke  leve  en  Time  længer  i  denne  Verden." 

Dermed  tog  han  en  Kniv  ud  af  sit  Bælte  og  satte  Odden  for 
sit  Bryst. 

Dronningen  greb  ham  om  Haanden  og  sagde:  ;,For  Guds 
Skyld,  allerkæreste  Søn,  mit  Hjertes  Øjesten!  gør  intet  ondt  ved 
dig  selv,  saa  vil  jeg  sige  dig  den  pure  Sandhed:  din  Fader  har 
ladet  hende  sælge  paa  Torvet  i  Smyma,  og  Købmanden,  som 
solgte  hende,  er  nu  kommet  tilbage;  af  ham  maa  du  forhøre, 
hvorledes  med  hende  er  tilgaaet,  og  hvo  der  har  købt  hende." 

Blev  saa  Købmanden  hentet  og  fortalte,  hvorlunde  han  efter 
Kongens  Befaling  havde  ført  Fioretta  til  Torvet  i  Smyma  og  der 
solgt  hende  for  tre  Hundrede  Mark  Guld  til  en  Købmand  fra 
Østerland. 

Da  Prinsen  fornam  dette,  drog  han  et  dybt  Suk  og  sagde, 
at  han  nu  vilde  gaa  afsides  hen  at  sørge  for  sin  Ungdoms  Lege- 
søster; thi  han  kunde  vel  mærke,  at  hun  nu  var  fortabt  for  ham. 

Hans  Forældre  haabede  da,  at  Sorgen  skulde  stille  sig  lidet 
af  hos  ham,  og  lode  ham  derfor  gaa,  hvorhen  han  vilde. 

Men  Prinsen    gik  lige  hen  til  Løvegaarden    og  sprang    over 

MuTen  ned  til  disse  vilde  og  grumme  Bæster.  Der  skulde  man 
set  et  vidunderligt  Spektakel;  Løverne,  i  Steden  for  at  falde  an 
paa  ham,  krøbe  for  ham  som  Smaahunde,  viskede  med  deres 
Haler  og  slikkede  hans  Fødder. 

„Hvad  nu!"  raabte  Prinsen,  „hvorfor  vil  I  ikke  sønderrive 
og  fortære  mig?  Er  mit  Kød  ikke  lige  saa  godt  som  en  andens?" 

Og  dermed  tog  han  Kindbakken  af  en  Hest,  som  Løverne 
havde  ædet,  og  slog  af  al  Magt  løs  imellem  dem;  men  det  hjalp 
endda  intet.  Løverne  krøb  end  mere  ydmygeligt  for  ham. 

Imidlertid  kom  Opsynsmanden  over  de  vilde  Dyr  til  for  at 
give  dem  deres  sædvanlige  Æde;  men  da  han  saa  Prinsen  løbe 
omkring  og  slaa  paa  Løverne  og  disse  at  krybe  for  hans  Fød- 
der, gav  han  et  grueligt  Skrig  og  løb  hen  at  berette  dette  Jær- 
tegn til  Kongen  og  Dronningen. 

Og  komme  da  disse  tilløbende  med  alle  Hofsinder;  men  Prin- 
sen var  imidlertid  gaaet  ud  af  Løvegaarden  og  dem  i  Møde. 

Saa  snart  han  saa  sine  Forældre,  raabte  han:  „Der  er  nu 
mere  Barmhjertighed  hos  de  grummeste  Dyr  end  Hos  Menne- 
skene; thi  mit  Liv  vil  Løverne  ikke  berøve  mig;  men  det  vil  min 
egen  Fader  og  Moder,  eftersom  de  har  skilt  mig  ved  det,  der 
var  mig  det  kæreste  paa  Jorden." 

,, Hjerte  Søn!"  sagde  Kongen,  „jeg  tænkte  ikke,  at  du  vilde 
lagt  dig  den  Sag  saa  tungt  paa  Sinde.  Men  tag  nu  denne  Køb- 
mand, som  har  solgt  Fioretta,  og  Tjenere  og  Penge,  saa  mange 
du  vil,  og  rejs  over  til  Smyma!  Det  turde  vel  hænde,  at  du 
endnu  kunde  oplede  din  Legesøster." 

Da  Fiore  hørte  dette,  blev  han  noget  lettere  om  Hjertet;  og 
aarle  den  næste  Morgen  begav  han  sig  paa  Rejsen,  saaledes 
som  hans  Hr.  Fader  havde  tilladt  ham.  Hans  Moder  medgav 
ham  paa  Vejen  desforuden  mange  Ringe,  Armbaand,  Perler  og 
ædle  Stene.  Paa  det  sidste  medgav  hun  ham  en  Ring,  som 
havde  den  sjældne  Beskaffenhed,  at  hvo  som  bar  den,  var  fuld- 
kommen sikker  paa  sit  Liv  og  Lemmer,  saa  at  ikke  ai  Verdens 
Magt,  hverken  Ild  eller  Staal  eller  Gift  eller  nogen  som  helst 
opregnelig  Ting,  formaaede  noget  mod  samme. 

Da  Prins  Fiore  med  sit  Følge  kom  til  Smyma,  lod  han  straks 
fiittigen  spørge  og  lede  alle  Vegne  om  Fioretta;  men  hun  var 
ingensteds  at  finde;  ej  heller  den  østerlandske  Købmand,  til 
hvem  hun  var  solgt. 

Da  blev  Prinsen  meget  vred  paa  den  sin  Faders  Købmand, 
som  havde  solgt  hende,  og  truede  ham,  at  dersom  han  ikke  fandt 
hende,  skulde  det  koste  hans  Liv. 

Købmanden  blev  ræd  og  svarede:  ,,Hvis  det  eder  godt  synes, 
min  unge  Herre!  vil  vi  adskille  os,  hver  paa  sin  Led,  og  søge; 
thi  her  opdager  vi  dog  intet.  " 

Men  tænkte  han  kun  paa  at  frelse  sit  Liv. 

Prinsen  svarede:  „Det  vil  vi  prøve!  Gak  du  mod  Norden  med 
een  af  Tjenerne!  Tvende  andre  gaar  mod  Østen!  Selv  vil  jeg 
vende  mig  mod  Syden." 

Saa  skiltes  de  da  fra  hverandre;  og  Prinsen  tog  den  fjerde 
Tjener  med  sig  og  en  Del  af  Pengene  og  alle  Ringene  og  Arm- 
baandene  og  Ædelstenene  og  Perlerne. 

De  vandrede  mange  Uger  og  Maaneder  ganske  omsonst.  Paa 
det  sidste,  der  Prinsen  var  moksen  betagen  af  Træthed  og  Sor- 
rig, kom  han  en  Aftenstund  til  et  Herberge. 

Saa  snart  Værtinden  i  samme  fik  ham  at  se,  slog  hun  Hæn- 
derne tilsammen  og  raabte: 

„Smukke  Junker!  enten  er  I  et  forklædt  Kvindfolk,  eller  ogsaa 
maa  I  være  Broder  til  en  Jomfru,  der  for  rum  Tid  siden  drog 
herind;  for  I  ligner  hinanden  som  tvende  Tvillinger." 

Prinsen  blev  saare  glad;  han  skænkede  Værtinden  en  Guld- 
ring og  spurgte: 

,,Hvad  hed  den  Jomfru,  og  hvor  drog  hun  hen?" 

Værtinden  svarede:  „Den  Købmand,  som  førte  hende  med 
sig,  kaldte  hende  Fioretta;  hvor  de  agtede  sig  hen,  ved  jeg  ikke; 
men  de  satte  ud  ad  den  Vej,  som  fører  til  Bagdad." 

Aarle  den  næste  Morgen  drog  Prinsen  ad  samme  Vej  og 
bespurgte  sig  omsonst  alle  Vegne  og  blev  saaledes  ved,  indtil 
han  var  kommet  en  Dagsrejse  fra  Bagdad.  Der  drog  han  atter 
ind  i  Natteherberge. 

Saa  snart  Værten  i  samme  fik  ham  at  se,  slog  han  sig  for 
sit  Bryst  og  raabte:  ,,Ved  den  store  Profet  Mahomed!  hvis  I  ikke 
er  den  skønne  Fioretta  selv  udi  Karleklæder,  da  maa  I  visselig 
være  hendes  Broder." 

Da  blev  Prinsen  vel  til  Mode  og  sagde:  „I  siger  sandt;  thi 
jeg  er  hendes  Broder,  og  her  har  I  en  Guldring  for  det  Ord, 
I  sagde.  Kan  I  bringe  mig  nærmere  Tidende  om  hende,  da  giver 
jeg  eder  et  Armbaand  af  Guld." 

,, Tidende  kan  jeg  vel  bringe  eder,"  sagde  Værten;  „men  om 
de  er  gode,  faar  I  selv  skønne:  eders  Søster  er  i  Kalifens  Ha- 
rem; min  Broder  er  Portner  der,  hos  ham  kan  I  videre  spørge 
eder  fore." 

Da  blev  Prinsen  baade  glad  og  bedrøvet. 

„Her  har  I   det  Armbaand,  jeg  lovede  eder,  og  vil  I  være 

tavs  og  tro,  skal  jeg  vel  forskylde  eder  det  med  ti  Gange  saa 
meget.  Her  er  Pengel  ser  til,  at  I  køber  mig  en  Jødindedragt, 
og  saa  vil  jeg  forsøge  min  Lykke.  Min  Tjener  vil  jeg  lade  blive 
her,  til  jeg  kommer  tilbage;  men  ser  I  mig  ikke  inden  syv  Dage 
fra  denne,  da  skal  han  vende  hjem  og  forkynde  mine  Forældre, 
at  jeg  er  død. 

Fik  saa  Prinsen  Klæder  og  iførte  sig  som  en  Jødinde  og  gik 
ind  i  Bagdad  og  købte  sig  kostelige  Silkestofler,  og  dermed  van- 
drede han  hen  til  Kalifens  Slot.  Portneren,  som  var  Værtens 
Broder,  lukkede  op  og  spurgte  ham  om  hans  Ærinde. 

Da  gav  Prinsen  sig  til  Kende,  saa  vel  som  i  hvad  Ærinde  han 
var  kommet,  og  lovede  Portneren  at  gøre  baade  ham  og  hans 
Broder  saa  og  saa  rige,  om  han  nu  aleneste  vilde  forhjælpe  ham 
til  at  se  og  faa  sin  Søster  Fioretta  i  Tale,  og  dermed  gav  han 
ham  et  Guldbæger  fuldt  af  Perler  og  ædk  Stene. 

Portneren  sagde:  ,,Det  er  ingen  let  Sag;  men  kunde  vi  først 
bringe  Sulma,  hendes  Opvarterske,  paa  vor  Side,  da  turde  det 
vorde  bedre." 

Som  han  saaledes  talede,  kom  Sulma  løbende  til  for  at  se 
den  indbildte  Jødindes  Kram. 

Medens  Fiore  stod  og  udbredte  sine  Varer  for  hende  og  roste 
dem,  spurgte  han  efter  hendes  Herskab,  den  dejlige  Fioretta, 
hvorledes  hun  var  til  Mode,  om  Kalifen  havde  set  hende,  og  des- 
lige, og  med  det  samme  stak  han  en  kostelig  Ring  paa  hendes 
Finger. 

Men  Sulma  saa  ham  stift  ind  i  Ansigtet  og  sagde:  ,,Jeg  vil 
dø  paa,  at  I  er  den  Fiore,  om  hvem  min  Frøken  taler  baade 
Natten  med  Dagen,  for  hvem  hun  græder  de  mange  modelige 
Taarer,.  og  for  hvis  Skyld  hun  afviser  de  Troendes  Behersker." 

Da  blev  Fiore  saare  glad  og  sagde:  ,,Det  er,  som  du  siger, 
og  hvis  du  vil  fly  mig  min  Kæreste  i  Tale,  da  skal  jeg  saaledes 
forskylde  dig  det,  at  du  skal  blive  den  rigeste  Jomfru  i  Bagdad." 

Sulma  svarede:  ,,Jeg  vil  gøre  alt,  hvad  jeg  formaar,  og  det 
for  slet  intet;  men  det  vil  holde  haardt  at  sætte  noget  Anslag 
i  Værk,  saaledes  at  de  andre  Kvinder  og  Øversten  for  Gildin- 
gerne ikke  skal  formærke  det.  Imidlertid  følg  mig  nu  med  eders 
Kram,  saa  hitter  vi  vel  siden  paa  Raad." 

Og  tog  hun  saa  Prinsen  med  sig  og  skjulte  ham  i  Fiorettas 
Sovegemak  og  gik  derpaa  ind  til  hende  selv  og  sagde: 

,,Min  sødeste  Frøken!  I  tør  nu  ikke  ved  at  græde  længer:  jeg 
ved,  I  er  saa  stor  en  Libhaverinde  af  Blomster,  og  derfor  har 

jeg   bragt  eder  den  skønneste,    som  er   at  finde  i  den   ganske 
Verden.'' 

Fioretta  sukkede  og  sagde:  „Der  er  ikkun  een  Blomstr  som 
jeg  elsker  frem  for  alle;  men  jeg  kan  vel  se,  hvorledes  den  ser 
ud,  som  du  har  bragt  mig." 

Dermed  fulgte  hun  efter  Sulma  ind  i  Sengekammeret,  hvor 
Fiore  stod  udi  sine  egne  Klager  og  havde  aflagt  Jodindedragten. 

Da  de  tvende  forelskede  fik  Øje  paa  hverandre,  faldt  de  hver- 
andre om  Halsen  og  kyssedes  mange  Tusinde  Gange,  og  lod  det, 
som  de  aldrig  mere  vUde  slippe  hverandre  af  Favnen. 

Sulma   saa  til  og  græd   og  lo  i  Flæng,    alt   af   et   oprigtigt 
Hjerte- 
Omsider  sagde  hun:  „Nuvel,  min  Hjertefrøken!  hvad  tykkes 
eder  om  den  Blomst,  jeg  har  forskaffet  eder?  monne  det  være 
den  rette,  eller  kender  I  nogen  rarere?"* 

,,Xej,  Sulmar  svarede  Fioretta,  „det  var  just  den  Blomst, 
jeg  længtes  efter;  naar  jeg  har  den,  bryder  jeg  mig  intet  om 
alle  andre  Blomster  i  Verden." 

Men  Sulma  drog  et  Suk  og  sagde:  „Ind  har  jeg  faaet  den; 
men  Gud  maa  vide,  hvorlunde  jeg  bringer  den  ud  igen?" 

„Hvad?"  raabte  Fioretta,  „vil  du  igen  berøve  mig  min  Blomst? 
Nej!  aldrig  mere  vil  vi  skilles  ad." 

Og  med  disse  Ord  lagde  hun  sin  Kind  til  Fiores  Bryst  og 
trykkede  ham  saa  tæt  og  fast  ind  til  sig,  som  om  hun  ingen 
Sinde  mere  skulde  slippe  ham  af  sin  Favn. 

Sulma  sagde:  „Vi  vil  prøve  et  Raad!  jeg  vil  iføre  mig  Prin> 
sens  Kvindeklæder  og  gaa  bort  med  hans  Kram,  saa  skal  de 
tænke,  at  jeg  er  endnu  bestandig  herinde.  Men  i  Morgen  vil  jeg 
lade  hidbære  tvende  store  Kurve  med  Tøjer  i  og  selv  følge  med 
som  Jødinde.  Saa  vil  jeg  skjule  eder  begge  under  Tøjet  hver  i 
sin  Kurv  og  bringe  eder  til  et  Sted,  hvorfra  vi  alle  tre  kan  iværk- 
sætte vor  Flugt  ud  af  Staden  og  Riget." 

Dette  Paafund  huede  dem  alle. 

Sulma  iførte  sig  Jødindeklæderne  og  sagde:  ,, Sover  nu  søde- 
lig udi  hverandres  Arme!  men  førend  Solen  staar  op,  maa  I, 
min  Prinsi  tage  mine  Klæder  paa  og  henstille  eder  i  Forgemak- 
ket, paa  det  at  naar  Øversten  for  Gildingerne  kommer,  han  da 
kan  finde  alt  udi  sin  vanlige  Orden." 

Med  denne  Formaning  gik  hun  bort  og  forlod  de  tvende  el- 
skende alene. 

Fiore  satte  sig  nu  ned  og  tog  Fioretta  paa  sit  Skød  og  for- 
talte hende  alle  Ting  fra  det  første  og  indtil  det  sidste,  hvor- 

lunde  åei  var  tilgaaet  den  Tid  siden  de  skiltes  fra  hverandre,  og 
hvorlunde  han  havde  sørget  og  grædt  for  hende  og  søgt  hende 
uafladeligt  paa  Veje  og  Stier,  og  hvor  mange  Gange  han  havde 
været  nær  ved  at  gaa  i  Fortvivlelse  og  skille  sig  selv  ved  Livet. 

Og  Fioretta  fortalte  ham  igen,  hvorlunde  de  havde  ført  hende 
imod  hendes  Villie  til  Torvet  i  Smyma,  og  hvorlunde  en  af 
Kalifens  Udsendinge  der  havde  købt  hende  og  bragt  hende  til 
Bagdad,  og  Kalifen  nu  holdt  det  med  hende  aarle  og  silde  for 
at  vinde  hendes  Hu  til  sig,  men  at  hun  havde  modstaaet  hans 
Villie  og  Begæring  lige  indtil  den  samme  Stund. 

Og  alt  som  de  fortalte,  kyssedes  og  klappedes  de  og  vuggede 
sig  i  hverandres  Arme.  Men  der  det  blev  Aften,  ginge  de  til 
Sengs  og  hendrev  Natten  i  megen  Kærlighed. 

Og  der  det  blev  Dag,  laa  de  og  sov  sødelig  med  Mund  til  Mund 
og  Bryst  til  Bryst. 

Og  Øversten  for  Gildingerne  kom  efter  sin  Sædvane  for  at  se 
til  Kvinderne  i  Haremet,  og  da  han  ikke  forefandt  Sulma  i  Fio- 
rettas  Forgemak,  kiggede  han  igennem  Nøglehullet  ind  i  Senge- 
kammeret og  saa  hende  liggende  der  selvanden. 

Han  blev  da  saare  forfærdet  og  løb  hen  til  Kalifen  og  for- 
talte ham,  hvad  han  havde  set.  Og  Kalifen  gik  med  ham  og 
kiggede  selv  ind  i  Kammeret  og  sagde  til  Øversten: 

„Saa  sandt  som  jeg  lever,  der  ligger  tvende  i  Sengen;  men 
jeg  er  ikke  mægtig  for  at  sige,  hvo  af  dem  er  Fioretta,  saa  meget 
ligner  de  hverandre;  men  det  er  sikkerlig  en  ung  Karl,  som  hun 
har  faaet  ind  til  sig,  og  han  skal  dø;  thi  med  dette  mit  Sværd 
vil  jeg  afhugge  hans  Hoved.  Se  du  nu  til,  hvilken  der  er  Fio- 
retta." 

Øversten  saa  til  og  sagde:  ,,Naadige  Herre!  om  det  saa  skulde 
gælde  mit  Liv,  kan  jeg  ikke  gøre  Forskel  mellem  dem;  thi  de 
ligner  hverandre  i  eet  og  alt  som  tvende  Draaber  Vand." 

,,Saa  stød  Døren  ind!"  sagde  Kalifen,  ,,og  før  dem  begge  to 
i  Retten  og  for  mit  Riges  Raad:  de  skal  dømme  dem  efter  deres 
Gerninger." 

Gik  saa  Kalifen  hen  og  satte  sig  paa  Dommersædet  og  lod 
forsamle  til  sig  alle  sine  Høfdinge  og  Vældige,  og  Øversten  førte 
frem  for  dem  Fiope  og  Fioretta,  at  de  kunde  dømme  dem. 

Men  de  tvende  dødskyldige  holdt  hverandre  omfavnede  og 
knælede  for  Tronen. 

Kalifen  talede  og  sagde:  ,,Ser  her  tvende  dumdristige  For- 
brydere! Den  ene  er  en  Kvinde,  som-  jeg  har  købt  og  tilhandlet 
mig.  Jeg  har  elsket  hende  som  min  egen  Øjesten  og  besluttet 

at  tage  hende  til  min  Hustru  og  opløfte  hende  paa  min  Trone. 
Men  him  har  idelig  modstaaet  min  Villie  og  nu  paa  det  sidste 
indtaget  en  ung  Karl  og  ladet  ham  sove  hos  sig.  Dønuner  I  nu 
selv,  hvad  Straf  de  monne  fortjene!" 

Da  dømte  alle  enstenmiig,  at  de  burde  begge  at  dø.  Og  de 
førte  dem  begge  udenfor  i  Slotsgaarden,  hvor  et  Stillads  var  op- 
rejst, og  Skarpretteren  stod  der  med  sit  Sværd: 

Kalifen  raabte  til  ham:  „Afhug  nu  Fiorettas  Hoved,  saa  hen- 
des Boler  kan  se  derpaa."" 

Da  greb  Fiore  til  den  kunstige  Ring,  som  hans  Moder  havde 
givet  ham,  og  sagde  til  Fioretta:  „Lad  mig  først  sætte  denne 
Fæstensring  paa  din  Pinger!'" 

Men  Fioretta  saa  paa  Ringen  og  sagde:  „Er  det  ikk?  den 
samme  Ring,  om  hvilken  jeg  har  hørt  min  Moder  fortælle,  at 
den,  som  bar  den,  ikke  paa  nogen  voldelig  Maade  kunde  be- 
røves Livet?  Nej,  allerkæreste  Fiore!  denne  Ring  skal  du  selv 
beholde,  at  du  kan  frelse  dit  Liv;  thi  det  er  mig  langt  dyre- 
barere end  mit  eget." 

Fiore  svarede:  „Nej,  ingenlunde,  min  allerkæreste!  naar  du 
est  død,  kan  jeg  ej  heller  leve.  Tag  du  Ringen  og  frels  dit  Liv 
og  lad  mig  dø;  thi  jeg  er  Skyld  i  al  din  Elendighed." 

,,Ak  nej!"  sagde  Fioretta,  „det  er  mig,  som  er  Skyld  i  din 
Ulykke,  og  lad  mig  saa  lide  derfor.  Behold  du  Ringen  og  vend 
tilbage  til  din  Fader  og  din  Moder  og  vær  deres  Alderdoms 
Glæde!" 

„Det  skal  aldrig  ske!"  raabte  Fiore,  ,,at  jeg  forlader  dig 
mere!  Dit  Liv  er  mit  Liv,  og  din  Død  er  min  Død;  tager  du  ikke 
Ringen,  da  vil  jeg  alligevel  dø;  og  kan  jeg  ikke  omkomme  paa 
anden  Maade,  da  skal  jeg  sulte  mig  selv  til  Døde." 

Med  disse  Ord  vilde  han  trykke  Ringen  paa  Fiorettas  Fin- 
ger; men  hun  tog  den  og  kastede  den  langt  bort  fra  sig  og  sagde: 
„Vilt  du  ikke  leve,  allerkæreste  Fiore!  saa  skal  jeg  ikke  heller 
leve,  og  vi  vil  dø  til  Hobe." 

Da  opstod  der  et  stort  Bulder  blandt  alle  de  overværende,  og 
alle  ynkedes  inderlig  over  deres  Ungdom  og  grumme  Skæbne. 

Men  Kalifen  raabte  til  Skarpretteren:  „Gør  nu  en  Ende  paa 
disse  Ting,  og  skil  saa  ham  først  ved  Livet,  eftersom  han  saa 
meget  længes  efter  at  miste  det." 

Skarpretteren  greb  ham  ved  Armen  og  svingede  Sværdet; 
men  Fioretta  kastede  sig  imellem  og  strakte  sit  Hoved  frem  for 
Hugget.  Skarpretteren  forbavsedes  og  holdt  Hugget  tilbage. 

Kalifen  raabte:  „Gør  det  saa  af  med  hende,  siden  hun  vil 
være  den  første!" 

Nu  tog  Skarpretteren  fat  paa  hende,  løftede  atter  sit  Sværd 
i  Vejret,  men  som  han  hødede  at  slaa  til,  sprang  Fiore  imellem 
og  vilde  optage  Hugget  paa  sin  Nakke.  Og  alle  forundredes  end 
mere  over  en  saa  trofast  Kærlighed,  at  den  ene  vilde  lade  sit 
Liv  for  den  anden. 

Men  Kalifen  sagde:  „Hold  stille  lidt  med  Henrettelsen!  Hvad 
tykkes  eder,  mine  tro  Mænd  og  Raadgivere!  monne  Døden  kan 
anses  for  nogen  Straf  for  dem,  der  længes  saa  meget  efter  den? 
Var  det  ikke  bedre,  om  vi  lod  disse  Forbrydere  leve,  dem  selv  til 
daglig  Kiv  og  Harme  og  andre  til  et  levende  Eksempel  og  be- 
standig Advarsel?" 

Da  opløftede  alle  deres  Stemmer  og  priste  Kalifens  Retfær- 
dighed. 

„Velan  da!"  vedblev  de  Troendes  Herre,  ,,det  være  saaledes! 
men  paa  det,  at  de  ikke  oftere  skal  løbe  fra  hinanden,  da  vil 
vi  forene  dem  med  et  uopløseligt  Baand  og  smedde  dem  tilsam- 
men udi  Ægteskabs-Lænker." 

Ved  disse  Ord  istemmede  hele  Hoben  et  højt  Bifaldsskrig; 
Skarpretteren  kastede  sit  Sværd  til  Jorden,  men  Fiore  og  Fio- 
retta  sank  paa  Knæ  og  omfavnede  hverandre  og  græd  af  Glæde. 

Og  derpaa  sprunge  de  Haand  i  Haand  ned  af  Stilladset  og 
hen  til  Tronen  og  knælede  for  Kalifen  og  omfavnede  og  kyssede 
hans  Fødder. 

Men  Kalifen  strøg  sig  om  sit  Skæg  og  smilede  og  sagde: 
,, Fortæl  os  nu,  du  forvovne  Ungersvend!  hvo  du  est  og  hveden 
du  kommer  her!" 

Fiore  rejste  sig  op  med  Fioretta,  lagde  Haanden  paa  sit  Bryst 
og  fortalte  alle  Ting  baade  om  sin  Herkomst  og  sin  Skæbne 
hidindtil. 

,,0g  est  du  en  Kongesøn,"  sagde  Kalifen,  da  Prinsen  havde 
endt  sin  Fortælling,  ,, sømmer  det  sig  vel,  at  jeg  gør  dit  Bryl- 
lup, og  det  skal  stande  endnu  i  Morgen  den  Dag.  Men  kan 
hænde,  der  var  flere  Ungmøer  udi  mit  Harem,  der  gad  nyde 
samme  Skel.  Velan!  lade  vi  nu  udraabe  over  hele  Bagdad,  at 
alle  unge  Karle  skal  forsamles  i  Morgen  her  paa  Slottet,  saa 
faa  vi  at  se,  hvorledes  det  vil  tilgaa!" 

Dette  skele  da  efter  Kalifens  Befaling.  Næste  Dag  mødte  alle 
unge  og  ugifte  Karle  uden  for  Slottet.  Og  som  de  var  forsam- 
lede, lod  Kalifen  alle  Kvinderne  i  sit  Harem  træde  frem  i  en 
Rad  foran  dem  og  raabte:  ,, Tager  nu  hver  sin,  saa  mange  af 

eder  som  kendes  ved  hTerandre.  og  h\o.  som  ingen  har,  skal 
▼el  faa,  om  der  ellers  er  Raad  til. ' 

Da  for  der  tre  Hundrede  unge  Karle  ud  af  Hoben,  og  hver 
af  dem  tog  sig  sin  Kæreste  ud  af  Kalifens  tre  Hundrede  unge 
Piger,  saa  der  blev  kun  en  eneste  tilbage,  og  det  var  SuUna. 

Kalifen  sagde:  ..Hvorledes  gaar  dette  til?  Her  staar  en  endnu, 
som  ingen  harf  (Men  Sulma  var  den  dejligste  af  dem  alle.  saa 
nær  som  FiorettaK  „Vil  ingen  have  denne.''  blev  Kalifen  ved, 
„da  faar  jeg  vel  at  tage  hende  selvr 

Da  faldt  Sulma  paa  Knæ  for  Kalifen;  men  han  tog  hende  ved 
Haanden,  rejste  hende  op  og  satte  hende  ved  sin  Side. 

Saa  blev  da  stor  Glæde  og  Jubel  baade  paa  Slottet  og  i  den 
ganske  Stad.  Og  næste  Dag  gjorde  Kalifen  Bryllup  med  sig  og 
Sulma  og  med  Fiore  og  Fioretta  og  med  de  tre  Hundrede  unge 
Karle  og  deres  Kærester.  Og  varede  denne  Fest  og  Lystighed  i 
trende  samfulde  Uger. 

Derefter  droge  Fiore  og  Fioretta  tilbage  til  Corduba,  og  da 
blev  endda  større  Glæde  hos  deres  Forældre.  De  levede  tilsam- 
men udi  mange  Aar,  og  Fioretta  fødte  mange  dejlige  Sonner  og 
Døtre. 

Da  den  gamle  Konge  og  Dronning  samt  Floret tas  Moder  var 
døde  i  en  høj  Alderdom,  besteg  Fiore  sin  Faders  Trone  og  rege- 
rede længe  med  stor  Ære,  Hæder  og  Lyksalighed. 

Han  og  hans  Dronning  Fioretta  døde  paa  een  Dag  og  udi 
een  Time,  i  hverandres  Arme  og  med  samme  Kærlighed,  i  hvil- 
ken de  havde  levet. 


'  Trykt  1  „Nordlyset  *.  1828.  VII.  B.  —  ..Flos  og  Blankflos'  .  en  Digtning 
trtL  Middelalderen,  i  den  nedertyske  Mundart,  siden  omarbejdet  al  Busching 
paa  højtyske  Vers.  er  lagt  til  Grund  for  naenrærende  Novelle.  Bs  Note.'  — 
Fleres  og  Blanseflor  næynes  ved  Siden  af  Tnsian  og  Isolde  som  Riddertidens 
berømteste  Elskerpar.  Emnet  blev  allerede  i  Middelalderen  behandlet  paa 
næsten  alle  europæiske  Sprog:  den  danske  B.^arbejdelse  er  udgivet  af  C.  J," 
Brandt  1  ..Romantisk  Digtning  fra  Middelalderen".  1969— 1S77. 


DEN  DØVE  MAND  OG  DEN  BLINDE  KONE 


Jr aa  en  Rejse  gennem  det  sydlige  Frankrig  —  (har  en  af 
mine  Venner  lortalt  mig)  —  kom  jeg  en  Aften  til  en  lille  pæn 
Landsbykro.  Værten,  en  smuk  Mand  paa  de  fyrretyve,  tog  imod 
mig  i  Døren.  Et  Ar,  som  delte  det  højre  Øjenbryn;  et  andet  ved 
den  venstre  Mundvig,  der  ellers  ikke  vanheldede  Ansigtet,  men 
gav  det  kun  et  skælmsk  Anstrøg;  Æreslegionens  Kors  og  mer 
end  alt  dette:  hele  Holdningen  viste,  at  jeg  havde  en  forhen- 
værende Kriger  for  mig. 

Han  førte  mig  ind  i  Dagligstuen  med  mange  Undskyldnin- 
ger, fordi  han  ikke  straks  kunde  anvise  mig  andet  Værelse. 

,,0m  en  lille  halv  Time,"  lagde  han  til,  ,,vil  en  rejsende  tage 
bort;  imidlertid  beder  jeg  Dem  tage  til  Takke  med  mit  og  min 
Kones  Selskab." 

Med  disse  Ord  viste  han  paa  en  meget  smuk  og  velklædt  Bru- 
nette, der  lod  til  at  være  i  sine  bedste  Aar.  Hun  rejste  sig  fra  en 
Lænestol  og  hilste;  men  jeg  bemærkede,  at  hendes  Øjekast  gled 
hen  forbi  mig. 

„For  at  forebygge  Konfusion,"  sagde  nu  Værten,  ,,vil  jeg 
straks  underrette  Dem  om,  at  De  har  to  Invalider  for  Dem:  jeg 
er  stokdøv,  min  Herre  I  og  min  lille  der  er  blind.  De  vil  derfor 
behage  at  give  hende  direkte  Deres  Ordrer  eller  ogsaa  at  ned- 
skrive dem  paa  denne  Tavle." 

Jeg  studsede  og  ytrede  i  et  Par  Ord  min  Deltagelse. 

„Jeg  ser  paa  Deres  Ansigt,"  sagde  han  smilende,  ,,hvad  De 
siger;  men  De  maa  ikke  beklage  os!  vi  føler  i  den  Henseende 
intet  Savn;  Mama  hører  for  mig,  og  jeg  ser  for  hende;  begge 
har  vi  to  Ører  og  to  Øjne,  det  er  eet,  til  hver;  og  det  er  jo  ogsaa 
nok  for  Ægtefolk,  der  er  moitié  om  alle  Ting." 

Den  vakre  Kone  nikkede  med  et  ømt  og  yndigt  Smil;  hendes 
matte  Øjne  stirrede  hen  ad  den  Kant,  hvorfra  de  kære  Toner  lød. 

Et  nydeligt  halvvoksent  Pigebarn  kom  nu  ind  i  Stuen  med  en 
Presenterbakke  og  bad  om  en  af  de  fremmedes  Regning. 


233 

„Deres  Datter?"  spurgte  jeg  —  Moderen  med  Ord  og  Fade- 
ren ved  Tegn.  Begge  bejaede;  og  han  lagde  til:  „Saadanne  har 
jeg  seks,  min  Herre!  og  dem  er  min  Josepha  og  jeg  ogsaa  lige 
gode  om." 

Han  lo,  og  hans  Josepha  smilte  endnu  ømmere  og  yndigere 
end  før. 

Min  muntre  Vært  skrev  Regningen  op  og  leverede  sin  Dat- 
ter. Denne  gik,  og  en  mindre  Dreng  kom  ind. 

,, Victor!"  kaldte  Værtinden  (der  som  alle  blinde  kendte  Folk 
paa  Gangen),  ,,kom  og  led  mig  ud  i  Fadeburet!" 

Drengen  løb  straks  til,  tog  Moderens  Haand,  svajede  den 
frem  og  tilbage  og  begyndte  at  danse  af  Sted  med  hende. 

,, Stille,  du  Vildkat!"  skændte  hun.  Knøsen  kyssede  Haanden, 
lagde  sin  Kind  kælende  op  til  hendes  Arm  og  gik  saa  taalig 
som  et  Lam. 

„Dejlige  Børn,  De  har,  min  Herre!"  skrev  jeg,  da  de  var 
gaaet;  han  smilte  med  Faderstolthed,  og  et  Par  Taarer  traadte 
i  hans  fyrige,  brune  Øjne. 

„Ja  ja!"  vedblev  jeg,  „Æblet  falder  ikke  langt  fra  Stammen; 
men  apropos:  det  forekommer  mig,  at  Deres  Kone  har  en  ganske 
fremmed  Udtale;  hun  taler  Fransk  —  jeg  kunde  næsten  sige  — 
som  en  Spanierinde." 

,, Meget  rigtigt!"  gentog  han  flere  Gange  og  nikkede  hurtigt 
dertil  ~  ,, meget  rigtigt!  hun  er  ogsaa  en  Erobring  fra  Spanien; 
jeg  beholdt  mere  af  Landet  end  min  Kejser  —  har  været!"  lagde 
han  sukkende  til. 

„Ja,  min  Herre!  denne  Kone  er  min  skønneste  Trofæ!  disse 
her"  —  han  pegede  paa  sine  Ar  —  ,,og  en  halv  Snes  andre  paa 
Kroppen  og  dette"  —  han  trykkede  Ridderkorset  med  Inderlig- 
hed til  sit  Bryst  —  ,,en  egenhændig  Gave  af  —  De  er  jo  vist  en 
Udlænding?" 

,,En  Dansk!"  svarede  jeg. 

,,Vel,  vel!"  vedblev  han.  ,, Dette  har  den  store  Napoleons  Helte- 
haand  selv  overrakt  mig  paa  Friedlands  blodige  Sletter.  Alle 
disse  er  kære  Erindringer  —  menneskelige  Souvenirs;  men  min 
Josepha,  hun  er  en  Guds  Gave!" 

Han  foldede  Hænderne  over  sit  Bryst,  og  Glædes  og  Taknem- 
meligheds Taarer  trillede  ned  over  hans  solbrændte  Kinder. 

,,De  sætter  ikke  alene  mit  Hjerte,  men  ogsaa  min  Nysger- 
righed i  Bevægelse,"  skrev  jeg;  „og  dersom  det  ikke  var  ube- 
skedent af  en  fremmed,  saa  vilde  jeg  gerne  have  erfaret,  hvor- 

ledes  en  af  den  store  Kejsers  tapre  Soldater  har  indflettet  denne 
yndige  Myrtekvist  mellem  sine  Laurbær!" 

Paa  den  artige  Franskmand  forfejler  en  Artighed  aldrig  sin 
Virkning;  og  min  Tiltale  indeholdt  en  tredobbelt  —  jeg  tror  næ- 
sten, at  den  til  hans  kære  Napoleon  havde  en  lige  saa  stor  som 
den  til  hans  kære  Josepha. 

,,Naar  de  andre  rejsende  er  borte,"  svarede  han,  —  ,fåer  er 
saa  et  Par  Lillier  iblandt"  —  her  skottede  han  til  Døren  og 
drejede  Munden  nedad  med  et  spodsk  Smil  —  ,,Trokaderokarle! 
naar  vi  bliver  ene,  skal  jeg  med  Fornøjelse  meddele  Dem  mit 
Eventyr." 

,, Tobaksrøg  ulejliger  Dem  dog  ikke?"  spurgte  min  krigerske 
Ven,  da  de  fremmede  var  paa  Døren. 

„Ingenlunde!"  svarede  jeg,  „jeg  ryger  gerne  selv." 

,,Saa  meget  bedre!"  raabte  han;  „for  naar  jeg  skal  fortælle 
om  mine  Felttog,  maa  jeg  ogsaa  have  min  Feltpibe  i  Munden." 

Med  disse  Ord  fremtog  han  af  et  Skab  et  lille  Chagrins  Fut- 
teral,  der  indeholdt  en  Stump  Lerpibe,  næppe  et  Spand  langt. 
Han  stoppede  denne  til  sig  selv,  en  Tyrkepibe  til  mig.  Begge 
blev  tændt,  Børnene  vist  bort  og  Stole  sat  hen  foran  hans  Jo- 
sephas. 

Vi  tog  nu  Sæde,^  han  lige  overfor  mig  og  med  Siden  til  sin 
smukke,  blinde  Hustru,  hvem  han  klappede  under  Hagen  og 
først  tiltalte  saaledes: 

,,Maman!  den  fremmede  Herre  ønsker  at  høre  vor  Historie, 
og  saa  maa  du,  min  søde  Krigskammerat!  ogsaa  være  til  Stede. 
—  Ja,  min  Herre!"  vedblev  han,  henvendende  sig  til  mig;  ,,den 
stakkels  lille  Kone  har  ogsaa  været  1  Ilden,  ret  i  Ilden;  derom 
vidner  disse  blinde  Øjne." 

Han  bøjede  sig  over  til  hende  og  kyssede  ømt  først  det  ene, 
saa  det  andet,  medens  et  Par  Taarer  nedrandt  over  begges  Kin- 
der. Hans  venstre  Haand  forblev  herefter  under  hele  Fortællin- 
gen hvilende  mellem  begge  Josephas;  og  med  den  højre  gesti- 
kulerede han,  tog  Piben  nu  og  da  af  Munden,  og  brugte  samme 
snart  som  Sabel,  snart  som  Bøsse  og  snart  som  Bajonet. 

,,Det  var  i  Aaret  1808,"  begyndte  han,  ,,at  den  franske  Øm 
første  Gang  svingede  sig  op  over  de  pyrenæiske  Alper;  muntre 
fulgte  vi  dens  Flugt  og  anede  ikke,  at  den  lumske  Død  lurede 
i  hver  en  Dal  paa  denne  yndige  Halvø.  Men  hvorfor  skulde  jeg 
sværte  min  Josephas  Landsmænd?  De  er  gode,  saa  længe  de 
maa  være  det;  men  Munkenes  Prædikener,  min  Herre!  er  det 
samme  for  dem  som  Brændevin  for  Tysken;  det  er  disse  ger- 

rige  Dagdrivere,  der  gør  dem  galne;  det  er  denne  uforbederlige 
Yngel,  Napoleon  har  at  takke  for  al  sin  Ulykke.  Havde  han  haft 
de  tre  Hundrede  Tusinde  tapre  Krigere,  de  her  lod  hænge, 
brænde,  snigmyrde  og  forgifte,  havde  han  haft  dem  1  Rusland 

—  men  dette  hører  nu  ikke  til  min  Historie.  Altsaa:  det  første 
Blod  var  rundet  i  Madrids  Gader;  Ørnen  udspilede  sin  Klo;  Spa- 
nien var  okkuperet;  men  nu  skulde  det  ogsaa  erobres. 

Mit  Korps  marcherede  mod  Syden.  Endnu  kendte  vi  ikke  Fol- 
ket eller  denne  Krigs 'Natur;  vi  ansaa  Mytteriet  i  Hovedstaden 
for  et  tilfældigt  Pøbelopløb,  der  ingen  betydelige  Følger  vilde 
have.  Sorgløse  drog  vi  ind  i  la  Mancha,  den  udødelige  Cervan- 
tes*s  Provins.  Mit  Kompagni  blev  netop  indkvarteret  i  Tobosa; 
vi  drog  frem  under  Spøg  og  Latter;  enhver  Bonde,  vi  mødte, 
hilste  vi  med  et  „bon  jour,  Sanchor  og  alle  Fruentimmer  hed 
for  os  Dulcinea  eller  Maritomo.  Men  vor  Skæmt  blev  ikke  be- 
svaret; man  modtog  os  koldt,  med  mørke  og  ildevarslende  Blik; 
vi  mærkede  straks,  at  vi  ikke  var  velkomne  Gæster. 

Jeg  fik  mit  Logis  i  en  anselig  Avlsgaard,  der  laa  et  Par  Bøsse- 
skud fra  Byen;  jeg  og  to  simple  Soldater  —  thi  jeg  maa  sige 
Dem,  min  Herre!  jeg  var  dengang  Sergeant-Major  ved  det  42de 
Linieregiment,  et  af  de  skønneste,  min  Herre!  i  den  store  Armé. 
Nu  vel!  min  Vært  var  en  Mand  over  Bondestanden,  i  sine  bedste 
Aar,  en  smuk  Mand,  stor,  martialsk;  men  tilbageholdende,  stolt 
som  alle  hans  Landsmænd.  Andet  ondt  vil  jeg  ikke  sige  ham 
paa;  thi  han  var  min  Josephas  Fader." 

Her  kyssede  han  sin  Kones  Haand;  hun  sukkede  dybt,  og  et 
Par  Taarer  stjal  sig  ned  over  hendes  lange,  mørke  Øjenhaar. 

„Hans  Fejl  —  om  jeg  maa  kalde  den  saa  —  var  hans  alt  for 
store  Patriotisme,  der  ytrede  sig  i  det  vildeste  Had  til  min  Na- 
tion og  dens  store  Kejser.  Hans  Mund  sagde  vel  intet;  men  hans 
Blik,  hans  hele  Aasyn  desto  mere. 

Alligevel  behandlede  han  os  med  en  vis  alvorlig  Høflighed, 
og  aldeles  intet  havde  vi  at  udsætte  paa  Beværtningen:  Spise  og 
Drikke  var  udsøgt,  vore  Værelser  var  endog  ualmindelig  smukke; 
jeg  havde  et  for  mig  selv  alene,  hvorfra  der  var  Udgang  til  en 
stor  og  dejlig  Have.  Jeg  afbenyttede  denne  saa  ofte  som  muligt, 
fordi  jeg  næsten  altid  var  sikker  paa  her  at  træffe  vor  Værts 
Datter,  den  smukke  Josepha.  Ikke  fordi  jeg  jo  ogsaa  kunde  tale 
med  hende  ved  Bordet;  men  De  ved  nok,  min  Herre!  med  en 
smuk  Pige  taler  man  bedst  under  fire  Øjne,  allerhelst  naar  man 
ikke  er  Sproget  aldeles  mægtig  —  hvilket  var  Tilfældet  med  mig 

—  thi  da  kan  Øjnene  lettest  hjælpe  Tungen. 

Saaledes  gik  det  den  dejlige  Spanierinde  og  mig:  i  andres 
Nærværelse  kunde  vi  slet  ikke  faa  vort  Hjertes  Mening  frem, 
enten  gennem  Munden  eller  Øjet;  men  i  Enrum,  især  i  et  vist 
dunkelt  og  lønligt  Jasminlysthus,  gik  det  straks  meget  flydende 

—  ikke  fra  Tungen,  thi  den  gik  snart  i  Staa  eller  snakkede  om 
ganske  ligegyldige  Ting;  men  Øjnene  kom  rent  ud  med  Spro- 
get. Og  ved  deres  Hjælp  kom  ogsaa  Tungen  omsider  i  Gang. 
Kort  at  fortælle:  jeg  havde  ikke  været  tre  Dage  i  Joseph  Leos 
Hus,  førend  hans  Datters  dejlige  Øjne  betroede  mine,  at  jeg 
ikke  var  hende  ligegyldig,  og  mine  gjorde  hendes  en  lignende 
Tilstaaelse:  Efter  otte  Dages  Forløb  sagde  vore  Tunger  det 
samme. 

Besynderligt  nok,  at  vi  først  derefter  begyndte  at  anstille  Be- 
tragtninger over  Følgerne  af  denne  vor  Kærlighed;  og  de  var  i 
Sandhed  ikke  de  behageligste;  jeg,  en  omflakkende  Kriger,  1 
Dag  her,  i  Morgen  der,  snart  i  Syden,  snart  i  Norden,  og  over- 
alt efter  rimelig  Beregning  bestemt  til  at  dø  en  tidlig  Død  paa 
Ærens  Seng  og  med  mit  Blod  —  som  hundrede  Tusinde  andre 

—  at  besegle  den  store  Kejsers  og  den  store  Nations  Hæder  og 
Lykke:  hun,  en  Spanierinde,  eneste  Datter  af  en  Mand,  der  med 
næsten  alle  sine  Landsmænd  delte  Hadet  mod  alt  Fransk  —  hvad 
fikulde  Enden  herpaa  vorde?  Ja,  havde  min  Kærlighed  blot 
været  et  almindeligt  Soldatereventyr!  men  intet  mindre;  jeg 
elskede  min  Josepha  med  Oprigtighed,  og  jeg  følte,  hvad  jeg 
skyldte  det  stakkels  Barn,  der  blindthen  følgende  sine  Følelser 
havde  kastet  sig  i  mine  Arme. 

Men  hvad  var  nu  at  gøre?  Alle  disse  fornuftige  Betænknin- 
ger kom  bagefter,  og  den  antændte  Brand  stod  ikke  mere  til  at 
slukke.  Hvad  gjorde  vi  da?  Det,  som  alle  Daarer  gør,  naar  de 
har  begaaet  en  dum  Streg:  vi  overlod  Udfaldet  til  Tiden,  der 
gør  saa  mange  krogede  Ting  rette  og  sætter  Taaberne  paa 
samme  Hylde  som  de  vise. 

En  Nat,  da  vi  som  sædvanlig  mødtes  i  Haven,  var  Josepha 
mere  mørk  og  nedslagen,  end  hun  plejede:  hendes  Skriftefader 
havde  trængt  heftigt  ind  paa  hende  for  at  erfare  noget  om  vor 
Forstaaelse;  men  dreven  af  en  dunkel  Anelse  havde  hun  stand- 
haftig nægtet  og  fortiet  alt.  Herover  gjorde  hun  sig  nu  æng- 
stende Skrupler;  thi  det  er  jo  ufravigelig  Pligt  for  alle  rettroende 
Katoliker,  intet  at  holde  skjult  for  deres  Sjælesørgere.  Vi  fran- 
ske Soldater,  Revolutionens  Børn,  tog  ikke  den  Ting  saa  strengt: 
Napoleon  var  vor  Pave,  og  Absolution  modtog  vi  af  Fjendehaand 
tidlig  eller  silde  paa  Valpladsen.  Jeg  stræbte  derfor  at  berolige 


237 

hendes  ømme  Samvittighed  og  besvor  hende  at  holde  vor  Kær- 
lighed hemmelig  og  ikke  at  røbe  det  mindste  derom  for  noget 
Menneske.  Hun  lovede  det  og  forlod  mig  med  et  lettere  Hjerte. 

Men  næste  Nat  var  hendes  Ængstelighed  vendt  tilbage  med 
forøget  Styrke. 

,,Robert!''  sagde  hun,  idet  hun  med  Heftighed  sluttede  mig  i 
sine  Arme,  ,,min  Fader  har  sikkert  ogsaa  mærket  noget,  men 
hans  Opførsel  sætter  mig  baade  i  Frygt  og  Forundring;  thi  han 
giver  ikke  utydelig  at  forstaa,  at  dette  Forhold  behager  ham 
—  ham,  jeg  saa  mange  Hundrede  Gange  har  hørt  forbande  dine 
Landsmænd.  Robert!  Robert!  ak,  gid  jeg  aldrig  havde  set  dig! 
der  forestaar  dig  vist  en  Ulykke,  og  jeg  skal  dele  den  med  dig, 
om  jeg  end  ikke  kan  afværge  den." 

Jeg  sluttede  den  elskede  Pige  i  mine  Arme  og  søgte  med  paa- 
tagen  Rolighed  at  bortjage  hendes  Bekymringer  og  stille  hende 
tilfreds.  Det  lykkedes  mig  kun  halvt;  ved  Afskeden  formanede 
hun  mig  til  Forsigtighed  og  Opmærksomhed,  da  man  aldrig 
kunde  vide,  hvad  hendes  Landsmænd  havde  i  Sinde.  Jeg  fulgte 
hendes  Raad  og  saa  endnu  samme  Nat  tvende  mistænkelige 
Skikkelser  liste  sig  ud  af  Huset. 

Dagen  efter  overraskede  jeg,  paa  en  Spadseregang  i  den 
nærliggende  Olivenskov,  min  Josephas  Fader  i  en  ivrig  Sam- 
tale med  Familiens  Skriftefader  —  hvem  jeg  allerede  godt 
kendte  —  og  en  anden  Munk.  Jeg  hørte  ikke,  hvad  de  sagde; 
men  saa  snart  de  blev  mig  var,  gik  begge  Munkene  bort;  kun 
min  Vært  blev  tilbage  og  fulgte  mig  hjem  under  en  trohjertig 
Passiar  om  ganske  ligegyldige  Ting. 

.  .  Paafølgende  Aften  var  han  ved  Bordet  ualmindelig  oprømt, 
tømte  flittig  sit  Glas  og  nødte  mig  og  mine  Kammerater  til  at 
drikke  mer,  end  vi  plejede.  Dette  gjorde  mig  noget  mistænke- 
lig. Jeg  gjorde  Tegn  til  dem,  for  at  de  skulde  holde  Maade; 
men  de  forstod  mig  ikke  eller  vilde  ikke  forstaa  mig  og  blev  ved 
at  gøre  Værten  Besked. 

Selv  holdt  jeg  Maade  og  sørgede  for,  at  jeg  ikke  skulde  drikke 
Samlingen  bort.  Men  mine  Vaabenbrødre  blev  stedse  mere  og 
mere  oprømte,  begyndte  at  skvadronere  og  synge.  De  jublede 
over  Spaniens  nær  forestaaende  Indlemmelse  i  det  store  Rige, 
og  —  Joseph  Leo  jublede  med. 

Omsider  sagde  vi  Godnat;  han  med  et  betydningsfuldt  Smil, 
de  andre  med  stammende  Tunger  og  jeg  med  voksende  Mis- 
tænksomhed. 

Da  jeg  var  kommet  paa  mit  Værelse  og  overtænkte  vor  Værts 

Opførsel,  bestyrkedes  jeg  end  mere  i  min  Formodning  om,  at  et 
hemmeligt  Anslag  maatte  være  i  Værk.  Jeg  foresatte  mig  næste 
Morgen  at  gaa  ind  til  Byen  for  at  advare  min  Chef,  der,  saavel 
som  hele  Kompagniet,  hidtil  havde  levet  i  sorgløs  Tryghed.  Selv 
kunde  jeg  ikke  sove;  der  anede  mig  noget. 

Mekanisk  spændte  jeg  mit  Sidegevær  om,  stak  en  Pistol  til 
mig  og  gik  ud  i  Jasminløvhytten,  hvor  jeg  ventede  Josepha.  Jeg 
sad  her  vel  en  halv  Time;  hun  kom  ikke;  det  var  over  Midnat. 
Jeg  blev  ængstelig  og  vilde  just  gaa  hen  og  se  til  mine  Kam- 
merater, der  sov  i  en  Sidefløj  af  Gaarden,  da  Josepha  kom  hur- 
tig som  et  Vindpust  og  kastede  sig  skælvende  som  et  Løv  og 
^med  bankende  Hjerte  op  til  mit  Bryst. 

„Red  dig!  Robert!  red  dig!"  hviskede  hun  i  den  højeste  Grad 
af  Angst;  „man  vil  myrde  eder  alle  sammen.  Hele  Landet  staar 
op  imod  eder;  paa  een  Gang  skal  det  alle  Vegne  bryde  løs;  naar, 
ved  jeg  ikke;  men  snart  sker  det,  maaske  i  denne  Nat.  Robert! 
Robert!  for  at  frelse  dig  forraader  jeg  en  Hemmelighed,  som 
vel  ingen  har  betroet  mig,  men  hvori  dog  min  egen  Fader  er 
medvidende  —  fiy!  fly!  og  lad  mig  saa  vorde  et  Offer  for  min 
Kærlighed  til  dig!" 

„Josepha!"  sagde  jeg,  „vil  du  sætte  dit  eget  Liv  til  for  at 
frelse  mit,  hvorledes  skulde  jeg  da  forlade  dig?  Skulde  jeg  fly 
og  lade  dig  tilbage  blandt  dine  hævntørstende  Landsmænd?  Nej, 
dersom  du  ikke  følger  mig,  saa  vil  jeg  blive  her  og  vente  min 
Skæbne." 

Hun  omfavnede  mig  med  Heftighed  og  svarede: 

„Robert!  jeg  er  din!  jeg  følger  dig  i  Livet  og  i  Døden;  men 
lad  os  ile,  min  elskede!  thi  Livet  og  Døden  hænger  af  et  Øjeblik." 

,, Først,"  sagde  jeg,  ,,maa  jeg  vække  mine  Kammerater  og 
tage  dem  med;  thi  at  forlade  dem,  det  forbyder  mig  Ære  og 
Pligt.  Dog  maaske  er  ej  heller  Faren  saa  nær  og  saa  stor,  som 
du  forestiller  dig  —  hvad  ved  du  om  dine  Landsmænds  An- 
slag?" 

,,I  Morges,"  fortalte  hun,  ,,saa  jeg  vor  Skriftefader  og  en 
anden  gejstlig  Herre  skyndsomt  snige  sig  fra  Lunden  in,d  gen- 
nem en  Bagdør;  og  medens  jeg  endnu  stod  og  grublede  over 
Hensigten  af  dette  hemmelige  Besøg,  hørte  jeg  flere  Fodtrin 
nærme  sig  det  Værelse,  hvori  jeg  befandt  mig.  Det  var,  som  om 
en  lønlig  Stemme  tilhviskede  mig,  at  jeg  skulde  søge  Skjul  i 
det  store  Hjørneskab  for  derfra  at  belure  deres  Samtale.  Begge 
Paterne  traadte  ind  —  min  Fader  med  dem.  Ak!  Robert!  sværg 
mig  til,  at  du  ikke  vil  hævne  dig  paa  din  Josephas  Fader!  og  at 

du  vil  gøre  alt  for  at  redde  ham,  om  han  nogensinde  skulde 
komme  i  din  eller  dine  Kammeraters  Vold!" 

—  Jeg  svor.  — 

„For  din  Skyld  synder  jeg  mod  ham  og  mit  Fødeland!  men 
jeg  kan  ikke  tie,  naar  Sværdet  hænger  i  et  Haar  over  dit  Ho- 
ved. De  talte  om,  hvorledes  den  store  Plan,  at  myrde  alle 
Franskmænd  paa  een  Gang,  nu  var  sin  Udførelse  nær;  hvor- 
ledes de  indviede  gik  nu  omkring  over  hele  Spanien  for  at  under- 
rette alle  Husfædre  om,  hvad  de  havde  at  gøre,  samt  betegnede 
de  forskellige  Dødsmaader,  hver  især  skulde  anvende.  Med  For- 
færdeise hørte  jeg  dette  og  mere  blandet  med  de  grueligste  For- 
bandelser over  eder  og  Jubel  over  eders  nær  forestaaende  Under- 
gang. Kun  Tiden  omtalte  de  ikke;  men  den  kan  ikke  være  fjæm, 
og  jeg  frygter  saare,  at  Slaget  skal  ske  i  denne  Nat." 

Saaledes  talte  hun  med  stedse  stigende  Angst  og  Bævelse. 

,,Gaa,  min  frelsende  Engel!"  tog  jeg  Ordet,  ,,gaa,  det  snareste 
og  forsigtigste  du  kan,  og  hent,  hvad  du  anser  for  nødvendigt 
paa  vor  Flugt!  imidlertid  henter  jeg  mine  sovende  Soldater." 

Hun  viste  mig  en  liden  Bylt  og  svarede:  „Her  har  jeg  alle- 
rede alt." 

,,Saa  bliv  her,  kæreste  Josepha!  til  jeg  kommer  igen"  — 
sagde  jeg  og  ilede  med  bevingede  Fjed  gennem  Haven  og  over 
Gaarden  hen  til  mine  Kammeraters  Værelse. 

Døren  stod  paa  Klem  —  jeg  saa  Lys  derinde  og  hørte  hvi- 
skende Stemmer,  som  ikke  var  deres: 

,,Godt  truffet!"  sagde  en,  ,, deres  Kættersjæle  er  allerede  Halv- 
vejen til  Helvede,  begge  Hundene  er  saa  døde  som  Stene." 

,,0g  nu  af  Sted!"  sagde  den  anden,  „til  Sergeantens  Væ- 
relse, at  han  snart  kan  komme  til  at  indhente  dem." 

Haaret  rejste  sig  paa  mit  Hoved:  Hævn  og  Vrede  stormede 
i  mit  Bryst.  Jeg  keg  gennem  Sprækken:  der  stod  tvende  Munke 
—  den  ene.  Husets  Skriftefader,  med  Lygte  i  den  ene,  en  blodig 
Dolk  i  den  anden  Haand  —  mine  stakkels  Vaabenfæller  laa 
foran  dem  i  Sengen  med  dødblege  Ansigter. 

Jeg  trak  min  Kaarde,  stødte  Døren  op,  og  i  to  Sekunder  laa 
begge  Morderne  for  miAe  Fødder  rallende  og  væltende  sig  i  deres 
Blod.  Lygten  faldt  til  Gulvet,  men  Lyset  brændte  endnu;  jeg 
greb  den  og  for  tilbage  til  Josepha. 

,,Kom!"  sagde  jeg,  ,,kom,  min  elskede!  Her  er  intet  Øjeblik 
at  spilde.  Vi  maa  ile  ind  til  Byen  for  at  bringe  Kompagniet 
paa  Benene." 

Krampagtig  klyngede  hun  sig  til  mig.  Vi  steg  over  Have- 
muren og  tog  Vejen  ad  Tobosa  til.  Ingen  af  os  talte  et  Ord. 

Vi  var  ikke  kommet  den  halve  Vej,  før  det  med  et  begyndte 
at  blive  lyst  i  Byen;  fra  flere  Vinduer  saa  vi  det  glimte  gennem 
Mørket,  og  snart  farvedes  Himmelen  oven  over  af  et  rødligt 
iSkær.  Jeg  standsede.  — 

,,Hvad  betyder  dette?  Her  maa  Komplottet  være  opdaget  og 
Kompagniet  allerede  paa  Benene  —  af  Stedl  jeg  hører  Raaben 
og  Larmen."  — 

rjOg  jeg  Syngen/'  sagde  Josepha;  ,,ah!''  lagde  hun  hurtig  til 
og  knugede  sig  fast  om  min  Arm,  „det  er  Spansk,  de  synger  — 
det  er  Nationalmelodien,  som  jeg  vel  kender." 

,,Saa  er  alt  forbif  raabte  jeg:  ,,og  Forræderne  har  sejret." 

I  det  samme  hørte  vi  rappe  Fodtrin  som  af  hurtigt  løbende 
nærme  sig  paa  Vejen  hen  mod  det  Sted,  hvor  vi  stod.  Vi  sprang 
til  Side  og  bag  ved  en  Busk. 

,,Ud  til  Leo  og  Locles  og  de  andre!"  raabte  en  aandepustende 
og  paa  Spansk,  ,,lad  os  se,  hvad  de  der  har  bestilt." 

,,0g  om  de  har  gjort  det  saa  godt  som  vil"  stønnede  en  anden: 
,,ikke  een  af  det  hele  Kompagni  maa  undslippe!" 

Her  havde  jeg  i  et  Øjeblik  faaet  mer  end  nok  at  vide. 

,, Josepha!"  sagde  jeg  og  slap  hendes  dirrende  Haand;  ,,du 
hører  selv,  at  dine  grusomme  Landsmænd  har  dræbt  alle  mine 
brave  Kammerater;  mig  venter  den  samme  Skæbne;  skil  dig  fra 
det  ulykkelige  Slagtoffer,  mens  det  endnu  er  Tid,  og  frels  dig 
^elv!  gaa!  forlad  mig!" 

,, Aldrig!"  raabte  den  ædle  Pige,  kastede  begge  Arme  om  min 
Hals  og  klyngede  sig  med  mere  end  kvindelig  Styrke  op  til  mig. 

„Du  elskelige  Væsen!"  sagde  jeg  og  kyssede  hendes  glødende 
Pande,  ,,saa  bliv  da,  bliv  hos  mig,  siden  jeg  er  dig  kærere  end 
Livet;  ak,  hvor  gerne  vilde  jeg  nu  bevare  baade  dit  og  mit  — 
men  hvorhen?  og  i  Mørket?  paa  ubekendte  Veje?  Hovedkvarteret 
er  ti  Mile  borte  —  og  overalt,  om  nu  denne  Mordnat  strækker 
sig  over  den  ganske  Halvø,  og  jeg  maaske  er  den  eneste  levende 
Franskmand  i  denne  store  Mordergrube?" 

,,Vi  er  to!"  sagde  den  velsignede  Pige;  ,,jeg  er  ikke  mere 
Spanierinde;  jeg  frasiger  mig  Fødeland,  Slægt  og  Hjem.  Du  er 
nu  min  eneste  Slægtning,  min  eneste  Ven;  og  hvor  du  er,  Ro- 
bert! der  er  mit  Hjem." 

Mine  Taarer  strømmede  af  uendelig  Kærlighed,  af  inderlig 
Medynk  med  det  dyrebare  Væsen,  der  saaledes  elskede  mig  over 
alle  Ting,  ja  mig  alene  af  alt.  Jeg  saa  til  Jorden,  nedtrykket  af 

en  hidtil  ukendt  vidunderlig  frydblandet  Smerte.  Jeg  tog  hende 
paa  mit  Skød  og  hældede    mit  Hoved  ned  til  hendes    trofaste 
Bryst  og  tænkte:  ak!  gid  vi  nu  sad  saaledes  ved  Durances  frede-' 
lige  Bredder  i  min  fædrene  Hytte!  Hun  anede  mit  Ønske;  thi 
huii  spurgte  sødt  hviskende: 

„Hvor  langt,  min  eneste!  er  der  til  Grænsen  mellem  dit  og 
mit  Fædreland?" 

—  , »Hundrede  Mile,"  svarede  jeg  dybtsukkende. 

Hun  gøs. 

„Robert!"  sagde  hun,  „jeg  ved  en  lønlig  Klippehule  hist  oppe 
mellem  Bjergene;  lad  os  ty  derhen!  Jeg  vil  skjule  dig  der,  gaa 
ud  om  Dagen  og  bringe  dig  Føde  og  Underretning  om  dine 
Landsmænds  Skæbne.  Kom,  søde  Robert!  den  hellige  Jomfru 
kan  endnu  forbarme  sig  over  os." 

Vi  gik.  Besværlig,  frygtelig  var  vor  Vandring;  Lyset  i  vor 
Lygte  var  udbrændt;  vi  maatte  arbejde  os  møjsommelig  frem 
gennem  Tykninger,  Bakker  og  Dale,  og  over  mangen  en  bru- 
sende Skovbæk  maatte  jeg  bære  min  kære  Vejviserinde.  Bag 
ved  os  hørte  vi  Banditternes  Sang  og  vilde  Jubelraab,  Staalgny 
og  Glædesskud.  Lys  funklede  fra  hundrede  adspredte  Steder,  og 
flammende  Fakkelskin  bølgede  bag  ved  os  og  paa  begge  Sider; 
kun  foran  os  laa  i  skummelt,  truende  Mørke  den  høje,  skov- 
groede  Bjergaas,  over  hvilken  Stjernerne  mat  tindrende  syntes 
at  vinke  ad  os." 

Det  blev  Morgen,  inden  vi  naaede  Rygningen  af  den  forreste 
Bjergrad.  Vi  standsede  paa  en  aabcn  Slette  og  saa  os  rundt 
omkring. 

„Hisset!"  raabte  Josepha  og  pegede  ned  i  en  skummel  Dal, 
,, hisset  maa  vort  Fristed  ligge;  jeg  kender  det  paa  Vandfaldet 
og  de  to  store  Akasier.  Der,  min  Robert!  er  vi  for  det  første 
aldeles  trygge;  ingen  kender  Hulen  uden  jeg  og  den  gamle 
Hyrde,  som  nu  mer  end  i  et  helt  Aar  ikke  har  forladt  Huset. 
Priset  være  den  velsignede  Jomfru  og  Santa  Theodosia!  Men 
først,  min  kæreste!  en  Hjertestyrkning  paa  Nattens  Angst  og 
Møje!" 

Med  disse  Ord  aabnede  hun  sin  Bylt,  satte  sig  ned,  bredte  et 
Klæde  over  sit  Skød  og  lagde  derpaa  Brød  og  Figener.  Vi  spiste 
og  glemte  for  nogle  Øjeblikke  ved  hverandres  Side  den  urolige 
Verden  der  nedenunder  os.  Som  den  skibbrudne,  der  har  frelst 
sig  op  paa  et  Klippestykke  i  Havet,  hører  fra  sit  sikre  Stand- 
punkt paa  Stormens  Hylen  og  Bølgernes  Torden  i  Dybet:  saa- 
ledes lyttede  vi  sorgløse  til  Bøssernes  Knalden    og  Klokkernes 

Ringen  paa  la  Manchas  Sletter.  Vi  forekom  os  selv  som  de  tvende 
eneste  overblevne  fra  en  alt  ødelæggende  Syndflod,  som  de  eneste 
levende  af  en  hel  Menneskeslægt,  der  nu  blev  ringet  til  Graven. 

Da  vi  havde  fuldendt  vort  tarvelige  Maaltid,  steg  vi  Haand 
i  Haand  ned  ad  den  inderste  Side  af  Bjerget  for  at  naa  den  for- 
ønskede Hule.  Tidt  sank  vi  ned  i  Kløfter  og  hildede  os  mellem 
Rankevækster,  hvorfra  min  Kaarde  maatte  aabne  os  Udgang; 
men  de  to  højtstaaende  Akacier  bragte  os  altid  igen  paa  det 
rette  Spor. 

Omsider  naaede  vi  det  forønskede  Asyl:  det  var  en  snæver 
Huling,  der  gik  —  uvist  hvor  langt  —  ind  i  Fjeldet;  ud  fra  den 
sprang  en  liden  Kilde.  Vi  undersøgte  den,  saa  vidt  Lysningen 
vilde  række,  og  fandt  den  rummelig  nok  for  tvende;  vi  samlede 
udenfor  Løv  og  Mos  og  beredte  os  derinde  et  Leje,  paa  hvilket 
vi  første  Gang  indsov  i  hverandres  Arme. 

Det  var  højt  op  paa  Formiddagen,  da  vi  vaagnede.  Josepha 
vilde  nu  liste  sig  hjem  saa  ubemærket  som  muligt  og  ved  næste 
Nats  Frembrud  komme  tilbage  med  Levnedsmidler  og  Oplysnin- 
ger om  det  skete  og  om,  hvorvidt  der  endnu  maatte  være  Fran- 
ske tilbage,  hos  hvem  vi  derefter  kunde  søge  Tilflugt. 

Ikke  uden  ængstende  Følelser  slap  jeg  den  kære  Pige  af  min 
Favn;  men  hun  løsrev  sig  kækt  og  tillidsfuldt.  Hun  var  virkelig 
nu  modigere  end  jeg,  end  Soldaten;  i  det  mindste  var  hendes 
Haab  frejdigere  og  hendes  Tro  paa  Forsynet  større  end  min. 

Hvilken  langsommelig  Dag,  min  Herre!  tilbragte  jeg  i  dette 
mit  ensomme  Fængsel  I  hvor  skjalv  jeg  for  min  dyrebare  Jo- 
sepha, at  hendes  Flugt  med  mig  skulde  være  røbet,  og  hun  selv 
faldet  som  et  Offer  for  hendes  blodtørstige  Landsmænds  grænse- 
løse Hævngerrighed!  —  Solen  gik  ned  —  det  blev  mørkere  og 
mørkere  uden  for  mig  —  det  blev  endnu  mørkere  i  min  Sjæl.  — 
Omsider  kom  hun,  lig  en  til  Livet  opvækkende  Engel.  Foruden 
Forfriskninger  medbragte  hun  Lys  og  Fyrtøj.  Hun  kastede  det 
alt  ned  ved  mig  og  sank  i  mine  udbredte  Arme. 

Da  Gensynets  første  Henrykkelse  var  sagtnet,  slog  vi  Ild, 
tændte  Lyset  og  forføjede  os  til  et  endnu  bekvemmere  Sted 
længere  inde  i  Hulen.  Her  lejrede  vi  os  nu,  og  jeg  spiste  og 
drak  med  Begærlighed.  Josepha  tog  et  Par  Mundfulde  og  nip- 
pede til  Bægeret,  men  betragtede  mig  med  glædestraalende  Øjne 
og  smilte  over  min  Graadighed. 

Da  Hunger  og  Tørst  var  stillet,  lagde  hun  Armen  om  min 
Skulder  og  fortalte:  I  Tumulten  havde  man  slet  ikke  savnet 
ilende;  men  siden  efter  mig  desto  mere.  Hendes  Fader,  der  hele 

Natten  havde  været  virksom  paa  andre  Steder  og  havde  over- 
ladt mit  og  mine  Kammeraters  Mord  til  de  tvende  Munke,  kom 
først  hjem  ved  Middagstid.  Han  saa  i  mit  Værelse  og  fandt  det 
tomt;  han  ilede  ind  i  de  andres  og  fandt  der  baade  Soldaterne 
og  Munkene  —  alle  fire  døde. 

Han  maatte  have  anet,  hvorledes  det  var  tilgaaet,  og  hvo  de 
sidstes  Banemand  monne  være;  thi  han  begyndte  mistænkelig 
og  harmfuld  at  udfritte  sin  Datter.  Men  med  kvindelig  Snildhed 
og  mandelig  Fasthed  vidste  hun  at  slippe  vel  fra  denne  farlige 
Inkvisition:  hvad  hende  angik,  lod  baade  Faderen  og  de  andre 
tilstedeværende  at  være  fuldkommen  beroligede;  men  efter  mig 
blev  straks  forskellige  Hobe  paa  fire  og  fire  udsendt.  Af  mit 
Kompagni,  der  laa  i  Tobosa,  var  ikke  en  eneste  Mand  undslup- 
pet; men  hvor  vidt  Myrderiet  for  Resten  havde  strakt  sig  —  dette 
havde  hun  endnu  ikke  været  i  Stand  til  at  erfare. 

For  e]  at  vække  Mistanke  om,  at  hun  vidste  mit  Skjul,  maatte 
Josepha  forlade  mig  længe  før  Dag  og  stræbe  at  være  hjemme, 
før  Morgenlyset  begyndte  at  gry.  Atten  eviglange  Timer  tilbragte 
jeg  atter  i  sørgelig  Ensomhed.  Først  da  Midnattens  Masine  ka- 
stede sit  blege  Skær  ind  i  Aabningen  af  min  Hule,  vendte  hun 
tilbage  til  sin  længselsfulde  Ven.  Denne  Gang  bragte  hun  trø- 
stende Efterretninger;  det  blodige  Komplot  var  de  allerfleste 
Steder  røbet  eller  opdaget  saa  betids,  at  mine  Landsmænd  kunde 
tage  betryggende  Forholdsregler. 

Morderne  grebes,  dræbtes  eller  adspredte  sig;  kun  enkelte 
Franske  blev  myrdede;  men  de  øvrige  koncentrerede  sig  desto 
mere,  indkaldte  deres  Forposter  og  Udvagter  eller  forstærkede 
dem:  kort  at  fortælle,  Tobosa  var  en  af  de  faa  Byer,  hvor  den 
infernalske  Plan  saa  fuldkomment  lykkedes.  Sluttelig  havde  hun 
ogsaa  erfaret,  at  den  Division,  hvortil  mit  Regiment  hørte,  havde 
taget  en  fast  Stilling  to  til  tre  Mile  borte  paa  hin  Side  Bjergene. 
Didhen  besluttede  vi  med  næste  Dagslys  at  tage  vor  Tilflugt. 
Men  Skæbnen  havde  besluttet  det  anderledes. 

Jeg  vaagnede  i  Dagbrækningen;  Josepha  sov  endnu  trygt  ved 
min  Side.  Sagtelig  kyssede  jeg  hendes  Kind  og  rejste  mig  for 
at  se,  om  intet  Tegn  paa  mine  Landsmænds  Nærmelse  skulde 
lade  sig  til  Syne.  Jeg  gik  uden  for  Hulen.  Sletten  og  alle  Dale 
var  endnu  skjulte  i  Morgenduggen;  kun  Bjergskovens  Kroner 
ragede  frem  af  det  hvide  Taagehav.  Solen  bebudede  sit  Komme 
ved  Purpurglorien  i  Østen.  Mit  Hjerte  blev  inderlig  bevæget;  min 
Sjæl  opløftede  sig,  og  gennemstrømmet  af  Følelser,  der  ellers 

er  fremmede  i  Felten,  faldt  jeg  paa  mine  Knæ  for  at  bede  til 
den,  der  skabte  Solen,  Josepha  og  mig. 

Styrket  og  glædet  ved  Bønnen  vilde  jeg  rejse  mig  op  og  vende 
tilbage  til  Hulen:  da  jeg  blev  revet  bagover  af  flere  kraftige 
Hænder  og  bundet  —  jeg  var  i  mine  Fjenders  Vold.  En  skræk- 
kelig Overgang,  min  kære  Herre!  Seks  vilde  Skikkelser  om- 
ringede mig  med  Haanlatter,  Spot  og  Forbandelser;  iblandt  dem 
min  Josephas  Fader. 

„Morder!  Røver!"  skreg  han,  ,,hvor  har  du  gjort  af  min 
Datter?" 

Jeg  tav;  jeg  vidste  ikke,  hvad  jeg  skulde  svare,  Dm  jeg  skulde 
røbe  hendes  Skjul  eller  ej,  dog,  jeg  valgte  det  sidste;  thi  jeg 
maa  bekende:  jeg  frygtede  for  hendes  Liv  —  mit  eget  ansaa  jeg 
med  god  Grund  som  fortabt  og  beredte  mig  paa  at  dø  med  en 
fransk  Soldats  Standhaftighed. 

,,Gør  med  mig,"  svarede  jeg,  ,,hvad  eders  blinde  Had  ind- 
skyder eder;  men  forgrib  eder  ikke  mod  eders  eget  Kød  og  Blod! 
Hvad  kommer  Josepha  mig  ved?  Savner  I  hende,  maa  I  søge 
hende  andensteds;  I  har  vel  selv  unge  Karle,  som  en  Pige  kan 
faa  Lyst  til." 

—  Jeg  lyttede,  om  hun  endnu  sov:  jo!  det  var  ganske  stille 
i  Hulen,  hvis  Indgang  skjultes  af  tykke  Myrtebuske. 

,,Du  kætterske  Pigetyv!"  raabte  han  igen:  ,,saaledes  slipper 
du  ikke;  bekend  eller  dø!" 

Han  satte  mig  en  Dolk  paa  Brystet. 

,,Stød  til!"  sagde  jeg  rolig  —  ,,dog  holdt!  endnu  et  Ord:  om 
jeg  nu  siger  eder,  hvor  Josepha  er,  vil  I  saa  tilgive  hende  og 
lade  mig  bøde  for  os  begge?" 

,, Franske  Hund,"  svarede  han,  ,,jeg  er  ingen  Barnemorder; 
hende  skænker  jeg  Livet." 

,,Men  vi  ikke,"  hørte  jeg  det  hviske  bag  ved  mig. 

Nu  var  jeg  ganske  bestemt  paa  ikke  at  røbe  hende  —  blot 
hun  ikke  skulde  røbe  sig  selv. 

,, Josepha,"  sagde  jeg,  ,,hår  vel  haft  en  Slags  Godhed  for 
mig;  men  jeg  har  ikke  set  hende,  siden  jeg  flyede  fra  eders  Hus. 
Da  jeg  mærkede  Uraad,  tog  jeg  Afsked  med  hende;  hun  var 
meget  bedrøvet  og  sagde,  at  hun  vilde  gøre  en  Fodvandring  til 
sin  Tante  i  et  Kloster,  hvis  Navn  I  selv  maa  vide;  der  kan  I 
vel  finde  hende."  — 

Denne  Nødløgn  gjorde  et  behageligt  Indtryk  paa  den  barske 
Leo;    hans  mørke  Aasyn  opklaredes  noget,    og  han  forlod    os 

skyndsomt  med  den  trøstelige  Formaning  til  mine  øvrige  Vog- 
tere: 

,,Gør  det  kort,  og  pin  ham  ikke  for  længe!  han  er  dog  ikke 
værre  end  hans  øvrige  Stalbrødre." 

Nu  begyndte  en  Raadslagning,  hvorved  jeg  vel  kunde  bare 
mig  for  at  le.  En  vilde  have  mig  hængt  straks  ved  Hovedet;  en 
anden  ved  Benene;  den  tredie  forbedrede  denne  Dødsmaade  saa- 
ledes,  at  jeg  skulde  hænge  med  Hovedet  i  en  Myretue,  for  — 
som  han  sagde  —  at  more  dem  med  mine  Grimasser.  Den  fjerde 
vilde  have  mig  flækket  midt  igennem  i  to  Dele  ved  Hjælp  af 
tvende  sammenbøjede  Grene;  men  den  femtes  Forslag  vandt  om- 
sider enstemmigt  Bifald. 

,,Longa,"  sagde  han,  „staar  med  sine  Gueriller  inde  i  Bjer- 
gene, næppe  en  Mil  herfra.  Jeg  var  hos  ham  i  Gaar  og  hørte, 
at  han  i  Dag  tidlig  vilde  være  i  Tuestadalen.  Der  skal  holdes 
en  lille  fornøjelig  Autodafé:  de  fører  seks  franske  Kættere  med 
sig,  som  skal  brændes  levende;  lad  nu  denne  være  den  syvende 
og  bidrage  med  sin  fordømte  Krop  til  at  forherlige  Festen!" 

Ifølge  denne  kærlige  Beslutning,  som  Forsynet  til  min  Frelse 
maa  have  indskudt  Umennesket,  førte  de  mig  nu  med  bagbundne 
Hænder  hen  til  det  antydede  Sted.  Jeg  kastede  lønlig  et  Blik 
om  til  Hulen  og  tilsukkede  den  sovende  Engel  et  smerteligt 
Farvel. 

Vor  Vej  faldt  besværlig,  ofte  op  ad  stejle  Klipper,  atter  nedad, 
snart  til  den  ene  og  snart  til  den  anden  Side,  saa  at  det  blev 
høj  Middag,  inden  vi  naaede  til  den  frygtelige  Dødens  Dal. 

Hvilken  Scene  fremviste  sig  her!  Et  Hundrede  eller  flere  Spa- 
niere laa,  gik  eller  stod  paa  den  dunkle  Skovslette  med  deres 
lange  Bøsser  i  Armen  og  Papii^Cigaren  i  Munden.  Midt  imellem 
dem  laa  ni  af  mine  ulykkelige  Landsmænd  koblede  til  hver- 
andre. Longa,  den  skrækkelige  Menneskeslagter  Longa,  stod 
foran  dem,  lænende  sig  paa  Kaardehæftet,  og  betragtede  dem 
med  et  skummelt,  dødbebudende  Smil. 

Saa  snart  Hoben  blev  os  var,  istemte  den  et  Glædesbrøl,  der 
besvaredes  af  mine  Førere  med  et  lignende.  Jeg  blev  slængt  hen 
til  mine  Kammerater.  Nu  først  bemærkede  jeg,  at  der  inde  i 
Kresen  var  oprejst  ni  smaa  Baal  af  tørre,  raadne  og  grønne 
Grene;  det  sidste  viste  mig  de  nedhængende  friske  Blade,  og 
jeg  kunde  heraf  slutte  mig  til  vore  forlængede  Pinsler. 

Da  mine  Førere  havde  aflagt  Beretning  mig  angaaende  til 
Guerillachefen,  sagde  denne:  ,, Gesvindt,  Børn!  red  ogsaa  en 
varm  Seng  op  til  denne  Kryster;  thi  om  fem  Minutter  tager  Ko- 

medien  sin  Begyndelse.  Muntert!  vi  har  endnu  en  lang  March 
at  fuldende,  inden  Solen  gaar  ned." 

At  dø  paa  Valpladsen,  min  Herrel  falde  for  ærlig  Soldater- 
haand  —  det  er  intet;  det  gaar  som  en  Dans;  men  at  henrettes 
som  en  Forbryder,  at  massakreres  af  fejge  Kæltringer,  af  Skov- 
røvere og  Galej  kandidater  —  det  er  Helvedes  Pine  for  en  hon- 
net Krigsmand.  —  Tragedien  begyndte:  mine  ni  Landsmænd 
blev  bundne  kastet  hver  paa  sit  Baal  og  surret  fast,  medens  man 
tilberedte  det  tiende  for  mig.  Ak!  min  Herre!  jeg  har  været  i 
elleve  store  Batailler  og  i  fem  og  tredive  Skærmysler;  men  aldrig 
var  jeg  saaledes  til  Mode  som  i  denne  Forfærdelsens  Time.  Den 
staar  for  min  Sjæl,  som  om  det  havde  tildraget  sig  i  Gaar. 

Endnu  efter  saa  mange  Aars  Forlob  drømmer  jeg  mangen 
Gang  om  denne  Helvedes  Fest  og  opvaagner  i  Forskrækkelse. 
Endnu  ser  jeg  mine  Vaabenbrødre  paa  Baalene  og  deres  Bødler 
grinende  og  hylende  omkring  dem;  endnu  ser  jeg  dem  tænde 
an,  ser  Røgen  kvalme  op  igennem  Grenene,  Luen  slikke  efter 
sit  Bytte,  jeg  hører  dens  Knistren  og  Buldren  og  derimellem  de 
ulyksaliges  Smerteskrig  og  Bødlernes  sataniske  Skogren.  Jeg 
forbandede  min  Fødselsdag;  jeg  ønskede,  at  Klippen  vilde  falde 
ned  og  knuse  mig;  jeg  forsøgte  at  nedsvælge  min  Tunge  og  s€La- 
ledes  kvæle  mig  selv,  som  jeg  har  hørt  om  Negerne;  jeg  hævede 
min  Overkrop  i  Vejret  for  at  knuse  min  Pande  mod  en  Træ- 
stub —  forgæves!  jeg  kunde  ikke  naa  den.  Da  tilknugede  jeg 
mine  Øjne  og  ønskede,  at  jeg  ogsaa  kunde  have  tilstoppet  mine 
Ører,  ja  dødet  med  eet  alle  mine  Sanser.  Men  nu  greb  Uhyrerne 
mig,  min  Tur  var  kommet,  og  det  lindrede  virkelig  min  Sjæls 
Marter,  at  jeg  nu  kunde  ombytte  den  med  Legemets  og  snarlig 
se  en  Ende  paa  begge. 

Jeg  sad  bunden  til  en  Pæl  paa  min  haarde  Dødsseng.  Mine 
Vaabenfæller  rundt  omkring  mig  var  nedsunkne  i  Aske  og  Em- 
mer, der  endnu  ulmede  og  uddampede  en  kvælende  Stank  af  de 
halv  forbrændte  Legemer. 

Longa  tog  selv  en  Brand,  holdt  mig  den  først  under  Næsen 
med  de  Ord: 

,,Lugt  nu,  du  franske  Hundehvalp!  de  spanske  Jasminer!"  og 
stak  derpaa  Baalet  an  forneden  paa  alle  fire  Hjørner. 

Jeg  hørte  det  knitre  under  mig,  Røgen  steg  mig  op  i  Næsen 
—  det  begyndte  at  varme  —  jeg  skænkede  min  Kejser  og  min 
Kæreste  hver  en  smertelig  Tanke  og  befalede  min  Sjæl  Gud  i 

Vold da,  da  knaldede  Geværer,  klirrede  Sabler,  da  lød  som 

Himmelmusik  det  velbekendte: 

„Vive  Vempereur!  allons  allons,   braves  frangaisr 

Kuglerne,  mine  Venners,  mine  Befrieres  Kugler  peb  mig  om 
Ørerne.  Jeg  drejede  mit  Hoved  om  til  den  Side,  hvorfra  de  kom, 
og  sel  det  var  dem!  det  var  mit  eget  Regiment.  ,, Frels  mig,  frels 
mig,  Kammerateri  inden  jeg  brænder!"  raabte  jeg,  allerede 
næsten  halv  kvalt  af  den  hede  Kvalm.  Men  man  hørte  mig  ikke, 
kunde  vel  ej  heller  se  mig  for  Krudtdamp  og  Røg  af  selve  Baa- 
let.  Jeg  vilde  atter  raabe;  men  mit  Raab  blev  til  en  afmægtig 
Hvæsen.  I  dette  Øjeblik  saa  jeg  nogle  af  mine  Bødler  liggende 
paa  Jorden,  trufne  af  de  franske  Kugler,  og  de  øvrige  ilsomst 
flygtende  ind  ad  Skoven  til,  lige  saa  ivrig  forfulgte  af  mine  Kam- 
merater, der  alle  uden  at  se  mig  for  forbi.  Min  Fortvivlelse 
havde  naaet  det  allerhøjeste  Punkt  — " 

Her  holdt  min  vakre  Robert  inde,  greb  begge  sin  Kones  Hæn- 
der, trak  hende  med  Heftighed  op  til  sit  Bryst  og  bedækkede 
hendes  Kinder  med  Kys  og  Taarer. 

,,Ja,  min  Herre  I"  blev  han  atter  ved,  „denne  Engel  sendte 
Gud  til  min  Frelse.  Jeg  saa  igennem  Røgen  og  Ilden,  hvorledes 
hun  kom  farende  med  en  Ørns  Hurtighed,  sprang  op  paa  Baalet, 
overskar  med  en  Dolk  den  Strikke,  som  bandt  mine  Hænder  til 
Pælen,  og  —  segnede  livløs  ned  i  mit  Skød. 

At  springe  op,  tage  hende  i  mine  Arme  og  fare  ned  af  Baa- 
let ved  den  Side,  Ilden  endnu  mindst  havde  angrebet  —  alt  dette 
var  hurtigere  gjort,  end  jeg  nu  har  fortalt  det.  Tre  Favne  der^ 
fra  sank  jeg  til  Jorden  med  min  dyrebare  Frelserinde.  Et  Par 
af  mine  Kammerater  kom  til  —  jeg  greb  den  enes  Vandflaske 
og  bestænkede  Josephas  forbrændte  Ansigt.  —  Hun  kom  til  Live, 
hun  aandede  atter;  men  —  o  Gud!  mit  Liv  havde  hun  købt  med 
Tabet  af  sit  Syn.  — " 

—  Her  kyssede  han  atter  med  inderlig  Ømhed  og  nye  Taarer 
sin  Hustrus  for  evigt  udslukte  Øjne. 

,,Jeg  kan  ikke,"  sagde  han  hulkende,  „jeg  kan  ikke  blive  ved 
—  fortæl,  Josepha!  fortæl  du  selv,  hvorledes  du  frelste  mig!" 

Han  satte  hende  blidelig  tilbage  i  hendes  Stol,  rejste  sig  og 
gik  i  heftig  Bevægelse  nogle  Gange  frem  og  tilbage  i  Værelset. 

Josepha  foldede  sine  Hænder  og  sagde    med  et  fromt  Smil: 

,,Gud  har  frelst  dig  —  jeg  ikke;  jeg  udfandt  intet  af  mig  selv; 
en  højere  Visdom  indgav  mig  alt,  hvad  jeg  skulde  gøre.  Da  jeg 
hin  rædselfulde  Morgen  opvaagnede  i  Hulen,  udstrakte  jeg  Ar^ 
men  efter  Robert,  som  jeg  troede  at  finde  ved  min  Side  —  hans 
Plads  var  tom  —  jeg  kaldte  —  der  kom  intet  Svar.  Jeg  sprang 
forskrækket   op  og  ilede   hen  til  Udgangen.    Mellem  Myrternes 

Blade  saa  jeg  flere  Skikkelser  bevæge  sig;  jeg  hørte  min  Faders 
Røst,  Roberts  Røst  —  Blodet  standsede  i  mine  Aarer,  jeg  stod 
maalløs  og  stiv  af  Forfærdelse. 

Endelig  nærmede  jeg  mig  Buskene,  bøjede  lettelig  Kvistene 
til  Side  og  saa  og  hørte  nu  alt,  hvad  min  Mand  allerede  har 
fortalt.  Flere  Gange  stod  jeg  paa  Spring  til  at  bryde  frem  og 
kaste  mig  for  min  Faders  Fødder;  men  et  Blik  paa  hans  vilde 
Ledsagere,  blandt  hvem  jeg  genkendte  vor  Nabo  Alverde,  hvis 
Haand  jeg  kort  tilforn  havde  afslaaet,  sagde  mig,  at  alle  mine 
Bønner  vilde  være  spildt.  —  De  gik.  Jeg  sprang  frem  paa  Bjerg- 
ryggen, kastede  mig  ned  og  bad  til  den  Benedidede  om  Redning 
for  min  arme  Robert.  Jeg  blev  bønhørt.  Langt  borte  paa  Slet- 
ten viste  hun  mig  en  stor  Hob  Krigere  —  det  var  Roberts  Re- 
giment. 

Jeg  fløj  over  Bakker,  Dale  og  Bjergelve;  ja,  jeg  tror  vist,  at 
jeg  af  Engle  blev  baaret  igennem  Luften,  saa  hurtig,  saa  let  og 
sikkert  kom  jeg  af  Sted  og  naaede  den  franske  Hær.  Obersten 
gik  foran;  jeg  kastede  mig  for  hans  Fødder  og  besvor  ham  at 
frelse  Robert  og  endnu  flere  Fanger,  hvem  Guerilleme  nu  stod 
i  Begreb  med  under  de  grusomste  Pinsler  at  aflive:  jeg  tilbød 
mig  selv  som  Vejviserinde.  Alle  Stier  og  Genveje  til  Tuestadalen 
kendte  jeg  nøje,  og  at  jeg  endda  næppe  kom  tidlig  nok  for  at 
befri  min  elskede,  det  har  De,  min  Herre  I  nu  nylig  hørt." 

Robert  tændte  sin  Feltpibe  anden  Gang,  satte  sig  i  den  for- 
rige Stilling  og  vedblev,  som  følger: 

,,Jeg  var  ej  heller  sluppet  ganske  uskadt  af  Skærsilden:  mit 
Haar  var  afsvedet  i  Nakken,  og  begge  min«  Hænder,  der  havde 
været  bundne  paa  Ryggen,  temmelig  forbrændte;  thi  paa  den 
Kant  af  Baalet  maa  Luen  først  være  brudt  igennem,  og  der  var 
det  ogsaa,  ved  at  overskære  Strikkerne,  at  min  Josepha  fik  sin 
Skade.  Vi  sad  begge  paa  Jorden;  hun  lænede  endnu  halv  af- 
mægtig og  smertefuld  sit  Hoved  til  mit  Bryst.  Imidlertid  kom 
Soldaterne  efterhaanden  tilbage  fra  Jagten  efter  Longa  og  hans 
Bande  og  flokkedes  omkring  os. 

Omsider  nærmede  Obersten  sig;  Kresen  aabnedes,  og  han 
traadte  hen  til  os. 

„Foudre,  camarader  sagde  han,  ,,du  har  været  temmelig  i 
Ilden;  men  hvem  er  den  smukke  Pige,  du  skylder  din  Redning? 
Jeg  ser,  du  har  gjort  godt  Bekendtskab  i  Tobosa.  Afon  dieu!  hun 
er  værre  medhandlet  end  du  —  du  skal  i  Lazaretet;  men  hvad 
gør  vi  med  hende?" 

„Hvor  jeg  er,  min  Oberst!"  svarede  jeg,  ,,der  maa  hun  ogsaa 
være;  vi  to  kan  ikke  mere  adskilles." 

Han  smilede: 

,, Meget  vel,  min  Ven!  men  her  i  dette  fordømte  Land  er  ikke 
Tid  eller  Lejlighed  til  lange  Amouretter.  —  Hvor  bor  du,  lille? 
Kan  du  selv  finde  hjem,  eller  skal  jeg  lade  dig  eskortere?" 

,,Ak,  min  Herre!"  svarede  hun,  „jeg  har  ikke  mere  noget 
Hjem;  vær  naadig  imod  mig  og  Robert,  og  lad  os  blive  samledet 
Lad  mig  blive  hos  ham  den  korte  Tid,  jeg  maaske  har  tilbage. 
For  Guds  Skyld,  Hr.  Oberst!  vær  dog  barmhjertig!" 

Hun  udstrakte  bedende  sine  Hænder  mod  en  anden  af  de  hos- 
staaende  Officerer;  Obersten  var  gaaet  bagtil  og  betragtede  min 
sortbrændte  Ryg  og  svedne  Nakke. 

,,Jeg  er  ikke  Obersten!"  sagde  Officeren.  ,,Se  paa  den,  du 
taler  til,  min  Skat!" 

„Ak  Gud!  jeg  kan  ikke  se!"  sukkede  hun. 

Da  var  det  først,  jeg  vidste,  hun  var  blind.  „Min  Oberst!"  — 
raabte  jeg  nu;  —  dog  troede  jeg  ikke  selv,  at  hun  for  bestandig 
skulde  have  mistet  sit  Syn  —  ,,De  ser,  hvad  hun  har  tabt  for 
min  Skyld,  Hjem  og  Fødeland  og  Førlighed  — " 

,,A  la  bonne  heurer  afbrød  han,  ,,tag  hende  saa  med!  men 
du  overlæsser  dig  selv  med  Bagage  —  gør  et  Par  Børe  af 
Grene,  Soldater!  bær  dem  ned  til  Vognene,  og  lad  dem  saa 
følge  med  de  andre  saarede!" 

De  kan  ikke  forestille  Dem,  kære  Herre!  hvad  min  stakkels 
lille  maatte  udstaa,  inden  vi  naaede  Lazaretet,  og  endnu  mindre 
den  Taalmodighed,  hvormed  hun  bar  alle  Smerter.  Jeg  selv,  min 
Herre!  jeg  laa  ikke  heller  paa  Roser;  men  jeg  —  jeg  var  Soldat. 

Inden  vi  blev  helbredet,  gik  to  Maaneder  hen;  de  var  ikke  de 
værste  i  mit  Liv.  Vi  havde  vore  Feltsenge  Side  om  Side;  Haand 
i  Haand  indslumrede  vi,«og  med  ømme  Haandtryk  vaagnede  vi: 
vor  bestandige  Samværen  forsødede  alle  vore  Lidelser.  —  Paa 
een  Dag  forlod  vi  Sygelejet,  og  paa  samme  Dag  blev  vi  forenet 
ved  Kirkens  hellige  Baand. 

Men  nu  kaldte  mig  min  Pligt  fra  min  elskede,  min  blinde 
Hustru:  Jeg  maatte  følge  Regimentet  og  hun  Bagagen.  De  kan 
tænke  Dem,  min  Herre!  hvad  hun  led:  Savnet  af  mig,  den  uop- 
hørlige Frygt  for  at  miste  mig,  hendes  eneste  Ven  og  Tilflugt  i 
Verden,  og  dertil  Tanken  om  det  arme  Væsen,  hun  bar  under 
sit  Hjerte!  Næsten  hver  Dag  kunde  hun  høre  Kanonernes  og 
Bøssernes  Torden,  hver  Dag  vidste  hun  mig  imellem  fjendtlige 

Kugl«r  og  Sværd,  —  hver  Aften  maatte  hun  berede  sig  paa  at 
erfare  min  Død  eller  Lemlæstelse. 

Og  dog  udholdt  hun  med  en  Heltindes  Standhaftighed  saa 
mange,  saa  langvarige  Legems-  og  Sjæls-Lidelser.  Et  Kys  af  mig 
var  nok  til  at  lade  hende  glemme  en  hel  Uges  Elendighed.  Ja 
selv  glemte  jeg  Døden,  der  næste  Dag  i  tusinde  Skikkelser  lurede 
paa  mig,  naar  jeg  blot  for  nogle  Øjeblikke  kunde  hvile  i  hendes 
Favn.  Naar  jeg  da  langt  borte  udraabte  hendes  Navn  og  hun 
kendte  min  Røst,  o!  hvor  skjalv  hun  af  Glæde,  hvor  udstrakte 
hun  Armene  og  famlede  efter  mig;  hendes  Mund  søgte  min,  hun 
knugede  mig  til  sig,  som  om  hun  aldrig  mere  skulde  slippe  mig 
af  sit  ømme  Favntag.  —  Ikke  sandt,  Maman!  du  troede,  at  en- 
hver Omarmelse  var  den  sidste?" 

—  Josepha  omfavnede  ham,  som  om  det  nu  igen  skulde  være 
Tilfældet. 

,,Dog,  Himmelen,"  tog  han  atter  Ordet,  „forbarmede  sig  over 
os  paa  en  Maade,  vi  aldrig  selv  havde  været  i  Stand  til  at  ud- 
tænke: den  —  gjorde  ogsaa  mig  til  Invalid.  I  en  Bataille  sprang 
en  Bombe  tæt  ved  mig.  Jeg  fik  en  voldsom  Kontusion  i  Hovedet, 
der  for  flere  Dage  berøvede  mig  Bevidstheden.  Da  denne  vendte 
tilbage,  var  og  blev  jeg  stokdøv. 

Jeg  iik  nu  min  Afsked,  og  Josepha  og  jeg  ilede  herhid  med 
et  hjemvendende  Regiment.  Min  Fader  var  imidlertid  død,  og 
dette  Hus  var  nu  min  Ejendom;  vi  tiltraadte  den  saa  betids,  at 
min  Hustru  her  fødte  mig  den  første  Datter. 

Og  nu,  min  kære  Herre!  har  jeg  fortalt  Dem  vor  Historie. 
Den  er  ganske  sandfærdig,  og  De  kan  endvidere  fuldkommen 
tro  mig,  naar  jeg  siger  Dem:  at  Tabet  af  vore  Sanser  ikke  gør 
noget  Skaar  i  vor  huslige  Lyksalighed  —  tværtimod  opfyldes 
paa  os  det  bekendte  Sagn:  der  gives  intet  lykkeligere 
Ægteskab  end  det,  hvor  Manden  er  døv  og  Konen 
blind." 

« 

Her  sprang  han  op  og  trykkede  under  munter  Latter  et  hjer- 
teligt Kys  paa  Hustruens  smilende  Mund. 


•  Tn'kt  1  ..NoPdlysef,  1828,  VII.  B. 


DEN  SVENSKE  MAJORS 


1  den  lille  By  Boeløse  i  Fyen  er  blandt  andre  en  Gaard,  der 
i  flere  Aarhundreder  er  gaaet  fra  Fader  til  Søn  og  saaledes  skifte- 
vis beboedes  af  en  Peder  Klausen  og  en  Klaus  Pedersen. 

Hvo  der  nu  ejer  den,  ved  jeg  ikke;  men  i  Svenskekrigen  1658 
og  59  var  det  rigtig  en  Peder  Klausøn.  Samme  Peder  Klausøn 
havde  en  vidunderlig  smuk  Datter.  Hvad  hun  hed,  har  ingen 
sagt  mig;  men  jeg  vil  paa  min  egen  Hasard  kalde  hende  Sigrid. 

Kong  Carl  den  Tiende  i  Sverrig  gæstede  det  stakkels  Dan- 
mark. Han  var  slem  at  beværte  og  hans  Folk  ikke  mindre:  hvor 
de  spiste,  gjorde  de  virkelig  rent  Bord;  thi  naar  de  havde  fyldt 
Vommen  med  Mad  og  Drikke,  fyldte  de  Lommerne  bagefter  med 
Sølvskeer,  Bægre  og  alt,  hvad  der  ellers  fandtes  af  ædelt  Metal. 
Tilmed  havde  de  ogsaa  andre  fæle  Unoder,  der  gjorde,  at  mange 
(ikke  alle)  smukke  Koner  og  Piger  krøb  i  Skjul  for  dem. 

Da  de  under  Vinters  Hjerte  drog  herind,  var  man  ikke  saa 
rigtig  belavet  paa  deres  Komme.  Hvem  der  \^t  meget  ræd, 
maatte  flygte  over  Hals  og  Hoved  og  lade  Hus  og  Hjem  i  Stik- 
ken. Blandt  disse  var  og  den  ærlige  og  velbyrdige,  om  ikke 
mandhaftige.  Herre  til  Billeskov.  Han  tog  med  sig,  saa  meget 
han  kunde  føre,  og  overlod  Resten  med  Gaard  og  Gods  til  sin 
Forvalter;  men  det  var  just  Peder  Klausøn  i  Boeløse. 

Denne  meget  ærlige,  skønt  ikke  velbyrdige  Mand  overlod  sit 
eget  Hus  til  sin  Kone  og  tog  selv  sit  Standkvarter  i  Husbondens. 
Deres  Datter,  skøn  Sigrid,  var  paa  samme  Tid  i  Huset  hos  Præ- 
sten, hvis  Kone  laa  dødelig  syg,  saavel  for  at  se  Præstekonen, 
hendes  Søskendebarn,  til  Gode,  som  for  at  hjælpe  Præsten  til 
Rette  med  Husvæsenet.  Saa  vidt  jeg  ved,  hed  han  Reutze;  men 
var  det  ikke  ham,  saa  var  det  en  anden. 

Nu  kom  Svensken  over  det  lille  Bælt  og  udbredte  sig  som  en 
Strøm  over  Fyens  Land.  Det  gik  strygende  ned  til  Øens  syd- 
østlige Kant,  hvorfra  Overgangen  til  Langeland,  Lolland,  Fal- 

ster  og  videre  til  Sælland  siden  skulde  gaa  for  sig.  Den  ene 
Hob  afløste  den  anden,  og  alle  plyndrede  de;  til  sidst  maatte 
der  kun  blive  lidet  tilbage.  Den  første  Indkvarteringsnat  døde 
Madam  Reutze,  men  ikke  i  Ro;  thi  storstøvlede  Ryttere  tram- 
pede omkring  i  alle  Værelser,  sang,  bandte,  hujede  og  slog  i 
Stykker.  Den  sorrigfulde  Præst  maatte  lade  dem  raade,  som 
de  vilde;  han  sad  med  liden  Sigrid  ved  sin  døende  Ægtefælles 
Seng,  modtog  hendes  sidste  Haandtryk  og  tillukkede  hendes 
brustne  Øjne. 

Om  Morgenen  forlod  Rytterne  det  forstyrrede  Hus.  Skabe 
og  Kister  fandtes  opbrudte  og  tomme  efter  dem.  Men  Præsten 
havde  endda  forvaret  sit  bedste  Sølvtøj,  Linned  og  rede  Penge. 
Na?ste  Dag  kom  Soldater;  de  var  ikke  et  Haar  bedre,  og  den 
arme  Mand  maatte  købe  dem  fra  sig  med  et  Dusin  Sølvskeer  og 
et  Par  Haandfulde  rede  Penge,  ellers  vilde  de  have  brændt 
Huset  af  over  ham. 

Aftenen  hertil  kom  en  tredie  Trop.  Ogsaa  hos  denne  maatte 
Bopæl  og  Liv  ranzoneres  med  klingende  Væsen.  Før  de  drog 
ud,  ransagede  de  alle  Værelser.  To  af  dem  kom  ind  i  Ligstuen. 
De  studsede  lidt;  men  den  ene  spurgte  Sigrid,  der  stod  ved  Ho- 
vedet, hvo  det  var,  som  laa  Lig. 

Hun  sagde  det. 

„Fru  Pastorinden,"  raabte  den  vilde  Kriger,  ,, trænger  ikke 
længer  til  Klæder;  det  var  Synd,  saa  fint  et  Lagen  skulde  raadne 
i  Jorden!" 

Dermed  rev  han  alle  Jordeklæderne  af  hende,  svøbte  dem 
sammen  og  gik  sin  Vej.  Med  grædende  Taarer  og  et  beklemt 
Hjerte  klædte  Sigrid  paa  ny  Liget  i  dets  Gravstads,  og  hun  og 
Enkemanden  ventede  under  stor  Angst  og  inderlige  Bønner  den 
næste  Indkvartering. 

Denne  var  endnu  værre  end  nogen  af  de  foregaaende:  Med 
blottede  Kaarder  aftvang  de  Hr.  Reutze  næsten  alt,  hvad  han 
af  sine  Ejendomme  endnu  havde  tilbage.  Endogsaa  Liget  blev 
anden  Gang  berøvet  sine  Klæder  og  forladt  nøgen  i  Kisten.  Nu 
var  der  Ro  to  Dage  og  en  Nat,  og  dette  Mellemrum  benyttede 
Præsten  til  at  faa  sin  Kone  i  Graven. 

Da  stormede  en  Sværm  Polakker  ind  i  den  øde  Gaard.  Præ- 
sten, som  befrygtede  det  værste,  lod  skøn  Sigrid  skjule  sig  i  en 
lønlig  Krog  inderst  i  Jordkælderen,  hvorhen  han  havde  bjærget 
den  sidste  Rest  af  Penge,  Linned  og  Klæder. 

Da  Barbarerne  fandt  Huset  tomt,  begyndte  de  at  ville  true 
Præsten  til  at  vise  dem,  hvad  de  endnu  formodede,  at  han  havde 

gemt.  Til  ingen  Nytte  forsikrede  han,  at  deres  Forgængere  alle- 
rede havde  berøvet  ham  alt.  De  satte  nu  deres  Trusler  i  Værk 
og  begyndte  Torturen:  de  udstrakte  ham  paa  Jorden  og  hug  ham 
over  de  blotte  Skinneben  med  store  Stokke. 

Han  udholdt  standhaftig  alle  de  skrækkelige  Pinsler,  mere 
af  Frygt  for  den  dejlige  Sigrids  Ære  end  for  at  redde  sin  Smule 
Ejendom.  En  af  Bødlerne,  større,  stærkere  og  grummere  end 
de  andre,  greb  et  Mangeltræ  og  raabte:  „I  slaar  som  Hallunker; 
lad  mig  komme  til,  saa  skal  han  nok  føle  det!" 

Med  disse  Ord  slog  han  den  ulykkelige  Mand  med  den  skarpe 
Kant  af  Mangeltræet  saa  haardt  over  Benet,  at  det  knækkedes. 

,, Bekender  du  endnu  ikke,"  skreg  han,  ,,hvor  du  har  skjult 
dine  Tiendepenge  og  dit  Offer,  skal  jeg  gøre  det  andet  Ben  lige- 
som det  første;  saa  halter  du  ikke.*' 

Den  ædle  Præst  tav  og  anbefalede  i  et  smerteligt  Hjertesuk 
Gud  sin  arme  Sjæl.  Da  slog  Uhyret  til  og  forlod  bandende  med 
sine  Kammerater  den  lemlæstede  Mand. 

Længe  laa  han  i  denne  pinagtige,  hjælpeløse  Tilstand,  før 
de  bortflygtede  Gaardsfolk  kom  tilbage,  fik  ham  bragt  til  Sengs, 
mere  død  end  levende,  og  den  stakkels  kvindelige  Fange  paa 
hans  Angivelse  fremdraget  af  hendes  Skjul.  Næppe  var  dette 
sket,  førend  en  ny  Trup  r>'kkede  ind.  Til  Lykke  var  dette  bedre 
disciplinerede  Folk  og  kommanderede  af  en  menneskelig  og  vel- 
tænkende Officer.  Saa  snart  han  saa  Præstens  Tilstand  og  hørte, 
hvorledes  han  var  medhandlet,  lod  han  ham  ved  BataUlonens 
Feltskær  forbinde  og  besørgede  ham  plejet  paa  det  omhygge- 
ligste. 

Denne  svenske  Officer  —  en  Major  Lindqvist,  Lundqvist, 
Strømqvist  eller  saadan  noget  —  var  en  køn,  stille  Mand  med 
noget  vist  tungsindigt  i  sit  Aasyn,  hvilket  —  vil  man  sige  — 
især  skal  gøre  Pigerne  blødhjertige.  Krigen  lod  ikke  til  at  være 
hans  egentlige  Fag,  han  syntes  at  være  skabt  for  fredeligt  Liv 
og  huslig  Lykke;  og  man  kunde  gerne  antage,  at  hans  Melankoli 
rejste  sig  deraf,  at  dette  hans  Hjertes  Ønske  hidtil  var  ham 
nægtet.  Og  skulde  det  nogen  Sinde  opfyldes,  maatte  det  nu  vel 
være  paa  Tiden;  thi  han  var  ikke  langt  fra  de  fyrretyve. 

Det  var  ikke  sært,  at  han  saavel  for  sin  mod  Præsten  ud- 
viste Menneskekærlighed  som  for  sit  nette  og  adstadige  Væsen 
snarlig  kom  i  dennes  Kridthus.  Lige  saa  naturligt  var  det,  at 
han  af  skøn  Sigrid  blev  begegnet  med  Agtelse  og  Velvillie;  og 
det  varede  ikke  heller  længe,  inden  han  virkelig  syntes  at  høre 
til  Familien. 

Hans  Regiment,  der  var  det  sidste  af  Bagtravet,  fik  Befaling 
at  blive  tilbage  i  Fyen  og  holde  denne  0  besat,  medens  Kong 
Carl  med  den  øvrige  Hær  drog  flere  Erobringer  i  Møde.  Derved 
forlængedes  hans  Ophold  i  Præstegaarden  til  større  Gavn  for 
velærværdige  Hr.  Reutze  end  for  ham  selv  og  den  dejlige  Sigrid; 
thi  kortelig  at  berette,  der  opstod  hos  begge  en  gensidig  Til- 
bøjelighed, som  ingen  af  dem  syntes  at  mærke,  før  det  var  bag- 
efter. 

Den,  som  først  opdagede  noget  baade  hos  sig  selv  og  hos  den 
anden,  var  Majoren,  men  det  var  Synd  at  sige,  at  han  førte  sig 
sligt  til  Nytte;  meget  mere  tiltog  hans  Tilbageholdenhed  i  samme 
Grad,  som  den  stakkels  Sigrid  i  sit  Hjertes  Uskyldighed  viste 
sig  ømmere  og  fortroligere.  Kun  Suk,  men  intet  Elskovs  Ord 
kom  over  den  veltænkende  Krigsmands  Læber,  og  ofte  blev  Pi- 
gens milde  Blik  besvaret  med  nedslagne  Øjne  og  et  Par  bitter- 
søde Taarer.  Det  var  ikke  enhver  Officer,  der  skulde  baaret  sig 
saa  enfoldig  ad,  allermindst  i  fremmed  Land. 

Det  samme  mente  ogsaa  alle  Bataillonens  Officerer,  som 
hverken  var  enfoldige  eller  blinde;  ja  en  og  anden  prøvede  vel 
paa  at  udstikke  den  taabelige  Major;  men  det  var  forgæves 
Møje:  i  de  smaa  uskyldige  Pigehjerter  er  kun  eet  Rum.  De  Her- 
rer Løjtnanters  Galanterier  blev  enten  slet  ikke  forstaaet  eller 
med  Kulde  afvist;  og  videre  turde  ingen  af  Ærbødighed  og  Ag- 
telse for  Chefen  gaa.  Men  der  var  endnu  en  tilbage,  som  hverken 
af  denne  eller  andre  Grunde  behøvede  at  genere  sig. 

Vinteren  var  forbi,  og  Foraaret  begyndte  at  melde  sig  med 
Lærkesang  og  alt,  hvad  dertil  hører.  Da  kom  Regimentsobersten 
første  Gang  i  Præstegaarden.  Han  var  en  ung  Mand,  en  smuk 
Mand  og  en  grevelig  Mand;  og  han  havde  erobret  flere  kvinde- 
lige Hjerter  end  hans  Herre,  Kong  Carl,  Fæstninger. 

Da  han  i  al  sin  Stads  og  krigerske  Skønhed  kom  ansættende, 
gjorde  skøn  Sigrid  store  Øjne  og  Majoren  sure  Øjne,  men  Pige- 
be tvingeren  forlibte  Øjne.  Grev  Løvenhjelm  eller  Oxenhjelm  eller 
hvad  det  var,  han  hed,  begyndte  ufortøvet  med  Smiger  og  Kom- 
plimenter at  drage  den  første  Parallel. 

Majoren  mærkede  det  og  frygtede  for,  at  Approcheme  snart 
vilde  lede  den  sejrrige  og  erfarne  Fjende  nærmere  til  Fæstnin- 
gen. Hvad  skulde  han  gøre?  Aabenbar  turde  han  ikke  forstyrre 
Oberstens  Belejringsarbejder;  men  derimod  stræbte  han  lønlig 
at  nedrive  hans  Brystværn  og  fylde  hans  lumske  og  forborgne 
Løbegrave. 

Han  talte  desaarsag  hemmelig  med  Præsten  og  gjorde  ham 

ret  nøje  opmærksom  paa  den  Fare,  hvori  hans  unge  og  uerfarne 
Jomfru  svævede,  og  raadede  ham  —  som  det  sikreste  —  at  fjerne 
hende  fra  den  farlige  Fjendes  Øjne,  samt  derhos  med  sin  præ- 
stelige Værdighed  og  faderlige  Anseelse  at  advare  og  formane 
hende  til  Opmærksomhed  paa  sig  selv. 

Jeg  kan  ikke  her  lade  ubesvaret  en  Anmærkning,  som  man- 
gen Læser,  maaske  og  Læserinde  vil  gøre:  ,, Majoren  vidste  jo, 
at  skøn  Sigrid  var  ham  god;  hvi  kunde  han  da  være  saa  æng- 
stelig for  hende?  Hvor  kunde  han  tænke  saa  slet  om  hende?'' 
Hr.  Læser!  Majoren  elskede!  og  har  De  selv  elsket,  saa  ved  De, 
at  sand  Kærlighed  er  bly,  beskeden,  mistroisk  med  Hensyn  til 
egen  Elskværdighed  og  frygtsom,  ja  ængstelig  med  Hensyn  til 
den  elskede  Genstand:  mere  behøver  jeg  ikke  at  sige. 

Nu  da:  det  var  straks  efter  Middagsmaaltidet,  at  denne  Af- 
tale blev  gjort;  hele  Eftermiddagen  havde  Obersten  nok  at  be- 
stille med  Tjenestesager,  men  ved  Aftensbordet  savnede  han 
rigtig  den  skønne  Sigrid.  Præsten  svarede,  at  hun  var  upasse- 
lig og  derfor  ikke  kiwde  lade  sig  se.  Obersten  trak  med  Læ- 
berne som  til  Smil;  men  druknede  dette  hurtig  i  et  Bæger  af 
sin  egen  medbragte  Vin. 

,,Det  vil  smerte  mig,"  sagde  han  galant,  men  alvorlig,  ,,om 
den  unge  Dame  just  skulde  blive  syg  ved  min  Ankomst;  beilnder 
hun  sig  ikke  bedre  i  Morgen,  skal  jeg  sende  Regimentslægen 
herhid;  det  er  en  duelig  Mand,  der  ogsaa  forstaar  sig  paa  ind- 
vortes Sygdomme." 

Nu  gik  Samtalen  over  paa  andre  Genstande. 

Den  følgende  Dag  lod  Sigrid  sig  heller  ikke  se  ved  Frokosten. 
Obersten  gentog  sit  Tilbud  fra  forrige  Aften;  Præsten  gjorde 
mange  Undskyldninger  for  at  slippe  fri  for  denne  Naadesbevis- 
ning,  forsikrede,  at  hendes  Upasselighed  intet  havde  at  betyde, 
og  at  i  alt  Fald,  hvis  det  skulde  blive  værre,  kunde  Regiments- 
lægen  tidlig  nok  konsuleres.  Obersten  bed  sig  i  Læberne,  og 
derved  blev  det. 

Middagen  gik  forbi,  og  der  var  for  Regimentschefen  i  Præ- 
stegaarden  intet  videre  at  bestille.  Han  maatte  nu  tilbage  i  sit 
Kvarter;  Hestene  blev  ført  frem. 

,,Ved  De  hvad?"  sagde  han  pludselig  til  Majoren:  ,,Jeg  tror, 
vi  to  engang  vil  bytte  Logis;  man  kedes  ved  at  ligge  saa  længe 
paa  eet  Sted!"  her  lagde  han  Hatten  bort  —  ,,Hr.  Pastori  I  er 
en  vakker  Vært,  jeg  bliver  hos  jer,  og  I,  Hr.  Major,  behager  at 
sende  mig  al  min  Sibensak  herned  —  I  kan  afbenytte  min  Hest 
—  hils  Forvalteren  paa  Gaarden!  det  er  en  flink  Mand." 

Majoren  blegnede.  Men  her  var  ingen  Indvendinger  at  gøre: 
han  bukkede  og  adlød.  Med  et  betydende  Blik  til  Præsten  og  et 
varmt  Haandtryk  steg  han  til  Hest  og  bad  Jomfruen  hilse. 

Men  den  omtalte  Gaard  var  netop  Billeskov,  og.  Forvalteren 
var  altsaa  den  gode  Peter  Klausøn,  skøn  Sigrids  Fader.  Han 
havde  været  saa  snild,  af  Anføreren  for  Avantgarden  at  tilkøbe 
Gaarden  en  Sauvegarde;  det  havde  rigtignok  kostet  et  stort  Sølv- 
bæger fuldt  af  ægte  Mammon,  hvilket  han  til  dette  Øjemed 
havde  udbedt  sig  af  den  bortdragende  Herre;  men  saaledes  blev 
ogsaa  Gaarden  bestandig  skaanet  for  Plyndring  og  modtog  ikke 
anden  Indkvartering  end  Regiments-  eller  Bataillonschefer  med 
deres  Tjenere. 

Peder  Klausøn  studsede,  da  han,  i  Stedet  for  sin  unge  lystige 
Hr.  Greve,  saa  den  ham  ubekendte  Officer  indtage  hans  Plads; 
men  beklemt  om  Hjertet  blev  han  ved  nogle  Dage  derefter  at 
erfare  den  rimelige  Grund  til  saadan  Ombytning. 

Saa  snart  nemlig  den  sørgmodige  og  ordknappe  Major  hørte, 
hvo  der  var  hans  Vært,  at  det  var  den  ømt  og  lønligt  elskedes 
Fader,  lod  han  ham  ikke  længe  blive  uvidende  om,  i  hvilken 
farlig  Stilling  Datteren  befandt  sig. 

,,Jeg  har  kendt  eders  Datter,''  sagde  han  til  sidst,  ,,nu  et 
Par  Maaneder;  hun  er  en  uskyldig  og  meget  sædelig  Pige;  men 
jeg  kender  ogsaa  min  Chef,  og  —  kort  sagt:  I  gjorde  bedst  i 
at  tage  eders  Datter  her  hjem." 

Peder  Klausøn  takkede  vel  Majoren  for  det  givne  Vink,  rtien 
saa  dog  lidt  mistroisk  til  ham  og  tænkte  ved  sig  selv:  „Saa- 
ledes snakker  de  Ræve  for  de  Gæs;  enten  Ræven  eller  Ørnen 
tager  min  Gaas,  kan  være  mig  lige  kraftigt.''  Dog,  det  var  jo 
altid  sikrest  at  have  Datteren  hos  sig  under  umiddelbart  Opsyn. 

Han  takkede  desaarsag  Majoren  for  hans  velmente  Raad  og 
spurgte,  hvorledes  han  bedst  skulde  afbenytte  det. 

,,Det  rigtigste,"  svarede  denne,  ,,er,  at  I  gaar  selv  derned  og 
forlanger  eders  Datter  paa  en  eller  anden  Grund,  som  I  nu 
bedst  kan  ophitte." 

Den  gode  Peder  Klausøn  nikkede,  saa  den  brede  Hat  sank 
ned  og  skjulte  det  halve  Ansigt;  dernæst  rystede  han  næsten 
umærkeligt  med  Hovedet,  men  sagde  intet. 

,,Hvad  I  vil  gøre,  det  gør  snart!"  sagde  Majoren,  og  som 
opvækket  af  en  Drøm  drejede  Peder  Klausøn  sig  hurtigt  om, 
gik  ind,  iførte  sig  en  Stadskofte,  ombandt  sin  Hals  med  et  langt 
hvidt  Klæde,  hvis  befrynsede  Ender  hang  ned  til  midt  paa  Bry- 

i^tet,  tog  en  messingknappet  ti  Kvarter  lang  Stok  i  Haanden  og 
vandrede  af  Sted  til  Præstegaarden. 

Han  ankom  i  Middagslavet.  Da  han  traadte  ind  i  Stuen,  sad 
alle  Mand  til  Bords;  øverst  Hr.  Greven,  ved  hans  højre  skøn 
Sigrid,  ved  Siderne  ti,  tolv  svenske  Officerer  og  nederst  hans 
Velærværdighed,  Hr.  Reutze. 

Sigrid  rejste  sig  og  rødmede  af  Glæde  over  at  se  sin  kære 
Fader,  men  blegnede  straks  derpaa  ved  Tanken  om  sin  Stilling, 
hvis  Farlighed  allerede  var  blevet  hende  indlysende. 

„Ejf  ejl  Hr.  Vært!"  sagde  Greven  og  tømte  sit  Bæger;  „skal 
man  se  eder  her?. Kommer  I  for  at  besøge  eders  Datter?  Hun 
har  været  en  Smule  Patient;  men  som  I  nu  selv  kan  overbevise 
eder  om,  er  hun  i  ønskelig  Bedring.*' 

Peder  Klausøn  drejede  paa  sin  Hat  og  sagde:  „Det  er  mig 
meget  belejligt;  thi  jeg  behøver  hende  nødvendig  paa  Gaarden, 
da  Husholdersken  og  begge  Kammerpigerne  er  blevet  syge." 

,„Se,  sel"  smiskede  Greven,  ,,naar  er  den  Sygdom  paakommet 
dem?" 

„Straks  efter  at  I  var  rejstl"  svarede  Forvalteren. 

Greven  slugte  hastig  nogle  Mundfulde.  „Eders  Datter,"  sagde 
han,  „kan  lige  saa  lidt  undværes  her,  og"  —  han  slængte  Skeen 
og  saa  stift  paa  ham  —  „tror  I  ikke  eders  Datter  lige  saa  tryg 
under  min  Beskyttelse  som  under  Majorens?" 

„Vel  det,  vel  det!"  svarede  Peder  Klausøn;  „men  det  er  ej 
heller  derfor,  jeg  begærer  hende;  det  er  ikke  for  hendes,  men 
for  min  Skyld,  og  I  vil  dog  vel  ikke,  naadige  Herre,  forholde 
en  Fader  hans  Barn?" 

Greven  trak  ærgerlig  Øjenbrynene  ned  og  sagde:  „Ingenlunde, 
min  kærel  men  hvo  skal  saa  holde  Hus  her  for  os  og  for  vor  Pa- 
stor? Vi  behøver  ogsaa  en  Husmoder  —  hvad  siger  I  selv,  min 
vakre  Pige?" 

Faderen  blinkede  hemmelig  til  hende. 

Hun  forstod  Vinket  og  mærkede  godt  Hensigten  af  hans 
Komme;  maaske  bevægedes  hun  og  af  Længsel  efter  en  vis 
anden. 

„Dersom  eder  saa  synes,  ædle  Herre!"  sagde  hun,  „kunde 
jeg  jo  paa  et  Par  Dages  Tid  tage  op  til  Gaarden,  og  naar  alt 
der  er  sat  i  Skik,  naar  maaske  de  syge  kommer  sig  eller  en 
anden  kan  faas,  kommer  jeg  her  tilbage." 

„Godtl"  svarede  Greven  smilende,  ,, siden  det  er  eders  egen 
Begæring  —  eder  kan  jeg  intet  nægte.  Dog,  noget  for  noget, 

St.  St  Blicher:  Samlede  Noveller.  III.  ^^ 

om  Venskab  skal  holdes:  Eders  Papa  bliver  her  som  Gidsel,  til 
vi  ser  eder  igen." 

Peder  Klausøns  Ansigt  formørkedes;  han  mente,  at  hans  egen 
Nærværelse  paa  Billeskov  var  ogsaa  nødvendig;  han  mente,  at 
hans  Ord  og  Tilsagn  nok  stod  til  Troende;  men  Greven  var  nu 
engang  af  en  anden  Mening,  og  den  blev  altsaa  taget  til  Følge. 
Datteren  blev  sendt  under  Eskorte,  og  Faderen  blev  tilbage  som 
Arrestant. 

Med  en  Glæde,  der  ikke  lod  sig  dølge,  modtog  Majoren  den 
fra  Forføreren  saa  lykkeligt  undslupne  Pige;  og  hendes  Fryd 
ved  dette  Gensyn  lod  sig  end  mindre  mistyde  af  den  alt  for 
lykkelige  Elsker,  der  nu  paa  det  nærmeste,  forrasket  af  sit  eget 
Hjerte,  ved  en  Kærligheds-Erklæring  havde  handlet  lige  imod 
sine  ædle  og  højmodige  Grundsætninger.  Allerede  var  hans 
Arme  udstrakte  til  en  Omfavnelse,  da  han  endnu  i  rette  Tid 
besindede  sig  og  atter  lod  dem  synke. 

Men  Sigrid,  hvem  Faderen  ved  Skilsmissen  i  Præstegaarden 
havde  erklæret,  at  hun  maatte  betragte  Majoren  som  sin  Dyds 
og  Æres  Frelser,  greb  dennes  Haand  og  trykkede  den  med  Inder- 
lighed til  sine  Læber. 

Forvirret,  kæmpende  med  sig  selv,  kunde  han  næppe  sanse 
at  faa  Haanden  tilbage;  men  at  han  ikke  indløste  den  uden  et 
lønligt  Tryk  og  et  Kys  paa  Pigens  Pande,  det  vil  man  vel  til- 
give  den  saare  nøjsomme  Kriger.  At  skøn  Sigrids  Pande  blev 
saa  rød,  som  om  den  var  stukken  af  en  Myg,  det  vil  man  vist 
ikke  heller  tilregne  Majoren,  som  om  han  skulde  have  kysset 
alt  for  heftigt;  tværtimod,  det  var  næppe,  han  berørte  den  jom- 
fruelige Pande.  Om  mere  end  Panden  rødmede  af  det  favre  An- 
sigt, skal  jeg  lade  være  usagt;  thi  den  blufærdige  Mø  bøjede  det 
Sftraks  ned  mod  den  heftigt  bølgende  Barm. 

Med  heltemodig  Selvovervindelse  endte  Majoren  dette  fri- 
stende Optrin  med  at  spørge  efter  Peder  Klausøn.  Ved  dette 
Spørgsmaal  delte  sig  Pigens  Følelser,  og  den  ene  Halvdel  tog 
en  anden.  Datteren  værdig,  Retning.  Hun  fortalte  med  Bekym- 
ring, hvad  hendes  Befrielse  havde  kostet,  og  hvor  slibrigt  Sa- 
gerne stod  for  dem  begge. 

Majoren  lagde  Haanden  paa  den  rynkede  Pande;  men  inden 
det  lykkedes  ham  at  udgrunde  noget  Raad,  traadte  Peder  Klaii- 
søn  selv  ind  i  Stuen,  svedig,  pustende,  uden  Sko  og  med  sønder- 
reven Hat.  Han  modtoges  af  Datteren  med  et  Glædesskrig  og  af 
Majoren  med  et  Forundringsraab.  Saa  snart  han  kom  til  Aandé, 

foiJtalte  han  paa  deres  gentagne  Spøngsmaal,  hvorlunde  han 
havde  ranzoneret  sig  selv  ved  følgende  Puds: 

Da  han  betænkte,  at  Sigrid  blot  for  en  Dag  eller  to  var  bragt 
i  Sikkerhed,  og  at  en  værre  Udveksling  snart  uundgaaeligt  vilde 
finde  Sted,  besluttede  han  uden  Ophold  at  flygte  til  Gaarden  for 
at  skaffe  baade  sig  og  Datteren  et  tryggere  Skjul.  Til  den  Ende 
bad  han  om  Tilladelse  at  gaa  ud  i  et  viat  Ærinde;  han  fik  den, 
men  tillige  tvende  Soldater  til  Bevogtning.  Da  han  var  kommet 
uden  for  Præstegaarden,  nærmede  han  sig  den  kun  et  Hundrede 
Skridt  derfra  værende  Skov,  der  næsten  uafbrudt  strakte  sig  op 
til  Billeskov  Have. 

„Hvorhen?"  raabte  Soldaterne. 

„Til  Buskene,'*  svarede  han  rolig. 

„Behøves  ikkel"  sagde  den  ene;  „ekspeder  jer,  hvor  I  er!" 

Han  var  da  midtvej  ?  imellem  Gaarden  og  Skoven. 

„Som  I  vil;"  svarede  han;  „men  høflige  Folk  vender  sig  om; 
det  er  ikke  anstændigt,  at  I  staar  saaledes  og  glor  paa  mig." 

Uden  at  sige  noget  vendte  Soldaterne  ham  Ryggen. 

Dette  Øjeblik  benyttede  han  til  at  drage  Skoene  af  og  med 
al  mulig  Hurtighed  at  tage  Løbet  ad  Skoven  til.  Soldaterne  mær- 
kede ikke  hans  Flugt,  før  han  var  Skoven  paa  fem  eller  seks 
Spring  nær.  Vel  skreg  de  nu  og  sendte  deres  Kugler  efter  ham; 
men  den  ene  gik  forbi,  og  den  anden  rev  blot  en  stor  Lap  af 
hans  bredskyggede  Hat.  Nu  kajstede  de  Geværerne  og  søgte  at 
indhente  ham;  forgævesl  han  benyttede  det  korte  Forspring  og 
sit  Kendskab  til  Skoven  saa  vel,  at  de  snart  maatte  opgive  Jag- 
ten for  ganske  slukørede  at  melde  Obersten  det  passerede. 

„Jeg  er  kommet,"  endte  han,  ,,for  at  frelse  min  Datter;  jeg 
selv  maa  opfylde  Pligten  mod  min  Herre  og  blive  her,  enten 
Obersten  saa  vil  respektere  Sauvegarden  eller  ikke." 

Majoren  rystede  peta  Hovedet  og  sagde:  „Kender  jeg  ham 
ellers  ret,  kan  vi  snart  vente  ham;  dersom  I  derfor  ved  et  Skjul, 
saa  ty  derhen  med  eders  Datterl  Jeg  skal  Imidlertid,  bedre  end 
I  selv  er  i  Stand  til,  varetage  eders  Pligt  og  beskytte  Gaarden. 
Naar  han  mærker,  at  I  ikke  er  her,  tør  han  maaske  give  sig 
tilfreds." 

Peder  Klausøn  trykkede  med  taknemmelige  Taarer  den  ædle 

Krigers  Haand  og  lovede  snart  at  lade  ham  høre  fra  sig.  Sigrid 

kastede  for  sidste  Gang  sine  skønne,  taarefyldte  Øjne  paa  den 

elskede  Mand.   og  han  trykkede  hende   en   lille   Fingerring  i 

Haanden  med  de  Ord:   ,,Til  Erindring,   skønne  Sigrid!  om  vi 

aldrig  mere  skal  se  hverandre." 

tv 

Han  vendte  sig  hurtig  og  gik  med  Haanden  for  Øjnene  ind 
i  sit  Værelse.  —  Fader  og  Datter  forsvandt. 

Det  varede  kun  faa  Minutter,  inden  Obersten  kom  farende 
og  spurgte  efter  begge  de  flygtede. 

Paa  Majorens  Forsikring,  at  han  ikke  vidste,  hvor  de  var, 
fnøs  han  af  Harme,  anraabte  mange  Tusinde  Tylter  og  Tønder 
af  de  sorte  E^gle,  rumsterede  og  ledte  i  hver  en  Krog  oppe  og 
nede  i  Slottet,  lod  Haven  og  Skoven  og  de  nærmeste  Huse  og 
Byer  gennemsøge.  Til  ingen  Nytte:  det  skønne  Bytte  var  sluppet 
ham  af  Hænderne;  hun  var  borte,  og  hun  blev  borte;  ej  engang 
paa  Faderen  kunde  han  nu  udøse  sin  Hævn;  men  til  Majoren 
saa  han  længe  med  mistroiske  Blikke. 

Dog,  efter  nogle  Dages  Forløb  fik  han  andet  at  tænke  paa, 
da  der  pludselig  kom  Ordre  til  at  bryde  op  og  følge  Hovedhæren. 
Den  dejlige  Sigrids  Billede  fortrængtes  snart  af  andre,  og  Ma- 
joren var  vel  den  eneste,  der  med  dette  uudslettelig  indgravet 
i  sit  Hjerte  forlod  Boeløse. 

Nu  vil  vi  ogsaa  for  et  Par  Aar  forlade  denne  lille  By,  saavel 
som  Oberst,  Major  og  hele  den  svenske  Armé,  og  først  i  Aaret 
1660,  efter  at  Freden  er  sluttet,  vende  tilbage  til  Skuepladsen 
for  denne  sandfærdige  Begivenhed. 

Og  finder  vi  da  den  gode  Peder  Klausøn  siddende  ganske 
aleqe  paa  en  Træbænk  under  Lindetræet  uden  for  sin  Dør  i 
merbemeldte  Boeløse.  Han  ser  baade  ældre  og  mere  alvorlig  og 
sagtfærdig  ud,  end  da  han  løb  om  Kap  med  de  svenske  Soldater. 
Han  synes  med  dyb  Sorrig  at  savne  noget,  og  saa  gør  flere 
end  han. 

Se!  ind  i  Gaarden  og  lige  hen  imod  ham  rider  i  fuldt  Trav 
tvende  Krigere.  Den  forreste  er  iført  en  blaa  Kjole  og  gule  Under- 
klæder; hvide  Hejrefjedre  flagrer  fra  hans  høje  Hat  —  ganske 
rigtigtl  det  er  vor  svenske  Major,  det  er  ham  selv;  hans  Ride- 
knægt er  det,  som  følger  ham. 

Han  springer  af  Hesten,  griber  den  maalløse  Peder  Klausøns 
Haand  og  siger  med  hjertelig  Glæde: 

„God  Dag,  god  Dag!  min  gamle,  værdige  Ven!  Denne  Gang 
kommer  jeg  ikke  som  Fjende  til  det  kære  lille  Boeløse,  men  i 
et  ret  venligt  og  fredeligt  Æinde  —  hvor  er  eders  elskværdige 
Datter,  hvor  er  min  dyrebare  Sigrid?  Er  hun  endnu  fri,  og  min- 
des hun  mig?  To  Hundrede  Mile  har  jeg  redet  fra  mit  Hjem 
for  at  bejle  til  den  dydige  Piges  Haand  —  sig  mig:  hvad  tør 
jeg  haabe?" 

Peder  Klausøn  svarer  intet,  men  han  knuger  Majorens 
Ha:&tnd,  og  Taarer  tindrer  i  hans  Øjne. 

„For  Guds  Skyld!"  siger  Svensken  blegnende,  „hvad  er  der 
hændet?  Hvor  er  Sigrid?" 

Peder  Klausøn  løsriver  sin  Haand;  den  frembristende  Graad 
sætter  alle  hans  Ansigtsmuskler  i  bævende  Bevægelse.  „Der!" 
hulker  han  og  peger  op  til  Kirkegaarden. 

Da  skælver  den  arme  fremmede;  med  et  dybt  Hjertesuk  ud- 
stønner han  et  ængsteligt:  „Dødf* 

„Ja!'*  svarer  den  ynkværdige  Fader,  „hun  længtes  efter  en 
Ven,  hvem  hun  aldrig  mere  ventede  at  skue 'i  dette  Liv;  hun 
hentæredes  som  et  knækket  Blomster  —  for  tre  Maaneder  siden 
begrov  jeg  hende  ved  Moderens  Side  —  eders  Ring,  Hr.  Major! 
har  hun  med  sig  i  Graven/' 

Og  se!  den  ædle  Krigsmand  græder,  han  omfavner  Peder 
Klausøns  Hals  og  kysser  ham;  han  tager  begge  hans  Haander 
og  trykker  dem  til  sit  Bryst  —  han  vender  sig,  staar  til  Hest 
og  rider  sin  Vej;  men  ikke  som  han  kom,  munter  og  rask;  nej, 
Fod  for  Fod  skrider  Hesten  ud  af  Gaarden;  han  selv  sidder  med 
nedbøjet  Hoved  og  begge  Hænderne  paa  Sadelknappen  —  Ride- 
knægten følger  ham  langsomt  efter  og  tørrer  sine  Øjne. 

Men  Peder  Klausøn  løfter  sine  Øjne  og  sine  foldede  Hænder 
mod  Himmelen,  lader  dem  atter  synke,  sukker,  vender  sig  og 
gaar  ind  i  sit  sørgelige  Hus. 


'  Trykt  I  „Nordlyset".  1828,  VII.  B. 


FIRE  PEMODER^ 


FØRSTE   PERIODE. 
Jeg  var  atten  Aar, 

JyLed  det  akademiske  Borgerbrev  i  Lommen  og  yublico  enco- 
mio  omatus  rejste  jeg  ud  til  min  Faders  Gods. 

Samme  min  Hr.  Fader  var  en  meget  rig  Adelsmand,  saa  jeg 
i  Grunden  slet  ikke  havde  haft  nødig  at  lære  noget  —  thi  at 
jage,  spille,  tude  og  fjase  med  Pigerne  kommer  af  sig  selv  — 
men  han  vilde,  at  jeg  skulde  lære  meget  for  at  gøre 
min  Stand  Ære. 

Han  var  i  Grunden  langt  mere  stolt  af  sin  Stand  end  den 
mest  uvidende  Landjunker,  og  derfor  vilde  han  ej  heller  over- 
lade Borgerstanden  et  Fortrin,  som  virkelig  ikke  er  ubetydeligt, 
jeg  mener  Lærdom  —  videnskabelig  Dannelse.  —  Fra  mit  sjette 
Aar  af  holdt  han  Hovmester  til  mig,  og  det  hele  Karle  i  Spro- 
gene: og  da  jeg  gik  til  Universitetet,  skrev  han  til  alle  de  eks- 
aminerende Professorer  med  indstændigt  Forlangende:  at  de 
vilde  være  ret  strenge  imod  mig. 

Det  var  de  ogaaa,  men  jeg  kunde  mine  Ting;  og  —  foreløbig 
sagt  —  jeg  absolverede  fire  Aar  derefter  min  juridiske  Embeds- 
eksamen saaledes,  at  jeg  efter  andre  seks  Aars  Forløb  blev  Kon- 
gens Amtmand  og  ikke  min  Fuldmægtigs. 

Mit  Hoved  var  altsaa  vel  dyrket,  men  mit  Legeme  heller 
ikke  forsømt:  jeg  dansede,  fægtede,  red,  svømmede  —  alt  med 
temmelig  Færdighed;  og  skal  jeg  tro  et  mangestemmigt  Vidnes- 
byrd af  sorte,  brune,  grønne,  blaa  og  graa  Øjne,  har  mit  An- 
sigt og  hele  min  Person  ikke  haft  noget  frastødende. 

At  den  unge  Student  var  af  gammel  Adel  og  Arving  til  store 
Rigdomme,  har  dog  rimeligvis  forblændet  de  smukke  Øjne  og 
flatteret  hans  Portræt.  Men  en  fandtes  der  alligevel,  som  i  mig 
kun  elskede  Hyrden. 

Og  som  en  øm  Hyrde,  en  smægtende  Nemorin,  vankede  jeg 

omkring  i  min  Faders  Lunde,  ledende  efter  Stella.  Jeg  skulde 
haTe  ledet  længe  før,  hvis  ikke  Ciceros  Pligter  og  Epiktets 
Grundsætninger  hårde  fængslet  mig  til  Studerekammeret. 

Naar  en  attenaarig  Knøs  leder  ret  alvorligt  om  en  Kæreste, 
¥il  det  ikke  Torde  ham  vanskeligt  at  finde. 

Ikke  langt  fra  os  boede  en  rig  Justitsraad,  som  ejede  en 
overmaade  dejlig  Stella  paa  seksten  Aar.  Vi  saa  hverandre  og 
indsaa  i  sanmie  Øjeblik,  at  vi  var  skabte  for  hverandre,  samt 
at  vor  Kærlighed  maatte  vorde  evig.  I  en  Tid  af  otte  Dage  gen« 
nemgik  vi  hele  Skolen  —  jeg  mener  Kærligheds  —  lige  fra  det 
første  Suk  til  den  første  Omfavnelse. 

Det  var  en  Aftenstund  i  Maj  og  det  allerønskeligste  Vejr  til 
at  forlove  sig  i:  Himlen  var  klar  og  blaa  som  Stellas  Ojne; 
Luften  varm,  men  ikke  her,  og  viftede  netop  saa  meget,  at  den 
kunde  vugge  Blomsterne  i  Søvn.  Nattergalen  trillede,  klynkede, 
klukkede  en  smeltende  Amoroso,  og  Frøernes  —  jeg  mener  Peder 
Oxes  —  douce  Klokkespil  ringede  Solen  ned.  Vagtelen  vækkede 
med  ømme  Fløjtetoner  sin  Mage,  og  Skovduen  kurrede  sin 
tU  Ro. 

Førte  af  en  usynlig  Magt  mødtes  Stella  —  lad  hende  frem- 
deles hedde  saaledes  —  og  jeg  i  en  Løvhytte.  Jeg  saa  paa  hendes 
Fødder;  hun  paa  mine.  Jeg  skottede  til  den  højre  Side;  hun  til 
den  venstre.  Jeg  rev  et  Blad  af  og  plukkede  det  i  Stykker;  hun 
gjorde  ligesaa.  Jeg  sukkede;  hun  med.  Jeg  udbredte  begge  mine 
Arme;  hun  sine;  og  inden  vi  vidste  det  allermindste  deraf,  laa 
hendes  om  min  Hals  og  min  om  hendes  smækre  Midie. 

Vore  Læber  var  tæt  forenede  og  kunde  næppe  adskilles  saa 
længe,  mens  de  smaa,  men  betydningsfulde  Ord:  ,,min",  og 
„din'\  udveksledes. 

Vi  tilsvor  hverandre  en  evig,  en  uendelig  Kærlighed, 

Ak!  dengang  vidste  jeg  endnu  ikke,  at  paa  Jorden  er  intet 
evigt  uden  Konversationsleksikonnet,  og  intet  uendeligt  uden 
Jean  Pauls  Perioder. 

Da  den  første  Forbavselse  var  forbi,  og  Elskovsrusen  havde 
antaget  en  stillere  Karakter:  med  andre  Ord,  da  Fornuften  atter 
kom  til  sit  Herredømme,  lagde  vi  de  allerfomuftigste  Planer  til 
et  ret  eksemplarisk  Engleliv. 

Vi  vilde  intet  mindre  end  oprette  Himmelen  paa  Jorden;  og 
Uitet  havde  været  lettere,  hvis  ikke  baade  et  og  andet  var  kom* 
met  i  Vejen. 

Vor  første  Beslutning  var  denne:  at  vor  Kærlighed  skulde 

holdes-  aldeles  hemmelig.   (Der  var  virkelig  heller  ingen,   som 
mærkede  den,  uden  dem,  der  saa  os  sammen.) 

Det  andet  Dekret,  som  emanerede  fra  Elskovs  løvhvælvede 
Tempel,  var  dette:  at  vi  for  ej  at  vække  Mistanke  kun  vilde  ses 
een  Gang  om  Dagen,  tned  mindre  Omstændighederne  skulde 
gøre  oftere  Gensyn  tilraadeligt  og  hensigtsmæssigt. 

Vi  mødtes  virkelig  heller  ikke  oftere,  end  det  var  muligt. 

Den  tredie  Beslutning  af  os  to  unge  fornuftige  Mennesker  var 
denne:  at  vi  i  Tilfælde  af  Adskillelse  skulde  etablere  en  regel- 
mæssig Postekspedition,  som  nemlig  maatte  besørges  ved  Brev- 
duer —  saa  meget  havde  min  snilde  Stella  allerede  profiteret  af 
sin  Lafontaine. 

Endelig  blev  det  et  Resultat  af  modent  Overlæg:  at  vi  ikke 
vilde  giftes,  førend  vi  kunde  finde  en  Præst,  som  hemmelig  vilde 
kopulere  os. 

Alle  vore  Planer  var  fortræffeligt  anlagte:  det  vil  ingen  seks- 
ten Aars  Jomfru  eller  Frøken  nægte  os.  Men  hvad  formaar  vel 
al  menneskelig  Visdom  mod  den  blinde  Skæbne?  Hvad  mægter 
Hjertets  Poesi  mod  Livets  Prosa? 

Hele  otte  Dage  gik  alt  efter  Ønske;  ikke  den  mindste  Sky  lod 
sig  se  paa  vor  Kærligheds  Himmel!  Vi  samledes  hver  Aften  i 
Skoveh  paa  Grænsen  imellem  vore  Fædres  Ejendomme,  og  der- 
foruden to  eller  tre  Gange  offentlig  ved  formelige  Besøg. 
'  Men  Postvæsenet  ruinerede  os. 

Jeg  havde  nemlig  den  sidste  Aften  til  Stævnemødet  medbragt 
en  Due,  som  Stella  tog  hjem  med  sig,  og  som  næste  Dag  skulde 
gøre  sit  Prøvestykke  som  flyvende  Post. 

Om  Morgenen,  saa  tidlig  det  gryede  ad  Dag,  var  jeg  oppe 
for  at  vente  dens  Ankomst  og  trykke  det  første  Elskovsbrev  til- 
mine  smægtende  Læber.  Men  Ulykken  vilde,  at  min  Fader  skulde 
gaa  nede  i  Gaarden  og  lige  under  Dueslaget,  netop  som  den 
vingede  Brevdrager  dalede  ned  og  satte  sig  paa  Pinden.  Ulyk- 
ken vilde  dernæst,  at  Brevet  skulde  være  for  stort  og  Flyve- 
hullet for  lille:  saa  Veneris  Fugl  forgæves  stræbte  at  trænge 
sig  ind  til  sin  Mage.  Dens  Flagren  og  Klappen  med  Vingerne 
gjorde  Papa  opmærksom;  han  slog  Øjnene  op  og  mærkede  straks 
Aarsagen. 

Jeg  stod  paa  Udkig  i  Stalden  og  saa  med  Forfærdelse,  at 
han  snappede  Duen  med  det  Udraab:  ,jmon  dieu!  qu'esi'Ce* 
quHl-y-ar 

Han  løste  Brevet  —  det  var  bundet  med  en  rød  Silkelidse  — 
læste  Udskriften,  smilte  og  puttede  det  ubrækket  i  sin  Lomme; 

thi  han  vilde  anset  det  som  en  Overtrædelse  al  Ærens  Forskril-* 
ter  at  aabne  noget  som  helst  Brev,  der  ikke  var  adresseret  til' 
ham  selv. 

Jeg  var  i  en  pinlig  Forfatning:  min  elskedes  søde  Skrivelse, 
vor  dybe  Hemmelighed,  i  min  Faders  Hænder!  Gerne  h&vde 
jeg  udvekslet  dette  første  Kærligheds  Pant  for  mit  akademiske 
Borgerbrev. 

Ængstelig  sneg  jeg  mig  op  paa  mit  Værelse  —  der  stod  hai^ 
allerede,  søgende  efter  mig. 

,,Min  Søn!*'  begyndte  han  med  mild  Alvorlighed;  thi  endog- 
saa  under  langt  heftigere  Sindsbevægelser  vidste  han  at  bevare 
udvortes  Anstand  og  Værdighed  —  hin  fornemme  Ligevægt,  paa 
hvilken  Hs.  Excellence  Hr.  Gehejmeraad  von  Goethe  lægger  saa 
megen  Vægt  —  ,,Min  Søn!  der  er  arriveret  et  Brev  til  dig  ved 
overordentlig  Lejlighed,"  —  her  tog  han  det  frem  og  viftede  det 
sagtelig  op  og  ned  — . 

,,Jeg  vil  ikke  tillade  mig  at  indtrænge  mig  selv  i  dine  Hem- 
meligheder; jeg  ønsker  blot,  at  du  vilde  gøre  mig  bekendt 
med  dets  Indhold  for  at  erfare  om  det  ogsaa  er  karteret  paa 
den  cypriske  Gudindes  Postkontor;  thi  en  af  hendes  Postillioner 
kom  nu  nylig  med  det." 

Jeg  vidste,  at  dette  „j  e  g  ø  n  s  k  e  r"  i  nrin  Faders  Mund  betød 
det  samme  som  „jeg  vil";  jeg  forudsaa  endvidere,  at  min 
Hemmelighed  ikke  længer  vilde  kunne  skjules  for  ham,  og  slut- 
telig haabede  jeg  ved  en  aabenhjertig  Tilstaaelse  desto  lettere 
at  erhverve  hans  Minde,  hvilket  jeg  paa  Grund  af  min  Stellas 
eventuelle  Rigdom  og  egne  utallige  Fuldkommenheder  under 
alle  Omstændigheder  ansaa  for  utvivlsomt. 

Temmelig  fattet  bad  jeg  ham  derfor  selv  at  aabne  Brevet. 

—  ,,Som  du  behager,"  svarede  han  med  et  venligt  Nik,  tog 
en  Saks  og  klippede  Seglet  løs.  (Hvo  der  i  hans  Nærværelse 
vilde  løsne  et  Segl  med  Fingrene,  undgik  ikke  —  hvis  han  hørte 
til  Huset  —  hans  Irettesættelse.  ,,Endogsaa  en  trekantet  Bil- 
let," sagde  han,  ,,bør  aabnes  med  Anstand".) 

Derpaa  udfoldede  han  Brevet,  knepsede  til  åei  med  Fingeren 
og  vendte  Ryggen  til  Vinduet  for  at  læse  samme.  Dette  med- 
tog flere  Minutter;  thi  min  Stella  skrev  rigtignok  lidt  utydeligt, 
og  hendes  Stil  udmærkede  sig  desuden  ved  en  vis  naiv  Origi- 
nalitet i  Ortografien. 

Under  Læsningen  afvekslede  Smil  og  Rynker  paa  min  Fa- 
ders Ansigt. 

Endelig  blev  han  færdig,  lagde  Brevet  sammen  og  rakte  mig 


266 

det  med  de  Ord:  „Du  skal  ikke  læse  det  i  min  Nærværelse  — 
c}in  Undseelse  maa  være  uden  Vidnerl  Min  Sønl  du  har  begaaet 
en  Overilelse  —  Jomfru  Stella  er  ikke  Parti  for  dig  —  med 
Tiden  vil  du  indse,  at  jeg  har  Ret;  men  nu  vil  du  tillade  mig, 
at  jeg  advarer  dig  for  en  Sottise  —  tilgiv  mig  dette  Udtryk; 
Mesalliance,  min  Sønl  er  en  Daarlighed  under  alle  mulige  Hen- 
syn, og  et  blot  Galanteri  er  ogsaa  upassende.  En  Adelsmands 
Ære  taber  alt  for  meget  ved  at  forføre  en  Pige  af  ringere  Stand. 
Du  ser  altsaa,  at  en  Forbindelse  med  Justitsraadens  Datter  ikke 
leder  til  noget  Resultat.  Enftn,  mon  fils!  laissons  ces  puérilités! 
Jeg  ønsker,  at  du  vilde  bryde  af  i  Tidel  —  Kollegierne  maa 
snart  begynde  —  om  du  saa  synes,  kunde  du  i  Dag  eller  i 
Morgen  rejse  ind  til  Byen!  —  Endnu  et:  en  god  Gerning  kan  ikke 
begyndes  for  tidlig:  da  det  ved  modnere  Overlæg  vistnok  bliver 
din  egen  Villie,  at  denne  lille  Roman  ikke  udspindes  længere, 
ønskedeje  g,  at  du  straks  vilde  betage  det  stakkels  Barn  sin 
Grille!  Sæt  dig  ned  —  s'il  vqils  platt  —  jeg  vil  diktere  dig,  om 
du  saa  synes." 

Jeg  adlød;  men  Amor  og  hans  Mama  ved  bedst,  med  hvilke 
Følelser. 

Jeg  vilde  ikke  anføre  Indholdet;  thi  det  var  gaaet  mig  selv 
fra,  saa  snart  jeg  havde  sat  mit  Navn  under  Brevet. 

Da  det  var  forsynet  med  Udskrift  og  Forsegling,  tog  min 
Fader  det  og  sagde:  „Jeg  skal  just  have  Bud  over  til  Justits- 
raadens i  en  anden  Anledning,  saa  kan  dette  følge  med.  Og  — 
dersom  du  ikke  har  noget  derimod  —  vil  jeg  ordre  Kusken. 
Vejret  er  smukt;  men  Barometret  er  allerede  sunket  under  usta- 
digt; det  var  sikrest  at  køre  i  Dag  —  om  du  saa  synes.'* 

Jeg  bukkede  —  han  gik. 

Gud  forlade  mig!  jeg  parodierede  min  Fader.  „Om  du  saa 
synes,"  mimilede  jeg  imder  Graad  og  Tænders  Gnidsel;  „nej, 
mon  cher  pére!  det  synes  jeg  rigtignok  ikke;  mais,  atiendezr 
(Saa  usønlig  sindet  var  jeg,  at  jeg  endog  snakkede  Fransk.)  — 

Men  snart  smeltede  mit  harmfulde  Hjerte.  Stella!  min  Stella! 
det  Englebarn!  naar  hun  nu  modtog  mit  Brev!  Dersom  hun 
ikke  døde  paa  Stedet,  var  det  højst  sandsynligt,  at  hun  allige- 
vel vilde  forkorte  sit  skønne  Liv;  og  da  —  men  heller  ikke  før 
—  besluttede  jeg  at  følge  hende  efter,  ofre  mig  selv  paa  hendes 
Grav. 

Jeg  forbandede  min  Fejhed,  min  slaviske  Lydighed;  jeg  op* 
mandede  mig;  jeg  fattede  den  Resolution  voldsomt  at  sprænge 
den  faderlige  Myndigheds  Aag,  da  Vognen  rullede  frem  og  — 

min  Fader  ledsagede  mig  til  den.  Alle  Husene  dansede  rundt 
for  mine  Øjne,  og  Hestene  dansede  med  mig  til  København. 

Det  første,  jeg  her  foretog  mig,  var  at  skrive  et  Brev  til 
Stella,  hvori  jeg  undskyldte  mig  for  det  første,  som  min  Fader 
havde  dikteret;  jeg  kaldte  Sol,  Maane  og  Stjerner  til  Vidne  paa 
min  Bestandighed  og  besvor  hende  at  vise  sig  som  et  værdigt 
Sidestykke  til  Julie,  Valborg,  Heloise  og  salig  Fru  Ulfeld.  Denne 
Heroide  betroede  jeg  til  min  Støvlepudser  —  en  tro  og  dygtig 
Svend  —  formanede  ham  at  levere  den  i  Stellas  egne  Rosen- 
fingre og  bringe  mig  hendes  Svarskrivelse  saa  snart  muligt. 

Der  forløb  en  Evighed  —  det  vil  sige:  fjorten  Dage  —  inden 
min  Brevdrager  kom  tilbage  —  med  mit  Brev!  —  Stella  var  med 
sin  Fader  rejst  til  Holsten  og  ventedes  ikke  tilbage  den  hele 
Vinter.  Min  Merkurius  havde  vel  fulgt  deres  Spor  Fyen  igen- 
nem; men  da  de  havde  nogle  Dages  Forspring  og  han  ingen 
Vinger,  maatte  han  opgive  Jagten. 

Jeg  græd  og  læste  til  Filosofikum.  Og  hermed  endtes  den 
første  Periode. 


ANDEN  PERIODE. 
Jeg  var  otte  og  tyve  Aar. 

Som  Amtmand  drog  jeg  ind  i  en  Provinsialstad,  lige  meget 
hvilken;  den  jublede  mig  i  Møde.  Poeterne  ophøjede  min  Vis- 
dom og  Retfærdighed,  Damerne  min  Elskværdighed;  thi  jeg  var 
endnu  Ungkarl. 

Til  Velkomst  blev  jeg  feteret  med  stor  Souper  og  Bal;  man 
vidste  allerede,  at  jeg  var  en  Elsker  af  Dans.  Til  den  første 
engagerede  jeg  paa  Lykke  og  Fromme  den  første  den  bedste 
af  de  mig  alle  sammen  ubekendte  skønne. 

Hun  rakte  mig  Haanden;  jeg  fæstede  mine  nærsynede  Øjne 
paa  hendes  Ansigt  og  saa  —  min  Ungdoms  første  Kærlighed, 
min  himmelske  Stella!  Og  Himmel!  hvilket  Under!  endnu  den 
samme  friske,  nysudsprungne  Rosenknop  som  for  ti  Aar  siden. 
Jeg  fornam  i  min  Barm  en  Efterklang  af  hin  Naturens  søde 
Stemme,  og  uvilkaarligt  faldt  det  Spørgsmaal  mig  ind;  mon 
hun  for  dig  skulde  have  bevaret  sit  Hjerte  tillige  med  sin 
Skønhed? 

Men  der  var  ingen  Tid  til  at  gøre  Samvittigheds-Spørgsmaal! 
Dansen  begyndte;  baade  mine  Fødder  og  mit  Hjerte  kom  i  Be- 
vægelse. 

Saa  snart  jeg  havde  figureret  op  og  ledet  hende  til  Sæde, 
tog  jeg  Plads  ved  Siden  og  bevidnede  min  Glæde  over  at  kunne 
forny  gammelt  Bekendtskab. 

Hiin-  rødmede  og  svarede  med  et  yndigt  Smil:  „Da  vi  saas 
sidst,  Hr.>  Kammerjunkerl  var  jeg  et  Barn  — '' 

„—  Jeg  med,"  afbrød  jeg,  „men  der  gives  Følelser,  som  til- 
hører baade  den  barnlige  og  den  modnere  Alder.  Jeg  mærker 
altfor  vel,  at  mine  var  af  den  Natur;  desværre  handlede  jeg 
dengang  som  et  Barn  — '' 

Hun  afbrød  mig  lige  saa  hastigt,  som  jeg  hende,  og  sagde 
atter  smilende:  „Tillad,  at  jeg  betager  Dem  en  Vildfarelse,  som 
vistnok  rejser  sig  af  en  temmelig  Lighed  mellem  Stella  og  mig. 
—  Der  er  min  Søster." 

Hun  bøjede  sig  lidt  frem  foran  mig  og  viste  til  den  anden 
Side.  Som  et  Lyn  for  mit  Blik  derom,  og  jeg  genkendte  nu 
den  virkelige  Stella;  men  større,  fyldigere  end  for  ti  Aar  til- 
bage, majestætisk  af  Vækst  og  Anstand,  en  Kleopatra,  en  Mor- 
gana,  ja  en  Juno! 

Hun  rakte  mig  sin  Haand  til  Kys  og  sagde  med  et  Smil, 
der  lig  Solglans  udbredte  sig  over  det  hele  skønne  Ansigt:  ,,EjI 
ej!  Hr.  Kammerjunker!  er  det  Deres  Bestandighed?  Det  er  kun 
ti  Aar,  siden  De  tilsvor  mig  en  evig  Kærlighed,  og  nu  begynder 
I>e  allerede  at  sige  min  rigtignok  yngre  Søster  smukke  Ting? 
Jo,  jo!  jeg  har  luret." 

Skønt  denne  lette  Spøgetone  hverken  behagede  eller  smig- 
rede mig,  virkede  den  dog  baade  adspredende  og  tempererende 
paa  min  eksalterede  Stemning,  og  jeg  vandt  snart  fuldkommen 
Taktfasthed. 

„Skønne  Stella!"  faldt  jeg  ind,  ,, tillad  mig  endnu  at  kalde 
Dem  med  det  skønneste  af  alle  Navne!  Enkelt  er  De  os  stakkels 
Hyrder  farlig  nok;  men  at  De  oven  i  Købet  skal  kunne  fordoble 
Dem  — " 

Her  saa  jeg  mig  om  efter  Søsteren:  hun  havde  vendt  os  Ryg- 
gen og  svævede  langsomt  ned  mod  den  anden  Ende  af  Salen. 
Ved  ethvert  af  hendes  afmaalte  Fjed  drapperede  sig  malerisk 
hendes  lette,  folderige  Balkjole;  hendes  fyldige  Ravnelokker 
vuggede  sig  paa  hendes  Nakke. 

Jeg  tænkte  uvilkaarlig  paa  Dido,  da  hun  i  Elysium  vender 
Æneas  Ryggen  og  forsvinder  som  Nymaanen  matglimtende 
gennem  Taager. 

Et  let  Slag  paa  Skulderen  af  den  ældre  Stellas  Handske 
kaldte  mig  tilbage  fra  Elysium. 

„Deres    Bebrejdelser,"    vedblev    jeg    sukkende,    „er    vellor- 

t  jente  — " 

„—  Aa  nej!"  afbrød  hun  mildt,  „ingen  Bebrejdelser!  de 
maatte  jo  falde  tilbage  paa  mig  selv!  Vi  to  er  begge  angerløse; 
det  er  aiene  vor  Brevdue,  der  er  Skyld  i  det  hele." 

Jeg  vidste  dog  ikke  ret  selv,  hvorledes  jeg  var  vendt:  Fortid 
og  Nutid,  den  første  og  den  anden  Stella,  Løvhytte  og  Balsal, 
Nattergalsang  og  Dansemusik  fremstillede  sig  alt  paa  een  Gang 
1  broget  Forvirring. 

„De  er  endnu  Godheden  selv,"  begyndte  jeg  uvis:  „Deres 
Ansigt,  min  Frøken!  er  endnu  et  tro  Spejl  af  Deres  Hjerte  — ." 

Et  Haandtryk  og  et  sjælfuldt  Smil  belønnede  mit  Smigreri; 
men  hun  afkortede  det,  sigende  i  stærkere  Tone: 

„Hr.  Kammerjunker!  tillad  mig  her  at  forestille  Dem  min 
Cremal,  Grev  Rosenstjeme!  — " 

En  ung,  smuk  Mand  stod  tæt  ved  os;  vi  hilsede  hverandre 
—  jeg  med  nogen  Overraskelse  og  Forvirring,  han  med  let 
Høflighed. 

„Og  her,  min  bedste!"  vedblev  hun,  henvendende  sig  til  ham 
og  dog  uden  at  slippe  min  Haand,  ,, fremstiller  jeg  dig  i  vor 
nye  Amtmand  mit  Hjertes  gamle  Inklination!  Vi  to  har  engang 
1  hele  fjorten  Dage  levet  af  Rosenduft,  Maaneskin  og  Fugle- 
sang." 

„Ahl"  raabte  han  leende,  idet  han  greb  og  trykkede  min 
anden  Haand,  „saa  De  er  min  Kones  første  Lærer  i  Elskekun- 
sten! Men  det  Indfald  med  Duen,  det  var  en  grammatikalsk 
Bommert,  og  dog  skylder  jeg  den  maaske  min  nuværende  Lyk- 
salighed." 

Her  lagde  han  Haanden  paa  sit  Bryst,  Hovedet  paa  sin  Skul- 
der og  saa  med  komisk  Smægten  paa  sin  leende  Gemalinde. 

Jeg  saa  nu  klarlig,  hvorledes  jeg  var  faren,  og  at  jeg  be- 
iandt  mig  mellem  Mennesker  af  den  finere  Verden:  med  Let- 
hed fulgte  jeg  det  angivne  Tempo,  og  en  levende  Samtale,  hvis 
Maal  var  at  ironisere  den  ømmeste  og  skønneste  af  alle  Fø- 
lelser, vedligeholdtes,  indtil  næste  Dans  begyndte. 

Grevinden  var  min  Dame;  men  mit  Øje  søgte  hendes  Søster 
med  en  Længsel  lig  den,  hvormed  man  higer  fra  Stadens  Tum- 
mel ud  i  den  stille,  yndige  Natur. 

Hun  dansede  mig  et  Par  Gange  forbi,  men  syntes  næppe  at 
bemærke  mig.  Hendes  stille  Alvor  stak  fordelagtig  af  mod  Stel- 
las Livlighed  og  spillende  Glæde. 

Ved  Bordet  fik  jeg  Sæde  mellem  begge  Søstre;  men  jeg  delte 

mig  ikke  imellem  dem;  thi  jeg  skal  ikke  nasgte,  at  jeg  tilhørte 
den  yngste  ene  og  alene. 

Jeg  henryktes  lige  saa  meget  af  hendes  Aands  Dannelse  som 
al  hendes  Hjertes  dyhe  Følelse,  der  stod  i  samme  Modsætning 
til  hint,  den  sekstenaarige  Stellas  barnagtige  Føleri,  som  Mar 
dame  Stael-Holsteins  Romaner  til  Madame  Genlis. 

Engang  imellem  maatte  jeg  jo  alligevel  henvende  mig  til  min 
anden  Naboerske,  som  —  endskønt  hun  blev  levende  under- 
holdt af  sine  Genboer,  to  unge  Officerer  —  var  meget  opmaark^ 
som  paa,  hvad  der  taltes  mellem  Søsteren  og  mig.  Ja  mod  Slut- 
ningen af  Maaltidet  undslap  hende  endog  nogle  Ytringer,  der 
smagte  lidt  af  Skinsyge;  men  jeg  udledte  dem  snarere  fra 
saaret  Forfængelighed  end  fra  Recidiver  af  gammel  Svaghede 

Jeg  havde  kun  halvt  Ret. 

Ved  mit  Besøg  den  næste  Dag  modtog  jeg  straks  de  tyde- 
ligste Beviser  paa  ualmindelig  Ømhed.  Den  galante  Dame  ind- 
ledte paa  det  allerfineste,  hvad  vi  dannede  Mennesker  kalder 
Intrige  —  Eventyr  —  Roman. 

Og  for  at  bortrydde  den  eneste  tænkelige  Hindring  i  sammes 
Gang  —  thi  den  tolerante  Gemal  var  herved  en  ganske  uinteres- 
seret Tilskuer  —  stræbte  hun  af  al  Magt  at  drage  mig  bort  fra 
Søsteren,  ja  til  den  Ende  at  stille  hende  i  et  latterligt  Lys,  som 
en  stakkels  enfoldig  og  udannet  Landsbytosse. 

Men  her  forfejlede  him  ganske  sin  Vej;  thi  just  denne  hendes 
spydige  Stiklen  og  overmodige  Spot  hævede  Gaiathea  —  lad  mig 
kalde  hende  saaledes  —  desto  højere  i  mine  Øjne. 

Gaiathea  —  den  blide,  men  sædelige,  den  beskedne,  men 
selvfølende,  den  yndige,  men  ydmyge  Gaiathea  —  drog  mig  til 
sig  med  uimodstaaelig  Vælde;  og  ak!  —  drog  sig  selv  tilbage 
fra  mig  alt  længere  og  længere,  alt  jo  nærmere  Søsteren  kom 
mig  Dag  for  Dag. 

Den  enes  Tiltrækken,  den  andens  Frastøden  kunde  have 
bragt  mig  til  Fortvivlelse,  dersom  ikke  det  Haab,  at  jeg  ej  var 
den  skønne  Gaiathea  ligegyldig,  havde  styrket  mig.  Men  mange 
svage,  dog  for  en  Elsker  umiskendelige,  Tegn  paa  en  undei^ 
trykt  Tilbøjelighed  undgik  ikke  mit  spejdende  Øje. 

Da  de  fleste  vistnok  kender  disse  eller  i  alt  Fald  kan  finde 
dem  tydelig  beskrevne  i  enhver  Roman,  vil  jeg  ikke  opholde 
mig  ved  den  søde  Piges  uvilkaarlige  Sukken,  pludselige  Farve- 
skiften  og  stjaalne  Øjekast.  Jeg  vil  gaa  lige  til  Katastrofen  af 
denne  min  meget  alvorlige  Roman. 

For  at  løse  den  eneste  Knude  i  samme  —  Stellas  ubesva- 


271 

rede  Godhed  for  mig  —  besluttede  jeg  at  gaa  rask,  ligefrem  og 
oprigtig  til  Værks. 

En  Dag,  da  det  fineste  Koketteris  spildte  Kunster  havde 
gjort  hende  ganske  mismodig,  greb  jeg  hendes  Haand  og  sagde: 
„Jeg  elsker  Deres  Søster  —  jeg  beder  Dem  om  at  bejle  for 
mig." 

Hun  blegnede,  sank  sammen;  hendes  Barm  gik  op  og  ned, 
Taarer  traadte  i  hendes  Øjne.  Men  pludselig  trykkede  hun  dem 
tilbage  og  rejste  sig  med  Fatning.  Hendes  Ansigt  fik  atter 
naturlig  Farve  og  Liv. 

Det  var  mig  tydeligt,  at  et  nyt  Haab  var  oprundet  i  hendes 
Hjerte:  enten  at  den  bly  og  sky  Gaiathea,  hvem  hun  spottevis 
kaldte  Sigrid,  vild«  give  mig  Kurven;  eller,  i  modsat  Fald,  at 
denne  vor  Roman  kun  skulde  være  et  Intermezzo  i  hendes  egen. 

Nok  er  det:  hun  svarede  med  Mildhed  og,  som  hun  sæd- 
vanlig plejede,,  spøgende:  ,,En  kæk  Ridder  bejler  selvl  kan  De 
ikke  bøje  den  strenge  Sigrids  Hu,  hvad  skulde  da  jeg  vel  ud- 
rette?" 

Bifaldende  bøjede  jeg  mig,  kyssede  hendes  Haand  og  ilede 
ind  i  Sideværelset  til  Gaiathea,  hvor  hun  sad  beskæftiget  med 
en  Tegning. 

„Frøken!"  begyndte  jeg,  „jeg  elsker  Dem  —  jeg  elsker  Dem 
inderligt  og  oprigtigt  —  dersom  Deres  Hjerte  er  frit  — " 

Her  hævede  hun  sig  langsomt,  rystede  Lokkerne  tilbage  fra 
det  dejlige  Ansigt,  stirrede  et  Sekund  stift  paa  mig,  bøjede  sig 
atter  ned  over  sit  Arbejde,  gjorde  et  Par  Strøg  med  Penselen 
og  sagde:  ,, Herinde  i  Stuen  kan  man  vistnok  høre,  hvad  De 
siger,  Hr.  Kammer junkerl" 

,,Hele  Verden  maa  høre  det,"  svarede  jeg  med  forstærket 
Stemme,  ,,gode,  ædle  Gaiathea!  gør  mig  ikke  Uret,  gør  ikke 
noget  Menneske  Uret!  Hvad  De  end  tænker  om  mig  —  jeg 
tilhører  Dem  alene  med  Liv  og  Sjæl.  Tro  mig!  jeg  taler  uden 
Skrømt  —  dette  Øjeblik  er  os  begge  alt  for  vigtigt  —  dersom 
jeg  ikke  haabede  at  have  en  Stemme  for  mig  i  Deres  Hjerte, 
da  vilde  jeg  ingenlunde  bede  om  Deres  Haand." 

Hun  bukkede  sig  end  dybere  ned;  men  jeg  hørte  dog  tvende 
Taarer  falde  paa  Maleriet. 

„Gaiathea!"  vedblev  jeg,  ,,hos  Dem  er  alt  Sandhed  —  døm 
Ikke  andre  efter  Skinnet!  og  betænk,  at  De  har  en  ærlig  Mands 
Skæbne  i  Deres  Haand!" 

Her  opløftede  htm  atter  sit  Ansigt  —  det  var  blegt  og  fuldt 
af  højtideligt  Alvor. 

M«d  fast,  men  dæmpet  Stemme  sagde  hun:  „Om  otte  Dage 
skal  jeg  svare  Dem." 

Jeg  traadte,  ærbødig  bukkende  mig,  tilbage  og  gik.  Grev- 
indens Værelse,'  som  jeg  maatte  igennem,  var  tomt;  jeg  forlod 
Huset. 

De  otte  Dage  —  den  anden  Evighed,  som  jeg  allerede  i  mit 
ni  og  tyvende  Aar  havde  oplevet  —  forløb  omsider. 

Gaiathea  svarede  —  saaledes  som  jeg  haabede.  Om  hun  eller 
jeg  har  overilet  os^  det  vil  vise  sig  i  de  to  følgende  Perioder. 

Nok  er  det:  vor  Roman  blev  Stella  for  lang  —  blev  til  en  hel 
Historie.  Et  ha,lvt  Aar  efter  vort  Bryllup  drog  hun  med  sin 
Hr.  Gemal  til  København,  til  et  større  og  gunstigere  Terræn 
for  Romaner,  Intriger  og  Eventyr. 


TREDIE  PERIODE. 
Jeg  var  seks  og  fyrretyve  Aar. 

Dugen  var  taget  bort  fra  Aftensbordet,  og  den  sædvanlige 
Forelæsning  skulde  tage  sin  Begyndelse.  Min  Familie  havde 
iejret  sig  omkring  mig  og  ventede  paa,  hvad  jeg  nu  vilde 
opvarte  med.  (Thi  jeg  læste  altid  selv,  eftersom  ingen  af  Bør- 
nene kunde  gøre  min  Kone  det  tilpas.) 

Jeg  havde  opslaaet  —  jeg  veed  ikke  mere  hvilken  fornøjelig 
Bog.  NB.  de  ret  fornøjelige  Bøger  er  altid  nyttige;  og  tilmed 
maa  Sjælen  lige  saa  lidt  som  Maven  til  Aften  belæsses  med 
svære  Sager. 

Nu  vel:  Lysene  var  skudt  hen  til  mig.  Bogen  opløftet,  da 
Tjeneren  traadte  ind  med  Aviser  og  Breve.  Jeg  vilde  have  lagt 
dem  til  Side,  hvis  ikke  min  Kone  havde  gjort  mig  opmærksom 
paa  et  af  Seglene,  .hvori  hun  genkendte  sin  Svogers,  Grev  Ro- 
senst jernes  Vaaben. 

Vi  havde  ikke  hørt  fra  Grevens  i  langsommelige  Tider,  kunde 
derfor  slutte  os  til,  at  noget  særdeles  vigtigt  maatte  have  for- 
anlediget nærværende  Skrivelse;  thi  besluttede  vi  straks  at 
aabne  samme. 

Brevet  var  fra  min  Svigerinde  og  indeholdt  en  Indbydelse  til 
at  besøge  dem  og  gøre  Følgeskab  til  den  forestaaende  Kro- 
ningshøjtid.  Sammes  Herlighed  var  udmalet  saa  tillokkende,  at 
min  Forelæsning  derover  rent  glemtes,  og  vi  for  det  øvrige  af 
Aftenen  fik  Stof  nok  til  Samtale. 

Åt  denne  vandt  i  Liv  og  Interesse  ved  min  Erklæring:  at 
ingen  skulde  blive  hjemme  —  det  kan  man  lettelig  indse. 

De  Glæder,  vi  slet  ikke  har  ventet,  som  overrasker  os  ganske 
uformodede,  er  langt  heftigere,  sødere  og  mere  ublandede  end 
de,  paa  hvilke  vi  har  haft  Tid  at  forberede  os;  thi  i  hint  Til- 
fælde kan  den  nyfigne,  selvkloge  Fantasi  ikke  gøre  sine  næs- 
vise Forudspring  og  ved  at  fremstille  os  Tingene  anderledes, 
end  de  vil  komme,  forpliunre  os  Nydelsen. 

Man  golte  sig  brav  længe  i  Forvejen  til  et  Besøg,  til  en  Rejse 
eller  til  hvilken  som  helst  anden  Forlystelse!  ikke  skal  man  da 
saa  let  forsluge  sig,  naar  Nydelsens  Time  slaar  og  man  finder 
de  hedt  attraaede  Glæder  helt  anderledes,  og  en  god  Del  kol- 
dere, end  man  havde  ventet.  Den,  som  tidt  og  længe  forud 
gaar  og  smager  Maden  tilpas,  nyder  mindst,  naar  den  kom- 
mer paa  Bordet.  —  Rigtigheden  af  anførte  Bemærkning  —  som 
iøvrigt  slet  ikke  er  ny  —  fik  vi  alle  stadfæstet  ved  mer  end 
een  ubehagelig  Erfaring. 

Den,  der  tabte  mindst  i  sine  Forventninger,  var  min  med 
.al  sin  Ømhed  alvorlige  og  sindige  Hustru,  for  hvem  ingen 
-Glæde  overgik  dem,  hun  nød  i  sit  eget  Hus. 

Hun  og  jeg,  vor  ældste  sekstenaarige  Datter  Julie  og  vore 
tvende  yngre  Sønner  (der  tilsammen  udgjorde  den  hele  Fa- 
milie), ankom  en  Aftenstimd  til  Grev  Rosenst jernes  Gaard. 

Hovedby^ingen  var  stærkt  oplyst,  og  vi  formodede  ganske 
rigtig  stort  Selskab.  Thi  fik  vi  det  Indfald  at  staa  'af  i  Lade- 
gaarden  for  at  søge  et  afsides  Værelse  til  Omklædning  og  saa- 
ledes  berede  vore  kære  Slægtninge  en  frydefuld  Overraskelse. 

Jeg  traadte  først  ind  i  Konversationsværelset,  hvor  jeg  fandt 
fem  Spilleborde  fuldt  besatte  med  Herrer  og  Damer. 

Ved  det  midterste  og  med  Ryggen  mod  Døren  sad  Grev- 
inden —  jeg  kunde  sige  i  overnaturlig  Størrelse;  thi  hendes 
brede  Ryg  tog  næsten  hele  Bordet  for;  hendes  nøgne  Skuldre 
syntes  at  være  laante  af  en  Torso;  Armene  var  lige  saa  kolos- 
sale, og  et  uhyre  Hovedtøj  med  trende  ,,vidthenskyggende" 
Strudsfjedre  fuldendte  det  gigantiske  i  Figuren. 

Da  hun  just  i  dette  Øjeblik  drejede  Ansigtet  om  til  Side- 
manden, kendte  jeg  hende  paa  Profilen  og  traadte  til  for  at 
hilse. 

„Jeg  beholder,*'  sagde  Sidemanden  med  Øjnene  stift  hæftede 
paa  sine  Kort. 

„Nej,  jeg  beholder,"  raabte  hun,  lagde  den  ene  Haand  med 
Kortene  paa  sin  Barm  og  rakte  mig  den  anden. 

St.  St  Blicher:  Samlede  Noveller.  III.  ^^ 

„Velkommen,  Hr.  Svoger!  er  De  alene?  Er  min  Søster  ikke 
med?" 

(Hun  holdt  sig  endnu  tilbage,  virkelig  overrasket  af  denne 
Modtagelse). 

,,Men  narrer  De  mig  nu  denne  Gang  og  la'er  mig  gaa  alene 
—  ser  Del  Baronen  har  den  Vane  — " 

Her  rejste  de  medspillende  sig,  og  hun  maatte  —  dog  med 
Kortene  i  Haanden  —  følge  deres  Eksempel. 

Hun  saa  nu  min  fremtrædende  Familie,  og  med  den  ene 
vældige  Arm  —  Kortene  stedse  i  den  anden  —  embrasserede 
hun  min  Kone  med  det  Udraab: 

„Velkommen,  ma  chére!  min  Gud!  har  du  været  syg?  Du  ser 
saa  daarlig,  saa  mager  ud!" 

Sagen  var,  at  Gaiathea  endnu  havde  sin  ranke,  skønne  Pige- 
figur og  sit  friske,  men  ganske  fedmeløse  Ansigt. 

Man  kunde  høre  Misimdelsen  over  hendes  velbevarede  ung- 
dommelige Udseende  i  den  korpulente  Stellas  Tone. 

Nu  kom  hendes  Mand  og  læspede  nogle  tørre,  ligegyldige 
Komplimenter.  Sløvt,  koldt,  betydningsløst  var  hans  Aasjm  som 
hans  Tale;  og  af  den  fordums  vævre,  nysselige  Kavaler  —  Da- 
mernes Yndling  —  var  intet  andet  tilbage  end  et  mat  og  vam- 
melt Smil,  en  Bøjelighed  i  Ledemodene  og  en  flydende  Tunge, 
der  maskinmæssigt  opramsede  en  Del  flove  Galanterier  og  for- 
slidte Indfald. 

Derefter  kom  den  unge  Greve  og  tilkommende  Stamherre  — 
en  sød  Dukkemand,  et  Faaremælksansigt,  der  øjeblikkelig  be- 
gyndte at  gøre  Haneben  for  min  Julie. 

Og  endelig  stak  den  anden  Søn,  en  seks  Aars,  forkælet, 
uartig  Krabat,  sit  næsvise  Gefjæs  midt  ind  i  Gruppen  . 

Saaledes  saa  det  ud  med  vor  første  Modtagelse  i  det  Rosen- 
stjemske  Hus;  og  man  vil  uden  Vanskelighed  slutte  sig  til,  at 
vort  Ophold  der  hverken  blev  langvarigt  eller  fornøjeligt.  Tre 
Poster  bidrog  især  til  at  forkorte  det. 

For  det  første  opstod  snart  en  meget  usøsterlig  Spænding 
imellem  Grevinden  og  min  Kone. 

Hins  forrige  Livlighed  og  Skæmtsomhed,  der  —  mens  hun 
var  ung  og  smuk  —  gjorde  hendes  Omgang  behagelig  for  alle 
af  hendes  eget  Køn  og  fortryllende  for  vort,  havde  nu  forvand- 
let sig  til  Vrippenhed,  Skoselyst  og  Spidsfindighed.  Og  dette 
Hang  ytrede  sig  aldrig  mere  f remstikkende,  end  naar  hun  var 
i  sit  Element  —  ved  Spillebordet;  thi  der  blev  hun  ofte  rent 
utaalelig.  Vandt  hun,  viste  hun  sig  overmodig,  tabte  hun,  blev 

hun  vranten  og  hartad  ondskabsfuld.  Slet  spillede  hun,  men 
var  hun  uheldig,  hovmestererede  hun  uophørlig  sine  Medspil- 
lere og  holdt  ved  ethvert  Spils  Slutning  en  lang  Kommentar 
over  de  hegangne  Fejl.  Min  Kone  spillede  bedre,  men  ugerne 
og  uden  mindste  Lidenskab,  hvorfor  ogsaa  Aftentimerne  blev 
hende  til  en  pinlig  Byrde. 

Den  anden  Aarsag  til  at  paaskynde  vor  Afrejse  var  den 
unge  Stamherres  Surren  om  vor  Julie. 

Vel  var  hun  fornuftig  og  aandrig  nok  til  at  overse  ham;  men 
jeg  havde  set  saa  mangen  fornuftig  Pige  blive  bedaaret  af  en 
Nar;  thi  at  g  e  n  n  e  m  s  e  er  noget  ganske  andet  end  at  o  v  e  r  s  e; 
og  et  sekstenaarigt  Pigeøje  trænger  sjælden  længere  end  til 
Overfladen,  og  er  denne  skøn  og  glimrende,  tager  Hjertet  lette- 
lig Fornuften  til  Fange. 

Gaiatheas  skarpe  Blik  gennemskuede  først  saavel  sin  Datters 
vaagnende  Tilbøjelighed  til  Lapsen  som  dennes  og  hans  Moders 
Plan  til  et  fordelagtigt  Parti  og  meddelte  mig  sine  ikke  ugrun- 
dede Bekymringer. 

Vi  besluttede  i  et  hemmeligt  Kabinetsraad  at  bryde  op,  saa 
snart  Kroningen  —  hvorfra  jeg  nu  ikke  kunde  udeblive  —  var 
til  Ende. 

Men  den  pinagtigste  Besværlighed  for  os  alle  var  dog  den 
seksaarige  næsvise,  kaade  og  iibændige  Purk.  Han  vox  en  Plage- 
aand  baade  for  os  og  for  Forældrene:  et  sandt  Huskors,  en 
Nisse,  en  Trold,  en  Unge  af  en  Varulv.  Han  lod  ingen  af  os 
med  Fred,  men  spillede  os  tusinde  Streger,  den  ene  værre  end 
den  anden. 

Vor  yngste  Søn  —  af  hans  Alder  og  Størrelse  —  maatte 
især  holde  for,  og  vi  turde  aldrig  slippe  ham  af  Syne.  Fade- 
ren maatte  købe  ham  fra  sig  med  Penge  til  Slikkerier,  og  Mo- 
deren var  i  egentligste  Forstand  under  hans  Svøbe;  thi  han 
sparede  ikke  paa  korporlig  Revselse,  naar  hun  ved  Opsætsig- 
hed havde  paadraget  sig  hans  billige  Vrede. 

Kun  fra  Spillebordet  maatte  han  blive  borte,  thi  der  forstod 
Grevinden  ingen  Spøg.  Dog  for  at  forebygge  alvorlige  Optrin 
—  af  hvilke  vi  var  Vidner  til  et,  der  kun  kunde  endes  med  en 
ydmyg  Afbigt  paa  Moderens  Side  —  sørgedes  for,  at  Knægten 
kunde  komme  i  Seng,  inden  den  sædvanlige  Aftenandagt  be- 
gyndte. 

Den  eneste,  der  var  i  Stand  til  at  kuske  den  lille  Despot,  var 
Kammertjeneren,  hvem  Forældrene  stundom  maatte  kalde  til 
Hjælp;  naturligvis  dog  kun  i  yderste  Nødsfald.  Men  dette  var 

endelig  ikke  saa  sært,  naar  man  betænker,  at  han  udøvede  et 
lignende  Herredømme  over  —  Grevinden! 

Gaiathea  og  jeg  blev  engang  hændelsesvis  Vidner  til  hans 
Impertinence  mod  hende:  et  Optrin,  der  jog  Blodet  frem  i  mine 
Kinder  og  bort  fra  min  Kones. 

„Det  er  en  ubehøvlet  Person/'  sagde  Stella,  som  aldrig  tabte 
Fatningen;  „men  tro  som  Guld,  og  han  er  Grevens  Øjesten!" 

Hertil  gjorde  hun  en  skæv  Mund  og  trak  paa  Skuldrene  — 
jeg  ligesaa;  men  jeg  ved  nok,  hvad  jeg  tænkte. 

Omsider  forløb  da  de  fire  Dage  —  den  tredie  Evighed  i  mit 
korte  Liv  —  og  med  befriede  Fugles  Lethed  fløj  vi  til  vort  kære 
Hjem. 

Der  faldt  Gaiathea  om  min  Hals  og  vædede  min  Kind  med 
sine  Taarer.  Nogle  af  disse  tilhørte  den  ynkværdige  Søster;  men 
de  fleste  runde  vistnok  som  Takofre  til  Himmelen  for  vor  rige 
Velsignelse  af  huslig  Lyksalighed. 


FJERDE  PERIODE- 
Jeg  er  tresindstyve  Aar, 

Og  skulde  jeg  altsaa  efter  Talebrugen  gaanedadBakke. 
For  saa  vidt  Nedgang  stedse  er  lettere,  behageligere  end  O  p- 
gang,  henegner  jeg  Taiemaaden  paa  mig  selv.  Thi  endnu  for- 
nemmer jeg  ingen  af  Alderdommens  jævnligt  paaankede  Byr- 
der: Sløvhed,  Skranten,  Knarvorrenhed.  Mit  Livs  Aften  —  jeg 
burde  hellere  kalde  den  Eftermiddag  —  tegner  til  at  vorde  lang 
og  blid. 

Eet  kun  var  i  Stand  til  at  drage  Skyer  over  min  skønne, 
klare  Efteraarshimmel  —  ikke  Fattigdom;  thi  mine  bedste  Rig- 
domme bestaar  ikke  i  Penge  eller  Penges  Værd;  ikke  legemlige 
Sygdomme;  thi  min  Sjæl  er  frisk  og  sund;  ej  engang  Tabet  af 
et  eller  flere  af  mine  Børn  eller  Børnebørn.  Vel  vilde  saadan 
Storm  medbringe  Taage,  men  ingenlunde  uigennemtrængelig; 
thi  snart  maatte  den  smelte  for  Straaleme  af  mit  Livs  Sol  — 
jeg  mener  min  Gaiathea,  min  —  ja  min  evigt  elskede;  hun, 
der,  som  Verdens  Sol,  ligner  sig  selv  baade  Morgen  og  Aften. 

Skulde  hun  dale  før  jeg:  det  alene  var  den  Aftensky,  som 
kun  en  anden  Morgen  var  mægtig  at  opklare.  Hendes  Ungdom 
er  forsvunden,  men  ikke  hendes  Kærlighed;  dens  renere,  dens 
himmelske  Del  træder  bestandig  klarere  frem,  ligesom  den  jor- 


277 

diske  træder  tilbage:  og  sammes  stedse  uformindskede,  usvæk- 
kede Styrke  er  mig  et  Tegn  paa  dens  højere  Oprindelse,  dens 
evige  Natur. 

Min  Datter  Julie  er  ogsaa  lykkelig  gift.  Hun  bor  saa  nær, 
at  jeg  hver  Dag  kan  lade  hendes  tvende  Glutter  ride  Ranke  paa 
mine  Knæ.  —  Hun  ligner  sin  Moder  som  en  Rose  den  anden. 

Min  ældste  Søn  er  allerede  traadt  i  Embede.  Han  er  ellers 
forlovet  med  en  vakker  Pige  og  drømmer  nu  sin  Faders  Ung- 
domsdrøm; Gud  give,  den  maatte  faa  samme  Opfyldelsel  —  Min 
yngste  Søn  ligner  sin  Broder  som  en  Gran  den  anden. 


Stakkels  Stella  ikke  rent  at  forglemme!  —  Paa  en  Rejse,  jeg 
nylig  efter  Embeds  Medfør  maatte  foretage  mig,  faldt  min  Vej 
gennem  en  lille  By,  som  beboedes  af  et  afsondret  Kristen-Sam- 
fund. 

Allerede  i  fire  Aar  havde  hun  levet  her:  nemlig  siden  hendes 
Mand  døde;  siden  hun  maatte  forlade  sin  ældste  Søns  Hus, 
med  hvis  Kone  hun  ikke  kunde  forliges;  siden  hun  for  den 
yngste  Søn  ikke  kunde  finde  noget  andet  Fristed,  hvor  han  jo 
rykkede  hende  daglig  for  Penge  til  sine  Udsvævelser  og  betalte 
hende  bagefter  Renterne  i  kaade  Drillerier  og  ondskabsfuld 
Spot. 

Jeg  maatte  dog  aflægge  hende  et  Besøg. 

Hun  beboede  et  Par  elegant  møblerede  Værelser  i  Søster- 
huset, men  havde  anlagt  Menighedens  særegne  Dragt. 

Jeg  troede  at  se  for  mig  en  Skuespillerinde,  der  just  skulde 
træde  frem  i  en  Kvækerinderolle:  Klæderne  havde  hun,  tillige 
med  Miner  og  Fagter;  og  i  Sektens  Terminologi  var  hun  fuld- 
kommen hjemme.  Men  Aanden!  den  var  endnu  den  samme  som 
tilforn;  kun  i  en  anden  Form:  i  Steden  for  Turban  og  vajende 
Strudsfjedre  bedækkede  nu  en  ydmyg  Snip  det  forfængelige 
Hoved. 

Hun  stiklede,  hun  mediserte  bestandig  —  kun  ikke  med  Lat- 
ter, men  med  Sukke  —  ikke  med  kokettisk  figurerende,  men 
med  foldede  Hænder. 

Hun  indgød  paa  een  Gang  Modbydelighed  og  Medynk;  hvil- 
ken Tomhed  i  Sjælen!  hvilket  Øde  i  Hjertet!  Hendes  sørgelige 
Alderdom  forekom  mig  som  en  taaget'  Efteraarsdag:   som  en 

flåd,  nøgen,  iialseelig  Ørken  uden  Græs  og  uden  Løv,  den 
Vandreren  gysende  betræder  efter  at  have  sagt  et  evigt  Farvel 
til  sine  bedre  Dages  løvrige  Lunde  og  blomstrende  Dale. 


'  Trykt  i  „NordlyseV,  1828.  VIII.  B.  —  Efter  NoveUen:  (Ved  Godhed  med- 
delt ttl  B.). 


MABIA  D£  GA£MO' 


»Hvem  der?" 


„Runder 

„Hvad  for  en  Runde?* 

„Storrunde!" 

„Storrunde!  Holdt!  en  Mand  frem!  Kontrategn!" 

„Waterloo!" 

„Runde!  forbil" 

Vinden  peb,  Regnen  plaskede,  medens  ovennævnte  Samtale 
holdtes  en  mørk  Decembemat  mellem  den  Officer,  som  førte 
Runden,  og  Skildvagten  foran  Ballycraggen  Vagthus  midt  i 
Wicklow-Bj  ergene. 

„Vagt  i  Gevær!"  brølte  det  fra  Sergeant  M'Fadgens  højland- 
ske Lunge  og  gentoges  øjeblikkelig  af  Korporal  O'Callaghan; 
og  op  og  ud  for  alle  Soldaterne  fra  deres  Tørveild  og  Brænde- 
vinsflaske. Den  Historie,  til  hvilken  de  lyttede,  blev  pludselig 
afbrudt;  og  snart  stod  hele  Vagten  i  Gevær  uden  for  Huset. 

Kun  stakket  varede  Officerens  Visit,  og  hurtig  indtog  Sol- 
daterne igen  deres  forrige  Sæder  om  Ilden.  I  en  gammel  Ege- 
lænestol  nedlod  sig  den  mandhaftige  Sergeant.  „Kom  nu  med 
Historien,  Korporal!"  sagde  han,  og  alle  Soldaterne  stemte  i 
med.  O'Callaghan  rømmede  sig  og  begyndte,  som  følger: 

„Maria  de  Carmo,  ser  I,  er  et  portugisisk  Navn,  som  du, 
Redmond!  og  du,  Tom  Pattherson!  nok  ved.  For  I  har  vistnok 
ofte  set  denne  hersens  lille  Pige,  om  hvem  jeg  nu  vil  fortælle. 
Og  hun  var  saa  knøv  et  Folk,  som  nogen  Sinde  har  baaret 
Skørter,  den  samme  Tøs,  med  hendes  ravnsorte  Haar  og  hendes 
hvide  Tænder,  der  saa  ud  for  al  Verden  som  Tasterne  paa 
et  Klaver.  Ja!  hun  slog  Sparto  til  alle  Piger,  jeg  har  set  baade 
i  Spanien  og  Portugal  —  det  kan  I  lide  paa.  Naa  da!  Harry 
Gainer  var  hendes  Kæreste  —  stakkels  Fyr!  han  var  min  Kam- 
merat mangen  hed  Dag.  Du  kendte  ham  godt,  Sergeant!" 

,,Jeg  har  selv  hvervet  Krabaten,"  svarede  MTadgen,  ,,for  10 
Aar  siden  i  Waterford;  en  stovt  Soldat  var  han." 

,,Naa  da!"  vedblev  O'Callaghan;  „Harry  og  jeg  gik  med 
Regimentet  fra  Cork  og  til  Lissabon  i  Aaret  1810,  og  det  var 
i  Marts  Maaned,  for  vi  tilbragte  St.  Patricks  Dag  om  Bord. 
Vi  havde  en  god  Overfart  og-  landede  et  Sted,  som  de  kalder 
ået  sorte  Hestetorv,  i  Lissabon  efter  seks  Dages  Sejlads  paa 
en  smuk,  varm  Dag  —  saa  varm  som  hos  os  i  Juli  Maaned. 
Kort  at  fortælle:  vi  gik  i  Baadene  og  sejlede  op  ad  Tajo  til 
Villafranca.  Derfra  marcherede  Regimentet  til  Abrantes,  hvor 
vi  gjorde  Holdt.  I  denne  Stad  var  det,  at  Harry  først  saa  Maria 
de  Carmo.  —  Baade  han  og  jeg  blev  indkvarteret  i  hendes  Fa- 
ders Hus,  et  pænt  Slags  Landsted  af  dem,  som  Portugiserne 
kalder  Qvinta,  midt  i  en  tæt  Olivenskov  paa  Siden  af  det  høje 
Bjerg  ved  Abrantes.  Fra  Døren  kunde  man  se  ti  Mile  bort  og 
længere  over  Tajofladen,  som  kommer  løbende  fra  —  ja  Gud 
ved,  hvorfra  den  kommer.  Staden  selv  var  en  lille  skiden  Pyt; 
men  vel  befæstet.  Gaderne  er  saa  snævre,  at  man  fra  Vinduerne 
kan  række  hverandre  Hænderne.  Der  er  rigtignok  et  bitte  Korn 
Torv  eller  Pra^a  —  som  de  kalder  det  —  men  det  er  aldrig 
værd  at  tale  om.  —  Rent  ud  sagt:  Abrantes  er  en  Mødding  midt 
i  et  Paradis. 

Her  laa  vi  da  saa  næsten  en  Maaned;  og  hele  den  Tid  gik 
Harry  og  skottede  efter  Maria,  og  hun  —  kan  jeg  tro  —  efter 
ham.  Jeg  mødte  dem  mangen  god  Gang,  naar  de  spadserede 
frem  og  tilbage  i  Skoven  og  næbbedes  som  et  Par  Turtelduer. 
Og  to  Dage  efter  vor  Ankomst  kunde  jeg  have  sagt  os,  hvad 
der  vilde  komme  ud  af;  for  naar  to  kan  lide  hinanden,  saa  skal 
de  nok  passe  at  komme  sammen. 

Stakkels  Harry  var  et  godt  Skrog,  en  ærlig  Sjæl.  Han  kom 
til  mig  Aftenen  før  vi  marcherede  fra  Abrantes  til  Elvas,  og 
saa  siger  han  til  mig:  ,,TomI"  siger  han,  og  saa  sukkede  han, 
som  hans  Hjerte  skulde  revne.  ,,Tom!"  siger  han:  ,,jeg  ved 
ikke,  hvad  jeg  skal  tage  mig  for  med  Tøsen.  Regimentet  mar- 
cherer i  Morgen,  og  Gud  ved,  om  jeg  nogen  Tid  mere  faar 
hende  at  se.  Hun  vil  nok  følges  med  mig  uden  hendes  For- 
ældres Vidende." 

,,Vil  du  ta'e  hende  med?"  siger  jeg. 

,,Ta'e  hende  medt"  siger  han;  ,,hun  er  den  go*e  gamle  Mands, 
eneste  Barn  —  det  bevare  Gud  mig  fra!  Jeg  vilde  hellere  springe 
ned  i  Floden  der  end  lokke  det  stakkels  Barn  og  lægge  hendes 
gamle  Fader  i  Graven." 


281 

Aah!  jeg  vidste  godt,  førend  jeg  spurgte  ham,  at  han  var  en 
honnet  Karl.  ,,Ja,  saa  faar  du  la*e  hende  blive  her,"  siger  jeg; 
„det  er  bedre;  men  hvad  siger  hendes  Fader?" 

,,Aah!"  siger  han,  „den  sølle  Mand  vilde  gerne  la*e  mig  faa 
hende  til  Kone,  naar  jeg  havde  en  fast  Lejlighed;  men  se  nu 
er  jeg  jo  Soldat,  i  Dag  her,  i  Morgen  der," 

,,Ja  saa,  Harry!"  siger  jeg,  ,,er  der  intet  andet  for  end  at 
gi'e  hende  et  Farvelkys  og  dermed  Adieul" 

Saa  gik  vi  da  tilbage  til  vort  Kvarter  og  fik  os  en  Kande 
Vin,  men  skønt  Harry  drak,  saa  jeg  nok,  at  det  var  mere  for 
at  slukke  Sorgen  end  Tørsten.  Jeg  for  min  Part  maa  tilstaa, 
at  saadan  en  Smule  Spiritus  er  en  prægtig  Ting,  naar  man 
er  forknyt;  og  den,  som  ikke  kan  tømme  sit  Glas,  er  ikke  et 
Skud  Krudt  værd. 

Vi  havde  netop  tømt  det  sidste,  da  vor  Patroa,  den  gode 
Signor  Jozé,  kom  og  sagde,  at  vi  skulde  spise  en  Mundfuld 
Mad  med  ham,  siden  det  var  den  sidste  Aften;  og,  skønt  jeg 
ikke  forstod  meget  af  hans  Sprog,  kunde  jeg  dog  mærke  paa 
den  gamle  Mand,  at  han  mente  det  alvorligt.  Vi  havde  ikke 
mere  Vin  at  byde  ham,  hvortil  han  smilede  og  pegede  til  Dag- 
ligstuen nedenunder. 

fyLa  esta  bastante,''  sagde  han,  hvilket  betyder  saa  meget 
som:  der  er  nok  nede,  mine  Venner! 

Saa  gik  vi  da  ned  til  Nadveren,  som  bestod  af  galinias  boas 
eller  stegte  Kyllinger  og  Suppe,  tillige  med  ypperlige  Oranger, 
der  nylig  var  plukket  i  den  gamle  Mands  Have.  Maria  var 
ogsaa  ved  Bordet.  Jeg  har  aldrig  haft  en  gladere  Aften.  Gud 
ved,  om  det  samme  var  Tilfældet  med  Harry  og  hans  Kæreste; 
jeg  tror,  der  var  en  Slags  Blanding  i  deres  Sind.  Der  var  ingen 
af  dem,  som  snakkede  ret  meget,  og  Maria  saa  ud,  som  om  hun 
havde  grædt  en  god  Portion,  før  hun  kom  til  Bordet.  Jeg  holdt 
Samtalen  vedlige  med  Jozé,  skønt  Harry  tidt  maatte  være  Tolk 
imellem  os,  for  han  var  meget  dygtigere  i  det  Portugisiske,  da 
han  altid  passiarede  med  Maria.  Der  er,  min  Sandten!  ingen 
bedre  Maade  at  lære  et  fremmed  Sprog  paa  end  at  have  sig 
saadan  en  Smule  Allerkæreste. 

Signor  Jozé  fortalte  os  en  grumme  Hoben  om  Franskmæn- 
denes Væsen,  da  de  første  Gang  kom  til  Abrantes.  Og  alt  det, 
han  frygtede  for,  var,  at  de  skulde  komme  der  igen  —  især 
for  Marias  Skyld.  ,,De  kalder  sig  selv  Kristne,"  sagde  han, 
,,og  de  Engelske  Kættere;  men  af  deres  Gerninger  skal  man 
bedst  bedømme  dem.  Korsets  Tegn  alene  kan  ikke  holde  Fan- 

den  borte,  for  ellers  skulde  der  ikke  have  været  saa  mange 
Legioner  af  dem  herinde  med  Franskmændene,  for  de  havde 
Kors  nokV* 

Jozé  var  en  honnet  Mand  i  sin  Tænkemaade:  for  omend- 
skønt  han  var  Katolik  og  derfor  holdt  mer  af  Harry,  som  havde 
samme  Tro,  end  af  mig,  saa  var  han  slet  ikke  urimelig,  men 
tillod  enhver  at  gaa  til  Helvede  efter  sin  egen  Tro." 

„Deri  havde  Jozé  Ret,"  bemærkede  Sergeanten,  tog  Piben 
af  Munden  og  puttede  den  ind  igen. 

„Som  Jeg  skulde  fortælle,"  vedblev  Korporalen,  „Klokken 
eet  stod  vi  fra  Bordet,  og  da  vi  skulde  rykke  op  Klokken  seks, 
tænkte  jeg,  at  et  Par  Timers  Søvn  ingen  Skade  vilde  gøre  os. 
Harry  blev  oppe:  jeg  vidste  nok,  at  han  hellere  gad  passiare 
med  Tøsen  end  gaa  til  Sengs. 

Klokken  fire  blev  vi  mønstret  paa  Torvet  —  Heste  og  Æsler 
og  vi  allesammen.  Vore  Tomistre  havde  den  gode  Patroa  fyldt 
med  alskens  gode  Ting.  —  Klokken  seks  marcherede  vi,  en  hel 
Hob  Portugiser  fulgte  os;  men  de  saa  ud,  som  de  vilde  sige: 
,,I  vil  nok  næppe  holde  Franskmændene  borte." 

Justement  som  Jægerkompagniet  (ved  det  stod  Harry  og  jeg) 
nærmede  sig  Broen  over  Tajo,  gjorde  vi  Holdt  nogle  Minutter, 
og  Harry  gav  sig  til  at  sludre  lidt  til  Afsked  med  Maria  og 
hendes  Fader,  der  stod  og  ventede  paa  ham  ved  Broen.  Hendes 
Mantilla  skjulte  for  det  meste  hendes  Gefjæs;  men  jeg  saa  dog, 
at  hun  flæbede  —  stakkels  Tøs!  —  ,,Ret  eder,"  hed  det  nu,  og 
Harry  maatte  ind  i  Geledet.  Vi  rystede  den  gamle  Patroas 
Haand,  Harry  kyssede  sin  Kæreste,  og  saa  allomarch  over 
Broen. 

Men  kort  at  fortælle!  vort  Regiment  blev  staaende  ved  Elvas 
i  tre  Maaneder,  hvorpaa  Franskmændene  begyndte  at  attakere 
os,  og  vi  trak  os  tilbage  imod  Abrantes.  Det  var  dengang,  de 
broutede  af,  at  de  vilde  jage  os  ud  i  Havet;  men  de  gode  Mon- 
sjeurer  tog  forbandet  fejl. 

I  al  den  Tid  havde  vi  slet  intet  hørt  fra  Maria,  og  jeg  husker 
godt,  at  det  var  lige  mod  Aften,  da  vi  igen  rykkede  ind  i  Abran- 
tes. Harry  og  jeg  vilde  hverken  nyde  vaadt  eller  tørt,  inden 
vi  havde  set,  hvorledes  det  stod  sig  til  Jozés.  Der  hørte  vi  nu, 
at  han  var  død  for  seks  Uger  siden,  det  gamle  Skrog!  Det  gjorde 
os  ret  ondt,  baade  mig  og  Harry  —  ja  det  gjorde.  Vi  spurgte 
efter  Datteren  og  hørte,  at  hun  var  taget  til  en  Slægtning  i 
den  anden  Ende  af  Staden.  Vi  fandt  hende  snart,  skønt  man  i 
Førstningen  nægtede  hende  hjemme.  Men  en  net  Knøs,  klædt 

som  en  Pysano  eller  Bondekarl,  med  en  bred,  sort  Hat  og  et 
rødt,  uldent  Skærf  kom  farende  ud  imod  os  og  slog  sine  Arme 
om  Harrys  Hals  og  kyssede  ham  af  Hjertens  Grund.  Paa  min 
syndige  Sjæl!  Det  var  hende  selv;  og  him  havde  saaledes  ud- 
staiteret  sig  for  at  undgaa  de  franske  Soldater,  der  sparede 
hverken  ung  eller  gammel  —  kan  jeg  tro. 

De  Folk,  Maria  boede  hos,  var  ret  skikkelige;  de  holdt  af 
hende,  som  hun  kunde  have  været  deres  eget  Barn,  og  vilde 
endelig  beholde  os,  skønt  de  allerede  havde  seks  Soldater  i 
Indkvartering.  Vi  fik  et  godt  Værelse  og  alt,  hvad  vi  ellers  vilde 
ønske  os.  Harry  og  Maria  tog  Lige  af  Tiden;  men  jeg  maatte 
ud  paa  Bagagevagt. 

Næste.  Morgen  før  Dag  marcherede  vi  alle  ud  mod  Punhete. 
Vi  hørte  til  Arrieregarden;  og  da  vi  ventede  Franskmændenes 
Avantgarde,  lavede  vi  os  til  at  give  dem  en  stadselig  Godmor^ 
gen.  De  var  rigtignok  i  Hælene  paa  os  hele  Dagen,  og  ved 
Aftenstid  fik  vort  Kompagni  en  Smule  Skærmydsel  med  dem. 

Men  jeg  glemte  at  fortælle  jer,  at  om  Morgenen,  da  vi  gik 
ud,  var  det  endnu  saa  dunkelt  og  tykt,  at  jeg  næppe  kunde 
se  Harry;  men  jeg  hørte,  at  han  snakkede  med  en  Portugiser, 
som  fulgte  med. 

„Naar  forlod  du  Maria?"  siger  jeg. 

„Tysl"  siger  han,  ,,hun  er  her." 

„Deri  har  du  gjort  ret,  min  Dreng!"  siger  jeg;  ,,for  disse 
forbandede  franske  Kæltringer  havde  gjort  en  Ulykke  ved 
hende." 

,,For  Guds  Skyld!"  siger  han  igen.  „Lad  ikke  nogen  Moders 
Sjæl  faa  det  mindste  herom  at  vide.  Hun  kan  blive  hos  os  saa 
længe,  indtil  jeg  kan  skaffe  hende  med  til  Lissabon  til  hendes 
Slægtninge." 

Jeg  svarede  ham  intet,  men  rakte  Maria  min  Haand  og 
siger  til  hende:  „Naa,  naa,  min  Snut!  du  vil  blive  lige  saa  god 
en  Soldat  som  nogen  i  den  hele  Division  —  kom  og  faa  en  Slurk 
af  min  Flaske!"  —  Stakkels  Tingest!  him  smilede  og  lod  til  at 
være  saa  overmaade  glad;  men  min  Rom  vilde  hun  ikke  smage; 
derimod  tog  hun  en  lille  Tinflaske  frem  og  satte  for  Munden 
—  det  var  ikke  andet  end  Msélk. 

Ved  det  samme  Godlav  begyndte  Taagen  at  lette,  og  Solen 
skød  et  Par  Straaler  fra  sig  for  at  varme  os  et  Kom;  thi  Mor- 
genduggen havde  været  kølig.  Varmen  og  Flasken  bragte  lidt 
Liv  i  Folk,  og  Snakkeradsen  kom  i  Gang  ned  ad  Geledeme, 
skønt  en  Skadron  af  de  Blaamænd  var  tydelig  at  se  paa  deres 

Pilkker  igennem  Træerne  paa  Bjergryggen  bag  ved  os;  men 
de  turde  ikke  komme  ned  til  os. 

Naa  da!  vi  kom  til  Punhete  straks  efter  Middag;  og  saa  snart 
vi  havde  faaet  es  et  godt  Stykke  Beefsteg  og  skyllet  det  ned 
med  en  Kande  Vin,  gik  vi  over  Floden  Zezere  og  slog  Lejr  paa 
den  anden  Side  under  grønne  Telte:  det  vil  sige  mellem  Val- 
nødtræer, Oliven-,  Orange-  og  Korktræer.  —  Kan  du  huske  den 
Nat,  Redmond?  Kan  du,  Pattherson?" 

„Ja  vel  kan  jeg  det,"  sagde  Pattherson;  „det  var  første  Gang, 
jeg  saa  Maria,  skønt  jeg  tænkte,  hun  var  et  Karlfolk.'' 

,,Den  Nat  forglemmer  jeg  ikke,  saa  længe  jeg  lever,''  ved- 
blev Korporalen.  „Harry  og  Maria  og  jeg,  vi  laa  under  eet  Træ, 
og  da  alle  de  andre  var  faldet  i  Søvn,  gav  vi  hende  vore  Dæk- 
kener og  redte  hende  en  god  Seng  af  dem  og  Majshalm.  Der 
sov  hun  da,  stakkels  Barn!  mens  Harry  og  jeg  stod  ved  Ilden 
og  sludrede  baade  om  et  og  andet,  til  vi  ogsaa  faldt  i  Søvn. 
Vi  havde  nogle  Vindruer  og  lidt  Brød;  det  var  vor  hele  Aftens- 
mad. 

Da  Tøsen  faldt  hen,  fortalte  Harry  det  hele,  hvordan  det 
gik  til,  at  hun  var  fulgt  med  ham.  ,,Tom!"  siger  han,  ,,du  er 
den  eneste  V«n  ved  Regimentet,  som  jeg  kan  Ude  paa;  og  der- 
som jeg  falder,  saa  beder  jeg  dig,  at  du  vil  tage  dig  af  Pigen, 
som  om  det  var  din  egen  Søster." 

,,Snak  ikke  om  at  falde,"  siger  jeg,  ,,før  du  er  rigtig  død. 
Det  var  heller  ikke  godt,  du  skulde  falde  uden  at  tage  en 
Snes  franske  Kanailler  med  dig." 

„Vel!"  siger  han;  „men  ingen  ved  sin  Time,  Tom!  og  derfor 
—  Gud  velsigne  dig!  —  gør,  som  jeg  har  forlangt!" 

Jeg  gav  ham  min  Haand,  og  det  var  af  et  oprigtigt  Hjerte. 
Jeg  sagde  ingen  Ting;  men  han  vidste  nok,  hvad  jeg  mente. 

,,Hun  har  skikkelig  Familie  i  Lissabon,"  siger  han  igen;  „og 
her  er  hendes  Adresse:  Rua  de  Flores,  Lisboa,'' 

Jeg  skrev  det  op  og  puttede  Papiret  i  Inderlommen  af  min 
Brystdug,  hvor  jeg  ogsaa  gemte  mit  Testamente  i  Tilfælde  af, 
at  jeg  skulde  kaldes  bort,  for  jeg  havde  et  lille  Kom  hjemme, 
som  jeg  gerne  ønskede,  min  Moder  og  Søster  skulde  faa  godt 
af.  Og  der  var  stor  Raison  til  at  vente  sligt,  for  Franskmæn- 
dene var  i  Nakken  paa  os  med  en  stor  Magt. 

,,Tom!"  siger  han,  „den  søde  Pige  ligger  nu  der  og  sover; 
hun  er  mig  lige  saa  kær  som  mit  Liv,  og  endda  kærere.  Jeg 
vil  sørge  for  hende,  med  Guds  Hjælp!  indtil  jeg  kan  bringe 
hende  til  Familien.  Nu,  da  hun  er  fader-  og  moderløs,  skal  jeg 

staa  hende  i  Broders  Sted.  Hun  skal  ikke  være  andet  for  mig 
end  en  Søster,  til  vi  naax  Lissabon,  og  saa  skal  hun  være  min 
Kone.  Staa  mig  derfor  bi,  Tom!  og  hjælp  mig  at  beskytte 
hende  paa  Marchen.  I  den  Dragt,  hun  nd  bærer,  vil  hun  gaa 
for  en  Muldriver  af  vor  Division  og  ikke  vække  nogen  Mistanke 
hos  Folkene.  Vi  maa  sige,  at  hans  Mulæsel  er  dræbt,  og  at  det 
er  en  flink  Knøs,  som  vi  har  Godhed  for  —  at  sige,  dersom 
nogen  spørger  om  hende.  Jeg  tog  hende  med  mig  for  det  bedste, 
fordi  hun  var  i  Fare  for  mange  slemme  Ting  og  for  Resten  til 
Byrde  for  de  Folk,  hun  var  hos,  i  saadanne  Tider  som  disse. 
Jeg  svor  paa  det  hellige  Evangelium,  før  jeg  tog  bort  fra  den 
gamle,  at  jeg  vilde  bringe  hende  urørt  og  ufomærmet  i  alle 
Maader  til  Lissabon,  og  jeg  haaber,  at  jeg  skal  holde  min  Ed, 
Toml  Bryder  jeg  den,  saa  gid  denne  Lue  maa  skinne  paa  mit 
døde  Lig!" 

„Paa  mit  med,  Harry!"  siger  jeg,  ,,om  jeg  ikke  holder,  hvad 
jeg  har  lovet  dig!" 

Se,  saaledes  snakkede  vi  hele  Natten,  lige  til  det  gryede  ad 
Dag.  Vi  kunde  netop  skimte  vore  Kammerater,  hvor  de  laa  og 
snorkede  under  Træerne,  og  Skildvagten,  der  gik  og  spankede 
foran,  da  jeg  hørte  nogle  Puf  fra  vor  Piketvagt,  og  straks  efter 
saa  jeg  dem  pille  ned  af  Bakken.  En,  to,  tre  var  alle  Mand  paa 
Benene,  og  Geværerne  fat.  ,, Harry!"  —  siger  jeg  —  ,,væk  den 
stakkels  Maria!" 

,,Ja,"  siger  han,   „det  vil  jeg  —  Gud  hjælpe  hende!" 

Saa  vækkede  han  hende  da  og  fortalte  hende,  hvad  der  nu 
var  paa  Færde,  og  bad  hende  ikke  komme  ham  for  nær  i 
Skærmydselen,  men  blot  langt>  fra  holde  Øje  med  ham.  Men 
det  var  en  Kvinde,  der  havde  Mod  i  Brystet.  Hun  sprang  op 
og  knappede  sin  Trøje  med  en  Fart  og  lagde  Haanden  under  sit 
Hjerte  og  saa  paa  ham,  ligesom  hun  vilde  sige:  hvor  du  er, 
der  vil  jeg  ogsaa  være. 

Det  varede  ikke  længe,  inden  vi  og  Grenadereme  fik  Ordre 
at  dække  Tilbagetoget.   En  Eskadron  af  de  franske  Dragoner 

—  dem  i  de  grønne  Trøjer  og  med  Messinghjelmene  —  kom 
travende  op  ad  Hulvejen,  der  løb  lige  tværs  ind  paa  den  store 
Landevej.  Vi  kom  dem  saa  paa  en  tré  Hundrede  Alen  nær, 
inden  vi  naaede  denne,  for  vi  marcherede  i  Skjul  af  Krattet; 
og  saa  lod  vi  da  brænde  løs  hen  imellem  dem.  De  fik  travlt 

—  venstre  om  og  tilbage  igen;  men  en  haiv  Snes  Mand  glemte 
de  paa  Pletten.  Men  de  retirerede  alligevel  ikke  ret  langt,  før 
de  vendte  om  igen;  thi  en  Kolonne  Infanteri  kom  dem  straks 

til  Hjælp.  I  samme  Øjeblik  kom  vore  lette  Dragoner  paa  Heste, 
der  saa  ud  som  Elefanter  mod  de  Franskes.  HUle  min  Sandten! 
hvor  de  kløede  paa  dem!  Og  nu  vi  andre  hen  mod  Infanteriet. 
Det  var  1  samme  Go^dlav,  at  jeg  observerede  Maria  tæt  ved  os, 
lidt  bleg,  men  ellers  kæk  som  en  Løve. 

Vi  var  nu  i  fuld  Attake  med  Infanteriet,  da  der  med  eet  fra 
højre  brød  en  hel  stor  Sværm  Hestfolk  ind  paa  os.  Vi  havde 
netop  Tid  til  at  fyre,  og  saa  søgte  enhver  at  redde  sig,  som 
han  kunde  bedst.  Harry  og  jeg  og  en  Snes  andre  blev  afskaaret 
og  maatte  give  os  til  Fange,  som  ikke  saa  sært  var.  De  havde 
alligevel  ikke  stor  Profit  af  den  Manøvre,  for  vi  saa  snart,  hvor- 
ledes vore  Dragoner  kørte  dem  tilbage  den  Vej,  de  var  kom- 
met. Og  var  ikke  deres  Infanteri  nu  kommet  dem  til  Undsæt- 
ning, havde  vore  Folk  vistnok  taget  os  igen  fra  dem. 

Jeg  glemte  rent  mig  selv,  da  jeg  kastede  mine  Øjne  til  Harry, 
for  han  saa  ud  som  en  gal  Mand  —  jeg  vidste  nok  hvorfor; 
det  var  Maria,  han  savnede.  Han  prøvede  paa  at  løbe  tilbage, 
men  det  havde  nær  kostet  ham  Livet  —  „Herom  igen!"  hed  det. 

Paa  vor  Vej  til  Abrantes  mødte  vi  et  fransk  Regiment  efter 
det  andet,  baade  Fodfolk  og  Hestfolk,  og  de  var  alle  sammen 
i  prægtigt  Hiunør  og  grinte  ad  os  og  raabte  til  os:  ,,God  dam. 
Krebs!"  (De  kaldte  os  Krebs,  fordi  vi  havde  rød  Uniform).  — 
Harry  lukkede  ikke  sin  Mund  op  det  hele  Stykke  Vej;  og  jeg 
sa'e  heller  ikke  meget. 

Saa  snart  vi  var  kommet  til  Abrantes  og  der  stillet  til  Skue, 
kom  en  af  de  franske  Generaler  —  en  bitte  Svend  Tomling, 
ikke  større  end  Sergeantens  Pibe  —  hen  til  mig.  Han  kunde 
bryde  lidt  paa  det  Engelske,  og  saa  siger  han  til  mig:  ,,Du 
Engelsman?  eh?" 

,,Ja  vel  er  jeg  det!"  siger  jeg. 

,,Fra  vat  Part?"  siger  han. 

„Fra  et  Sted,  de  kalder  Bellinamore,  i  Grevskabet  Leitrim." 

,,Er  den  i  Jerlang?"  siger  han. 

,,Saamænd  er  den  det,"  siger  jeg. 

„A/l  honP'  siger  han:  ,,Du  værre  de  Katolik,  de  Sklave  von 
Engellant?" 

,,Nej,  Monsieur!"  siger  jeg,  ,,jeg  er  katolsk;  men  ikke  Slave 
af  Engelland.  Der  er  rigtignok  lidt  Forskel  paa  vor  Religion; 
men  ellers  er  vi  alle  sammen  af  een  Kaliber." 

,,Vel,  min  Ær!"  siger  han;  ,,du  vær  Katolik,  og  Fransmand 
vær  Katolik.  Du  mej  gier  Kundskap  om  den  Armee  af  den 
Engelsman,  og  vi  dej  gør  en  Sergeant  i  den  fransk  Gård  og 

de]  gier  mekket  Darschang.  Saa  du  slaar  dej  mot  di  Kætter  di 
EngeLsman." 

,, Mange  Tak,  Monsieur  Generall"  siger  jeg;  „men  De  faar 
at  undskylde  mig,  om  De  behager.  Engelskmand  og  Irlænder 
er  eet,  naar  de  er  ude  af  Landet.  Vi  kan  kævles  et  bitte  Kom 
hjemme,  saadan  for  at  vi  kan  holde  os  varme;  men  De  tager 
fejl  af  os,  naar  De  tænker,  vi  vil  fægte  mod  vor  Konge  og  vort 
Fædreland." 

„Kom,  Folkens!"  siger  jeg  til  mine  Kammerater,  „dersom 
der  er  nogen  af  jer  forlegen  for  Penge  og  Forfremmelser,  saa 
er  det  nu  Tid.*  I  har  ikke  andet  at  gøre  end  at  fægte  mod  jeres 
gamle  Konge,  mod  jeres  gamle  Fødeland  og  mod  jeres  gamle 
Regiment.  Hvem  der  har  Lyst  dertil,  kan  blot  lukke  sin  Mund 
op."  Men  ikke  en  Kæft  lukkede  sin  Mund  op.  „Godt"  —  siger 
jeg  —  „jeg  ser  nok,  hvordan  det  er  fat:  ingen  af  jer  vil  tage 
mod  Generalens  Tilbud.  Tag  saa  jeres  Chakoter  af,  og  tre  Gange 
Hurra  for  gammel  England,  Skotland  og  Irland  —  Hurra!"  — 
I  har  aldrig  hørt  saadant  et  Vræl,  som  de  Karle  gav  fra  sig; 
det  var,  ligesom  naar  en  Mine  springer. 

Generalen  grinte,  vendte  sig  om  til  sine  Officerer  og  sagde 
paa  Fransk  (han  tænkte  ikke,  at  jeg  forstod  det):  „j^n  vérité! 
ce  sont  des  braves  gens;  si  toute  Varmée  britannique  est  comme 
eet  échaaitillon-ci,  tant  pis  pour  noiis  autresP'  og  dermed  ga- 
loperede han  væk.  Meningen  heraf,  ser  I,  var  den,  at  han  syn- 
tes, vi  var  flinke  Karle;  og  at  Franskmændene  vilde  times  en 
lille  Ulykke,  om  alle  de  andre  var  som  vi." 

„Det  var  kønt  sagt  af  Generalen,"  anmærkede  M*Fadgen; 
og  hele  Vagten  var  af  Sergeantens  Mening. 

„Som  jeg  videre  skal  fortælle,"  vedblev  0*Callaghan,  ,,vi  stod 
da  der  paa  Torvet;  og  Franskmændene  spankulerede  omkring 
03.  Saa  siger  jeg  til  Harry  Gainer:  „Dersom  den  sølle  Maria 
var  nu  her,  ,, vilde  det  gaa  hende  ilde  imellem  alle  disse  Spring- 
fyre." 

Harry  rystede  paa  Hovedet  og  sagde:  „Aa,  Tom!  Gud  ved, 
om  him  har  det  bedre,  hvor  hun  er!" 

I  det  selv  samme  Øjeblik  kom  en  Muldriver  frem  og  skreg 
imellem  alle  de  andre,  baade  Franske  og  Portugiser:  ,,Viva  os 
FransesosP'  og  han  havde  en  trefarvet  Kokarde  paa  Hatten. 
Men  det  var  ingen  anden  end  Maria  selv  lyslevende.  Saa  snart 
hun  mærkede,  at  vi  saa  hen  til  hende,  lagde  hun  Fingeren  paa 
Munden.  Det  er  et  portugisisk  Tegn,  hvoraf  vi  nok  vidste  Be- 
tydningen. Harrys  Ansigt  blev  saa  blankt  som  en  ny  Toskilling; 

han  vidste  knap,  hvad  for  en  Fod  han  vilde  staa  paa.  ,, Stille, 
min  Bro'er!"  —  siger  jeg  —  „og  husk  paa,  hvor  vi  erl"  —  Juste- 
ment  i  det  samme  fik  vi  Qrdre  at  pikke  af  hen  til  en  Kirke, 
hvor  vi  skulde  logere  om  Natten.  Der  fik  vi  lidt  Brød  og  en 
Drik  godt  Vand  til,  som.  vi  skulde  have  at  gøre  os  til  Gode 
med  om  Aftenen.  Som  vi  gik  ind  ad  Kirkedøren,  drev  Maria 
tæt  forbi  os  og  hviskede:  ,,Non  dorme  vos  merce  esta  note,  An- 
riqvel  par  amor  de  diosr  og  dermed  hoppede  hun  hen  imellem 
de  andre." 

„Paa  Engelsk,"  sagde  M'Fadgen,  ,,vil  det  sige  saa  meget 
som:  hold  dig  vaagen  i  Nat,  Harry!  om  du  vil  vel  fare." 

„Rigtig,  SergeantI"  —  raabte .  Korporalen  —  „du  forstaar 
Portugisken."  Men  Sergeanten  tog  et  Drag  af  Piben  og  lukkede 
saa  igen  sine  Øjne. 

,,Naa,  vi  kom  da  rigtig  ind  i  Kirken"  —  blev  O'Callaghan 
ved  —  „men  den  saa  ligere  ud  efter  en  Stald;  for  der  havde 
staaet  franske  Dragonheste  derinde  Natten  før.  Det  Halm  og 
Hø,  de  havde  levnet,  var  alt,  hvad  vi  havde  at  ligge  paa,  og 
det  stank  som  en  Ulykke.  Alter  og  Prækestol  og  hele  Kieresien 
havde  de  brændt  op.  ,,HarryI"  —  siger  jeg  —  „hun  har  noget 
i  Sinde." 

„Ja,"  siger  han,  ,,hun  vil  hjælpe  os  ud,  om  hun  kan;  men 
jeg  er  bange,  det  gaar  hende  galt  af.  Toml  disse  forhærdede 
Franskmænd  kan  skyde  eller  hænge  hende,  dersom  de  for- 
nemmer det  mindste." 

Vi  snakkede  endnu  en  Smule  saa  stille  mellem  os  selv;  og 
endelig  blev  vi  enige  om,  at  vi  vilde  skiftes  til  at  vaage. 

Vi  satte  os  nu  ned,  alle  vi  Tyve,  og  fortærede  vor  tørre 
Aftensmad  og  sludrede  lidt;  og  derpaa  faldt  vi  i  Søvn,  den  ene 
efter  den  anden;  men  Harry  og  jeg,  vi  holdt  os  vaagen.  Men 
da  det  blev  henimod  Midnat,  kom  Ole  Lukøje;  og  saa  blev  vi 
enige  om,  at  jeg  skulde  sove  de  første  to  Timer  og  han  holde 
Vagt.  Da  de  var  forbi,  skulde  han  sove;  men  det  havde  ingen 
Art,  for  han  rejste  sig  hvert  Øjeblik  og  spurgte  mig  baade  om 
dit  og  dat. 

Det  varede  heller  ikke  længe,  inden  vi  fornam,  at  Vinduet 
oven  over  os  gik  op  saa  sagte;  og  straks  efter  kunde  vi  skimte 
Hoved  og  Overkrop  af  en  Person  —  det  er  vist  hende  —  hviskede 
jeg  til  ham  —  og  i  det  samme  hørte  vi,  at  hun  gav  et  lille 
Knyst.  Vore  Kammerater  sov  alle  sammen  haardt  og  snorkede, 
lor  de  var  trætte. 

,,Her  er  Stigen,"    hvisker  hun  paa  Portugisisk  —  den    var 

af  Reb,  som  I  nok  kan  vide  —  ,,kom  nu  herop!  og  gør  ingen 
Alarm." 

Vel  nok!  vi  kom  op  i  Vinduet;  og  der  sad  vi  alle  tre.  Men 
nu  trak  vi  Stigen  til  os,  lod  den  gaa  ned  paa  Udsiden,  og  snart 
stod  vi  paa  Gaden.  I  samme  Øjeblik  raabte  Skildvagten  for 
Kirkedøren  hans:  „Qui  va  låP'  Nu  er  det  forbi  med  os,  tænkte 
jeg.  Maria  trykkede  sig  ind  til  os  og  skælvede  som  et  Espeløv. 
Ingen  af  os  rørte  for  Resten  et  Lem.  ,tQui  va  IdP'  brølte  han 
igen  langt  stærkere;  men  vi  holdt  vor  Aande  og  krøb  tættere 
sammen.  Vi  vidste  ikke,  enten  vi  skulde  svare  og  lade  os  tage, 
eller  tie  stille  og  lade  os  skyde.  Endelig  raabte  han  an  den 
tredie  Gang,  og  nu  svarede  en  Franskmand,  idet  han  passerede 
ham  forbi;  det  var  sagtens  en  Officer,  der  drev  omkring  for  at 
efterse  Vagterne.  Det  var  en  Lettelse  for  os,  som  I  nok  kan 
begribe. 

Lidt  efter  sagde  Maria  til  os,  at  vi  skulde  følge  ganske  nær 
og  sagte  efter  hende  og  tage  Stigen  med  os.  Som  vi  saadan 
gik  op  ad  en  Gade  og  ned  ad  en  anden,  kom  vi  til  en  dyb 
Grøft,  og  der  smed  vi  Rebstigen.  Vinden  peb  og  susede,  og  det 
var  ingen  Skade  til  for  os.  Nu  kom  vi  da  gennem  Hullet  paa 
en  Mur  og  ind  i  en  Vingaard.  Vi  krøb  hen  under  Rankerne, 
til  vi  kom  uden  for  et  Hus,  hvor  vi  standsede  lidt  for  at  drage 
vor  Aande. 

Der  siger  Maria  til  Harry:  ,,Men,  Anriqve!  Men  Cora^aor 
Men  det  er  ikke  værdt  at  fortælle  det  paa  Portugisisk.  ,, Mun- 
ter, min  Skat!''  siger  hun,  ,,nu  er  vi  ved  Bagsiden  af  Sennor 
Louiz  de  Alfondegas  Hus  (det  var  den  Slægtning,  hun  boede 
hos),  og  her  maa  vi  bie  til  Dag." 

„Er  der  Franskmænd  derinde  eller  ikke?"  siger  Harry. 

,,Nej,"  siger  Maria,  „ingen  uden  en  syg  Oberst  og  hans 
Tjener;  men  begge  sover  nu  ovenpaa.  Stakkels  Louiz  og  hans 
Kone  er  flygtede,  og  der  er  ingen  anden  tilbage  end  den  gamle 
Emanuel  —  (det  var  et  Slags  Vingaardsmand,  som  havde  været 
over  60  Aar  i  Familien).  —  Jeg  vil  gaa  til  Vinduet  og  se,  om 
alting  er  rigtigt.  Det  var  Emanuel,  som  skaffede  mig  Stigen  og 
nu  venter  efter  os.  Bi  her,  til  jeg  kommer  igen!" 

Kort  derpaa  kom  hun  tilbage  og  førte  os  ind  i  Køkkenet, 
hvor  Emanuel  tog  imod  os. 

Vi  slog  Ild,  men  ganske  sagte,  og  tændte  Lys.  Maria  tog 
ud  af  en  Krog  to  Bondeklædninger,  vi  skulde  tage  paa  for  i 
dem  at  slippe  ind  i  den  engelske  Lejr.  Næppe  havde  vi  iført 
os  dem,  før  vi  hørte  en  Lyd  paa  Trappen,  som  om  en  var  gledet 

ud  med  Foden.  Tys!  —  siger  jeg  —  der  er  en,  som  rører  sig, 
Harry!  —  Vi  tav  saa  stille  som  en  Mus,  og  den  gamle  Mand 
blæste  Lyset  ud.  Nu  hørte  vi.  virkelig  en  gaa  ned  ad  Trappen; 
og  da  der  var  en  Fjæl  ude  i  Skillerummet,  stak  jeg  Hovedet 
hen  til  Aabningen;  men  det  var  for  mørkt  til  at  se  noget.  Nu 
var  Personen  nede  ad  Trappen  og  ved  Gadedøren.  Maria  skæl- 
vede; men  vi  nappede  hende,  for  at  hun  skulde  holde  sig  rolig. 
Skodden  for  Gadedøren  blev  sagtelig  skudt  fra,  og  vi  kunde 
skimte  ved  et  Glimt  af  Gadelygten,  at  en  fransk  Soldat  i  Uni- 
form blev  lukket  ind  af  en  halvt  afklædt  Person,  nemlig  Ober- 
stens Tjener.  Døren  lukkede  de  efter  sig,  men  skød  ikke  Slaaen 
for.  Død  og  Verden  —  tænker  jeg  —  nu  er  vi  kaput. 

Vi  lyttede  og  hørte,  at  den  ene  af  Gavtyvene  sagde  paa 
Fransk  til  den  anden:  „Han  sover  haardt,  men  du  maa  skynde 
dig,  ellers  kan  han  vaagne;  Pengene  ligger  paa  Bordet."  Og 
saa  gik  de  begge  to  op  ad  Trappen. 

„Harry!"  siger  jeg  —  „de  vil  plyndre  Obersten,  det  maa  du 
tro." 

Og  da  jeg  havde  forklaret  Maria,  hvad  de  havde  talt  paa 
Fransk,  hvisker  hun:  ,,De  vil  slaa  Obersten  ihjel." 

„CertamenteP'  siger  den  gamle  Emanuel. 

Knap  var  Ordet  ude  af  hans  Mund,  før  vi  hørte  et  hæsligt 
Vræl. 

,,Det  er  Obersten!"  siger  den  gamle  Mand. 

Harry  og  jeg  sprang  ud,  og  han  efter  os.  Harry  kom  først 
op  ad  Trappen,  og  saa  løb  vi  begge  to  ind  i  Kammeret  efter 
Lyset.  En  af  Gavtyvene  skød  en  Pistol  af  efter  ham;  men  Kug- 
len strejfede  kun  hans  Skulder.  Obersten  laa  og  sprættede  under 
den  anden  Kanaille.  Harry  sprang  ind  i  Sengen  til  ham,  og 
jeg  løb  efter  den,  som  havde  affyret  Pistolen.  Han  rendte  Ema- 
nuel over  Ende  og  ned  i  Køkkenet  —  jeg  efter  ham.  Det  var 
en  stærken  Satan;  jeg  er  heller  ikke  saa  vaag,  men  I  kan  tro, 
jeg  havde  min  haarde  Nød  med  ham.  Jeg  havde  godt  Hold  paa 
ham;  men  han  snoede  sig  dog  fra  mig:  Brystpladen  paa  hans 
Bandeler,  som  jeg  havde  fat  i,  gik  af,  øg  han  løb.  Jeg  smed 
Pladen  og  strøg  efter  ham;  men  Knægten  naaede  dog  Gaden 
og  slap  fra  mig. 

Saa  løb  jeg  straks  op  ad  Trappen  og  ind  i  Kammeret,  hvor 
Harry  stod  og  havde  Morderen  i  Struben.  Den  gamle  Emanuel 
lettede  ved  Obersten,  der  stønnede,  men  ikke  var  i  Stand  til 
at  føre  et  eneste  Ord  frem.  Han  blødte  stærkt  af  et  dybt  Saar 
i  Siden,  og  en  blodig  Kniv  laa  paa  Gulvet  ved  Siden  af  Sengen. 

I  dette  Øjeblik  hørte  vi  Folk  løbe  op  ad  Trapperne,  og  ind 
i  Kammeret  kom  anstigende  en  Korporcd  og  seks  Mand.  Den 
Blodhund,  som  havde  stukket  Obersten,  fik  aldrig  3aa  snart 
Øje  paa  dem,  før  han  faldt  paa  Knæ  og  takkede  Gud  for  sin 
Redning.  Derpaa  sprang  han  op  og  skreg  til  Korporalen^  at 
han  skulde  gribe  hans  Herres  Mordere.  De  greb  os  ogsaa  rig- 
tigen alle  tre.  Vi  vilde  vel  beskrive  dem  Sagen,  saaledes  som 
den  forholdt  sig;  men  det  hjalp  intet.  Jeg  svor  og  bandte  baade 
paa  Fransk  og  Engelsk,  at  vi  var  uskyldige,  og  at  Tjeneren  var 
Oberstens  Morder,  og  at  de  skulde  spørge  ham  selv  ad  -^  Pyt! 
da  de  talte  til  Obersten,  var  han  saa  død  som  en  Sild.  —  Godt 
nokl  Harry  og  Emanuel  og  jeg  blev  da  ført  bort  som  Mordere 
og  slængte  i  Kachotten. 

Ingen  af  os  havde  Lyst  til  at  le,  allermindst  Harry;  thi  han 
vidste  slet  ikke,  hvad  der  var  blevet  af  heins  Kæreste. 

Saa  snart  det  blev  Dag,  stimlede  Officererne  ind  til  os  for 
at  se  de  to  Engelskmænd,  der  var  brudt  ud  af  Prisongen  og 
havde  dræbt  en  Oberst;  men  den  bitte  General,  som  vilde  have 
hvervet  os  Dagen  i  Forvejen,  han  var  slem  ved  os.  „Wat!" 
sagde  han,  „I  være  di  ærlik  Soldah,  som  ik  vil  forraat  sit  Fæt- 
terland ok  nu  slaa  ihjel  syk  Folk."  Det  kraperede  os. 

En  Time  efter  blev  Krigsretten  sat  —  stakket  Dans  er  snart 
sprungen  —  Morderen  selv  traadte  op  som  første  Vidne  imod 
os,  og  Vagten,  som  tog  os  til  Fange,  forklarede  ogsaa,  at  de 
havde  set  os  i  Begreb  m^d  at  myrde  Tjeneren.  Vi  fik  alligevel 
Lov  til  at  forsvare  os,  og  det  gjorde  vi,  saa  godt  vi  kunde;  men 
hvad  kunde  det  nytte?  alt  Skinnet  var  jo  imod  os.  Jeg  fortalte, 
hvorledes  det  hele  var  tilgaaet  fra  først  til  sidst;  men  om  Maria 
snakkede  vi  ikke  et  Ord  for  ikke  ogsaa  at  føre  hende  med  i 
Suppedasen.  —  De  spurgte  mig,  om  jeg  kunde  kende  den  Sol- 
dat, som  jeg  sagde,  at  jeg  havde  tumlet  mig  med  i  Køkkenet? 
„En  god  Dag  kan  jeg"  -—  svarede  jeg  —  „det  er  kun  Katten, 
der  kan  se  i  Mørke."    - 

Naa  da!  Dommen  faldt  hverken  værre  eller  bedre,  end  at  vi 
skulde  hænges  alle  tre.  Og  saa  førte  de  os  hen  uden  for  Huset, 
hvor  Mudderen  havde  været;  og  der  stod  allerede  Galgen  fiks 
og  færdig  nok  saa  net,  og  Profossen  nedenunder  —  det  saa 
godt  ud.  Jeg  befalede  min  Sjæl  Gud  i  Vold;  Harry  ligesaa;  men 
jeg  kunde  høre,  at  han  ogsaa  mmnlede  noget  om  Maria.  Den 
gamle  Mand  læste  en  Bøn  efter  den  anden. 

I  det  samme  Godlag  kom  Maria  farende  og  bad  den  kom- 
manderende Officer,  at  hun  maatte  tage  Afsked  med  Harry.  Det 

fik  hun  Lov  til,  for  de  tænkte,  det  kunde  være  en  gocT  Ven  af 
hende  —  hun  var  endnu  i  Karleklæder.  Da  skulde  I  have  set, 
hvordan  hun  skabede  sig  til:  saa  fløj  hun  om  hans  Hals,  og 
saa  om  hans  Knæer  -^  ja,  det  var  et  elendigt  Syn!  Selv  den 
gamle  Emanuel  glemte  at  bede,  og  jeg  ønskede  bare,  at  den 
Kommerce  snart  maatte  være  forbi. 

Justement  som  Profossen  tog  Rebet  i  Haanden  og  vilde  til 
at  begynde,  kom  det  over  mig  som  en  Nysen,  at  der  endnu  var 
en  Krog  tilbage  at  hænge  vore  Hatte  paa. 

,,StopI  stop!  for  Guds  Skyldl''  raabte  jeg,  ,,jeg  skal  bevise, 
at  vi  er  uskyldige.  Hr.  Officer!  Hr.  Officer!  lad  Bøddelen  bie 
et  bitte  Kom  endnu!" 

Alt  det  raabte  jeg  paa  Fransk;  og  straks  red  Officeren  hen 
tU  mig. 

,, Monsieur!''  siger  jeg  til  ham,  „vil  De  ikke  gøre  os  den 
Tjeneste  at  gaa  selv  ind  i  Køkkenet  der  og  se,  om  der  ikke 
ligger  en  Brystplade  paa  Gulvet!  Jeg  kommer  i  Tanker  om, 
at  jeg  rev  den  af  den  Soldat,  jeg  brødes  med;  men  desto  værre 
lod  jeg  den  falde  fra  mig." 

Officeren  —  Gud  velsigne  ham,  for  Franskmand  han  var! 
—  han  blev  ^aa  glad,  som  om  en  havde  givet  ham  ti  Rigsdaler; 
og  det  gjorde  de  alle  sammen,  kan  jeg  tro.  Maria  især  —  hun 
var  færdig  til  at  springe  oven  over  Galgen,  hun  fiøj  hen  til 
mig  og  om  min  Hals  og  slikkede  mig  baade  paa  Haand  og 
Mund  for  al  Verden,  ligesom  jeg  kunde  have  været  hendes 
Kæreste. 

„Ja,  ja!  bi  lidt!"  sagde  jeg,  ,,det  er  endnu  for  tidligt  at 
skræppe  af  Gevinsten;  lad  os  se  først,  om  han  finder  Pladen." 
Men  i  det  samme  kom  han  med  den  og  befalede  straks,  at  vore 
Hænder  skulde  løses.  Alle  Mennesker  raabte  og  støjede  af  bare 
Glæde,  og  vi  tre  Syndere  faldt  paa  vore  Knæ  og  takkede  Gud. 
Men  der  var  endda  langt  frem. 

Saa  blev  vi  da  ført  ind  i  Kommandantens  eget  Hus.  Det  var 
justement  den  bitte  General. 

y.Bienr  siger  han,  ,,den  Plade  visef  Regimentets  Nummer; 
men  Karlens?" 

,, Behag  at  vende  den  om,"  siger  Officeren,  ,,der  vil  De  se 
hans  Navn  kradset  med  en  spids  Kniv." 

Ja  vel  stod  det  der,  og  straks  blev  Krabaten  hentet  tillige 
med  hans  Tomister.  — 

,,Se  t>aa  hans  Hals,"  siger  jeg,  ,,om  den  ikke  bærer  Mærke 

af  mine  irlandske  Fingre?"  Jo  rigtig!  den  var  baade  brun  og 
blaa. 

Generalen  slog  et  Par  Glugger  op  paa  ham,  saa  det  var  for- 
lærdeligt:  ,, Monsieur!"  siger  han,  ,,hvor  er  Dereses  Brystplade?" 

Knægten  skudrede. 

,,Den  er  paa  min  Bandeler,"  sagde  han. 

Bandeleren  kom  frem  —  der  var  ingen  Brystplade  —  Sveden 
sprak  ud  af  hans  Pande. 

,,Led  i  hans  Tomister!"  siger  Generalen. 

Godt!  der  trak  de  frem  en  Pung  fuld  af  Penge,  et  Guldur  og 
et  snuttens  lille  Billede  af  en  fornem  Dame  —  Oberstens  naa- 
dige  Frue.  Nu  var  hundrede  og  eet  ude,  kunde  han  ikke 
længer  nægte. 

Generalen  stod  op  og  gav  os  Haanden;  og  alle  Officererne 
kom  og  gratulerede  os.  Maria  tilstod  nu,  at  him  var  en  lille 
Pige,  og  hvordan  hun  havde  baaret  sig  ad  for  at  redde  os  ud 
af  Kirken.  —  Begge  Kanailleme  blev  hængt  i  vor  Galge. 

Kort  at  fortælle:  Vi  blev  givet  fri  og  sendt  over  til  vore  Lands- 
mænd, og  straks  efter  blev  Harry  og  Maria  Mand  og  Kone." 

Her  endte  Korporalen  og  tændte  sin  Pibe.  ,,Hvad  blev  der 
siden  af  Harry  og  Maria?"  spurgte  somme  af  Soldaterne. 

„Saamænd!"  svarede  han;  ,, Maria  fik  to  Sønner,  og  de  gaar 
nu  i  Hertugen  af  Yorks  Skole.  Him  døde  i  den  tre  die  Barsel- 
seng, og  han  faldt  straks  efter  ved  Siden  af  mig  i  Slaget  ved 
Toulouse." 

Nu  gik  Gefrejderen  ud  med  Afløsningen,  og  Sergeanten  tog 
Piben  af  Munden  og  satte  sig  til  at  sove. 


'  Trykt  1  „Nordlyset".  18S8.  VIII.  B.  —  Efter  OverskrlfteiD:  (Udaf  the  eng- 
lish  lire  Hde  upon  the  banks  of  the  Rhine  tor  18399. 
*  Æreslegionens.  (Bs.  Note.) 

olottet  Glencarthy  i  en  Dal  af  samme  Navn  har  en  lønlig, 
skummel,  ja  ret  røveragtig  Beliggenhed  —  for  saa  vidt,  maa 
jeg  dog  bemærke,  der  endnu  er  saa  meget  tilovers  af  samme, 
at  det  ikke  kan  kaldes  en  Ruin.  Thi  allerede  for  nogle  og  fir- 
sindstyve Aar  siden,  i  hvilket  Tidspunkt  nærværende  Begiven- 
hed falder,  var  e]  engang  Halvparten  beboet,  Resten  overladt 
til  Tidens  langsomme,  men  sikre  Ødelæggelser;  — 

Glencarthy  —  elle jr  Carthydalen  —  er  at  ligne  ved  en  uhyre 
Grøft,  eller  Grav,  der  skranner  i  en  Strækning  af  en  halv  Mil 
nedad  mod  det  atlantiske  Hav,  hvor  den  aabner  eh  snæver  Ud- 
sigt til  det  niørkblaa  Ocean. 

De  stejle,  indskaame  og  bølgeformige  Bakker  paa  begge  Si- 
derne er  bedækkede  med  en  Lyngskorpe,  over  hvilken  kun  hist 
og  her  en  enkelt  Bregne  vugger  sig  hvislende  i  Vinden.  Ingen 
Kilde,  langt  mindre  en  Bæk,  ingen  Buske,  langt  mindre  et  Træ 
opliver  Hulens  ensformige,  sørgelige  Udseende. 

Øverst  oppe  i  samme,  dog  helt  i  Skjul  og  Læ  af  Bakkerne, 
ligger  eller  laa  Slottet,  der  bestod  af  en  dobbelt,  sammenbygget 
Firkant,  omgivet  af  Ufrre  Grave  og  en  tolv  Fod  hø]  grundmuret 
Fod.  Bagtil,  op  mod  Landet,  havde  engang  været  eh  Have,  hvis 
eneste  Levninger  nu  var  en  med  Tjørne  og  Brombær  bevokset 
Grøftevold  og  nogle  faa  hist  og  her  adspredte  gamle  Eske-  og 
Espe-Træer.  Den  Fløj,  som  vendte  herud,  og  som  laa  i  Læ  for 
de  skarpe  Østenvinde,  der  strøg  fra  Havet  op  igennem  Dalen 
med  sammentrængte  og  derved  fordoblede  Kræfter,  var  den 
eneste,  som  siden  1718  havde  været  beboet  De  andre  tre  Ud- 
fløje  samt  Tværbygningen,  der  i  sin  Tid  var  indrettet  til  Kapel 
og  Begravelse,  afgav  uforstyrrede  Opholdssteder  for  Ugler,  Rot- 
ter og  —  efter  den  almindelige  Mening  —  for  natlige  Aander. 
Hel€  Borgen  var,   efter  gammeldags  Maade,   af  eet  Stokværk 

foruden;  Kælderetagen,  nied  høje,  smalle  Buevinduer,  flankeret 
af  fire  høj  tf  remr  agende  Hjømetaame. 

Hele  dette  gamle  Herresæde  havde  den  oprindelige  mørkrøde 
Teglstensfarve  og  kun  til  lidet  frydelig  Afveksling  nogle  enkelte 
Rankevækster,  der  snoede  sig  op  ad  Murene,  og  Græs  og  Ukrudt 
i  de  dybe  Vindueskarme,  hvis  Jernstænger  var  forrustede,  Bly- 
sprøjsene  forvitrede,  og  de  fleste  Smaaruder  halvt  og  helt  ind- 
slagne  af  mange  Aars  Storme. 

•  Fergus  Maccarthy  var  det  sidéte  Skud  af  en  ældgammel, 
højtberømt  Heltestamme.  Hans  Fader  Robert  Maccarthy  var 
dybt  indviklet  i  den  uheldige  Sammensværgelse  til  Stuartemes 
Fordel,  der  endtes  i  Aaret  1718  med  dette  Partis  Adsplittelse. 

Robert,  som  nylig  var  blevet  Enkemand,  flygtede  med  sin 
tolvaarige  eneste  Søn  Fergus  og  sin  eneste  Datter  Lucy  til 
Frankrig,  hvor  han  tog  Krigstjeneste. 

For  Sønnen  valgte  han  samme  Bane  og  anbragte  ham  i  et 
militært  Institut;  Datteren  blev  opdraget  i  et  Kloster. 

1740  døde  den  gamle  landflygtige  Herre.  Fergus  tog  nu  sin 
Afsked  som  Kaptajn,  hentede  Lucy,  der  var  ti  Aar  yngre  end 
han,  ud  af  Klosteret  og  drog  tilbage  til  Skotland  til  sin«  Fædres 
forladte  Borg. 

Under  Familiens  Udlændighed  var  denneg  tilliggende  Ejen- 
domme sekvestreret  og  kommet  i  fremmed  Værge;  selv  ansaas 
den  i  Betragtning  af  den  Forfaldenhed  og  de  store  Bekostnin- 
ger, dens  Istandsættelse  vilde  udfordre,  ej  engang  for  værd  at 
eje  og  overlodes  derfor  til  en  gammel  tilbagebleven  Stewart 
eller  Forvalter,  som  afskedigede  det  meste  Tyende  og  under- 
holdt med  Nød  og  næppe  sig  selv  og  de  faa  øvrige  af  Gaardens 
ringe  Jorder  og  forhutlede  Skove. 

Med  sorgblandet  Glæde  modtog  den  graahærdede  Davison  sit 
unge  hjemvendende  Herskab  paa  det  hartad  øde  og  tomme  Slot 
og  forlod  snart  efter  det  lidet,  hvorover  han  med  saadan  Tro- 
skab havde  vaaget,  for  at  gaa  over  i  en  bedre  og  herligere  Tje- 
neste. En  Skytte,  en  Tjener  —  der  ogsaa  fungerede  som  Kusk 
og  Rideknægt  —  og  tvende  Piger,  alle  tilsammen  gamle  Inven- 
tarier paa  Gaarden,  udgjorde  hele  dens  Tyende.  — 

Fergus  fordrev  Tiden  saa  som  saa  med  Læsning  og  Jagt  i 
de  vilde  Skovbakker  og  udyrkede  Højlandsmoser,  hvorfra  han 
og  Skytten  forsynede  baade  Herskabets  og  Domestikernes  Bord 
ftied  Raadyr,  Urhøns  og  andet  Vildt,  som  udgjorde  Slotsbeboer- 
Hes  halve  Næring.  En  Aa  paa  Grænsen  forsynede  dem  til  Af- 
veksling med  Foreller  og  flere  Slags  Fisk. 

Det  faldt  snart  Kaptajnen  paa  Sinde,  at  Søsteren,  opdragen 
blandt  Nonner,  manglede  kvindeligt  Selskab;  thi  hendes  Smag 
for  Laesning  var  ringe  og  udannet,  og  skønt  Husvæsenets  Be- 
sørgelse gav  hende  temmelig  at  bestille,  og  hun  dertil  var  af  et 
stille,  nøjsomt  Sind  og  indskrænkede  Begreber,  følte  hun  dog 
et  Savn,  som  Broderen  troede  at  burde  udfylde. 

Maria  Berthie,  en  f jembeslægtet,  fattig  Pige,  fader-  og  moder- 
løs, opholdt  sig  just  i  en  saare  afhængig  og  nedtrykkende  Stil- 
ling paa  et  Naboslot,  med  hvis  rige,  stolte  og  lykkelige  Ejer 
saavel  Maria  som  han  selv  var  langt  ude  besvogrede.  Denne 
stakkels  Pige  ombyttede  gerne  sin  underordnede  Plads  med  en 
Selskaberindes  hos  Lucy  Maccarthy.  Vel  var  hun  syv  Aar  yngre, 
men  alligevel  langt  ældre  med  Hensyn  til  Verdenskundskab, 
Klogskab  og  Mod;  hvilken  sidste  Egenskab  hun  især  besad  i 
langt  højere  Grad  end  de  fleste  andre  af  hendes  Køn. 

Det  var  dog  saa  langtfra,  at  hun  gjorde  disse  Fortrin  gæl- 
dende paa  nogen  fornærmelig  Maade  hos  den  uerfarne,  svage 
og  frygtsomme  Lucy,  at  hun  meget  mere  ved  en  beskeden  An- 
vendelse af  samme  erhvervede  sig  de  tvende  Søskendes  Yndest 
og  Agtelse. 

Det  var  vel  omtrent  to  Aar  efter  disses  Hjemkomst  til  den 
fædrene  Borg,  at  Marie  Berthie  blev  indlemmet  i  Familien.  To 
Aar  forløb  atter  uden  nogen  væsentlig  Forandring  i  Beboer- 
nes simple  og  ensformige  Levemaade. 

Men  nu  —  sidst  i  Efteraaret  1744  —  blev  Kaptajnen,  tilforn 
alvorlig  og  indesluttet  i  sig  selv,  stedse  mørkere,  tavsere,  ja 
endog  ofte  tvær  og  adspredt:  han  talte  mindre,  sov  mindre, 
spiste  mindre;  hans  Jagtture  blev  længere  og  længere;  stundom 
blev  han  flere  Dage  borte,  ingen  vidste  hvor.  Naar  han  var 
hjemme,  sad  han  ofte  hele  Timer  og  stirrede  ud  af  Vinduet, 
svarede  forkert  paa  Tiltale  og  for  af  og  til  heftig  op,  som  vakt 
af  en  svar  Drøm. 

Søsteren  formodede  her  paa  Kvindevis  en  lønlig  Elskov,  gik 
i  sine  Formodninger  videre  og  gættede  paa  Maria;  ja  gækkede 
hende  omsider  med  disse  Gisninger.  Alt  uden  i  mindste  Maade 
at  harmes  ved  den  Forestilling,  at  den  fattige  Selskabssøster 
kunde  vorde  Kone  og  Herskerinde  i  Huset  —  saa  vant  var  hun 
allerede  til  at  underkaste  sig  den  hende  i  Aandsgaver  langt 
overlegne  Miss  Berthie. 

Denne  derimod  delte  ikke  Lucys  Anskuelser,  men  troede,  at 
Kaptajnens  Tilbøjelighed  maatte  have  hæftet  sig  til  en  anden, 
hende  ubekendt  Genstand.  Dog  begyndte  hun  efterhaanden  at 

blive  uvis  og  vaklende  i  sin  Mening,  naar  hun  bemærkede, 
hvorlunde  Slotsherren  ofte  fæstede  et  langvarigt,  stift  og  for- 
skende Blik  paa  hende. 

Saa  smigrende  som  slig  en  Opdagelse  end  kunde  have  været 
for  den  kvindelige  Forfængelighed,  saa  lidet  vilde  den  have 
behaget  Miss  Marys  Hjerte,  i  hvilket  ikke  fandtes  mindste  Spor 
af  Kærlighed  til  den  ordknappe,  mørke,  strenge  og  alt  for  mar- 
tialske Krigsmand. 

Ikke  behageligt  overraskedes  hun  derfor,  da  denne  en  Aften* 
stund,  efter  at  Lucy  allerede  formedelst  en  let  Forkølelse  var 
gaaet  til  Sengs  og  de  befandt  sig  ene  to  i  den  vinterlige  Daglig- 
stue, saaledes  tiltalte  hende: 

„Miss  Berthier'  begyndte  han,  dog  noget  forlegen,  og  med 
mørke,  ustadige  Øjekast,  ,,jeg  er  Dem  i  mange  Henseender  højst 
forpligtet;  Deres  Kærlighed  —  jeg  kan  gerne  sige  —  moderlige 
Kærlighed  for  min  gode  Lucy,  Deres  kloge  og  heldbringende 
Bestyrelse  af  vort  knappe  Husvæsen,  Deres  uforanderlige  Sinds 
Blidhed,  hvormed  De  taaler  Søsterens  —  ja  jeg  tør  vel  til  Dem 
nævne  Barnet  ved  sit  rette  Navn  —  hendes  barnagtige  Luner 
og  Broderens  Vrantenhed;  alt  dette  —  afbryd  mig  ikke,  gode 
Maria  I  —  alt  dette  berettiger  mig  —  dog  nej  —  undskylder  et 
Skridt,  som  er  baade  dristigt,  paatrængende,  og  —  maaske  ej 
heller  fri  for  en  temmelig  Grad  af  Egoisme  — ." 

Her  holdt  han  pludselig  inde  og  fæstede  sit  Blik  fast,  alvor- 
ligt og  frittende  paa  den  tiltalte,  der  nu  paa  sin  Side  saa  urolig 
til  den  ene  og  til  den  anden  Side. 

Hun  havde  jo  efter  en  saadan  Indledning  Grund  til  at  vente 
en  Erklæring,  om  hvis  Besvarelse  Forstand  og  Følelse  ikke 
kunde  være  lige  enige. 

Dog,  det  kom  ganske  anderledes. 

,,Gode  Pige!"  vedblev  han,  ,,jeg  kender  Deres  Karakterfast* 
hed,  Deres  Sindighed,  Deres  Mod;  jeg  tror  end  mere,  at  De 
fuldt  saa  vel  som  nogen  Mand  er  i  Stand  til  at  bevare  en  Hem- 
melighed; men  just  derfor  tvivler  jeg  paa,  at  De  skøtter  stort 
om  at  bære  paa  en,   der  er  Dem  ganske  uvedkommende  — ." 

Her  aandede  hun  friere  og  svarede  rolig  og  bestemt: 

,,En  Hemmelighed,  som  er  af  Vigtighed  for  Dem,  Hr.  Kap- 
tajnl  kan  ikke  være  mig  uvedkommende;  det  vilde  være  utak- 
nemmeligt af  mig,  om  jeg  vilde  unddrage  mig  Deres  hædrende 
Tillid." 

„Og  om  det  nu,"  sagde  Maccarthy  med  et  sørgmodigt  Smil, 
„var  en  farlig  Løndom,  i  hvilken  jeg  vilde  indvie  Dem  —  farlig 
dog  blot  for  mig,  men  frygtelig  for  Dem  — " 

.    Han  standsede  atter. 

„Tillad  mig,"  sagde  hun  hurtigt,  ,,at  spørge:  er  mit  Med* 
vidende  i  denne  Løndom  aldeles  nødvendigt?" 

Han  betænkte  sig  et  Par  Sekunder  og  svarede  derpaa  fast 
og  langsomt: 

,,Jal  —  Jeg  skal  have  en  fortrolig  her  paa  Gaarden;  min 
stakkels  Søster  er  alt  for  svag  og  frygtsom;  ingen  af  Tyendet 
tør  jeg  tro;  ingen  fremmed,  absolut  ingen  maa  komme  her  • — 
De,  Miss  Berthie!  er  den  eneste,  og  naar  De  alent  vil  —  naar 
De  tør  —  ^" 

„—'Endnu  eet  — "  afbrød  hun  hurtigt,  ,,hvad  det  end  er, 
naar  det  kun  ikke  strider  mod  Religion,  Pligt  og  Ære;  dog  — " 
ligesom  gribende  sig  selv  i  en  Usømmelighed  og  end  mere  gjort 
opmærksom  herpaa  ved  Kaptajnens  formørkede  Blik  og  mis- 
billigende Mine  —  „dog,  tilgiv  — " 

Han  lod  hende  ikke  fuldende  Undskyldningen  og  sagde: 

„I  Morgen  Aften  ved  denne  Tid  —  hvis  De  bliver  fast  i 
Deres  ædle,  heroiske  Beslutning  —  skal  De  selv  dømme  om 
Sagens  baade  Vigtighed  og  Retmæssighed.  I  dette  Mellemrum 
vil  De  endnu  ret  nøje  overlægge,  om  De  ogsaa  besidder  Mod 
nok  til  at  dele  en  Løndoms  Rædsler,  men  ikke  dens  Farer." 

Maccarthy  havde  allerede  længe  været  til  Sengs,  da  Maria 
endnu  stod  grublende  over  denne  Samtales  dunkle  Indkold;  og 
man  vil  maaske  mindre  forundres  over,  at  hendes  Nattesøvn 
var  afbrudt  og  urolig,  end  at  hun  den  følgende  Morgen  var 
fuldkommen  enig  med  sig  selv  om  at  lade  sig  indvie  i  de 
ukendte,  men  vistnok  saare  forfærdelige  Mysterier. 

Hele  Dagen  var  Maccarthy  usynlig:  han  var  ikke  paa  sit 
Værelse,  ej  heller  paa  Jagt;  ingen  vidste,  hvor  han  opholdt  sig, 
og  endnu  mindre,  hvad  han  bestilte.  Omsider  indfandt  han  sig 
ved  Aftensbordet,  hvor  Miss  Maccarthy  ogsaa  var  til  Stede. 

Saa  snart  det  tavse  Maaltid  var  forbi.  Tjenerne  borte  og 
Lucy  havde  rejst  sig  for  at  gaa  til  sit.  Værelse,  ledsaget  som 
sædvanlig  af  Maria,  gav  Kaptajnen  denne  et  Vink,  at  han  ven- 
tede paa  hende,  indtil  hun  kom  tilbage. 

Det  varede  en  Time  eller  længer,  inden  Lucy  faldt  i  Søvn; 
og  da  hiefndes  Veninde  igen  traadte  ind  i  Spisestuen,  fandt  hun 
Kaptajnen  endnu  siddende  paa  sin  Stol  med  Øjnene  stift  hæf- 
tede paa  Loftet  og  Hænderne  foldede  over  Brystet.  Han  forblev 
en  Stund  i  samme  Stilling  og  sagde  da  med  dyb  og  dæmpet 
Stemme: 

„Har  De  taget  Deres  Beslutning?" 

„Jal"  svarede  hun,  ,Jeg  er  fuldkommen  beredt  paa  at  del- 
agtiggøres i  Deres  Hemmelighed  og  at  udrette  for  Dem  alt, 
hvad  mine  svage  Evner  formaar." 

,,Saa  behag  at  følge  mig!"  sagde  han,  rejsende  sig;  „men 
tag  Dored  Plaid,  for  det  er  koldt/' 

Hun  hentede  den,  og  indhyllet  i  samme  traadte  hun  med 
faste  Skridt  hen  foran  Kaptajnen,  der  stod  med  sænket  Blik 
og  sammenslyngede  Arme  midt  i  Salen. 

Han  havde  imidlertid  hængt  en  Kappe  over  og  holdt  en 
tændt  Lygte  i  den  ene  Haand,  et  Nøgleknippe  i  den  anden. 
Med  en  let  Bøjning  gik  han  forbi  hende  ud  af  Salen;  hun  fulgte 
efter. 

De  vandrede  hurtigt  hen  over  Korridoren.  Midt  i  samme 
og  lige  for  Fløjdørene  til  Vestibulen,  der  førte  ind  i  Kapellet, 
standsede  Maccarthy,  aabnede,  lukkede  efter  sig  og  Maria,  gik 
videre  og  oplukkede  den  egentlige  Kirkedør,  der  med  gen- 
lydende Knarren  drejede  sig  paa  sine  gamle  forrustede 
Hængsler. 

Det  var  henved  Midnatstider,  klart  Maaneskin,  et  stille  Høj- 
tidsvejr.  Den  blege  Maaneglans  frembragte  i  Forening  med 
Lampens  gule  Skær  en  magisk  Lysning  i  den  tomme  og  sjæl- 
den besøgte  Tempelhal:  Epitafierne  syntes  at  danse  op  og  ned 
paa  Væggene,  Scener  af  Opstandelsen,  Dommen,  Himmel  og 
Helvede  finge  et  flygtigt,  men  frygteligt  Liv  og  gled  i  voldsom 
Bevægelse  forbi  de  tvende  Nattevandreres  stjaalne  Øjekast.'  — 

Kirken  var  gennemvandret  og  tillukket  efter  dem;  de  be- 
fandt sig  i  den  ubeboede  østre  Fløj.  En  lang  Række  af  Værelser, 
høje,  øde,  skumle,  tilbagelagdes  med  Ilsomhed;  det  sidste  førte 
til  en  Vindeltrappe,  ved  hvis  Ende  var  en  snæver  Dør  ud  til 
den  tørre,  med  Rør,  Nelder  og  Tidsler  bevoksede  Grav. 

Forbi  denne  steg  de  videre  op  ad  en  anden  Vindeltrappe,  og 
efter  at  Maccarthy  her  havde  aabnet  en  Dør,  befandt  de  sig  i 
en  sekskantet  Hjørnestue  i  Slottets  sydøstlige  Taam. 

Maccarthy  satte  Lygten  i  et  af  de  fire  smalle  Buevinduer, 
vendte  sig  om  til  sin  Ledsagerinde  og  sagde: 

„Hvad  synes  Dem  om  denne  Spadseretur?  Tør  De  paa  samme 
Tid  af  Natten  foretage  den  alene  uden  at  skrækkes  af  Vindens 
Pibeti  i  de  søndrede  Vinduer  eller  Uglernes  Hvæsen,  der  ligner 
et  sovende  Menneskes  Aandedrag,  eller  Flagermusens  Flugt 
om  Deres  Lygte  og  Tørtien  mod  Dem  selv?  Kan  De  uden  Hjerte- 
klappelse se  Deres  egen  gigantiske  Skygge  svævende  lig  en 
Kæmpeaand  hen  over  Væggene,  høre  Genlyden  af  Deres  egne 

Fjed  og  Aandedræt  fra  den  modsatte  Ende  af  Kirken  og  de 
tomme  Værelser?" 

,,Er  det  alene  disse  Rædsler,  Jeg  har  at  bestaa,"  svarede  den 
kække  Pige  smilende,  „da  kan  De  paa  mine  Vegne  være  lige 
saa  rolig,  som  De  i  dette  Øjeblik  ser  mig  selv,  Hr.  Kaptajn!" 

Han  nikkede  tilfreds  og  tog  atter  Lygten. 

,,Saa  er  der  endnu  kun  een  tilbage,"  sagde  han,  „og  den 
ikke  ganske  uden  Fare,  dog  næppe  for  en  Pige  med  Deres  be- 
.  sindige  Mod  og  faste  Aandsnærværelse;  thi  den  egentlige  Hem- 
melighed indeholder  for  Dem  slet  intet  farligt  eller  frygteligt 
—  vi  staar  nu  paa  den  Hvælving,  som  skjuler  samme  —  skal 
jeg  aabne?"  — 

Pludselig  opfor  den  Tanke  i  hendes  Sjæl:  hvad  om  denne 
Mand  alligevel  skulde  have  forbryderske  Hensigter  med  dig? 
Du  kender  jo  i  Grunden  intet  til  ham  eller  hans  hidtil  førte 
Levned  i  den  tøjlesløse  Soldaterstand;  hans  skumle,  kolde  Aa- 
syn  kunde  maaske  dog  skjule  en  vild  og  vanhellig  Lue  — 

Dog,  hun  dæmpede  kæk  og  ædelstolt  denne  flygtige  Mis- 
tanke lige  saa  hurtigt,  som  den  var  opkommet,  og  svarede: 

,,Har  De  lige  saa  god  Tillid  til  mig  som  jeg  til  Dem,  saa 
behøver  De  hverken  at  spørge  eller  tøve." 

,,Vel,  vell  min  ædle  MissI"  raabte  han  og  holdt  Lygten  ned 
mod  Gulvet;  ,,de  fleste  Piger  vilde  i  Deres  Sted  have  frygtet 
for  noget  ganske  andet;  nej,  nej!  Kærlighed  og  forlibte  Even- 
tyr er  ikke  blandt  de  Ting,  der  ligger  mig  paa  Hjerte  —  ser 
De  denne  Staalstift?  Behag  at  lægge  Mærke  til  den  blandt  de 
øvrige  Søm!" 

Han  trykkede  med  en  Nøgle  paa  den  —  en  Faldluge  sprang 
op  paa  Klem. 

Han  traadte  den  atter  ned  i  dens  Fals,  aabnede  og  lukkede 
igen. 

,,Her,"  sagde  han,  ,,er  den  eneste  Smule  Fare;  denne  Lem 
kan  nemlig  kun  aabnes  ovenfra,  men  naar  De  saaledes  læner 
den  tilbage  mod  Vinduet,  er  De  fuldkommen  sikker  —  følg  mig 
nu  forsigtigt  og  hold  Hovedet  tilbage,  at  De  ikke  støder  Panden 
mod  Muren!" 

Han  foran  og  hun  bagefter  steg  de  ned  ad  mange  Trappe- 
trin, indtil  de  omsider  standsede  i  en  snæver  Hvælving,  hvori 
ikke  saas  andet  end  en  liden  jembeslagen  Kiste. 

Paa  dens  ene  Ende  satte  Maccarthy  Lygten,  paa  den  anden 
sig  selv,  og  uden  at  agte  paa,  at  en  Dame  stod  foran  ham,  be- 
gyndte han  saaledes  at  tale  til  hende: 

y,Det  er  nu  seks  og  tyve  Aar,  siden  den  sidste  Revolution  for 
at  bringe  den  retmæssige  Kongestamme  paa  Tronen  mislykke- 
des. Stuartemes  tro  Venner  er  i  Begreb  med  at  gøre  et  nyt 
Forsøg.  Carl  Edward  er  formodentlig  i  dette  Øjeblik  allerede 
landet  paa  vore  Kyster.  Jeg  har  besluttet  efter  mine  Forfædres 
Eksempel  at  understøtte  den  retfærdige  Sag  med  Ærens  uplet- 
tede Sværd.  I  Morgen  gaar  jeg  at  løfte  det  under  Skotlands 
gamle  Kongebanner.  Her  — "  han  klappede  paa  Kisten  —  ,,er 
en  Del  af  vore  Hjælpemidler  bevarede,  de  er  betroede  i  mit 
Værge,  og  jeg  overgiver  dem  i  min  Fraværelse  igen  i  Deres 
Varetægt,  min  ædle  Miss!" 

Han  rejste  sig,  fremtog  en  Nøgle,  som  laa  under  Kisten, 
aabnede  denne  og  lænede  det  knirkende  Laag  mod  Væggen. 
Paa  Bunden  stod  seks  forseglede  Læderpunge. 

„Disse,"  sagde  han,  ,,er  fyldte  med  Louisd'orer,  der  tilhører 
Kong  Edward.  Jeg  medtager  ingen,  men  lader  dem  afhente, 
naar  det  behøves;  og  hertil  er  det,  jeg  udbeder  mig  Deres  Med- 
virkning. Saa  snart  vor  unge  Konge  kommer  i  Trang  for  Penge, 
afsender  jeg  et  paalideligt  Bud  for  at  modtage  dem.  Og  dette 
er  Tegnet,  hvortil  jeg  beder  Dem  a^  lægge  stadigt  Mærke:  paa 
Stammen  af  den  gamle  Ask  uden  for  Deres  Sovekomxnervindue, 
som  De  hver  Morgen  maa  betragte,  vil  De  —  naar  Tiden  kom- 
mer —  finde  «t  Kors  udskaaret  i  Barken.  Ligger  Korset  paa 
Siden,  er  jeg  død;  staar  det  opret,  da  lever  jeg;  i  begge  Tilfælde 
udleverer  De  saa  mange  Punge,  som  der  er  Huller  udgravede 
under  Korset.  Naar  De  om  Morgenen  opdager  Tegnet,  gaar  De 
paafølgende  Nat  Klokken  tolv  den  samme  Vej,  som  vi  nu  har 
irandret.  Ved  Enden  af  den  første  Vindeltrappe  i  den  snævre 
Taamdør,  der  vender  ud  til  Graven,  Til  De  filnde  en  Mand  staa- 
ende  med  den  venstre  Haand  paa  Sværdknappen  og  den  højre 
paa  sit  Bryst.  ,, Hvorfra  og  hvorhen?"  spørger  De;  han  svarer: 
„Fra  Fergus  og  til  Fergus."  Nu  forlader  De  ham,  henter  her 
de  betegnede  Punge  og  giver  ham  samme.  Han  gaar  bort  gen- 
nem Graven,  og  imellem  Dem  veksles  for  Resten  intet  Ord. 
Saaledes  vil  det  formodentlig  flere  Gange  gaa  til,  saa  længe 
som  nemlig  Punge  endnu  findes  i  Kisten.  For  min  Afsending 
maa  De  paa  saadan  Tid  og  Sted  ikke  frygte;  jeg  skikker  ingen 
uden  den,  hvem  De  kan  have  lige  saa  fuldkommne  Tillid 
som  til  mig  selv.  Og  nu,  min  dyrebare  Miss!  lad  os  vende  til- 
bage; det  eneste,  jeg  endnu  vil  lægge  Dem  paa  Sinde,  er  For- 
sigtighed med  Falddøren.  Nøglen  til  Kisten  bliver  her;  de  øvrige 

skal  jeg  lære  Dem  at  kende,  alt  som  vi  bruger  dem  paa  Tilbage- 
vejen, og  derefter  forvarer  De  dem  under  Laas  og  Lukke."  — r 

De  gik;  Maria  med  et  langt  lettere  Hjerte  end  hun  var  kom- 
met. 

Den  følgende  Dag  rejste  Maccarthy.  Lucy  græd  og  hang 
hulkende  om  hans  Hals,  som  om  hun  anede  aldrig  mere  at 
skulle  faa  den  eneste  Broder  at  se.  Men  han  lagde  hende  i  Miss 
Berthies  Arme  og  sagde: 

„Der  er  din  Søster  —  Gud  beskytte  eder  begge!"  — 

Han  kastede  sig  hurtig  paa  sin  Hest  og  forsvandt  inden  faa 
Øjeblikke  bag  Glencarthys  høje  Lyngbjerge. 

Faa  Dage  derefter  hjembragte  Skytten  fra  en  Jagttur  Rygtet 
om  Prætendentens  Landgang,  hvilken  Bevægelse  denne  Be- 
givenhed havde  foraarsaget  i  Højlandet,  og  hvorledes  Bjerg- 
skotterne  strømmede  til  hans  Fane.  — 

Endnu  var  Askens  Bark  hel  og  holden;  og  Maria  glædede 
sig  hemmelig  hver  Morgen,  naar  intet  Tegn  var  at  opdage.  Der 
forløb  atter  flere  Dage. 

Endelig  ser  hun  det  betydningsfulde  Kors:  det  stod  oprejst, 
og  under  det  var  tvende  Huller  udskaaret.  Under  spændt  For- 
ventning henslæbte  sig  for  hende  den  langsommelige  Dag. 

Solen  gik  ned  —  det  blev  Aften  —  det  blev  Midnat. 

Lucy  var  til  Ro,  de  faa  Tjenestefolk  ligesaa;  alt  var  stille 
og  tyst. 

Maria  tog  Nøglerne  frem,  tændte  Lygten,  indsvøbte  sig  i 
sin  Plæd  og  tiltraadte  —  ikke  uden  lidt  Ængstelighed  —  den 
ensomme  Vandring.  — 

Det  var  en  mørk  Nat,  ingen  Maane  og  kun  faa  Stjerner,  der 
nu  og  da  forsvandt  bag  Skyerne. 

Da  hun  traadte  ind  i  Kapellet,  gennemfor  hende  en  let  Gy- 
sen; thi  —  som  Maccarthy  havde  forudsagt  —  et  Par  Flager- 
mus omsvævede  hende  straks;  deres  smaa,  fæle  Skikkelser  for 
i  let,  uhørlig  Flugt  gennem  Lyset,  som  Lygten  udbredte.  Ej 
heller  kunde  hun  afholde  sig  fra  af  og  til  at  se  sig  tilhage, 
hvor  hendes  Skygge,  strækkende  sig  fra  Gulvet  og  op  paa  den 
høje  Hvælving,  syntes,  lig  et  uhyre  Spøgelse,  at  forfølge  hende. 
Dog,  den  raske  Pige  tabte  derfor  ingenlunde  sin  rolige  Fatning; 
hun  opmandede  sig  atter  og  fortsatte  med  sikre  Trin  sin  Gang 
lige  mod  Taamdøren. 

Her  stod  den  forventede,  en  høj  Mandsskikkelse,  med  den 
højlandske  Kappe  kastet  over  den  ene  Skulder  og  ganske  i  den 

beskrevne  Stilling.  Hun  drejede  Lyset  hen  paa  ham:  det  faldt 
lige  paa  hans  Bryst  og  paa  Armen,  der  laa  tvært  over  samme. 

Men  Ansigtet  forblev  i  en  halv  Skygge,  hvilken  hun  —  skønt 
som  Kvinde  lidt  nysgerrig  —  dog  ikke  var  dristig  nok  til  med 
Lygten  at  opklare.  Dog  undgik  det  ikke  hendes  Opmærksom- 
hed, at  et  Par  venlige  blaa  Øjne  nøje  betragtede  hende,  idet 
Feltraabet  blev  forlangt  og  nøjagtig  givet.  — 

Ufortøvet  ilede  hun  den  ubekendte  forbi  og  op  ad  den  andeii 
Vindeltrappe,  aabnede  uden  synderlig  Anstrengelse  Faldlugen^ 
ligesaa  Pengekisten,  udtog  tvende  Punge,  og  efter  at  have  laaset 
og  lukket  efter  sig  —  flyede  hun  dem  til  Maccarthys  tavse  Af- 
sending. 

Nu  først  fik  hun  Mod  til  nøjere  at  ville  bese  hans  Ansigt; 
men  han  havde  allerede  vendt  sig  med  et  Buk  og  —  saa  fore- 
kom det  hende  —  med  et  Suk,  saa  hun  kun  nød  et  flygtigt 
Glimt  af  en  smuk  og  ædel  Profil. 

Hurtig  forsvandt  han  i  de  raslende  Røir,  og  Maria  naaede 
uden  noget  andet  Møde  sit  Værelse. 

Kort  Tid  derefter  genlød  Bjergskottemes  første  Sejrsskrig  1 
Carthys  afsides  Dal.  Begge  Pigerne  hørte  med  Glæde  om  Stuart- 
istemes  første  Vaabendaad  og  Englændernes  Nederlag,  eller 
bedre:  deres  Flugt  ved  Preston  Pans. 

Maccarthy  var  ikke  blandt  de  faa  Ofre  for  denne  ublodige^ 
letkøbte  Sejr. 

Nogle  Uger  forløb:  da  stod  atter  et  oprejst  Kors  under  det 
første  paa  Askens  Stamme  med  tvende  Huller  ved  sin  Fod. 
Næsten  uden  al  Frygt,  men  ikke  uden  en  Slags  behagelig  For- 
ventning —  Længsel  tør  vi  vel  ikke  kalde  det  —  tiltraadte  Maria 
sin  Nattevandring  og  —  fuldendte  den  lige  saa  tyst  og  stil- 
tiende som  første  Gang. 

Den  tavse  Gesandt  havde  et  Klæde  bundet  skraas  ned  over 
det  halve  Ansigt  —  en  Erindring  formodentlig  fra  Preston  Pans 
—  kim  med  det  ene  Øje  altsaa  betragtede  han. sin  skønne  Del- 
tagerinde  i  det  hemmelighedsfulde  Stævnemøde,  bøjede  sig  ær- 
bødigt, trykkede  Haanden  end  fastere  ind  til  sit  Bryst  og  for- 
svandt. 

Det  blev  Vinter.  Direkte  hørtes  intet  fra  Maccarthy;  men  paa 
Omveje  erfaredes,  at  han  var  i  Edinburgh  ved  den  letsindige 
Edwards  Hof,  der  i  sorgløs  Blindhed  hengav  sig  til  Forlystel- 
ser, dem  kun  en  fuldstændig  Sejr  burde  tilladt  ham,  medens, 
hans  Arvefjende  i  al  Mag  forberedte  hans  Undergang. 

Foraaret  kom.  Begge  Parterne  mødtes  ved  Falkirk.  Ogsaa 

her  sejrede  Skotterne,  skønt  til  liden  Nytte  for  den  Sag,  der 
havde  en  saa  vankelmodig  og  uduelig  Formand. 

Straks  efter  at  denne  Nyhed  havde  naaet  Glencarthy,  frem- 
viste Asken  det  tredie  Kors  og  de  to  sidste  Huller. 

Dagen  var  kvalm  og  lummer.  Tordenskyer  lejrede  sig  truende 
bag  Bjergene;  men  Uvejret  brød  først  løs  henimod  Midnat. 

Da  Maria  gik  gennem  Kapellet,  glimtede  Lynene  allerede 
gennem  Vinduerne  og  kastede  et  hurtigt  Skær  paa  Alter  og 
Prædikestol  og  paa  Malerierne.  Det  drønede  hult  og  dumpt  i 
Fjernet.  Maria  gøs  og  ilede  ned  til  Taamdøren. 

Den  tavse  Afsending  stod  der  lænet  mod  Miiren.  Med  en 
stum  Hilsen  skred  hun  ham  forbi  og  ned  i  Hvælvingen. 

Hastig  hentede  hun  Pungene  og  overgav  ham  samme.  Med 
den  ene  Haand  modtog  han  dem,  og  med  den  anden  leverede 
han  hende  et  forseglet  Brev,  hvis  Udskrift  lød:  ,,Til  Miss  Maria 
Berthie,  at  aabne  i  den  bevidste  Hvælving."  —  Uvejret  var 
imidlertid  draget  nærmere:  Lynene  blev  klarere  og  mere  blæn- 
dende; Tordenen  buldrede  stærkere  og  rystede  de  klirrende 
Ruder. 

Maria  kastede  et  Blik  paa  den  fremmedes  Aasyn  og  pegede 
ud  mod  den  flammende  Himmel;  men  han  —  fuldkommen  be- 
gribende Meningen  af  hendes  Gebærde  —  bøjede  sig  dybt,  lagde 
Haanden  paa  sit  Hjerte  og  ilede  ud  i  den  rædselsfulde  Nat. 

Maria  gik  tilbage  i  Hvælvingen  med  Brevet. 

Hun  aabhede  det:  øverst  laa  en  Skrivelse  til  hende  selv,  hvori 
Maccarthy  takkede  hende  for  hendes  udviste  Troskab  og  Tavs- 
hed og  anbefalede  hende  fremdeles  sin  Søster;  dernæst  bad  han 
hende  i  den  nu  tomme  Kiste  at  gemme  vedlagte  —  for  sig  selv 
forseglede  —  Dokument,  åer  Indeholdt  de  sammensvornes 
Navne. 

„Et  Hovedslag  forestaar,"  —  saaledes  endte  Brevet  —  ,,dets 
Udfald  er  saare  tvivlsomt;  vorder  det  heldigt,  ved  jeg  at  finde 
Dokumentet;  sk^lde  det  mislykkes,  er  mange  Navne  skjulte  for 
Fjenderne,  og  meget  æd«lt  Blod  vil  blive  sparet.  Skal  jeg  falde, 
da  er  en  saa  vigtig  Hemmelighed  kun  slet  bevaret  paa  mit  liv- 
løse Lig.  Derfor  gem  det,  kære  Miss  Berthie!  paa  det  sikre 
Sted!  Sørg  for  Lucy  og  lev  vel!" 

Medens  Maria  gennemlæste  dette  Brev  og  udrettede  det  hende 
overdragne  Hverv,  var  Uvejret  kommet  lige  over  Egnen;  men 
i  den  underjordiske  Hvælving  fornam  hun  intet  dertil.  Just  som 
hun  tog  Lygten  for  at  tiltræde  Hjemvejen,  hørte  hun  et  heftigt 
og  hult  drønende  Bulder:  en  frygtelig  Anelse  greb  hende.  Hun 

ilede  op  ad  den  høje  Stentrappe  og  fandt  ved  det  øverste  — 
Falddøren  lukket. 

Forfærdet  sank  hun  i  Knæ  og  satte  Lygten  paa  det  øverste 
Trin;  dog  ikke  længe:  hun  hævede  sig  rask  og  stemmede  Skuldre 
og  Nakke  imod  Lugen.  Forgæves:  den  modstod  alle  hendes  An- 
strengelser; hun  kunde  lige  saa  godt  have  prøvet  paa  at  løfte 
et  Bjerg. 

Hun  eftersfita  nu  ved  Lygtens  Skin,  om  der  ikke  skulde  findes 
en  Aabning,  en  Stift  eller  noget  saadant,  hvoraf  hun  kunde 
benytte  sig;  men  nej:  Lugen  sluttede  saa  tæt  og  fast,  at  hun 
straks  tabte  alt  Haab  om  ved  egen  Kraft  at  kunne  hæve  den.  — 

Hun  tænkte  nu  paa  at  raabe;  men  da  hun  mindedes,  hvad 
Tid  det  var  paa  Natten,  og  at  hun  desuden  befandt  sig  i  et 
ganske  øde  og  ubeboet  Hjørne  af  Slottet,  tav  hun  stille  og  be- 
sluttede at  oppebie  Dagens  Frembrud. 

Først  da  hun  igen  var  kommet  ned  i  Hvælvingen,  fik  hun 
en  tydelig,  men  rædsom  Anskuelse  af  sin  Forfatning:  Levende 
Begravelse!  — 

At  dø  medfører  for  en  karsk  Sjæl  ingen  absolut,  sønder- 
knusende Skræk;  men  at  begraves,  før  man  dør,  det  op- 
rører Naturen,  det  smelter  selv  det  haardeste  Mod. 

Men  endogsaa  i  Dødens  Svælg  forlader  ikke  Haabet  den  mod- 
stræbende Aand;  og  naar  det  ingen  Ankergrund  finder  paa  Jor- 
den, hæver  det  sig  til  Himmelen.  Maria  faldt  ned  paa  sit  An- 
sigt og  bad  med  brændende  Andagt,  skønt  under  Skælven  og 
Bæven  til  den,  for  hvem  enhver  Grav  er  aaben  og  Dødens  Mørke 
selv  et  skinnende  Lys.  — 

Styrket  rejste  hun  sig  op  og  satte  sig  ved  Siden  af  Lygten 
paa  Skrinet  med  en  Følelse  lig  den,  hvormed  den  *  dødsdømte 
sætter  sig  paa  sin  Ligkiste. 

Dog  ikke  længe  forblev  hun  i  denne  Stilling:  ubetvingelig 
Uro  drev  hende  til  et  nyt  Forsøg.  Med  den  største  af  Nøglerne 
prøvede  hun  atter  at  hæve  Lugen:  forgæves!  den  var  ej  til  at 
rokke. 

Hun  steg  atter  ned:  se!  da  var  Lyset  i  Lygten  næsten  ud- 
brændt. Luen  steg  og  sank  som  Livskraften  i  et  med  Døden 
kæmpende  Legeme:  saa  skulde  da  snart  det  evige  Mørke  ind- 
træde, og  Verdens  Lys  udslukkes  endnu  længe  før  Sjælens!  — 

Med  stum  Forfærdelse  stirrede  hun  paa  det  stedse  svagere 
og  svagere  glimtende  Skær  —  omsider  sluktes  det  ganske,  og 
hun  var  nu  indhyllet  i  et  uigennemtrængeligt  Mulm,  ene,  uset, 
uhørt,  redningsløs  i  sin  dybe  underjordiske  Grav!  — 

St.  St.  Blicher:  Samlede  Noveller.  III.  ^ 

Atter  for  hun  op  ad  Trappen.  Hun  kunde  beregne  paa  Lysets 
Længde,  at  Dagen  deroppe  maatte  være  i  Frembrud.  Hun  ham- 
rede paa  Lugen,  raabte,  skreg  saa  længe,  til  hendes  Stemme 
hendøde  i  hæs  og  ængstelig  Gispen.  Ingen  svarede,  ingen  hørte 
hende. 

Hun  bad  igen  til  Gud  om  en  snar  og  barmhjertig  Opløsning, 
ravede  ned  ad  Trappen  i  den  skimale  Grav,  indsvøbte  sit  Hoved 
i  Plæden,  lagde  sig  ned  og  støttede  det  mod  Muren,  ventende 
paa  Dødens  Barmhjertighed. 

Udmattet  af  Anstrengelse  og  forfærdende  Tanker  indslum- 
rede hun:  Dødens  Broder,  den  smertestillende  Søvn,  hørte  først 
hendes  Bøn  og  tog  hende  i  sin  bedøvende  Favn. 

Hvor  længe  hun  forblev  i  denne  lykkelige  Bevidstløshed,  var 
hun  vel  ikke  selv  i  Stand  til  at  forklare:  men  kort  har  den 
ikke  været;  thi  da  hun  vaagnede  indfandt  sig  tvende  nye  Plage- 
aander:  Hungeren  og  Tørsten. 

Da  stormede  ind  paa  hendes  arme  Sjæl  alt  det  rædselsfulde, 
hun  nogen  Sinde  havde  hørt  om  levende  begravne:  hvorledes 
de  med  graadige  Tænder  skal  have  revet  Kødet  af  deres  egne 
Arme,  indsuget  deres  eget  Blod  og  saaledes  under  fordoblede 
Smerter  have  forlænget  en  gruelig  Tilværelse;  hvorlunde  de 
havde  jaget  Haanden  i  Halsen  for  at  kvæle  sig  selv  eller  søgt 
at  knuse  Hjerneskallen  mod  Kisten.  -^ 

Knuget  af  unævnelig  Angst  sprang  hun  op,  for  omkring  i 
den  snævre  Hvælving,  tørnede  mod  Skrinet,  for  atter  op  til 
Faldlugen  og  skreg  saa  længe,  til  Stemmen  kvaltes  i  hendes 
Bryst,  og  hun  afmægtig  segnede  ned  paa  Trinene. 

Endnu  ingen  Redning.  — 

Hun  bad  ikke  længer  om  Livet,  det  ansaa  hun  nu  som  for- 
tabt; ej  heller  om  Døden,  den  ansaa  hun  nu  som  vis;  men 
om  Sindsrolighed  til  at  gaa  den  med  kristelig  Forberedelse 
salig  i  Møde.  Langsom  krøb  hun  ned  i  den  Hule,  som  hun 
aldrig  mere  tænkte  at  forlade,  satte  sig  paa  det  nederste  Trin 
og  lænede  sig  tilbage  mod  de  næstfølgende;  gennemgik  i  Tan- 
kerne sit  korte  Liv,  afbad  i  Ydmyghed  vitterlige  og  uvitterlige 
Synder  og  anbefalede  sin  Sjæl  til  Gud  Faders  Naade  og  Søn- 
nens Kærlighed.  — 

En  lang  Søvn  eller  rettere  Afmagt  gjorde  et  Ophold  i  hendes 
Sjæls  og  Legemes  Lidelser.  Medens  hun  sov,  vaagede  et  barm- 
hjertigt Forsyn:  det  blinde  Redskab  til  hendes  Frelse  var  alle- 
rede sat  i  Bevægelse. 

Just  som  Kaptajn,  nu  Oberst  Maccarthy  havde  afsendt  sin 

betroede  med  hint  vigtige  Dokument  til  sit  Hjem,  erholdt  han 
Ordre  at  foretage  en  Rekognoscering  henad  mod  denne  Egn. 
Da  han  Natten  efter  at  Maria  var  blevet  indespærret,  bivouake- 
rede  en  tre  å  fire  Mile  fra  Glencarthy,  blev  han  betaget  af  en 
særdeles  Længsel  og  Uro.  Det  kom  ham  for,  som  om  han 
maatte  gribe  denne  Lejlighed  til  at  sige  sin  eneste  Søster  det 
sidste  Farvel;  det  anede  ham,  at  han  aldrig  mere  skulde  faa 
hende  at  se,  og  at  —  saa  mente  han  siden  —  at  alt  paa  Slottet 
ikke  var,  som  det  burde. 

Saa  snart  Dagen  brød  frem,  overgav  han  derfor  Komman- 
doen til  sin  næstbef ålende,  ilede  bort  ad  Stier  og  Genveje  og 
naaede  Hjemmet  hen  paa  Eftermiddagen. 

Her  fandt  han  alle  i  største  Bestyrtelse:  Miss  Berthie  var 
forsvunden,  havde  været  borte  nu  paa  anden  Dag,  og  uagtet 
al  Søgen  og  Leden  i  og  uden  for  Slottet  var  hun  dog  ikke  til 
at  opdage. 

Straks  slog  den  Tanke  ham,  at  hun  ufejlbarlig  maatte  være 
indspærret  i  Hvælvingen;  men  dels  for  ej  at  røbe  denne  Løn- 
dom, dels  for  ej  at  forfærde  den  svage  og  frygtsomme  Lucy, 
sendte  han  endnu  engang  hele  Tyendet  ud  at  søge  omkring  veid 
Slottet,  bad  Søsteren  at  tage  Vare  paa  Værelserne  og  gik  nu 
selv  med  beklemt  Hjerte  hen  i  Taamet. 

Rigtigt  I  Faldlugen  var  lukket  (hin  Uvejrsnat  iblæst  ved  ét 
voldsomt  Orkanstød,  der  ogsaa  havde  indslaget  de  tilbagevæ- 
rende hele  Ruder  i  Buevinduet).  — 

Han  aabnede  Lugen,  og  ved  Skinnet  af  den  medtagne  Lampe 
saa  han  ved  Trappens  Fod  Marias  Plæd,  i  hvilken  hun  som 
i  et  Liglagen  atter  havde  indsvøbt  sit  Hoved. 

„Gud  i  HimlenI  hun  er  død  —  død  for  min  Skyld!"  var  den 
første  Tanke,  som  gennemfor  ham;  men  sel  hun  levede:  Fald- 
dørens Oplukning  havde  hun  ikke  hørt;  men  Lampens  Skær, 
der  glimtede  ned  gennem  Mørket,  berørte  hendes  Øjne.  Hur- 
tig rev  hun  Sløret  bort  fra  Ansigtet,  vendte  dette  om  og  opad, 
hvor  hun  da  saa  sin  Befrier  paa  det  øverste  af  Trappen. 

Saaledes  maa  Gravens  Indvaanere  vorde  til  Mode,  naar  Dom- 
medagsbasunen engang  skal  vække  dem  af  den  lange  Slum- 
mer og  sende  det  evige  Livs  Lysstraale  ind  i  Dødens  mørke 
Bolig. 

Han  styrtede  ned  ad  Trapperne  og  tog  den  af  glad  Forfær- 
delse atter  hendaanede  Pige  i  sine  Arme. 

Han  bestænkede  hendes  kolde,  blege  Ansigt  med  nogle  Draa- 
ber  af  sin  Feltflaske,  gød  nogle  i  hendes  Mund,  og  snart  op- 

vaagnede  hun  ganske  af  sin  Besvimelse,  styrket  ved  den  kraf- 
tige Drik  og  end  mere  ved  Bevidstheden  om  sin  Redning. 

Med  hvilken  inderlig  Rørelse  hun  har  takket  baade  sin  him- 
melske og  sin  jordiske  Frelser,  kan  vi  lettelig  forestille  os;  saa- 
vel  som  hvor  angerfuld  denne  har  afbedet  sin  Ubesindighed,  at 
paalægge  hende  et  Hverv,  der  nu  havde  kostet  hende  saa  mange 
Timers  Dødskval  og  paa  det  nærmeste  selve  Livet. 

Han  forestillede  hende  dernæst,  at  ogsaa  dette  maatte  for- 
blive en  Hemmelighed  for  Søsteren  og  alle  andre,  og  at  man 
til  den  Ende  maatte  opspinde  et  Eventyr  om  hendes  lange  Ude- 
blivelse. Et  saadant  blev  ogsaa  paa  Tilbagevejen  sammensat  og 
lettelig  troet  af  Lucy  i  hendes  store  Glæde  over  Venindens  Gen- 
findeise. 

Een  Nat  kun  opholdt  sig  Obersten  paa  Slottet  Glencarthy. 
Da  tog  han  en  øm  og  sorrigfuld  Afsked  med  begge  Pigerne  for 
at  ile  sin  Skæbne  i  Møde. 

Næppe  fjorten  Dage  efter  hans  Bortrejse  var  forløbet,  da 
saa  Maria,  som  hun  en  Morgen  efter  Sædvane  mekanisk  ka- 
stede sine  Øjne  paa  Asken,  et  liggende  Kors.  Med  Skræk  og 
Bedrøvelse  fornam  hun,  at  Maccartby  maatte  være  faldet. 

Saa  forsigtigt,  saa  skaanende  som  muligt  forberedte  hun 
Veninden  paa  denne  sørgelige,  men  langtfra  ikke  uventede  Be- 
givenhed; og  virkelig  lykkedes  det  hende  snart  at  gøre  den 
stakkels  Lucy  fattet  paa  at  høre  det  værste. 

Selv  ventede  hun  i  Midnattens  Stund  at  erfare  det  nærmere 
af  Oberstens  fortrolige,  som  sikkerlig  maatte  have  givet  Teg- 
net og  lige  saa  vist  vilde  indfinde  sig  paa  det  bevidste  Sted. 

Ved  Midnatsklokkens  første  Slag  ilede  Maria  hen  til  Taar- 
net.  Der  stod  allerede  den  velbekendte  stumme  Ven  med  den 
venstre  Arm  hængende  i  et  Bind. 

For  første  Gang  hørte  hun  hans  Stemme  —  sørgelige  var  de 
Nyheder,  han  havde  at  berette. 

,,Vor  fælles  Ven,"  sagde  han  dybt  sukkende,  ,,er  ikke  mere; 
han  har  udøst  sit  ædle  Blod  paa  Cullodens  Sletter.  Alt  er  tabt, 
vor  Hær  adspredt,  Carl  Edward  flygtet.  Jeg  selv  tyr  nu  saaret 
og  fredløs  herhid  for  at  bede  om  et  Skjul  for  mine  Fjender." 

,,Jeg  ved  et,"  svarede  Maria,  og  hendes  Taarer  runde  for  den 
døde  —  ja  vel  og  for  den  levende  Ven,  „jeg  ved  et  sikkert  Skjul, 
hvor  intet  ^menneskeligt  Øje  skal  opdage  Dem  —  følg  De  kun 
trøstig  efter!" 

Maria  ledte  den  saarede  Flygtning  ned  i  Hvælvingen,  men 

brugte  dog  først  den  Forsigtighed  at  gøre  Falddøren  fast  til  en 
af  Jernstængerne  i  Vinduet  bagved. 

Hun  delte  derpaa  sit  Lys  med  ham  og  forsynede  ham  i  Nat- 
tens Løb  med  Sengklæder  og  Fødemidler,  samt  lægende  Plaster 
til  den  kun  slet  forbundne  Arm.  Følgende  Nat  bragte  hun  ham 
desforuden  Bøger,  Skrivetøj  og  en  Taburet  —  Kisten  maatte 
tjene  til  Bord. 

Tvende  Maaneder  tilbragte  Skotten  saaledes  1  sit  lønlige 
Fængsel;  men  det  blev  ham  snart  til  et  Paradis  —  som  man 
siger  —  thi  Maria  blev  hans  Eva.  — 

Efter  at  først  Valpladsen  og  siden  Skafotterne  havde  faaet 
Ofre  nok  for  Georg  den  Andens  fornærmede  Majestæt,  efter  at 
den  blodgerrige  Cumberland  var  vendt  tilbage  til  Broderens 
Hof,  udstedtes  den  almindelige  Amnesti. 

Maccarthys  Ven  ægtede  Maria  Berthie,  og  Lucy  fandt  hos 
dem  et  venligere  og  gladere  Opholdssted  end  i  sine  Forfædres 
skumle  og  henfaldende  Ruiner. 


'  Trykt  i  „Nordlyset",  1839,  IX.  B.  —  Fort.  meddeler,  at  Noyellen  er  en 
Omarbejdelse.  „Emnet  af  et  skotsk  Sagn,  der  under  Titel  af  „Olenzowan"  1  en 
engelsk  Nytaarsgave  for  18S9  er  udført  temmelig  koldt  og  tørt." 


TELSE* 

FORTÆLLING  FRA  DITMARSKERKRIGEN 


J, 


1. 


orden  var  bedækket  med  Sne,  Himmelen  med  Stjerner, 
Maanen  kvællede,  alle  Vinde  var  til  Hvile.  Forneden  var  intet 
Liv,  men  foroven  var  Firmamentet  i  uendelig  Bevægelse:  de 
utallige  Smaalys  i  Mørket  glimtede,  tindrede,  bævede,  blin- 
kede —  og  smilte  —  som  Engleøjne  fra  den  fjerne,  dunkle 
Evighed. 

Tildækket  med  Vinterens  Liglagen,  omfunklet  med  den  store 
Gravhvælvings  Blaalys  laa  Landsbyen  Wdhrden  og  sydligst  i 
samme  Fogden  Hans  WoUersiens  Hus.  Paa  den  brede  Gavl, 
som  vendte  ud  til  Marken,  stod  et  Vindue  aabent  og  inden  for 
dette  en  ung  Pige,  som  af  og  til  lænede  sig  paa  Armene  i 
Vindueskarmen,  stak  Hovedet  lidt  ud  og  kiggede  nu  til  den 
ene  Side,  nu  til  den  anden. 

Naar  en  seksten  Somres  Mø  staar  ved  Midnatstid  i  klingrende 
Frost  for  aabent  Vindue,  ser  hun  vist  ikke  efter  Stjerner;  hendes 
Haab,  hendes  Længsel  er  ikke  s  a  a  langt  borte;  hendes  Tanker 
har  ikke  Carl  den  Stores,  men  Emmas  Gang.  Og  naar  en  ung 
Pige  sa  a  1  e  d  e  s  venter,  venter  hun  vist  heller  ikke  for- 
gæves. — 

Fjernt  ude  paa  Sneen  saas  en  mørk  Plet,  der  stedse  blev 
større  og  stedse  kom  nærmere  —  det  var  Reimer  fra  Wimer- 
stedt,  en  ung,  smuk  Ditmarsker,  blandt  sine  jævnlige  den  første 
i  Dans  og  i  Strid.  Pigen  trak  nu  Vinduet  sagtelig  til,  men  kro- 
gede det  ikke  og  lagde  sig  paaklædt  til  Sengs.  Ynglingen  kom 
hid,  aabnede  det  kun  paa  Skrømt  tillukkede  Vindue  og  befandt 
sig  snart  inde  i  den  elskedes  Sovekammer. 

Forarger  eder  ikke,  I  kyske  Jomfruer  og  Ungersvendel  Dette 
er  vel  et  Stævnemøde,  men  ingen  tysk  Schåferstiind- 

c  hen,  ingen  fransk  tete  å  tete;  det  er  en  hel  uskyldig,  ved 
ældgammel  Folkeskik  hjemlet  Sammenkomst  mellem  tvende 
forlovede,  der  taler  med  kold  Forstandighed  om  den  snart  be- 
gyndende Husholdning,  om  forventet  Brudeskænk  og  Indkøb, 
om  Husets  og  Værtskabets  Indretning,  om  hvem  der  skal  bydes 
til  Bryllup,  og  om  hvem  der  ved  samme  skal  hædres  med  for- 
skellige Bestillinger. 

Under  disse  ærbare  Forhandlinger  hørtes  udenfor  en  knir- 
ken i  Sneen. 

,,Sæt  Krogen  paa  Vinduet!"  hviskede  Pigen  hurtigt. 

Reimer  rejste  sig  og  gjorde  efter  Befaling;  dog  blev  han 
staaende  for  at  opdage,  hvo  det  var,  som  gik  derude  —  en  stor, 
mørk  Skikkelse,  der  stedse  kom  nærmere. 

Sagtelig  trak  han  sig  tilbage  fra  Vinduet,  satte  sig  igen  paa 
Kanten  af  Kærestens  Seng  og  sagde  —  dog  uden  mindste  Skin- 
syge: 

„Hvem  kan  det  være?  Det  lader  til,  at  han  ogsaa  vil  fenstre." 

,, Vistnok  Wolf  Isebrand,"  svarede  hun;  ,,det  er  kun  faå  Dage 
siden,  han  sagde  til  mig,  at  han  kom  en  Nat  med  det  første 
for  at  besøge  mig.  Jeg  tænkte,  det  var  hans  Spøg,  og  svarede 
ligeledes  i  Spøg,  at  Nætterne  nu  var  for  kolde,  og  at  mit  Vin- 
due var  frosset  fast." 

I  det  samme  pikkedes  der  sagtelig  paa  Ruden,  og  en  Stemme 
sagde:  „Telse  Hansdatter!  sover  du?" 

„Nej!"  svarede  hun;  ,,men  her  kommer  ingen  ind." 

,,Da  ser  jeg  dog,"  genmælede  hin,  ,,et  Spor  hertil  og  intet 
herfra." 

,,Det  er  mit!"  tog  Reimer  Ordet. 

,,Hvad  for  en  mit?"  spurgte  Wolf. 

„Reimers  fra  Wimerstedt!"  svarede  denne;  „jeg  kom  først, 
Wolf  Isebrand!" 

„Hm!"  brummede  Wolf,  „det  kunde  du  have  sagt  mig,  lille 
Telse!  Det  er  ikke  smukt  at  holde  en  ærlig  Karl  for  Nar  og  lade 
ham  løbe  for  ingenting  i  Frost  og  Sne." 

,,Vær  ikke  vred,  Wolf!"  sagde  Pigen,  ,,jeg  troede  jo,  I  vilde 
skæmte  med  mig,  for  Folk  har  sagt,  at  I  var  gode  Venner  med 
Viben-Marie  —  hun  bor  jo  ikke  heller  saa  langt  herfra,  og  saa 
gaar  I  dog  ikke  forgæves." 

,,Den  Dyvel  med  Viben-Marie!"  udstødte  Wolf;  „hun  har 
ogsaa  faaet  sig  saadant  et  glat  Ansigt  kigget  ud  med  en  Smule 
Fnug  paa  Hagen." 

Her  sprang  Reimer  atter  hen  til  Vinduet  og  sagde  lidt  hid- 

sig:  „Fnug  kan  blive  til  Skæg,  og  en  glat  Hage  kan  være  lige 
saa  god  som  en  koparret!'' 

„Hys!"  faldt  Teise  ind,  „ingen  Spektakler,  Reimer!  du  skal 
være  skikkelig!  —  gaa  væk  fra  Vinduet!" 

Han  adlød.  — 

„Wolf  Isebrandl  jeg  vil  sige  det  kort  og  godt:  Reimer  og  jeg 
er  Kærester,  og  om  fjorten  Dage  skal  vi  have  Bryllup." 

„Til  Lykke!  til  Lykke!"  sagde  Isebrand  but;  „det  kan  ellers 
hænde,  at  Reimer  inden  den  Tid  faar  andet  at  tænke  paa  — 
god  Nat." 

„Hvad  mente  han  med  det?"  spurgte  Telse. 

,,De  snakker  saa  smaat  om  Krig,"  svarede  Reimer;  „de  hol- 
stenske Herrer  vil  nok  engang  maale  deres  Ridderlanser  med 
vore  Springstokke." 

„Ikke  andet?"  sagde  Ditmarskerinden;  „saa  springer  de  vel 
til  Pølse,  som  de  plejer." 

„Det  tænker  jeg  med,"  sagde  Ungersvenden;  „alligevel  denne 
Gang  faar  vi  nok  fornemme  Gæster  —  Hertug  Frederik  og  hans 
Broder,  Kongen  af  Danmark  — " 

Atter  afbrødes  den  politiske  Samtale  ved  en  stærkere  Pikken 
paa  Vinduet  og  et  højere:  „Telse  Hansdatter!  sover  du?" 

,,Hvad  er  det?"  hviskede  Reimer;  „jeg  tror,  at  €dle  de  unge 
Karle  i  Wohrden  har  faaet  i  Sinde  at  fenstre  her  i  Nat  — " 

„ —  Telse!"  raabtes  der  endnu  lydeligere,  „sover  du?" 

,,Ja!"  svarede  den  skælmske  Tøs  med  dæmpet  Fnisen,  og: 
„Det  er  Carsten  Holm!"  hviskede  hun  til  den  lykkelige  Elsker. 

,, Snakker  du  i  Søvne,"  sagde  Stemmen  udenfor,  „kan  du 
ogsaa  rejse  dig  i  Søvne  og  lukke  mig  ind." 

„Det  gør  jeg  ikke,"  svarede  Telse,  ,,for  jeg  drømmer  just 
nu,  at  der  staar  en  slem,  sledsk,  tyvagtig  Hankat  herude." 

»Spøg  nu  ikke  længer,  min  Skat!"  sagde  hin  med  kælen  Røst; 
,,men  luk  mig  Vinduet  op!  Du  ved,  jeg  mener  det  ærligt." 

„O  ja!"  svarede  hun;  ,,lige  saa  ærligt  som  du  mente  det 
med  Annekke  Delve,  hvem  du  snakkede  godt  for  og  siden  lod 
sidde  —  jeg  kender  nok  din  Ærlighed,  Carsten  Holm!" 

„Tak  for  den,  min  lille!"  svarede  han;  ,,men  sig  mig  blandt 
anden  Snak,  hvorfor  gav  du  mig  Lov  til  at  besøge  dig  i  Natf 

„For  at  gøre  dig  ked  af  det  Frieri,"  sagde  hun,  „og  paa  een 
Gang  at  blive  fri  for  dit  Overhæng." 

,, Tusind  Dyvel!"  raabte  den  gækkede  Elsker,  „tør  din  Taske 
holde  mig  for  Nar!" 

„Ingen  Skældsord!"  for  Reimer  op;  Telse  hyssede  paa  ham 

og  vilde  holde  ham  for  Munden;  men  den  opbragte  Ungersvend 
vedblev:  ,, Dersom  du  ikke  pakker  dig,  skal  jeg  vende  en  Mølle 
med  din  Meltyv  derude  i  Sneen,  saa  det  skal  knage  i  alle  dine 
Ledemodr' 

„Reimerl  Reimerl''  advarede  Pigen,  ,,det  er  den  rige  Holm  i 
Heide;  han  staar  højt  hos  hele  Borgerskabet,  og  hans  Ord  gæl- 
der som  Guld." 

„Ahal"  raabte  Holm,  „hænger  det  saaledes  sammen?  Den, 
der  kommer  først  til  Mølle,  faar  først  malet;  det  er  ret  og  bil- 
ligt. Hvem  er  det  ellers,  om  jeg  maa  spørge,  der  taler  saa  kær- 
ligt til  mig?  Stemmen,  tykkes  mig,  lignede  Reimers  i  Wimer- 
stedt." 

„Rigtigt!"  svarede  denne,  „og  her  er  to  Næver,  som  ogsaa 
tilhører  ham;  har  du  Lyst  at  prøve  dem,  saa  bi  lidtl" 

„En  anden  Gang,  go'e  Venl"  genmælede  Mølleren;  „spar 
dine  Næver  til  siden;  vi  kan  snart  have  alle  dem  nødige,  vi 
har.  Og  du  derinde,  der  er  saa  bange  for  Mandfolk,  forhast 
dig  ikke  med  at  sy  din  Brudekjole!  Du  kunde  maaske  faA  andet 
at  tænke  paa  —  Godnat!  sov  vel,  begge  to!" 

Med  disse  spottende  Ord  gik  den  anden  skuflede  Bejler 
skogrende  bort. 

„Vred  blev  han,"  sagde  Telse;  „men  jeg  vilde  dog  ikke  haft, 
at  h  a  n  skulde  vidst,  du  var  her  hos  mig.  Hvem  kan  vide,  hvad 
han 'vil  finde  paa  for  at  gøre  dig  Fortræd?  —  Du  er  ogsaa 
€dtid,  som  naar  man  stikker  Ild  i  Blaar." 

„Jeg  blæser  ham  et  Stykke,"  svarede  Reimer,  ,;den  Gryn- 
bøtte! Hvad  vil  han  gøre  mig?" 

„Jeg  ved  ikke,"  sukkede  Telse;  ,,men  der  bæres  mig  intet 
godt  for." 

„Underlige  Pige!"  sagde  Reimer,  „før  saa  kæk,  og  nu  for- 
sagt! Den  Frygt  vil  jeg  kysse  bort." 

„Nej,  nej!"  raabte  hun  alvorlig,  „ikke  saa!  —  vær  artig, 
Reimer!  —  saaledes  har  du  aldrig  før  været  —  skal  jeg  kalde 
paa  Fader?  —  Naa!  gaa  nu!  herud  af  Vinduet  med  dig!" 

,, Godnat  dal"  knurrede  Ynglingen  og  slængte  Kærestens 
Haand  fra  sig;  „men  om  fjorten  Dage  —  Hochtit,  ja  Hochtit, 
Juchhee!" 

Med  dette  Omkvæd  af  en  marsisk  Bryllupsvise  sprang  han 
hen  til  Vinduet,  aabnede  det,  svang  sig  ud  og  dansede  munter 
hen  over  Sneen  til  sit  Hjem. 

Telse  rejste  sig  op  af  Sengen,  gik  til  Vinduet  og  saa  endnu 
længe  efter  den  bortilende  Kæreste.  Endnu  langt  længere,  end 

hun  var  i  Stand  til  at  øjne  ham,  hørte  hun  ham  snart  fløjte, 
snart  synge: 

,,Juchh€e!  Hochtit,  ja  Hochtit  is  hyt.*'2 

Tillukkende  Vinduet  gentog  hun  sagtelig:  „Hochtit,  ja  Hoch- 
tit," og  et  ømt  Suk  hævede  det  jomfruelige  Bryst. 


2. 

Slottet  Melbek  havde  aldrig  tilforn  huset  saa  mange  og  for- 
nemme Gæster.  Der  var  Kong  Hans,  tre  Rigers  Herre;  hans 
Broder,  Hertug  Frederik  af  Holsten;  deres  Søskendebørn,  Gre- 
verne Adolph  og  Otto  af  Oldenborg,  og  af  danske,  holstenske 
og  tyske  Riddere  og  Adelsmænd  over  tvende  Tusinde:  saa  at 
baade  ethvert  Værelse  paa  den  vidtløftige  Borg  var  fuldt,  og 
ligeledes  i  den  nærliggende  Bondeby,  hvor  Indvaaneme  paa 
Husbond  og  Madmoder  nær  havde  maattet  give  Plads  for  Rid- 
dersvende, Staldkarle,  Tjenere  og  alskens  Tros. 

I  alle  Salene  var  Tummel  og  Larm,  Raaben  og  Sang  og 
Bægerklang,  Latter  og  Ordstrid;  kun  i  den  største,  hvor  de  rege- 
rende Herrer  befandt  sig,  gik  det  mindre  støjende  til;  kun  der 
var  det  muligt  at  høre  sine  egne  Ord. 

Nederst  for  den  ene  Ende  af  det  lange  med  sølvfrynset  Dæk- 
ketøj beklædte  Egebord  sad  Værten,  den  gamle,  men  endnu 
kraftfulde  og  krigslystne  Henrik  Ranzau;  i  Højsædet  for  øverste 
Bordende  Trillingerigemes  Konge,  der  nylig  var  hidkommet  fra 
en  Sejr  over  de  opsætsige  Svenske  og  fra  deres  tvungne  Hylding 
i  Stockholm;  fra  ham  igen  og  nedad  ved  begge  Sider  Hertugen, 
de  oldenborgske  Grever  samt  nogle  af  de  fornemste  Adelsmænd 
og  Anførere  i  den  forestaaende  Krig.  At  denne  var  Samtalens 
Hovedemne,  er  let  at  tænke  sig. 

Alt  var  flere  Skaaler  drukket,  da  Hertug  Frederik  igen  rejste 
sig  med  sit  Bæger,  vendte  sig  mod  Kong  Hans  og  sagde: 

,,Min  Herre  Konge  og  Broderi  Nu  drikker  jeg  eder  Ditmar^ 
sken  til!" 

Han  tømte  det  vældige  Bæger.   Kongen  greb  sit  og  sagde: 

,,Jeg  takker  for  Skaalen  og  drikker  eder  til  med  Halvparten!" 

Alle  stod  op  og  drak  paa  dette  Ønske. 

Knud  Gjøe,  Herre  til  Krenkerup  og  Landsdommer  i  Lolland, 
var  den,  som  drak  sidst  og  langsomst,  og  idet  han  satte  sig, 

brummede  han  som  for  sig  selv:  ,,Før  du  har  truffet  Bjørnen 
ret  — " 

,, —  Skal  du  ej  Gæld  paa  Huden  gøre!*'  faldt  hans  Sidemand 
Ebbe  Geed  lidt  højere  ind,  saa  at  et  Par  af  de  holstenske  Herrer 
vel  hørte,  men  ikke  forstod  det  betydningsfulde  danske  Ord- 
sprog. 

Men  Kongen,  skønt  længere  borte,  baade  hørte  og  forstod 
dets  sidste  Halvdel  —  thi  Kongerne  har  ikke  alene  lange 
Hænder. 

„Er  Geden  bange  for  Bjørnene?"  sagde  han  paa  Dansk  -r- 
ellers  førtes  hele  Bordtalen  paa  Tysk.  — 

„Nej,  Eders  Majestæt!''  svarede  den  danske  Ridder  rask  og 
frimodigt;  „men  jeg  tænker,  at  se  dig  for!  er  bedre  end  se 
dig  bag!  at  ingen  Fjende  er  at  foragte,  og  at  Forsigtighed 
ikke  vilde  skade!  det  kunde  ellers  let  hænde,  at  Gedeblod 
ikke  blev  det  kostbareste,  der  om  stakket  Tid  kan  komme  til 
at  rinde." 

,,Wat  segt  he?"  spurgte  Grev  Otto  af  Oldenborg  sin  Fætter 
Hertugen. 

„Han  siger,"  svarede  denne  spodsk  og  i  samme  Sprog,  „det 
var  bedst  at  falde  Marskbonden  til  Fode  og  kysse  Hænderne 
paa  de  otte  og  fyrretyve  Sognefogeder." 

En  almindelig  Latter  besvarede  dette  Hertugens  Indfald,  og 
Hans  Ahlefeldt,  der  var  bestemt  til  at  føre  den  berømte  Dane- 
broge,  sagde  haanligt: 

,,Den,  der  vil  med  ind  i  Marsken,  maa  ikke  have  en  Hare 
bunden  for  Rmnpen." 

,,En  Hare  for  Fronten  kan  være  lige  saa  slem,"  sagde  Ebbe 
Geed. 

Den  beske  Pille  faldt  ikke  til  Jorden:  de  Danske  og  Tyske 
lo;  selv  Kongen  trak  paa  Smilebaandet;  men  Holstenerne  bed 
sig  i  Læberne.  — 

Et  Hundrede  Aar  eller  lidt  mere  tilbage  i  Tiden  var  nemlig 
indtruffet  den  synderlige  Begivenhed,  at  en  Hare  havde  jaget 
en  hel  Hær  af  Holstenere  paa  Flugt  og  ud  af  Ditmarsken.  Ved 
Indrykningen  sprang  hændelsesvis  et  saadant  Dyr  op  foran 
Fortravet.  De  jagterfame  Riddere  i  samme  opløftede  det  al- 
mindelige Jagtskrig.  Bagtropperne  troede,  at  Ditmarskerne 
gjorde  Anfald,  standsede  og  drog  sig  tilbage.  Der  kom  nogen 
Uorden  i  hele  Hæren,  og  Fjenden,  som  laa  i  Baghold,  benyt- 
tede Forvirringen,  angreb  og  vandt  en  fuldstændig  Sejr. 

Kongen,  som  vilde  forebygge  Ordveksling  og  Uenighed  mel- 

lem  de  tvende  Nationer,  greb  atter  det  fyldte  Bæger  og  sagde  1 
munter  Tone  til  Ahlefeldt: 

,, Hermed  tildrikker  jeg  eder  det  meldorpske   Klostergods/' 

„Til  Lykke,  Hr.  Prior!"  raabte  Hertugen  lystig. 

Samtalen  tog  nu  en  ganske  anden  Vending.  Den  imge  Grev 
Adolph  af  Oldenborg  raabte  overgiven  til  den  nybagte  Prior: 

„Ærværdige  Fader!  ora  pro  nobis!  naar  I  læser  eders  første 
Messe!" 

„Og  giv  os,"  lagde  Broderen  til,  ,,naadig  Absolution  for  vore 
tilkommende  Synder!" 

,, Absolver  eder  selv  først,  min  naadige  unge  Herre!"  svarede 
Ahlefeldt  i  samme  Tone,  „naar  I  bliver  Abbed  i  Lunden."  — 

,,Naar  saaledes  alle  I  Herrer,  sagde  Kongen,  „bliver  Priorer, 
Abbeder  og  Munke,  som  det  kan  falde  sig,  hvad  skal  saa  jeg 
være?"  — 

,,Pave,  min  Hr.  Broder!"  tog  Hertugen  Ordet,  „Pave  i  Dit- 
marsken." — 

»»Og  jeg,"  raabte.  Grev  Otto,  ,,vil  være  Skriftefader  i  et  Non- 
nekloster." 

Denne  Skæmt  vilde  været  længere  fortsat,  hvis  ikke  Vær- 
tens Søn,  den  unge  Breide  Ranzau,  var  traadt  ind  i  Hallen 
med  det  Budskab,  at  tvende  ditmarsiske  Gesandter  befandt  sig 
udenfor  i  Gaarden  og  bad  om  Audiens  hos  Kongen  og  Her- 
tugen. 

„Gesandter!"  sagde  Hertugen -spodsk,  ,,har  Bønder  ogsaa 
Gesandter!"  — 

„Hvor  er  de?"  spurgte  Grev  Otto.  — 

„Nede  i  Borggaarden,"  svarede  den  unge  Rauzau. 

Greven  rejste  sig  og  gik  hen  til  Vinduet. 

„Jeg  gad  dog  vide,"  sagde  han,  ,, hvorledes  disse  Marsk- 
stude ser  ud." 

„Naa,  og  hvordan  ser  de  da  ud?"  spurgte  hans  Broder,  som 
blev  siddende.  — 

,, Store,  brede  og  velmæskede,"  svarede  Otto  ved  Vinduet, 
,, sorte  som  Ravne  fra  Top  til  Taa.  De  gaar  ikke  ind  ad  en 
almindelig  Dør  uden  paa  Kant,  for  jeg  tror,  de  i  det  mindste 
er  iførte  seks  Veste  og  tolv  Par  Bukser."  — 

„En  god  Vinterdragt,"  sagde  Hertugen;  „spørg  dem,  min 
kære  Ranzau!  hvad  der  er  deres  Begæring!"  — 

,,Det  har  jeg  allerede  gjort,"  sagde  denne;  ,,men  fik  til  Svar, 
at  de  havde  Befaling  alene  at  fremføre  deres  Ærinde  for  Hans 
Majestæt  Kongen  og  Eders  Højhed." 

,, Dumdristige  Pakl"  raabte  denne,  ,,naar  det  endda  var  Un- 
derkastelse, de  havde  at  forkynde/'  — 

„Maaske!''  sagde  Kongen,  ,,om  min  Hr.  Broder  saa  tykkes, 
vil  vi  ikke  nægte  dem  Audiensen;  der  hjemme  har  jeg  for  Skik 
at  tale  med  den  allerringeste  af  mine  Undersaatter,  naar  han 
begærer  det  —  skal  vi  ikke  høre,  hvorlunde  disse  brøsige  Karle 
vil  belægge  deres  Ord?" 

„Alt  som  I  vil,  min  Hr.  Broder!'*  svarede  Hertugen;  ,,men 
jeg  ved  forud:  vi  faar  kun  Vrøvl  og  knubbede  Ord;  dog  kan 
dette  Optrin  maaske  more  vore  fremmede,  saa  mange  af  dem, 
som  ikke  tilforn  har  haft  den  Ære  at  være  i  Selskab  med  vore 
kalkunske  Bønder  fra  Marsken  —  behag  at  føre  dem  op,  Hr. 
Greve!" 

Breide  Ranzau  gik  og  kom  snart  tilbage  med  begge  Afsen- 
dingerne, der  med  deres  bredskyggede  Hatte  i  Hænderne  ær- 
bødig, dog  uden  Frygt  og  Forlegenhed,  stillede  sig  inden  for 
Døren. 

Hertugen,  som  sad  med  Ryggen  til  dem,  drejede  Ansigtet 
halvt  om  og  talte  over  Akselen: 

,,Har  de  Ditmarskens  Herrer  faaet  vort  Fejdebrev,  og  hvad 
svarer  de  dertil?  Er  de  endnu  lige  haardnakkede,  eller  er  de 
blevet  omsindede  og  har  afskikket  eder  med  Afbigt  og  Bøn  om 
Naade?" 

Den  ældste  af  Gesandterne,  en  ikke  fuldt  midaldrende,  stor 
og  kraftfuld  Mand,  tog  Ordet  og  svarede: 

„Naadige  Hr.  Hertug!  Paa  de  otte  og  fyrretyve  Forstan- 
deres, Fogders,  edsvornes  og  det  menige  Folks  Vegne  beder  vi 
eder,  saavel  som  Hans  Majestæt,  eders  kongelige  Hr.  Broder, 
om  Fred  og  Rolighed  for  vort  Land  — "  — 

„ —  Fred  og  Rolighed!"  afbrød  Hertugen  opbragt  og  kastede 
sig  om  paa  Siden  af  Stolesædet.  „Fred  og  Rolighed?  det  er, 
hvad  vi  ønsker  for  os  og  vore  Undersaatter,  men  hvad  I  dag- 
lig bryder  og  forstyrrer:  ingen  kan  rejse  umolesteret  i  eders 
Land  og  ingen  sejle  forbi  eders  røverske  Kyster."  — 

„Braadne  Kar  i  alle  Lande,  Hr.  Hertug!"  svarede  Ditmarske- 
ren; „det  kan  vel  hænde,  og  vi  vil  ikke  nægte  det,  at  Uorden 
er  begaaet  hist  og  her  — " 

,, —  Naa!"  faldt  Hertugen  ind,  ,,og  naar  er  en  saadan  Uor- 
den —  som  I  behage  at  kalde  Rov  og  Mord  —  naar  er  den 
blevet  ænset  af  eders  vise  og  retfærdige  Fogder,  Forstandere 
og  edsvorne?  Sig  mig:  naar  skete  det  sidst,  at  saadan  en 
Voldgemingsmand  blev  straffet?" 

,,Naadige  Herrer'  sagde  Gesandten,  „naar  Kiv  og  Slags- 
maal  finder  Sted,  er  der  gerne  Fejl  paa  begge  Sider;  men  det 
er  Skik  hos  vore  Naboer,  at  v  i  skal  bære  hele  Skylden,  og  det 
ikke  alene  for  vore  egne,  men  ogsaa  for  andres  Synder;  og 
saa  snart  der  spørges  en  eller  anden  Udaad  fjern  eller  nær,  saa 
hedder  det  straks:  det  har  en  Ditmarsker  gjort/' 

„Fordi  det  næsten  altid  er  saa!"  sagde  Hertugen;  „ingen 
Røg  uden  Ild  —  I  er  et  kivagtigt,  grumt  og  troløst  Folk!"  — 

„Troløst?"  gentog  Gesandten,  og  Blodet  underløb  hans  brede 
Ansigt,  men  han  imdertvang  sin  Harme.  — 

,,Ja  —  ret  troløst,"  vedblev  Hertugen;  ,,det  er  ikke  nok,  at 
I  plyndrer  og  myrder  i  eders  egne  Landemærker;  hvor  olte  har 
I  ikke  midt  under  Fred  og  Vaabenhvile  gaaet  fjendtlig  ind  over 
mine  Grænser  og  over  min  kongelige  Broders,  skændt  og  brændt 
og  myrdet?" 

,,Det  er  sket  nogle  sjældne  Gange,"  svarede  hin;  ,,men  af 
enkelte  Personer,  Sogne  eller  Slægter  uden  vor  Øvrigheds  Vi- 
dende eller  Villie,  for  at  tage  Selvhævn  over  tilføjede  Foruret- 
telser, dem  man  forgæves  til  eders  Øvrigheder  havde  ind- 
anket og  paaklaget." 

Hertugen  rynkede  Ansigtet  og  vendte  atter  Ryggen  til. 

„Gammelt  Sniksnak!  gcunle  Udflugter!"  sagde  han,  ,,jeg  har 
ikke  ladet  eder  komme  herind  for  at  skændes  med  eder,  men 
for  at  høre,  om  I  vil  antage  vore  tilbudne  Fredsvilkaar."  — 

„Og  de  er  hverken  haarde  eller  ubillige,"  tog  nu  Kongen 
Ordet;  ,, uagtet  disse  vore  bekostelige  Krigsrustninger  fordrer 
vi  endnu  kun  fem  Tusinde  Mark  foruden  hine  femten  Tusinde, 
vi  fastsatte  i  Rendsborg,  og  de  trende  Pladser  til  Skansernes 
Anlæg,  hvilke  vi  dog  selv  med  egen  Bekostning  og  eget  Ar- 
bejde vil  fuldføre." 

,, Eders  kongelige  Majestæt!"  sagde  den  anden  Ditmarsker, 
en  yngre  Mand  med  et  skmnmelt  og  trodsigt  Aasyn,  ,,vi  er- 
kender ingen  Overherre  uden  Gud  og  ingen  Skytsherre  uden 
Erkebispen  i  Bremen.  Vi  betaler  ikke  Skat;  thi  det  var  at  er- 
kende os  selv  for  Undersaatter.  Og  vi  lader  ingen  Fæstninger 
anlægge  i  vort  Land;  thi  det  var  jo  at  paalægge  os  selv  Læn- 
ker." — 

,,Hvad  vil  I  her  da!"  for  Hertugen  op.  — 

„Bede  og  byde  Fred,"  svarede  den  ældre  Gesandt. 

,,Bede  og  byde  Krig,"  parodierede  Frederik,  „og  den  skal 
I  faa  —  har  I  intet  videre  at  forebringe,  saa  er  vi  færdige."  — 

„Et  godt  Raad,  Eders  Højhed!"  sagde  den  yngre  koldt.  — 

„Ej,  ej!"  raabte  Fyrsten  leende,  ,,et  godt  Raad!  Raad  har 
vi  ellers  nok  af,  dog  —  lad  høre,  I  Herrer!" 

,  „Vi  Ditmarskere,"  sagde  hin  tørt,  „har  fra  Arilds  Tid  for- 
fægtet vor  Frihed  og  bevaret  vort  Land  ved  Guds  Hjælp  og 
vor  egen  Styrke.  For  saa  gammel  og  dyrehar  en  Ejendom  har 
vi  besluttet  at  kæmpe  til  sidste  Mand,  og  før  vi  skal  overgive 
os  til  nogen  menneskelig  Fjende,  vil  vi  hellere  begrave  os  selv, 
vore  Kvinder  og  Børn,  vore  Huse  og  Marker  og  al  vor  Ejen- 
dom i  Havet.  Højbaame  kongelige  Herrer,  Fyrster,  Grever  og 
Riddersmænd!  hvorfor  vil  I  vende  eders  glorværdige  Vaaben 
mod  os  stakkels  Bønder?"  — 

Her  fløj  et  næppe  mærkeligt  Smil  over  Talerens  Ansigt.  — 

„Hos  os  er  hverken  Ære  eller  Fordel  at  hente:  sejrer  I,  da 
vil  den  Ros  ikke  vorde  stor,  om  tre  store  Kongeriger  og  et  Her- 
tugdømme, der  kan  opstille  tre  Gange  saa  mange,  som  der  er 
Mennesker  i  Marsken,  faa  Bugt  med  en  Snes  Landsbyer,  og 
Byttet  tør  i  saa  Fald  vorde  ringe;  thi  det  lidet,  vi  har,  tager  vi 
med  os.  Men  skulde  Lykken  gaa  vore  Fjender  imod  og  Gud 
den  hellige  Jomfru  stride  for  de  betrængte  — " 

Han  standsede,  de  buskede  Øjenbryn  drog  sig  højt  op  paa 
Panden,  og  Øjnene,  som  hidtil  næppe  havde  været  synlige^ 
rullede  store  og  stolte  omkring  paa  alle  tilstedeværende.  — 

,,Det  er  ikke  første  Gang,"  vedblev  han,  „at  de  holstenske 
Herrer  er  kommet  snarere  ud  af  Marsken,  end  de  kom  derind,, 
og  at  der  gik  færre  hjem,  end  der  drog  ud.  Det  er  sket  før,, 
at  en  regerende  Hertug  har  ladet  sin  Hær  og  sit  Liv  i  vore 
Sumper." 

Under  denne  Tale  var  næsten  hele  Selskabet  staaet  op  fra 
Bordet  og  havde  slaaet  en  Halvkres  om  Gesandterne.  Nogle 
betragtede  dem  med  haanlige  Blik,  andre  —  især  af  de  yngste 
—  mønstrede  deres  Klædedragt  med  spottende  Miner. 

Kun  Kongen,  de  tvende  danske  Riddere  Knud  Gjøe  og  Ebbe 
Geed  og  endnu  een  fremmed  Herre  var  forblevet  paa  deres 
Pladser.  Saa  snart  Taleren  havde  fuldendt  og  givet  sit  gode 
Raad,  udbrød  Tilhørernes  længe  dæmpede  Harme: 

„Han  truer  —  Bonden  truer  —  de  trodser  —  de  udæsker 
os  — "  saaledes  lød  paa  een  Gang  flere  Stemmer. 

„Var  det  i  mit  Land,"  sagde  en  tysk  Ridder,  „saa  hængte 
vi  straks  disse  uforskammede  Tølpere." 

,, Vokser  der  i  Holsten  intet  Hamp  for  saadanne  Halse?"  sagde 
en  anden. 

,,Maii  skulde  skære  Næsen  af  disse  næsvise  Knægte,"  sagde 
den  tredie. 

Hertug  Frederik  trængte  sig  igennem  Halvkresen  tæt  hen 
foran  Ditmarskerne  og  sagde: 

,,Hvad  forbyder  mig  at  straffe  eders  Dristighed  med  Døden?'' 

—  ,, Eders  egen  Ære,"  svarede  den  ældre  og:  ,, Frygt  for 
vore  Landsmænds  Hævn,"  lagde  den  yngre  dumdristig  til.  — 

,, Frygt!"  raabte  den  forbitrede  Hertug;  ,,Hr.  Henrik  Ran- 
zau  har  dog  vel  her  paa  Gaarden  en  Stump  Reb,  der  er  stærkt 
nok  til  at  holde  disse  svære  Klumper?" 

Her  rejste  sig  hans  kongelige  Broder  og  sagde: 

„Bønderne  har  halv  Ret:  vor  Ære  byder  os  at  sende  dem 
umolesterede  hjem.  Broder  Frederik!  det  anstaar  os  ikke  at 
vredes  paa  saadanne." 

Hertugen  gik  tavs  tilbage  til  sin  Stol,  og  de  øvrige  fulgte 
—  en  efter  anden  —  hans  Eksempel. 

Den  ene  fremmede  Herre,  der  under  alt  dette  ikke  havde 
mælet  et  Ord,  men  derimod  alvorlig  tiltalt  et  mægtigt  Vild- 
svinehoved, ligesom  han  under  hele  Maaltidet  ikke  havde  tciget 
videre  Andel  i  Konversationen  end  den  at  drikke  de  udbragte 
Skaaler,  havde  nu  omsider  tilendebragt  sit  Bordværk.  Han  skød 
Sølvfadet  fra  sig,  Stolen  tilbage  og  stod  op.  Det  var  en  mid- 
aldrende, kæmpestor  Mand  —  endnu  højere  og  lige  saa  før  som 
den  største  Ditmarsker  —  med  et  solbrændt,  arret  Ansigt,  et 
sort,  krøllet  Haar,  hvide  Bryn  og  store,  brune  Øjne. 

„Er  Ditmarsken  bundet  med  Kæder  til  Himmelen,"  brum- 
mede han,  „siden  man  gør  saa  mange  Omstændigheder?  Her  er 
Udrustninger  til  at  sprænge  et  helt  Kongerige;  og  jeg  med  min 
Garde  alene  tager  Marsken  paa  min  Samvittighed  —  Waer  dy. 
Buer!  wenn  min  Garde  kumt!" 

Han  udstødte  nogle  hule  Toner,  som  lignede  Latter;  men 
intet  Træk  forandredes  i  hans  barske  Aasyn. 

Den  unge  Ditmarsker  saa  stift  paa  ham  og  sagde  betydnings- 
fuldt: 

„Junker  Slenitz!  Marsken  har  Grave."  — 

Hans  ældre  Ledsager  skottede  til  ham  og  sagde  hemmeligt: 

,,Se  til,  Wolf  Isebrandl  du  mager  det  saa,  vi  kan  komme 
hjem  igen  med  hele  Lemmer!" 

Derpaa  traadte  han  et  Par  Trin  frem  til  Hertugen  og  sagde, 
saaledes  at  kun  han  og  Kongen  hørte  det: 

„Jeg  havde  .endnu  et  Ord  fra  mig  selv  at  tale  med  eder, 
naadige  Herre!" 

Hertugen  rejste  sig,  saa  et  Par  Sekunder  forskende  paa  ham 
og  sagde:  ,,I  kan  følge  mig  ind  i  Sideværelset." 

Ankomne  her,  begyndte  Ditmarskeren  saaledes: 

„Højbaame  Hr.  Hertug!  nødtvungen  og  haardt  imod  min 
Villie  har  jeg  paataget  mig  denne  hensigtsløse  og  formastelige 
Gang;  men  mine  halsstarrige  Landsmænd  iler  deres  egen  Un- 
dergang i  Møde  —  det  indser  jeg  og  nogle  enkelte  iblandt  os; 
dog  vor  Stemme  formaar  intet,  og  vi  tør  ikke  udlade  os  mere 
med,  hvad  vi  mener.  Mit  Navn  er  Carsten  Holm;  jeg  er  Borger 
i  Heide  og  Møller  af  Haandtering.  Ved  Flid  og  Sparsomhed 
har  jeg  lagt  mig  lidt  til  Bedste,  og  dersom  Eders  Højhed  vil 
love  mig  Sikkerhed  for  Plyndring  og  Overlast,  naar  I  indtager 
Landet,  vil  jeg  aabenbare  eder  mine  Landsmænds  Forsvars- 
planer  og  vise  eder  den  Vej  og  Maade,  paa  hvilken  I  lettest 
kan  naa  eders  Maal." 

„Saafremt  I  farer  med  Sandhed,"  svarede  Hertugen,  ,, lover 
jeg  eder  paa  mine  og  min  kongelige  Hr.  Broders  Vegne  Frihed 
og  Sikkerhed  for  eders  Liv  og  Gods  —  lad  mig  høre,  hvad  I 
ved  at  berette!" 

,,Vore  Landsmænd,"  sagde  nu  Carsten  Holm,  ,, venter  An- 
grebet paa  den  sædvanlige  Vej  ad  Nordhamme,  som  de  derfor 
har  stærkt  befæstet,  og  hvor  de  agter  at  ^amle  deres  største 
Styrke.  Mit  Raad  er  derfor:  at  m^edens  I  lader  en  Trop  drage 
mod  dette  Sted  for  at  skjule  eders  rette  Øjemed,  drager  I  med 
Hovedhæren  fra  Wilstermarsk  over  Windbergen  og  lige  mod 
Meldorp,  hvor  jeg  indestaar  eder  for,  at  I  ikke  vil  finde  synder^ 
lig  Modstand;  thi  de  faa  Lejetropper,  her  ligger,  vil  løbe  ved 
første  Salve.  Naar  denne  Landets  fornemste  By  er  i  eders  Vold 

—  hvorved  I  ikke  behøver  at  gaa  alt  for  lemfældig  til  Værks 

—  vil  Skræk  betage  de  øvrige,  og  disse  vil  sikkerlig  give  sig 
paa  første  Opfordring.  Skulde  det  krigerske  Parti  alligevel  faa 
Overhaand,  kan  I  vente  hele  Stridsmagten  ved  Heide  eller  Lun- 
den. I  dette  Fald  maa  I  ikke  opholde  eder  ved  Nordhamme, 
men  over  Hemmingstedt  drage  lige  mod  Heide.  Naar  I  da  som 
Sejrherre  ankommer  der:  saa  mindes,  naadige  Herre!  hvad  I 
har  lovet  og  tilsagt  mig!" 

Hertugen  gentog  sit  Løfte  og  førte  ham  tilbage  til  Lands- 
manden, der  stod  omringet  af  de  unge  Grever  og  mange  af  de 
øvrige  Herrer,  hvem  han  blot  med  roligt  og  uforfærdet  Blik, 
stundom  med  Smil  og  stundom  med  Skuldertræk,  svarede  paa 
alle  deres  Finter  og  Spottegloser. 

Kongen  havde  med  Hans  Ahlefeldt  og  Junker  Slenitz,   den 

St.  St.  Blicher:  Samlede  Noveller.  III.  ^ 


322 

sachsiske  Gardes  Anfører,  begivet  sig  ind  i  et  andet  Værelse 
for  at  tale  om  de  forestaaende  Krigsoperationer. 

Begge  Gesandterne  afskedigedes  og  sendtes  under  tilstræk- 
kelig Bedækning  tilbage  til  Grænsen;  ikke  uden  mange  Skælds- 
ord og  Forbandelser  af  de  holstenske  Krigere,  der  ved  saadan 
Lejlighed  ikke  kunde  tilbageholde  Udbruddet  af  det  gamle,  ind* 
groede  Nationalhad.  Ditmarskerne  lod,  som  om  de  intet  hørte, 
og  smaasnakkede  indbyrdes  om  Vind  og  Vejr  og  andre  lige- 
gyldige Ting. 

Ebbe  Geed,  som  anførte  Eskorten,  bestaaende  af  tre  Hun- 
drede jyske  Ryttere,  havde  Nød  med  at  holde  de  forbitrede  og 
til  Dels  beskænkede  Holstenere  til  Side.  Nogle  forsøgte  endog, 
væbnede  med  korte  Sværd,  at  trænge  sig  ind  mellem  Geled- 
derne, og  da  de  med  flade  Klingedask  blev  tilbagedrevet,  be- 
gyndte en  af  dem  at  smaanynne  den  gamle  Spotvise  mod  de 
Danske:  „Griitz  und  Griitz". 

Men  Ebbe  Geed  hørte  det  og  rendte  den  omvendte  Lanse 
saaledes  mod  Sangerens  Bryst,  at  han  tumlede  bag  over  og 
beholdt  det  øvrige  af  Visen  for  sig  selv.  Var  i  det  samme  ikke 
Brejde  Ranzau  og  nogle  flere  holstenske  Officerer  konunet  til, 
skulde  denne  ubetydelige  Begyndelse  have  faaet  en  blodig  Ende. 
Men  saaledes  naaede  man  velbeholden  til  Grænsen,  hvor  Ge- 
sandterne modtoges  af  deres  ventende  Landsmænd. 

Ved  Afskeden  rakte  Wolf  Isebrand  den  danske  Ridder  Haan- 
den  og  sagde: 

,,Jeg  takker  eder  for  godt  Selskab  og  ærligt  Lejde  og  vil 
for  at  vise  eder  min  Erkendtlighed  give  eder  det  oprigtige  Raad, 
at  I  denne  Gang  bliver  borte  fra  Ditmarsken,  hvis  I  kan  og 
maa,  og  jeg  lægger  det  oprigtige  Ønske  til,  at  vi  to  ikke  mødes 
saa  snart  igen." 

Ebbe  Geed  rystede  hans  Haand,  smilte  og  sagde: 

,,Mand  imod  Mand  er  altid  vel  mødt.'' 

Derpaa  kastede  han  sin  Stridshingst  omkring  og  travede  med 
sin  Skare  tilbage  til  Melbek. 


3. 

Paa  Torvet  i  Heide,  det  største  maaske  i  hele  Verden,  var 
mer  end  det  halve  Ditmarsken  forsamlet.   Hvor  forskellig  en 

Scene,  denne,  fra  hin  paa  Slottet  Melbek!  —  Hist  den  gamle, 
mørke,  ja  skumle  Ridderborg  med  sine  høje  Taamspidser,  sine 
Murkranse  og  Tinder,  tykke  Mure,  dybt  indskaame  Vinduer  og 
snævre  Gaarde,  velbefæstet  med  dobbelte  Grave,  dobbelte  Volde 
—  hvilke  sidste  ragede  halvt  op  om  de  mørkrøde  Huse  —  stod 
den  der  som  et  truende  Sindbillede  paa  Adelstolthed  og  Herre- 
vælde —  en  Fæstning  og  et  Fængsel  —  omgiven  af  skovklædte 
Bakker  og  Dale. 

Men  i  dens  Indre,  hvilket  Liv,  hvilken  Lystighed,  hvilken 
Stads  og  Herlighed!  Alle  Gaarde  vrimlede  af  Krigere  i  blanke 
Rustninger  og  af  Tjenere  i  mangefarvede  Dragter,  af  Krigs- 
vogne og  Stridsheste,  alt  i  travl,  forvirret,  uophørlig  Bevæ- 
gelse. Alle  Sale  vrimlede  af  prægtigklædte  Herrer:  Silketrøjer 
med  snævre  Ærmer  og  Puf  om  Skuldrene,  lange,  snævre  Silke- 
bukser med  tykt  udstoppede  Hofter  af  de  mest  glimrende  Far- 
ver, røde,  gule,  grønne  og  blaa,  dertil  brednæsede  Sko  med 
uhyre  Sløjfer,  udgjorde  Datidens  Stadsdragter.  Ringe,  Arm- 
baand,  Halskæder  —  alt  af  Guld  og  kunstigt  Arbejde  —  og  fine 
Kniplingskraver  fuldendte  den  kostbare  Pragt 

Hvo  da  var  flyttet  derfra  lige  til  Heide,  maatte  tro  sig  hen- 
sat i  en  anden  Verdensdel  eller  i  en  anden  og  fjern  Tidsalder. 
Den  aabent  liggende  By  med  sine  lave  Huse,  sit  vide  Torv,  sine 
langtudstrakte,  flade  og  jævne  Omgivelser  syntes  at  vidne  om 
Fred  og  Frihed,  om  Ydmyghed,  Tarvelighed  og  alle  andre  en 
lykkelig  Olds  Dyder.  Kun  med  Friheden  havde  det  sin  fuld- 
komne Rigtighed;  det  øvrige  kunde  taale  mange  Indskrænknin- 
ger. Med  Naboerne,  de  Danske,  Nordfriseme,  Holstenerne,  be- 
fandt Ditmarskerne  sig  i  naesten  uafbrudt  Krigstilstand,  snart 
med  een,  snart  med  flere.  Og  var  der  udvortes  Fred,  opstod 
stundom  Sogn  mod  Sogn  for  med  Spydet  at  jævne  en  eller 
anden  Familietvist. 

Med  Ydmygheden  stod  det  sig  endnu  slettere:  Bevidstheden 
om  egen  Kraft  og  Vælde,  Mindet  om  Fædrenes  Sejre,  fjendt- 
lige Hæres  Nederlag,  frygtelige  Fjenders  Ydmygelse,  fyldte 
MaiTskbonden  med  en  Stolthed,  der  alt  for  ofte  steg  til  Overmod; 
men  hans  Stolthed  sad  ikke  1  Klæderne,  den  laa  dybere  i  hans 
Bryst,  i  Følelsen  af  eget  Menneskeværd  og  Selvstændighed.  Kun 
ringe  var  derfor  hans  ensformige  simple  Folkedragt  mod  hin 
de  høje  Herrers  spraglede  Glimmer.  Lutter  mørke  Skikkelser 
vrimlede  blandt  hverandre  paa  Heides  Torv,  i  de  tilstødende 
Gader  og  ud  og  ind  ad  Kirken,  ligesom  Bier  i  Sværmetiden 
ved  Kuben.   Præsterne   sang   deres   Messer  ved  de  forskellige 

Altere,  og  Tusinder  af  begge  Køn  og  af  hver  en  Alder  strøm- 
mede til  og  knælede  for  den  hellige  Jomfrus  Billede,  udbedende 
sig  af  hende  Sejren  og  Beskyttelse  for  det  truede  Fædreland. 
Alle  Klokker  ringede  fjern  og  nær  over  hele  Marsken  og  sam- 
menkaldte Folket  til  Bod  og  Bøn. 

Paa  Torvet  i  Heide  holdt  de  otte  og  fyrretyve  Forstandere 
Raad,  omgivne  af  Mænds  og  Ynglingers  Skarer.  Aldrig  tilforn 
havde  Friheden  befundet  sig  i  lignende  Fare;  aldrig  havde  saa 
mange  og  mægtige  Fjender  forenet  sig  til  Landets  Betvingelse 
eller  Undergang. 

Derfor  var  ogsaa  Meningerne  delte;  mange,  især  af  de  yngre, 
skyndede  til  Forsvar  og  Kamp  paa  Liv  og  Død;  men  næsten 
lige  saa  mange,  fornemmelig  de  ældre,  raadede  til  Eftergiven- 
hed og  Fred  paa  taalelige  Vilkaar;  og  disse  havde  ogsaa  trængt 
igennem  med  det  forhen  ommeldte  Gesandtskab,  skønt  hine 
havde  maget  det  saa,  at  den  modige  og  stive  Wolf  Isebrand 
var  stillet  den  snilde  og  bøjelige  Carsten  Holm  ved  Siden. 

Deres  Fuldmagt  lød  paa:  at  de  vel  i  yderste  Nødsfald  maatte 
love  Kongen  og  Hertugen  en  Pengesum,  dog  ikke  under  Navn 
af  Skat  eller  Tribut,  men  ingenlunde  indrømme  de  to  paastaaede 
Skansers  Anlæg  ved  Meldorp  og  Brunsbiittel;  kun  den  tredie 
ved  Ejderen  kunde  under  visse  Betingelser  tillades.  Som  vi  har 
hørt,  hindrede  Fyrsternes  ubøjelige  Strenghed,  Isebrands  lige 
saa  ubøjelige  Stolthed  og  maaske  den  tvetydige  Holms  egne 
hemmelige  Planer  enhver  Underhandling. 

Begge  kom  nu  tilbage,  og  omringede  af  en  nysgerrig  og  frit- 
tende Hob,  som  stedse  formerede  sig,  men  fik  bestandig  kort 
og  utydelig  Besked,  gjorde  de  sig  Plads  gennem  den  tæt  slut- 
tede Kres  og  traadte  frem  for  Landets  Bestyrere. 

,,KrigI*'  raabte  Isebrand,  endnu  inden  han  blev  adspurgt.  — 

„Krig!"  gentog  den  kamplystne  Ungdom. 

,,Krig!"  lød  det  nu  fra  Torvet  og  ned  gennem  alle  Gader; 
Kvinderne  og  Børnene  udtalte  dette  frygtelige  Ord  i  Førstnin- 
gen med  Smerte  og  Skræk:  men  snart  maatte  disse  Sindsbevæ- 
gelser vige  for  Harme,  Forbitrelse  og  blodtørstende  Had;  og 
Konerne  var  dem,  som  først  opæggede  deres  Mænd  til  Strid  for 
Arne  og  Frihed,  lovende  dem  Hjælp  og  Bistand  til  sidste  Blods- 
draabe,  saaledes  som  deres  Mødre  før  dem  i  Fortiden  havde 
kæmpet  ved  Fædrenes  Side. 

De  afsendte  aflagde  nu  nøjagtig  Beretning  om  deres  Sen- 
delse,  om  Audiensen  hos  de  forsamlede  Herrer  paa  Melbek  Slot. 
Da  Holm  kom  til  sin  hemmelige  Samtale  med  Hertugen,  saa 

mange  af  Forstanderne  paa  ham  med  mistroiske  Blikke;  selv 
Isebrand,  som  dog  skulde  være  indviet  i  hans  Plan,  skottede 
stundom  til  ham  med  tvetydige  Smil. 

„Hvad  var  din  Hensigt/'  spurgte  straks  en  af  de  ældste, 
„med  denne  lønlige  Sammenkomst,  hvortil  du  ikke  var  bemyn- 
diget?" — 

,,Dels  at  udforske  noget  om  Fjendernes  Krigsplan,"  svairede 
Holm,  ,,dels  om  muligt  at  lokke  dem  i  en  dobbelt  Fælde.  Jeg 
lod,  som  om  jeg  ganske  mistvivlede  om  et  heldigt  Udfald  af 
Krigen  paa  vor  Side,  og  som  om  jeg  var  tilbøjelig  til  at  for- 
raade  vore  Anslag  og  Forsvarsmidler.  For  at  gøre  Hertugen 
troskyldig,  bad  jeg  ham  om  Sikkerhed  for  mig  selv  og  mine  • 
Ejendomme,  naar  de  fik  Landet  i  deres  Magt.  Jeg  mærkede 
ret  vel,  at  han  ikke  fæstede  stor  Lid  til  mine  Beretninger:  der- 
for sagde  jeg  ham  Sandheden  i  den  Forudsætning,  at  han  ikke 
skulde  tro  den.  Jeg  sagde  ham,  at  vor  største  Styrke  vilde  sam- 
les ved  Nordhamme,  og  at  Meldorp  derimod  vilde  saa  godt  som 
overlades  til  sig  selv  og  de  faa  lejede  Hageskytter.  Jeg  mener, 
at  de  just  nu  antager  det  modsatte:  Meldorp  for  stærkt  besat 
og  Nordhamme  for  svagere  befæstet,  og  desaarsag  gøre  Anfald 
paa  det  sidste  Sted.  Det  er  altsaa  mit  Raad,  at  vi  her  forener 
vore  fleste  Fænniker,  men  derfor  ikke  taber  Meldorp  af 
Sigte."  — 

„Du  er  en  snild  Mand,  Carsten  Holm!"  sagde  en  af  de  otte 
og  fyrretyve,  ,,men  lidt  for  kunstig  i  dine  Beregninger.  Du  har 
med  dine  fine  og  kløgtige  Anslag  ikke  gjort  andet  end  forvilde 
os  i  vore,  og  vi  er  lige  saa  kloge  som  før  paa  Fjendens  Hen- 
sigter. Hvad  har  du  vel  udforsket,  og  kan  du  nu  bedre  end  en 
af  os  andre  sige  os,  hvor  han  vil  komme?" 

,,Ikke  for  vist,"  svarede  Gesandten;  „maaske  hverken  Her- 
tugen eller  Kongen  i  dette  Øjeblik  ved  det  selv;  men  rimeligt 
bliver  det,  at  vi  kan  vente  dem  ved  Hamme."  — 

„Carsten  Holm  har  Ret!"  raabte  en  anden,  ,,ved  Hamme  maa 
vi  samle  vor  Magt." 

,,0g  hvad  gør  vi  saa  ved  Meldorp?"  spurgte  en  af  de  ældste 
Forstandere. 

,,Som  Holm  har  sagt!"  svarede  den  forrige,  ,,Vor  Magt  er 
ikke  saa  stor,  at  vi  skulde  dele  den  paa  forskellige  Steder,  hvor 
den  ene  Del  kunde  afskæres  fra  den  anden."  — 

Efter  mange  Raadslagninger,  Indvendinger  og  Gendrivelser 
blev  omsider  den  snedige  Møllers  Forslag  antaget;  hvorvel  Syd- 
marskerne stod  stærkt  paa  den  modsatte  Mening. 

Da  disse  omsider  saa,  at  de  ikke  vilde  trænge  igennem, 
raabte  en  Meldorper: 

,, Siden  I  Nordmarsker  ikke  bryder  jer  om,  hvorledes  det 
gaar  os  her  i  Sønden,  og  vi  for  at  forsvare  jer  andre  skal  for- 
lade Hus  og  Hjem,   Kvinder  og  Børn  — " 

„ —  Tag  dem  med  jer!"  afbrød  ham  Carsten  Holm.  „Der  er 
ingen  herinde,  som  jo  med  Glæde  sætter  et  Par  Smaalandsmænd 
til  sin  Bord." 

,,Tage  dem  med?"  brmnmede  hin,  ,,det  er  let  sagt;  men  nu 
under  Vinters  Hjerte,  og  saa  give  alt  vor  Pik  og  Pak  op  for 
en  Boldkæp?  Det  var  smukkere,  I  kom  og  hjalp  os  at  forsvare 
vor  Smule  Ejendom.  En  Fænnike  eller  to  kan  I  dog  i  det  mind- 
ste have  tilovers  for  os  —  og  kom  du  selv  med,  Carsten  Holmf 
mens  du  tror,  der  er  saa  sikkert  i  Meldorp." 

,,Hvor  jeg  mest  kan  tjene  mit  Fødeland,"  svarede  denne, 
,,der  vil  jeg  helst  være;  men  bliver  det  Forstandernes  Mening, 
at  jeg  skal  drage  til  Meldorp  med  min  Fænnike,  vil  jeg  ingen- 
lunde vægre  mig:  vorder  Æren  der  mindst,  vorder  Faren  det 
ogsaa."  — 

Og  blev  dette  da  omsider  saaledes  besluttet. 

Krigsraadet  holdtes  et  Stykke  udenfor  Kirken,  som  laa  ved 
den  ene  Side  af  Torvet.  Af  samme  udgik  nu  den  ældste  af  Præ- 
sterne bærende  et  stort  Guldkors  foran  sig. 

Ærbødig  gjorde  Mængden  Plads  og  aabnede  ham  Indgang 
til  Forstandernes  Kres  —  alle  hilsede  med  dyb  Alvor  og  stille 
Andagt. 

,,Den  hellige  Jomfru  benedide  eder,  I  Folkets  Dommere!" 
sagde  Prsesten  og  gjorde  Velsignelsens  Tegn  til  alle  Sider. 
,, Hvilket  Raad  haver  Herren  indgivet  eder?" 

,,At  værge  vort  Land  og  kæmpe  for  Friheden  med  Liv  og 
Blod!"  lød  det  enstemmige  Svar. 

,, Dette  Raad  kommer  fra  Gud!"  raabte  han;  ,,men  glemmer 
nu  ej  heller  at  give  Gud,  hvad  Guds  er!  gører  Hærenes  Herre 
et  Løfte  for  Sejren,  ham,  der  frelste  Israel  gennem  Havet  og 
bød  det  at  opsluge  Farao  og  hans  Hundredetusinder;  hvad  vil 
I  love  ham,  om  han  giver  Fjenden  i  eders  Haand?" 

Paa  dette  Spørgsmaal  fulgte  en  øjeblikkelig  Taushed,  til  en* 
af  de  ældste  fremstod  og  svarede: 

,,Sig  selv  til,  ærværdige  Fader!  hvad  eder  bedst  tykkes;  og 
saaledes  skal  det  være." 

„Vort  Land,"  sagde  Præsten,  ,,er  det  eneste  i  Kristenheden, 

som  endnu  intet  Jomfrukloster  ejer:  lover  at  bygge  og  Indvie 
et  saadant  til  den  hellige  Gudsmoderl'' 

„Det  lover  vi,  og  det  sværger  vi!"  raabte  hele  Forsamlingen 
med  oprakte  Hænder^ 

„Vor  velsignede  Fruel"  sagde  Præsten,  hævende  Korset  i 
sine  foldede  Hænder,  ,,høre  og  fuldkomme  eders  Løftel  Amen!'* 

„Og  nu,"  talte  han  efter  et  højtidsfuldt  Ophold  og  med  for- 
stærket Stemme,  „her,  o  Ditmarsken!  her  er  dit  Banner!  I  dette 
Tegn  skal  du  sejre!  Dette  Forløserens  Billede  skal  slaa  Fjen- 
derne med  Forfærdelse,  med  Senacheribs  Forfærdelse!  med  Fa- 
raos Ødelæggelse!  Deres  Buestrenge  skal  briste,  deres  Sværde 
skal  døves  og  synke  af  Mathed  med  Hænderne,  der  bærer  dem! 
deres  egen  Mængde  skal  være  deres  Fordærvelse!  de  skal  ned- 
trædes  og  knuses  under  Hesteføddeme,  under  deres  egne  Strids- 
vognes Hjul!  Dybets  Magter  skal  røre  sig.  Havets  Bølger  op- 
sluge dem!  Der  skal  være  Graad  og  Hylen  og  Hændervrid  af 
de  ihjelslagnes  Hustruer  og  Børn!  Rygtet  om  deres  Forsmæ- 
delse skal  udgaa  som  et  Lyn  til  alle  Verdens  Ender,  og  enhver, 
som  det  hører,  ham  skal  begge  hans  Ører  klinge!" 

Et  stormende  Bifaldsraab  fulgte  denne  profetiske  Tale;  og 
Korset  modtoges  med  jublende  Glæde  af  Landets  Styrere. 

Saa  snart  Larmen  noget  sagtnedes^  slog  en  af  disse  til  Lyd 
med  Haanden  og  spurgte: 

,,Hvo  skal  føre  dette  hellige  Banner  i  Striden?" 

„Efter  gammel  Sæd  og  Forfædrenes  Maade,"  svarede  Carsten 
Holm,  ,,bør  det  være  en  hæderlig  Jomfru." 

„Vel  talt,  min  Søn!"  sagde  Præsten;  ,,en  ren  og  ubesmittet 
Jomfru  skal  frembære  den  velsignede  Jomfrusøn  og  indvie  sit 
hele  Liv  til  Kyskhed  og  Herrens  Tjeneste.  —  Hvo  af  eder,  unge 
Kvinder!"  lagde  han  til  og  saa  sig  omkring  ud  over  Torvet,  ,,vil 
først  tilbyde  sig?  Skønt  vi  siden  kan  udvælge  blandt  de  mange, 
skal  dog  den  første  under  lige  Omstændigheder  have  For- 
trinsret." 

Ingen  svarede;  derimod  drog  de  unge  Piger  sig  dels  tilbage, 
dels  saa  de  hist  og  her  og  hviskede  med  Naboer  og  Naboersker, 
som  om  de  intet  havde  hørt.  Kække  og  højhjertede  var  de  vel 
i  Almindelighed,  og  flere  af  dem  skulde  gerne  have  ofret  Li- 
vet for  den  elskede;  men  at  ofre  Kærligheden  og  dens 
Glæder  —  det  er  mere,  end  man  skal  forlange  af  nogen  Pige. 
Hver  havde  jo  sin  Elsker,  eller  ventede  ham;  og  at  frasige  sig 
Livets  sødeste  Haab  er  langt  tungere  end  at  bortgive  Livet 
selv. 

„Det  vil  være  vanskeligt,"  tog  Carsten  Holm  Ordet,  ,,at  vælge 
blandt  saa  mange,  og  vil  vække  Utilfredshed  og  Misundelse  at 
foretrække  en  for  de  andre  blandt  dem,  der  melder  sig.  Bedre: 
enten  at  en  Fader  selv  tilbyder  sin  Datter,  eller  at  Forstan- 
derne og  Folket  her  enes  om,  hvem  de  vil  hædre  med  saadan 
Udmærkelse." 

,,Det  sidste  er  det  bedste!"  raabte  flere  paa  een  Gang;  „hvem 
tilkommer  fornemmelig  denne  Ære?" 

,,Hans  Wollersien  i  Wohrden,"  hviskede  Holm  til  sine  Side- 
mænd, ,,er  en  af  Landets  ældste  og  mest  agtede  Mænd  —  hans 
Datter  skulde  I  vælge." 

,,Hans  Wollersien!"  raabte  begge  højt,  ,,hvad  mener  I  om 
eders  Datter  Telse?  Vil  I  unde  hende  den  Ære?" 

,,Telse  Hansdatter!"  raabte  flere,  „det  er  sandt  —  lad  det 
blive  hende." 

,,Jeg  har  kun  den  ene,"  sagde  Hans  Wollersien,  ,,og  hun  er 
forlovet  med  Reimer  af  Wimerstedt  — ." 

„ —  Lad  hende  trolove  sig  med  den  himmelske  Brudgom!" 
udbrød  Præsten;  ,,det  er  bedre  for  hendes  Salighed  og  en  større 
Hæder  for  dem  begge  og  eders  hele  Slægt." 

„Ske  Guds  og  Folkets  Villie!"  sagde  Faderen;  ,,men  lader 
os  dog  adspørge  hende  selv,  om  hun  vil,  og  —  om  hun  kan!" 
lagde  han  betænkelig  til.  ,,Jeg  vil  ingenlunde  tvinge  hende,  al 
den  Stund  der  findes  mange  lige  saa  værdige  som  hun." 

,,Der  er  kun  eet  tænkeligt  Tilfælde,"  sagde  Holm  med  et  ond- 
skabsfuldt Smil,  ,,som  vi  for  det  første  ikke  tør  antage;  men 
herom  kan  ingen  give  bedre  Besked  end  Pigen  selv." 

,,Jephta,"  sagde  Præsten,  ,,var  ogsaa  en  Dommer  over  Fol- 
ket, og  han  skænkede  Herren  sin  eneste  Datter,  dog  vistnok 
mod  sin  Agt;  eders  Offer  skal  være  saa  meget  kærere,  som  det 
er  frivilligt." 

,,I  Herrens  Navn  da!"  sagde  den  gamle  Wollersien,  „lader 
os  gaa  og  adspørge  Pigen!" 

Fire  andre  Øverster  blev,  tillige  med  tvende  Præster,  ud- 
nævnt til  at  følge  med  ham  til  Wohrden  og  at  overgive  Korset, 
saafremt  Telse  vilde  modtage  samme. 

Carsten  Holm  blev  tilbage  for  at  deltage  i  de  videre  Raad- 
slagninger  til  Landets  Bedste  og  Forsvar.  Disse  bestod  sær- 
deles deri:  at  udnævne  Høvedsmænd  for  de  forskellige  Fæn- 
niker,  i  at  fordele  Kanonerne  og  forsyne  med  Krudt  og  Kugler 
og  i  at  beordre  Folk  til  Sluserne  for  i  Nødsfald  at  kunne  aabne 
disse  og  sætte  Lavlandet  under  Vand. 

Hans  Wollersien  og  hans  seks  Ledsagere  fandt  den  unge 
Pige  ved  hendes  Væv.  Da  hun  hørte  Hensigten  af  deres  Kom- 
me, blegnede  hun,  og  Væverskytten  faldt  hende  ud  af  Haanden. 

„Med  min  Faders  Minde,"  svarede  hun  sagte  og  langsomt, 
,,er  jeg  trolovet  til  Reimer  af  Wimerstedt." 

,,En  langt  højere  Lykke  og  Ære  venter  dig,  unge  Pige!" 
sagde  en  af  Præsterne;  ,, Landets  Banner,  det  hellige  Kors,  skal 
betros  i  dine  Hænder.  Din  Fader  har  allerede  lovet  paa  dine 
Vegne  og  i  hele  Folkets  højtidelige  Forsamling,  at  du  vil  mod- 
tage den  dig  tiltænkte  Hæderspost." 

,,Vis  nu,"  sagde  den  anden,  ,,at  du  elsker  dit  Fødeland  højere 
end  egen  usikker  Lykke  og  sanselig  Lyst!" 

Telse  rødmede;  stridige  Tilbøjeligheder  kæmpede  i  hendes 
Bryst;  heftigt  bevæget  steg  og  sank  det  som  Havets  Bølger: 
Kærligheden  drog  hende  til  Reimer  —  Æren  til  det  flammende 
Kors.  Endnu  sejrede  den  første. 

,,Er  det  ogsaa  eders  Villie,  Fader?"  spurgte  hun  bævende. 

„Ikke  min  Befaling,"  svarede  han,  ,,men  mit  Ønske;  jeg 
tænkte,  du  vilde  vise  os,  at  du  er  en  Wollersien;  at  du  hører 
til  en  Stamme,  som  hidtil  har  elsket  Fædrelandet  og  Ære  over 
alt  andet  paa  Jorden." 

Telse  sænkede  de  taarefyldte  Øjne  som  til  et  Afslag;  dog 
Kærligheden  viste  hende  endnu  en  Udflugt. 

,, Reimer  Våget,"  sagde  hun,  ,,har  jo  vort  Ord,  uden  hans 
Minde  tør  vi  ikke  bryde  det.  Jeg  tror,  han  er  inde  i  Kirken 
for  at  hente  sin  Fane;  mig  tykkes,  vi  først  burde  lade  ham 
hente  for  at  høre,  om  han  vil  løse  mig  fra  min  Forpligtelse." 

Faderen  bifaldt  dette  Forslag,  og  Reimer  blev  hidkaldt. 

Saa  snart  han  havde  hørt,  hvorom  Talen  var,  og  at  Afgø- 
relsen stod  til  ham  alene,  nægtede  han  først  bestemt  at  give 
sit  Samtykke  og  gav  til  Gengæld  Anvisning  paa  flere  unge, 
hæderlige  Piger,  som  ingen  endnu  vidste  at  være  bortlovede. 
Man  trængte  heftig  ind  paa  ham  med  et  Angreb  efter  det  andet 
fra  Ærens  Side:  foreholdt  ham,  hvor  selvisk  han  elskede  sin 
Kæreste;  hvor  lidet  han  tænkte  paa  hendes,  paa  sin  egen  Ære 
og  paa  Fædrelandets  Bedste. 

,,Mit  Fædreland,"  sagde  han,  „skylder  jeg  mit  Blod,  og  skal 
betale  min  Gæld  —  om  Behov  gøres  —  til  sidste  Draabe;  men 
hvorfor  skal  jeg,  fremfor  alle  andre,  opofre  det  kæreste,  jeg 
ejer  i  Verden?" 

,, Fordi,"  svarede  den  ene  Præst,  „at  Folkets  Øverster  viser 
den  hædrende  Tillid  til  dig;  fordi  du  ikke  bør  skuffe  dem  i  den 

Mening,  at  ingen  Voigdemann  vilde  agte  sin  egen  Lykke  højere 
end  Landets." 

,, Fordi,"  sagde  en  af  Øversterne,  ,, fordi  den,  vi  i  saa  ung 
en  Alder  har  betroet  en  Fane,  som  aldrig  endnu  har  viaeret  enten 
i  fjendtlig  eller  fej  Haand  —  fordi  Reimer  Våget  af  Voigde- 
mannemes  ældgamle  og  uplettede  Stamme  bør  vise,  at  han  er 
en  Mand  og  ingen  egensindig,  forkælet  Dreng  — ." 

Reimer  kastede  et  vredt  Blik  til  Taleren;  men  han  tav,  ag- 
tende hans  Alder  og  Værdighed. 

„Fordi,"  sagde  den  anden  Præst,  ,, fordi  det  er  Himmelens 
Villie,  den  du  ikke  uden  Formastelse  tør  modsætte  dig."  — 

Den  fra  alle  Kanter  heftigt  bestormede  saa  sig  omkring  med 
mørke,  usikre  Blikke.  Da  han  henvendte  dem  til  den  elskede 
for  at  læse  i  hendes  Øjne,  skjulte  hun  dem  for  ham  og  for- 
andrede ikke  en  Mine  i  det  blege  Ansigt. 

,,Du  betænker  dig,  min  Søn?"  sagde  den  gamle  Wollersien; 
,,am  endogsaa  en  anden  efter  dit  Forslag  antager  det  Tilbud, 
vi  staar  i  Begreb  med  at  forkaste  —  og  derpaa  er  ikke  at  tvivle 
—  da  vid,  at  du  sætter  en  uaftvættelig  Plet  paa  begge  vore 
Slægters  nedarvede  Ære  I" 

,,Den  Plet,"  svarede  Ynglingen  stolt,  „om  det  er  nogen  — 
den  vil  I  og  jeg  igen  aftvætte  i  Fjendeblod." 

,,Dine  Indvendinger,"  sagde  nu  en  af  Landsstyrerne,  Car- 
sten Holms  ældre  Halvbroder,  ,, forekommer  mig  saa  løse  og 
svage,  at  jeg  næsten  kunde  fristes  til  at  antage  en  lønlig,  men 
ogsaa  tilstrækkelig  Grund  til  Telse  WoUersiens  Vægring:  unge 
Jomfru!"  —  henvendte  han  sig  til  hende  —  ,,jeg  kalder  dig  saa, 
fordi  jeg  ikke  vil  ymte  det  modsatte.  Du  ved,  at  kun  en  ren  og 
ubesmittet  Mø  tør  berøre  det  hellige  Korses  Banner.  Modstaar 
du  længer  et  helt  Folks  Ønske  og  Begæring,  da  giver  du  der- 
med til  Kende,  at  du  ikke  er  det,  hvorfor  vi  anser  dig." 

En  blussende  Rødme  farvede  Jomfruens  skønne  Ansigt  — 
Æren  sejrede.  Dybt  fornærmet,  med  stolt  og  aabent  Blik,  rejste 
hun  sig  fra  Væven  og  tren  hen  for  de  udsendte. 

,,Nu  er  jeg  eders!"  sagde  hun;  ,,den  himmelske  Jomfru,  som 
kender  min  Uskyld  —  hende  vil  jeg  fra  nu  af  tilhøre!  Farvel, 
Reimer  Våget!"  —  her  rakte  hun  ham  Haanden  —  ,, dette  er 
sidste  Gang,  I  berører  d^nne  Haand;  siger  frit  ud,  om  vi  har 
elsket  hverandre  i  Tugt  og  Ærbarhed?" 

Ynglingen  sukkede  et  stille  Ja. 

,,Tak  da  for  eders  Kærlighed  og  Troskab!"  vedblev  hun,  „og 

foresiger  mig  nu,  ærværdige  Faderl  den  Ed,  jeg  haver  at  af- 
læggel" 

Reimer  knyttede  Haanden  for  sit  Bryst  og  gik  hastigt  ud; 
tvende  Taarer  trængte  sig  frem  #inder  den  gamle  WoUersiens 
hvide  Bryn. 

Den  dyre,  den  frygtelige  Ed  blev  fremsagt;  Løftet  om  stedse- 
varende Kyskhed,  om  Afstaaelse  fra  Livets  sødeste  Fryd,  blev 
givet  og  beseglet  ved  Præsternes  højtidelige  Ceremonier  og  For- 
mer: Telse  WoUesien  var  Himmelens  indviede  Brud. 

Da  hun  om  Aftenen  lagde  sig  paa  det  ensomme  Leje,  for- 
hen bestemt  til  Brudeseng,  men  som  nu  aldrig  mere  skulde 
deles  med  den  elskede  Brudgom  —  ak!  af  hvilke  ganske  andre 
Følelser  bankede  da  det  uskyldige  Hjerte,  end  da  hun  faa  Næt- 
ter i  Forvejen  havde  løsrevet  sig  fra  Elskerens  Favntag  og  var 
indslumret  under  lyse  Drømme  om  Fremtidens  Glæder! 

Og  Ynglingen,  han  som  hin  Nat  munter  og  modig,  fløjtende 
og  syngende  dansede  hjem  fra  Kærestens  søde  Kys  —  hvor  stille 
og  tavs  vandrede  han  nu  over  de  snedækkede  Marker.  Livets 
skønneste  Haab  var  forsvundet  som  en  flygtig  Ungdomsdrøm  — 
kun  eet  havde  han  tilbage,  dette,  at  drukne  sin  Smerte  i  Fjen- 
dernes Blod.  —  Ve  dem,  naar  de  møder  ham,  den  unge,  blod- 
tørstende Løve! 


4. 

Enten  nu  Hertug  Frederik  ansaa  Carsten  Holm  for  Lands- 
forræder eller  for  Spion  og  i  sidste  Fald  hans  Udsagn  følgelig 
for  en  Dobbeltflnte:  nok  er  det.  Fyrsterne  fulgte  virkelig  den  af 
Ditmarskeren  —  uvist  om  for  Alvor  eller  paa  Skrømt  —  fore- 
slagne Vej  over  Alvenstorp  og  Windbergen  lige  til  Meldorp. 

Det  gik  gladelig,  som  til  Dans;  og  med  Dans,  med  Spil  og 
Sang  begyndte  Krigen.  I  Windbergen  kom  nemlig  Fortroppen 
ubuden  til  Gilde.  I  de  sydligere  Byer  var  flygtet,  hvad  flygte 
kunde,  og  alle  Huse  fandtes  øde  og  tomme;  men  i  denne  holdt 
en  Del  af  de  sorgløse  Indvaanere  sig  lystig  ved  et  Bryllup. 

Der  fortælles,  at  Brudeparrets  Forældre  havde  ladet  haant 
om  for  Krigens  Skyld  at  opsætte  den  berammede  Fest  (hvor- 
vel de  med  de  fleste  andre  i  Byen  havde  bortskikket  en  Del  af 
deres  rørlige  Ejendomme  tillige  med  de  uvoksne  Børn):  en  ulyk- 

kelig  Trods,  der  kom  dem  selv  og  de  faa  Gæster,  der  var  for- 
vovne nok  til  at  følge  Indbydelsen,  dyrt  at  staa. 

Som  Fortravet  i  den  stille  Nat  nærmede  sig  Byen,  hørte  de 
allerede  langt  borte  Musikken.  Man  standsede,  lyttede,  gik  vi- 
dere frem,  udsendte  Spejdere,  der  omgik  Byen,  og  da  disse 
havde  overbevist  sig  om,  at  alle  Huse  paa  eet  nær  var  forladte, 
vendte  de  tilbage  og  afgav  deres  Beretning,  hvorpaa  Gildegaar- 
den  snart  blev  omringet. 

De  dumdristige  og  ligegyldige  Bryllupsfolk  vidste  af  intet, 
før  Døren  sprang  op  og  Lanseknægtene  styrtede  ind.  Her  var 
hverken  at  tænke  paa  Modværge  eller  Flugt.  Værgeløse  myr- 
dedes alle  Mænd  og  Karle,  kun  Spillemændene  skaanedes  for 
det  første,  tillige  med  de  unge  Kvinder.  Disse,  som  i  faa  Øje- 
blikke saa  Ægtefæller,  Kærester,  Slægtninge,  Venner  sønder- 
huggede,  gennemborede,  falde  i  deres  eget  Blod,  grebes  af  for- 
stenende Rædsel,  som  om  Helvede  ved  et  Trolddomsslag  havde 
aabnet  sig  og  udspyet  en  Legion  af  Djævle. 

Lige  saa  ubegribeligt  som  forfærdeligt  var,  hvad  der  fore- 
gik; og  først  kom  de  til  en  endnu  gyseligere  Bevidsthed,  da  de 
gemene  Krigere,  efter  fuldendt  Blodbad  og  medens  de  døde 
af  Kammeraterne  udslæbtes,  greb  dem,  drog  dem  ud  paa  Gul- 
vet til  Dans  og  befol  tillige  de  skælvende  Musikantere  at  spille 
op.  Modstræbende,  skrigende,  bedende,  jamrende,  svingedes  de 
vildt  omkring  af  Morderne.  Instrumenternes  bævende,  skur- 
rende Toner  udgjorde  med  Soldaternes  Hujen  og  Kvindernes 
Skrig  en  sand  Helvedes  Musik.  Bordene  omringedes  af  andre, 
som  under  brølende  Sang  og  Latter  tømte  de  levnede  Krus  og 
Bægre. 

Disse  Blodhundes  værdige  Anfører,  paa  hvis  af  Naturen  vel- 
dannede Ansigt  Lasterne  allerede  havde  indtrykt  deres  uud- 
slettelige Mærke,  havde  tilegnet  sig  Bruden  og  hvirvlede  hende 
omkring  i  vilde,  vellystige  Svingninger.  Den  ulyksalige,  nylig 
dansende  i  Kærlighedens  søde  Rus  ved  den  elskedes  Haand,  nu 
Enke  og  hengiven  i  et  Umenneskes  Vold,  følte  Fortvivlelsens 
Mod  og  Hævnens  bitre  Sødhed:  hun  gav  den  i  Blodet  snublende 
Skurk  et  saa  vældigt  Stød  for  Brystet,  at  han  tumlede  baglæns 
til  Jorden;  og  som  han  faldt,  sprang  hun  hen,  greb  en  af  de 
bortsatte  Partisaner  og  jog  den  dybt  ind  i  hans  Side  —  hans 
Sjæl  for  ud  i  en  Forbandelse. 

Saa  hastig  var  dette  forbi,  at  hun  endnu  fik  Tid  at  fuld- 
bringe et  andet  og  tredie  Offer  og  at  tilraabe  sine  Medsøstre, 

at  de  skulde  følge  hendes  Eksempel,  hævne  de  faldne,  sælge 
Livet  dyrt  og  frelse  Æren! 

Kun  det  sidste  lykkedes;  thi  Krigerne,  forbitrede  over  An- 
førerens og  de  tvende  Kammeraters  Fald  for  en  Kvindes  Haand, 
opofrede  nu  i  en  Hast  dem,  de  ellers  skulde  have  bevaret  til 
Skændsel  og  maaske  derefter  til  en  smerteligere  Død. 

Saaledes  var  Gildets  Ende  og  Krigens  Begyndelse.  Denne 
oprørende  Udaad  var  øvet  af  Gardens  Fortrav  som  Forspil  til 
den  store  Dødningedans  paa  Hemmingstedts  Enge. 

Disse  Udyr  —  et  Afskum  af  alle  Europas  Folkeslag  —  i  hvis 
Bryst  den  sidste  Gnist  af  Menneskefølelse  for  længst  var  ud- 
slukt, tilbragte  Resten  af  Natten  1  Drik  og  Dobbel.  Tyske,  fran- 
ske, spanske  og  italienske  Sange  af  det  liderligste  Indhold  led- 
sagedes af  Bægerklang,  Eder,  Tærningers  Raslen  og  de  spil- 
lendes Trumfen  i  Bordene.  Og  langs  hen  med  Husgavlen  der- 
udenfor havde  de  stillet  de  myrdede  Kvinders  Lig  —  i  Midten 
Bruden  med  sin  blodbesprængte  Krans  over  den  dødblege  Pan- 
de. Saaledes  fandtes  de  af  den  efterrykkende  Hær,  med  hvis 
Avantgarde,  den  berygtede  og  frygtelige  „store  Garde",  de  for- 
enede sig  til  videre  Skænden  og  Brænden. 

Det  var  en  stille  Vintermorgen.  Himlen  bar  Glædens  og  Kær- 
lighedens —  Jorden  bar  Uskylds  Farve.  Paa  den  lyseblaa  Hvæl- 
ving glimtede  endnu  enkelte  Stjerner;  Maanen  hang  bleg  i  Ve- 
sten. Hele  den  østlige  Horisont  var  purpurrødt  ombæltet,  smyk- 
ket med  en  guldstribet  Glorie,  der  hvor  Solen  vilde  opstaa. 
Jorden  var  tilhyllet  med  den  nysfaldne,  rene  Sne,  alle  Træer 
og  Buske  var  hvidt  beklædt^.  — 

Tindrende,  flammende  fremsteg  Dagens  Konge;  rødtglimtende 
1  dens  Straaler  bevægede  sig  de  staalklædte  Krigerrækker  gen- 
nem den  ulykkelige  By.  Vejen  faldf  tæt  forbi  Brudehuset,  uden 
for  hvilket  de  myrdede  Gæsters  Lig  laa  henslængte  i  den  blod- 
bestænkte Sne,  og  bag  dem  siddende  op  mod  Husgavlen  de 
kvindelige  i  deres  sønderrevne  og  besudlede  Højtidssmykker. 
Spottende  drog  Garden  dem  forbi;  med  muntre  Sange  de  Dan- 
ske og  Holstenerne  bagefter,  næppe  værdigende  dem  et  flyg- 
tigt Øjekast. 

Da  de  kongelige  Brødre,  ridende  Side  om  Side,  kom  lige  ud 
for  Stedet,  rejste  sig  en  kun  halvdød  og  atter  opvaagnende  Dit- 
marsker over  Ende  og  støttede  Haanden  paa  sin  Sidemands 
Bryst.  Størknet  Blod  havde  sammenklistret  en  Del  af  hans  hvide 
Haar,  og  røde  Strimer  furede  hans  dødblege  Aasyn;  han  fæ- 
stede sit  stive  og  vanvittige  Blik  paa  de  kommende. 

Deres  Gangere  studsede,  standsede,  snorkede  og  rykkede  sig; 
og  mod  deres  Villie  maatte  Brødrene  høre  den  døende  Oldings 
Tiltale: 

„Himlen  udspy  eder,  og  Jorden  opsluge  eder,  I  kronede  Rø- 
vere! Hvad  vil  I  h€r  i  vort  fredelige  Land?  Hvad  har  vore  værge- 
løse Kvinder  og  umyndige  Børn  forbrudt  mod  eder?  Deres  Blod 
klæber  ved  eders  Hænder;  det  skal  brænde  eders  Sjæle  i  Hel- 
ved« som  uslukkelige  Luer!  Fremad!  fremad!  myrder!  øde- 
lægger! men  Hævnens  Dag  er  ikke  forbi;  Forbandelsens  Time 
kommer,  paa  hvilken  I  skal  hyle  af  Angst  og  skælve  af  For- 
færdelse! I  skal  se  eder  omkring  efter  Flugt  og  Redning;  men 
der  er  ingen,  som  frelser  eder  af  Hlodhævnerens  Haandl" 

En  Pil  afbrød  hans  Forbandelse:  ramt  i  Brystet  slog  han  ud 
med  Armene  og  segnede  afsjælet  tilbage  i  Sneen.  Toget  gik 
videre  frem. 

,,Et  sørgeligt  Syn!"  sukkede  Kongen.  — - 

,, Desværre!"  svarede  Hertugen,  ,, Krigens  ufraskillelige  Ulyk- 
ker!" 

„Den  mishandlede  Olding,"  vedblev  Kongen,  „diase  ynkeligt 
myrdede  Kvinder  vil  sent  gaa  mig  af  Tankerne  —  mig  tyktes, 
de  sad  der  som  vore  Dommere  paa  hin  Dag!  Denne  Krig  be- 
gynder sørgeligt,  min  Broder!" 

„Ingen  Krig  uden  Blod!"  sagde  Hertugen  mørk. 

„Men  uskyldigt  Blod!"  faldt  Kongen  ind  — -  „det  begynder 
allerede  at  fortryde  mig,  at  vi  har  taget  denne  Garde  i  vor  Tje- 
neste —  det  er  ikke  Mennesker,  men  Djævle." 

,, Derfor,"  svarede  Broderen,  ,,er  de  heller  ikke  for  gode  til 
Hærens  enfans  perdus;  lad  dem  optage  de  første  Stød  og  Dit- 
marskerbonden paa  dem  køle  sit  rasende  Mod!" 

,,Kun  deres  Grusomheder  ikke  skal  bringe  Straf  over  os  og 
vore!  den  døendes  Forbandelser  lød  mig  som  en  truende  Spaa- 
dom." 

,,Ej!  ej!  min  Hr.  Broder!"  raabte  Hertugen,  ,,kan  en  afsin- 
dig Bondes  Bespottelser  forstyrre  eders  Fatning,  da  havde  det 
været  bedre,  vi  aldrig  havde  begyndt  Toget  herind  i  denne  Rø- 
verhule." 

,, Broder  Frederik!"  sagde  Kongen  bebrejdende,  ,,er  vi  kom- 
met her  for  at  indtage  eller  for  at  ødelægge  Landet?  Til  det 
første  behøvede  vi  ikke  disse  fremmede  Mordbrændere,  maaske 
vil  de  endog  gøre  os  Erobringen  vanskeligere,  thi  de  bringer 
Beboerne  til  Fortvivlelse." 

„Kære  Hr.  Broder!"  svarede  Hertugen,  „saa  yderligt  vil  det 

ikke  gaa:  naar  Meldorp  er  indtaget,  vil  hele  Landet  falde  os 
til  Fode  —  værre  vorder  det  med  Byttets  Deling;  disse  Rovbier 
er  umættelige.  Dog  i  dette  Fald  har  vi  Magt  til  at  holde  dem 
i  Ave  —  fem  og  tyve  Tusinde  mod  fem  Tusinde,  om  deres  An> 
tal  ikke  formindskes  forinden."  — 

En  Kanonsalve  afbrød  Samtalen;  det  var  Garden,  som  be- 
gyndte Angrebet  paa  Meldorp. 

Denne  By  blev  overrumplet,  temmelig  uforberedt;  i  det  rin- 
geste havde  man  ikke  ventet  at  vorde  anfaldet  af  saa  stor  en 
Magt.  Derfor  var  ogsaa  Forsvaret  planløst,  vildt,  fortvivlet. 
Lejetroppeme  —  et  Hundrede  Mand  omtrent  —  da  de  saa  den 
hele  uhyre  Hær  komme  anrykkende,  raadede  Indvaaneme  til 
øjeblikkelig  Overgivelse;  og  da  disse,  forbitrede  og  udskældende 
dem  for  Fejghed  og  Forræderi,  tvang  dem  til  at  blive  paa  den 
anbetroede  Post,  løb  de  ved  første  Kanonskud  over  til  Fjenden 

De  indfødte,  langt  fra  at  følge  disse  fremmedes  Eksempel, 
blev  endnu  mere  halsstarrige  i  deres  Beslutning:  at  stride  til 
det  yderste  og  kun  over  deres  egne  Lig  at  lade  Bestormeme 
indtrænge  i  Byen.  Ej  heller  vaklede  de  i  dette  heltemodige  For- 
sæt: sikkert  og  hurtigt  skød  de  først  med  Stykkerne,  der  rev 
store  Huller  i  Gardens  Front,  derefter  med  Pile  og  Kastevaa- 
ben,  og  værgede  til  sidst  med  deres  lange  Spyd  —  Ditmarsker- 
nes Livvaaben  —  i  Porten  Mand  mod  Mand. 

Trang  blev  Vejen  for  Lanseknægtene,  og  dyrt  maatte  Ind- 
gangen købes.  Men  saa  meget  vandtes  dog  ved  Forsvarernes 
SeWopofrelse,  at  Størstedelen  af  de  værgeløse  fik  Tid  at  frelse 
sig  ud  af  Byens  modsatte  Side  til  Nordmarsken.  De  tilbage- 
blevne ventede  en  frygtelig  Skæbne. 

Carsten  Holm  var  efter  den  forudtagne  Bestemmelse  henlagt 
i  Byen  med  et  Par  Hundrede  Mand.  Saa  snart  det  første  An- 
skrig hørtes,  samlede  han  sine  Folk  og  ilede  med  Borgerne  til 
Sydsiden  af  Byen.  Da  de  der  var  ankommet  og  saa  den  lange 
Række  af  Fodfolk  og  Ryttere,  som  naaede  lige  til  det  nu  an- 
tændte og  brændende  Windbergen,  raabte  han: 

,, Fjenden  har  skuffet  os;  i  Stedet  for  at  tage  den  gamle  Vej 
over  Hamme  anfalder  han  os  her  med  sin  hele  Styrke;  at  holde 
ham  ude  af  Byen  med  vor  ringe  Magt  er  umuligt;  det  eneste« 
vi  kan  udrette,  er  at  standse  ham  saa  længe,  medens  de  gamle. 
Kvinderne  og  Børnene  kan  redde  sig  ved  Flugten  Nord  paa. 
For  at  opnaa  dette  Øjemed  er  det  overflødigt,  at  vi  alle  op- 
ofres; den  ene  Del  af  os  bør  hjælpe  de  flygtende.  Vælger  nu^ 

I  Meldorper!  hvilket  I  selv  vil!  Jeg  med  mine  er  lige  villige  til 
at  blive  og  til  at  gaa."  — 

,,Vi  takker  eder,"  svarede  en  Olding,  ,,for  eders  broderlige 
Venskab;  men  ikke  skal  det  spørges,  at  vi  Meldorper  flygtede 
fra  vor  egen  By  og  overlod  dens  Forsvar  til  andre  — 
iler  og  redder,  hvad  I  formaarl" 

Da  for  Carsten  Holm  og  hans  Nordmarskere  tilbage  ind  i 
Byen,  jog  de  nølende  ud  af  Husene  og  hjalp  til  at  bære  de 
mindre  Børn.  Nogle  kunde  formedelst  Alder,  andre  formedelst 
Sygdom  ikke  komme  af  Sted.  Mange  Oldinge  og  gamle  Kvinr 
der  vilde  ikke  forlade  deres  Fødested,  og  mange  Koner  væb- 
nede sig  og  ilede  hen  for  at  hjælpe  deres  Mænd  i  Kampen  paa 
Liv  og  Død  for  at  sejre  eller  falde  med  dem. 

De  flygtende  delte  sig  i  tvende  Hobe;  den  ene  drog  ad  Bii- 
sum,  den  anden  ad  H^mmingstedt;  Bedækningen  delte  sig  lige- 
ledes, og  Holm  med  sin  Afdeling  valgte  den  sidste  Vej.  De  und- 
kom alle  paa  ham,  Anføreren,  nær.  Han  var  rigtignok  den 
sidste  paa  Flugten;  men  ingen  vidste  dog,  hvorledes  det  gik  til, 
at  han  med  eet  forsvandt,  og  med  endnu  større  Forundring  er- 
faredes siden,  at  han  var  taget  til  Fange  og  indbragt  til  det 
erobrede  Meldorp. 

Byen  blev  taget  med  Storm:  mer  end  nok  for  Garden  til  at 
besmykke  sine  Grusomheder.  Alt,  hvad  der  havde  Liv,  maatte 
dø,  og  det  livløse  maatte  fordærves  og  ødelægges;  kun  Husene 
sparedes  for  den  strenge  Vinters  Skyld.  —  Skønt  alt  dette  ud- 
rettedes af  Fortogten  med  en  Skyndsomhed,  der  intet  lod  til- 
bage for  Hovedhæren,  maatte  dog  de  tvende  højbaame  Brødre 
være  Vidne  til  et  Krigsoptrin,  endnu  mere  oprørende  end  hint 
i  Windbergen. 

Idet  de  red  ind  i  Byen,  saa  de  gennem  de  sønderslagne  Ru- 
der af  et  Hus  en  halvvoksen  Pige,  som  hidtil  maa  have  vidst 
at  skjule  sig,  komme  farende  med  et  lille  Barn  paa  Armen, 
og  tæt  efter  hende  en  Lanseknægt.  Da  hun  ikke  længere  kunde 
undløbe,  vendte  hun  sig  og  rakte  Barnet  som  et  Skjold  op  mod 
Forfølgeren.  Glutten  udstrakte  smilende  sine  smaa  Hænder 
efter  den  blanke  Hjelm  og  den  vajende  Fjederbusk  —  Barbaren 
kløvede  dets  Hoved.  Hertugen  nedskød  Uhyret  og  reddede  der- 
ved Pigen;  men  hverken  han  eller  Broderen  glemte  nogen  Sinde 
denne  hj ærteskærende  Scene. 

Tavse  red  de  ind  ad  Franciskanerklosterets  skumle  Port.  Og- 
saa  Himmelen  var  skummel  og  taaget;  den  drog  et  tykt  Slør 
over  Jordens  Elendighed.  Det  var  stille  i  Luften,  og  grant  hør- 

tes  i  det  fjerne  Vesterhavets  hule  Drønen  —  et  Forbud  paa 
Forandring  af  Vind  og  Vejr. 

Under  Tilberedelserne  til  Hærens  Indkvartering  og  Forplej- 
ning i  Meldorp  og  omliggende  Landsbyer  spadserede  de  konge- 
lige Brødre  alene  med  langsomme  Skridt  frem  og  tilbage  i  Re- 
fektoriets store  Sal.  Kongen  standsede  flere  Gange  og  lyttede. 

, »Hvorfra,"  sagde  han  omsider,  ,, kommer  det  Bulder,  jeg 
hører  langt  borte?" 

,, Vesterhavet!"  svarede  Hertugen. 

„Det  lyder  mig  som  Hævnens  Torden,"  sagde  Kongen  —  „gid 
dog  denne  Krig  var  snart  til  Ende!" 

,,Den  er  til  Ende,"  faldt  Hertugen  ind;  „som  jeg  haaber, 
vil  Indvaaneme,  skrækkede  ved  denne  advarende  Begyndelse, 
ile  med  at  underkaste  sig,  og  derfor  vil  vi  —  om  dig  saa  synes 
—  tøve  her  nogle  Dage."  — 

Førend  herpaa  blev  svaret,  indtraadte  de  unge  Grever,  Hans 
Ahlefeldt  med  flere  Generaler  og  til  sidst  Gardeanføreren  Jun- 
ker Slenitz. 

Til  denne  sagde  Kongen  koldt:  ,, Eders  Folk,  Hr.  Junker!  er 
tapre,  men  grusomme;  de  skaaner  hverken  Kvinder  eller  umyn- 
dige Børn." 

,, Eders  Majestæt!"  svarede  Slenitz  lige  saa  koldt,  ,,naar  Fal- 
ken slipper  løs  efter  Raadyrene,  gør  den  ingen  Forskel  paa 
Buk  og  Lam.  Vil  vi  have  den  ene,  maa  vi  tage  den  anden  med. 
I  Krig  gaar  det  ikke  anderledes  til  —  jeg  tænkte,  Eders  Maje- 
stæt kendte  sligt  fra  Sverig  af." 

,, Krigen  kender  jeg  noget  til,"  sagde  Kong  Hans;  ,,men 
ikkun  den  Krig  der  føres  mod  bevæbnede  Mænd;  paa  værge- 
løse har  mine  Soldater  aldrig  øvet  deres  Mod  —  en  Genei^l 
maa  vide  at  holde  Krigstugt." 

,,Jeg  har  staaet  i  den  Formening,"  svarede  Junkeren,  ,,at 
den  store  Garde,  som  med  Ære  har  tjent  saa  mange  Poten- 
tater,  blev  taget  i  Sold  for  at  f  ø  r  e  Krig  og  ikke  for  at  begræde 
Krigens  Elendigheder.  Naar  den  besejrer  eders  Fjender,  burde 
det  vel  ikke  tages  saa  nøje,  om  et  Par  gamle  Kællinger  gik 
med  i  Løbet.  Sker  dette,  er  det  uden  min  Skyld;  jeg  kan  ikke 
være  alle  Vegne." 

Kongen  vendte  sig  fra  ham,  bed  sig  i  Læberne  og  sagde  til 
sin  Broder: 

,, Jægeren  er  lige  saa  god  som  Hundene  —  lad  os  skynde  os 
med  Jagten,  at  de  alle  til  Hobe  kan  faa  deres  Afsked." 

Atter   afbrødes  Samtalen,    idet  Henrik  Ranzau    traadte    ind 

med  den  fangne  Carsten  Holm.  Hertugen  saa  og  genkendte  Fan- 
gen; han  vinkede  ad  ham;  de  traadte  afsides  hen  i  et  Hjørne 
af  Salen  —  Kongen  sluttede  sig  til  dem. 

Holm  bukkede  dybt  for  begge  og  sagde:  ,,Jeg  lykønsker 
Eders  Majestæt  og  Eders  Højhed  til  denne  sejrrige  Begyndelse 
og  glæder  mig  til,  at  mit  ringe  Raad  blev  naadig  optagen  og 
fulgt." 

„I  skal  heller  ikke  klage  over  Uskønsomhed/'  sagde  Hertug 
Frederik;  ,,naar  Landet  er  indtaget  og  bragt  tilbage  til  Orden 
og  Roligbad,  skænker  vi  eder  Tileburg  til  evig  Arv  og  Eje.'' 

Holm  bukkede  sig  endnu  dybere  og  vedblev:  ,,Jeg  lod  mig 
uden  for  Byen  frivillig  fange  for  fremdeles  at  være  til 
Nytte  med  mine  Kundskaber  om  Landet  og  dets  Indvaaneres 
Sindelag.  Og  dersom  eder  saa  synes,  vil  jeg  gaa  tilbage  til 
mine  Landsmænd  enten  for  at  fremskynde  deres  Underkastelse 
eller,  om  de  dertil  ikke  er  at  formaa,  da  at  meddele  de  naadige 
Herrer  deres  Anslag." 

,,Ret  vel!"  sagde  Hertugen,  ,,jeg  anser  eder  for  en  klog  Mand 
og  tror,  at  I  er  os  af  Hjertet  hengiven;  men  efter  alle  de  Freds- 
tilbud,  vi  har  gjort  eders  stolte  Landsmænd,  austaar  det  os  ikke 
at  henskikke  eder  som  Gesandt  eller  Mægler  — ^" 

„ —  Det  er  ogsaa  langt  fra  min  Mening,"  svarede  Holm,  ,,jeg 
maa  komme  som  Flygtning,  som  den,  der  hemmelig  er  und- 
veget af  Fangenskab.  Men  nu  i  det  Tilfælde,  at  den  krigerske 
Stemning  faar  Overhaand,  at  Mistanke  mod  mig  kunde  opstaa 
formedelst  mit  fredelige  Sindelag,  og  at  det  derfor  kunde  gøres 
mig  vanskeligt  at  slippe  her  tilbage:  da  vover  jeg  foreløbig  at 
tilraade  snarest  muligt  Anfald  paa  Nordmarsken,  og  det  nem- 
lig over  Sønderhamme  og  Hemmingstedt  og  lige  løs  paa  Heide. 
Paa  denne  Vej  indestaar  jeg  for,  at  ingen  venter  Fjenden,  og 
jeg  skal  stræbe  at  bestyrke  denne  Formening." 

Her  bukkede  han  atter  sigende:  ,,Jeg  udbeder  mig  og  haa- 
her  den  store  Naade  at  maatte  herbergere  dé  høje  Majestæter  i 
mit  Hus  i  Heide!" 

Man  tilnikkede  ham  et  venligt  Ja,  lod  ham  bortfjerne  sig  og 
gav  den  fornødne  Befaling  til  at  fremme  hans  Flugt. 

Kong  Hans,  som  ved  den  nære  Udsigt  til  Ende  paa  Krigen 
var  blevet  noget  muntrere  stemt,  kaldte  paa  Henrik  Ranzau  og 
sagde  til  ham: 

,,Kære!  min  Broder  og  jeg  har  overlagt,  at  vi  vil  tøve  her 
et  Par  Dage  for  at  afvente,  hvad  Indtryk  disse  første  Begiven- 
heder vil  gøre  paa  de  trodsige  Marskbønder.  Imidlertid  vil  vi 

stræbe  at  gøre  Opholdet  saa  behageligt  som  muligt,  og  til  den 
Ende  kunde  vi  ønske  eders  holstenske  Damers  Nærværelse.  Det 
nødvendige  Forraad  af  Mad  og  Drikke  burde  ej  heller  savnes/' 
Ranzau  smilte,  bukkede  og  gik.  Nogle  Eskadroner  fik  Ordre 
at  vende  tilbage  og  fra  Melbek  og  omliggende  Slotte  at  hente 
Damer,  Musikantere,  Sangere,  Gøglere  og  Hofnarre,  Drikke-  og 
Spisevarer  af  alle  Slags  og  i  største  Overflødighed. 


5. 

Det  var  Søndag,  aarle  om  Morgenen.  Bedeklokkeme  gik;  de 
klfimg  dumptungsindigt  i  den  graa,  dunstfulde  Tøluft;  det  lød, 
som  naar  der  ringes  for  Lig  —  som  om  det  var  Ditmarskens 
Frihed^  der  ringedes  til  Graven. 

I  trende  Døgn  havde  en  stærk  Tø  ganske  forandret  Landets 
Udseende:  Sneen  var  forsvunden  fra  Træer  og  Tage,  fra  Bak- 
ker, Digekamme  og  Agerrygge;  kun  i  Renene,  i  Grøfterne  og  i 
Geestens  Dale  laa  den  endnu;  lange,  lige,  hvide  og  sorte  Stri- 
ber betegnede  den  flade  Marsk. 

I  Wohrden  holdt  de  otte  og  fyrretyve  Raad;  didhen  havde 
og  forsamlet  sig  en  stor  Mængde,  saavel  fra  hele  Landet  som 
især  fra  de  nærmeste  Sogne. 

Meningerne  var  temmelig  delte:  mange  var  for  Fred,  dog 
flere  endnu  for  Krig.  Blandt  de  første  talte  Carsten  Holm  længst 
og  ivrigst: 

„Jeg  vilde  ønske,'*  —  endte  han  —  ,,at  enhver  krigslysten 
havde  været  med  ved  Meldorp  og  set,  hvorledes  Byen  paa  to 
smaa  Timer  havde  forandret  sig!  Da  jeg  som  Fange  førtes  til- 
bage, laa  de  henslængte  paa  Gaderne,  lemlæstede,  døde  eller 
døende,  der  kort  tilforn  havde  været  friske  og  sunde,  glade  og 
sorgløse  —  hvem  mener  I?  bevæbnede  Mænd?  —  de  laa  alle  ved 
Byens  Porte  —  nej,  Kvinder  og  Børn  og  graahærdede  Oldinge. 
De  blodige  Lanseknægte  løb  hid  og  did  med  Spydet  i  den  ene 
Haand  og  Bytte  i  den  anden  eller  sang  og  drak  og  rumsterede 
inden  for  de  sønderslagne  Ruder.  Hist  og  her  derinde  hørte  jeg 
Hylen  og  Hvinen  af  de  ulyksalige,  som  fremslæbtes  af  deres 
Smuthuller,  krænkedes,  mishandledes,  myrdedes,  og  i  deres 
hendøende  Skrig  Bødlernes  Skogren.  Hist  slængtes  et  nøgent, 
sønderflænget  Kvindelig  ud  af  Døren,  her  et  Barn  gennem  Vin- 

duet  —  det  kan  ikke  have  gaaet  græsseligere  til  i  Jerusalems 
Forstyrrelse.  Betænker  det  vel,  I,  Landets  vise  Fædre!  samme 
Skæbne  har  vi  her  og  overalt  i  Vente." 

Alle  Tilhørerne  blegnede  af  Skræk  og  Harme,  fnøs  af  For- 
bitrelse; men  Landsstyreren  Johan  Arens  tog  Ordet  og  sagde: 

,,Alt,  hvad  du  her  fortæller  os,  maa  snarere  opflamme  til  ret- 
færdig Hævn  end  overtale  til  skændig  Overgivelse  —  de  myr- 
dedes Blod  raaber  til  Himmelen.  Hvad  skulde  vi  vinde  ved 
denne  feje  Underkastelse?  Kun  en  langsommere  Død  eller  en 
endnu  værre  Trældom.  Hvad  er  det  dog,  som  nu  skal  kuld- 
kaste den  engang  med  velberaad  Hu  tagne  Beslutning?  Hvad 
har  vi  tabt?  Et  Par  Byer,  som  ikke  kunde  forsvares  —  har  vi 
ikke  hele  den  Del  af  Landet  i  vor  Magt,  fra  hvilken  Fjenderne 
i  alle  forrige  Krige  med  blodige  Pander  er  tilbagevist?  Hvad 
har  vi  tabt?  Et  Par  Hundrede  af  vore  medstridende  —  men  vi 
andre  Tusinder  har  vundet  tidobbelt  Had  til  de  imienneskelige 
Voldsmænd,  der  kommer  til  os  med  Sværdet  i  den  ene  Haand 
og  Lænken  i  den  anden.  Hvad  har  vi  tabt?  Et  Par  Hundrede 
Kvinder  og  Børn  —  men  vi  har  vundet  tidobbelt  Mod  til  at 
hævne  deres  uskyldige  Blod.  Vi  har  intet  tabt  uden  maaske 
Modet  hos  nogle  faa,  som  lidet  eller  intet  har  ejet." 

Carsten  Holm  afbrød  ham  og  sagde:  ,,Ikke  altid  er  den  fej, 
som  raader  til  Fred;  Forsigtighed  er  ikke  Frygt."  — 

,,Ikke  altid!"  svarede  Arens;  ,,jeg  beskylder  ingen  —  heller 
ikke  eder;  I  maa  selv  bedst  vide,  om  det  var  blot  Forsigtighed, 
der  bragte  eder  til  at  følge  med  Kvinderne,  i  Stedet  for  at  tage 
Del  i  Byens  Forsvar." 

,,Her  er  nok  til  Stede  af  dem,  der  var  med  mig,"  sagde  Holm 
stolt  og  saa  sig  omkring  i  Forsamlingen,  ,,lad  dem  sige,  om 
jeg  ikke  tilbød  Bymændene  at  gaa  i  deres  Sted,  skønt  jeg  saa 
den  visse,  den  unyttige  Død  for  Øjne!" 

Dette  bejaedes  fra  flere  Sider. 

,,Jeg  skylder  Fødelandet  mit  Liv,"  vedblev  han  triumfe- 
rende, ,,og  skal  ærligt  betale  min  Gæld;  men  derfor  henslænger 
jeg  det  ikke  i  Blinde.  Vil  alle  I  andre  stride,  saa  er  jeg  med; 
men  overlægger  i  Forvejen,  hvo  der  skal  sørge  for  de  værge- 
løse, naar  vi  er  faldne!"  — 

,, Carsten  Holm  er  en  gæv  Mand  og  taler  efter  forstandigt 
Overlæg!"  sagde  Hans  Peters,  en  af  de  otte  og  fyrretyve;  „var 
det  ikke  bedre,  i  Tide  at  give  efter  for  Stormen?  Den  forlangte 
Pengesum  kan  vi  let  udrede;  og  de  tre  Skanser  —  naar  Fjen- 

den  først  er  borte  og  hans  Hær  opløst,  kan  vi  vel  raade  med 
dem  efter  vort  Tykke."  — 

„Der  er  Mening  ir*  raabte  mange  Stemmer;  ,,Hans  Peters 
snakker  ikke  hen  i  Taaget."  — 

Johan  Arens  traadte  frem  to  raske  Trin,  udstrakte  sin  Arm 
og  sagde  med  hævet  Røst: 

„Kender  I  den  By,  der  ligger?  Er  det  ikke  Meldorp?  Er  det 
ikke  der,  hvor  de  for  tre  Dage  siden  slagtede  vore  Brødre  og 
Søstre  uden  Skaansel,  ung  og  gammel  iblandt  hverandre?  Var 
det  ikke  der,  hvor  Menneskeblod,  Ditmarskerblod,  løb  som  Vand 
paa  Gaderne?  Og  endda  taler  I  om  Fred?  Fred!  ja,  en  Fred 
som  den,  Lammet  har,  naar  det  taalmodigt  ser  paa,  hvorledes 
Moderen  slagtes  og  selv  bagefter  drøvtyggende  lægger  sig  ned  og 
rækker  Hals  for  Kniven!  —  ved  Gud  og  den  hellige  Jomfru!  hvo 
der  havde  set  det.  Holm  saa,  han  maatte  blive  til  en  glubende 
Løve,  om  end  Naturen  havde  givet  ham  et  Harehjerte.  Ser  I 
hin  mørke  Plet  over  Meldorps  Kirketaam?  Ved  I,  hvad  den  be- 
tyder? —  Det  er  Kongebanneret,  Blodbanneret,  der  vajer  som 
et  Sejrstegn  over  det  frie  Ditmarsken,  os  til  en  Trusel  —  nu, 
saa  løber  da  alle  I,  som  er  kede  af  Friheden  og  af  Livet,  løber 
hist  over  og  knæler  for  dette  Danebroge,  som  ingen  Ditmarsker 
saa  siden  Sejren  ved  Bomhøvede!  knæler!  rækker  Hals  for 
Øksen!  og  trøster  eder  saa  i  Døden  med  den  Tanke:  at  I  dog 
nu  ikke  ser,  hvorledes  Lanseknægtene  skænder  eders  Hustruer 
og  Døtre,  myrder  eders  smaa  Børn  —  hør!  hør!  hvor  det  dundrer 
derovre!  Nu  drikker  de  hverandre  Ditmarsken  til;  de  drikker 
paa  eders  Undergang  og  Fordærvelse  —  vil  I  ikke  af  Sted  og 
takke  for  Skaalen?" 

Her  holdt  Taleren  inde  nogle  Øjeblikke,  medens  alles  Blik 
var  henvendt  til  Meldorp,  hvor  det  dundrede  Skud  paa  Skud  og 
Røghvirvel  fulgte  paa  Røghvirvel,  indtil  hele  Byen  var  indhyl- 
let i  Krudtdamp. 

Endnu  havde  ingen  svaret  paa  Arens's  æggende  Tilraab: 
nogle  tav  af  Undseelse,  andre  kunde  for  Harme  ikkun  frem- 
føre uartikulerede  Toner,  og  Resten  glædede  sig  i  Stilhed  over 
en  Tale,  der  fuldkomment  udtrykte  deres  egne  Følelser. 

Endelig  optog  Wolf  Isebrand  den  angivne  Tone  og  sagde 
med  et  spottende  Smil: 

,,Skal  vi  da  af  Sted  til  vore  naadige  Herrer,  saa  lader  os 
ikke  glemme  at  medtage,  til  Tegn  paa  vor  dybe  Underdanighed, 
disse  Faner,  vore  forfængelige  Fædre  har  ophængt  herinde  i 
Kirken!  Lad  os  nedlægge  for  Fjendernes  Fødder  dem,  de  saa 

frækt  og  formasteligt  fratog  de  højbaarne  Hertuger  og  Grever 
ved  Nordhamme  og  ved  Anbroen  og  her  —  her  i  dette  samme 
Wohrden,  hvor  man  betalte  smeltet  Bly  med  koldt  Staal  og  saa 
uhøfligt  behandlede  de  fornemme  Gæster^.  Dermed  kunde  vi 
tydeligst  vise  vor  oprigtige  Anger  og  Fortrydelse  over  Fædre- 
nes himmelraabende  Synd,  at  ville  værge  for  Liv  og  Gods,  for 
Frihed  og  Fødeland." 

Som  en  højt  opdæmmet  Strøm  bryder  med  forøget  Vælde 
ud  af  sit  Fængsel,  oversvømmer  —  bortriver  alt  med  sig:  saa- 
ledes  frembrød  nu  de  længe  dæmpede  Følelser  af  tusinde  mo- 
dige, kamplystne  Hjerter.  Hartad  enstemmig  besluttedes,  for- 
kyndtes nu  den  ædle  Strid  for  Frihed  eller  Død,  og  det  næsten 
ene  ved  vilde  Raab  og  grusomme  Forbandelser. 

Nær  var  Holm  og  de  øvrige  Fredsvenner  blevet  Ofre  for  det 
første  Udbrud  af  den  rasende  Krigslyst;  men  Arens  og  flere 
ansete  Ordførere  tog  dem  i  Beskyttelse,  idet  de  viste,  hvor  nød- 
vendig Enigheden  nu  var,  at  enhver  Arm  var  kostbar,  og  at 
Blodsudgydelsen  ikke  burde  begynde  med  Landsmænd. 

Isebrand  tav;  han  syntes  ligegyldig  ved,  enten  Holm  og  hans 
Parti  var  med  eller  ikke.  Kun  da  Forhandlingerne  om  Forsvars- 
værket begyndte,  sagde  han  stiklende: 

,,Lad  os  høre  Carstens  Mening,  om  han  ikke  denne  Gang 
kan  sige  os,  hvor  vi  skal  vente  Fjenderne." 

Med  Fatning  og  uden  at  lade  sig  mærke  med,  at  han  følte 
Snerten,  svarede  denne: 

„Første  Gang  har  Fjenden  narret  os;  men  nu  tror  jeg  at 
have  opsnappet  saa  meget,  at  jeg  sikkert  venter  ham  paa  den 
nærmeste  Vej  fra  Meldorp  til  Hemmingstedt." 

Johan  Arens  smilte  og  sagde:  ,,Jeg  tror  ikke,  Carsten  Holm 
er  heldig  i  at  gætte;  der  indtræffer  gerne  det  modsatte  af,  hvad 
han  formoder:  og  altsaa  gætter  jeg  paa,  at  vi  skal  have  de 
fremmede  Gæster  enten  fra  Nordhamme  eller  Biisumsiden."  — 

,,Men  jeg,"  sagde  Isebrand  tørt,  ,,er  nu  af  Holms  Mening; 
det  er  ikke  rimeligt,  at  han  hver  Gang  skal  gætte  urigtigt.  For- 
rige Gang  troede  vi  ham  og  tog  fejl;  tror  vi  ham  ikke  denne 
Gang,  kunde  det  hænde,  at  vi  ogsaa  tog  fejl."  — 

,,For  ikke  at  tage  rent  fejl,"  raabte  en  af  Forstanderne, 
,, kunde  vi  jo  befæste  os  paa  alle  tre  Steder.  Der  er  ikke  saa 
langt  imellem,  at  jo  de  andre  snart  kan  komme  de  haardest 
angrebne  til  Hjælp.  Og  deler  Fjenden  sin  Styrke,  er  det  jo 
nødvendigt,  at  vi  ogsaa  deler  vores." 

Herimod  indvendte  nogle:   at  Undsætning  —  i  Tilfælde   af 

samlet  Anfald  paa  et  Sted  —  kunde  komme  for  silde  og  for 
dem  ved  Biisum  gøres  umulig,  naar  Sluserne  aabnedes  og  Mar- 
sken sattes  under  Vand.  —  Endelig  efter  lang  Raadslagning  fik 
den  Mening  Overhaand,  at  alle  Adgange  til  Nordmarsken  burde 
forsvares,  men  den  til  Hemmingstedt  svagest  besættes,  saasom 
den  af  Naturen  var  stærkest.  De  allerfleste  af  Raadet  ansaa 
det  for  nok,  at  her  blev  stillet  een  Fænnike  og  et  Par  Kanoner. 

Som  denne  Beslutning  var  taget,  indbragte  et  Strejfparti  tre 
fjendtlige  Spejdere.  De  to  blev  af  den  forbitrede  Mængde  i  bog- 
stavelig Forstand  sønderrevet:  men  den  tredie  lykkedes  det  Ise- 
brand  at  frelse;  og  denne  bekræftede  paa  Tilspørgsel,  at  Fjen- 
derne havde  i  Sinde  at  gøre  Angrebet  der,  hvor  Holm  for- 
modede. 

Skønt  vel  de  fleste  troede,  at  dette  var  et  Krigspuds,  i  hvil- 
ket det  kom  ud  paa  et,  om  Spejderen  var  Medvider  eller  ikke, 
virkede  det  dog  saa  meget,  at  Besætningen  paa  Hemmingstedt- 
vejen  forøgedes  indtil  fire  Fænniker,  eller  omtrent  fem  Him- 
drede  Mand  og  tolv  Kanoner.  De  tre  Sogne:  Neuenkirchen, 
Hemmingstedt  og  Wohrden  afgav  Mandskabet  hertil,  og  Wolf 
Isebrand  fik  Overanførselen  efter  hans  egen  Begæring;  og  han 
forlangte  igen  Carsten  Holm  til  Medbefalingsmand. 

Herover  forundrede  sig  mange;  men  Isebrand  erklærede 
koldt,  at  Holm  havde  været  hans  Ledsager  paa  Gesandtskabet, 
nu  ønskede  han  ogsaa  at  beholde  ham  hos  sig  i  Striden;  han 
ventede  god  Bistand  af  hans  dybe  Forstand  og  store  Snildhed. 
Til  disse  Ytringer  smilte  Holm  —  dog  lidt  tvungent  —  og  en 
Kender  af  Ansigter  vilde  have  læst  i  hans  baade  Mistro  til  Ise- 
brands  Lovtale  og  Ulyst  til  at  modtage  den  foreslaaede  Hæ- 
derspost. 

Saa  vidt  var  alt  ordnet;  men  nu  opstod  det  Spørgsmaal: 
hvilken  Del  af  Forsvarshæren  skal  have  det  hellige  Banner  — 
det  indviede  Kors?  Enhver  af  dem  gjorde  Fordring  paa  dette 
Palladium  og  erklærede  sin  egen  Post  for  den  vigtigste  og  farlig- 
ste, forfægtende  sin  Mening  med  alle  mulige  Grunde  —  baade 
stærke  og  svage.  De  otte  og  fyrretyve  vidste  ingen  anden  Ud- 
vej end  Lodkastning. 

Da  fremstod  Carsten  Holm  og  erklærede  trodsig:  at  hvor 
Korset  kom  hen,  der  vilde  han  med;  visse  Folk  havde  draget 
hans  Mod  og  hans  Ærlighed  i  Tvivl;  han  forlangte  nu  Lejlighed 
til  at  bevise  begge  Dele,  og  dertil  var  Dusend-Dyvels-Werff  Stedet. 

En  efter  anden  gav  hertil  sit  Bifald  og  understøttede  Holms 
Paastand  med  det  Tillæg,  at  dette  Sted  laa  midt  i  Forsvars- 

linien,  og  at  om  Angrebet  skete  paa  en  af  Fløjene,  da  kunde 
saavel  Korset  som  dets  Stridsmænd  snart  henfly ttes  til  det 
truede  Punkt. 

Et  skadefro  Smil  for  over  Holms  mørke  Ansigt,  idet  han  ka- 
stede et  hurtigt  Blik  til  Isebrand  og  et  længere  til  Reimer,  som 
hidtil  tavs  og  indesluttet  i  sig  selv  havde  staaet  uden  for  Kre- 
sen  og  kun  lidet  lagt  Mærke  til  Forhandlingernes  Gang. 

Pludselig  traadte  han  ind  imellem  de  ældste  og  sagde:  „Nu 
tror  ogsaa  jeg,  at  Fjenden  vil  anfalde  ved  Hemmingstedt,  og 
beder  eder  om,  at  vi  Wimerstedtere  maa  være  med  deri" 
Ogsaa  dette  bifaldtes. 

Ind  i  WShrdens  efter  Krigen  med  Grev  Geert  meget  forstør- 
rede og  rigt  udsmykkede  Kirke  stimlede  nu  hele  Forsamlingen. 
Foran  Alteret  stod  Præsterne  og  signede  det  bedende  Folk. 
Nærmest  ved  dem  knælede  i  tvende  Halvkrese  de  otte  og  fyrre- 
tyve Landstyrere,  de  fleste  ærværdige  ved  hvide  Alderdoms- 
lokker;  og  bag  ved  dem  det  øvrige  Folk,  saa  mange  som  Kirken 
var  i  Stand  til  at  rumme.  Korsangen  fyldte  det  vide  Tempel; 
Murene  dirrede,  og  Fanerne,  disse  stolte  Minder  om  Fædrenes 
Heltedaad,  bølgede  over  de  bedendes  Hoveder. 

Da  fremtraadte,  ført  af  tvende  Præster,  fra  Sakristiet  en  til- 
sløret Kvinde,  iført  en  bleggraa,  ydmyg  Nonnedragt  —  det  var 
Telse  Wollersien;  bag  efter  hende  bar  en  tredie  Præst  det  hel- 
lige Kors.  Midt  for  Alteret  stillede  de  sig  og  afførte  Pigen  under 
Salmesang  Sløret  og  Nonnekappen,  bedækkede  hendes  fyldige 
Barm  med  en  hvælvet  Guldbrynie,  hendes  Arme  med  Skinner, 
satte  en  blinkende  Hjelm  med  højtvajende  Fjedre  paa  hendes 
Hoved  og  Korset  i  hendes  Hænder. 

Som  hun  saaledes  stod  der  i  Ungdoms  Skønhed,  med  tin- 
drende Øjne  og  blussende  Kinder,  de  sorte  Lokker  nedbølgende 
over  den  glimrende  Rustning,  lignede  hun  en  Valkyrie  eller  en 
Krigens  Gudinde,  som  modtager  de  dødeliges  Hylding. 

Da  Gudstjenesten  var  til  Ende  og  Kirken  forladt,  overgaves 
den  dejlige  Skjoldmø  til  Wolf  Isebrand;  men  denne  overgav 
igen  baade  hende  og  Fanevagtens  Anførsel  til  Reimer. 

Den  elskende,  men  ikke  svaghjertede  Yngling  modtog  med 
Stolthed  denne  af  en  uheldig  Medbejler  anviste  Hæderspost.  Og 
under  de  ældres  Opmuntringer  og  de  yngres  Lykønskninger 
bortdrog  nu  den  lille  Heltehob,  der  havde  Ditmarskens  dunkle 
Skæbne  i  sine  Hænder. 

Det  var  over  Middag,  da  den  naaede  den  yderste  Pynt  af 
Geestlandet,  lige  sønder  ud  fra  Hemmingstedt,  hvor  det  stræk- 


345 

ker  sig  ud  i  Marsken  mellem  denne  By  og  Meldorp.  Den  ind- 
grøftede Vej  fra  sidste  Sted  og  op  i  Nordmarsken  gaar  lige  mod 
Geestspidsen;  men  paa  et  Bueskuds  Afstand  bøjer  den  sig  Ve- 
sten om  samme  og  løber  længere  borte  op  i  Højlandet. 

Ret  ud  for  denne  Vejens  Bøjning  standsede  Wolf  Isebrand 
med  sin  Trop  og  lod  den  ufortøvet  begynde  at  opkaste  en 
Skanse.  Gamle  og  unge,  som  dels  havde  fulgt  Toget,  dels  siden 
strømmede  til  fra  de  nærmeste  Byer,  tog  ivrig  Del  i  Arbejdet. 
Hver,  som  var  mægtig  for  at  røre  en  Haand,  hjalp  til:  Hakker, 
Spader,  Skovle  og  Trillebøre  kom  i  Gang,  og  den,  der  ikke 
kunde  gøre  andet,  sankede  Sten. 

Isebrand  var  alle  Vegne  til  Stede  og  bestyrede  Værket  — 
Opmuntring  behøvedes  ikke.  Endnu  inden  Mørket  faldt  paa, 
var  Skansen  i  Stand  og  beplantet  med  Stykkerne,  af  hvilke  de 
seks  kunde  bestryge  den  lige  Vej,  de  øvrige  seks  tillige  beherske 
dens  Krumning.  En  dyb  Grav  strakte  sig  helt  uden  om  Be- 
fæstningen, og  længere  borte  fra  denne,  i  behørig  Afstand, 
endnu  tvende  andre,  ligeledes  med  noget  lavere  Brystværn.  En 
tyk  Taage,  som  hele  Eftermiddagen  rugede  over  Landet,  havde 
skjult  dette  Foretagende  for  Fjendernes  Øjne. 

Det  var  Midnat;  Stjernerne  glimtede  mat  gennem  Taagens 
tynde  Slør.  Vejret  var  mildt  og  stille;  Vinden  hvilte.  Der  var 
Stilstand  i  Luften;  det  var,  som  om  Himmelen  betænkte  sig, 
fra  hvilken  Kant  og  mod  hvem  den  skulde  sende  Stormen. 
Kun  det  evig  oprørte  Vesterhav  lod  høre  sin  hule  Brummen, 
hin  varslende  Røst,  som  ej  forgæves  naar  Marskboerens  Øre. 

Isebrand  fornam  den,  som  han  vandrede  fra  Ende  til  anden 
paa  sin  nys  opdæmmede  Vold,  og  sagde  til  Reimer,  der  med 
nedbøjet  Hoved  lænede  sig  paa  en  Kanon: 

,,Vi  faar  uroligt  Vejr  og  nordlige  Vinde  i  Morgen:  vil  Fjen- 
den besøge  os,  kommer  han  maaske  til  at  vade  eller  svømme. 
Frisk  op,  Reimer!  Natten  er  lang,  og  jeg  ser,  at  du  har  lige 
saa  liden  Lyst  til  at  sove  som  jeg  —  lad  os  faa  en  Sang!" 

Reimer  rettede  sig  og  saa  tilbage;  der  stod  Teltet,  i  hvilket 
Telse  befandt  sig  med  Faderen  og  nogle  af  sine  kvindelige 
Slægtninge. 

,,Er  du  bange  for  at  vække  vor  Fanebærerinde?"  spurgte  Ise- 
brand, ,,hun  sover  ikke  mere  end  du;  jeg  har  hele  Natten  hørt 
dem  hviske  derinde  —  syng,  min  Gut!  og  vær  munter!" 

Nu  sprang  Ynglingen  op  og  satte  sig  paa  Kanonen;  holdende 
om  Spydet,  der  stod  ved  hans  Side,  istemte  han  en  krigersk 
Folkesang.  Alt  som  han  sang,  kom  flere  til,  slog  Kres  om  ham 

og  faldt  ind  med  i  Omkvædet;  og  langs  hen  med  Brystværnet 
eftemynnede  de  vækkede  Krigere,  som  ikke  vilde  forlade  deres 
Sæder,  de  kære,  velbekendte  Toner.  — 

,,Det  er  Reimer!"  sukkede  Telse  og  trykte  den  brændende 
Kind  mod  Korset,  som  skilte  hende  ved  den  elskede;  men  hen- 
des Medsøstre  gik  uden  for  Teltet  for  nærmere  og  tydeligere  at 
høre  Ynglingens  skønne  Stemme. 

Ofte  tilforn  ved  lystige  Gilder,  naar  Paukerne  og  Piberne 
tav  under  Ophold  i  Dansen,  havde  de  omkreset  ham,  de  blus- 
sende Piger,  og  smilende  lyttet  til  hans  Kvad. 


6. 

Den  syttende  Februar  fremlyste  —  for  mange  Tusinde  Livets 
sidste  Dag.  Efter  Midnat  havde  Nordvestvinden  rejst  sig  og  var 
efterhaanden  steget  til  stærk  Blæst,  som  jog  den  kolde,  regn- 
svangre Havguse  ind  over  Landet. 

I  Meldorp  var  alt  i  Bevægelse;  Husene  var  fulde  af  svi- 
rende Krigsmænd,  og  de,  der  ikke  kunde  rummes  inde,  svær- 
mede omkring  paa  Gaderne.  Sang  og  Musik  lød  alle  Vegne, 
men  fortrinligen  der,  hvor  ellers  kun  hørtes  Messer  og  Salme- 
sang, mellem  Klosterets  gamle,  alvorlige  Mure.  Hornenes,  Fløj- 
ternes og  Gigernes  muntre  Klang  blandede  sig  i  underlig  Mis- 
lyd med  Vindens  Brusen  og  Hylen  derudenfor,  som  Lampernes 
Skin  med  Dagskæret  i  den  store  Dansesal. 

Da  knaldede  det  første  Kanonskud,  saa  Vinduerne  klingrede. 
Dansen  holdt  op.  Instrumenterne  tav.  Kavalererne  takkede  af 
og  førte  Damerne  til  Sæde,  og  i  Skynding  veksledes  blandt 
mangt  et  Par  ømme  Haandtryk,  veltalende  Øjekast  og  kælne 
Ord,  saavel  i  Alvor  som  i  Spøg.  Man  gentog  sig  Nattens  For- 
nøjelser og  trøstede  sig  for  det  hurtige  Opbrud  med  den  føl- 
gende 1  Heide;  ja  mangen  forelsket  Ridder  engagerede  alle- 
rede sit  Hjertes  Dame  til  næste  Aften.  — 

Ingen  adskiltes  nødigere  end  Ebbe  Geed  og  den  dejlige  Ida 
Ranzau;  hun  dog  med  et  snart  Gensyns  glade  Haab  —  han 
med  Uro  og  sælsomme  Anelser. 

,,Jeg  gaar,"  sagde  han,  tredie  Gang  førende  hendes  Haand 
til  sine  Læber,  „en  uvis  Kamp  i  Møde;  denne  Uvished,  skønne 
Frøken!  binder  min  Tunge." 

,, Dersom  I  ikke,"  svarede  hun  skæmtende,  , »forinden  glem- 
mer, hvad  I  har  mere  at  sige  mig,  saa  ses  vi  jo  snart  igen." 

„Snart?"  gentog  han  sukkende,  slap  hendes  Haand  og  greb 
efter  sin  Fingerring,  den  han  med  et  mørkt  Blik  drejede  nogle 
Gange,  trak  halvt  ud  og  skød  ind  igen:  Ida  saa  i  sød  For- 
ventning til  Jorden. 

Da  tordnede  det  andet  Skud.  De  elskende  for  op  som  af  en 
Drøm. 

Endnu  et  Haandtryk,  et  sjælfuldt  Blik,  et  ømt:  ,,Vi  ses  igen!" 
og  ud  ilede  den  danske  Ridder  med  alle  de  andre  for  at  om- 
bytte den  lette  Balklædning  med  Vaabendansens  tunge  Staal- 
dragt. 

I  Klostergaarden  holdt  Kongens,  Hertugens  og  de  øvrige  An- 
føreres opsadlede  Stridsheste,  utaalmodigt  stampende  og  tyg- 
gende de  skummende  Miler;  de  høje  Ryttere  stod  fuldt  ud- 
rustede i  Forsalen  og  ventede  det  tredie  Signal. 

Hans  Ahlefeldt  traadte  hen  for  de  kongelige  Brødre  og  sagde 
i  en  tilsyneladende  ligegyldig  Tone:  ,, Ubehageligt  Rejsevejr 
ovenpaa  en  gennemvaaget  Nat." 

,,Et  Satans  Vejr!"  svarede  Kong  Hans  og  keg  ud  ad  Døren 
op  mod  den  mørke  Himmel,  som  allerede  nedslyngede  Regn- 
draaber  og  Snefiokker  blandt  hverandre. 

,,Ikke  værre,"  faldt  Hertug  Frederik  ind,  ,,for  os  end  for 
Fjenderne." 

,,Vi  har  det  dog  lige  imod  os,"  sagde  Ahlefeldt. 

,,Des  ivrigere,"  svarede  Hertugen,  „iler  vore  Folk  efter  Kvar- 
ter." 

,, Vejen,"  vedblev  Ahlefeldt,  ,,vil  blive  meget  moradsig  og 
Skytset  ubrugbart." 

,,Saa  har  vi  Lanser  og  Kaarder!"  raabte  Frederik;  ,,der  er 
flere  end  nok  til  at  forsvare  eders  Danebroge." 

Den  fornærmede  Hærfører  havde  et  stolt  Svar  paa  Læberne, 
men  Larmkanonen  brølte  tredie  og  sidste  Gang;  alle  sprang  til 
deres  Heste. 

Kongen  brimamede,  idet  han  satte  sig  til  Lave  i  Sadelen: 
,,Een  Dag  kunde  vi  endnu  have  tøvet,  Broder  Frederik!  det  er 
et  formaledidet,  satanisk  Vejr." 

,,Band  ikke  Vorherres  Vejr!"  sagde  Hertugen;  „denne  er  vor 
Formælingsdag  med  den  rige  Marsk  —  der  regner  Guld  ned  i 
Brudens  Skød." 

,,Der  regner  Vand!"  udbrød  Kongen,  „det  ser  jeg,  og  siden 
efter  Blod!  —  Gid  Fanden  havde  et  saadant  Bryllupsvejr!" 

Han  sporede  sin  fnysende  Hingst  og  for  ud  med  sit  Følge 
for  at  tage  de  opstillede  Tropper  i  Øjesyn. 

I  Spidsen  for  tredive  Tusind  Mand  holdt  paa  sin  store,  kul- 
sorte Ganger  Gardens  Anfører,  den  kæmpestore  Slenitz,  staal- 
klædt  fra  Isse  til  Fod. 

Han  hilste  med  sit  lange  Sværd,  slog  Visiret  op  og  sagde: 
„Med  Eders  Majestæts  Tilladelse  rider  jeg  nu  forud  at  bestille 
varm  Aftensmad  og  godt  Natteleje  i  Heide." 

Kongen  nikkede  og  svarede:  ,,Kan  smage  godt  paa  kold  Fro- 
kost —  adieu  saa  længe,  Hr.  Junker!" 

Junkeren  travede  af  Sted;  den  stærke  Hest  pustede  under  sin 
tunge  Byrde.  Efter  ham  rullede  Gardens  Kanoner,  og  derpaa 
de  fem  Tusinde  vidtberømte,  frygtelige  Lanseknægte.  Deres 
lange  Spyd  bølgede  over  dem  i  deres  taktmæssige,  dundrende 
Gang,  som  Trommer  og  Piber  styrede;  de  lange  Rækker  bug- 
tede sig  som  en  blinkende  Strøm  ned  over  den  lange  Bakke 
uden  for  Meldorps  nørre  Port.  Dem  fulgte  det  holstenske  Fod- 
folk med  sine  Stykker;  og  som  hver  Fænnike  kom  lige  for  Kon- 
gen og  hans  Broder,  standsede  den  et  Par  Sekunder  og  hilste 
paa  krigersk  Vis.  Næstefter  kom  de  danske  Soldater  og  derpaa 
Rytterne.  Foran  til  disse  sluttede  sig  de  høje  Brødre  med  Følge, 
Hans  Ahlefeldt  med  Danebroge  i  Spidsen. 

De  holstenske  Ryttere  udgjorde  Bagtogten.  Efter  dem  kom 
Trosset  —  uendelige  Rækker  af  Ammunitions-  og  Bagagevogne; 
nogle  førte  01,  andre  Vine;  atter  andre  var  bepakkede  med 
Sengeklæder,  Dækketøj,  Bordservicer,  tilhørende  Kongen  og 
Hertugen  og  adskillige  af  de  holstenske  Herrer;  mange  førte 
Spisevarer,  en  Vildt,  en  anden  tamt  —  alt  færdigt  til  Spiddet 
eller  Gryden. 

Endelig  sluttedes  Karavanen  af  Marketentere  og  Marketen- 
tersker.  Spillemænd  og  Skøger,  Soldaterkoner  og  Børn  blandt 
hverandre.  Havde  Vejret  været  bedre,  skulde  ej  engang  de  for- 
nemme Damer  have  blevet  tilbage;  nu  maatte  de  for  det  første 
tage  til  Takke  med  Klosteret,  fra  hvis  Vinduer  de  tilvinkede 
deres  Mænd,  Kærester,  Fædre,  Brødre,  Slægtninge  og  Venner 
et  ubekymret  Levvel. 

Paa  Skansen  for  Dusend-Dyvels-Werff  havde  man  hørt  Sig- 
nalskuddene i  Meldorp,  skønt  Vinden  bar  fra;  men  da  Luften 
var  tyk  af  Taage  og  Sne,  blev  det  umuligt  at  se  derover  og 
lige  saa  umuligt  at  gætte,  ad  hvilken  Kant  Fjenden  vendte  sig. 
Stormen  og  Snefoget  tiltog  bestandig. 

Isebrand    eftersaa  Kanonerne,    lod  Fænghulleme    bedække, 

Krudt  og  Lunter  bevare  for  Fugtighed;  og  alt  imellem  lyttede 
han  og  keg  ud  over  Vejen  til  Meldorp. 

Efter  noget  mer  end  en  Times  Forløb  —  fra  det  sidste  Ka- 
nonskud at  regne  —  raabte  Reimer,  der  uafladelig  havde  staaet 
paa  Udkig: 

,,Jeg  skimter  noget  derude  —  kom  og  se,  Wolf  Isebrand!" 

Denne  kom,  og  lidt  efter  udbrød  begge  paa  een  Gang:  ,,Der 
har  vi  dem!" 

Alle  sprang  nu  til  for  at  komme  op  paa  Brystværnet;  men 
Anføreren  standsede  dem  med  det  Raab: 

„Tilbage!  hvad  vil  I  her?  Fjenden  maa  ikke  vide  af  os  at 
sige,  før  han  ser  Røgen  fra  vore  Kanoner  —  til  Orden!  Hver 
Mand  paa  sin  Post!" 

Han  saa  atter  ud  mod  Meldorp,  og  nu  øjnedes  tydelig  en 
mørk  Masse  i  Sneen  og  svage  Vaabenglimt;  og  større  og  læn- 
gere blev  den  sorte  Strime,  og  flere  og  hyppigere  Glimtene. 

„Rid  nu,"  raabte  Isebrand  til  de  med  Hestene  i  Beredskab 
staaende  Ilbud,  ,,alt  hvad  Hestene  kan  strække,  til  Heide  og 
sig  til  de  otte  og  fyrretyve,  at  Fjenden  kommer  her;  at  de  maa 
sende  os  Forstærkningen  fra  Lunde  og  Delve  og  de  andre  nordre 
Sogne  og  skikke  Bud  over  Hals  og  Hoved  til  Biisum;  dersom 
de  der  ikke  allerede  har  aabnet  Sluserne,  er  intet  Øjeblik  at 
spilde!  —  og  I  ved  Kanonerne,  stil  dem  akkurat  paa  Vejen; 
men  ingen  skyder,  før  jeg  siger  til!" 

Kun  langsomt  fremskred  den  fjendtlige  Hær,  og  borte  var 
allerede  hin  Orden  og  krigerske  Holdning,  med  hvilken  den  var 
udmarscheret  af  Meldorp.  Vejret  blev  stedse  barskere,  Vejen 
sumpigere;  Forspæn dshestene  kunde  kun  vanskeligt  slæbe  Ka- 
nonerne; naar  en  trak  frem,  sank  en  anden  tilbage;  her  sprang 
et  Køretøj,  og  der  blev  en  Hest  afkræftet  liggende  —  alt  dette 
gjorde  Standsning. 

Fodfolket,  som  kom  efter,  maatte  med  stor  Besværlighed  og 
end  større  Arrighed  ælte  i  det  Dynd,  som  Artilleriet  havde 
opkørt.  Geledeme  vaklede,  brødes;  ikke  sjælden  trængtes  de 
yderste  ned  i  Sidegrøfteme.  Man  bandte,  skændtes,  trykkedes, 
skubbedes.  Officererne  var  ikke  længer  i  Stand  til  at  dæmpe  den 
udbrydende  Uorden;  kun  naar  Anføreren  vendte  sin  Hest  og 
brølte  med  sin  Løvestemme,  paafulgte  en  kort  Tavshed. 

Saaledes  var  man  kommet  Skansen  paa  et  Par  Hundrede 
Favne  nær  uden  endnu  at  bemærke  den;  thi  Sneen  piskede  de 
fremrykkende  i  Øjnene,  og  Isebrand  holdt  sig  endnu  ganske 
rolig. 

Endelig  bemærkede  Slenitz,  som  utaalmodig  var  redet  et 
Stykke  forud,  den  første  Grav,  som  ogsaa  overskar  Vejen  lige 
ved  dens  Krumning.  Han  standsede  og  opdagede  nu  paa  een 
Gang  baade  den  anden  Grav  og  Skansen  selv,  over  hvis  Bryst- 
værn Kanonerne  og  enkelte  Hoveder  stak  frem.  Hurtig  ilede  han 
tilbage,  lod  gøre  Holdt  og  befalede  Kanonerne  at  beskyde  Skan- 
sen; Fjendens  Tavshed  begyndte  at  forurolige  ham. 

Da  Isebrand  saa,  at  Kanonerne  vendtes  og  Hestene  fra- 
spændtes, lod  han  først  begynde  det  blodige  Dagværk:  trende 
Kugler  gennemfurede  Gardens  tætsluttede  Rækker.  Hans  haar- 
de  Tiltalte  besvaredes,  men  kun  med  lidet  Eftertryk,  da  Dit- 
marskerne stod  dækkede  af  den  tykke  Vold,  og  Garden  sigtede 
med  mindre  Sikkerhed;  dog  faldt  der  enkelte  af  Skansens  For- 
svarere. 

Flere  Salver  gaves  fra  begge  Sider  —  Ditmarskernes  med 
stedse  lige  morderisk  Virkning.  Gardens  Ild  blev  derimod  be- 
standig svagere;  nogle  Kanoner  demonteredes,  paa  andre  blev 
Fængkrudtet  vaadt  og  vilde  ikke  brænde.  Da  befalede  Slenitz 
at  storme  Skansen:  med  Glæde  hørtes  denne  Ordre  af  disse 
tapre  Krigere,  der  ikke  var  vante  til  saaledes  værgeløse  at 
lade  sig  nedskyde.  De  for  forbi  de  unyttige  Kanoner  og  hen 
til  den  første  Tværgrøft,  over  hvilken  de  lagde  deres  Lanser  og 
de  til  dette  Øjemed  i  Meldorp  tillavede  Risknipper  og  Kurve- 
fletninger. Modige  sprang  de  herover,  og  snart  fyldtes  Rummet 
mellem  den  første  og  anden  Grav. 

Her  m(»dte  en  ny  Hindring:  Knipper  og  Fletninger  skulde 
hentes  bag  fra  og  føres  gennem  den  tætpakkede  Masse,  som 
ej  engang  kunde  udbrede  sig  til  Siderne,  saasom  den  ogsaa 
her  indesluttedes  af  brede  og  dybe  Grave.  Ditmarskernes  Kug- 
ler gjorde  Rift  paa  Rift  i  denne  sammenhobede  Klynge:  den 
vaklede,  ravede,  bølgede  hid  og  did,  lig  en  sivgroet  Holm  under 
stridige  Vinde.  Ordenen  var  borte  og  havde  taget  Besindigheden 
med  sig;  Frygten  fik  Indpas.  Officerernes  usikre,  ofte  hinanden 
modsigende  Kommandoraab,  de  saaredes  Skrig  og  Stønnen, 
Ditmarskernes  Jubel,  deres  Spot,  deres  Trusler  og  Forbandel- 
ser, som  Vinden  hidførte  lydelig  —  alt  forøgede  de  forhen  sejr- 
vante  Krigeres  Uro  og  Forvirring.  Man  maatte  tilbage  og  ud 
af  denne  frygtelige  Fælde;  Anførerens  vældige  Røst,  der  end 
ikke  overdøvedes  af  Larmen  og  Stormen  og  Skydsets  Torden, 
befalede  Retiraden. 

Uordentlig,  morderisk  var  denne,  mere  endogsaa  end  Frem- 
toget: man  styrtede  til,  trængtes,  stimedes  for  at  komme  over 

Graven;  paa  mange  Steder  brast  den  skrøbelige  Bro;  de  forre- 
ste nedtraadtes  og  blev  selv  til  Bro  for  de  efterkommende.  — 

Rolig,  uforfærdet,  omsuset  af  Kugler,  holdt  Jørgen  Slenitz 
paa  sin  store  Stridshingst  midt  imellem  den  tilbagevendende 
Fortogt  og  Middelhoben  og  ordnede  begge  til  et  nyt  og  foran- 
dret Angreb.  Højt  fremragede  hans  Kæmpeskikkelse  over  alle 
hans  Krigere.  I>e  flokkedes  omkring  ham  som  Bølgerne  om  en 
Klippe,  der  staar  urokket  under  Stormens  Rasen  midt  i  det 
oprørte  Havs  Brænding. 

Paa  Skansens  Brystværn  stod  Isebrand  og  betragtede  tavs 
og  smilende  Forvirringen  i  den  fjendtlige  Hær:  hans  Kanoner 
vedblev  at  lyne  og  tordne. 

Da  traadte  Reimer  af  Wimerstedt  hen  til  ham  og  sagde: 
„Vore  grove  Klumper  synes  ikke  at  smage  de  fine  Herrer  der- 
henne —  de  betakker  sig  —  de  viger  —  skal  vi  nu  ikke  følge 
dem  et  Stykke  itaa  Vej?" 

„For  tidlig,  Reimer,  for  tidligl"  svarede  Isebrand,  „hvorfor 
skal  vi  opofre  af  vore  Folk,  før  Nøden  kniber?  Stykkerne  gør  jo 
endnu  god  Besked  —  vi  vil  tøve,  til  Havet  kan  komme  os  til 
Hjælp  —  hvert  Øjeblik  maa  vi  vente  vor  gamle  trofaste  bunds- 
forvandte." 

„Hvad!"  raabte  Reimer,  „hvo  er  det,  der  stormer  ned  ad 
Vejen  og  forbi  Skansen?" 

Isebrand  saa  derhen  og  sagde:  „Det  er  Tellingstedtemes 
Fane  —  det  er  af  Undsætningen,  de  sender  os  fra  Heide;  men 
denne  Hidsighed  duer  ikke  —  se,  hvor  Garden  ordner  sig  for 
at  tage  imod  dem?" 

„Vi  maa  komme  dem  til  Hjælp!"  sagde  Reimer. 

„Paa  ingen  Maade,"  svarede  den  sindige  Anfører:  ,, Ditmar- 
skens Frelse  hænger  i  et  Haar;  forlader  vi  Skansen  og  over- 
mandes af  denne  uhyre  Mængde,  saa  er  alt  fortabt  — " 

„ —  Se!"  raabte  Reimer,  ,,nu  springer  de  allerede  over  den 
sidste  Grav  —  nu  vender  de  Spydene  —  de  fælder  dem  —  nu 
gaar  det  løs  —  lad  i  det  mindste  Kanonerne  tie,  ellers  skyder 
vi  vore  egne  tillige  med  Fjenderne." 

„Nej!  ikke  heller  det!"  svarede  Isebrand;  ,,men  sig  dem  blot, 
at  de  retter  dem  lidt  højere  —  Ilden  maa  blive  ved  og  Kuglerne 
ikke  spildes." 

Reimer  for  omkring  ved  Kanonerne  at  udrette  denne  Befa- 
ling. 

Slenitz,  da  han  saa,  Tellingstedteme  angreb,  raabte  til  sine 
Tropper: 

„Munter,  Karle!  nu  har  vi  dem  -—  de  kommer  af  sig  selv  — 
tag  imod  dem,  som  det  anstaar  den  store  Garde!" 

En  heftig  Kamp  begyndte.  I  Begyndelsen  kunde  Gardisterne 
ikke  modstaa  Ditmarskernes  stormende  Angreb  og  længere 
Spyd;  men  langt  var  de  ej  heller  i  Stand  til  at  vige;  thi  Vejen 
var  spærret,  og  en  Kolonne  fremdrev  den  anden:  Umuligheden 
i  at  flygte  tvang  dem,  først  til  at  staa  og  derefter  til  at  trænge 
den  lille  forvovne  Hob  tilbage. 

En  Fjerdepart  af  disse  hundrede  Tellingstedter  faldt,  og  de 
øvrige  sprunge  paa  de  omvendte  Spyd  tilbage  over  Graven, 
hvor  Garden  for  det  første  ej  var  i  Stand  til  at  følge  dem. 

,,Ser  I!"  sagde  Isebrand  til  Reimer  og  til  de  mange  andre, 
der  var  traadt  op  paa  Brystværnet  for  at  se  paa  Striden;  ,, Hid- 
sighed uden  Plan,  Blodspilde  uden  Fordel!  —  Af  Sted  du  og 
du  til  Heide!  sig  dem,  at  Krigen  er  ene  her;  thi  fra  ingen  af 
de  andre  Kanter  høres  endnu  et  eneste  Skud!  lad  alle  Mand 
ile  herhid!  og  spørg  dem,  hvad  de  bestiller  ved  Sluserne?  hvor 
Havet  bliver  af?  —  Sover  de  der  ved  Nørremeldorp  og  Biisum, 
skulde  al  Verdens  Ulykker  slaa  dem!" 

Tvende  Ditmarskere  sprang  ned,  satte  sig  til  Hest  og  for  op 
til  Heide.  En  ny  Trop  kom  dem  med  Stormskridt  i  Møde  — 
det  var  Delverne. 

Gardens  erfarne  General  stræbte  at  benytte  Krigslykkens 
første  svage  Smil:  han  lod  alle  brugbare  Kanoner  føre  op  og 
rette  mod  Tellingstedteme,  som  raadvilde  hverken  gik  frem 
eller  tilbage.  Ogsaa  Delveme,  som  ikke  kunde  rummes  i  Skan- 
sen, vilde  vorde  udsatte  for  de  fjendtlige  Kugler. 

Isebrand,  som  saa  Faren,  sendte  Ilbud  til  sine  blottede 
Landsmænd,  bad  dem  forlade  Vejen,  trække  sig  ud  mod  Ve- 
sten og  fra  Siden  anfalde  Gardens  Batteri,  medens  han  fra  den 
østlige  Kant  lod  Reimer  med  sine  Wimerstedtere  omgaa  det  — 
begge  Hobe  skulde  forsøge  at  trænge  ind  over  Vejen,  bemæg- 
tige sig  Kanonerne,  fornagle  eller  omstyrte  dem.  Et  farligt 
Foretagende,  som  dog  til  de  tvivlraadige  Fjenders  Forbavselse 
i  faa  Minutter  lykkelig  udførtes.  Efter  at  have  affyret  en  unyt- 
tig Salve  blev  Artilleristerne  nedstødt.  Kanonerne  væWet  eller 
nedrevet  i  Grøfterne  —  og  alt  dette  forinden  Lanseknægtene  der 
bagved  formaaede  at  frelse  dem. 

Vel  gjorde  de  nu  et  ordnet,  modigt  Anfald  og  dræbte  i  dette 
de  Ditmarskere,  som  tøvede  for  længe  paa  Vejen;  men  de 
øvrige  svang  sig  med  Behændighed  paa  deres  Spyd  tilbage  over 
Grøfterne  og  foruroligede  fra  Engen  deres  Fjender.  Forgæves 

lod  Isebrand  dem  kalde  tilbage;  saa  forbitrede  var  de,  saa 
gridske  paa  Kampen,  at  Anførerens  Befaling  intet  formaaede, 
hvilket  dog  ej  heller  var  noget  usædvanligt  hos  dette  ubændige 
Folk. 

Slenitz  gjorde  Anstalter  til  at  fordrive  Modstanderne:  han 
lod  sammenbringe  Risknipper,  Lavetter,  Hjul  —  alt  hvad  der 
kunde  tjene  til  at  opfylde  Grøfterne;  og  da  han  saaledes  paa 
begge  Sider  havde  skaffet  sig  Overgange,  befalede  han  d«t  dob* 
helte  Angreb,  under  Feltraabet:  ,,Var  dig.  Bonde!  nu  kommer 
Garden!" 

„Hjælp,  Maria!"  skreg  Ditmarskerne  og  stimlede  sammen 
til  Vadestederne,  hvor  haardnakket  Modstand  længe  holdt  Fjen- 
den tilbage;  mange  af  disse  faldt  for  Marskbøndemes  lange 
Spyd,  flere  klemtes  ud  i  Grøfterne. 

Da  Isebrand  mærkede  Slenitz's  Hensigt  og  i  det  samme  saa 
Vandet  stige  i  Engene  mod  Vesten,  raabte  han: 

,,Nu,  Landsmænd!  nu  er  Tiden  kommet  —  ikke  til  at  dø, 
men  til  at  sejre;  til  at  fordærve  vore  Fjender  og  hævne  alt  det 
uskyldige  Blod,  de  har  udøst  i  Windbergen  og  Meldorp.  Frisk 
heran!  ser  I  ikke,  at  baade  Himlen  og  Havet  er  med  os?  Følg 
mig!  fremad,  fremad!  og  se  jer  ikke  tilbage!" 

Med  disse  Ord  sprang  han  ud  over  Brystværnet  og  Graven, 
de  fire  Hundrede  Wcihrdener'  og  Hemmingstedter  efter  ham. 
Som  en  Stormvind  for  Hoben  over  den  anden  og  tredie  Grav, 
og  med  det  Udraab:  ,,Var  dig  Garde!  nu  kommer  Bonden!" 
styrtede  den  sig  ind  paa  Fjenden,  der  nu  havde  tre  Sider  at 
forsvare.  De,  der  var  trængt  over  Grøfterne  mod  Øster  og  Ve- 
ster, blev  forladt  af  deres  i  Fronten  ængstede  Kammerater  og 
faldt  alle  under  Ditmarskernes  frygtelige  Spær  og  Hellebarder. 
Disse  betjente  sig  derpaa  af  Fjendens  Overgange  og  forenede 
sig  med  Isebrands  Trop.  De  ængstede,  sammenpressede  Lanise- 
knægte  faldt,  hartad  uden  at  kunne  gøre  Modværge  —  hele 
Fortogten  var  ødelagt. 

Men  foran  Middeltræfningen  holdt  endnu  den  uforfærdede 
Slenitz,  ordnende,  opflammende  denne  til  nyt  Angreb  efter  at 
have  befalet  Bagtogten  at  dele  sig,  gaa  over  Grøfterne,  langt 
uden  om  Ditmarskerne  og  Skansen,  og  bemægtige  sig  denne, 
som  han  nu  troede  at  være  forladt  —  han  vidste  ikke,  at  den  var 
besat  af  lem  Hundrede  Mand  friske  Tropper  under  Johan 
Arens's  Anførsel. 

I  Spidsen  for  den  lille  modige  Hær,  der  allerede  havde 
tilintetgjort  en  Sjettedel  af  Garden,   og  frem  over  Dynger  af 

døde  og  døende  trængte  nu  Isebrand  og  Reimer  ind  paa  Cen- 
trummet. 

Den  første  viste  med  Spydet  paa  Sienitz  og  sagde:  ,,Du 
tager  Hesten  og  jeg  Manden!" 

Og  med  det  Raab;  „Var  dig,  Junkerl  nu  kommer  Bondenl" 
rendte  han  sit  Spyd  mod  dennes  Bryst  og  Reimer  sit  dybt  ind 
i  Hestens  Bringe. 

„Fordømte  Pak!"  tordnede  Sienitz  og  afhug  i  eet  Drag  begge 
Spydskafterne. 

Isebrands  var  trængt  ind  gennem  Brystharnisket,  men  sad- 
ledes til  Siden,  at  Spidsen  kun  berørte  Ribbenene,  bøjede  sig 
mod  Rygskinneh  og  blev  hængende  ved  Genhagerne. 

Junkeren  sporede  i  samme  Øjeblik  sin  Hest  for  at  sætte  ind 
paa  Angriberne  og  nedhugge  dem;  men  Hesten,  smertefuld  af 
det  dybe  Dødssaar,  stejlede,  vaklede  med  sin  tunge  Byrde  — 
sank  under  den  til  Jorden. 

Dens  Rytter,  behændig  som  stærk,  kom  til  at  staa  opret  og 
hævede  atter  sit  uhyre  Slagsværd,  da  Reimer  underløb  og  greb 
ham  om  Livet,  og  Isebrand  med  en  Hellebarde  slog  ham  Svær- 
det af  Haanden.  En  tredie  Ditmarsker  sprang  til,  klyngede  sig  op 
om  hans  Hals  og,  da  de  andre  to  skød  efter,  tyngede  ham  bag- 
læns ned  —  det  drønede  i  Jorden,  da  den  vældige  Kæmpe  faldt, 
forladt  af  sine  Gardere,  der  nu  allerede  begyndte  at  vige  for 
Bondehærens  uimodfitaaelige  Anløb. 

Skønt  kun  let  saaret,  var  det  ham  umuligt  i  den  tunge  Rust- 
ning at  rejse  sig  mod  de  tre  vældige  Fjender.  Og  dog  havde 
disse  langt  vanskeligere  ved  at  dræbe  end  ved  at  fælde  ham: 
hans  fiinthaarde  tykke  Hjelm  og  Harnisk  modstod  alle  Hug  og 
Stød. 

,,Kan  han  ikke  dø  som  en  ærlig  Mand,"  raabte  Isebrand, 
,,saa  lad  ham  drukne  som  en  Hund!" 

Og  denned  væltede  alle  tre  den  halvkvalte  Kæmpe  ned  i 
Grøften  —  den  døde  Hest  oven  paa  ham. 

Da  sank  Gardens  Mod:  „Fly,  fly!"  lød  det  hen  igennem  de 
vaklende  Rækker.  „Obersten  er  faldet  —  Fjenden  sejrer." 

Da  vendte  sig  de  bageste  af  Middelhoben  til  Flugt;  de  for- 
reste sprang  til  begge  Sider  i  Grøfterne  og  søgte  at  vinde  En- 
gene; men  paa  den  vestre  Side  stod  disse  allerede  under  Vand, 
og  de  fleste  af  dem,  der  søgte  herud,  fandt  Døden;  de  paa  den 
østlige  Side  søgte  ind  i  det  herværende  Krat  og  reddede  sig  for 
Størstedielen,  inden  den  voksende  Oversvømmelse  naaede  dem. 
Bagtogten,  som  allerede  efter  Ordre  var  kommet  over  Grøfterne, 

saa  de  forrestes  Flugt,  fulgte  deres  Eksempel  og  frelstes  eller 
druknede  med  dem.  Den  store,  mægtige  Garde  —  for  en  Time 
siden  seks  Tusinde  velordnede,  sejrvante,  sejrstolte  Mænd  — 
var  slagen,  adsplittet,  opløst,  tilintetgjort. 

Hele  den  øvrige  store  Hær  havde  i  denne  vigtige  Time  været 
ganske  uvidende  om,  hvad  der  foregik  ved  Dusend-Dyvels-Werff. 
Stedse  langsommere  og  langsommere  blev  dens  Fremrykken,  til 
den  omsider  maatte  holde  ganske  stille.  Kongen  og  Hertugen 
spurgte  forgæves  om  Aarsagen  til  denne  Standsning;  ingen 
kunde  give  nogen  Oplysninger.  Det  varede  et  Kvarter  og  længer; 
endnu  kom  man  ikke  videre:  saa  langt  man  kimde  øjne  for 
Snefoget,  holdt  Fodfolket  ubevægeligt  foran  de  hærførende 
Brødre. 

Kongen,  som  ikke  i  bedste  Lune  havde  forladt  Meldorp,  blev 
stedse  mere  utaaknodig  over  dette  Ophold  i  saa  umildt  et  Vejr 
og  forlangte  hastig  Underretning  om  Aarsagen  til  denne  ufor- 
klarlige Sinkeise;  men  de,  der  blev  skikket  forud  og  med  Møje 
trængte  sig  frem  gennem  nogle  Regimenter,  kunde  til  sidst 
hverken  komme  frem  eller  tilbage;  de,  der  sendtes  udenom, 
kom  vel  igen,  men  kunde  ikke  berette  andet,  end  at  de  var 
standset  af  Moradser,  og  at  Sneen  og  den  tykke  Krudtdamp. 
som  drev  dem  lige  i  Øjnene,  ikke  tillod  dem  at  se,  hvad  Gar- 
den foretog  sig. 

,, Junker  Slenitz,''  bemærkede  Kongen,  „gør  temmelig  lange 
Komplimenter  i  Dag/* 

,,Han  er  lige  saa  forsigtig  som  tapper,''  svarede  Hertugen, 
,,og  længe  vant  til  at  krige  i  Marsklandene;  han  vil  have  Vejen 
ryddelig,  inden  han  rykker  frem." 

Nu  tav  Kanonerne,  men  Fodhæren  kom  endda  ikke  videre. 

„Dette  er  mig  lige  saa  ærgerligt  som  ubegribeligt!*'  raabte 
Kongen;  „skal  det  vare  ret  længe,  er  jeg  i  Stand  til  at  vende 
om  til  Meldorp  —  se  kan  vi  ikke,  og  høre  lige  saa  lidet." 

„Med  eders  Tilladelse!"  sagde  Ahlefeldt,  „det  forekommer 
mig,  som  om  jeg  skulde  høre  en  dump,  utydelig  Larm  der  for- 
ude!" 

Man  lyttede;  men  Stonmens  Hvinen,  Hestenes  Pusten,  Tram- 
pen og  Plasken  i  den  sølede  Vej  forvirrede  hin  dunkle  Lyd  fra 
det  fjerne.  — 

Omsider  trængte  et  Rygte  tilbage  igennem  den  lange  Ko- 
lonne af  holstenske,  tyske  og  danske  Soldater:  ,, Garden,"  hed 
det  først,   „har  stødt  paa  en  uhyre  stærk  Skanse,  besat  med 

hundrede  Kanoner;  Fortogten  laver  sig  til  at  tage  den  med 
Storm." 

Straks  efter  hørtes  der,  at  Skansen  var  taget.  Kort  derpaa 
sagde  man,  at  Stormen  var  afslaaet  og  at  Garden  trængtes  til- 
bage; og  atter  hed  det  paa  ny,  at  Ditmarskerne  havde  forsøgt 
et  Udfald  og  blev  nu  hugget  sammen.  Endelig  skimtede  man 
nogle  af  de  flygtende  Lanseknægte,  der  satte  ind  ad  Geesten 
til,  og  nu  raabtes  der:  ,,Det  er  Bønderne,  der  løber;  nu  bliver 
det  snart  lyst  her  foran." 

Men  faa  Minutter  efter  lød  det  Rædselsbudskab:  „Det  er  Gar- 
den, der  flygter;  den  er  slaget  og  adsplittet;  Obersten  er  fanget 
eller  faldet." 

Straks  efter  hed  det  i  den  danske  Hær:  ,, Holstenerne  er 
slaget." 

Den  bitreste  Harme  opfyldte  de  kongelige  Brødres  høje  Sind« 
Der  holdtes  de  indespærrede  paa  den  snævre,  sumpige  Vej  uden 
at  kunne  komme  Hæren  forved  til  Hjælp,  uden  at  kunne  be- 
væge enten  Fodfolk,  Skyts  eller  Ryttere;  et  Rygte  skrækkeligere, 
utroligere  end  et  andet;  intet  sikkert  at  opdage  om  Avantgar- 
dens Skæbne;  intet  at  se,  undtagen  de  nærmeste  Pelotoner  af 
Hæren;  alt  for  Resten  Sne  og  Vand  —  thi  Havet  havde  alle- 
rede oversvømmet  Engene  paa  begge  Sider. 

En  hastig  Beslutning  maatte  tages;  men  hvilken?  Ingen 
vovede  at  udtale  det  Ord  ,, Retirade".  — 

Kongen  skød  Skylden  for  denne  mislige  Stilling  paa  sin 
Broder;  han  afvæltede  den  paa  de  ham  omgivende  holstenske 
Herrer;  disse  igen  paa  Jørgen  Slenitz.  Men  stedse  nærmere  og 
mere  truende  kom  Faren:  allerede  hørtes  Vaabenbraget  og  de 
kæmpendes  Skrig  lydelig  fonide;  allerede  saas  Uro  og  Forvir- 
ring blandt  Fodfolket;  allerede  saas  Flygtninge  springende,  va- 
dende, tumlende,  raabende  om  Frelse  paa  begge  Sider  i  Van- 
det. 

Da  var  Hertugen  den  første,  som  nævnede  det  krænkende 
Ord. 

,,Vi  maa  retirere,"  sagde  han,  ,,ud  af  denne  forbandede 
Fælde  og  paa  tørt  Land  ad  Meldorp  til;  der  vil  vi  modtage  den 
dumdristige  Fjende." 

Med  bitre  Taarer  vendte  Brødrene  deres  Heste,  overladende 
til  deres  Stab  med  den  halve  Del  af  Rytteriet  at  komme  Fod- 
folket til  Hjælp  og  standse  Fjenden,  om  det  virkelig  skulde 
lykkes  ham  at  trænge  saa  langt  frem.  Med  største  Besværlig- 
hed trængte  de  sig  igennem  Rytterhoben  og  Trosvognene,  og 

kun  Ærefrygt  aabnede  dem  Vejen,  som  herefter  lukkede  sig  for 
mange  Tuisinde;  og  næppe  var  de  sluppet  ud  af  Trængslen, 
førend  Flugten  blev  almindelig,  endogsaa  over  den  hidtil  uan- 
grebne Del  af  Hæren. 

Saa  snart  Kongen  og  Hertugen  var  borte,  søgte  de  tilbage- 
blevne holstenske  og  danske  Herrer  at  oprette  den  forstyrrede 
Orden  og  enten  at  forjage  en  Fjende,  som  hverken  formedelst 
Antal  eller  Taktik  var  frygtelig,  eller  i  det  mindste  at  udføre 
et  mindre  vanærende  Tilbagetog. 

Forgæves!  Mod,  Besindelse,  Disciplin  —  alt  var  tabt,  op- 
slugt af  ubetvingelig  Angst:  den  vrede  Himmel  foroven,  det  tro- 
løse Hav  ved  begge  Sider,  foran  den  glubende  Fjende  —  kun 
een  Vej  syntes  endnu  aaben;  og  dog  var  det  den  farligste  af 
alle.  Ryttere,  Fodfolk,  Kanoner,  Vogne,  Officerer  og  Soldater 
blandedes,  styrtedes,  væltedes,  nedtraadtes  blandt  hverandre, 
indtil  omsider  de  dybe  Grøfter  syntes  sikrere  end  selve  Vejen. 
Mange  sprunge  da  frivilligt,  mange  stødtes  ud  og  prøvede  ved 
Svømning  eller  Vadning  at  undslippe  Døden. 

Ditmarskerne,  som  iagttog,  at  flere  og  flere  af  de  til  Døden 
indviede  Ofre  paa  denne  Maade  satte  sig  i  Frihed,  ilede  nu  paa 
begge  Sider  langs  hen  med  Grøftkammen  og  indespærrede 
deres  Fjender;  brød  nogen  ud,  gennemborede  de  ham  eller  rev 
ham  med  Hellebarderne  ned  i  Dybet;  og  ofte  —  naar  denne 
Dødsmaade  syntes  dem  for  langsom  —  sprang  de  i  Masse  over 
Grøften  og  trængte  de  tætsluttede  Rækker  over  i  den  mod-satte, 
hvor  atter  andre  modtog  dem  med  Hug  og  Stik.  Som 
Edderkopper  farer  til  og  fra  de  i  Garnet  hængende  Fluer,  snæ- 
rer dem  fastere  og  fastere,  giver  dem  Rap  paa  Rap  med  deres 
lange,  frygtelige  Tænder,  saaledes  for  Ditmarskerne  op  og  ned 
med  den  indespærrede  Hær,  svang  sig  over  *  Grøfterne  og  til- 
bage igen;  og  dette  med  saa  megen  større  Lethed  og  Kraft,  som 
de  for  længst  efter  Isebrands  Eksempel  havde  bortkastet  Har- 
nisk, Hjelm  og  Skjold  —  de  behøvede  jo  ikke  mere  at  forsvare 
sig,  men  blot  at  angribe,  at  dræbe. 

Den  kongelige  Hærs  store  Mængde  var  dens  Fordærvelse; 
det  halve  Antal  skulde  kunnet  bevæge  sig  friere  og  lettere  have 
ordnet  sig  igen  efter  hin  første  Forvirring;  Over-  og  Under- 
Befalingsmænd  havde  kunnet  ses,  høres  og  følges.  Nu  saas  kun 
df»n  mangeloldige  Dødsfare,  nu  hørtes  kun  de  saaredes  Jamren 
og  Fjendernes  vilde  Sejrsraab,  nu  fulgtes  kun  den  blinde  Frygts 
Indskydelser.    De   færreste    faldt    under  Ditmarskernes    Spyd; 

flere  druknede  uden  Saar  i  Gravene,  nedtraadtes  af  Hestene 
eller  af  hverandre  Indbyrdes. 

Dog  viste  sig,  midt  1  denne  fordærvelige  Modløshed,  ikke 
faa  Eksempler  paa  Standhaftighed  og  mandig  Foragt  for  Døden: 
det  skønneste  gav  Greneralen  Hans  Ahlefeldt  tillige  med  et  halvt 
Hundrede  danske  og  holstenske  Adelsmænd  og  høje  Officerer, 
der  sluttede  sig  til  ham  og  det  trehundredaarige  Rigsbanner, 
det  stolte  Danebroge,  der  var  betroet  i  hans  Hænder.  Dette 
Modværge  frelste  nogle  Tufiind  Flygtninge  og  Ridderskabets 
Ære;  men  ikke  den  gamle,  sejrvante  Dannerfane. 

Den  ene  af  dens  Forsvarere  segnede  efter  den  anden;  og  sidst 
af  alle  Hans  Ahlefeldt  under  det  synkende  Flag.  I  dette  Øje- 
blik havde  de  unge  oldenborgske  Grever  med  en  fra  Bagtogten 
samlet  Rytterhob  arbejdet  sig  frem  til  hans  Undsætning.  For 
silde!  Snart  blev  de  skilt  fra  deres  Ledsagere  og  omringede. 

Da  længere  Forsvar  var  umuligt,  raabte  den  ældste: 

,,I  gode  Ditmarskere  I  tag  Løsepenge  for  vort  Liv,  saa  mange 
I  vil  —  vi  er  Greverne  af  Oldenborg!" 

,,Vi,"  svarede  Wolf  Isebrand,  ,,er  Bønderne  af  Ditmarsken 
og  har  ingen  Tid  til  at  gøre  Fanger  i  Dag!" 

Med  disse  Ord  stødte  han  sit  Spyd  i  Ynglingens  Bryst  — 
Broderen  faldt  ved  hans  Sid«. 

Slaget  var  forbi.  Den  store,  veludrustede  Hær,  hvis  Lige 
Holsten  aldrig  havde  s«t,  var  inden  Middag  dræbt  eller  for- 
jagen; næppe  en  Fjerdedel  kom  tilbage  —  som  det  hedder  i 
Visen:  „Hvor  før  red  fire,  der  rider  nu  een"  —  og  ingen  saa  sig 
om,  før  han  var  kommet  helt  ud  af  dette  skrækkelige  Land. 

Hele  Holsteen,  hele  Danmark  blev  opfyldt  med  Forfærdelse 
og  Sorg;  i  begge  Lande  fandtes  næppe  eet  adeligt  Hus,  hvori 
man  jo  ikke  begræd  Fædre,  Brødre  og  Sønner.  Forgæves  frem- 
sendtes Løsepenge  med  ydmyge  Bønner:  Ditmarskerne,  grum- 
mere end  Hektors  Bane,  afslog  at  udlevere  de  faldnes  Legemer. 

Oven  Jorden  maatte  de  forraadne  og  opædes  af  vilde  Dyr 
og  Fugle;  deres  Ben  opstabledes  som  et  Gærde  paa  begge  Sider 
af  Vejen  imellem  Meldorp  og  Hemmingstedt;  i  mange  Aar  laa 
de  der  som  et  Minde  om  ,,de  vældiges  Ydmygelse  og  de  ringes 
Ophøjelse". 

Ditmarskerne  for  videre  frem  over  Kongehærens  livløse  Ru- 
iner. Støttende  det  blege,  blodige  Hoved  til  et  Vognhjul,  laa 
Ebbe  Geed  just  paa  Isebrands  Vej,  Skjoldet  sønderhugget,  Hjel- 
men kløvet  ved  hans  Side. 

Sejrherren  kendte  ham  og  sagde  hastelig:   ,,Tak  for  sidst, 

Hr.  Ridder!  Bedre  var  det  for  eder,  om  I  havde  fulgt  min  Ad- 
varsel; men  jeg  skylder  eder  en  Tjeneste;  kan  I  bjærge  Livet, 
skal  jeg  se  at  bringe  eder  i  Husly/' 

Næppe  var  det  sidste  ude  af  hans  Mund,  før  en  Hellebarde 
hvinede  ned  mod  den  saaredes  Hoved;  med  Døddhugget  fulgte 
en  Røst,  som  vildt  udbrølte: 

,, Ridderblod  er  ikke  bedre  end  Greveblod  —  korteste  Pine  er 
den  bedste." 

Man  naaede  Trosset.  Alle  Vogneøne  var  forladt,  der  fandtes 
ikke  en  levende  Sjæl  paa  nogen  af  dem;  allerede  længe  før  Sla- 
gets Ende  var  de  flygtet  ad  Meldorp  til.  Ogsaa  denne  By  var 
øde  og  tom;  de  tilbageblevne,  tillige  med  den  efterladte  Be- 
sætning, befandt  sig  allerede  i  Holsteen,  da  Ditmarskerne  kom. 
Nogle  af  disBse  fulgte  vel  de  flygtendes  Spor;  men  uden  at  have 
naaet  dem,  vendte  de  om  ved  Grænsen  og  forenede  sig  med 
deres  øvrige  Landsmænd,  som  imidlertid  havde  kørt  de  erobrede 
Vogne  op  til  Byen. 

Et  uhyre  Bytte:  den  hele  Krigskasse,  umyntet  ædelt  Metal, 
Kongens  og  Hertugens  Sølvbordtøj,  kosteligt  Bohave  og  præg- 
tige Stadsklæder  til  Brug  ved  de  forventede  Sejrsgilder  1  Heide 
og  Lunden;  mange  private  Pengeskrin,  som  betænksom  Speku- 
]ationsaand  havde  forsynet  sig  med  for  straks  at  kunne  handle 
med  de  plyndrende  Soldater. 

Dog  intet  var  for  Øjeblikket  mere  kærkomment  end  det  store 
Forraad  af  Spise-  og  Drikkevarer:  nogle  Vogne  bepakkede  med 
slagtet  og  plukket  Fjerkræ,  andre  med  spækkede  Harer  og 
Dyrerygge,  andre  med  kogte  Skinker  og  atter  andre  med  Bag- 
værk, stærkt  01,  gammel  Mjød,  herlige  Vine  —  alt  tilsammen 
i  stor  Overflødighed. 

Ikke  i  Heide,  men  i  Meldorp;  ikke  af  Fyrster  og  Ridders- 
mænd, men  af  Bønder  fejredes  nu  den  berammede  Fest.  I  de 
rigt  udsmykkede  Haller,  hvor  Natten  tilforn  Danmarks  og  Hol- 
stens glimrende  Adel  forlystede  sig  i  sirlige  Hofdanse  med  fine 
Fruer  og  Frøkener,  der  tumlede  sig  nu  i  plumpe  Spring  de  flr- 
skaame  Marskboer  med  rødmussede,  fyldige  Bønderpiger  —  af 
Overgivenhed  smykkede  med  den  nye  og  sjældne  Stads,  med 
Fjederhatte,  Guldkæder,  Knæsløjfer  og  Ridderbaand.  Spottende 
titulerede  de  hverandre  indbyrdes  med  Hertuger,  Grever  og  Fri- 
herrer —  Damerne  var  alle  durchlautige  og  naadige. 

Reimer,  Hans  Ahlefeldts  Bane,  hilstes  som  Feltmarskalk  og 
Ridder  af  Danebroge;  Wolf  Isebrand  hed  Greve  af  Oldenborg 
—  og  ingen  var  ringere  end  Junker.  De  mange,  til  Dels  ukendte 

Instrumenter  blæstes  og  strøges  i  vildtskurrende  Misklang  af 
indenlandske  Spillemænd,  hvis  hele  Færdighed  ellers  strakte 
sig  kun  til  Trommer  og  Piber.  De  lange  med  dyre  Damasker 
dækkede  Borde  glimrede  af  Sølv  og  Guld  og  slebent  Krystal  og 
—  svømmede  i  kostbare  Vine.  Skaaler  paa  Skaaler  lød  for  Dit- 
marskens evige  Frihed. 

Saadan  en  Nat  fulgte  paa  den  evig  uforglemmelige  syttende 
Februar. 


7. 

Natten  til  den  attende  Februar,  Aaret  efter  det  store  Slag 
ved  Hemmingstedt,  fenstrede  Reimer  af  Wimerstedt  atter  hos 
Telse  WoUersien;  men  ikke  som  hin  Nat,  da  han  munter  pg 
let  i  Hu  dansede  hen  under  den  stjerneklare  Vinterhimmel. 
Tvivlraadig,  ængstelig  sneg  han  sig  nu  ad  forbudne  Veje;  Taage 
indhyllede  hans  Gang,  Tøvinden  peb  i  hans  vaade  Lokker,  og 
Uglen  tudede  sin  tungsindige  Midnatssang  fra  Wohrdens  Kirke- 
taam. 

Han  standsede  foran  den  ærværdige  Bygning,  hvor  hans 
Trofæ,  det  gamle  Danebroge,  hang  blandt  fyrretyve  mindre 
Faner,  en  Amindelse  fra  Frihedskampen  —  en  hellig  Relikvie 
for  ufødte  Slægter:  Krigerfryd  hævede  hans  stolte  Barm,  og  en 
Haabets  Straale  trængte  ind  i  Ynglingens  elskende  Hjerte;  en 
lys  Tanke  opklarede  dets  Mørke,  som  Lynet  den  skumle  Uvejrs- 
sky. Hurtig  ilede  han  til  Jomfruens  Bolig  og  pikkede  sagtelig 
paa  det  fra  gladere  Tider  saa  velkendte  Vindue. 

Det  gik  op  paa  Klem,  og  en  bævende  Stemme  hviskede:  „Er 
det  dig?" 

,,Luk  bedre  op,  Telse!  jeg  har  gode  Efterretninger!"  svarede 
Reimer  lige  saa  sagtelig,  „jeg  har  været  i  Meldorp." 

„Ak,  Reimer!"  sukkede  hun,  ,,bliv  hellere  udenfor!  jeg  tør 
jo  ikke  tage  imod  dig  — " 

„ —  Hvorfor  ikke?"  vedblev  han  og  stod  allerede  i  Kammeret, 
,,med  Klosteret  er  det  forbi  —  du  bliver  hverken  Nonne  eller 
Abbedisse." 

„Hvorledes  det?"  spurgte  hun  glad,  ,, fortæl  mig,  hvorlunde 
det  gik  tU!" 

,,Der  var  da  stor  Forsamling,"  tog  han  til  Orde,  „Prioren 
og  hans  Munke,  de  otte  og  fyrretyve,  alle  Præsterne  og  en  stor 

Mængde  Folk  baade  fra  Byen  og  hele  Landet.  Først  blev  op- 
læst et  Brev  fra  Erkebispen  i  Bremen,  hvori  han  roste  os  alle 
samman  for  det  gudfrygtige  Indfald  at  ville  oprette  et  Nonne- 
kloster; han  opmiintrede  os  til  at  stræbe  med  Bygningen  og 
begave  det  rigeligt:  saa  vilde  han  sende  os  mange  rare  Reli- 
kvier, et  Stykke  af  Kristi  Kors,  en  Stump  af  den  hellige  Jomfrus 
Svededug  og  meget  mere,  som  jeg  nu  ikke  kan  huske.  Denne 
Skrivelse  ledsagede  nu  Præsterne  med  mange  fromme  Forma- 
ninger. 

Den  første,  som  svarede  herpaa,  var  Johan  Arens.  ,,Det  er 
alt  sammen  meget  godt"  —  sagde  han  —  ,, Løftet  er  gjort,  og 
det  bør  holdes;  Penge  har  vi  at  bygge  Klosteret  for,  men  hvor 
faar  vi  Nonner  fra?"  — 

Han  kunde  ikke  bare  sig  for  at  smaasmile,  da  han  sagde 
dette,  for  den  Arens,  ved  vi  nok,  har  aldrig  været  nogen  Hel- 
gen. -— 

,,Det  er  vel  den  mindste  Sorg,"  svarede  Prioren,  ,,en  større 
Vanskelighed  vorder  det  at  vælge  blandt  saa  mange  uden  at 
fornærme  nogen." 

,, Klosterløftet  skal  dog  være  frivilligt?"  spurgte  Arens. 
•  „Det  forstaar  sig,"  svarede  Prioren,   ,, tvungne  Løfter  mod- 
tager Himmelen  ikke." 

,,Hr.  Pastor!"  raabte  Arens  overgiven,  ,, kender  jeg  de  dit- 
marsker Piger  ret,  er  der  ingen  af  dem  under  de  halvtredsinds- 
tyve, som  har  Lyst  til  at  gaa  i  Kloster;  de  vil  vistnok  langt 
hellere  giftes." 

Der  blev  en  Mumlen  blandt  de  gejstlige  Herrer,  og  Præsten 
her  fra  Wohrden  sagde  stødt:  ,,Af  en  sat  Mand  at  være,  og  en 
Landshøvding  dertil,  taler  I  noget  verdsligt  —  letsindigt  — . 

Saa  blev  Arens  vred,  vendte  sig  om  imod  ham  og  sagde: 
,, Verdsligt  eller  ikke,  jeg  taler  efter  min  Overbevisning.  Og  det 
siger  jeg  eder:  ingen  Irettesættelser,  Præst!  Vi  Ditmarskere 
bærer  Agtelse  for  eders  Stand  og  det  hellige  Ord,  I  forkynder; 
men  for  Resten,  maa  I  erindre,  er  vi  frie  Folk,  der  hverken 
bøjer  os  under  Scepter  eller  Krumstav.  Ingen  Tvang  vil  vi  vide 
af  at  sige,  ingen  Truen  og  heller  ingen  Lokken." 

„Ingen  af  Delene  skal  bydes  eder,"  svarede  Prioren;  ,,men 
I  vil  dog  heller  ikke  forbyde  Klosterets  Oprettelse,  eller  hindre 
gudfrygtige  Kvinder  at  indtræde  deri?" 

,,For  mig,"  raabte  Johan  Arens  studs,  „maa  der  indtræde 
saa  mange,  der  vil;  men  jeg  tænker  endnu,  at  vore  unge  Kvin- 
der hellere  vil  skaffe   Fædrelandet  Forsvarere,   som   det   altid 

kan  behøve,  end  sidde  i  ensomme  Celler  og  dreje  Rosenkranse. 
Og  hvad  de  gamle  angaar,  jeg  tror  heller  ikke  de  skøtter  stort 
om  Klostertugt  —  vore  Kvinder  er  født  i  Frihed,  saavel  som  vi." 

Den  Tale  fandt  stort  Behag,  undtagen  hos  de  gejstlige  Her- 
rer; og  Fogden  Peter  Nanne  sagde:  ,, Kanske  vil  det  gaa,  som 
Arens  mener,  og  det  kommer  alt  paa  en  Prøve  an;  vore  Me- 
ninger her  kan  intet  afgøre." 

,,AajaI"  siger  Arens,  ,,lad  os  anstille  et  Forsøg!  Her  i  Mel- 
dorp  findes  sagtens  en  tre  Hundrede  giftefærdige  og  gamle  Pi- 
ger: kald  dem  tilsammen  eller  gaa  til  dem  enkelte  —  hvilket  I 
selv  behager  —  og  dersom  I  da  faar  Ja  hos  tre  af  dem,  giver 
jeg  af  egen  Formue  tre  Sølv-Lysestager  til  Alteret  i  Heide  Kirke, 
saa  svære  som  de  findes  i  nogen  anden." 

„Det  lader  sig  høre!"  raabte  Heide  Præst,  ,,vi  kan  jo  prøve 
dette  gudelige  Frieri!  naar  vi  tager  hver  sin  Gade,  er  det  snart 
bestilt;  kom,  mine  Brødre!  og  hjælp  paa  een  Gang  Klosteret 
til  Jomfruer  og  Kirken  til  Lysestager!" 

Dette  sagde  han  lystigt,  og  alle  Præsterne  drog  nu  af  Sted. 
hver  sin  Vej.  — 

Medens  de  var  borte,  blev  der  snakket  herom  baade  frem  og 
tilbage.  Carsten  Holm  holdt  med  de  gejstlige,  som  han  altid 
gør,  og  sagde  blandt  andet:  ,,Jeg  ynder  ikke  denne  sælsomme 
Bejlen;  det  ser  næsten  ud,  som  om  vi  lod  de  Guds  Mænd  løbe 
med  Limstangen.  Og  sæt  nu,  at  de  ingen  hverver,  hvad  beviser 
saa  det?  Hvilken  Pige  kan  vel  over  Hals  og  Hoved  bestemme 
sig  til  saa  vigtigt  et  Skridt?" 

,, Meget  vel!"  raabte  Thomas  Boye,  „Sagen  er  bekendt  nok, 
de  har  haft  et  helt  Aar  at  betænke  sig  i;  og  hvad  det  angaar 
at  holde  Præsterne  for  Nar,  det  har  intet  at  betyde:  saadan  en 
Tur  gør  de  hellere  end  gerne." 

Saa  blev  Holm  studsig  og  mente,  at  man  her  i  Landet  ikke 
viste  Kirken  og  dens  Tjenere  Ærbødighed  nok;  men  Johan 
Arens  svarede  ham  lige  saa  studs:  „Hvad  Ærbødighed?  gaar 
vi  ikke  i  deres  Messer  og  Skriftestole  og  giver  dem  deres  runde- 
lige Brød?  Hvad  vil  du  mere?  Mod  Kongevælde  har  vi  forsvaret 
os  med  Liv  og  Blod  i  disse  mange  Hundrede  Aar  —  lad  ingen 
komme  her  og  byde  os  Præsteregimente!  Vi  er  frie  Folk  og  re- 
gerer os  selv." 

Den  Tale  roste  de  alle  sammen,  og  Mølleren  maatte  tie  stille. 
—  Det  varede  nu  en  Times  Tid  eller  mere,  saa  kom  Præsterne 
igen,  den  ene  efter  den  anden;  men  alle  sammen  slukørede  og 
ganske  mutte  paa  Heidepræsten  nær:  han  kom  trækkende  med 

to  gamle  Piger  paa  over  tresindstyve  Aar,  og  efter  dem  fulgte 
en  hel  Stimmel  unge  Piger,  som  smiskede  og  fnisede. 

,,Jeg  fik  to  for  een!"  raabte  han  muntert,  ,,hvor  mange  har  I 
andre?" 

De  tvende  Piger  blev  ført  midt  i  Forsamlingen,  og  Prioren 
spurgte  dem  nu:  ,,Har  I  beraadt  eder  med  Gud  og  med  eders 
eget  Hjertelag,  at  I  frivillig  vil  tjene  Herren  eders  Livstid  med 
Bøn  og  Sang  i  Lydighed  og  Kyskhed?" 

Hertil  smilte  mange,  og  de  unge  der  bagved  knistrede.  De 
sagde  begge  to  ja.  ,,Men,"  lagde  den  ene  til  efter  nogen  Be- 
tænkning, ,,jeg  vil  have  frit  Forlov  til,  imellem  Stunder  at  be- 
søge Slægt  og  Venner  og  ærbare  Gildelav"  — 

yyOg  jeg,"  faldt  den  anden  ind,  „vil  ikke  være  saa  bunden, 
at  jeg  jo  kan  forlade  Klosteret,  om  jeg  engang  skulde  faa  i 
Sinde  at  forandre  mig" 

Da  skulde  du  hørt,  Telse!  hvilken  Latter  der  blev  i  den  hele 
store  Forsamling;  og  Præsterne  —  kan  jeg  tro  —  de  fleste  af 
deon  lo  med.  Da  der  blev  lidt  roligt,  sagde  Johan  Arens:  „Kan 
I  se,  jeg  kendte  nok  vore  Piger:  de  har  bedre  Lyst  til  Brude- 
kransen end  til  Rosenkransen  —  Nonnekloster  faar  vi  aldrig 
her  i  Marsken." 

,,Da  kan  vi  faa  et  Munkekloster  endnu,"  sagde  Peter  Junge, 
„vi  lovede  før  Krigen  at  bygge  et  Kloster,  om  Gud  forundte  os 
Sejr;  vort  Løfte  bør  vi  opfylde,  og  jeg  ser  ikke,  hvorfor  jo  et 
for  Munke  er  lige  saa  godt  som  et  for  Nonner." 

„Ogsaa  godt!"  svarede  Præsten  i  Lunden;  ,,og  saa  meget 
bedre,  som  her  altid  er  flere  Teologer  end  Præstekald  i  Landet. 
Lad  os  faa  et  Kloster  i  vor  By;  det  vil  snart  blive  fuldt  besat." 

Dette  Forslag  vandt  almindeligt  Bifald,  og  saaledes  blev  da 
omsider  besluttet,  at  et  Franciskanerkloster  skulde  oprettes  i 
Lunden.  Du  ser  altsaa,  kæreste  Telse!  at  du  fra  denne  Side 
har  intet  mere  at  frygte." 

,,Ak,  Reimer!"  sukkede  hun,  ,,hvad  kan  det  hjælpe  os?  Vi 
er  jo  dog  lige  nær  —  Eden,  den  dyre  Ed  tør  aldrig  brydes." 

,,0g  hvorfor  ikke?"  sagde  han;  ,,til  hvem  har  du  aflagt  denne 
Ed?  Til  Præsterne;  men  Bispen  er  over  Præsterne,  og  Paven 
over  Bispen.  Han  har  Magt  til  at  løse  saavel  som  til  at  binde; 
kan  han  løse  et  Klosterløfte  —  det  ved  jeg  er  ofte  Tilfældet^  — 
kan  han  ogsaa  ophæve  Gyldigheden  af  din  Ed  — " 

,,Har  jeg  ikke  aflagt  den  til  Gud,"  indvendte  hun. 

,,Nej  vist  ikke!"  svarede  han,  ,,du  har  svoret  til  Mennesker 
—  Mennesker  kan  fritage  dig  for  din  Forpligtelse.  Hør  engang. 

kæreste  Pige!  jeg  har  faaet  et  lykkeligt  Indfald:  jeg  drager  til 
vor  Skytsherre  Erkebispen  og  taler  for  ham  vor  Sag  baade  med 
Ord  og  med  det  røde  Guld.  Penge  udretter  alt  i  Verden,  og  s^a 
meget  har  jeg  dog  af  min  egen  Arvepart  og  af  mit  Bytte  i 
Krigen,  at  jeg  kan  købe  en  lille  Lap  Papir,  som  tilintetgør  dit 
halvt  aflokkede,  halvt  aftvungne  Løfte.'' 

,,Men  om  nu  Erkebispen  ikke  vil,  om  han  ikke  kan  —  ikke 
tør?"  sagde  Telse. 

,,Saa  gaar  jeg  lige  til  Paven,''  svarede  den  bestemte  Unger- 
svend. ,,Der  bliver  sikkerlig  intet  i  Vejen;  og  der  er  ikke  læn- 
gere til  Rom,  end  at  jeg  jo  paa  nogle  faa  Maaneder  kan  vinde 
baade  hen  og  hjem." 

Med  vaagnende  Haab,  og  ak!  med  vaagnende  Elskovs  Lyst 
kastede  Pigen  sig  i  den  blussende  Ynglings  Favn. 


8. 

I  det  paafølgende  Efteraar  red  Carsten  Holm  en  November- 
dag mod  Aften  fra  Heide  ind  i  Holsten;  hans  Vej  faldt  igennem 
Neuenkirchen.  Som  han  kom  forbi  det  vestligste  Hus  i  Byen 
—  en  noget  afsides  liggende  Lade  —  hørte  han  derinde  en  klyn- 
kende Stemme.  Han  holdt,  steg  af  Hesten,  bandt  den  i  en  Ring 
ved  Døren  og  keg  gennem  en  Aabning  ind  i  Fæmlet. 

Der  laa  paa  en  Halmdynge  en  ung  Kvinde  med  sit  nyfødte 
Barn  paa  Armen.  Den  nedgaaende  Sol  lod  gennem  en  Sprække 
i  Muren  falde  en  Straale  lige  paa  hendes  taarefulde  Ansigt. 
Varlig  listede  han  sig  tilbage,  satte  sig  igen  til  Hest  og  travede 
ind  i  Byen. 

Han  overvejede  just  med  sig  selv,  om  han  skulde  meddele 
Ladens  Ejermand  eller  Præsten  den  gjorte  Opdagelse,  da  han 
uden  for  et  Hus  saa  tvende  af  Byens  agtbare  Koner.  Han  holdt 
Hesten  an,  hilste  og  sagde:  ,,Hvad  kaldes  denne  By?" 

,,I  maa  vel  ingen  Ditmarsker  være,"  svarede  den  ene,  ,, siden 
I  ikke  ved,  at  den  hedder  Neuenkirchen." 

Holm  smilte  og  rystede  med  Hovedet:  „Neuenkirchen  kan  det 
ikke  være;  Neuenkirchen  har  altid  haft  Ord  for  en  skikkelig 
Hy,  saa  godt  som  alle  andre  her  i  Marsken;  men  denne  lader 
til  at  være  fuld  af  Horer  —  i  det  første  Hus,  jeg  kom  til,  saa 
jeg  en." 

Kvindernes  Forbavselse  gik  snart  over  til  Forbitrelse,  og 
denne  udbrød  i  en  Strøm  af  Skældsord,  af  hvilke  „Løgner*'  og 
,, Æreskænder"  ikke  var  de  groveste. 

„Saa  sagtelig!  saa  sagtelig!''  raabte  Holm  alt  derimellem, 
,,vil  I  blot  umage  jer  til  hin  Lade  herudenfor,  kan  I  straks 
finde  Kvindfolket  med  hendes  nyfødte  Horeunge,  og  selv  vil  I 
da  se,  om  hun  hører  eder  til,  eller  om  det  er  en  fremmed,  som 
gør  eder  og  eders  By  denne  Ære." 

Med  disse  Ord  sporede  han  sin  Hest  og  red  sin  Vej  Øster 
ud  af  Neuenkirchen. 

Efter  at  have  ledsaget  den  dem  ubekendte  Mand<3  Henfart 
med  fornyet  Skælden  begyndte  de  at  tage  hans  Ord  i  Over- 
vejelse og  besluttede  at  undersøge  det  betegnede  Hus.  Nogle 
Naboersker,  som  deres  højrøstede  Skænderi  havde  hidlokket, 
meddeltes  denne  Nyhed,  og  alle  ilede  ud  til  Laden.  — 

Stiltiende  nærmede  de  sig  denne  og  hørte  straks  et  spædt 
Barns  dæmpede  Skrig.  En  efter  den  anden  kiggede  gennem 
Hullet  i  Porten  og  saa  ligeledes,  hvad  Holm  havde  set.  — 

Med  tavse  Tegn  paa  Forfærdelse  og  Afsky  ilede  de  tilbage 
ind  i  den  Gaard,  som  Laden  tilhørte.  Da  Mand  og  Kone  der 
havde  fattet  Sammenhængen  i  den  Fortælling,  der  fremførtes 
af  flere  Stemmer  paa  een  Gang,  raabte  den  sidste: 

„Saa  skal  ogsaa  den  og  den  flytte  og  føre  hende  ud  med 
samt  hendes  Unge!  —  hvem  er  hun?" 

Det  kunde  ingen  besvare;  men  alle  var  enige  i,  at  hun 
maatte  være  langvejs  fra,  saasom  ikke  en  eneste  af  dem  vidste 
at  have  set  hende  tilforn.  Saa  glad  paa  Byens  Vegne,  som  man 
nu  var  ved  denne  Forvisning,  saa  forbitrede  blev  dens  Indvaa- 
nere  —  især  den  kvindelige  Del  —  over  slig  Skamplet,  paasat 
dem  af  fremmed  Liderlighed.  Konen  i  Gaarden  erklærede,  at 
Skøgen  straks  skulde  udjages;  men  hendes  Mand,  der  ikke  tog 
sig  den  formentlige  Vanære  saa  nær  til  Hjerte,  mente,  at  man 
kunde  forunde  hende  Husly  til  næste  Morgen,  da  hun  og  Barn 
ellers  vilde  omkomme  i  den  kolde  Efteraarsnat.  Heri  fandt  han 
den  heftigste  Modstand  hos  de  ærekære  Koner;  dog  skulde  hans 
kolde  Bestemthed  til  sidst  have  sejret,  hvis  ikke  en  af  dem 
uformærkt  havde  tilhvisket  Hustruen,  at  han  vistnok  maatte 
have  Aarsager,  hvorfor  han  med  saa  stor  Ømhed  tog  sig  af 
Horekvinden. 

Den  mistænkelige  Ægtefælle  gemte  ikke  længe  paa  den  med- 
delte Formodning,  men  sagde  sin  Mand  lig«  i  Øjnene,  at  der- 

som    han    ikke    straks    lod    Kvinden    udkaste,    kunde    Folk 
ikke  tro  andet,  end  at  hun  jo  maatte  være  hans  eget  Boelskab. 

Da  steg  det  ditmarsiske  Blod  ham  til  Hovedet,  og  mere  ra- 
sende end  nogen  af  Konerne  raabte  han: 

,,Før  saadan  en  Mistanke  skal  falde  paa  mig,  før  skal  jeg 
svide  min  egen  Hytte  af  og  indebrænde  det  fordømte  Pak.** 

Med  et  vildt  Skrig  bifaldtes  denne  grusomme  Beslutning. 
Manden  sprang  ind,  rev  en  Brand  af  Ildstedet  og  for  i  Spidsen 
for  alle  Kvinderne  ud  til  Laden.  Her  bad  vel  den  med  Hensyn 
til  hans  Troskab  beroligede  Hustru,  at  han  vilde  skaane  deres 
Ejendom,  erklærede,  at  det  var  jo  nok,  naar  Skøgen  blev  ud- 
jaget, og  greb  ham  om  Armen  for  at  holde  ham  tilbage:  men 
han,  ophidset  —  som  ofte  de  koldeste  Gemytter  —  lige  til  Van- 
vid, stødte  hende  fra  sig,  for  som  en  Hvirvelvind  rundt  om 
Huset  og  stak  Ild  paa  alle  fire  Hjørner  af  Taget.  I  nogle  Øje- 
blikke stod  de  forbavsede  Kvinder  stille  og  saa  til;  men  da 
Luen  begyndte  at  slikke  op  ad  det  tørre  Straa,  udstødte  de  et 
Rædselsskrig  og  ilede  til  Døren  for  at  aabne  den. 

Den  rasende  Ditmarsker  stillede  sig  foran  samme  og  vær- 
gede den  med  sin  Brand,  der,  omsvinget  i  Luften,  glødede  og 
gnistrede  de  angribende  i  Møde;  for  al  den  Hujen  og  Raaben 
hørtes  endnu  intet  fra  Husets  Indre. 

Hustruen,  der  til  saadan  Yderlighed  havde  bragt  sin  Ægte- 
mage, udfandt  nu  hurtigt  et  Middel  til  at  dæmpe  Ildebranden 
i  hans  Sind. 

,,Er  du  gal?'*  raabte  hun,  ,, dersom  du  indebrænder  hende, 
vil  Folk  sige,  at  du  ikke  turde  lade  os  se  hende  —  luk  op!  luk 
op!  at  hun  kan  komme  ud!"  — 

Det  virkede.  Øjeblikkelig  omsindet  vendte  han  sig  og  rev 
Døren  op,  men  og  i  samme  Øjeblik  skreg  de  til  ham: 

„Taget  falder!  red  dig!  red  dig!" 

Han  sprang  baglæns  ud  fra  Huset,  og  tæt  foran  ham  skred 
det  brændende  Tække  ned  for  Døren.  Igennem  Flammer,  Røg 
og  Gnister  saas  den  indespærrede  springe  hid  og  did  med  Bar- 
net i  sine  Arme,  skrigende  i  Dødsangst  om  Hjælp  og  Frelse. 

Døren  var  spærret;  man  for  omkring  til  de  andre  tre  Sider 
—  ogsaa  her  laa  den  brændende  Vold  —  Redning  var  umulig: 
Halmen  derinde  var  nu  ogsaa  antændt  —  hele  Huset  var  et 
Baal  —  snart  hendøde  de  ulykkeliges  Skrig  1  Luernes  Buldren 
og  Bragen. 

I  denne  samme  Stund  red  Reimer  fra  Holsten  ind  ad  Dit- 
marsken paa  Vejen  til  Neuenkirchen  og  WOhrden.  Lang  og  be- 

sværlig  havde  hans  Rejse  været.  Bremens  Erkebisp  kunde,  eller 
rettere  vilde  ikke  opfylde  hans  Ønske:  han  havde  jo  kun  den 
tomme  Titel  af  Ditmarskernes  Skytsherre,  men  ingen  Magt  og 
ingen  Fordel;  han  var  kun  det  Skærmbrædt,  bag  hvilket  de 
stolte  og  ubændige  Marskboere  trodsede  Konger  og  Fyrster  og 
skaltede  og  valtede  efter  Behag  i  eget  Land. 

Reimer  blev  i  Bremen  først  opholdt  med  tvetydige  Løfter  og 
siden  rentud  afvist.  Han  drog  nu  til  Rom;  men  her  var  for  den 
enfoldige  og  ligefremme  Marskbonde  saa  mange  Krogveje  at 
gaa,  saa  mange  lavere  og  højere  Trappetrin  at  belægge  med 
Guld,  at  han  først  saare  sent  vandt  op  til  den  pavelige  Trone 
og  naaede  sine  Ønskers  Maal.  — 

Med  Dispensationen  paa  sit  glade  Bryst  ilede  han  ud  af  den 
sidste  holstenske  Grænseby,  da  han  bemærkede  hin  Ildløs  inde 
i  Marsken.  Den  forekom  ham  som  et  Glædesblus,  antændt  af 
den  elskede  for  at  fejre  og  belyse  hans  Hjemkomst. 

Langt  ud  paa  Aftenen  naaede  han  Neuenkirchen.  Paa  den 
vestlige  Kant  af  Byen  kom  han  lige  forbi  Brandstedet,  hvor  kun 
dunkelrøde  Emmer,  enkelte  fremspringende  Gnister  og  den 
svedne  Lugt  tilkendegav  ham,  at  her  havde  den  Ildebrand 
været,  som  han  langt  borte  i  Skumringen  havde  set.  Ubekymret 
red  han  videre  ad  Wohrden  til,  inderlig  frydende  sig  til,  hvor 
sødt  det  dyrebare  Brev  vilde  overraske  den  længselsfulde  Pige. 

Det  var  Midnat,  da  han  ved  sin  heftige  Banken  vakte  alle 
Mennesker  i  Hans  Wollersiens  Gaard.  „Hvor  er  Telsef'  var 
hans  første  Ord.  Hun  var  to  Dage  i  Forvejen  gaaet  til  Lunden 
at  besøge  sin  Moster  —  lød  Svaret.  Næppe  gav  han  sig  Tid  til 
at  vise  Faderen  det  pavelige  Løsebrev;  paa  en  af  dennes  Heste 
svang  han  sig  og  fløj  af  Sted  til  Lunden.  Der  vidste  ingen  af 
Telse  at  sige. 

Bespændt  med  tunge  Anelser,  mindende  sig  hin  sidste,  ej 
uskyldige  Fenstren,  kom  han  atter  tilbage  og  fyldte  Huset  med 
Forfærdelse.  —  Ved  første  Daggry  drog  alle  ud  at  lede. 

Intet  Spor  før  Neuenkirchen:  en  Mand  fra  Epperwohrden, 
som  kendte  Telse  Wollersien,  havde  mødt  hende  der  hin  Aften 
og,  da  han  var  kommet  hende  langt  forbi,  med  Forundring  set, 
at  hun  gik  ind  i  den  nu  afbrændte  Lade. 

Den  frygtelige  Gaade  var  opløst.  —  Hvad  hjalp  det  den 
hævnfnysende  Yngling,  den  ulykkelige  barnløse  Fader,  at  de 
opvakte  en  Borgerkrig  mellem  de  tvende  Byer,  at  hundrede 
maatte  udgyde  deres  uskyldige  Blod,  at  omsider  Mordbrænde- 
ren blev  udleveret  og  paa  det  grusomste  henrettet?  De  ynkeligt 

myrdede  kunde  ikke  mere  kaldes  til  Live,  og  den  rette  Ophavs- 
mand til  Ugerningen  blev  aldrig  opdaget. 


I  Aaret  1559,  da  Ditmarskens  Frihed  gik  til  Grunde,  da  fem 
Sognefogder,  de  sidste  tilbageblevne  af  otte  og  fyrretyve,  faldne 
i  den  fortvivlede  frugtesløse  Kamp  —  bønfaldende  aflagde  Kong 
Hans's  Ætling  den  herefter  aldrig  brudte,  aldrig  fortrudte  Hyl- 
dingsed:  da  var  Reimer  Våget  af  Wimerstedt  en  af  disse  fem» 
en  gammel  Ungkarl  paa  to  og  firsindstyve  Aar. 


•  Trykt  i  „Nordlyset",  1829,  XI.  B. 

'  Det  er  Bryllup  i  Dag. 

'  Grev  Geert  den  Skaldede  (Niels  Ebbesens)  vilde  undertvinge  Ditmarsken. 
Han  trængte  ind  til  WObrden  og  adsplittede  Fjendernes  liden  Hær;  en  Del  af 
denne  søgte  ind  i  Kirken,  og  da  de  ikke  vilde  overgive  sig,  lod  Greven  sætte 
Ild  paa  Taget.  Da  det  smeltede  Bly  dryppede  ned  paa  Ditmarskerne,  gjorde  de 
i  Pine  og  Fortvivlelse  et  Udfald.  Flere  strømmede  fra  alle  Kanter  disse  til 
HJælp:  Holstenerne  blev  slagne  —  to  Tusinde  faldt  —  Greven  maatte  søge  sin 
Frelse  i  Flugrten.  Han  saa  aldrig  Ditmarsken  mere.  men  vendte  sine  Vaaben 
mod  Norden.      (B.s  Note.) 


LETAOQ^ 


I. 

Hj  ærtekære  Ven  I 

Uersom  det  sorte  Segl  for  Brevet  har  indjaget  dig  nogen 
Forskrækkelse,  saa  lad  disse  første  Linier  igen  berolige  dig 
med  Hensyn  til  den  Familie,  du  elsker!  Den  er  endnu  hel  og 
urørt  af  DødeniS  Knokkelhaand;  og  dog  har  han  været  her  i 
Huset,  den  ubønhørlige!  og  taget  med  sig  et  elskeligt  Væsen, 
hvis  Savn  vi  alle  føler,  fra  mig  selv  af  og  lige  ned  til  det  yngste 
Menneske  paa  Gaarden,  min  lille  treaarige  Fran^ois. 

Du  vide  da:  i  Gaar  otte  Dage  ledsagede  vi  til  hans  jordiske 
Hvilested  vor  gamle,  kære  Letacq. 

Det  var  en  Begravelse,  om  hvilken  mine  Bønder  sagde,  at 
ingen  Greve  kunde  forlange  den  bedre.  Og  vistnok,  dersom  Lig- 
skarens Sorg  kan  betragtes  som  Maalestokken  for  den  Heden- 
gangnes Værd,  da  blev  Frangois  Letacq  fyretelig  begravet. 

Gaardens  mandlige  Tyende  bar  hans  Kiste;  uden  for  dem  gik 
det  kvindelige.  Nærmest  Liget  gik  Mademoiselle  Partouneaux 
og  lille  Frangois:  han  som  Navne,  hun  som  Landsmandinde  var 
jo  hans  nærmeste. 

Derefter  kom  mine  øvrige  seks  Børn  —  Par  om  Par  —  min 
Kone  og  jeg,  Forvalteren,  Hovmesteren,  Skriveren,  Kammer^ 
jomfruen.  Husholdersken  etc.  etc,  samt  adskillige  uindbudne 
fra  Præstens;  ingen  blev  hjemme  paa  Liliedal  uden  Vægteren 
og  den  gamle  sengeliggende  Kirstine. 

Den  almindelige  —  jeg  kunde  næsten  sige  trivielle  —  Skik 
med  Blomsterstrøning  anbragtes  her  ikke  uden  rørende  Be- 
tydning; det  var  jo  Blomstergartnerens  Børn,  der  fulgte  deres 
Fader  i  Graven!  Enhver  af  Følget  bar  sin  Krans,  den  mine 
Døtre  havde  bimdet,  og  det  saaledes,  at  hver  Krans  bestod  kun 
af  een  særskilt  Blomsterart. 

St.  St.  Blicher:  Samlede  Noveller.  III.  ^ 

Jeg  har  været  med,  hvor  Sarkofagen  prydedes  med  Kaarde, 
med  Stjerner  og  Ordensbaand;  men  prægtigere  tyktes  mig  her 
disse  Naturens  simple  Insignier,  disse  Kærlighedens  og  Ven- 
skabets, Sorgens  og  Trøstens,  Savnets  og  Haabets  Symboler  paa 
Gartnerens  Kiste. 

Og  ingen  Krans  henlagdes  uden  en  Taare  eller  dog  et  op- 
rigtigt Suk;  thi  var  der  vel  nogen  blandt  dem  alle,  som  ikke 
af  den  venlige  Letacq  havde  modtaget  snart  en  Blomst,  snart 
en  hel  Buket,  altid  ledsaget  af  et  Nik,  et  Smil  eller  en  god- 
modig Skæmt? 

Du  har  vist  ikke  glemt  ham,  den  gamle  Kavaler,  naar  han 
i  sin  Søndagsstads  kom  trippende  med  Blomsterkurven  paa  Ar- 
men og  uddelte  Floras  Gaver?  Min  Mariane  har  højst  træffende 
aftegnet  ham  i  hans  snævre  grønne,  enradknappede  Kjole,  som 
altid  var  hægtet  lige  under  det  vældige  Kalvekryds,  i  den  gule 
langskødede  Vest,  de  bla^flammede  Bomuldsstrømper  og  sølv- 
spændte Sko,  og  Hatten  kækt  paa  det  ene  Øre.  Karle  og  Piger, 
lutter  virkelige  Portrætter,  slutter  en  Halvkres  foran  ham  — 
thi  han  har  Ryggen  imod  Haveporten  for  at  værge  sin  Skat; 
ellers  skulde  de  røverske  Hænder  spilde  ham  Fornøjelsen  af  en 
skønsom  og  med  vittige  bonmots  krydret  Uddeling.  —  Det  Øje- 
blik er  valgt,  da  han  rækker  en  kæmpemæssig  Malkepige  en 
Solsikke  saa  stor  som  en  Tallerken  med  de  Ord:  „ma  beditt! 
un  beddi  Bolomsr 

Men  jeg  kommer  fra  Begravelsen.  Da  Liget  var  nedsænket, 
afsang  mine  Børn  følgende,  af  Hovmesteren  forfattede  Smaa> 
vers: 

Du  visnede  med  Løvet 
Og  sank  1  Døden  hen; 
Thi  vil  dit  støv  med  Støvet 
Forene  sig  igen. 

Din  Blomstertid  var  omme 
Paa  denne  Verdens  O; 
Thi  maa  til  Jorden  komme 
Du  som  et  modent  Frø. 

Af  Jorden  est  du  kommen, 
Til  Jorden  maa  du  gaa. 
Og  atter  du  til  Dommen 
Af  Jorden  skal  opstaa. 

Efter  Jordpaakastelsen  holdt  Præsten  en  kort,  men  meget 
passende  og  hjertelig  Parentation  over  de  Ord:  ,,Jeg  er  en  frem- 

med  og  en  Gæst  hos  eder;  giver  mig  en  Ejendom  til  en  Be- 
gravelse!" 

Og  da  nu  denne  Ejendom  af  vor  kære  Gæst  var  taget  i  Be- 
siddelse, da  dette  hans  ydmyge  Vinterhus  var  takt  med  sit 
Grønsvær,  istemtes  efterstaaende  Slutningsstrofer: 

Na  lader  vi  ham  sove 
I  Jordens  Moderfayn! 
Fra  Livets  vilde  Vove 
Han  fandt  sin  trygge  Havn. 

Sødt  hvile  han  Ira  Sorgen 
I  dybe  Nattero! 
Til  evigt  Foraars  Morgen 
Skal  aabne  Gravens  Bo. 

Hvad  Mørket  her  omfatter, 
Igen  dog  Lyset  ser. 
Det  Frø  fremspirer  atter 
For  ej  at  visne  mer. 

Graven  er  midt  Østen  for  Kirkens  Gavl,  tæt  ved  Muren.  Den 
skal  indhegnes  med  et  Jerngitter  og  prydes  med  en  Sten,  som 
jeg  lader  komme  fra  København,  og  som  endnu  en  Række  af 
Aar  skal  bevare  den  saliges  Minde  hemeden,  hvor  dog  intet  for- 
eviges, men  alt  er  kun  „for  en  Tid". 

Og  hvor  snart  kan  ikke  den  Tid  komme,  da  man  paa  dette 
Marmor  vil  ladse: 

,yFrangoi8  Letacq, 

født  paa  Chateauvieux  i  Frankrig  4768, 

død  paa  Liliedal  i  Danmark  4829, 

Han  var  et  godt  Menneske.' 


n- 


og  spørge:  „Hvad  monstro  det  var  for  en  Letacq?  Hvorledes  er 
du  kommet  til  at  lægge  dine  Ben  her  i  Danmark?  Et  godt  Men- 
neske! ^et  er  meget  sagt  —  det  er  en  stor  Ros,  naar  den  er 
sand." 

Jo,  sand  er  den;  og  du  glemmes  vist  ikke  der,  du  gode  Sjæll 
der,  hvor  Monxmienteme  er  varigere  end  Marmor. 

Siden  denne  Dag  har  saavel  jeg  selv  som  min  hele  Familie 
fornummet  den  Tomhed,  som  følger  oven  paa  en  kær  Vens  Bort- 
rejse, paa  Adskillelsen  fra  et  behageligt  Selskab:  mein  har  ingen 
Hovn  af  sit  Arbejde,  ingen  Stadighed  nogonsteds,  man  drives 
uvilkaarlig  hid  og  did  med  en  Slags  Uro,  lig  den,  som  en  fan- 
gen Trækfugl  ytrer  mod  Rejsetiden. 

84* 

Vel  ti  Gange  om  Dagen  har  vi  været  i  hans  Kammer,  beset 
alle  hans  smaa  Efterladenskaber  og  gaaet  igen:  vi  har  kigget 
til  hans  Lommeur,  som  nu  er  gaaet  i  Staa,  men  som  ingen  af 
os  har  tænkt  paa  at  trække  op;  bladet  i  hans  sølvspændte  Bøn- 
nebog —  et  gammelt  Arvegods  i  hans  Familie;  —  trukket  Gar- 
dinet bort  fra  hans  Garderobe  og  trukket  det  for  igen;  stirret 
paa  hans  tamme  Stillids,  der  maaske  skulde  have  svæltet  til 
Døde,  hvis  den  ikke  selv  havde  mindet  os  ved  at  drage  sin 
tomme  Ædekop  og  Fingerbølle  op  og  ned;  og  endelig  kastet  et 
Blik  til  hans  halvt  henvisnede  Rosentræ,  som  Christiane  først 
i  Gaar  sansede  at  v<ande. 

Kommer  vi  i  Haven,  gaar  det  os  ligesaadan:  vi  gaar  fra  det 
ene  Kvarter  til  det  andet,  fra  Blomst  til  Blomst;  finder  ikke, 
ved  ikke,  hvad  vi  søger  —  ak!  det  er  Gartneren,  der  fattes;  det 
er  den  ejegode,  den  ædle  Letacq!  han  har  forladt  sine  Blom- 
ster. 

,,De  visner  af  Sorg  og  Længsel,"  siger  Julie. 

,,Asteren  ikke,"  siger  Mariane,  ,,den  ved,  hvor  han  er  —  den 
ser  op  til  Himmelen,  til  de  andre  Stjerner,  efter  ham."  — 

Mest  bryder  os  vor  lille  Frangois  med  sine  mange  Spørgs- 
maal:  ,,Hvor  er  store  Francois?  Lille  Frangois  vil  hen  til  ham! 
Er  han  paa  Kirkegaarden?  Er  han  hos  vor  Herre?  —  Det  siger 
Mo'er  —  mig  vil  ogsaa  til  vor  Herre  — " 

Og  saaledes  gaar  det  i  eet  væk;  den  lille  Sladdermund,  tror 
jeg,  tænker  endnu  mest  paa  sin  bortfarne  Ven,  som  om  det 
anede  ham,  at  han  var  den,  der  først  skulde  glemme  ham. 

Aldrig  glemmer  jeg  hans  Afsked  med  os.  Det  var  den  samme 
Dag,  som  han  døde  om  Natten;  han  ytrede  selv  det  Ønske  at 
sige  os  det  sidste  Farvel.  Han  var  ved  sin  fulde,  sin  lyse  For- 
stand, og  dertil  i  en  Sindsstemning,  som  kun  en  god  Sjæl  be- 
holder i  det  store  Øjeblik,  da  den  flytter  fra  et  rent  og  uvanhel- 
liget  Legeme. 

Da  vi  traadte  ind  i  Kammeret,  sad  han  over  Ende  og  ven- 
tede paa  os;  min  ældste  Søn  stod  ved  Hovedgærdet  og  under- 
støttede ham  —  det  var  just  hans  Tur  at  passe  den  syge.  — 
Oldingens  Livskræfter  syntes,  inden  de  vilde  forlade  Legemet, 
alle  at  have  forenet  sig  i  de  klare,  spillende  Øjne;  den  rejse- 
færdig« Sjæl  havde  nu  kun  dette  ene  Organ  for  Meddeling^iD 
af  sine  ømme  Følelser;  han  saa  vekselvis  paa  os  alle,  smilede 
og  nikkede. 

Længst  og  inderligst  dvælede  hans  Blik  paa  lille  Frangois, 
hvem  min  Kone  bar  paa  Armen;  Barnet  rakte  efter  sin  gamle 

Ven  —  min  Kone  lagde  Gluttens  friske  Læber  til  den  døendes 
blege  Mund  —  de  sidste  Taarer  randt  over  hans  Kinder  — 
Mælet  vendte  endnu  engang  tilbage,  for  sidste  Gang  hviskede 
han  sit  „adieu  mon  amir  —  hans  Øjne  brast,  den  salige  Sjæl 
var  ikke  mer  i  Legemet. 

Det  har  altid  forekommet  mig,  at  Alderdom  var  en  Tilstand, 
en  Beskaffenhed,  der  alene  angik  Legemet.  Det  synes  vel,  som 
om  visse  Sjælskræfter  taber  sig,  svækkes,  forældes:  Hukommel- 
sen, for  Eksempel,  aftager  i  Hurtighed,  Klarhed  og  Omfang, 
ligesom  de  Sanser,  ved  hvis  Hjælp  Kundskabernes  Forraad  ind- 
samledes, vorder  affældige:  Skarpsindigheden  sløves,  Dømme- 
kraften slappes;  dette  kalder  vi  at  g  a  a  i  B  a  r  n  d  o  m!  et  skønt, 
et  ædelt  Udtryk  for  den,  der  opfatter  den  rigtige  Betydning: 
„Oldingen  bliver  atter  Barn,"  er  det  ikke  det  samme  som  „han 
bliver  ung  igen?"  Sjælen  bor  i  et  gammelt  Hus,  hvorved  den 
kedes  og  ledes.  Den  vorder  barnlig  paa  ny,  at  den  forynget 
kan  hensættes  i  evig  Ungdoms  Stand. 

Det  er  højst  mærkeligt,  at  i  den  høje  Alderdom  forsvinder 
Livets  mellemste  Periode  først  af  Erindringen;  Barndoms- 
tidens Minde  holder  sig  længst  og  klarest,  eller  oftere:  vender 
efter  flere  Aars  Forglemmelse  i  fuldkommen  lyse  Billeder  til- 
bage. Uskyldsalderen  kommer  igen;  den  forjager,  formørker  det 
med  Sorg,  med  Anger  blandede  Minde  om  en  urolig,  møjefuld 
Manddom  for  atter  i  yndigt,  skyfrit,  ufordunklet  Morgenskær 
at  fremstille  Livets  skønne  Vaar:  ,,vi  bliver  Børn  igen, 
før  vi  kunne  komme  ind  i  Himmelens  Rige." 

Jeg  er  ikke  vis  paa,  om  du  fuldelig  forstaar  mig,  eller  om 
jeg  tydelig  nok  kan  udtrykke  mine  Tanker;  men  til  Oplysning 
vil  jeg  meddele  dig  et  meget  betydningsfuldt  Eksempel. 

Natten  før  vor  elskelige  Vens  Død  vaagede  jeg  dens  sidste 
Halvdel  hos  ham.  Han  havde  ligget  et  Par  Timer  i  dyb  Søvn; 
pludselig  vaagnede  han,  udstrakte  sine  Arme  og  hviskede  ømt 
fortroligt: 

,, Suzette!  her  er  Jonqvillen,  jeg  lovede  dig  —  kom  nu  og 
kys  mig  for  den!  din  Maman  bryder  sig  jo  slet  ikke  derom  — 
kom,  søde  Suzette!" 

Og  i  denne  Tone  Vedblev  han  længe  at  fantasere  om  en  Kær- 
lighed, som  var  fyrretyve  Aar  gammel,  og  som  han  i  Sund- 
hedstilstand saare  sjælden,  og  stedse  med  Rolighed,  ja  næsten 
med  Ligegyldighed  omtalte;  og  —  synderlig  nok  —  jeg  hørte 
ham  nu  første  Gang,  efter  næsten  lige  saa  lang  Tids  Forløb, 
tale   Modersmaalet  rent  og   ublandet  med   danske   Ord,    dette 

gascogniske  Ma€d,  som  forekommer  de  øvrige  Franske  saa 
snurrigt,  men  mig  saa  naivt  og  hjerteligt. 

Denne  Suzette,  hans  inderlig  elskede,  hvem  han  havde  saa 
højmodig  frasagt  sig  for  at  opfylde  ædlere,  men  tungere  Plig- 
ter, hun  var  da  endnu  ikke  udslettet  af  hans  kærlige  Erindring 
ved  et  Mellemrum  af  fyrretyve  Aar  og  fire  Hundrede  Mile!  Han 
var  nu  igen  den  fyrige,  forelskede  Yngling,  der  kun  levede  og 
aandede  i  Kærlighed!  han  sværmede  atter  omkring  ved  Dor- 
dognes  Bredder,  imellem  Medocs  Vinhaver,  bandt  Kranse  af 
Jonqviller  og  Jasminer  for  at  smykke  Ungmøens  glinsende 
Ravnehaar!  han  dansede  atter  ved  hendes  Haand  i  de  svale, 
duftende  Orangelunde,  han  var  atter  den  kælne  Knøs  paa  atten 
Aar. 

Saa  ældes  da  Kærlighed  aldrig!  Den  kan  slumre 
en  Levealder,  men  den  opvaagner  igen  paa  Gravens  Rand,  den 
vaagner  med  Ungdoms  Kraft  i  Oldingens  Barm,  i  hans  bri- 
stende Hjerte,  naar  han  nærmer  sig  Dødens  skumle  Porte  — 
mon  dette  for  evigt  at  dø,  for  at  følge  Støvet  i  Graven,  for  med 
et  falskt  Haab  grusomt  at  daare  den  bortflygtende  Sjæl?  Mon 
ikke  meget  mere  for  med  saa  sød  én  Anelse  at  mildne  dens 
Bortgang  fra  Legemet,  dens  sidste  Kamp  mod  Frygt  og  Smerte? 

Hvor  dog  alt  minder  mig  om  den  bortgangne  Ven!  —  I  Mor- 
ges kommer  Skytten  og  fortæller  mig,  at  han  for  et  Øjeblik 
siden  har  set  den  første  Snæppe. 

,,Det  er  Skade,"  lagde  han  til  med  et  kunstlet  Smil,  „at  Le- 
tacq  ikke  levede  saa  længe,  til  han  kunde  taget  den  Jagt  med 
—  det  var  en  Karl  til  Snæppeme!" 

Da  han  satte  Hovmesteren  af,  raabte  han  til  ham:  ,|Pas  nu 
vel  paa!  det  var  altid  salig  Letacqs  Post." 

Den  gode  Student  er  en  maadelig  Jæger;  han  fejlede  tre 
Snæpper  efter  hinanden;  da  raabte  Skytten  vranten: 

„Det  skulde  været  Letacq!  tirez  haut!  —  bous!  der  laa  hun!" 

—  Ogsaa  jeg  skød  et  Par  slemme  Bommere. 

,,Det  er  længe  siden,"  brummede  den  gamle,  „at  jeg  saa 
naadig  Herre  skyde  saa  tidt  forbi  —  det  er,"  lagde  han  ban- 
dende til,  „som  om  vi  ikke  kunde  faa  Snæpper,  undtagen  vi 
havde  ham  med  —  den  Sakrenoms  Letacq!" 

Men  det  falder  mig  nu  først  ind  —  ja  tilforladelig!  du  er 
vist  ganske  uvidende  om  den  afdødes  Ungdomshistorie.  Nu 
husker  jeg  først,  at  jeg  under  dit  sidste,  alt  for  korte  Ophold 
paa  Liliedal  ikke  fik  Tid  og  Lejlighed  til  at  fortælle  dig  den. 

Jeg  havde  næppe  begyndt,  før  min  Nabos  kom,  afbrød  mig  og 
tog  dig  saa  bort  med  sig. 

Jeg  maa  altsaa  opfylde  dette  mit  hidtil  forglemte  Løfte,  at 
ikke  alt,  hvad  jeg  foran  har  skrevet,  skal  vorde  dig  end  mere 
uforklarligt,  end  den  grevelige  Families  Forhold  til  Gartneren 
allerede  dengang  var  dig. 

Allerbedst,  jeg  sender  min  salig  Faders  selvegne  Haand- 
skrift,  som  efter  hans  Død  fandtes  i  hans  Gemme,  forseglet  og 
adresseret  til  mig.  En  stor  Del  af  Indholdet  —  især  for  saa  vidt 
Letacq  vedkommer  —  var  mig  af  hans  mundtlige  Fortællinger 
allerede  dengang  bekendt;  og  jeg  ser  ingen  Grund  til  at  dølge 
nogen  Omstændighed  for  dig,  min  dyrebare,  prøvede  VenI  Efter 
Afbenyttelsen  udbeder  jeg  mig  Manuskriptet  tilbagesendt.   — 

Gid  du  kunde  bringe  det  i  egen  højstkære  Person! 

Naar  du  vorder  færdig  med  Læsningen,  vil  du  sikkerlig 
anden  Gang  tage  dette  Brev  i  Haanden,  billige  —  ja  dele  de 
Følelser,  der  har  dikteret  det. 

Min  hele  Familie  hilser  dig  paa  det  venligste  —  Levvel! 


II. 
DEN  GAMLE  GREV  LILIEDALS  HAANDSKRIFT. 

Jeg  var  imellem  ni  og  ti  Aar,  da  min  Fader  førte  mig  til  det 
sydlige  Frankrig.  Jeg  var  bestemt  til  at  arve  Tante  Heloise,  der 
ejede  et  Gods  i  det  fordums  Gascogne,  var  Enke  og  uden  Børn; 
men  paa  det  Vilkaar,  at  hun  selv  vilde  besørge  min  fremtidige 
Opdragelse,  indtil  jeg  naaede  mit  attende  Aar. 

Da  —  saaledes  var  Planen  lagt  —  skulde  jeg  erholde  en  Of- 
ficersplads  i  Garden,  ved  hvilket  Korps  hendes  afdøde  Mand 
havde  staaet  som  Major. 

Min  Fader  opholdt  sig  kun  en  Maaneds  Tid  paa  Chateau- 
vieux  for  at  se,  hvorledes  jeg  vilde  finde  mig  i  min  nye  Stil- 
ling, og  forlod  med  ømme  Afskedstaarer  en  Søn,  som  han  aldrig 
mere  skulde  omfavne,  men  hvis  Lykke  han  fandt  sig  forpligtet 
til  paa  denne  Maade  at  fremme,  da  min  ældre  Broder,  som 
Stamherre,  var  bestemt  til  at  arve  Grevskabet. 

Det  varede  længe,  inden  man  formaaede  at  trøste  mig  over 
Tabet  af  Forældre,  Søskende  og  Fødestavn.  Min  Hjemve  var 
Baa  heftig  og  vedholdende,  at  Tante  omsider  troede  at  maatte 

forbyde  alle  og  enhver  i  min  Nærværelse  at  nævne  Danmark, 
Liliedal  og,  kort  sagt,  hvilket  som  helst  Ord,  der  kunde  minde 
mig  om  Fødelandet. 

Paa  den  anden  Side  stræbte  hun  af  al  Magt  at  gøre  mig  det 
nye  Hjem  og  alle  dets  Omgivelser  saa  behagelige  og  kære  som 
muligt;  hun  spadserede  med  mig  i  Slotshaven,  der  var  anlagt 
i  hin  stive  Smag  med  lige  og  brede  Gange,  den  ene  som  den 
anden;  Hækker  af  Taks  og  Ligustrum,  der  var  pyntede  med 
udklippede  Pyramider,  Kugler  og  andre  Figurer  baade  af  liv- 
løse og  levende  Ting;  store  Runddele  med  Springvand  i  Midten 
og  Fisk  i  Kummen;  et  Vandfald  en  miniature  paa  femten  Trap- 
petrin —  af  Tidsiede  talte  jeg  dem  adskillige  Gange  —  samt 
tillige  Terrasser,  hvis  Opgange  forsvaredes  af  Træsoldater,  der 
havde  det  Fortrin  fremfor  de  sædvanlige  af  Kød  og  Ben,  at  de 
aldrig  behøvede  at  afløses. 

Herfra  forskriver  sig  denne  min  virkelig  overdrevne  og  ubil- 
lige Modbydelighed  for  den  franske  Havekunst  og  udelukkende 
Forkærlighed  for  den  nyere  engelske.  Jeg  indser  ret  vel,  at  hin 
ogsaa  har  sine  smukke  Sider:  at  det  ej  alene  er  Kunstens  Sag 
at  komme  Naturen  til  Hjælp  —  som,  paa  Vejen  sagt, 
ret  godt  ved  at  hjælpe  sig  selv  —  men  ogsaa  at  opfinde  noget 
paa  egen  Haand.  Hvorfor  skulde  vel  det  krogede  alene  være 
skønt?  Hvi  denne  ensidige  Yndest  for  krumme  Gange,  der 
dog  minder  om  det  ene  Menneskes  møjsommelige  Fremslæben, 
det  andets  listige,  slangeagtige  Fremsnigen  og,  kort  s€igt,  alles 
Omveje  for  at  naa  et  Maal,  som  paa  den  lige  Vej  ligger  langt 
nærmere?  Kan  ikke  de  snorrette  Alleer  lige  saa  vel  erindre  Van- 
dreren om  Dydens  og  Sandhedens  afmaalte  Bane?  Terrasserne 
om  den  stejle  og  besværlige  Opgang  til  Ærens  Tempel  eller  om 
den  bratte  og  farlige  Nedgang  til  Lasternes  Afgrund?  — 

Men,  som  sagt,  Trang  og  Længsel  prægede  i  min  unge  Sjæl 
et  Indtryk,  som  aldrig  udslettes. 

Endmere  beklager  jeg,  at  noget  lignende  fandt  Sted  med 
Hensyn  til  den  franske  Digtekunst:  jeg  fik  samme  Lede  til  Ra- 
cine  og  Comcille  som  mangen  Skolediscipel  til  Horats  og  Ovid, 
og  det  af  samme  Aarsag.  Hver  Aften  maatte  jeg  fremsige  mit 
bestemte  pensum,  modtage  Rettelser  for  min  Tone  og  Udtale  og 
derpaa  høre  Tante  Elses  egen  Deklamation  saa  længe,  til  Ole 
Lukøje  meldte  sig  og  gjorde  Ende  paa  de  æstetiske  Forelæs- 
ninger. 

Dog  langt  kedsommeligere  faldt  mig  hendes  Prædikener  over 
Adelskab,  dets  store  Nytte  og  høje  Værd,  hvilke  alle  sammen 

endte  sig  med  Sammenligninger  mellem  fransk  og  dansk  Adel^ 
hvori  den  første  stedse  beholdt  Fortrinnet.  Den  højeste  Grad 
af  Torturen  var  det  for  Tante  saa  vigtige  og  behagelige  Studium 
af  vor  Families  og  hendes  afdøde  Mands  Stamtræer. 

Alle  mine  Forfriskninger  fra  disse  Arbejder  bestod  i  at  spille 
Fjederbold  med  Hovmesteren  —  der  heller  ikke  havde  stort  an- 
det at  bestille  —  samt  i  at  drille  Tantes  Skødehund  Charite^ 
at  sige,  naar  hun  ikke  var  til  Stede. 

Omsider  fornam  hun  dog,  at  jeg  tog  af  baade  i  Munterhed 
og  Kræfter,  og  da  hun  efter  sin  Maade  virkelig  elskede  mig,, 
fandt  hun  paa  at  give  mig  en  Legebroder:  det  var  Letacq. 

Slotsgartnerens  Søn  blev  saaledes  forundt  Adgang  til  de 
indre  Gemakker;  dog  under  saadanne  Indskrænkninger,  at  der- 
som Reglementet  kunde  blevet  fulgt  i  al  sin  Strenghed,  vilde 
vore  Lege  blevet  til  en  Tvang  for  os  i  Stedet  for  en  Moro:  han 
maatte  nemlig  ikke  tiltale  mig  anderledes  end  med  et  ,, Mon- 
sieur le  ComteP\  bukke  dybt  for  mig,  naar  han  kom  og  gik^ 
uden  Knur  finde  sig  i  alle  mine  Luner  —  ja  selv  i  Skældsord 
og  Slag,  om  saadant  skulde  behage  mig,  med  meget  mere;  alt 
under  Straf  af  evig  Forvisning  fra  Hove. 

Men  saa  snart  vi  var  ene,  dispenserede  jeg  ham  fra  denne 
for  os  begge  pinlige  Etikette;  thi  af  Adelsnykker  havde  jeg  ingen 
medbragt  hjemmefra,  og  de,  Tante  vilde  indpode  mig,  slog  fejl 
formedelst  hendes  mig  saa  modbydelige  Metode.  I  hendes  eller 
Hofsindemes  Nærværelse  maatte  jeg  nødvendig  forstille  mig, 
om  jeg  vilde  beholde  en  Kammerat,  der  snart  ved  sin  Munter- 
hed, Godmodighed  og  opfindsomme  Aand  blev  mig  uundværlig; 
men  paa  vor  egen  Boldgade,  i  Haven,  i  Skoven  og  Marken,  paa 
Rideture,  ved  Fiskeri,  Fuglefangst  og  saa  videre,  hed  jeg  sim- 
peltvæk  ,, Louis'*  som  han  „Frangois". 

For  at  vorde  uddannet  til  en  fuldkommen  Kavaler  lærte  jeg 
naturligvis  at  danse,  fægte  og  ride,  og  paa  min  indstændige 
Begæring  deltog  Gartnersønnen  i  alle  disse  adelige  Øvelser, 
skønt  Tante  i  Førstningen  heftig  satte  sig  derimod.  Men  uag- 
tet hendes  despotiske  Overherredømme  fik  jeg  efterhaanden  det 
rigtige  Greb  paa  at  dreje  hende  efter  min  Villie.  Det  gik  hende 
ikke  bedre  end  mangen  en  mægtig  regerende  Dronning,  der 
uden  at  vide  det  danser  efter  den  endnu  mægtigere  Yndlings 
Pibe. 

Jeg  vil  ile  forbi  et  Tidsrum  af  otte  Aar,  fordi  det  intet  inde- 
holder, som  jeg  finder  værdt  at  optegne.  Om  jeg  derfor,  efter 
Digteres  og    andre    sværmeriske  Sjæles  Talebrug,    bør    kalde 

denne  mit  Livs  sorgløse  og  daadløse  Periode  fortrinsvifi  „den 
lyksalige",  drister  jeg  mig  ikke  til  at  afgøre. 

Men  vist  er  det:  min  Erindring  dvæler  nu  langt  hellere  ved 
de  paafølgende  Aars  Farer  og  Trængsler;  og  kan  dette  vel  an- 
ses som  en  retfærdig  Naturlovs  fyldestgørende  Erstatning  for 
de  stormfulde  Dages  Frygt  og  Møje.  Saaledes  taler  den  gamle 
Sømand  ikke  om  sine  heldige  Sejladser,  hvor  Elementerne  var 
ham  gunstige,  hans  Arbejde  lidet  og  let  —  alt  for  Datiden 
behageligt,  men  ensformigt;  Stormene  derimod,  Havsnød,  Skib- 
brud, Livsfare,  disse  Begivenheder  staar  levende,  altid  nær- 
værende for  hans  Indbildningskraft,  om  disse  taler  han  gerne 
med  atter  opblussende  Ungdoms  Ild.  Billedet  ai  en  skyfri  Him- 
mel, et  roligt  Hav  efterlader  kun  svage  Indtryk  paa  hans  Hu- 
kommelse; men  dybt  indpræger  sig  de  mørke  af  Orkanen  og 
Lynilden  sønderrevne  Stormskyer,  de  bjerghøje,  fraadende  Bøl- 
ger, dem  han  med  Mod  og  ved  Dygtighed  undertvang  eller  und- 
flyede. 

Ridende,  dansende,  fægtende,  spøgende,  fiskende  naaede  jeg 
den  Alder,  da  Livet  begynder  at  vorde  Alvor;  jeg  manglede 
endnu  kun  Porte-épée  og  Epauletter  for  at  naa  den  Bestem- 
melse, min  Tante  havde  taget  med  mig;  men  Skæbnen  havde 
taget  en  anden. 

Jeg  nærmede  mig  det  attende  Aar  paa  samme  Tid,  som 
Frankrig  modnedes  til  hin  store  Krisis,  der  vendte  op  og  ned 
paa  alle  statsborgerlige  Forhold,  og  hvis  Virkninger  endnu 
fornemmes  over  den  hele  Verden. 

Jeg  anede  lige  saa  lidet  som  de  fleste  andre,  hvorhen  No- 
tablernes Sammenkaldelse  vilde  føre;  jeg  var  i  saa  Fald  ikke 
mere  fremsynet  end  Calonne  selv;  at  Tante  Else  var  lige  saa 
klog  som  jeg,  lader  sig  let  begribe.  Vi  ansaa  denne  Begivenhed 
som  noget  os  ganske  uvedkommende:  „Uétatf  c'est  le  roi,*^ 
tænkte  vi  med  Louis  quatorze  ved  hvilken  som  helst  Stats- 
begivenhed  og  drømte  mindst  om,  at  Stat  og  Konge  saa  snart 
skulde  staa  adskilte,  ja,  fjendtligt  mod  hinanden;  at  Venskabs 
og  Kærligheds  skønne  Baand  saa  mangelund  skulde  sønder- 
rives, de  blødeste  Hjerter  selv  forhærdes  —  kort,  alle  Naturens 
hellige  Følelser  for  en  Tid  omvendes  i  dette  politiske  Jord- 
skælv. 

Dets  Udbrud  bebudede  sig  vel  —  ligesom  de  fysiske  Jord- 
skælv ved  en  vis  Døsighed,  en  sygelig  Slaphed  i  Luften,  der 
virker  nedslaaende,  søvndyssende  paa  den  hele  animalske  Na- 
tur —  saaledes  dette  ved  lignende  Symptomer  i  den  moralske; 

dog,  de,  som  mærker  Tegnene,  er  mange,  men  de,  som  agter 
paa  dem,  kun  faa. 

Og  hvad  skulde  da  jeg  attenaarige  Knøs,  med  Hjertet  fuldt 
af  Kærlighed,  bryde  mig  om  Ministerskifter,  Nationalbankerot- 
ter og  andre  slige  en  forelsket  Yngling  uvedkommende  Smaa- 
ting?  — 

Men  jeg  vil  gaa  ordentlig  frem  i  min  Fortælling. 

Allerede  i  nogen  Tid  havde  jeg  bemærket  en  paafaldende 
Forandring  hos  min  kære  Legebroder.  Snart  var  han  usædvan- 
lig stille  og  ordknap  og  snart  igen  overgiven  og  snaksom.  Stun- 
dom kunde  Fisken  drage  hans  Korketold  under  Vandet,  Haren 
springe  op  lige  for  hans  Na&se,  uden  at  han  satte  en  Finger  i 
Bevægelse. 

Raabte  jeg  i  første  Fald  til  ham:  ,,FrancolsI  træk  op!"  trak 
han  Snøren  i  Stykker  eller  rev  Krogen  ud  af  Fiskens  Mund; 
og  skreg  jeg  i  sidste  Fald:  „tirez  basr  saa  han  op  i  Luften 
eller  skød,  naar  Haren  var  saa  langt  borte,  at  man  ikke  kunde 
række  den  med  en  Riffelkugle.  Da  dette  nogle  Gange  saaledes 
var  indtruffet,  blev  jeg  ærgerlig  og  skændte. 

Han  slog  paa  Bøssekolben  med  den  flade  Haand  og  sagde: 
„Sacré  nom!  det  er  Suzettes  Skyld." 

„Hvad  for  en  Suzette?"  spurgte  jeg. 

,, Møllerens  Suzette!"  svarede  han. 

,,Hvad  for  en  Møller?"  spurgte  jeg  igen. 

„Suzettes  Fader!"  svarede  han  igen. 

Heraf  blev  jeg  ikke  klogere;  men  da  jeg  nu  besindede  mig 
paa,  at  Letacq  bestandig  paa  vore  Jagtvandringer  viste  en  sær- 
deles Forkærlighed  til  Revieret  omkring  Møllen  Jouillac,  at,  om  vi 
end  gik  ud  paa  en  anden  Kant,  han  dog  omsider  trak  derhen, 
at  han  da  stedse  havde  et  lille  Svipærinde  ind  i  Møllen,  saa 
efter  dit  og  saa  efter  dat  —  ved  at  komme  alt  dette  i  Hu,  kunde 
jeg  selv  begynde  uden  hans  Hjælp  at  orientere  mig. 

Jeg  kendte  noget  lidet  til  Kærlighed,  men  kun  af  Racine  og 
Tante  Else.  Det  var  altsaa  den  højere  Kærlighed  —  den  i  højere 
Stænder  —  efter  Tantes  Beskrivelse,  der  dog  ikke  svarede  til 
Racines,  et  Arrangement  mellem  tvende  gode  Huse,  der  satte 
dem  i  en  vis  Forbindelse  formedelst  en  Ægteskabskontrakt,  op- 
rettet mellem  Sønnen  af  det  ene  og  Datteren  af  det  andet.  Eller, 
betragtet  fra  en  fornøjeligere  Side,  et  Drama,  i  hvilket  Forstan- 
den havde  en  Hovedrolle,  Hjertet  en  Statistrolle,  sem  endtes 
altid  dermed,  at  Kavaleren  med  Anstand  og  Sirlighed  knælede 
for  Damen,  og  at  denne  lige  saa  pænt  rejste  ham  op  igen,  og 

at  begge  da  forklarede  Tilskuerne  Betydningen  af  en  saadan 
Handling,  idet  de  sagde  eller  sang:   „Nous  rvous  aimons.''  — 

Vel  havde  Poeten  givet  Vink  om  adskillige  Lidenskaber,  der 
ved  slig  Lejlighed  sattes  i  Bevægelse;  men  jeg  forstod  dem  ikke, 
hvorvel  det  an«de  mig,  at  der  undertiden  maatte  høre  mere  til 
end  at  lægge  den  højre  Haand  paa  det  venstre  Bryst,  med  den 
venstre  løfte  Kaarden  i  Vejret,  medens  man  nedlod  sig  paa  det 
højre  Knæ  og  sukkede;  „/e  vous  adorer 

Instinktmæssig  antagende,  at  der  ogsaa  maatte  kunne  gives 
en  Slags  Kærlighed  i  de  lavere  Stænder,  og  nysgerrig  efter  at 
vide,  hvorledes  samme  producerede  sig,  spurgte  jeg  Frangois, 
om  han  elskede  Suzette  og  hun  ham. 

Paa  Bekræftelsen  af  dette  Spørgsmaal  erklærede  jeg,  at  jeg 
vilde  se,  hvorledes  de  bar  sig  ad,  og  derfor  følges  med  ham  ind 
i  Møllen. 

Francois  gjorde  et  Luftspring  af  Glæde  over  denne  min 
Beslutning  og  udbrød  i  en  Strøm  af  Lovtaler  over  den  lille  Møl- 
lerdatters  Aands-  og  Legems-Fuldkommenheder.  Derpaa  beret- 
tede han  mig,  at  der  fra  Forældrenes  Side  intet  stod  i  Vejen 
for  hans  Ønsker,  naar  han  blot  havde  Sikkerhed  for  at  erholde 
Gartnertjenesten  efter  sin  Fader,  til  hvilket  han  sikkert  haa- 
bede  jeg  ved  min  store  Indflydelse  hos  Tante  let  vilde  kunne 
forhjælpe  ham  straks,  uden  at  jeg  skulde  behøve  at  opsætte 
det,  til  jeg  selv  engang  blev  Herre  af  Gaard  og  Gods. 

,,Den  maa  du  være  saa  vis  paa,  som  om  du  allerede  havde 
den,"  sagde  jeg;  „men  hvorfor  har  du  ikke  før  sagt  mig  noget 
herom?" 

fySacré  nomP'  raabte  han,  ,,ieg  har  ikke  selv  vidst  det  før; 
jeg  vidste  nok,  at  vi  elskede  hinanden,  men  først  i  Aftes  kom 
vi  til  at  snakke  derom  og  med  det  samme  bede  de  gamle  om 
deres  Minde." 

Under  denne  korte  Samtale  havde  vi  tilbagelagt  den  lange 
Dal,  som  adskilte  os  fra  Møllen,  og  nærmede  os  med  Storm- 
skridt til  min  Stalbroders  Paradis. 

Mølleren  og  hans  Kone  modtog  os  i  Døren.  Den  førstes  kry- 
bende, sleske  Væsen  gjorde  straks  et  modbydeligt  Indtryk  paa 
mig  og  forfejlede  derfor  ganske  den  ikke  utydelige  Hensigt  at 
indynde  sig  hos  den  tilkommende  Stamherre. 

Hans  evindelige:  ,,Hr.  Greve!  Deres  Naade!  min  naadige 
Herre!"  var  stedse  ledsaget  af  kluntede  Buk  og  vamle  Smil,  og 
hans  hundske  Væsen  klædte  ham  saa  meget  værre,  som  han  var 
en  stor,   velvoksen  og  smuk  Mand,   hvis  regelmæssige  Ansigt 

kunde  have  tjent  til  Model  for  Alexanders  eller  Ce&sars;  en 
høj  Pande,  en  ØrnensBse,  Øjne  som  en  Løves  og  Bryn  som  den 
olympiske  Jupiters  tydede,  efter  Naturens  Skrift,  paa  Aands- 
styrke,  Højmod  og  Herskerkraft;  men  Møllerens  Bestræbelser 
syntes  at  gaa  ud  paa,  i  næsten  enhver  Henseende  at  gøre  Mo- 
der Natur  til  Løgnerske;  kun  Hustruens  umiskendelige  Frygt 
for  sin  Ægteherre,  hendes  tavse  Lydighed  og  uforstilte  Forknyt- 
telse  vidnede,  at  han  var  Konge  i  sit  Hus. 

Endnu  havde  jeg  ikke  set  Suzette,  men  formodede  med 
Grund,  at  hun  var  i  Kærestens  Selskab;  thi  Frangois  var  straks 
forsvunden  og  havde  overladt  min  Underholdning  til  Foræl- 
drene. Saasnart  der  blev  et  Ophold  i  den  mig  ligegyldige  Sam- 
tale, spurgte  jeg  om  hende.  Moderen  kastede  et  frygtsomt  og 
mistroisk  Blik  til  mig,  men  Faderen  svarede  med  indsmigrende 
Venlighed: 

,,Hun  er  formodentlig  ude  i  Haven  efUer  Lunden  med  sin 
forlovede  —  Deres  Naades  Gartner  —  jeg  haaber  allerydmygst, 
at  han  har  Deres  høje  Tilladelse?  —  jeg  vil  paa  Øjeblikket 
hente  hende." 

Ved  disse  Ord  bukkede  han  dybt  og  ilede  hurtig  bort,  og  jeg, 
efter  et  hurtigt  Farvel  til  Konen,  ligesaa. 

„Naar  Frangois  kommer,"  sagde  jeg  i  Døren,  ,,saa  lad  ham 
blot  vide,  at  jeg  er  gaaet  hjeml" 

Underlig  stemt,  dels  ved  Møllerens  ækle  Kryberi,  dels  ved 
en  mig  hidtil  ganske  fremmed  Uro  i  Sindet,  begav  jeg  mig  paa 
Tilbagevejen. 

Tæt  ved  denne,  under  en  mægtig  Kastanie  i  Lunden,  sad  det 
lykkelige  Par:  Pigen  lænede  fortrolig  det  smilende  Ansigt  til 
Ynglingens  Barm  —  han  med  Bøssen  i  den  ene  og  hende  i  den 
anden  Arm.  Dybt  inde  i  Fremtiden  fornam  de  ikke  min  Nær- 
værelse, før  jeg,  efter  længe  at  have  været  Vidne  til  deres  Lyk- 
salighed, traadte  til  og  lykønskede  dem. 

Suzette  sprang  op,  nejede  undselig  og  rødmede  med  Hæn- 
derne foldede  i  Skødet  over  en  Blomsterkost  —  sikkert  en  For- 
dring fra  den  galante  Gartnerknøs. 

Denne  førte  hende  til  mig  med  et  Smil,  som  bedre  end  Ord 
tolkede  hans  Hjertes  Tilstand,  og  udbad  sig  mit  Samtykke, 
hvilket  jeg  atter  gav  ham  med  inderlig  Deltagelse,  hvorvel  jeg 
ikke  tør  nægte,  at  samme  jo  var  blandet  med  en  vis  ubehagelig 
Følelse.  Om  det  var  Skinsyge  eller  Længsel  efter  en  anden, 
ikke  tilforn  savnet  Suzette,  maa  jeg  lade  uafgjort,  da  Kærlig- 
heds Lykke  var  ogsaa  mig  nærmere,  end  jeg  dengang  anede, 

og  min  ubekendte  allerede  ved  min  Hjemkomst  befandt  sig  paa 
Chateauvieux;  thi  havde  jeg  da  om  føje  Tid  intet  at  misunde 
min  Ven. 

Endnu  inden  jeg  var  kommet  til  Slottet,  mødte  mig  en  af 
Tjenerne,  som  af  min  Tante  var  udsendt  for  at  opsøge  mig. 
Han  fortalte,  at  tvende  fremmede  Herrer  var  indtrufne  fra  Mar- 
seille, og  at  en  tredie  —  salig  Majorens  Broder  nemlig  —  var 
ventende  med  sin  Datter. 

Ved  min  Indtrædelse  fandt  jeg  de  to  første  i  en  saa  ivrig 
Samtale  med  Tante,  at  de  ikke  bemærkede  mig,  før  jeg  alt 
havde  gjort  mig  bekendt  med  deres  Personer  og  Genstanden  for 
deres  Underholdning. 

Den  ene  —  hans  Navn  er  nu  faldet  mig  fra  —  var  en  aldren- 
de Mand  med  et  koldt  og  stolt  Aasyn,  stiv  og  formelig  i  sit 
hele  Væsen;  og  som  jeg  af  Samtalen  erfarede,  var  han  valgt  til 
en  Repræsentant  for  Adelstanden  i  de  til  Hovedstaden  indkaldte 
,,états  généraux'"^  —  de  andre  titulerede  ham:  ,,Hr.  Marquisl" 

Den  anden,  der  snart  derefter  kom  til  at  spille  en  glimrende, 
for  Frankrigs  Velfærd  maaske  alt  for  stakket  Rolle  i  det  store 
Drama,  saa  ud  til  at  være  12  å  16  Aar  yngre;  hans  brede,  kop- 
arrede Ansigt  oplivedes  af  et  Par  smaa,  lynende  Øjne.  Naar 
han  tav  og  disse  skjulte  sig  bag  de  lange,  sorte  Øjenhaar,  naar 
hans  smalle,  blege  Læber  var  tæt  tilsluttede,  ingen  skulde  have 
drømt  om,  at  denne  var  Frankrigs  Demosthenes,  hvis  Filip- 
piker  snart  skulde  bringe  Troner  og  Tribuner  til  at  skælve.  Men 
tog  han  Ordet,  da  blev  hele  dette  mørke  Aasyn  Ild,  der  strøm- 
mede oplysende,  henrivende,  fortærende  baade  fra  Læber  og 
Øjne. 

Aldrig  i  mit  Liv  har  jeg  kendt  et  Menneske,  hvis  Tunge  ud- 
trykte saa  klart,  saa  kraftigt  de  Tanker,  der  glimtede  som  Lyn 
paa  Lyn  fra  Sjælen;  hvis  Minespil  saa  fuldkomment  stemmede 
med,  understøttede,  bekræftede  hvad  han  talte.  Han  standsede 
aldrig  undtagen  der,  hvor  en  Pause  var  nødvendig,  hvor  Til- 
hørerne maatte  gives  Tid  til  at  samle  Talerens  Ideer  og  følge 
hans  hurtige  Tankegang.  Han  ledte  aldrig  om  Ord;  ethvert  sad 
færdigt  paa  hans  Tungespids,  som  Pilen  paa  Buen  beredt  til 
at  udfare  i  det  rette  Øjeblik. 

Mindst  drømte  jeg  om,  at  det  var  den  Mand,  der  skulde  give 
Revolutionen  dens  Retning  ved  i  Boldhuset  at  sige  til  Hoffets 
Sendebud,  der  var  udskikkede  for  at  opløse  Nationalforsamlin- 
gen, de  evig  mindeværdige  Ord:  „Siger  Deres  Herre,  at 

man  ikke  skal   drive   os  herfra   uden  ved   Bajo- 
netternes Magt." 

Som  jeg  siden  hørte,  havde  han  forgæves  stræbt  efter  at 
vorde  valgt  af  Adelstanden  og  rejste  nu  —  saa  sagde  han  selv 
—  af  Nysgerrighed  og  som  blot  Tilskuer  med  til  Paris. 

„Man  har  — "  udlod  han  sig  tilfældigvis  —  ,,ikke  villet  an- 
tage mig  som  Tømmermand  paa  dette  Statsskib,  der  nu  lægges 
paa  Stabelen;  velanl  jeg  gaar  med  som  Passager." 

Min  Tante  forestillede  mig  som  tilkommende  Liwagtsofficer. 

Marquien  sagde  mig  et  Par  Artigheder:  Han  haabede,  at 
jeg  vilde  gøre  saavel  den  danske  Noblesse  som  min  nye  Stand 
Ære  o.  s.  v. 

Hans  Ledsager  skænkede  mig  blot  et  flygtigt  Øjekast,  led- 
saget af  et  Buk  og  disse  mærkelige  Ord: 

„Kunde  De  følge  mit  Raad,  unge  Mandl  vilde  De  rejse  hjem 
og  tjene  Deres  egen  Konge,  som  kun  holder  en  Livvagt  til  sin 
Fornøjelse." 

„Hr.  Greve!"  faldt  Marquien  ind,  ,,De  giver  det  unge  Men- 
neske en  særdeles  Lærdom:  skal  man  kun  tjene  sin  Konge 
for  Fornøjelsens  Skyld?" 

, »Lykkeligt  det  Land,"  svarede  Greven,  ,,hvor  dette  er  Til- 
fældet; men  kan  De,  Hr.  Marquis!  bestemt  sige,  hvem  han  kom- 
mer til  at  tjene,  Kongen  eller  Staten?" 

„Begge  to  vell"  svarede  denne. 

ytPeut-éireP*  sagde  Greven.  ,, Ellers"  —  vedblev  han,  henven- 
dende sig  halvt  til  mig  og  halvt  til  min  Tante  —  ,,var  det  ikke 
uklogt  at  forblive  tjenesteløs  paa  en  Tid,  naar  man  ikke  rig- 
tig ved,  hvem  man  kommer  til  at  tjene;  der  tabes  i  alt  Fald 
intet  ved  at  se  til,  hvad  denne  Gæring  vil  frembringe  — " 

„ —  Gæring"  —  faldt  Marquien  lidt  spodsk  ind  —  ,, Madame! 
De  maa  vide,  at  Grev  Mirabeau  er  synsk  —  han  ser  Spøgel- 
ser — " 

„ —  Oja!"  afbrød  denne  lige  saa  hurtigt;  ,,men  Spøgelser  med 
Kød  og  Ben,  levende  Gengangere  fra  Carl  Stuarts  Tid  —  jeg  er 
rigtignok  lidt  overtroisk,  Hr.  Marquis!" 

Marquien  smilede  og  sagde:  „Vantro  er  ofte  Moder  til  Over- 
tro." — 

Mere  hørte  jeg  ikke;  thi  just  i  dette  Øjeblik  indtraadte  Ober- 
sten, min  Tantes  Svoger,  med  sin  Datter,  og  hende  tilhørte  fra 
nu  af  min  hele  Opmærksomhed.  Over  hendes  Øjne  glemte  jeg 
ganske  Grev  Mirabeaus,  og  hans  Veltalenhed  faldt  rent  igen- 
nem mod  de  faa  Ord,  der  nu  og  da  faldt  som  kostelige  Perler 

ira  hendes  Rosenlæber  eller  klang,  naar  hun  smilte,  som  Harpe- 
toner fra  Mundens  Perlerader. 

Man  havde  næppe  hilset  hinan<ien,  før  Herrerne  atter  var 
midt  inde  i  Politikken;  dog  førtes  Samtalen  egentlig  kim  mel- 
lem Marquien  og  den  nysankomne  Oberst;  thi  Greven  talte  kun, 
naar  han  blev  opfordret  til  at  sige  sin  Mening  —  han  lod  til 
at  finde  langt  større  Fornøjelse  i  Underholdningen  med  Ade- 
laide, hvilken  han  lige  saa  mesterlig  forstod  at  føre,  men  med 
en  Slags  Veltalenhed,  der  ikke  behagede  mig  fuldt  saa  meget 
som  hans  politiske. 

Kort  at  fortælle:  jeg  var  i  den  første  Time  baade  forelsket 
og  skinsyg,  og  begge  Dele  uden  selv  at  vide  det.  Min  dobbelte 
Trøst  var,  at  Greven  næste  Dag  vilde  rejse  og  Adelaide  blive. 

Da  Gæsterne  var  gangne  til  Hvile,  vendte  min  Tante  sig  til 
mig  med  en  ualmindelig  fornøjet  og  triumferende  Mine  og 
spurgte: 

„Nu,  Louis!  hvorledes  finder  du  min  Niece?" 

Jeg  tilstod,  at  det  var  en  meget  smuk  Pige. 

„Saa  meget  desto  bedre,  min  Sønl"  sagde  hun;  „dog  haaber 
jeg,  at  du  ikke  har  været  blind  for  hendes  Talenter?  Hun  er  i 
Sandhed  en  fuldkommen  ung  Dame,  og  Godset  Ladaucq  ind- 
hringer  100,000  Livres  aarlig  —  du  forstaar  mig  dog?" 

Jeg  forstod  hende,  men  vidste  intet  at  svare. 

,,  Velan,  min  kære  I"  vedblev  hun,  ,, Obersten  og  jeg  har  lagt 
den  Plan  at  forene  Ladaucq  med  Chateauvieux  —  hvad  siger 
<iu  derom?"  — 

J«g  sagde  intet,  men  faldt  hende  henrykt  om  Halsen;  dog 
pludselig  faldt  mig  en  Hindring  ind:  „Om  hun  ogsaa  vil  elske 
mig,  Tante?"  hviskede  jeg. 

„Derpaa  bør  man  ikke  tvivle,"  svarede  hun;  „men  for  Re- 
sten maa  jeg  erindre  dig  om  at  konversere  hende  lidt  bedre, 
end  du  gjorde  i  Aften.  Du  maa  vise  hende,  at  du  har  Leve- 
maade.  Forstand  og  Vittighed.  Se  dig  i  Spejl  paa  Grevenl  det 
er  en  Kavaler,  som  han  bør  være:  han  lod  hende  ikke  et  Øje- 
bliks Ro,  men  attakerede  hende  uafladelig  med  sine  Galante- 
rier, det  ene  finere  end  det  andet  —  saaledes  skal  det  værel  Nu 
god  Nat,  min  meget  kære  Neveu!  Jeg  venter  alt  af  din  gode  Kon- 
duite." 

Hvad  den  gode  Tante  Heloise  ventede,  indtraf  virkelig;  men 
langtfra  ikke  ved  de  anbefalede  Midler.  Min  Konduite  behagede 
hverken  hende  eller  Obersten,  ej  heller  —  hvad  der  var  det 
allerværste  —  den  skønne  Adelaide;  thi  hele  Konversationen  be* 

stod  fra  min  Side  af  blot  i  Suk,  frygtsomme  Øjekast  og  usam- 
menhængende Ord;  og  mit  Galanteri  steg  ikke  højere  end  til 
stumme  Opvartninger  og  en  slavisk  Opmærksomhed  paa  ethvert 
af  hendes  Vink. 

Med  alt  dette  erhvervede  jeg  mig  ikke  saa  meget  som  et 
Smil:  et  koldt  ,Jeg  takker  Dem!"  ,,gør  Dem  ingen  Ulejlighed/' 
—  deri  bestod  hele  min  Løn. 

Tantes  Irettesættelse  for  denne  min  kejtede  Opførsel  og  hen- 
des lange  Lektioner  i  Elskekunsten  gjorde  mig  kun  endnu  mere 
forknyttet.  At  Oberstens  Formaninger  til  sin  genstridige  Datter 
var  lige  saa  frugtesløse,  berettede  hun  mig  ogsaa  og  skrev  uden 
videre  denne  Genstridighed  paa  min  Regning.  Men  Knuden  stak 
just  deri  —  det  erfarede  jeg  siden  —  at  Papa  allerede  havde 
valgt  uden  at  adspørge  sin  lille  Datters  Tilbøjelighed  —  Hjertet 
lider  ingen  Tvang  og  bortvender  sig  endog  ofte  med  sin  Til- 
bøjelighed fra  den  Genstand,  som  paanødes  det. 

Jeg  brændte  —  som  det  hedder  —  men  Adelaide,  som  i  Først- 
ningen var  blot  ligegyldig,  blev  omsider  —  saa  syntes  —  is- 
kold. Dog  haabede  jeg  stedse  og  besluttede  derfor,  ansporet  af 
begge  de  gamle,  at  tage  et  afgørende  Skridt:  jeg  skrev  en  Kær- 
lighedserklæring. 

Under  dette  Arbejde  blev  jeg  overrasket  af  Tante.  Hun  for- 
langte at  se  mit  Svendestykke  —  smilte  —  kasserede  det  og  dik- 
terede mig  selv  et  andet  Frierbrev,  med  hvilket  jeg  var  endnu 
langt  mindre  tiUreds  end  hun  med  mit.  Dog  lod  jeg  hende 
raade;  men  Udfaldet  blev  og  derefter:  Adelaide  gav  mig  det 
tilbage  med  den  knibske  Erklæring:  at  hun  ikke  havde  nogen 
Smag  for  Poesi. 

Nu  blev  jeg  —  ikke  fortvivlet  —  men  trodsig  paa  min  Side. 
Jeg  tog  Sagen  paa  en  gansk«  modsat  Maade,  eller  bedre,  jeg 
tog  mig  slet  ikke  a<f  Sagen;  thi  jeg  havde  opgivet  Haabet  om 
Adelaides  Genkærlighed,  og  min  Stolthed  oprørtes  dels  ved  Tan- 
ken om  min  frugtløse  Trældomsstand,  dels  ved  Forestillingen 
om  det  uværdige  i  at  tiltigge  eller  ved  Hjælp  af  den  faderlige 
Myndighed  at  tiltvinge  sig  en  Kon«.  Jeg  rettede  atter  min  krum- 
mede Nakke  og  antog  en  Mand)s  Holdning:  min  Opførsel  mod 
hende  blev  høfligkold.  Jeg  var  ikke  oftere  eller  længer  i  hendes 
Selskab,  end  Husets  Skikke  udfordrede  det;  den  øvrige  Tid  til- 
bragte jeg  paa  mit  Værelse. 

Hvad  jeg  bestilte  der?  Intet,  med  Sandhed  at  sige,  thi  vel 
læste  jeg  flittig  i  krigsvidenskabelige  Skrifter,  men  naar  jeg 
holdt  op,  vidste  jeg  som  oftest  ikke  selv,  hvad  jeg  havde  læst. 

St.  St  Blicher:  Samlede  Noveller.  III.  85 

Mine  Øjne  fulgte  Linierne,  men  mine  Tanker!  mine  Tanker 
fulgte,  imod  min  Villie  og  faste  Beslutning,  en  stedse  undvi- 
gende Genstand,  og  hvor  lidt  jeg  end  kaldte  dem  tilbage  fra 
det  frugtesløse,  udmattende  Løb,  formaaede  jeg  dog  ikke  at 
holde  dem  stadig  et  Kvarter  til  Ende  i  Krigsgudens  Tjeneste. 
Saa  misligt  ser  det  ud  med  Menneskets  højtpriste  frie  Vil- 
lie; ej  engang  vore  egne  oprørske  Tanker  formaar  den  at  be- 
tvinge, naar  disse  vorder  Overløbere  og  giver  sig  i  Tjeneste  hos  en 
anden,  en  ufri  Villie,  naar  de  —  skønt  modstræbende,  ja  ha- 
dende, foragtende  det  uværdige  Aag  —  vorder  en  bedre  eller 
slettere  Lidenskabs  Trælle!  Hvor  ofte  kastede  jeg  harmfuld 
Vauban  til  Side  og  greb  fat  paa  Harpen  —  ak!  ogsaa  den  var 
Forræder;  den  forførte  mine  uskyldige  Fingre:  naar  jeg  vilde, 
de  skulde  spille  en  Marsch,  blev  det  et  Hyrdestykke  af  Stella; 
naar  jeg  vilde  synge: 

„Il  faut  done  rompre  eet  chaines  indignet"* 

begyndte  de  rebelske  Fingre  at  præludere  til 

,,Tu  le  veux  done!  o  peine  extréme: 
Il  faut  obéir  malgré  moi.'** 

Vred  rev  jeg  da  i  Strengene  og  tvang  dem  til  at  tone  den 
første,  men  se!  naar  Fingrene  var  bragt  til  Lydighed,  revolterte 
Munden  og  sang  —  ret  som  (or  at  spotte  mig: 

„Souvent  l'amour  nous  prouve  ton  empire 
Et  mdlgré  nous  il  enchaine  not  tens."* 

En  fransk  Filosof  siger:  at  baade  Dyder  og  Laster  udspringer 
af  en  fælles  Kilde,  som  hedder  Egenkærlighed. 

Jeg  har  ofte  ønsket,  at  han  havde  Uret;  men  jeg  kan  ikke 
bevise  det.  Tværtimod,  naar  jeg  ret  overvejer  det,  hvad  er  vel 
Kærlighed  til  en  anden  uden  umiddelbar  Kærlighed  til  sig  selv? 
Drift  til  at  lyksaliggøre  sig  selv  ved  en  andens  Besiddelse?  Og 
hvad  skal  vi  sige  om  Venskab?  Er  ikke  dets  nødvendige  Betin- 
gelse intellektuel  Nydelse  —  Epikuræisme  i  en  højere  Potens? 
Vel  sandt:  Letacqs  Venskab  mod  mig  har  siden  vist  sig  saa 
opofrende,  saa  uegennyttigt  som  nogen  menneskelig  Dyd  er  i 
Stand  til;  og  dog  —  nej!  jeg  vil  ikke  gaa  videre  i  denne  golde, 
trøstløse  Filosof!!  hvi  skulde  vi  berøve  Dyden  dens  eneste  Værd? 

Om  endog  hin  Maksime  kunde  være  uomstødelig  Regel,  ingen 
Regel  alligevel  uden  Undtagelse  —  den  ædle  Letacq  er  en  Und- 

tagelse  —  jeg  ikke,  med  Ydmygelse  bekender  jeg  dette:  i  to 
hele  Maaueder  havde  jeg  over  min  egen  Ulykke  glemt  hans 
Lykke  og  mine  Løfter. 

Jeg  sad  en  Dag  fordybet  i  de  Tanker,  jeg  vilde  undfly,  hildet 
i  det  Garn,  j«g  ikke  havde  Kraft  til  at  sønderrive;  da  vakte 
et  dybt  Suk  mig  af  mine  Drømme  —  jeg  saa  op  —  Letacq  stod 
foran  mig  med  korslagte  Arme,  han  stirrede  bekymret  paa  mig, 
hans  Øjne  svømmede  i  Taarer. 

,,Ha!"  raabte  jeg,  „Frangois?  er  det  dig?  Hvorledes  gaar  det? 
Er  der  noget  fejlt  med  Suzette?" 

,,Ikke  med  Suzette,'*  svarede  han,  ,,ikke  heller  med  mig;  men 
—  med  Dem  selv,  kære  Greve!  De  kommer  aldrig  i  Skoven, 
aldrig  i  Haven.  Snæppen  er  kommet  og  n^jst  igen,  og  De  sidder 
bestandig  indmuret  her  —  det  er  ikke,  som  det  skulde  være  — 
tør  Frangois  spørge  Dem  om  Aarsagen  til  Deres  Kummer?" 

Jeg  sprang  op  og  omfavnede  ham;  mit  sammenpressede  Hjerte 
fik  Luft;  jeg  udtømte  mine  Sorger  i  hans  trofaste  Barm;  jeg 
aabenbarede  ham  min  ensidige,  magre  Kærlighedshistorie.  Jeg 
græd;  han  —  lo,  dansede  omkring  i  Værelset,  gned  Hænderne 
og  raabte: 

„Gud  være  lovetl  det  er  ypperligt!  det  er  herligt!" 

„Menneske!"  sagde  jeg  forbavset  og  harmfuld,  ,,og  derover 
glæder  du  dig?" 

„Ja,  af  mit  inderste  Hjerte!"  svarede  han,  ,,min  hele  Sorg 
har  været  den,  at  De  ikke  kunde  lide  Frøkenen;  men  nu  bliver 
alting  godt;  hun  elsker  Dem  lige  saa  heftigt  som  De  hende!" 

Et  dybt  Suk  fra  mit  mistrøstige  Hjerte  var  Svaret. 

,,Jeg  ved  det,"  vedblev  han,  „jeg  har  set  det,  jeg  forstaar 
mig  paa  sligt.  Endnu  denne  Morgen  belurede  jeg  hende  i  Ha- 
ven; hun  stod  dernede  i  Lysthuset  og  plukkede  Blade  i  Stykker, 
bøjede  Grenene  til  Side  og  kiggede  herop  til  Deres  Vindue;  og 
alt  dertil  sukkede  hun  og  tørrede  Taareme  af  sine  Øjne." 

Vantro  rystede  jeg  med  Hovedet  og  sagde: 

,,Du  tager  fejl,  Frangois!  det  kan  gerne  være,  hun  elsker; 
men  ikke  mig  —  en  anden  —  Grev  Mirabeau  maaske,  eller 
Gud  ved  hvem." 

Han  blev  halv  ærgerlig:  ,,Jeg  sætter  min  Dobbeltløber  mod 
en  Nøglebøsse,  det  er  Dem,  hun  elsker  —  hør  engang!  vil  De 
blot  gøre  et  eneste  Forsøg?" 

,,Jeg  har  gjort  alt  for  mange,"  svarede  jeg,  ,,jeg  fornedrer 

mig  ikke  oftere  — " 

,,Nej,  nej!  ikke  saa!"  afbrød  han  mig;  „De  skal  blot  sætte 

»* 

hende  paa  en  uventet  Prøve:  i  Morgen  kommer  De  paaklædt 
ned  i  Frokostværelset  i  Rejseklæder  og  med  et  Brev  i  Haan- 
den,  som  er  kommet  med  Ilbud  fra  Paris  —  jeg  holder  med  to 
opsadled«  og  oppakkede  Heste  uden  for  Døren  —  De  siger,  at 
Generalen  derinde,  hvad  det  er  han  hedder,  skriver  Dem  til,  at 
den  belovede  Offlcersplads  er  blevet  ledig,  skal  besættes  straks 

—  intet  Øjeblik  er  at  spilde  —  De  maa  bort  over  Hals  og  Ho- 
ved —  og  læg  saa  Mærke  til,  hvad  Virkning  det  har  paa  hende, 
om  hun  ikke  vil  blive  saa  bleg  som  en  Lillie  eller  give  et  Skrig 
fra  sig  eller  besvime  — " 

,, —  Men,"  indvendte  jeg,  allerede  noget  opmuntret  ved  hans 
Sikkerhed  —  „om  nu  intet  af  dette  sker,  o;n  hun  bliver  sig  selv 
lig,  hvad  saa?" 

,,Ja,  saa,"  siger  han,  ,,saa  —  rejser  De  alligevel,  eller  vilde 
De  blive  her  og  græmme  Dem  til  Døde  for  en  Pige,  som  for- 
agtede Deres  Kærlighed?  Men  den  Frygt  er  overflødig  —  De  skal 
nok  sel" 

Han  vedblev  endnu  saa  længe  og  heftigt  at  ægge  mig  til 
denne  Teaterstreg,  at  jeg  samtykkede. 

Hvi  skulde  jeg  vidtløftig  udmale  denne  korte  Scene,  hvoraf 
jeg  ej  engang  tydeligt  mindes  mere,  end  at  jeg  først  blev  om- 
favnet af  Adelaide,  derpaa  af  Obersten  og  endelig  af  Tante,  som 
efter  Letacqs  Raad  var  gjort  til  Medviderske  i  Planen.  Men 
næppe  tror  jeg,  at  nogen  af  os  fire  var  lykkeligere  end  Letacq 

—  i  det  mindste  var  han  den,  som  i  Lykken  følte  sig  stoltest 

—  han  var  jo  Forfatter  til  Idyllen. 

Nu  følger  en  Periode  i  mit  Liv,  om  hvilken  jeg  kan  fatte 
mig  kortelig  saaledes:  ,,0,  søde  Forlovelsesetandl"  — 

Det  var  hint  Havblik,  jeg  forhen  har  berørt,   eller,  for  at 

bruge  en  mindre  fattig  Lignelse,  hin  Morgendekoration  til  Livets 

Skuespil,  der  kan  kendemærkes  poetice  et  eleganter  med: 

Foraanloft.  Rosenduft, 
Blomsteirang.  Fuglesang  — 

eller  prosaisk  og  geografisk  rigtig  ved  følgende  Træk:  ,,Klar 
Himmel  —  grøn  Jord  —  i  Baggrunden  Dordogne  med  sine  Vin- 
bjerge —  i  Forgrunden  til  Højre  Slottet  Chateauvieux  halvt 
skjult  af  mægtige  Træer,  allerforrest  en  fransk  Have  i  Le  N6tres 
Stil  og  ved  et  Springvand  i  samme  Grev  Liliedal  og  Frøken 
Adelaide  Arm  i  Arm  og  lyttende  med  sympatetisk  Henrykkelse 
til  en  Nattergal,  som  ikke  ses,  men  forestilles  syngende  i  Bu- 
sken —  til  venstre,  ligeledes  i  Forgrunden,  Møllen  Jouillac  dybt 
nede  i  en  romantisk  Dal  og  ved  Bækken,   som   driver  Mølle- 

værket,  Letacq  og  hans  Suzette,  sysselsatte  paa  samme  Maade 
som  Parret  til  højre  — " 

Ak!  hvorfor  er  dog  en  Kopi  varigere  end  Originalen?  Lærre- 
det beholder  i  Aarhundreder  de  indprægede  Genstande,  bevarer 
Himmelens  Renhed,  Træernes  friske  Grønne,  Figurernes  Ung- 
dommelighed; men  den  naturlige  Himmel  overdrages  med  Skyer, 
de  levende  Træer  visner,  de  virkelige  Mennesker  forandres, 
ældes. 

Nu  ligger  Chateauvieux  i  Grus,  Træerne  er  borte.  Kilden,  som 
tilforn  udsprudlede  af  Løvens  Mund,  sniger  sig  sukkende  hen 
under  Siv  og  vilde  Brombærranker;  kun  Møllen  staar  der  endnu 
dybt  i  sin  lønlige  Dal,  beskyttet  af  de  vældige  Banker.  Men 
hvor  er  de  elskende,  som  vandrede  paa  disse  yndige  Steder  i 
sorgløs  Tryghed,  i  skuffende  Drømme  om  et  paradisisk  Hyrde- 
liv? Een  kun  er  tilbage  af  dem  alle  fire  og  begræder  fjernt  hel^ 
fra  i  det  kolde  Norden  sin  henfarne  Ungdoms  bedste  Fryd. 

En  Vinter  —  her  i  Danmark  en  lang  og  dyb  Søvn,  hist  i  Sy- 
den kun  et  let  Blund  —  en  Vinter,  et  Foraar,  en  Sommer  gled 
forbi,  og  den  Tid  nærmede  sig,  da  et  dobbelt  Bryllup  skulde 
holdes  —  et  paa  Slottet  og  et  i  Møllen. 

Efter  min  Kærestes  indstændige  Begæring  og  min  egen  Til- 
bøjelighed, som  nu  havde  taget  en  anden  Retning,  opgav  jeg 
gerne  den  militære  Bane  og  fik  heri  Medhold  ej  alene  af  Tante 
Else,  men  og  af  den  gamle  Kriger,  min  Adelaides  Fader;  thi 
hvad  der  imidlertid  foregik  i  Paris,  havde  ganske  stemt  ham  for 
et  fjernt  og  ubemærket  Ophold  langt  borte  fra  den  urolige  Ho- 
vedstad. De  Efterretninger,  vi  fik,  lød  stedse  mere  og  mere  uven- 
tede og  forbavsende.  De  hist  forsamlede  Stænder  førte  et  Sprog, 
som  ingen  ægte  Adelsmand  rigtig  forstod;  og  end  mere  ube- 
gribelige var  de  voldsomme  og,  som  det  syntes,  dumdristige 
Skridt,  de  tog  til  Indskrænkning  i  den  verdslige  og  gejstlige 
Magt. 

Snart  hørte  vi  nu,  at  en  tredie  Stand  —  Borgerne  —  med 
hvem  dog  ikke  saa  faa  af  de  højere  havde  forenet  sig,  trodsede 
Kongen  selv,  og  det  under  Anførsel  af  —  Mirabeau,  hvem  min 
tilkommende  Svigerfader  da  erklærede  for  en  Overløber  og  For- 
ræder. Vi  mindedes  nu  denne  frygtelige  Mand«  profetiske  Ord; 
og  da  jeg  virkelig  ikke  var  vis  paa  at  komme  til  at  tjene  Kon- 
gen^ men  maaske  en  Bande  af  Revolutionsmænd,  syntes  det  jo 
klogest  her  at  bie,  til  Stormen  lagde  sig;  thi  at  den  skulde  vorde 
saa  langvarig  og  naa  det  afsides  liggende  Chateauvieux,  dette 
var  endnu  ikke  faldet  os  ind. 

Thi  blev  da  Forberedelserne  til  Adelaides  og  min  Bryllups- 
højtid  gjort  i  al  Rolighed,  og  saa  nær  kom  vi,  at  Dagen  alle- 
rede berammedes. 

Letacq  havde  efter  sin  Fader  faaet  den  meget  fordelagtige 
Gartnertjeneste;  den  gamle  var  flyttet  til  sin  ældste  gifte  Dat- 
ter, der  boede  i  gode  Vilkaar  ikke  langt  fra  Chateauvieux,  for 
blandt  sine  fremvoksende  Børnebørn  at  tilbringe  sine  sidste 
Dage,  der  ikke  forventedes  at  ville  vorde  ret  mange,  saasom 
han  havde  lagt  de  halvfjerdsindstyve  tilbage  og  desuden  var 
svagelig  af  Helbred.  Sønnen  kedede  sig  følgelig  ved  Ensom- 
heden i  sin  Fødebolig  og  længtes  inderlig  efter  at  indføre  Su- 
zette som  Kone  i  samme. 

Det  var  just  ottende  Dagen  før  Brylluppet  skulde  være,  at 
jeg  paa  min  Vens  Anmodning  var  gaaet  hen  for  at  tage  hans 
nye  Smaaindretninger  og  Udpyntninger  i  Øjesyn.  Jeg  traf  ham 
midt  inde  i  Levkojfloret,  hvor  han  stod  med  foldede  Hænder 
og  hartad  bedrøveligt  Aasyn,  drejende  sig  til  alle  Sider.  Han 
saa  ej  engang  paa  mig,  idet  han  sagde: 

,,Det  er  vist  nok,  var  det  ikke  for  Deres  og  Frøkenens  Skyld 
—  og  saa  en  til  —  da  skulde  disse  velsignede  Smaastakler  ikke 
saa  ubarmhjertig  bortrives  midt  i  deres  favreste  Ungdom.  Men 
hvad  skal  vi  sige:  til  saadan  en  Grevinde  og  saadan  en  Gart- 
nerinde  kan  det  bedste  ikke  være  for  godt.'* 

Her  løftede  han  de  foldede  Hænder  op  for  sit  smilende  An- 
sigt, gned  dem  hurtigt  og  sprang  over  Bedene  ud  til  mig  i 
Gangen.  Og  nu  begyndte  han  omstændelig  at  beskrive  alle  de 
mange  forskellige  Bekransninger  og  Blomsterdekorationer,  som, 
for  at  forskønne  Festen  og  fryde  dens  Dronninger,  vilde  have 
et  Nederlag  blandt  hans  Yndlinger  til  Følge. 

Jeg  trøstede  ham  med,  at  disse  var  saa  mange,  at  en  lille 
Udtynding  næppe  vilde  kunne  mærkes. 

„Ikke  mærkes?"  raabte  han  „kan  ingen  anden  mærke  det, 
saa  kan  dog  jeg;  jeg  kender  hver  en  Blomst  her  i  Haven.  Men 
vil  De  ellers  blot  betænke!"  —  her  regnede  han  paa  Fingrene  — 
,,hele  Kapellet  heroppe,  hele  Riddersalen,  hele  Vejen  fra  Ka- 
pellet til  Riddersalen,  og  saa  Kirken  i  Jouillac,  og  saa  Mølle- 
rens Stadsestue  i  Jouillac,  og  saa  eet  Værelse  til  i  Jouillac  — " 

„ —  Er  det  Brylluppet  her  tales  om,"  faldt  en  Stemme  ind, 
,,saa  skal  du  ikke  for  tidlig  plukke  dine  Blomster  af!  der  kunde 
imidlertid  blive  andet  at  tage  Vare." 

Det  var  Svigerfaderen,  der  saaledes  tiltalte  Letacq. 

—  I  de  senere  Tider  havde  denne  Mands  Sprog  og  Væsen 
forandret  sig  meget  til  det  bedre.  Alt  som  den  revolutionære 
Aand  udbredte  sig,  rettedes  hans  Ryg  og  Nakke:  ved  enhver 
ny  Sejr,  Trediestanden  vandt  over  de  to  første,  syntes  han  at 
blive  en  Tomme  højere,  hans  Mæle  dybere,  hans  Sprog  djær- 
vere. 

Tilforn  hed  jeg  stedse  ,,min  naadige  Hr.  Greve!";  dette  blev 
først  forkortet  til  ,,min  Hr.  Greve!",  derefter  simplificeret  til  et 
skødesløst  ,,min  Herre!",  men  i  Dag  til  et  blot  ,,De". 

,,De  tillader,"  sagde  han  til  mig  i  en  Tone,  der  lød  næsten 
befalende,  ,,at  jeg  taler  et  Par  Ord  under  fire  Øjne  med  min 
Svigersøn!" 

,, Meget  gerne!"  svarede  jeg  og  lod  dem  alene  med  hinanden, 
ikke  uden  Bekymring  over  Møllerens  Adfærd;  thi  han  var  virke- 
lig et  politisk  Termometer,  hvis  Stigen  eller  Falden  nøjagtig 
angav  Revolutionens  Frem-  eller  Tilbagegang. 

At  dette  levende  Vejrglas  nu  viste  paa  Bastillens  Erobring, 
erfarede  jeg  snart. 

Et  Par  Timer  derefter  opsøgte  Letacq  mig.  ,,Kære  Greve!" 
sagde  han  mørk  og  nedslagen,  „vi  er  kommet  til  at  leve  i 
forunderlige  Tider;  behag  at  læse  dette  Brev." 

Brevet,  som  jeg  for  sin  daværende  synderlige  Nyheds  Skyld 
har  gemt,  lød  saalunde: 

,, Borger  des  Moulins! 

,, Despotismens  Grundstøtte  er  faldet;  Kvinder  og  Børn  har 
knust  Capets  Lejesvende  og  jævnet  Bastillen  med  Jorden.  Men 
det  bliver  ikke  derved.  Broder  Robert!  Snart  skal  den  blodrøde 
Frihedshue  vaje  over  hele  Frankrig.  Min  Ven  Mirabeau  arbej- 
der paa  et  stort  Værk:  Adel  og  Gejstlighed  skal  afskaffes.  Du 
maa  hverken  betale  Tiende  eller  Landskyld  eller  nogen  anden 
Afgift  —  sligt  vil  snart  ophøre  af  sig  selv. 

,,Mer  endnu:  min  Ven  Marat  har  forsikret  mig,  at  inden 
tre  Maaneder  skal  alle  Overtroens  Templer  —  jeg  mener  Kir- 
kerne —  og  alle  Røverreder  —  jeg  mener  de  adelige  Slotte  — 
forsvinde  af  hele  Riget.  Jeg  sender  dig  hermed  den  guddom- 
melige Marats  Folkeblade:  studer  dem,  og  gør  dig  værdig  til  at 
nyde  den  himmelske  Frihed!  Jeg  sender  dig  tillige  en  Dolk, 
som  en  Mage  til  en,  jeg  gjorde  til  min  Ven  Robespierre  —  brug 
den  vel,  naar  Tiden  kommer!  —  I  Gaar  blev  jeg  indført  i  Klub- 
ben af  min  Ven  Hertugen  af  Orleans  —  hele  Bretonnerklubben 
omfavner  dig  som  des  Moulins'  Broder.  — 

,, Endnu  et:  inden  otte  Dage  sker  store  Ting!  Folket  skal 
opstaa  i  Masse  —  det  skal  væbne  sig  med  Hævnens  Dommer- 
sværd —  derfor  indlad  dig  ikke  i  nogen  Forretning  af  Betyden- 
hed;  men  oppebi  først  den  store  Eksplosion!  —  Din  trofaste  Bro- 
der Charles  des  Moulins. 

Hilsen  og  Venskab!" 

,,Hvad  er  dette?"  spurgte  jeg  i  højeste  Forundring,  „og  — 
Charles  des  Moulins  —  en  Ven  af  Mirabeau  —  en  Ven  af  Marat 
—  en  Ven  af  Robespierre  —  en  Ven  af  Hertugen  af  Orleans  — 
hvem  er  det?" 

„Min  Svigerfaders  Broder,"  svarede  han,  „Klejnsmed  i  Fau- 
bourg  St.  Antoine." 

,, Klejnsmed  des  Moulins  og  Hertugen  al  Orleans!"  gentog 
jeg  med  Hovedrysten,  ,, enten  er  Smeden  gal,  eller  Hertugen." 

,,Hele  Paris  er  gal,  kære  Greve!"  sagde  Letacq;  ,,men  det 
er  en  Galskab,  der  smitter,  for  Mølleren  her  er  nu  nær  ved  at 
være  halv  gal;  han  vil  hverken  betale  Hendes  Naade  Land- 
gilden af  Møllen,  ej  heller  Klosteret  sin  Tiende  —  jeg  frygter, 
der  forestaar  os  skrækkelige  Begivenheder.  Der  bliver  for  det 
første  intet  af  mit  Bryllup;  thi  vi  kan  ikke  vorde  viet,  før  Tien- 
den er  betalt.  Dog,  det  er  næppe  det  værste  — " 

Her  blev  han  afbrudt  ved  Oberstens  Komme. 

,,Kære  Søn!"  begyndte  den  vakre  Krigsmand,  „hvor  nødig 
jeg  end  vilde  udsætte  din  Lykke  endnu  længer,  kan  dog  dette 
Brev,  som  jeg  haaber,  overtyde  dig  om,  at  min  Nærværelse  paa 
Ladaucq  for  det  første  ikke  er  overflødig.  Heller  ikke  her  tør 
I  imidlertid  falde  i  Søvn;  thi  hvad  der  truer  os,  skal  virkelig 
allerede  have  ramt  flere  Godsejere  i  Bretagne." 

Idet  jeg  modtog  Oberstens  Brev,  rakte  jeg  ham  til  Gengæld 
Klejnsmedens,  efter  at  Letacq  paa  mit  spørgende  Øjekast  havde 
forsikret,  at  Mølleren  havde  givet  ham  det  netop  i  den  Hensigt, 
at  han  skulde  gøre  det  ret  bekendt. 

Da  jeg  har  anført  det  ene,  vil  jeg  ej  heller  udelade  det  andet; 
begge  kan  dog  bidrage  til  at  betegne  eet  Moment  i  den  uhyre 
Statsomvæltning,  hvis  Kæmpegang  ilede  med  Stormens  Fart  saa 
langt  forud  for  alle  Beregninger,  Forestillinger  og  Formodnin- 
ger. Her  følger  det: 

,, Meget  kære  Fætter! 

,,Du  kender  af  Historien  de  fysiske  Revolutioners  moralske 
Virkninger.  Af  Petrarks  og  Boccaccios  Beskrivelser  over  Pesten 
ser  vi,  hvorledes  denne  gruelige  Landeplage  opløser  alle  natur- 

lige  og  borgerlige  Forbindelser,  blander,  forvirrer  de  Forhold, 
som  gamle  Vedtægter,  Sæder  og  Love  har  oprettet  og  hævdet. 
Alle  Forretninger  gaar  i  Staa,  Standsforskel  ophører,  Orden 
forsvinder;  det  veldannede  og  i  mange  afsondrede,  skønt  paa 
hverandre  indvirkende,  Samfund  afdelte  Statslegeme  taber  sin 
Ligevægt:  alt  kastes  tilbage  i  hin  oprindelige  Naturstand,  hvor 
Hvermands  Villie  er  Hvermands  Lov,  Jordskælv,  Ildebrand, 
Oversvømmelser,  Hungersnød  fremviser  i  mindre  eller  større 
Grad  de  samme  demoraliserende  Virkninger. 

,,Men  uden  nogen  af  de  her  opregnede  Aarsager  befinder 
Frankrig  sig  i  en  lignende  Tilstand  —  jeg  siger  Frankrig;  thi 
Sygdom  i  Hovedet  —  jeg  mener  Hovedstaden  —  vil  snart  føles 
i  alle  Legemets  Dele.  —  Hvilket  politisk  Kaos  er  dog  ikke  dette! 
AdeLsmænd,  Præster,  Soldater,  Borgere  har  sprængt  de  Skranker, 
som  hidtil  afsondrede  disse  forskellige  Stænder,  og  løber  blindt 
imellem  hverandre  som  paa  en  Maskerade;  men  ingen  ved,  hvor 
eller  hvad  der  styrer  denne  plumrede  Masse.  Hoffet  vakler,  svæ- 
ver raadvild  hid  og  did,  vilde  holde  sig  til  en  enkelt  Stand,  men 
ved  ikke,  hvor  den  er  at  finde. 

,, Kongen  mærker,  at  han  glider,  men  ser  ikke,  hvor  han  skal 
finde  Fodfæste.  Dronningen  og  de  fleste  Prinser  af  Blodet  søger 
at  samle  omkring  sig  Kærnen  af  Adelen  og  den  højere  Gejst- 
lighed, men  der  er  intet  Sammenhæng!  Den,  de  i  Dag  tror  at 
have  vundet,  farei*  i  Morgen  ekacentrisk  ud  af  den  snævre  Cir- 
kel. Nationalforsamlingen  river  uafladelig  ned,  men  bygger  kun 
lidt  op  igen. 

,,Mirabeau  —  den  eneste  maaske,  som  var  i  Stand  til  at  finde 
Ledetraaden  i  denne  Labyrint  —  stræber  forgæves  at  forene  de 
stridige  Partier:  Hoffet  tror  ikke  ham,  og  han  tror  ikke  sine 
Kolleger.  —  Hvad  skal  dog  Enden  vorde  paa  denne  uendelige 
Forvirring?  Udsigterne  er,  egentlig  talt,  bælgmørke. 

,, Dersom  du  i  dette  Øjeblik  var  herinde,  min  Fætter!  du 
vilde  ikke  kunne  genkende  Paris,  Paris!  —  den  gode  Tones,  den 
fine  Levemaades  Hovedstad.  Marquien  gaar  Arm  i  Arm  med  sin 
Skrædder,  begge  ligedan  klædte  i  aabentstaaende  Kjoler  og  side 
Matrosbukser.  Hertugen  af  Orleans  er  dus  med  sin  Skomager; 
en  tysk  Prins,  der  var  kommet  herhid  for  at  studere  Hofetiket- 
ten, sidder  i  Bretonnerklubben  paa  Bænk  med  en  Slagter,  der 
ligefrem  kalder  ham  ,, Charles  Hesse'*.  Og  en  anden  halvgal 
Tysker,  en  Baron  Cloots,  der  kalder  sig  selv  ,,Anacharsis"  og 
,, Menneskekønnets  Talsmand*',  lader  sig  midt  paa  Gaden  om- 
favne   af  Fiskerkærlingeme.    Disse   indfinder  sig  til  Kur    hos 

Dronningen,  tiltaler  hende  ,,min  gode  Antoinette!**,  holder  hend« 
moralske  Forelæsninger  og  kysser  Dauphin.  Kort  sagt:  hele  Pa- 
ris staar  paa  Hovedet. 

,,Dog,  du  maa  være  vis  paa,  der  er  enkelte,  som  staar  paa 
Benene  og  bruger  Hovedet.  Gigantiske  Planer  udruges  i  Løn- 
dom og  sættes  i  Udførelse  lige  saa  varme  som  de  kommer  fra 
Hjernen.  Den  omtalte  Klub  er  et  af  Værkstederne;  og  det  er  et 
her  for  nylig  udruget  Anslag,  som  egentlig  foranlediger  denne 
min  venskabeligt  advarende  Skrivelse. 

,,Noaille  —  tænk  dig  engang  —  Noaille  vil  med  det  aller- 
første i  Nationalforsamlingen  foreslaa  alle  Feudalrettigheders 
Ophævelse  og  Tiendens  Afskaffelse!  Se  dig  for  i  Tide,  at  dine 
Bønder,  naar  de  hører,  at  de  er  blevet  ,,frie  Borgere",  ikke 
sætter  dit  god«  gamle  Ladaucq  paa  den  anden  Ende!  Arranger 
dig  i  Forvejen  med  dem,  og  gør  som  alle  de  klogere  og  mode- 
rate —  giv  efter  for  Stormen,  saa  længe  eller  saa  kort  den 
varer!  Og  vent  med  mig  blidere  og  roligere  Tider! 

Dtn  Ae.  Merancourt." 

,, Efterskrift.  Jeg  havde  nær  glemt  at  fortælle  dig  — 
saal«des  opsluger  den  ene  Begivenhed  den  anden  —  at  Bastillen 
den  Ude  dennes  af  Pøbelen  er  stormet,  indtaget  og  nedrevet; 
og,  hvad  der  er  det  sørgeligste,  den  gamle,  brave  Delaunay. 
hvem  du  sikkerlig  har  kendt,  blev  myrdet  paa  den  mest  bar- 
bariske Maade.  Kongen,  Nationalforsetmlingen,  alle  Autorite- 
terne, om  der  er  nogen,  var  ørkesløse  Tilskuere  ved  denne  Be- 
givenhed. Kongen  sagde  blot:  ,,Det  er  jo  en  Revolte";  men  Her- 
tugen af  Liancourt  sagde  rigtigere:  ,,Sire!  det  er  en  Revolu- 
tion!" " 

Dette  Brev  var  for  mig  en  Kommentar  over  det  første  og  gav 
mig  endnu  en  sikker  Nøgle  til  dien  mig  forhen  saa  uforklarlige 
Forandring  i  Møllerens  Adfærd.  Jeg  anede  allerede,  at  vi  ogsaa 
paa  Chateauvieux  vilde  fornemme  Stødene  af  hint  vulkanske 
Udbrud. 

Forinden  Obersten  rejste,  bivaanede  han  først  hos  Tante  et 
Kabinetsraad,  i  hvilket  jeg  ogsaa  havde  Sæde;  men  desværre 
blev  Resultatet  ikke  ganske  saadant,  som  han  og  jeg  ønskede. 

Den  gamle  Dame  var,  som  de  fleste  andre  Kvinder,  i  ethvert 
vanskeligt  og  ualmindeligt  Tilfælde,  der  udfordrer  raske  Be- 
slutninger og  Opofrelser,  temmelig  paastaaende  og  ueftergi- 
vende. Naturligvis  var  hendes  Blik  ind  i  Tingenes  nærværende 
Stilling  dunkelt,  ensidigt  og  indskrænket  og  Forkærligheden  til 

den  hidtil  vante  Forfatning  saa  stor,  at  hun  ej  var  at  formaa 
til  saadanne  Indrømmelser  og  Afstaaelser  af  nogle  virkelig 
strenge  Rettigheder,  som  kunde  erhverve  hende  hendes  Liv- 
egnes Velvillie  og  bevare  hende  de  øvrige. 

Hun  vilde  intet  bortgive  og  mistede  derfor  alt.  Det  eneste, 
vi  kunde  af  liste  hende,  var  det  Løfte  at  behandle  hendes  Under- 
givne med  større  Nedladenhed  og  Popularitet. 

Obersten  rejste,  bespændt  af  tunge  Bekymringer;  og  det  var 
først  efter  nogle  Dages  Forløb,  at  mine  Kærtegn  formaaede  at 
standse  den  kærlige  Datters  Taarer. 

Med  hver  Dag  forøgede  sig  det  betænkelige  i  vor  Stilling, 
min  Frygt  og  Bøndernes  Mod,  der  snart  steg  til  Overmod  og 
Trodsighed.  En  Afgift  var  just  forfalden,  men  tilbageholdtes  al 
de  fleste;  og  skønt  Forvalteren  ogsaa  raadede  til  Eftergivenhed, 
paastod  dog  Tante  at  ville  have  Restancerne  inddrevne  med 
Strenghed,  da  Vægringen  havde  sin  Grund  ikke  i  Mangel  paa 
Evne,  men  i  aabenbar  Genstridighed. 

Hvad  der  vakte  og  nærede  denne,  var  vistnok,  foruden  de 
mange  andre  Rygter  om  lignende  heldig  Opsætsighed  i  andre 
Egne,  Møllerens  heftige  Frihedsprædikener.  Af  den  tro  Letacq 
erfarede  jeg,  hvorledies  han  ikke  mangledie  at  underholde  sine 
Møllegæster  med  Nyhederne  fra  Paris  og  at  forelæse  dem  Bre- 
vet fra  hans  Broder  —  Hertugen  af  Orleans*  og  Mirabeaus  Ven 
—  samt  at  forevise  dem  Dolken  som  et  Sindbillede  paa  Folkets 
Suverænitetet.  Naar  Tønderet  er  tørt,  har  Gnisten  godt  ved  at 
fænge;  og  tilskrives  maa  det  Nationens  medfødte  Godmodig- 
hed, at  Luen  ikke  før  slog  i  Vejret;  men  ulmede  den  længe, 
brændte  den  desto  heftigere. 

Det  var  en  gammel  Skik  paa  Chateauvieux,  at  den  Dag  Land- 
skylden betaltes  —  den  ottende  August  —  beværtedes  Godsets 
Bønder  paa  Slottet  og  dansede  derefter  hele  Natten  i  Borggaar- 
den,  saafremt  Vejret  tillod  denne  Forlystelse. 

Forvalteren,  Letacq  og  jeg  havde  Dagen  i  Forvejen  gaaet 
omkring  —  hver  paa  sin  Kant  —  til  de  mest  genstridige  og 
virkelig  formaaet  dem  til  Eftergivenhed,  saa  at  baade  Land- 
skylden og  de  andre  Restancer  blev  rigtig  erlagt  den  ommeldte 
ottende  August.  Herover  blev  min  Tante  ret  høj  lunet  stemt. 
Hun  hoverede  over  sin  egen  Fasthed  og  skæmtede  med  mig 
over  min  utidige  Frygtsomhed.  For  at  give  sine  gode  Under- 
saatter  —  som  hun  nu  kaldte  dem  —  et  Bevis  paa  sin  Skøn- 
somhed forøgede  hun  det  sædvanlige  Kvantum  af  Vin  med  et 
Par  Ankere  tre  Aar  gammel  Margaux. 

Saavel  i  Kraft  af  Druesaften  som  i  Følelsen  af  formentligt 
Ædelmod  var  ogsaa  Bønderne  ualmindelig  oprømte;  og  jo  læn- 
gere hen  ad  Dagen,  jo  mere  tiltog  deres  Lystighed. 

Jeg  foreslog  Tante,  at  hun,  Adelaide  og  jeg  skulde  beære 
Forsamlingen  med  vor  Nærværelse.  Hertil  var  hun  straks  vil- 
lig, og  vi  gik  da  ud  i  Borggaarden,  nedlod  os  paa  en  Bænk 
under  de  store  Kastanier  ved  Indgangen  og  saa  paa  Dansen. 

Under  et  Ophold  i  denne  traadte  en  rask  og  kæk  Bondeknøs 
ærbødig  hen  til  os  og  bød  med  en  dyb  Kompliment  min  Ade- 
laide op  til  en  Dans.  Hun  saa  smilende  til  mig;  jeg  nikkede,  og 
inden  Tante  kunde  forhindre  det  —  som  jeg  vist  tror  hun  havde 
i  Sinde  —  stod  min  Kæreste  allerede  med  sin  Danser  øverst  i 
Rækken.  Jeg  blev  heller  ikke  tilbage,  men  stillede  mig  med  den 
første  den  bedste  Bondepige  nogle  Par  længere  nede;  og  skønt 
man  vilde  indrømme  mig  næstøverste  Plads,  var  jeg  dog  popu- 
lær nok  til  at  beholde  den,  jeg  havde;  den  sjæleglade  Letacq 
blev  min  Sidemand,  og  hvem  anden  end  Suzette  hans  Med- 
danserinde? 

Endnu  efter  saa  mange  Aars  Forløb  røres  mit  Hjerte  ved 
Mindet  om  denne  Dag  af  Følelser,  for  hvilket  åei  fattige  Tunge- 
maal  ingen  Benævnelse  ejer:  hvad  der  paa  een  Gang  baade  ud- 
vider og  sammenpresser  mit  Bryst,  synes  at  være  Glæde;  men 
en  Glæde,  der  udstrømmer  i  Taarer,  udaandes  i  Sukke,  synes 
at  være  Vemod,  der  bærer  Glædens  Farve  og  elskes  som  den. 
Der  er  saadanne  Tidspunkter  i  vort  Liv,  der  fremfor  andre  hæf- 
ter sig  i  stedse  ufordunklet  Klarhed  ved  Erindringen;  og  dette, 
jeg  nu  omtaler,  netop  maaske  fordi  det  saa  snart  og  pludseligt 
omskiftedes  med  det  rædsomste  Uvejr. 

Adelaide  og  jeg  gik  efter  fuldendt  Dans  op  paa  Balkonen, 
hvorfra  vi  havde  Udsigt  over  Haven  og  vidt  hen  over  Dordogne 
til  de  fjerne  Bjerge,  hvis  Toppe  forgyldtes  af  den  dalende  Sol. 
Blandet  var  Lyden  bag  ved  os  af  Instrumenterne  og  de  dan- 
sendes Trin.  Den  lyseblaa  Hianmels  Klarhed,  Luftens  Mildhed, 
Fuglenes  Sang,  og  mere  end  alt  dette  vor  egen  lykkelige  Kær- 
lighed, forsatte  os  i  en  Tilstand,  som  Digterne  betegner  ved  det 
Udtryk  ,, paradisisk''. 
Ak,  min  Søn!  din  Faders  Paradis  var  en  flygtig  Drøm. 

Solen  havde  tilsmilet  os  sit  Farvel,  da  en  pludselig  Stilhed 
inde  i  Gaarden  vakte  min  Opmærksomhed;  men  herovenpaa 
fulgte  et  usædvanlig  vildt  og  larmende  Raab,  herefter  atter 
Tavshed,  og  atter  et  endnu  stærkere  Brøl. 

Adelaide  for  forskrækket  op  og  sagde:  „Louis!  hvad  er  det? 
Jeg  frygter,  der  er  noget  galt  paa  Færde." 

Jeg  søgte  at  berolige  hende,  skønt  jeg  selv  var  intet  mindre 
end  rolig,  og  ledte  hende  må  til  min  Tante,  som  vel  havde  hørt 
Larmen,  men  uden  derved  at  ane  noget  hende  selv  vedkom- 
mende. Derpaa  ilede  jeg  ind  i  Gaarden. 

Hele  Folkemassen  havde  sammensluttet  sig  i  en  tæt  Kres  og 
lyttede  til  en  mig  ganske  fremmed  Stemme,  som  midt  derinde 
fremsagde  eller  forelæste  noget.  Jeg  gik  derhen  og  hørte  netop 
Slutningen: 

—  ,,0g  skal  ligeledes  fra  i  Dag  af  alt  Livegenskab,  Hoveri- 
tjeneste, Landskyld  og  alle  andre  Feudalrettigheder,  af  hvad 
Navn  nævnes  kan,  ophøre  og  for  evig  være  afskaffede  over  hele 
Kongeriget  —  leve  Nationen!  leve  Friheden!" 

De  sidste  Udraab  gentoges  med  støjende  Glæde  af  hele  Ho- 
ben, og  Hatte  og  Huer  fløj  i  Vejret. 

Nu  aabnedes  Kresen,  og  Forelæseren  traadte  frem  just  tæt 
foran  mig.  En  uheldvarslende  Figur:  Det  var  en  lang,  mager, 
sortsmudset  Person;  en  stor  trekantet  Hat,  smykket  med  den 
trefarvede  Kokarde  —  et  mig  hidtil  ukendt  Friheds-Symbol  — 
bedækkede  —  ikke  Panden  —  men  Nakken  og  hang  næsten 
bag  ud  over  Ryggen.  Videre  var  han  iført  blaa  Kjole  og  Pan 
talons;  en  rød,  kun  halv  tilknappet  Vest.  Et  sort  Silkeklæde  vai 
bundet  løst  og  slusket  om  hans  lange  Hals;  et  Par  vide,  i  mange 
Folder  nedhængende  Støvler  slubrede  om  hans  Smalben,  og  en 
uhyre  Sabel,  fastgjort  i  et  bredt,  gult  Gehæng,  dinglede  ved 
hans  Side  og  klirrede  mod  Stenene  ved  enhver  af  Fyrens  Be- 
vægelser. 

I  den  højre  Haand  holdt  han  et  trykt  Blad  —  det  var  hint 
Nationalforsamlingens  følgerige  Dekret,  som  knuste  de  privile- 
gerede Stænders  Vælde,  og  om  hvilket  Oberstens  Korrespon- 
dent havde  spaaet. 

Jeg  havde  allerede  næsten  nok  for  at  orientere  mig  i  denne 
nye,  men  for  mig  og  min  Familie  saa  sørgelige  Tingenes  Orden 
eller  —  Uorden.  Dog  var  jeg  ikke  mægtig  til  ganske  at  dæmpe 
min  Modbydelighed  for  denne  Friheds-  og  Ligheds- Apostel,  der 
som  en  ond  Engel  var  styrtet  herind  iblandt  os  for  at  forstyrre 
Dagens  Glæde  og  hele  vort  tilkommende  Livs  Lykke. 

„Hvem  er  De,  min  Herre?"  spurgte  jeg  mørk. 

Han  saA  sig  med  et  spottende  Smil  om  til  alle  Sider  og  sva- 
rede: ,,Hvem  er  det,  du  taler  til?  Er  det  til  mig,  hvorfor  bruger 

du  da  det  taabelige  Udtryk  ,,  ,,De?"  "  Jeg  er  kun  een  —  et  for- 
nuftigt Menneske  siger  du  til  det  andet  —  og  hvem  er  du?" 

En  Bonde,  som  endnu  ikke  straks  kunde  komme  til  Rette 
med  den  nye  Grammatik  og  den  lige  saa  nye  Ligheds-Lære, 
stødte  til  ham  og  mumlede:  ,,Det  er  den  unge  Herre!" 

Sansculotten  skottede  haanligt  til  ham  og  sagde: 

,,Du  er  en  gammel  Nar!  Hvad  er  det,  du  snakker  om  Herre? 
Der  er  ingen  Herre  i  Frankrig  uden  Folket". 

Han  vendte  sig  atter  til  mig  og  gentog:  ,,Hvem  er  du,  min 
Knøs?  Ved  du  det  ikke,  saa  læs  her!" 

Med  disse  Ord  rakte  han  mig  Dekretet  og  tog  en  hel  Sliunp 
andre  Eksemplarer  frem,  som  han  Uddelte  i  Forsamlingen,  me- 
dens jeg  gennemløb  mit. 

Da  jeg  løftede  Øjnene  fra  Papiret,  havde  Bønderne  samlet 
sig  i  flere  Smaahobe,  hver  med  sin  Forelæser;  men  den  frem- 
mede stod  og  talte  under  heftige  Udraab  og  Fagter  med  Møl- 
leren i  Jouillac.  — 

,,Som  jeg  siger  dig!"  tordnede  han,  ,,da  jeg  for  tre  Dage 
siden  vilde  gaa  ind  i  Nationalforsamlingen,  mødte  jeg  deruden- 
for min  Ven  Mirabeau,  og  da  siger  han  til  mig:  ,, ,, Borger  des 
Moulins!""  siger  han,  ,,  ,,nu  har  vi  slaaet  de  to  Ben  fra  den 
Stol,  som  Fordom  og  Overtro  kalder  Trone,  det  tredie  falder  al 
sig  selv.""  Ja,  Broder  Robert!  Frihedstræet  er  plantet;  men  min 
Ven  Marat  siger,  at  det  maa  vandes  med  Blodet  af  tre  Hun- 
drede Tusinde  Franskmænd." 

Nu  vidste  jeg,  hvem  jeg  havde  for  mig,  og  mærkede  med 
Forfærdelse,  at  Revolutionens  Storm  havde  naaet  vort  fredelige 
Hjem. 

Jeg  stod  som  fastnaglet  til  Jorden  med  det  skrækkelige  De- 
kret i  min  Haand,  da  Revolutionsmændenes  Afsending  vendte 
sig  rundt  til  de  omstaaende  og  sagde: 

,,Nu  vel,  mine  Venner!  Det  var  en  glædelig  Nyhed,  jeg  bragte 
eder;  lad  den  derfor  ikke  forstyrre  eders  Lystighed,  men  tag 
fat,  hvor  I  slap!  dette  er  sidste  Gang,  I  for  eders  egne  Penge 
lader  eder  beværte  paa  Chateauvieux  —  dans  da  med  Hjertens 
Lyst  denne  velsignede  Nat!  I  Morgen  følger  enhver,  som  kan 
bære  Vaaben  for  Fædrelandet,  med  mig  til  Bergerac!" 

De  yngre  begyndte  atter  at  danse  med  fordoblet  Fyrighed; 
men  de  ældre  sammenklyngede  sig  for  at  tale  om  denne  hartad 
utrolige  Vending  i  deres  Kaar,  der  —  ikke  saa  utroligt  —  endnu 
mere  end  Vinen  gjorde  dem  svimle  i  Hovederne. 

Jeg  bragte  mine  Damer  det  sørgelige  Budskab. 

Adelaide  modtog  det  med  taalmodig  Hengivelse  for  sin  egen 
Del;  kun  for  Faderens  Skyld  følte  hun  Frygt  og  Bekymring. 

Ikke  saa  min  stakkels  Tante:  paa  dette  Slag  var  hun  ingen- 
lunde saa  forberedt  som  vi  andre  to;  og  derfor  skulde  det  straks 
have  sønderknust  hende,  hvis  hun  ikke  var  blevet  opholdt  ved 
det  svage  Glimt  a/f  Haab:  at  Dokumentet  enten  kunde  være  falsk, 
eller  og  at  denne  unaturlige  Tilstand  —  som  hun  kaldte  det  — 
ikke  kunde  vare  ret  længe,  men  alt  igen  vilde  vende  tilbage  i 
den  gamle  Orden. 

Medens  vi  saaledes  trøstede  hverandre  med  en  Fremtid,  som 
dog  ingen  af  os  ret  turde  stole  paa,  traadte  Letacq  ind  til  os. 

Den  vakre  Svend,  skønt  Fædrelandets  forunderlige  Skæbne 
havde  nedrevet  det  Skillerum,  som  ældgammel  Standsforskel 
hidtil  havde  rejst  mellem  ham  og  os,  iagttog  dog  den  forrige 
ærbødige  Opførsel,  og  en  oprigtig  Deltagelse  malede  sig  umis- 
kendelig i  hans  ædle  Aasyn.  Han  berettede,  at  Møllerens  Bro- 
der gjorde  alt  for  at  ophidse  eller,  som  han  kaldte  det,  eksaJtere 
Bønderne;  at  hans  nye  Lærdomme  begyndte  at  finde  Indgang 
hos  Mængden,  og  at  det  derfor  blev  nødvendigt  ved  et  rask 
Skridt  —  ved  klog  Nedladelse  nemlig  —  at  vinde  Almuens  usta- 
dige Sind. 

Dette  gavnlige  og  velmente  Raad  blev  straks  fulgt;  jeg  gik 
ned  og  tiltalte  Forsamlingen  omtrent  saaledes: 

,,Mine  Venner!  efter  Nationens  Villie  er  vi  nu  alle  lige:  hvor 
ubilligt  vilde  det  derfor  være  at  nedtrykke  dem,  som  tilforn  stod 
højere  end  I,  at  tilføje  dem,  som  alene  har  tabt,  mens  I  alle 
har  vundet,  et  endnu  større  Tab?  Den  gamle  Kone,  som  forhen 
ejede  eders  Huse,  eders  Jorder  og  Vinbjerge,  har  nu  intet  andet 
tilbage  end  denne  Gaard  med  dens  faa  Omgivelser;  jeg  haaber, 
I  vil  indrømme  hende  en  fri  Borgerindes  Rettigheder  og  ikke 
forurolige  hende  i  Besiddelsen  af  det  lidet,  som  er  hende  lev- 
net, og  hvorpaa  Ingen  af  eder  kan  have  noget  retmæssigt  Krav! 
Naar  vi  alle  maa  nyde  Sikkerhed  for  det,  vi  efter  Naturens 
Ret  besidder,  skal  jeg  ikke  være  den  sidste  til  at  raabe:  leve 
Nationen!  leve  Friheden!" 

Denne  lille  Tale,  der  uformærkt  —  jeg  kunde  næsten  sige 
imod  min  Villie  —  havde  opvarmet  mig  selv,  frembragte  hos 
Tilhørerne  den  gunstigste  Virkning;  man  tiljublede  mig  fra  alle 
Sider  Bifald;  endogsaa  Brødrene  des  Moulins  trykkede  med 
Hjertelighed  min  Haand. 

Den  parisiske  sagde  med  huld  Beskyttermine: 

,,Du  er  en  flink  Gut!  se  her!  fæst  denne  Kokarde  paa  din 
Hat!  det  er  en,  som  min  Veninde,  Rolands  Kone,  selv  har  syet." 

Prydet  med  dette  Frihedens  Ordenstegn  vendte  jeg  tilbage 
til  de  ængstelige  Damer,  hvis  Frygt  jeg  for  Øjeblikket  saa  mig 
i  Stand  til  at  betvinge. 

Efter  et  kort  Ophold  forlod  Hoben,  syngende  og  støjende, 
Slottet. 

De  følgende  otte  Dage  bragte  intet  nyt.  Det  var  saa  stille 
paa  Chateauvieux,  at  Stedet  forekom  os  snart  som  et  Fange- 
slot, snart  som  en  ved  Krig  eller  Pest  uddød  Egn;  thi  vi  saa 
ingen  uden  Gaardens  Folk,  vi,  som  var  vant  til  bestandig  Færd- 
sel af  den  hoverigørende  Almue. 

Letacq  alene  vedligeholdt  os  Forbindelsen  med  den  øvrige 
Verden.  Han  aflagde  sine  daglige  Besøg  i  Møllen  og  hjembragte 
os  hver  Gang  nye,  men  sjælden  trøstelige  Efterretninger:  den 
første  var  Nationalgardens  Oprettelse,  og  det  —  som  vi  rigtig 
formodede  —  over  hele  Frankrig. 

Charles  des  Moulins  var  en  af  de  tusinde,  som  paa  een  Gang 
udstrømmede  i  alle  Retninger  fra  Hovedstaden  og  i  mindre  end 
otte  Dage  bevæbnede  to  Millioner  Borgere  og  Bønder  —  en  Plan 
af  Bretonnerklubben,  Jakobinernes  Vugge,  og  udruget  maaske 
alene  i  Mirabeaus  Hjerne. 

I  Bergerac  havde  Parisersmeden  samlet  hele  Omegnens  vaa- 
bendygtige  Almue,  ladet  den  forsyne  med  Bøsser,  Bajonetter  og 
Kokarder  og  tillige  sat  alle  Stadens  Skræddere  og  Sadelmagere 
i  Arbejde. 

I  Begyndelsen  trøstede  vi  os  ved  denne  Indretning,  forme- 
nende, at  den  vilde  bidrage  til  at  forebygge  Plyndringer  og 
anden  Uorden;  vi  drømte  ikke  om,  at  det  netop  var  det  vold- 
somste Oprør,  der  saaledes  blev  organiseret. 

Vi  havde  nu  i  fjorten  Dage  intet  hørt  fra  Obersten  og  be- 
gyndte desaarsag  at  ængstes  for  hans  Skæbne  —  jeg  især,  thi 
fra  Letacq  vidste  jeg,  hvilke  Voldsomheder  der  i  den  senere 
Tid  var  udøvet  imod  flere  adelige,  men  jeg  skjulte  det  for  Fruen- 
timmerne. 

Vi  tre  sad  i  Havestuen  og  meddelte  hverandre  vore  lidet  glæ- 
delige Bemærkninger  over  Frihedstumlens  Virkning  paa  vore 
nærmeste  Omgivelser:  tre  af  Tjenerne  havde  forladt  Slottet,  og 
af  de  tre  tilbageblevne  havde  den  ene  antaget  en  Tone  og  et 
Væsen,  som  intet  Herskab  i  forrige  Tider  vilde  have  taalt:  han 
undsaa  sig  ikke  ved  i  vor  Nærværelse  at  tale  højt,  le  og  nynne, 
træde  haardt  og  fast  i  Gulvet  o.  s.  v.;  i  Stedet  for  at  han  tilforn, 

og  de  andre  endnu,  aldrig  talte,  uden  de  blev  adspurgt,  og  da 
i  en  lav,  hviskende  Ton-e,  og  stedse  trippede  pænt  paa  Tæerne 
ig«nnem  det  Værelse,  hvor  nogen  af  Herskabet  var  til  Stede. 

Nogle  af  de  kvindelige  Tyenders  Opførsel  var  endda  m«rc 
næsvis,  og  vi  tænkte  allerede  paa  at  afskedige  de  fleste  af  dem. 

Som  vi  gennemgik  dette  saare  ubehagelige  Emne,  aabnedes 
Havedøren,  og  sagte,  med  spejdende  Øjekast,  indtren  en  Mand 
i  den  nye  Nationalgardeuniform.  Vi  kendte  ham  ikke,  før  han 
med  udbredte  Arme  fløj  hen  imod  Adelaide. 

Det  var  hendes  Fader  —  Ak!  hvor  forskellig  var  denne  hans 
lønlige,  frygtsomme,  snigende  Ankomst  fra  de  forrige,  pragt- 
fulde, larmende  Indtog,  da  tvende  Løbere,  i  Dragter,  som  glim- 
rede af  Sølv,  med  højt  genlydende  Piskesmæld  travede  ind  i 
Slotsgaarden  og  stillede  sig  paa  begge  Sider  af  Opgangstrappen, 
og  da  derefter  den  med  seks  stolte  Svedfukser  forspændte  Ka- 
ret med  Forrider,  Kusk,  Tjenere  —  alle  i  prægtigt  Stadslivré 
—  raslede  op  for  Døren!  Hvor  travlt  fik  da  alle  Slottets  Dome- 
stiker  for  at  modtage  den  ankommende!  Enhver  vilde  være  den 
første  og  ingen  den  sidste;  af  lutter  Tjenesteiver  stødte  de  Pan- 
derne sammen  og  rendte  hverandre  omkuld  i  Korridorerne. 

Oberstens  Komme  paa  en  saadan  Tid,  ad  en  saadan  Vej,  og 
mer  end  dette  hans  sælsomme  —  os  alle  modbydelige  —  Dragt, 
lod  mig  øjeblikkelig  gætte  hans  Skæbne,  endnu  før  han  for- 
talte os  samme. 

„Mine  Børn!"  sagde  han  efter  først  at  have  med  Taarer  og 
smertelige  Sukke  omfavnet  os  alle,  ,,mine  Børn!  I  ser  i  mig 
en  Betler  —  en  landflygtig  Mand!  Jeg  har  mistet  alt,  undtagen 
denne  røvede  Kjole.  Ladaucq  er  ødelagt,  udplyndret,  opbrændt: 
en  Horde  af  Marseillanere  har  paa  deres  Marsch  til  Paris  oprørt 
mine  Undersaatter  og  i  Forening  med  Udskuddet  blandt  dem 
forøvet  denne  Niddingsdaad.  Jeg  har  forgæves  søgt  som  Krigs- 
mand at  forsvare  min  Ejendom,  men  Røverne  var  for  mange; 
mine  tro  Tjenere  faldt,  og  jeg  selv  imdkom  med  Nød  og  næppe. 
Min  Kaarde  har  tilkæmpet  mig  denne  Uniform,  som  jeg  hidtil 
skylder  min  Frelse:  jeg  nedlagde  en  Nationalgardist,  der  enkelt 
i  Skoven  forfulgte  mig,  og  med  ham  har  jeg  byttet  Klæder  og 
Vaaben." 

Saa  snart  den  første  Forskrækkelse  havde  givet  Plads  for 
rolig  Betænkning,  oversaa  vi  lettelig  det  mislige  i  vor  Forfat- 
ning. Det  var  mer  end  rimeligt,  at  den  dræbte  Nationalgardist 
vilde  blive  fundet  og  kendt  og  Forbytningen  opdaget. 

At  man  vilde  søge  Obersten  her,  maatte  vorde  en  uudeblive- 

lig  Følge  af  den  første  Opdagelse,  og  fandtes  han  paa  Chateau- 
vieux,  kunde  Slottet  og  dets  Beboere  ikke  undgaa  at  dele  Skæbne 
med  Ladaucq.  Vi  mønstrede  da  alle  Kældere,  Hvælvinger,  Løn- 
gange  og  Huler  i  og  omkring  Borgen:  intet  Smuthul  syntes  os 
fuldkommen  trygt,  eftersom  intet  med  Sikkerhed  kunde  antages 
som  ganske  ubekendt  for  een  eller  flere  af  Tyendet. 

Udvandring  var  endnu  ikke  kommet  i  vore  Tanker. 

Midt  i  denne  Raadvildhed  indtraadte  ad  samme  Dør  som 
Flygtningen  og  i  samme  Uniform  min  vakre  Letacq. 

,,Hr.  Oberst!"  hviskede  han  hurtigt  og  med  et  spejdende  Øje- 
kast omkring  i  Stuen,  ,,her  er  De  ikke  sikker;  nede  i  Møllen 
sidder  fire  Gardister  og  en  af  Deres  forrige  Tjenere,  efter  hvis 
Anvisning  man  vil  søge  Dem  her.  Jeg  fik  Suzette  til  at  opholde 
dem  med  nogle  Forfriskninger,  medens  jeg  løb  herop;  men  vi 
kan  vente  dem  hvert  Øjeblik." 

„Jeg  er  forloren!"  sukkede  Obersten;  Adelaide  fløj  med  et 
Angstskrig  om  hans  Hals. 

,,I  Kaminen!"  raabte  Tante. 

,,I  Begravelsen!"  jeg. 

Men  Letacq  faldt  hastig  ind:  ,,Det  duer  ikke  —  her  er  han 
ingensteds  sikker  —  jeg  ved  et  bedre  Fristed  —  vil  De  betro 
Dem  til  mig,  Hr.  Oberst!  saa  indestaar  jeg  for,  at  alle  Frankrigs 
Gardister  ikke  skal  finde  Dem  —  men  uden  Betænkning  — " 

Obersten  saa  til  mig. 

,,Gaa,  min  Fader!"  sagde  jeg,  ,, Letacq  holder,  hvad  han 
lover." 

,,Hvor?  hvor?"  spurgte  Tante  og  Adelaide. 

,,Det  maa  ingen  vide  uden  jeg!"  svarede  han  og  ilede  af  Sted 
med  den  ulykkelige  Flygtning. 

Jeg  fik  næppe  Tid  til  at  berede  Damerne  paa  de  skrækkelige 
Gæsters  Komme,  før  vi  allerede  hørte  dem  ved  Slottets  Hoved- 
indgang. Jeg  havde  grebet  en  Bog,  hvori  jeg  læste  højt  —  vist 
ikke  med  den  sikreste  Stemme;  min  Tante  og  min  Kæreste  tog 
fat  paa  Filemaalene. 

Jeg.  vil  ikke  udførlig  beskrive,  hvad  der  foregik  i  de  paaføl- 
gende ængstelige  Timer:  hvorledes  hver  Krog,  hvert  Skab,  hver 
Skorsten,  ja  lige  til  hver  en  Ligkiste  i  Gravhvælvingen  blev 
undersøgt;  hvorledes  Tyendet,  hvorledes  vi  selv  blev  truet.  Først 
ved  Dagbrud  forlod  de  Slottet  med  Løfte  snart  at  besøge  os  igen 
—  de  mente  at  være  kommet  for  tidlig,  og  at  den,  de  søgte, 
snart  vilde  indfinde  sig. 

Denne  Begivenhed  gav  Tante  hendes  Banesaar.  I  hendes  Al- 

der,  med  hendes  religiøse  og  politiske  Tro,  er  det  vanskeligt  at 
finde  sig  i  en  total  Omvæltning  af  alle  hidtil  bestaaende  For- 
hold. Den  fra  Barnsben  tilvante  Levemaade  vorder  en  ubetvin- 
gelig Natur,  som  forstyrres  lettere,  end  den  forandres:  fjortende 
Dagen  derefter  stod  hen4es  Kiste  ved  Siden  af  den  i  bedre  Tider 
hensovede  Ægtefælles. 

Jeg  var  hendes  Arving  —  ak,  min  Søn!  en  Arving  til  uaf- 
ladelig Frygt  og  Fare;  jeg  vidste  jo  ikke,  hvilket  Øjeblik  det 
kunde  behage  de  vilde  Horder  at  ødelægge  den  Vaaning,  jeg 
fra  nu  af  ansaa  som  et  Fængsel,  det  jeg  maaske  blot  skulde 
forlade  for  at  finde  Døden  uden  for  dets  sammenstyrtede  Mure. 

Der  blev  stedse  mere  og  mere  øde  og  uhyggeligt  paa  Cha- 
teauvieux,  til  omsider  kun  een  gammel  Tjener  og  een  endnu 
ældre  Pige  udgjorde  hele  Tyendet;  thi  Letacq  var  sjælden 
hjemme.  Dog  bragte  han  os  regelmæssig  hver  Aften  Underret- 
ning fra  Obersten,  hvem  han  snildelig  havde  skjult  paa  et  Hø- 
loft i  Møllen,  hvor  Efterstræbeme  naturligvis  allersidst  vilde 
søge  ham.  Ogsaa  gjorde  han  os  bekendt  med  Revolutionens 
Gang  og  mange  af  hine  Rædseisoptrin,  der  stedse  blev  hyppigere 
og  blodigere. 

Tvende  Husundersøgelser,  begge  dog  uden  særdeles  Ulempe, 
maatte  vi  endnu  udholde  af  Marseill anerne;  endelig  forlod  de, 
efter  en  seks  Ugers  frugtløs  Venten,  Møllen  og  Egnen,  og  Ober- 
sten kunde  nu,  ledsaget  af  Letacq,  ombytte  sit  Fængsel  i  Møllen 
med  et  andet  paa  Slottet,  men  som  dog  forsødedes  ham  ved  en 
elsket  Datters  Nærværelse  og  ømme  Kærlighed. 

Jeg  iler  bort  over  et  Tidsrum  af  et  Aar,  der  tilbragtes  i  mere 
eller  mindre  ængstelig  Uvished  om  vor  tilkommende  Skæbne, 
og  i  hvilket  vi  ikke  var  mægtige  for  at  bringe  det  til  nogen  fast 
Beslutning.  Mit  bestandige  Raad  var  at  tage  til  Danmark  med 
alt,  hvad  der  af  Penge  og  rørlige  Ejendomme  lod  sig  bjærge; 
men  den  gammeladelige  Franskmand  kunde  ikke  saa  let  løs- 
rive sig  fra  det  skønne  Fædreland,  om  hvis  Frelse  han  endnu 
ikke  havde  opgivet  alt  Haab:  at  flytte  til  Danmark  forekom  ham 
at  være  det  samme  som  at  opslaa  sin  Bolig  paa  Pie  de  Midis 
evig  sneklædte  Bjergaas,  og  næsten  lige  saa  uglædelige  var 
Adelaides  Forestillinger  om  den  Egn,  paa  hvilken  jeg  uden  syn- 
derlig Held  stræbte  at  henlede  hendes  Opmærksomhed. 

Under  saadanne  Omstændigheder  kunde  der  ej  heller  tænkes 
paa  den  ægteskabelige  Forbindelse  imellem  mig  og  min  Elskede; 
men  dette  Ønskes  Opfyldelse  maatte,  som  de  fleste  andres,  hen- 
stilles til  den  uvisse  og  mørke  Fremtid. 

96* 

—  I  denne  Henseende  var  Letacq  ikke  lykkeligere  end  jeg: 
Borger  des  Moulins  udsatte  stedse  Brylluppet  fra  Tid  til  anden, 
og  hans  Grunde  herfor  var  ikke  forkastelige;  thi  Gartnerens 
Skæbne  kunde,  i  økonomisk  Henseende,  næppelig  skilles  fra  Slots- 
herrens. Efter  Faderen  og  en  for  nylig  afdød  Slægtning  havde 
han  vel  arvet  et  Tusinde  Livres;  men  de  fleste  af  Pengene  stod 
under  saa  slibrige  Konjunkturer  slet  ikke  sikkert. 

Udvandringerne  tog  nu  deres  Begyndelse  og  blev  snarere 
fremskyndede  end  hemmede  ved  Nationalkonventets  strenge  For- 
holdsregler: Forbudet  opflammede  Lysten,  og  Dødsstraffen  — 
som  det  gaar  —  forøgede  kun  Martyrernes  Antal. 

En  Dag  berettede  Letacq  os,  at  Oberstens  Navn  stod  paa 
Emigrantlisten:  han  var  altsaa  ved  Loven  en  fredløs  Mand,  og 
det  var  en  Livssag  at  huse  og  hæle  ham. 

Nu  bestemte  han  sig  til  Flugt;  for  silde!  Efter  min  af  ham 
desværre  ikke  i  Tide  antagne  Plan  vilde  jeg  have  solgt  eller 
opgivet  mit  franske  Slot  og  paa  et  dansk  Skib  fra  Bordeaux 
søgt  mit  fredelige  Hjem;  Adelaide  skulde  have  fulgt  mig  som 
Kone  og  hendes  Fader  forklædt  som  Tjener.  Denne  Plan  vilde 
før  Emigrantloven  ikke  have  medført  store  Vanskeligheder;  thi 
for  mig  som  Udlænding  stod  Vejen  aaben. 

Nu  derimod,  da  min  stakkels  Svigerfader  omsider  bifaldt 
samme,  var  den  for  hans  Skyld  forbunden  med  største  Fare 
for  os  alle. 

Den  tro  Letacq  optoges  som  Medlem  i  det  hemmelige  Raad, 
der  i  Midnattens  Stilhed  gennemgik  alle  Midlerne  til  Flugt  til- 
lige med  de  hartad  uovervindelige  Farer  og  Vanskeligheder,  der 
modsatte  sig  den. 

Da  afbrødes  pludselig  vore  Forhandlinger  ved  en  Tummel  i 
Gaarden,  Trampen,  Klirren  af  Vaaben,  og  derefter  en  heftig 
Banken  paa  Døren. 

Obersten  blegnede:  ,,j€g  er  forraadt,"  sagde  han,  ,,ak  Him- 
mel! min  Datter!  ogsaa  dig  vil  de  Umennesker  myrde  — " 

Han  sluttede  hende  i  sine  Arme;  men  Letacq,  som  aldrig 
tabte  Besindelsen,  sagde  med  en  Fasthed  i  Stemmen,«  der  ind- 
gød Trøst  og  Mod: 

„Endnu  ikke,  Hr.  Oberst!  jeg  ved  et  sikkert  Skjul  —  følg 
mig!" 

Uden  Indvending,  uden  Tøven  slap  Obersten  Adelaide  og 
ilede  med  sin  Fører  ud  i  den  dunkle  Have,  medens  jeg  sprang 
til  den  anden  Side  af  Huset  og  aabnede  Døren.  — 

Her  stod  nærmest  foran  mig  Møller  des  Moulins  med  blank, 

skuldret  Sabel  og  bag  ham  fire  andre  bevæbnede,  førende  imel- 
lem sig  en  Fange,  hvis  Ansigt  endnu  beskyggedes  af  For- 
manden. 

,,God  Aften!"  sagde  des  Moulins,  idet  han  traadte  ind  og  jeg 
rykkede  mig  tilbage;  „her  er  en  Cidevant,  som  du  maa  laane 
Hus  i  Nat,  Borger!  hans  Rejse  gik  egentlig  til  Spanien,  men 
vi  vil  forkorte  ham  den." 

Da  jeg  mærkede,  at  dette  Besøg  ikke  gjaldt  Obersten,  gen- 
vandt jeg  snart  min  Fatning  og  førte  de  fremmede  Gæster  ind 
i  den  almindelige  Dagligstue. 

Da  jeg  her  med  Lyset  i  Haanden  vendte  mig  for  at  byde 
dem  til  Sæde,  faldt  mit  Blik  først  paa  Fangen:  det  var  hin  stoUe 
Marquis,  som  ikke  to  Aar  i  Forvejen  i  Selskab  med  Mirabeau 
var  rejst  herigennem  til  Paris  for  at  befæste  Bourbonnemes 
Trone  og  bringe  den  oprørske  Pøbel  til  Lydighed.  Medynkvæk- 
kende  var  Synet  af  den  ulykkelige  Adelsmand;  af  den  forrige 
Værdighed,  Anstand  og  Pyntelighed  var  næppe  Spor  tilbage;  de 
tynde,  graatindsprængte  Lokker  —  tilforn  pænt  kreppede  og 
pudrede  —  hang  vildt  i  pjuskede  Trævler  om  det  blege  An- 
sigt; en  sid,  grov  Bondekofte,  tæt  tilknappet  fra  Halsen  til 
Knæerne,  hang  slubrende  om  det  magre,  af  Mathed  krumbøjede 
Legeme;  de  blaa  Strømper  og  tilsølede  Sko  tilhørte  øjensynlig 
en  langt  førere  Person.  Saa  fortumlet  var  Fangen  af  en  lang- 
varig Flugts  for  ham  saa  uvante  Besværlighed  og  af  den  ide- 
lige Dødsfrygt,  at  han  slet  ikke  kendte  mig.  Ej  heller  syntes 
han  at  lægge  Mærke  enten  til  Stedet,  hvor  han  befandt  sig, 
eller  til  de  Mennesker,  som  omgav  ham:  han  havde  allerede 
naaet  det  Punkt  af  Ulykke,  hvor  Fortvivlelse  gaar  over  til  Lige- 
gyldighed. 

At  give  mig  til  Kende  for  ham  i  denne  Tilstand  havde  blot 
været  at  vække  ham  op  fra  mindre  kvalfuld  Letargi  til  ny 
Smerte. 

Des  Moulins  forlangte  for  ham  og  to  af  hans  Bevogtere  et 
sikkert  Værelse. 

Jeg  anviste  dem  et  med  tvende  Senge,  lod  dem  her  give  For- 
friskninger og  formaaede  dog  saa  meget  hos  den  strenge  Re- 
publikaner, at  han  tillod  den  gamle  Mand  nogle  Timers  Hvile. 
Næste  Morgen  skulde  han  føres  til  Bergerac  for  der  at  forhøres 
og  dømmes. 

Jeg  beroligede  Adelaide  saavidt  muligt  med  Hensyn  til  det 
forefaldne  —  dog  uden  at  sige  hende,  hvo  Fangen  var  —  og 

vendte  skyndsomt  tilbage,  til  mine  ukærkomne  Gæster  i  Daglig- 
stuen, dem  jeg  ogsaa  lod  beværte  med  hvad  Huset  formaaede. 

De  tvende  af  disse  var  Parisere,  Ultrajakobinere,  hvis  Tale 
drejede  sig  om  ,,A åreladning",  ,,Bloddaab"  og  „Lyg- 
tepæle" og  var  til  stor  Opbyggelse  for  Landsbymølleren,  der 
længe  kun  viste  sig  som  den  andægtige  Tilhører. 

Af  deres  Ytringer  gav  det  sig  snart,  at  de  var  Moderklub- 
bens Apostle,  udsendte  med  vigtige  Hverv  til  Filialklubber  i 
det  sydlige  Frankrig,  og  at  den  ene  af  dem  i  et  Værtshus  nær 
ved  Chateauvieux  havde  opdaget  Marqulsen  —  hvem  han  i  Ho- 
vedstaden havde  kendt  —  under  Forklædningen.  Da  dette  skete, 
havde  des  Moulins  netop  været  til  Stede  og  vist  sig  som  ivrig 
Patriot;  og  ingen  anden  end  han  kunde  have  givet  Anslag  paa 
Chateauvieux  til  Nattekvarter. 

—  En  Nat,  rig  paa  sørgeligt  Indhold,  frugtbar  paa  Begiven- 
heder, hvis  levende  Farveskær  aldrig  fordunkles,  og  som  endnu 
stedse  i  vaagne  Nætter  omgiver,  lig  et  Panorama,  min  Fantasi! 

Den  af  de  tvende  Sansculotter,  som  fornemmelig  førte  Ordet, 
var  en  —  ved  første  Anskue  —  ubetydelig  Person:  spinkel,  faare- 
benet,  med  store,  matblaa,  rødkantede  Øjne,  lignede  han  en  for 
tidlig  opløben  Købstadlømmel  fra  Nordtyskland  eller  Skandi- 
navien; en  overvættes  stor  Næse  med  vide,  røde  Næsebor,  der 
var  i  uafladelig  Bevægelse  som  paa  en  snøftende  Hønsehund, 
krummede  sig  ud  over  en  lige  saa  uforholdsmæssig  stor  Mund, 
mellem  hvis  smalle,  blegblaa  Læber  tvende  loader  skæve,  sorte  • 
Tænder  ragede  frem.  Hans  Stemme  var  væmmelig  skurrende, 
og  hans  Latter  endnu  mere  modbydelig.  Kort  sagt:  han  var  en 
værdig  Fortæller  af  Pøbeloptrinnene  i  Versailles  hin  sjette  Ok- 
tober. 

Da  den  første  Flaske  Vin  var  tømt  og  Skas^er  drukket  for 
Dagens  Afguder,  stødte  han  til  mit  Glas  og  sagde  ret  fidelt: 

,,Din  Skaal,  Borger!  —  for  Fanden!  hvad  hedder  du?" 

„Liliedal!" 

Med  skadefro  Geskæftighed  tog  Mølleren  her  straks  fat: 

,, Liliedal  er  et  udenlandsk  Ord  og  betyder  saa  meget  som 
la  vallée  des  Lis  eller  LisvaV 

,, Liliedal?  la  vallée  des  Lis  —  LisvaV  —  gentog  han  haan- 
ligt  og  drejede  Munden  i  en  nedadvendende  Halvcirkel.  ,, Lilie- 
dal? det  er  et  miserabelt  Navn  —  ved  du  ikke,  at  alle  Lillier 
er  for  længst  visnede  her  i  Frankrig?  —  Død  og  Pestilence! 
hvorledes  tør  du  endnu  hedde  Liliedal?  Adelsmand  maaske? 
Aristokrat?  eh?" 

Her  satte  han  Glasset  haardt  fra  sig,  sprang  op  og  sparkede 
Stolen  væk  bag  ud. 

Des  Moulins  faldt  hurtig  ind:  ,, Ingen  Aristokrat,  men  en 
dansk  Borger  og  et  meget  skikkeligt  Menneske." 

Sansculotten  saa  ikke  det  spodske  Smil,  der  betog  dette  Vid- 
nesbyrd det  meste  af  dets  Værd;  derfor  satte  han  sig  igen,  klin- 
kede paany  og  sagde: 

,,Det  er  en  anden  Sag;  Borger  des  Moulins  indestaar  for  dig 

—  men  en  Dansk  —  d-et  er  snurrigt  —  hvorledes  kommer  du  her, 
og  er  dette  Danmark  en  Republik?" 

Jeg  besvarede  begge  hans  Spørgsmaal  saa  temmelig  til  Be- 
hag, idet  jeg  fortalte  ham,  at  min  Fader  vel  var  Adelsmand, 
men  min  Moder  borgerlig  af  Fødsel,  og  at  man  i  mit  Fædre- 
land længe  havde  haft  lige  saa  udvidet  Trykkefrihed  som  i 
Frankrig. 

Den  gode  Forstaaelse  var  atter  tilvejebragt,  og  med  hvert 
Glas  tiltog  Republikanernes  Lystighed.  En  Anekdot  afløste  den 
anden,  og  alle  om  Jakobinernes  og  deres  Tilhængeres  blodige 
Bedrifter;  Foulons,  Berthiers  og  fleres  Mord  beskreves  og  lov- 
pristes, og  Lygtepælens  Skaal  blev  med  Entusiasme  drukket. 

,, Apropos  ved  Lygtepæl!"  raabte  den  anden  Pariser  —  en 
skummel  Karl  med  store,  overhængende  Bryn  og  vældige  Kne- 
belsbarter —  ,,vi  har  ikke  engang  fortalt  vore  gaskonske  Ven- 
ner noget  om  den  sidste  Lanternefest  — " 

—  ,,Den  fik  en  nederdrægtig  Ende,"  faldt  Stalbroderen  ind 
og  slog  i  Bordet,  saa  Glassene  dansede  —  ,,en  uudslettelig  Plet 
paa  Konventets  Ære!  Ser  I:  man  vår  kommet  under  Vejr  med, 
at  en  vis  Bager  —  en  hemmelig  Tilhænger  af  Monsieur  Veto 

—  skulde  have  ladet  sig  købe  til  at  blande  Gips  i  Melet.  Folket 
holdt  en  Standret  over  ham  og  hængte  ham  straks  uden  for 
hans  egen  Dør.  Godt!  det  var  alt  i  sin  Orden.  Men  bagefter 
mtmledes  om,  at  Bageren  var  uskyldig  —  hip  som  hap!  han  var 
mistænkt  og  allerede  derfor  skyldig  at  dø  —  og  Konventet  faar 
det  dumme  Indfald  at  stikke  sin  Næse  ind  imellem  Døren  og 
Karmeii:  man  arresterer,  man  forhører,  man  dømmer  en  af  de 
bedste  Patrioter,  som  havde  hængt  Bageren,  til  Døde  og  lader 
virkelig  Dommen  eksekvere." 

,,Ja,"  faldt  den  sorte  ind,  ,,det  var  en  ren  Skandale  —  der 
er  hemmelige  Aristokrater  i  Konventet  —  man  maa  opdage  dem! 

—  man  maa  hænge  dem!  ellers  er  det  ude  med  Friheden.  En 
dejlig  Frihed  den!  naar  man  ikke  engang  har  Lov  at  hænge 
en  Skurk  af  en  Bager!  —  Stakkels  des  Moulins!" 

„Hvad?  des  Moulins?"  faldt  Mølleren  ind,  ,,hvem  var  det, 
som  hed  des  Moulins?" 

„Ham,"  lød  Svaret,  „som  Konventet  lod  henrette  —  ja,  det 
er  sandt,  du  hedder  ogsaa  des  Moulins,  Borger!  men  der  er 
saa  mange  des  Moulins  til  i  Verden  —  kan  jeg  tro  —  denne 
var  ellers  Klejnsmed  og  boede  i  Faubourg  St.  Antoine  —  hans 
Døbenavn  var  Charles  Louis;  men  han  skrev  sig  da  blot  Char- 
les   ." 

Mølleren  sprang  op  og  raabte: 

„Ved  den  sorte  Pest!  det  var  min  Broder!" 

„Eh  hienr  sagde  Pariseren  ganske  koldsindig,  idet  han  atter 
fyldte  sit  Glas,  „det  er  en  Ære  for  dig,  Borger!  at  du  havde  en 
saadan  Broder,  der  vidste  at  dø  for  Friheden  —  jeg  gratulerer 
dig!" 

Han  skyllede  Vinen  ned;  men  paa  den  broderiøse  gjorde  den 
kraftige  Trøstegrund  en  saadan  Virkning,  at  han  med  en  Fat- 
ning, en  ægte  Sansculot  værdig,  klinkede  med  Gratulanten  paa 
Frihedens  og  Lygtepælens  bestandige  Velgaaende. 

Denne  heroiske  Scene  blev  afkortet  ved  en  usædvanlig  Larm 
i  Sideværelset,  hvor  Marquien  og  hans  Vogtere  befandt  sig.  Vi 
for  derind  og  fandt  Fangen  liggende  paa  sin  Seng  med  brustne 
Øjne  og  aaben  Mund  —  han  var  stendød. 

Efter  at  have  udøst  mange  Forbandelser  over  den  afsjælede, 
fordi  han  var  undsluppet  Lovens  Sværd,  skred  man  til  en  Un- 
dersøgelse, der  snart  viste  os  Dødens  Aarsag:  en  meget  lille, 
flad  og  tynd  Flaske,  ikke  større,  end  at  den  let  kunde  skjules 
mellem  Kind  og  Tænder,  laa  endnu  i  hans  højre  Haand. 

Den  lyshaarede  Pariser,  som  opdagede  Flasken,  lugtede  tU 
den  og  sagde: 

„Her  er  Nøglen  til  Karaden!  —  Skade,  den  gamle  Øm  var 
Aristokrat  —  han  er  død  som  Republikaner." 

Herpaa  holdt  han  Fiolen  op  mod  Lyset  og  rakte  mig  den 
med  de  Ord: 

„Den  indeholder  endnu  en  lille  Slurk  —  put  den  til  dig,  om 
du  engang  skulde  komme  i  lignende  Forlegenhed,  Borger!  — 
du  med  det  ulykkelige  Navn!" 

Jeg  gav  ham  den  tilbage  og  svarede  saa  kækt,  som  jeg  ktmde: 

,, Behold  den  selv.  Borger!  Jeg  har  intet  at  frygte  hverken  af 
Konventet  eller  af  Folket." 

En  ny  Støj  i  Forstuen  kaldte  os  fra  Marquiens  Dødsseng. 
Deit  var  Møllersvenden  fra  Jouillac,  der  skrumlede  i  Mørket  fra 
Dør  til  Dør  og  ikke  kunde  finde  den  rette,  indtil  han  omsider 

snublede  over  noget  og  i  Faldet  med  Panden  stødte  den  op  til 
Dagligstuen. 

Der  ligger  et  Instinkt  i  den  menneskelige  Natur  —  og  det 
næppe  af  de  bedste  —  som  vækker  hos  os  en  ganske  ufrivillig 
Latter,  naar  vi  ser  nogen  uforvarende  tabe  en  Kop,  et  Glas  ud 
af  Hænderne,  snuble  eller  falde;  men  ved  denne  Lejlighed  havde 
ingen  af  os  Trang  til  Latter  undtagen  Ridderen  af  Lygtepælen. 

, »Velkommen,  Kammerat!"  raabte  han  med  en  høj  Skogger, 
„jeg  ser,  du  er  af  dem,  der  vil  gennem  Verden  med  Hovedet, 
du  er  af  mine  Fblk." 

-  Svenden  svarede  intet  paa  denne  Tiltale,  men  rappede  sig 
hurtig  op  og  sagde  til  des  Moulins  med  en  Forfærdelse,  hvori 
Faldet  havde  den  mindste  Skyld: 

,, Mester!  kom  hjem!  Djævelen  er  nede  i  Kælderen." 

Mølleren  smilte  og  sagde  mistroisk:  ,, Hvoraf  ved  du  det?  Hvad 
havde  du  i  Kælderen  at  bestille?" 

.,Jeg  gik  den  forbi,"  svarede  denne,  ,,med  min  Lygte  for  at 
fore  Hestene,  da  hørte  jeg  dernede  ligesom  en  Nysen  — " 

,, —  Sagde  du  ikke  Prosit?  — "  faldt  Pariseren  ind. 

,,Nej,"  svarede  Svenden,  ,,men  jeg  holdt  Lygten  til  Vin- 
duet, og  da  saa  jeg  langt  inde  mellem  Fadene  to  store  gloende 
Øjne." 

Nu  brast  alle  de  andre  i  Latter,  men  mig  løb  det  koldt  ned 
ad  Ryggen;  thi  det  slog  mig  øjeblikkelig,  at  det  maatte  være 
Obersten,  hvis  Briller  havde  givet  det  Genskin,  som  forskræk- 
kede Karlen. 

,, Tosse!"  raabte  jeg,  ,,det  har  været  en  Kat  — " 

,,Nej,  nej!"  svarede  han,   ,,før  jeg  gik  bort,  nøs  det  igen." 

Nu  blev  des  Moulins  opmærksom  og  sagde: 

,,Det  er  ikke  rigtigt;  Landet  vrimler  af  flygtende  Aristokra- 
ter —  følg  med!"  raabte  han  til  de  tvende,  som  havde  bevogtet 
Marquien,  ,,hvem  ved,  om  vi  ej  endnu  kan  gøre  en  levende 
Fangst  i  Stedet  for  den  døde,  der  ligger  hist  inde?" 

Jeg  betoges  af  den  skrækkeligste  Angest;  men  hvad  kunde 
jeg  gøre  andet  end  stræbe  at  fordølge  den  og  oppebie,  hvad 
Skæbnen  havde  besluttet  over  os  alle? 

Der  forløb  eller  henslæbte  sig  en  frygtelig  Halvtime,  hvis  Pin- 
agtighed forøgedes  ved  den  Tvang,  jeg  maatte  paalægge  mig  for 
de  tilbageblevnes  Skyld:  jeg  maatte  jo  for  ikke  at  røbe  mig  del- 
tage i  den  nu  dobbelt  væmmelige  Samtale,  der  drejede  sig  om 
Rædselsoptrin  i  den  ulykkelige  Hovedstad  —  ak!  snart  kunde 

jeg  maaske  vente  et  gentaget  for  mine  Øjne  og  selv  vorde  noget 
mer  end  blot  Tilskuer  ved  samme. 

Endelig  udreves  jeg  af  denne  martrende  Uvished:  Døren 
fløj  op. 

Den  første,  jeg  saa,  var  Obersten  med  bagbundne  Hænder, 
den  næste  var  Letacq,  som  holdt  Rebet. 

Man  kan  let  forestille  sig,  at  dette  uventede  Syn  maatte  gøre 
et  heftigt  Indtryk  paa  mig,  og  vel  var  det,  at  Sansculotternes 
Opmærksomhed  alene  henvendte  sig  til  samme  Genstand.  Jeg  fik 
Tid  til  at  fatte  mig,  til  at  gaa  ind  i  den  Rolle,  jeg  her  havde 
at  spille,  og  som  naturligvis  maatte  være  i  samme  genre  som 
Letacqs;  thi  jeg  tvivlede  intet  Øjeblik  paa,  at  han  jo  havde  gjort 
en  Dyd  af  Nødvendighed.  Mølleren  var  med  og  brystede  sig  ikke 
lidet  af  sin  Fangst.  Til  mig  kastede  han  et  listigt  og  giftigt 
Blik. 

Jeg  trak  paa  Skuldrene  og  sagde  saa  koldt,  som  det  var  mig 
muligt: 

,,Det  gør  mig  rigtignok  ondt.  Borger  des  Moulins!  men  han 
er  egentlig  ikke  at  beklage;  og  overalt  er  det  mig  en  Trøst,  at 
han  i  Grunden  slet  ikke  kommer  mig  ved." 

Da  Le  Stilet  —  saaledes  kaldte  sig  den  i  Borgerblod  omdøbte 
lyshaarede  Pariser  —  havde  ladet  sine  store  Glasøjne  løbe  op 
og  ned  ad  Fangen,  satte  han  et  Vrængefjæs  op  og  saa  spør- 
gende paa  Mølleren. 

Denne  gav  ham  fornøden  Underretning  om  den  ulykkelige 
Oberst  og  sluttede  med  at  fortælle,  hvorledes  han,  længe  og 
alle  Vegne  forfulgt  og  ængstet,  omsider  havde  søgt  Skjul  i 
Mollerens  egen  Kælder,  vistnok  fordi  han  formodede,  at  ingen 
der  vilde  søge  ham. 

Le  Stilet  begyndte  et  Slags  Præliminærforhør,  men  blev  ikke 
værdiget  noget  Svar. 

,,Din  Trodsighed,"  sagde  han  da,  ,, klædte  dig  ret  godt,  hvis 
du  ikke  var  en  Hund  af  en  Aristokrat;  men  naar  du  skal  danse 
Karmagnolen,  og  Folkets  Qa  ira!  ^a  ira!  tordner  for  dine  Ører 

—  da  vil  vi  sel  Nu,  for  i  Nat  kan  du  faa  en  Sovekammerat,  der  er 
lige  saa  tavs  som  du  selv  —  des  Moulins!  denne  unge  Borger" 

—  han  pegede  paa  Letacq  —  ,,kan  vel  bevogte  ham?  Hvem  er 
han?" 

,, Gartner  og  —  min  tilkommende  Svigersøn!"  —  lagde  han 
til  med  Eftertryk;  men  mig  undgik  ikke  det  ironiske  i  hans 
Tone. 

Le  Stilet  vendte  sig  til  Letacq  og  sagde,  pegende  paa  Døren 
til  den  hensovedes  Værelse: 

,,Der,  Borger!  du  indestaar  for  Fangen  med  dit  Liv.  —  God 
Nat!  men  sov  ikke!" 

Letacq  slog  en  kaad,  temmelig  naturlig  Latter  op  og  svarede: 

„Frygt  ikke,  Borger!  jeg  skal  nok  passe  paa  den  gamle 
Skurk." 

Han  tog  et  Lys,  førte  Fangen  ind  og  lod  Døren  staa  paa 
Klem. 

,,Du  har  en  Datter!"  sagde  Le  Stilet  til  des  Moulins,  ,,hvor 
er  hun?" 

,, Hjemme  i  Møllen!"  svarede  denne. 

,,Det  er  ikke  langt  herfra?"  spurgte  hin. 

„Nej." 

,,Lad  os  saa  have  den  Fornøjelse  af  hendes  Selskab!  Jeg  gider 
ikke  sove,  og  der  er  endnu  et  godt  Stykke  af  Natten  tilbage." 

Mølleren  rejste  sig. 

,,Er  der  ellers  ingen  Damer  i  denne  Ørnerede?"  vedblev  Le 
Stilet  og  saa  paa  mig. 

Den  lumske  Møller  tog  Svaret:  ,,En  gammel  Pige  og  en  ung 
Frøken." 

,,Lad  os  se  den  unge!"  raabte  hin;  ,,men  lad  Frøkenskabet 
være  borte!  Fanden  har  taget  alle  Frøkener  i  Frankrig." 

Sansculottens  Kaadhed,  Baronens  ulykkelige  Opdagelse  og 
nødtvungne  Paagribelse  af  den  ærlige  Letacq  havde  sat  mit 
Sind  i  forskellige  Bevægelser,  af  hvilke  dog  Frygten  hidtil 
havde  været  den  fremherskende;  men  nu  var  ogsaa  min  danske 
Taalmodighed  udtømt:  Harmen  sejrede  over  alle  de  andre  Sinds- 
lidelser, og  jeg  var  fast  bestemt  paa  at  sætte  haardt  imod 
haardt. 

,, Denne  Dame,"  sagde  jeg,  ,,er  min  forlovede;  hun  er  alt 
længe  i  Seng,  og  ingen  har  Ret  til  at  forstyrre  hendes  Ro." 

Le  Stilet  gloede  paa  mig  i  stum  Forbavselse;  men  hans  Kam- 
merat —  der  kaldte  sig  La  Terreur  —  oppede  sig  i  Sædet,  skot- 
tede til  sin  Kammerat  og  sagde: 

,,Den  sorte  Pest!  Monsieur  foragter  vist  vort  ringe  Sel- 
skab — " 

,, —  Citoyen!"  faldt  jeg  hurtigt  ind,  ,,jeg  frabeder  mig  Skælds- 
ord i  mit  eget  Hus!  Jeg  er  ingen  Monsieur,  men  dansk  Borger." 

,,Godt,  godt!"  svarede  han  ganske  rolig  og  lænede  sig  til- 
bage i  sin  forrige  magelige  Stilling;  men  hans,  Kammerat  ved- 
blev endnu  nogle   Sekunder  at  stirre  paa  mig,   som  om  han 

vilde  forsøge  at  læse  min  politiske  Trosbekendelse  ud  af  mine 
Øjne. 

,, Ønsker  du  noget?"  spurgte  jeg. 

„Lidt  Aftensmad  og  din  Kærestes  Nærværelse  ved  Bordet," 
svarede  han  uden  endnu  at  unddrage  sig  mit  gennemborende 
Blik. 

„Det  første  er  til  Tjeneste,"  sagde  jeg;  „det  sidste  skal  du 
faa  i  Morgen  til  Frokosten." 

„Foutre!  jeg  vil  have  det  straks!"  skreg  han,  sprang  op  fra 
Stolen  og  jog  den  højre  Haand  ind  i  Barmen. 

Øjeblikkelig  rejste  sig  ogsaa  La  Terreur  og  gjorde  samme 
Haandgreb. 

Jeg  blev  siddende  og  sagde  saa  koldt  som  muligt: 

„Hvorfor  denne  Hidsighed?  Hør  engang,  mine  Venner!  — '* 

Længer  kom  jeg  ikke;  vildt  afbrød  mig  Le  Stilet: 

„Ti!  du  har  ikke  Ordet;  vi,  den  store  Nations  Repræsen- 
tanter" — 

,,Ja,  det  er  vi!"  —  istemmede  hans  Følgesvend.  — 

,,Vi,"  vedblev  hin,  „befaler,  og  du  —  du  adlyder,  eller  Djæ- 
velen skal  annamme  dig  og  hele  dit  forbandede  Danmark!" 

Næppe  var  disse  velmente  Ord  udtordnede,  før  tvende  Dolke 
lynede  imod  mig  —  Bordet  var  imellem  os  —  jeg  var  ubevæbnet; 
men  da  jeg  kendte  mine  egne  Legemskræfter,  tog  jeg  hurtig 
den  Beslutning:  at  bruge  Bordet  baade  til  Forsvar  og  til  An- 
greb, at  væ.lte  det  over  Banditterne,  fravriste  en  af  dem  hans 
Dolk  og  —  videre  gik  endnu  ikke  min  lynsnare  Tanke,  saa  lidet 
som  Mølleren,  der  stod  ved  Enden  af  Bordet,  var  indbefattet  i 
min  Beregning.  — 

I  dette  for  Liv  og  Død,  for  mig  og  min  Adelaide  afgørende 
Øjeblik,  da  begge  Terroristerne  allerede  laa  under  Bordet,  den 
aldeles  forbløffede  Møller  endnu  sad  paa  sin  Stol  og  jeg  med 
et  afbrækket  Bordben  i  Haanden  vilde  springe  omkring  og  slaa 
hine  Dolkene  af  Hænderne  —  fløj  Døren  til  Fangekammeret  paa 
vid  Væg,  Baronen  og  Letacq,  begge  bevæbede  med  Hirschfæn- 
gere,  ind  til  os. 

Nu  sprang  Mølleren  op  og  søgte  Udgangsdøren.  Jeg  indsaa 
straks,  at  hans  Flugt  maatte  blive  vor  visse  Fordærvelse,  da  han 
sikkert  vilde  hente  Forstærkning.  Idet  jeg  derfor  raabte  til  mine 
Hjælpetropper: 

„Tag  Dolkene  fra  dem  og  bind  dem!"  for  jeg  hen  og  stillede 
mig  i  Vejen  for  Mølleren. 

,,De  bliver  her  og  holder  Dem  rolig!"  jeg  svingede  mit  Vaa- 
ben;  -»»gaa  hen  og  sæt  Dem!"  befalede  jeg  —  han  adlød. 

Imidlertid  blev  Skurkene  snart  afvæbnede  og  bagbundne.  — 

Saa  vidt  var  vi  kommet;  men  hvad  nu?  Jeg  var  virkelig  for- 
legen med  Sejren;  thi  hvad  skulde  vi  gøre  med  Fangerne? 
Dræbe  dem?  Det  faldt  mig  ej  engang  ind;  løslade  dem  paa  Æres- 
ord? Det  var  det  samme  som  at  fælde  vor  egen  Dødsdom.  Og 
saa  Mølleren?  Han  var  lige  saa  'idet  at  tro  som  de  andre  to.  — 

Der  hengik  nogle  Sekunder  under  fuldkommen  Tavshed  fra 
l)egge  Sider;  ingen  skulde  sige,  at  her  saa  nys  var  kæmpet  paa 
Liv  og  Død  og  alle  Kæmperne  dog  i  Live.  Men  denne  Stilhed 
var  mere  ængstelig  end  Tummelen  før;  Vaabnenes  Klirren,  Bor- 
dets og  Stolenes  Knagen  og  Bragen  havde  ikke  nær  det  frygte- 
lige som  vor  stakaandede  Pusten. 

Letacq  brød  Tavsheden.  Maaske  havde  han  allerede,  inden 
han  løste  og  bevæbnede  Baronen,  lagt  den  Plan,  som  han  nu 
fremsatte. 

„I  eller  vi,"  sagde  han  til  Pariserne,  „der  er  ingen  tredie 
Udvej.  Kommer  I  løs,  da  koster  det  alle  vi  andres  Liv,  og  derfor 
maa  I  finde  jer  i  nogle  Dages  Arrest." 

Her  vendte  han  sig  til  Baronen  og  mig: 

,,Vi  maa  udvandre  —  der  er  ingen  længere  Opsættelse  mu- 
lig. Indtil  vi  kan  være  i  Sikkerhed,  maa  disse  forvaren  her- 
nede i  Gravkapellet." 

,,Men  han?"  faldt  Baronen  ind  og  kastede  et  Blik  paa  Møl- 
leren. 

Letacq  svarede  ikke,  men  han  skiftede  Farve  —  des  Moulins 
var  jo  Suzettes  Fader. 

Jeg  tog  Ordet  for  ham  og  sagde  ikke  uden  nogen  Bitterhed: 

,,De  maa  holde  Deres  Venner  med  Selskab." 

„Meget  vel!"  svarede  han;  ,,men  naar  nu  alle  de  gode  Her- 
rer rejser  bort  og  kommer  vel  ikke  mere  igen,  hvad  skal  der 
«aa  blive  af  os?  Hvem  skal  lukke  os  ud  igen?" 

—  Min  Tanke  faldt  paa  Suzette. 

,,Det  skal  Deres  Datter." 

Her  saa  Letacq  halvt  spørgende  og  halvt  bedende  til  mig; 
Mølleren  nikkede  med  et  polisk  Smil. 

Under  alt  dette  havde  begge  de  bundne  siddet  ubevægelige 
paa  Jorden  med  Ryggen  til  Væggen,  der  hvor  de  var  henstillet; 
kun  den  mørkes  skulende  Øjnes  Rullen  og  den  lyses  Snøften 
igennem  de  sig  ud  og  ind  bevægende  Næsebor  tilkendegav  deres 
indvortes  Harme. 

„Allons  doncV  raabte  nu  Letacq  og  rejste  den  ene  efter  den 
anden,  og  nu  gik  Toget  ned  i  Gravhvælvingen. 

Mølleren  maatte  gaa  foran,  bære  Lyset  og  hæve  den  tunge 
Lem,  der  bedækkede  Nedgangen. 

Herpaa,  imedens  Baronen  og  jeg  stod  Vagt,  hentede  Letacq 
Levnedsmidler,  Tæpper,  Lys  og  Fyrtøj;  og  da  han  dermed  var 
færdig,  anbefalede  han  Fangerne  Rolighed  og  Taalmodighed  og 
forsikrede  dem,  at  de  om  tre  Dage  skulde  erholde  deres  Frihed; 
men  gjorde  de  Forsøg  paa  at  brække  ud  eller  larmede,  viLde  vi 
snart  bringe  dem  til  evig  Tavshed. 

Da  Lemmen  var  lukket  og  en  Marmorsten  ved  forenede  Kræf- 
ter lagt  over  dem,  sagde  han  til  mig,  dog  med  Villie  saa  højt, 
at  de  dernede  kunde  høre  det: 

,,Nu  er  der  ingen  Tid  at  spilde!  inden  fire  og  tyve  Timer 
maa  vi  være  herfra;  thi  om  fire  Dage  gaar  Skipperen."  — 

Dette  sagde  han  for  at  indbilde  dem,  at  vor  Flugt  gik  til 
Bordeaux  —  hverken  Baronen  eller  jeg  vidste  endnu  dengang, 
hvor  han  vilde  føre  os  hen. 

Vi  ilede  alle  tre  til  Adelaides  Værelse. 

Da  Pigen  havde  underrettet  hende  om  det  natlige  Besøg, 
fandt  vi  hende  vaagen  og  i  ængstelig  Bekymring.  Vi  fortalte 
hende,  hvad  videre  var  sket,  og  at  vi  uden  Ophold  maatte  fly 
hendes  ulykkelige  Fødeland.  Hun  modtog  vel  dette  Budskab  med 
Forskrækkelse,  men  indsaa  dog  straks  Nødvendigheden  af  dette 
tunge  Skridt  og  gav  sig  til  med  vor  Hjælp  at  indpakke  sine 
Juveler. 

Den  herlige  Letacq  havde  længe  forudset  alt  dette,  og  derfor 
kunde  han  straks  bringe  os  fire  fuldstændige  Nationalgarde- 
dragter —  thi  Adelaide  maatte  ogsaa  bære  Mandsklæder.  Saa 
stod  vi  helt  udmonderede  og  udrustede.  I  Patrontaskeme  havde 
vi  vore  Penge,  Kostbarheder  og  Linned. 

Endnu  stod  tilbage  at  overdrage  Suzette  Fangernes  Be- 
frielse, men  og  med  det  samme  at  betro  hende  de  farlige  Hem- 
meligheder —  deres  Fængsling  og  vor  Udvandring:  Handlinger, 
der  begge  var  lige  dødskyldige.  Dog,  her  var  intet  andet  for. 

Letacq  paatog  sig  denne  Bestilling,  for  ham  den  tungeste  1 
hele  hans  Liv:  han  skulde  sige  sin  elskede  et  langt  —  ja  rime- 
ligvis det  sidste  Farvel;  thi  hvo  vilde  dengang  stole  paa  Emi- 
grantlovens Ophævelse,  og  om  han  endog  nogen  Sinde  turde 
vende  tilbage,  hvor  var  saa  Suzette?  I  Graven,  eller  i  en  andens 
Arme? 

Visselig,  min  Søn!  hans  Offer  var  næsten  mer  end  menne- 

skeligt,  derfor  kan  ej  heller  Mennesker  fuldelig  lønne  ham.  Din 
Moder  og  jeg  gik  vel  Dødsfarer  i  Møde,  men  dog  med  Haab 
om  Livet  og  Kærligheds  Glæde;  han  derimod  forlod  begge  fri- 
villig alene  for  at  frelse  os  og  grunde  vor  Lykke. 

Efter  en  Times  Venten  saa  vi  ham  igen.  Han  var  bleg  — 
havde  grædt,  men  Dydens  Sejr  stod  malet  i  hans  bestemte  Aa- 
syn.  Tavs  vinkede  han  ad  os:  vi  fulgte  ham.  Jeg  bar  Adelaides 
Bøsse;  skælvende  støttede  hun  sig  paa  min  Arm.  Stille  Taarer 
og  dybe  Sukke  var  hendes  Afsked  med  det  elskede  Hjem. 

Hvorfor  skulde  jeg  opholde  mig  ved  Beskrivelsen  af  vor  Flugt? 
Den  lignede  saa  mange  Tusinde  andres. 

Letacq  havde  et  Søskendebarn  bosat  i  Nantua  ved  Helvetiens 
Grænser;  didhen  førte  han  os  efter  fjorten  Dages  Vandring,  paa 
hvilken  han  ved  sin  Snildhed,  Mod  og  Aandsnærværelse  reddede 
os  af  flere  end  een  farlig  Forlegenhed. 

Næste  Dag  stod  vi  paa  sikker  Grund.  Endnu  engang  vendte 
vi  os  om  mod  det  ulykkelige  Frankrig. 

„Adieu  pour  jamaisr  sagde  Baronen  grædende  og  skjulte 
sit  Ansigt  med  begge  Hænder. 

Adelaide  skjulte  sit  ved  min  Barm. 

Letacq  udstrakte  sine  Arme  mod  Suzettes  Hjem  og  hulkede: 
„Jamaisr 

Det  kære  Navn  kom  aldrig  mere  over  hans  Læber. 

Aaret  derefter,  samme  Dag  som  din  Moder  fødte  dig  til  Ver- 
den, erholdt  vi  de  første  Efterretninger  fra  Chateauvieux  ved 
en  dansk  Købmand  i  Bordeaux: 

Suzette  —  var  død. 

Her  har  du  nu  min  og  min  ædle  Vens  Ungdomshistorie. 
Skal  han  overleve  mig,  da  forsød  hans  sidste  Dage!  ær  ham 
som  en  Fader  og  elsk  ham  som  dine  Forældres  frelsende  Engel! 


'  Trykt  1  „Nordlyset",  1829.  XII.  B.  —  Dér  blev  dog  ikke  Plads  tU  hele 
Novellen,  saa  Slutningen  offentliggjordes  i  „Samlede  Noveller",  IV.  B.  1834. 
—  Nedenstaaende  Vedføjelser  skyldes  B. 

'  Det  bør  da  at  bryde  de  skændige  Lænker. 

'  Du  vil  det  da.  o  Harm  og  Smerte! 

Imod  min  Villie  Jeg.  ly  de  maa. 
*  Tidt  maa  vi  føle  Elskovs  Herredom, 

Den  mod  vor  Villie  og  uden  Hinder 
Vort  hele  Væsen  lænkebinder. 


DEN  PRØVENDE^ 


jMLin  Sidekammerat  i  Skolen,  Henrik  Verner,  en  flittig  og 
ædel  Yngling,  havde  allerede  i  Mesterlektien  gjort  sig  det  til 
en  Klogskabsregel  aldrig  at  skænke  sine  Bekendte,  hvad  man  i 
Ordets  højere  Betydning  kalder  Venskab,  førend  de  havde  ud- 
holdt en  eller  anden  Prøve,  han  anstillede  med  dem.  „Venskab 
er  en  Helligdom,"  sagde  han,  „den  maa  ingen  uindviet  nærme 
sig."  Hans  Maksime  havde  den  Følge,  at  han  ved  sin  Bortgang 
til  Akademiet  ej  talte  flere  Venner  end  mig  og  hans  Pudel, 
Caro.  Jeg  havde  ofte  raadet  ham  at  tage  Menneskene,  som  de 
er,  og  hellere  tro  for  vel  end  for  ilde  om  dem;  ogsaa  var  de 
uheldige  Udfald,  hans  Forsøg  for  det  meste  fik,  forenede  med 
ubehagelige  Fornemmelser  for  ham  selv;  men  han  kunde  allige- 
vel ikke  lade  den  Grille  fare  at  prøve  Mennesker,  og  han  stod 
af  den  Aarsag  lige  saa  ene  i  Hovedstaden,  som  han  havde  staaet 
i  sin  Fødeby. 

En  Velynders  Anbefaling  havde  skaffet  ham  Adgang  i  Ju- 
stitsraad  Vinds  Hus;  han  havde  næppe  været  der  et  Par  Gange, 
førend  han  ved  sin  behagelige  Opførsel  anbefalede  sig  selv;  han 
nød  Familiens  Agtelse  og  Velvillie,  og  man  betydede  ham,  at 
han  til  enhver  Tid  var  velkommen.  Imidlertid  fjernede  en  Prøve, 
han  satte  disse  gæstfrie  Mennesker  paa,  ham  for  besitandigt 
fra  dem. 

Justitsraaden  havde  nemlig  til  visse  Tider  Aftenselskaber,  der 
bestod  af  Københavns  Stormænd,  hvis  Gunst  han  søgte,  eller 
som  han  troede  at  skylde  Forbindtligheder.  Du  maa  se,  tænkte 
Verner,  hvordan  du  bliver  modtaget  ved  slige  Lejligheder,  og 
han  gik  did.  Modtagelsen  var  kold;  han  blev  næppe  bemærket; 
ikke  engang  Julie,  Justitsraadens  Datter,  tilkastede  ham  et  af 
de  Blik,  som  allerede  flere  Gange  havde  bragt  hans  Puls  i  den 
velsignede  Uorden.  Saaledes  havde  dette  Bekendtskab  Ende. 

Min  Ven  besad  et  smukt  Udvortes  og  en  særdeles  Gave  til 

at  behag«;  det  kunde  ikke  mangle  ham  paa  Erobringer;  han 
gjorde  adskillige;  men  førend  han  skred  til  det  afgørende  Punkt 
at  erklære  sig,  maatte  han  forvisse  sig  om  Gluttens  jernfaste 
Troskab  og  udelte  Hengivenhed.  Forsøgene,  han  anstillede,  var 
lige  saa  besynderlige  som  snildt  udtænkte;  selv  Sjovere  blev 
sat  i  Bevægelse  med  søde,  opdigtede  Elskovsbilletter,  der  for- 
jættede den  skønne  Guld  og  grønne  Skove.  Nogle  af  Pigerne 
kom  efter  hans  Fif  og  blev  ham  gramme;  andre  var  for  svage 
og  faldt  igennem.  Enden  blev,  Verner  fik  større  og  større  Mis- 
tillid til  Menneskene. 

Efter  at  have  tilbragt  tre  Aar  ved  Universitetet  forlod  jeg 
Hovedstaden  og  hørte  i  nogle  Maaneder  intet  fra  Verner,  da  et 
Brev  fra  ham  omsider  underrettede  mig  om,  at  han  havde  op- 
givet Studeringerne,  var  traadt  i  det  ostindiske  Kompagnis  Tje- 
neste og  stod  rede  til  at  afgaa  med  et  af  dets  Skibe  til  Tranke- 
bar.  Han  havde,  som  han  skrev,  intet  der  bandt  ham  til  Fæ- 
drehjemmet, da  begge  hans  Forældre  var  døde  og  jeg,  hans 
eneste,  redelige  Ven,  nu  engang  var  skilt  fra  ham.  Hvad  hans 
tvende  Søstre,  af  hvilke  den  ældste  var  ham  den  kæreste,  an- 
gik, da  havde  de  rigtignok  den  næste  Rang  i  hans  Hjerte  efter 
mig;  men  de  var  ved  Forældrenes  Død  kommet  i  fremmede  Huse, 
og  han  troede,  for  det  Gavns  Skyld,  han  var  i  Stand  til  at  gøre 
dem,  at  det  kunde  være  dem  lige  meget,  hvad  enten  han  op- 
holdt sig  i  Danmark  eller  paa  Koromandelkysten.  I  øvrigt  drev 
den  Lyst,  han  altid  havde  næret  til  Eventyr,  ham  til  at  søge 
et  Land,  hvor  Trofasthed  prøvedes  ved  Ild  og  Enken  fandt  en 
Vellyst  i  at  bestige  Baalet  ved  Siden  af  sin  Mands  Lig.  Til  Slut- 
ning bad  han  mig  med  afgaaende  Skibe  at  underrette  ham  om, 
hvordan  jeg  og  hans  Søstre  havde  det,  da  han  til  Gengæld  vilde 
gøre  mig  bekendt  med  sin  Forfatning. 

I  det  lange  Tidsrum,  han  tilbragte  i  den  indiske  Koloni,  var 
hans  Søstre  blevet  gifte,  den  ældste,  ved  Navn  Ingeborg,  med 
Kammerraad  Nebel,  og  den  yngste,  Frederikke,  med  Bergluft, 
en  ukarakteriseret  Embedsmand  paa  Landet.  Jeg  havde  faaet 
Levebrød  og  nød  i  en  af  Jyllands  Afkroge  en  umisundt  Lykke 
ved  en  Hustrus  Side,  der  forvandlede  Heden,  jeg  boede  paa,  til 
et  Eden.  Verner  forblev  en  Del  Aar  ugift,  og  jeg  sluttede  fra 
de  Foræringer,  han  nu  og  da  sendte  mig  og  Søstrene,  at  han 
maatte  være  rig;  thi  de  kunde  i  Sandhed  kaldes  kongelige.  For 
Besten  røbede  hans  Breve  fra  Ostindien  den  samme  sære  og 
mistroiske  Tænkemaade,  han  havde  haft  her  hjemme;  alle  endte 
de  sig  med  hans  Valgsprog:   „Ærligt  Venskab  er  en  sjælden 

Fugl  paa  Jorden."  Jeg  vil  anføre  et  af  dem  for  Læserne;  de  kan 
deraf  lære  Tonen,  som  med  større  og  mindre  Forandring  her- 
skede i  dem  til  Hobe.  — 

„Min  eneste,  prøvede  Ven!  Modtag  disse  Smaating  til  Er- 
indring om  mig,  og  fortryd  ej  paa,  at  jeg  besværer  dig  med 
Breve  og  Pakker  til  mine  Søstre.  Jeg  har  forlagt  deres  Adresse; 
naar  du  skriver,  kan  du  lade  mig  vide,  hvor  de  opholder  sig, 
og  om  de  er  flinke  Koner,  bedre  end  de  fleste  af  deres  Køn. 
Deres  Mænd  er  sagtens  af  den  Slags,  jeg  har  truffet  overalt, 
egennyttige,  elskende  ingen  uden  sig  selv,  krybende  indtil  Ækel- 
hed, hvor  en  Fordel  hænger  ud;  men  kolde,  som  eders  Vinter, 
mod  enhver,  der  trænger  til  deres  Hjælp.  I  Indien  er  Menne- 
skene lige  saa  sygelige  paa  Sjælen  som  i  Europa;  ingen  af  dem 
har  holdt  mine  Prøver  ud.  Jeg  fandt  min  Genbos  Datter  ret 
vakker  og  havde  i  Sinde  at  ægte  hende;  men  min  Kontorist 
maatte  først  lege  Elsker  med  hende,  og  det  gik,  som  jeg  havde 
ventet:  det  unge  Menneske  løb  af  med  Bruden.  Hvor  i  Ver- 
den skal  jeg  dog  hen  for  at  finde  redelige  Folk?  Jeg  havde  valgt 
lutter  Tynede  af  Indiemes  foragteligste  Kaste,  Palisiteme, 
fordi  jeg  troede,  de  især  vilde  være  mig  hengivne  som  den,  der 
havde  friet  dem  fra  deres  Beskæmmelse,  og  dog  undveg  en  af 
dem  forleden  Dag,  af  ingen  anden  Grund  end  den,  at  han 
skulde  bære  danske  Bukser.  Du  skriver,  du  er  gift.  Godt  nok! 
Men  har  du  ogsaa  prøvet  den,  du  valgte?  Er  du  vis  paa,  at  en 
potior  amicus  (en  kærere  Ven)  ej  endnu  kan  stikke  dig  ud?  Jeg 
tror,  de  fleste  Ægtemænd  i  deres  Halvdel  nærer  en  Slange  ved 
deres  Barm.  Og  det  skader  dem  min  Tro  ikke;  de  har  ærlig 
fortjent  deres  Skæbne;  der  sker  dem  ingen  Uret.  Dog  gør  du  en 
Undtagelse,  Jørgen!  jeg  ønsker  dig  derfor  af  Hjertet,  at  din  Lod 
maa  være  heldigere,  endskønt  jeg  tvivler  derpaa.  For  det  første 
staar  min  Hu  ikke  til  Fædrelandet;  jeg  agter  endnu  i  nogle  Aar 
at  prøve  Menneskeracerne  her;  det  er  da  tids  nok  at  vende  Næ- 
sen hjeml" 

Af  lignende  Indhold  var  det  øvrige,  og  jeg  begyndte  næsten 
at  tabe  Haabet  om,  at  min  Ven  nogen  Sinde  vilde  vinde  Tillid 
til  Menneskedyd.  Imidlertid  fik  jeg  med  næste  Skib  den  glæde- 
lige Efterretning  fra  ham,  at  han  endelig  havde  fundet  et  Fruen- 
timmer, der  havde  holdt  sig  kæk  i  Prøvens  Stund  og  nu  var 
hans  elskelige  Viv.  Brevet  bar.  kendelige  Spor  af  den  Indfly- 
delse, Forbindelsen  havde  paa  hans  Gemyt;  Stilen  var  muntrere, 
Satiren  over  hans  Lige  sjældnere,  og  kigede  den  endog  hist  og 
her  frem,  syntes  den  dog  mere  at  være  et  Foster  af  Lune  end 

af  Grundsætning.  Kort,  jeg  saa,  at  Verner  var  paa  gode  Veje, 
og  Svaret,  jeg  sendte  ham,  var  indrettet  overensstemmende  med 
min  glade  Formodning. 

Atten  Aar  var  forsvundet.  Jeg  havde  i  de  to  sidste  aldeles 
intet  hørt  fra  min  Ven,  hvem  jeg,  med  alle  hans  Bizarrerier, 
Inderligt  elskede.  En  Aften,  da  jeg  og  min  Kone  tillige  med  vor 
ældste  Datter  spadserede  hjem  fra  et  Besøg  i  Nærheden,  traf  vi 
en  Mand  til  Hest,  som  spurgte  om  Vej  til  G.,  Landsbyen,  jeg 
boede  i.  Jeg  bad  ham  følge  os,  og  han  steg  af  Hesten  for  at 
trække  den  efter  sig  til  Byen.  Efter  en  af  de  almindelige  Ind- 
ledninger til  Samtale,  under  hvilken  den  fremmedes  Øjne  var 
stift  hæftede  paa  mig,  spurgte  han  om  mit  Navn.  Jeg  havde 
næppe  sagt  ham  det,  førend  han  udstrakte  Armene  og  raabte: 
„Kom  til  mit  Bryst,  du  min  gamle  tro  Ven  og  Skolekammerat!" 

„Vemerl"  udbrød  jeg,  idet  jeg  omfavnede  ham:  „Syntes  jeg 
ikke  nok,  jeg  skulde  kende  Ørnenæsen  midt  under  Sydens  Farve- 
blanding? Men  hvordan  kommer  du  her?"  — 

„Jeg  har  ladet  mig  sætte  i  Land  ved  Fladstrand"  —  den- 
gang havde  Byen  sit  gamle  Navn  —  ,,og  agter  at  tilbringe 
Sommeren  hos  dig,  saafremt  din  Hustru  intet  har  derimod!" 

,,Jeg  svarer  for  min  Marie!" 

Med  disse  Ord  pegede  jeg  paa  min  Kone,  hvilken  rakte  ham 
Haanden  og  sagde:  ,,Min  Mands  Ven  er  mig  hjertelig  velkom- 
men!" 

Han  kastede  et  gennemborende  Blik  paa  hende,  som  vilde 
han  sige:  Er  det  og  virkelig  dit  Alvor? 

Efter  at  vi  begge  havde  takket  ham  for  de  anselige  For- 
æringer, han  havde  sendt  os,  forestillede  jeg  ham  min  Datter 
Lise,  og  Samtalen  drejede  sig  nu  hen  paa  hans  Ophold  i  Ost- 
indien. 

„Jeg  kan,"  sagde  han,  ,,kun  egentlig  rose  mig  af  at  have 
haft  fire  lykkelige  Aar  i  Kolonien;  dem  skænkede  en  kærlig 
Mage  mig.  Med  hende  strømmede  al  jordisk  Velsignelse  ind  i 
min  Bolig:  jeg  blev  Bogholder  for  et  engelsk  Handelshus,  vandt 
store  Rigdomme  og,  hvad  der  er  en  naturlig  Følge  hos  de  van- 
slægtede Menneskebørn,  saa  Yndest  og  Ærefrygt  og  Smiger 
rende  hinanden  omkuld  for  at  være  min  Person  nærmest.  Men 
Cholera  morbus,  en  Sygdom,  der  har  hjemme  i  disse  Egne,  rev 
den  uforglemmelige  fra  mig,  og  Velsignelsen  fulgte  hende  i 
Graven,  tillige  med  tvende  Børn,  hun  havde  skænket  mig.  Jeg, 
som  lod  til  at  være  den  sygeste  af  dem  alle,  skulde  leve  for  at 
se  min  Velfærd  gaa  til  Grunde.  Nu  staar  jeg  for  dig  som  en 

fattig  Mand,  der  blot  har  et  Par  Kasser  og  100  Guineer,  det 
eneste,  jeg  reddede  fra  Skibbruddet.  Her  har  du  mit  indiske 
Eventyr  in  nuce.  Jeg  er  nu  over  de  fyrretyve,  og  kan  jeg  efter 
nogle  Aars  Ansøgning  være  saa  heldig  at  erholde  en  Toldbe- 
tjening, saa  har  jeg  Lejlighed  til  at  skrive  Elegier  over  Fru 
Fortunas  Nykker  og  de  jordiske  Tings  Forfængelighed!" 

Marie  og  jeg  bevidnede  ham  vor  oprigtigste  Deltagelse  og 
anvendte  de  Trøstegrunde,  vi  havde  ved  Haanden,  for  at  ud- 
sone ham  med  Skæbnen. 

Da  jeg  vidste,  at  Horatius  var  hans  Livdigter,  gav  jeg  ham 
det  bekendte:  Laudo  manentem  etc,  hvilket  for  danske  Læsere 
omtrent  lyder  saaledes:  Jeg  roser  den  stadige  Lykke,  slaar  den 
derimod  de  pilsnare  Vinger  i  Vejret  til  Flugt,  giver  jeg  Slip 
paa  dens  Gaver,  indhyller  mig  i  min  Dyd  og  tyr  til  den  ær- 
lige, ubemidlede  Fattigdom. 

,,Aa  ja!"  svarede  han.  ,,Det  er  en  let  Sag  at  filosofere,  naar 
man  sidder  varmt  inden  Vægge,  som  den  venusinske  Hofpoet; 
men  du  kender  vel  Peer  LoUes  Ordsprog;  ,, Bedre  er  selver  at 
have,  end  Søster  at  bede"?" 

Af  de  sidste  Ord  sluttede  jeg,  at  min  Vens  mistroiske  Sind 
endnu  ikke  havde  forladt  ham. 

Han  erkyndigede  sig  derpaa  om  sine  Søstre  og  deres  Mænd, 
om  hvilke  jeg  ikkun  kunde  give  ham  ufuldstændig  Efterretning, 
saa  som  de  boede  langt  fra  mig  og  jeg  af  den  Aarsag  blot 
havde  vekslet  nogle  Breve  med  dem  i  Anledning  af  de  Kom- 
missioner, Verner  fra  Tid  til  anden  havde  givet  mig  til  dem. 
Dog  vidste  jeg,  at  Kammerraad  Nebel  var  blevet  Kancelliraad; 
thi  denne  Titel  havde  han  i  sin  sidste  Skrivelse  til  mig  sat 
under  sit  Navn.  Min  Ven  lo,  da  jeg  fortalte  ham  dette,  og  an- 
mærkede, at  det  var  ønskeligt,  enhver  karakteriseret  Mand 
vilde  bruge  den  samme  Forsigtighed;  saa  undgik  man  at  saare 
den  noble  Æresfølelse,  der  altid  hører  blandt  de  meget  pirre- 
lige Væsener. 

Verner  tilbragte  de  første  fire  Uger,  han  var  i  mit  Hus,  med 
at  skrive  og  afsende  Breve  til  København,  alle  adresserede  til 
den  Skibskaptejn,  der  havde  ført  ham  fra  Ostindien.  En  Dag 
træder  han  ind  i  mit  Kammer  og  beretter  mig,  at  han  havde  i 
Sinde  at  se  til  sine  Søstre  og  først  besøge  Kancelliraadinden. 

,,Men,"  føjede  han  til,  ,,jeg  kommer  tilbage  til  dig,  min  Jør- 
gen! Jeg  finder  mi«  saa  vel  hos  eder.  Din  Marie  »r  en  ai  sit 
Køns  ædle;  tilgiv  mig,  om  jeg  nogen  Sinde  har  miskendt  hende; 
det  var '' 

„Men  du  har  jo  ikke  anstillet  nogen  Prøve  med  hendel"  af- 
brød jeg  ham  med  et  sarkastisk  Smil. 

„Ikke?"  var  Svaret.  „Jeg  har  iagttaget  hende,  skarpt  iagt- 
taget hende  ved  enhver  Lejlighed  og  undertiden  paa  Skrømt 
gjort  Fordringer,  som  mindre  sømmede  sig  for  en  Gæst,  aller- 
mindst for  en  Stodder.  Men  jeg  har  ikke  fundet  et  eneste  Træk 
i  hendes  godmodige  Ansigt  forandret  derved.  ,,De  er  hjemme, 
kære  Verner!  glem  aldrig  det!"  Saaledes  lyder  det  bestandig  af 
hendes  Mund;  Dag  ud  og  Dag  ind  er  hun  den  samme.  Jeg  for- 
gætter mit  Vanheld  over  din  Lykke,  og  jeg  kunde  ønske  for 
stedse  at  bo  og  bygge  hos  eder,  I  herlige  Mennesker!" 

,,Du  kan  jo  ytre  dette  Ønske  for  Marie  og  saaledes  stille 
hende  paa  en  ny  Prøve!" 

„Behøves  ikke.  —  Og  eders  Børn!  Den  Lise  er  min  Øjesten!" 
Han  holdt  pludselig  inde,  som  om  han  fortrød,  hvad  han  havde 
sagt. 

,,Du  havde  nær  fortalt  dig,  Henrik!"  sagde  jeg.  „Men  vær 
kun  rolig;  min  Datter  skal  ikke  faa  det  ringeste  at  vide  af  de 
gode  Tanker,  du  har  om  hende." 

Nu  kom  min  Kone  til,  og  en  venskabelig  Strid  opstod  mellem 
begge  med  Hensyn  til  Verners  forehavende  Rejse,  da  han  paa- 
stod  at  ville  ride  og  hun,  at  han  skulde  køre  for  Madkurvens 
Skyld,  hvilken  hørte  under  hendes  Departement. 

,,Nej,  min  Veninde,"  sagde  han  omsider,  „jeg  bør  ej  gøre 
større  Ulejlighed,  end  jeg  behøver,  og  saa  slap  er  jeg  dog  ikke, 
at  jeg  ej  kan  betale  de  faa  Skillinger,  min  Fortæring  kan  koste 
undervejs!" 

Jeg  afgjorde  Sagen  til  min  Kones  Fordel,  og  han  kørte  bort 
med  sin  Madkurv. 

,,Nu  er  den  første  Søster  og  hendes  Mand  prøvet!"  raabte 
han  fra  Vognen  til  mig,  da  han  efter  fjorten  Dages  Forløb 
vendte  tilbage  og  traf  mig  ved  en  Plantage,  jeg  havde  anlagt. 
Jeg  satte  mig  op  hos  ham,  og  han  fortalte: 

,, Begge  tog  imod  mig,  som  de  gamle  Grækere  modtog  derea 
Guder,  naar  disse  stundom  fik  det  Indfald  at  foretrække  Dyro- 
steg  og  Cypervin  for  Ambrosia  og  Nektar.  De  stive  Dukker  af 
Børn  maatte  kysse  den  rige,  splendide  Onkel  paa  Haanden.  Sø- 
ster Ingeborg  vilde  selv  varte  mig  op;  ingen  anden  betroede 
hun  dertil,  og  Kancelliraaden  paatog  sig  for  min  Skyld  mangen 
Tjenerskikkelse.  Uden  lang  Passiar,  jeg  var  Konge  i  Huset, 
notabene  i  de  første  fem  Dage.  Men  saa  aabenbarede  jeg  i  al 
Fortrolighed  min  Søster,  da  hun  om  Aftenen  fulgte  mig  paa 

mit  Værelse,  at  jeg  var  kommet  til  Landet  som  en  arm  Sollici- 
tant,  og  lagde,  som  jeg  plejer,  Mærke  til  hendes  Miner.  Det 
søde  kom  øjeblikkelig  i  Strid  med  det  sure;  hun  beklagede  min 
Vanskæbne  i  kolde,  høflige,  men  ingenlunde  søsterlige  Udtryk 
og  skyndte  sig  fra  mig,  det  snareste  hun  kunde. 

,, Morgenen  derpaa  var  den  hele  Familie  forstemt;  Børnene 
undlod  deres  Morgenhilsen;  Samtalen  med  Forældrene  var 
tvungen  og  afbrudt,  og  Stuepigen  Hk  Ordre  til  at  ledsage  mig, 
da  jeg  begav  mig  til  Hvile.  Jeg  kunde  nu  have  ladet  det  være 
nok  og  draget  bort  Dagen  efter;  men  jeg  maa  tilstaa,  at  jeg 
morede  mig  over  Forvandlingen  og  havde  Lyst  til  at  spille 
Farcen  ud  lige  til  Enden.  Jeg  lod  derfor,  som  jeg  mærkede  til 
ingen  Ting,  og  da  jeg  engang  var  ene  med  min  Svoger,  ytrede 
jeg  det  Ønske  for  ham  at  maatte  tilbringe  mine  Dage  i  hans 
Hus,  eller  i  det  mindste  til  jeg  kunde  faa  et  Levebrød.  Du  skulde 
have  set  Kancelliraadens  Fjæs,  hans  Forlegenhed!  Det  var  en 
Scene  for  Hogarth.  Han  udspilede  Øjnene,  kneb  Munden  sam* 
men,  trak  paa  Skuldrene  og  kom  endelig  frem  med  en  Jeremiade 
over  de  haarde  Tider;  det  meget,  hans  Børns  Opdragelse  ko- 
stede ham;  de  Udgifter,  hans  Rang  fordrede,  da  han  dog  ej 
kunde  leve  paa  samme  Fod  som  simple  Folk.  For  at  slaa  Ho* 
vedet  paa  Sømmet  betroede  han  mig,  som  en  Hemmelighed,  at 
han  var  i  flere  Tusinde  Dalers  Gæld,  den  han  havde  haabet 
hans  ostindiske  Svoger  engang  skulde  have  hjulpet  ham  ud  af. 
Ved  disse  Ord  gjorde  han  en  komisk-tragisk  Grimace. 

,, Under  disse  Omstændigheder,"  svarede  jeg,  „ser  jeg  da  nok, 
at  Hr.  Svoger  er  lovlig  undskyldt,  og  vil  jeg  af  den  Aarsag 
heller  ikke  falde  Dem  til  videre  Besvær!"  hvorpaa  jeg  lod  spænde 
for  og  kørte.  Jeg  havde  al  Grund  til  at  tvivle  om  Nebels  Sand- 
druhed; enhver  Ting  hos  ham  røbede  Velstand;  hans  Børnetal 
indskrænkede  sig  til  tre;  dette  Tal  kunde  umuligt  være  byrde- 
fuldt for  en  Mand  af  hans  Indkomster;  rigtignok  gik  det  flot 
til  i  de  første  fem  Dage  med  Gæstebud  og  Lystpartier,  jeg  kan 
tænke  for  den  formentlig  rige  Onkels  Skyld;  men  desto  tarve- 
ligere blev  det  siden,  og  din  Kusk  fortalte  mig,  efter  Folkene, 
at  dette  var  den  sædvanlige  Levemaade.  Hvad  hans  Foregivende 
om  Gælden  angik,  da  maatte  jeg  have  Vished  om  den  Sag,  inden 
jeg  forlod  Egnen.  Jeg  tog  ind  til  et  Par  af  Kancelliraadens  Na- 
bopræster og  udspurgte  dem  lejlighedsvis  om  hans  Omstændig- 
heder. Den  ene  skyldte  ham  en  ikke  ringe  Sum,  og  begge  for- 
sikrede mig,  at  han  havde  Penge  indestaaende  ej  alene  i 
Præste-,  men  ogsaa  i  Herre-  og  Bøndergaarde.  Desuden  var  en 

betydelig  Arv  netop  samme  Foraar  tilfaldet  ham  efter  en  Bro- 
der. Saaledes  er  jeg  nu  færdig  med  min  karakteriserede  Svo- 
ger. Naar  jeg  i  eders  Vennekres  har  taget  mig  nogle  Dages 
Erstatning  for  min  Ydmygelse,  rejser  jeg  til  Søster  Fikke!" 

Da  Rejsen  til  hende  kunde  gøres  paa  een  Dag,  forudsat  at 
man  tog  den  tidlige  Morgen  til  Hjælp,  fik  Verner  Tilladelse  af 
min  Kone  til  at  betjene  sig  af  sin  Kleppert,  hvilken  han  med 
Sadel  og  Tilbehør  havde  købt  i  Vendsyssel  og  foræret  mig  med 
Forbeholdenhed  af  at  bruge  den,  saa  længe  han  var  hos  mig. 
Den  var  ung,  40  Daler  værd  imellem  Brødre;  Sadelen  med 
Skaberak  vurderede  jeg  til  16  Daler.  Dette  var  for  meget  at 
miste  for  en  Mand,  der  havde  saa  lidet  tilovers  af  sin  Lykkes 
Ruin.  Jeg  vægrede  mig  derfor  længe  for  at  modtage  Forærin- 
gen og  foreslog  ham  i  det  Sted  at  sælge  baade  Hest  og  Ridetøj, 
da  disse  Penge  og  var  værd  at  tage  med,  og  min  Befordring 
stedse  stod  til  hans  Tjeneste.  Men  han  vilde  mtet  høire  derom. 

,,Jeg  er  enlig,"  gav  han  bestandig  til  Svar,  „og  kan  sagtens 
slaa  mig  igennem;  desuden  er  dette  ikke  det  eneste  Besøg;  nej, 
jeg  kommer  tiere,  og  selv  det  sande  Venskab  fordrer:  noget  for 
noget!" 

,,Naar  du  taler  i  den  Tone,  min  Broderi  maa  jeg  sige  dig, 
at  de  Gaver,  du  fra  Ostindien  har  sendt  mig,  langt  overvejer, 
hvad  jeg  og  mine  nogen  Sinde  kan  byde  dig;  de  har  holdt  man- 
gen Udgift  ude  og  gjort,  at  jeg  i  mit  tarvelige  Embede  nu  sid- 
der som  en  uafhængig  Mand.  Aldrig  vil  jeg  være  i  Stand  til 
at  erstatte  dig  de  Beviser,  du  har  givet  mig  paa  dit  for  mig  saa 
dyrebare  Venskab!" 

,, Sligt  kan  den  gøre,  som  har  faa  Venner.  Naar  Vennernes 
Tal  hedder  Legio,  breder  Venskabets  succus  et  sangvis  (Saft  og 
Blod)  sig  ud  i  saa  mange  Grene,  at  der  bliver  lidet  eller  intet  til 
hver.  Imidlertid  beder  jeg  dig,  Svendsen!  lad  dette  være  den  sid- 
ste Gang,  du  taler  til  mig  om  disse  Ting.  Vi  er  Venner,  saaledes 
som  jeg  tænker  mig  Ordet,  og  amicis  omnia  communia  (for 
Venner  alle  Ting  tilfælles)." 

Han  rejste  og  kom  inderlig  tilfreds  tilbage.  Den  yngste  Sø- 
ster, hvem  han  havde  gjort  mindre  af  end  Fru  Kancelliraad- 
inden,  viste  den  mest  uskrømtede  Glæde  ved  at  se  ham,  og  saa- 
vel  hun  som  hendes  Mand  var  gennemstrømmet  af  Taknemme- 
lighed for  alt  det  gode,  han  havde  gjort  dem.  Den  uheldige 
Vending,  hans  Skæbne  havde  taget,  forandrede  intet  i  deres 
Opførsel  imod  ham;  men  de  blev  sig  selv  lig  fra  Begyndelsen 
til  Enden.  Han  ytrede  det  samme  Ønske  for  Bergluft,  som  han 

havde  ytret  for  Nebel,  at  han  nemlig  maatte  finde  et  Tilflugts- 
sted hos  ham,  hvis  Lykken  skulde  blive  ved  at  forfølge  ham. 

,,Mit  Hus  staar  dig  aabent!"  var  Svaret,  ,,og  saa  længe  Fre- 
derikke og  jeg  har  noget,  skal  du  ikke  mangle!" 

Søsteren  vilde  have  ham  til  at  forblive  hos  dem  med  det 
samme.  Deres  uegennyttige  Kærlighed  rørte  ham;  han  forlæn- 
gede sit  Ophold  hos  det  vakre  Par  og  indlemmede  Svogeren 
uden  videre  Betænkning  i  vort  Broderskab. 

Under  Verners  sidste  Fraværelse  var  nogle  Pakker  ankomne 
til  mig  med  Adresse  og  Brev  lydende  paa  min  Ven.  Aldrig  saa 
snart  var  han  kommet  hjem,  førend  han  af  Pakkerne  fremtog 
kostbare  Tøjer  til  mig  og  min  Kone  samt  alle  Børnene. 

Jeg  studsede,  saa  paa  ham  og  udbrød:  ,,Men,  min  Gud!  hvor- 
dan hænger  det  sammen?  Du  er  fattig,  Henrik!  og  gør  os  saa 
rige  Foræringer?" 

Han  holdt  mig  for  Munden.  „Disse  Ting,"  svarede  han,  ,,var 
dig  allerede  bestemte,  førend  jeg  gjorde  Opbud,  og  mine  Kre- 
ditorer respekterede  dem  som  din  Ejendom.  Du  ser  følgelig,  at 
de  tilhører  dig  som  saadan,  og  du  vilde  i  Sandhed  bedrøve  mig, 
hvis  du  vægrede  dig  ved  at  modtage  dem.  Har  du  ikke  været 
min  Kommissionær  saa  mange  Aar  uden  andet  Salarium  end  de 
Ubetydeligheder,  jeg  har  sendt  dig?  Andre  Kommissionærer  lade 
sig  anderledes  betale.  Det  er  paa  Tiden,  jeg  afgør  min  Gæld; 
paa  denne  Maade  vorder  jeg  først  i  Stand  til  som  ærlig  Mand 
at  begynde  forfra  igen!" 

Vi  vedblev  alle  at  gøre  Modstand,  og  jeg  erklærede  hans 
Ræsonnement  for  rent  Soffisteri,  men  intet  hjalp;  vi  maatte 
modtage,  hvad  han  havde  tiltænkt  os.  En  anden  Pakke  afsendte 
han  til  sin  yngste  Søster.  Hvad  der  imidlertid  satte  mig  i  ny 
Forundring  ved  alt  dette,  var,  at  min  Datter  Lise,  hvem  han 
havde  kaldt  sin  Øjesten,  fik  den  simpleste  Foræring  af  os  alle; 
den  bestod  blot  af  et  Sjal  og  Sirts  til  et  Par  Kjoler,  da  der- 
imod hendes  Søstre  fik  baade  Sjaler  og  Silketøjer  til  mange 
Kjoler,  samt  Musseliner  m.  m.  Men  det  glædede  mit  Hjerte 
mere  end  al  den  Stads,  mine  Pigebørn  fik,  at  se  Lise  forblive 
lige  mild  og  venlig  baade  mod  vor  Gæst  og  hendes  yngre  Sø- 
stre. Dette  lovede  mig  i  hende  en  Datter,  der  vilde  vorde  nøj- 
som og  fri  for  Misundelse  ved  andres  større  Held. 

Verner  forblev  hos  os  til  ud  paa  Efteraaret.  Jeg  ledsagede 
ham  paa  hans  sidste  Besøg  til  hans  Svoger  Bergluft.  Da  vi 
kørte  hjem,  betroede  han  mig,  at  han  ej  havde  handlet  saa 
ganske  ærligt  imod  mig  ved  at  fortælle  mig  sine  Eventyr  i  Ost- 

indien.  Han  havde  en  Søn  med  sin  afdøde  Hustru,  nogle  Aar 
ældre  end  hans  Giftermaal  med  hende  dg  omtrent  paa  Alder 
med  min  førstefødte  Datter.  Denne  Søn  havde  han  selv  under- 
vist og  bad  mig  nu  at  fuldende  Undervisningen  og  demittere 
ham.  Han  havde  for  det  første  ladet  ham  tage  med  Kaptajnen 
til  København  for  der  at  fortsætte  Studeringerne,  indtil  han  var 
blevet  fuldkommen  bekendt  med  min  Familie.  Nu  var  han  over- 
bevist om,  at  Povl,  saa  hed  Sønnen,  vilde  i  enhver  Henseende 
profitere  af  at  komme  i  mit  Hus.  Jeg  lovede  at  opfylde  hans  Be- 
gæring, og  det  unge  Menneske  kom  en  Maaneds  Tid  efter  til 
os.  Min  Ven  drog  fornøjet  til  Hovedstaden  og  forsikrede  mig 
ved  Afskeden,  at  han  nu  havde  slukket  sin  Lygte;  thi  han  havde 
fundet,  hvad  han  ledte  efter. 

Jeg  vil  ikke  trætte  Læserne  med  at  fortælle  om  Verners  gen- 
tagne Besøg  og  de  Gaver,  der  ledsagede  samme;  men  blot  be- 
rette, at  da  han  halvfjerde  Aar  efter  besøgte  mig  med  sin  Søn, 
som  da  var  blevet  Student,  friede  han  formelig  for  denne  til 
min  ældste  Datter. 

,,0m  du  var  mit  eget  Kød  og  Blod,"  sagde  han  til  Lise,  ,, kunde 
du  ej  være  mig  kærere.  Du  har  holdt  gode  Miner  ved  et  slet 
Spil;  mine  Foræringer  til  dig  var  altid  sparsomt  afmaalte;  men 
jeg  opdagede  aldrig  en  Mine  i  dit  Aasyn  eller  en  Tone  i  dine 
Ord,  som  røbede  Misfornøjelse  over,  at  du  blev  tilsidesat;  lige 
god  og  venlig  kom  du  mig  i  Møde.  Denne  Prøve  har  fuldendt 
min  Kærlighed  og  Højagtelse  for  dig,  min  Datter!  Modtag  nu 
den  bedste  Foræring!"  —  Han  lagde  Sønnens  Haand  i  hendes. 
—  ,,Povl  har  aabenbaret  mig,  at  I  to  er  Kærester;  mine  Ven- 
ner og  jeg  velsigner  eders  Forbindelse!" 

Saa  overraskede  Marie  og  jeg  end  blev  ved  dette  Optrin, 
.kunde  vi  dog  ej  andet  end  med  Glæde  give  vort  Samtykke;  thi 
den  unge  Verner  var  et  baade  beskedent,  godmodigt  og  flittigt 
Menneske.  Saaledes  havde  vi  lært  at  kende  ham  i  de  tvende 
Aar,  han  havde  været  hos  os,  og  den  Iver,  hvormed  han  alle- 
rede lagde  sig  efter  Lovkyndigheden,  lovede  ham  de  bedste  Ud- 
sigter. Da  han  var  elsket  af  enhver  her  i  Huset,  gjorde  dette, 
at  vi  mindre  lagde  Mærke  til  det  Forhold,  han  og  Lise  stod  i 
til  hinanden,  hvilket  de  desuden  paa  frygtsomme  Elskeres  Vis 
havde  søgt  at  holde  saa  hemmeligt  som  muligt. 

Dette  var  ikke  den  eneste  Overraskelse;  en  anden  Opdagelse 
fulgte  den  første  ved  Haanden.  Verners  Foræringer,  forenede 
med  det  særegne  i  hans  Karakter,  havde  rigtignok  ladet  mig 
ane,   at  han  var  rigere,   end  han   udgav  sig  for;  min  Anelse 

blev  nu  til  Vished.  Ved  heldige  Spekulationer  og  et  frugalt  Liv, 
saavel  som  ved  Indiemes  Gavmildhed,  der  i  høj  Grad  elskede 
ham,  havde  min  Ven  samlet  sig  en  Kapital,  klækkelig  nok  til 
at  løre  et  selvstændigt  Liv  og  tillige  tilfredsstille  den  Trang, 
hans  ædle  Hjerte  følte  til  at  gøre  godt  og,  som  han  udtrykte 
sig,  afbetale  et  Lidet  paa  den  store  Skyld,  han  stod  i  til  sin 
himmelske  Panthaver.  Han  havde  allerede  købt  ^en  betydelig 
Landejendom  til  sin  Søn;  thi  i  hvor  meget  han  endog  ønskede, 
at  denne  vilde  fortsætte  og  fuldende  sine  Studeringer,  var  det 
dog  ingenlunde  hans  Hensigt,  at  han  skulde  beklæde  noget  Em- 
bede; nej,  han  skulde  blot  nytte  sine  Kundskaber  til  at  være 
sine  Medmenneskers  Raadgiver,  Enkers  Lawærge  og  d«  under- 
tryktes Forsvar  mod  Vinkelskriveres  og  Lovtrækkeres  Edder- 
spy.  Mine  to  og  Berglufts  trende  Sønner  holdt  denne  gæve  Ven 
i  Skolen  og  ved  Universitetet;  han  var  en  trofast  Støtte  for  sin 
Svoger,  hvilken  kæmpede  med  adskillige  Uheld  og  vilde  uden 
ham  have  været  en  ødelagt  Mand,  ej  at  tale  om  de  mange 
andre,  han  i  Løndom  gavnede  og  glædede. 

Kancelliraad  Nebel  og  hans  Frue  bed  sig  i  Fingrene,  da  de 
hørte,  at  Svoger  Henrik  havde  Grunker.  De  gjorde  alle  Haande 
Forsøg  paa  igen  at  nærme  sig  ham;  men  han  kunde  ikke 
glemme  deres  Opførsel  mod  den  fattige  Broder,  og  alle  Foi^ 
søgene  var  frugtesløse.  Da  en  Kunstner,  der  ej  forstod  at 
smigre,  nogle  Aar  efter  malede  Fru  Ingeborgs  Portræt,  blev 
Koloritten  bleggul;  saaledes  havde  Nid  og  Ærgrelse  skæmmet 
hendes  ellers  ret  smukke  Ansigt. 

Til  Slutning  maa  jeg  beklage,  at  min  Ven,  midt  under  sine 
Bestræbelser  med  at  gøre  mig  og  mine  lykkelige,  fik  en  tem- 
melig alvorlig  Dyst  at  udholde  med  Skæbnen,  hvilken  truede 
hans  Velstand  med  Undergang  og  forvoldte  hans  Sind  de  mest 
hjerteskærende  Krænkelser.  Han  opholdt  sig  gerne  om  Vinte- 
ren i  København.  En  skøn,  men  yderst  letfærdig  Enke,  der  lo- 
gerede i  det  af  ham  købte  Hus  og  var  indviet  i  alle  Forstillel- 
sens Kunstgreb,  havde  vidst  at  vinde  hans  Tilbøjelighed.  Hvor- 
dan hun  var  kommet  efter  hans  Grille,  at  prøve  Mennesker, 
ved  jeg  ikke;  nok,  hun  kendte  den,  indrettede  sit  Forhold  i 
Overensstemmelse  med  samme  og  forstod  at  spille  sin  Rolle  saa 
vel,  at  de  Forsøg,  han  anstillede  med  hende,  faldt  alle  ud  til 
hans  Tilfredshed.  Han  skrev  Breve  under  falske  Navne  og  skik- 
kede hende;  de  kom  enten  ubesvarede  tilbage  eller  og  med  Er- 
klæringer, som  var  højst  smigrende  for  ham.  Han  fik  flere  til 
at  anstille  sig  som  hendes  Elskere;  men  de  Personer,  han  brugte, 

var  netop  hendes  Bolere,  og  de  bragte  ham  immerhen  de  frydelig- 
ste Svar:  kun  ham  elskede  hun  og  vilde  være  tro  til  Døden;  saa 
hed  det.  Den  forsigtige  Verner  gik  i  Fælden;^  han  giftede  sig 
med  Dalila,  levede  tre  Aar  et  kummerligt  Liv  med  hende  og 
saa  sig  endelig  nødt  til  at  lade  sig  skille  ved  hende,  efter  at 
hun  havde  tilsat  en  betydelig  Del  af  hans  Formue.  Han  drog 
harmslaaet  til  sin  Søn,  der  boede  i  Nærheden  af  Bergluft,  og 
fandt  omsider  i  denne  Svogers  Søster  en  Hustru,  der  endnu 
blidner  hans  sidste  Dage. 

Engang  da  han  besøgte  mig,  forelæste  jeg  ham  dette  Udkast 
af  hans  Liv.  Han  lo  og  sagde:  „Jeg  ved,  dine  Fingre  har  For- 
fatterkløe, min  gode  Svendsen!  Lad  min  Historie  indrykke  i 
et  af  vore  Tidsskrifter.  Muligt  den  kan  komme  en  og  anden  til 
Nyttel"  Jeg  har  i  Sinde  at  følge  hans  Opfordring,  dog  med 
forandrede  Navne. 


Jeg  har  fundet  ovenstaaende  iblandt  min  Onkels  efterladte 
Papirer.  Saa  vidt  jeg  ved,  har  det  ej  været  overgivet  til  Tryk- 
ken, og  jeg  formoder,  at  Aarsagen  har  været  min  Onkels  Skaan- 
somhed  med  Hensyn  til  Kancelliraad  Nebels  Familie.  Men  da 
denne  Familie  nu  ganske  er  uddød,  finder  jeg  ingen  Betænke- 
lighed ved  at  lade  det  træde  frem  for  Dagens  Lys.  Navnene, 
som  staar  uforandrede  i  Haandskriftet,  har  jeg  imidlertid  troet 
burde  forandres. 


•  Trykt  l  „Nordlyset",  1829,  XII.  B 


EKEMITTEN  VED  GEENAA^ 

ULYKKESPROFETEN 


„Jeg  Til  intet  Tegn  begære  og  ikke  friste  Herren.*' 

Esaias  7,  13. 

V  ed  ovennævnte  lille  By,  der  ligger  midt  imellem  Kattegattet 
og  Danmarks  største  Indsø  —  en  Fjerdingmil  fra  begge  — 
levede  i  Begyndelsen  af  nærværende  Aarhundre'de  et  Menneske, 
der  af  mange  betragtedes  som  Byens  største  Mærkværdighed. 
Man  kaldte  ham  for  hans  synderlige  Levemaades  Skyld  ikke 
andet  end  Eremitten;  ej  heller  ved  Forfatteren  at  benævne  ham 
anderledes. 

Han  var  ikke,  som  andre  Eremitter,  enten  en  fordums  Hof- 
mand, der,  overmættet  af  den  store  Verdens  tomme  og  flygtige 
Glæder,  trættet,  forfulgt  og  styrtet  af  Rænker  og  Kabaler,  tyr 
hen  til  Ensomheden  for  at  begræde,  foragte  og  om  muligt  at 
glemme  Ungdoms  og  Manddoms  skuffede  Drømme  og  Medmen- 
neskers Uretfærdighed;  ej  heller  var  han  en  ulykkelig  Elsker, 
som  i  Harme  over  Kvindekønnets  saa  tidt  og  højt  udraabte 
Falskhed  havde  afsondret  sig  fra  deres  forføreriske  og  bedra- 
gerske Omgang.  Intet  saadant.  Han  havde  aldrig  været  om- 
tumlet af  nogen  ualmindelig  Skæbnes  Bølger;  men  vel  af  Havets. 

Født  i  Almuestanden,  for  han  til  Søs  i  sin  Ungdom,  men  avan- 
cerede aldrig  højere  end  til  Matros.  Ked  af  Vandet  købte  han 
et  lidet  Hus,  giftede  sig  som  andre  Mennesker  og  satte  et  Par 
Børn  ind  i  Verden.  Da  disse  hen  i  Tiden  fulgte  Forældrenes 
Eksempel  og  Moderen  døde,  gik  det  tilbage  for  Enkemanden, 
der  syntes  at  have  holdt  mere  af  Flasken,  ond  hans  smaa  Om- 
stændigheder tillod.  Huset  gik  væk,  og  nu  begynder  Mandens 
Eneboerliv. 

I  et  stort  Dige  lidt  uden  for  Byen  graver  han  sig  ind  og 
udhuler  en  Vaaning,  der  vel  var  rummeligere,  men.  næppo  kost- 
barere end  den,  i  hvilken  Diogenes  vakte  Aleksander  den  Stores 

Misundelse.  Da  denne  Eremitage  og  hin  i  Dyrehaven  sikkert  er 
de  eneste  i  vort  paa  Eventyr  og  Særlinge  fattige  Land,  vil  jeg 
til  deres  Fornøjelse,  som  ingen  af  dem  kender,  give  et  kort  Af- 
rids af  den  jyske. 

Man  forestille  sig  et  Kammer,  tre  Alen  i  Længden,  tre  i  Bre- 
den  og  halvtredie  i  Højden,  med  Vægge  af  Kampestene,  Gulv 
af  Grus  og  Loft  af  Græstørv,  hvilende  paa  Stumper  af  Lægte? 
og  Grene;  videre  et  Sengested  af  samme  simple  Materialier,  som 
dog  var  forsynet  med  Halm  og  tvende  Dyner,  stoppede  med 
Mos,  men  hvis  Vaar  noget  nær  var  Prøvebøger  paa  alle  Mønstre 
af  uldne,  linnede  og  Hvergarns  Tøjer  i  den  vindskibelige  Stad 
Grenaa. 

Eremitten  forsikrede,  at  disse  ,, tusindfarvede  Dyner'*  hver- 
ken var  købt,  stjaalet  eller  givet,  men  —  fundet  (at  sige  stykke- 
vis), saavel  som  de  Synaale  og  Traade,  hvormed  Kludene  var 
sammenføjede.  Han  gjorde  sig  ikke  lidet  til  af  denne  Industri, 
som  han  overhovedet  satte  en  Ære  deri:  ej  at  trænge  til  sine 
Medmennesker. 

De,  der  kendte  ham  nøjere,  vilde  ogsaa  vide,  at  denne  Æres- 
følelse og  Lyst  til  Uafhængighed  og  Selvstændighed  netop  havde 
bestemt  ham  til  hans  sælsomme  Levemaade;  under  hvilke  Hen- 
syn vor  danske  Robinson  altsaa  havde  meget  forud  for  den  be- 
rømte skotske,  hvem  haard  Nødvendighed  intet  andet  Valg  havde 
levnet. 

Det  eneste  Husgeraad,  man  foruden  Sengen  kunde  opdage, 
'var  en  Stump  Hylde  oven  over  den,  som  hvilte  paa  to  frem- 
springende Stene  i  Væggen,  og  hvorpaa  fandtes  en  Lerskaal,  en 
lille  Flaske  af  grønt  Glas  og  —  saa  vidt  mindes  —  en  Binde- 
hose. 

Og  nu  igen  til  Hyttens  største  Mærkværdighed,  dens  Byg- 
mester og  Beboer!  —  Saa  vidt  som  jeg  af  Beskrivelser  og  Bille- 
der ved,  saa  elsker  en  rigtig  Eremit  de  mørke  Farver  og  hyller 
sig  derfor  i  en  sort  eller  brun  Talar,  bedækker  sit  Hoved  med 
en  sort  Kalot  og  sine  Fødder  —  naar  Kulden  forbyder  at  have 
dem  bare  —  med  ligedanne  Sko  eller  Sandaler. 

Heri  var  vor  jyske  Anakoret  en  fuldkommen  Kontrast  til  alle 
sine  Brødre;  han  elskede  den  hvide  Farve  ^-  sikkert  nok  for 
at  spare  Farvelønnen;  en  hvid  Vadmels  Kofte,  dito  Bukser  og 
Hue  og  hvide  uldne  Strømper  udgjorde  hans  Sommer-  og  Vin- 
terdragt. Kun  Skæg  havde  han  tilfælles  med  alle  gamle  Eremit- 
ter; det  var  lige  saa  hvidt,  om  ikke  sle-t  saa  langt  som  deres. 

Men  meget  forskellig  fra  dem  var  han  i  Levemaade  og  Sinde- 

lag;  thi  han  elskede  menneskelig  Omgang  og  saa  gerne  Selskab 
hos  sig.  Hvorvel  jeg  hertil  finder  rimelige  Grunde  i  hans  altid 
muntre  Lune  og  i  hans  Smule  Forfængelighed,  vU  jeg  dog  ikke 
fordølge,  at  ogsaa  en  Smule  Egennytte  tør  have  været  med- 
virkende Aarsag  til  hans  Selskabelighed.  Han  tiggede  rigtignok 
ikke,  men  ved  sine  Besøg  i  Staden  lod  han  sig  gerne  godt  be- 
værte og  afslog  ej  heller  de  Gaver,  som  nysgerrige  Gæster  lagde 
paa  hans  Hylde.  Om  han  da  ikke  besad  noget  af  Skælmen  Tuys 
Skinhellighed,  var  han  ham  dug  i  andre  Henseender  ikke  ulig. 

Endnu  kun  et  lille  Træk,  som  enhver  Menneskekender  vil 
finde  saare  naturligt,  har  jeg  sluttelig  at  tilføje:  til  sin  Tids- 
fordriv i  de  mange  ensomme  Timer  havde  han  nemlig  tæmmet 
en  Mus,  med  hvilken  han  legede,  snakkede,  delte  sit  Brød  og 
raadførte  sig,  naar  nogen  af  ham  forlangte  Oplysning  om  frem- 
tidig Skæbne. 

Her  ser  nu  Læseren  den  Mand,  der  spillede  en  Hovedrolle 
i  efterfølgende  tragiske  Begivenhed. 

Det  var  i  et  af  Krigsaarene,  at  jeg  paa  en  Gennemrejse  op- 
holdt mig  et  Par  Dage  i  Grenaa.  Jeg  skulde  næppe  have  tøvet 
der,  hvts  ikke  en  af  de  Mænd,  min  Rejse  gjaldt,  netop  havde 
været  i  Byen.  Han  var  en  ung,  vakker  og  altid  munter  Fyr, 
Arving  til  en  betydelig  Landejendom  og  mange  gode  Obliga- 
tioner. Ved  min  Ankomst  lidt  op  paa  Formiddagen  erfarede 
jeg,  at  han  befandt  sig  i  Søofficerernes  Kaserne,  og  at  han  der 
havde  tilbragt  Natten. 

Jeg  gik  derud  —  pikkede  paa  Døren  —  der  raabtes  „Kom 
ind!" 

Jeg  aabnede  —  i  Værelset  stod  en  Seng,  og  i  Sengen  sad 
fire  unge  Mennesker,  hver  i  sit  Hjørne,  alle  i  blotte  Skjorte: 
imellem  dem  laa  et  Bordblad,  og  derpaa  stod  et  Pa^-d-dtx-Bræt. 
Tæmingenie  raslede,  og  Sedler,  smaa  og  store,  flagrede  om- 
kring som  visnede  Blade  i  en  Hvirvelvind.  Det  halvnøgne  Spille- 
parti bestod  af  ham,  jeg  søgte,  og  trende  Søgutter,  der  lige  éaa 
lidet  satte  deres  Prisepenge  paa  Rente  som  hin  sine  af  Faderen 
rundelig  tildelte  Lommepenge.  Jeg  kendte  godt  den  ene  af  Offi- 
cererne, og  saaledes  blev  jeg  straks  indlemmet  i  Selskabet,  der 
nu  stod  op  og  paaklædte  sig  under  megen  Spøg  og  overgiven 
Munterhed.  Jeg  kunde  ikke  slippe  for  det  Løfte  at  ville  blive 
over  til  næste  Dag;  hvortil  jeg  desuden  var  nødt,  da  den  unge 
Nielsen  —  lad  mig  kalde  ham  saaledes  —  havde  tegnet  sig  til 
Bal  om  Aftenen  og  mit  Hverv  til  ham  ikke  kunde  udføres  und- 
te^gen  paa  hans  Faders  Gaard. 

I  dette  Tidspunkt  gik  det  gerne  lystigt  til,  hvor  vore  yngre 
Sømænd  rattede  sig  efter  Kamp  mod  Havet  og  dets  vældige  Be- 
herskere; Livets  Glæder  maatte  gribes  i  Flugten.  Man  vil  alt- 
saa  kunne  begribe,  at  Tiden  ikke  faldt  mig  lang;  det  blev  Aften, 
inden  vi  mærkede  det  —  Morgen  ligesaa;  Ballet  endtes  først  ved 
Solens  Lys. 

Jeg  fik  næppe  Tid  til  at  stjæle  et  Par  Timer  fra  Søvnen,  før 
mine  fire  Messekammerater  kom  stormende  ind  til  mig,  fortalte 
mig,  at  jeg  var  en  Klokker,  trak  Dynen  af  mig,  indsvøbte  mig 
i  det  ene  Lagen  og  bar  mig  i  det  andet  ud  af  Kammeret,  ud 
af  Huset.  Modstand  var  ikke  at  tænke  paa;  tavs  og  taalmodig 
ventede  jeg,  hvad  man  havde  besluttet  over  mig. 

Toget  gik  over  Gaden  —  vistnok  til  lige  saa  stor  Forargelse 
som  Forundring  for  Byens  ærbare  Borgere  og  Matroner  —  og 
l^en  til  det  skraas  overfor  liggende  Balhus;  videre  ind  i  Danse- 
salen, hvor  næsten  hele  Selskabet  endnu  var  samlet  og  i  Færd 
med  en  støjende  Blindebuk. 

Allerede  ved  Udgangen  fra  mit  Logis  havde  de  fire  Bærere 
begyndt  at  synge:  „I  et  Vinhus  vil  jeg  sige  mit  Farvel"  o.  s.  v.; 
og  da  man  ved  Indtrædelsen  i  Balsalen  istemte  det  Vers: 

..Der  skal  ringes  med  BouteiUer, 
Naar  jeg  føres  til  min  Grav." 

greb  de  derværende  Herrer  øjeblikkelig  til  Flaske  og  Glas  for 
at  opfylde  den  bacchanalske  Digters  Spaadom. 

Farcen  endtes  med,  at  jeg  maatte  ligge  paa  Gulvet,  medens 
de  omstaaende  drak  mit  Gravøl  —  som  de  kaldte  det  —  i  skum- 
mende Champagner;  man  vil  ikke  fortænke  mig  i,  at  jeg  nu 
satte  mig  over  Ende,  forlangte  et  Glas  og  tømte  det  til  Tak- 
sigelse for  den  mig  beviste  Ære. 

Man  ser,  at  jeg  holdt  gode  Miner;  jeg  gjorde  mer  end  dette: 
jeg  blev  ordentlig  eksalteret,  da  jeg  faldt  paa  at  sammenligne 
mig  selv  med  Kejser  Carl  den  Femte,  der  selv  sang  med  ved 
sin  Ligbegængelse.  Hans  var  rigtignok  spansk,  det  vil  sige 
alvorlig;  men  om  den  var  mere  fornuftig,  det  skal  jeg 
lade  være  usagt. 

Mine  Klæder  blev  hentet,  og  da  jeg  i  et  Sideværelse  havde 
gjort  mit  Toilette  og  forenet  mig  igen  med  Selskabet,  opkastede 
en  det  Spørgsmaal:  ,,Hvad  skal  vi  nu  bestille?" 

„Ud  at  besøge  Eremitten!"  taabte  Nielsen,  dreven  —  som 
det  hedder  —  af  en  grusom  Skæbnes  usynlige  Magt. 

Det  var  en  mild  Sommerdag,   hvilket  bidrog  til,    at  nogle 

unge  Baldamer  gjorde  Følgeskab.  Blandt  disse  var  —  jeg  vil 
kalde  hende  ved  Døbenavnet  —  Laurenza  uimodsigelig  den 
smukkeste,  men  ikke  den  klogeste;  hun  besad  en  ganske  almin- 
delig, men  udannet  Forstand  og  manglede  i  lige  Grad  baade 
Vittighed  og  Følelse,  skønt  et  Par  tindrende  Øjne  og  det  yndigste 
Smil  lovede  begge  Dele. 

Nielsen  havde  forelsket  sig  i  dette  dejlige  Legeme;  straks  ved 
Ballets  Begyndelse  mærkede  jeg  de  umiskendeligste  Tegn  paa 
hans  heftige  og  —  som  den  med  Rette  kan  kaldes  —  blinde 
Kærlighed.  At  hun  gengældte  den,  kunde  jeg  ikke  spore,  men 
vel,  at  hun  ikke  sparede  paa  sine  virkelig  fortryllende  Smil, 
der  vistnok  havde  sagt  ham  mer,  end  hun  mente.  At  hun  delte 
disse  fortrinligen  mellem  ham  og  en  af  Søofficererne,  undgik 
maaske  den  unge  Nielsens  Opmærksomhed,  men  ikke  min. 

Vi  var  paa  den  ulykkelige  Spadseretur  en  tolv  fjorten  Per- 
soner, saavel  Fruentimmer  som  Mandfolk,  og  saa*  mange,  at 
kun  de  halve  af  os  paa  een  Gang  kunde  rummes  i  Troglodytens 
Hule.  Laurenza,  Nielsen  og  den  omtalte  Sømand  —  en  Maaneds- 
løjtnant  —  hørte  til  den  Afdeling,  som  med  mig  traadte  derind. 

„Ih!  hvor  her  er  fælt!"  hviskede  Damen,  højt  nok  til  at  den 
gamle  kunde  høre  det. 

Man  kunde  tydeligt  se  paa  ham,  at  han  tog  det  ilde  op.  Dog 
sagde  han  intet,  men  han  hævnede  sig  lidt  efter,  som  nu  skal 
fortælles.  Da  der  var  talt  noget  med  ham  om  hans  Bolig,  Leve- 
vis og  hvad  dertil  kunde  høre,  siger  Laurenza: 

,,Fa'er!  kan  Han  ikke  spaa?" 

Efter  at  have  betragtet  den  spørgende  et  Par  Sekunder  sva- 
rede han  med  et  tvetydigt  Smil: 

,,Af  mig  selv  kan  jeg  ikke  sige  noget;  men  jeg  vil  spørge  min 
Kone,  hun  er  ikke  saa  taabelig." 

Han  peb  som  en  Mus,  og  straks  viste  sig  et  saadant  lille  Dyr 
i  et  Hul  over  Sengen.  Han  strakte  Haanden  hen  til  den;  Musen 
hoppede  ud,  løb  langs  op  ad  hans  Arm  og  satte  sig  paa  hans 
Skulder.  Laurenza  gav  et  Skrig  og  rykkede  sig. 

Eremitten  smilte  som  før  og  sagde  til  Musen:  ,,Pip!  se  paa 
denne  her  lille  Pige  og  fortæl  mig  saa  lidt  om,  hvordan  det  vil 
gaa  hende  i  Verden!" 

Han  bøjede  nu  Øret  ned  til  Musen,  som  om  han  lyttede,  vir- 
rede nogle  Gange  betænksom  med  Hovedet  og  sagde  derpaa: 

,,Det  er  vel  bedst,  jeg  tier  stille  med  det,  jeg  ved;  hvad  kan 
det  hjælpe  at  være  nysgerrig?" 

I*aurenzas  smukke  Ansigt  forandrede  sig  pludselig,  det  blev 

alvorligt  og  næsten  frygtsomt.  Men  hun  gjorde  sig  rask  og  sva- 
rede knipsk: 

,,Ikke  andet!  lad  os  kun  høre,  hvor  klog  hans  Mus  er!'' 

,,Lad  gaa!"  raabte  vor  jyske  Norcross;  „men  Hun  maa  ikke 
blive  vred,  om  Pip  skulde  sige  et  og  andet!  For  det  første," 
vedblev  han,  ,,er  der  to  unge  Karle  paa  een  Gang  efter  hende; 
den,  der  har  længst  holdt  af  hende,  faar  hende  ikke;  men  den 
anden  —  det  er  en  rask  Sømand  —  han  skal  være  nær  ved  — " 

Her  standsede  han;  thi  Laurenza  for  med  blussende  Ansigt 
ud  af  Døren. 

Spaamanden  saa  skadefro  efter  hende.  Sømanden  fløjtede, 
fremtog  et  Par  Sedler  og  lagde  dem  paa  Hylden;  men  Nielsen, 
der  mindre  kunde  skjule  sin  Forlegenhed,  bed  Tænderne  sam- 
men og  snærrede:  ,,Dmnt  Sludder!" 

Den  gamle  saa  stift  paa  ham  og  sagde:  ,,Den  unge  Fyr  gør 
bedst  i  at  gaa  af  Vejen  for  Søfolk  og  tage  sig  vel  i  Agt  for 
Vand." 

,, Mange  Tak  for  godt  Raad!"  raabte  Nielsen  med  tvungen 
Latter,  og  idet  han  vendte  sig  mod  Døren,  lagde  han  halvt  højt 
til:  ,,Din  gamle  Øm!" 

Paa  Hjemvejen  til  Byen  gjorde  jeg  mig  mine  egne  Bemærk- 
ninger over  det  passerede.  Det  randt  mig  i  Sinde,  hvilket  Hang 
dog  Mennesket  har  til  at  løfte  det  Forhæng,  et  kærligt  Forsyn 
nedrullede  for  Fremtiden,  og  til  den  Ende  at  tage  sin  Tilflugt 
til  Midler,  hvis  Jammerlighed  det  ofte  selv  indser:  Maane  og 
Stjerner,  Dyr  og  Fugle,  ja  Kort  og  Kaffekopper  skal  tyde,  hvad 
der  er  mørkt  for  den  allerlyseste  Forstand!  Og  denne  Daarlig- 
hed  —  ja  vi  kan  med  Føje  kalde  den  Formastelse  —  hvor  ofte, 
hvor  haardt  vorder  den  straffet!  De  lykkelige  Spaadomme  -ind- 
træffer sjældent,  og  aldrig  saaledes  som  de  ventes;  og  selv  naar 
de  indtræffer,  har  de  tabt  deres  største  Herlighed,  fordi  den 
aandelige  Nydelse  længe  i  Forvejen  er  udtømt  som  en  rig,  men 
fjern  Arv,  der  optages,  inden  den  falder.  Men  nu  de  onde  For- 
udsigelser; med  utidig,  stedse  fortidig  Angst  og  Bekymring  mar- 
trer de  de  stakkels  dødelige,  der  dog  kunde  have  fuldt  op  i 
hver  Dags  Møje.  Og  denne  Frygt  for  tilkommende  Sorger  for- 
bitrer saaledes  de  nærværende  Glæder,  der  alligevel  er  flygtige 
nok.  Men  den  rædsomste  Følge  af  slig  overtroisk  Nyfigenhed, 
og  som  ikke  sjælden  finder  Sted,  er  dog  endnu  tilbage.  Ligesom 
Fuglen,  fasttryllet  af  Slangens  magiske  Blik,  ikke  mægter  at 
lø«*rive  sit  fra  Fjendens,  men  farer  den  endog  med  en  hartad 
magnetisk  Kraft  lige  ind  i  det  gabende  giftige  Svælg,  saaledes 

stirrer  Mennesket  uafladelig  hen  imod  det  i  Fremtiden  truende 
Uhyre,  iler  det  villieløs  i  Møde  og  opfylder  selv  Spaadommen. 
Ak!  mindst  tænkte  jeg  dog,  at  jeg  saa  snart  skulde  opleve  et 
Eksempel  paa  Rigtigheden  af  denne  psykologiske  Bemærkning. 

Lidt  uden  for  Byen  kom  Nielsen  hen  til  mig  og  spurgte  med 
paatagen  Ligegyldighed,  hvad  jeg  tænkte  om  Spaadommen.  Jeg 
sagde  ham  min  Mening,  omtrent  som  den  ovenfor  er  fremsat. 

Han  hørte  til  uden  at  afbryde  mig;  men  da  jeg  tav,  tog  han 
mig  under  Armen  og  sagde  mere  fortrolig,  end  jeg  kunde  gøre 
Fordring  paa:  ,,Ja  vist!  alle  Spaadomme  er  Bedrag.  Den  gamle 
Kæhring  vilde  gøre  sig  vigtig  —  han  vidste  nok,  Byen  hed 
Snærpe,  men  ikke,  hvor  den  snærpede  hen  —  for  jeg  vil  sige 
Dem  mellem  os:  Tøsen  der  er  allerede  saa  godt  som  forlovet 
med  den  af  de  to  unge  Karle,  som  han  sagde  fik  hende  ikke, 
og  hun  kan  godt  lide  ham,  det  ved  jeg  bestemt;  og  begge;3  For- 
ældre ønsker  det,  det  ved  jeg  ogsaa " 

,, Manne!'*  raabte  her  en  af  Søofficererne,  der  forud  kon- 
vojerede Damerne. 

„HoUoj!"  svarede  den  anden  bagved. 

„Har  I  ingen  Træer  i  Nærheden?"  spurgte  den  første. 

„Vil  du  hænge  dig?"  sptirgte  Kammeraten. 

„Ikke  i  Dag,"  vedblev  hin;  ,,men  Damerne  kunde  ha'  Lyst 
til  en  Skovtur." 

Straks  blev  denne  Ide  grebet  med  Ivrighed  af  hele  Selskabet. 
Man  fordoblede  sine  Skridt  for  snart  at  naa  Byen  og  anskaffe 
de  nødvendige  Vogne.  Inden  en  Times  Forløb  rullede  fire  ud  til 
nærmeste  Skov.  Jeg  maatte  følge  med  og  blive  endnu  denne  Dag 
over. 

Spaadommens  Frø  begyndte  allerede  at  spire.  Laurenza  havde 
upaatvivlelig  lige  til  denne  Tid  næret  Godhed  for  Nielsen,  og 
at  hun  nu  syntes  at  overføre  en  Del  af  denne  paa  Sømanden, 
var  næppe  andet  end  Øjebliks  Letsind,  Lune  eller  et  instinkt- 
mæssigt Skælmeri  til  at  pine  den  første  Tilbeder,  og  som  ingen 
videre  Følger  vilde  haft;  saa  meget  mindre  som  Havets  Søn  ej 
heller  skulde  fortsat  et  fiygtigt  Galanteri,  hvis  ikke  Spaadommen 
hos  dem  begge  havde  gjort  Spøg  til  Alvor. 

Men  just  denne  ulyksalige  Spaadom  var  det,  der  førte  dem 
nærmere  til  hverandre,  idet  den  drev  Hjerternes  —  om  vi  saa 
maa  sige  —  overfladiske  Bevægelser  dybere  ind  og  gav  de  lette 
Følelser  Udseende  af  en  Styrke,  der  virkelig  var  dem  fremmed. 
Eremitten  forekom  dem  at  være  en  Sandsiger,  der  pludselig 
sønderrev  det  Slør,  som  skjulte  deres  Tanker  for  dem  selv,  og 


435 

aabenbarede  en  Hemmelighed,  paa  hvis  Tilværelse  de  nu  først 
begyndte  at  tro. 

Første  Følge  af  denne  formentlige  Opdagelse  var  vistnok,  at 
de  kom  til  at  sidde  sammen  paa  Vognen  til  bitter  Krænkelse  for 
min  Sidemand,  den  arme  Nielsen,  hvis  Skinsyge  røbede  sig  tyde- 
ligt nok  i  usammenhængende  Snak  og  umotiveret  Latter,  hvor- 
hos han  viste,  at  hans  Sjæl  uophørlig  sysselsatte  sig  med  Orak- 
let, der  saa  straks  og  lige  for  hans  Øjne  begyndte  at  gaa  i 
Opfyldelse. 

Det  var  en  af  de  dejlige  Dage,  da  Foraaret  og  Sommeren 
mødtes.  Skoven  var  fuldt  udsprungen;  Bøgen,  det  skønne  danske 
Træ,  havde  helt  udfoldet  sin  rige  Bladedragt,  dette  lyse,  fine, 
livlige  grønne,  som  den  af  alle  ene  ejer,  men  som  og,  lig  Men- 
neskets sødeste  Ungdomsfryd,  snarlig  formørkes  af  Stormen. 
Vore  hjemlandske  vingede  Sangere,  dem  Syden  ikke  kender, 
fordi  de  der  er  kun  stumme  Gæster,  kvidrede,  fløjtede,  klukkede, 
kurrede  trindt  i  den  store  festlige  Løvsal,  hvis  Gulv  var  bestrøet 
med  Hvidvisser,  Floras  første  Børn  i  Nordens  Skove,  med  glin- 
sende gule  Smørblomster,  med  Blaaklokken  og  Glemmigej  og 
med  Løvetand,  der  i  sit  korte  Liv  ingen  Overgang  kender  fra 
Vaar  til  Høst,  blomstrer  i  Dag  og  i  Morgen  bærer  sit  Frø  under 
Kronen  af  hvide  Dun. 

Himmelen  smilte  til  Jorden;  ingen  Taageplet  paa  dens  lysblaa 
Kuppel;  ingen  Vind  i  den  milde  Luft;  Solen  havde  forbudt  dem 
alle  at  røre  sig,  paa  det  een  Dag  hemede  kunde  henleves  i 
uforstyrret  Glæde  —  Glæde?  —  jeg  glemmer  mig  selv,  jeg  glem- 
mer den  sørgelige  Tildragelse,  den  Storm  af  rædsomme  Liden- 
skaber, jeg  har  foresat  mig  at  skildre,  men  som  bedre  maaske 
laa  gemt  i  Forglemmelsens  Mørke  lig  den  visnede  Blomst,  over 
hvilken  et  andet  Foraars  Blomster  udbreder  deres  friske  Blade. 

Vi  havde  lejret  os  under  Hvælvingen  af  en  mægtig  Bøg,  hvor- 
fra der  var  vid  Udsigt  til  Havet,  og  nød  de  medbragte  Forfrisk- 
ninger, alle  med  stor  Mvmterhed;  kun  Nielsens  var  for  over- 
dreven og  stundom  vild  til  ikke  at  være  forstilt.  Han  prøvede 
at  vække  den  elskedes  Skinsyge  ved  Spøg,  der  ikke  var  langt 
fra  Fjasen,  med  en  af  de  andre  unge  Piger:  forgæves!  hun 
syntes  ej  engang  at  ænse  det,  saa  hentagen  var  hun  af  sin  nye 
Kavalers  Underholdning. 

Timerne  fløj.  En  Leg  afløste  den  anden.  Omsider  gik  det  ud 
over  de  uskyldige  Blomster,  der  maatte  tjene  som  Kasteskyts  i 
et  Slag,  der  —  for  at  tale  i  Søsproget  —  begyndte  med  to  af 
Fregatterne,  men  snart  blev  almindeligt  over  hele  Linien.  Da 

lød  uventet  de  liflige,  til  Dans  indbydende  Toner  af  Violiner  og 
Fløjter  —  en  Overraskelse,  forberedt  af  Søkrigerne.  Fluks  bort- 
kastedes Vaabnene,  og  snart  svingede  Ungersvendene  deres 
skønne  Fjender  i  hvirvlende  Vals. 

Laurenzas  Meddanser  behøver  jeg  ikke  at  nævne.  Nielsen 
for  en  Tid  lang  af  Sted,  som  om  han  var  bidt  af  en  Tarantel; 
men  med  eet  holdt  han  op,  foregivende  til  Undskyldning  for  sin 
Dame,  at  han  vilde  se  til  Kuskene,  om  de  var  færdige  til  paa 
givet  Vink  at  spænde  for.  Det  var  et  Paaskud;  jeg  saa  ham 
stille  sig  bag  ved  en  Busk  med  Ryggen  op  til  et  Træ,  hvorfra 
han  gennem  Bladene  kunde  holde  Øje  med  Genstanden  for  hans 
oprørte  Sindsbevægelser. 

Mangfoldig  er  Musikkens  Magt.  Den  hæver  de  bedendes  An- 
dagt, opflammer  de  kæmpendes  Mod;  den  blødgør  Hjertet  til 
Medlidenhed,  til  Venskab  og  Kærlighed;  men  den  puster  ogsaa 
til  Ilden  i  den  skinsyges  Barm  og  hæver  denne  frygtelige  Liden- 
skabs Storm  til  Orkan.  Jeg  gik  forbi  den  ulykkelige  og  saa, 
selv  uset,  hans  knyttede  Hænder,  hans  skælvende  Knæer,  de 
halv  tillukkede  stirrende  Øjne  i  det  dødblege  Ansigt.  Det  skar 
mig  i  mit  Hjerte,  men  jeg  vidste  intet  at  sige  til  hans  Bero- 
ligelse. 

Dansen  blev  pludselig  afbrudt.  En  kold  Søvind  rejste  sig  og 
mindede  føleligt  om  Hjemrejsen.  Jeg  gik  hen  til  Nielsen  og  sagde 
ham  Selskabets  Beslutning,  straks  at  vende  tilbage;  men  tillige 
foreslog  jeg  ham,  om  ikke  vi  to  gjorde  bedst  i  at  forlade  de 
andre  og  køre  lige  til  hans  Faders  Gaard,  der  herfra  var  os 
langt  nærmere  end  i  Grenaa.  Han  sagde  ja. dertil  og  tog  mig 
under  Armen. 

Vognene  stod  i  en  Bondegaard  et  Par  Bøsseskud  borte;  for  at 
komme  herhen  maatte  vi  passere  en  tættere  Del  af  Skoven,  hvor 
der  ikke  løb  nogen  banet  Sti.  Man  trængte  sig  derfor  igennem, 
hvor  man  bedst  kunde,  en  hist,  en  anden  her,  og  saaledes  blev 
Forsamlingen  temmelig  adsplittet  i  Opgangen  til  Gaarden;  jeg 
kendte  en  mageligere  Omvej,  og  ad  denne  førte  jeg  min  tavse 
Følgesvend.  —  Vi  havde  tilbagelagt  den  første  Strækning,  da 
vi  begge  paa  een  Gang  noget  til  Siden  saa  Laurenza  og  Løjt- 
nanten gaa  langsomt  frem  i  en  aldeles  utvivlsom  Stilling:  hans 
højre  Arm  laa  om  hendes  Liv,  og  med  den  venstre  Haand  holdt 
han  hendes  højre;  da  Aabningen  mellem  Buskene  var  snæver 
og  vi  gik  rask  til,  varede  Synet  næppe  længer  end  et  Blik  med 
Øjet,  men  længe  nok  til  at  afgøre  den  forsmaaede  Ynglings 
Skæbne. 

Han  skudrede  —  jeg  følte  et  elektrisk  Stød  paa  min  Arm  — 
men  han  sagde  intet  —  jeg  turde  ikke  se  paa  ham  —  vi  gik 
videre  med  større  Hurtighed;  han  drog  mig  med  sig,  som  om 
et  Spøgelse  var  efter  os.  Da  vi  naaede  Gaarden,  stod  her  alle- 
rede nogle  af  vore  medrejsende  i  Færd  med  at  befri  den  med- 
bragte Bacchus  af  sit  Fængsel.  Nielsen  drak  vist  fire  eller  fem 
Glas  i  eet  væk.  Jeg  tror  ikke,  han  selv  vidste,  hvad  han  gjorde; 
thi  da  den,  som  skænkede,  saaledes  flere  Gange  havde  fyldt  det 
Glas,  som  Nielsen  stedse  beholdt  i  Haanden,  brast  han  i  Lat- 
ter, tog  det  fra  ham  og  sagde:  ,,Stop  lidt!  der  er  flere  Munde 
end  din  Slughals!" 

Den  tiltalte  lo  med,  aabenbart  uden  at  vide  hvorover.  Nu 
var  hele  Selskabet  samlet,  og  de  øvrige  Mandfolk  omringede 
Skænkeren,  medens  Vognene  blev  forspændt.  Jeg  mindede  Niel- 
sen atter  om  den  tagne  Beslutning  at  skille  os  fra  de  andre. 
Han  hørte  paa  mig  uden  at  forstaa  Meningen  af  mine  Ord,  og 
først  da  jeg  havde  gentaget  dem,  begreb  han,  hvad  Talen  var 
om,  men  erklærede  ogsaa,  at  han  nødvendig  maatte  til  Byen 
—  næste  Morgen  skulde  vi  bryde  op.  Jeg  fik  at  lade  ham  raade, 
og  Hjemrejsen  gik  for  sig  i  samme  Orden  som  Udrejsen. 

Da  vi  var  kommet  til  Byen,  afsondrede  sig  alle  Pigerne;  de 
frøs  og  længtes  efter  Søvnen.  Mandfolkene  derimod  blev  enige 
om  at  drikke  en  Bolle  Punch,  da  der  var  et  Par  Timer  endnu 
til  Sengetid. 

Nielsen  undslog  sig  ikke  for  at  deltage  heri,  og  ganske  ander- 
ledes, end  jeg  formodede,  syntes  han  at  tilbagevinde  sit  muntre 
Ungdomsmod.  Mod  Medbejleren  viste  han  sig  næsten  mere  ven- 
skabelig end  tilforn,  og  allerede  begyndte  jeg  at  tro  paa  hans 
Helbredelse  fra  denne  daarlige  Lidenskab  for  en  Skabning,  der 
saa  letsindig  kunde  kaste  sig  i  en  andens  Arme.  Dog,  det  var 
blot  en  anden  Vending,  Sygdommen  tog. 

Han  drak  mere  end  tilbørlig  enten  for  at  bedøve  sig  eller 
for  at  genvinde  sit  sædvanlige  glade  Lune.  Omsider  blev  han 
aldeles  beruset  og  maatte  i  bevidstløs  Tilstand  ledes  hjem  til 
Natteherberget  og  bringes  i  Seng. 

Vi  andre  adskiltes  straks  derefter,  uden  at  nogen  synderligt 
ændsede  et  Uheld,  der  ved  saadan  Lejlighed  let  kunde  indtræffe; 
langt  mindre  ymtedes  om  Aarsagen  til  Fyrens  usædvanlige 
Drikkelyst.  Endog  for  Maanedsløjtnanten  tror  jeg  den  var  gan- 
ske ubekendt;  den  raske,  ærlige  Gut  anede  vist  ikke,  at  det 
var  ham  selv,  der  traadte  forstyrrende  mellem  Nielsen  og  den- 
nes langt  ældre  Rettigheder  og  hidtil  velgrundede  Haab. 

Ved  min  Opvaagnen  den  følgende  Morgen  var  det  første,  jeg 
hørte  af  min  Vært,  at  Kanonbaadene  straks  efter  Midnat  var 
gaaet  til  Søs  for  at  prøve  en  Dyst  med  en  fjendtlig  Sejler,  om 
hvis  Nærværelse  Officererne  ved  deres  Ankomst  i  Kasernen  havde 
faaet  Underretning.  Betænkende,  om  der  ikke  af  denne  Omstæn- 
dighed lod  sig  noget  haabe  for  Ynglingens  Hjerteanliggende,  gik 
jeg  hen  til  ham.  Han  var  allerede  oppe  og  traskede  hurtigt  frem 
og  tilbage  i  Værelset  som  en,  der  vil  til  at  gaa  ud  og  i  det 
samme  besinder  sig  paa  noget,  han  har  glemt;  han  bemærkede 
slet  ikke  min  Indtrædelse,  skønt  han  var  nær  ved  at  løbe  mig 
over  Ende.  Hans  Udseende  var  mørkt  og  forvildet,  hvilket  jeg 
dog  for  en  Del  tilskrev  Følgerne  af  Rusen. 

Den  Nyhed,  jeg  medbragte,  tændte  virkelig  atter  Haabets 
Gnist,  der  tilsyneladende  allerede  skulde  være  udslukket,  men 
nu  gav  et  svagt  og  flygtigt  Skær  i  hans  Aasyn. 

Han  stod  stille  nogle  Øjeblikke  og  saa  ud  af  Vinduet;  der- 
paa  sagde  han:  ,,Jeg  har  endnu  eet  lille  Ærinde  og  saa  — " 

Der  laa  et  besynderligt  Eftertryk  i  dette  ,,saa"  —  ,,saa  rejser 
vi  vel?"  tog  jeg  op.  Han  nikkede  og  gik  —  lige  hen  til  Laurenza. 

Det  varede  næppe  fem  Minutter,  inden  han  kom  igen.  Jeg 
Ifieste  i  hans  Ansigt  —  der  stod  skrevet:  ,,Hun  er  tabt  for  mig, 
men  jeg  foragter  hende." 

Vi  rejste.  Paa  Vejen  talte  han  kun  lidt,  dog  uden  at  vise 
mindste  Aandsfraværelse.  Jeg  beroligede  mig  og  tænkte,  at  Ro- 
manen var  til  Ende  og  vilde  mulig  endogsaa  tjene  den  viltre 
Knøs  som  en  nyttig  Lærdom  for  Fremtiden. 

Endnu  samme  Dag  forlod  jeg  Faderens  Gaard  og  skrev  den 
hele  Begivenhed  i  Glemmebogen. 


Fire  Maaneder  derefter  faldt  min  Vej  atter  igennem  Grenaa. 
Jeg  ankom  der  et  Stykke  ud  paa  Aftenen.  Det  halve  af  den 
lille  By  —  det  vil  sige:  den  største  Gade  —  var  illumineret,  og 
da  jeg  stod  af  Vognen,  erfarede  jeg,  at  det  var  Løjtnant  J"*, 
som  hoMt  Bryllup  med  Jomfru  Laurenza. 

Af  Eremitten  selv  fik  jeg  først  denne  Nyhed,  og  glemte  han 
ikke  at  gøre  mig  opmærksom  paa,  hvorlunde  han  havde  sagt 
alt  dette  forud,  samt  at  han  havde  været  derovre  og  var  blevet 
godt  trakteret.  Dette  kunde  jeg  virkelig  se;  Ansigtets  Rødme 
skinnede  igennem  det  hvide  Skæg. 

Mine  Tanker    faldt    naturligvis  paa    stakkels  Nielsen;    jeg 

spurgte  om  ham,  og  hvorledes  Pips  Spaadomme  paa  ham  var 
indtrufne. 

,,HæI*'  svarede  Eremitten,  „godt  nok!  en  kæk  Sømand  har 
jo  snappet  hans  Kæreste  fra  ham;  og  skal  han  drukne,  saa  har 
det  vel  endnu  god  Tid." 

Med  disse  Ord  begav  han  sig  paa  Vejen  til  sin  Hule,  nyn- 
nende en  gammel  Sømandsvise  om  en  beget  Matros,  som  fik  en 
rig  Købmandsdatter,  der  havde  dødelig  forelsket  sig  i  ham. 

Det  mig  bestemte  Soveværelse  vendte  ud  til  Gaden,  og  da 
det  var  illumineret  med  alle  de  andre,  kunde  jeg  ikke  komme 
i  Seng  før  Midnat.  Da  nu  alle  Lys  var  slukket  undtagen  i  Gilde- 
huset tvært  over  for  mig,  aabnede  jeg  et  Vindue,  og  lænende  mig 
paa  KarmeoQ  lyttede  jeg  til  Dansem\isikken,  der  klang  saa  mun- 
tert i  den  mørke  og  stille  Nat. 

Som  jeg  atter  vil  lukke  Vinduet  og  bøjer  mig  ud  for  at  tage 
fat  paa  Krogen,  bemærker  jeg  et  Menneske,  som  staar  et  Par 
Favne  til  Siden  m€d  Ryggen  op  til  Naboens  Hus.  Ved  det  Skær, 
som  histovrefra  belyste  ham,  kunde  jeg  ret  godt  se,  men  ikke 
straks  kende  ham.  Det  var  Nielsen;  men  hvilken  Forandring  var 
i  disse  fire  Maaneder  foregaaet  med  den  ungdomskraftige,  glade 
og  elegante  Yngling!  Hans  Kinder  var  blege  og  indfaldne,  Øj- 
nene matte  og  dybt  indsunkne.  Skuldrene  hang  som  paa  en  ud- 
magret Olding  eller  en,  der  nys  er  kommet  op  af  et  langvarigt 
Sygeleje.  Dragten  svarede  til  hans  Udseende:  en  gammel  blaa 
Frakke,  hvidagtig  paa  Albuerne  og  de  udstaaende  Skulderblade, 
et  gammelt  sort  Silkeklæde  løst  bundet  om  den  smalle  Hals,  en 
støvet  Hat,  smudsige  Støvler  —  se!  dette  var  alt,  hvad  der  var 
blevet  tilbage  af  det  ulykkelige  unge  Menneskes  forrige  altid 
højst  moderne  og  pæne  Paaklædning.  Han  mærkede  mig  ikke 
og  blev  endnu  længe  staaende  ganske  ubevægelig,  stift  stirrende 
over  til  Brudehuset. 

Det  skar  mig  i  mit  inderste  Hjerte,  men  jeg  kunde  ikke 
bringe  noget  Ord  over  min  Tunge.  Sagte  lukkede  jeg  Vinduet. 
Først  mer  end  en  Time  efter  at  jeg  var  kommet  til  Sengs,  hørte 
j«g  ham  gaa  bort  med  langsomme  og  slæbende  Fjed.  Jeg  kunde 
ikke  sove.  Den  lystige  Strengeleg  hisset  i  Glædens  Hus  —  og  her 
den  tidligt  udlevede  Yngling,  for  hvem  Glæden  nu  var  blevet 
en  fremmed  Gæst;  hisset  Elskovs  Middagshøjde  —  og  her  dens 
Midnat  —  jeg  længtes  efter  Morgenen. 

Ved  det  første  svage  Skær  af  Dagen  forlod  jeg  det  søvnløse 
Leje,  kastede  mig  i  Klæderne  og  skyndte  mig  ud  i  det  fri. 

Jeg  fulgte  Vejen  til  Havet  og  satte  mig  paa  Bolværket  ved 

Aaens  Udløb.  Solen  var  endnu  ikke  staaet  op.  Luften  var  klar 
og  mild.  En  sagte  Landvind  hvislede  i  det  lange,  gule  Strand- 
græs  og  formaaede  først  langt  ude  at  kruse  det  blanke  Vand- 
spejl, der  bølgede  langsomt  op  og  ned  og  brød  sig  med  uende- 
lig Susen  mod  den  stenige  Bred.  Jeg  tabte  mig  i  Beskuelsen  af 
det  vældige  Hav,  i  Tanker,  grænseløse  som  dette,  og  kom  først 
tilbage  til  mig  selv,  da  Solen  opsteg  som  fra  dets  umaadelige 
Dyb  og  vakte  Sjælen  af  dens  dunkle  Drømme. 

Mine  Øjne  faldt  paa  en  mørk  Genstand,  som  Aaens  Vande 
førte  ud  til.  Havet,  og  som  i  det  Skel,  hvor  begge  mødtes,  gyn- 
gede op  og  ned  uden  at  komme  videre,  ret  som  om  den  første 
ikke  vilde  beholde  det  og  det  sidste  lige  saa  lidt  modtage  det. 
Endelig  fik  det  salte  Vand  Overmagt:  Genstanden  drev  til  Siden 
og  rulledes  af  Dønningen  frem  og  tilbage  ved  Havbredden.  Jeg 
gik  derhen  —  det  var  Nielsens  Lig. 

I  Aaen  tæt  ovenfor  færdedes  nogle  Fiskere.  Jeg  hidkaldte 
dem,  og  vi  trak  Liget  op  paa  Land.  De  hentede  et  Sejl,  i  hvilket 
de  bar  det  ind  til  Byen.  Hvor  sælsomt  og  rædsomt!  For  kort 
siden  var  den  blomstrende  Yngling  en  af  mine  Bærere  i  hint 
Galningeoptog  —  nu  bares  han  selv  —  kold  og  bleg  —  for  aldrig 
mere  at  'opvaagne  til  Livet  og  Glæden. 

Jeg  sørgede  for  Lægehjælp;  forgæves  —  Døden  havde  sikkert 
Hold  paa  sit  Bytte. 

I  Skumringen  kørte  en  Arbejdsvogn  det  afsjælede  Legeme  ud 
til  Faderens  Gaard;  hult  og  tungt  rumlede  den  ned  ad  Gaden. 
Ikke  saaledes  var  det  et  Par  Maaneder  tilbage,  da  han  i  sin 
Baldragt  ved  den  elskedes  Side,  med  den  unge  Barm  svulmende 
af  Livslyst  og  Kærlighed,  rullede  i  Kareten  den  samme  Vej. 

Hvad  der  blev  af  den  vægelsindede?  Jeg  har  aldrig  bekymret 
mig  om  at  erfare  det;  men  hendes  Mand  faldt  Aaret  efter  i  en 
Dyst  med  en  engelsk  Orlogsmand. 


'  Trykt  1  „Samlede  NoveUer",  1833.  II.  D.  —  Denne  Eremit  nævnes  o?saa 
i  ..JyUandsreJse"  (P.  Hansens  Udgave  af  Digtene.  I.  S.  159).  Han  hed  Ras- 
mus Andersen;  død  1884. 

EN  TILDRAGELSE  I   BEGYNDELSEN  AF  DET  FJORTENDE 

AARHUNDREDE 


I. 

Uet  var  en  smuk  Sommeraften,  at  tvende  Mænd  vandrede 
langsomt  gennem  Skoven,  som  dengang  næsten  helt  omgav  det 
grevelige  Slot  Segeberg.  Den  ene  var  af  Middelalder  og  klædt 
som  Hofnar;  kim  var  hans  Dragt  meget  afslidt  og  dens  forhen 
glimrende  Farver  falmede;  selv  manglede  han  den  højre  Haand. 
Ved  den  venstre  ledte  han  en  stor  og  stærktbygget  Mand  —  en 
blind  Olding  med  graaligt  Haar  og  tykke  kulsorte  Bryn,  under 
hvilke  to  dybe  Hulinger  viste,  at  Øjnene  med  Vold  maatte  være 
ham  berøvede.  Han  var  klædt  som  en  Stjernetyder  i  en  lang  og 
sid,  mørkbrun  Talar  og  med  en  lille  sort  Baret  paa  Hovedet. 
Hans  Navn  var  Herman  Split;  i  bedre  Dage  havde  han  været 
en  vældig  Riddersmand,  ejet  sin  egen  Borg  med  meget  Folk 
og  Fæ,  som  snart  skal  fortælles.  — 

Ved  en  Korsvej  standsede  Narren  og  førte  sin  blinde  Følge- 
svend hen  til  en  Vindfælde,  paa  hvilken  han  hjalp  ham  at  sætte 
sig;  selv  blev  han  staaende  foran  ham  med  sammenslyngede 
Arme.  Det  syntes,  som  de  havde  indgaaet  Væddemaal  om,  hvo 
der  længst  kunde  tie;  den  blinde  sad  temmelig  urolig,  baskende 
med  sin  Stav  paa  Jorden  og  paa  Træbullen,  hans  haarde  Stol; 
men  mest  røbede  hans  Ansigts  stærke  Muskelbevægelse,  at  noget 
gærede  i  hans  inderste,  som  trængte  til  Luft. 

Narren  betragtede  ham  med  ufravendt  Blik,  som  om  han 
forgæves  bestræbte  sig  for  at  læse  de  hurtigt  vekslende  Hiero- 
glyfer paa  Oldingens  Aasyn;  omsider  brød  han  Tavsheden  med 
en  Skoggerlatter. 

„Hvorover  ler  du  nu  igen?"  spurgte  den  gamle  ligegyldigt. 

,,Af  det,  I  sagde,"  svarede  Narren. 

„Sagde  jeg  noget?"  spurgte  hin. 

,,Ja  vist  gjorde  I,"  svarede  denne  listigt;  ,,I  fortalte  hele  den 
gamle  Historie  om  Tærskerne  fra  Ende  og  til  Ende." 

Ridderen  for  i  Vejret  med  en  Kraft,  som  ikke  stod  I  Forhold 
tU  hans  Alder,  og  raabte  vildt:  „Hvem  er  du?" 

Narren  svarede  roligt:  ,,0g  derom  spørger  I  mig  først  nu! 
efter  at  jeg  i  tre  hele  Dage  har  ledet  eder!  derom  skulde  I  have 
spurgt  mig  straks,  da  I  skiftede  Vejviser  ved  Bomhøft.  Nu  vel! 
jeg  er  en  blind  Mand."  — 

„Blind?"  faldt  Gubben  heftig  ind. 

„Blind!"  vjedblev  den  anden,  ,,ja!  paa  Forstanden.  Jeg  har 
kun  een  Gang  i  mit  Liv  gjort  en  klog  Gerning;  og  den  var  endda 
kun  halvklog.  Det  var  den  Gang,  da  jeg  skilte  Grev  Johan  ved 
hans  halve  Syn." 

,,Hvad?"  spurgte  Ridderen  med  en  Slags  glad  Forundring; 
,,er  du  den  Henneke,  som  slog  Grevens  højre  Øje  ud?" 

„Vel  er  jeg  det,"  lød  Svaret.  ,,Jeg  vil  fortælle  jer  Historien; 
den  vil  vist  more  jer.  Ser  II  der  var  kommet  to  danske  Grever 
til  Kiel  for  at  besøge  os  og  lære  os  danske  Sæder.  Blandt  andet 
gjorde  de  os  bekendt  med  en  vakker  Skik:  Da  nemlig  disse  to 
jyske  Okser  havde  gnavet  Kødet  af  deres  firbenede  Landsmænd, 
kastede  de  til  Maals  efter  mig  med  Knoklerne.  Jeg  vil  altid 
gerne  tude  med  de  Ulve,  jeg  er  iblandt,  og  derfor  stak  jeg  Igen 
efter  dem;  men  nu  vilde  Ulykken,  at  den  spidse  Ende  af  et  Ben 
for  forbi  Maalet  og  lige  ind  i  Grevens  højre  Øje.  Han  blev 
rigtignok  vred,  dog  fik  jeg  ingen  anden  Straf,  end  at  jeg  mistede 
min  Haand  og  mit  Embede." 

,,Du  slap  virkelig  let,  min  Ven!"  sagde  Ridderen;  ,,men  hvad 
var  det,  du  snakkede  om  Tærskerne?" 

,,Saamænd!"  svarede  han,  ,,det  er  en  grumme  gammel  Hi- 
storie, som  alle  har  glemt,  undtagen  I  og  jeg.  Det  kan  nu  være 
en  tyve  Aar  siden,  at  min  gode,  naadige  Herre,  Grev  Johan,  var 
paa  Jagt  i  Nærheden  af  en  ærlig  Riddersmands  Borg  —  jeg  var 
selv  med  den  samme  Gang,  derfor  ved  jeg  saa  god  Besked.  Det 
hændte  sig  nu,  at  vi  kom  i  Trang  for  Havre  til  vore  mange 
Heste;  og  derfor  sendte  vi  Bud  til  Ridderen  om  at  levere  os  et 
Par  Læs.  Han  svarede  ganske  muggen,  at  han  havde  intet  al- 
torsken.  Da  Greven  hører  det,  siger  han:  „Dertil  kan  blive  Raad; 
jeg  skal  spare  ham  Tærskelønnen."  Hvorpaa  seks  Jægere  fik 
Befaling  at  gaa  hen  og  tærske  Havre '  i  Ridderens  Lade.  Det 
tog  han  ilde  op,  samlede  alle  sine  Folk  og  lod  dem  med  deres 
Plejle  saaledes  tærske  Jægerne,  at  somme  fik  Armene  knækkede 

og  andre  Benene.  Det  var  vel  grovt,  og  nu  blev  Greven  vred. 
Men  da  han  ikke  var  stærk  nok  til  straks  at  hævne  sig,  rejste 
vi  hjem  og  rustede  os,  kom  saa  igen  og  tog  Borgen  med  Storm. 
Ridderens  Frue  og  hans  to  unge  Sønner  blev  dræbt,  hans  eneste 
Datter  forsvandt  ganske  og  aldeles;  men  paa  ham  selv  rev  man 
begge  Øjnene  ud.  Se  det  er  det  hele." 

Den  gamle,  hvis  Ansigt  kun  ved  de  første  af  Narrens  Ord 
havde  forraadt  nogen  Forundring,  men  straks  igen  antaget  sin 
sædvanlige  Rolighed,  sagde  aldeles  koldt:  ,,Jeg  ser,  du  kender 
mig." 

„Det  har  jeg  godt  ved,"  svarede  denne;  ,,jeg  var  just  i  Be- 
søg, eller  rettere  i  vigtigt  Ærinde  for  en  vis  Dame  hos  den  vise 
Stellarius  Auratus,  dengang  da  han  tog  eder  til  sig.  Uden  at 
adspørge  Himmeltegnene  kan  jeg  vide,  at  han  maa  være  død 
og  I  selv  husvild.  Men  sig  mig,  gode  Herre  I  hvad  vil  I  nu  paa 
Segeberg?  Tænker  I,  at  Grev  Johans  Søn  vil  give  Ridder  Split 
Naadsensbrød?" 

„Ikke  Ridder  Split,"  sagde  Oldingen,  ,,men  Stjernetyderen 
Mirandalo;  og  saaledes  maa  du  bestandig  kalde  mig.  Du  maa 
ganske  glemme,  ligesom  jeg  selv,  hvem  jeg  har  været!  vil  du 
love  mig  det?" 

,,Det  lover  jeg,"  svarede  Henneke,  ,,og  sværger  dertil  ved 
Sol,  Maane,  Stjerner,  Planeter  og  Kometer." 

„Men  du?"  spurgte  hin,  „hvor  vil  du  hen?  Haaber  du  noget 
godt  af  Grev  Johans  Søn?" 

„Nej!"  svarede  Narren,  „jeg  vil  til  Rendsborg,  til  Grev  Geert; 
han  er  en  ung  Herre  og  —  som  man  siger  —  en  Galning  og 
Spilopmager;  vi  to  kan  passe  godt  sammen." 

,,Det  er  troligt,"  sagde  Oldingen,  idet  han  rejste  sig  og  strakte 
Haanden  ud  efter  sin  Ledsagers;  ,,men  lad  os  nu  komme  af 
Sted,  om  vi  kan  naa  Segeberg,  inden  Mørket  falder  paa.  Jeg 
er  træt  og  længes  efter  Hvile." 

•  Saaledes  endtes  Samtalen,  og  begge  gik,  saa  hurtigt  som  den 
gamle  Ridders  Blindhed  tillod,  henad  Vejen,  der  førte  til  Grev 
Adolphs  Slot. 


II. 

Kun  et  Par  Mil  fra  Segeberg  levede  paa  disse  Tider  en  rig 

og  tapper  Ridder  ved  Navn  Hartvig  R Hans  Slægt  gik 

op  til  de  første  Korstoge  og  havde  i  fiere  Led  boet  i  Ditmarsken. 

Men  da  denne  rige  Landstræknings  djærve  Beboere  omtrent 
hundrede  Aar  tilbage  forjog  den  hele  Adel,  søgte .  Hartvigs  Olde- 
fader et  nyt  og  sikrere  Hjem  i  det  tilgrænsende  Holsten. 

Hartvig  var  en  Mand  paa  de  halvtredsindstyve,  men  endnu 
stærk  og  uforfærdet  som  i  de  tredive.  Med  sin  Hustru,  en  født 

R ,  havde  han  en  Søn  og  en  Datter.    Ditlev  havd«  opnaaeft 

sit  tyvende  Aar  og  Maria  sit  attende,  da  begge  efter  Faderens 
Bestemmelse  skulde  drage  til  Grev  Adolphs  Hof  paa  Segeberg, 
den  første  som  Page  hos  Greven,  den  sidste  som  Selskaberinde 
eller  Hoffrøken  hos  Grevinde  Agnes.  Ridder  Hartvig  ansaa  det 
saa  meget  mere  nødvendigt  at  forskaffe  sin  Datter  den  højeste 
Grad  af  Dannelse,  som  hun  var  forlovet  med  den  unge  Grev 
Geert  af  den  rendsborgske  Linie  og  følgelig  bestemt  til  engang 
at  vorde  regerende  Fyrstinde. 

Borgen,  hvor  denne  Familie  boede,  er  enten  lagt  øde,  eller 
og  er  dens  Navn  glemt,  men  i  Mangel  af  et  virkeligt  kan  vi 
gerne  kalde  den  Ærens  Tempel;  thi  Æren  var  dens  Herres 
Gud.  Han  var  en  god  katolsk  Kristen:  det  vil  sige,  han  gjorde 
Ære  af  alle  de  katolske  Afguder;  men  de  maatte  alle  staa  til- 
bage for  Æren  selv:  han  var,  hvad  vi  i  vore  Dage  kalder  en 
ustraffelig  Mand,  fordi  saadant  var  Ærens  Bud.  Han  var  rede- 
lig, trofast.  Slave  af  sit  Ord,  fordi  Svig  og  Uordholdenhed  vilde 
vanæret  en  Adelsmand;  han  var  kysk,  fordi  Løsagtighed  stred 
imod  en  Ridders  Løfte;  og  saaledes  udsprang  alle  hans  gode 
Egenskaber  af  en  Kilde,  af  hvilken  Forbrydelser  flyder  lige  saa 
vel  som  Dyder. 

Vi  skal  ved  denne  Histories  Ende  se,  hvilket  blodigt  Offer 
Ridder  Hartvig  bragte  sin  grusomme  Afgud. 

Denne  Ærens  nidkære  Præst  var  i  Ordets  fuldeste  Betydning 
en  Herre  i  sit  Hus:  hans  Villie  var  ubøjelig,  hans  Ord  uigen- 
kaldelige; men  hvo  som  viste  Lydighed  og  ubetinget  Under- 
kastelse, havde  ikke  at  beklage  sig  over  ham,  thi  han  bød  kun 
Pligt  og  Orden.  Alle  hans  undergivne  skjalv  for  ham.  Hustru 
og  Børn  frygtede  ham,  hvorvel  han  mod  ingen  viste  nogen 
Voldsomhed,  aldrig  mod  nogen  ytrede  et  hidsigt,  ja  sjælden 
et  haardt  Ord.  Med  alt  dette  var  han  langt  fra  at  være  uføl- 
som: han  elskede  virkelig  sin  Familie,  men  han  turde  ikke  vise 
sin  Kærlighed  for  ej  at  svække  sin  Anseelse.  Kort:  han  var  en 
Despot  mod  andre  —  selv  Slave  af  en  usynlig,  men  langt  grum- 
mere. 

Ridderens  Frue  var  næsten   det  modsatte   af  ham:   bøjelig, 

eftergivende  og  altid  venlig,  og  derfor  elsket  af  alle.  Datteren 
lignede  hende,  Sønnen  Faderen. 

Samme  Dag  som  den  blinde  Ridder  og  hans  Fører  gik  til 
Segeberg,  havde  Hartvig  R.  bragt  sine  Børn  dertil  efte^r 
endnu  engang  at  have  indprentet  begge  Ærens  strenge  Bud. 

„Du,  min  Søn!"  saaledes  endte  han  sin  Forelæsning  —  ,,er 
fra  nu  af  i  Grevens  Tjeneste,  men  ej  hans  Tjener,  hvorvel  han 
kaldes  din  Herre.  Dit  Sværd  tjener  ham;  det  skal  fægte  for 
ham  lige  til  din  sidste  Blodsdraabe.  Hans  Fjende  er  din  Fjende, 
om  det  endog  var  din  egen  Fader.  Dette  er  din  Tjeneste;  at 
øve  den  med  urokkelig  Troskab  din  Ære.  For  Æren  tjener  du 
—  ikke  for  Sold  —  du  tjener  Æren  som  Grev  Adolphs  Mand."  — 

,,Du,  min  Datter!"  —  sagde  han  til  Maria  —  ,, drager  nu  ind 
paa  Segeberg,  ej  som  Terne,  men  som  Grev  Gerhards  Brud. 
Tab  intet  Øjeblik  din  ophøjede  Bestemmelse  af  Sigte!  Og  glem 
aldrig,  at  en  Dames  Ære  er  et  Glar,  der  ej  engang  tør  be- 
aandes  af  KlalYerens  Mund.  Du  skal  frygte  Lastens  Skygge  lige 
saa  meget  som  Lasten  selv.  Æren  er  din  kostbareste  Juvel,  din 
første  Dyd,  din  eneste  Beherskerinde." 

Bevæbnede  med  saa  strenge  Grundsætninger  kom  de  unge 
Mennesker  til  et  Hof,  hvor  det  gik  intet  mindre  end  strengt  til. 
Greven  var  en  Mand  i  sine  fejreste  Aar,  venlig,  godmodig  og 
af  et  indtagende  Væsen;  men  som  ogsaa  levede  blot  for  dette 
Livs  Glæder  —  fornemmelig  Bordets.  Og  da  hans  unge,  dejlige 
Gemalinde  kun  koldt  besvarede  hans  i  Hvedebrødsdagene  bræn- 
dende Kærlighed,  var  det  ikke  at  undre  over,  om  den  smukke 
Fyrste  snart  efter  søgte  og  fandt  Erstatning  hos  varmere 
Hjerter. 

Grevinde  Agnes  var  en  af  disse  farlige  Kvinder,  som  aldeles 
ikke  kender  den  ædlere  Kærlighed,  og  hos  hvem  den  blot  sanse- 
lige er  fuldkommen  underordnet  Stolthed,  Herskesyge,  Had  og 
Hævngerrighed.  Gerne  saa  hun  Mændene  for  sine  Fødder,  dog 
ikke  som  Elskere,  men  som  Slaver  —  hun  var  en  kold  Kokette. 

Den  eneste,  som  havde  bragt  hendes  Hjerte,  eller  bedre,  hen- 
des Blod  i  mer  end  almindelig  Bevægelse,  var  Grev  Gerhard 
af  Rendsborg.  Dog  var  det  mere  Ridderens  stolte  Anstand  og 
Herskerens  Ærgerrighed,  der  drog  hende  til  ham,  end  Mandens 
Skønhed.  Mod  sin  Gemal  havde  hun  i  Ægteskabets  Begyndelse 
blot  været  ligegyldig,  men  siden  efter  foragtede  hun  ham.  Na- 
turligt: hvorledes  skulde  vel  tvende  saa  helt  modstridende  Væ- 
sener nogen  Sinde  kunne  forenes?  Hun  var  Hoffærdigheden 
selv,   han   kunde  ej   engang  omgive   sig  med  Skinnet  af   den; 

hun  var  af  Naturen  afholdende  i  enhver  Nydelse,  han  higede 
efter  alle,  og  mest  efter  den,  som  Kvinderne  mindst  bære  over 
med  —  Vinens. 

Alle  disse  mange  og  fiere  Herrer  og  Damer  sad  endnu  ved 
Aftetitaffelet  paa  Segeberg  Slot,  da  en  Riddersvend  kom  ind  og 
meldte,  at  tvende  underlige  Personer  befandt  sig  nede  i  Borge- 
stuen og  bad  om  at  faa  Greverne  i  Tale;  den  ene  en  gammel 
blind  Stjernetyder,  den  anden  —  efter  hans  eget  Sigende  —  en 
Nar. 

„Denne  er  af  mine  Folkl"  raabte  dien  halvt  berusede  Grev 
Adolf;  ,,lad  dem  komme  I" 

Taffelet  hævedes;  de  to  sælsomme  Vandrere  traadte  ind;  Hen- 
neke  med  den  højre  Arm  paa  Ryggen. 

Grev  Adolph,  der  ved  Faderens  Hof  saa  ofte  havde  set  ham 
og  derfor,  skønt  efter  fiere  Aars  Mellemrum,  straks  genkendte 
ham,  tilraabte  ham  i  sit  lystige  Lune:  ,, Velkommen,  gamle 
Pudsenmager!  jeg  ser,  du  har  endnu  det  samme  skæve  Hoved 
paa  sit  rette  Sted." 

—  „Ja  vel!  naadig  Herre!"  svarede  Narren;  „men  Haanden, 
den  er  langt  fra  sit;  og  derfor  kan  den  egentlig  takke  Hovedet. 
Ak,  gid  jeg  dog  havde  min  Haand  igen  i  Stedet  for  mit  Hoved!" 

Selskabet  lo;   og  Greven   raabte:    ,,Det   var  et   Narrebytte." 

,, Ingenlunde,  Herre!"  svarede  Hennike,  ,, Hænder  kan  alle 
bruge,  men  Hoveder  er  nu  i  ingen  Pris;  eet  i  et  Land  er  alt, 
hvad  der  behøve^." 

,, Skælm!"  truede  Greven;  ,,dog,  dit  kan  jeg  ogsaa  bruge  — 
vil  du  blive  her  paa  Segeberg?" 

,,Hvor  mange  Øjne,"  spurgte  Grevinden  spottende,  „har  min 
Hr.  Gemal  tilovers?" 

,,Eet  i  det  mindste,"  sagde  Greven  rask,  ,,eet,  Agnes!  for  en 
stakkels  Synder,  hvem  min  Fader  i  sin  opbrusende  Vrede  be- 
handlede alt  for  haardt  —  velan,  Henneke!  vil  du  sætte  dit 
Hoved  i  Tjeneste  hos  mig,  eller  har  det  anden  Bestemmelse?" 

,, Velan,  naadige  Herre!"  svarede  hin,  „jeg  tager  imod  eders 
Tilbud;  men  jeg  har  et  Hoved  til." 

,,Hvor?"  spurgte  Greven  leende. 

,,Der!'*  sagde  Narren  og  pegede  paa  Ridder  Herman;  „der. 
Herre!  det  er  graat,  men  godt,  og  mangler  blot  to  Øjne." 

,,Hvem  tilhørte  det,"  spurgte  Greven  igen,  ,,før  det  blev  dit?" 

,,En  Søn  af  Fru  Justitia"  lød  Svaret,  ,,ham  kan  I  bruge  til 
Dommer." 

Herman  stod  endnu  bestandig  fast,  hartad  stolt,  uden  Be- 

vægelse,  uden  mindste  Mineforandring  i  det  mørke  Aasyn.  Han 
lignede  en  antik  Broncefigur,  som  ved  længere  Anskuelse  syn- 
tes at  vorde  levende  —  en  Homeros  eller  en  Belisar.  — 

Ved  Narrens  sidste  Ord  traadte  Greven  hen  foran  den  blinde 
og  spurgte  om  hans  Navn  og  Herkomst.  Svaret  lød  overens- 
stemmende med,  hvad  vi  ved.  Grev  Adolph  var  en  Hader  af 
Mørket  og  dets  Gerninger,  af  Astrologi  og  alle  andre  hemme- 
lige Kunster.  Hvad  enten  han  nu  af  denne  Grund  fattede  en 
Slags  Uvillie  mod  Oldingen,  eller  og  en  dunkel  Anelse  —  der 
stimdom  uvilkaarlig  griber  os  og  først  længe  efter  forklarer 
sig  —  S3mtes  at  advare  ham:  nok  er  det,  han  tog  tvende  lange, 
dog  langsomme  Trin  baglæns  og  gik  saa  hen  til  sin  Frænde, 
Grev  Gerhard,  der  med  en  fyrstelig  Ridders  Belevenhed  og  en 
Elskers  Fyrighed  underholdt  sin  skønne  Brud  med  Fortællingen 
om  sidste  Turnering,  ved  hvilken  han,  smykket  med  hendes 
Farve,  havde  vundet  den  højeste  Pris. 

„Der  staar  et  Menneske,"  sagde  han  halvhøjt,  „som  udgiver 
sig  for  Stjernetyder  og  tilbyder  sin  Tjeneste.  Han  er  rigtignok 
blind,  men  derfor  kan  han  gerne  være  lige  saa  klog  paa  Him- 
melens Løb  og  Menneskenes  Skæbne,  som  de  seende.  Jeg  skøt- 
ter ikke  om  slige  Ulykkesprofeter;  men  dersom  I,  Hr.  Fætter! 
ikke  vil  give  ham  Naadsensbrød,  saa  maa  vel  jeg." 

„Gerne!"  svarede  Gerhard  munter,  ,, gerne  tager  jeg  imod 
ham;  disse  lønlige  Videnskaber  har  virkelig  noget  tiltrækkende, 
omendskønt  man  slet  ikke  tror  paa  dem." 

„Gamle  Kaldæerl"  tilraabte  han  Oldingen,  idet  han  gik  tæt 
hen  til  ham;  „vil  du  tage  til  Takke  hos  mig  i  Rendsborg?  — 
jeg  er  Grev  Gerhard"  —  Herman  nikkede  langsomt  —  man  kunde 
sige  stolt.  —  „Jeg  er  endnu  kun  en  Kik  in  die  Welt  og  gad 
gerne  vide  noget  om  min  Fremtids  Skæbne  —  du  kunde  maaske 
se  lidt  af  den.  — ^" 

„ —  Jeg  har  set  den!"  faldt  Stjernetyderen  ind. 

Disse  Ord,  der  blev  udtalt  med  hin  kolde  Bestemthed,  der 
udelukker  og  afskærer  Tvivl  og  Indvendinger,  frembragte  en 
sælsom,  blandet  Virkning  paa  alle  de  tilstedeværende. 

Gerhard  traadte  et  Skridt  tilbage,  trak  Øjenbrynene  og  Over- 
læben op  og  smilede,  men  med  paatagen  Kækhed. 

Adolph  vendte  s^ig  halvt  om  mod  den  blinde  Seer  og  sagde: 
„Hr.  Mirandalo!  hvad  Spaadomme  angaar,  da  hører  jeg  til  de 
vantroende." 

„Hellere  det,  Deres  Naade!"  svarede  han,  „end  at  vakle  mel- 
lem Tro  og  Vantro;  Tvivleren  er  altid  værst  faren." 

Greven  tav,  tnen  saa  ud,  som  om  han  følte  sig  truffen.  Hans 
Gemalinde  stirrede  stift  og  med  plirende  Øjne  ind  i  Oldingens 
skumle  Aasyn  som  en,  der  betragter  et  Natstykke,  der  i  sig  selv 
mørkt,  ved  Tidens  Paavirkning  er  vorden  endnu  utydeligere. 
De  øvriges  Ansigter  udtrykte  mer  eller  mindre  Forundring,  Nys- 
gerrighed og  Forventning.  — 

Efter  nogle  Sekunders  Stilhed  blinkede  Grev  Gerhard  ad  de 
andre  og  sagde  saa  til  Spaamanden:  ,, Siden  I  har  forudset  min 
Skæbne,  saa  fortæl  os  kun  frit  ud  noget  om  den!  som  for  Eksem- 
pel, om  der  forestaar  mig  Krige,  og  hvordan  de  vil  falde  udi" 

,,Krig,"  svarede  den  tilspurgte,  ,,vil  I  faa  mere  af,  end 
eders  Fjender  ønsker.  Mange  Laurbær  vil  I  høste;  men  læg 
Mærke  til,  at  de  vokser  bedst  for  eder  paa  tør  Bund;  søg  om 
dem  paa  Gaderne,  men  vogt  eder  for  Sumpene!" 

„Hører  I,  Herre!"  raabte  Narren,  ,,det  er  et  rigtigt  Orakel- 
svar; for  jeg  vil  ogsaa  lade  min  venstre  Haand  hugge  af,  om 
I  nu  er  klogere  end  før." 

Videre  kom  han  ikke;  thi  i  dette  Øjeblik  fløj  Døren  op,  og 
en  Ridder,  aandepusten,  svedig  og  bestøvet,  traadte  hurtig 
ind  og  berettede  sin  Herre,  Grev  Gerhard,  at  Ditmarskerne  var 
trængt  over  Grænserne  og  huserede  grumt  med  Plyndren  og 
Mordbrand  i  de  vestlige  Sogne  af  hans  Land.  I  en  uheldig  Træf- 
ning var  dets  Forsvarere  drevet  tilbage;  men  alle  hans  Vasaller 
var  i  Begreb  med  at  samle  sig  og  ventede  blot  paa  hans  Komme 
for  at  tugte  de  dumdristige  Bønd^r. 

Den  unge  kamplystne  Fyrste  for  op  som  en,  der  pludselig 
vækkes  af  en  Drøm,  tog  en  hurtig  Afsked  med  sin  blegnende 
Brud  og  derpaa  med  de  øvrige,  afslog  høflig,  men  stoltelig  den 
Bistand,  hans  Frænde  tilbød  ham,  og  ilede  af  Sted  med  Jobs- 
budet. 

I  Bortgangen  tilraabte  ham  Herman:  ,,Tænk  paa  Sumpene!" 
men  han  hørte  det  ikke  og  var  inden  faa  Minutter  ude  sJ. 
Slottet  og  i  fuld  Galop  paa  Vejen  til  sine  betrængte  Under- 
saatter. 

Vel  gjorde  denne  Begivenhed  et  Brud  paa  det  høje  Selskabs 
Glæde;  men  da  Værten  trøstede  sig  selv  og  sine  Gæster  med  den 
Forsikring,  at  hans  tapre  Frænde  om  faa  Dage  vilde  vende  til- 
bage fra  denne  Klapjagt,  saa  indfandt  sig  snart  igen  den  for- 
rige Lystighed,  og  Spil  og  Dans  oplivede  den  korte  Sommernat. 

Den  enhaandede  og  den  blinde  blev  beværtet  og  ført  til  Hvile 
i  et  af  den  vidtløftige  Borgs  afsides  Værelser. 

III. 

Anledningen  til  denne  korte,  men  blodige  Ditmarskerkrig 
var,  som  oftere,  en  privat  Strid  med  nogle  holstenske  Grænse- 
beboere, i  hvilken  kun  de  nærmeste  Sogne  tog  Del,  ganske  paa 
egen  Haand  og  uden  Øvrighedens  Bemyndigelse.  Da  nu  derfor 
Marskbøndeme  fra  Nienkirchen  og  et  Par  andre  Byer  havde  ud- 
ført deres  Hævn  —  der  vistnok  gik  videre,  end  de  egentlig  havde 
besluttet  —  drog  de  i  Mag  hjem  igen,  ikke  anende,  at  Genhævn 
fulgte  dem  i  Hælene. 

Uden  at  oppebie  alle  Forstærkninger  ilede  Gerhard  af  Sted 
med  de  Krigere,  han  forefandt  paa  Samlingsstedet.  De  var  over 
tre  Tusinde;  de  fleste  Ryttere.  Disse  tog  Fodfolket  bag  paa  He- 
stene, og  nu  gik  det  som  i  Væddeløb  hen  til  Ødelæggelsens  Skue- 
plads, der  alt  for  tydeligt  betegnede  sig  selv,  om  Dagen  ved  Røg 
og  om  Natten  ved  ildfarvede  Skyer.  — 

Næste  Dags  Morgen,  da  Hæren  naaede  Landenes  Grænse- 
skel, fik  de  Øje  paa  Fjenderne  en  Mil  foran  sig  paa  Vejen  til 
Wdhrden  —  dog  ikke  alle;  Nienkircheme  havde  allerede  skilt 
sig  fra  de  andre  og  var  gangne  til  deres  Hjem. 

Da  de,  som  endnu  var'  samlede,  opdagede  Holstenerne,  af- 
skikkede de  Ilbud  til  Heide  og  flere  Sogne  i  Nordditmarsken  — 
Vejen  til  hine  Medstridere  var  dem  allerede  afskaaren.  Og  der- 
paa  skyndte  de  sig  af  al  Magt  ad  Wdhrden  til,  hvor  de  haabede 
at  holde  Stand,  til  Understøttelse  ankom.  Men  Forfølgerne  var 
der  netop  lige  saa  tidlig  som  de;  og  nu  begyndte  en  haardnakket 
Kamp;  paa  den  ene  Side  stred  Forbitrelse,  paa  den  anden  For- 
tvivlelse. 

Men  Holstenerne  var  for  mange;  de  trængte  Fjenderne  fra 
en  Snævring  mellem  Husene  til  en  anden;  og  dertilmed  omgik 
en  Del  af  dem  hele  Byen.  For  ej  at  vorde  omringede  i  de  aabne 
Gader  ilede  Bønderne  op  paa  Kirkegaarden,  fra  hvis  Mur  de 
endnu  nogen  Tid  gjorde  drabelig  Modstand.  Dog  længe  kunde 
de  ikke  heller  her  holde  sig:  de  overblevne  —  næppe  to  Hun- 
drede i  Tallet  —  tyede  da  ind  i  Kirken,  hvis  Dør  de  spærrede, 
og  hvor  de  besluttede  at  værge  sig  til  sidste  Mand. 

Holstenerne,  som  ikke  ansaa  deres  hele  Styrke  udforderlig 
til  Kirkens  Belejring,  lod  hertil  en  fem — seks  Hundrede  Mand 
tilbage  og  adspredte  sig  saa  for  Resten  i  større  og  mindre  Hobe 
til  alle  Sider  for  at  plyndre.  Greven  tillod  dette  og  blev  selv  i 
Wohrden  for  at  se  Enden  paa  Kirkestriden.  Denne  varede  ved 
endnu  en  Time  eller  længer  uden  Fordel  og  næsten  uden  Tab 

paa  nogen  af  Siderne;  thi  Kampen  førtes  alene  med  blinde  Spyd- 
kast og  Stenkast  ud  og  ind  gennem  Vinduerne. 

Nogle  Gange  tilbødes  de  belejrede  Livet,  naar  de  vilde  ned- 
lægge deres  Vaaben  derinde  og  overgive  sig;  men  de  kendte 
for  vel  deres  Fjender  og  følte  alt  for  godt,  til  hvilken  Højde 
deres  Raseri  maatte  være  steget.  Tilmed  haabede  de  og  at  kunne 
holde  dem  ude,  indtil  den  forlangte  Hjælp  ankom  —  om  ikke 
før^  saa  dog  til  Natten. 

Alt  dette  varede  Greven  for  længe. 

„Kan  Jernet  ikke  bide  paa  dem,"  raabte  han,  „saa  lad  os 
prøve  Ilden!" 

Herpaa  var  ingen  Mangel:  fra  de  brændende  Huse  hentedes 
antændte  Flager  og  Sparrer;  Halmknipper  sattes  paa  Spyd  og 
Forke,  og  alle  disse  brændbare  Ting  slyngedes  op  paa  Kirkens 
Blytag,  saavel  som  igennem  Vinduerne.  De,  som  kom  denne 
Vej,  slukkedes  let,  men  ikke  saa  de  andre^:  cnart  var  Tagets  Træ- 
værk i  Brand  paa  fiere  Steder.  De  nedstyrtede  Stimiper  slog 
Huller  paa  Hvælvingerne,  og  det  smeltede  Bly  dryppede  ned  i 
Kirken.  Her  var  ikke  længer  Sikkerhed  eller  Frelse.  Ditmar- 
skerne sprang  derinde  hid  og  did,  timilede,  trængte  hinanden. 
Røgen  blev  stedse  utaaleligere.  Blyregnen  endnu  mere;  og  midt 
i  Larmen  og  gennem  de  svednes  Skrig  hørte  de  Fjendernes 
vilde  Jubel  og  Helveds-Haanlatter. 

Da  lød  paa  een  Gang  fra  to  Himdrede  Struber:  „ut,  ut,  ut!" 

„Hvad  nu?"  raabte  nogle  udenfor,  ,, synger  de  allerede  paa 
det  sidste  Vers?"  i 

„Nej,  de  raaber:  ud!"  sagde  en  anden  spottende;  „de  vil 
snart  sværme;  der  er  for  hedt  i  Kuben." 

Lignelsen  var  træffende;  thi  pludselig  for  Døren  op,  og  ud 
vrimlede  disse  Fortvivlelsens  Børn  som  Bier  af  Flyvehullet, 
deres  lange  Spyd  —  dræbende  Braadde  —  foran  dem. 

Da  Kirken  begyndte  at  brænde,  havde  Holstenerne  trulfiket 
sig  helt  ud  af  Kirkegaarden  og  slaget  derudenom  en  dobbelt 
Linie.  Denne  brødes  straks  lige  for  Porten,  og  nu  gik  det  løs 
til  begge  Sider.  Ophidsede  af  Vrede  og  legemlig  Smerte  lige  til 
Vanvid,  nedstødte  Bønderne  for  Fode  Folk  og  Heste;  deres  An- 
fald var  uimodstaaeligt.  Hvo  som  fik  Tid  dertil,  flygtede  om 
bag  Kirken  og  sluttede  sig  til  de  herværende,  men  i  en  uordent- 
lig Hob,  der  nu  trængtes  fra  to  Sider;  mange  dræbtes,  og  Re- 
sten sprængtes. 

Greven  søgte  at  samle  dem  og  atter  føre  dem  til  Angreb, 
men  en  forbavsende  lammende  Skræk  var  traadt  i  Stedet  for 

deres  forrige  Mod  og  daarlige  Sikkerhed:  som  værgeløse  og 
utiævnede  sank  Mand  for  Mand,  og  næsten  to  Trediedele  var 
dræbt,  inden  de  øvrige  ret  besindede  sig  paa  Modstand  og  For^ 
svar.  —  For  silde!  Ditmarskerne  begyndte  allerede  at  kæmpe 
mere  for  Sejren  end  for  Livet  og  tilraabte  hverandre:  ,,Schlagt 
de  Mann  an  schont  de  Pert!"  thi  i  det  første  blinde  Raseri  ned- 
stødte  de  begge  i  Flæng. 

En  hurtig  og  frygtelig  Omskiftelse!  faa  Minutter  i  Forvejen 
var  Holstenerne  saa  aldeles  visse  paa  Sejren  og  Fjendernes 
fuldkomne  Tilintetgørelse,  at  de  under  Branden  kastede  Kaal- 
stokke  ind  til  dem  —  Kaalæder  var  Marskbondens  Øgenavn 
—  og  tilraabte  dem  spottende,  at  de  havde  Ild  nok  til  at  koge 
deres  Kaal. 

Denne  Haan  blev  nu  betalt  med  blodige  Renter;  thi  ,,warm 
Kohl!"  blev  de  udsprængendes  Krigsraab,  der  ^ndnu  længe 
efter,  vaagen  og  i  Drømme,  klang  frygtelig  i  de  faa  overlevendes 
Ører. 

,,Warm  Kohl!"  forfra,  ,,Warm  Kohl!"  bagfra;  og  hvert  et 
Spydsting  ledsagedes  af  et:  „do  h&st  Du  warm  Kohl!" 

Greven  var  kommet  midt  ind  i  Trængslen  og  arbejdede  længe 
forgæves  for  at  udrede  sig.  Endelig  lykkedes  det  ham:  han 
kom  paa  en  Kant  Fjenderne  saa  nær,  at  han  kunde  række 
deres  Spydsodde,  af  hvilke  han  og  afhug  nogle.  Een  Linie  af 
hans  egne  Riddere  var  endnu  imellem  og  havde  just  begyndt 
at  værge  sig  mandig  og  med  god  Virkning:  fiere  Ditmarskere 
laa  døde  eller  sprællende  under  Hestefødderne;  men  andre 
traadte  i  deres  Sted. 

En  af  dem  opdagede  Greven,  som  han  godt  kendte,  og  skreg 
højt:  „Do  is  he,  do  is  he!  gevt  'em  wat  warm  Kohl!" 

Da  segnede  de  tvende  Riddere,  som  hidtil  havde  dækket  ham, 
ned  af  Hestene.  En  Bondes  Spyd  sad  endnu  fast  i  den  enes 
Laarskinner;  han  vilde  ikke  slippe  det  og  droges  saaledes  hen 
til  Grevens  højre  Side. 

„Ha!  Maria!"  raabte  han  og  kløvede  Bondens  Hoved. 

„De  Dyvel  mit  din  ole  L — ,"  vrælede  en  anden  og  stak  efter 
Grevens  Bryst;  men  idet  denne  begyndte  at  rive  Sværdet  i  Vej- 
ret til  Hug,  for  Spydet  igennem  Stridshandsken  og  ind  i  Ar- 
men —  Sværdet  hang  kraitløst  ved  Haanden.  — 

Dette  Øjeblik  maatte  afgøre  over  Liv  eller  Død. 

,, Efter  os!"  skreg  Grevens  Sidemænd  og  sporede  deres  Hing- 
ste til  de  dødelige  Spring  ind  mellem  Spydsoddene.  Gennem- 
borede styrtede  Heste  og  Ryttere;  men  Aabningen  var  gjort,  og 

over  dem  fløj  Greven,  og  efter  ham  alle  de,  som  endnu  kunde 
holde  en  Tøjle  —  næppe  hundrede  Mand  —  i  vildeste  Rend  ud 
af  den  nedbrændte  By. 

Nogle  Hundrede  Skridt  uden  for  denne  raabte  Greven:  Holdt! 
Han  følte  ikke  Smerten  at  sit  Saar,  men  Harme  over  Neder- 
laget og  Flugten  og  brændende  Hævntørst. 

,,Vi  maa  samle  vore  adspredte  Tropper,"  bød  han,  „og 
hugge  de  Hunde  sammen  til  sidste  Mand." 

Man  saa  sig  om  til  alle  Sider  for  at  opdage  dem.  Da  se! 
Havet,  saa  ofte  Marskens  Fjende,  men  i  Dag  dens  trofaste 
Hjælper,  udsendte  sin  Guse  og  lagde  den  —  en  Dødens  Taage 
—  kold  og  graa  og  skummel  over  Landet.  Ikke  ti  Fatvne  bort 
var  det  muligt  at  skimte  nogen  Genstand;  Luften  var  tyk  som 
i  et  Snefog.  Hvorhen  skulde  man  vende  sig?  Tavse,  raadvilde 
saa  den  ene  til  den  anden.  Da  hør!  Sejrraab  og  Bulder  paa 
denne  Side  —  og  paa  denne  —  fjernt  ude  i  Taagen,  og  snart 
paa  flere  Kanter:  ja  endogsaa  foran  paa  Hjemvejen. 

„Derhen!  derhen!"  raabte  en  efter  den  anden;  „vi  maa  hugge 
os  igennem!" 

Her  var  intet  andet  for;  thi  nær  bagved  hørte  de  allerede 
Forfølgerne  fra  Wohrden. 

Dette  var  en  Rædselsdag,  som  ikke  flk  Mage  før  to  Hundrede 
Aar  efter.  Ditmarskerne,  som  fra  næsten  hele  den  nordlige  Del 
af  Landet  var  ilede  ad  Wohrden  til,  traf  paa  de  adskilt  plyn- 
drende Hobe.  Og  næsten  alle  Vegne  havde  de  ikkun  tvende 
Kaar:  Død  eller  Flugt.  For  mange  blev  endog  den  sidste  af- 
skaaren,  idet  de  i  Tykningen  forvildede  sig  og  for  lige  i  Hæn- 
derne paa  deres  blodtørstige  Fjender.  Og  ligesom  en  Rytter 
faldt,  besteg  en  Bonde  hans  Hest;  paa  denne  Maade  blev  flere 
Hundrede  beredne  og  gjorde  det  hartad  umuligt  for  nogen 
Fodgænger  at  undslippe. 

Kortelig  at  fortælle:  Grev  Gerhard  slap  ud  af  dette  forfærde- 
lige Land,  men  maatte  lade  mer  end  to  Trediedele  af  sin  Hær 
blive  tilbage.  Der  var  Sorg  over  det  halve  Holsteen  og  i  alle  de 
adelige  Slægter  for  Fædre,  Sønner,  Mænd  og  Brødre,  hvis  Lig 
laa  nedslængte  i  Marskens  Grøfter  til  Føde  for  Fugle  og  vilde 
Dyr.  — 

I  Wohrdens  Kirker  hænger  endnu,  blandt  mange  flere,  de 
paa  denne  Dag  erobrede  Faner. 

Imidlertid  var  paa  Segebérg,  som  sædvanlig,  Glæde  og  Ly- 
stighed; og  mindst  tænkte  nogen  paa  at  skulle  se  den  nylig 
bortdragne  rige  Gæsrt  komme  som  ,, fattig  FugF*  tilbage.^ 

Da  Greven  havde  med  Levningerne  af  sin  Hær  naaet  det 
Sted,  hvor  Segebergvejen  løb  fra  åen  til  Rendsborg,  brød  han 
den  skumle  Tavshed,  som  hidtil  havde  hersket  blandt  de  mis- 
modige Flygtninge,  idet  han  ogsaa  først  her  lod  Armen  efterse 
og  forbinde.  Derpaa  uddelte  han  Befalinger  til  at  samle  friske 
Stridsfolk  og  drog  saa  med  tvende  Riddere  og  en  Svend  ad 
Segebérg  til,  i  den  Hensigt  —  sagde  han  —  at  hente  Hjælpe- 
tropper hos  sin  Frænde;  men»l  Grunden  langt  mere,  fordi  han 
bluedes  ved  at  vise  sig  saaledes  i  sin  egen  Hovedstad. 

Vfid  næste  Daggry  red  han  ind  i  sin  Frændes  Borg  med  et 
harmslaget  Sind  og  med  en  Saarfeber  i  sit  unge  hidsige  Blod. 
Selv  bragte  han  det  første  Budskab  om  sin  egen  Ulykke.  Grev 
Adolph  modtog  det  med  uforstilt  Deltagelse  og  lovede  ham  Un- 
derstøttelse af  Krigsfolk  til  et  nyt  Tog,  men  ytrede  ingen  Lyst 
til  personlig  at  hente  ,,Laurbær  fra  Sumpene". 

Dette  Udtryk  mindede  Gerhard  om  den  blindes  Spaadom,  og 
saa  snart  han  havde  opofret  et  Par  Øjeblikke  til  Trøst  for  sin 
ængstelige  og  dybt  bedrøvede  Brud,  spurgte  han  efter  hin  og 
forlangte  en  Samtale  med  ham  i  Enrum.  Denne  maatte  dog 
udsættes  et  Par  Dage  formedelst  en  temmelig  heftig  Feber, 
under  hvilken  Grevinden  ofte  og  Maria  næsten  bestandig  vaa- 
gede  hos  ham. 

Endelig  blev  den  syge  saa  vel,  at  den  heftig  forønskede  Sam- 
menkomst med  Ulykkesprofeten  kunde  finde  Sted. 

—  Efter  nogle  Øjeblikkes  Tavshed,  i  hvilken  Greven  hæftede 
sit  frygtsomme  Blik  paa  Oldingens  blege,  livløse  Ansigt,  sagde 
han:  ,,Du  advarede  mig  for  Sumpe,  mente  du  dermed  Mar- 
sken?". 

,,Jeg  mente  intet,"  var  Svaret,  „men  hvad  Stjernerne  mente, 
ser  vi  nu  begge."  — 

Atter  et  Ophold.  — 

,,0g  hvad  saa  videre?"  begyndte  Greven  igen  mørk  og  lige- 
som i  andre  Tanker. 

,,I  vil  tugte  Marskbøndeme?"  sagde  Herman. 

,,Kan  vel  være,"  svarede  Greven. 

,,0g  atter  ud  i  Sumpene?"  vedblev  hin;  ,, medens  Fjendernes 
Mod  er  steget  og  eders  egnes  sunket." 

Greven,  som  hidtil  havde  ligget  med  Hovedet  støttet  paa  den 
sunde  Haand,  rejste  sig  med  eet  over  Ende  og  sagde  heftig: 
,,Min  Ære  er  dødelig  saaret.'' 

„Og  nU|"  tog  Herman  hurtig  Ordet,  ,,vil  I  lade  den  fuld- 
kommen dræbe,  i  Stedet  for  paa  andre  Steder  og  paa  andre 
Maader  at  læge  den." 

Greven  sank  langsomt  tilbage  og  sukkede:  „Ja  hvorf' 

,,Paa  høje  Steder,"  svarede  Herman. 

Der  opstod  igen  nogle  Øjeblikkes  Tavshed,  indtil  Greven 
brød  den  med  de  Ord:  ,,Du  har  sagt,  at  du  kendte  min  Skæbne; 
saa  lad  da  høre!  forkynd  mig  den  helt  og  nøje!" 

,,I  er  jo  født  i  Tyrens  Tegn?"  spurgte  Herman. 

„Jeg  tror  det  —  saa  har  map  sagt  mig,"  svarede  Greven. 

„I  har  et  Modermærke  paa  det  venstre  Bryst?"  spurgte  Her^ 
man  videre. 

„Ogsaa  det,"  lød  Svaret. 

„Vel!"  sagde  Oldingen  nu  i  en  dybere,  højtidelig  Tone,  „saa 
est  du  Manden;  du  est  den, 

,,Som  fra  Eld'rens  Bred 
Udstrække  skal  din  ene  Arm  til  Elben. 
Din  anden  op  tU  Skagens  kramme  Næs  — 
Der  sætte  skal  sin  ene  Fod  paa  Fyen. 
Den  anden  paa  de  Danskes  Kongeø. 
Som  Konger  ovenlndé  skal,  men  vige 
For  Bønder.  Paa  den  sorte  Hede  spire 
Hans  Laurbær,  men  i  Sumpe  visne  de." 

,,Se!"  lagde  han  til  i  en  roligere  Tone,  ,,det  er,  hvad  jeg  har 
læst  og  ved;  det  er  alt,  men  ogsaa  —  nok." 

Greven  sagde  intet  til  dette  Orakelsprog,  men  bortvendte  sit 
Ansigt,  bly  —  kunde  man  sige  —  som  Møen,  der  første  Gang 
hører  en  Kærlighedserklæring. 

Skæbnens  Præst  vedblev:  „Hvad  tykkes  eder,  Hr.  Greve!  om 
et  saadant  Rige?  Hvad  tykkes  eder  om  Kongekronen?" 

„Hvorledes  skulde  alt  dette  ske?"  spurgte  han  næsten  hvi- 
skende. — 

„Ikke  ved  Turneringer,"  svarede  hin;  „ikke  ved  Dans  og 
Spil  og  Kvindeleflen.  Til  kælne  Fløjtetoner  har  mangen  Fyrste 
danset  fra  sin  Trone.  Nej!  Sværdeklang,  Basuners  Lyd  og  Trom- 
mens Bulder  —  det  er  Heltens  Musik.  Ikke  paa  glatbonet  Gulv, 
hvor  Kvindens  Vellystsmil  forkæler  Manden,  men  paa  sorten 
Hede,  hvor  Kampens  røde  Roser  blomstrer  —  der  gaar  den  rette 
Kongedans." 

,,Dm  Tale  har  mandig  Klang,"  sagde  Greven. 

,,Saa  lad  den  vække  jerl''  raabte  Herman;  ,,vaagn  op,  unge 
Helt!  og  følg  Himlens  Vinkl  —  Grev  Gerhard!  du  er  en  af  de 
faa,  der  bestemtes  til  at  styre  Verdens  Løb,  at  give  Tidens 
Hjul  forstærket  Sving." 

Han  tav;  Greven  ligesaa. 

,,I  har  maaske  hørt,"  tog  hin  atter  ved,  „at  Erobreren  kaldes 
en  Svøbe  for  Verden?  Den  Lignelse  er  falsk;  han  er  en  Torden- 
byge, som  renser  en  forpestet  Luft.  Den  frygtsomme  Hob  gyser 
under  Uvejret;  men  derefter  priser  den  Velsignelsen,  som  frem- 
spirer i  Orkanens  Spor.  —  I  svarer  intet?  —  Har  min  Tale 
søvndysset  jer,  lig  en  Ammes  Eventyr?  —  Hr.  Greve!  sover  I? 
—  Grev  Gerhard!" 

,,Holla!  hvem  kalder?"  for  Greven  op. 

„Den  blinde  Stjernetyder,"  svarede  denne,   „sov  I,   Herre?" 

,,Nej,"  var  Svaret;  ,,men  jeg  drømte." 

Herman  smilte;  men  dette  Smil  sagde  saa  meget  som:  saa 
er  dog  mit  Frøkorn  faldet  i  god  Jord;  det  har  spiret  —  jeg  vil 
vande  det. 

—  Greven  satte  sig  helt  op  i  Sengen  og  sagde:  „Jeg  ser  det; 
hidtil  har  jeg  kun  været  et  Barn,  der  brugte  Lansen  som  Lege- 
tøj; men  du  har  rystet  Barnet  ud,  og  Legen  er  ude  —  den  var 
endda  for  lang.  Men  sig  mig,  du  Larmblæser!  Hvo  est  du? 
En  Profet?" 

„Et  blindt  Redskab  kun  i  Skæbnens  Haand,"  var  Svaret. 

,, Blind  er  ikke  den,"  vedblev  Greven,  ,,der  ser  bag  Frem- 
tidens Slør;  med  Åandens  skarpe  Blik  øjner  du  grant  der,  hvor 
tusinde  Øjne  intet  ser  —  blinde  Mand!  vil  du  være  min  Vej- 
leder? —  ræk  mig  din  Haand!" 

Herman  gav  ham  den  og  sagde:  „Baade  Haanden  og  Hove- 
det; kan  I  bruge  det,  er  det  eders  —  mig  selv  nytter  det  ikke 
mere." 

Greven  drejede  sig  paa  tvært  i  Sengen,  lænede  Ryggen  til 
Væggen  og  sagde:  ,,Du  maler  mig  et  skønt  Billede;  men  det  er 
for  stort  —  jeg  kan  ikke  overse  det  —  ikke  rumme  det.  —  Hvor- 
ledes skulde  jeg  fra  min  lille  Plet  Jord  strække  mig  ud  over  et 
mægtigt  Rige!  Jeg  —  der  er  overvundet  af  Bønder"  —  med  et 
bittert  Smil  stødte  han  Baghovedet  mod  Væggen. 

„Lad  disse  Bønder  fare  for  det  første,  Hr.  Greve!"  sagde 
Herman;  ,, samler  I  alt  det  andet,  følger  disse  til  sidst  af  sig 
selv." 

„Alt  det  andet!"  gentog  Greven  og  virrede  vantro  med  Ho- 
vedet. 

,,Unge  Mand!"  svarede  Profeten,  ,, en  kraftig  Villie  formaar 
alt,  alt,  hvad  der  ligger  inden  Muligheds  Grænser,  naar  det 
understøttes  af  ubøjeligt  Mod  og  ledes  af  Klogskab.  Uden  Klog- 
skab er  Mod  kun  blindt  Raseri  og  legemlig  Styrke  ikke  stort 
bedre  end  Naturens  døde  Kræfter.  Derom  har  I  allerede  gjort 
en  kostbar  Erfaring,  men  som  I  kan  vende  eder  til  uberegnelig 
Nytte.  Kom  det  blot  an  paa  Mod  og  Styrke,  da  var  jo  Bonden 
ofte  bedre  end  Adelsmanden  og  Bjørnen  igen  bedre  end  Bon- 
den. Men  at  forene  manges  Kræfter,  at  gøre  sig  dem  og  Vil- 
lierne  underdanige,  det  er  Klogskabs  Triumf.  —  Vel  er  Dan- 
mark stort,  men  ikke  mægtigt,  fordi  det  er  uenigt  med  sig  selv, 
fordi  dets  Kræfter  er  delte.  I  blander  eder  snildelig  i  Striden 
og  puster  hemmelig  til  Ilden,  idet  I  aabenbart  synes  at  slukke 
den.  I  hjælper  den  svage  mod  den  stærke,  saa  længe  til  de 
begge  vorder  svage  og  I  alene  stærk."  — 

Greven  grundede  en  Stund  og  sagde  derpaa:  „Den  svageste 
i  Danmark  er  dog  stærkere  end  jeg;  jeg  var  ikke  i  Stand  til  at 
sætte  een  Mand  imod  ti." 

,,I  glemmer,"  svarede  Herman,  „eller  har  I  aldrig  vidst  det, 
at  Jern  ikke  er  det  eneste  Metal  —  ej  engang  det  bedste  i  Kri- 
gen; Sølv  og  Guld  er  saa  meget  ypperligere,  som  man  for  dem 
kan  købe  Jern.  Tro  mig,  naadige  Herre!  med  Guld  i  den  ene 
Haand  og  Staal  i  den  anden.  Snildhed  i  Hovedet  og  Mod  i 
Brystet,  indtager  I  den  halve  Verden.  Vel  at  mærke:  naar  I 
derhos  stadig  agter  paa  Tiden  og  dens  Gang  og  aldrig  for- 
sømmer det  belejlige  Øjeblik."  — 

Greven  hørte  med  stedse  stigende  Beundring  og  lønligt  Vel- 
behag paa  den  blinde  Seer.  Tanker  og  Ønsker,  nye,  vidtstrakte, 
forføreriske  —  opstod  og  fortrængte  hinanden  som  Drømme- 
billeder, dem  en  overlæsset  Indbildningskraft  ikke  mægter  at 
fastholde. 

Herman  maatte  vække  ham  ved  gentaget  Tilraab. 

,, Herre  Greve!"  for  han  fort,  „det  første  Trin  til  eders  frem- 
tidige Storhed  kan  være  eder  nærmere,  end  I  tror.  Dette  Slot, 
hvor  I  nu  ligger  syg  i  en  bedrøvet  Udlændighedstilstand  — '' 

„—  Hvad  det?"  faldt  Gerhard  ind  — 

,,Vil  snart  vorde  eders,"  blev  Herman  rolig  ved. 

,, Stjernekigger!"  raabte  Greven,  ,,nu  er  det  dig,  der  drøm- 
mer; eller  —  vil  du  spotte  mig;  —  eller  — " 

„ —  Intet  af  alt,  hvad  I  mener,"  tog  Spaamanden  atter  ved: 

,, forlængst  har  jeg  stillet  dette  Herskabs  Nativitet:  den  uud- 
grundelige Skæbne  vil,  at  han  skal  dø  barnløs,  tidlig  og  paa  en 
voldsom  Maade,  og  at  hans  Enke  skal  ægte  en  Slægtning  af 
ham." 

Gerhard  drejede  sig  uvillig  om  mod  Væggen  og  forblev  længe- 
i  denne  Stilling  uden  at  mæle  et  Ord.  — 

Omsider  spurgte  hatn  i  sagte  Tone  og  uden  at  se  sdlg  om:. 
,,Ved  du  noget  af,  at  jeg  har  forlovet  mig  med  Ridder  Hart- 
vigs Datter?" 

„Nej  —  jo  dog  — "  lød  Svaret;  ,,jeg  tror,  jeg  har  hørt  noget 
derom." 

,,Hvad  siger  Stjernerne  om  hende?"  spurgte  Greven  videre. 

„Det  er  mig  ubekendt,"  sagde  Herman;  ,,jeg  har  ikke  vidst 
af  hende  at  sige,  før  jeg  kom  hertil,"  — 

Han  vilde  sagt  noget  mere;  men  i  det  samme  gik  Døren: 
det  var  Grevinden,  Ved  Synet  af  hende  rødmede  Greven;  han 
tyktes  aldrig  at  have  fundet  hende  saa  smuk.  — 

Efter  at  hun  med  venlig  Omhyggelighed  havde  forhørt  sig 
om  hans  Befindende,  ledte  hun  Talen  paaj  Stjernetyderen  og^ 
hans  Kunst  og  spurgte  ham  til  sidst  i  let  og  spøgefuld  Tone, 
om  han  intet  vidste  hende  angaaende. 

„Min  høje  Frue!"  svarede  han;  ,,om  jeg  ogsaa  vidste  noget,, 
ved  jeg  dog  mindre,  om  det  var  eder  enten  behageligt  eller  tjen- 
ligt at  erfare  det.  Sorgen  kommer  stedse  tidlig  nok,  og  Glæden 
er  størst,  naar  den  overrasker." 

„Deri  er  jeg  ikke  enig  med  eder,  Hr.  Mirandalo!"  sagde 
Grevinden;  „derved  just  adskiller  Mennesket  sig  fortrinligen  fra 
Dyret,  at  dets  Aand  lever  mest  i  Fremtiden.  Hvorfor  skulde  vi 
ikke  turde  vide,  hvad  vi  af  naturlig  Tilskyndelse  saa  heftig 
ønsker?  Frygt  er  for  Niddingen  og  Overraskelse  for  Børn  — 
hvad  mener  I,  min  ædle  Greve?" 

„I  har  udtalt  min  Mening,"  sagde  Greven  livligt. 

,,Mig,"  vedblev  hun  som  begejstret,  ,,mig  tykkes  ingen  Vi- 
denskab herligere  og  højere  end  den  at  udforske  Skæbnens. 
Raad;  at  fare  frem  paa  Tankens  Vinger  —  fare  foran  den 
hurtigflyvende  Tid  og  udspejde,  hvad  den  bærer  i  sit  dunkle 
Dyb.  Med  Glæde  bortgav  jeg  eet  Aa,r  af  mit  Liv  for  Kundskab 
om  de  øvrige  —  sikker  Kundskab  — " 

„Sikker  Kundskab,"  faldt  Herman  ind,  „gives  ikke  her;  kun 
Vink,  som  sjælden  forstaas  —  endnu  sjældnere  følges;  kun  Hen- 
tydninger, der  som  oftest  er  helt  vanskelige  at  tyde.  Har  I,  ædle 
Frue!  set  et  Tordenvejr  i  en  bælgmørk  Nat?  De  stærke  Glimt 

belyser  Genstandene,  men  kun  for  et  Øjeblik.  Os  skænkes  ingen 
Tid  til  klart  at  skelne  nogen.  Vi  ser,  men  ved  ikke  tydelig 
livad.  Vort  Øje  blændes,  og  Mørket  vorder  mørkere  end  før.  — " 
Her  afbrødes  Orakelpræsten,  idet  Maria  og  straks  efter  hende 
Grev  Adolph  føjede  sig  til  de  forrige  og  gav  Samtalen  en  anden 
og  muntrere  Vending. 


V. 

Grev  Gerhard  havde  aldrig  lidenskabeligt  elsket  sin  Brud. 
Som  Ridder  maatte  han  have  sin  Dame,  og  nu  var  hans  Øjne 
først  faldet  paa  den  virkelig  meget  smukke  Maria,  der  end 
mere  havde  tiltrukket  ham  ved  sin  jomfruelige  Blyhed. 

Da  derfor  den  blinde  Profet  havde  vakt  Ynglingens  slum- 
rende Ærgerrighed,  indsaa  han  vel,  at  Forbindelsen  med  en 
simpel  Ridders  Datter  ikke  kunde  føre  til  noget  glimrende  Maal. 
Det  var  en  naturlig  Følge  heraf,  at  hans  Opførsel  mod  hende 
blev  mærkelig  koldere.  En  saadan  Forandring  kunde  ikke 
længe  blive  ubemærket  af  den  elskende  Pige,  hvorvel  hun  i 
Begyndelsen  tilskrev  den  Grevens  Modgang  i  Krigen  og 
hans  paafølgende  Sygdom.  Hun  græmmede  sig  i  Stilhed,  men 
hendes  Smerte  var  delt;  thi  Ridderdatterens  Æresfølelse  følte 
sig  lige  saa  dybt  krænket  som  Ungmøens  Kærlighed.  — 

Snarere  end  hun  opdagede  Agnes  denne  Afkøling  i  Gerhards 
Elskov  og  øvede  nu  med  uafladeligt  stigende  Iver  alle  Tillok- 
kelsens fineste  Kunster  for  at  fange  det  frigjorte  Hjerte.  Men 
ogsaa  hos  hende  havde  Ridder  Hermans  Forudsigelser  virket: 
løjende  sig  efter  hemdes  gentagne  Begæringer,  havde  han  lige- 
ledes forkyndt  hende,  at  Gemalen  om  føje  Tid  vilde  ende  sit 
Liv  paa  en  frygtelig  Maade,  og  hun  derefter  vorde  forbunden 
med  en  værdigere,  hvem  han  vel  ikke  nøje  betegnede,  men  som 
dog  næppe  kunde  være  nogen  anden  end  Gerhard  af  Rends- 
borg. 

Imidlertid  var  denne  blevet  saa  vidt  helbredet,  at  han  kunde 
begive  sig  til  sit  eget  Land,  hvor  hans  Nærværelse  var  aldeles 
nødvendig  til  Grundlægning  af  de  ærgerrige  Planer,  der  satte 
alle  hans  Sjæleevner  i  Virksomhed.  Han  vilde  gerne  taget  gamle 
Herman  med  sig;  men  denne  forsikrede,  at  han  endnu  nogen 
Tid  efter  Skæbnens  Bestemmelse  maatte  forblive  paa  Segeberg, 
og  at  han  haabede,  snart  at  faa  ham  der  igen  at  se.  — 

Han  rejste,  uden  at  det  mellem  ham  og  Maria  var  kommet 

til  egentligt  Brud  eller  med  den  forføreriske  Agnes  videre  end 
til  Øjekast  og  et  gensidigt  Afskedshaandtryk. 

Hvad  der  i  hans  korte  Fraværelse  tildrog  sig  paa  Slottet, 
skal  nu  fortælles. 

Greven,  som  sidst  af  alle  lagde  Mærke  til  Marias  Sørgmodig- 
hed, spurgte  straks  med  sædvanlig  Godmodighed  om  Aarsagen 
dertil;  men  da  han  af  hendes  tavse  Taarer  ingen  Oplysning 
fik,  søgte  han  denne  hos  sin  Gemalinde,  ej  heller  forgæves. 
Uden  Forbeholdenhed  aabenbarede  hun  ham,  ej  alene  at  Ger- 
hards Kærlighed  til  Maria  kendelig  var  afkølet,  men  og  at 
hans  Tilbøjelighed  lige  saa  kendelig  havde  vendt  sig  til  — 
hende  selv.  — 

Under  denne  tilsyneladende  Oprigtighed  laa  en  Slange  skjult, 
der  skulde  spy  Tvedragts  Gift  i  begge  Grevernes  Hjerter,  og 
først  i  Adolphs.  Naar  nemlig  dennes  Skinsyge  var  vakt,  haa- 
bede  hun,  der  godt  kendte  sin  letsindige  og  sanselige  Mage,  at 
han  til  Gengæld  vilde  lægge  sig  efter  Gerhards  forlovede.  — 

Hendes  Beregning  holdt  Stik.  Med  dobbelt  Iver  stræbte  han 
at  trøste  den  skønne  forladte,  og  ikke  uden  Held.  Et  Pige- 
hjerte, dannet  af  saa  blødt  et  Voks  som  Marias,  aabner  sig 
villigt  for  venlig  Deltagelse  og  agter  ikke  paa,  hvor  let  Kærlig- 
hed smelter  sammen  med  Venskab.  Ej  heller  Adolph  tænkte  i 
Begyndelsen  synderligt  paa,  hvortil  dette  fortrolige  Forhold 
mellem  ham  og  en  ung,  dejlig  Pige  kunde  lede.  Han  levede 
jo  bestandig  i  og  for  Øjeblikket  og  saa  ikke  eller  gad  ikke  se 
den  mulige  og  rimelige  Ende  paa  Eventyret. 

Det  hændes  stundom  i  Drømme,  at  vi  læser  en  Skrift,  der 
tykkes  os  meget  forstaaellg;  men  idet  vi  vaagner,  forsvinder 
den  pludselig;  forgæves  stræber  vi  i  Hukommelsen  at  fastholde 
den;  enkelte  utydelige  Bogstaver,  afbrudte,  af  al  Sammenhæng 
udrevne  Ord,  er  alt,  hvad  der  bliver  tilbage,  og  selv  disse  bort- 
smutter snart  som  Strlmer  af  Morgentaagen  for  d^en  opgaaende 
Sol.  SaaledBs  gik  det  Maria  med  hendes  første  Kærlighed:  hun 
mærkede  ikke,  at  den  var  udslukt,  før  den  anden  allerede  havde 
rodfæstet  sig  i  hendes  ubevogtede  Hjerte;  end  ikke  Aarsagen 
dertil  kendte  hun  straks.  Svage  Forsøg  paa  at  vække  den  igen 
blev  aldeles  frugtesløse;  lige  forgæves  prøvede  hun  at  undskylde 
Gerhard  og  at  anklage  sig  selv.  Men  da  den  nye  Elsker  gav 

—  og  fik  det  første  Kys,  da  først  faldt  Bindet  fra  hendes  Øjne. ' 

—  Lige  for  Fødderne  saa  hun  nu  den  Afgrund,  hun  før  ej  en- 
gang anede,  og  i  dens  Svælg  svandt  Lyksalighed,  Ære  og  Sam- 
vittighedsro.  Hun  saa  den,  men  for  silde  til  Frelse.  Saaledes 


460 

staar  en  vildfarende  Vandrer  pludselig  paa  Skrænten  af  en 
Klippevæg,  der  skyder  sig  lodret  ned  i  det  umaalelige  Dyb: 
Svimmelheden  griber  ham;  en  usynlig  Kraft,  lig  Magnetismens, 
trækker  dernede  fra,  lammer  hans  Muskler,  dirrer  i  alle  hans 
Nerver,  han  vil  tilbage,  men  kan  ikke;  han  vil  vende  sig, 
formaar  det  ikke;  han  vil  tillukke  sine  Øjne,  men  mægter  det 
ikke;  han  skal  se  derned,  indtil  Floder  og  Skove  og  Marker  og 
Byer  begynder  at  dreje  sig  og  dreje  sig  i  hurtigere  og  stedse 
hurtigere  Krese  og  omsider  hensvinder  i  Taage,  der  omhyller 
hans  Blik,  og  han  styrter  som  et  villieløst  Offer  til  Svimmelens 
Dæmon. 

Ogsaa  Agnes  saa  alt  dette;  saa  det  længe  førend  den  ulyk- 
kelige selv  og  meddelte  sin  fortrolige,  sin  Raadgiver,  den  blinde 
Herman,  Opdagelser,  der  for  dem  begge  var  lige  behagelige. 
Sikre  paa  Udfaldet  overlod  de  disse  letsindige  til  Strømmen  af 
deres  egen  Lidenskab,  indtil  der  ikke  længer  var  Tvivl  om  dens 
Følger. 

Nu  var  Tiden  til  at  handle.  Efter  Overlæg  med  Herman  skrev 
Agnes  et  Brev  til  Grev  Gerhard,  hvori  hun  i  bedrøvelige  Udtryk 
meldte  ham  den  Uret,  der  nær  kunde  begaas  mod  ham  og 
h«nde  selv,  og  ladende,  som  om  Maria  endnu  ikke  var  falden, 
raadede  hun  ham,  snarest  muligt  at  komme  til  Segeberg  og 
bringe  hans  forlovede  bort  fra  et  saa  farligt  Sted. 

Da  Greven,  der  siden  sin  Hjemkomst  havde  fordybet  sig  i 
Finansoperationer  og  Planer  til  at  fiske  i  de  oprørte  danske 
Vande,  læste  dette  Brev,  sattes  andre  hidtil  inddyssede  Liden- 
skaber  i  heftig  Bevægelse.  Den  første  Kærlighed  vaktes  paa  ny 
og  syntes  af  Skinsygen  at  erholde  forstærket  Kraft.  Øjeblikke- 
lig løsrev  han  sig  fra  alle  Statssager  og  ilede  til  Segeberg  uden 
egentlig  at  have  bestemt,  hvad  han  vilde  der. 

Grev  Adolph  havde,  som  forhen  meldt,  for  Stjernetyderen 
straks  fattet  en  Modbydelighed,  som  siden  ikke  vilde  forlade 
ham.  Han  ytrede  den  ved  fiere  Anledninger  baade  for  sin  Ge- 
malinde og  for  andre.  Men  da  han  mærkede,  at  Agnes  yndede 
den  gamle  og  hans  Videnskab,  ja  endog  hemmelig  studerede 
med  ham,  sagde  han  engang  til  hende:  ,,Jeg  ved  ikke,  hvad 
det  blinde  Spøgelse  skal  gaa  her  og  famle  efter  —  hvorfor  hol- 
der du  paa  ham?  Lad  ham  længe  nok  rejse  til  Fætter  i  Rends- 
borg!" 

,,For  mig  gerne,"  svarede  hun  med  sædvanlig  Kulde;  og 
endnu  samme   Dag  blev  Herman  kørt  bort,    dog  ikke   længer 

end  til  en  Jægerbolig  Nord  i  Skoven,  hvor  der  boede  en  Enke 
med  sin  unge,  endnu  ugifte  Søn. 

Vejen  til  Rendsborg  løb  tæt  forbi  Huset.  Og  her  var  det, 
hvor  Grev  Gerhard  paa  sin  Ilrejse  standsedes  af  Jægersvenden 
med  Hilsen  fra  Grevinden,  at  han  endelig  vilde  opholde  sig 
her,  indtil  han  havde  underrettet  hende  om  hans  Ankomst. 

Han  steg  af  med  sit  lidet  Følge.  Dette  blev  anvist  et  sær- 
skilt Værelse;  Greven  førtes  ind  til  Herman. 

„Er  det  Grev  Gerhard?"  spurgte  denne.  — 

„Er  vi  ene?"  — 
Ja»"  — 

„Naadige  Herre!  Hvad  har  I  i  Sinde  at  gøre  paa  Sege- 
berg?"  — 

„Du  ved  altsaa,  hvorfor  jeg  kommer  der?"  genspurgte  Ger- 
hard. — 

,,Jeg  ved  det,"  svarede  den  gamle;  „og  ønsker  eder  til  Lykke, 
at  I  nu  ikke  behøver  noget  Paaskud  for  at  hæve  en  hensigtsløs 
Forbindelse." 

Greven  vilde  hertil  have  sagt  nogle  hidsige  Ord,  da  Grev- 
inde Agnes  i  det  samme  fløj  ind  og  i  vel  forstilt  Sindsoprør  ka- 
stede sig  om  hans  Hals. 

„For  silde!"  hulkede  hun  og  skjulte  det  blussende  Ansigt  ved 
hans  Bryst;  ,,vi  er  begge  ulykkelige  —  og  vanærede,"  lagde  hun 
til,  idet  hun  slap  ham  og  med  et  fortvivlet  Blik  til  Himmelen 
knugede  Hænderne  mod  den  halvblottede,  af  de  udslagne  Lok- 
ker omflagrede  Barm. 

Een  af  de  tre  mægtige  Lidenskaber  Vrede,  Skinsyge,  Elskov 
er  allerede  nok  til  at  forstyrre  et  Menneskes  Sind:  hvorlunde 
maa  det  da  være  fat,  naar  de  alle  mødes  som  stridige  Or- 
kaner? 

„Paa  Liv  og  Død  skal  han  kæmpe  med  mig!"  var  Gerhards 
første  Beslutning. 

Men  det  lykkedes  dog  snart  for  begge  de  andre  at  vise  ham 
det  daarlige  heri,  da  Adolph  vistnok  ikke  modtog  Udfordringen, 
ja  let  kunde  faa  Tanker  om  at  besvare  den  med  Fængsling  eller 
endog  med  Snigmord. 

,,Skal  jeg  vende  om?"  sagde  han  da,  ,, ruste  mig  af  al  min 
Magt  og  komme  til  Æreskænderen  med  aaben  Fejde?" 

,,Ikke  heller,"  svarede  Herman;  „dette  var  endnu  alt  for  tid- 
ligt efter  eders  Ulykke  i  Marsken;  eders  bedste  Krigere  er  borte, 
og  de  øvrige  har  endnu  ikke  genvundet  det  tabte  Mod." 

„Og  hvad  saa?"  raaMe  Greven  i  utaalmodig  Harme;  ,,har  I 
blot  hentet  mig  hid,  for  at  jeg  skulde  være  en  ørkesløs  Til- 
skuer ved  denne  Forsmædelse?" 

„Kære  Herrel"  svarede  Herman;  „da  Grevinden  skikkede 
eder  Bud,  troede  hun,  at  I  skulde  være  kommet  tidlig  nok  til 
at  forebygge  den.  Nu,  da  I  engang  er  her,  maa  I  overveje,  hvad 
der  bliver  at  gøre.  Vistnok  er  Adolphs  Forhold  nederdrægtigt, 
og  Gengældelsens  Ret"  — 

Her  holdt  han  inde,  og  Greven  kastede  et  Lueblik  paa  den 
yndige  Sørgerinde,  der  havde  kastet  sig  i  en  Armstol  med  Haan- 
den  paa  den  blussende  Pande  — 

„Hans  Brøde  er  et  Mørkets  Værk,"  vedblev  den  gamle,  „i 
Løndom  bedrev  han  den,  myrdede  Dyd,  Ære  og  Venskab  —  i 
Løndom  burde  hans  Blod  udøses."  — 

I  opbrusende  Stolthed  afbrød  ham  Greven:  „Vil  du  gøre  Ger- 
hard af  Rendsborg  til  en  Lønmorder?"  — 

„Ingenlunde,  naadige  Herre!"  svarede  Herman;  ,,ej  engang 
eders  Minde  til  sligt  vilde  jeg  tilraade  eller  vente.  Men  hvis  I 
med  Gunst  vil  høre  mit  velmente  Raad,  saa  maa  I  for  det 
første  drage  til  Ridder  Hartvig  —  som  endnu  intet  ved  af  alt 
dette  —  melde  ham,  at  I  ikke  mere  kan  tænke  paa  hans  Dat- 
ter, og  rent  ud  sige  ham  Aarsagen  dertil.  Vi  faar  da  at  se, 
hvorledes  han  vil  tage  sig  Datterens  Vanærelse.  Har  jeg  ikke 
taget  fejl  af  den  stolteste  blandt  hele  Ridderskabet,  vil  han 
hævne  Familiens  Skændsel  paa  hvilken  Maade  som  helst;  og 
I,  Hr.  Greve!  er  helt  udenfor  dette  frygtelige  SpU." 

Hvorvel  en  dunkel  Forestilling  om  noget  uværdigt  i  saadan 
middelbar  Hævn  et  Øjeblik  gjorde  Gerhard  tvivlraadig,  saa 
undskyldte  han  sig  dpg  selv  i  det  næste  med  Nødvendigheden 
af  dette  Skridt.  Og  da  Stjernetyderen  rent  ud  erklærede  ham, 
at  Adolphs  snare  og  voldsomme  Død  var  Skæbnens  uforander- 
lige Villie,  saavel  som  at  alt,  hvad  han  ejede,  skulde  komme  i 
Gerhards  Vold,  vandt  Begærligheden  sin  første  Sejr  over  den 
hidtil  højmodige  Yngling,  der  fra  nu  af  vadede  gennem  Blod 
og  Aske  fra  Erobring  til  Erobring,  indtil  han  omsider  fandt 
sit  Maal  ved  Gudenaaens  sumpige  Bredder. 

VI. 

Trende  Begærligheder  behlerskede  den,  der  nu  foretog  sig  at 
beherske  Norden:  en  efter  Hævn,  en  efter  den  kielske  Linies^ 
Lande,  og  endnu  en,  for  Tiden  fuldt  saa  heftig  som  de  andre,, 
tændt  af  Skinsyge  og  opflammet  af  sanselig  Elskov  under  Kær- 
lighedens Maske.  Denne  sidste,  tillige  med  en  Lewung  af  den 
bedre  Æresfølelse,  afholdt  Gerhard  fra  i  egen  Person  at  vorde 
Angiver.  Han  gjorde  derefter  Grevinden  og  Herman  det  For^ 
slag;  om  det  ikke  var  bedre,  at  han  sendte  Ridder  Hartvig  Op- 
sigelsen skriftlig  og  saa  i  Skovhuset  forventede  Udfaldet.  Begge 
billigede  dette.  Henneke  valgtes  til  Brevdrager. 

En  Ulykke,  saa  uventet,  at  den  aldrig  engang  kom  i  Men- 
neskets Tanker,  saa  uhyre,  at  den  syntes  enten  at  maatte 
sprænge  Hjertet  eller  nedsænke  det  i  Fortvivlelsens  dødlignende 
Dvale,  frembringer  ofte  en  lige  saa  utænkelig  Forbrydelse.  — 

Da  Ridder  Hartvig  havde  læst  dette  Brev,  hvis  Bitterhed 
blev  om  muligt  endnu  bedskere  ved  Narrens  rædsomlystige  For- 
klaringer over  dets  Indhold;  da  den  stolte  Mand  nu  saa  ej 
alene  alle  Forhaabninger  om  Slægtens  stigende  Hæder  paa  een 
Gang  tilintetgjorte,  men  endog  dens  hidtil  uplettede  Ære  uaf- 
tvættelig  besudlet:  da  sammentrængtes  alle  hans  Sjæls  Kræfter 
i  en  eneste  —  Hævnens.  — 

Henneke,  som  saa  Ridderens  blege,  men  rolige  Ansigt  og 
ikke  vidste,  at  Vreden  ved  sit  højeste  Maal  har  Skrækkens- 
Kendetegn,  kom  endnu  med  et  Indfald,  hvortil  hin  ikke  sva- 
rede, da  han  alt  for  beskæftiget  indvortes  næppe  hørte  det;  i 
dets  Sted  bad  han  denne  at  besørge  et  Brev  til  hans  Søn  straks 
og  sikkert.  Dette  blev  lovet  og  uopholdelig  udført. 

En  af  Hartvigs  Svende,  underdanig  og  blindlydig  som  de 
andre,  men  snu  tillige  og  træsk  som  en  Træl,  listede  sig  i  Aften- 
skumringen ind  i  det  ham  nøje  bekendte  Segeberg  Slot.  Han 
henvendte  sig  til  Portneren  og  foregav,  at  han  havde  et  Ærinde 
til  Frøken  Maria  fra  hendes  Moder;  men  da  han  ansaa  det  for 
upassende  saa  silde  at  gaa  til  hende  og  det  heller  ikke  hastede, 
bad  han  om  og  fik  Forlov  at  blive,  hvor  han  var,  til  næste 
Morgen. 

Natten  var  mørk  med  Blæst  og  Ruskregn.  Henimod  dens 
Midte  hørtes  uden  for  Borgen  tre  skarpe  Fløjt.  Portneren,  der 
sad  og  snakkede  med  Svenden,  lyttede  opmærksom  til;  men  i 
samme  Øjeblik  stod  dennes  Dolk  i  hans  Hjerte;  i  det  næste 
sank  Vindebroen  sagtelig  ned,  og  Ridder  Hartvig  med  en  Snes^ 

i)evæbnede  skred  lige  saa  tyst  ind  over  den;  thi  Uldsokker  over 
JSkoene  dæmpede  ganske  Lyden  af  deres  Fodtrin. 

Grev  Adolph  for  op  af  Søvne  ved  Larmraab  og  Staalgny:  det 
var  Skildvagten  uden  for  hans  Kammerdør.  Efter  stakket  Mod- 
stand faldt  denne  i  sit  Blod.  Døren  fløj  op.  Adolph  var  sprunget 
ud  af  Sengen,  havde  grebet  et  kort  Sværd  og  stod  med  dette  i 
Haanden  halvnøgen  for  de  indbrydende.  Nu  vilde  han  til  for- 
tvivlet Modværge  bruge  det,  men  endnu  før  Hugget  saa  han 
Ted  Kaminildens  Skær  Ridder  Hartvig. 

Sværdet  blev  i  sin  hævede  Stilling,  og  den  vakte  Samvittig- 
hed bad  gennem  bævende  Læber  om  Livet.  ,,Bod,  Ridder  Hart- 
vig! Bod." 

„Ikke  Bod,  men  Blod!"  tordnede  den  uforsonlige,  „som  en 
Misdæder  skal  du  dø!  Ære  og  Dyd  har  du  liunskelig  myrdet; 
4lu  skal  ikke  falde  i  ærlig  Kamp." 

Og  i  rasende  Anfald  fæstede  han  Greven  med  sit  Spyd  til 
Væggen.  Hans  Arm  sank  med  Sværdet  ned  ved  hans  Side;  hans 
blegnende  Ansigt  bøjede  sig  i  Døden  over  det  blodige  Bryst. 

,, Dette  Spyd  er  besmittet,"  raabte  Drabsmanden  haanligt; 
^,det  er  ikke  værdigt  til  herefter  at  berøres  af  en  Ridders 
Haand." 

Han  slap  det,  og  den  myrdede  faldt  livløs  til  Jorden. 

,,Det  er  fuldbragt,"  sagde  Hartvig,  og  vendte  sig  fra  Liget; 
-,,og  nu  af  Sted!" 

Snart  var  Kammeret  tomt,  og  alle  udenfor  i  den  etore 
StenhaJ.  Da  aabnedes  den  modistaaende  Dør:  Ditlev,  halvt 
paaklædt,  traadte  ind  med  en  Lampe  i  sin  Haand.  Ved  Synet 
af  deres  Herres  Søn  standsede  de  forreste;  og  den  indtrædende 
rykkede  sig  forfærdet. 

Men  en  af  Svendene  tiltalte  ham  opmuntrende:  „Kom  kun, 
Junker!  alt  er  vel  forbi." 

Ved  disse  Ord  trængte  Hartvig  sig  frem,  og  da  han  saa  sin 
'Søn,  udsluktes  Vredens  Lue  i  hans  Aasyn,  og  isnende  Kulde 
gennemfor  hans  bævende  Lemmer. 

,,Du  her?"  sagde  han  med  halvkvalt  Røst;  „fik  du  ikke  mit 
Brev?" 

,,Jo!"  svarede  den  forfærdede  Yngling;  „men  Greven  vilde 
Ikke  tillade  mig  at  rejse  bort  før  i  Morgen;  og  I  har  jo  selv 
befalet  mig  at  lyde  ham  fremfor  eder  selv  —  Fader!  hvad  er 
her  sket?  hvad  har  I  gjort?'* 

,, Holdt  Dom  over  den,  der  skændede  din  Søster,"  sagde  Rid- 
-deren,  ,,og  —  Gud  være  din  Sjæl  naadig!  —  du  kan  ikke  over- 

leve  din  Herre  og  din  Ære  —  Verden  m  a  a  tro,  at  du  var  Med- 
vider i  hans  Død  —  fly  eller  dø!" 

Raadvild,  skælvende,  kraftesløs  lænede  den  ulykkelige  Ryg- 
gen mod  Dørstolpen;  Lampen  dirrede  i  hans  Haand. 

„Fald  an  paa  ham!"  raabte  Faderen,  vendte  sig  og  gik  til- 
bage mellem  sine  Folk;  men  disse  stod  som  forstenede,  og  Dit- 
lev flygtede  endnu  ikke. 

Da  traadte  en  af  dem,  hvem  Ynglingen  engang  i  opbrusende 
Hidsighed  havde  slaget  uretfærdigen,  til  og  jog  sit  Sværd  igen- 
nem hans  Hjerte.  Med  et  Dødsskrig  tumlede  han  til  Gulvet, 
og  hele  Skaren  stormede  hen  over  ham  og  ud  af  Borgen. 

Endnu  samme  Nat  red  Ridder  Hartvig  alene  over  Alleren  — 
han  saas  aldrig  i  Holsteen  mere.  — 

Om  den  ulykkelige  Datters  efterfølgende  Skæbne  vides  lige 
saa  lidet;  Sagnet  tier  om  dennes  navnløse  Elendighed. 

Da  Solen  efter  Mordnatten  bestraalede  Spirene  paa  det  jam- 
merfyldte Segeberg  Slot,  var  Henneke  allerede  med  sit  Ræd- 
selsbudskab  hos  de  tvende  sammensvorne  i  Skovhuset.  — 

Agnes  modtog  det,  som  vi  kunde  vente,  med  forstilt  Skræk 
og  Smerte;  men  Glæden  blinkede  gennem  hendes  Taarer.  — 

Gerhard  stak  det  i  Hjertet  som  en  giftig  Braad:  den  Nid- 
dingsdaad,  han  forhen  havde  ønsket  og  set  helt  anderledes  gen- 
nem vilde  Lidenskabers  dunkle  og  bedrageriske  Glar,  den  viiste 
sig  nu  for  ham  i  sin  rette  Skikkelse.  Hævnens  Ild  begyndte  at 
ulme  og  Angerens  Orm  at  røre  sig.  Men  da  hans  sky  og  skulende 
Blik  faldt  paa  den  blinde  Ophavsmand,  fyldte  en  kvalmende 
Modbydeligheld  hans  saanmenpressede  Bryst.  — 

Herman  Split  rejste  sig  fra  den  Armstol,  i  hvilken  han  Nat- 
ten igennem  havde  siddet  med  sammenslyngede  Arme.  Hans 
kraftige  Skikkelse  syntes  større  og  højere  end  tilforn,  og  den 
vildeste  Fryd  skinnede  ud  af  det  forhen  saa  skumle  og  hartad 
livløse  Aasyn.  Han  slog  sine  knoklede  Hænder  sammen  og 
raabte:  ,,Priset  være  du.  Hævnens  Gud  i  det  høje!  at  du  lod 
mig  opleve  denne  Dag.  —  Ja,  Johan!  nu  er  Regnskabet  sluttet 
—  i  tyve  lange  Aar  stod  jeg  i  din  Gæld;  men  nu  faar  du  den 
med  Renter.  Ja,  Tyran!  der  har  du  for  min  Søn!  der  har  du 
for  min  Datter!  der  har  du  for  mine  Øjne  —  o  Himmel!  at 
deres  Lys  nu  maatte  vende  tilbage!  ikkun  saa  længe,  til  jeg 
kunde  mætte  dem  med  Synet  af  ham,  naar  han  skuer  sin 
eneste  Søn,  sin  eneste  Arving  —  myrdet  —  og  myrdet  ved  mig. 
Led  for  Led  vilde  jeg  lade  mig  sønderslide  med  alle  Legemets 
grueligste  Pinsler  kun  for  at  se  hans  Sjæls  —  men  jeg  ser  dem 

allerede  —  jeg  ser  — "  her  standsede  med  eet  hans  Tales  ri- 
vende Strøm,  hæmmet  ved  Mængden  af  hævnlystne  Forestil- 
linger; men  et  bredt,  bittersødt  Smil,  lig  det, ,  som  ofte  ses  paa 
ihjelfrosnes  Ansigter,  spillede  nogle  Øjeblikke  i  hans  som  et 
dirrende  Lyn  paa  Tordenskyen. 

Saa  hurtigt  som  Lynet  forsvandt  dette  vamle  Smil:  han  søn- 
derrev Talaren  for  sit  Bryst,  fremtog  en  Dolk  og  sagde  med  en 
hul  og  synkende  Røst:  ,, Denne  var  først  bestemt  for  dit  Hjerte, 
men  denne  Straf  var  for  let,  for  hurtig  —  nu  har  jeg  truffet 
det  bedre  —  langsomt  skal  du  dø  —  hvert  Øjeblik  af  dit  glæde- 
løse, haabløse  Liv  skal  du  dø,  indtil  Giften  Draabe  for  Draabe 
har  størknet  dit  Blod  —  du  skal  overleve  mig  og  dø  uden 
Hævn." 

Dolken  stod  til  Heftet  i  hans  blottede  Barm;  han  sank  til- 
bage i  Stolen  til  den  evige  Hvile. 


'  Trykt  1  „Samlede  NoveUer",  1834,  IV.  D. 

*  Originalen  har:  De  sidste  slukkedes  let.  men  Ikke  saa  hine. 

'  Da  Ditmarsken  1  Aaret  1550  omsider  maatte  bukke  under  og  dens  dybt 
ydmygede  Sognefogder  bede  om  Fred,  salrde  Hertug  Adolph  efter  dens  Afslut- 
ning i  spydig  Skæmt:  „Gaht  nu  to  Huns  ån  etet  wat  warm  Kohli"    (B.s  Note.) 


MASKERADEN' 


JJet  er  Efteraar.  Den  evindelige  Vestenvind!  den  suser  og 
bruser  og  tvinger  og  svinger  Trætoppene  i  min  Have.  De  gustne 
Blade  af  mine  Linde  og  mine  Lønner  fyger  som  Sneflokke  forbi 
mine  Vinduer. 

Er  det  Ungdomsglæderne,  Ynglingens  Forhaabninger,  der 
henvejres,  eller  Barnehjertets  søde  Længsler,  dets  blomstrende 
Ønsker,  der  nu  falder  visnede  til  Jorden  for  der  at  nedtrædes 
og  sammensmuldre?  —  Nej,  det  er  mine  Ungdomsvenner,  der 
falder  af  før  jeg.  Der  ligger  et  Askeblad:  det  er  dig,  du  ømme, 
bløde  Lorenzo,  hvem  en  Foraarsnattefrost  stivnede.  Der  flyver 
et  Hyldeblad:  det  er  dig,  du  livsglade  Guilielmo,  der  skyndte 
dig  saa  stærkt  at  nyde  —  aki  du  blev  alt  for  snart  færdig.  Der 
danser  et  Abildblad:  det  er  Therese,  Ballernes  Dronning,  omsvær- 
met, tilbedt  og  —  forglemt.  Attenaarig  blev  du  baaret  paa  Hæn- 
derne af  de  unge  Herrer  —  tolv  Aar  derefter  blev  du,  en  gam- 
mel Jomfru,  baaret  af  Ligbærere.  Dette  Lønblad,  det  er  Gia- 
como  —  Stakkel;  han  var  udsprunget  fra  en  sygelig  Stamme; 
til  Livet  medførte  han  Spiren  til  tidlig  Død.  —  Et  Rosenblad! 
Skønne  Julia!  søde  Rosenblomme!  saa  est  du  ogsaa  falmet! 
Hvad  for  en  Storm  har  afrevet  dig  midt  i  din  favreste  Blom- 
stren? eller  har  en  giftig  Tand  grusomt  myrdet  dig?  — 

Hvor  de  uafladeligt  formerer  sig,  disse  gustne  Mindebille- 
der! Naar  skal  vel  mit  eget  forene  sig  med  dem?  Eller  skal 
ogsaa  jeg  ,,se  alle  mine  Venners  Grave"?  Skal  jeg  til  sidst  staa 
ene  blandt  en  yngre  Slægt  lig  en  gammel  bemosset  Eg  midt  1 
den  frodigt  voksende  Ungskov? 

—  Men  jeg  vil  opvække  eder,  mine  elskede!  jeg  vil  frem- 
mane eders  Skygger;  min  Ungdom  vil  jeg  leve  om  igen  og  be- 
folke min  Erindrings  Verden  med  Væsener,  der  tilhører  den, 
der  endnu  er  tillukket  for  mit  Blik,  men  ikke  for  mine  Længs- 
ler. 

30* 

—  Et  Tvillingblad!  Ah!  kom  frem,  Johannes  med  din 
Maria!  Encore  eders  glade  Elskovsdrama!  Dacapo  det  kærlige 
Eventyr,  i  hvilket  jeg  ikke  var  en  uvirksom  Konfidente. 


Mon  der  dog  ikke  skulde  være  een  levende  af  alle  dem,  der 
var  paa  Bjørns  første  Maskerade  i  Vinteren  1806 — ^7?  Jeg  mener 
af  mine  fordums  Venner  og  Bekendte.  Er  der  en  saadan,  den 
vil  kanske  endnu  ikke  have  forglemt,  at  man  dansede  i  tre 
Kvadriller,  og  at  den  midterste  var  uhyre  lang,  da  den  rakte 
fra  Parterredøren  og  næsten  lige  op  til  Bagtæppet  —  jeg  for- 
udsætter, at  man  erindrer  sig,  at  Bjørns  Maskerader  holdtes 
paa  Hofteatret.  — 

Nok  og  vel:  jeg  var  ogsaa  kommet  med  i  denne  lange  Række 
—  jeg  husker  endnu,  vi  var  48  Par.  Min  Meddanserinde  var 
klædt  som  Amazone  og  havde  en  for  et  Fruentimmer  virkelig 
heroisk  Figur  og  Kræfter  i  Forhold;  thi  naar  det  stak  hende, 
svingede  hun  mig  i  Valsen,  som  om  jeg  havde  været  en  Papir- 
mand.  Ikke  at  forglemme:  Jeg  var  en  Grand  d'Espagne;  og  des- 
aarsag  tyktes  mig  denne  vindige  Oms  vingen  at  stride  mod  min 
Karakters  Grandezza;  men  af  Sted  maatte  jeg,  der  hjalp  ingen 
„kære  Mo*er!"  —  Da  vi  havde  takket  af,  bød  hun  mig  sin 
Heltearm  —  NB.  den  højre  —  og  trak  af  med  mig  ind  i  en  af 
Reistaurationssalene.  Naa!  jeg  tænkte  naturligvis,  at  hun  var 
blevet  tørstig,  og  at  jeg  skulde  traktere. 

„Befaler  De  Is  eller  Limonade?"  spurgte  jeg. 

,,Nej!"  svarede  hun,  ,,jeg  drikker  hellere  Punch  —  to  Glas 
Arrakpunch!"  raabte  hun  til  Opvarteren  med  en  Stemme,  der 
erindrede  mig  om  boæn  agathos  Menelaos  (efter  min  gamle  Kon- 
rektor  Lunds  Oversættelse:  ,,Menelaus,  der  kunde  brøle  som  en 
Tyr"). 

Jeg  blev  ordentlig  benovet  og  skottede  hemmelig  til  hende 
uden  at  kunne  fremføre  et  Ord. 

Punchen  kom.  Hun  puttede  den  ene  Ende  af  et  Elfenbensrør 
i  Munden,  stak  den  anden  i  Glasset  og  indsugede  i  en  mærk- 
værdig Hast  Størstedelen  af  dets  Indhold. 

,,Hør!"  sagde  hun  derpaa  og  snurrede  sig  om  til  mig,  ,,jeg 
tror,  Fanden  flytte  mig!  ikke,  du  kender  mig?  —  eller"  —  hun 
rykkede  sig  lidt  —  ,, skulde  jeg  tage  fejl,  paa  en  Maade?  Deres 
Haand,   om  jeg  maa  bede." 

Jeg  rakte  hende  den,  og  hun  skrev:  S.  B. 

—  Jeg  nikkede. 

Hun  rakte  mig  sin  med  et:  ,,Naa  SteenP' 

Jeg  skrev  ganske  mekanisk  det  Bogstav,  som  i  Alfabetet  føl- 
ger efter  6.,  hvorpaa  hun  trykkede  min  Haand,  saa  det  snur- 
rede i  alle  mine  Fingerender,  og  sagde:  ,, Plager  dig  da  den 
lebendige  i  Aften?  Hvad  fejler  dig?  Er  du  skudt?" 

— »  „Men  skal  vi  ikke"  —  jeg  vilde  sagt  „demaskere  os;" 
men  Skjoldmøen  lod  mig  ikke  fuldføre. 

„Hør!"  sagde  hun,  ,, hvordan  finder  du  min  Kostume?  Se 
engang  mine  Batterierl  er  de  ikke  nysselige,  paa  en  Maade? 
Dersom  du  var  sulten,  kunde  jeg  ligesom  Pelikanen  give  dig 
Næring  af  mit  eget  Bryst,  paa  en  Maade;  thi  disse  hvælvede 
Elskovshøje  er  hverken  mere  eller  mindre  end  Fireskillings- 
rundebrød  — " 

„Lad  os  tage  vore  — "  Videre  kom  jeg  ikke  heller  denne 
Gang:  hun  greb  mine  Hænder,  der  skulde  taget  Masken  af,  og 
hviskede: 

„Marie  kommer  her  i  Aften  med  sin  kære  Broder.  Jeg  ved 
det  bestemt:  Klokken  ni  har  vi  dem  —  hun  har  ladet  mig  det 
vide  —  sællandsk  Bondepige  —  Forældrene  maa  ikke  vide  det 
—  Grosserer  Smidt,  det  gamle  Gnav,  tror  — " 

Nu  rev  jeg  begge  Hænderne  til  mig  og  Masken  af,  idet  jeg 
raabte:  ,,De  er  i  Vildfarelse  —  jeg  vil  ikke  tage  Del  i  frem- 
mede Hemmeligheder  — " 

Forskrækket  sprang  min  Virago  op  og  tre  Skridt  baglæns 
ud  fra  mig,  stod  tavs  nogle  Øjeblikke,  tog  derpaa  sin  Maske 
af  og  viste  mig  et  ganske  ukendt  Ansigt,  smukt,  men  med 
ganske  anstændigt  Kindskæg  — 

„Min  Herre!"  svarede  den  forvandlede  truende  — 

„Det  er  ikke  min  Skyld,"  sagde  jeg;  „allerede  flere  Gange 
var  jeg  paa  Vej  at  vise  Dem  Deres  Fejltagelse;  men  De  for- 
hindrede mig  bestandigt."  — 

Rynkerne  glattedes  nu  fra  hans  Pande  —  han  slog  en  hjer- 
telig Skogger  op,  og  da  denne  Ruilade  var  til  Ende,  sagde  han 
i  en  godmodig  Tone  og  med  en  skælmsk  Mine: 

,,Min  dyrebare  Ven!  og  mit  unge  Hjertes  fortrolige,  paa  en 
Maade  —  maa  jeg  spørge  om  Deres  Navn?" 

Nu  brast  jeg  i  Latter:  ,,Ih  —  men  De  skrev  det  jo  nylig  i 
min  Haand  — " 

—  „Jah!"  sagde  han,  ,,der  er  saa  mange  S.  B.er;  den,  jeg 
mente,  er  Steen  Bille;  men  hvad  for  en  Steen  er  De?" 

Det  fortalte  jeg  ham,  saavel  som  at  jeg  var  Student,  læste 

til  Embedseksamen,  og  at  jeg  nylig  var  blevet  bekendt  i  Gros- 
rer  Smidts  Hus  —  „men/'  sluttede  jeg,  „enten  De  nu  vil  næi^ 
mere  aabenbare  Dem  for  mig  eller  ikke,  jeg  forsikrer  Dem,  at 
den  balve  Hemmelighed,  der  mod  min  Villie  er  mig  betroet,  er 
lige  saa  vel  forvaret,  som  den  hele  vilde  være."  — 

Han  stirrede  mig  nogle  Sekunder  skarpt  i  Øjnene,  som  om 
han  vilde  læse,  hvad  der  stod  skrevet,  rakte  mig  derpaa  Haan- 
den  og  sagde: 

„Jeg  er  Løjtnant  Johannes  C*****  ved  Kongens  Regiment 
—  nu  har  De  hele  Hemmeligheden." 

Han  greb  sit  Glas,  stødte  til  mit  og  sagde:  „Paa  nærmere 
Bekendtskab!" 

Han  sagde  min  sin  Bopæl,  jeg  sagde  ham  min.  Han  saa  paa 
sit  Ur,  der  hang  i  en  Guldkæde  om  Halsen  og  skjult  mellem 
hans  spiselige  Batterier. 

„Klokken  er  snart  ni,"  sagde  han  og  tog  Masken  paa. 

Jeg  gjorde  ligesaa;  og  snart  var  vi  skilt  fra  hverandre  i  den 
mylrende  Dansesal. 

Jeg  havde  været  til  Grosserer  Smidts  fire  eller  fem  Gange, 
spillet  Whist  og  spist  „Smørrebrød  med  Variationer";  men  Jom- 
fru Marie  havde  jeg  ikke  set;  thi  hun  var  hos  en  syg  gift  Ku- 
sine i  den  anden  Ende  af  Staden.  Des  oftere  havde  jeg  hørt 
hende  nævne.  Grossereren  havde  et  Par  Gange  —  det  var  den 
ene  Gang  efter  en  lille  Slem  og  den  anden  lige  paa  Randen  af 
store  Slem  —  havde  han,  som  for  at  hidkalde  en  frelsende 
Genius,  raabt:  „Marie!  —  Naa,  det  er  sandt,  hun  er  der  henne." 

Madame  Smidt  havde  flere  Gange  ytret  sin  Utilfredshed  med 
Kusinens  Læge:  ,, Enten  haler  han  Sygdommen  ud,  eller  ogsaa 
er  det  hende  selv,  der  gør  sig  syg  —  Gud  forlade  mig!  bare  for 
at  skille  os  ved  Marie  —  jeg  længes  ordentlig  efter  hende  hver 
evige  Dag." 

Sønnen  i  Huset,  en  fjorten  Aars  Krabat,  sagde  en  Aften: 
„Jeg  gaar  bestemt  derhen  i  Morgen  og  tager  hende  med  Magt 
ud  fra  den  evige  Kusine." 

Og  den  yngste  Datter,  en  ti  Aars  forvildet  Tøs,  erklærede  en- 
gang rent  ud,  at  naar  Marie  nu  ikke  om  hjem  den  Dag  eller 
den  Dag,  saa  vilde  hun  hen  og  blive  der,  til  hun  fik  hende  med. 

,,Er  Marie  endnu  ikke  kommet  hjem?"  spurgte  baade  de  ældre 
og  de  yngre  Damer,  der  besøgte  Smidts. 

,,Der  er  kedeligt  nu  til  Smidts,"  hørte  jeg  de  unge  frem- 
mede Herrer  sige  til  hverandre,  naar  de  var  gaaet  derfra  og 

kommet  ud  paa  Gaden.  Det  var  da  ikke  sært,  om  jeg  ogsaa 
længtes  eifter  denne  Marie,  som  alle  kunde  savne. 

Nu  vidste  jeg,  hun  var  paa  Maskeraden,  og.  ventede,  at  min 
kvindelige  Løjtnant  nok  vilde  finde  hende:  han  skulde  da  være 
mig  en  Viser  i  den  talløse  Sværm;  thi  der  kunde  jo  være  flere 
sællandske  Bønderpiger;  og  det  var  der  ogsaa. 

Jeg  gik  Salen  et  Par  Gange  rundt;  der  var  ingen  Amazone. 
Nu  mønstrede  jeg  Logerne  Rad  for  Rad  —  endelig  opdagede  jeg 
dem,  jeg  søgte:  de  sad  ved  Siden  af  hverandre.  Jeg  hilsede  paa 
Spansk;  de  bemærkede  det  ikke;  de  var  tydeligt  nok  inde  i  en 
Materie,  over  hvilken  man  let  glemmer  Grand  d'Espagner  og 
alt  andet  stort  i  denne  vor  lille  Verden. 

I  min  Ungdom  var  det  en  gængs  Talemaade  om  en,  der 
uden  synlig  Aarsag  viste  sig  tankefuld,  forstummende,  inde- 
sluttet i  sig  selv:  ,,Han  falder  i  Amdam"  (Amdam  hed  dengang, 
hvad  nu  hedder  Stivelse).  Siden  siger  man:  „Han  falder  i  Sta- 
ver" og  ,,Han  falder  hen  i  de  grønne  Ærter".  Jeg  ved  ikke, 
hvilken  af  disse  ikke  ganske  betydningsløse  Figurer  jeg  skal 
anvende  paa  mig  selv;  men  nægte  vil  jeg  ikke,  at  jeg  engang 
imellem  vorder  pludselig  ligesom  tung,  ubevægelig,  sammen- 
presset som  Stivelse,  naar  den  bundfalder  sig,  at  jeg  stundom 
kan  befindes  saa  legemlig  slap,  løs  og  ,,stavrassied",  at 
jeg  tror,  man  kunde  blæse  mig  over  Ende,  og  at  jeg  af  og  til 
føler  mig  aandeligvis  henslængt  i  „det  grønne". 

Nu,  denne  —  somme  kalder  det  Aandsfraværelse;  jeg  kalder 
det  Aandens  Hjemmeværelse  —  den  kom  ogsaa  over  mig  paa 
Bjørns  Maskerade,  paa  Hofteatret,  under  Musikken  af  et  dob- 
belt Orkester,  mellem  tusinde  elegante  Herrer  og  Damer.  Jeg 
satte  Ryggen  til  Logen,  i  hvilken  de  lykkelige  sad,  og  saa  paa 
Dansen  og  Kommercen  uden  at  se  noget  af  det  alt  sammen. 
Af  mine  Drømmerier  —  som  ellers  slet  ikke  vedkom  denne  vir- 
kelige Historie  —  vaktes  jeg  ved  Synet  af  tvende  af  Hoved- 
stadens daværende  offentlige  Personer:  den  ene  „Peter  Bar- 
duun",  den  anden  ,, Admiralen"  alias  ,, Kongen  af  Preussen"; 
thi  han  lød  begge  Navne. 

Jeg  ved  ikke,  om  det  kan  forsvares  for  Humanitetens  Dom- 
stol saaledes  at  spille  en  vanvittigs  Dobbeltgænger;  min  Fø- 
lelse saarer  det,  og  det  var  mig  dengang  lige  saa  umuligt  at 
lé,  som  naar  jeg  trædes  paa  en  Ligtom.  Kongen  med  Papirs- 
stjernerne  paa  Brystet  og  Frederik  den  Stores  trekantede  Hat 
paa  Hovedet  standsede  tæt  foran  mig;  Peter  Barduun  med  sin 

rundpullede  Hat  dybt  ned  over  Øjnene  tæt  bagved  ,, Majestæten 
i  egen  Indbildning". 

„Attendez!  å  gauche!"  hviskede  Barduun,  og  begge  skottede 
ind  i  Logen  til  det  elskende  Par.  Derpaa  drejede  de  sig  helt 
om  imod  mig,  og  den  sidstnævnte  sagde:  ,, Usted,  gi'er  De  noget 
at  ræbe  af?" 

Jeg  rystede  paa  Hovedet  og  svarede:  „I  dorft  understand.'' 

Den  første  sagde:  ,,Har  De  læst  den  sidste  Hamborgs  Korre- 
spondent?" — 

Jeg  virrede  igen  med  Hovedet. 

„Da  har  den  medbragt  en  meget  vigtig  Nyhed:  Trondhjems 
Klokke  er  blevet  rørt;  det  vil  sige,  Knebelen  er  faldet  af  den."  — 

Jeg  gentog  mine  tre  engelske  Ord,  men  lagde  godt  Mærke 
til,  at  Barduuns  Øjne  var  uafladeligt  inde  i  Logen;  det  var 
altsaa  ikke  for  min  egen  Skyld,  jeg  blev  tiltalt  af  disse  selv- 
gjorte gale.  De  maa  virkelig  have  antaget  mig  for  en  Eng- 
lænder; thi  medens  Frederik  den  Store  opvartede  med  en  af 
den  vanvittige  Matroses  Talemaader  efter  den  anden,  hviskede 
Følgesvenden  paa  Tysk  til  ham:  „Det  er  hende  —  det  er  hende 
—  jeg  kender  Ringen  alt  for  godt  paa  hendes  lille  velsignede 
Finger."  — 

„Men  hvem  er  den  anden?"  vedblev  han  og  stillede  sig  ved 
Pillen  mellem  denne  og  den  næste  Loge. 

Kongen  af  Preussen  rystede  paa  Hovedet.  Men  nu  begyndte 
de  at  tale  et  mig  ganske  fremmed  Tungemaal,  og  Barduun  især 
med  stor  Ivrighed,  idet  han  idelig  skottede  ind  efter  Bonde- 
pigen. Endelig  sagde  han  paa  Fransk:  „Hent  nu  min  Vogn!  den 
med  blinde  Vinduer,  du  ved.  Tag  Kloschka  med  og  vær  her  om 
to  Timer!  Men  tag  nu  først  nøje  Kende  paa  hende,  at  I  ikke 
skal  bringe  mig  en  af  de  andre  Bondetøser!"  — 

,, Meget  vel,  Hr.  Greve!"  lød  Svaret,  og  dermed  slentrede  de 
videre. 

Vel  havde  de  tvende  Herrer  talt  saa  sagte,  at  de  ikke  har 
troet,  at  nogen  anden  kunde  opfange  noget  i  al  denne  uende- 
lige Tummel  og  Spektakel.  Men  jeg  har  altid  haft  en  meget 
skarp  Hørelse;  og  jeg  benyttede  nu  denne  Sans  saa  meget  flit- 
tigere, dom  jeg  snart  mærkede,  at  min  nye  Bekendt,  Løjtnan- 
ten, her  maatte  have  en  Medbejler.  Og  dette  „Hr.  Greve!"  til 
sidst,  denne  Plan  til  Bortførelse,  det  ubekendte  Sprog  med  de 
mange  y'er  og  ø*er  —  saa  meget  vidste  jeg,  at  disse  Vokaler 
er  fremherskende  i  det  Magyariske  —  alt  dette  henledte  min 

Mistanke  paa  en  vis  udeniandsk  Minister,  der  allerede  dengang 
begyndte  at  komme  i  Folkemunde  for  sine  Elskovseventyr. 

Jeg  vinkede  Løjtnanten  hen  til  mig  —  et  Par  Gange  for- 
gæves —  endelig  kom  han.  ,,Saa  De,"  sagde  jeg,  „de  to  Ka- 
raktermasker, som  nylig  stod  her  tæt  uden  for  Logen  og  kig- 
gede saa  tidt  hen  til  Dem?"  — 

„Nej,  hvad  for  Karaktermasker?"  — 

Jeg  nævnede  dem.  Han  havde  ingen  set  og  vilde  atter  til- 
bage til  sin  Hyrdinde.  Men  jeg  fortalte  ham  nu  alt,  hvad  jeg 
havde  hørt,  og  meddelte  ham  mine  Formodninger.  Han  ud- 
hvirvlede en  heftig  Forbandelse,  kastede  et  hurtigt  Blik  om  til 
den  elskede  Bondepige,  grundede  nogle  Sekimder  og  sagde: 
„Vil  De  gaa  omkring  paa  Gangen  herudenfor  LogenI  saa  kom- 
mer jeg  til  Dem." 

Vi  mødtes  der:  ,,Hør!"  sagde  han  hurtigt,  ,,her  er  Nøglen  til 
mit  Værelse;  og  her  er  den  til  mit  Chatol.  Vil  du  vise  mig  den 
Tjeneste  —  for  jeg  kan  ikke  forlade  Marie  —  at  tage  en  Karet 
og  hente  mig  to  Terzeroler,  som  ligger  ladte  inden  for  Klappen. 
Masken  kan  du  fly  min  Tjener  her;  og  kast  saa  Kappen,  han 
staar  med,  over  dig  —  ja,  jeg  siger  nu  du  til  dig,  og  sig  saa 
til  migl  for  vi  to  maa  ikke  ,,di-es"."  — 

Jeg  gjorde  efter  hans  Forlangende,  og  inden  en  halv  Time 
var  jeg  igen  paa  samme  Plet  med  Pistolerne.  Jeg  pikkede,  han 
kom  ud,  jeg  leverede  ham  disse  smaa  Lokomotiver,  og  han  for- 
varede dem  i  Folderne  af  sin  kvindelige  Krigerdragt. 

,,HørI"  sagde  jeg,  „du  har  selv  givet  mig  en  Vens  Rettig- 
heder —  hvad  har  du  i  Sinde?"  — 

,,Jeg  ved  det  ikke  bestemt,"  svarede  han,  ,,men  skal  Marie 
bortføres,  vil  jeg  med.  Jeg  vil  være  hendes  Duenna  paa  en 
Maade."  — 

„Men  betænk!"  sagde  jeg,  ,,han  er  Gesandt,  han  har  en  stor 
Ret  —  tag  dig  i  Agt  med  Pistolerne!"  — 

„Vær  ikke  bange!"  svarede  han,  „dem  har  jeg  blot  med  for 
det  værste  Tilfælde."  — 

,,Men,"  vedblev  jeg,  ,, endnu  eet:  vil  du  spille  Damerolle,  saa 
tal  endelig  ikke  med  saadan  grov  Mandfolkestemme!"  — 

„Du  har  Ret,"  sagde  han  med  forvendt  og  temmelig  jomfru- 
nalsk Røst;  ,,kom  til  mig  i  Morgen  Middag!  og  da  skal  du  faa 
at  vide,  hvorledes  dette  her  spænder  af  —  og  nu  Godnat!  God 
Fornøjelse!" 

Hermed  gik  han  igen  ind  i  Logen  og  jeg  ind  i  Dansesalen. 

Det  her  fortalte  var  alt  saa  sælsomt  og  saa  j,par  bricole'\ 

som  det  hed  i  Datidens  Modesprog,  at  det  gav  min  hele  Tanke- 
gang en  saadan  Retning  —  en  skæv  nemlig  eller  snirkelformig 
—  at  selve  Maskeraden  for  mig  tabte  sin  meste  Morskab.  Me- 
kanisk opbød  jeg  den  første  den  bedste  Dame  til  Dans,  og  me- 
kanisk gennemgik  jeg  Dansen,  og  meget  skoleret,  paa  det  nær, 
at  jeg  havde  glemt  at  danse  ned,  hvis  min  Meddanserinde  ikke 
havde  erindret  mig  derom. 

Da  jeg  havde  takket  af,  skred  jeg  hen  til  den  meromtalte 
Loge;  men  Parret  var  der  ikke.  Lige  saa  lidt  saa  jeg  mere  til 
Admiralen  og  Peter  Barduun.  Nu  fik  jeg  i  Sinde  at  se  Bort- 
førelsesscenen,  hvis  det  kunde  lykkes.  Da  det  altsaa  var  hen- 
imod  den  berammede  Tid,  forlod  jeg  Ballet,  aflagde  paa  be- 
hørigt Sted  den  spanske  Herlighed,  og  med  min  Kappe  om 
mig  stillede  jeg  mig  i  Nærheden  af  den  Portal,  hvor  Vognene 
indfandt  sig. 

Ikke  længe,  kom  ogsaa  en  rullende.  Et  Mandfolk  sprang 
fra  Portalen  hen  og  spurgte  Tjeneren,  der  stod  bag  paa: 
„Graf""*z?"  — 

,,Ganz  richtig,"  lød  Svaret. 

Balherren  for  tilbage  og  førte  øjeblikkelig  en  sællandsk 
Bondepige  til  Kareten,  ved  hvis  aabnede  Dør  Tjeneren  stod. 
Hun  hoppede  ind.  Kavaleren  vilde  følge  efter;  men  som  en  dea 
ex  machina  var  Amazonen  der,  greb  Herren  i  Nakken,  kastede 
ham  ind  imellem  Pillerne,  raabte  til  Tjeneren:  ,,HeraufI"  og 
til  Kusken:  „Fahr  zu  in  aller  Teufels  Namen!" 

Med  den  sidste  Stavelse  var  han  inde  i  Kareten,  Døren  luk- 
ket, Tjeneren  bag  paa,  og  Hestene  1  skarp  Trav. 

Jeg  gik  nu  hen  for  at  se  til  Fyren,  der  saa  ublideligt  var 
slængt  hen  i  Buegangen.  Han  var  ved  at  rejse  sig,  men  bandte 
og  gav  sig  imellem  hinanden.  Som  om  jeg  slet  ikke  havde  været 
Vidne  til,  hvad  der  var  foregaaet,  standsede  jeg  og  sagde:  ,,Hvad 
er  det,  er  De  kommet  til  Skade?  Skal  jeg  hjælpe  Dem,  min 
Herre?" 

Jeg  rakte  ham  min  Haand,  som  han  og  modtog,  og  ved  hvis 
Understøttelse  han  kom  til  at  staa  ret  op  paa  sine  Ben.  Han 
slap  nu  min  Haand  med  et  ,, mange  Tak!"  og  keg  og  lyttede 
efter  Kareten;  men  den  var  hverken  at  høre  eller  se. 

,,Har  nogen  overfaldet  Dem?"  spurgte  jeg. 

,,Aa  nej,"  svarede  han;  „jeg  vilde  springe  tilbage  fra  en 
Karet,  jeg  havde  fulgt  en  Dame  ud  i,  og  saa  faldt  jeg,"  her- 
med smuttede  han  ind;  og  jeg  gik  hjem,  grundende  ogsaa  paa 
dette  Optrin. 

Saa  meget  tyktes  mig,  jeg  kimde  faa  ud,  at  denne  Herre 
maatte  være  en  af  Grevens  Haandlangere,  der  havde  faaet  det 
Hverv  at  levere  Marie  i  hans  Hænder,  men  nu  saa  uventet 
havde  faaet  den  forvovne  Officer  til  Suppleant. 

Jeg  gik  hjem  og  lagde  mig;  men  kunde  ikke  falde  i  Søvn 
før  henimod  Dag.  Da  jeg  vaagnede,  viste  mit  Ur  to  efter  Mid- 
dag. Jeg  havde  da  sovet  over  mig  og  hastede  nu  med  at  ind- 
finde mig  hos  Løjtnant  C*.  Paa  det  af  ham  angivne  Sted  stod 
en  Soldat  og  blankede  Støvler. 

,,Er  det  ikke  her,  Løjtnant  C*,  bor?"  spurgte  jeg  og  pikkede 
i  det  samme  paa  Døren. 

,,Han  er  ikke  hjemme,''  svarede  Soldaten. 

,,Da  sidder  jo  Nøglen  i,"  indvendte  jeg. 

„Ja  det  er  min  Nøgle,"  sagde  han;  „men  hans  egen  har 
han  med  sig." 

„Ved  du  ikke,  hvor  han  er?"  vedblev  jeg;  „eller  naar  han 
kommer  hjem?" 

,,Nej!"  lød  Svaret,  ,,for  jeg  har  længe  ventet  ham;  men  han 
har  ikke  været  hjemme  siden  i  Aftes,  da  han  kørte  paa  Ma- 
skerade." 

Det  var  en  dejlig  Forklaringl 

Med  urolig  Nysgerrighed  og  langtfra  ikke  uden  Deltagelse 
besluttede  j-eg  at  spørge  efter  d«n  bortrøvede  Marie  hos  hin 
Kusine,  hvorvel  jeg  biet  ikke  kendte  denne.  Jeg  opsøgte  Bo- 
pælen og  bankede  paa.  Et  midaldrende  Mandfolk  aabnede  Dø- 
ren; han  havde  et  Tørklæde  bundet  om  Hovedet.  Jeg  spurgte, 
om  Jomfru  Smidt  var  hjemme? 

,.Maa  jeg  spørge,  hvem  jeg  har  den  Ære"  —  sagde  han.  — 

Stemmen  var  mig  bekendt  —  ganske  frisk  bekendt.  —  Jeg 
nævnede  mig  og  tænkte  efter,  hvor  jeg  vel  sidst  havde  hørt 
denne  Krimlen  paa  R.  Efter  et  Ophold,  under  hvilket  han  for- 
skende betragtede  mig,  sagde  han:  ,,Kan  jeg  ikke  udrette 
det?"  — 

,,Med  hvem  har  j  e  g  den  Ære  — "  spurgte  jeg  nu  noget  gna- 
derig. 

,,JensenI"  svarede  han. 

Der  er  efter  Vejviseren  over  tre  Hundrede  bosiddende  Jen- 
sener i  København;  jeg  var  altsaa  lige  klog  og  spurgte  endnu 
mere  knortet:  „Er  saa  Jomfru  Smidt  hjemme  eller  ikke?" 

,,Nej,  hun  er  ikke,"  svarede  han  og  gjorde  ét  lidet  Buk. 

Jeg  fulgte  straks  dette  Afskedsvink.  Og  endnu  inden  jeg 
havde  naaet  Gaden,  var  jeg  vis  paa,  at  denne  studsige  Person 

med  Turban  paa  Hovedet  var  den  samme,  som  havde  solgt 
Marie  til  Greven  og  blev  af  hendes  Kæreste  kastet  saa  værge- 
løst til  Gulvet. 

Jeg  gik  til  Grossererens.  Jeg  saa  ved  første  Øjekast,  at  man 
her  var  underrettet  om  Datterens  Forsvinden;  thi  de  to  eneste 
Ansigter  i  Stuen,  Mandens  og  Konens,  viste  en  læselig  Uro  og 
Bekymring  og  at  de  var  forlegne  med  mit  Besøg;  men  jeg  haa- 
bede  jo,  at  det  snart  vilde  blive  dem  velkomment. 

Jeg  gik  lige  til  Meningen,  sigende:  ,,Jeg  kan  give  Dem  nogle 
Underretninger  om  Deres  Datter,  og  er  de  ikke  de  allerbedste, 
saa  er  de  dog  bedre  end  slet  ingen.  Der  er  ingen  Tvivl  om,  at 
Jomfru  Smidt  jo  er  bortført  imod  hendes  Vidende  og  Villie  af 

den  ske  Gesandt  og  formodentlig  til  hans  Landsted,   om 

han  har  noget  — " 

Grossereren  tog  til  at  skælve,  og  hans  Kone  blegnede  —  ingen 
af  dem  var  straks  mægtig  for  at  fremføre  et  eneste  Ord. 

,,Men,"  vedblev  jeg,  „der  er  en  vis  Jensen,  som  nok  er  godt 
kendt  hos  Deres  Broderdatter,  Hr.  Smidt!  —  ved  Vestervold; 
hvem  er  han?"  — 

,,Han  er  Kommissionær,"  svarede  Grossereren;  ,,men  hvad 
kommer  det  min  arme  Datter  ved?"  — 

Det  sagde  jeg  ham  alt  sammen;  dog  fortav  jeg  af  en  naturlig 
Takt,  at  jeg  kendte  Amazonen,  hendes  virkelige  Køn  og  Navn. 
Jeg  ytrede  derimod,  at  hun  aabenbarlig  ikke  var  i  Forstaaelse 
med  denne  Seelenverkoper  af  en  Kommissionær,  men  maatte 
være  en  Veninde  af  Marie  og  sikkert  vilde  tjene  hende  til  Be- 
skyttelse. — 

Denne  Beretning  hjalp  lidet  eller  slet  intet  til  de  arme  For- 
ældres Beroligelse;  thi  de  var  mere  tilbøjelige  til  at  anse  Kom- 
missionæren for  uskyldig  end  den  mystiske  Skjoldmø.  Efter 
nogen  Betragtning  fattede  Grossereren  den  Beslutning  at  søge 
den  højeste  Autoritet  om  Bistand  mod  den  ved  Gesandtskabs- 
helligheden  mægtige  Udlænding. 

Jeg  ilede  atter  hen  til  min  Løjtnants  Bopæl.  Der  mødtes  jeg 
med  Regimentsadj utanten,  der  kom  for  at  forkynde  ham  Ar- 
rest for  Udeblivelse  fra  Tjenesten  —  endnu  var  han  ikke  kom- 
met, men  havde  ladet  sin  Uniform  afhente  af  en  ubekendt. 

Jeg  vendte  tilbage  til  Grossererens  —  han  havde  ikke  kunnet 
faa  Audiens  før  næste  Formiddag.  Følgelig:  jeg  maatte  stille 
min  Nysgerrighed  i  Bero;  og,  som  med  fremmede  Anliggender 
gerne  er  Tilfældet  —  jeg  blev  lidt  mere  ligegyldig  ved  det 
hele,  end  jeg  selv  syntes  mig  at  burde  være. 

Jeg  gik  nu  hjem  for  at  studere;  men  det  vilde  alligevel  ikke 
glide,  hvorfor  jeg  søgte  en  Restauration  for  at  læse  Bladene. 
Jeg  var  paa  een,  jeg  var  paa  en  anden  og  en  tredie,  men  fik 
intet  læst;  thi  alle  Vegne  talte  man  kun  om  hin  Maskerade- 
nattens vigtigste  Begivenhed.  Ved  min  Indtrædelse  paa  det 
første  Sted  var  den  endnu  en  Hemmelighed;  men  straks  efter 
kom  en  af  disse  Lediggængere  og  Nyhedskræmmere,  som  de 
større  Stæder  aldrig  mangler,  og  som  sætter  deres  højeste  Ny- 
delse og  eneste  Ære  i  at  være  de  første  ,,med  grønne  Ærter" 
—  som  det  dengang  hed  i  Modesproget. 

Vor  „Grønærtemand"  var  ikke  vel  komimet  ind  af  Døren,  før 
han  stakaandet  og  ængstelig  —  nemlig  over  at  en  anden  kunde 
være  kommet  først  —  spurgte:  ,,Ved  De  det,  mine  Herrer!  har 
De  endnu  ikke  hørt  det?"  — 

„Hvad  for  noget?"  lød  det  fra  flere  Mimde.  — 

,,At"  —  klemte  han  paa  af  alle  Kræfter  —  ,,at  Grev  *****z 
i  Nat  fra  Maskeraden  har  bortført  en  Dame.  Han  var  klædt  som 
en  Amazone,  som  Lagertha  i  Balletten,  De  ved  — " 

,,—  Hvad  for  en  Dame?"  raabte  man  i  Munden  paa  hver- 
andre — 

,,Det  ved  man,"  svarede  han,  „endnu  ikke  med  afgjort  Vis- 
hed. Imidlertid,  saa  meget  er  vist,  at  det  er  en  Baronesse,  hvis 
Fader  har  et  Stamhus  i  Fyen.  Ja  det  er  en  Himmelhund  —  den 
"••*z!  Baronessen  og  hendes  virkelige  Kæreste  —  det  skal  være 
en  mecklenborgsk  Adelsmand  —  de  vil  forlade  Ballet,  kommer 
ud  i  Portalen,  og  Baronessen  er  allerede  inde  i  Vognen,  de 
havde  bestilt,  saa  kommer  Greven  og  vil  ind  efter,  Mecklen- 
borgeren  ta'er  ham  i  Brystet,  men  Greven  trækker  en  Dolk  og 
giver  ham  et  Puf,  og  han  falder,  og  Greven  ind  i  Vognen,  og 
den  af  Sted  — " 

,, —  Stak  han  ham  ihjel?"  raabte  man.  — 

,,Ikke  paa  Stedet,"  sagde  Fortælleren,  ,,men  han  kan  ikke 
leve;  Winsløv  har  selv  sagt  det,  han  ligger  paa  Hospitalet  — " 

„ —  Men  Baronessen?"  spurgte  en,  „gjorde  hun  ingen  Mod- 
stand? Skreg  hun  ikke  om  Hjælp?"  — 

,,Hun  gjorde  Fanden,  skreg  hun,"  svarede  vor  „Ardelio"  — 
,,det  var  en  Aftale  mellem  hende  og  Greven,  for  hun  var  blevet 
charmeret  i  ham;  men  hun  spiller  rigtignok  en  net  Svikkel."  — 

,,Men,"  spurgtes  igen,  ,,hvor  mon  han  førte  hende  hen?" 

,,Ih!"  lød  Svaret,  ,,til  hans  Hotel  i  gaden.  Der  kan  ikke 

Kongen  selv  ta'e  hende  fra  ham;  han  er  Gesandt."  — 

„Men  har  han  ikke  sin  Gemalinde  her  hos  sig?" 

„Pyhl  Saadan  noget  det  har  hun  just  sine  Løjer  af;  hun 
hjælper  gerne  til  med." 

Jeg  tav  og  listede  hen  til  det  andet  offentlige  Sted.  Her 
vidste  man  dog  saa  meget,  at  det  var  en  Jomfru  Smidt,  der 
var  bortført;  men  derhos,  at  Faderen  havde  selv  solgt  hende 
til  Greven  for  tyve  Tusinde  Specier,  for  han  stod  paa  Nippet 
at  spille  Fallit. 

Paa  det  tredie  Sted  var  det  Moderen,  som  havde  været  med 
paa  Maskeraden  og  selv  leveret  hende  i  Grevens  Hænder. 

Tidlig  den  næste  Dag  førte  en  Forretning  mig  igennem  den 
Gade,  hvor  Grosserer  Smidts  boede.  Ligesom  jeg  er  kommet  i 
Nærheden  af  hans  Hus,  kører  en  brillant  Ekvipage  frem  og 
holder  for  Porten;  en  Tjener  i  kostbart  Liberi  hopper  af  og 
spørger  en,  som  just  kommer  derudfra,  om  dét  ikke  var  her. 
Grosserer  Smidt  boede? 

,,Paa  anden  Sall"  lød  Svaret.- 

Tjeneren  gik  ind,  og  jeg  videre.  Jeg  keg  ind  i  Kareten;  den 
var  tom.  Det  var  mig  paafaldende.  Jeg  standsede,  vendte  et 
Par  Skridt  tilbage  og  spurgte  Kusken,  hvem  Ekvipagen  til- 
hørte. 

„Kann  nicht  verstehen,"  brununede  han  og  virrede  med  den 
uhyre  Bjørneskindshue. 

Jeg  spurgte  da  paa  Tysk;  men  Larmen  af  en  forbikørende 
Vogn  tillod  ham  ikke  at  høre  mig.  Jeg  vilde  have  gentaget  mit 
Spørgsmaal,  da  Grossereren  traadte  til  Vogndøren,  aabnede  og 
steg  ind;  Tjeneren  lukkede  efter  ham,  sprang  bagop,  og  Kareten 
rullede  bort.  Jeg  blev  ganske  nysgerrig;  men  det  var  en  upas- 
sende Tid  at  gaa  ind  til  Grossererens.  Medens  jeg  endnu  stod 
og  gabede  efter  Vognen,  kom  en  Bekendt  til  mig.  Jeg  spurgte, 

og  han  nævnede   den   ske   Minister  som   Ejer   af   denne 

glimrende  Befordring. 

,,Men  hvem  var  det,"  spurgte  nu  han,  ,,som  steg  op  i  Vog- 
nen? Du  stod  da  lige  ved  —  kendte  du  ham  ikke?"  — 

Jeg  sagde  ham,  at  det  var  den  selv  samme,  hvis  Datter  skulde 
være  bortført  af  Ministeren.  Dette  var  en  Efterretning  af  stor 
Vigtighed  for  min  Fyr  —  thi  han  var  ogsaa  et  Medlem  af  Ny- 
hedskræmmerlavet  —  og  hurtig  forlod  han  mig  for  paa  be- 
hørige Steder  at  føre  disse  friske  Varer  til  Torvs. 

—  Efter  at  have  forrettet  mit  Ærinde  gik  jeg  hjem,  satte  mig 
til  at  læse,  og  over  Arianer  og  Eutychianer  glemte  jeg  for  en 
Tid  baade  Ministre,  Grosserere  og  bortførte  Piger. 

Et  Brev  fra  mit  Hjem  af  ubehageligt  Indhold,  hvilket  jeg  er- 
holdt, da  jeg  sad  ved  Kirkemødet  i  Nicæa,  bidrog  ikke  lidet  til 
at  bortdrage  mine  Tanker  fra  andres  Sager.  Først  langt  hen 
paa  den  følgende  Dag  faldt  det  mig  ind  at  undersøge  den  her 
omhandlede.  —  Jeg  søgte  først  min  Løjtnant  —  nej!  han  var 
endnu  væk.  Jeg  gik  til  Grosserens  —  Himmel  og  Jord!  — 

Hæderlige  Læserl  dydslrede  Læserinde!  tilgiv,  om  jeg  har 
forskrækket  Dem  med  denne  æstetiske  Knaldhætte!  men  dersom 
De  havde  set,  hvad  jeg  saa  —  der  kunde  gerne  være  undslup- 
pet en  af  Dem  en  gevaltig  Trumf  og  en  anden  et  „Ih!"  For, 
som  jeg  nu  skal  beskrive  Dem  —  men  —  det  bliver  dog  det 
fornuftigste,  at  jeg  i  denne  Historie  gaar  frem  i  kronologisk 
Orden.  Og  vil  jeg  da  saa  give  mig  til  at  fortælle,  hvad  Løjt- 
nant c*"****  nogle  Dage  efter  Slutningsscenen  hos  Grosserer 
Smidts  fortalte  mig. 

„Ser  du,"  sagde  han,  ,,da  jeg,  i  Stedet  for  den  tyvebrændte 
Hund,  den  Jensen,  sprang,  ind  til  Marie  i  Vognen,  blev  hun 
rigtignok  forskrækket,  paa  en  Maade,  og  raabte:  ,,Gud!  hvad 
har  du  i  Sinde?  Det  gaar  aldrig  an,  at  du  følger  med  til  Ku- 
sines —  og  hvor  blev  Jensen?"  —  For  ikke  at  gøre  hende  endnu 
mere  ban^e,  løj  jeg  for  hende  og  sagde,  at  det  var  en  Aftale 
mellem  ham  og  mig,  og  at  jeg  ikke  skulde  følge  hende  længer 
end  til  Gadedøren.  —  Ikke  længe  efter  standsede  Kareten,  en 
Port  aabnede  sig,  vi  kørte  ind.  Porten  faldt  til  igen,  og  Kareten 
holdt. 

,,Hvad  er  det?"  raabte  Marie,  „har  han  kørt  fejl?  — " 

Men  jeg  hviskede  til  hende:  „Kun  rolig!  nu  kan  det  ikke 
være  anderledes  —  jeg  forlader  dig  ikke,  før  alt  har  klaret  sig." 

Jeg  tog  hendes  Arm  under  min  og  førte  hende  —  hun  ry- 
stede. Stakkel!  —  efter  en  Tjener,  som  kom  os>  i  Møde  med  et 
tredobbelt  Lys  i  en  massiv  Sølvstage  og  viste  os  ind  i  et  pragt- 
fuldt Værelse,  hvorpaa  han  forlod  os.  — 

Det  var  godt  nok,  paa  en  Maade;  alligevel  var  jeg  ikke 
ganske  rolig,  som  jeg  bildte  Marie  ind;  og  fandt  jeg  derhos,  at 
jeg  dog  blev  nødt  til  at  forberede  hende  paa,  hvad  der  kunde 
komme.  Jeg  ledte  hende  til  Sæde,  vi  tog  Maskerne  af,  og  jeg 
sagde  hende  blot  saa  meget,  at  Jensen  havde  ført  hende  til  den 
urigtige  Vogn,  og  det  med  Vidende  og  Villie;  og  at  jeg  derfor 
havde  ^ødt  ham  til  Side  for  selv  at  følge  med  som  hendes  Be- 
skytter i  hvilket  som  helst  Tilfælde. 

„Men.  min  Gud!  hvor  er  vi  da?"  hviskede  hun,  næppe  dri- 
stende sig  til  at  lade  Øjnene   løbe   omkring  1  Værelset,   hvis 

ri^e  Udsmykning  en  Lysekrones  Glans  fremstillede  endnu  mere 
glimrende. 

Inden  jeg  kunde  hitte  paa  Svar,  blev  min  Opmærksomhed 
henvendt  til  en  Lyd  som  af  knirkende  Støvler  tæt  bag  ved  os 
i  næste  Værelse.  Marie  trykkede  sig  ind  til  mig. 

,,Kun  rolig,  min  dyrebare  Pige!"  sagde  jeg  saa  højt,  at  Lu- 
reren bag  ved  —  hvis  der  var  en  saadaji  —  skulde  høre  det; 
„det  hele,  tro  du  mig!  er  en  Fejltagelse,  som  sikkert  snart  vil 
opklares." 

„O,  Gud  ske  Lov  for  dig!"  raabte  hun  og  gav  mig  uanmodet 
tre,  fire  Kys,  der  virkelig  var  brændende,  paa  en  Maade. 

Det  knirkede  igen  derpaa,  og  straks  derinde  aabnedes  en 
Dør,  og  med  knirkende  Fjed  indtraadte  Grev  *****z,  hvis  Ansigt 
var  mig  vel  bekendt.  Det  udtrykte  nu  Forundring  og  godmodigt 
Skælmeri;  og  med  en  let  Hilsen  nærmede  han  sig  hastig, 
sigende:  „Jeg  anser  mig  for  meget  lykkelig  her  saa  uventet 
at  se  to  saa  skønne  Damer"  — 

„—  Deres  Excellence!"  faldt  jeg  ind,  ,,vil  naadig  undskylde, 
at  vi  paa  en  Maade  fornærmer  Gesandtskabsretten!  men  det 
hele  ligger  deri,  at  vi  kom  i  den  urigtige  Vogn,  og  —  derfor  tør 
vi  maaske  bede  om  at  føres  med  samme  høje  Befordrijig  til  vort 
rette  Hjeml  — " 

,,Paa  Øjeblikket  — "  han  ringede,  ,,—  men  saa  meget  faar 
jeg  dog  for  Brugen  af  min  Ekvipage,  at  jeg  erfarer,  hvem  det 
er,  der  har  saa  behageligt  overrasket  mig." 

Med  et  af  disse  Hofsmil,  der  altid  kan  betyde,  hvad  det  skal 
være,  fløj  hans  Blik  fra  den  ene  til  den  anden  af  os  og  fæ- 
stede sig  til  sidst  ved  mit  Kindskæg.  —  Jeg  havde  forklaret 
ham,  hvem  min  Dame  var,  og  vilde  til  at  gøre  det  samme  for 
mit  eget  Vedkommende,  da  han  med  et  sarkastisk  Smil  fore- 
kom mig,  sigende: 

,,Min  dejlige  ubekendte!  Deres  Skønhed  har  noget  vist,  som 
virkelig  maa  gøre  en  Tilbeder  frygtsom;  disse  Bakkenbarter  im- 
ponere mig  i  det  mindste;  og  jeg  maa  tilstaa,  at  jeg  aldrig 
havde  forestillet  mig  de  skandinaviske  Amazoner  saa  man- 
dige." 

,,Hr.  Greve!"  svarede  jeg,  „en  Æresmand  maa  ikke  miskende 
mig,  fordi  jeg  er  kun  Løjtnant  c******  ved  Kongens  Regiment  — " 

—  „Ah!"  sagde  han  smaaleende,  „jeg  miskender  ingen,  fordi 
han  har  en  Amourette  — " 

,, —  Om  Forladelse,  Excellence!"  afbrød  jeg  ham,  ,,min  er 
en  Amour;  og  der  staar  intet  i  Vejen  for  en   Mariage   uden 

Samtykke  af  min  Kærestes  Fader;  thi  endnu  ejer  jeg  ikke  farlig 
meget  mere  end  Løjtnantsepauletteme.  — " 

Greven  kastede  et  stjaalent  Blik  til  Marie,  et  smilende  til  mig 
og  sagde:  ,,Naar  De  altsaa  havde  den  forhaabede  Svigerfaders 
Samtykke,  saa  var  jo  intet  i  Vejen  — " 

,, —  Jo,  Kongens  ogsaa,"  sagde  jeg.  -r- 

Han  kastede  et  spekulativt  Blik  til  Loftet,  gik  til  Døren  og 
ringede;  en  Tjener  aabnede,  og  paa  Befaling  „Forspændt!"  luk- 
kede  igen. 

,,Hr.  Løjtnant  von  c******I"  siger  han,  ,, dersom  De  og  Kæ- 
reste ikke  skulde  kede  Dem  ved  at  være  en  Times  Tid  alene, 
saa  vil  jeg  bede  Dem  at  tage  til  Takke  —  men  Deres  Uniform? 

—  Maaske  De  ønsker  Dem  hjem  —  eller  vil  De  have  den  hentet 

—  saa  er  ogsaa  her  et  Værelse  til  Omklædning.  — " 

„—  Jeg  ved  næppe,"  svarede  jeg,  ,,om  jeg  tør  benytte  saa 
megen  Godhed  — " 

Han  ringede  atter;  Tjeneren  kom,  og  jeg  gav  ham  Besked 
til  min  Oppasser.  Grevens  Vogn  kørte  for  —  han  tilnikkede  os 
hver  et  Farvel.  —  Kaffen  kom  ind  —  Marie  skænkede  —  den 
smagte  mig  som  Nektar,  paa  en  Maade  —  den  kom  jo  fra  min 
Hebes  Haand.  Hvad  Grevens  pludselige  Bortkørsel  havde  at  be- 
tyde, anede  mig  dunkelt. 

Min  Uniform  hidkom  saa  længe  før  Greven,  at  min  Omklæd- 
ning var  fuldført,  da  han  indtraadte  med  det  overraskende  Bud- 
skab, at  den  ene  Hindring  for  vor  Forbindelse  var  hævet,  og  at 
de^  nødvendige  Dokumenter  inden  næste  Middag  vilde  være  ud- 
færdigede. 

,,Den  anden  Sten,"  lagde  han  til,  „kan  dog  vel  ikke  være 
vanskeligere  at  hæve  end  den  første;  og  De  vil  vel  tillade  mig 
et  Forsøg!" 

Han  gav  os  ej  engang  Tid  til  at  ytre  vor  Taknemmelighed, 
men  vipsede  igen  til  Døren.  Med  Trykkeren  i  Haanden  vendte 
han  sig  og  sagde.  ,,Jeg  har  meldt  Dem  hos  Grevinden  —  hun 
vil  gøre  sig  en  Fornøjelse  af  et  saa  interessant  Bekendtskab  — 
d  revoir!" 

Ej  heller  fik  vi  Tid  til  at  sværme  over  den  Lyksalighed,  der 
nu  ikke  længer  kunde  anses  for  problematisk;  thi  en  Betjent 
kom  straks  for  at  føre  os  til  Hendes  Naade. 

Grevinden  —  en  ret  smak  Dame  af  Middelalder  —  modtog 
os  med  et  Smil,  som  jeg  kan  kalde  indholdsrigt;  thi  for- 
staar  jeg  mig  ellers  noget  paa  Ansigtets  Solskinsvejr, 
da  var  dette  Grevindens  ikke  ganske  rent,  men  blandet  med  en 

og  anden  lille  Blaane  eller  Taageplet.  Hvad  enhver  af  dem 
havde  at  betyde,  var  saa  meget  vanskeligere  at  bestemme,  som 
de  for  hurtig  over,  og  hendes  Tale  stod  i  slet  ingen  ForbindelBe 
med  dem.  Imidlertid  tyktes  mig,  at  en  var  Skinsyge,  en 
krænket  Kærlighed,  og  endnu  en  gammel  Kummer. 
Men,  som  sagt,  hun  talte  saa  vakkert  og  med  en  Finhed  uden 
Tvetydighed,  at  min  Marie  fortrylledes  af  hende,  som  hun  siden 
fortalte  mig.  Kun  naar  Grevinden  omtalte  sin  Mand  —  hvem 
hun  stedse  nævnede  Grev  •****z  —  var  hendes  Hjerteemening 
ikke  ganske  klar;  og  ved  saadanne  Lejligheder  —  der  jo  nød- 
vendig ofte  forekom  —  viste  sig  Taagepletteme  hyppigere  end 
ellers. 

,,Det  er  Grevens  store  Fornøjelse,"  sagde  hun  blandt  andet, 
,,at  bringe  Forbindelser  i  Stand,  og  han  er  næsten  altid 
heldig.  Denne  —  det  er  jeg  forud  vis  paa  —  kan  ikke  mislykkes 
ham,  da  han  først  har  erholdt  allerhøjeste  Bifald;  endskønt 
han  har  væddet  med  mig  paa  det  modsatte  om  noget  ret  be- 
tydeligt. Vinder  han,  da  ved  jeg  og  — "  her  smilte  hun  hartad 
fortroligt  til  min  Kæreste  —  „hvorledes  han  vil  anvende  mine 
Penge,  og  taber  han,  behøves  ingen  Penge  til  det  antydede 
Øjemed." 

Jeg  forstod  straks,  hvad  det  var  for  et  Øjemed,  men  lod  mig 
ikke  mærke  dermed;  saa  meget  mindre,  som  jeg  af  flere  Grunde 
vilde  modsat  mig  et  saadant. 

Det  har  ofte  forundret  mig  at  se  de  idelig  gentagne  Besvæ- 
ringer over  ,, Selskabstonen",  eller  den  Slags  Konversation,  som 
føres  i  blandede  Samkvem.  Man  siger,  at  et  saadant  Snakke- 
parti  er  endnu  løsere,  lettere,  flygtigere  end  et  Spilleparti.  Det 
er  det  virkeligt;  men  endog  under  dette  Hensyn  alene  har  Pas- 
siar Fortrin  for  Spil.  Thi  ligesom  man  af  en  slet  Bog  i  det 
mindste  kan  lære,  hvorledes  en  god  Bog  ikke  bør  være,  saa- 
ledes  giver  endog  den  floveste  Samtale  noget  Udbytte.  Men 
er  den  livlig,  vittig,  sindrig,  da  opvejer  en  saadan  Time  en 
hel  Vinters  Spilleaftener.  Nu,  en  mig  saa  behagelig  Time  var 
det  og,  jeg  her  tilbragte,  lige  indtil  Greven  kom  med  Maries 
Fader. 

„Min  Engel!"  raabte  han  til  Grevinden,  „De  har  tabt  Væd- 
demaalet";  og  til  Marie  og  mig:  ,,Jeg  gratulerer  Dem;  i  Mor- 
gen vil  det  skønne  Baand  vorde  knyttet.  Jeg  udbeder  mig  Til- 
ladelse at  overvære  Bryllupsceremonien,  som  vil  foregaa  hos 
Hr.  Grossererens!" 

Min  elskede  blev  saa  overrasket,  at  hun  var  en  Besvimelse 

nær.  Men  da  hun  var  kommet  til  Rette,  og  vi  ret  af  Hjertet 
havde  takket  den  mægtige  Befordrer  af  vor  Lykke,  ilede  vi 
med  min  Svigerfader  hjem  til  hans,  hvor  vi,  paa  en  Maade, 
svømmede  i  et  Hav  af  Fryd  og  Glæde." 

Saaledes  fortalte  den  lyksalige  nygifte  Mand.  Og  jeg  vil  alene 
tilføje,  at  da  jeg,  uden  at  vide  dette,  traadte  ind  til  Grosserer 
Smidts,  var  Vielsen  til  Ende  og  Gratulationerne  i  Gang,  og  at 
Greven  ledsagede  sin  med  et  kostbart  Smykke  til  Bruden. 

Nu  er  min  Fortælling  ude;  og  hvorvel  den  begyndte  alvor- 
ligt, paa  en  MaAde,  saa  haaber  Jeg  dog,  at  den  ender  paa  en 
Maade,  som  ikke  vil  mishage  mine  Læsere  og  Læserinder. 


Trykt  i  „KornmodD",  1899. 


o  • 


HANNIBAL^ 

ET  HISTORISK  MALERI 


•  Første  Billede. 
Den  niaartge  Hannibal  sværger  Romerne  Had  til  Døden. 


Vi  ser  her  for  os  det  indvendige  af  et  kartcigisk  Tempel, 
hvis  Loft  og  Vægge  er  sirede  med  monstrøse  Figurer  i  ophøjet 
Arbejde  og  med  utydelige  Skrifttegn.  Midt  i  Baggrunden  viser 
sig  et  frygteligt  Afgudsbillede  —  formodentlig  den  tyriske  Her- 
kules —  derunder  et  blodbestænkt  Alter.  Bag  ved  dette  staar 
tvende  Præster  i  lange  hvide  Talarer,  og  ved  begge  Enderne 
de  tvende  Schofeter  i  deres  purpurrøde  Embedsdragt.  Foran 
Alteret  ser  vi  Profilen  af  en  midaldrende  Mand,  en  pønisk  Hær- 
fører. Hans  venstre  Haand  er  oprakt  mod  Gudens  Billede,  og 
hans  højre  svæver  over  Hovedet  paa  en  halvvoksen  Dreng, 
der  knæler  paa  Alterets  Fodtrin;  da  denne  vender  os  Ryggen, 
kan  vi  alene  tænke  os  Udtryk^ket  i  hans  Aasyn  af  barnlig  Ær- 
bødighed for  Guderne,  dunkel  Anelse  om  tilkommende  Storhed, 
Stolthed  over  en  saadan  Udmærkelse  1  saa  ung  en  Alder  at 
vorde  stedet  til  Eds,  en  saadan  Eds  Aflæggelse;  og  i  alle  disse 
Følelser,  og  over  dem  alle.  Glæden  over  den  forestaaende  Rejse, 
den  Vaabenpragt,  han  nu  hver  Dag  vil  have  for  Øje,  tillige 
med  alle  de  Vidundere,  der  venter  ham  i  det  fabelagtige  Hispa- 
nien,  om  hvilket  Land,  dets  himmelhøje  Bjerge,  uendelige  Sko- 
ve, guldene  Strømme,  frygtelige  Uhyrer,  og  endnu  frygteligere 
Mennesker  hans  Amme  har  fortalt  ham  saa  mange  rædsom- 
skønne Historier.  Virkelig:  det  er  snildt  af  Maleren,  at  han  kun 
viser  os  Hannibals  Nakke;  thi  slig  en  Blanding  af  Følelser  be- 
stemmer Penselen  endnu  svagere  end  Pennen. 

Hvo  er  Krigeren,  der  bøjer  sig  over  den  knælende?  hvem 
anden  end  Hamilkar,  Hannibals  Fader?  Men  vi  opdager  i  dette 
barske  Aasyn  intet  Træk  af  Faderlighed;  tværtimod,  vredt  stii^ 

rer  han  ned  paa  Drengen,  som  om  hans  Øje,  lig  en  Lynstraale, 
vilde  fare  ud  af  sin  Hule  og  gennembore  ham;  af  den  haJvtaab- 
nede  Mund  synes  vi  at  se  Forbandelser  udfare?  jal  men  det  er 
Romerne,  han  forbander;  det  er  den  rædsomme  Ed,  han  fore- 
siger  Sønnen;  dette  lynende  Blik  gælder  hans  Fædrelands  ufor- 
sonlige Fjender.  Hvad  har  Faderkærlighed  her  at  bestille?  her, 
hvor  Krigeren  indvier  Krigerbamet  til  den  blodige  Dont,  til 
alle  Krigens  Furier;  hvor  han  ved  sine  Besværgelser  uddriver 
Kærlighed,  Menneskelighed,  Forsonlighed  af  det  unge  Hjerte 
for  at  fylde  det  med  denne  eneste  Følelse  —  Hævn!  Det  er  den 
gamle  Tiger,  der  lærer  Ungerne  at  myrde,  sønderrive.  —  Dog 
nej!  ikke  saa  haard  en  Lignelse!  thi  hvad  er  det  vel,  der  gør 
Hamilkar  grusom?  er  det  blot  instinktmæssig  Blodtørst?  Ingen- 
lunde! det  er  derimod  en  Følelse,  som  har  frembragt  de  uegen- 
nyttigste, mest  heroiske  Dyder;  det  er  Fædrelandskærlighed,  der 
opofrer  Livet,  og  om  der  er  noget  kærere  end  dette.  Den  selv 
samme  Følelse,  med  hvilken  Decieme  devoverer  sig,  og  Fabius 
Kunktator  gør  mere  end  de  —  sætter  Navn  og  Rygte,  sætter 
Æren  i  Vove.  —  Ak!  at  saa  herlig  en  Frugt  skal  opelskes  ved 
Blod!  at  Had  og  Kærlighed  skal  bo  tilsammen  i  de  ædleste 
Hjerter! 

Kunde  du,  o  forblindede  Fader!  kige  ind  gennem  Fremtidens 
Taage  og  se,  hvorlunde  du  nu  arbejder  paa  Roms  Vælde  og 
undergraver  Kartagos;  se  hvilken  Skæbne  du  bereder  din  Søn, 
se  ham  forjaget  fra  sit  Fædreland,  forfulgt  af  sine  Fjender, 
se  ham  gammel,  nedbøjet  af  Kummer  og  Møje,  haabløs  tømme 
Giftbægeret  —  men  du  gør  hvad  dig  Ret  synes  —  hvad  kan 
Mennesket  gøre  mere? 


Andet  Billede. 
Saguntum  ødelægges. 


Saa  udspringer  de  alt  —  de  blodige  Laurbær!  —  Ynglingen 
glemmer  ikke,  hvad  Barnet  svor.  Den  lille  Hannibal  leger  ikke 
længer  med  Træsabel  og  udskaame  Soldater;  den  store  Hanni- 
bal leger  nu  med  levende,  med  Ild  og  med  skarpen  Sværd:  han 
ødelægger  en  Stad;  han  udsletter  et  Folk  af  Jorden. 

Dette  er  Forspillet  til  den  anden  puniske  Krig,  den  atten- 
aarige  Kamp  paa  Liv  og  Død  —  det  første  Offer  til  Hamilkars 
Manes Saguntum  brænder.  — 

I  Forgrunden  bemærker  vi  en  Del  af  den  puniske  Belejrings- 
hær  og  Værkerne  til  Byens  Erobring:  hist  til  venstre  ser  vi 
Nedgangen  til  en  Mine,  der,  om  Stormen  over  Jorden  skulde 
glippe,  skal  bringe  Fordærvelsen  nedenfra,  som  om  Taxtarus 
selv  opspyede  sine  Furier.  Men  dette  er  overflødigt  nu;  uden  for 
Skakten  staar  allerede  de  tilbagekomne  Sappører  med  Hakker 
og  Spader,  de  støvede,  af  Sved  furede  Ansigter  henvendte  mod 
Staden;  „De  griner  af  svarten  Fjæs"  —  saaledes  ler  Djævlene, 
naar  en  Verden  forgaar.  —  Her  ser  vi  Murbrækkeren  med  sit 
hornede  Væderhoved  af  haarden  Staal,  hængende  i  Kæder  fra 
det  uhyre  Mastetræ,  en  afbarket  Eg.  Dens  Værk  er  fuldbragt: 
foran  den  er  nedstyrtet  et  Stykke  af  Muren,  en  Kolonne  staar 
i  Begreb  med  at  trænge  ind  gennem  Aabningen.  —  Til  højre 
fremblinker  et  Stykke  af  Ebrofloden,  bærende  en  Række  af 
Krigsskibe,  hvis  lange  spidse  Staalnæb  alle  sigter  mod  Byen. 
Over  de  høje  Rælinger  f remrager  hjelmdækkede  Hoveder;  i 
Takkelagen  hænger  nysgerrige  Skibsdrenge.  Lad  os  med  dem 
betragte  det  frygtelige  Skuespill  —  Akl  den  skønne  Stadl  se 
hvor  Ilden  kappes  med  Hannibals  Soldater  om  at  tilintetgøre 
dette  stolte  Minde  om  græsk  Kultur  og  Vindskibelighed!  Fra 
Vinduer  og  Døre  udvælter  Røghvirvlerne,  efterfulgte  af  Vul- 
cani  røde  Tunger,  der  graadige  slikker  op  ad  Murene.  Men 
hvor  er  de  ulyksalige  Indvaanere,  Stadens  Mure,  den  tykke 
Damp  skjuler  dem  for  vore  Øjne;  vi  kaji  blot  tænke  os  de  Ræd- 
selsscener, der  sker  inde  i  dette  uhyre  Baal.  Kun  een  fremstil- 
ler sig  som  et  Tegn  paa,  hvad  der  foregaar  derinde:  fra  Ran- 
den af  et  Tempels  flade  Tag  staar  en  Mand  med  en  img  Kvinde 
—  formodentlig  hans  Hustru  —  i  den  ene  Arm  og  et  Barn,  som 
omslynger  hans  Hals,  i  den  anden;  han  har  allerede  hævet  Fo- 
den for  at  styrte  sig  med  sin  elskede  ned  i  Dybet. 

Hvor  er  Sejrherren?  hvor  er  Hannibal,  Ophavsmanden  til  al 
denne  Jammer?  her  staar  han,  omgiven  af  sine  fornemste  Offi- 
cerer. Hans  Stilling  er  saa  rolig  —  een  Haand  i  Barmen,  en 
anden  paa  Ryggen  —  hans  Blik  saa  ligegyldigt,  som  om  han 
var  Tilskuer  ved  et  hverdags  Skuespil;  men  han  ser  jo  ej  heller 
paa  Sørgespillet  i  Saguntum;  højere,  langt  hen  udover  den 
brændende  Stad  meder  hans  Blik:  et  ædlere  Rov  har  Jægeren  i 
Sigte  —  den  romerske  Øm  hist  hinsides  Havet.  Han  vækker 
den  nu:  Bulderet  af  Saguntums  Fald  skal  snart  genlyde  frygte- 
ligt mod  Capitoliums  Volde;  de  syv  Høje  vil  udsende  deres  sejr- 
vante  Legioner  —  Hannibal!  forvovne  Yngling! 

Tredje  Billede. 
Hannibal  drømmer. 


Et  Uhyre,  saa  grueligt,  at  kun  en  drømmendes  vilde  og  tøj- 
løsløse  Indbildningskraft  formaar  at  skabe  det,  ses  midt  paa 
et  yndigt  Landskab.  Det  har  Lighed  med  de  gamle  Digteres 
Chimæra,  og  med  de  nyeres  Drager:  et  vidtopspilet  Gab,  mel- 
lem hvis  hundrede  Krokodiltænder  Ildsluer  udstrømmer;  paa 
Hovedet  har  det  en  Kam  eller  Krone  scunmensat  af  menneske- 
lige Hjemeskaller;  dets  fire  Fødder,  som  det  strækker  langt  ud 
til  begge  Sider,  er  bevæbnede,  i  Stedet  for  Kløer,  med  Sværd, 
Spyd,  Køller  og  Stridsøkser;  og  dets  lange  Hale  ender  sig  i 
Murbrækkere  (arietes),  Ballister  og  Katapulter.  Foran  Uhyret 
er  Landet  blomstrende,  fuldt  af  Byer  og  Stæder  mellem  yndige 
Lunde,  blomstrende  Enge  og  frodige  Kornmarker;  men  bagved 
er  det  en  Ørken,  hvor  kun  Aske  dynger  og  rygende  Grushobe 
udmærker  den  øde,  mennesketomme   Egn.   Ah!  nu  ser  vi  det 

—  vi  kan  ikke  længere  tvivle:  Det  er  Krigens  Furiel  Er- 
obrerens Gudinde!  —  Frygtelige  Kartager!  Romernes 
Svøbe!  hvorfor  spørger  du  om  Betydningeif  af  dette  Syn?  det 
er  jo  Opfyldelsen  af  dit  m€dmhaarde  Hjertes  eneste  Ønske,  den 
eneste  Genstand  for  din  stærke  Aands  hele  Virksomhed;  det  er 

—  som  Utysket  svarede  dfig  —  Italiens  Ødelæggelse. 


Fjerde  Billede. 
Hannibal  sætter  oyer  Rbone. 


Den  venstre  Strandbred  er  i  en  halv  Mils  Strækning  bedæk- 
ket af  Baade,  større  og  mindre;  selv  udhulede  Træstammer  maa 
tjene  til  Færger.  Paa  flere  Steder  ses  store  Flydebroer,  paa 
hvilke  Heste  og  Elefanter  skal  føres  over.  De  førstes  Ryttere 
er  steget  af,  men  de  sidstes  op.  Fodfolkene  fylder  alle  Mellem- 
rum. Søfolkene  er  allerede  i  Baadene  uden  for  Flydebroerne, 
med  hvilke  Tove  forbinder  dem. 

Midt  bag  hele  Sværmen  holder  Hærføreren  paa  en  Forhøj- 
ning. Hans  Adjudanter  farer  fra  og  til  for  at  udrette  hans  Be- 
falinger om  Overfarten.  Mon  den  ogsaa  kan  lykkes?  Kig  engang 
over  til  den  højre  og  temmelig  høje  Bred!  Der  ser  du  Galler- 

Ties  Hær,  lige  saa  talrig  som  Hannibals.  Med  deres  Spyd,  deres 
Pile,  deres  Krumsabler  venter  de  paa  Fjendernes  Landing  for 
at  tilintetgøre  dem.  Hannibal!  Est  du  blind  eller  galen?  —  Ingen 
af  Delene.  Kast  engang  Øjnene  højere  op  paa  hin  Side  Norden 
for  Gallerhæren! 

Ikke  andet  end  tre  Røgstøtter.  —  Godt!  Hvad  mon  de  betyder? 
—  Ildebrand  —  men  ingen  Ildløs,  ingen  løs  Ild:  det  er  Signaler 
for  Hannibal,  at  hans  Broder  Hasdrubal,  der  om  Natten  er 
gaaet  over  Floden  to  Mile  højere  oppe  med  fem  og  tyve  Tusinde 
Mand,  nu  er  færdig  til  at  falde  Gallerne  i  Flanken.  —  Ah!  det 
er  en  Manøvre  i  Cæsars  og  Napoleons  Stil.  Løber!  I  arme 
Galler!  Adspreder  jer  hellere  først  end  sidst!  Ellers  er  I  for- 
tabte. 


Femte  Billede, 
Hannibal  ser  Italien. 


De  østlige  Alpers  snehvide  Aas  har  faaet  en  mørk,  bevæge- 
lig, en  levende  Kam.  Det  er  Saguntums  Ødelæggere,  der  staar 
opstillede  her  og  stirrer  ned  paa  det  yndige,  det  rige  Italien, 
ligervis  som  hungrige  Ravne  og  Krager  paa  Husmønningen 
glor  ned  i  Gaarden,  hvor  der  er  rigelig  Føde  for  det  tamme 
Kræ. 

De  er  ogsaa  graadige,  disse  Puner  og  Numider  og  Hispanier 
og  Galler,  og  hvad  de  ellers  hedder  disse  to  Verdensdeles  sam- 
menhobede Sønner.  De  opsluger  med  Øjnene  det  fede  Land, 
der  er  gødet  med  Millioners  Blod.  Det  har  frugtet:  Kornmarker 
og  Olivenskove  afveksler  med  hverandre,  saa  vidt  som  Øjet 
rækker:  Landhuse,  Byer,  Købstæder,  hvidt  og  rødt  pynter  det 
gule  og  det  grønne. 

Midt  foran  Hæren,  paa  en  Fjeldspids,  der  strækker  sig  ud 
over  en  Afgrund,  staar  Bejleren  til  den  rige  Brud  —  det  yndige 
Hispanien  —  Afrikas  Løve  betragter  i  Tavshed  det  Bytte,  han 
nu  er  i  Begreb  med  at  gribe,  og  —  sønderrive.  —  Saaledes  stod 
Napoleon  to  Tusinde  Aar  efter  paa  den  samme  Bjergkæde  og 
opslugte  med  sit  umættelige  Blik  Europas  Have,  der  endnu 
ikke  har  fundet  sin  rette  Gartner. 

Sjette  Billede. 
Slaget  Y6d  Trasymenus. 


Tvende  afgørende  Sejre  har  Kartageren  allerede  vundet.  Han 
har  farvet  Trebias  og  Ticinos  Vande  med  Romerblod.  Han  har 
faaet  et  Saar  og  mistet  et  Øje;  men  han  har  eet  tilbage,  og 
det  ser  han  godt  med  —  denne  Oldtidens  Ziska!  —  Sine  Ele- 
fanter har  han  mistet  i  Apenninemes  Snedriver,  i  Sumpene 
neden  for  dem,  mange  af  sine  Heste,  mange  af  sine  Folk.  Men 
han  er  selv  alene  Erstatning  for  dette  Tab,  og  for  et  endnu 
større.   Hannibal  alene  er  en  Armé. 

Han  har  betids  haft  sine  Spejdere  ved  den  romerske  Lejr. 
Han  har  erfaret,  at  Anføreren  er  en  overmodig,  ubetænksom 
Fusentast,  at  han  den  nærmeste  Vej,  lige  hen  om  Søens  Vest- 
ende vil  gaa  løs  paa  den  kartagiske  Hær.  Nok  for  Erkegene- 
ralen:  han  fordeler  om  Natten  sine  Tropper  paa  Bakkerne  uden 
om  den  rigtig  gættede  Valplads.  —  Saa  snart  Romerne  befinder 
sig  paa  denne,  er  de  straks  omringede,  overvundne,  ødelagte. 

—  Vejret  er  blevet  Hannibals  medforbundne:  en  tyk  Taage  har 
bedækket  Romerhæren  og  skjult  den  snilde  Fjendes  Bevægelser. 

—  Nu  har  Taagen  lettet  —  den  svæver  som  et  Liglagen  over 
de  mange  Tusinde  afsjælede  Romere.  En  fem  Tusinde  Mand  har 
forenet  sig  og  søger  at  slaa  sig  igennem  et  mindre  stærkt  be- 
sat Bjergpas.  I  Søen  viser  sig  Hoveder  af  Mennesker  og  Heste; 
de  første  søger  i  Fortvivlelse  at  redde  sig  ved  Svømning  —  for- 
gæves; de  sejrende  har  besat  Bredderne  og  dræber  enhver,  der 
kommer  Landet  nær;  de  øvrige  maa  gaa  til  Bunds  derude. 

Naar  Budskabet  om  dette  Nederlag  kommer  til  Rom,  hvor 
vil  da  ikke  Forfærdelse  og  Sorg  opfylde  den  store  Stad!  Hy- 
lende Kvinder  og  Børn,  skælvende  Oldinge  vil  ile  til  Porten  for 
ængstelig  at  lede  om  de  elskede  blandt  de  faa,  der  hjem  ven  der 
fra  det  tabte  Slag. 


Syvende  Billede. 
Hannibal  er  sin  Undergang  nær. 


Senatet  har  ikke  kunnet  dølge  Farens  Storhed  hverken  for 
sig  selv  eller  for  Folket:  det  har  derfor  udnævnt  en  Diktator. 
I  Nød  maa  Styrelsen  ikke  være  delt;  Redning  maa  betros  til 
en  eller  ingen.  —  Kollegialbestyrelsen  er  søvnig,  forvirret,  uens 

med  sig  selv;  men  en  dygtig  Monark  lader  sig  hverken  søvndysse 
eller  forvirre;  han  ved  altid,  hvad  han  yil,.og  han  udfører  det, 
naar  han  kan.  —  En  saadan  Enehersker  har  Romerne  lykke- 
lig fundet  i  Fabius  —  Kunktator  o:  Noleren,  som  de  øgenæv- 
nede  ham. 

Fabius  var  stor  som  Romer;  han  var  større  som  den  Kriger, 
der  hverken  frygtede  Fjender  eller  Medborgere,  hverken  Spot 
eller  Vanrygte,  naar  heoi  kunde  tjene  sit  Fædreland.  Senatet 
og  Folket  ventede  og  ventede,  at  han  dog  skulde  angribe  Han- 
nibal og  hævne  tre  Hæres  Nederlag;  hans  Hær  knurrede,  fordi 
den  ikke  maatte  komme  til  at  bruge  Sværdet;  frem  og  tilbage 
blev  den  ført,  ikke  langt  fra  Fjenden,  men  aldrig  nær  nok  ved 
ham :  March  og  Kontramarch,  og  intet  videre !  „Diktatoren  er 
en  Nøler,  en  fej!''  Det  anfægtede  ham  ikke:  han  trak  saa  længe 
Dam  med  den  puniske  Spiller,  til  han  omsider  fik  ham  lokket  i 
Fælden,  i  en  af  de  apenninske  Alper  omsluttet  Bjergslette.  Fa- 
bius omringer  denne  med  sine  Legioner,  hvis  Tørst  efter  Kar- 
tagerblod  nu  endelig  venter  at  vorde  slukket.  —  Ah!  det  har 
lange  Udsigter.  Saa  let  fanger  I  ikke  den  afrikanske  Løve;  han 
er  snu,  som  han  er  stærk.  Na&ste  Morgen  vil  I  finde  ham  med 
hele  hans  Hær  ude  af  Klemmen,  neden  for  Bjergene,  i  en  uan- 
gribelig Lejr.  „Hvorledes?"  —  Hannibal  lader  om  Aftenen  de 
to  Tusinde  Okser,  der  skulde  tjene  til  Krigsfolkenes  Næring,  de- 
res Horn  lader  han  ombinde  med  Halmvisker,  og  disse  tjæres 
og  paa  en  Gang  antændes.  Dyrene  drives  ved  Piskeslag,  og  der- 
paa  endnu  heftigere  ved  Ilden  paa  Hovedet  udad  til  alle  Sider. 
Det  er  en  Illumination  af  sit  Slags.  Romerne  ser  med  Forun- 
dring, saa  med  Forbavselse,  saia  med  Forfærdelse  dlase  mod 
dem  ilende  vildt  blussende  Fakler,  hører  denne  uendelige  Hvi- 
nen og  Tuden  af  de  ængstede  Dyr.  Disse  gruelige  Toner  har  in- 
gen Lighed  med  Oksebrøl.  —  Udpo'steme  trækker  sig  sammen, 
tilbage;  hele  Hæren  kommer  i  Forvirring.  Inden  man  er  kom- 
met til  Vished  om  Skrækkens  Aarsag,  er  dens  snilde  Ophavs- 
mand med  hele  hans  Hær  undsluppet  gennem  de  dels  forladte, 
dels  slet  forsvarede  Fjeldsnævringer. 


Ottende  Billede. 
Valpladsen  ved   Gannæ. 


,, Nølerens"  halvaars  Befalingstid  var  udløbet.    Tvende  Kon- 
suler er  valgt:  Patricieren  Paulus  Æmilius  og  Plebejeren  Te- 

rentius  Varro.  Hin  er  sindig,  forvarlig  som  Fabius.  —  Denne 
fremfusende,  selvtillidsfuld  som  Flaminius,  der  spildte  en  hel 
Armé  ved  Trasymenus. 

Overbefalingen  afveksler  daglig  mellem  de  tvende  Konsuler. 
—  Det  er  Varros  Dag  —  en  Ulykkesdag  for  Rom!  —  De  fjendt- 
lige Hære  stod  i  en  Afstand  lige  mod  hverandre  paa  Bredden  af 
Floden  Aufidus.  Længe  har  Kartageren  søgt  at  lokke  Romerne 
til  Slag.  Men  Æmilius  har  hidtil  ej  alene  holdt  sig  tilbage  paa 
sin  Kommandodag,  m«n  og,  skønt  med  sin  hacurde  Nød,  tæm- 
met sin  Kollegas  Forvovenhed.  Han  har  rigtignok  maattet  san- 
de ,,Nølerenfi''  Ord,  da  denne  fratraadte  Diktatoratet:  „Vogt 
dig!  Æmiliusl"  sagde  hem;  „du  har  tvende  at  kæmpe  imod  — 
Hannibal  og  din  egen  Kollega.  Jeg  frygter,  at  denne  vil  vorde 
den  farligste  af  begge.  Nøl,  som  jeg!  da  skalt  du  vinde  den 
Sejr,  som  jeg  har  forberedt." 

Og  han  nølede,  udhalede  saa  længe,  til  Hannibal  kun 
havde  Levnedsmidler  for  faa  Dage  til  Rest  og  allerede  saa  sig 
om  efter  Tilbagetog  til  Gallien  eller  Flugt  over  det  adriatiske 
Hav. 

Da  er  det,  Varro  stormer  frem  mod  sin  Overmand  med  sin 
Afdeling  af  Hæren,  og  Æmilius  maa  følge  med  sin.  Romerhæ- 
ren ødelægges. 

Billedet  fremstiller  os  en  Slette,  overstrøet  med  fem  og  fyr- 
retyve Tusinde  romerske  Lig.  Mellem  dem  —  over  dem  ses 
enkelte  og  Hobe  af  de  sejrende  Plyndrere.  De  romerske  Rid- 
deres Guldringe  har  første  Prioritet  i  Rovet  —  to  Skæpper  af 
denne  sjældne  Trofæ  sendte  Hannibal  til  Kartago.  —  Mangfol- 
dige af  de  døde  ligger  med  Ryggen  opad:  de  har,  som  haardt 
saarede  søgt  at  forkorte  Dødspinen  ved  at  bore  Ansigtet  ned  i 
Sandet  og  saaledes  kvæle  sig  selv.  Krigsfuriens  Rædsler  viser 
sig  i  utallige  gruopvækkende  Skikkelser.  Ingen  gyseligere  end 
denne:  en  død  Kartager  ligger  lige  oven  paa  en  lemlæstet,  men 
dog  endnu  levende  Romer,  der  holder  ham  omfavnet.  Med  Hæn- 
derne har  han  da  intet  mere  kunnet  udrette;  men  Tænderne 
har  han  brugt;  med  disse  har  han  sønderslidt  Overmandens  An- 
sigt i  Næse,  Kinder,  Læber  —  alt  er  levret  Blod  og  trævlet 
Kød.  —  ,,Saaledes  giver  Krigen."  —  Ja  saamændl  Vel- 
bekomme! 

Men  vi  maa  ikke  overse  eet  Parti  i  denne  Slagterscene:  Pau- 
lus Æmilius  sidder  paa  en  Sten,  dødelig  saaret;  Stenen  er  far- 
vet med  Blodet  af  hans  Livssaar.  Med  den  ene  friske  Arm,  med 
Haanden  paa  den  blodige  Sten,  venter  han  Døden.   Ved  ham  er 

en  flygtende  Underanfører,  Tribunen  Lentulus  standset,  sprun- 
get af  sin  Hest  og  tilbyder  Konsulen  denne.  Han  afslaar  den 
unyttige  Hjælp,  taker  for  Tribunens  gode  Villie,  men  byder 
ham  at  ile  til  Rom,  hilse  Senatet  fra  Paulus  Æmilius  og  paa- 
lægge det:  nu  ingenlunde  at  slutte  Fred  med  Hannibal,  men 
sørge  for  Roms  Befeestning  og  Forsvar.  —  I>erpaa  altsaa  — 
derpaa  alene  tænker  den  døende  Romer.  Saalunde  blev  Romer- 
ne Verdens  Herrer. 

Men  her  i  Forgrunden  tilsides  finder  vi  to  Personer,  som 
fortjener  at  betragtes.  Den  ene  er  ham  med  de  rødkantede  Øj- 
ne —  Slagteren  fra  Kartago,  den  anden  hans  Mestersvend  Ma- 
horbal.  Hvad  har  de  imellem  sig?  Svenden  ser  saa  arrig  ud, 
Mesteren  derimod  som  en  Landmand,  der  beskuer  sin  Høst  — 
sine  afmejede  Agre.  Svenden  vil  overtale  Mesteren  til  at  føre 
sine  Slagterhunde  ufortøvet  mod  Rom.  Men  Mesterslagteren  er 
tvivlraadig;  han  kan  maaske  ikke  fatte  sin  Krigslykke.  Enten 
svimler  han  paa  denne  Krigshæderens  Spids;  eller  begynder 
han  at  vorde  mistroisk  mod  Skæbnen?  „Guderne,"  raaber  Ma- 
horbal,  ,, skænker  ikke  alt  til  eet  Menneske;  de  har  givet  dig 
at  sejre,  men  ej  at  benytte  Sejren."  —  Han  havde  Ret:  Rom 
blev  staaende,  og  Kartago  faldt  —  fordi  Hannibal  betænkte 
sig. 


Niende  Billede. 
Uannibal  for  Roms  Porte. 


Der  ligger  den  mægtige  Stad,  Verdens  Dronning.  Over  Mu- 
rene fremhæver  sig  Kastellerne,  og  højest  Kapitolium.  Murene 
er  kransede  med  bevæbnede.  Paa  Tempeltindeme  staar  Kvin- 
der og  Børn  og  sitrækker  bedende,  hylende  Hænderne  mod  Him- 
len. Den  forfærdelige  Hannibal  holder  til  Hest,  med  to  Tusinde 
Mand  foran  den  collinske  Port,  bespejdend«  sin  Arvefjendes,  den 
i'omerske  Ørns  Rede.  —  Bag  ved  Rytterskaren  øjner  vi  den  karta 
giske  Lejr  —  Voldene  om  samme,  og  disse  besatte  med  alle  de 
forskellige  Folkeslags  Krigere,  som  Krigsgeniet  fra  Kartago 
har  forstaaet  at  forene  og  holde  til  Enighed  og  Lydighed.  Der 
er  de  gulbrune  Niunider  —  Oldtidens  Beduiner  —  med  graa 
Spidshætter  og  Slængkapper,  —  der  er  Balearer  med  bredskyg- 
gede Hatte,  i  korte  Kofter,  og  de  frygtelige  Slynger  over  Skuld- 
rene   —    lange  smækre  Galler,  nøgne  til  Navlen,    med    deres 

Krumsabler  —  Spanier  i  hvide  Lærredskofter,  med  purpume 
Bræmmer  og  Frynser,  de  lange  lige  Kaarder  i  Hænderne;  det 
samme  Vaaben,  med  hvilke  deres  Ætlinge  sytten  Hundrede  Aar 
efter  spiddede,  med  hvert  Stød  to  Karaiber,  og  ikke  sjældent 
tre.  Der  er  Kartagere  —  Hærens  Kærne,  i  Dragt  og  Rustning 
ikke  ulig  Romernes.  Der  er  endelig  Italienere  fra  Magna  Græ- 
cia,  dem  Hannibal  har  vidst  at  vinde  for  Kamp  om  den  Frihed, 
de  romerske  Ørne  har  røvet. 

Hannibal  har  nu  set  nok  af  Rom.  Han  vil  straks  vende  til- 
bage til  Lejren  og  bryde  op  til  Nedreitalien,  idet  han  brummer 
for  sig  selv:  „En  Gang  har  jeg  maaske  kunnet  (øde- 
lægge Rom),  men  fattedes  Villien  —  nu  har  jeg  Vil- 
lien, men  fattes  Evnen."  — 


Tiende  Billede. 
HannilMLl  for  Broderens  afhuggede  Hoved. 


Omsider  skal  da  Romerhaderen  erholde  Understøttelse:  Bro- 
deren, den  paa  Pyrenæerhalvøen  sejrende  Hasdrubal  iler  i 
Hannibals  Spor  over  begge  Bjergkæder  ned  i  Italien  med  en 
Hær  større  end  hins,  men  ikke  saa  vel  —  eller  ikke  saa  heldig 
anført. 

Den  ene  af  Konsulerne,  der  staar  med  sin  Hær  mod  Hanni- 
bal i  Nedreitalien,  har  ubemærket  af  Fjenden,  om  Natten  for- 
ladt Lejren  og*  er  ilet  den  anden  Konsul  til  Bistand.  —  Inden 
Hannibal  ved,  hvor  Broderen  med  Hjælpehæren  befinder  sig, 
er  denne  allerede  ødelagt  af  de  forenede  Konsuler.  Den  sej- 
rende Hær  og  Efterretningen  om  Hasdrubals  Ulykke  indtræffer 
paa  een  Gang  til  Broderen.  For  at  spotte  og  om  muligt  opirre 
denne  til  et  uoverlagt  Angreb  skikkedes  ham  hans  Hoved.  Han 
blev  fanget  levende;  men  Romerne  i  deres  Grumhed  og  Ovei> 
mod  halshuggede  den  ulykkelige  Hærfører. 

Hovedet  ligger,  som  Johannes  den  Døbers,  paa  et  Fad.  Han- 
nibal betragter  det  kære  dødblege  Ansigt  —  vistnok  med  ind- 
vortes Harme  og  Smerte;  men  disse  Lidenskaber  røber  sig  næ- 
sten slet  ikke  i  den  afhærdede  Krigers  Aasyn:  det  er  koldt;  men 
ser  man  nøjere  til,  da  er  der  noget  i  denne  Kulde,  som  brin- 
ger Hjertet  til  at  isne.  —  ,,Jeg  ser  Kartagos  Skæbne,"  mumler 
han,  „du  har  tabt  et  Slag,  men  jeg  har  ikke  benyttet  en  Sejr 
—  dit  Blod  er  over  mit  Hoved." 

Ellevte  Billede. 
Hannibal  begraTer  Marcellos. 


Denne  Romer  har  allerede  befriet  Sicilien  for  Kartagere 
og  indtaget  det  store,  stærkt  befæstede  Syrakus,  hvor  den 
store  Matematiker  og  Maskinmester  Arkimedes  blev  dræbt  af 
en  romersk  Soldeut,  fordi  han  ikke  kunde  taale  at  forstyrres  i 
sine  Studeringer.  — -  Nu  skal  „Roms  Sværd"  —  dette  Hæders- 
navn har  Marcellus  fortjent  sig  —  nu  skal  det  ogsaa  feje  Fjen- 
derne ud  af  Italien.  —  To  Gange  har  han  allerede  sejret  —  een 
Gang  tabt;  men  Fjenderne  frygter  ham  —  denne  Frygt  er  et 
Forvarsel.  —  Hannibal  maner  Spøgelset:  Marcellus  og  hans 
Medkonsul  Krispinus  er  uforsigtige  nok  til  at  foretage  en  Re- 
kognoscering med  alt  for  ringe  Eskorte;  de  falder  i  et  Baghold: 
Krispinus  flygter  saaret,  og  Marcellus  falder. 

Er  det  af  Agtelse  for  en  værdig  Modstander,  at  Sejrherren 
lader  ham  saa  højtideligt  begrave?  Eller  mon  det  ikke  snarere 
er  for  at  styrke  —  forstærke  sine  Krigeres  slappede  moralske 
Kraft? 

Det  er  et  anseligt  Ligfølge.  Først  kommer  de  numidiske  Ryt- 
tere, der  har  udført  den  for  Romerne  saa  sørgelige  Bedrift.  Ef- 
ter dem  fremakrider  Sarkofagen,  der  gemmer  Marcelli  afsjæ- 
lede Legeme,  trukket  af  fangne  romerske  Heste.  Ved  den  ene 
Side  rider  Konsulens  Overvinder  Hannibal,  ved  den  anden  Nu- 
mideren,  hvis  Lanse  gav  ham  Dødsstødet.  Bag  ved  Ligkisten 
gaar  de  i  Rytterkampen  fangne  Kviriter.  Derpaa  kommer  hele 
den  puniske  Hær,  hver  Nation  for  sig. 

Denne  Begravelse  er  dem  alle  lystelig  som  en  Bryllupsfest. 


Tolvte  Billede, 
Hannibal  græder. 


Den  puniske  Flaade  —  Krigsskibe  og  Førselsskibe  bedækker 
Bugten  ved  Bruttiemes  Land.  Rorkarlene  sidder  vied  Aareme; 
Matroserne  staar  med  Skøderne  i  Hænderne,  andre  med  Haand- 
spager  i  Ankerstokkene.  Alle  venter,  og  med  Utaalmodighed, 
paa  Anførerens  Signal  til  at  lette.  Men  dette  er  endnu  ikke  gi- 
vet.   Hannibal  nøler.    Han  kan  ikke  uden  indvortes  Kamp  rive 

sig  løs  fra  dette  Italien,  hvis  Herredømme  han  i  seksten  Aar 
har  gjort  Romerne  stridigt.  —  Ser  I  ham?  Det  er  ham,  der 
staar  paa  Bagstavnen  af  det  sidste  Skib  —  det,  som  er  nær- 
mest ved  Italiens  Kyst.  Alle  de  øvrige  paa  Skibet  ser  ud  ad 
Havet  til,  hen  mod  Hjemmet  i  Afrika.  Men  Hannibal  vender 
dette  Hjem  Ryggen  til.  Han  stirrer  paa  det  fjendtlige  Land 
med  et  Blik,  som  Vellystningens  paa  den  Kvinde,  han  baade 
vil  elske  og  fordærve.  —  Der  er  Taarer  i  hans  Øjne  —  tro  mig: 
ikke  Kærlighed,  men  Had  er  deres  eneste  Kilde.  Han  knytter 
begge  Hænder  mod  sit  stormfulde  Bryst,  af  hvilket  Forbandel- 
ser rigeligt  strømmer:  Forbandelser,  ikke  over  Romerne,  men 
over  Kartaginienseme,  over  deres  Regeringsmænd,  der  har 
unddraget  ham  baade  Soldater  ug  Penge,  ladet  ham  føre  Kri- 
gen paa  egen  Haand,  den  Krig,  han  førte  med  mer  end  ro- 
mersk Kraft  og  Udholdenhed:  Forbandelser  over  Guderne,  For- 
bandelser over  sig  selv,  at  han  ikke  havde  ført  sin  sejrende 
Hær  fra  Cannæs  blodstænkte  Valplads  lige  straks  til  det  for- 
færdede Roma.  Han  græder;  thi  han  forlader  Italien  ikke  som 
et  fremmed,  et  fjendtligt  Land,  men  som  et  Fædreland,  fra 
hvilket  han  forvises  i  evig  Landflygtighed. 


Trettende  Billede, 
Hannibal  ler. 


Her  staar  vi  for  Portalen  til  Kartagos  Raadhus.  I  Hallens 
Baggrund  ser  vi  de  to  Sufeter  —  Kartagos  Konsuler.  Paa  et 
stort  Bord  foran  dem  er  Gulddynger  opstablede.  Nogle  Bor- 
gere gaar  grædende  bort  med  tømte  Punge;  andre  kommer  græ- 
dende med  fyldte.  Sufeteme  selv  græder:  det  er  Skatten  til  Ro- 
merne, de  indsamler:  det  er  Statens  Blod,  der  udtappes. 

Ved  Bordets  ene  Ende,  med  Hænderne  paa  det,  staar  „Ita- 
liens første  Svøbe",  Blodenglen  fra  Camiæ,  og  —  ler.  Han  ler 
de  to  Konger  op  i  Øjnene;  han  ler  ad  Kræmmerne,  der  med  Suk 
og  Taarer  har  været  tvunget  til  at  plyndre  deres  egne  Kasser. 
—  Alle  græder  —  kun  Hannibal  ler,  —  men  hans  Latter  er  ræd- 
sommere end  ane  de  andres  Graad;  den  er  endnu  mere  dæmo- 
nisk end  hans  Graad  ved  Apuliens  Kyst.  Der  brænder  et  lidet 
Helvede  i  denne  leende  Mund.  Had  til  Fjender  —  Foragt  for 
Medborgere  —  det  er  Emaillen  paa  Heltens  Aasyn.    Man  tror 

at  høre  ham  udraabe:  ,,Den  Gang  da  jeg  græd,  da  lo  I,  og 
bandt  for  eders  Poser.  Den  Gang  skulde  I  have  sendt  eders 
Guld  til  Italien  —  nu  kommer  det  der  rigtignok;  men  paa  en 
anden  Maade.  Nu  græder  I,  —  men  Moloch  og  Romerne  ler 
—  med  Hannibal." 


Fjortende  Billede. 
Hannibal  forvises  fra  sit  Fædreland. 


Saa  dybt  er  Romas  Medbejler  ydmyget,  fornedret,  at  en 
Strimmel  Papir  fra  Kapitolium  kan  drive  Ponemes  største  — 
ja  nu  eneste  Mand  i  Landflygtighed.  De  stolte  Romere  frygter 
mere  for  denne  ene  Mand  end  for  hele  Kartago  —  for  hele  Ver- 
den. Og  det  med  Rette.  —  Da  hans  Landsmænds  Gerrighed 
og  Misundelse  trak  ham  bort  fra  hans  Triumfers  Skueplads,  da 
vendte  han  Fædrelandet  Ryggen  —  det  samme  gør  han  nu. 
Gengæld!  —  hvad  har  han  mere  med  Kartago  at  bestille?  Men 
han  er  endnu  ikke  færdig  med  Rom.  Han  ser  hen  mod  det 
forhadte  Land,  medens  Skibet  stævner  til  Syriens  Kyst.  Derfra 
vil  han  bekrige  sine  Dødsfjender.  Den  mægtige  Ætling  af  en 
macedonisk  Helt,  *  Antiokus,  den  Store,  den  Rige,  skal  overtales 
til  at  føre  sine  glimrende  Vaaben  mod  Scipios  Fædreland.  — 
Han  vil  lede  disse  Vaaben,  lede  dem  mod  Verdens  Tyranner  — 
og  da  Ve  dig  Roma! 


Femtende  Billede. 
Hannibal  mønstrer  Antioki  Hær. 


Et  prægtigt  Skuel  en  Vaabenmagt,  med  hvilken  man  burde 
erobre  den  hele  Verden!  Centrum  en  Falanks  paa  hundred  Tu- 
sind Mand,  straalende  i  Staalbrynjer  og  Skinner,  Sølvhjelme, 
med  Spyd  saa  lange  som  den  trojanske  Hektors:  paa  Fløjene 
et  næsten  ligesaa  talrigt  Kavalleri;  med  gyldne  Hjelme,  i  hvilke 
Solen  spejler  sig.  Yderst  befinder  sig  Mellemasiens  gulbrune 
Hestfolk,  letbevæbnede,  frygtelige  —  mer  endog  paa  Flugt  end 
i  Angreb. 

Foran  Hæren  holder  den  kongelige  General  paa  sin  stolte 
Stridshingst,  omgivet  af  alle  sine  General-Adj utanter.  De  glim- 
rer alle  af  Staal  og  Sølv  og  Guld.  —  Hvo  er  den  lille  Mand  paa 

en  lille  Hest  —  begge  uden  Rustning  —  der  holder  ved  Kongens 
venstre  Side?  —  Det  er  Oldtidens  største  Hærfører,  det  er  Han- 
nibal —  Kartagos  Tordenskjold.  Hans  venstre  Haand  hviler 
med  Tøjlen  paa  Sadelknappen,  hans  højre  hænger  løst  ned  paa 
Laaret.  Hvor  er  hans  Øjne?  De  er  baade  her  og  der;  men  kun 
dygtigt  der,  hvor  Asiens  Herre  ventede  dem.  Han  skotter  ned 
til  den  lille  Afrikaner  og  spørger  med  et  overmodigt  Smil: 
,,Tror  du,  at  der  er  nok  til  Romerne?"  —  „Aajal"  svarer  Han- 
nibal, idet  hans  Øjne  ligegyldigt  overfarer  den  store,  pragtful- 
de Krigshær,  „Aaja!  endskønt  Romerne  er  meget  begærlige  ef- 
ter Sølv  og  Guld." 


Sekstende  Billede. 

Hannibal  spotter. 


Forgæves  har  han  stræbt  at  formaa  den  overmodige  og  selv- 
kloge Antiokus  til  at  angribe  Romerne  i  disses  eget  Land,  i 
Hjertet  af  Italien.  Han  vil  først  gennem  Grækenland,  og,  som 
han  troede,  ødelægge  den  derværende  romerske  Hær. 

Det  var  hans  egen,  der  blev  ødelagt. 

Vi  har  for  os  en  vid  Valplads,  overstrøet  med  døde  og  saa- 
rede.  Mennesker,  Heste,  Elefanter.  Den  sejrende  Romerhær 
begynder  at  gøre  Bytte:  det  gaar  ud  over  Guld-  og  Sølv-Hjel- 
mene, over  Sværdfæster,  Gehænger  og  mere  af  samme  Metal- 
ler. Jo  vel  kendte  Hannibal  Romernes  Pengegraadighed,  vel 
vidste  han,  at  Asiaternes  rige  Rustninger  var  sød  Mading  for 
hine  Ætlinge  af  Romuli  Røvere.  —  Paa  en  Høj  i  Forgrunden, 
fra  hvilken  Antiokus  og  Hannibal  har  været  Vidner  til  Slaget, 
ser  vi  dem  begge  i  Begreb  med  at  frelse  sig  paa  den  firspændige 
Vogn,  der  holder  neden  for  dem.  Antiokus  har  Hastværk,  det 
udviser  hans  Fagter  og  forfærdede  Aasyn.  Puneren  derimod 
staar  helt  rolig  med  sammenslyngede  Arme.  Gennem  de  kun 
snævert  aabnede  Tænder  siger  han  noget.  Hvad  er  det  andet 
end:  Spot,  Haan,  Bebrejdelser.  Snærrende  synes  han  at  sige: 
,, Hvorfor  vilde  du  ikke  tillade  mig  at  anføre  denne  din  nu  øde- 
lagte Hær?  Nu  est  du  en  Flygtning  saavel  som  jeg.  Du  er  ikke 
sikrere  i  Asien  end  jeg  i  Afrika.  Hele  Forskellen  er,  at  den  ene 
af  os  faar  Naadestød,  og  den  anden  Naadsensbrød.  Velbekom- 
me Kong  Antiokus,  den  Sidste!" 

Syttende  Billede, 
Hannibal  dør. 


I  et  Værelse,  udsmykket  med  asiatisk  Pragt,  sidder  ved  et 
Bord  den  gamle  Romerskræk.  Haaret  er  graat,  Ansigtet  ind- 
faldent, m/agert  og  rynket;  Øjnenes  rcwie  Gamering  alene  har 
tiltaget  i  Trivelighed.  I  den  slappe  Højrehaand  holder  han  no- 
get. Man  ser  kun  ovenud  en  Told  —  nedenfor  maa  være  en 
Flaske.  Hvad  er  der  i  denne  Flaske?  Er  det  Vin?  Ja  vel!  men 
en  Vin,  som  man  kun  drikker  een  Gang  i  sit  Liv  —  efter  hvil- 
ken man  aldrig  tørster  mere.  Hans  venstre  Albue  paa  Bor- 
det understøtter  den  affældige  Krop.  —  Foran  ham  paa  den  an- 
den Side  af  Bordet  staar  en  smuk,  kraftfuld  og  pragtfuld  Mand. 
Det  er  Bitjmiens  Behersker,  Kong  Prusias,  Hannibals  Vært. 
Han  siger  noget,  der  maa  gøre  mere  Indtryk  paa  ham  selv  end 
paa  hans  Gsest:  de  uforsonlige  Romere  har  fordret  denne  ud- 
leveret. Prusias  har  kun  at  vælge  mellem  dette  forræderske 
Brud  paa  Gæsteretten  og  Tabet  af  sit  Rige.  Han  vrider  sig 
lige  saa  meget  ved  det  første  som  ved  det  andet.  Dog,  der  gi- 
ves endnu  en  tredje  Udvej  —  en  Lønvej,  gennem  hvilken  den 
forfulgte  kan  undslippe  Fjenderne,  der  har  besat  alle  Udgange 
paa  Slottet.  Prusias  foreslaar  Hannibal  at  benytte  dette  Red- 
ningsmiddel; men  denne  ved  et  endnu  sikrere:  han  tager  Tol- 
den af  Giftfiolen^,  sdger  med  et  Smil  ligt  det,  man  ser  paa 
ihjelfrosnes  Ansigter:  , »Oldingen  bryder  ikke  Dren- 
gens Ed,idethan  med  ee  t  gør  Ende  p  aa  sitLiv 
og  paa  Romernes  Frygt.'' 


•  Trykt  1  „Nye  NoveUer",  1843. 
'  Flole.  Flaske  med  snæver  Hals. 


ERIK  HAKONSØN  ^ 

EN  HISTORISK  BILLEDRÆKKE 


1. 

Julefesten. 

iJeT  er  Jul  i  Hledre.  Det  er  ikke  de  Kristnes  Jul,  men  de 
hedenske  Nordboers  „Hjul",  der  varede  —  som  Bonden  endnu 
siger  —  til  Kyndelmisse. 

Vi  har  for  os  den  mægtig  store  danske  Kongehal.  Det  er  den 
samme,  hvor  Rolf  Krake  beværtede  sine  drabelige  Kæmper, 
hvor  han  med  Bjarke  og  Hjalte  og  Viggo  og  alle  de  andre  tro- 
faste Karle  tømte  det  sidste  Horn  med  den  troløse  Søstermand. 
—  Den  Gang  var  Gulvet  strøet  med  Hakkelse,  nu  derimod  med 
Naale  og  Knopper  af  de  immergrønne  Graner.  Men  de  vældige 
Egeborde  staar  endnu  paa  deres  Elefantfødder;  Ølkrus  og 
Mjødbægere  og  Saltmadsfade  prøver  deres  Styrke:  de  staar  fast: 
de  overlever  een  Slægt  efter  en  anden  gennem  Aarhundreder. 
Rolf  var  ikke  den  første,  ej  heller  Svend  Tveskæg  den  sidste, 
der  beklædte  Højsædet  for  Enden  af  een  og  samme  Disk.  — 
Loftet  med  Bjælkerne  er  sorbanstrøgne.  —  Det  er  Røgen  fra  Ar- 
nen der  midt  foran,  der  har  farvet  dem. 

Væggene  har  deres  almindelige  Prydelser  —  Skjolde,  oven 
over  dem  Sværdfæster,  og  under  neden  Sværdodder.  De  har 
været  med,  disse  Skjolde;  man  ser  paa  de  Ridser  og  Skurer, 
hvormed  fjendtlige  Sværd  har  tegnet  dem.  —  Hen  med  Side- 
bjælkerne  hænger  Buerne  med  deres  tilhørige  Pilekoggere.  I 
Hallens  fire  Hjørner  staar  Øksespydene,  disse  frygtelige  Vaa- 
ben,  lige  brugelige  til  Hug  og  Stik  . 

Det  var  Dekorationen;  men  lad  os  nu  tage  Skuespillerne  i 
Øjesyn! 

Ære  den,  som  Ære  bør!    Kongen  førsti    Han  sidder  ene  til 

Højbords.  En  blank  Hat,  Hjelm,  eller  hvad  det  skal  være, 
skjuler  Panden  lige  til  de  smalle,  rødliggule  Øjenbryn,  under 
hvilke  plirer  et  Par  smaa  grønne,  men  levende  og  skælmske 
Øjne.  Et  stærkt  Mundskæg  og  et  tvedelt  Hageskæg  lader  netop 
saa  meget  af  Munden  fri,  at  Kongen  kan  sende  sit  Juleløfte 
herligt  ud  mellem  Tænderne.  —  „Hvad  for  et  Løfte?"  —  Ikke 
andet,  end  at  han  til  Sommer  vil  indtage  England.  —  „Kan  du 
ikke,  saa  skal  jeg,"  siger  en  halvvoksen  Knøs,  hvis  Mælkefjæs 
netop  naar  ovenfor  Skiven.  Det  er  ellers  Kongens  Søn,  og  han 
holdt  sit  Ord  som  Knud  den  Store.  —  Svend  tømmer  et  vældigt 
Bæger  og  raaber:  ,,Nu  falder  det  I  andre  til!"  — 

Ved   Kongebordets  inderste   Side   er  Jomsvikingemes   Anfø- 
rere bænkede:  Der  sidder  Syvald,  Bue  Digre,  Vagn  Aagesøn, 
Aslak  Holmskalle,  Havard  Hugger  og  flere,  hvis  Navne  I  kan 
finde  i  Sagaerne.  —  „Naa,  du  Jomsborgmand!"  raaber  Kongen 
til  Syvald  —  disse  nordiske  Barbareskers  Formand  —  „hvad 
vil  du  bestille  i  Sommer?"  -«-  Syvald  tog  Bægeret  og  sagde: 
,,Jeg  vil  jage  Hakon  Jarl  ud  af  Norge."  —  ,,0g  jeg,"  sagde 
Bue,  ,,vil  hjælpe  til  med,  eller  ogsaa  lade  mit  Liv."  —  „End 
du  Vagn!"  spurgte   Kongen   den  attenaarige  guUokkede   Bæls. 
,,Jeg,"   svarede  han  og  tømte   sit  Bæger,    „vil   dræbe  Torkild 
Lejre  og  sove  hos  hans  Datter  Ingeborg."    Kongen  skoggerlo 
og  sagde:  „Hvis  du  kan,  min  Dreng."  —  ,,Kan  jeg  det  ene," 
svarede  Knægten  tørt,  „kan  jeg  vel  ogsaa  det  andet."  —  Der- 
over blev  nu  en  Latter  og  en  Ganten  over  hele  Hallen.  —  Kun 
een  af  Gæsterne  blev  siddende  tavs  og  ubevægelig,  med  et  An- 
sigt saa  stift,  som  var  det  af  Marmor.   Da  Latter  og  Snak  var 
sagtnet  lidt,  falder  Kongens  Øjne  paa  den  stille  Ungersvend. 
Han  drejer  sig  om  til  ham  og  siger:    ,,End  du!  Har  du  intet 
at  love?"  —  Med  et  let  Smil  svarer  han:  „De  andre  har  lovet 
saa  meget,  at  der  er  kun  lidt  tilbage  for  mig  at  holde.   I  Aften 
lover  jeg  intet;  men  hvad  jeg  mener,  vil  jeg  se  at  holde." 
—  „Hvad  mener  du,  Erik  Hakonsøn!"  raabte  Vagn  og  lettede 
sig  i  Sædet.  —  ,,Saamænd!"   svarede  Hakon  Jarls   Søn,   ,,jeg 
mener,  at  min  Fader  ikke  kan  fordrives  af  Norge  med  Mjød- 
horn  og  Ølkrus."  Alle  Jomsvikinger,  paa  Bue  nær,  sprang  op 
fra   Bænkene   og  skar   Tænder   mod   Nordmanden,    Men   Bue 
raabte:    ,, Herned  igen!   vanærer  ikke   Gæsteretten  og  Dankon- 
gens  Hus!  En  anden  Gang  tales  vi  vel  ved  paa  et  Sted,  hvor  der 
vanker  mere  Blod  end  01."  —  Vikingerne  adlød.    Men  Erik  rak- 
te Bue  Digre  sin  Haand  over  Bordet  med  de  Ord:  „I  Aften  et 
Vennehaandtag!  Mødes  vi  en  Gang  siden  med  noget  hvast  i 

Hænderne,  saa  er  det  ikke  min  Skyld."  —  Bue  greb  Haanden 
og  klemte,  saa  Blodet  sprøjtede  ud  af  Fingeren deme.  Erik  gjor- 
de ikke  en  sur  Mine,  men  sagde,  da  han  fik  Haanden  til  sig, 
med  et  roligt  Smil:  „Det  var  intet  Pigehaandtryk."  " 

„Bue!  Bue!''  sagde  Kongen  Sidvarende,  „det  Haandtag  faar 
du  vistnok  gengældt  en  Gang."  —  ,,Det  kan  være,"  svarede  den 
glubske  Kæmpe;  ,,jeg  skal  ikke  glemme  ved  Lejlighed  at  kræve 
Betalingen."  —  ,,Men  vil  du  være  fornøjet,"  sagde  Erik,  idet 
han  viskede  Blodet  af  sine  Fingre,  „om  du  ikke  faar  det  i  sam- 
me Mønt?"  —  „Haa  haa!"  drønede  Bue,  vil  du  betale;  Guld, 
det  ser  jeg  helst;  Sølv  kan  jeg  ogsaa  bruge;  men  for  den  Sag 
maa  du  gerne  byde  mig  Staal,  det  er  jeg  vant  at  handle  med." 
— „Fred  nu!"  raabte  Kongen;  ,,at  synge  er  bedre  end  at  skæn- 
des: syng  op,  I  Skjalde!  Skænker  i,  I  Terner!  Lad  Resten  af 
denne  Aften  til  Midnat  gaa  med  Lystighed!  I  Morgen  glemmer 
I,  hvad  01  og  Mjød  har  lovet."  — 

Og  Skjaldene  sang,  og  Ternerne  skænkede  saaledes,  at  da 
Midnatten  kom,  havde  de  fleste  ondt  ved  at  finde  deres  Senge. 


2. 

Festen  paa  Hlade. 


Hakon  Jarl  var  en  dragelig  Helt,  ikke  stor  af  Vækst,  men 
stærk  af  Legeme,  modig  og  listig.  Een  slem  Fejl  havde  han; 
og  den  førte  ham  og  omsider  i  Fordærvelse  —  kan  jeg  tro.  Han 
var  rent  ud  sagt  saa  urimelig  kvindekær,  at  snart  ingen  køn 
Kone  eller  Jomfru  kunde  gaa  i  Ro  for  ham,  saa  vidt  han  fær- 
dedes. Alligevel  fandtes  der  een  af  disse  mange  Bolskaber, 
som  virkelig  elskede  ham,  og  det  var  Thora  paa  Rimstad. 

Hun  var  og  blev  for  Hakons  Skyld  ugift,  skønt  hun  ikke 
manglede  Bejlere  —  thi  hun  var  ikke  alene  meget  smuk,  men 
ogsaa  m!eget  rig  og  raadede  alene  for  den  store  Gaard,  hun  be- 
boede. 

Saa  finder  vi  da  paa  samme  Gård  i  Gæstehallen  den  rige 
Hladejarl,  hans  Sønner,  blandt  hvilke  Erik  sidder  i  Højsædet 
hos  Faderen,  og  derforuden  de  mest  ansete  Høvdinger.  Den 
skønne  Værtinde  gaar  selv  for  Borde,  tillige  med  sine  Terner, 
at  forsørge  Gæsterne  med  Mad  og  Drikke.  —  Hakons  forlibte 
Katteøjne  forfølger  hende,  som  skal  dele  hans  Seng  med  ham. 
Eriks  Øjne  bryder  sig  hverken  om  Terner,  Skinker  eller  Krus; 

de  ser  ikke  {xaa  nogen  eller  noget;  man  skulde  tro,  si  åe  saa  ind 
i  Fremtiden. 

Rigtigt!  han  advarer  Faderen  for  Jomsborgs  Berserker.  Fa- 
deren smiler  tillidsfuld  og  siger:  „Skal  Norge  frygte  for  en 
saadan  Røverrede?"  —  ,,Ja!"  svarer  Sønnen,  „vi  skal  frygte 
dem,  fordi  de  intet  frygter.  Jeg  kender  dem;  og  det  vil  du  og 
med  allerførste  lære.  Jeg  har  derfor  uden  dit  Vidende  samlet 
tresindstyve  velbemandede  Skibe  til  de  tresindstyve,  du  har  lig- 
gende her  i  Hjørringavaag.  Det  er  ikke  for  mange,  kan  du 
tro."  —  ,,Du  har  høje  Tanker  om  disse  Joms vikinger,'  sagde 
Jarlen  spotsk;  „har  Erik  Hakonsøn  faaet  Skræk  i  Blodet?"  — 
,, Derom  skal  min  Fader  ikke  spørge  mig,  naar  Jomsvikingsla- 
get  er  forbi,"  mælede  Erik  med  et  roligt  og  blidt  Aasyn.  — 
,,Lad  det  først  begynde!"  sagde  Hakon  leende  og  gav  atter  Tho- 
ra forelskede  Øjekast. 

Som  dette  var  sagt,  gik  Yderdøren  op,  og  ind  tren  en  ung 
Mand  med  den  Hilsen:  ,, Hilsæl  Hakon  Hladejarl  og  alle  I  an- 
dre! I  Morgen  vil  I  faa  andet  at  bestille.  I  faar  graadige  Gæ- 
ster at  beværte."  —  „Hvem?"  spurgte  Jarlen.  —  „Jomsvikin- 
gere,"  svarede  Manden;  „de  er  ikke  langt  herfra.  Og  til  et 
Tegn  derpaa,  saa  ser  her!"  Med  disse  Ord  fremviste  han  sin 
ene  Arm;  Haanden  var  borte,  og  Stumpen  omvunden  med 
Skind  og  Bast.  —  „Naa,  hvor  har  du  faaet  den  Erindring?" 
—  Han  sagde  det.  —  „Og  hvoraf  ved  du,  at  en  Jomsviking  gav 
dig  den?"  —  „Jeg  og  flere,"  fortalte  han,  ,,sad  og  holdt  os  ly- 
stige. Det  var  sent  ud  paa  Aftenen:  saa  kommer  een  af  Træl- 
lene og  siger,  at  en  stor  Flaade  laa  ved  Kysten,  at  en  stor  Hob 
Mennesker  var  gaaet  i  Land  og  ikke  længer  fra  Gaarden  end 
et  Par  Pileskud.  VI  søgte  da  Vore  Vaaben  og  lavede  os  til  at 
tage  mod  fremmede.  Og  dermed  havde  vi  dem  og.  Vi  keg  ud 
og  saa,  at  der  var  saa  mange,  at  Modstand  vilde  være  forgæ- 
ves. Vi  besluttede  derfor  at  frelse  os  —  enhver  som  han  bedst 
kunde.  Det  lykkedes  de  allerfleste;  men  jeg  kom  lidt  for  sent; 
thi  een  kom  mig  saa  nær  i  Udfarten,  at  han  tog  min  Haand 
fra  mig.  Jeg  blev  ved  at  løbe,  men  hørte  endda  een  raabe: 
„Der  faldt  noget  til  dig  Vagn  Aagesøn!"  —  Det  har  været  min 
Fingerring,  han  mente.  —  I  ved  nok.  Herre  Jarl!  hvem  Vagn 
Aagesøn  er;  og  saa  behøver  I  ikke  at  spørge  om  Jomsvi- 
kingeme." 

Nu  fik  Hakon  andet  at  tænke  paa  end  Mjød  og  Flæsk  og 
Kærlighed:    Elskeren  maatte  vige  for  Krigeren. 

3. 
Slaget  i  Hjørrlnffavaag.  —  Begyndelsen. 


Med  en  Flaade  af  tresindstyve  Skibe  kæmper  Jomsborgeme 
mod  det  dobbelte  Antal;  men  heldigt;  thi  deres  Skibe  er  større 
og  hele  Besætningen  ej  alene  søvant,  men  krigsvant,  hvorimod 
mange  af  Hakons  Folk  er  Begjmdere.  —  Hans  Linie  er  allerede 
brudt,  og  det  ser  ud  til,  at  hele  hans  Styrke  skal  opløses,  ad- 
splittes og  søge  Frelse  paa  Landjorden. 

Hvor  er  han  selv  —  Admiralen?  han,  som  indtil  denne  Dag 
ikke  har  vidst,  hvordan  det  gør:  attabe  —  at  tabe  i  dette 
store  Hasardspil,  hvor  man  pointerer  med  Jern  og  vinder  Guld. 

Se  I  hist  oppe  paa  Landet  i  en  snæver  Klippedal  staar  en 
staalklædt  Kriger  med  en  næppe  halvvoksen  Dreng  ved  den 
ene  Haand,  en  Dolk  i  den  anden.  —  Ahl  vend  Øjnene  bort! 
,,Jarl  Hakon  vil  slagte  sin  Søn;  han  vil  ofre  ham  til  Sejrens 
Gudinde;  han  vil  udgyde  sit  Barns  Blod  som  en  Anvisning  paa 
Fjendernes.  — 

Lad  os  hellere  se  paa  Slaget.  Der  blinker  Sværd  mod  Sværd 
—  der  er  Kamp  mellem  Mand  og  Mand,  ærlige  Dødshug,  men 
ingen  unaturlig  Myrden.  De  rører  sig,  de  raske  Svende,  paa 
gammelnordisk  Vis:  med  Ære,  enten  Død  eller  Sejr: 

Men  se  en  Gangl  Nordmændenes  brudte  Linie  er  rettet  igen. 
Hvo  har  gjort  det?  Hakon  staar  inde  paa  Landet  og  raser  1 
overtroisk  Blindhed  mod  eget  Kød  og  Blod.  —  Ja!  han  har  en 
Søn,  som  var  en  bedre  Fader  værdig.  Mens  den  gamle  sø- 
ger Tilflugt  hos  en  Afgudinde,  et  Indbildningsfoster  —  et  In- 
tet — ,  har  den  unge  fornyet  Slaget,  og  vendt  Lykken  —  bun- 
det den  fast  til  de  norske  Stavne.  Den  norske  Himmel  kommer 
dens  Sønner  til  Hjælp:  en  Hagelguse  har  forbundet  sig  med 
de  norske  Pile  og  Kastespyd  mod  Jomsborgeme.  —  Deres  An- 
fører Syvald  har  givet  Signal  til  Flugt.  To  Tredjedelen  af 
Flaaden  adlyder,  vender  Bagstavnene  til  Fjenden  og  Uvejret. 
Resten  —  tyve  Skibe  holder  Stand.  —  Da  Syvaids  skeidér  ud 
for  det,  hvorpaa  Vagn  befinder  sig,  kaster  denne  i  sin  Harme 
et  Spyd  mod  den  flygtende  Forræder.  Han  dukker  sig,  Slyng- 
len, og  Styrmanden  ved  hans  Side  gennembores. 

Nu  har  Erik  Sejren  i  Hænde. 


1 

4. 
Slaget  i  HJørrlngayaag.  —  Eoden. 


De  nitten  Jomsvikingeskibe,  omringede  af  de  norske,  er  al- 
lerede ryddede.  Dækkene  er  bedækkede  af  døde,  saarede  og 
Vaaben.  Der  er  endnu  kun  eet  tilbage;  og  det  er  Bue  Digres. 
—  Erik  har  bordet  det  to  Gange,  men  maattet  vige,  og  ladet 
sine  Entregaster  blive  livløse  tilbage.  Nu  er  ban  tredle  Gang 
i  Færd  med  det  og  har  rigtig  faaet  Magten. 

Kun  tredive  Vikinger  er  endnu  kampdygtige,  men  de  træn- 
ges stedse  snævrere  og  snævrere  ud  mod  Forstavnen.  Aslak 
Holmskalle  ligger  imellem,  og  ovenpaa  en  Klynge  afsjælede 
Kæmper.  Hans  Sjæl  er  ogsaa  flygtet;  thi  i  hans  Tinding  er 
indboret  Spidsenden  af  en  Skibsambolt.  Hans  skaldede  Isse 
er  ridset  af  Sværdhug;  men  denne  Isse  var  selv  en  Ambolt, 
som  intet  Sværd  kunde  bide  igennem.  Da  var  det,  at  en  Nord- 
mand havde  revet  Jernredskabet  af  sin  Træfod  og  slaaet  ham 
Næbbet  ind  i  den  haarde  Hjemeskal. 

Ved  hans  Side  ligger  Havard,  lænet  mod  Masten.  Han  ser 
ud,  som  han  var  død;  men  han  er  det  ikke;  det  er  Skælmeri; 
thi  han  fejler  ikke  andet,  end  at  begge  hans  Ben  er  knuste.  Det 
forstaar  sig:  Han  kan  ikke  leve,  men  han  grunder  paa  et  Puds, 
inden  han  dør.    Det  lykkes  ham  og,  som  vi  snart  vil  faa  at  se. 

Men  her  er  endnu  mere  at  se.  En  er  ved  at  slaa  en  Bag- 
kurv^  ud  over  Rælingen  ned  i  Havet;  men  han  vil  have  noget 
med  sig  —  hvad  er  det?  et  svært  jembundet  Skrin.  Eja!  han 
har  jo  ingen  Hænder,  hvordan  tager  han  saa  Skrinet?  Meget 
behændigt:  han  har  stukket  Armstumperne  ind  i  Hankene,  og 
naar  han  voltigerer  over  Borde,  vil  Skrinet  følge  efter  —  oven 
paa  ham.  —  Han  har  været  rigtig  med  —  den  Fyr:  ej  alene 
Hænderne  er  væk;  men  Hagen  og  det  halve  af  Underkæben 
er  gaaet  med  i  Købet.  —  Hvem  er  den  Karl?  —  Hvem  anden 
end  Bue  Digre.  —  Han,  der  raabte,  da  Nedermunden  blev  hug- 
get fra  ham:  ,,Nu  vil  de  bornholmske  Piger  ikke  lystes  ved  at 
kysse  mig."  —  Men  Skrinetl  hvad  indeholder  det?  —  Guld  og 
Sølv,  Bues  Bytte  fra  saa  mangt  et  Vikingetog  —  det  er  Sjælen, 
som  følger  sit  Legeme  til  Havsens  Bund. 

5. 

Henrettelsen. 


De  tredive  fangne  Jomsvikinger  er  anstillede  i  Rad  paa  en 
fældet  Kæmpegran.  De  sidder  paa  Bullen,  med  Hænderne  fri, 
men  med  bundne  Ben.  Nu  ser  vi  dog  kun  de  tolv  af  dem  sid- 
dende; thi  de  atten  ligger  allerede  hovedløse.  —  Thorkil  Lejre 
—  den  her  fimgerende  Skarpretter  —  skal  til  at  ekspedere  Nxim- 
mer  Nitten,  en  stor  mandligskøn  Yngling  med  Lokker  som 
Harald  Haarfager  selv.  Thorkils  Assistent,  en  stærkvoksen 
Træl,  har  hele  Raden  hen  grebet  de  dødsdømte  i  Haaret  og 
trukket  deres  Hoveder  forover,  at  Bøddelen  kunde  faa  nemt 
Hug  paa  Nakken,  da  en  Pil  kommer  hvinende  fra  Bues  Skib 
og  gennemborer  en  norsk  Høvding,  der  staar  ved  Hakon  Jarls 
Side  og  med  ham  gotter  sig  ved  at  betragte  Slagteriet. 

Dette  foraarsager  et  Ophold:  Hakon  befaler  en  Hob  af  sine 
Kæmper  at  se  efter,  hvem  der  havde  udskudt  den  dræbende 
Pil,  og  bringe  ham  levende  eller  død:  selv  gaar  han  afsides 
hen  bag  nogle  tætstaaende  Træer  efter  at  have  overdraget  Op- 
synet til  sin  Søn,  Erik. 

De  norske  Kæmper,  som  entrer  Bues  Skib,  faar  da  straks 
Øje  paa  Havard,  der  sidder  med  Ryggen  til  en  Mast  og  en  Bue 
i  Haanden.  —  Han  smiler  og  raaber  dem  i  Møde:  „Saa  ramte 
jeg  dog  den  rige  Jarl."  —  „Ikke  ham,  men  den,  der  stod  hos 
ham,"  svarede  een  af  Nordmændene.  —  „Det  var  en  tynd  Lyk- 
ke," brummede  Havard.  —  ,, Ulykken  var  stor  nok,"  raabte 
Nordmanden;  „men  det  skal  være  den  sidste,  du  gør,"  og  der- 
med kløvede  han  det  hærdede  og  forhærdede  danske  Hoved. 

Vi  vender  tilbage  til  Eksekutionen.  Rakkeren  har  nu  ind- 
svøbt sine  Hænder  i  hin  smukke  Danskers  gyldne  Lokker  og 
drager  af  al  Magt;  men  den  unge  Knæ.gt  har  en  stiv  Nakke, 
og  den  kan  ikke  bøje  sig  nok  for  Thorkils  Øksehug:.  Dette  fal- 
der; men  i  rette  Øjeblik  trækker  Delinkventen  Hovedet  saa 
langt  tilbage,  at  Øksen  netop  skiller  Trællen  ved  begge  hans 
Hænder.  Han  styrter,  Thorkil  over  ham  igen,  og  Øksen  flyver 
fra  ham.  Man  kan  dog  ikke  sige,  at  den  faldt  til  Jorden,  da 
Vagn,  som  en  tredie  Mand.  griber  den  og  giver  Thorkil  Bane- 
saar. 

Erik,  der  hidtil  har  staaet  i  nogen  Afstand  med  sammen- 
slyngede Arme,  uden  nogen  synlig  Deltagelse  for  det  blodige 
Skuespil,  kommer  nu  med  eet  i  baade  indvortes  og  udvortes 

Bevægelse,  lader  Hænderne  falde  ned  og  træder  nogle  Skridt 
nærmere  h«n  mod  Vagn,  der  sidder  med  den  rødfarvede  Økse 
i  Hænderne.  —  „Vil  du  have  Fred,  Vagn  Aagiesønl"  siger  Erik. 
—  ,,Fra  hvem  kommer  Freden?"  spørger  Vagn.  —  „Fra  den, 
som  kan  give  den,"  svarer  Erik.  —  „Det  kommer  an  paa,  hvor- 
dan Freden  er,"  siger  Vagn  igen,  „kan  alle  de  andre  her,  som 
endnu  har  Hoveder  mellem  Skuldrene,  ogsaa  faa  Fred;  ellers 
vil  jeg  ingen  have."  —  ,,Jo,"  siger  Erik,  „for  din  Skyld  skal 
de  have  den."  —  „Tak  for  det!"  siger  Vagn;  ,,men  der  er  end- 
nu en  Hage  ved."  —  „Løs  dem!"  siger  Erik  til  sine  Folk.  — 
,,Nej,  stop  lidt!"  siger  Vagn,  ,,kan  du  huske  mit  Juleløfte  i 
Hledre?"  —  ,,Vel  kan  jeg  det,"  siger  Erik;  „den  ene  Del  har 
du  holdt;  det  bevidner  Thorkil  Lejres  Pandeskal."  —  ,,Men  det 
bedste  er  tilbage,"  tog  Vagn  paa,  „og  kan  du  ikke  forhjælpe 
mig  dertil,  saa  tag  Knappen  af  mig!"  —  ,,Jeg  vil  se  ad!"  sva- 
rede Erik;  „og  giv  dem  nu  Benene  fri!"  bød  han  de  hosstaa- 
ende  Krigere.  —  Det  skete;  men  i  det  samme  kom  Hakon  Jarl 
til  og  brummede  lidt  over  Erik  Skaansomhed.  Dog  fandt  han 
sig  heri;  thi  han  følte  for  sin  Søn  en  Ærefrygt,  som  ellers  Søn 
for  Fader. 

At  Vagn  rigtig  fik  den  dejlige  Ingeborg  til  Kone,  og  af  Erik 
en  Skude  til  at  føre  hende  og  de  elleve  hjem  —  deit  siger  os  de 
gamle  paalidelige  Sagn. 


6. 
Erik  besøger  Vagn. 


Aar  er  henrundne.  Hakon  Jarl  er  dræbt.  Olaf  Trygvesøn 
er  Konge  i  Norge.  Erik  Jarl  er  en  Flygtning,  men  en  kær  og 
højtæret  Slægtning  hos  Danekongen  i  Hledre.  —  Han  gør  en 
Afstikker  til  Fyensland  for  der  at  se  til  en  Bekendt  fra  Hjør- 
ringavaag. 

Fyen  er  en  stor  Have,  hvis  Udhegn  er  Bølger,  hvis  Indhegn 
er  frodige  Skove,  hvis  Kvarterer  er  rigtbærende  Kornmarker, 
og  hvis  liysthuse  Herreborge.  —  Hvo  der  her  først  har  faaet 
Fod  under  eget  Bord  —  jeg  er  tilfreds,  om  den  endog  staar  i 
et  straatakt  Hus  —  hvorledes  skulde  den  komme  i  Tanker  om 
at  flytte  til  noget  andet  Land,  end  det,  som  jeg  tror,  at  Fyen 
repræsenterer  her  paa  Jorden.  —  Ogsaa  i  hine  gamle  Dage  var 
det  Nordens  Paradis.   Vi  har  her  for  os  en  Parcel  af  samme. 

Umiddelbart  i  Forgrunden  løber  en  Aa  —  formodentlig  den 
samme,  som  nu  gennemstrømmer  Odense  —  tæt  paa  den  an- 
den Side  hæver  sig  i  jævn  Skraaning  et  venligt  Landskab:  nær- 
mest en  Have,  prydet  med  Frugttræer,  unge  og  i  fuld  Blom- 
string; og  underneden  imellem  dem  Kaal  og  andre  Køkkenur- 
ter, adskilte  fra  hverandre  ved  Rabatter  af  hjemlandske,  ved 
Dyrkning  forædlede  Blomster.  I  en  er  de  himmelblaa  Kærmin- 
der, i  en  anden  de  gule  Roser,  Engenes  Blomsterdronninger  — 
,,Kavelleger"  hedder  de  i  Danmark.  Der  staar  Runddele  fulde 
af  danske  Hyacinter  —  de  lærde  kalder  dem  „Orchiser"  — 
hvide,   lyserøde,  violette,   og  flere  beslægtede  Farveslags.    Der 

—  dog,  nu  faar  vi  noget  langt  mere  tiltrækkende  at  se  paa. 
Oppe  ved  Huset  i  Baggrunden,  der  sluttes  af  lysgrønne  Bøge- 
løvskroner  foroven,  staar  tvende  unge  Mænd  i  gammelnordisk 
Folkedragt:  blaa  Kofter  og  vide  Broger,  med  lavpullede  Hæt- 
ter paa  Hovederne  —  gult  Haar  under  den  ene  Hætte,  brunt 
under  den  anden.  Ser  vi  nøje  til,  genkender  vi  Vagn  og  Erik. 
Til  den  ene  Side  af  dem  sidder  en  dejlig  Kvinde  —  det  er  Inge- 
borg Thorkilsdatter  —  hun  har  et  Pattebarn  ved  det  fyldige 
Bryst  og  deler  sit  kærlige  Blik  mellem  Glutten  og  dens  Fader. 

—  Paa  den  anden  Side  bemærker  vi  to  bitte  Smaadrenge,  d*er 
leger  Halshugning;  det  vil  sige:  de  hugger  skiftevis  Hovederne 
af  Vejbredstængler  (Plantagines)  og  er  ligesaa  ivrige  og  hef- 
tige i  denne  uskyldige  Krig,  som  voksne  Børn  er  i  den,  hvor  det 
gælder  Menneskehoveder. 

Hvad  bestiller  imidlergodtid  de  tvende  Krigere?  en  Gang 
Dødsfjender,  blodgerrige  Modstandere.  De  snakker.  Saamændl 
det  er  og  bedre  end  at  slaas.  Men  hvorom  snakker  de?  Lad 
os  høre!  —  Virkelig!  det  er  ikke  om  Krig  og  Manddrab;  det 
er  om  Fredens  Glæder,  om  huslig  Lykke.  „Hvorledes,"  siger 
Erik  smilende,  „har  din  Vildkat  i  saa  ung  en  Alder  faaet  i 
Sinde  at  slaa  dig  rent  fra  Verden?"  —  „Nu  har  jeg  netop  slaaet 
mig  til  Verden,"  svarer  Vagn  og  skotter  til  Konen  og  Børne- 
ne. ,,Den  Gang  da  du  skænkede  mig  Livet,  faldt  det  mig  ind, 
at  det  kunde  bruges  til  noget  bedre  end  Slagsmaal.  Jeg  har  i 
min  forvildede  Ungdom  sendt  mange  Mennesker  ud  af  Verden 

—  jeg  maa  dog  sende  nogle  ind  igen."  —  „Ja  saamænd!"  si- 
ger Erik;  ,,een  ud,  en  anden  ind;  een  ned,  en  anden  op  —  det 
er  de  usynliges  Bestemmelse."  —  „Hml"  svarer  Vagn,  hvorfor 
ikke  ligehen,  jævnt  og  roligt?  Det  er  det  varme  Blod,  som  ko- 
ger over,  og  —  spildes.  Bliv  klog  i  Tide,  Erik!  sæt  dig  ned  paa 
en  af  mine  Gaarde,  her!  og  tag  dig  en  fyensk  Pige  til  Hustru! 

Det  vil  ikke  vare  mange  Aar,  inden  du  har  saadanne  Rollin- 
ger omkring  dig,  der  kører  i  Kane  paa  dit  Skjold  og  rider  paa 
dit  Spyd."  —  ,,Det  kunde  ikke  være  saa  ueffent,"  siger  Erik  og 
fletter  sine  Arme;  ,,men  jeg  har  først  lidt  at  bestille.  Kan  jeg 
ikke  genvinde  min  Fædrenearv  Norge,  bør  jeg  dog  se  at  hævne 
min  Faders  Død."  —  „Hævn!"  siger  Vagn  med  stille  Hovedry- 
sten, ,, Hævnen  er  en  Bi,  der  har  baade  Honning  og  Gift;  men 
Giften  er  i  Enden.  Sug  du  nu  Livets  Honning  og  hyt  dig  for 
Brodden!"  —  „Brodden  har  jeg  følt."  svarede  Erik  med  ned- 
trukne  Bryn;  „men  til  Honningen  kender  jeg  ikke  stort.  Skulde 
jeg  siden  faa  Smag  paa  den,  skal  jeg  se  til  dig  igen,  du  lykke- 
lige Bimand!"  —  Med  disse  Ord  giver  han  Vagn  Haanden;  men 
det  tegner  ikke  til,  at  de  mere  vil  genses. 


7. 
Olaf  TiTsrvesøns  Bejlen. 


Der  var  en  mægtig  Konge  i  Sverrig,  som  ikke  hed  Erik  Sejr 
for  intet.  Han  havde  faaet  sig  til  Dronning  Sigrid  Storraade 
—  det  Øgenavn  bar  hun  heller  ikke  for  intet;  thi  stolt  var  hun 
og  havde  mer  end  almindelig  Kvindemod  i  Brystet.  Det  var 
rimeligt  nok,  at  hun  ikke  kunde  forliges  med  Manden,  for  hun 
vilde  selv  være  Mand.  Blev  de  endda  enige  om  een  Ting,  og 
det  var  om  at  skilles  ad;  og  hun  fik  en  ganske  køn  Aftægt;  det 
var  nemlig  den  største  Del  af  Vestergotland. 

Hun  var  endnu  ung  og  smuk,  da  en  Næssekonge  fra  Norge 
og  en  anden  fra  Garderige  paa  een  Gang  stødte  sammen  i  hen- 
des Borg  for  at  bejle  til  hende.  —  Hun  tog  høfligt  imod  dem 
begge,  gæstererede  prægtig  og  anviste  dem  Natteleje  i  en  no- 
get afsides  liggende  Bygning.  Paa  det,  de  kunde  have  det 
varmt,  lod  hun  stikke  Ild  paa  alle  fire  Hjørner  af  Huset  og  in- 
debrændte dem  med  hele  deres  Følge.  —  Saadan  bar  man  sig 
ad  i  hine  Dage.  ,,Jeg  skal  vænne  saadanne  Stodderkonger  af 
med  at  bejle  til  Erik  Sejrs  Dronning,"  sagde  him. 

Men  saa  kom  noget  efter  Olaf  Trygvesøn;  og  det  var  ingen 
Stodderkonge,  for  han  regerede  over  hele  Norge.  —  Han  var 
en  stor,  smuk  Mand  og  i  alle  Dele  en  Helt.  Ham  havde  Sigrid 
ikke  Sind  til  at  indebrænde,  ham  vilde  hun  have.  —  Saa  var 

de  da  blevet  enige  herom,  og  der  var  kun  en  eneste  Hindring 
tilbage;  Sigrid  var  endnu  hedensk,  og  Olaf  forlangte,  at  hun 
skulde  lade  sig  døbe.  Det  vilde  hun  ikke.  Olaf,  som  i  sin  Om- 
vendelsesiver  ikke  stod  tilbage  for  Spaniolerne  i  Vestindien, 
blev  ilsindet  og  slog  Dronningen  sin  ene  Handske  i  Ansigtet, 
med  Skældsord,  af  hvilke  ,, hedensk  Mær''!  ikke  var  af.  de 
værste. 

Den  Uartighed  fik  hin  kongelige  Grobian  ærlig  betalt  siden 
hen,  som  snart  skal  fortælles.  Thi  Sigrid  Storraade  giftede  sig 
kort  efter  med  den  danske  Konge  Svend  Tveskæg,  og  er  det  en 
rimelig  Mening,,  at  hun  tog  Svend  —  ikke  af  Kærlighed  til 
ham,  men  af  H  a  d  til  Olaf,    Hør  kuns!  — 

Svend  Tveskæg  havde  en  Søster  ved  Navn  Thyra,  og  hun 
var  blevet  gift  med  en  vendisk  Konge.  Men  hvordan  det  var, 
og  hvordan  det  var  ikke:  Hun  var  kun  gift  i  tolv  Dage,  saa 
løb  hun  fra  ham,  og  saa  fik  Olaf  fat  paa  hende,  og  der  blev  et 
Par  af  dem,  som  passede  bedre  sammen. 

Men  Thyra  havde  jo  meget  til  Gode  hos  sin  første  Mand; 
det  fik  hun  Olaf  til  at  indkræve.  Saa  sejlede  han  og  fra  Norge 
med  en  mægtig  Krigsflaade  ad  Venden  til  gennem  Øresund.  — 
Da  Sigrid  spurgte  dette,  fik  hun  sin  Mand,  sin  Søn  Oluf  Skøt- 
konning  i  Sverrig  og  Erik  Jarl  med  de  norske  Flygtninge  til  at 
forene  sig  og  passe  Olaf  Trygvesøn  op,  naar  han  vilde  tilbage. 
—  Det  gjorde  de  oj<saa,  som  I  snart  vil  faa  at  se.  Den  Kon- 
gehandske  —  I  ved  nok  —  den  farvede  siden  i  rødt. 


8. 

Søslaget  ved  Svolder.  —  Begyndelsen. 


De  halvhundrede  norske  Orloger  ligger  i  en  Linie,  tæt  sam- 
menkrampede,  i  Midten  Admiralskibet  ,, Ormen  Lange",  det 
største,  skønneste  og  med  de  udvalgteste  Stridsmænd  besatte. 
Med  Bagstavnen  slutter  det  til  de  andre;  men  Forstavnen  ra- 
ger fremud  foran  dem.  Saa  er  dette  Kæmpeskibs  Borde  ogsaa 
Favne  højere  end  de  hosliggende.  Det  er  en  gammel  Kæmpe- 
slange med  sine  halvvoksne  Unger  om  sig.  Og  den  har  hvasse 
Tænder  og  dræbende  Brodde. 

Tredobbelt  Fjendemagt  har  bordet  de  yderste  Snækker  paa 

begge  Sider  og  ryddet  de  fleste  af  dem.  Svend  Tveskæg  fører 
an  paa  den  ene  Kant,  Erik  Jarl  paa  den  anden.  Men  han  maa 
idelig  have  Forstærkning  af  Danske  og  Svenske;  thi  hans  Nord- 
mænd er  faldet,  paa  ganske  faa  nær. 

Ormen  bider  drabelig  om  sig:  ud  over  dens  Ræling  flyver 
Pil^  og  Kastespyd,  og  ikke  mange  af  dem  forgæves.  Olaf  selv 
kaster  med  begge  Hænder  og  træfler  ligesaa  vist  og  kraftigt 
med  den  venstre    som  med  den  højre. 

Ved  ham  staar  en  Bueskytte,  og  han  er  endnu  sikrere,  stær- 
kere end  Kongen.  Hvem  er  det?  Ingen  anden  end  Ejnar  Tam- 
beskælver,  som  I  vel  har  hørt  sige  af.  Vel  er  han  kun  atten 
Aar;  men  jeg  tror,  han  har  atten  Mænds  Styrke.  Hans  Pile 
er  Lynstraaler:  hvor  de  rammer,  er  Døden  hos.  —  Tre  har  han 
afskudt  efter  Erik  Jarl;  den  ene  har  kløvet  Rorpinden  niellem 
hans  Fingre;  den  anden  og  tredie  er  trængt  ind  i  Træværket 
ved  hans  Sider.  Erik  er  sluppet;  thi  Afstanden  er  for  lang. 
Erik  har  ogsaa  en  Mesterskytte  hos  sig.  Da  Ejnars  sidste  Pil 
farer  ind  ved  hans  Ribben,  siger  han:  ,,Find!  skyd  den  lange 
Rækel  derovrel"  —  ,,N€J,"  svarer  Find,  „hans  Tid  er  endnu 
ikke  kommet;  men  jeg  vil  se  at  tage  Brodden  fra  ham.'*  I  det 
samme  som  Ejnar  har  Buen  for  Skulderen  og  har  taget  et  vis- 
sere  Sigte  paa  Erik,  skyder  Find  hans  Buestræng  over.  — 
,,Hvad  var  det,  der  klang?"  siger  Olaf.  —  ,,Det  var  Norges  Ri- 
ge, der  brast  af  dine  Hænder,"  svarede  Ejnar  og  smed  sin 
Bue.  „Der  har  du  min,"  siger  Olaf.  Ejnar  spænder;  men  Stren- 
gen gaar  langt  tilbage  over  Stillingen.  ,,Den  er  for  veg,"  si- 
ger han,  „nu  maa  jeg  bruge  Kaarden." 


9. 

Søslaget  ved  Svolder.   —  Enden. 


Alle  de  norske  Skibe,  paa  Ormen  Lange  nær,  driver  herre- 
løse omkring;  de  tre  forbundnes  har  omringet  Ormen,  men 
uden  at  kunne  borde  den.  Vel  er  alle  Besætningens  Pile  og 
Spyd  bortskudt;  men  den  forsvares  drabelig  med  Sværdene. 
To  Entringer  er  allerede  tilbageslagne. 

Dog  Erik  har  fundet  pa^  Raad:  han  har  inde  paa  Landet 
ladet  fælde  en  uhyre  Gran,  bragt  den  op  paa  sit  Skib,   rejst 

den  paa  Toppen  og  ladet  Rodenden  falde  over  Ormens  Ræling. 
Ved  Træets  Tyngde  og  ved  Hiven  i  dets  Grene  kommer  det  høje 
Skib  til  at  krænge  ned  mod  Eriks  lavere.  Han  og  hans  Krigere 
har  saaledes  faaet  fast  Fod  paa  det  fjendtlige  Dæk  og  rydder 
det,  skønt  med  stort  Besvær  og  Mandefald. 

Paa  Bakken  er  endnu  kun  Olaf,  Ejnar  og  fire  eller  fem  an- 
dre tilbage.  Erik  tilbyder  Fred,  men  i  Fangenskab.  Tilbudet 
afvises  med  Foragt.  Olaf  kaster  Skjoldet  paa  Ryggen  og 
springer  i  Havet.  Alle  de  andre  følger  ham  efter.  I  samme 
Øjeblik  firer  Find  Skytte  en  Jolle  ned.  Hvad  vil  han  med  den? 
Han  vil  bjærge  Ejnar:  i  Slaget  skaanede  han  ham  —  nu  vil  han 
frelse  ham.  Det  lykkes  ogsaa:  den  unge  Kriger  fatter  igen 
Lyst  til  I^ivet.  Han  tager  mod  Haandrækningen,  bliver  Eriks 
Mand,  og  det  en  trofast,  kan  I  tro. 

Men  Kongen!  hvordan  gaar  det  med  ham?  —  Saamænd!  jeg 
ved  det  ikke  rigtigt.  Somme  mener,  at  han  gik  til  Bunds  og 
ligger  der  endnu.  Andre  vil  have  til,  at  han,  som  en  udmærket 
Svømmer,  har  under  Vandet  naaet  Landet;  og  at  det  var  ham, 
som  nogle  Pilegrimme  saa  som  Munk  i  et  Kloster  i  Syrien. 
Det  være  nu  som  det  vil;  men  Erik  Hakonsøn  førte  som  Styr- 
mand Ormen  Lange,  den  danske  Konges  Skib  paa  den  ene 
Side,  den  svenskes  paa  den  anden.  —  Jarlen  var  selv  en  Konge. 


10. 
Erik  Hakonsøn  dør. 


Dø  skal  vi  alle;  her  hjælper  ingen  Snak.  Det  er  alligevel 
lidt  forunderligt:  der  er  kun  een  Maade  at  blive  levende  paa; 
men  der  er  utallige  at  dø  paa. 

Erik  Hakonsøn  dør  paa  en  Maade,  som  han  vist  har  ene  for 
sig  selv. 

Efter  Slaget  ved  Svolder  fik  han  en  tredie  Del  af  Norge  i 
Honorar,  men  som  Jarl  og  Danerkongens  Mand.  I  denne  Egen- 
skab følger  han  Knud  den  Store  paa  det  Tog,  i  hvilket  han  un- 
dertvang hele  England. 

Vi  befinder  os  i  London.  —  Erik  er  upasselig  og  sidder  un- 
der Badskærhaand.  Han  er  hæs,  hans  Hug  er  faldet;  derfor 
skal  han  opereres.  Han  har  Munden  vidt  aaben;  Barberen  har 
sin  Kniv  derinde. 

Bag  ved  ham  staar  et  Menneske  med  et  Ansigt,  som  frem- 
bringer Kvalme.  Han  griner  —  han  hvisker  noget  til  Barberen 
—  hvad  er  det?  ikke  andet  end:  ,,Skær  lidt  længere  indl"  —  Han 
skærer,  og  den  ædle  Erik  Hakonsøn  bløder  sig  til  Døde. 


'  Trykt  1  „Nye  Noveller".  1843. 

*  Se  Noterne  til  £  Blndstouw.  II..  S.  60,  5.  L.  f.  n. 


KNIPLERINDEN' 


„L)et  var  i  Aaret  1815,"  fortalte  mig  en  Ven,  hvem  jeg, 
efter  ti  Aars  Fraværelse,  1836  besøgte,  „at  min  ældre  Broder, 
min  yngre  Søster  og  jeg  foretog  os  en  Rejse  til  Tønder  for 
at  besøge  vor  ældre  Søster,  som  var  gift  derude. 

Som  vi  er  kommet  Staden  paa  en  halv.  Mils  Vej  nær  eller 
saa,  bliver  Søster  upasselig  og  beder  om  at  forskaffe  sig  et 
Glas  koldt  Vand.  Vi  var  just  lige  ud  for  et  lidet  Hus  tæt  ved 
Vejen.  Jeg  sprang  af  og  derind  og  bad  et  Fruentimmer,  det 
eneste  Menneske,  jeg  saa  derinde,  om  det  forlangte.  Hun  sad 
ved  et  lille  Bord  og  kniplede,  saa  flygtigt  op  paa  mig  og  hen- 
tede i  en  Hast  Vandet.  Jeg  takkede,  bragte  det  til  Søster  og, 
da  hun  havde  drukket.  Glasset  ind  igen.  Den,  der  havde  givet 
mig  det,  sad  som  før  ved  sit  Arbejde,  det,  hun  drev  med  Ivrig- 
hed. —  Jeg  saa  nu  noget  nøjere  paa  den  unge  Pige;  hun  var 
tarvelig  klædt,  dog  noget  nettere  end  de  fleste  andre  Knipler- 
sker, jeg  paa  forrige  Rejser  havde  bemærket.  Hun  var  meget 
smuk,  men  bleg  som  hendes  Medarbejdersker,  og  hendes  no- 
det  dybtliggende  Øjne  gav  umiskendelige  Tegn  til  jævnlig 
Graad;  hun  kastede  dem  hyppigt  hen  til  en  Alkove,  i  hvilken 
jeg  snart  opdagede  et  gammelagtigt,  sovende  Fruentimmer. 
Sengklæder,  saa  vel  som  det  lidet  Bohave,  vidnede  om  knappe 
Kaar. 

Jeg  maatte  have  mer  at  vide.  —  Da  jeg  udenfor  havde  over- 
tydet mig  om,  at  Søster  var  bedre,  bad  jeg  dem  fuldende  Rej- 
sen uden  mig:  jeg  havde  endnu  lidt  at  tage  Vare  derinde,  men 
skulde  snart  komme  bag  efter  dem  til  vort  Maal.  De  rullede 
væk;  min  Broder  med  et  Blink  til  mig,  det  jeg  meget  vel  for- 
stod. 

Da  jeg  kom  ind  i  Huset  nu  tredie  Gang,  udtrykte  Pigens 
Aasyn  Forundring,  ikke  ganske  uden  Uvillie:  hun  havde  jo  vist 

lagt  Mærke  til  Vognens  Bortkørsel  og  troet,   at  Vandbæreren 
var  fulgt  med. 

,, Ønsker  De  endnu  noget,  eller  savner  De  noget?"  spurgte 
hun  koldt  og  lod  Filemaalen  hvile. 

„Jeg  savner  intet,"  svarede  jeg,  „for  mit  Vedkommende; 
men  —  noget  alligevel  —  med  Tilladelse,  er  det  Deres  Mo- 
der?" — 

Hun  nikkede. 

,,Syg  maaske?"  — 

Hun  nikkede,  og  hendeis  Øjne  befugtedes.  To  smaa  Medicin- 
glas og  en  Pulveræske  i  Vinduet  bekræftede  hendes  tavse  Til- 
staaelse. 

„Det  kan  tykkes  Dem  underligt,"  tog  jeg  atter  til  Orde,  „at 
en  Dem  ganske  ubekendt  fremmed  i  et  ham  lige  saa  fremmed 
Hus  søger  at  gøre  sig  bekendt  med  et  Forhold,  som  vækker, 
sandfærdigen!  ikke  hans  Nysgerrighed,  men  en  Medfølelse,  der 
ingenlunde  er  fremhyklet." 

Intet  Svar  paafulgte;  thi  den  gamle  Kone  vaagnede  just  og 
gav  sig;  Datteren  fløj  hen  til  hende.  Da  hun  vendte  Ryggen 
til  mig,  stak  jeg  hurtigt  en  Pengepung  ind  i  en  halvaaben  staa- 
ende  Skuffe  under  Bordet  foran  mig  og  listede  mig  bort  uden 
andet  „Farvel". 

Ankommen  i  Tønder  fik  jeg  meget  andet  at  tænke  paa  end 
smukke,  ulykkelige  Kniplingspiger.  Den  fælles  Familieglæde 
ved  Gensynet  lagde  Beslag  paa  alle  vore  Tanker  og  Følelser: 
Spørgsmaal  og  Kontraspørgsmaal  med  behørige  Svar  blandede 
med  Skæmt  og  Latter,  Ah'ed  og  Ih*er,  fløj  i  livlig  Afveksling 
fra  Munde  til  Ører.  Og  alt  dette  tillige  med  legemlig  Vederkvæ- 
gelse medtog  den  første  Dag  til  sent  ud  paa  Aftenen.  Min  fa- 
ste Søvn  gav  intet  Spillerum  for  Drømme.  —  Næste  Formiddag 
maatte  man  bese  Byen  og  dens  nærmeste  Omgivelse  og  om  Ef- 
termiddagen dens  ældre  Søster  Møgeltønder  for  sin  mytisk- 
dunkle Mærkværdigheds  Skyld,  som  og  Stedet  i  Gallehus,  hvor 
de  uforklarlige  Guldhorn  blev  fundet,  de,  der  i  nyere  Tid  gav 
en  evig  forbandet  Tyv  herostratisk  Ry.  —  Næste  Dag  besaas 
den  sælsomme  ,,Gottes  Koog"  —  et  Arkipelagus  paa  Fastland. 
—  Saaledes  gjordes  med  kun  et  Par  Rastdage  Udflugter  til 
Leck,  Kolonien,  ja  til  Nordfrisemes  Landstrøg.  —  Der  var  en- 
delig kun  tre  Dage  af  de  til  vort  Ophold  i  Tønder  fastsatte  fjor- 
ten tilbage,  og  jeg  havde  saa  godt  som  rent  glemt  min  blege 
Kniplerske.  Da  mindedes  jeg  om  hende  i  en  Drøm,  af  hvilken 
jeg  vaagnede  ved  det  første  Dagskær.    Da  Familien  var  vant  at 


515 

sove  meget  længere  om  Morgenen,  stod  jeg  ufortøvet  op  og  gik 
ud  til  Kmplingshuset,  til  Mode  som  naar  man  foruroliges  over 
en  uundskyldelig  Forsømmelse. 

Da  jeg  traadte  ind,  for  hun  med  et  næppe  hørligt  ,,Ak!"  op 
fra  sin  Haandgeming;  en  let  Rødme  fløj,  som  1  Blæst  Skyg- 
gen af  en  Sky  over  Snemarken,  over  hendes  Lillieansigt  og  for- 
svandt i  samme  Øjeblik.  Jeg  kiggede  hen  til  Sygesengen,  op- 
dagede straks,  at  den  var  tom,  og  ligesaa,  at  Datteren  bar  Sør- 
gedragt. 

„Deres  Moder"  —  sukkede  jeg  —  „er  nu  hjembragt  til  en 
bedre  Verden  end  denne"  — 

Hun  tog  Ordet:  „Hendes  hentærede  Legeme  blev  overgivet 
til  Jorden  i  Søndags." 

Dette  sagde  hun  med  rolig  Hengivenhed,  uden  andre  Taa- 
rer  end  et  Par  af  mine.  —  Om  hun  saa  dem,  ved  jeg  ikke;  thi 
hun  var  traadt  til  sin  Kommode,  det  eneste  Gemme,  jeg  be- 
mærkede, og  trak  en  Skuffe  lidt  ud,  men  vendte  straks  Ansig- 
tet halvt  om  til  mig,  sigende:  „Har  De  ikke  savnet  noget,  siden 
De  var  her  forgangen?  —  Nej,  nej!  De  har  ikke  villet  savne 
det.  —  Se  her  er  Deres  Pung,  ædelmodige  Herre!  i  samme  Til- 
stand, som  jeg  fandt  den  i  Bordskuffen."  Hun  rakte  mig  Pun- 
gen. 

Jeg  tog  den  ikke;  den  faldt  i  min  Haand,  fra  den  til  Jorden. 

„Jomfru!"  sagde  jeg,  „kimde  jeg  ikke  paa  anden  og  bedre 
Maade  vise  mig  værdig  til  den  Titulatur,  De  beærede  mig  med? 
Eller  vil  De  i  denne  Hytte  fængsle  Dem  selv  til  Kniplebordet, 
indtil  Døden  forløser  Dem  fra  et  glædeløst  Trældomsliv?" 

Hun  traadte  mig  et  Par  Skridt  nærmere  med  en  bydende 
Anstand  og  en  mørk,  om  ikke  skummel  Alvorsmine. 

„Sælsomme  Mandl"  talte  hun  med  langsom  og  dæmpet 
Røst;  „hvilken  Forbindelse  kan  tænkes  mellem  vore  Livsfor- 
hold? Jeg  er  bestemt  af  Skæbnens  Herre  til  dette  ensformige 
Arbejdsliv,  som  De  paatrykker  Trællemærke.  Ja,  min  Herre! 
jeg  har  ogsaa  trællet,  før  for  to,  nu  for  een.  Bedre  kan  jeg  dog 
friste  Livet,  da  jeg  er  alene." 

,, Alene?"  gentog  jeg,  „intet  Menneske  skal  være  alene; 
ikke  afsondre  sig  fra  et  Samfund,  som  Gud  selv  har  stiftet. 
Bedre  at  komme  i  Berørelse  med  den  almindelige  Blanding  af 
de  bedre  og  de  værre.  Bedre  at  faa  Bekymring  og  Modgang 
blandet  med  Fornøjelse  og  Medgang  end  henslide  sin  Tid  uden 
enten  det  ene  eller  det  andet." 

„Det  maa  dog  Livsfangen,"  svarede  hun. 

„Fordi  han  tvinges  dertil,"  vedblev  jeg;  „men  si  sine  Med- 
mennesker." 

„Saa  ung!"  lagde  jeg  til,  „og  dog  uden  Tillid  til  nogen  af 
dem!  saa  aandelig  dannet,  og  saa  sørgelig  klog!  De  tilhører  en 
bedre  Stand  end  den,  hvori  De,  maaske  først  af  Nødvendighed, 
men  nu  af  egen  fri  Villie  indestænges.  —  jeg  har  baade  Evne 
og  Villie  til  at  sprænge  dette  ensomme  Fængsel  og  give  Dem 
en  værdigere,  en  mere  lønnende  Virksomhed  —  kan  De  Tysk?" 

,,Aaja,"  svarede  hun,  ,,jeg  forstaar  ogsaa  Fransk." 

,,Det  er  ypperligt!"  sagde  jeg,  „min  gifte  Søster  søger  netop 
en  Lærerinde  til  sine  to  Pigebørn,  det  ældste  syv,  det  yngste 
fem  Aar.  Vil  De  tage  mod  denne  Plads,  skal  De  erfare,  at  baa- 
de Forældrene  og  de  smaa  vil  gøre  Dem  Livet  anderledes  be- 
hageligt, end  det  hidtil  har  været.  Indvilger  De,  kan  De  endnu 
i  denne  Dag  tiltræde  Deres  Post;  den  er  ikke  længere  borte 
end  her  i  Tønder." 

Hun  rakte  mig  sin  Haand,  og  det  med  et  ganske  nyt  Ansigt, 
hvis  Kolorit  smilende  Haab  havde  tegnet.  Jeg  greb,  jeg  kys- 
sede den  fine  Haand,  som  hun  undselig  drog  tilbage.  Hun  pe- 
gede paa  sin  Stol  —  den  eneste  hun  havde  —  satte  sig  selv  paa 
Sengestokken;  og  da  jeg  havde  indtaget  det  anviste  Sæde,  hen- 
tede hun  et  langt  Suk  og  talte  saaledes: 

„Ædle  Menneske!  De  maa  ikke  forlade  denne  Sorgens  Bo- 
lig uden  Forvisningen  om  min  ubegrænsede  Tiltro.  De  er  be- 
rettiget til  ganske  at  kende  mig  og  min  Skæbne  —  De  har  vel 
en  Time  tilovers?" 

„Flere,  om  De  behager,"  svarede  jeg;  og  havde  jeg  haft  flere 
Ører  end  de  to,  de  havde  tilsammen  staaet  vidt  aabne. 

„Min  Fader  var  en  fransk  Emigrant  fra  det  forrige  Bre- 
tagne. Han  bar,  eller  maaske  havde  han  til  et  Minde  om  sin 
Fødestavn  og  sin  Skæbne  antaget  Navnet  Goelan  —  De  for- 
staar vistnok  Fransk?" 

„Ret  vel,"  svarede  jeg;  „men  Goelan?  det  ved  jeg  ikke  hvad 
betyder." 

,,Det  er  ogsaa  et  Provinsialord,  der  betegner  en  Strand- 
meiage.  Om  Sommeren,  men  mest  i  Efteraaret,  naar  Sømæn- 
dene fra  hine  Kyster  er  paa  Farten,  plejer  Koner  og  Piger  ofte 
at  gaa  ud  paa  Strandbredden,  naar  Vinden  bærer  paa  Land, 
og  da  at  synge  efter  de  opskræmmede  Fugle: 

Goelans!  Goelans! 

Ramenez  nou8  no$.marU  et  nos  amantt! 

De  vise  finder  sagtens  heri  en  from  Overtro.  Ak  I  hvilket  el- 
skende Hjerte  er  fri  for  sligt? 

Min  Moder  var  Tysk.  Hendes  Forældre  boede  i  Itzehoe, 
hvor  de  drev  en  Handel,  der  netop  kunde  ernære  Familien.  I 
sin  Landflygtighed  kom  min  Fader  paa  Lykke  og  Fromme  til 
min  Fødeby  og  fandt  sit  Ophold  ved  at  undervise  i  hans  Mo- 
dersmaal.  Til  vort  Hus  fik  han  ogsaa  Adgang,  og  mod  at  nyde 
Middagsspise  informerede  han  min  Moder,  den  Gang  seksten 
Aar  gammel,  og  en  Broder  til  hende.  Det  varede  ikke  mange 
Tider,  inden  der  opstod  en  Kærlighedsforstaaelse  mellem  Goe- 
Ian  og  hans  kvindelige  Elev.  Da  de  gamle  mærkede  det,  frabad 
de  sig  hans  videre  Undervisning  tillige  med,  som  Følge  deraf, 
hans  Besøg. 

Det  var  allerede  kommet  saa  vidt  mellem  mine  Forældre,  at 
him  erkendte  sig  frugtsommelig.  Ved  at  aabenbare  dette  for 
hendes  Moder  haabede  hun  at  erholde  Forældrenes  Minde  til 
en  Forbindelse  med  den  elskede  Flygtning.  Tværtimod:  hun 
blev  ligasom  han  vust  Døren  og  tilmed  gjort  arveløs.  Hvad  vax 
nu  at  gribe  til?  Min  sorgbetyngede  Moder  kunde  ikke  udholde 
at  forblive  i  den  By,  hvor  hendes  ubarmhjertige  Forældre  bo- 
ede. Hun  havde  en  velhavende  Moster  her  i  Tønder,  Enke  og 
barnløs.  Didhen  tyede  hun  med  Fader,  og  lod  de  sig  undervejs 
i  Friederichsstadt  kopulere. 

Mosteren  tog  rigtig  nok  taaJelig  godt  imod  dem,  gav  dem 
fri  Bolig  og  Bidrag  til  deres  Underholdning,  idet  min  Fader 
fortjente  paa  sin  Side,  min  Moder  paa  sin  ved  at  forfærdige 
Fruentimmerp3mt.  Saaledes  gik  det  uden  Næringssorg.  Jeg 
kom  til  Verden,  vokste  med  Sundhed  og  i  Munterhed,  som  er 
Børnealderens  Lod.  Fader  talte  og  læste  kun  Fransk  med  mig, 
ligesom  Moder  Tysk;  hvoraf  De  vil  kunne  dømme  om  min  Fær- 
dighed i  begge  Sprog.  —  Jeg  opnaaede  mit  tiende  Aar.  Da  døde 
min  Fader  og  Moders  Moster  næsten  paa  een  Gang.  Af  det, 
hun  efterlod  sig,  kom  os  kun  ganske  lidet  til  gode.  For  at  kun- 
ne bjærge  Livet  flyttede  min  Moder  herud  i  dette  netop  ledigt 
værende  Hus,  hvor  vi  stræbte  at  ernære  os  ved  Knipleri.  Og- 
saa godt,  til  min  Moder  sygnede  og  hendes  Pleje  og  Emærelsé 
overlodes  til  mig  alene.  Ja  min  Ven!  tillad  mig  at  kalde  Dem 
saa!  jeg  har  ingen  anden." 

Hun  drog  her  igen  et  Suk  og  blev  ved:  ,, Rigdom  har  sine 
Fristelser,  Fattigdom  sine;  af  begge  søger  slette  Mennesker  at 
benytte  sig.  Ej  heller  jeg  har  undgaaet,  om  jeg  end  har  over- 
vundet mine.    En  af  de  Kniplingshandlere,  til  hvem  Arbejder- 

inderne  befinder  sig  væsentlig  i  samme  Forhold  som  de  engel- 
ske Fabrikanter  til  Fabrikejeme,  modtog  en  Tidlang  vore  Knip- 
linger mod  nogenledes  billig  Betaling;  men  saa  faar  han  i  Sin- 
de at  indlemme  ogsaa  mig  i  sit  vidtløftige  Harem.  Jeg  afviste 
hans  skændige  Forslag  saaledes,  at  det  ikke  blev  gentaget.  Ved 
næste  Leverance  viste  han  mig  Følgerne  af  min  Vægring:  han 
havde  et  og  andet  at  udsætte  paa  Varerne  og  nedsatte  Prisen 
for  dem.  Ja  han  misanbefalede  mig  desforuden  hos  flere  af 
hans  Lavsbrødre,  saa  at  jeg  forgæves  tilbød  en  efter  en  anden 
mine  Frembringelser.  To  Dage  spildte  jeg  paa  mine  frugtes- 
løse Bestræbelser,  inden  jeg  traf  paa  en,  som  vel  modtog  min 
Haandgeming,  men  dog  kun  mod  den  almindelige  knappe  Be- 
taling. Da  min  Moder,  formedelst  Sygdommen,  ikke  mere  var, 
ej  heller  blev  arbejdsfør,  Recepter  og  Medicin  krævede  Til- 
lægsudgifter,  maatte  jeg  sælge  saa  et,  saa  et  andet  Stykke, 
indtil  min  Moders  Begravelse  og  Huslejen  medtog,  hvad  jeg 
havde  tilbage,  paa  dette  nær,  som  De  her  ser." 

,,0I"  endte  hun,  og  med  nogen  let  undskyldelig  Bitterhed. 
„Dersom  mangen  rig  Dame  vidste,  naar  hun  smilende  betrag- 
ter i  Spejlet  sin  Kniplingsstads,  hvilke  beske  Taarer,  der  har 
dynket2  ^Issq  nydelige  Strimler,  til  Strygejernet  borttørrede 
dem,  hun  vilde  beklage  sine  arme  Pyntersker,  mod  hvem  hen- 
des Hønsepige  fører  et  herligt  Liv.  Min  Velgører!"  hun  hævede 
sine  foldede  Hænder  i  Vejret,  ,,jeg  takker  dig,  min  Gud!  som 
sendte  ham." 

Herpaa  udbredte  hun  sine  Arme,  for  ind  paa  mig  —  kan 
jeg  næsten  sige  —  omfavnede  mig,  trykkede  sit  Ansigt  mod 
min  Skulder,  sprang  tilbage,  og  alt  saa  hurtigt,  at  jeg  under 
hele  Manøvren  næppe  kunde  talt  til  tre,  langt  mindre  havde 
Tid  til  at  gengælde  Favnetaget,  hvis  jeg  ellers  havde  villet. 

Overrasket  behøvede  jeg  dobbelt  saa  lang  Tid,  inden  jeg  med 
Fatning  kunde  spørge:  „Naar  er  det  Dem  belejligt  at  blive 
hentet  til  Byen?" 

„Jeg  er  færdig,"  svarede  hun,  ,,hvad  Time  det  skal  være; 
men  jeg  bad  gerne,  at  det  maatte  blive  en  Vogn,  der  kan  føre 
disse  mine  faa  Ejendele.    Selv  kan  jeg  gerne  gaa." 

,,Jeg  skal  sørge  baade  for  Dem  og  Tøjet,"  sagde  jeg,  ,,og 
det,  som  jeg  haaber,  inden  Middag.    Men  jeg  vil  skynde  mig." 

Jeg  ilede  ind  til  min  Søsters.  Hun  med  Mand  og  Børn  sad 
først  ved  Tebordet,  saavel  som  mine  to  andre  Søskende.  Ved 
min   Indtrædelse   forlod   de    deres    Sæder,    omringede   mig   og 

spurgte  alle  paa  een  Gang:  ,,Hyor  kommer  du  fra?  Hvor  har 
du  været?  Hvad  har  du  haft  for?"  med  mere. 

,,Stop  lidt,"  siger  jeg,  „højstærede  Hr.  Svoger  og  elskelige 
Fru  Søster!  om  jeg  nu  har  været  henne  og  fæstet  en  Guvernante 
til  eders  Smaapiger?" 

„Aa  Snak!  taahelig  Passiar!  Pladder!"  og  andre  slige  smig- 
rende Tilraab  var  de  første  Ducører,  der  vankede  for  min  ubud- 
ne Forretning  som  Fæstemand. 

Ved  mit  alvorligt  bydende  „Stille  paa  Parterretl"  fik  jeg  da 
Ordet:  „I  ved  jo,  kære!  at  jeg  sjælden  spøger,  allermindst  i  saa 
højst  vigtig  en  Anledning,  hvor  Talen  er  om  saadanne  velsig- 
nede VsBseners  forædlende  aandelige  Vejledning.  Min  Hov- 
mesterinde  er  en  Pige  paa  noget  over  tyve  Aar.  Hun  baade  taler 
og  skriver  Tysk  og  Fransk  til  Fuldkommenhed.  Hendes  Mo- 
ralitet er  uplettet,  og  ydermere  udmærket,  som  jeg  nærmere 
skal  forklare  og  I  selv  vil  erfare.  Men  der  maa  straks  gøres 
Anstalt  til  en  Vogn,  paa  hvilken  jeg  selv  skal  hente  hende,  og 
en  anden  til  at  hidføre  hendes  Kommode  og  noget  andet  Bo- 
have. Imidlertid  skal  jeg  gøre  eder  bekendt  med  Mademoi 
selle  Goelans  sælsomme  Skæbne." 

,,Men  hvor  er  hun  da?"  spurgte  min  Svoger,  idet  han  gik 
til  Døren  for  at  besørge  Vognene. 

,,For  nærværende  Tid,"  svarede  jeg,  „er  hun  i  det  Hus,  hvor 
jeg  hentede  Vand  til  dig,  Vilhelmine!  Hendes  Moder  blev  syg 
der  og  er  begravet  sidste  Mandag." 

Min  Broder  lo  og  sagde:  ,,Jeg  kunde  nok  tænke  mig  til,  at 
du  havde  gjort  en  Opdagelse,  som  holdt  dig  fast  derinde,  da 
du  lod  os  køre  fra  dig  —  Mamsel  Goelan  er  vistnok  en  Skøn- 
hed?" 

,,Det  kan  du  selv  bedømme,"  svarede  jeg,  „naar  du  ser 
hende." 

Jeg  kaldte  nu  min  Svoger  og  hans  Kone  ind  i  et  andet  Væ- 
relse og  sa^de  dem  i  Korthed  om  Mamsel  Goelan,  hvad  jeg 
fandt  nødvendigt  og  passende.  Befordringen  kom.  Jeg  steg 
op  medhavende  en  Fruentimmerkaabe,  dermed  at  indhylle  Sør- 
gerinden  for  nysgerrige  Blikke.  Denne  Forsynlighed  var  ikke 
overflødig;  hun  havde  kun  en  meget  gammel,  der  havde  til- 
hørt den  afdøde  og,  som  hun,  i  mange  Aar  været  ude  af  Mode. 

Indpakningen  gik  hurtigt  for  sig;  hendes  Ejendele  var  jo 
faa  og  smaa:  en  tynd  Sengemadras,  et  dito  Tæppe  med  Hoved- 
pude, den  lille  Kommode,  der  efter  hendes  Udsagn  indeholdt 
den  daglige  Dragt,  i  hvilken  jeg  første  Gang  saa  hende,  hendes 

Linned,  en  Snes  franske  og  tyske  Bøger  og  en  Smule  Køkken- 
tøj, Bordet,  Stolen,  en  Skammel  og  et  lidet  Skrin  —  et  voila 
tout  —  Da  disse  Sager  var  laessede  paa,  bød  jeg  hende  Armen. 
I  Døren  drejede  hun  Ansigtet  tilbage  et  Par  Øjeblikke,  med  et 
næppe  hørligt  ,,Adieu!''  og  nogle  Taarer.  Hvem  denne  Afsked 
gjaldt,  trænger  ikke  til  Oplysning. 

Min  Familie,  hvis  nysgerrige  Forventning  var  højst  spændt, 
modtog  Frangaisen  artigt,  dog  ikke  uden  nogen  Forlegenhed, 
der  naturligt  opstod  ved  Synet  af  hendes  Skønhed  og  Anstand. 
Men  hendes  Tiltale,  efter  at  jeg  havde  forestillet  hin  for  hende, 
bragte  dem  alle  til  med  venlige  Blik  at  betragte  hende  som  et 
Lem  af  Huset. 

„Jeg  kommer,''  sagde  hun  med  et  let  Smil,  „  om  just  ikke 
faldende  med  Døren  ind  i  dette  Hus,  alligevel  saa  pludselig, 
saa  uformodet,  baajde  for  Dem  og  mig,  at  kun  denne  Horres 
(hun  kastede  et  Blik  til  mig)  gode  Mening  om  min  Duelighed 
som  Lærerinde  for  Deres  Børn  vil  kimne  undskylde  mig  og  be- 
rolige dem"  —  idet  hun  fæstede  et  Moderblik  paa  Smaapigeme 
—  „dem.  De  betror  mig?"  Den  virkelige  Moder  bejaede. 

Glutterne  nærmede  sig  tillidsfulde,  hver  tog  sin  af  hendes 
Hænder,  hun  omfavnede  og  kyssede  dem.  Mellem  disse  tre  var 
ikke  mere  noget  fremmed. 

Børn  har  —  jeg  turde  kalde  det  en  sjette  Sans,  der  ved 
første  Syn  af  en  ubekendt  tiltrækker  eller  frastøder  dem.  Hvem 
de  giver  et  saadant  godt  Skudsmaal,  trænger  ikke  til  noget 
andet.  Denne  Sans  holder  sig  næppe  Bømeaarene  ud;  den  slø- 
ves før  nogen  af  de  andre  fem.  De  er  kun  »aare  faa,  som  bevarer 
den  under  Livets  Skolegang,  hvor  Forstillelsens  Indbyrdesun- 
dervisning  bliver  en  af  de  vigtigste  Discipliner.  —  Min  Svoger 
var  urokkelig  i  dette  Princip;  følgelig  var  han  paa  det  rene 
med  sin  fordelagtige  Bedømmelse  af  Jomfru  Goelans  Hjertelag. 
Hans  Kone,  ikke  indviet  i  Mandens  Antropologi,  fulgte  in- 
stinktmæssigt Børnenes  Anvisning  og  omfavnede  den  saa  at 
sige  himmelfaldne  Lærerinde.  Først  nylig  ankommen  var  den- 
ne allerede  hjemme. 

Jeg  rejste  da  tilbage  med  mine  to  Søskende  og  med  et  Da- 
guerreotypibillede af  —  den,  du  nu  ved  nok,  paa  Sjælens  — " 
„—  Holdt!"  faldt  jeg  ind,  „du  elskede  hende  dog?" 
„Det  kan  være,"  svarede  han  med  Kulde;  „men  i  saa  Fald 
vidste  jeg  det  ikke,  havde  ej  en  Gang  tænkt  derover.  Bevidst- 
heden om  at  have  øvet  en  god  Gerning  var  en  saa  overhersken- 
de Følelse,  at  den  ikke  gav  Rum  for  andre.  —  Straks  efter  min 

Hjemkomst  drog  jeg  ud  paa  en  langt  videre  Rejse,  den  jeg 
længe  havde  ønsket  at  gøre  og  nu  var  forberedt  til  at  bogynde." 

„Men,"  spurgte  jeg  lidt  ærgerlig,  „hvordan  var  da  din  Af- 
sked med  hende?  Det  var  dog  ikke  det  kedsommelige,  betyd- 
ningsløse, værdiløse:  Jeg  ønsker,  det  maa  gaa  Dem  vel?" 

„Det  var  endnu  mindre:  et  Haandkys  fra  min  Side  og  en 
Nej  en  fra  hendes  — " 

„ —  Haandkys!  Nejen!"  brummede  jeg,  ,, hvorfor  ikke  heller 
Mundkys?  Knælen?"  — 

„Bi  lidt!"  svarede  han  smaaleende,  „du  maa  vide  noget  om 
min  lange  Vandring  gennem  det  herlige  Frankrig  og  Italien, 
hvis  Herlighed  er  en  Antikvitet  —  dog,  det  er  ikke  værd  at 
kede  dig  med  en  omstændelig  Rejsebeskrivelse;  af  saadanne 
er  du  vel  for  længst  blevet  mæt.  Kun  et  Par  Situationer  — 
ingen  Beskrivelser  af  Naturskønheder,  men  saadanne  særdeles 
Forhold,  i  hvilke  jeg  selv  har  befundet  mig,  og  som  under  endnu 
et  Hensyn  næppe  vil  være  uden  Interesse  for  dig. 

Jeg  havdie  beset  Paris  med  alt  det  Bageri,  som  derudi  be- 
findes, og  havde  faaet  nok  deraf.  Nu  fik  jeg  Lyst  til  at  vende 
mig  fra  et  Panorama,  hvor  alle  Ting,  selv  Menneskene,  er 
Kunstprodukter,  og  se  mig  om  i  Naturregioneme,  de  menneske- 
lige med  de  fysiske.  —  Jeg  drog  til  Bretagne  —  Henriette  Goe- 
lans  Fædres  Land.  Alt  var  mig  her  nyt:  Folket,  dets  Dragter, 
Skikke,  Levevis  og  Tungemaal,  hvilket  sidste,  uden  Forbere- 
delse og  Undervisning  af  min  Lejetjener,  der  var  fra  Bretagne, 
vilkie  været  mig  et  Kragemaal.  Jeg  lod  h€un  paa  vore  Lyst- 
rejser ved  Ophold  i  Stæder,  Landsbyer  og  Fiskerlejer  efterforske, 
om  ingen  Familie  eller  enkelt  Person  af  hint  Navn  maatte  væ- 
re at  opspørge.  „Point  du  tout,''  saa  lød  bestandig  hans  Rap- 
port paa  mit  spørgende  „E/i  bien?  qu'avez  vous  fait?" 

Jeg  var  dog  noget  heldigere,  men  ikke  mer  end  noget.  Som 
vi  paa  Bortrejsen  fra  dette  Landskab  Syd  efter  gjorde  Holdt 
i  et  af  de  sidste  Fiskerlejer  for  at  forfriske  os  selv  og  Hestene, 
blev  jeg  i  Stuen  et  oliemalet  Portræt  var,  der  straks  fængslede 
min  Opmærksomhed:  det  forestillede  en  fornemt  klædt  Yngling, 
hvis  An&igt  havde  en  paafaldende  Lighed  med  Henriettes.  Jeg 
saa  nøjere  til  og  fandt  i  et  af  de  nederste  Hjørner  afridset: 
,,Charles  Kolean,  age  19  ans'\  Jeg  spurgte  Værten,  en  ung 
Mand  om,  hvor  dette  Billede  forskrev  sig  fra.  Han  vidste  det 
ikke  og  henviste  mig  til  sin  gamle  Moder,  der  sad  paa  en  Skam- 
mel og  bødede  et  Fiskergarn.    Jeg  henvendte  mig  til  hende  om 


522 

den  forønskede  Oplysning.  Hun  gav  den,  vedblivende  sit  Ar- 
bejde, saaledes: 

„For  en  Del  Aar  siden  laa  et  Stykke  heroppe  i  Landet  en 
Herreborg,  hvor  d'er  boede  en  af  disse  høj  fornemme  Folk,  der 
ikke  agtede  en  Fisker  saa  meget  som  en  af  de  Flyndre,  han  fan- 
gede til  ham.  Nu  skete  det,  at  der  blev  Oprør  i  Landet,  og  hver 
der  kunde  føre  en  Baadshage,  en  Fork  eller  en  Buløkse,  drog 
af  Sted  mod  alle  disse  store  Paladser  og  jævnede  dem  med  Jor- 
den. Min  salig  Mand  var  meget  flittig  til  det  Stykke  Arbejde; 
og  saa  var  han  ogsaa  med,  da  den  Borg  herovenfor  blev  pirret 
over  Ende.  De  var  mange  Hundrede  om  Bestillingen,  og  ved 
Delingen  af  Byttet,  blev  der  kun  lidt  til  hver:  min  Mand  flk  et 
Lommeur,  en  Haandfuld  Sous  og  dette  Billede,  som  vi  nu  si- 
den har  ladet  hænge  her." 

„Hvorledes  mon  det  gik  Slottets  Beboere?"  spurgte  jeg  vi- 
dere. 

,,Det  gik  dem  hverken  værre  eller  bedre,"  svarede  hun,  „end 
at  kun  en  slap  levende  derudfra;  jeg  tror,  de  kaldte  ham  Char- 
les; men  ham  hørte  man  ikke  mere  til.  Han  havde  ellers  paa 
Gaarden  en  Kæreste  —  saadan  en,  som  de  store  den  Gang  kald- 
te en  Msetresse.  Hun  blev,  kort  før  Slottet  blev  ødelagt,  frugt- 
sommelig ved  ham,  og  Ordet  gik,  at  han  vilde  lade  sig  hemme- 
lig vie  til  hende.  Der  kom  intet  ud  af,  for  Fruen  skikkede  hen- 
de saa  lumskelig  bort  —  skal  dog  have  forsynet  hende  ret  godt 
med  Penge  —  og  bildte  den  unge  Herre  ind,  at  hun  var  lø- 
bet sin  Vej  med  en  anden  ældre  Kæreste.  Barnet,  hun  kom 
ned  med,  skal  endnu  tjene  paa  Gæstgivergaarden  i  nærmeste 
By.   Mere  ved  jeg  ikke." 

Jeg  sagde  hende  nu,  at  den,  som  Billedet  forestillede,  upaa- 
tvivlelig  var  kommet  til  Danmark  og  havde  giftet  sig  der,  og 
at  Portrættet  sikkerligt  vilde  være  behageligt  for  Familien  at 
eje.  Jeg  betalte  en  ubetydelig  Pris  derfor  og  tog  det  med  mig. 
—  Jeg  rejste  videre  til  næste  By;  paa  dens  Gæsteherberge  kun- 
de jeg  efter  den  gamles  Anvisning  mulig  finde  Henriettes  Halv- 
søster. Min  Undersøgelse  førte  ikke  til  andet  Resultat,  end  at 
en  Pige,  som  hed  Marion,  havde  tjent  der  til  Fornøjelse  1  et 
Par  Aar,  men  var  for  lige  saa  lang  Tid  siden  af  en  gennem- 
rejsende Dame,  der  syntes  vel  om  hende,  med  Værtens  Til- 
ladelse taget  med  som  Kammerjomfru.  Hvor  Damen  havde 
hjemme,  vidstes  ikke  —  der  stod  jeg;  og  derfra  drog  jeg  vi- 
dere Syd  paa. 

I  temmelig  store  Mellemnmi  havde  jeg  skrevet  et  Par  Breve 

til  Hjemmet,  men  frabedt  mig  Svar,  da  jeg  under  min  ustadige 
Omflakken  ikke  kimde  opgive  dem  nogen  sikker  Adresse.  Først 
i  Lyon,  hvor  jeg  agtede  at  tøve  en  seks  å  otte  Uger,  kimde  jeg 
vente  kære  danske  Breve.  Lige  saa  længe  forud  havde  jeg  fra 
Rochelle  med  et  Skib,  som  vilde  til  Husum,  sendt  Henriette 
Faderens  Portræt,  ilagt  nogle  hjertelige  Linier  fra  mig  selv. 

Nogle  Dage  efter  min  Ankomst  til  det  fra  Borgerkrigen  sør- 
geligt navnkundige  Lyon  modtog  jeg  paa  een  Gang  tre  Breve: 
et  fra  min  Svoger  og  Søster,  et  fra  H.  Goelan  og  et  fra  min 
hjemmeværende  Broder;  det  første  var  ikke  af  væsentlig  Vig- 
tighed; men  de  to  andre  skal  du  læse."  Han  hentede  og  lagde 
dem  for  mig.  Medens  jeg  gennemløb  dem,  gik  han  smaanyn- 
nende  op  og  ned  ad  Gulvet.  Jeg  udbad  mig  og  fik  hans  Til- 
ladelse at  tage  Afskrifter.    Her  er  de: 

„Inderlig  takket  være  De  for  min  Faders  Billedel  Jeg  gen- 
kender disse  Træk,  hvor  meget  end  Rædsler,  Hjertesorg,  Uro  og 
Alder  siden  forandrede  dem  ved  Rynker  og  Skygge.  Ak!  at 
Kopi  er  varigere  end  Original  I  at  en  Malers  Penselstrøg  kan 
trodse  Tiden,  men  ikke  saa  den  levende,  hvem  han  paa  en 
Stump  Lærred  forevigerl  Morgen  og  Aften  kysser  jeg  min  un- 
ge Fader  og  sukker  efter  den  døde.  Tiere  endnu  sukker  jeg 
efter  den  Ven,  som  vanker  i  fremmede  Lande,  omringet  af 
Farer,  dem  jeg  haaber  min  Indbildningskraft  kun  maa  for- 
større. Jeg  selv  lever  her  saa  lykkelig  som  muligt,  paa  eet 
nær,  der  hverken  tør  komme  fra  min  Pen  eller  over  mine  Læ- 
ber.  Til  Døden  Deres  H.  G.." 

„Naa  da!''  raabte  jeg,  „dersom  Slutningen  af  dette  Brev 
ikke  er  en  forblommet  Kærlighedserklæring,  saa  forstaar  jeg 
mig  kun  daarligt  paa  at  læse  Fruentimmerskrift." 

Han  smilede  og  sagde:  ,,Læs  først  dette  her!" 

Det  lød  som  følger: 

„Hjertebroder!  Jeg  er  forvist  —  jeg  hentyr  til  dig  —  aabn 
dine  Arme  for  en  ulykkelig  Selvbedrager!  Jeg  har  elsket,  jeg 
elsker  endnu  —  har  bejlet  —  faaet  Nej!  et  saadant  Nej,  efter 
hvilket  intet  Ja  lader  sig  enten  vente  eller  ønske.  Lad  mig 
skrifte!  maaske  det  letter.  —  Kort  efter  din  Bortrejse  besøgte 
jeg  dem  her  i  Tønder.  Jeg  saa  Henriette  —  jeg  forlængede  mit 
Besøg  —  jeg  gentog  det.  Aldrig  har  saa  mange  Fuldkommen- 
heder været  forenede  i  een  kvindelig  Skabning:  regelret  Skøn- 
hed, fortryllende  Ynde,  dyb  og  ren  Følelse,  poetisk  Sans  og 
uforstyrrelig  Takt  for  alt,  hvad  der  er  ædelt  -i  Ord,  Tanke  og 
Gerning.  Det  var  jo  imiuligt  andet,  end  at  Børnene  maatte  til- 

bede  hende,  deres  Forældre  elske  og  højagte  hende.  —  Paa 
min  Anmodning  —  ikke  sjælden  efter  hendes  egen  —  spadse- 
rede vi  i  det  frie  udem  for  Byen.  Jeg  kunde  paa  disse  Van- 
dringer lære  mere  Verdensfilosofl  end  af  Knigge  og  Kolleger, 
hvis  jeg  bare  kunde  husket  det.  Hun  havd«  haft  de  ud- 
valgteste tyske  og  franske  Digtere  til  Læremestre  og  været  sin 
egen  Manuduktrice.  Som  en  dygtig  Manuduktør  kan  sine  Pro- 
fessorers Kollegier  udenad,  saaledes  hun  sine  æstetiske.  Og 
hendes  Freimsigelsel  Ingen  Teaterdeklamation  har  saaledes  — 
jeg  kunde  sige:  magnetiseret  mig  som  Henriettes.  En  Dag,  som 
vi  stod  paa  Dæmningen  og  havde  Gottes  Koog  lige  ud  for  os, 
fremtonede  hun  Theklas  Sang.  Den  Hnderlige  Rørelse,  med 
hvilken  hun  udtalte  den  sidste  Linie:  ,,Ich  håbe  geliebt  und 
gelebet,''  greb  mig  saa  uimodstaaeligt,  at  jeg  fuld  af  svulmen- 
de Haab  tilhviskede  hende:  „Sei  du  meine  Theklal"  Hun  sva- 
rede efter  et  Ophold,  i  hvilket  hendes  Aasyn  udtrykte  Forbav- 
selse: ,,Bedauem  Sie  michi  Ich  verehre  Sie,  ich  schåtze  Sie 
hoch  iiber  tausend  Månner,  aber  lieben!  ein  weibliches  Herz 
liebt  nur  ein  einziges  Mal."  Hun  stak  sin  Arm  hurtigt  under 
min  og  drog  mig  hjem.  Det  svimlede  for  mig.  Sig  mig:  hvem 
skulde  hun  elske?  En  Kniplingskræmmer?  Hun  elsker  dig,  min 
lykkeligere  Broder!  Hvem  ellers?  —  Inden  tre  Uger  er  til  En- 
de, kan  du  vente  mig.  —  Din  Christoffer.  — " 

,,Min  Broder  havde  skaaret  min  Sjæls  Øjne  for  Stær:  nu 
først  saa  jeg  klart,  at  jeg  elskede  hende.  Jeg  haabede  paa  hen- 
des Genkærlighed.  Længsel  efter  hende  brændte  i  min  Barm. 
Og  dog  skulde  jeg  her  oppebie  min  Broder.  Det  gjorde  jeg,  men 
paa  mit  Værelse,  uden  at  bryde  mig  videre  om  Lyon  og  dens 
højtberømte  maleriske  Omgivelser.  Jeg  kedede  mig  rædsomt. 
Jeg  var  nær  ved  at  tage  Opium  for  at  bedrage  Tiden  og  glemme 
mig  selv  og  hende  med.  Jeg  fordømte  min  bly,  tossede  Tilbage- 
holdenhed, da  hun  dog  havde  givet  mig  saadanne  Tegn,  som 
jeg  aldrig  burde  miskende.  Men,  faldt  mig  saa  igen  ind,  i  min 
Svogers  gæstfrie  Hus  kommer  mange  Besøgere;  hvorfor  kan 
ikke  en  af  dem,  elskværdigere  end  jeg,  have  vundet  hendes 
Hjærte?  Om  jeg  nu  kommer  hjem  og  det  gaar  mig  ligesom  min 
Broder?  Jeg  ravede  usikker  mellem  Tvivl  og  Haab;  det  sidste 
holdt  mig  paa  Benene. 

Min  Broder  kom.  Jeg  glædede  mig  over  hans  livlige  Ud- 
seende. Dog  det  var  Sol  og  Vind,  der  havde  tingeret  hans  An- 
sigt. Græmmelsens  Tinktur  kom  snart  i  Stedet  for  hin  paa 
hans  noget  indfaldne  Kinder. 

Efter  at  Christoffer  havde  udhvilet  og  forfrisket  sig  en  Dag 
over  fra  Rejsens  Besværligheder,  siger  han  til  mig:  ,,Jeg  maa 
nu  af  Sted  til  Livorno.  Som  jeg  er  færdig  til  Rejsen  fra  vort 
Hjem,  kommer  vor  Købmand  Wulf  farende  fra  Husum  med 
den,  ogsaa  for  os  betænkelige  Nyhed,  at  et  Handelshus  i  Li- 
vomo,  med  hvilket  han  i  flere  Aar  havde  staaet  i  Forbindelse, 
til  hvilket  han  nylig  havde  afsendt  en  meget  værdifuld  Lad- 
ning,  mentes  at  ville  gaa  fallit,  hvorom  han,  men  først  efter  sit 
Skibs  Afgang,  ved  en  Korrespondent  havde  faaet  Advarsel. 
Han  havde  derhos  honoreret  en  meget  stor  Veksel,  udsrf^t  fra 
samme  Hus.  Kort,  hans  Velfærd  stod  paa  Spil  —  den  Del  af 
vor,  som  han  har  til  sin  Disposition,  følgelig  med.  Da  han 
just  havde  hørt,  at  jeg  vilde  rejse  efter  dig  til  Italien,  besvor 
han  mig  for  vor  Skyld  og  sin  egen  ait  undersøge  Forhol- 
det og  virke  til  fælles  Gb.xti  i  Livorno.  Jeg  maa  uden  Ophold 
af  Sted.   Il  du  hjem,  hvor  Livets  højeste  Lykke  venter  dig." 

Jeg  tog  ikke  lang  Tid  til  at  fatte  den  Beslutning  at  følge  med 
min  Broder,  hvis  Helbredstilstand  tyktes  mig  mislig,  saa  vel 
som  hans  Sindstilstand,  hvorved  han  var  mindre  skikket  til 
at  udføre  det  vigtige  Hverv  i  Livorno.  Dette  sagde  jeg  ham. 
Han  trykkede  indvilgende  min  Haand  til  det  syge  Hjerte.  Vi 
rejste,  saa  fort  hans  Kræfter  tillod  det,  til  Toulon,  derfra  sø- 
vejs til  Livorno.  —  Sagerne  hersteds  var  snart  afgjort.  Han- 
delshuset havde  vel  lidt  Tab  ved  et  Par  pludselige  Bankerot- 
ter; men  det  var  saa  solidt,  at  det  derved  ikke  kunde  rokkes. 
Husumskipperen  laa  der,  havde  udlosset  og  ladede  saa  ivrigt, 
at  han  om  tre  til  fire  Dage  kunde  være  sejlklar.  Da  der  paa 
denne  Aarstid  ikke  var  at  frygte  for  Storme,  bestemte  vi  os  til 
at  gaa  med  ham;  derved  kunde  spares  overordentligt  saavel  af 
Penge  som  troligt  af  Tid.  ^ 

Som  velgørende  Indgreb  i  min  Broders  Kummer  overdrog 
jeg  ham  en  og  anden  Bestilling,  jeg  lige  saa  godt  selv  kuntte 
have  udført.  Saaledes,  to  Dage  før  vor  Afsejling  havde  han  væ- 
ret ude  at  opkøbe  Proviant  til  os  og  bringe  den  om  Bord.  Da 
kommer  han  styrtende  ind  til  mig  som  en  vanvittig  med  det 
Udraab:  ,,Hun  er  her!" 

„Hvem?"  spørger  jeg,  forskrækket  til  Ængstelighed. 

„Henriette  —  jeg  har  set  hende  —  jeg  ved,  hvor  hun  er  — 
kom  medl  kom  straks!  jeg  skal  vise  dig  Huset,  gennem  hvis 
Port  hun  kørte  ind  tilligemed  en  anden  Dame." 

„Bi!  Bi!"  raabte  jeg,  „i  Slobrok  og  Tøfler  kan  jeg  jo  ikke 
gaa  ud." 

Medens  jeg  paaMædte  mig  under  et  aandeligt  Hurlumhej 
af  Tanker  og  Følelser,  fløj  en  Tanke  pludselig  hen  til  den  fran- 
ske Fiskerpige,  min  Henriette  saa  naesten  fuldkommen  lig, 
og  som  jo  af  en  ubekendt  Dame  var  ført  bort  fra  hin  Gæstgi- 
vergaard  og  ud  i  den  vide  Verden.   Ja,  det  maatte  være  hende. 

Vi  gik  og  naaede  snart  den  Gaard,  han  betegnede  mig.  Jeg 
bad  ham  gaa  hen  paa  en  Restauration  der  nær  ved,  medens 
jeg  foretog  mine  Undersøgelser. 

Portneren  berettede  mig,  at  i  anden  Etage  boede  to  franske 
Damer,  hvis  Navne  han  ikke  kunde  udtale.  Han  sagde  mig 
Nummeret.  (Gaarden  var  nemlig  et  Hotel  for  rejsende.)  —  Jeg 
løb  derop,  pikkede  paa  Døren,  hørte  et  fjernt  „Entrez!"  og 
traadte  ind.  —  Tvende  Damer,  en  midaldrende  og  en  ung  — 
Himmel!  var  det  Henriette  eller  Marion?  Hun  var  elegant  klædt 
—  min  Tvivl  løste  hun  øjeblikkelig  ved  den  fremmede  Mine, 
hvormed  hun  hilste.  Den  anden  hilste  lige  saa  goldt  og  spurg- 
te paa  Fransk:  Hvem  hun  havde  den  Ære  at  se,  og  om  Hen- 
"Gigten  af  mit  Besøg. 

Jeg  sagde  hende  mit  Navn  og  min  Hjemstavn.  Derefter  for- 
klarede jeg,  at  der  i  en  By,  ikke  langt  fra  mit,  levede  som  Gu- 
vernante en  ung  Pige,  Datter  af  en  fransk  Emigrant;  at  min 
Broder,  som  ogsaa  var  her  i  Livorno,  og  som  kendte  hin  Dame, 
havde  set  de  herværende  og  fundet  en  saa  overraskende  Lig- 
hed  mellem  hende  og  den  yngre  af  dem,  at  jeg,  som  nu  fandt 
det  samme,  udbad  mig  nogle  Oplysninger,  som  rimelig  vilde 
være  af  højeste  .Interesse  for  Demoiselle  Goelan. 

Aldrig  saa  snart  var  dette  Navn  ude  af  min  Mund,  før  den 
ældre  blegnede  og  segnede  næsten  afmægtig  ned  paa  Stolen, 
og  den  yngre  blussende  sprang  hen  imod  mig  med  et  heftigt 
„Kolean,  siger  De?" 

„Goelan,"  rettede  jeg;  „men  det  lyder  temmelig  ens;  og  jeg 
tvivler  ikke  længere  paa,  at  min  Emigrant  jo  har  forandret 
„Kolean"  til  ,,Golean",  som  allegorisk  Hentydning  paa  hans 
Flugt  fra  La  Manches  til  Nordsøens  Bredder." 

Marion  —  thi  det  maatte  være  hende  —  foldede  sine  Hænder 
og  lod  sine  Taarer  frit  Løb.  Den  ældre  rejste  sig  og  trippede 
let  rystende  hen  til  hins  Side. 

„Jeg  har,"  vedblev  jeg,  „for  ikke  længe  siden  været  ved  de 
sørgelige  Ruiner  af  Slottet  Kolean;  jeg  har  været  i  det  neden- 
for liggende  Fiskerleje,  har  opstøvet  og  hjemsendt  til  Datte- 
ren hendes  Fader  Charles  Koleans  Portræt  og  kan  ikke  betænke 


527 

mig  paa  at  hilse  Dem,  min  skønne  unge  Dame  I  som  Marion 
Kolean." 

Hun  tilnikkede  mig  Bekræftelse,  knælede  for  Tanten  og  rev 
hendes  Haand  til  Mund  og  Barm. 

Denne  rejste  sig  og  krystede  hende  i  sine  Arme  og  sagde: 
,, Denne  Mand  er  sendtt  os  som  en  venlig  Engel  fra  Skæbnens 
Styrer.  —  Min  Herre!  hvem  jeg  er,  skal  De  ogsaa  erfare  — 
men  ikke  i  dette  Øjeblik;  vi  maa  have  Ro  til  at  fatte  os.  —  I 
Morgen,  om  De  behager,  ser  vi  Dem  paa  samme  Tid." 

Hun  nejede;  jeg  bukkede  og  gik  til  min  Broder,  der  med 
Utaalmodighed  ventede  paa  mig. 

Han  hørte  min  Beretning,  men  opfattede  den  ikke  klarligt; 
han  vidste  ikke,  hvorledes  han  var  vendt  i  det  med  disse  to 
forunderlige  Søstre:  Hvem  der  var  Henriette,  og  hvem  der  var 
Marion;  om  de  ikke  begge  var  eet,  saavel  som  Goelan  og  Ko- 
lean.   Jeg  var  ikke  uden  Frygt  for  hans  gode  Forstand. 

„Vær  nu  bare  rolig,  hvis  du  kan  I"  siger  jeg,  i  Morgen  vil 
jeg  indføre  dig  hos  Henriette  Nr.  2  og  hos  hendes  Tante,  hvis 
Historie  du  da  faar  at  høre.  Da  de,  af  min  Tirade  i  Dag,  alle- 
rede ved  lidt  om  dig,  vil  de  vist  ingenlunde  nægte  dig  Audiens, 
især  naar  jeg  endnu  i  Dag  skriftlig  beder  derom." 

Han  nikkede,  virrede  med  Hovedet,  smilte  og  slog  Rynker 
i  Panden;  men  Enden  paa  dette  Minespil  blev,  at  han  gik  ind 
paa  mit  Forslag.    En  glad  Anelse  blev  levende  hos  mig. 

Da  vi  ved  Tjeneren,  som  nu  var  til  Stede,  havde  ladet  os 
melde  og  derefter  indføre,  tog  Tanten  ene  imod  os,  lod  os  byde 
Forfriskninger,  cmviste  os  Sæder,  men  forblev  selv  staaende 
og  ligesom  gnmdddie  en  Stund,  hvorpaa  hun  satte  sig  rask  lige 
for  os  og  begyndte: 

,, Disse  Ruiner,  som  De,  min  Herrel  i  Gaar  omtalte  at  have 
set,  er  de  sørgelige  Levninger  af  et  Slot,  der  har  tilhørt  og  væ- 
ret beboet  af  min  Familie  gennem  mange  Aarhundreder  opad 
lige  til  Korstogenes  Tider.  De  ser  deraf,  at  min  Broderdatter 
i  Danmark  er  gammel  af-  Adel  saavel  som  jeg.  For  Resten  er 
Adelskab  uden  faste  Grundejendomme  det  samme  som  et  Glas 
uden  Fod.  Min  Fader  havde  mere  udbredte  Besidldelser  end 
hans  Forfædre.  Han  besad  store  Rigdomme,  skal  have  været 
stolt  og  haard  mod  sine  undergivne,  vi  Børn  fornam  ikke  me- 
get hertil.  Revolutionen  begyndte.  En  Slægtning  af  os,  som 
boede  i  Nærheden  af  Brest,  var  Medlem  af  Notablernes  For- 
samling. Da  denne  opløstes  og  Fætteren  paa  Hjemvejen  be- 
søgte os,  fortalte  han  om  den  ildevarslende  Folkestemning  og 

sagde,  at  han  vilde  realisere  alt,  hvad  han  ejede,  og  nedsætte 
sig  i  Amerika.  Han  tilraadede  Fader  at  gøre  ligesaa.  —  Ak! 
havde  han  fulgt  dette  Raad!  Kort  efter  begyndte  Bønderne,  i 
Ledtog  med  og  anførte  af  alskens  Kanailler,  at  storme  og  øde- 
lægge de  adelige  Borge.   Endnu  var  Fader  rolig,  eller  lod  saa. 

En  Morgen  kommer  en  af  Domestikkeme,  der  om  Natten 
havde  besøgt  sin  Kæreste  i  Fiskerlejet,  og  siger  Fader,  at  der 
var  uroligt  histnede,  at  nogle  ubekendte,  lurvede  Personer  æg- 
gede Beboerne  til  at  storme  Borgen  og  udplyndre  den  og  ud- 
rydde den  hele  Ulveyngel,  som  de  behagede  at  Ifalde  det  naa- 
dige  Herskag.  Fader  spottede  vel  denne  formentlige  Jobspost, 
men  lod  dog  gøre  Anstalter  til  Forsvar,  blandt  hvilke  var  den 
at  forsyn«  Porten  med  de  udforderiige  Stænger  og  Bolte;  Bøs- 
ser blev  uddelt  til  det  talrige  Mandstyende.  Aftenen  kom;  den 
var  mørk  og  regnfuld.  Til  Klokken  elleve  var  intet  ondt  at  for- 
nemme. Da  begyndte  pludselig  Bondestormen.  Den  varede  im- 
d-er  frygtelige  Vræl,  med  kækt  Modværge,  over  to  Timer.  Men 
nu  havde  den  paasatte  Ild  grebet  saaledees  om  sig,  at  Forsva- 
rerne maatte  ty  til  Hovedbygningen.  Dog  snart  var  den  hele 
Borg  fuld  af  blodgerrige  Fjender.  Min  Fader,  mine  to  yngste 
Brødre  og,  som  jeg  hidtil  har  troet,  den  ældste  ligesaa,  myr- 
dedes, saavel  som  næsten  alle  andre  Slottet  tilhørige.  Min 
Kammerpige  havde  ved  den  første  Tumult  vækket  mig,  sam- 
let mine  Juveler  og  andre  Kostbarheder,  anskaffet  og  iklædt 
os  begge  Bondedragter,  som  hun  for  et  saadant  Fald  forud 
havde  anskaffet  sig. 

,,Jeg  ved,"  siger  hun  saa,  „en  Løngang,  hvorigennem  vi 
usete  kan  naa  Skoven,  og  saa  er  vi  frelste.  Men  kom  med  mig 
straks  for  Gud  i  Himmelens  Skyldl" 

Hun  tog  mig  ved  Armen.  Jeg  stræbte  imod:  jeg  vilde  til  min 
Fader  og  mine  Søskende  og  have  dem  med. 

,,Det  er  forsilde,"  raabte  hun.  „Hør!  Hørl  Morderne  er  al- 
lerede herinde.  Vil  De  tøve  her  og  først  skændes  og  derefter 
brændes?" 

Jeg  fulgte  hende;  men  Gud  ved  med  hvor  voldsomt  oprørt 
Sind. 

Hun  kendte  den  underjordiske  Vej.  Vi  anstrengte  os.  Lar- 
men lød  stedse  svagere,  tav  snart  og  hørtes  først  igen,  da  vi 
steg  op  af  Jorden  og  mellem  Træernes  Grene  saa  Himmelen 
rødme  af  Slottets  Brand.  Vi  gik  efter  min  Piges  Raad  og  An- 
visning uden  Hinder  til  Brest.  Her  havde  hendes  Broder  Be- 
værtning for  Søfolk.    Han  modtog  sin  i  mange  Aar  ikke  sete 

Søster  med  Glæde  og  Godhed  og  mig,  hvem  han  paa  hendes 
tJdsagn  antog  for  en  Bondepige,  som  søgte  Tjeneste,  med  Tro- 
hjertighed. 

Næste  Morgen,  da  vi  kom  sammen  til  Frokost  og  jeg  tilfæl- 
dig havde  lagt  min  Haand  paa  Kanten  af  Bordpladen,  skottede 
han  til  den  og  sagde:  „Disse  fine  Fingre  har  aldrig  rørt  ved 
Malkespand  eller  Vaskerbalje  —  Deres  stærke  Rødme  siger 
mig,  at  jeg  har  Ret.  Men  vær  ikke  bange!  Jeg  kan  nok  vide, 
at  De  er  af  højere  Stand,  end  De  lader.  De  har  maattet  flygte 
hjemmefra  i  disse  Uroligheder.  Mamsell  jeg  er  en  ærlig  Mand, 
skal  ikke  forraade  Dem,  men  være  til  Tjeneste,  saa  vidt  jeg 
formaar.  Tal  kun  aabenhjærtigt  med  mig!  Hvad  har  De  egent- 
lig i  Sinde?" 

Jeg  fortalte  ham  da  uden  Forbeholdenhed  hvad  De  allerede 
ved;  tilstod,  at  jeg  ikke  havde  nogen  anden  Plan  end  den,  ved 
strengt  Arbejde  at  holde  Ligevægt  mod  min  strenge  Skæbne, 
skjule  min  Usselhed  for  Verden  og  søge  Trøst  og  Styrke  hos 
Gud. 

„Ja  ja,"  sukkede  han,  ,,d'6t  er  den  bedste  Tilflugt,  De  kan 
søge.  Gud  kan  aabne  Dem  en  bedre  Fremtid." 

Jeg  græd;  han  grundede. 
„Har  De  ingen  Slægt  eller  Ven  i  Vestindien?"  spurgte  han. 
,,Her  ser  det  broget  ud  for  os  alle." 

,,Jeg  har  en  Kusine,  som  er  gift  med  Guvernøren  paa  Saint 
Vincent.  Men  jeg  har  aldrig  en  Gang  set  hende  og  ved  altsaa  ej 
heller,  hvordan  hun  vilde  tage  imod  mig." 

,,Hør!"  raabte  han,  „jeg  venter  hvert  Øjeblik  en  god  Ven  af 
mig,  en  Skibskaptajn,  som  farer  Aar  ud  og  Aar  ind  mellem  den 
0,  De  nævnede,  og  Brest.  Han  tager  Dem  nok  med  for  en  bil- 
lig Betaling.  —  Har  De  nogle  Penge,  for  ellers  kunde  jeg  maa- 
ske  forstrække  Dem." 

Min  Frelserinde  Louise  svarede  for  mig:  „Saa  mange  har 
vi  nok,  at  Fragten  kan  blive  betalt." 

Hun  viste  ham  et  af  mine  Smykker:  ,,Se  her.  Broderi  hvor 
meget  kan  dette  være  værd  omtrent?" 

Han  besaa  det  og  raabte:  y,Morhleu!  det  kan  betale  for  en 
Rejse  til  Ostindien  og  længere.  —  Der  har  vi  Kaptajnen!" 

Denne  indtraadte  med  en  anden  flnklædt  Herre  efter  sig. 

,,Det  er  en  Planter  fra  St.  Vincent,"  sagde  han  i  sædvanlig 
Sømandstone:  ,,Han  har  været  herovre  og  klaret  nogle  Pen- 
gesager.  Nu  gaar  han  med  mig  hjem.  —  Giv  os  noget  at  leve 

afl  For  naar  Vinden  bare  vil  falde  et  Par  Stænger  mere  vest- 
lig, saa  letter  jeg." 

Værten  indbød  ham  og  den  anden  til  at  tage  Plads  ved 
Bordet,  hentede  Vin  og  sagde:  ,,Har  Kaptajnen  Rum  for  disee 
to  Passagerer?" 

Han  viste  paa  os.  Hin  tog  det  fyldte  Vinglas  fra  Munden, 
beaaa  os  med  en  Mine,  som  om  han  havde  faaet  Øje  paa  et 
Par  mistænkelige  Sejlere  ude  paa  Havet,  og  svarede:  „Vel  har 
jeg  det;  men  Fragten?" 

;, Erlægges  forud,"  sagde  Værten. 

,,Alt  vell"  raabte  Sømanden  og  stak  sit  Glas  ud.  —  Hans 
Medfølger  kastede  imidlertid  et  sælsomt  Blik  efter  det  andet  til 
mig,  men  talte  ikke  et  Ord  til  nogen  af  os.  Da  vi  rejste  os,  gik  Sø- 
manden; men  Planteren  kaldte  Værten  ind  i  et  andet  Værelse. 
Han  kom  ikke  igen  til  Syne  og  maatte  vel  have  fjernet  sig  gen- 
nem en  anden  Udgang. 

Louise  gjorde  med  sin  Broders  Bistand  Smykket  i  Penge,  fik 
Fragten  betalt  og  Fornødenheder  paa  Rejsen  anskaffede,  saa- 
vel  som  passende  Klæder  til  os  hver  især.  —  Vi  sagde  Føde- 
landet Farvel  og  gik  om  Bord.  Vinden  var  gunstig.  Sejlene 
drog  os  med  Hurtighed  ud  paa  Oceanet.  —  Vi  to  stakkels 
Fruentimmer  blev  søsyge.  Planteren  viste  sig  særdeles  omhyg- 
gelig for  os;  mest  for  mig,  hvilket  jeg,  uagtet  mine  legemlige 
Lidelser,  lagde  Mærke  til  —  Vi  kom  lidt  efter  lidt  til  Kryltern^^ 
og  blev  snart  søvante.  —  Nu  stræbte  han  ikke  uden  Held,  at 
opmuntre  og  more  os,  især  med  at  fortælle  og  forelæse  —  beg- 
ge Dele  fortrinligt.  Jeg  fattede  jævnt  hen  større  og  større  God- 
hed for  ham,  eom  han  ogsaa  for  mig,  kan  jeg  tro;  og  inden  vi 
havde  faaet  Vestindien  i  Sigte,  var  vi  forlovede,  og  da  vi  var 
landsatte,  biede  vi  ikke  længe  med  at  lade  en  Religionens  Tje- 
ner hellige  vore  Hjerters  Pagt.  —  Tvende  lykkelige  eller,  hvil- 
ket er  omtrent  det  samme,  sorgfri  Aar  henlevede  jeg  med  en 
Ægtefælle,  der  anstrengte  sig  af  al  Magt  for,  saa  vidt  gørligt, 
at  oprette  mine  store,  sørgelige  Tab  —  glemme  dem  kunde  jeg 
ikke  —  kan  ej  heller  endnu,  saa  lidet  som  det  sidste,  da  han. 
der  havde  tillukket  mine  smertelige  Saar,  tillukkede  sine  Øjne 
i  en  alt  for  tidlig  Død.  Da  han  havde  Forudfølel^aen  af  denne, 
ordnede  han  betids  sine  Affærer  saa  vel,  at  han  efterlod  mig 
som  velhavende  Enke,  hvorfor  jeg  fik  fiere  Tilbud,  dem  jeg  alle 
afslog.  Ved  min  elskede  Mands  Dødsseng  havde  jeg  frivillig 
lovet  ham,  at  denne  min  første,  alt  for  korte  Kærlighed  skulde 
vorde  den  sidste.  —  Jeg  har  holdt  det.    For  Kvinden  er  det 

ikke  vanskeligt.  —  I  Vestindien  vilde  jeg  ikke  blive;  Menneske- 
ne, deres  Raahed  i  Tale  og  Sæder  —  rettere:  Usæder  —  alt  var 
mig  modbydeligt.  Jeg  ilede  tilbage  did,  hvorfra  en  grusom 
Udaad  havde  bortslængt  mig.  —  Jeg  tænkte  at  finde  Ro  for  ml- 
ne  øvrige  Dage.  Ak!  mine  Herrerl  Uro  fandt  jeg:  ikke  noget 
Sted  har  jeg  kunnet  stilles:  min  Fødeegns  Rædselsminder  bort- 
skræmmede  mig;  andre  Egne  var  og  blev  mig  helt  eller  halvt 
fremmede.  —  At  rejse  var  Drift  hos  mig.  Hvad  Betydning  har 
denne  Drift?  At  se  sig  om,  at  se  noget  nyt.  Og  naar  det  er  set, 
er  man  til  Mode,  som  naar  man  kører  fra  Teatret,  hvor  man 
har  set  et  nyt  Stykke:  dette,  som  hint,  er  allerede  gammelt.  — 
Dog,"  lagde  hun  til  med  heftig  Bevægelse,  idet  hun  pressede 
Marions  Haand  til  sit  Bryst,  „her  har  jeg  fundet  noget  gam- 
melt, som  er  blevet  nyt,  den  eneste  levende  Erindring  fra 
svundne  Tider!"  —  Hun  omklamrede  Marion  og  trykkede  et 
langt  Kys  paa  den  hulkendes  Pande. 

Derefter  rejste  hun  sig  rask  i  Vejret  og  sagde:  ,,0g  nu  af 
Sted  til  min  danske  Broderdatter,  min  dyrebare  Marions  Sø- 
ster!   Naar,  mine  brave  Riddere!  vil  I  afhente  os?" 

,,I  Morgen  haaber  jeg;  og  —  til  en  glædeligere  Fremtid  for 
eder,  ædle  Frue!  end  eders  Fortid  var." 

Da  vi  var  traadt  ind  i  min  Bopæl,  gik  Christoffer  hen  til  et 
Vindue  og  keg  stift  paa  Huset  overfor  og  paa  Himmelen  oven 
over  det.  Jeg  stoppede  min  Pibe  ved  Siden  af  ham,  slog  Ild, 
tændte,  pulsede,  harkede,  hostede,  trampede  i  Gulvet^  slæbte 
Stolene  frem  og  tilbage.  Han  hørte  intet,  vistnok  ej  heller  hans 
egen  Fingertrommen  paa  Ruderne. 

Denne  Ekstase  varede  mig  for  længe.  Jeg  lagde  min  Haand 
paa  hans  Skulder  —  han  fornam  det  ikke.  Nu,  saa  gav  jeg 
ham  en  Dask,  han  maatte  fornemme.  Det  gjorde  han  ogsaa, 
vendte  sig  imod  mig,  satte  begge  Næverne  i  Siderne,  ret  som 
vilde  han  understøtte  sig  selv.  Da  oplod  han  sin  Mund  saa- 
lunde:  ,,Det  er  hende  —  det  er  ikke  hende.  Det  er  mig  —  det 
er  ikke  mig  —  Fra  mio  dolcissimo!  for  alle  de  helliges  Skyld! 
Sig  mig,  hvem  hun  var!" 

,,Du  ved  det  jo,"  svarede  jeg  —  slet  ikke  ærgerlig  —  , »Hen- 
riettes Halvsøster." 

,, Eller,"  tog  han  langsomt  ved,  ,,er  Henriette  ikke  hendes 
Halvsøster?  Hvilket  er  hvilket?" 

„Broder!"  formanede  jeg,  ,,vær  dog  fornuftig!  og  tal  saa- 
ledes,  at  jeg  kan  forstaa  dig!" 

,,Forstaa  mig?"  udbrummede  han,  ,, tænker  du,  jeg  selv  for- 

staar  mig?  Der  er  sket  en  Metamorfose,  enten  med  mig  eller 
med  mit  Hjertes  Dame  —  giv  mig  en  Flaske  Falemer  eller  To- 
kayer, at  jeg  kan  blive  plakat  fuld  og  komme  til  at  sove  en 
fjorten,  seksten  Timer  i  eet  Sætl  Ellers  bliver  jeg  taabelig." 

Mit  forantydede  Haab  fik  raskere  Vinger.  Jeg  gav  Chri- 
stoffer en  haJv  Flaske  primo  Portovin,  paa  hvilket  Opiat  han 
60V  næsten  i  tolv  Timer.  Jeg,  med  Tjeneren,  maatte  besørge 
det  videre  fornødne.  —  Saa  snart  Skipperen  havde  sendt  Bud, 
at  vi  inden  to  Timers  Forløb  maatte  møde  ved  Bryggen,  lod 
jeg  hente  en  Hyrekaret  og  i  den  samme  afhente  vore  Damer. 
En  Baad  ventede  og  førte  os  alle  fire  om  Bord.  —  Nu  kom 
Broder  snart  til  sin  Forstand  igen,  men  ikke  til  sit  Hjerte. 
Marion  drog  det  helt  og  holdent  til  sig,  og  saa  byttede  de,  som 
man  siger.  Vi  var  alle  sammen  velfornøjede  med  denne  Tusk- 
handel, vor  vakre  Enke  ikke  mindre  end  jeg.  Hun  spenderede 
to  kostbare  Ringe  til  Lidkøb  og  derhos  nogle  meget  værdifulde 
Taarer,  da  de  elskende  satte  Ringene  paa  hinandens  Fingre. 
-^  Det  var  en  Søtur  i  sit  Slags. 

Jeg  behøvede  kun  en  af  de  fjorten  Dage,  den  varede,  for  at 
opdage,  at  Fiskerpigen  var,  under  Tantens  Vejledning,  blevet 
en  elskelig  uddannet  —  ikke  overdannet  Ungmø.  Min  Broder 
var  saa  lyksalig,  som  nogen  Elsker  med  Grund  kan  være.  Han 
var  dertil  stolt  af  sin  tilbedte,  og  det  ligesaa  med  gyldig  Grund. 

Højvande  førte  os  uden  Ophold  ind  af  Heverstrømmen  til 
Husum,  hvor  vi  ikke  forsinkede  os,  men  efter  Opgørelse  med 
Skipperen  søgte  Tønder  saa  fage  muligt. 

Der  blev  Glæde  over  al  Glæde.  De  to  Søstre  var  færdige  ved 
at  kvæle  hverandre,  min  Søster  den  livsalige  Tante,  hendes 
Mand  mig  og  min  Broder.  —  Nu  kan  du  nok  slutte,  uden  at 
jeg  behøver  at  sige  dig  det,  at  der  ikke  forløb  mange  Uger,  in- 
den Christoffer  og  Marion  blev  Mand  og  Kone.  —  Henriette  blev 
endelig  ogsaa  gift." 

,,Fa'er!  og  Mo'erf'  skreg  en  lille,  nydelig  Dreng,  der  kom 
farende  ind  fra  Spisestuen,  ,^kom  gesvindt!  Maden  har  staaet 
et  helt  Kvarter  paa  Bordet,  siger  Jomfruen,  og  hun  skænder, 
fordi  den  bliver  kold." 

,, Hilledød!"  raabte  min  Ven,  ,,saa  er  det  paa  høje  Tid." 

Han  sprang  ind  med  den  lille  ved  Haanden,  sigende  til  mig: 
,,Vil  du  ta'e  min  Kone!" 

Suppen  var  spist;  men  jeg  ved  virkelig  ikke,  hvordan  den 
smagte;  thi  jeg  var  i  højeste  Maade  begærlig  efter  at  vide, 
hvad  der  kom  ud  af  den  platoniske  Kærlighed  mellem  Henriette 

og  min  Ven.  ,, Henriette  blev  ogsaa  gift,"  havde  han  henkastet 
saa  ligegyldigt,  at  jeg  maatte  næsten  tro,  hun  havde  faaet  en 
anden.  —  Jeg  tog  mit  Glas  for  at  drikke  Værtindens  Skaal, 
men,  ikke  længere  Herre  over  min  Nysgerrighed,  siger  jeg  til 
Vennen:  „Du  sagde,  Henriette  blev  ogsaa  gift;  men  du  sagde 
mig  ikke,  med  hvem." 

„Ih!"  sagde  han,  „kan  du  Ikke  begribe  det?  Med  mig.  — 
Hun  sidder  der  ved  Siden  af  dig." 

Nær  havde  jeg  tabt  Glasset.  Hun  greb  sit,  stødte  til  hans 
og  sagde  med  et  Smil,  som  jeg  ikke  er  i  Stand  til  at  afmale: 
,,Din  Sundhed,  søde  Mand!" 

„Og  din  med,  min  sødeste  Maagel"  gentakkede  han. 

Mit  Glas  klinkede  med  de  to  andre. 


'  Trykt  i  ..Min  VinterbestiUing  i  1843  åc  1843"  (..Samlede  NoveUer".  VII.  D.). 
1844. 

*  Tædet. 

'  blev  bedre. 


RAVNEN' 


Jeg  beder  mine  Læsere,  at  de  ikke  af  Titelen  lader  sig 
skrække.  Min  Ravn  var  ingen  Ulykkesspaamand,  langt  min- 
dre nogen  Menneskeæder.  Synet  af  det  Slags  Fugle  leder  vel 
Tanken  hen  paa  Rettersted  og  Valplads,  hvor  flyvende  vilde 
fortsætter  de  gaaendes  Arbejder;  men  vor  Titelfugl  var  — 
tam. 

Og  saaledes  til  den.  Begivenhed,  i  hvilken  den  spillede  en 
Hovedrolle,  men  paa  ingen  Maade  tragisk. 

I  Landsbyen  —  aa,  det  kan  være  det  samme,  hvad  den  hed, 
i  Danmark  ligger  den  —  der  levede  endnu  i  mine  Drengeaar 
en  gammel  Skolemester,  som  tilligemed  dette  Haandværk  årew 
adskillige  andre:  han  gjorde  Klokker  rene,  omskæftede  gamle 
Bøsser,  klinkede  Porcellæn,  naar  Katte  —  eller  Piger  —  ikke 
havde  været  alt  for  slemme  ved  det.  Endelig  var  han  ogsaa 
Maler,  og  det  ikke  af  de  smaa;  thi  han  malede  ej  alene  Træ- 
kister, men  Vinduer,  Døre,  Klokhuse  og  Lofter  o:  Platfonds  i 
Kunstsproget.  Han  udsirede  gerne  sine  Værker  med  Bibel- 
sprog, Dyr,  Fugle  —  dog  uden  at  vedføje  Navne  paa  dem, 
hvilket  var  ilde,  eftersom  de  herinde  var  ubekendte,  endog  for 
naturkyndige.  Dog  een  Fugl  kunde  man  ikke  tage  fejl  af:  det 
var  Ravnen.  Den  var  hans  Yndling  blandt  de  befjerede  Skab- 
ninger; denne  Tilbøjelighed  havde  han  da  tilfælles  med  ssdig 
Odin.  Han  anbragte  dens  Billede  i  det  mindste  een  Gang  paa 
hvert  Sted,  hvorvel  Bønderfolk  hellere  saa  Haner,  Duer  og  an- 
dre mere  hæderlige  Fugle.  Gjorde  man  Indvendinger  mod 
,,AadseIhakkeren",  berigtigede  Kunstneren:  „Kan  I  da  ikke  se, 
det  er  ingen  Ravn?  Den  har  nok  en  Slags  Lighed  med  den; 
men  det  er  ellers  en  udenlandsk  Fugl,  som  kaldes  den  sorte 
Kakadue." 

Nu,  vor  Skolemesters  Kakadue  var  af  ham,  fra  Unge  af, 
lært  at  snakke.   Vel  strakte  dens  Færdighed  sig  ikke  nær  saa 

vidt  som  Skolebørnenes;  alligevel  anbragte  den  sine  faa  Ud- 
tryk temmelig  passende  til  sin  Sindsstemning,  dog  med  noget 
fremmed  Akcent.  Var  den  mæt  eller  raktes  den  Æde,  hed  det 
,,rare  Ven!  Sukkermand!"  med  flere  søde  Ord;  men  i  det  mod- 
satte Lune  skreg  den:  „Gavtyv!  Skurk  og  Æsel!'*  Undertiden 
tog  Mesteren  den  med  i  sit  lærde  Værksted,  hvor  den  frygtedes 
som  et  Orakel;  thi  den  kunde  genkende  og  udskælde  dem,  der 
en  Gang  havde  drillet  den;  og  beviste  da  hin  baade  med  Haand 
og  Mund,  at  han  forstod  sit  Haandværk.  Ikke  længe  varede 
det  derfor,  inden  den  sorte  Sandsiger  kunde  gaa  umolesteret, 
hvor  det  behagede  ham;  ja  fik  af  og  til  Lækkerbidskener  af 
,,rare  Venner". 

Dette  kan  være  foreløbig  nok  snakket  om  Skolemesterens 
,, Hugin",  hvem  han  ellers  selv  kaldte  Claus,  som  vi  og  frem- 
deles vil  benævne  ham. 

Vor  selvlærte  Polytekniker  havde  været  tidlig  gift  og  tidlig 
Enkemand.  Han  ejede  en  eneste  Datter,  lige  gammel  med 
Claus;  men  Martha  stod  højest  anskreven  hos  ham;  og  saale- 
des  stod  hun  hos  alle,  der  kendte  dem  begge. 

Kvinden  har  en  medfødt  Evanatur,  en  elskelig,  og  vorder 
denne  ikke  forvansket  ved  slemme  udvortes  Indvirkninger,  da 
holder  den  sig  under  Vadmel  og  Blaarlærred  som  under  Silke 
og  Purpur. 

Martha  klædte  sig  i  Hvergam  og  Hørlærred,  selvspundet 
og  selvvævet  begge  Dele;  og  alt  klædte  hende  smukt,  som  en 
net  Ramme  om  et  skønt  Billede.  Men  Martha  var  et  leven- 
d  e  Billede;  det  oplivedes  af  noget,  som  ingen  Pensel  kan  frem- 
trylle. 

Den  Mand,  der  kan  spørge  „hvad  for  noget?"  skøtter  jeg 
ikke  om  at  svare. 

Hvad  man  kalder  Dannelse  i  god  Betragtning,  er  dog  egent- 
lig ren  harmonisk  Udvikling  af  Naturgaver,  rigtig  Anvendelse 
af  Storemoders  rige  Udstyr.  Saadan  Dannelse  havde  Skole- 
mesterdatteren —  ,,men  hvorledes?  hvorfra?"  —  Det  vil  jeg 
sige  os. 

I  Nærheden  af  Landsbyen  var  et  Slot,  og  i  Slottet  var  en 
Enkebaronesse,  dettes  og  Godsets  Besidderinde.  Hendes  Mand 
havde  tidligt  forladt  hende;  alligevel  var  hun  ikke  forladt.  Hun 
havde  tilbage  fire  Børn,  og  hun  havde  sig  selv.  —  Hendes  ene- 
ste Søn  r  a  a  d  e  d  e  sig  selv;  ikke  til  det  allerbedste.  —  Moderen 
havde  forkælet  ham;  alligevel  vilde  hun  have,  at  han  skulde 
lære  noget  —  ikke  for  meget.   Den  unge  Herre  havde  faaet  en 

anden  Anskuelse  af  Herrelivet.  Han  hadede  det  døde  Bogstav; 
men  desto  mere  elskede  han  levende  Skønhed.  Da  han  var  en 
smuk  Person,  red  godt,  dansede  godt,  snakkede  godt,  var  han 
meget  heldig  i  sine  kærlige  Bestræbelser,  fornemmelig  i  Ho- 
vedstaden, hvor  han  havde  Hovedkvarter,  fra  hvilket  han  et 
Par  Gange  om  Aaret  gjorde  korte  Strejftog  til  sit  Fødehjem. 

Den  ældste  af  Søstrene  blev  meget  ung  gift;  de  to  yngre  var 
endnu  i  Frøkenstand  flere  Aar  efter.  Om  de  siden  gik  over  i 
Ægtestand,  ved  jeg  lige  saa  lidt  som  Læseren. 

Traf  det  sig  saa,  at  disse  to  vakre  Piger  en  køn  Sommerefter- 
middag vandrede  gennem  forberørte  Landsby.  Paa  en  Træstol 
uden  for  Skolen  sidder  den  elleveaarige  Husets  Datter,  strik- 
kende paa  en  Strømpe,  med  en  opslagen  Bog  paa  Skødet.  Bar- 
nets dobbelte  Flittighed  og  dets  indtagende  Ansigt  trak  Frø- 
kenerne fra  Vejen  hen  til  det.  Martha  rejste  sig,  nejede  og 
lagde  Bogen  paa  Stolen.  Efter  at  hun  havde  uden  Forlegenhed 
besvaret  de  unge,  pæne  Damers  Spørgsmaal:  hvem  hun  var, 
hvor  gammel,  og  flere,  siger  den  ene: 

„Hvad  er  det,  du  der  læser?  Det  ligner  hverken  Katekismus 
eller  Forklaring  —  Mon  dieu!  det  er  jo  Fransk!  Forstaar  du 
Fransk?" 

„Er  det  Fransk?"  sagde  den  lille  forundret;  ,,Faer  siger,  det 
er  Latin.  Han  har  købt  den  paa  en  Auktion,  og  jeg  har  For- 
nøjelse af  at  se  paa  de  kønne  Billeder,  som  er  deri." 

„Kunde  du  have  Lyst  til  at  faa  at  vide,  hvad  de  betyder,  saa 
kan  du  jo  lære  Fransk  og  læse  dig  til  det." 

Pigen  smilede,  og  bøjende  det  gullokkede  Hoved  sagde  hun 
næsten  i  en  haabløs  Længsels  Tone:  „Ak!  hvorledes  skulde  det 
gaa  til?"  — 

Damerne  saa  paa  hverandre,  vekslede  nogle  Ord  i  hint  Da- 
tids fornemme  Sprog,  hvorpaa  den  ene  spurgte,  om  Fader  var 
hjemme.  Det  var  han,  blev  udkaldt,  og  efter  et  dybt  Buk  spurg- 
te, hvad  de  naadige  havde  at  befale. 

„Intet  at  befale,"  lød  Svaret;  ,,men  alene  noget  at  foreslaa. 
Hans  lille  Datter  der  synes  at  have  Lyst  til  at  lære  noget.  Hun 
maa  meget  gerne  komme  op  til  os  paa  Gaarden  et  Par  Gange 
eller  tre  om  Ugen,  saa  skal  vor  gamle  Mamsel  undervise  hende 
i  Nettiteter.   Det  kunde  dog  være  hende  til  Nytte  i  Fremtiden." 

,,Det  er  alt  for  stor  en  Naade,"  svarede  Skolemanden.  „Jeg 
takker  ydmygst  for  Deres  Godhed.  Hvad  siger  du  dertil,  Mar- 
tha? —  Bare  Tøsen  ikke  skal  faa  Indbildninger  og  glemme,  at 
hun  er  af  simpel  Stand." 

,,Vi  skal  ikke  sætte  hende  Nykker  i  Hovedet,  gode  Skole- 
mester!" 

,,Gud  bevar's!  det  har  jeg  ikke  ment,  men  saadan  nogen  kan 
komme  af  sig  selv.  Naar  for  Eksempel  en  saadan  Sletogret 
fik  pænere  Klæder,  kunde  hun  let  bilde  sig  selv  noget  ind.  Jeg 
beder  derfor,  De  ville  være  saa  naadige,  at  lade  hende  gaa 
klædt,  som  hun  der  staar;  det  er  simpelt,  men  ordentligt  og 
renligt.  —  Ydmyg  i  Sind  som  i  Skind,  mit  kære  Barn!" 

Martha  kyssede  den  faderlige  Haand  og  derpaa  den  ene 
Frøkens,  som  og  den  andens,  spørgende  lidt  frygtsomt:  ,,Naar 
maa  jeg  begynde?" 

„Straks  i  Dag!"  hed  det,  ,,følg  kun  med  os!  Og  tag  din  Bog 
og  Strikketøjet  med!" 

Saa  gjorde  hun. 

Det  vilde  nok  ikke  more  synderlig  mange,  hvis  jeg  omstænde- 
ligt gennemgik  Marthas  fem  Læreaar  i  den  højere  Klasse.  Jeg  vil 
blot  kortelig  berette,  at  hun  ej  alene  fik  Færdighed  i  de  finere 
Fruentimmerarbejdeop,  men  ogsaa  i  Tysk  og  Fransk,  saaledes 
at  hun  var  nær  ved  at  gaa  de  gode  Frøkener  paa  —  om  hun 
ellers  ikke  gjorde  det.  Men  hvad  mere  sælsomt  var:  hun  havde 
ikke  tabt  det  allermindste  af  sin  Ydmyghed,  ihvor  meget  hun 
end  havde  vundet  i  Kundskaber  og  Elskelighed,  saavel  som  i 
Skønhed.  Dette  sidste  saa  alle  Mandfolk  ved  første  Øjekast,  og 
næsten  alle  Fruentimmer  erkendte  det:  der  maatte  følgelig 
være  noget  om.  Men  aldrig  kunde  man  mærke,  at  hun  selv 
vidste  det;  hvilket  jo  gør  Skønheden  fuldendt.  Hvad  der  ogsaa 
bidrog  til  at  gøre  denne  mere  pikant:  hun  havde  stedse  bibe- 
holdt sin  Bondedragt,  saa  hendes  Væsen  og  Tale  bragte  flere 
ved  første  Sammenkomst  til  at  tro,  hun  maatte  være  en  foi^ 
klædt  Standsdame,  der  havde  det  Lune  at  ombytte  højhælede 
Sko  med  fladbundede,  Sæt  med  Hue  og  Snørliv  med  Livstykke. 
Der  gaves  virkelig  mange  af  begge  Køn,  som  ønskede,  at  Mar- 
thas Paaklædning  havde  været  Mode. 

Som  hun  havde  fyldt  sit  sekstende  Aar,  hjemkom  den  unge 
Hr.  Baron  efter  en  treaarig  Udenlandsrejse.  Han  kom  —  han 
saa;  men  Cæsars  ,yVici"  (jeg  vandt)  fulgte  ikke  saa  hurtigt,  som 
han  havde  ventet;  fulgte  slet  ikke.  —  Han,  Damers  Yndling, 
som  sjælden  havde  fundet  alvorlig  Modstand,  fandt  den  hos 
en  Landsbypige.  —  Overrumpling  mislykkedes  —  der  maatte 
skrides  til  en  ordentlig  Belejring.  Den  begyndte,  dog  under 
de  første  Approcher  trak  den  belejrede  sig  ud  af  Fæstningen 
—  jeg  mener  her  Slottet  —  og  tog  sin  Retræte  til  Skole vaa- 

ningen  under  det  Paaskud,  at  Faderen  nu  ikke  kunde  und- 
være hende  nogen  Dag.  —  Baronen  kunde  heller  ikke  undvære 
hende.  — 

Allerede  næste  Dag,  efter  at  Søstrene  havde  alvorlig  mora- 
liseret for  ham,  og  han  med  bodfærdig  Syndermine  havde 
hørt  paa  deres  kønne  Præken,  besøgte  han  Skolemesteren. 
Denne  modtog  ham  med  tilbørlig  Ydmyghed  og  underviste  ham 
efter  Begæring  med  megen  Selvtilfredshed  i  den  Kunst  at  fange 
Fugle.  Men  den  Fugl,  som  han  vilde  fange,  lod  sig  slet  ikke 
se;  og  da  Skoletiden  var  for  Haanden,  maatte  han  fjerne  sig 
uden  at  udstille  sine  Snarer.  Dagen  efter  var  han  lige  saa  uhel- 
dig. Dog  fik  han  opdaget,  at  Martha  paa  visse  Tider  gik  ud  i 
den  hosliggende  Toft  for  at  malke  deres  Køer.  Saa  kom  han 
da  til  at  tale  med  hende  —  det  vil  sige:  han  talte,  og  hun  tav. 
Deraf  kom  ikke  noget  ud.  Dog  sluttede  den  erfarne  Skælms- 
mester  just  af  denne  strenge  Tilbageholdenhed,  at  han  ikke 
var  hende  ligegyldig,  og  at  hun  var  bange  for  sig  selv.  Dette 
gjorde  ham  dristig;  men  Modet  betæmmedes  af  Snedighed. 

Uset  af  nogen  sniger  han  sig  over  i  Toften  qg  lægger  paa 
Malkestolen  et  Brev,  hvis  Indhold  var  saa  honningsødt,  som 
nogen  smægtende  Elsker  kunde  udarbejde  det.  Den  tilbedte 
finder  det,  læser  det  og  —  besvarer  det;  svarer  skriftligt,  som 
forhen  mundtligt,  og  lægger  Svaret  paa  det  samme  Posthus. 
Snart  henter  han  det,  bryder,  læser,  synker  ned  paa  Stolen, 
lægger  den  ene  Haand  paa  Hjertet,  den  anden  over  Øjnene, 
farer  op  og  ud  af  Haven  —  ikke  uset  af  den  lønligt  lurende 
kolde  Hyrdinde.  Kolde?  ikke  saa  ganske  og  aldeles;  som  sagt. 
Baronen  var  smuk,  indsmigrende,  Martha  sekstenaars  blom- 
strende Mø.  Hendes  Hjerte  blev  ikke  uden  Bevægelse,  men 
hendes  Forstandighed  beherskede  det. 

Nok  et  Brev.   Ubesvaret. 

Endnu  et.   Ubrækket. 

Det  var  tungt  for  den  lette  Kavaler.  Han  indsaa  nu,  at  hvis 
han  ikke  skulde  ophæve  Belejringen,  maatte  han  lægge  en  Mi- 
ne, hvis  Virkning  —  efter  hans  egen  Forestilling  —  vilde  blive 
afgørende. 

Han  havde  bragt  til  Kundskab,  at  den  gamle  Skolemand 
sov  Middagssøvn  paa  samme  Tid  som  Datteren  malkede.  Me- 
dens hun  var  i  Færd  hermed,  overrasker  han  hende  og  frem- 
siger i  ærbødig  Afstand  med  alvorlige  Miner  og  i  dyb  Tone 
sin  velindstuderede  Tale: 

,, Jomfru!  De  skyr  mig,  De  mistror  mig  —  langtfra  at  dadle 

Dem  derfor,  agter  jeg  Dem  saa  meget  højere.  Min  Højagtelse 
forbinder  sig  med  min  inderlige  Kærlighed  om  at  tilbyde  Dem 
Haanden  tilligemed  Hjertet.  De  ved  dog,  at  jeg  er  eneste  Ar- 
ving til  vort  Baroni?  Jeg  er  saa  lykkelig  at  være  yndet  af  Ma- 
jestæten, jeg  faar  let  hans  Minde  til  at  ægte  Dem  som  Ba- 
ronesse og  se  Dem  ophøjet  i  Adelstanden,  den  Stand,  til  hvil- 
ken De  ved  Deres  Dyder,  Deres  fine  Dannelse,  viser  Dem  født 
og  baaren.  —  Nu  i  Øjeblikket  intet  Svar!  De  maa  overveje  mit 
Tilbud!  I  Morgen  ved  samme  Tid  beder  jeg  om  at  maatte  er- 
fare Deres  Beslutning,  der  enten  vil  gøre  mig  til  den  lyksaligst« 
Mand  eller  jage  mig  ud  i  Verden,  der  herefter  da  vil  være  mig 
en  Ørken.  —  I  Morgen  venter  jeg  min  Dom." 

Han  lagde  Hænderne  korsvis  over  Brystet,  saa  dybtsukken- 
de  til  Himmelen,  vendte  sig  og  gik  langsomt  bort. 

Martha  havde  under  dette  rørende  Hjertesandrag  holdt  op 
at  malke  og  til  sidst  tabt  Spanden  og  spildt  Mælken,  et  Stykke 
før  hun  selv  mærkede  det.  Faderen  havde  allerede  endt  sin 
Siesta^  da  Datteren  indtraadte  med  Supplementmælken. 

Fra  først  til  sidst  af  dette  sælsomme  Elskovseventyr  beret- 
tede hun  nu,  ventende  hans  Bestemmelse.  Den  faldt,  efter 
mangt  et  „Hm  hm!"  „Se  se!"  og  Hovedrystelse,  saaledes:  „Mit 
kære  Barn!  Du  kan  tro  mig,  den  fine  Herre  vil  narre  dig. 
Naar  han  har  faaet  sin  Villie  med  dig,  saa  vender  han  dig 
Hyggen.  Martha!  du  er  min  eneste  Alderdomstrøst.  Kom  du 
noget  til,  saa  kunde  der  snart  sendes  Bud  efter  Snedkeren. 
Lad  ham  ikke  bilde  dig  ind,  at  han  vil  gøre  dig  til  Frue!  Ulyk- 
kelig vil  han  gøre  dig,  det  kan  du  være  vis  paa." 

Men  Martha  var  dog  ikke  ganske  vis  derpaa. 

Følgende  Dag  blev  den  gamle  hentet  til  en  Nabopræst,  egent- 
lig til  hans  Stueur.  Den  unge  Pige  var  altsaa  ene  hjemme  i 
Huset,  da  Baronen  traadte  ind.  Han  standsede  inden  for  Dø- 
ren med  bedrøvet  Aasyn  og  i  ydmyg  Stilling.  Han  syntes  saa 
ængstelig  mellem  Frygt  og  Haab,  at  han  ikke  mægtede  at  tale, 
at  spørge.  Hans  Mund  fremførte  ingen  Bøn,  men  hans  Øjne 
en  desto  inderligere.  Der  er  en  farlig  Kraft  i  et  sligt  maskeret 
Angreb;  Martha  følte  den,  men  var  sig  det  næppe  bevidst. 
Hun  havde  rejst  sig,  men  blev  staaende  ligesom  han.  Endelig 
strakte  hun  Hænderne  ud  imod  ham,  ikke  som  til  Omfavnelse, 
men  som  til  Frastødelse.  Han  lagde  sin  ene  Haand  paa  Pan- 
den, den  anden  paa  Hjertet  og  sagde:  Har  jeg  naaet  ikkun  en 
liden  Grad  af  Yndest  hos  Dem  og  maaske  en  noget  større 
Grad  af  Tiltro,  da  vil  De  dog  ikke  høre  mig  med  Uvillie:    Jeg 

fattes  endnu  et  Par  Maaneder  over  Aar,  indtil  jeg  opnaar 
Myndighedsalder  og  ikke  behøver  at  spørge  min  Moder  om, 
hvem  hun  vil  tillade  mig  at  ægte.  Hendes  Tilladelse  til  at 
forbinde  mig  med  Dem,  faar  jeg  ikke,  saa  længe  hun  er  den 
regerende;  dertil  kender  jeg  alt  for  godt  hendes  ubøjelige  Adels- 
stolthed.  Mit  Forslag  er  derfor,  at  vi  lader  os  hemmelig  vie. 
Jeg  kender  en  brav  Præst  ikke  meget  langt  herfra;  han  vil  for- 
binde os  efter  Guds  og  Kongens  Lov  og  tie,  indtil  jeg  tør  tale. 
—  Tal  nu,  elskede  Marthal" 

„Det  være  saa!"  svarede  hun  med  en  Røst  saa  dyb,  at  det 
kunde  høres,  den  var  hentet  langt  inden  for  Tænderne. 

„(7a  suffitP'  raabte  han  henrykt,  „nu  til  Præsten!  i  Morgen 
ved  denne  Tid  venter  jeg  dig  her  med  Forkyndelse  af  vor  Bryl- 
lupsdag —  men  ikke  et  Ord  derom  til  noget  Menneske,  ihvem 
det  saa  er!  å  revoir!" 

Uden  at  forlange  saa  meget  som  et  Kys  i  Fæstensgave  for 
han  bort. 

,,Ah!"  udbrydes  der,  ,,det  er  ypperligt!  Han  er  omvendt! 
Hendes  faste  Dyd  har  omvendt  ham,  efter  at  hendes  Skønhed 
har  besejret  ham  —  Bravo!" 

,,Hys!  klap  ikke  endnu!  Bi,  til  Stykket  er  ude!  —  Jeg  skal 
forud  oplyse  Dem:  det  var  rigtignok  Baronens  Plan,  at  Viel- 
sen skulde  forrettes  af  en  virkelig  Præst,  men  som  derhos  var 
en  virkelig  Nidding,  til  Fals  for  Penge.  Degnen  dersteds,  naar 
det  dryppede  paa  ham,  havde  heller  ingen  Betænkeligheder. 
Begge  var  faste  i  den  Tro,  at  Samvittigheden  havde  sit  Sæde 
1  Mellemgulvet,  og  at  dens  Bevægelser  var  Følger  af  slet  For- 
døjelse. Vielsesakten  skulde  ikke  Indføres  i  Kirkebogen  og  i 
Tilfælde  af  Paaberaabelse  af  Bruden  stadigt  benægtes.  —  Det- 
te Fiskergam  var  godt  spundet  og  bundet,  dog  ikke  stærkere, 
end  at  en  Fugl  jo  sønderrev  det. 

Ved  de  to  elskemdes  næste  Sammenkomst  var  han  ikke  nær 
saa  kold  —  hun  ikke  heller.  At  han  ikke  var  saa  tilbageholden, 
hun  ikke  saa  modstridende  som  forrige  Gang,  det  laa  i  Tem- 
peraturen, som  vel  og  bevirkede,  at  hun  kom  til  at  sidde  paa 
hans  Skød,  medens  han  udmalede  for  den  yndige  Tilhørerinde 
den  paradisiske  Fremtid.  —  At  hun  modtog  saa  et  Kys  og  saa 
nok  et,  at  hun  betalte  i  samme  Mønt,  det  kan  ikke  forundre 
nogen,  der  har  udstedt  eller  accepteret  slige  Veksler  d  vUta. 
Mere  kunde  det  undre,  om  ikke  Enden  paa  denne  ømme  Korre- 
spondance var  blevet  — 

,,Du  Skurk!  Du  Gavtyv!"  hvæsede  og  skrattede  det  ind  gen- 
nem Dørsprækken. 

Elskeren  skudrede,  løftede  Martha  ned,  sprang  op  og  rev 
Skodden,  han  selv  havde  skudt  for,  fra  Døren.  Alt  dette  medtog 
saa  megen  Tid,  at  den  sandsigende  Ravn  forstak  sig,  inden 
Baronen  kom  ud  i  Forstuen.  Han,  som  anede  en  Medbejler, 
søgte  udenfor  og  ser  en  standsmæssig  klædt  ung  Herre  gaa 
som  i  Retning  fra  Gadedøren  raskfodet  bort.  Han  antager  ham 
naturligvis  for  Udskælderen,  der  saa  ubetimeligt  havde  afkor- 
tet Hyrdetimen,  og  raaber:  „Holdt!" 

Den  anraabte  vender  sig  og  staar. 

Baronen  træder  til  og  spørger  forbitret:  „Hvem  er  De?" 

Den  anden  siger  roligt:  ,,Jeg  er  hverken  Tyv  eller  Desertør. 
Men  hvem  er  De?  Er  De  Politiembedsmand  eller  Politispion?" 

„Nok  en  Uforskammethed!"  fnyste  Baronen.  ,,Jeg  er  den  og 
den;  men  De!" 

,,Jeg  er  Kaptajn  Muller,  nu  nylig  tiltraadt  Ejer  af  ...  . 
Gaard  og  til  Deres  Tjeneste  baade  paa  Sabel  og  Pistol." 

Baronen  fornam  sin  Fejltagelse,  fortalte  Anledningen  der- 
til og  bad  om  Undskyldning.  Den  paafulgte  straks,  tillige  med 
det  i  spøgefuld  Tone  henkastede  Ønske,  at  se  den  fortryllende 
Skolemesterdatter. 

Denne  var  ved  Baronens  Udfart  tyet  ind  i  sit  Sovekammer, 
som  hun  aflaasede  og  hvor  hun  slængte  sig  paa  en  Stol,  hæl- 
dede Hovedet  tilbage  og  hengav  sig  med  tillukkede  Øjne  til  Be- 
tragtninger, der  var  intet  mindre  end  rolige. 

Idet  begge  de  saa  hastigt  forligte  Herrer  gik  tilbage  ad  Sko- 
len, siger  Baronen:  „De  kunde  jo  gaa  alene  derind  og  foregive, 
at  De  ønskede  at  vide  Vejen  derhen  eller  derhen.  Naar  hun 
hører  en  ganske  fremmed  Stemme,  kommer  hun  vist  frem,  om 
hun  ellers  skulde  være  usynlig  for  mig  —  Pst!  der  sidder  hun 
inden  for  dette  Vindue  —  hun  sover,  tror  jeg." 

Kaptajnen  keg  —  ,,Den  hellige  Cæcilia  op  ad  Dage!"  hviske- 
de han  og  vilde  stirret  længere,  men  Baronen  drog  ham  hur- 
tigt til  Side  med  et:  ,,Hun  rører  sig!" 

Efter  at  have  gaaet  nogle  Skridt  spurgte  Baronen  om,  hvor- 
hen Kaptajnen  agtede  sig,  og  da  han  erfarede,  at  dennes  Van- 
dring faldt  tæt  forbi  hans  Slot,  bød  han  ham  derind  for  at  „re- 
dressere sin  Fremfusenhed".  Imidlertid  brød  begge  forgæves 
Hovederne  med  Gisninger  om,  hvo  vel  den  grove  Skændegæst 
kunde  være,  og  hvor  han  i  saadan  Fart  var  blevet  af.    Ende- 

slutningen  herpaa  blev,  at  det  maatte  have  været  en  underjor- 
disk. 

,,0m  af  de  gode  eller  de  onde,"  lagde  Kaptajnen  skælmsk 
til,  „det  kan  De  selv  bedst  afgøre.'' 

Med  utvungen  Latter  optog  hin  denne  Ytring,  i  hvilken  en 
bedre  end  han  skulde  fundet  en  hvas  Snært. 

Kaptajn  Millier,  nu  en  Mand  paa  henved  de  fyrretyve,  hav- 
de en  Friskhed  i  Udseende  og  Bevægelser,  som  var  han  først 
henved  de  tredive.  I  dobbelt  Forhold  som  Officer  og  Selskabs- 
mand var  han  blevet  verdenskyndig  uden  derfor  at  vorde  Ver- 
densmand i  en  vis  Betydning.  Han  havde  været  med,  som  det 
hedder,  men  aldrig  tabt  sig  selv,  han  forblev  selvstændig  uden 
at  staa  andre  for  nær,  han  traadte  sikkert  paa  sine  egne  Ben 
uden  at  træde  pogen  anden  paa  Tæerne. 

I  det  heltadelige  Hus  blev  den  haJvtadelige  Herremand  mod- 
taget med  saadan  Artighed,  at  man  endog  overtalte  ham  til 
at  blive  Natten  over.  Hvorledes  han  sov,  kan  nu  være  os  det 
samme,  men  at  han  drømte  om  sovende  Cæcilier,  derfor  be- 
høves ikke  hans  egen  Tilstaaelse. 

Ved  Morgentebordet  forraadte  han,  hvor  hans  Sjæl  havde 
haft  at  bestille.  Da  han  nemlig  blev  adspurgt  —  efter  almin- 
delig Skik  —  hvorledes  han  havde  sovet,  og  hvad  han  havde 
drømt  —  thi  det  vilde  jo  gaa  i  Opfyldelse  —  takkede  han  for 
det  første,  og  til  det  sidste  Spørgsmaal  gav  Svar  sajeilydende: 

„Hvad  jeg  har  drømt,  mine  naadige  Damerl  vilde  ved  min 
Opvaagnen  have  sat  mig  selv  i  Forbavselse,  hvis  jeg  ikke  havde 
vidst,  at  paa  gamle  Herregaarde  gives  Antikviteter,  som  meget 
sjælden  viser  sig  ved  Dagens  Lys.  Jeg  har  med  mine  tillukke- 
de Øjne  set  en  Turnering  med  sine  vaabenfærdige  Riddere, 
med  sine  elskefærdige  Damer.  Jeg  har  set  en  utro  Frue  blive 
levende  indmuret,  og  det  sælsomste  herved  var,  at  hun  paa  et 
Haar  lignede  Degnens  Datter  hemede  i  Byen,  hvem  jeg  i  Gaar 
første  Gang  flygtig  i  Forbigaaende  har  set.'' 

„Saa  De  har  allerede  set  den  vakre  Pige?  Hun  er  virkelig  ej 
alene  smuk,  men  god  og  forstandig"  —  sagde  den  ældste  Ba- 
ronesse. 

,,Vi  to  Søstre  glæder  os  ved  at  have  bidraget  til  hendes  Dan- 
nelse. Dog  fra  et  andet  Synspunkt  er  vi  tvivlraadige  om,  hvor- 
vidt vi  herved  har  gjort  vel  imod  hende.  Det  er  næppe  tænke- 
ligt, at  hun  skulde  gøre  et  godt  Parti  over  hendes  Stand  —  jeg 
mener  et  saadant,  hvor  Manden  skattede  hendes  Værd;  og  det 
kunde  han  kun,  naar  han  var  hende  værdig  —  til  Bondekone 

dur  hun  nu  ikke,  hun  vilde  være  som  en  Hyacint  i  en  Kartof- 
felager." 

Intet  af  denne  Lovtale  gik  tabt  for  Kaptajnen;  over  den  bor- 
teværende skønne  var  han  nær  ved  at  glemme  de  nærværende. 
Dette  mærkede  han  og  ilede  med  at  tage  Afsked. 

Efter  Hjemkomsten  saa  han  til  Haandværksfolkene,  til 
Gaardsfolkene,  til  Hestene  med  mere;  men  alle  Vegne  saa  han 
den  sovende  Venus.    Han  spurgte  saa  en,  saa  en  anden 

—  ikke  om  hende,  men  om  Faderen:  hvad  han  var  for  en  Mand, 
hvorledes  han  stod  sig.  Svarene  berettede  ham,  hvad  Læserne 
allerede  kender,  og  endte  alle  ved  —  Datteren.  Da  han  hørte, 
at  Degnen  ogsaa  var  Klokkerestauratør,  faldt  det  ham  pludse- 
lig ind,  at  hans  Stueur  trængte  til  Hjælp.  Og  endnu  scmime 
Eftermiddag  gik  han  selv  —  for  ej  at  undvære  noget  Tyende 
fra  sin  Bestilling—  tilbage  til  Skolen.  —  Meget  heldigt  traf  han 

—  vor  Mester,  sagde  ham  sit  Navn  og  Ærinde. 

„De  har  tre  Klokker,"  svaredes,  „som  ikke  vil  følge  ad?  Det 
er  da  snavs!  Jeg  skal  se,  om  jeg  kan  bringe  dem  til  Rimelighed; 
i  Morgen  skal  jeg  komme  og  ta'e  dem  i  Skole." 

I  det  samme  traadte  Martha  ind  med  Melmaden  til  den 
gamle.  Hun  nejede  for  den  fremmede,  der  gengældte  Hilsnin- 
gen  og  med  dæmpet  Stemme  udbrød  „^^^^^  ^  merveiller  Den 
skønne  rødmede  lidt  med  et  flygtigt  Smil. 

Kaptajnen  bemærkede  det  og  sagde:    ,,Forstaar  De  Fransk?" 

,,Lidt,  min  Herre,"  svarede  hun  atter  rødmende. 

„Undskyld,  Jomfru!  Jeg  har  den  Vane,  undertiden  at  sige 
højt,  hvad  jeg  mener;  men,  som  mine  Venner  først  har  gjort 
mig  opmærksom  paa,  altid  i  et  fremmed  Sprog;  saavel  som  at, 
hvad  jeg  saadan  siger,  det  mener  jeg  oprigtigt." 

„Hvad  unge  Herrer  siger  til  unge  Piger,"  henkastede  hun 
paa  Fransk,  ,,er  vel  ikke  altid  oprigtig  ment." 

Efter  det  sidste  Ord  var  hun  ude  af  den  ene  Dør  og  Hr. 
Kaptajnen  af  den  anden. 

Paa  Hjemvejen  snakkede  han  af  og  til  højt  med  sig  selv,  saa 
paa  Fransk  og  saa  paa  Tysk.  Da  jeg  har  grumme  lange  Ører, 
opfangede  jeg  følgende  Stumper,  <som  jeg  gengiver  i  Dansk: 
,, Kaptajn  von  Muller  —  har  du  faaet  en  Raptus  —  Fanden  hel- 
ler! er  man  blevet  alvorlig  forlibt  —  da  var  det  første  Gang  — 
hmm!  sidste  Gang  —  Hmm  —  gammel  en  Gang  —  ingen  Kone 

—  ingen  Børn  —  alene  —  tilovers  —  ret  jer  paa  Konmiandol  — 
Geværet  i  Armen!  —  En  Engel  i  Armen!  —  Skal  jeg?  —  vil 
hun?  —  Man   maa   dog  overveje  —  hvor   længe   —  Fremad! 

March!  — "  Mere  opfangede  jeg  ikke;  thi  han  marcherede  mig 
alt  for  stærkt. 

Baronen  havde  ingenlunde  over  Ravnegaldret  opgivet  sit  af- 
skyelige Haab;  Marthas  Ømhed  ved  sidste  Samværen  maatte 
ydermere  befæste  det.  Han  tilstillede  hende  en  billet  doux  — 
jeg  betitler  saaledes  det  ,,søde  Brev";  thi  det  var  paa  Fransk 
—  saa  kunde  jo  Skolemesteren  heller  ikke  forstaa  det,  ifald  det 
skulde  komme  ham  for  Øjne.  Han  bad  hende  deri  at  indfinde 
sig  paa  en  vis  Tid  der  og  der  i  Lystskoven  ved  Slottet  for  at 
gøre  nøjagtig  Aftale  om  den  hemmelige  Vielse,  og  hvorledes 
man  videre  havde  at  forholde  sig.  Dette  over  Marthas  Skæbne 
afgørende  Stævnemøde  fandt  ikke  Sted. 

Dagen  før  var  Kaptajnens  Livtjener  Gæst  ved  et  Bondebryl- 
lup i  ommeldte  nedrige  Præsts  Pastorat.  Hans  Degn  var  med 
og  drak  sig  som  altid  ved  slige  Lejligheder  halvfuld.  ,yVeritas 
in  vino''  o:  af  drukken  Mand  faar  man  Sandhed  ud:  Degnen 
sad  efter  Bordet  ved  en  ligestemt  Bonde,  for  hvem  han  roste 
Beværtningen,  men  trak  paa  Skuldrene  ved  at  melde  om  det 
tarvelige  Offer. 

„Nej,"  blev  han  ved,  „Solen  kommer  ikke  til  at  putte  sig 
mere  end  een  Gang,  før  her  bliver  et  ganske  anderledes  Bryl- 
lup; men  der  kommer  du  ikke  til." 

,,SludderI"  svarede  Bonden,  „her  er  jo  ikke  lyst  for  nogen; 
nu  snakker  Flasken." 

„Gør  den  det?  Da  se  her!" 

Han  aabnede  en  Tegnebog  — 

,,Kan  du  læse  disse  Blade?"  (tre  Tidalersedler)  — 

„Det  var  ikke  godt  andet,"  sagde  Bonden;  ,,men  hvad  kom- 
mer disse  tre  Lapper  Brylluppet  ved?" 

Degnen  grinte:  „Jo  de  gør,  for  det  er  Offeret,  som  jeg  har 
faaet  forud." 

,,Hvem  er  det  da  for  en  Ulykke,  der  gi'er  saa  mange  Penge 
for  et  Amen?" 

,,Ja  det  var  det!  Det  siger  jeg  dig  ikke,  om  du  saa  rykkede 
mig  Tungen  ud  af  Halsen,  for  den  ene  af  disse  Klude  har  jeg 
faaet  for  at  brøle  mit  Amen  og  de  andre  for  at  tie  stille.  Kan 
du  begribe  det?" 

„Nej  jeg  kan  ikke  og  vil  heller  ikke  bryde  mit  Hoved  med 
det  —  lad  os  faa  en  Taar  endnu!" 

Til  denne  Samtale  var  Tjeneren  uset  Vidne.  Han  brød  sig 
ikke  saa  synderlig  om  den,  før  han  saa  de  attesterende  Tiere. 
Da  faldt  det  ham  ind,  at  dette  Lønbryllup  rimeligvis  maatte  væ- 

re  et  stort  Skælmstykke  og  mulig  vedrøre  hans  Herre,  skønt 
han  ikke  kxmde  udrede  hvorledes.  Han  forlod  derfor  straks 
Gildet,  ilede  hjem  og  berettede,  hvad  han  havde  hørt. 

Kaptajnen  summede  sig  en  Stund  paa  dette  hersens  og  fat- 
tede halvt  om  hahrt  Mistanke  til  Baronen;  og  snart  anede  han, 
at  det  maatte  være  Martha,  der  skulde  bedrages;  hvordan  kun- 
de han  ikke  blive  enig  med  sig  selv  om.  Dog  uden  lang  Be- 
tænkning lod  han  sadle  op  til  sig  og  Tjeneren,  at  denne  kxmde 
holde  hans  Hest,  medens  han  selv  var  inde  til  Skolemesterens. 

Han  fandt  alene  hjemme  den,  han  søgte. 

„Jomfru!"  sagde  han  hastig,  „jeg  konuner  for  Deres  Skyld. 
Jeg  tror  at  være  kommet  paa  Spor  efter  en  skændig  Plan  til  at 
gøre  Dem  ulykkelig." 

Hun  blegnede,  men  tav  — 

„Tror  De,  at  Baronen  vil  gøre  Dem  til  sin  Kone,  saa  bedra- 
ger De  Dem  selv.  Han  vil  forføre  Dem  ved  en  Komedie,  men 
som  for  Dem  bliver  til  en  Tragedie.  Degnen  i  Hurleby  er  be- 
stukket, det  ved  jeg  med  Vished,  og  Præsten  formodentlig -lige- 
ledes. Saa  vidt  jeg  kan  forstaa,  bliver  De  viet  Brud,  men  ikke 
Kone  —  jeg  har  advaret  Dem." 

Han  bøjede  langsomt  Hovedet.  — 

„Rare  Mand!"  skrattede  det  ind  gennem  den  paa  Klem  staa- 
ende  Dør. 

Han  vendte  sig  hurtigt  om  mod  den,  aabnede  og  saa  -^  vor 
Ra>vn,  der  med  flaksende  Vinger  raabte  ham  sit  „Sukkermatud!" 
i  Møde. 

,,AhahI"  raabte  han,-  ^,var  det  maaske  dig,  der  udskældte 
Hr.  Baronen?" 

Han  drejede  sig  atter  om  mod  Martha,  som,  aftørrende  sine 
Taarer,  svarede  for  Ravnen:  „Det  var  den  —  og  altsaa  min 
første  Advarer  —  Dem  —  min  anden"  —  htm  nejede  dybt  med 
nedslagne  Øjne  —  ,, skylder  jeg  Æré  og  Velfærd  —  det  er  en 
Gæld,  som  aldrig  kan  deékkes." 

„Maaske!"  lød'  Svaret,  og  den  forvirrede  Pige  var  ene. 

Var  det  Baronéns  Nederdrægtighed  eller  Kaptajnens  Brav- 
hed eller  begge  tilsammen:  nok  er  det,  den  i  Kvindehjertet  op- 
vakte Følelse  for  hin  kvaltes  ganske  og  gav  Rimi  for  Taknem- 
melighed —  et  stort  Rum,  hvor  ogsaa  Kærlighed  kunde  faa 
Plads.  Dette  var  noget,  som  den  sidste  Elsker  —  jeg  kan  gerne 
kalde  ham  saa  —  ikke  endnu  kunde  forestille  sig.  Vel  haabede 
han  at  have  drevet  den  første  Elsker  ud,  men  om  han  selv  vilde 
trænge  ind,  det  var  for  ham  uviist  og  langt  borte. 

St.  St.  Blicher:  Samlede  Noveller.  III.  35 

Martha  skrev  et  kort  og  koldt  Brev  til  Baronen,  hvori  hun 
erklærede  ham  sin  uforanderlige  Beslutning,  ikke  videre  at 
ville  indlade  sig  med  ham,  hvisaarsag  hun  frabad  sig  saavel 
hans  Breve  som  hans  Besøg.  Denne  Skrivelse  lod  hun  en  Na- 
bopige aflevere  paa  det  til  hendes  Undergang  udsete  Sted.  — 
Samme  Dag  afrejste  den  skuffede  Forfører. 

At  Kaptajnen  baade  dep  Dag  og  den  næste  snakkede  tiere 
og  højere  med  sig  selv  end  sædvanligvis,  behøver  ingen  For- 
klaring. 

Degnens  Bestilling  hos  ham  var  endt,  han  selv  nmdelig  be- 
talt og  i  Begreb  med  at  søge  sit  Hjem,  da  Herren  kaldte  ham 
afsides  og  talte  sa&lunde: 

„De  har  en  Datter,  og  jeg  mangler  en  Kone;  det  kunde  hun 
blive,  om  hun  ellers  kan  fjsitte  Godhed  for  mig.  Endnu  i  Dag 
vil  jeg  med  Deres  Tilladelse  aabenbare  hende  mit  Hjertes  Øn- 
ske. Opfylder  hun  det,  saa  beder  jeg  Dem  afstaa  Deres  Kald, 
der  jo  maa  falde  Dem  mere  og  mere  besværligt,  at  drage  ind  til 
mig  og  her  henleve  rolige  og  blide  Alderdomsdage.'' 

„Den  gamles  Øjne  veededes,  huns  Hænder  foldendes,  og  et  bæ- 
vende: ,,Gud  velsigne  Dem  og  hende!"  var  hans  hele  Svar. 

Kaptajnen  lod  spænde  for  en  Kabriolet,  tog  Degnen  op  med 
sig  og  befalede  Kusken  at  køre  hen  til  Skolen.  Undervejs  blev 
ikke  talt  et  Ord,  for  begge  havde  nok  i  at  tænke. 

,, Jomfru!"  talte  han  til  den  udkaarede:  ,,Jeg  bejler  til  Deres 
Haand  nu  og  sidep  til  Deres  Hjerte.  Her  staar  Deres  værdige 
Fader  som  min  Forlover." 

Mindre  overrasket  end  ømt  bevæget  traadte  den  herlige  Pige 
hen  mod  Frieren  og  sagde: 

,,Jeg  har  IsBst  og  hørt  en  Del  om  Kærlighed  uden  selv  at  ken- 
de den,  men  saa  meget  kender  jeg  til  mig  selv,  at  jeg  vil  vorde 
Dem  en  kærlig  Hustru.  Her  er  min  Haand,  Hjertet  følger  med." 

Hun  rakte  ham  den.  Han  greb  den,  trykkede  den  til  sit 
Bryst  og  saa  til  sine  Læber  og  disse  til  hendes  og,  med  en  Om- 
favnelse, til  Faderens.  —  Det  kan  man  kalde  en  hurtig,  men 
godtvarslende  Forlovelse.  Derfor  slutter  jeg  ikke  her,  men  by- 
der Læsere  og  Læserinder  til  Bryllup. 
Dette  berammedes  til  ottende  Dagen. 

Endnu  inden  Fæstemanden  tog  hjem,  mindede  tilkommen- 
de Svigerfader  om  sin  kære  Ravn  og  udbad  sig  Tilladelse  at 
maatte  medhave  den  i  det  nye  Opholdssted. 

„Derom  kan  ej  en  Gang  være  Spørgsmaall"  udraabte  Kap- 
tajnen; ,Jeg  kan  takke  Claus  for  min  Lykke.   Han  skal  faa  saa 

meget  Kød,  han  kan  hulke  ned  i  sin  Kro,  hver  Dag  han  lever. 
Jeg  skal  selv  aftegne  ham  i  Legemsstørrelse  og  Maleriet  høre 
til  Gaardens  bestandige  Inventarium." 

.  ,,Ogsaa  jeg  har  nu  straks  en  Begæring,"  tog  Fæstensmøen 
til  Orde:  ,,Maa  mine  to  højtelskede  Lærerinder,  som  jeg  takker 
mefit  for  min  Lykke,  overvære  vor  Foreningsf est?" 

„Herom  kan  endnu  mindre  være  Spørgsmaal,"  lød  Svaret, 
„jeg  vil  selv  paa  Hjemvejen  indbyde  dem." 

Saa  gjorde  han,  og  blev  Indbydelsen  med  Glæde  modtaget. 

Et  Par  Dage  før  Brylluppet  fik  Kaptajnen  Besøg  af  to  kø- 
benhavnske Venner.  Disse  tillige  med  de  tvende  Baronesser  og 
Brudens  Fader  var  de  eneste  Vidner  ved  Bordet. 

Hvad  der  vankede,  ved  jeg  virkelig  ikke.  De  af  mig  ind- 
budne  (til  Beskrivelsen  af  Gildet,  nemlig)  faar  altsaa  tage  til 
Takke  med  deres  egne  Forestillingsevner,  ligesom  Tilhørerne 
ved  visse  Folks  offentlige  Foredrag. 


Trykt  i  „Min  VinterbestlUlng  1  1843  k  1843".  1844. 

DEN  HULE  m' 


X  aa  Østkysten  af  Jylland  strækker  sig  et  Næs  ud  for  Mun- 
dingen af  en  Fjord.  Det  er  en  stor  Landtunge,  for  et  Par  Men- 
neskealdre siden  næsten  helt  og  endnu  for  det  meste  bevokset 
med  Egeurskov.  Jordbunden  er  flad  og  siunpig,  saa  den  kun  i 
tørre  Somre  og  meget  strenge  Vintre  er  til  at  befare.  Desfor- 
medelst og  fordi  Grundejerne  havde  nærmere  vidtstrakte,  her- 
lige Skove  Norden  for,  fornam  Næsset  snart  aldrig  andre 
Økser  end  Skovtyvenes  og  bevarede  saaledes  sin  gamle  Beskaf- 
fenhed og  Udsoendo,  indtil  en  Skotti*  først  i  dette  Aarhundrede 
købte  det.  —  Nu  fik  de  store  Ege  —  at  sige  de,  der  duede  noget 
—  en  Ufærd  og  Udfart  til  det  skovfattige  Storbritaxmien.  Ud 
mod  Fjorden  blev  tillige  ryddet  og  opdyrket  i  en  vid  Strækning, 
og  hvor  der  før  stod  et  lidet  Skovhus,  brammer  nu  en  Herre- 
gaard. 

Ikke  ret  langt  fra  denne  stod  i  min  Ungdom  —  staar  maaske 
endnu  i  min  Alderdom  —  et  Alderdomstræ,  efter  hvilket  denne 
Fortælling  er  opkaldt.  Jeg  har  flere  Gange  været  inde  i  dette 
Træhus,  som  ej  er  opført  af  Menneskehænder,  een  Gang  selv- 
ottende. Men  det  holder  ogsaa  faa  Alen  op  fra  Roden  46  Fod 
i  Omkres.  Det  er  ogsaa  et  Skydehus  —  hvilket  mangen  en  Ræv 
har  faaet  at  føle  —  og  det  saa  bekvemt,  at  Skytten  kan  efter 
Behag  hvile  paa  en  med  Mos  udstoppet  Madras. 

Nu  hjem  til  Gaardenl  —  Den  ligger  saa  belejligt  for  Smug- 
handel, som  tænkes  kan.  Jeg  har  flere  Gange  været  der  i  lystigt 
Kompagni  baade  med  Landkrabber  og  Søpadder  og  Amfibier 
af  forskellige  Folkeslag,  lige  til  Portugisere  og  udlændiske  Jø- 
der. —  Engelsk  var  Hovedsproget,  og  saa  var  Levemaaden. 
Da  jeg  kunde  det  første  og  kunde  flnde  mig  i  den  sidste,  da  jeg 
for  det  tredie  var  en  dygtig  Sportsman,  fandt  jeg  stedse  god 
Modtagelse  i  Noahs  Ark.  —  Ejeren,  som  ellers  opholdt  sig  stør- 
ste Delen  af  Aaret  paa  sine  andre,  fjerne  Besiddelser,  havde  her 
ansat    en    bestandigt    blivende,    midaldrende  Husbestyrerinde. 

Miss  B s  forstod  ikke  noget  andet  Sprog  end  sit  engel- 
ske Modersmaal;  og  da  jeg  kunde  tale  det  temmelig  flydende 
med  hende,  da  jeg  kimde  drikke  Genevergrog  med  hende,  hlev 
vi  snart  godt  bekendte  —  i  god  Forstand.  ■—  Hun  kxmde  været 
Moder  til  mig.   Det  kimde  hendes  Søsterdatter  ikke  været:  Miss 

P e  gik  dog  mellem  seksten  og  sytten  og  var  saa  smuk,  som 

nogen  Pige  kan  taale  at  være,  uagtet  hendes  Hudfarve  var  syd- 
spansk eller  rettere  nordamerikansk,  den  som  nemlig  tilhører 
„de  røde  Ansigter".  —  Jeg  fik  kun  sjældne  og  flygtige  Blik  al 
hende;  thi  him  opholdt  sig  for  det  meste  i  sit  eget  Værelse.  Uden 
for  dette  kom  hun  mig  til  Syne  aleneste,  naar  jeg  var  den  første 
af  det  indbudne  Jagtselskab;  og  det  endda  kun  naar  jeg  gik  ind 
ad  Husets  GavtesMle  gennem  Stald  og  Køkken,  hvor  hun  stundom 
syslede.  Mit  y,Good  morning,  MissP'  blev  gengældet  med  et 
Kniks;  og  mine  Spørgsmaal  med  „ye«,  Sirr  eller  „No,  Sirr  og 
intet  videre. 

En  Gang  under  Mosterens  Upasselighed  fungerede  hun  ef- 
er  en  Jagtdag  som  Værtinde  ved  Aftensbordet.  —  Hvilken  vel- 
dædig Magt  ligger  der  dog  i  et  ædelt  Kvindeaasynl  Ej  en  Gang 
Skønhed,  ej  heller  Ungdom  udfordres  for  at  paabyde  vort  Køn 
Beskedenhed,  Finhed  i  Tale  og  Opførsel.  Saaledes  her  ved  den- 
ne Jægersmaus.   For  Miss  B s  generede  man  sig  ikke  saa 

synderligt;  men  Miss  P ....  s  Ører  blev  ganske  f orskaanet  for 
Tvetydigheder  og  næsten  ogsaa  for  Banden;  thi  faldt  eh  og  an- 
den Ed,  da  kom  den  ud  i  svagere  Tone  end  ellers.  Selv  fra  det 
Plattyske,  som  hos  nogle  afvekslede  med  Engelsk,  og  som  man 
ikke  kunde  antage,  at  den  unge  Skotlænderinde  forstod,  var 
„de  Dyvel"  relegeret  Uge  til  efter  Spisningen,  da  Punchebollen 
introducerede  ham  igen  ved  vor  Dames  Bortfjemelse  efter  bri- 
tisk Skik. 

Det  mandlige  Personale  var  en  Gang  blevet  forøget  med  fire, 

af  mig  ikke  hidtil  sete  Individer.    Det  ene  af  dem,  W g, 

var  en  rigtig  Gentleman,  dertil  velvoksen  og  mandigskøn  af 
Ansigt;  men  et  vist,  ofte  genkommende  Træk  ved  Mund- 
vigene, og  et  vist,  noget  sjældnere  Blink  med  Øjnene  tilkende- 
gav, at  han  ikke  var  at  spase  med.  Til  Overflod  hang  ham  dag- 
lig en  lang  Dyrendal  i  en  blanksort  Læderrem  over  en  borger- 
lig Overkjole.  Han  var  langtfra  ingen  „Buck",  langt  mindre 
en  „Stag'\'  hvorfor  jeg  ogsaa  under  Charivarikonversationen 
holdt  mig  mest  til  ham.  Han  var  i  Førstningen  tilbageholdende, 
høfligkold.  Dog,  da  jeg  allerede  havde  lært  saa  meget  af  en- 
gelsk Levemaade:  ej  at  gøre  Spørgsmaal,  kom  han  mig  snart 
nærmere. 

Uadspurgt  fortalte  han  mig  da  —  efter  at  Rempeme  ved 
Munden  var  udjævnede  og  Øjenlaagene  højere  og  stadigere  op- 
trukne: Han  v«r  nsestældate  Søn  af  en  faa  Aar  tilbage  bort- 
død Godsejer  i  Wiltshire;  da  hans  ældre  Broder  blev  Lensbe- 
sidder, havde  han  anvendt  det  ham  ret  rundelig  tillagte  paa  at 
bese  noget  mere  af  Verden;  havde  nu  senest  efter  Forslag  af 
sin  ogsaa  her  tilstedeværende  Ven  Mr.  B . . .  fra  Hamborg  af 
gennemrejst  vor  Halvø  og  nu  paa  ubestemt  Tid  opslaget  sit 
Hovedkvarter  i  dette  danske  „Yucatan"  —  mest  for  Jagtens 
Skyld. 

Næste  Formiddag,  efter  at  have  nydt  en  ordentlig  Frokost, 
drog  vi  ud  i  den  vildtrige  Skovørken.  Hen  over  Middag  tog  det 
ved  at  sne  saa  stærkt,  at  en  efter  den  anden  af  os  opgav  den 
nu  unyttige  Jagt  og  gik  hjemad.  W g  sluttede  sig  til  mig. 

Vor  Vej  faldt  just  nær  om  ved  den  store  Eg.  Dette  mærkelige 
Naturprodukt  forbavsede  ham:  standsende  i  en  lille  Frastand 
betragtede  han  den  med  Forundring  og  udraabte  med  den  vel- 
bekendte engelske  Formulared:  „Carl  Stuarts  Eg!" 

,,Der  løber  han  selvl''  lagde  han  derpaa  straks  til;  et  Mand- 
folk for  nemlig  fra  Træets  modsatte  Side  ind  i  Skoven. 

Et  Par  Øjeblikke  efter  løb  et  Kvindfolk  efter  hin.  „Jeg  vil 
være  fordømti"  lo  han,  „hvis  det  ikke  er  et  Stævnemøde." 

Jeg  lo  ligesaa  og  fortalte  ham,  at  Egen  var  hul  og  ret  be- 
kvem indrettet  for  Hyrdetimer. 

Da  vi  kom  derhen  og  derind,  fandt  han  det  samme.  Hans 
lystige  Latter  gik  over  til  Alvorlighed;  han  satte  sig  paa  en  i 
selve  Stammen  udhugget  Bænk  og  drog  mig  ned  ved  Siden  af  sig. 
Efter  et  Øjeblik  siger  han:  ,,Miss  P . . .  e,  hvem  er  hun  egent- 
lig?" Jeg  evarede,  at  jeg  ikke  vidste  mere  om  hende,  end  at 

Miss  B s  udgav  hende  for  en  Søsterdatter.    Jeg  tilføjede, 

at  Rygtet  —  blandt  Gaardens  Folk  —  tillagde  hende  samme 

Stilling  til  den  unge   . . .  th,  som  Miss  B s  skulde  have  til 

den  gamle  . . .  th;  men  at  man  sikkert  heri  tog  ganske  fejl. 

,,Den  smalbenede  Rad!"  udstødte  han,  sprang  op  og  ud  af 
det  danske  Bagno. 

Vi  gik  et  Stød  i  Tavshed,  men  inden  vi  kom  helt  hjem,  sag- 
de han:  ,,De  staar  paa  en  god  Fod  med  Miss  B s,  det  har 

jeg  mærket;  kunde  De  ikke  af  hende  faa  noget  mere  at  vide  om 
denne  sælsomme  Person!  Hun  vækker  en  Slags  fysiognomisk 
Interesse." 

Jeg  sagde  ja  og  fik  endnu  samme  Aften  Lejlighed  at  til- 
fredsstille min  egen  Nysgerrighed  og  hans  fysiologiske  Trang. 

Miss  B s  var  endnu  for  upasselig  til  at  præsidere  ved 

Aftensbordet,  hviltet  hendes  Kammerpige  paa  min  Forespørgsel 
sagde  mig.  Jeg  bad  hende  melde  mig  til  et  Besøg  og  blev  ind- 
ladt. 

Efter  Erkyndigelser  om  hendes  Helbredstilstand  og  de  der- 
om givne  Underretninger  ledte  jeg  Talen  hen  paa  Genstanden 
for  min  Sendelse  og  fik  stykkevis  den  Underretning,  som  j«g 
gengav  W g  helt  og  nu  llgesaa  fremlægger  for  Læserne. 

,,Jeg  har  haft  to  ældre  Søstre,  som  nu  begge  for  adskillige 
Aar  siden  er  døde.  Den  ældste  af  dem,  Lucy,  var  gift  med  en 
Skibsfører  Preene,  der  bosatte  sig  med  hende  som  Planter  paa 
Jamaica  og  overlevede  hende  kun  stakket  Tid.  Harriet,  den 
næstældste,  besøgte  Lucy  efter  hendes  gentagne  skriftlige  An- 
modninger og  afsejlede  fra  Liverpool  lige  til  Vestindien.  Nu  traf 
det  sig  saa,  at  Overstyrmanden  paa  dette  Skib  var  en  Broder 
til  Lucys  Mand.  Og  gik  det  dernæst  ikke  anderledes,  end  at 
Søster  Harriet  og  Styrmand  Preene  blev  gode  Venner  paa  Rej- 
sen og  kom  som  forlovede  til  den  gifte  Broder  og  Søster.  Her 
fik  Harriets  Kæreste  straks  et  Skib  at  føre,  hvormed  han  skulde 
gaa  til  New  Orleans.  Og  saa  snart  han  kom  tilbage,  var  deres 
Bryllup  berammet  —  deraf  bl«v  intet.  . 

Harriet  syntes  ikke,  hun  kunde  være  saa  længe  fra  Kære- 
sten, og  da  hun  jo  allerede  paa  Overrejsen  var  blevet  søstærk, 
tog  Kaptajn  Preene  hende  med  om  Bord;  dog  først  efter  nogen 
Modsigelse.  Han  foreholdt  hende,  at  de  havde  at  besejle  et 
Farvand,  der  vel,  hvad  Udstrækningen  angaar,  var  kun  en 
Fjord  at  regne  mod  Atlanterhavet,  men  hvor  Kysterne  paa  flere 
Steder  bestod  af  lodrette  Klipper  og  paa  andre  udstrakte  tæt 
under  Havfladen  endnu  farligere  Sandrevler;  tilmed  gik  i  disse 
Havsnævringer  ofte  rivende  Strømme,  og  pludselige  Orkaner 
var  ingen  Sjældenheder.  Forgæves:  hun  blev  ved  at  bede  — 
han  tilstod. 

De  havde  næppe  sejlet  en  halv  Dag,  før  de  tvende  mægtige 
Elementer  Luft  og  Vand  forenede  sig  til  deres  Undergang  og  rev 
dem  med  uimodstaaelig  Vælde  hen  over  mod  den  nordamerikan- 
ske Kyst.  Skibet  hug  mod  Grunden:  dets  snare  Undergang 
var  uundgaaelig.  Der  var  intet  andet  tilbage  for  Mandskabet 
end  Anstrengelse  for  i  Baadene  at  bjærge  Livet,  Fødemidler, 
Vaaben  og  noget  Skibsinventarium,  deraf  især  Sejl  til  Telte. 
Med  alle  disse  Sager  naaede  de  og  tørt  Land  —  ak!  hellere 
maatte  de  lade  Livet  derude. 

Et  stort  Telt,  under  hvilket  de  alle  kunde  have  Skygge  og 

Læ,  fik  de  rigtignok  istandbragt.  Men  under  dette  Arbejde  saa 
de  hist  og  her  i  Skovhegnet  nogle  røde  Ansigter  pippe  frem  og 
hurtigt  forsvinde;  de  stolede  paa  deres  Vaaben  og  hærdede 
Mod  og  lagde  sig  efter  indtagen  Forfriskning  til  Hvile  med  to 
udstillede  Skildvagter.  Disse  kunde,  udasede  som  de  var,  ikke 
modstaa  Søvnens  overvældende  Kraft.  De  dræbtes  af  de  ved 
Midnat  sig  hidsnigende  vilde  uden  at  yide.  derat  Alene  min 
Søster  skaanedes.  Anføreren  havde  vedofpr^te  An3kuelse  fattet 
Ynde  for  —  eller  Lyst  til  hende.  Han  føi:te  hende  med  til 
Whiuwham  og  gjorde  hende  til  sin  KoA?-  Afodstand  var  umulig. 

Da  den  ulykkelige  Preene  i  to  Maaneider  forgæves  var  ventet 
tilbage,  udrustede  Broderen  et  endnu  støire  Skib,  bemandede 
det  stærkt  og  udskikkede  det  for  at  lede  efter  de  forsvundne. 
Denne  Undersøgelse  førte  længe  ikke  til  nogen  Opdagelse:  de 
søgte  alle  Vegne  mellem  Jamaica  og  Bermudas,  men  fandt  in- 
tet. Omsider,  da  de  havde  opgivet  alt  Haab,  førte  hin  Elemen- 
tarmagt  Skibet  ind  til  de  „rødes  Laud",  dog  uden  at  de  led 
Skibbrud;  Ankeret  holdt. 

Man  gik  i  Land  for  at  skaffe  sig  Vand  og  Brændsel.  Det  sid- 
ste var  nemt  at  bjærge;  det  første  ikke  saa:  de  maatte  op  i  Lan- 
diet,  langt  gennem  Skoven,  før  dQ  naaede-et  Kildevæld  —  der 
stod  et  hvidt  Fruentimmer,  fyldende  sli^e  Vandkar. 

Da  hun  saa  de  ligefarvede  Mænd,  slap  hun  Karrene  og  fløj 
hen  imellem  dem  med  det  Udraab:  „Red  mig!  red  mig!" 

De  bragte  hende  uden  Hindring  om  Bord,  hvor  him  meddelte 
dem  de  skumle  Oplysninger,  som  de,  til  da  uden  Held,  havde 
søgt.  —  Hun  blev  da  ført  til  Familien,  men  i  en  Sindstilstand, 
som  ikke  stod  til  at  formilde.. —  Da  hendes  Tid  var  kommet, 
fødte  hun  det  Pigebarn,  som.  De  her  ser.  Gud  ved  om  Datte- 
ren skal  haive  en  blidere  Skæbne  end  Moderen:  hendes  Livslys 
udsluktes  i  det  samme,  Fosterets  tændtes." 

Nu  var  jeg  i  Stand  til  at  give  W g  de  attraaede  Opkla- 
ringer, dem  han  med  Begærlighed  modtog  i  den  hule  Eg. 

Idet  vi  rejste  os  for  at  gaa  ud  i  fri  Luft,  standsede  han  i  Ud- 
gangen, drejede  sig  om  til  mig  og  hviskede:  „Har  De  Tanker 
til  Miss  P  ; . . . .  og  maaske  Fordring  paa  hende?" 

,, Ingen  af  Delene,"  svarede  jeg. 

,, Meget  vel!"  sagde  han,  ,,gør  mig  saa  den  Tjeneste  at  faa 
udforsket,  om  hun  synes  noget  om  mig!" 

Det  kan  nu  være  det  samme,  hvordan  jeg  bar  mig  ad;  men 

det  var  ved  Miss  B s  Medhjælp,  at  jeg  bragte  W g 

den  trøstelige  Besked,  at  Harriet  yndede  ham;  og  fra  Yndest 


553 

til  Kærlighed  er  ikke  nær  saa  langt  som  fra  Jylland  til  Wilt- 
shlre. 

Han  besluttede  at  forkorte  Vejen.  Skaf  mig  en  hemmelig 
Samtale  med  hendel"  hviskede  han  hemmelig;  »,og  hold  imid- 
lertid den  gamle  med  Selskabl"  — 

,,Det  skal  skel"  lovede  jeg. 

„Bi  lidtl"  tog  han  ved  og  krammede  mig  om  Armen,  saa  jeg 
kmide  mærke  det,  „fordøm  min  Sjæl!"  brølte  han,  ,Jeg  er  ikke 
bange  for  noget  Menneske  under  Jorden." 

„Jeg  ikke  heller,"  faldt  jeg  ind. 

,,JajaI"  fortfor  han,  „jeg  mente  oven  paa  Jorden;  men  hun 
tykkes  mig  som  en  Gæst  fra  en  ubekendt  Verden  —  paa  min 
Sjæl!  hun  forknytter  mig.  —  Jeg  kunde  tabe  Mælet,  naar  jeg 
faar  det  allermest  behov." 

„Skriv  da  til  hende,"  sagde  jdg. 

,, Helvede  og  Fordømmelse!"  brummede  han,  „hvad  skal  jeg 
skrive?" 

„Naar  De  hverken  kan  tale  eller  skrive,  saa  er  der  jo  ikke 
andet  tilbage  for  Dem  end  at  tie  stille  og  gumle  paa  den  gamle 
Digter  Sucklings  Ode,  „til  en  fortvivlende  Elsker"  og  drøvtygge 
det  Vers: 

Prithee  why  io  mutef 

When  »peaklng  well  can't  move  her? 

WUl  taying  nothing  do  itr** 

„Meget  godt!"  siger  han;  „men  naar  jeg  nu  ser  hendes  Eng- 
leansigt?" 

„Kan  De  ikke  taale  det,"  siger  jeg,  „saa  se  paa  hendes  Fød- 
der!" 

„Det  er  lige  saa  galt,"  tordnede  han,  „for  hun  har  de  nys- 
seligste Fødder,  og  —  hør!  De  er  jo  ikke  forelsket  1  hende,  De 
kan  udholde  at  se  paa  hende,  at  tale  med  hende  uden  Forbløf- 
felse —  vil  De  være  min  Merkur?" 

„Meget  gerne!  dog  tror  jeg,  det  vilde  gaa  bedre,  naar  Jupiter 
i  egen  Person  fremstillede  sig,  og  —  hvad  om  det  skete  i  hans 
eget  Træ?  der  er  det  ikke  for  lyst." 

Han  sprang  i  Vejret  saa  let  som  nogen  Franskmand,  men 
da  han  igen  var  kommen  til  at  staa  paa  Fødderne,  rynkede 
han  Panden  og  murrede:  „Hvorledes  var  hun  til  at  bringe  der- 
ud, hun  som  næsten  aldrig  forlader  sin  Celle?" 

,,Har  hun  Godhed  for  Dem,"  svarede  jeg,  ,,saa  skal  jeg  nok 
faa  hende  trukket  ind  i  Jupiters  Celle  —  nu  hjem  til  Feslottet." 

Paa  samme  Slot  forefandt  vi  den  unge th  nysankom- 

men.  Man  hilsedes  høfligkoldt;  men  de  tvende  Briter  skottede 
nu  og  da  mistænkeligt  til  hverandre,  talede  politisk,  men  dis- 
sentierende:  den  ene  holdt  paa  Pitt,  den  anden  paa  Fox.  De 
tav  stille  med,  at  de  begge  holdt  paa  Miss  P. 

Denne  lod  sig  slet  ikke  se  den  Aften;  den  ældre  Miss  be- 
fandt sig  saa  vel,  at  hun  kunde  overtage  Værtindebestillingen. 
. . .  th  spurgte  en  Gang  i  en  let  henkastet  Tone  om  den  yngre 
og  fik  den  Besked,  at  hun  havde  ,, Hovedpine". 

Denne  Hovedpine  holdt  ved  næste  Dag.    Det  gik  ud  over 

Raadyr  og  Ræve th  kendte  ogsaa  den  hule  Eg.    Didhen 

førte  han  os  noget  før  Aften  og  styrkede  os  og  sig  selv  med  et 
Par  i  Tasken  medtagne  vestindiske  Cakes  til  en  kraftig  og  sød 
Usqvebaugh  —  en  Slurk,  og  nok  en:  det  varmede.  Det  varmede 
Kroppen,  fornemmelig  den  øverste  Del. 

Da  de  sidste  Mundfulde  Cakes  var  afgnaskede,  siger th 

til  Landsmanden:  „Apropos:  hvad  synes  De  om  vor  imge 
Miss?"  — 

„Ret  vel!"  lød  Svaret. 

„Jeg  ligesaa;  heri  stemmer  vi  altsaa  overens  —  Apropos: 
hvor  længe  har  vi  Æren  af  Deres  Nærværelse  her  paa  Gaar- 
den?" 

,,Min  Afrejse  er  endnu  ikke  bestemt,"  svarede  den  tiltalte, 
„Hml  ja!  saa  længe  maaske,  til  det  Skib  indtræffer,  der  skal 
føre  mig  videre;  og  det  er  hver  Dag  i  Vente  —  jeg  skulde  dog 
ikke  være  til  Ulejlighed?"  — 

„Hm!" 

„Hvad,"  spurgte  W.  lidt  hidsigt,  „betyder  denne  tvetydige 
Lyd  paa  godt  Engelsk?" 

„De  kan  tyde  den  efter  eget  Behag." 

,,Saa  tyder  jeg  den  som  en  Udfordring,"  raaber  W.  endnu 
hidsigere. 

„Den  Udtydning  er  ganske  urigtig,"  sagde  den  anden. 

„Ja  saa!"  svarede  W g,  „det  var  heller  ikke  smukt,  hver- 
ken af  Dem  eller  mig,  at  gøre  sligt  Brud  paa  Gæsteretten." 

„Mine  Herrer!"  faldt  jeg  nu  ind,  ,,lad  os  bryde  op  og  dyrke 
Gæstfrihedens  Guddom  i  et  venligt  Asyl!" 

Saa  gjorde  vi  og  tilbragte  Aftenen  uden  alle  Bitterheder. 
Derefter  gik  jeg  hjem. 

Det  var  blevet  Tø;  inden  den  følgende  Aften  var  Sneen  næ- 
sten borte.  Men  saa  gav  det  sig  igen  til  at  fryse,  og  det  alvor- 
ligt.   Derpaa  faldt  atter  tæt  Sne  en  Nat;  dog  blev  det  tre  Ti- 

mer  før  Dag  oventørt  Jeg  tog  Bøsse  og  Tilbehør  og  naaede  Næs- 
set  endnu  i  Dæmringen.   Jeg   gik   straks  op  til  W g   og 

fandt  ham  ivrig  sysselsat  med  Skrivning.    Uden  „Godmorgen'' 

sang  jeg: 

Tht  fUld  U  White, 
The  hare  U  broum. 
ÅtDoke  eaeh  drowty  hunter 
And  eome  down 
To  chacel* 

Han  drejede  erig  tavs  smilende  om  imod  mig.  „Det  er 
fortræffelig  Sporsne  i  DcLg/'  raahte  jeg,  „gør  Dem  færdigl" 

„Jeg  er  allerede  paa  Spor,"  svarer  han  i  en  ualmindelig  dyb 
Tone;  „men  Missen  har  gjort  Afspring,  som  jeg  ikke  kan  rede 
ud  —  Fanden  ta*e  Smalben  I" 

„Hvad  han?" 

„Jeg  er  sikker  paa,  at  han  holder  hende  under  Laas  og  Luk- 
ke og  bruger  den  gamle  Kat  som  Skodde  for  Døren  —  skyd  den 
fra,  Master  Blåkerl" 

Det  grundede  jeg  paa.  „Hør!"  siger  jeg,  „tag  nu  BøssenI 
derude  faar  jeg  bedre  Ideer." 

Vi  gik.  Jeg  skød  og  fik.  Han  skød  ogsaa,  men  ramte  ikke. 
Længere  end  et  Par  Timer  gad  han  ikke  bomre.  Han  tog  mig 
om  Annen,  just  hvor  vi  paa  et  nyt  Spor  var  kommet  til  Harens 
Lykker.  „Naa?"  spurgte  han  og  saa  mig  tæt  ind  i  Øjnene.  I 
det  samme  sprang  Morten  op  og  uskadt  væk  —  jeg  kunde  ikke 
skyde  med  een  Arm. 

„Fordømt  være  baade  De  og  den!"  snærrede  jeg. 

Uden  at  bryde  sig  hverken  om  Haren  eller  sin  Fordømmelse, 
spurgte  han  med  mild  Fortrolighed:  „Har  De  faaet  Ideer?" 

„Vel  hsur  jeg  det;  og  jeg  haaber,  de  er  ret  gode." 

Jeg  forelagde  ham  min  Plan.  Han  rystede  paa  Hovedet,  men 
gik  alligevel  ind  i  den;  hvorvel  han  tvivlede  paa  heldig  Udfø- 
relse. Dog,  jo  længere  vi  gik,  jo  bedre  Haab  fattede  han  og  jo 
bedre  skød  han.  Vi  fik  saa  meget  Vildt,  at  vi  ikke  kunde  rum- 
me det  i  vore  Tasker.  Da  jeg  i  en  Frastand  hørte  saves,  ledte 
vi  Skæreme  op  og  formaaede  dem  til  at  slæbe  Fangsten  ind  i 
vor  hule  Eg,  hvor  vi  siden  kunde  lade  Gaardens  Folk  hente  det 
hele. 

Det  var  nær  ved  Fuldmaane.  Dette  store  himmelske  Blaa- 
lys  indbød  til  Kanekørsel.  Jeg  foreslog  Miss  B.  en  saadan,  paa 
hvilken  vi  kunde  paa  Hjemvejen  hente  Jagtens  Udbytte.  Dette 
blev  velvillig  antaget.    Hun  indbød  W.  til  at  følges  med.    „Men 

han  befandt  sig  ikke  ganske  vel  og  vilde  ikke  bie  ret  længe, 

lør  han  søgte  Sengen."    th  mødte  vi  ved  Udgangen:    min 

Dame  hviskede  i  en  Hast  noget  til  ham,  som  maa  have  smagt 
ham  godt;  thi  han  blev  ved  at  smaasmlle,  ligetil  han  nikkede 
sit  Farvel  ud  af  Døren. 

Vi  andre  to  for  hen  og  Jijem.  Medens  Fangsten  blev  aflæs- 
set og  min  Miss  afført  sin  Vtnterbeklædning,  fik  jeg  det  eaaledes 
lavet,  at  jeg  fik  den  unge  Dame  med  mig  til  nok  en  Tur.  Under 
den  første  havde  . . . .  th  bortfjernet  sig.  —  Ingen  vidste  hvor- 
hen. 

Jeg  tror  næsten,  a;t  Diana  blev  misundelig  over  Harriets  Dej- 
lighed; thi  hun  lod  sit  Slør  falde  ned  over  sit  kyske  Ansigt.  Det 
brød  vi  os  da  heller  ikke  om:  Halvmørke  er  en  Ven  af  Kær- 
lighed. 

Som  jeg  videre  skal  give  mig  den  Frihed  .at  berette:  just  som 
vi  kom  tæt  uden  for  den  Eg,  De  nu  ved  nok,  min  elskelige, 
fandt  jeig  noget  i  Urede  af  Seletøjet;  og  da  det  formentlig  kunde 
vare  noget,  inden  jeg  fik  det  istandsat,  anmodede  jeg  Jomfruen 
om  at  søge  Ly  i  det  hule  Træ.   Saa  gjorde  hun  og. 

Et  let  Angstskrig  undslap  hende,  da  W g  traadte  hende 

i  Møde;  men  hun  lod  sig  dog  villig  føre  ind  i  det  sælsomme  Kær- 
lighedsasyl.  Det  varede  mig  temmelig  længe,  inden  de  tvende 
fik  deres  Mellemværende  opgjort;  og  da  jeg  mellem  Træstam- 
merne opdagede  to  bevægelige  Figurer,  der  fremskred  i  Ret- 
ningen mod  Asylet,  mindede  jeg  dem  om  at  indrømme  et  andet 
Par  Pladsen. 

De  for  ud,  tog  Sæde  Side  om  Side  i  Kanen,  jeg  vemdte  og 
satte  den  i  hurtigt  Glid.  Men  dette  medtog  alligevel  saa  megen 
Tid,  at  de  nye  Asylister  kom  os  paa  et  tredive  Skridt  nær,  hvor 
de  standsede  og  Kavaleren  keg  efter  os.  Han  var  ingen  anden 
end  den  unge  Hr th  og  hans  Dulcinea  en  køn  ung  Bonde- 
pige, der  tjente  hos  en  af  de  Næsset  nærmeste  Udflyttere  — 
hvilket  han  ved  Lejlighed  aabenbarede  mig. 

Da th  en  liden  Stund  efter  kom  hjem,  indledede  han 

et  hyppigt  afbrudt  Forhør  over  mig;  thi  han  mistænkte  mig  for 
at  have  haft  Rolle  i  Stykket.  Dog  havde  han  ikke  set  mig  i 
Kanen,  da  jeg  sad  skjult  af  de  elskende.  Hvo  disse  var,  havde 
han  stærk  Formodning  om;  men  da  man  berettede  ham,  at  W. 
havde  holdt  Sengen  hele  Dagen  og  holdt  den  endnu,  kom  han 
i  Vilderede. 

Næste  Dag  indfandt  W.  sig  til  Morgenteen.  Den  blev  druk- 
ket i  god  Ro,  lige  til th  mod  Enden  af  Frokosten  spurgte 

Miss  B.,  om  der  endnu  ikke  var  landet  nogen  fra  den  nysan- 
komne Brig  derude  i  Renden,  hvilket  hun  henægtede.  „Det  er 
formodentlig  en  af  vore,"  lagde  han  til,  „som  jeg  venter  fra 
Altona.  Men  Skovfogden  hemede  siger,  at  der  ligger  en  anden 
nogle  Kabellængder  agter  ude." 

„Saa  er  det  maaske  mit,"  siger  W.,  „og  kommer  mig  da  ret 
belejligt;  jeg  morer  mig  just  ikke  her  saa  synderligt  —  jeg  vil  se 
efter." 

th  skottede  efter  ham:  ,,Saa  han  keder  sig  hos  os?  Han 

savner  vel  noget  eller  nogen,  kan  jeg  tro.  —  Vilde  De  ikke," 
henvendte  han  sig  til  mig,  „undersøge,  hvad  min  kære  Lands- 
mand ta*er  sig  for?" 

Jeg  nikkede  og  gik,  naaede  snart  denne,  og  begge  ilede  vi 
hen  ad  Stranden  til  og  derefter  til  Sydostpynten  af  Næsset,  tæt 
uden  for  hvilket  den  engelske  Brig  laa  for  Anker.  Fra  den  Al- 
tonaer  kunde  man  næppe  være  blevet  opmærksom  paa  os,  da 
vi  gik  i  Skjul  af  de  Træer,  der  befandt  sig  langs  med  Kysten; 
tilmed  var  Mandskabet  i  Arbejdie  med  at  hive  Fade  og  Pakker 
ned  i  tvende  paa  Siden  liggende  Barkasser;  en  Mand  roede  en 
Jolle  ilsomt  hen  ind  mod  Næsset,  naturligvis  for  at  melde  ved- 
kommende Smugleriets  Begyndelse. 

Ankomne  til  vort  bestemte  Punkt,  afhug  W.  med  Sablen  en 
lang  smækker  Gren,  paa  hvis  Topende  han  bandt  sit  Lomme- 
tørklæde og  signaliserede.  Det  varede  ikke  længe,  inden  der 
blev  svaret  med  et  lignende  Signal  i  Vantet,  Hækjollen  firet  ned, 
besat  med  to  Søfolk  og  styret  lige  paa  os.  Den  Tid,  som  alt 
dette  medtog,  benyttede  jeg  til  at  meddele  W.  en  Formodning, 
der  under  Gangen  var  faldet  mig  ind.  „Ved  De  noget!"  siger 
Jeg,  „mon  ikke  Altonaeren  skal  baade  indsmugle  og  udsmugle?" 

„Det  er  rimeligt." 

,,Ja,  men  hvad  om  Deres  tilbedte  Harriet  var  ogsaa  en  Ud- 
førselsartikel!" 

,,Zound8!  har  De  mærket  noget?" 

„Intet  videre,  end  at  jeg  forleden  Dag,  da  jeg  gik  bort  fra 
Miss  B.,  hørte,  idet  jeg  lukkede  Døren,  at  hun  udstødte  et  lyde- 
ligt Suk  og  disse  Ord:  ,,0g  saa  skal  jeg  da  miste  dig,  min  dyre- 
bare Harriet!  det  er  Malurt!"  Ser  De  nu,  Hr.  W.!  da  den  unge 
Dame  slet  ikke  var  syg,  kunde  Tanten  jo  ikke  mene,  at  det  var 
Døden,  der  vilde  skille  dem  ad,  og  hvem  andre  end th?" 

„Der  er  Mening  i  den  Tale,"  drønede  W.,  „vi  maa  komme 
ham  i  Forkøbet.  Endnu  i  denne  Aften  bør  jeg  have  hende  om 
Bord." 

Sømændene  var  landede  og  traadte  hen  til  os.  ,,Er  De  Sir 
W.?"  spurgte  den  ene. 

,,Ja. 

„Jeg  er  sendt  til  Dem  af  vor  Kaptajn,  Master  Simmons,  for 
at  erfare,  om  De  er  færdig  til  Afrejsen.  Vinden  er  ret  gunstig, 
den  Smule  der  er,  for  at  naa  rum  Sø." 

„Hils  den  gode  Simmons,"  lød  Svaret,  „at  han  vilde  skikke 
sin  Storbaad  herhid  i  SkimiringenI  jeg  har  noget  mere  at  ind- 
skibe end  mig  selv." 

Gutterne  nikkede,  sprang  i  Jollen  og  roede  tilbage  til  Skibet. 
Vi  andre  tog  Vejen  tvært  gennem  Skoven  for  at  kunne  indtræde 
paa  Gaarden  fra  den  Søsiden  modsatte  Kant.  Der  herskede 
Travlhed  med  at  føre  de  fra  Landingsstedet  hentede  Varer  i  For- 
varing og  at  bortføre  andre  indpakkede  Sager,  som  man  kunde 
antage  for  Sengklæder  og  andet  Husgeraad. 

Vi  søgte  hanB  Værelse.  Han  kastede  sig  paa  en  Stol,  grun- 
dede nogle  faa  Minutter,  sprang  saa  op  og  sagde:  „De  kender 
vel  en  af  de  nærmeste  Bønder,  som  De  kunde  hyre  til  at  befor- 
dre os  ud  til  Næsset  i  Aften?" 

„Jo,  jeg  kender  flere,  blandt  hvilke  en  paalidelig,  klog  og 
bestemt  Mand,  med  hvem  jeg  fra  Jagtture  af  er  i  meget  god 
Forstaaelse;  ham  skal  jeg  nok  faa  til  det.  Men  jeg  vil  tilraade 
Dem  ikke  at  opsætte  Bortførelsen  til  Aftenen;  thi  da  kunde  let- 
telig et  Sammenstød  finde  Sted,  hvis  Udfald  maatte  vorde  mis- 
ligt baade  for  Dem  og  Miss  P th  har  alle  Gaardens 

Karle  til  sin  Raadighed,  og  har  disse  end  ingen  Sabler  eller  Pi- 
stoler, saa  har  de  dog  Plej  le  og  Økser." 

„Men  hvad  saa?"  spurgte  han. 

,,Mit  Forslag,"  sviarede  jeg  ,,er  dette:  De  skriver  paa  en  lille 
Stump  Papir  til  hende,  hvad  . . .  th  har  i  Sinde,  beder  hend^e 
ssmile  blot  det  nødvendigste  af  hendes  Klædemon  i  en  Pakke,  saa 
liden  som  mulig,  og  med  denne  vente  Dem  ved  hendes  Vindue, 
der  jo  vender  ud  tO  Huoets  Bagside,  om  tre  Timer,  naar  man  der- 
nede sidder  ved  Bordet.  De  iler  da  med  hende  —  er  hun  ikke 
stærk  nok  til  at  gaa,  saa  har  De  Kræfter  nok  til  at  bære  hende  — 
ud  tdl  den  hule  Eg.  Der  skal  jeg  saa  være  med  Befordringen.  Den 
er  rask;  jeg  kender  Hestene:  inden  tyve  Minutter  er  De  ved  Be- 
stemmelses9tedeit  og  giver  Signal  til  Kaptajn  Simmons.  Men  vift 
heftigt  med  Flaget,  paa  det  han  kan  forstaa,  at  det  har  Hast- 
værk." 

Han  rakte  mig  Haanden  med  det  Udraab:   „De  er  en  Skælm 

—  saa  skal  det  være!  Jeg  skriver  straks  —  men  hvordan  faar  vi 
BiUetten  til  Harriet?" 

,,Lad  mig  sørge  for  detl  Jeg  gaar  ned  til  min  gamle  Miss, 
snakker  lidt  op  ad  Stolper  og  ned  ad  Vægge,  nærmer  mig  bag- 
læns Døren  ind  til  Harriets  Værelse,  putter  Seddelen  enten  sam- 
menrullet ind  af  Nøglehullet  eller  fladtrykt  gennem  Dørspræk- 
ken eller  i  manglende  Fald  stikker  den  ind  under  Døren  og  der- 
til nynner  af  en  engelsk  Romance: 


„In  the  door  or  on  the  floor.  seek  weU!  you  ShaU  find. 

Kori  nu  at  fortælle:  alt  gik,  som  det  skulde.  I  den  hule  Eg 
tog  jeg  en  hastig  Afsked  med  de  elskende,  saavel  som  med  Ar- 
ken dernede,  den  jeg  af  let  begribelige  Aarsager  ikke  mere 
fandt  Drift  til  at  borde.  Af  ham  fik  jeg  et  varmt  Haandtryk 
med  et:  „De  skal  høre  fra  mig,"  og  af  det  blegrøde  Ansigt  — 
efter  Kærestens  Opfordring  —  et  Kys,  der  uden  Tvivl  farvede 
mit  højrødt. 

Jeg  har  aldrig  høri  fra  dem  siden,  ved  altsaa  intet  videre 
om  deres  derpaa  følgende  Fremtid  end  den  hule  Eg. 


'  Trykt  1  ..Fem  NoveUer  ogr  to  Jydske  Sange'*.  1844.  —  Nedenstaaende  Ved- 
føjelser skyldes  B. 

'  K»r6!  HtI  saa  stum? 

Kan  det  at  tale  vel  el  røret 
Hvortil  skal  Tavshed  fører 

'  Marken  er  hrld, 

Ogr  Haren  er  graa. 

Vaagn  op  hver  søvnig  Jægeri 

Kom  ud  paa  Spor  at  gaa: 

(Engelsk  Jægersang.) 

*  I  Døren  eller  paa  Gulvet  led! 

Der  finder  du  Lise  for  Kærlighed. 


LE  PETTT-MAITRE  D'ÉOOLE 


Uer  var  en  smuk  Egn  blandt  saa  mange  flere  her  i  Jylland, 
hvor  jeg  i  mine  yngre  Dage  en  Tid  lang  færdedes.  —  Jeg  var 
den  Gang,  som  jeg  er  endnu,  meget  for  at  røre  mig  og  se  mig 
om;  saa  paa  Herregaarde,  saa  i  Bøndergaarde;  snakke  med  baa- 
de  paa  Jysk  og  paa  Tysk,  baade  paa  Dansk  og  paa  Fransk;  og 
var  jeg  end  ingen  fuldkommen  Parlør,  saa  parlerede  jeg  allige- 
vel frisk  væk. 

I  den  By,  hvor  jeg  havde  mit  Hovedkvarter,  boede  en  Degn. 
Det  er  nu  det  samme,  hvad  han  hedder;  jeg  benævner  ham  blot 
ved  hans  Embeds-„Karaktør",  som  Bonden  siger.  Denne  Degn 
besad  foruden  hans  Embedsdygtighed  ogsaa  udmærket  Færdig- 
hed som  Klejnsmed  og  Bøssemager,  hvilken  sidste  Profession 
han  drev  med  saa  meget  større  Forkærlighed,  som  han  var  Jæ* 
ger  med  Liv  og  Sjæl.  Da  jeg  var  ligesaa,  øvede  vi  denne  Pro- 
fession i  Kompagni  jævnlig  efter  Tid  og  Lejlighed.  Og  gaves 
disse  Vilkaar  saa  meget  lettere,  som  han  holdt  en  Skolefuld- 
mægtig,  just  den,  efter  hvilken  Fortællingen  er  betitlet. 

„Petit",  udien  Substantivet,  passer  egentlig  ikke  paa  ham,  ef- 
tersom han  var  en  Karl  paa  sine  tolv  Kvarter;  men  han  havde 
den  Skavank,  at  naar  han  stod  paa  det  venstre  Ben,  maalte  han 
kun  elleve  Kvarter.  Dette  havde  en  saadan  Indvirkning  paa  hans 
Gang  og  Retning,  at  han  ikke  blev  Musketer,  men  i  det  Sted 
Riset  betroet.  At  vor  Skolemester  dansede  ret  godt  i  Kraft  af 
det  gamle  Ordsprog,  det  kræver  intet  videre  Bevis,  end  at  han 
ved  saadan  Lystighed  næsten  aldrig  var  af  Gulvet.  —  At  han 
var  en  udmærket  Sanger,  mente  han  selv;  men  Tilhørerne  delte 
ikke  denne  hans  Mening,  lige  saa  lidt  som  den,  at  han  skulde 
være  det  smukkeste  Mandfolk  i  hele  Sognet.  Derimod  var  man 
ganske  enig  i,  at  han  var  det  nysgerrigste.  Man  tog  fejl;  thi 
han  var  alene  videlysten;  og  denne  Lyst  omfattede  al  menne- 
skelig Vildskab.   Her  blot  et  Eksempel. 

Hans  Principal  og  jeg  kom  en  Foraarsaften  hjem  fra  Træk 
med  nogle  Vildænder.  Han  besaa  og  fornøjede  sig  over  Fang- 
sten. „Jeg  gad  dog  vide,  om  jeg  ikke  ogsaa  kunde  smække 
saadanne  Fugle  I'*  siger  han.  ,,Du  kan  jo  prøve  detl"  svarede 
Degnen.  ,,Du  maa  faa  min  anden  Bøsse  i  Morgen  Aften.  Jeg 
skal  selv  lade  den  til  dig."  Det  blev  meget  gunstigt  optaget 

Det  var  i  Sidstningen  af  en  Tøvinter,  da  vi  tre  drabelige  Jæ- 
gere uddrog  til  et  godt  Trækkested  og  afsatte  os  i  passende  Af- 
stand med  Ryggen  til  et  Gærde,  Vandet  foran  os.  Det  var  just 
paa  den  Aarstid,  at  Ræven  ,, roller"  og  af  og  til  udtejler  sine 
skingrende  Serenader.  Ved  en  saadan  Elskers  første  Ruilade 
raabte  vor  Skolefuldmægtig:  ,  Jøsses!  hvad  var  det?" 

,,Tysl  hold  Kæft!"  svarede  Principalen. 

Nok  en  Trille  og,  efter  Pauser,  flere.  Ved  enhver  af  dem  ryk- 
kede den  vordende  Skolemester  nærmere  hen  til  Degnen.  Han 
blev  ærgerlig  over  denne  Forstyrrelse  af  Jagten  og  brød  op  til 
Hjemgang.  Paa  denne  lod  Mikkel  videre  sin  behagelige  Stem- 
me høre,  og  den  ujagtkyndige  spurgte  bestandig  i  Forbavselse: 
„Ihl  hvem  er  da  det?" 

,,Aah!"  fik  han  endelig  til  Svar,  ,,det  er  den  afdøde  Landin- 
spektør, som  har  uretfærdigt  udskiftet  Markerne.  Han  føres 
en  vis  Nat  op  af  Helvede  og  herud  af  en  eller  anden  Djævel. 
Hver  Gang  de  nu  kommer  over  et  Markskel,  kniber  Djævlen 
ham  med  en  gloende  Tang:  derfor  er  det,  han  skriger." 

Under  Gangen  hørte  vi  gentaget  det  modbydelige  Skrig;  og 
hver  Gang  hviskede  Substituten:  ,,Nu  kommer  de  igen  over  et 
Markskel." 

Saa  meget  til  foreløbig  Antydning  af  den  tolv  Kvarters  Ludi- 
magisters  indvortes  Beskaffenhed. 

Det  var  selv  samme  Foraar,  at  Bonaparte  stødte  Kærnen  af 
den  spanske  Hær  herop  i  Danmark  og  rejste  et  fransk  Gærde 
bag  ved  dem  og  satte  Bemadotte  til  Gærdevogter. 

I  Sognet,  der  havde  temmelig  Udstrækning  og  Folkemængde, 
blev  indlagt  et  Kompagni  af  Zamora-Regimentet  med  sin  Kap- 
tajn og  tvende  Løjtnanter.  Den  første,  en  stærktbygget,  bred- 
skuldret Mand,  havde  et  Ansigt,  der  ikke  behøvede  Skrammer 
for  at  vise  den  prøvede,  hærdede  Kriger  —  jeg  forestillede  mig 
at  se  Cortez.  Premierløjtnanten  mindede  om  Pizarro;  og  si- 
den, naar  jeg  i  Aviserne  læste  om  de  fra  hint  Tidspunkt  og  lige 
til  nu  udøvede  Grueligheder  i  Span^ien,  maatie  jeg  uvilkaarlig 
erindres  om  Morillo  i  Jylland,  der  tyktes  mig  at  fungere  som 
Bøddel  i  hans  elendige  Fædreland.  —  Sekondløjtnanten,  en  Hi- 
st. St.  Blicher:  Samlede  Noveller.  III.  3< 

le»  næsten  spinkel  Fyr  af  et  godmodigt  Udseende,  søgte  især 
Omgang  med  mig,  og  da  vi  begge  kunde  taaleligt  Fransk,  han 
dertil  lidt  Dansk,  og  jeg  lidt  Spansk,  saa  sladrede  vi  vakkert 
sammen.  Med  Latinen,  den  han  troede  skulde  knytte  Traaden, 
naar.den  Jbrast  i  de  andre  Tvindinger,  gik  det  sjokkende  og 
bomrende.  Ikke  enhver  Rektor  skulde  forstaa,  at  „Ospeso  do- 
mu7rC\  betød  „Værten  i  Huset"  og  ,,Filius  regetrV'  „en  Kron- 
prins".  No]c  oto  denne  Babylonisme. 

BataillonsrKommandøren  var  indkvarteret  paa  en  Herre- 
gaard,  hvor  jeg  ofte  kom.  Han  var  yngre,  meget  smukkere  og 
meget  galantere  end  baade  omtalte  hans  Kaptajn  og  Premier- 
løjtnant. Han  talte  temmelig  færdig  Fraiu9k  og  havde  dertil  af 
sin  Oppasser  Asinjo  lært  en  Slump  danske  Ord  og  Talemaader, 
allermest  henhørende  til  det  Kapitel  om  Kærlighed,  saasom: 
søte  Mund,  dejlige  Oios  (Øjne),  en  Mtirmorbryst,  o.  s.  v.,  hvor- 
med han  tiltalte  de  smukkeste  Individer  af  det  kvindelige  Ty- 
ende. —  Blandt  dette  befandt  sig  paa  Gaarden  en  ualmindelig 
skøn  Stuepige,  til  hvis  Bestilling  ogsaa  hørte  at  gøre  rent  i 
Kommandørens  Værelse,  hvorfra  hun  efter  et  Par  Dages  Forløb 
hos  sin  Frue,  Gaardens  Besidderinde,  indstaendig  bad  sig  be- 
friet. Bevilget.  Da  denne  hendes  Dydighed  snart  blev  bekendt 
dersteds,  vandt  hun  naturligvis  i  hæderligt  Omdømme.  —  Dog, 
hvad  der  mislykkedes  Spaniolen,  var  en  Franskmand  forbe- 
holdt. 

En  Dag  var  jeg  i  en  nærliggiende  Søsiad.  Da  kom  agende  paa 
en  Bondevogn  en  fransk  Ingeniørofficer  med  en  Sapør  bag.  Hin 
var  civil  klædt  uden  mindste  militært  Kendemærke.  Denne 
havde  derimod  baade  Uniform  og  saa  ultratyrkisk  et  Skæg,  at 
man  af  hans  Ansigt  næppe  saa  den  øverste  Halvdel.  En  Æree- 
legionsorden  og  en  masiv  Guldkæde  prydede  hans  Vest,  og  ne- 
denfor dinglede  ditto  Urkæder  og  Signet-Trofæer,  maaske  fra 
hans  underjordiske  Ekspeditioner;  eller  og  fra  overjordiske;  han 
var  reglementeret  i  Skabning,  Holdning  og  Bevægelser,  og  hans 
levende  Øjne  lod  ane  søde  Hemmeligheder. 

Jeg  glemte  at  fortælle,  hvorledes  den  yndige  Stuepige  stra'ks 
efter  hine  ubehagelige  Sovekammeroptrin  var  i  Mindelighed 
blevet  sin  Tjeneste  paa  Gaarden  ledig  og  havde  givet  sig  i  en 
anden,  og  det  var  netop  der,  hvor  disse  Franskmænd  tog  ind. 

Begge  disse,  him,  vor  Skolesvend  og  jeg  traf  sammen  i  For- 
stuen. Sapøren  smilte  til  hende,  saa  hans  Moustacher  skred  én 
Fingersbred  højere  op  om  Næsen;  og  hun  rødmede,  saa  Blodet 
gled  hende  ud  over  hele  Ansigtet.    ,,Aha!"  sagde  Kaptajnen  til 

sin  Landsmand,  paa  Fransk  nemlig,  ,,du  har  smukke  Bekendt- 
skaber ogsaa  her,  som  jeg  ser.'' 

„Dem  har  jeg  alle  Vegne,"  fik  han  til  muntert  Svar.  Han 
nikkede  fortroligt  til  Pigen  og  fjernede  sig  med  sin  Officier  du 
genie.  Lige  saa  hurtigt  forsvandt  hun,  skønt  Skolesubjektet  vil- 
de standse  hende. 

Han  og  jeg  var  altaaa  imder  fire  Øjne.  „Hvad,**  siger  jeg, 
„har  du  med  hende  at  bestille?'' 

„Intet  videre,"  svarede  han,  „end  at  jeg  syntes  ret  godt  om 
hende,  og  derfor  hover  jeg  ikke,  at  denne  laadne  Franzos  gaar 
og  smutter  efiter  hende." 

,, Har.  han  smuttet  før?"  spurgte  jeg.  — 

„Af  og  til  i  en  fjorten  Dags  Tid,"  sagde  han;  „jeg  har  hørt, 
at  disse  her  paa  Kejser  Napoleons  Befaling  efterser  alle  Fjorde- 
ne Øster  paa  Landet  for  ved  Indløbene  at  anlægge  Batterier  til 
at  holde  Engelskmændene  ude." 

„GodtI  end  du?  anlægger  du  ogsaa  Batterier  her?" 

„Jeg  er  blevet  Hovmester  hos  mit  Søskendebarn,  Skipper 
Møller  nede  ved  Aaen,  —  men  hvad  var  det,  de  to  Franzoser 
sagde?" 

Jeg  fortalte  ham  det. 

.„Aah!  ved  De  hvad,"  tog  han  ved,  „vilde  De  ikke  lære  mig  en 
Mundfuld  Fransk?" 

„Det  bliver  helleir  ikke  mere  end  en,  lille  Mundsmag,"  svarede 
j^eg.  „Naar  du  møder  em  af  dem,  saa  siger  du  bon  jour!  God- 
dag! Og  saa  vil  de  nok  spørge  dig,  hvem  du  er;  og  det  hedener 
paa  Fransk:  Je  suis  petit-mattre  d*école,*' 

Ikke  uden  Vanskelighed  fik  j^g  ham  dette  indprentet.  Da 
disse  Messieurs  just  igen  viste  sig,  biede  han  ikke  for  længe 
med  at  gøre  sin  Sprogfærdighed  gældende.  Herrerne  lo,  og  Sa- 
pøren  sagde:  „voila  un  petit-mattre  danoisP'  Leende  gik  de 
bort. 

„Det  hovede  de,"  sagde  min  Lærling  ret  tilfreds,  skultrende 
sig  med  et  Smil,  der  kunde  sat  Diana  i  Fristelse.  ,, Alligevel," 
lagde  han  med  en  ganske  anden  Mine  til,  ,,jeg  saa  gerne,  at  de 
snart  vilde  skruppe  af,  for  denne  laadne  Bjørn  kunde  maaske 
sætte  Susanne  Skruer  i  Hovedet." 

„Det  var  vel  ikke  muligt,"  bifaldt  jeg;  ,,men  saadan  en  køn 
Karl  som  du  kan  vel  nok  stikke  Bjørnen  ud." 

„Det  kunde  hænde  sig,"  svarede  han  smiskende,  ,,vi  kunde 
sætte  en  Prøve." 

,,God  Lykke!  adieu,  mon  petit-maitre  ,d*école,'' 

30* 

En  otte  Dags  Tid  derefter  var  jeg  atter  i  Byen.  Jeg  saa  hver- 
ken de  franske  Helte  eller  den  kyske  Susanne.  Jeg  spurgte  om 
dem.  „Fanden  har  taget  dem  alle  tre/*  svarede  mig  Værten, 
,,det  gør  mig  ellers  lidt  ondt  for  Susse;  det  var  saadan  en  flink 
og  skikkelig  Pige  og  holdt  de  næsvise  til  Side,  lige  til  han  med 
Guldurene  fik  hende  forlokket.  Hun  bad  sig  rigtignok  Forlov  til 
at  besøge  en  Søster,  hun  har  i  Vejle;  men  Franzoseme  rejste 
samme  Vej  og  samme  Formiddag,  som  hun  gik  om  Morgeden. 
Hun  lovede  at  være  her  tilbage  i  Overgaars;  men  hun  bliver 
borte." 

Imidlertid  kom  vor  petit-maitre  og  fortalte  os,  at  han  nu  var 
blevet  virkelig  Skolemester.  Han  var  altsaa  avanceret  til  grcund- 
mattre  å'école.  Derpaa  spurgte  han  om  Susanne.  Jeg  gentog 
Værtens  Forklaring;  jeg  vidste  vel,  at  han  ikke  vilde  besvime 
derover  og  lige  saa  lidt  ved  Selvmord  foraarsage  en  saa  hur- 
tig Vakance  i  sit  nys  opnaaede  Stormesterdømme.  Det  eneste 
Kendemærke  paa  en  lidt  mer  end  dagligdags  Sindstilstand  var, 
at  han  rettede  sig  paa  det  ene  lange  Ben,  madens  det  korte 
svingede  saa  smaat  frem  og  tilbage,  hvorved  han  sagde: 
,,Jeg  vilde  dog  gerne  gjort  hend<e  lykkelig  —  og  nu  kunde 
jeg  —  men  i  det  Sted  vil  hun  da  hellere  rende  omkring  med  en 
udenlandsk  Landstryger.  Hun  kunde  have  haft  det  en  bitte 
Kom  bedre  hos  mig.  Ja  —  hvad  skal  vi  sige?  Det  har  nu  været 
hende  saaledes  beskikket.  —  Jeg  kan  sagtens  faa  en  Kone,  hende 
foruden.  —  Gid  Fanden  —  Gud  forlade  mig  —  havde  taget  den 
franske  Abekat  længe  før!'' 

Jeg  overlod  den  uheldige  Elsker  til  hans  videre  Betragtnin- 
ger, og  nogle  Dage  derefter  fik  jeg  at  bestille  i  Kolding.  Paa 
Hjemrejsen  derfra,  da  jeg  er  kommet  ovenud  af  den  lange  Bw- 
ke  Norden  for  Vejle  og  gør  Holdt  for  at  lade  Hestene  trække 
Vejret,  faar  jeg  slmnpevis  Øje  paa  noget  hvidt  og  rødt  henne 
mellem  de  grønne  Buske  kun  faa  Favne  fra  Vejen.  Jeg  staar 
af  Vognen,  nærmer  mig  forsigtigt  og  —  ser  gennem  Løvhanget 
et  Fruentimmer  siddende  ved  en  Træstamme,  bøjet  forover, 
begge  Albuer  paa  Knæerne,  begge  Hænderne  under  Kinderne, 
hvorved  det  halve  Ansigt  skjultes.  Jeg  stod  selv  som  en  Træ- 
stamme og  stirrede.  Med  et  rettede  hun  Overkroppen  og  Ho- 
vedet, slog  Hænderne  sammen  og  strakte  dem  op  over  det: 
hendes  Blik  tog  sanune  Retning. 

Ak!  det  var  Susanne  —  og  det  var  dog  ikke  hende.  Det 
havde  en  Gang  været  den  yndige  Pige;  nu  var  den  ungdome- 
livlige Farvetone  rent  borte,  som  paa  et  af  Tid  og  Skødesløs- 

hed  ilde  medtaget  Maleri,  før  det  bliver  restaureret.  —  AkI  for 
hende  var  ingen  Restauration  at  haabe:  en  maaneklar  Nathim- 
mel pludseilig  understrøgeit  med  døsig  Rimtaage. 

Jeg  havde  mine  Betragtninger  —  i  dem  var  intet  af  Maane- 
skin,  men  meget  af  Tusmørke.  Jeg  traadte  hen  til  hende.  Hun 
for  op  med  Vildhed  og  raabte:  ,,Hvem  er  De?  Hvad  vil  De?" 
(Hun  kendte  mig  ikke.) 

,,Jeg  er  en  rejsende/'  sagde  jeg,  „og  saa  Dem  sidde  her  saa 
ensomt.  —  Jeg  rejser  Nord  paa  —  vil  De  med,  hax  jeg  Plads  paa 
Vognen." 

„Hvad  behager?"  stammede  hun.    Jeg  gentog  mit  Tilbud. 

„Nej,  jeg  takker  —  jo,  jeg  takker!"  Hun  rejste  sig  hurtigt 
og  fulgte  mig. 

Da  vi  var  kommet  til  at  køre,  indledte  jeg  en  Samtale  — 
som  langt  hen  var  egentlig  to  Enetaler. 

„Kender  du  mig  ikke?"  begyndte  jeg. 

,,Nej  —  jo  —  jeg  synes  det." 

,,Det  er  dog  ikke  saa  længe  siden,  vi  saas  hos  Gæstgiverens 

„Der  kommer  saa  mange  paa  saadant  et  Sted,  man  glemmer  den 
ene  for  den  anden."  Hun  trak  efter  Vejret  som  den  uvante  Svøm- 
mer, naar  han  stikker  Hovedet  op  efter  at  have  haft  det  vel 
længe  under  Vandet. 

Jeg  gik  en  Gang  paa  Toldboden  og  hen  til  Flydebroen,  Der- 
indenfor  svømmede  flere  Smaadrenge.  Blandt  disse  var  en  No- 
vice, en  lille  Knort  paa  en  seks— syv  Aar,  saa  han  ud  til.  Han 
pjaskede  af  alle  Kræfter,  men  sank  mer  og  mer,  indtil  blot 
lasen  var  over  Vandet.  De  andre  brød  sig  fejl  om  ham.  Jeg 
sprang  ned,  stak  Hænderne  under  hans  Kæft  og  hivede  ham 
op  paa  Flaaddiet.  Han  gylped;e  noget  Vand  op,  og  herud  igen. 
Det  gik  ligesaadan.  ,,Hvem  hører  du  til?"  siger  jeg.  —  ,,Moer 
bor  i  Enhjømingsgaden,"  svarer  han  og  vil  atter  ud.  J^  holdt 
ham  tilbage.  „Du  Ulkeunge!"  raabte  jeg,  „bliv  fra  Vandet,  til 
du  lærer  at  svømme!"  —  „Hvordan  skal  jeg  saa  lære  det?"  snær- 
rede han  og  sprang  i  Dybet  tredie  Gang.  En  langt  større  og  al- 
lerede veløvat  Svømmer  kom  til  og  tog  sig  af  ham,  og  jeg  gik 
op  igen. 

Det  Optrin  —  eller  Nedtrin  —  randt  mig  i  Sinde;  Susanne 
havde  ogsaa  blindt  hen  kastet  sig  i  Lidenskabernes  rivende 
Strøm  uden  Kraft  til  at  bjærge  sig:  hun  var  ved  at  synke.  Hvor- 
ledes kunde  hun  frelses?  Det  Element,  der  truede  Matrosdren- 

gen,  er  ikke  nær  saa  farligt  som  det,  mod  hvilket  den  allerede 
afmægtige  Kvinde  kæmpede  uden  Haab  om  Redning. 

„Vil  du  til  Gæstgiveréns  igen?"  tog  jeg  ligegyldigt  ved. 

„Dersom  de  ellers  vilde  tage  imod  mig  —  jeg  har  været  alt 
for  længe  borte  —  jeg  ved  ikke  hvor  længe  —  det  er  vel  en  hel 
Maaned." 

„Det  er  jo  knap  nok  en  Uge,"  siger  jeg;  „og  du  kan  jo  straks 
underrette  dem  om,  at  du  har  været  syg  —  man  kan  se  det  paa 
dig*  Jeg  vil  gerne  bekræfte  dét." 

Dette  havde  jeg  talt  halvt  bortvendt  fra  hende,  der  sad  bag 
ved  paa  Fodersækken;  min  højre  hvilede  paa  Bagslaget  af  min 
Stol.  Pludselig  blev  den  berørt  —  trykket.  Jeg  drejede  mig 
derom.  —  Hun  skjulte  den  med  sit  Ansigft  —  hendes  Taarér  væ- 
dede  den.  Jeg  trak  den  ikke  bort;  jeg  vilde  ikke  standse  det  nu 
aabnede  Afløb  for  hendes  Smerte. 

Endelig  hævede  hun  det  graadfurede  Aasyn,  fæstede  de  mat- 
tindrende  Øjne  paa  mig  og  hulkede:  „Saa  der  gives  da  et  Men- 
neske, der  ikke  forskyder  mig,  ikke  foragter  mig." 

,,Vor  Frelser,"  svarede  jeg,  „forskød  ikke  den,  som  alle  an- 
dre fordømte;  gak  bortl  sagde  han  trøstende,  advarende,  gak 
bort  og  synd  ikke  mere!"  Hun  greb  atter  min  Haand/  kyssede 
den  og  stammede: 

,,Gud  lønne  Dem  for  denne  Time!  Jeg  skal  aldrig  glemme 
den." 

Gæstgiveren  saa  surt  til  hende;  hans  Kone  bittersødt,  hvor- 
hos hun  snærrede  og  stiklede  ganske  forstaaeligt  —  ogsaa  paa 
mig  unge  Fyr,  hvem  hun  betragtede  som  en  ny  Tilbeder  af  den 
,, ledigblevne"  Susanne.   Imidlertid  beholdt  de  hende. 

Der  løb  herefter  omtrent  syv  Aar  hen,  i  hvilket  Tidsrum  jeg 
havde  haft  meget  andet  at  tænke  paa. 

Paa  en  Rejse  faldt  nu  min  Vej  igennem  den  By,  hvor  min 
grand-maitre  havde  sagt  mig  at  han  var  blevet  ansat  for  at  ,, un- 
derstøtte Præsten  i  hans  aandelige  Virksomhed".  —  Jeg  op- 
spurgte  snart  dennes  ,, Kollegas"  Bopæl  og  traadte  ind  i  Stuen, 
hvor  jeg  kun  forefandt  tvende  legende  Børn:  en  Dreng  paa 
mellem  seks  og  syv  og  en  ditto  et  Par  Aar  yngre;  hvorom  den 
ældste  paa  Tilspørgsel  underrettede  mig.  —  Den  ældste  havde 
mørkebrune  Øjne  og  Haar,  den  anden  lyseblaa  Øjne  og  hvidgult 
Haar;  hin  mindede  mig  om  den  franske  Sapør. 

Jeg  spurgte  om  Forældrene  og  fik  den  Besked,  at  Faer  var  i 
Skolen  og  Moer  i  Bryggerset:  ),Men  jeg  skal  kalde  paa  dem,'* 
sagde  den  ældste  og  sprang  ud.    ,,Pas  paa!"  lagde  han  til  i 

Døren,  „at  bitte  Johan  ikke  tager  min  Kyrasser  derhenne!"  (en 
Kæphest  i  Krogen), 

Drengen  bragte  snart  vor  Pædagog.  Han  genkendte  og  hil- 
sede  mig  med  saa  megen  Varme,  som  hans  kølige  Natur  til* 
stedede.  Efter  at  have  gjort  nogle  almindelige  Spørgsmaal  om 
min  nærværende  Stilling  og  Befindende  og  faaet  disse  Kvæ- 
stioner  besvarede,  førte  vi  Talen  tilbage  paa  det  forbigangne. 

Det  forekom  mig  synderligt,  at  naar  jeg  ledede  Snakken  hen 
paa  Franskmanden  med  Stuepigen,  drejede  han  af  og  for 
Eksempel  hen  til  Andekæret  eller  Landinspektørens  Spøgeri  ved 
Markskellene.  I  Sammenhæng  med  disse  Materier  lagde  han 
følgende  til: 

,, Enten  det  nu  er  den  samme  Jordsmager,  som  har  udskiftet 
i  min  forrige  Egn,  eller  en  anden,  saa  har  jeg  her  omkring 
hørt  det  samme  Helvedesvræl,  naar  jeg  tidlig  paa  Aaret  har 
siddet  efter  Ænder." 

,,Saa  De  gaar  paå  Jagt  endnu?"  afbrød  jeg. 
.  ,,Jeg  sidder  paa  Jagt,"   rettede  han,   ,,saa   efter  Ænder, 
saa  efter  Ræve  i  Aadsel,  og  saa  efter  Harer  i  Kaalhaver." 

,, Giver  det  noget  af  sig?" 

„Saamændl  ligesom  det  træffer.  Jeg  gør  ikke  saa  meget 
sjælden  min  Kone  fornøjet,  naar  jeg  medbringer  hende  et  Styk- 
ke Vildt  eller  fler." 

,,Men  naar  De  nu  kommer  tomhændet  hjem,  hvad  siger  hun 
saa?" 

„Him  siger,  at  jeg  gaar  og  sliider  Klæder  og  Støvler,  og  at 
jeg  dog  i  det  mindste  skulde  tage  Træsko  og  mine  gamleste 
Dagligklæder  paa;  det  var  alt  godt  nok." 

„Hvem  er  Deres  Kone?"  spurgte  jeg,  ,,kan  man  ikke  have 
den  Fornøjelse  at  hilse  paa  hende?" 

„Der  er  hun  selv,"  svarede  han  hurtigt  og  sagtmælet.  Døren 
gik  op,  hun  selv  traadte  ind. 

Iha!  det  var  Susanne!  —  Hun  gjorde  et  lille  Kniks  for  mig 
med  et  flygtigt  Overblik,  hvorpaa  hun  gik  hen  til  Manden  og 
hviskede  —  dog  ikke  saa  sagte,  at  jeg  jo  kunde  forstaa  det  — 
„gaa  dog  ind  i  din  Skole!  Børnene  er  færdige  at  vælte  hele  Huctet 
—  hvem  er  den  fremmede?" 

Han  sagde  det  og  humpede  ud  med  lange  og  ulige  Trin. 

Nu  vendte  hun  sig  til  mig  og  nejede.  Et  mat  Smil,  et  svagt 
Lysglimt,  ikke  uligt  de»t  sidste  blege  Skær  af  et  hendøende  Nord- 
lys, oplivede  for  et  Øjeblik  hendes  —  jeg  kunde  gerne  sige:  halv- 
døde Aasyn.    Hun  spurgte,  hvorledes  jeg  befandt  mig,  hvor  jeg 


568 

nu  opholdt  mig,  og,  ret  ligesom  det  hæmlelsesvis  faldt  hende 
ind,  takkede  for  udvist  Godhed  i  den  forgangne  Tid.  —  Jeg  sag- 
de da,  at  det  fornøjede  mig  at  se  hende  vel  forsørget  med  en 
skikkelig  Mand.  —  „Ja  saamænd!"  svarede  hun,  drejede  Mund- 
vigene lidt  nedad  og  sendte  et  Suk  opad.  Jeg  behøvede  ingen 
andre  Kendemærker  paa  hendes  huslige  Lyksalighed. 

„Maa  jeg  være  saa  fri  at  spørge,*'  fortsatte  jeg,  ,, hvorledes 
De  og  Deres  Mand  er  truffet  sammen  paa  lavets  Vej?" 

,,Aah!  det  gik  meget  ordentligt  til,"  genmælede  hun;  ,,han 
saa  mig  nogle  Gange  hos  Gæstgiverens,  De  ved,  og  fattede  God- 
hed for  mig,  sagde  det  ogsaa  til  mig.  Det  var  jeg  ikke  saa 
straks  betænkt  paa,  for  jeg  skal  sige  Dem,  han  var  ikke  den 
eneste,  der  havde  et  godt  Øje  til  mig.  Naa!  da  jeg  saa  senere 
var  kommet  tilbage  fra  et  Familiebesøg  —  De  husker  maaske, 
De  var  saa  artig  at  befordre  mig  et  Stykke  af  Vejen  —  se,  saa 
kom  han  igen  og  slog  paa  den  samme  Streng,  og  Meningen  blev 
da,  at  vi  kom  sammen.  —  Hvad  maa  jeg  byde?" 

„Ingenting,"  svarede  jeg,  ,, ellers  mange  Takl"  sagde  far  vel 
og  gik  fra  et  Hus,  hvor  jeg  heller  ikke  har  været  siden. 


Kan  et  Menneske  ældes,  før  det  begynder  at  blive  gammelt? 
Ja!  naar  Aanden  taber  Herredømmet  over  Legemet  og  dets  Drif- 
ter og  ydermere  slutter  Forbund  med  disse.  Hvad  saaledes 
gælder  om  Menneskekønnet  i  det  hele,  gælder  end  yderligere 
om  den  svagere  Halvdel  af  samme.  „Cest  le  pr  ender  pas  qui 
coHter  siger  Fransken,  men  lige  saa  vel  om  hæderligt  Værk 
som  om  første  Skridt  ned  i  Lastens  Hulvej.  Ja  vel*  koster 
dette  alleroftest  Kvinden  hendes  dyrebareste  Klenodier,  hendes 
glade  Barndoms  uskyldige  Glæder.  Enhver  ung  Pige  skulde 
bære  paa  sit  Bryst,  i  sit  Bryst,  denne  Talisman  mod  Sanselighe- 
dens Kogleri:  ,,Det  er  det  første  Skridt,  som  koster!" 


'  Trykt  1  „Fem  NoveUer  og  to  JydsKe  Sange".  t844. 


SKINSYGE* 

EN  VIRKELIG  BEGIVENHED 


,  Soud  ich  al  bewenen, 

dat  hier  to  hewenen  iraer, 

80  had  iek  løel  ol  de  daohen  were, 

die  doer  eomen  in  het  jaer.* 

(Skulde  mine  Taarer  trille 
For  hver  en  Jammer  i>aa  Jord. 
Da  bavde  Jeg  nok  at  bestille 
Hver  Dag  i  det  hele  Aar.) 

Jeg  blev  fødft,  om  end  ikke  midt  i  Lyngen,  den  saa  dog  saa 
nær,  at  jeg  paa  tre  Sider  havde  de  brune  Gulvtæpper  for  Øjne. 

Hvilken  Forandring  for  mig  nittenaarige  Lyngmand,  da  jeg 
som  Hovmester  kom  til  det  yndige  Falster!^  Disse  Marker  med 
egyptisk  Komrigdom,  disse  herlige  Skove,  saa  frodige,  som  om 
de  var  indført  fra  Australien  —  jeg  spurgte  mig  selv:  er  du 
virkelig  i  Danmark?  Og  saa  de  dejlige  Piger  —  nu  er  de  gamle 
eller  døde  —  det  undrede  mig  næsten  at  høre  danske  Ord  fra 
deres  svulmende  Læber;  jeg  havde  ventet  Græsk  eller  Otahej- 
tisk.  —  Men  jeg  kommer  for  langt  fra  Teksten:  det  er  ingen 
Geografi,  men  en  Kærlighedshistorie. 

Paa  Nordkanten  af  den  yndige  0  ligger  Landsbyen  Gunslev. 
Præsten  i  samme  By  hed  Blicher  ligesom  jeg,  og  han  var  Bro- 
der til  min  Oldefader.*  Han  var  da  af  Blodet,  og  der  var  godt 
Blod  i  ham.  —  J-eg  ved  ikke  andet  imod  ham,  end  at  der  aldrig 
maatte  lægges  i  Kakkelovnene  førend  den  første  December.  Føl- 
gen deraf  var,  at  man  i  Gunslev  Præstegaard  frøs  af  og  til  i 
November  —  som  jeg  selv  har  gjort  —  og  at  hans  Døtre,  hvilket 
jeg  ofte  har  set,  gik  med  Uldvanter  i  Køkken,  Spisekammer  og 
Fadebur.  Da  de  alle  fire  endnu  er  levende,  kan  de  sige,  om 
jeg  lyver. 

Men  det  var  ellers  ikke  det,  jeg  vilde  fortælle.  —  Fra  mine 

Tanter  —  som  jeg  kaldte  dem,  hvorvel  de  var  baade  unge  og 
smukke  den  Gang  —  vil  jeg  lede  Opmærksomheden  hen  til  en 
lille  halvvoksen  Hønsepige  dersteds,  hvem  jeg  for  Resten  ikke 
skænkede  saa  stor  Opmærksomhed  som  nu. 

Jeg  forlod  Falster  1  Efteraaret  1803,  tog  til  København  og 
fik  der  andet  at  tænke  paa  end  halvvoksne  Hønsepiger.  Men  i 
et  af  de  følgende  Krigsaar  blev  jeg  ej  alene  sørgeligt,  men  fryg- 
teligt mindet  om  hende.  Jeg  skal  fortælle,  hvad  der  er  mig  for- 
talt. 

Gunslev  havde  i  et  af  hine  Danmarks  mørke  Aar  faaet  Ar- 
tillerister i  Indkvartering.  Blandt  disse  var  en  Konstabel,  hol- 
landsk af  Fødsel,  en  flink  Karl,  der  var  agtet  og  yndet  af  alle 
og  enhver  i  Batteriet,  baade  Officerer  og^  simple.  Der  var  ikke 
andet  at  sige  ham  paa,  end  at  han  var  noget  stolt  og  trodsig, 
dersom  man  prøvede  paa  at  forurette  ham;  men  dette  skete 
da  heller  ikke  for  tidt.  Af  Person  var  han  velvoksen,  havde 
et  ærligt,  men  stedse  alvorligt  Aasyn.  Smaatalende  var  han, 
og  ikke  mange  flere  end  Kommando-Ordene  hørtes  af  hans 
Mund.  —  Hvad  hans  Opførsel  uden  for  Tjenesten  angik,  da 
var  den  aldeles  dadelfri;  han  brød  sig  hverken  om  Fruentim- 
mer eller  Flasker. 

Men  af  det  første  Slags  maatte  dog  en  vorde  hans  Fordær- 
velse —  og  han  hendes. 

Comelis  —  saaledes  kalder  jeg  ham  —  blev  ulykkeligvis  ind- 
kvarteret i  den  dejlige  Hønsepiges  Fødegaard.  Nu  var  hun  ikke 
længer  Hønsepige,  men  fuldvoksen,  dejlig  Mø,  Arving  til  GaAr- 
den.  —  Den  stolte  Kriger  saa  paA  hende  en  Dag  og  en  anden 
Dag,  og  snart  maatte  han  bøje  sig  for  Kvindeskønheds  Magt. 
Hans  barske  Krigerfjæs  antog  et  mildt  og  blidt  Skær,  saa  snart 
denne  Gunslevs  Sol  —  eller,  om  man  saa  vil,  Maane  —  bestraa- 
lede  ham.  Kort  sagt:  han  blev  forelsket  i  Pigen  —  hun  ikke  i 
ham. 

Der  var  en  ung  Karl  i  Gunslev,  lad  ham  nu  hedde  Jens.  Den- 
ne Jens  havde  Bodild  allerede  allerede  i  nogen  Tid  haft  et  godt 
Øje  til,  saavel  som  han  til  hende.  Men  det  var  længe  ikke  kom- 
met videre  med  dem  end  til  Øjnene.  Hvor  de  kom  sammen, 
saa  de  altsaa  lidt  paa  hverandre,  smilte  maaske  lidt  ad  hver- 
andre, snakkede  om  baade  det  ene  og  det  andet;  kun  ikke  om 
Kærlighed. 

Da  var  det,  at  Comelis  kom  i  Kvarter  hos  Bodilds  Forældre 
og  saa  ligeledes  paa  hende  en  Dag  og  en  anden,  indtil  han  om- 
sider blev  saa  forelsket,  som  nogen  kan  blive. 

Men  han  ikke  blot  saa  paa  hende;  han  sagde  hende  ogsaa, 
hvorledes  han  havde  det.  Han  sagde  det  een  Gang  og  to  Gange 
og  flere  Gange,  men  han  fik  kun  undvigende  Spøg  i  Svar.  Havde 
han  før  været  alvorlig,  saa  blev  han  nu  mørk  og  stundom  skum- 
mel. Naar  han  ikke  var  i  Tjenesten,  sad  han  eller  gik  frem  og 
tilbage  i  sit  Kammer.  Han  sukkede  mere  end  han  sov,  som  for* 
elskede  plejer.  En  Dag,  da  han  var  ude,  gik  Bodild  som  be- 
standig i  hans  Fraværelse  ind  i  hans  Værelse  for  at  gøre  rent 
der.  Hun  saa  da  indvendig  paa  Døren  skrevet  med  Kridt  efter- 
staaende  Vers,  hvis  Mening  hun  naturligvis  umuligt  kunde 
fatte: 

Dat  aUe  berghen  goude  toaren 
en  aUe  waten  wifn, 
åo  had  iek  jou  næh  veel  liever 
moj  melsje,  waerje  mifn. 

(Af  en  gammel  hollandsk  Elskovssang,   der  kan  oversættes 

saaledes : 

HtIs  alle  Bjerge  var  Guld 

Og  alle  Vande  Vin. 

Jeg  heller  Tilde,  du  var  mig  huld. 

O  AUerkæieste  min). 

Før  Bodild  forlod  Værelset,  kastede  hun  endnu  en  Gang  Øj- 
nene paa  den  sælsomme  Skrift.  Den  forekom  hende  som  en 
Hekseformular,  og  en  mørk  Anelse  bespændte  det  jomfruelige 
Bryst. 

Opfyldelsen  tog  snart  sin  Begyndelse. 

I  Forstuen  kom  hende  den  frygtelige  Elsker  i  Møde.  Han 
greb  begge  hendes  Hænder  —  de  skælvede  i  hans.  En  Haabets 
Straale  belyste  hans  Aasyn;  det  var  et  Solglimt  paa  en  Torden- 
sky. — 

,,Vil  du  være  min?''  sagde  han  og  bøjede  sin  høje  Skikkelse 
ned  imod  hende. 

,,0m  jeg  tør,"  svarede  hun  i  sin  ængstelige  Forvirring.  ,, Mi- 
ne Forældre  raader  for  mig,"  lagde  hun  med  nogen  Besindelse 
til;  det  faldt  hende  pludselig  ind,  at  disse  vilde  nægte  deres 
Minde  til  en  Forbindelse  med  en  Krigsmand,  som  dertil  var 
en  Udlænding. 

,,Er  der  ikke  andet  i  Vejen,"  raabte  han  glad,  „saa  er  vi 
snart  Mand  og  Kone."  Dermed  omfavnede  han  hende,  trykkede 
et  Kys  paa  hendes  blegnende  Læber  og  ilede  ind  til  Forældrene. 

Han  fremførte  for  disse  sit  inderlige  Ønske.    I  Førstningen 

tyktes  de  gamle  just  ikke  ret  godt  om  at  bortgifte  Datteren  til 
en  Krigsmand  og  dertil  en  Udlænding.  „Hvad  skulde  det  blive 
tilf  sagde  Faderen,  ,,i  Dag  her  og  i  Morgen  der;  og  hvor  bliver 
saa  Bodild  af.  Og  kan  Han  ogsaa  føde  hende?  Han  har  vel  ikke 
mere  end  til  sig  selv/' 

,,Jo,  ikke  saa  lidt  mere,"  svarede  Comelis  med  sit  daglige 
Alvorsansigt.  „Min  Fader  er  en  velhavende  Mand,  har  en  stor 
Ejendom  i  Holland.  Han  er  gammel,  og  jeg  er  hans  eneste 
Barn  og  Arving." 

„Men,"  faldt  den  betasnksomme  Bonde  ind,  ,, hvorfor  er  I 
saa  kommet  herind  i  fremmed  Land?  Hvordan  er  det  gaaet  til?" 

Krigerens  Aasyn  blev  mørkere  end  sædvanligt;  der  glinsede 
Taarer  i  hems  Øjne;  han  lukkede  Øjenlaagene  over  dem,  vendte 
sig  halvt  omkring  og  svarede  i  dyb  og  rystende  Tone:  „Fader 
og  jeg  blev  uens  over  en  Pige,  som  han  vilde  gifte  mig  med. 
Jeg  kunde  ikke  fordrage  hende,  og  saa  gik  jeg  ud  i  den  vide 
Verden.  Jeg  har  sørget  bitterlig  over  det;  men  der  var  ikke  an- 
det for."  • 

„Hm!"  sagde  Bonden,  ,,da  har  han  haft  en  lang  Vej  og  man- 
ge Omstændigheder  for  at  komme  her  og  bejle  til  vor  Datter." 

„Jeg  bejler  hverken  som  Stodder  eller  Keltring,"  raabte  Hol- 
lænderen, ,,og  maa  jeg  faa  eders  Datter,  da  er  jeg  i  Stand  til 
at  købe  hvilken  Gaard  det  skal  være  til  os  her  paa  Landet.  Vi 
skal  ikke  blive  jer  til  Byrde."  Med  disse  Ord  fremtog  han  en 
Pung,  tung  af  hollandske  Dukater.  ,,Se  her!"  blev  han  ved,  idet 
han  lod  de  gule  Ryttere  sprede  sig  paa  Bordet,  ,,det  er  min 
Mødrenearv.  Der  er  ikke  en  af  disse  Karle  deserteret,  siden  jeg 
fik  dem  i  Kvarter;  og  jeg  tænker,  de  kan  indløse  hvilken  Gaard 
i  Gunslev  det  skulde  være." 

Bondens  og  Bondekonens  Ansigter  fik  straks  et  Genskær  af 
det  straalende  Metal.  Hun  bøjede  sig  ømt  smilende  over  den 
sjældne  Skat,  rørte  med  Fingerenderne  i  venlig  Ydmyghed  ved 
en  og  anden  af  disse  kraftige  Amuletter,  nikkede  og  vrikkede 
med  Hovedet  i  tavs  Henrykkelse  og  Beundring. 

Manden  betragtede,  men  mere  Tilbageholdenhed,  denne 
glimrende  Herlighed.  ,,Ja,  hvad  synes  du,  Moer?"  sagde  han 
smiskende;  ,,kan  Bodild  komme  meget  bedre  af  Sted?" 

,,Nej,  ikke  det,"  svarede  hun;  „men,"  lagde  hun  til  med  mo- 
derlig Rørelse,  ,, skulde  hun  komme  fra  os  saå  langt  hen,  at  vi 
aldrig  mere  kan  høre  eller  spørge  til  hende"  —  hun  løftede 
Forklædeflippen  til  Øjnene. 

,,Hun  skal  blive  her!"  raabte  Hollænderen,  „og  jeg  vil  blive 

her  og  købe  det  første  Sted,  jeg  kan  faa.  Kan  jeg  faa  Bodildt 
skal  jeg  aldrig  forlade  dette  Land.  Jeg  vil  faa  det  langt  bedre 
her,  end  jeg  har  haft  det  i  mit  eget.'' 

Bonden  nikkede  til  sin  Hustru  og  sagde:  ,,Hent  hende  saa 
herindl" 

Hun  gik,  men  kom  snart  tilbage  med  den  Beretning,  at  Bo- 
dild ikke  var  hjemme. 

,,Saa  kommer  hun  nok,"  sagde  Comelis  muntert,  gemte  si- 
ne Dukater  og  saa  paa  sit  Ur.  Saa  satte  han  Chakoten  paa,  og 
sagde,  idet  han  gik:  , »Tjenesten  kalder  mig,  om  fhre  Timer  er 
jeg  her  igen  —  hils  Bodild." 

Hurtigt  ilede  han  ud  af  Gaarden  hen  til  Eksercerpladsen  gla- 
deligt syngende: 

Vw  schoonheid  U  mij  dit  wel  waard, 
mijn  lief,  mijn  uitverkorenl 
niets  is  er  op  de  gansche  aard 
zoo  schoon  aU  gij  geboren.* 

Den  arme  Hollænderl  hans  Glæde  var  kort,  og  den  var  falsk: 
det  yndige  Blændværk  skulde  snart  tilintetgøres. 


Imellem  Gunslev  og  Holgershaab,  hvor  jeg  var  som  Huslærer 
(i  Aarene  1801—1803),  ligger  en  stor  Mose,  som  paa  den  Tid  var 
næsten  opskaaren  i  særskilte  Tørvegrave.  Men  paa  Balkeme 
mellem  disse  kunde  man  dog  gaa  og  skyde  en  ikke  ubetydelig 
Genvej.  Jeg  havde  flere  Gange  paa  Bekkasinjagt  i  denne  Mo- 
se med  den  kongelige  Skovfoged,  i  hvis  Jagtenemærker  den  laa. 
En  Gang  sad  vi  paa  en  Mosebænk  og  flk  os  ,,ein  Schliirfchen 
aus  der  Flasche",  da  han  med  et  bliver  alvorlig  og  siger  til 
mig:  ,,Ja  ja!  om  Dagen  kan  man  nok  sidde  her;  men  om  Natten 
vil  jeg  helst  være  udenfor."  —  ,, Hvorfor?"  siger  jeg.  —  Han  ry- 
stede paa  Hovedet  og  svarede:  „Det  er  ikke  rigtigt  her.  For 
nogle  Aar  siden  havde  vi  Klapjagt  paa  denne  Kant  —  for  om 
Efteraaret  er  her  godt  med  Ræve  og  Harer;  der  var  ogsaa  to 
Bønder  med,  som  skød  ret  godt.  De  var  Gaardmænd  begge  to 
og  Naboer  derhenne  i  Byen.  Den  ene  var  lidt  til  Aars  og  gift; 
den  anden  var  ung  og  ugift.  Nu  havde  der  i  nogen  Tid  været 
Snak  om,  at  den  unge  Mand  besøgte  den  ældres  Kone,  naar  hen- 
des Mand  ikke  var  hjemme,  og  at  det  havde  saadan  sine  Aar- 
sager.  Naa,  saa  er  vi  da  —  som  jeg  siger  —  paa  Klapjagt; 
og  da  vi  har  denne  Saat,  falder  det  saaledes  ved  Afsætningen, 

at  begge  disse  Bønder  blev  Sidemænd  —  de  stod  der  histbenne 
mellem  Rugagrene  og  Mosen.  Der  faldt  dygtigt  Vildt  den  Dag, 
for  der  blev  skudt  godt  og  Klapperne  gik  jo  ogsaa  meget  godt. 
Saa  kommer  der  blandt  andre  en  Ræv  frem  mellem  de  to  Bøn- 
der. Den  gamle  skød  et  godt  Stykke  før  Mikkel  kom  i  Linten; 
men  han  skød  forbi.  Den  \inge  lod  ham  trække  frem,  til  han 
var  kommet  lige  i  Linien.  Saa  skød  han,  traf  ikke  Hæven,  men 
sin  Sidemand,  saa  at  han  døde  paa  Stedet.  Dermed  var  Jag- 
ten sluttet,  som  De  nok  kan  tænke.  —  Den  unge  blev  staaende 
saa  stiv  som  en  Ledstolpe  og  saa  bleg  som  en  kalket  Væg,  til 
vi  andre  Skytter  og  Klapperne  kom  løbende  hen  for  at  se  til 
ham,  der  var  skudt.  Da  slængte  han  Bøssen  fra  sig  og  sig  selv 
paa  Jorden,  tudede  og  vred  sine  Hænder.  —  Kort  at  fortælle, 
det  blev  betragtet  som  en  Vaadesgeming.  Men  et  halvt  Aar 
efter  giftede  Drabsmanden  sig  med  den  andens  Enke.  De  lever 
ordentligt  og  godt  med  hverandre  og  har  et  Barn  sammen,  en 
lille  Pige  paa  en  syv — otte  Aar.  —  Gud  alene  kender  Sandheden; 
men  jeg  har  mange  Gange  set  Lygtemanden  danse  h^er  om 
Natten,  og  det  huer  mig  ikke.  Somme  mener,  at  det  ikke  er 
Geixgangeri,  men  Varsel  for  en  eller  anden  Ulykke  eller  Mis- 
gerning her  i  Nærheden.  —  Der  staar  Død  og  Pine  Jeunesse,  — 
vil  De  skyde  først?" 

De  her  omfortalte  Ægtefolk  var  den  skønne  Bodilds  Foræl- 
dre. Og  er  de  blevet  forenet  ved  en  Forbrydelse,  som  jeg  dog 
nødig  vilde  tro,  da  er  her  opfyldt,  hvad  Profeten  siger:  „Foræl- 
drene spiste  sure  Æbler,  derfor  er  Børnenes  Tænder  ømme." 

Ovenstaaende  Fortælling  kunde  nærved  have  forskaffet  mig 
et  koldt  og  sumpigt  Bad.  Thi  da  jeg  en  Aften  silde  samme  Ef- 
teraar  gik  alene  til  mit  Hjem  fra  Gunslev  og  som  sædvanlig 
over  den  berygtede  Mose,  ser  jeg  pludselig  foran  mig  bemeldte 
Lygtemand  voltigere  tværs  over  den.  Straks  faldt  mig  Mn 
ulykkelige  Jagtbegivenhed  ind.  Jeg  standsede  uvilkaarlig,  keg 
efter  Spøgelset  og  drejede  mig  i  sælsom  Sindsstemning  efter  det, 
indtil  det  omsider  forsvandt,  og  jeg  næsten  var.  blevet  vilds  fra 
min  i  Mørket  temmelig  slibrige  Sti. 

Jeg  forlod  det  dejlige  Falsterland,  ombyttende  det  med  Ho- 
vedstadens snævre  Gader  og  haarde  Brostene.  Tiden  løb  i  sin 
gamle  Takt,  det  ene  Aar  efter  det  andet.  Jeg  var  allerede  bosid- 
dende Mand  her  1  Jylland,  da  en  hjemvendende  Nationalartilr 
lerist  fortalte  mig  Slutningen  af  Hollænderens  Eventyr  med 
den  yndige  Bondepige.  —  Da  jeg  hørte,  hvor  han  havde  sidst 
været  indkvarteret,  kom  jeg  1  Tanker  om  en  sørgelig  Historie, 

der  efter  de  offentlige  Blade  skulde  Åaret  forud  have  tildra* 
get  sig  paa  Falster.  ,, Kender  du  noget  dertil?"  siger  jeg;  „hvor- 
dan hang  det  sammen?" 

„Ja,  rigtignok  ved  jeg  god  Besked  derom,"  —  svarede  han 

—  „for  jeg  laa  justement  i  den  samme  Gaard,  hvor  Pigens  ret- 
te Kæreste  var.  Han  hed  Jens  og  var  en  net  Karl  i  alle  Maa- 
der;  men  han  havde  kun  et  sølle  Held  med  det  Kæresteri;  og 
hun  havde  et  værre,  kan  jeg  tro.  —  Jeg  havde  længe  set,  at  den 
her  Tysker,  eller  hvad  han  var,  gik  og  skottede  efter  Bodild. 
Men  jeg  havde  ogsaa  set  et  Par  Gange,  hvordan  Jens  og  hun 
slikkede  hverandre.  Og  det  var  da  de  gamles  Mening  i  hegge 
Gaardene,  at  de  to  unge  skulde  have  hverandre.  Hml  der  blev 
ikke  noget  af;  for  hør  kuns  nul  —  Denne  her  Fyrværker  — 
Comelis,  som  de  kaldte  ham  —  han  havde  altid  godt  kimnet 
lide  mig  fremfor  de  andre,  og  han  vilde  gerne,  naar  vi  ikke 
havde  andet  at  tage  Vare,  snakke  med  mig  saa  om  det  og  saa 
om  det.  Han  fortalte  mig  ogsaa,  hvor  han  var  fra.  Hvad  Byen 
hed,  har  jeg  glemt;  men  „dam''  var  der  ved  det.  —  En  Gang 
isiger  han  til  mig:  y^Jennum!"  siger  han  —  for  naar  vi  er  inde 
ved  Folkene,  kalder  de  os  altid  ved  vort  Bynavn  —  „kender 
du  Datteren  derinde  —  Bodild?  Hvad  synes  du  om  hende?" 
„Ikke  andet  end  godt,"  siger  jeg.  —  „Hør!"  —  siger  han  saa 
igen  —  ,,jeg  tænker,  at  jeg  snart  skal  holde  Bryllup  med  hende, 
og  saa  vilde  jeg  nok  have  dig  tål  at  være  Fører  —  eller  hvad  det 
er  I  kalder  det.  Du  har  været  en  brav  Karl  og  en  trofast  Kam- 
merat al  den  Tid,  vi  har  været  sammen  i  Tjenesten  —  vil  du 
saa  vise  mig  det  Venskab?"  —  ,,Vel  vil  jeg  det,"  siger  jeg,  ,,og 
takke  Ham  til,  for  det  Han  har  saa  godt  et  Sind  til  mig.  — 
Naar  skal  det  være?"  —  „Der  vil  gaa  en  kort  Tid  hen,"  siger 
han,  „for  1  Morgen  søger  jeg  først  om  min  Afsked;  og  inden 
jeg  faar  den,  gifter  jeg  mig  ikke.  Men  husk  nu  paa,  hvad  du 
har  lovet  mig!"  —  „Jeg  skal  ikke  glemme  det,"  svarede  jog;  „men 
hvad  mon  de  plejer  at  ofre  her  til  Lands  ved  saadan  Lejlighed?" 

—  ,,Aah!"  sagde  han,  ,,det  skal  du  aldrig  bryde  dig  om,  for 
Offeret  skal  jeg  lægge  til.  Du  skal  ingen  Udgifter  have,  men 
alene  Indtægter  —  af  Mad  og  Drikkel"  —  Det  er  jeg  ikke  ked 
af,"  —  svarede  jeg  —  for  de  lavede  yndig  Mad  der  paa  Falster 

—  ,,tal  mig  kun  til,  naar  Han  har  Lunten  tændt."  —  Det  var  nu 
alt  sammen  godt  nok  for  saa  vidt;  men  jeg  fik  hverken  Suppe, 
Steg  eller  Flæsk.  Det  gik  paa  en  anden  Led.  Nu  skal  De  høre! 
men  det  er  ellers  ikke  til  at  grine  ad.  Se!  saa  var  jeg  en  Dag 
paa  Vagt  med  mange  andre.    Og  som  vi  sidder  1  Vagtstuen  og 

snakker  og  synger  og  slog  Tiden  hen,  som  vi  kunde  bedst,  saa 
kommer  Cornelis  ind  til  os.  Han  holdt  hans  Hænder  paa  Ryg- 
gen og  stod  og  gloede  paa  os  —  en  efter  en  anden;  og  han  saa 
fæl  ud,  og  det  krøb  i  mig;  for  jeg  tænkte,  som  sandt  var,  at  der 
var  noget  i  Stykker.  Vi  ser  paa  ham,  men  siger  ingen  Ting. 
Saa  med  eet  smider  han  en  Kniv  paa  Bordet.  Det  var  en  Fol- 
dekniv, og  den  var  blodig  baade  paa  Bladet  og  paa  Skaftet. 
Jeg  rejser  mig  op  og  siger:  „Hvad  har  det  at  betyde?"  — -  „Det 
betyder,"  svarede  han,  „at  jeg  har  stukket  en  ihjel.  Kald  paa 
Kaptajnen!  jeg  vil  arresteres  og  stilles  for  en  Krigsret."  —  I  det 
samme  kommer  Kaptajnen  farende  ind  og  raaber  til  ham:  ,,Cor-  ' 
nelis!  hvad  har  du  gjort?"  —  „En  Misgerning,"  svarede  han 
med  en  Stemme,  som  kom  den  ud  af  en  Tønde  —  „Jeg  har 
ikke  andet  at  bede  om,  end  at  jeg  snart  maa  komme  af  med 
Livet,  og  at  Jennum  maa  være  med  at  skyde  mig;  han  vil  nok 
gøre  mig  den  sidste  Tjeneste  ærligt  og  godt." 

Der  var  ingen,  som  svarede  ham  noget  hertil,  for  vi  var 
alle  sammen  saadan  lidt  sære  i  Sindet.  Men  saa  siger  da  en- 
delig Kaptajnen,  da  han  havde  summet  sig:  „Det  gør  mig  ondt 
for  dig,  meget  ondt,  Cornelis!  du  har  været  saa  brav  og  or- 
dentlig Karl  som  nogen  —  hvad  er  der  gaaet  af  dig?"  —  ,, Dø- 
den og  Djævelen,"  mumlede  han;  ,,jeg  har  dræbt  min  Kæreste, 
fordi  hun  bedrog  mig  og  lagde  sig  efter  en  anden.  Det  er  hele 
Sagen.  Men  jeg  vilde  ogsaa  gerne  bede  om  at  komme  til  at  lig- 
ge hos  hende  i  Graven."  —  „Kan  jeg  gøre  noget  dertil,"  sagde 
Kaptajnen,  ,,saa  skal  begge  dine  Begæringer  blive  opfyldt;  men 
du  vil  nok  blive  stillet  for  den  verdslige  Ret,  og  der  har  vi 
intet  at  sige."  —  ,,Hm!"  gryntede  han;  ,,lad  mig  saa  faa  Læn- 
kerne om!"  —  ,,Nej!"  sagde  Kaptajnen;  ,,du  er  jo  kommet  af 
dig  selv;  hvorfor  skulde  vi  saa  lænkebinde  dig?"  —  Jeg  for  min 
Del  tror,  at  Kaptajnen  vilde  give  ham  Lejlighed  til  at  flygte; 
men  det  kunde  nu  ikke  hjælpe  ham,  for  han  vilde  dø.  —  Det 
er  sandt:  jeg  har  endnu  ikke  fortalt,  hvordan  det  kom  sig,  at 
Cornelis  blev  saa  urimelig  ond  paa  den  sølle  Pige.  Se  kuns! 
det  var  samme  Dag,  han  havde  bejlet  —  til  Forældrene  at  for- 
staa,  thi  hun  var  jo  ikke  hjemme  den  Gang.  Men  hvor  var  hun 
saa?  Ingen  andre  Steder  end  hos  Jens,  hendes  rigtige  Kæreste. 
Og  som  hun  nu  beklager  sig  for  ham  over  Hollænderen  og  han 
satte  Mod  i  hende,  saa  kællingede  de  for  hinanden  og  kystes 
og  som  De  vel  ved  at  unge  Folk  kan  bære  sig  ad.  Det  var  nu 
i  hans  Fa*ers  Port,  at  de  var  samlede,  og  Porten  var  lukket. 
Saa  skal  det  træffe  sig  saa  slemt,  at  Cornelis  i  det  samme  kom- 

mer  forbi  paa  Gaden  og  hører,  hvad  de  to  snakker  derinde,  og 
ser  igennem  en  Sprække,  hvad  de  tager  sig  for.  Saa  bli*er  han 
malisjøsk,  løber  hjem  i  sit  Kvarter  der  ved  Siden  af,  ta*er  sin 
Kniv  og  om  igen  i  Porten.  Jens  var  der  ikke;  og  det  var  hans 
Lykke.  Men  Bodild  vilde  til  at  gaa  og  havde  faaet  Portdøren 
halvt  op,  da  Comclis  møder  hende  og  jager  Kniven  ind  under 

hendes  venstre  Bryst.  Han  har  rwoai  lige  i  Hjertet,  for  hun 
segnede  ned  og  var  i  det  samme  Øjeblik  saa  død  som  en  Sild. 
Ja!  det  var  en  Ynk.  Han  blev  dømt  til  at  halshugges;  men  han 
fik  ikke  Lov  at  komme  i  Graven  tU  hende  derinde  paa  Gunslev 
Kirkegaard.  De  kastede  et  Hul  til  ham  tæt  uden  for  Kirke- 
gaardsdiget,  og  der  smed  de  ham  ned." 

Hermed  var  min  Landsmands  Fortælling  ude.    Jeg  trøstede 
mig  med  Slutningsverset  af  den  gammelhoUandske  Salme: 

Nu  laet  OTM  gåen  en  frdic  gane 
in  garner  warer  minne, 
åie  doer  ende  <Ue  U  op  ghedoen, 
hi  tøtt  ons  laten  inne. 

(Nu  lad  06  gaa  en  lystig  Gang 
I  Bjertens  Kærlighed! 
Døien  sig  op  paa  Hængsien  svang: 
Vej  er  for  os  bered). 


'  TiTkt  i  Oflsa,  sBetetlsk  Aarbog,  1845,  ndg.  af  P.  L.  liøUer. 
'  Af  en  gammel  hollandsk  Vise,      (B.8  Note.) 

'  Om  B.S  Huslæxertjeneete  1801—03  paa  Herregaarden  Holgerthaab  i  Nord- 
falster oplyser  Foss  i  Personalhist.  Tidsskrift  III. 

*  Provst  Didrik  B.,  Ounslev,  var  en  Brodersøn  af  Steen  B.s  Oldefader.  Den 
ene  af  hans  ftra  Døtre,  Biargrethe,  hle?  gift  med  N.  F.  S.  OnindtTig. 

*  Din  Skønhed  er  mig  det  Tel  værd. 

Du  min  ndkaame  pigei 

EJ  findes  den,  paa  Jorden  her 
I  Skønhed  er  din  Lige. 

(B.s  Note.) 


St.  St.  Blicher:  Samlede  Noveller.  III.  87 


TULIPANEN' 


O  blaw  ye  westlin  Winds! 
Blaw  soft  among  the  leafy  trees! 
WV  gentle  gale  fra'  mufr  and  dale 
Bring  home  the  laden  bees! 

Bums. 


n 


'et  er  ikke  mere,  end  at  jeg  kan  huske  ham,  den  snurrige 
Kromand  i  Anns;  thi  det  er  henved  et  halvt  Hundrede  Aar  si- 
den han  døde.  —  Jeg  vil  beskrive  ham,  saa  godt  som  jeg  kan; 
det  fortjener  han. 

Jeg  begynder  ved  Klæderne,  eftersom  det  er  disse,  man  altid 
ser  først  efter.  —  Jeg  saa  ham  aldrig  hjemme  i  anden  Dragt 
end  en  vid  og  sid  Damaskesslaabrok,  heltover  mørkegrøn,  saa 
nær  som  under  Ærmerne,  hvor  Farven  faldt  i  det  bleggrønne, 
hvilket  vistnok  kom  deraf,  at  han,  siddende,^' -bestandig  hvilte 
sig  lige  saa  meget  paa  Armene  som  paå  en  vis  anden  Legems- 
del. —  Om  Halsen  havde  han  et  hvidt  Klæde  efter  Datids  bruge- 
lige Haandklædeform,  men  dobbelt  saa  langt,.. hyls  to  befrynd- 
sede  Ender  hang  ud  over  Brystet,  den  ene  et  godt  Stykke  læn- 
gere end  den  andeh.  Hovedet  var  bedækket  med  «n  blaa-  og 
hvidstribet  Bomuldshue  og  Fødderne  med  et  Par  store,  grove 
Sko.  Om  Vest  og  Bukser  har  jeg  intet  at  melde,  det  hed,  at  han 
ingen  brugte.  —  Hans  Anaigt  var  stort,  fyldigt,  og  Øjnene  i  be- 
standig Aktivitet. 

Han  vilde  gerne  se  Gæster  hos  sig,  ikke  for  Fordel,  men  af 
Drift  til  Selskabelighed;  og  dreven  af  samme  Orm,  havde  han 
to  bestemte  Aftener  om  Ugen  Spise-  og  Spilleparti  med  visse 
Egnens  Præster  og  Forvaltere,  ligeledes  hjemme.  Da  beværtede 
han  frit  med  Føde-  og  Drikkevarer,  saavel  som  med  egne  snur- 
rige Indfald  og  lige  saa  snurrige  Rim.    Han  skal  have  spillet 

Polskpas  meget  godt  og  meget  rask,  saa  at  han  tabte  tiere,  end 
lian  vandt.  D&  jeg  af  og  til  var  paa  Besøg  hos  en  nærboende 
Presat,  som  havd^e  et  Par  Drenge  af  min  Alder,  tog  han  mig 
nogle  Gange  med  til  Kroen  de  ovennævnte  Klubaftener,  hvor  jeg 
havde  den  Morskab  at  se  paa  Kortspillet  og  høre  paa  Kroman- 
dens løjerlige  Vers  og  Spilterminologi.  Klørknægt  kaldte  han 
nemlig  stedse  ,, Hamselv",  Sparknægt  „Forvalteren",  Hjerter- 
knægt „Slikmund"  og  Ruderknægt  „Klatæbag";  og  saa  videre. 

„Hvad  han  hed?"  Han  hed  Tulipan.  Jeg  har  ikke  kendt  ham 
under  noget  andet  Navn,  og  dette  havde  man  sagtens  tillagt 
ham,  fordi  det  efter  hans  Talebrug  var  ligetydigt  med  Bet.  Han 
lydde  det.  —  „Hvor  han  var  fraf  Det  vidste  ingen:  for  en  hel 
Slump  Aar  siden  var  han  kommet  drattende  ned  i  Kroen,  som 
da  ved  Dødsfald  var  bleven  fæsteledig.  Ejeren,  Arnold  de 
Fischer  til  AUinggaard,  maa  alligevel  have  kendt  noget  mare 
til  ham  i  Forvejen;  thi  han  besøgte  ham  ikke  saa  sjældent,  lige 
til  Tulipanen  var  visnet,  og  Herren  opbyggede  i  Anns  den  nye 
og  stadselige  Gæstegaard,  til  hvilken  ikke  fandtes  Mage  i  hele 
Landet 

Blandt  Tulipans  Synderligheder  var  ogsaa  den,  at  han  een 
Dag  om  Aaret  —  ikke  oftere  —  drak  sig  overstadig  fuld.  Han 
blev  da  liggende  i  Sengen  og  nød  jævnlig  af  de  aandelige  Gaver, 
med  hvilke  Bordet  uden  for  ham  var  tilstrækkelig  forsynet.  — 
Kom  en  Bekendt  ind  til  ham,  foregivende,  at  en  just  nylig  hav- 
de fortalt,  at  han  var  blevet  pludselig  syg,  svarede  han,  at  den 
Sygdom  ikke  vilde  vare  længere  end  til  næste  Dag.  Men  den, 
der  var  nærmere  bekendt  m^d  Sygdommens  Beskaffenhed  og 
Aarsag  besøgte  ham  om  Formiddagen  —  thi  siden  hen  blev  han 
alt  daarligere  og  daarligere  —  og  hilsede  ham  med  et  „jeg  kon- 
dolerer!" hvorfor  han  takkede  ganske  mut.  Vilde  man  derimod 
gratulere  ham,  svarede  han  intet,  men  snoede  sig  om  til  Væg- 
gen. „Hvordan  dette  hang  sammen?"  Jeg  skal  lade  det  være 
usagt. 

Almindeligvis  antog  man,  at  denne  paa  de  tre  Hundrede  og 
fire  og  tresindstyve  Dage  af  Aaret  ordentlige  og  afholdende 
Mand  paa  en  saa  ualmindelig  Maade  festligholdt  sin  Fødsels- 
dag, fordi  han  nu  var  kommet  Graven  et  Aar  nærmere.  Fischer 
derimod  hørte  jeg  en  Gang  sige  til  min  Fader,  at  hin  Raptus 
slet  ikke  kom  over  ham  paa  hans  egen  Fødselsdag,  men  paa 
en  andens  7-  eller  og  paa  dennes  Dødsdag.  „Men,"  lagde  han 
med  dybt  nedtrukne  Øjenbryn  til,  „det  er,  som  saa  meget  andet, 

glemt  langt  førend  om  hundrede  Aax."  —  Det  kan  dog  være 
muligt,  at  han  spaaede  galt.  I  det  mindste  har  jeg  af  hans  højt- 
betroede  Tjener  Thomas  faaet  saa  meget  at  vide,  det  jeg  giver, 
som  jeg  har  taget  det. 


Jeg  var  vokset  til  Student  og  svippede  i  en  Sommerferie  over 
til  Jylland,  hvor  jeg  besøgte  Slægt  og  Venner.  —  I  Grønbæk 
Præstegaard  træffer  jeg  paa  Fischers  Thomas,  som  var  der  i 
et  Ærinde  for  sin  Herre.  Da  han  var  færdig  at  gaa  tilbage, 
fulgte  jeg  med  ham,  lysten  efter  at  gense  det  mig  i  yngre  Dren- 
geaar  saa  kære  Allinggaard.  Jeg  spurgte  ved  Udgangen  af 
Grønbæk  først  efter  hans  Herre,  og  derpaa  om  dennes  pudsige 
Kroholder  i  Anns.  Den  Underretning,  begge  under  eet  Vedkom- 
mende, jeg  modtog  af  den  vakkersnilde  Tjener,  gengiver  jeg 
sammenhængende  og  udelader  mine  egne  Spørgsmaal  med 
hans  Svar,  Udraab  og  flere  psykologiske  Anmærkninger;  hvil- 
ket alt  ellers  vilde  nødvendig  afbryde  og  udstykke  Fortæl- 
lingen. 


,, Førend  jeg  kom  hertil,  var  yeg  næppe  voksen,  blevet  Tje- 
ner paa  Silkeborg.  I  denne  Stilling  gik  jeg  ofte  Ærinder;  men 
intet  Steds  oftere  end  til  Præsten  Lunds,  der  stod  højt  anskre- 
ven hos  mit  Herskab.  Paa  samme  Tider  var  der  i  PrsBstegaar- 
gaarden  et  ungt  Menneske  paa  min  Alder.  Hans  Fader,  der 
skal  have  været  velhavende  og  boede  i  en  Købstad  —  jeg  ved 
ikke  hvilken  —  holdt  ham  der  for  at  lære  Latin;  dertil  havde 
han  ikke  alt  for  stor  en  Lyst;  men  en  desto  større  fik  han  til 
Præstens  Datter  —  hun  ikke  til  ham.  Alligevel  var  hun  høflig 
og  venlig  mod  ham,  som  hun  var  imod  alle,  kan  jeg  tro;  men 
hendes  Hu  stod  til  en  anden  —  det  kan  nu  være  det  samme 
hvem. 

Den  anden  var  ikkim  faa  Aar  ældre  end  Latineren  —  som 
vi  kaldte  ham  —  og  kunde  ret  godt  spændes  med  den  yngre; 
for  denne  var  altid  i  godt  Humør  og  kunde  finde  paa  saa  man- 
ge Smaapudserier  —  ingen  til  at  gøre  skikkelige  Folk  Fortræd; 

det  var  Synd  at  sige  andet.  Men  den  anden  —  Arnold,  saa- 
ledes  var  han  døbt  —  han  spillede  saa  en  Gang  Latineren  igen 
et  Puds.  — <  Baade  Jomfruen  og  Arnold  holdt  begge  to  grumme 
meget  af  Blomster,  og  han  havde  foræret  hende  en  og  anden 
smuk  og  sjælden  Plante  i  nydelige  Potter.  Latineren  vidste 
ikke,  hvorfra  de  kom,  han  tænkte  vel,  at  Jomfruen  havde  selv 
anskaffet  sig  dem.  Saa  faldt  det  ham  da  ind,  at  han  ret  kunde 
gøre  sine  Hoser  grønne  hos  hende,  om  han  forærede  hende  en 
rar  en  til  hendes  Fødselsdag.  Hvem  skulde  han  hellere  henven- 
de sig  til  end  til  Arnold?  Siger  han  saa  til  ham,  om  han  ikke 
vilde  give  ham  en  retten  pæn  Blomst,  og  fortæller  ham  rent  ud, 
hvad  den  skulde  til. 

„Med  Fomøjelsel"  svarer  ham  Arnold,  „jeg  har  justement 
faaet  nogle  kostelige  Hyacintløg  fra  Holland,  som  aldrig  end- 
nu har  været  set  i  hele  Dannemarkes  Rige.  Blandt  disse  er  en, 
som  Gartnerne  histovre  kalder:  den  første  Kærlighed  —  for  de 
har  aparte  Navne  til  enhver  —  den  overlader  jeg  dig,  og  denne 
Potte  til  at  sætte  Løget  i.  Naar  den  saa  sættes  paa  et  varmt 
Sted,  saa  kommer  den  op  og  springer  ud  akkurat  fjortende  Da* 
gen.  I  Potten  kan  du  oprejse  to  Pinde,  hænge  et  fint  Klæde 
derover,  fæste  ovenpaa  en  Seddel  med  de  Ord:  „At  aftage  den 
24de  Marts." 

Denne  hersens  Blomstervase  var  langt  smukkere  og  dyrere 
end  Løget  —  som  De  nok  siden  vil  sande.  Den  var  af  fint  Por- 
ceUæn,  lysgrøn  og  med  et  dejligt  Skilderi  paa  hver  af  de  to 
Sider:  det  ene  forestillede  et  sovende  Kvindfolk  og  over  hende 
en  flyvende  Engel  med  en  Flitsbue  i  Haanden,  det  andet  to 
Turtelduer,  som  næbbedes.  Det  var  en  Skam,  at  den  blev  slaaet 
i  Stykker.  —  Latineren  blev  saa  glad,  at  han  for  af  Sted  med 
den  og  nær  havde  glemt  at  takke  —  ja  ja,  Takken  kunde  han 
ogsaa  gerne  have  sparet. 

Naa,  da  han  saa  hjemme  havde  fyldt  Vasen  med  Jord  og 
puttet  Løget  ned,  bærer  han  den  straks  ind  til  Jomfruen  — 
han  var  bange,  han  skulde  forbie  sig  —  og  formanede  hende, 
at  hun  endelig  ikke  maatte  tage  Klædet  af  før  den  bestemte 
Dag. 

Vel,  den  24de  gaar  han  ind  til  hende,  saa  snart  hun  var  kom- 
met i  Klæderne.  Han  bukker  og  gratulerer;  hun  smiler  polisk 
og  siger:  „Godmorgen,  Hr.  Tulipanl  Vær  saa  god  og  tag  Deres 
Foræring  med  Dem  I" — 

Han  hed  jo  ikke  Tulipan;  men  hun  kaldte  ham  saa  af  Skæmt, 

fordi  der  af  Vasen  vax  fremblomstret  en  Tulipan  i  Stedet  for  en 
Hyacint.  Og  paa  den  Maade  kom  han  da  til  at  faa  det  Øgenavn« 
han  beholder,  saa  længe  han  lever,  og  som  han,  da  den  første 
Græmmelse  havde  lagt  sig,  sidenefter  vedkendte  sig.  Men  Va- 
sen, han  uden  for  hendes  Dør  slog  i  Stykker,  kunde  hcm  ikke 
faa  hel  igen,  og  det  har  ærgret  ham  og  ærgrer  ham  endnu.  — 
Det  Skælmsstykke  havde  Hr.  Arnold  alligevel  ingen  Glæde  af^ 
for  Jomfru  Lund  maatte  pludselig  gøre  en  Rejse  til  København^ 
og  der  kom  hun  ogsaa  til  at  slaa  en  Potte  i  Stykker  —  men  det 
kommer  nu  ikke  den  Tobak  ved. 

Den  omdøbte  Tulipan  tog  sig  den  Historie  saa  nær,  at  han 
ikke  var  langt  fra  at  blive  tummelumsk  —  om  han  ikke  blev 
det.  Hans  Fader  døde  i  samme  Godlav,  og  han  blev  derved  Ejer 
af  øn  anselig  Pengebunke.  Den  fik  Fødder  at  gaa  pcka.  Vel 
havde  han  Formynder,  men  han  kunde  ikke  regere  den  unge 
Fyr,  som  fløj  af  Sted  til  Hovedstaden  og  holdt  et  slemt  Hus  med 
sin  Arvepart.  Det  spurgtes  da  ogsaa  her  til  Egnen;  og  Hr.  Ar- 
nold sagde  flere  end  een  Gang  ganske  bedrøvet  til  mig:  „Thomasl 
Det  er  min  Skyld;  jeg  har  styrtet  ham  i  Fordærvelse.  —  Jeg 
vil  aldrig  mere  se  en  Tulipan  i  min  Havel"  Det  har  han  heller 
ikke  lige  til  denne  Dag.  — 

Det  var  nu  mer  om  Tulipanen.  Da  han  havde  været  en  Tid 
borte,  faar  Hr.  Arnold  Brev  fra  ham  —  for  jeg  har  selv  set  Bre- 
vet og  kan  endnu  ret  godt  huske  det.  Det  hang  slet  ikke  rigtigt 
sammen,  var  hverken  hugget  eller  stukket.  Han  fortæller  deri^ 
at  han  haabede  at  faa  sig  en  ny  Kæreste;  at  det  aldrig  kunde 
fejle,  saa  snart  han  blot  sagde  et  Ord,  saa  vilde  hun  slaa  til  med 
begge  Hænder;  at  hun  vel  ikke  var  slet  saa  køn  som  Tulipan- 
mamsellen,  men  at  hun  var  langt  bedre  af  Gemyt  og  havde  mer 
Levemaade.  Han  føjede  til,  at  han  rigtignok  havde  sat  vel  man- 
ge Penge  til,  men  at  han  maatte  have  nok  Igen  for  at  købe  og 
besætte  en  stor  Avlsgaard,  og  saa  vilde  han  straks  holde  Bryllup 
og  sætte  sig  ned.  —  Det  var  jo  alt  sammen  saa  meget  prægtigt; 
men  den  Herlighed  røg  i  Lyset.  —  I  hans  nseste  Skrivelse  —  Gud 
forbarme  sig  for  alt  det  Pjank,  han  der  havde  pludret  opl  Han 
havde  friet;  men  den  nye  Kæreste,  han  var  saa  vis  paa  at  faa 
Kløer  i,  hun  havde  ligesom  den  første  grint  ad  ham  og  svaret, 
at  hun  om  nogle  Dage  skulde  holde  Bryllup  med  en  anden,  og 
derfor  fik  han  have  hende  undskyldt,  fordi  hun  ikke  kunde  gøre 
Brug  af  hans  gode  Hjerte.  „Nu  foragter  jeg  det  hele  Køn,"  — 
saadan  slutter  han  Skrivelsen  —  „det  duer  intet,  undtagen  til 

at  frembringe  Mandfolk.  Jeg  vil  nu  herefter  bedaare,  forføre  og 
fordærve  saa  mange  som  muligt.  Mit  Hjerte  skal  ingen  af  dem 
lure  I  Alle  mine  Venner  —  de  er  alle  ærlige  og  oprigtige  og  hol- 
der grumme  meget  af  mig  —  de  roser  dette  mit  Forsæt,  som  vi 
har  beseglet  med  ti  til  tolv  Boller  Pimch  —  Hurra  for  fulde 
Flasker  og  føjelige  Fruentimmer!"  —  Han  var  paa  gode  Veje, 
led  ikke  heller  Mangel  paa  Vejvisere  —  at  sige:  saa  længe  han 
kunde  give  gode  Drikkepenge. 

„Han  er  fortabt/'  sagde  Herren,  som  han  vilde  staa  paa  Vog- 
nen for  at  rejse  til  København  —  ikke  just  saa  meget  for  at 
frelse  ham,  hvis  det  var  muligt,  som  for  —  han  havde  derovre 
en  for  ham  selv  langt  vigtigere  Bestilling.  Denne  sidste  fik  han 
ingen  Nytte  af  —  Hml  min  unge  Herrel  det  er  godt  at  samle 
Erfaring;  men  ikke  just  paa  enhver  Maade.  —  Hør  saa  videre. 

Som  Herrens  Vogn  holder  ved  Vesterport  for  at  undersøges 
af  Betjentene,  falder  hans  Øjne  paa  den  nærmeste  Skildvagt  — 
det  var  Tulipan.  Herren  af  Vognen  og  ind  i  Vagtstuen  —  for  til 
en  Skildvagt  maa  ingen  tale  —  der  hører  han,  at  denne  her 
nylig  havde  ladet  sig  hverve.  Og  fik  han  paa  videre  Forespørg- 
sel Underretning  om,  at  han  kimde  blive  udløst  for  saa  og  saa 
meget,  det  jeg  ikke  ved,  fordi  jeg  aldrig  har  faaet  det  at  vide. 
Nok  er  det:  Herren  købte  ham  fri  og  sendte  ham  hjem  her  til 
Gaarden,  hvor  han  blev,  til  Hamselv  kom,  og  det  varede  længe. 
—  Imidlertid  blev  hanfi  forrige  Kammertjener  Lars  borte  der- 
ovre —  ingen  ved,  hvordan  eller  hvorhen  —  og  saa  fæstede 
Provsten  mig  i  hans  Sted. 

Saaledes  kom  jeg  i  hans  Tjeneste,  hvor  jeg  vel  bliver,  til  en 
højere  Herre  kalder  en  af  os  to.  —  Naada:  Tulipanen  satte  han 
ind  der,  hvor  han  endnu  sidder.  Og  hvad  enten  denne  her  havde 
noget  lidt  af  Fædrearven  i  Behold  eller  slet  intet  —  hvilket  jeg 
snarest  tror  —  saa  sidder  han  nu  fast  ved  min  Herres  Godhed." 

Jeg  gik  og  grublede  paa  dette  her;  men  noget  blev  mig  jo 
længere,  jo  mere  dimkelt.  For  at  faa  noget  Lys,  gjorde  jeg  et 
andet  Spøi^smaal,  men  som  enten  slet  ikke  besvaredes,  eller  kun 
saaledes,  at  min  Nysgerrighed  pirredes  endnu  heftigere.  —  En 
Del  Aar  efter  opfriskedes  den  paa  ny,  men  ikke  for  at  stilles 
før  efter  atter  et  Tidsrum. 

Der  gik  underlige  Rygter  om  Herrens  Dødsfald.  Det  indtraf 
uventet.  Ingen  fik  Liget  at  se,  undtagen  Præsten;  og  det  end- 
da kun  i  Frastand  —  i  Døren  til  Værelset,  hvor  den  døde  laa 
paa  Lodbænk  i  den  modsatte  Ende.  Den  Nat  han  døde,  blev  en 
Ridehest  borte  af  Stalden  og  fandtes  aldrig  igen.   Kisten,  hvori 

han  blev  kørt  til  Graven,  var  saa  tung  (man  mente  af  Sten),  at 
fire  Heste  maatte  spændes  for  op  ad  Bakken  fra  Ga€u?den.  Dagen 
efter  Begravelsen  savnedes  atter  en  Hest  saavel  som  Thomas;  og 
han  kom  heller  aldrig  igen  til  Syne. 
Her  staar  vi  og  kommer  ikke  videre. 


*  Trykt  1  „Min  Vlnterbestming  1  1844  og  1845".  1845.  —  Den  1  NovelleD  skil- 
drede Kromand  næTnes  af  Niels  B.  i  hans  Beskrivelse  af  Vium  Sogn  S.  14S.  — 
Ved  Novellens  Slutning  er  tilføjet:  Behag  at  kaste  et  Tilbageblik  paa  „Fmen- 
timmerhaderen". 


HALV  SPANSK  HALV  DANSK  ^ 


1. 

KÆRLIGHED  I  GALOP 


Cititu  aut  serius  omnes  proper amus  eodem. 

En  snart,  en  anden  senere,  t1  naar  det  samme  Maal. 

iVt  forelske  sig,  imens  man  læser  til  Eksamen,  det  finder  jeg 
meget  uhensigtsmæssigt.  Det  er  virkelig  et  aandeligt  —  om  man 
hellere  vil,  et  hjerteligt  salto  mortale  over  Eksamensbordet  med 
Professorer  for  og  et  KoUegmm  bag,  eller  for  at  tale  som  en 
studeret  Person:  det  er  at  gøre  et  hysteron  til  et  proteron»^  Al- 
ligevel begaas  dette  følgerige  Fejlgreb  af  flere,  end  man  skulde 
tænke. 

Saadan  falder  mig  just  ind,  bar  salig  Jørgensen  sig  ad  — 
om  Forladelse!  jeg  skulde  først  sagt  Dem,  hvad  for  en  Jørgen- 
sen; for  der  er  saa  mange  Jørgensener  —  ham  jeg  mener  —  aa 
det  kan  saamænd  være  det  samme,  for  nu  er  han  jo  død  og  borte- 
Han  var  endda  slet  ikke  saa  gammel;  men  nu  var  hans  Tid 
kommet,  kan  jeg  tro,  eller  maaske  rigtigere:  hans  salig  Kones 
Tid;  for  da  hun  døde,  begyndte  han  ogsaa  at  dø,  og  det  varede 
heller  ikke  længer  end  et  Par  Maaneder,  før  han  indstillede 
sig  til  samme  store  Eksamen.  Jeg  ved  det  ikke,  men  jeg  haaber 
det,  at  de  begge  har  erholdt  i  det  mindste  et  knebent  Laud.  in- 
primis  for  den  ikke  ganske  almindelige  Enighed,  i  hvilken  de 
har  sammenlevet  i  hen  imod  halvtredsindstyve  Aar.  (Guldbryl- 
lup kom  de  ikke  til  at  celebrere  her  —  desværre  for  mig  og  min 
Guldbryllupssangl).  De  havde  i  det  lange  Ægteskab  ikkun  to 
Børn,  en  Dreng  og  en  Pige,  to  velsignede  Glutter,  der  tegnede 
Qvermaade  godt.  Desværre  oplevede  ingen  af  dem  Konfirma- 
tionsalderen, og  dette  tvang  Forældrene  til  end  yderligere,  jeg 
mener  inderligere,  at  koncentrere  deres  ømme  Følelser  —  om 


586 

Forladelse,  at  jeg  begynder  ved  Bagenden,  men  nu  kommer  jeg 
forfra. 

Jeg  kan  ikke  saa  lige  huske  Åaret;  men  enten  var  det  1788 
eller  89,  at  Københavnerne  første  Gang  efter  den  ulykkelige  Ca- 
roline Mathildes  Ridt  med  Struensee  saa  en  Dame  til  Hest. 
Men  denne  red  i  Fruentimmersadel;  og  det  havde  hun  lært  i 
Paris,  hvor  hendes  Broder  havde  været  Attaché  hos  den  span- 
ske Gescmdt.  Samme  Post  fik  han  derefter  hos  vort  Hof.  Nu 
vel:  Donna  Perilla,  hans  smukke,  ridderlige  Halvsøster,  havde 
frivillig,  mere  af  Lyst  til  at  se  Verden  end  just  al  Godhed  for 
Broderen,  ansat  sig  som  Attaché  hos  ham,  lige  fra  han  første 
Gang  gik  udenlands. 

Rider  hun  saa  en  Sommerdag  med  en  Tjener  ligesaa  til 
Hest  sin  sædvanlige  Tur  gennem  en  af  Forstæderne,  da  hendes 
Cavallo  imod  Sædvane  bliver  sky  for  et  eller  andet  og  tager 
Magten  fra  den  fin«  Kvindehaand;  den  strækker  ud,  Rideknæg- 
ten efter  paa  sin  ikke  nær  saa  hurtige.  Maalet  for  hende  var 
blevet  Død  eller  Lemlsdstelse,  hvis  ej  en  mødende  Herre  modig 
havde  kastet  sig  ind  paa  Hesten  og  grebet  den  i  Tøjlen.  Vel 
maatte  han  lade  sig  slæbe  et  Stykke;  men  da  han  besad  ualmin- 
delige Kræfter,  fik  han  snart  igen  Fodfæste,  Hesten  standsede 
og  Damen  af  den.  At  hun  nu  ufrivillig  faldt  i  hans  stærke  Ar- 
me, var  selvfølgeligt;  at  him  siden  frivillig  kastede  sig  i  dem, 
blev  virkelig  Følge  af  denne  Ridderdaad. 

El  Cavallero  var  ingen  andre  end  benævnte  Hr.  Jørgensen, 
der  justement  læste  til  juridisk  Attestats.  Egentlig  kunde  han 
vel  være  fritaget  for  at  dyrke  et  Brødstudium;  thi  Faderen  havidie 
et  Levebrød,  som  allerede  havde  givet  et  Overskud  af  en  Tønde 
Guld  eller  mer;  men  han  mente,  at  Kapitaler  stod  sikrest  i  For- 
ening med  et  Embede;  og  heana  Søn  var  af  samme  Mening  -^ 
Spanierindens  Skønhed  bevirkede,  at  han  suspenderede  sin 
M-ening. 

Naar  en  Spanierinde  elsker,  da  er  det  ikke  for  Spøg,  men 
ramme  Alvor.  Og  hun  forelsker  sig  i  en  Fart  og  paa  een  Gang 
saa  heftigt  som  muligt.  Saa  gjorde  denne.  — 

Hendefs  Frelser  tilbød  sig  at  ledsage  henda  hjem  til  Fods,  hvis 
hun  følte  sig  rask  nok  til  at  gaa;  hvis  ikke  skulde  han  hente  en 
Vogn.  Hun  valgte  Fodrejsen,  jeg  tror  for  at  faa  med  det  gode 
den  ene  af  de  Arme,  hun  før  lidt  fremfusende  bemægtigede  dig. 
—  At  han  kunde  tiltale  hende  paa  Spansk  (hvilket  Sprog  han 
havde  lært  alene  for  at  kunne  læse  Ridderen  af  Manchas  Be- 

drilter  i  Originalen),  dette  virkede  ogsaa  elektromagnetisk  paa 
Dulcineas  Landamandinde. 

Jørgensen  kendte  endnu  mere  til  Spaniens  skønne  Litteratur, 
saa  han  var  som  halv  hjemme  i  dette  forunderlige  Land.  Thi 
hlev  de  tvendes  Samtale  snart  saa  livlig,  at  den  vakte  flere  for- 
higaaendes  Opmærksomhed,  ej  alene  formedelst  det  ubekendte 
Sprog  og  Damens  ualmindelige  Ridedragt;  men  og  fordi  hun 
ledsagedes  af  en  lyshaaret,  blaaøjet  Herre,  der  saa  aldeles  dansk 
ud.  Nogle,  som  kendte  ham,  og  andre,  der  kendte  baade  ham 
og  hende  (som  den  skønne  spanske  Cavallera),  fik  i  flere  Dage 
mange  flere  Kvæstioner,  end  de  var  i  Stand  til  at  besvare;  thi 
Eventyret  var  inden  Aften  almenbekendt  og  behageligt  Stof  for 
Samtale  i  dannede  Cirkler. 

Da  Ridder  Jørgen  havde  ledsaget  sin  Dame  til  hendes  Hotel 
og  slap  den  bløde,  lette  Arm,  drejede  hun  sig  rask  imod  ham, 
satte  sine  sorte  Stjerner  i  Rapport  med  hans  de  blaa  og  siger: 
,,De  mcLa  ogsaa  modtage  en  Broders  Tak;  han  er  ikke  hjemme 
i  Dag,  men  i  Morgen.  Til  da  gemmer  De  Deres  Navn;  men  saa 
vil  jeg  vide  detl"  Jeg  har  sat  Streg  under  dette  „Vil";  jeg  vilde 
ønske,  De  havde  hørt  Betoningen  af  disse  tre  Bogstaver:  det  var 
en  herskende  Dronnings  „Vil",  paa  hvilket  den  tiltalte  ikke  har 
det  sagteste  „Om"  at  ytre:  det  var  et  Kongebud  mildalvorligt, 
men  uigenkaldeligt.  For  vor  St.  Georg  var  det  et  kært  Bud:  han 
modtog  det  i  tavs  Underdanigbed,  bukkede  sig  dybt,  opløftede 
sit  Ansigt  og  —  hun  var  allerede  forsvimdet.  Han  stod  —  han 
gik,  langsommere  end  han  kom  —  hvorhen?  Det  ved  jeg  ikke, 
for  han  vidste  det  ikke  selv. 


2. 
BELLE  ALLIANCE 


L'uomo  é  fuoco,  la  donna  é  Hoppa, 
Vten  povl  diavolo,  e  gli  accocca. 
Manden  er  Tønder  og  Kvinden  er  Blaar. 
Fanden  Ud  1  dem  begire  slaar. 

Vor  danske  Ridder  lod  sig  melde  og  indlodes.  Alene  Donnaen 
modtog  ham,  med  en  formel  spansk  Hilsen,  der  slet  ikke  har- 
monerede med  Øjnenes. 

„Sennorl"  sagde  hun,  „behag  at  tage  Pladsl  Min  Broder  er 

uventet  kaldet  til  Gesandten;  men  en  anden  Dag  —  og  nul  hvem 
er  De?"  Spørgsmaalet  ledsagedes  af  et  saadant  Blik,  et  nsBsten 
Inkvisitorisk,  at  han  var  nær  ved  at  føle  sig  i  samme  Stemning 
som  den,  der  har  en  Forbrydelse  at  bekende. 

„Sennora!"  svarede  en  svag,  vaklende  Stemme,  „jeg  er  Stu- 
dent og  hedder  Jørgensen,  eneste  Søn  af  Etatsraad  Jørgen- 
sen i  — " 

,,Af  Adel  altsaa?"  faldt  hun  levende  ind. 

,,Baade  nej  og  ja;  min  Fader  er  af  borgerlig  Herkomst,  min 
Moder  af  adelig  — " 

jjBuen,  buenP'  afbrød  hun,  „jeg  har  nok  —  jeg  skylder  Gen- 
gæld —  hvis  De  ønsker  det"  —  lagde  hun  langsomt  til  i  ned- 
dæmpet Tone  og  med  halvt  tillukkede  Øjne. 

,,Det  gør  jeg,"  svarede  han  kækt  og  bekræftede  det  paa  ægte 
Katolsk  med  eit  „por  todos  los  santos^P' 

„Endnu  etl"  spurgte  hun  sagtere  med  helt  tillukkede  Øjne 
og  halvt  bortvendt  Ansigt,  „De  er  gift?  eller  dog  maaske  — " 

„ —  Ingen  af  Delene,"  lød  Svaret. 

Han  fattede  jo  nok,  hvilket  Ord  der  skulde,  men  ikke  saa  lige 
turde  følge  paa  det.  tøvende  „maaske". 

Et  Solglimt  fløj  over  det  dejlige  Aasyn;  men  hun  rejste  sig 
hurtigt,  gik  ligesaa  hurtigt  hen  foran  et  Spejl,  der  hang  paa 
Sidevæggen  —  ikke  for  at  se  sig  selv,  men  et  Miniaturbillede, 
der  hang  underneden.  Men  han  saa  i  Spejlet  —  hun  vendte 
Ryggen  til  ham  —  saa  hendes  Hænder  foldede  under  en  stærkt 
bevæget  Barm,  hendes  Blik  hæftet  spørgende,  bedende  paa  Mo- 
deren —  thi  hendes  Billede  var  det  r-  Datteren  bønfaldt  den 
forklarede  Aand. 

Det  bønligydmyge  i  den  ridderlige  Dames  Mine  og  Stilling 
gav  Ynglingen  Mod  til  at  nærme  sig  med  de  Ord:  „Sennora! 
denne  Helgeninde?" 

„Min  Moder  i  Himlen  —  jeg  bad  —  fik  intet  Svar  —  dog,  det 
er  ogsaa  et  Svar  —  SennorI"  —  hun  havde  straks  sin  forrige 
Holdning  —  „hvad  mener  De  om  spanske  Piger?"  — 

Det  for  igennem  ham:  ,,Jeg  har  ikke  set  andre  end"  —  hans 
dybe,  langsomme  Bøjning  gav  Stikordet. 

„De  var  ikke  i  mit  Fødeland?"  tog  hun  ved  igen,  „taler  dog 
min  Moders  Maal"  —  hun  drejede  sig  til  Billedet  og  sagde  med 
Hleftighed  —  vel  en  dæmpet,  men  dog  saa  lydeligt,  uforbehol- 
dent, som  om  ingen  anden  havde  været  til  Stede:  ,, Moder  min! 
hidførte  du  ham?  eller"  —  hun  bortsvævede  nogle  Fjed  —  stand- 
sede —  stod  som  grundende  —  snoede  sig  om  igen,  med  et  helt 

forandret,  et  skælmsk  Aasyn,  og  talte  i  snakkende  Tone:  ,,Saa 
De  har  ikke  været  gift?  ikke  forlovet?  maaske  ikke  en  Gang  for- 
elsket?" 

—  ,,Ikke  heller  det  —  før"  — 

Han  standsede  —  hun  gentog,  men  med  kunstlet  Ligegyldig- 
hed: „før?"  — 

„Før  i  Gaar,"  svarede  han  med  tiltvungen  Kulde,  sænkende 
sit  Blik  med  sit  blegnende  Ansigt  (formodentlig  var  Blodet  sun- 
ket længere  ned).  —  Hendes  Blod  steg  —  hun  rakte  ham  flin 
højre  —  han  greb  den  med  begge  sine,  kyssede  den,  ikke  i  et 
Svip,  og  —  diet  knirkede  inde  ved  Siden  af  —  han  slap  Haan- 
den  — 

,,I  Morgen!"  hviskede  hun  og  gik  hen  til  Sidedøren,  han  til 
Udgangsdøren  og  —  ud  i  det  frie. 

Hvad  foretog  han  sig  der? 

Ingen  Ting. 


3. 
GALE  JAKOB. 


Montes  veen, 
Paredes  oyen.* 

Havde  vore  spanskforelskede  set  de  ovenstaaende  Ord  pren- 
tede for  sig  —  som  nu  Læseren  —  de  vilde  været  lidt  varsom- 
mere med  Hjerteudgydelser.  Sennor  Perilla  havde  beluret  dem. 
At  hun  har  fortalt  ham  Rideeventyret  med  saadan  Ild,  at  han 
har  fattet  Mistanke  om  Begyndelsen  til  en  Elskovshistorie,  dbette 
har  jo  foranlediget  hans  foregivne  Afhentelse  til  Ministeren, 
lønlige  Atierkomst  og  Luren.  —  Det  vil  vise  sig,  hvilke  Forholds- 
regler han  tog  for  at  slukke  Kærlighedsgnisten,  inden  den  blev 
Lue. 

Sanct  Georg  —  lyder  det  ikke  smukkere  end  Jørgensen?  — 
Santo  Georgo  mødte  da  paa  bestemt  Tid  ved  det  fortryllede  Slot; 
Portneren  sagde  ham,  at  Sennor  og  Sennora  var  paa  Landet. 

Næste  Dag  som  den  forrige. 

Den  tredie  lød  de  samme  Ord  fra  hans  Mund;  men  fra  hans 
Haand  gled  et  lille  Brev  ind  i  Georgs.  Han  kunde  ikke  ret  længe 
ladie  det  ulæst,  men  smuttede  ind  i  nærmeste  aabne  Porte,  ud- 
foldede og  læste: 

„Jeg  er  Spanierinde  — -  ingen  fransk  Kokette  —  jeg  elsker 

Dem,  Jeg  paanøder  mig  ikke;  jeg  tror  i  Deres  beskedne,  bly 
Bjekaat  at  haye  læst  den  samme  Tilstaaelse.  Har  jeg  læst  fejl, 
saa  —  bevar  min  Hemmelighed!  —  Nej,  det  er  saa:  min  Moders 
Aand  har  aabenbaret  det  for  mig;  de  saliges  Aander  lyver  ikke. 
Hør!  Min  Broder  har  beluret  os  —  han  bevogter  mig.  Men  vor 
gamle  Portner  er  mig  tro  og  tavs.  I  Morgen  Aften  Kl.  11  lukker 
han  mig  ud.  Vær  da  i  Nærheden!  Anden  Gang  kaster  jeg  mig 
i  de  Arme,  der  har  frelst  mig  fra  Døden  —  bring  mig  i  Sikkei^ 
hed  i  et  uudforskeligt  Skjul!  Bliver  De  borte,  saa  —  Din  Car- 
lota." 

„Der  ligger  et  Skib  paa  Reden;  med  det  skal  jeg  føres  til  Spa- 
nien for  enten  at  ægte  Dom  Rino  eller  tage  Sløret.  C '' 


„Saa  — '\  Dette  „saa'*  havde  Greorg  hverken  Rum  eller  Tid 
til  at  gruble  over;  han  havde  selv  et  Saa!  der  fyldte  hans  hele 
Væsen  med  den  sødeste  Henrykkelse.  Men  lige  derovenpaa  kom 
et  „Hvorledes"?  Det  var  ikke  lige  straks  besvai^t. 

Han  sparkede  af  Sted  uden  at  vide  hvor  eller  hvorhen;  da 
løber  ban  henad  ved  Langebro  uforvarendes  en  Mand  paa  Ær- 
met. „Hvad  godt?"  siger  denne  og  tager  hsjn  —  ikke  just  ublidt 
—  om  Armen;  „har  De  saadan  en  Hast  med  at  drukne  Dem?'* 

Georg  standser,  ser  stift  paa  den  anden  og  siger  med  glad 
Ivrighed:  ,, Jakob!  du  kommer  som  min  gode  Engel  —  bi  lidt!"  — 

„Saa  De  har  nu  betænkt  Dem?  Men  faar  De  en  anden  Gang 
i  Sinde  at  fange  Rejer  her  ude,  er  det  ikke  sagt,  at  De  just  skal 
møde  Gale  Jakob  —  saa  De  kender  mig?" 

„Det  er  jo  ikke  længe  siden  du  førte  mig  og  en  Del  andre 
over  til  Saltholm,  hvor  vi  skød  Harer,  og  du  reddøde  os  fra  Gam> 
mel  Erik  — " 

,,0g  nu  vilde  De  springe  lige  i  Gabet  paa  ham  den  onde  Gam- 
mel Erik?" 

—  Fanden  med  dem  beg^B  to!  Jeg  har  et  andet  Spring  for,  i 
Brudeseng,  Gale  Jakob!  Der  har  hverken  Skytten  paa  Amager 
eller  Djævelen  noget  at  bestille  —  Hør!  følg  med  ind  paa  nær- 
meste Vinkælder!  Jeg  har  noget  allerhøjst  vigtigt  at  tale  med 
dig  om." 

Ankomne  der,  siger  Georg:  „Jeg  har  hørt  af  mange,  at  du 
er  en  snild  og  en  ærlig  Skælm  — ^" 

„Jeg  takker  —  paa  god  Forbedring!" 

^—  G«org  klinkede  med  og  hvisker:  „Ved  du  et  Smuthul,  hvor 

jeg  kan  gemme  en  lill«  Pige  saa  vel,  at  ingen  Snushaner  skal 
laa  Spor  paa  hende?" 

Jakob  grundede,  virrede  med  Hovedet  og  svarede:  ,,Ikke  saa 
vel  —  her  i  Staden  —  men  maaskesig  hist  ovre  paa  den  anden 
Side  Sundet  —  kunde  det  være  Dem  tjenligt?" 

—  „Vel  detl  og  saa  meget  des  bedre  —  men  kender  du  ogsaa 
dix>e  Folk?" 

—  ,,Den  Mand  er  Fisker  ligesom  jeg,  smugler  vel  ogsaa  en 
Smule;  men  har  EXe  en  Haandfuld  Mønter  til  ham  og  lidt  til 
Konen  —  fler  er  de  ikke  i  Huset  —  saa  lover  jeg  for  dem  — 
naar  skulde  det  gaa  for  sig?" 

„I  Morgen  ved  Midnat." 

,,Hilledødl  da  maa  jeg  over  i  denne  Dag  for  at  gøre  Aftale,  at 
alt  kan  være  klart,  til  vi  kommer.  Vi  har  en  staaende  Sønden- 
vind; og  forandrer  den  sig,  skal  jeg  nok  komme  tilbage  igen; 
kan  jeg  ikke  sejle,  saa  kan  jeg  ro." 

„Saalangt?  tre— fire  Mil;  og  du  alenel" 
,    ,,Det  har  jeg  gjort  før;  jeg  har  ret  gode  Kræfter." 

,,GodtI  du  skal  blive  honnet  betalt  —  her  er  noget  at  begsmde 
med  —  altsaa  venter  du  os  her  nede  mellem  12  og  2  i  Morgen 
Nat" 

„Nej,  nej,  ikke  her!  Paa  den  Tid  kommer  d«r  jo  ingen  gen- 
nem Stakaterne.  Udenfor  vil  jeg  ligge  med  Baaden,  tænde  Blus 
imellem;  gaa  efter  det!  saa  skal  jeg  gære  dem  begge  ud."  —  Saa 
blev  Aftalen. 


Hvis  højstærede  ønsker  det,  vil  jeg  gerne  fortælle  Dem  den 
Smule  mere,  j<eg  ved  om  Gale  Jakob  —  som  De  har  hørt,  lyder 
han  selv  godt  dette  Udmærkelsesnavn.  —  Saa  vidt  mindes,  er 
han  kommet  af  samme  Stand,  fra  samme  By,  til  Hovedstaden  i 
samme  Ekvipage,  (Træsko  nemlig),  som  en  verdensbekendt  Kon- 
ferensraad^.  Jakob  steg  ikke  nær  saa  højt,  nemlig  kun  til  Væg- 
ter. Dog  sad  han  ikke  længer  end  et  Par  Aar  i  dette  Embede; 
thi  Autoriteterne  fandt  hans  Nidkærbed  alt  for  overdreven  — 
han  havde  slaaet  en  og  anden  Nattesværmer  halv  fordærvet  — 
og  gav  ham  derfor  Afsked  i  Naade  uden  Pension.  Dog  var  han 
straks  saa  heldig  at  blive  ansat  som  Pedel  paa  en  Dansebod. 
Der  kunde  han  ikke  saa  let  slaa  for  haardt;  i  en  saadan  van- 
skelig Stilling  er  det  misligt  at  være  maadeholden.  Ogsaa  Dan- 
sebodsautoriteteme  begyndte  dog  at  generes  af  hans  Nidkærhed 

eller  Embedsiver,  hvilket  ikke  altid  er  Tilfældet  med  andre  Au- 
toriteter. Men  vil  De  ogsaa  se  hvilken  en  Kolos!  næsten  lige  saa 
bred  og  tyk  igennem  som  lang  —  ja  ja,  han  maaler  kim  en  Tom- 
me over  ti  Kvarter.  Og  saa  disse  herkuliske  Ben!  man  synes 
ikke,  han  nogen  Sinde  kan  slide  dem  op.  Hans  Arme  —  jeg 
svær  Dem  til,  at  han  bærer  en  fuldve&gtig  Spækhøker  pcka  hver 
af  dem  lige  fra  Nyhavn  til  Nørrevold;  ikke  at  regne  to  Flæske- 
sider desforuden  over  Nakken. 

En  Smugleranfører  havde  lagt  Mærke  til  den  firskaame  Dan- 
sebodhelt  med  det  godtmarkerede  Stereotypansigt.  De  mødes, 
som  denne  har  forladt  sin  Tjeneste,  og  hin  faar  ham  let  overtalt 
til  at  følge  sig  paa  den  farlige  Fart  mellem  England  og  Frank- 
rig, mellem  Toldbetjente  og  Toldkrydsere.  Her  fik  han  vel  Ind- 
sigt i  og  Greb  paa  Smuglekunsten;  men  Fortjenesten  syntes  ham 
for  ringe  i  Forhold  til  Risikoen.  Forlod  han  da  ogsaa  denne  Vej 
til  Galgen;  dog  med  saa  meget  i  Lommerne,  at  han  i  København 
kunde  anskaffe  sig  en  god  Sejlbaad  og  tarveligt  besætte  en  Kæl- 
derstue med  det  nødvendigste  Bohave.  Baaden  brugte  han  om 
Dagen  til  at  hente  Havsand  og  sejle  ud  med  badende;  men  om 
Natten  nu  og  da  gjorde  han  længere  og  langt  mere  indbringendje 
Rejser,  saa  han  snart  var  i  Stand  til  at  gifte  sig.  Om  ham  og 
Familie  ved  jeg  intert  videre  at  berette,  uden  hvad  hernæst  føl- 
ger; og  det  er  grumme  lidt. 


4. 
LØST  ÆGTESKAB,  FAST  KÆRLIGHED 


Hvad  gagnar  då  alt  man  vd  6det  Maoor? 
Shall  man  af  det  vdl  tigga  glddjens  dager? 

Maa  jeg  være  saa  fri  at  spørge:  Hvad  siger  De  om  dette  Land- 
skabsmaleri? Er  dette  ikke  en  nysselig  Sandklit?  ret  et  Yndlings- 
sted for  Strandmaager  og  Sælhunde  —  som  De  ser.  Det  har 
noget  idyllisk  ved  sig,  som  Huset  deroppe  særdeles  fremhæver. 
Kan  De  forestille  Dem  nogen  Hytte  mere  kunstløs,  mere  for- 
dringsløs? Een  Dør,  eet  Vindue,  ingen  Skorsten,  gule  Vægge, 
grønt  Tag  —  er  det  ikke  indbydende?  —  men  De  skulde  ban 
vide,  hvem  der  er  indenfor:  der  er  da  først  Grundbesidderen 
Jøns  Pehrsson  og  han«  Frue  og  Gale  Jakob,  alle  tre  enige  om 

■at  lette  paa  en  dampende  Kaffekedel.  —  Det  smager  dem  for- 
træffeligt oveai  paa  en  søvnløs  Nat.  — 

,,Hvad  har  de  da  haft  at  bestille,  naar  andre  Folk  sover?" 

De  har  haft  meg>et  at  bestille:  de  har  indsmuglet,  Jøns  Kaffe, 
og  Jakob  Kærlighed.  I  næste  Værelse  —  Huset  har  ikke  flere 
end  to,  der  er  værd  at  tale  om  —  sidder  nemlig  Sanct  Georg 
paa  -en  Vidiestol  og  Santa  Perilla  paa  hans  Skød  —  det  er  ogsaa 
idyllisk. 

,,Saadan  kan  de  da  ikke  blive  siddende  til  evig  Tid." 

Aa  nej!  Han  gaar  ud  ret  straks,  render  fra  en  Præst  til  en 
anden  for  at  blive  ordentlig  kopuleret  til  hans  allerkæreste. 
Jeg  vil  ikke  spaa  ham  ilde;  men  han  vil  komme  lige  saa  klog 
tilbage,  som  han  gik  ud:  de  svenske  Præster  er  saa  skrupu- 
løse. — 

,,Hvad  skal  d-er  saa  blive  af?"  — 

Det  skal  jeg  snart  sige  Dem:  naar  han  nu  kommer  til  hende 
igen  med  en  lang  Næse,  saa  er  han  i  snavs  Humør,  naturligt, 
lægger  sit  Ansigt  i  hendes  Skød  og  flæber. 

„Og  hun?"  - 

Hun  græder  ikke,  men  siger  ligefrem  til  ham:  ,, Jørgen!"  si'r 
hun,  „du  skal  ikke  græde  for  det!  Jeg  er  din  Kone  alligevel  til 
Trods  for  alle  jeres  Præster"  —  (det  er  smukt  sagt).  Og  saa 
ta'r  hun  ham  om  Halsen  og  kysser  ham  af  Hjertens  Grund,  og 
saa  græder  han  ikke  længere,  men  siger  —  om  han  kan  komme 
til  for  at  kysse  og  klappe  og  ta*e  i  Favn  —  ,, himmelske  Engel!" 
(det  er  stærkt  sagt)  ,, Kærlighedens  Gud  har  viet  os;  intet  Men- 
neske kan  adskille  os."  —  Deri  har  han  fuldkommen  Ret.  — 
Ser  De  saa,  derved  bli'er  det;  de  rejser  til  Stockholm  og  sætter 
sig  ned  der  og  deler  kønt  med  hverandre  baade  det  ene  og  det 
andet;  hun  faar  et  Barn  efter  det  andet;  saadan  noget  morer 
dem;  men  saa  dør  det  ene  og  saa  det  andet  —  det  er  ubehage- 
ligt; men  hvad  skal  man  sige  dertil!  —  Om  Forladelse!  det  har 
jeg  nok  een  Gang  fortalt.  —  Naa,  saa  dør  da  hendes  Hr.  Bro- 
der; og  saa  ta*ef  de  til  København  og  lever  siden  der  meget  be- 
hageligt —  København  er  et  behageligt  Levested.  Vel  faar  de 
en  Gang  Tanker  om  at  flytte  til  Spanien;  men  der  kommer  no- 
get i  Vejen,  og  saa  bli'er  de  her.  Det  er  ogsaa  det  rigtigste:  for 
naar  de  bliver  henad  Aarene,  hvad  skal  de  saa  flakke  og  fare 
efter?  Det  er  ikke  værd  at  gøre  Rejser,  førend  man  nødes  til 
at  begive  sig  paa  den  sidste.  De  ved  nok.  Aldrende  Folk  gør 
bedst  i  at  holde  sig  hjemme,  ta'e  sig  det  mageligt  og  se  sig  selv 
til  Gode. 

Sl.  St.  Blicher :  Samlede  Noveller.  III.  ^^ 

„Hm!"  vil  vel  nogen  sige,  ,,at  leve  saadan  hen  ugifte!!"  — 
Det  haster  ikke;  de  skal  nok  blive  gift;  lad  dem  nu  leve  saa 
længe  som  muligt  i  den  søde  Forlovelsesstand!  Der  er  somme, 
der  holder  mer  af  den  end  af  Ægtestand  —  hver  sin  Smag.  Ak! 
hvor  mange  gifte  vil  ikke  lønlig  misunde  disse  ugifte  deres  be- 
standige Trolovelsesstandl  Aa  ja!  de  indgik  en  Pagt  paa  „tro'* 
og  ,,love",  med  Kærlighed  til  Kautionist  og  Selvskyldner  —  den 
Pagt  vorder  aldrig  opsagt. 


•  Trykt  1  „Gæa",  1846.  —  Vedføjelserne  er  B.s. 
»  Et  „Siden"  til  et  „Før". 

'  Ved  alle  de  hellige. 

*  Bjerge  har  Øjne,  Vægge  har  Ører. 
■  Grosserer  Ryberg. 


LELLÅ  ZOHEA  OG  LELLA  HRÅDUDJA' 

(EFTER  MUNDTLIG  BERETNING  AF  EN  DANSK) 


Vi  nærmede  os  —  fortalte  mig  Sønnen  af  en  Ungdomsven 
paa  en  Hidrejse  fra  Sverrig,  hvor  han  er  bosiddende  —  Bar- 
bareskemes  Hovedstad,  i  Aarhundreder  en  maurisk  Røverrede, 
nu  en  fransk  Ørnerede.  Det  Indtryk,  som  Synet  af  samme  gjor- 
de paa  mig,  skal  jeg  saa  meget  mindre  trætte  Dem  med,  som  det 
snart  blev  saa  godt  som  udslettet  af  andre  endnu  mere  gribende 
og  ret  egentlig  levende. 

Vi  udskibedes  og  indkvarteredes.  Chefen  for  det  Regiment, 
ved  hvilket  jeg  stod  et  Par  Trin  højere  end  simpel  Soldat,  foran- 
staltede, at  jeg  fik  Logis  hos  en  Landsmand,  der  i  en  lang  Aar- 
række  havde  levet  her  som  en  Slags  offentlig  Embedsmand.  At 
Modtagelsen  var  hjertelig  og  Omgangen  siden  ligesaa,  var  ikke 
mer,  end  ventes  kunde.  —  Men  hvad  ikke  kunde  ventes,  ej  en 
Gang  anes,  var,  at  han  gjord-e  mig  bekendt,  foruden  med  kriste- 
lige Familier,  ogsaa  med  en  mahomedansk,  hvor  noget  helt 
ev-entyrligt  vederfores  mig  —  et  Kærlighedseventyr  —  uden  Ende 
—  Fortællingen  af  dette  foranlediger  mig  til  at  berøre  mine 
Krigseventyr.  For  den  franske  Kriger  er  ,,Krig  og  Kærlighed" 
Parolen  i  Livets  Ronde. 

Næste  Morgen,  efter  at  jeg  ved  en  kvægende  Søvn  havde  rat- 
tet mig  ovenpaa  en  urolig  Sørejse,  siger  han  til  mig: 

„Jeg  ved  fra  sikker  Haand,  at  Deres  Regiment  forbliver  her 
roligt  i  flere  Dage.  Dem  skal  jeg  se  at  gøre  Dem  saa  morsomme 
som  muligt.  De  kan  altid  tidligt  nok  komme  til  at  tumle  Dem  i 
Sandørkenen  med  de  numidiske  Horder.  Munter,  min  Ven  fra  i 
Gaar!  De  skal  til  Rryllup  i  Aften,  et  Bryllup  i  sit  Slags.  De  skal 
kigge  de  yndigste  Houris  i  deres  pilebevæbnede  Øjne;  disse  til- 
taler langt  anderledes  end  de  yataganbevæbnede  Beduiners." 

Dertil  sagde  jeg  ikke  nej. 

38* 

Han  førte  mig  ind  hos  en  midaldrende  Enke,  hvis  Mand  hav- 
de været  Bej  i  Tlemcen.  Der  var  fire  Døtre,  den  ældste,  Zohra, 
om  ved  tyve  Aar,  den  næstældste,  Hradudja,  tre  Aar  yngre,  de 
to  andre  halvvoksne. 

Han  modtoges  som  gammel  Ven  af  Huset  og  forestillede  mig 
som  en  beslægtet  Landsmand.  Zohra  (Blomst)  skænkede  mig  kun 
et  koldt  og  flygtigt  Blik;  den  næstældste  et  skarpt  og  længere. 

Køligt  er  selv  et  kærligt  Blik  fra  nordiske  Kvindeøjne  mod 
dette  ildsprudende  af  Sydboerindens.  Faar  De  et  saadant  fra 
den  smalle  ubeslørede  Strimmel  af  Ansigtet  mellem  det  til  højt 
over  Næsen  og  foroven  til  Brynene  bedækkede  —  saaledes  viser 
de  sig  stedse  uden  for  Huset  —  da  maatte  De  være  en  Origenes 
for  ikke  at  føle  Virkning.  Den  følte  jeg. 

Hradudja  sagde  hurtigt  et  Par  Ord  til  Søsteren  —  jeg  for- 
stod dem  jo  ikke;  men  siden  efter  udtolkede  min  Landsmand 
dem:  de  betog  mig  ikke  Modet. 

Moderen  bød  os  Sæde  —  efter  Skik  paa  Gulvpuder  —  og  op- 
\  artede  med  Kaffe. 

Da  den  var  nydt,  indtraadte  Bruden,  ret  smuk  —  af  en  Ne- 
gerinde  at  være.  Hun  blev  pyntet,  det  vil  sige:  ethvert  Haar  paa 
hendes  Legeme  neden  for  Øjelaagene  blev  afnippet  og  Pande, 
Kinder,  Bryst  og  Arme  beklæbet  med  Sole,  Halvmaaner  og  Stjer- 
ner af  Guldpapir;  hvilke  Skønpletter  tog  sig  glimrende  ud  paa 
den  sorte  Grund. 

Nu  ledsagedes  hun  ind  i  Brudekammeret.  Døren  dertil  luk- 
kedes. 

Min  Cicerone  og  jeg  blev  ene  tiJbage:  men  han  udtog  en  Træ- 
told  i  Mellemvæggen;  og  gennem  denne  Aabning  lod  han  mig 
være  Tilskuer  af  Ceremonierne. 

Den  første  bestod  i  en  Dans,  hel  forskellig  fra  Europæernes 
deri,  at  Fødder  og  Hoved  forbliver  ubevægelige,  men  den  mel- 
lemværende Del  af  Legemet  udfører  forskellige  sælsomme  Be- 
vægelser: Drejninger,  Bøjninger,  Rystelser,  som  alle  tilsammen 
har  Betydning.  Dansemusikken  lyder  langtfra  behageligt.  Jeg 
kan  ikke  bibringe  Dem  noget  tydeligere  Begreb  om  samme,  end 
naar  De  vil  tænke  Dem  en  Kvartet  af  en  Lires  skrattende  Tone 
—  ikke  Toner  —  Bjældeklang,  Klapren  med  Trætallerkener 
og  en  Skamagenskralde. 

Da  Koncerten  var  forbi,  indtren  den  lyksalige  Negerbrud- 
gom; og  nu  først  gik  den  egentlige  Vielse  for  sig  saaledes:  En 
af  Ternerne  præsenterede  en  Vandskaal  for  de  tvende,  der  hav- 
de vendt  sig  lige  mod  hverandre.  Den  ene  holdt  sine  hule  Hæn- 

der  samlede  lidt  ovenover  den  andens  i  samme  Stilling,  Vand 
hældtes  i  de  øverste,  og  hvad  der  dryppede  igennem  i  de  un- 
derste, blev  hældet  i  den  tilhørende  Mund  —  nu  var  de  Mand 
og  Kone. 

Ikke  heller  denne  Ritus  finder  jeg  uden  Betydning,  men  over- 
lader til  andre  at  lægge  den  deri,  som  enhver  bedst  tykkes. 

Nu  forlod  alle  paa  to  nær  Kammeret.  Men  en  Times  Tid 
derefter  blev  det  igen  besøgt,  og  foretoges  den  sidste  Ceremoni, 
om  hvilken  jeg  ikke  siger  videre,  end  at  den  samme  fandt  Sted 
ved  Jødebryllupper  i  det  gamle  Testamentes  Tider. 

Vi  tog  nu  Afsked,  ved  hvilken  Zohra  og  hendes  Moder  ind- 
bød os  til  gentagne  Besøg.  Datterens  Øjne  gav  min  Landsmand 
et  glødende  Godnat;  men  Vulkanen  i  Hradudjas  lod  til  at  være 
slukket;  hun  løftede  dem  ikke  højere  end  til  mine  Fødder. 

Der  henslæbte  sig  nogle  I>age,  før  min  Ven  kunde  faa  Stun- 
der til  en  ny  Aftenunderholdning  i  de  rettroendes  Hus. 

Han  .sagde  til  mig,  —  at  hvis  han  ikke  afhentede  mig,  kunde 
jeg  gerne  gaa  ene  did  paa  egen  Haand  ved  den  og  den  Tid; 
var  lian  der  ikke,  vilde  han  dog  snart  komme.  I  første  Fald 
kunde  jeg  opfordre  Zohra  til  et  Spil  Skak.  —  Han  lærte  mig, 
hvad  det  hed  paa  Landets  Sprog,  saavel  som  Hilsener  og  nogle 
flere  jævnligt  forekommende  Udtryk  og  Talemaader. 

Jeg  ankom  med  mit  „Asslema!"  (arab:  y,Salem'\  hebr.  ^yScha- 
lorrV-.  ,,Fred!"),  som  Zohra  besvarede  med  sit  ^yWaschalekV" 
(omtrent  som  Arabernes  ,,aleikumr:  ,,med  eder!") 

Hradudja  hilste  mig  med  et  tyst  Nik  og  satte  sig  ved  Vinduet, 
stirrende  ud  i  det  fri. 

Det  klemte  mig  om  Hjertet.  Jeg  maatte  have  Luft  og  fore- 
slog ,, Blomsten"  et  Spil  Skak.  Hendes  Svar  var  at  fremsætte 
et  Bord,  Bræt  med  Brikker  derovenpaa.  Hun  satte  sig,  gav  mig 
Tegn  at  gøre  ligesaa.  Hun  tog  de  sorte  med  røde  Faner  paa 
Taamene;  jeg  havde  røde  med  hvide  Paner.  Mine  kaldte  hun 
,, Franker"  og  sine  ,, Tyrker";  hun  var  nationalstolt.  Fjende  af 
Erobrerne  som  saadanne.  Nu  drog  hun  til  Felts  mod  dem,  men 
tabte  det  første  Slag. 

Hun  sprang  op  fra  Stolen,  satte  sig  haardt  ned  igen  og  den 
derangerede  Hær  paa  ny  i  Orden.   Atter  tabt. 

Hun  knyttede  de  smaa  Hænder  og  hvinede  gennem  stram- 
mede Læber  et  „Sebbr  hvilket  Ord  har  en  vis  en  af  det  spanske 
„Carajos''  og  det  italiske  ,, Codas"  Betydninger. 

„En  Gang  endnu!"  snærrede  hun  —  tredie  Gang  mat! 

Da  greb  hun  arrig  Brættet  og  kastede  mig  Brikkerne  i  Ho- 
vedet. 

Hradudja  drej  ed«  Ansigtet  om  til  os  og  smilede;  jeg  opsam- 
lede Brikkerne. 

Landsmanden  kom.  Zohra  sprang  ham  i  Møde.  Gestikule- 
rende og  leende  imellem  udgød  hun  en  Strøm  af  Ord;  jeg  for- 
stod det  mindste  deraf;  men  hendes  Pegen  paa  mig  og  Søsteren 
behøvede  ingen  Oversættelse.  Denne  vendte  sig  helt  om  til  Vin- 
duet i  sødtforvirret  Bevægelse;  jeg  stillede  mig  mod  det  næste. 

Aftenem  forløb  for  de  to  af  os  i  Tavshed;  de  andre  to  sladrede 
des  mere.  Zohras  Luner  vekslede  tidt  og  hurtigt  mellem  Over- 
givenhed, Ømhed,  Arrighed  og  Kælenhed.  —  Hun  var  en  kvin- 
delig Proteus. 

Hjemme,  endnu  kun  halvt  afklædt  til  Sengen,  fik  jeg  Ordre 
til  øjeblikkeligt  Møde  paa  Alarmpladsen.  Der  var  noget  ganske 
andet  end  Elskov  at  tage  Vare.  —  De  kender  vel  saa  meget  af 
Aviserne  til  Krigen  mod  de  ubetvingelige  Ørkensønner,  at  jeg 
ikke  derom  kan  fortælle  Dem  stort  nyt,  undtagen  maaske,  at  vi 
led  mere  af  Hede,  Kuld  og  Strabads  end  af  Fjendens  Kugler 
og  Sværd;  thi  deres  Angreb  og  Flugt  var  i  gammelpartisk  Ma- 
ner. Lazareteme  fandt  ti  Gange  saa  mange  franske  Lig  som 
Valpladserne. 

Vi  havde  tumlet  os  omkring  et  Par  Maaneder,  da  mine  Folk 
en  Dag  siger  til  mig,  at  under  min  Fraværelse  havde  der  været 
en  Tyrk  og  spurgte  efter  mig  ved  Navn.  Jeg  kendte  ingen  Tyrk, 
kunde  ikke  begribe,  hvorledes  dette  monne  hænge  sammen. 

Næste  Dag  kom  han  igen,  vises  hen  til  mig  og  siger  paa 
godt  Dansk:  ,,De  kender  mig  nok  ikke,  Hr.  Thorsenl  i  denne 
hersens  Uniform;  men  jeg  er  ellers  Moses  fra  Pilestræde." 

,,Ja,  det  var  ganske  rigtig  min  københavnske  Jøde. 

Hvorlunde  han  nu  var  kommet  herhid  og  blevet  Zouav  — 
saaledes  hedder  det  den  Gang  nylig  oprettede  tyrkiskklædte 
Korps  —  det  kommer  ikke  videre  min  egen  Historie  ved. 

Mousche  flyede  mig  et  lille  Stykke  Papir,  hvorpaa  ikke  fand- 
tes andet  end  en  maurisk  Rytter  til  Hest,  maadelig  tegnet. 

„Førend  vi  forlod  Algier,"  meddelte  han,  ,,gik  jeg  igennem 
en  vis  Gade,  hvor  et  besløret  Fruentimmer  traadte  frem  i  en 
Dør,  vinkede  ad  mig  og  sagde  noget,  jeg  ikke  forstod,  undtagen 
saa  meget,  at  hun  vilde  vide  om  jeg  var  Franker. 

,, Dertil  sagde  jeg  ,,EhI"  (Ja),  saa  meget  Malebarisk  har  jeg 
da  lært.   Derpaa  gav  hun  mig  dette,  to  Gange  fremsigende  De- 


599 

res  Navn.   Jeg  nikkede  igen  og  bringer  Dem  her  dette  snurrige 
Elskovsbrev,  som  jeg  antager  det  at  være." 

Et  Par  Timer  elter  kom  to  unge  Tyrker  ridende  gennem 
Teltrækkeme.  Da  de  kom  hen  imod  mit,  genkendte  jeg  let  de 
tvende  Søstre. 

De  standsede;  den  ene  saa  nogle  Sekunder  ømt  til  mig  og 
læspede:  ,,Jeg  er  din  baade  Nat  og  Dag."  Jeg  lagde  Haanden 
paa  mit  Hjerte,  bøjede  mit  Hoved,  og  borte  var  de. 

Der  forløb  endnu  en  Maaned  med  Razziaer,  hele  Dages  Hun- 
ger og  Tørst,  Bivouakeren  og  Frysen  om  Natten  —  kort,  alt 
det,  som  kan  dæmpe  Entusiasme  for  Krig  i  saadant  Land.  — 
Endelig  fandt  man  det  nødvendigt  at  skænke  os  nogen  Hvile  og 
Forfriskelse;  for  de  fleste  blev  videre  Omsorg  overflødig. 

Jeg  opsøgte  min  Hr.  Ven.  VI  begge  søgte  det  tiltrækkende 
Hus.  Undervejs  lærte  han  mig  nogle  Elskovsord  og  kælne  Tale- 
maader,  lykønskede  mig  til  min  skønne  Erobring. 

Zohra  skænkede  sin  Elsker  et  let  fortroligt  Smil;  Søsteren 
kom  mig  blussende  halvt  i  Møde. 

Efter  nogle  faa  Minutters  Forløb  randt  det  pludselig  min 
Ven  i  Hu,  at  han  havde  forglemt  noget  vigtigt;  han  forlod  os. 
Zohra  smilede  til  vi  andres  Minespil,  satte  Skakbordet  frem  og 
udfordrede  mig. 

Langt  hen  i  Spillet  havde  hun  Overmagten;  thi  mine  Tanker 
var  delte  og  mindst  ved  Spillet.  Men  hun,  vis  paa  Sejren,  gjorde 
et  galt  Træk  og  gav  mig  den  i  Hænde.  For  ej  at  faa  Brikkerne 
igen  i  Gefjæset  rejste  jeg  mig  op,  pegede  blot  paa  den  dræbende 
og  sprang  ud  af  Stuen. 

Jeg  hørte  hende  udstøde  en  Forbandelse  og  derpaa  en  Skog- 
gerlatter. Vennen  kom  tilbage,  jeg  fulgte  ham  ud  igen  efter 
først  at  have  givet  ham  et  Vink,  som  h£^  og  benyttede  til  at 
drage  sin  Kæreste  med  i  den  ene  Ende  af  det  lange,  smalle  Væ- 
relse og  derfra  ud  paa  Kjosken  (Altanen). 

Jeg  begyndte  mine  Operationer,  det  bedste  jeg  havde  lært; 
men  de  var  ikke  nær  saa  lette  at  udføre,  som  jeg  havde  indbildt 
mig.  Hun  virrede  langsomt  med  et  Cæciliehoved  —  stivede  den 
ranke  Krop  og  udhvislede  hurtigt  et  Par  mig  uforstaaelige  Ord 
—  afbrød  sig  selv  —  hentede  Zohras  Tilbeder,  sagde  noget  til 
ham,  som,  jeg  tror  paa  hendes  Begæring,  han  udtolkede  for 
mig,  og  hvoraf  Meningen  var  denne,  at  jeg  skulde  skaffe  mig 
større  Færdighed  i  hendes  Tungemaal,  før  vi  talte  nærmere 
sammen. 

Dette  gjorde  jeg  og  lod  mig  saa  hver  Aften  eksaminere  paa 
mit  Pensum  af  den  dejlige  Professorinde. 

Aldrig  havde  jeg  i  noget  Kundskabsfag  været  saa  lærvillig, 
og  følgelig  gjorde  jeg  rivende  Fremskridt. 

Men  hendes  Koral  læber  vægrede  sig  endnu  længe  ved  at  at- 
testere Gazelleøjnenes  Udsagn  og  gentage  hendes  Kærligheds- 
erklæring. „Til  Hest  i  Morgen,"  hed  det  om  Aftenen;  men  den 
Morgen  var  endnu  ikke  kommet,  før  vi  atter  fik  Ordre  til  Opbrud. 

Atter  Sjoven  i  Sand  og  Blod;  men  intet  afgørende.  —  Vi 
førtes  atter  til  den  mig  saa  kære  Stad.  Jeg  for  til  min  Hr.  Mor- 
tensen. 

Jeg  traf  ham  med  Haand  under  Kind;  det  var  første  og  sidste 
Gang,  jeg  saa  ham  1  denne  betænksomme  Stilling.  Han  fQran> 
drede  den  streiks  og  pegede  paa  en  ledig  Stol.  Efter  at  han  et 
Par  Minutter  havde  set  tavs  hen  for  sig  —  ikke  paa  mig  —  ret- 
tede han  sig,  purrede  i  Haaret,  lænede  sig  tilbage  mod  Stole- 
ryggen og  sagde: 

,,For  Landsmandsskabets  Skyld  vil  jeg  give  Dem  nogle  Vink 
om  Forholdene  her;  thi  De  er  endnu  vildfremmed  og  ikke  i 
Stand  til  at  orientere  Dem.  —  De  kender  saa  meget  til  Fransk- 
mændene og  deres  Færd  i  og  uden  Vaaben,  at  De  vel  kan  mærke, 
man  aldrig  vil  kunne  slutte  sig  til  de  indfødte,  om  end  ikke  Kor- 
set og  Halvmaanen  stod  fjendtligt  imod  hinanden;  thi  National- 
karaktererne er  hinanden  lige  saa  diametralsk  modsatte  som 
Zenith  og  Nadir  —  som  Mandkøn  og  Kvindekøn  hersteds. 

,.,De  første  afsondrer  sig  til  Basarer,  Kaffehuse,  hvor  hele 
Underholdningen  besiaar  i  Tobaksrygen,  Indslubren  af  Mokka- 
saften,  korie  Ytringer  med  lange  Pauser,  lakonisk  Konversation* 
—  Kvinderne  samler  sig  hjemme  saa  hos  den  og  saa  hos  den, 
hvor  de  opretter,  hvad  Mændene  forsømmer:  de  sladrer  uophøi^ 
ligt,  og  det  i  Regelen  ikke  om  Kærlighed,  men  om  fysisk  Elskov* 
og  det  saa  uforbeholdent,  at  jeg,  første  Gang  uset  Øre  vidne  til 
slige  Samtaler,  havde  ondt  ved  at  tro  mine  egne  Sanser. 

,,Nu,  det  er  en  Gang  saa  og  bliver  aldrig  anderledes.  Man 
maa  tage  vor  Kvindeverden,  som  den  er." 

Forstemt  spurgte  jeg  ham,  om  Hradudja  var  ligesaadan. 

,,Ikke  ganske,"  svarede  han;  ,,maaske  kan  hun  være  en  Und- 
tagelse; men  hellere  tror  jeg,  hun  paatager  sig  denne  Dyds- 
maske  for  desto  sikrere  at  holde  Dem  fast.  Er  hun  først  sikker 
paa  Dem,  saa  kommer  nok  Tyrkinden  for  en  Dag. 

,,Zohra  er  vistnok  et  Væsen  helt  antipodisk  til  Søsteren  i 
hele  hendes  Adfærd:  hun  kan  i  eet  Øjeblik  stige  til  kogende 

Vands  Varme  og  i  det  næste  synke  ned  til  Frysepunktet;  i  Af- 
ten tryllende,  henrivende;  i  Morgen  —  en  Furie.  Jeg  er  ingen 
Sinde  sikker  paa  hende,  kan  ikke  forud  beregne  hendes  lynsnare 
Forvandlinger:  saa  er  hun  min  Slavinde,  saa  min  Tyran.  Det 
er  en  uafladelig  Rollegytning:  en  Dag  Mand  og  Kone  og  en  an- 
den Kone  og  Mand.  Og  i  Realiteten  er  vi  rigtige  Ægtefolk,  men 
uden  Ceremonier,  endog*  uden  Baandets  Mysterium.  —  For  tre 
Aar  siden  saas  vi  første  Gang;  og  i  selv  samme  Øjeblik  oprandt 
vor  Elskovssol;  men  der  forløb  et  helt  Døgn,  inden  den  kulmine- 
rede —  hør  til,  De  Kronjyde!" 

Intet  mere  fik  jeg  denne  Gang  at  høre;  6t  Besøg  afbrød  det 
interesante  Foredrag.  Den  indtrædende  var  en  stor  og  fyldig 
Tyrk: 

Sidi     Hadji,     Bumazray,     Bukabas,     Benibrahim, 
(Hr.     Pilegrim,     (.ansefader,     Pistolfader,    Abrahamsøn,) 
Benmussa,     Bendavid,     Bensoliman,     Banaissa,     Benturki, 
(Mosessøn,       Davidssøn,     Salomonssøn,     Jesusøn,     Tyrkesøn.) 

Hr.  Hadji  slængte  sig  uden  Omstændigheder  paa  Sofaen  og 
forlangte  Tobak  og  „Shrab"  (Vin).  Vin!  det  slog  mig  —  jeg  skot- 
tede til  ham  med  et  vantro  Smil. 

,,Din  Vin,"  sagde  han  med  kold  Rolighed,  ,,den  kender  jeg, 
og  derfor  drikker  jeg  den;  saa  faar  det  bero  med  den  i  det  an- 
det Liv,  som  jeg  ikke  kender." 

Han  tog  en  lang  Slurk,  dampede,  tog  nok  en,  og  tom  var 
Flasken. 

Han  tømte  seks  efter  hinanden,  og  det  til  kun  to  Piber  To- 
bak. 

,,Du  maa  nu  ogsaa  en  Gang  smage  vor  danske  Shrab,"  sagde 
Værten  og  iskænkede  ham  et  stort  Glas  Akvavit. 

Vor  Bacchus  holdt  det  mod  Lyset,  smilede  og  mumlede: 
„Elma!"  ^Vand). 

Paa  yderligere  Opfordring  hældte  han  noget  paa  Tungen, 
smagede,  smaskede,  nikkede  og  raabte:  „meleh!"  (godt),  hvor- 
paa  han  stak  ud  og  udtalte  et  endnu  stærkere  ,,be6æf!"  (ypper- 
ligt) og  forlangte  en  hel  Flaske. 

Dennes  Udtømmelse  fordrede  blot  lidt  længere  Tid  end  en 
Vinflaskes;  og  saa  nok  en  Karaffel  dansk  Elma. 

Vor  Bacchus  ejede  en  saa  mærkværdig  Styrke  i  at  taale  Spi- 
rituosa, at  han  alene  blev  en  Grad  mere  livlig  og  snaksom;  men 
han  vidste,  hvad  han  sagde,  og  da  han  forlod  os,  gik  han  alene 
og  med  en  Akrobats  Sikkerhed. 

, »Gæstfrihed!"  sagde  han  ved  Bortgangen,  ,,har  du  dog  lært 

iblandt  os,  fremmede!  Du  har  gjort  mig  til  gode  i  denne  velsig- 
nede Aften.  —  Hør!  har  du  mere  af  den  himmelske  Vin!  Jeg  vil 
betale  dein  som  en  Padischa.'' 

,,Du  fikal  ha'e  en  Snes  Flasker  for  slet  intet." 

„Lulu]u!  (Nej,  nej!)  du  skal  ta'e  imod  Betaling!" 

,,Ikke  i  Penge!  Men  du  kan  tjene  min  Landsmand  i  en  vis 
Sag,  og  det  vil  være  os  begge  kærere  end  Penge." 

„Naa  da?" 

,,Din  Søsterdatter,  Hradudja,  hænger  sig,  dersom  hun  ikke 
snart  bliver  første  Houri  i  hans  tomme  Harem.  Vi  vil  hverken 
hruge  Vold  eller  List  — " 

,, —  Behøves  ikke  heller,"  svarede  han.  ,,Naar  vil  I  ha'e 
hende?" 

„Det  kan  vi  ikke  straks  bestemme,  vi  maa  tale  med  hende 
først?" 

„Eh,  lalal  (Hm,  jaja!)  Som  I  selv  vil.  Du  der  er  mig  ellers 
lidt  naragtig  —  er  der  ikke  Kvindfolk  nok  her  i  Staden,  hende 
ioruden?  Tusinde  for  een:  de  er  alle  lige  gode;  jeg  er  ellers  ked 
af  dem  til  Hobe.  Dersom  det  ikke  var  for  at  frembringe 
Mandfolk,  saa  maatte  vi  hellere  undvære  det  Kram.  Har  Pro- 
feten dem  ikke  en  hel  Del  bedre  og  heller  ingen  dansk  Vin,  saa 
vil  jeg  kede  mig  afskyeligt  i  hans  Paradis." 

Denne  formastelige  Tale  morede  os,  og  vi  havde  udspundet 
den  endnu  ^længere,  hvis  ikke  den  tyrkiske  Fritænker  havde 
længtes  efter  Nattero. 

I  Døren  vendte  han  sig  og  sagde:  „Ikke  flere  end  tre  Flasker 
paa  Gangen,  ellers  faar  jeg  for  snart  Ende  paa  dem." 

Nu  Slutningen  af  Vennens  kælne  Eventyr. 

,,0m  Aftenen  aabner  Zohra  besløret  Døren  til  mit  Adyton. 
Hun  afriver  Ansigtets  Bedækning,  kaster  sig  op  til  mig,  kryster 
mig  ind  til  sig  —  sætter  Lueild  i  mig  —  jeg  —  Hun  løsriver  sig, 
sætter  de  flade  Hænder  for  mit  Bryst,  støder  mig  fra  sig. 

,,Du  er  en  vantro!"  udstøder,  fremh ulker  hun.  ,, Aldrig  bliver 
jeg  din,  før  du  lover  mig,  at  du  vil  blive  en  af  vore  —  og  — 
holder  du  det  ikke  —  da  — " 

Min  Landsmand  pauserede,  hældede  Hovedet,  betragtede  si- 
ne Fødder  og  Gulvet  omkring  dem  —  ikke  længe. 

„Jeg  blev  en  af  hendes,"  brummede  han.  ,,Jeg  er  Renegat!  — 
I  øvrigt  er  Mahomed  mig  ikke  vigtigere  end  nogen  som  helst 
anden  Sværmer.  —  Jeg  sværmede  for  Zohra.  Hun  var  en  Virke- 
lighed, ingen  idealsk  Boble  —  endelig  —  ah!" 

„Men  Enden?" 

„Den  bliver  aldrig  Begyndelsen  lig  —  naa!  gid  De  snart  maa 
begynde  som  jeg  uden  at  bryde  Dem  om  Enden." 

Jeg  sværmede  i  to  Nætter  og  tre  Dage.  Da  kom  Zohras  Elsker 
og  afhentede  mig.  Vi  gik  did.  Jeg  blev  ene  med  min  elskede. 

Jeg  kastede  mig  for  hendes  Fødder.  Hun  rejste  sig  og  sagd« 
med  stille,  men  fast  næsten  bydende  Stemme:  „Hør  til!  og  af- 
bryd mig  ikke!  Jeg  elsker  dig,  kristne  Mand!  ikke  som  min 
Søster  elsker  din  Frænde  —  nej!  langt  anderledes.  Jeg  siger  dig 
det,  for  jeg  føler  det.  Jeg  ved  det.  Du  vorder  min  sidste  Kæ)> 
lighed,  saa  vist  som  du  er  den  første.  Tør  du  ikke  trøste  dig 
til  at  give  mig  samme  Forsikring,  saa  forlad  mig.  Nu!  det  kan 
ikke  falde  dig  tungt;  men  skynd  dig  saa  bort  og  overlad  mig 
til  min  Skæbne.  Stille!  Er  din  Elskov  mer  end  Tidsfordriv,  da 
før  mig,  hvorhen  du  vil!  Har  jeg  dig,  dig  alene,  da  er  hele  den 
øvrige  Verden  mig  et  intet.  Din  Kæreste  eller  din  Hustru,  det  er 
mig  eet.  Du  min  Ven  —  jeg  din  Veninde.  Zohra  vilde  ikke 
opfylde  din  Vens  Ønske,  hvis  han  ikke  antog  hendes  Tro.  Jeg 
kan  for  din  Skyld  afsværge  min;  jeg  vil  vorde  Kristinde,  hvis 
du  forlanger  det;  —  thi  nu  har  jeg  ingen  anden  Tro  end  Kær- 
lighed.  Bestem  nu  for  mig  og  dig!  Vælg!  men  snart!" 

Hun  forsvandt.  Jeg  havde  valgt,  —  endnu  før  h\m  traadte 
frem  i  Mellemdøren,  hvor  hun  standsede  og  stod  ubevægelig  lig 
en  Synderinde,  der  venter  sin  Dom. 

„Min,"  udtalte  jeg,  uden  at  nærme  mig.  ,,Min  Sjæls  Ven- 
inde!" sagde  jeg,  „mig  forskyde  den  evige  Barmhjertighed  i 
Livet  og  efter  Døden,  hvis  jeg  vilde  skuffe  din  Tillid  til  den 
fremmede  Mand,  til  hvis  Hjerte  du  knytter  dit  og  din  Skæbne. 
Min  Bestemmelse  er  saa:  snarest  muligt,  fører  jeg  dig  fra  dette 
Land;  ej  en  Gang  til  mit  eget,  men  til  et,  hvor  vi  begge  er  lige 

fremmede  —  os  selv  alene  nok. Jeg  gaar  til  Chefen  —  vent 

mig  i  Morgen." 

Jeg  greb  begge  hendes  rækkende  Hænder  og  trykkede  et  Kys 
paa  hver  af  dem  —  hun  græd,  men  Glædestaarer. 

Vort  Regiment  var  opløst;  næppe  Hundrede  Mand  var  til- 
bage i  brugbar  Stand.  Disse  blev  stukket  ind  under  Zouaveme: 
jeg  tog  min  Afsked. 

Sidi  Hadji  havde  stemt  min  elskedes  Moder  efter  vort  Øn- 
ske, hvorfor  jeg  begavede  ham  med  et  Par  Ankere  dansk  Elma. 

Hradudja  rev  sig  løs  fra  Familien,  om  ej  med  Letsind  saa  dog 
med  Lethed  ,og  fulgte  mig  til  dette  nordiske  Broderland,  hvor 
jeg  nu  paa  tiende  Aar  lever  i  huslig  Ro  som  lykkelig  Mand  og 
Fader. 

De  maa  —  saaledes  sluttede  Fortælleren  —  efter  Deres  Vaaie 
gerne  lave  en  Fortælling  af  disse  Beretninger  om  den  skønneste 
Del  af  mit  Liv  og  Levned. 


•  Trykt  1  P.  L.  Møllers  Udgave  af  B.s  Noveller,  1.  B.  1846.  —  Til  Titelen  er 
vedføjet:  Det  mauriske  „Leila"  er  vort  ,, Jomfru".  •  , 


V  AAGEKONEN  ^ 

EN  HOSPITALSKONVERSATION 


Første  Nat. 

1  Stedet  for  at  faa  Jenny  Lind  at  høre  fik  jeg  noget  andet  at 
føle:  hvorledes  nemlig  det  smager  at  faa  en  Arm  af  Led.  Det 
forvoldte  Karrighed.  Jeg  vilde  spare  nogle  Daler  i  Sjovergebyr, 
jeg  vilde  selv  være  Sjover. 

Det  bekom  mig  ilde;  i  Trængselen  forvredes  min  venstre  Arm 
i  ,,Aauselen",  som  den  hedder  paa  Jysk.  Med  den  højre  brød 
jeg  mig  en  Sidevej  og  retirerede  til  Hospitalet. 

Min  Arm  fik  sin  smertelige  Tilrettevisning  og  hele  Personen 
anvist  en  Hjørneseng. 

Jeg  havde  nu  Anledning  til  at  anstille  Betragtninger  over 
Kontrasten  mellem  Tonerne  af  en  Koncert  og  dem,  der  høres  i 
en  Sygestue.  Vel  er  Kontrasterne  iørefaldende;  dog  har  begge, 
rigtignok  fjerne,  Ligheder,  f.  Eks.  den  utaalmodige  Patients 
Klynken  minder  om  en  Adagio  i  b  mol,  den  knarvorne  Rekon- 
valescents Murren  og  Snærren  om  visse  bizarre  Strøg  paa  Vio- 
linen og  den  sovendes  taktmæssige  Snorken  om  Sangerindens 
Triller. 

Pinen  i  min  Skulder  tog  saa  smaat  til  at  dulme,  saa  mine 
Øjne  de  finge  en  Hvile  et  Par  Timer.  Ingen  dansende  Ellepiger 
aabnede  dem;  men  en  gammel  Vaagemo'er,  som  havde  afløst 
Gangkonen,  var  traadt  hen  til  Sengen  for  at  bedække  mig  med 
det  afglidte  Tæppe.  Hun  havde  Rynker  i  Panden  og  om  Mun- 
den, magre,  fremstaaende  Kindbakker,  indfaldne  Læber  og  en 
frembøjet,  krummet  Overkrop.  Hænderne  var  mig  paafaldende; 
de  havde  intet  af  Almuekvinders  Teglstensrødhed,  men  derimod 
en  Hudfinhed,  som  antydede  en  bedre  Herkomst  —  bedre  Dage 
end  disse.  Derhos  bar  hun  en  bred  Guldring  paa  Kærestefin- 
geren. 

„Har  Herren  noget  at  befale?"  spurgte  hun  med  denne  Klas- 
ses kolde  Høflighed. 

,,Har  jeg  frisk  Vand?"  genspurgte  jeg. 

,,Der  staar." 

„Naar  kommer  Doktoren  og  ser  til  min  Arm?" 

„Han  har  været  her,  men  da  sov  De.  Han  sagde,  at  jeg  skul- 
de bade  Skulderen,  naar  De  vaagnede;  tiUader  De?  Her  har 
jeg  Flasken." 

,, Behag,  Madam,  naar  De  synes." 

,,Hun  udførte.  Saarlægeværket  med  en  Sikkerhed  og  Lethed, 
der  var  saadanne  Hænder  værdig.  Jeg  drejede  Hovedet  for  at 
se  paa  dem  og  sagde:  ,,De  gør  det  godt,  Madam!" 

„Jeg  er  hverken  Madam  eller  Frue." 

,,Enke  maaske?" 

„Ikke  heller." 

,,Altsaa  endnu  Jomfru!" 

fjAaijBLm 

,,Men  De  har  dog  været  forlovet,  ser  jeg." 

,,De  maa  ikke  tale  for  meget,  min  Herre!  det  har  De  ikke 
godt  af.  Armen  er  færdig,  læg  Dem  nu  kønt  igen  til  Ro!" 

„Tak,  tak!  min  go*e!  —  Nabosengen  er  tom?" 

,,Det  bli'er  den  ikke  længe;  vi  venter  en  Patient  endnu  i  Af- 
ten; han  er  anmeldt.  Naar  han  kommer,  vil  der  gøres  Dem  Uro; 
derfor  mindede  jeg  Dem  om,  straks  at  ta'e  Dem  en  Lur  forlods 
ud  —  sov  vel!" 

Dermed  gik  hun  hen  til  en  anden  Patient;  og  jeg  lurede.  — 
Ikke  længe. 

Jeg  vaagnede  uden  at  være  vækket,  keg  over  til  Nabosengen; 
den  var  tom  endnu.   For  Enden  af  min  stod  den  gamle  Kone. 

„Hvad  er  Klokken,  Mo'er?" 

,,Tre  Kvarter  paa  elleve  —  ønsker  De  noget?" 

,,Aanej!  —  dog  kunde  jeg  ha'e  Lyst  til  at  kende  denne  Rings 
Historie." 

,,Hvad  kunde  det  interessere  saadau  en  gammel  Herre?  Det 
er  en  gammel  Historie,  der  vilde  kede  Dem,  som  den  længe  har 
kedet  mig.  —  Nu  kommer  de  med  Patienten." 

Hun  trippede  hen  til  Døren  i  den  anden  Ende  af  Stuen. 

Ind  førtes  en  gammelagtig  Mand,  i  Skjorteærmer,  højre  Arm 
i  Bind.  Døren  var  ikke  lukket  efter  ham',  før  han  med  øvet  Tun- 
gefærdighed tog  saaledes  paa: 

,,Naa  da!  saa  det  blev  Codaen  til  den  Satans  Koncert  — 
nysselig  sang  hun,  det  skal  jeg  aldrig  nægte;  men  min  Finale! 

—  hvorfor  tog  jeg  ikke  Vogn?  saa  var  jeg  ikke  blevet  paakørt 
og  havde  heller  ikke  faaet  Armen  knækket  —  og  saa  skulde  det 
endelig  være  den  højre!  Gid  hun  aldrig  havde  set  København, 
den  svenske  Kanariefugl!  saa  var  den  Ulykke  ikke  sket  —  er 
det  her,  jeg  skal  ligge?" 

„Javel,"  svarede  Vaagekonen,  ,,vil  De  behage  at  sætte  Dem^ 
at  jeg  kan  hjælp©  Dem  af  Deres  Underklæder!" 

Det  gjorde  hun,  medens  han  i  Stødemaal  bandede  Jenny 
Lind,  Koncert  og  Kuske.  Han  blev  endnu  ved  med  Monologer 
i  Sengen  indtil  over  Midnat;  saa  gav  han  da  sig  selv  og  mig  Ro. 


Anden  Nat, 


Det  kom  mig  for,  at  jeg  en  Gang  tilforn  skulde  have  hørt 
dette  Mæle.  Dagen  efter,  som  vi  snakkede  sammen  om  Jenny 
Lind,  for  hvem  jeg  havde  ladet  min  Arm  klemme  af  Led,  uden 
at  have  hørt  hende,  og  han  sin  brække,  efter  at  han  havde  hørt 
hende  —  da  tyktes  hans  Stemme  mig  endnu  mere  gammelkendt. 
Endogsaa  Ansigtet  var  mig  ikke  ubekendt. 

Efter  at  Lægen  om  Aftenen  havde  forladt  os,  siger  jeg  til 
ham:  „Siden  vi  er  blevet  Naboer  her,  og  begge  for  een  og  samme 
Dames  Skyld,  ta'er  jeg  mig  den  Frihed  at  spørge,  om  Deres 
Navn  ikke  er  Neldeblad?" 

,,Jo,  det  skal  jeg  aldrig  nægte!  og  Deres?" 

Jeg  sagde  ham  det. 

,, Mindes  jeg  dog  ikke,"  vedblev  han,  ,,at  jeg  har  set  Dem 
før." 

,,Det  vil  jeg  gerne  tro,"  svarede  jeg,  „for  det  er  over  fyrre- 
tyve Aar  siden  vi  dansede  Molinasko  i  det  venskabelige  Sel- 
skab." 

,,Død  og  Pine!  var  De  ogsaa  Medlem!  ja  det  var  et  Mahogni* 
selskab  det!  sikke  Baller!  sikke  Damer!" 

,,Hm!  kan  det  endnu  more  Dem  at  tænke  saa  langt  tilbage." 

,,Hm!  det  er  virkelig  længe  siden,  jeg  tænkte  paa  den  Kom- 
mers  —  men  —  naar  man  bliver  sengeliggende,  saa  gider  man 
ikke  tænke  paa  det  nærværende,  langt  mindre  paa  det  tilkom- 
mende, og  saa  maa  man  jo  holde  sig  til  det  forbigangne." 

,,For  somme  er  det  endnu  det  allerværste." 

„Hvorledes  det?" 

,, Fordi  alle  Mennesker  der  har  mer  eller  mindre,   de  helst 

vilde  glemme;  havde  man  en  Lethe,  hvori  saadan  noget  sank 
til  Bimds  og  alt  det  glædelige  svømmede  ovenpaa  —  det  var  en 
anden  Sag." 

„Jeg  skal  aldrig  nægte,  det  vilde  falde  mere  bekvemt;  imid- 
lertid kan  man  dog  chassere  rask  forbi  det  grimme  og  balan- 
cere langsomt  foran  det  smukke/' 

,,Som  De  paa  Klubballeme  balancerede  foran  den  smukke 
Jomfru  Nielsen." 

„Kan  De  huske  hende?" 

,,Jo  —  hvad  blev  der  af  hende?  Deres  Kone  maaske?" 

„Nej!  det  havde  maaske  været  godt  for  mig;  thi  siden  har 
jeg  ingen  faaet  —  det  er  maaske  bedre.  Har  De  Lyst  at  høre, 
skal  jeg  fortælle  Dem,  hvorledes  det  gik  til." 

,, Marie  Nielsen  var  meget  smuk,  det  skal  jeg  aldrig  nægte. 
Der  var  i  hendes  barnlige  Ansigt,  i  hendes  Tale,  i  hendes  hele 
Væsen  noget  saa  naivt,  at  jeg  blev  sterbens  forlibt.  Det  blev  hun 
ogsaa,  for  jeg  var  en  ret  net  Karl,  og  flere  end  een  nysselig 
Dame  har  været  den  første  til  at  give  Signalet,  og  saa  —  De 
forstaar  mig  nok.  Med  Marie  og  mig  gik  det  rigtignok  ikke 
videre  end  til  Kyssen  og  Klappen  —  hemmelige  Møder  satte  hun 
sig  alvorlig  imod.  Naa,  jeg  satte  hende  Ringen  paa  Fingeren; 
hun  gengældte  Gaven;  men  hun  blev  lige  saa  knibsk  som  før. 
Jeg  snakkede  om  Ægteskab;  det  lyttede  hun  villig  til;  men  in- 
den en  Mand  i  sort  Sløj  kjole  og  med  hvid  Krans  om  Halsen 
havde  lagt  sin  Haand  paa  vores,  vilde  hun  ikke  gi*e  sig." 

,,Det  var  ubegribeligt!" 

,,Det  var  det  ogsaa;  og  denne  Pænhed  begyndte  at  ennuyere 
mig.  Det  kom  mig  for,  som  om  hun  ikke  var  skabt  for  Kær- 
lighed. —  Imidlergodtid  traf  det  sig,  at  en  lige  saa  glimrende 
Stjerne  fremskinnede  paa  den  ,, venskabelige"  Himmel  —  har  De 
kendt  Frøken  Siismilch?" 

,,Jeg  saa  hende  der;  intet  videre." 

,,Hun  var  ej  alene  dejlig,  hun  var  fortryllende;  hun  var  vit- 
tig, sindrig,  hun  var  en  Fedronning  —  hun  forheksede  mig;  min 
frugtesløse  Kærlighed  til  Maria  udslukkede  hun  indtil  den  sid- 
ste Gnist.  Da  jeg  ikke  længer  elskede  den  stakkels  Tøs,  vilde 
jeg  ikke  bedrage  hende  med  hyklet  Kærlighed,  trak  mig  derfor  i 
Stilhed  tilbage  og  kurede  til  den  skønne  Morgana.  Ak!  hun  hæv- 
nede Marie.  —  Frøkenen  koketterede  med  mig;  intet  videre.  Hun 
fjernede  sig  i  samme  Maal,  som  jeg  nærmede  mig.  Nu  begyndte 
jeg  ligeledes  at  kokettere,  lod,  som  jeg  vilde  trække  mig  tilbage. 
Saa  drog  hun  frem:  vi  byttede  Roller.    Alt  dette  gav  intet  Re- 

sultat.  Nu  tog  jeg  Bladet  fra  Munden,  erklærede  min  inderlige 
Kærlighed  og  bad  om  hendes  Haand.  Hun  sænkede  Øjenlaage* 
ne,  derefter  hele  Hovedet  og  sagde  med  en  Stemme,  der  indgød 
mig  det  bedste  Haab:  „Min  Herre!  der  er  kun  een  Hindring  i 
Vejen  —  at  bortrydde  den  —  overlad  mig  til  mig  selv  i  tre 
Dage  —  og  —  vær  nu  vakker  —  forlad  mig."  Hun  snoede  sig 
hurtigt  om  og  forlod  mig.  —  Jeg  var  vis  paa  min  Salighed." 

Her  afbrødes  han  ved  VaAgekonens  Nærmelse.  Hun  hviskede 
lydt:  „De  taler  saa  højt,  at  De  vækker  de  andre  Patienter  eller 
holder  dem  vaagne  paa  en  Tid,  da  hvem  der  kan,  skal  sove.  — 
Gem  heller  Fortsættelsen  af  Deres  Historie  til  i  Morgen!  det  er 
ogsaa  bedst  for  Dem  selv." 

Og  saa  gjorde  han. 


Tredie  Nat. 


Paafølgende  Aften,  da  der  var  blevet  roligt  paa  Stuen,  tog 
min  Sidemand  ved  igen  saaledes: 

„Med  min  Salighed  var  det  inte  ret  bevendt.  Jeg  bildte  mig 
ind,  at  jeg  svævede  i  den  sjette  Himmel  tæt  op  mod  syvende; 
teen  jeg  mærkede  pludselig,  at  jeg  krøb  plat  nede  paa  Jor- 
den. Jeg  fandt,  at  det  var  en  Formastelse  mod  min  Engel, 
hvis  jeg  uden  hendes  Tilladelse  løste  Kongebrev,  ellers  havde 
jeg  gjort  det  uden  Ophold.  Jeg  ilede  til  hende  for  at  modtage  et 
bestemt  „Ja".  I  de  tre  Dages  Mellemrum  havde  hun  forandret 
sig  næsten  til  Ukendelighed.  Det  stjerneklare  Aasyn  var  nu 
overtrukket  med  et  gennemsigtigt  Slør  eller  det  var  i  Skygge. 
Øjnene  var  blevet  mindre  og  mattere.  Læberne  smallere,  til- 
knebne,  Morgenskæret  var  borte  fra  Kinderne,  hele  Figuren 
sunken  nogle  Fingersbred.  Hvad  kunde  være  Aarsagen  hertil 
uden  Længselssmerter  —  efter  mig?  Det  kunde  jo  ikke  være  an- 
det. Jeg  angreb  hende  med  stormende  Veltalenhed,  med  Elskovs 
ømmeste  Hjertesprog.  Hun  gav  sig  ikke,  hun  veg  ikke.  Hun 
bad  om  fire  og  tyve  Timers  Stilstand.  Indrømmet.  Jeg  sov  ikke 
et  Øjeblik  i  alle  disse  fire  og  tyve  Timer  — " 

„Drømte  De  ikke  heller?" 

,,Hvor  kunde  jeg  drømmp,  naar  jeg  ikke  sov?"  — ; 

,,Paa  en  Maade;  jeg  mente  om  De  ikke  drømte  om,  at  hun 
vilde  blot  holde  Dem  for  Nar?" 

,,Det  gjorde  hun  ikke,  som  De  straks  vil  høre  —  mig  holder 

St.  St.  Blicher:  Samlede  Noveller.  III.  ^^ 

man  ikke  for  Nar.  —  Jeg  forbiede  mig  ikke,  jeg  fløj  til  hende  — 
ahl  hun  var  igen  den  sædvanlige  glædestraalende,  tillokkende 

—  Sirene.  Jeg  greb  efter  hendes  Haand  —  hun  lagde  dem  begge 
paa  Ryggen  og  sagde:  „Hverken  den  højre  eller  den  venstrel 
de  tilhører  nu  begge  en  Mand,  som  vel  ikke  er  saa  smuk  som 
De'*  —  sagde  hun  skælmsk  —  „alligevel  har  han  forstaaet  i 
en  Fart  at  vinde  mit  Hjerte,  og  i  den  samme  Fart  skal  vi  giftes 

—  undskyld  derfori"  —  Hun  nejede,  vendte  sig  og  hoppede  væk. 
I>er  stod  jeg.  Jeg  overvejede,  hvilken  Dødsmaade  kunde  være 
baade  den  hurtigste  og  den  pæneste:  Drukning  —  det  er  hundsk, 
Hængning  —  den  bruger  man  til  Tyve,  Skydning  er  saa  vold- 
som, Gift  pinagtig:  jeg  kunde  ikke  blive  enig  med  mig  selv,  og 
derfor  bestemte  jeg  mig  ikke  til  nogen  af  dem,  men  gik  hjem  og 
lagde  mig  til  Sengs.  Da  jeg  vaagnede,  fandt  jeg  det  forunder- 
ligt,  at  jeg  havde  kunnet  sove,  og  begyndte  at  ræsonnere  over 
min  Stilling.  Jeg  skal  aldrig  nægte,  den  var  ubehagelig.  At 
slaa  op  med  min  Kæreste  for  at  bejle  til  en  anden  og  faa  nej, 
to  for  een  og  ingen  af  to,  det  var  overraskende.  Besluttede  jeg 
da  efter  otte  Dages  Overvejelse  at  gøre  Marie  lykkelig.  Med  dette 
Forsæt  nærmede  jeg  mig  hendes  Bopæl,  gik  ind  og  hørte,  at 
Familien  var  rejst  fra  Byen  for  bestandig,  man  vidste  ikke 
hvorhen;  fik  det  heller  aldrig  at  vide." 

Vaagekonen  havde  mod  Slutningen  af  hans  Beretning  nær- 
met sig  Foden  af  hans  Seng,  hvor  hun  med  sammenlagte  Arme 
saa  ham  stift  i  Ansigtet.  Da  han  holdt  op,  lagde  hun  sine  Hæn- 
der paa  Hjømestolpeme  og  sagde: 

„Har  De  Lyst  at  vide,  hvorledes  det  siden  er  gaaet  hende, 
da  kan  jeg  godt  sige  Dem  det,  for  jeg  har  kendt  hende  meget 
nøje,  saavel  som  hendes  hele  Skæbne  lige  til  nu." 

Her  maatte  hun  standse,  da  en  urolig,  meget  lidende  Patient 
raabte  paa  hende  og  hun  længe  maatte  pusle  ved  ham  og  straks 
derefter  ved  en  anden. 


Fjerde  Nat, 

Paa  bestemt  Tid  nedlod  sig  vor  Vaagemo*er  paa  en  Stol  mel- 
lem begge  vore  Senge  og  talte,  som  følger: 

„Marie  var  et  godt  Barn,  men  havde  ikke  meget  af  det,  man 
kalder  fin  Opdragelse:  hun  kunde  synge,  men  ikke  spille,  hun 
forstod  ingen  fremmede  Sprog,  havde  ingen  Snakkefærdighed; 

langt  mindre  Gaver  til  at  skose  eller  skære  enten  nærværende 
eller  fraværende.  Men  hun  havde  cilmindelig  sund  Forøtand,  et 
ømt  og  trofast  Hjerte.  Med  et  saadant  Hjerte  hang  hun  ved  den 
troløse,  der  alene  havde  til  Hensigt  at  betjene  sig  af  hendes 
uskyldige  Godtroenhed  til  at  bedrage  hende,  naar  hun  havde 
føjet  hans  vilde  Begærligheder.  Da  han  fornam,  at  det  vilde 
falde  ham  saare  vanskeligt  at  opnaa  sin  slette  Hensigt,  forlod 
han  hende  for  at  prøve  sin  Lykke  hos  Frøken  Morgana. 

„Da  Marie  erfarede  dette,  blev  hendes  Sorg  til  Græmmelse; 
og  hun  havde  allerede  givet  Afkald  paa  Livets  og  Kærlighediens 
Gla&der,  da  han  efter  sit  Uheld  hos  Frøkenen  vendte  tilbage  til 
den  forkastede  Jomfru.  Men  borte  var  hun,  og  borte  blev  hun. 
Det  var  gaaet  tilbage  med  Faderens  Formuesomstændigheder. 
For  Levningerne  købte  han  en  lille  Gaard  paa  en  Udkant  af 
Sjælland,  hvor  han  i  de  første  Aar  slog  sig  nogenledes  igen- 
nem. 

„Marie  fik  flere  end  een  Bejler;  men  hun  havde  afsvoret  Æg- 
teskab saavel  som  Kærlighed.  Havde  hendes  Hjerte  før  været 
varmt,  saa  var  det  nu  blevet  saa  koldt,  at  det  aldrig  mer  kunde 
optøes. 

„Faderen  kom  i  Gæld,  sank  stedse  dybere  og  dybere  og  græm- 
mede sig  til  Døde.  Med  det  lidet,  der  kunde  reddes,  tyede  Mo- 
der og  Datter  ind  til  København,  indlejede  sig  simpelt  og  er- 
nærede sig  taaleligt  ved  kvindelig  Haandgerning.  Saaledes  hen- 
gik nogle  Aar.  Da  blev  Moderen  nedlagt  paa  et  langvarigt  Syge- 
leje, fra  hvilket  hun  aldrig  mere  opstod.  Datteren  maatte  ar- 
bejde for  begge,  og  da  Moderen  var  begravet,  havde  Marie  af 
fordums  Velstand  ikke  mere  igen,  end  hvad  der  kunde  rummes 
i  en  liden  Kiste. 

„En  menneskekærlig  Læge,  der  havde  behandlet  den  gamle 
i  hendes  Sygdom,  set  den  nu  i  de  Fyrre  gaaende  Maries  Om- 
l^yggelighed  og  begges  tiltagende  Nødlidenhed,  tilbød  denne  en 
Ansættelse  som  Vaagekone  paa  et  Hospital." 

Dette  sidste  slog  os  begge  paa  een  Gang,  vi  stirrede  med  sæl- 
som Forventning  paa  den  tandløse  Kælling. 

„Der  er  him  endnu,  og  her  sidder  hun." 

Min  Nabos  Ansigt  fortrak  sig.  Overdynen  skælvede  konvul- 
sivisk.  Hun  traadte  til  og  lettede  den,  idet  hun  sagde:  „Hvor 
er  Ringen,  jeg  gav  dig?" 

Hun  saa  flygtigt  paa  Fingrene  af  den  spjælkede  Arm  — 

„Naa,  den  er  borte,  du  har  vel  givet  den  til  en  af  de  mange, 
du  efter  mig  har  forraadt;  men  se!  her  er  min,  paa  samme  Sted, 

hvor  du  satte  den.  Der  skal  den  blive  siddende,  naar  jeg  kom- 
mer ned  i  Omklædningsværelset  —  jeg  mener  Graven  —  for  en 
Gang  at  vidne  mod  dig,  naar  de  døde  opkaldes  til  Dommen." 

Hun  svævede  hen  til  sin  sædvanlige  Plads,  lig  en  Skygge 
fra  de  dødes  Land  —  der  var  i  samme  Øjeblik  den  troløses 
bortflygtede  Sjæl. 


'  Trykt  i  P.  L.  MøUers  Udg.  af  B.s  NoveUer,  II.  B.  1846. 


JLIenne  Udgave  af  Blichers  Noveller  og  Skitser  indeholder  det  samme 
som  P.  Hansens  med  Undtagelse  af  »Lenore«,  der  kun  er  en  Oversæt- 
telse af  et  Afsnit  af  Bakers  Inkvisitionshistorie,  ikke  som  Blicher  giver 
at  forstaa,  en  Bearbejdelse. 

I  omtrent  samme  Forhold  staar  han  maaske  til  endnu  et  og  andet 
af  det,  som  hidtil  har  passeret  for  originale  Arbejder,  saaledes  »Maria 
de  Carmo«  og  »Falddøren«  (se  III  S.  293  og  309). 

Af  hidtil  ikke  optrykte  Arbejder  er  i  nærværende  Udgave  tilkommet 
>Den  barnløse  Kone«,  der  har  Interesse  ved  sit  specielt  Blicherske  Emne, 
»Færgeborg«,  hvis  ejendommelige  Stil  minder  ikke  lidt  om  »De  tre  Hel- 
ligaftener«, desuden  »Hannibal«  og  »Erik  Hakonsøn«,  i  hvilket  sidste  Ar- 
bejde Blicher  giver  sin  Prøve  paa  den  nordiske  Kraftstil,  og  endelig  »Peer 
Spillemand«  (der  dog  findes  i  P.  Hansens  Trebindsudgave  (1871),  men 
mangler  i  alle  tidligere  og  senere  Udgaver). 

Udgavens  Præg  er  bestemt  af  Fordringen  om,  at  den  skulde  inde- 
holde alle  Forfatterens  Prosafortællinger  og  Skitser.  En  Mængde  af  dem 
er  saa  ubetydelige,  at  en  streng  filologisk-kritisk  Behandling  ikke  vilde 
lønne  Umagen.  P.  Hansens  sidste  Udgave,  der  er  lagt  til  Grund  for  nær- 
værende, er  dog  overalt  sammenholdt  med  de  første  Tryk.  Det  har  der 
været  saa  meget  mere  Anledning  til,  som  dennes  sidste  Udgaver  beror 
paa  hans  tidligere,  der  igen  hviler  paa  P.  L.  Møllers  Udgave  1846—47 
eller  paa  Blichers  Udgave  1833 — 36,  men  ikke  paa  Originaltrykkene  (i 
Tidsskrifter  og  lignende).  Den  Lempelse  af  Bøjningsendelser  og  den  Nor- 
malisering af  Retskrivning,  som  P.  Hansen  begyndte,  er  her  ført  videre. 
Naar  Forfatteren  i  Flæng  bruger  Former  som  »Redet«  og  »Reden«, 
»Kroet«  og  »Kroen«,  »Lipper«  og  »Læber«,  »Vårene«  og  »Varerne«,  naar 
han  nogle  faa  Gange  har  »lagt«  for  »ligget«  (som  i  »Røverstuen«:  »Har 
1  ikke  lagt  paa  Taarn kammeret?«),  naar  han  skriver  snart  »en  Belgend- 
ter«,  snart  »en  Bekjendt«,  snart  »dandste«,  snart  »dansede«,  naar  han 
viser  den  største  Inkonsekvens  med  Hensyn  til  Tillægsmaaden,  idet  han 
meget  ofte  bruger  Intetkønsformen,  ogsaa  hvor  Tillægsmaaden  er  rent 
Tillægsord  (som  i  »Himmelbjerget«:  »Kaffekedlen  stod  allerede  paa  Skiven, 
omgivet  af  kinesiske  Kopper«)  —  vover  man  her,   hvor  Talen  er  om  en 


